
San Mateo 





Jesucristoi merrab misaamera 
(Lc 3.23-38) 


1Iibe Jesucristoi merrabsrø misaamerai munchimera gon, tru 
Davidweinukkurrimba, Abrahamweinukkurrimba amrrub 
misag. 


2 Abrahambe Isaacwei møskain gøben; 
Isaacbe Jacobwei møskain gøben; 
Jacobpe Judába, nui nunelaimba møskain gobig køn. 
3 Judábe Faresweimba, Zaraimba møskain gøben, tru uregwei 
usrimbe Tamar gobig køn. 
Faresbe Esromwei møskain gøben; 
Esrombe Aramwei møskain gøbig køn. 
4 Arambe Aminadabwei møskain gøben; 
Aminadabpe Naasönwei møskain gøbig køn. 
Inchen Naasönbe Salmönwei møskaingue. 
5 Salmönbe Boozwei møskain gøben, nui usrimbe Rahab gøbig 
køn. 
Boozbe Obedwei møskain gøben, nui usrimbe Rut gøbig køn. 
Obedbe Isaíwei møskain gøben; 
6 Isafbe Davidwei møskain gøbig køn. 


Inchen rey Davidba, Uríaswei srain gøbiibabe Salomönwei 
møskalø gøbig køn. 
7 Salomönbe Roboamwei møskain gøben; 
Roboambe Abíaswei møskain gøben; 

Abíasbe Asaiwei møskain gobig køn. 
8 Inchen Asabe Josafatwei møskain gøben; 
Josafatbe Joramwei møskain gøben; 
Jorambe Uzíaswei møskain gobig køn. 
9 Uzíasbe Jotamwei møskain gøben; 
Jotambe Acazwei møskain gøben; 
Acazbe Ezequiaswei møskain gøbig køn. 
10 Ezequiasbe Manaséswei møskain gøben; 
Manasésbe Amonwei møskain gøben; 
Amonbe Josfaswei møskain gøbig køn. 
11 Inchen Josíasbe Jeconfasweimba, nunelaimba møskain gøbig 
køn, tru israelitasmeran Babiloniamay merrarrawa srua 
ambub uras. 


12 Øyeeg chab srua amben, Jeconfasbe Salatielwei møskain 
gøben; 
Salatielbe Zorobabelwei møskain gøben; 
13 Zorobabelbe Abiudwei møskain gøben; 
Abiudbe Eliaquimwei møskain gøben; 
Eliaquimbe Azorwei møskain gøbig køn. 
14 Azorbe Sadocwei møskain gøben; 
Sadocbe Aquimwei møskain gøbig køn. 
Inchen Aquimbe Eliudwei møskaingue. 
15 Inchen Eliudbe Eleazarwei møskain gøben; 
Eleazarbe Matånwei møskain gøben; 
Matånbe Jacobwei møskain gøben; 
16 Jacobpe Joséwei møskain gøbig køn. Inchen tru Josébe Maríai 
keg køben, tru Marfagurri Jesús kal-laig købig kon, tru 
Cristo taig. 


17Inchawei Abraham køb uraskurri merrabsrø kølli misaamerai 
ureemera katole srøig, sroig kurrab arrubig David køb uraskatiibe 
catorce gøbig køn. Inchen David køb uraskurri tru israelitasmeran 
Babiloniamay merrarrawa srua ambub uraskatig katogan catorce 
treetøwei katøle srøig, srgig misaamera kurrab arrig købig kon. 
Incha tru israelitasmeran Babiloniamay srua ambub uraskurri 
tru Cristo kal-lamnegatiibe misaamera katøgan catorce treetøwei 
kurrab arrig kon. 

Jesucristo kal-laig 
(Lc 2.1-7) 


18 Jesucristo kal-laibe øyeeg kuig køn: María nui usrimbe Joséba 
kasharanrrab misra uñen, Josébe kasharanrrab permøwatø 
Maríabe Espíritu Santogurri kwanrriig kenamisroptinchibig kon. 
19Inchen José tru nui keg kønrrabiibe sølgandø tabig kua, Maríane 
maya misagwei malau 'øyeeg kuin gør chib kenamarmønrrab, 
nuinetø niløtø tarømisrøptinchab isubig kon. 20 Nøbe treeg martrab 
chab isubguen inchen, Sefiorwei kan ångel piabyu kenamisrabe 
trenchibig køn: 

— José, ñi Davidwei misagugurri arrubig, Marfan ñui srain 
gønrrai utamigwan kørig kui inchimøta cha. Kaguende tru unø 
tøgagømibe Espfritu Santoin gøn cha. 21 Nøbe kan møg-unø 
tøgagøben, truigwane Jesús munchi basrtrig chibig køn. Nøbe 
øyeeg wamig kønrrun chibig køn, kaguende nui misagwan kaig 
mariiløyugurri wesranrrabig kuimba.— 

22Kerrigu øyeeg pureppe, Tius maig karuigwan eshkabigwan 
Sefior truigwan øyah taig nebunrrai treeg kuig køn: 

23 “Kan srusrø mu møøbagucha kimfig kwanrriig kørrømisra, 
kan unø tøgagønrrun daig. Truibe Emanuel cha wamig 
kønrrun” cha, trenchibig køn. 

(Tru Emanuel munchibe “Tiusbe namba basran” daig.) 24Incha 
José tru piabyugurri kiagasrabe, Sefiorwei ångel maig karuig 
køben treeg mara, Maríane nui srain gønrrai kørrømarøbig kon. 
25Incha Josébe Marían nui nusrkawan tøgagømnegatig keeba, 
sraimba lataig nømui asrtøga chi marmuig køn. Incha Josébe 
unane Jesús munchi basrøbig kon. 


Pørr gal-labgatøsreelø tru estrellameran ashib 
kusrebelø Jesúswan ashchab amrrub 


2 1 Jestisbe Judea birau Belén puebloyu kal-labig kon, Herodes 
tru birau rey gøb uras. Inchen tru uras pørr gal-labgatøsrø 
kusreb møguelø tru estrellameran ashib kusrebelø Jerusalén puabe, 
2trenchib payibelø gøn: 
—d¿Judíosmerai tru rey kal-labiibe chu tsuh? cha. Kaguende 
nambe nui estrellan webarri asha, koriibala nune tabig waminchab 
amrruer— cha. 

San Mateo 2.1-12 


3Inchen rey Herodesbe trendaigwan mørabe, ni mumaygucha 

gømui inchibig køn. Inchen katø Jerusalén misaamerangucha 
treetøweim bubig køn. 4Inchen reybe sacerdotesmeran karubelanba, 
tru Moisés pørigwan kusrenanøbelanba wama, payibig køn: 

—¿Cristobe chu gal-lanrrabig ko?— cha. 

5Inchen nømbe trenchibelø gøn: 

— Judea birau Belén cha. Kaguende Tius maig karuigwan 
eshkabig øyah pørig køn cha: 


El Nuevo Testamento en el idioma guambiano de Colombia, 2% ed. ©2010 Wycliffe Bible Translators 


5 San Mateo 2 


6 Judea birau, ñi Belén pueblo-ungbe, 
tru birau puro wamindig ciudamerai utu 
ñibe chigucha gømøzhig lataig kønrrab gømø, 
purø nuig køn cha. 
Kaguende ñuinukkurrimbe misagwan ashib karunrrabig kan 
webattrun cha, 
nai Israel misagwan ng pera marøb ashib pasrønrrabig.— 
7Inchen Herodesbe tru srømbalasrø estrellameran ashib 
kusrebelan mu ashmøwatø wama, estrellabe tappe chu uras 
kenamisrigwan payibig køn. 8Incha nømune Belénmay grabe, 
trenchibig køn: 

—Trusrømay amba, tru unaimburab tab payrrigay cha. Incha 
wetørrawabe, eshkarrunrrigay cha, nagucha køriibala tabig 
waminchab inrrab— cha. 

Tru kusrebeløbe rey øyeeg eshkailø ambubelø gøn. Inchen 
estrella tru pørr gal-labgatøsrø asiibe nømui merraptø ya, yandø 
tru unø tsuim bala pasramisren, 10tru kusreb møguelø estrellan 
ashabe, truba rruba kasraarabelø gon. 11Incha yau kebambabe, 
unamba, usri Maríanba ashabe, tømbønsra, køriibala tabig 
wamincha, nømui ketamelan kura, oro gøben, incienso gøben, 
mirra gøben ketøbelø gon. 12Incha yandø nømune piabyu 
Herodesweimburab ammønrrain cha, eshkailø gua, nømui 
pirausrømaybe peg maywan ambubelø gon. 


Egiptosrømay trubab ambub 


13Yandø tru kusreb møguelø chab amben, Señorwei kan ángel 
Joséwan piabyu kenamisrabe, trenchibig køn: 

—Kurra, unan usranba perøb Egiptosrømay trubab inrrø cha. 
Incha trusrø na eshkamnegatig kørrømisrtrig cha. Kaguende 
Herodesbe unan kwetchab lanrrab gøn— cha. 

14Inchen Josébe kurra, unan usranba pera, yem Egiptosrømay 
webya, ya, 15trusrø tru Herodes kwamnegatig waraig købig kon. 
Øyeeg nebuppe, Tius maig karuigwan eshkabikkurri øyah taig, truig 
nebunrrain gúig køn: “Nai Nusrkawan Egiptogurri wamar” taig. 


Herodes uregwan kwetchai karub 


16Inchen Herodes nun tru kusreb møguelø isin gúi mørabe, 
truba rruba nama, tru kusreb møguelø tru ureg chu uras kal- 

laigwan eshkaigwan, trunun cuenta mara kal-laingurrimbunø pa 
bilagatiguelø Belén pøtøgatan warabelan kerriguba kwetchain 
garubig køn. 17 Øyamay nebuig køn Tius maig karuigwan eshkabig 
Jeremías øyah porig: 
18 Ramá pueblosrø kan wam mørig kon cha. 
Truibe kan truba rruba isuig wamab kishib, 
tru Raquel nui uregweimburab isua, kishibig køn. 
Incha *kishmø, ka awentau” taingucha, awentanrrab 
gaimabig køn cha, 
kaguende yandø ureemera chab gwaikken gøben. 


Egiptogurri katø amrruig 


19Inchen yandø Herodes kwaben, Sefiorwei kan ångel Joséwan 
Egiptosrø piabyu kenamisra, trenchibig køn: 

20— Kurra, unanba usranba pera, Israel birausrømay katø inrrø 
cha. Kaguende unan kwetchab inchibeløbe yandø chab gwan— cha. 

21 Inchen Josébe kurra, unanba usranba Israel birausrømay 
pera, ibig køn. 22Inchen Herodeswein cuentabe nui nusrkai 
Arquelau Judea birau truig karub wan daig mørøppe, Josébe 
trusrømay yamig køriimatøben, Tius piabyu Judeasrømay imønrrai 
eshkaben, Galileasrømay ambig køn. 23Incha Josébe trusrø puabe, 
Nazaret pueblosrø tsunrrab ibig køn. lig øyeeg nebuppe, Tius 
maig karuigwan eshkab møguelø øyah taig nebunrrain gúig kon: 
“Jesúsbe nazaretsriig cha wamig kønrrun” daig. 


Juan Bautista mu misag warab waraimønug eshkab kusrenanob 
(Mr 1.1-8; Lc 3.1-9, 15-17; Jn 1.19-28) 


1Tru gwalømmerawan Juan Bautista Judea birau mu misag 
warab waraimønug 2trenchib eshkab kusrenanøb arrubig køn: 
—Kaig mariilan isua møra, Tiusweimay lliray chib. Kaguende 
srømbalasrø Tius no ashib karub waibe lutau basran— cha. 
3Tru Tius maig karuigwan eshkabig Isaías øyah porig Juanbe 
truig kuig køn: 
Kan wam mu misag warab waraimønug trenchib trasan, daig: 
“Señorwei maywan tamarøb, 
nuyasig maymerane ølmarøb inday,” chib. 
4 Juan kewagúibe camello isiitøga marig købig køn. Inchen nui 
pørønaibe kaluswan marig køben, nui mamibe nørrø chapullba 

kaambu mielba gøbig kon. 5Jerusalén misaameraba, mayeelø 
Judea birau misaameraba, Jordán bi buluwaneløba nun mørtrab 
werrubelø gon. 6Incha nømui kaig mariilan “kaig marig kon” chib 
eshkaben, Juanbe truilan Jordán biyu piu umbu ulsrobig køn. 
7Inchen Juanbe fariseosmera gøben, saduceosmera gøben, truba 
nørrø nø piu umbu ulsrailø gønrrab amrrui ashabe, trenchibig kon: 
— iNimbe ul lataig inchib misaamera! ¿Ñimune mu eshkata cha, 
Tiuswei puro gorig kømdiig ñimuim bala attrabig pub pasrabigugurri 
wegørrønrraimbe? 8Nimui kaig mariilan isua mora, Tiusweimay 
llirawar guy, chibig køn, tørgandø asamdiig kønrrain cha. ”Incha 
ñimbe fiimasiitø øyeeg chib mendømøtay cha: “Nambe Abrahamwei 
misaamera guer” chib. Kaguende nabe trendamønrrun cha: Tiusbe 
i sruumeranguen Abrahamwei misaamera gønrrai marøg købene, 
martrun cha. 10 Katø walømbe tusrmeran srølba para øramig 
chabguen srølyu pasringuen basran cha. Chi tusrwandøgucha tab 
mamig niimfigwane para, nagu kegutsan cha. 11 Nabe fiimune 
ciertonwei pi pinøbulrrai piu umbu ulsrar cha, kaig mariilan isua 
møra, Tiusweimay llirain gønmab asamdiig kønrrai. Trune nai 
wendau arrubiibe si, Espfritu Santotøgaba, naatøgaba pinøbulrrun 
cha. Truibe si, na lataguen gømø, maramburab marøbig køben, nabe 
truburab gomíig kua, nui alpargatiswanguen srua inrrabgaig kur cha. 
12Ngbe tirigun isig øra tarømartrab tru kala gutsamig tsig utigwan 
sruaguen basran cha. Incha truyu tru tirigu chishmari yabaløwan 
kerrigu chab chishmarabe, tirigune tirigu esegainug esegappe, 
shauwane mana kwamø nagu pattrun— chibig køn Juanbe. 


Jesúswan piu umbu ulsrøb 
(Mr 1.9-11; Lc 3.21-22) 


13 Jesúsbe Galileasrøngurri Jordán biyumay arrubig køn, tru 
Juan uninuumay nun piu umbu ulsrønrrai. 14Srøtøbe Juanbe nune 
piu umbu ulsrøg kømui incha, trenchibig køn: 

—Nane ñiguen rreeg marig kømdiig købendø, ¿ñiguen nan 
attirru?— cha. 

15Inchen Jesúsbe trenchiptinchibig køn: 

—Møimbatøbe øyamay ka mar cha. Tius tru sølgandø tabig 
maramigwane nambe kutøgue øyamay maramig køn— cha. 

Inchen Juanbe ka treeg marøbig kon. 16Incha Juanbe Jesúswan 
piu umbu ulsrøben, piyugurri webibig køn. Inchen møimbe 

srømbalabe kurøptinchen, Jesúsbe Tiuswei Espíritu nuim bala kan 
paloma lataig kørraarri ashibig køn. 17Inchen srømbalasrøngurri 
kan wam trenchib waminchibig køn: 

—libe nai Nusrkai undaaraig køn cha. Nabe nuimburab truba tab 
gúi war— cha. 


Satanás Jesúswan chinchibig kotashchab inchib 
(Mr 1.12-13; Lc 4.1-13) 


1Inchen Espíritu Santobe mu misag warab waraimøsrømay 

Jesúswan pera yaig køn, nugwaimandzig nun 
kebenøsrkønrrab inchai. 2Inchen cuarenta días yem gwaløm 
chigucha mamøwa, yandø parøgwai mørøbig køn. 3Inchen tru 
kebenøsrkønrrab inchibiibe Jesúswan kemallabe, trenchibig kon: 

— Isa gømø, tru ñi Tiuswei Nusrkain guabe, i sruumeran pirri 
misringaru— cha. 

4Inchen Jesúsbe trencha løtabig køn: 

—Tiuswei wamwan porigube trenchibig køn cha: “Møøbe 
pirrindøgatø øsig tsumøtø, kerrigu Tiuswei wamdøgagucha tsumig 
køn”— cha. 

SIncha nugwaimandziibe Jesúswan Jerusalén tru Tiusweindø 
tarømari ciudasrømay srua ya, tru Tiuswei yau purø balasrø 
pasrabe, 6trenchibig køn: 

— Isa gømø, tru ñi Tiuswei Nusrkain guabe, pirausrø pørsrau cha. 
Kaguende Tiuswei wamyube trenchibig pørig pasran cha: 

Tiusbe nui ångelesmeran fiun ashchai ørtrun chibig. 
Incha fiui srøbwan srugu srurrengwamønrrai 
nømui tasiimeratøga ñun kusranrrun— chibig. 

7Inchen Jesúsbe trenchibig køn: 

—Kato Tiuswei wamwan pørigube treekkucha chibig køn 
cha: *Nui Señor Tiuswane ke chinchibig køtashchab lataikkucha 
maramig kømøn”— cha. 

8Katøbe nugwaimandziibe kan truba bala tunsrømay srua yabe, 
yu pirau chutøgucha nørreelø tru nøm ashib karub purrailanba, 
katø nømui chigurrimbunø tabig tørig togagúigwanba kenamarabe, 
9trenchibig køn: 

—ligwan nabe kerriguba tranrrumøn cha, ñi nan srala, køriibala 
tabig waminchene.— 

10Inchene Jesúsbe trencha løtabig kon: 

— Satanás, moi møi iptsu! cha. Kaguende Tiuswei wamwan 
porigube trenchibig køn cha: “Señor ñui Tiuswandø køriibala tabig 
waminchib, nuyasiito marob megamig køn”— cha. 

11Inchen nugwaimandziibe nuinukkurri tarømisren, 
ángelesmera amrrua, purugubelø gon Jesúswan. 


Jesús tru nui maramigwan Galilea pølbasrøb 
(Mr 1.14-15; Lc 4.14-15) 


12 Juan Bautistan kailan keeri yau keerin gøn daig Jesús 
wammprabe, Galileamay ibig køn. 13Incha Nazaret puebloyugurri 
webyabe, Capernaum pueblosrø pisu menda, Zabulónwei misag 
warainuuba, Neftalíwei misag warainuuba tru birau tsunrrab ibig 
køn. 14Øyeeg nebuppe, Tius maig karuigwan eshkabig Isaías øyah 
taig nebunrrain gúig kon: 

15 Zabulónwei misag warainuuba, Neftalíwei misag warainuuba 

tru birau, 
Jordán bi ambøgatø tru nu bisugatømaysrø, 
Galilea tru judío gømeelø warainug, 
16 misaamera løstøyu warabeløbe 
kan truba tørig asan chib. 
Kwamig nømuim bala itogasraig lataig warabelø gøbelane 
kan torig kebilin gon, chib pørig. 

17Trugurrimbung Jesúsbe eshkab kusrenanøb trenchibig køn: 

—Kaig mariilan isua møra, Tiusweimay lliray cha. Srømbalasrø 
Tius no ashib karub waibe lutau basran— cha. 


Jesús pibgatø peskabelan wamab 
(Mr 1.16-20; Lc 5.1-11) 


18 Jesús Galilea nu bisu mendawan ib pasrøwabe, pa nunelan 
ashibig køn, kane Simón, truigwane katø Pedrogucha taig, kane 
Andrés taig. Truiløbe peskabelø gua, nømui atarrayameran piyu 
keguchib warøben, 19 Jesúsbe trenchiptinchibig kon: 

— Nai mendig amrruy cha. Nabe ñimune misaameran peskabelø 
gønrrai maramønrrun— cha. 

20Inchen tru urastø nømbe nømui atarrayasmeran warøb, nøba 
ambuptinchibelø gøn. 

21 Incha Jesúsbe katøguchi mas ambuurø yabe, katøgan 
pa nunelø warai ashibig køn, truiløbe Zebedeowei nusrkalø, 

Santiagoba, Juanba. Nømbe nui møskaimba barcoyu atarrayamera 
kølsrailan tamarøb purrøbene, Jesúsbe tru nusrkalan wamabig 
køn. 22Inchen nømbe tru urastø barconba, nømui møskawanba 
kørrømarøppa, Jesúswei mendig ambuptinchibelø gøn. 


Misag truba nuwan Jesús kusrenanøb 
(Lc 6.17-19) 


23 Jesúsbe Galilea birau ørøba llirab ibig køn, judíosmera 
tulundzuni yamørig Tius no ashib karub pasrainuguig tabig srø 
wamwan eshkab kusrenanøb. Incha misaameran chi gwanrreelan 
gøben, chi busrkwailan gøben tamarobig køn. 24 Jesúswane Siria 
birausrø kerrigu wammøra gua, mayan gwanrreelan srua amrrubelø 
gon. Tru chi gwanrrø gøben tøgarmeran, katø ni mumayguen tab 
gømui mørøb inchibelan, tru kwaimandziimera tøgarmeran gøben, 
itønab pesannabig tøgarmeran gøben, kønønrrab gaimabelan gøben 
srua amrrubelø gøn. Inchen Jesúsbe tamarøbig køn. 

25Inchen misaamera galileasreelo goben, decapolissreelø gøben, 
jerusalénsreelo gøben, judeasreelø gøben, Jordán bi tru pørr gal- 
labgatøsreelø gøben Jesúswei mendig truba nu ambubelø gøn. 


Jesús nu tunyu wamisra kusrenanøb wamindig 


1 Incha Jesúsbe misag truba rruba nuwan ashabe, kan tun 
bala nebya wamisren, nui kusrenanøb pera uniilø kemallen, 
2nøbe øyeeg chib kusrenanøb mendabig køn: 

3 —Mayanguen tab gúilo gon cha, tru Tiusweimburabigwan ke 
kagømønrraindøzhig togaguermab isua palai mørøbelaimbe. 
Kaguende srømbalasrø Tius nø ashib karub waibe 

nømuiwein gøn cha. 

4 Mayanguen tab gúilo gøn cha, tru truba isuig kishibelaimbe. 
Kaguende Tiusbe nømun chi isui inchimønrrai tab gøbigwan 

tranrrun cha. 

5 Mayanguen tab gúilo gøn cha, tru larrø tammayelø lata lata 
inchimeelaimbe. 

Kaguende nømbe tru pirøwan Tius trannrrab misrigwan 
ketig utønrrun cha. 

6 Mayanguen tab gúilo gøn cha, tru sølgandø tabigwan 
kan parøgwaig mørøb lataig, pi mulgwaig mørøb lataig 
inchibelaimbe. 

Kaguende maig isua palai melaigwan Tiusbe nømun nørrø 
traniilø gønrrun cha. 
7 Mayanguen tab gúilo gøn cha, katøganelan lastima 
ashibelaimbe. 
Kaguende nømungucha Tiusbe treetøwei lastima ashib 
tøgagønrrun cha. 
8 Mayanguen tab gúilo gøn cha, chi kaig isumø manrrømera 
chishig tøgarweimbe. 
Kaguende nømbe Tiuswan ashchun cha. 
9 Mayanguen tab gúilo gøn cha, tru ambugurri igurri tab 
gømigwan lab marøbelaimbe. 
Kaguende truilane Tiusbe ‘nai ureg kør chinrrun cha. 

10 Mayanguen tab guilø gøn cha, tru Tius mando martrai 
miaigwan marikkurri kaig martraindinab kaig nebui 
melabelaimbe. 

Kaguende srømbalasrø Tius nø ashib karub waibe nømuin 
gøn cha. 

11”Nimbe mayanguen tab gúilo gøn cha, nagurrindø misaamera 

tsalø waminab, kaig marinab, katø fiimun chine, chine isa 
wamindinab melabelaimbe. 12Pøs truba kasraarab tab gúi 

møray cha. Kaguende srømbalasrømbe truba rruba nuig ketig 
utamig tøgagønrrun cha. Nimguen kømøwatøsrøwei tru Tius 
maig karuigwan eshkabelan øyeetøwei kaig marig købig køn cha, 
trenchibig køn Jesúsbe. 


Tiuswei ureebe yu pirau treba, tørba lataig køn 
(Mc 9.50; Lc 14.34-35) 


13"Ñimbe yu pirau tre latailø gøn. Inchendø yando tre larrmíig 
misrabe, ækatøbe chincha gúi larrøbig misriasamø? Yandø mas 
chiweingucha larrmíig misrene, wambig petøben, misaamerabe 
itobunan, chibig kon. 

1Nimbe yu pirauelayasig tor latailø gøn. Kan ciudama tun 
balasrø pasrabiibe trubønrrab gaiman cha. 15Katø kan aceite 
lámparan chigucha piløgøppe, køtsø umbu basrtrab piløgømøn 
cha. Treeg kømøtø, masken pala basrene, mayeelan yau purrabelan 
pilan chibig kon. 16Øyeetøwei ñimgucha misaamerai merrab ñimui 
tor pilønrrai inday chibig køn, ñimui tabig mariilan asha, nømbe 
ñimui Møskai srømbalasrø wabigwan truba tabig waminchain cha. 

Maig maramigwan martrai Moisés pørigwan Jesús kusrenanøb 


17”Nabe arruppe, maig maramigwan martrai Moisés pørigwanba, 
Tius maig karuigwan eshkabelø kusrenaniilanba na patsøgønrrab 
arritamab isumotay chibig køn. Nabe treeg kømøtø, arruppe, 
tru Moisés pørigu maig chibig køben, trunun newan mara 
kørrømartrab arrig køn. 18Pøs nabe ñimun cierton trendamønrrun: 
Srømbalaba, pirøba pønrrøbenbatøbe, tru maig maramigwan 
martrai Moisés pørigu maya lamøzhig pørig pønrrabeløguen 
pinappe, purainrraamøn cha, kerrigu tru pørigu maig taig 
nebumnegatig. 19Inchawei møikkøben tru maig maramigwan 
martrai Moisés pøriiløyu karua pønsrailan møigu gøben maya 
lamøzhigwandøguen kalø marøb, katø misagwan treetøwei 
kalø martrai kusrenanøbiibe srømbalasrø Tius nø ashib karub 
waisrømbe truibe purø lamíig kui asig køn daig kønrrun. Trune 
møikkøben martrai karua pønsrailan marøb, katø treetøwei 
martrai kusrenanøbiibe, truibe si, srømbalasrø Tius nø ashib karub 
waisrømbe nuig kui asig kønrrun cha. 

20"Inchawei nabe fiimune eshkar: Nimui sølgandø marigwan tru 
Moisés pørigwan kusrenanøbeløba, fariseosmeraba marøb pønrrai 
lataitøguen gømø, katøguchi tabig marmuisruandøbe, srømbalasrø 
Tius nø ashib karub waisrømbe managuen kebamrraamøn cha. 


Trømbøig namiguelø gømumigwan Jesús kusrenanøb 
(Lc 12.57-59) 


21*Nimbe mørøbelø gúinrrun ñimui merrabsreelane trendaigwan: 
*Kweechimøta cha. Møikkøben kweechibiibe kaigyu pasrønrrai 
pasrig kønrrun” cha. 22Trune nabe trendamønrrun: Møikkøben nui 
nunewan namig kørrømisrøbiibe kaigyu pasrønrrai pasrig kønrrun 
cha. Nunewan tsalø wamabigwane tru Setenteelø maig maramigwan 
asha marøbelø asha marig kønrrun cha. Inchen møikkøben nunewan 
trømbøig inchib: “Larro gaig chugúi mørmfig køn” chib wamabiibe, 
tru kwamø nagu mora melamnug kegutsig kømigwan lab pasran cha. 
23”Inchawei fi Tiuswei tranamigwan altaryumay srua arrua, 
ñui nunewan ñi chigøben kaig mara togagúigwan ñi isuptinchabe, 
24tru ñi Tiuswan tranamigwan altaryu pasrøppa, ñui nuneeba 
tab gørrømisramigwanmerrig lanrrab yamig køn. Trugurrimbe si, 
altaryumay arrua, ñui tranamigwan trang. 


El Nuevo Testamento en el idioma guambiano de Colombia, 2% ed. ©2010 Wycliffe Bible Translators 


13 San Mateo 5 


25”Møikkøben ñun kejawa, juezweimay merranene, tru 
kejabiiba mayu ib pasrappatø, tammay kørrømisrkun cha, petø 
wamindam lau, tru juezwei tasku tranmønrraimbe. Inchippa 
juezbe policfameran tranen, truiløbe fiun kailan keeri yau 
kegutsinamønrrappe. 26Pøs nabe fiimun cierton trendamønrrun: 
Truyugurri webinrrappe, maig pagaramigwan chishtø 
pagarawatøwei webinrrabguen cha. 


Kasharawaig itølulmumigwan Jesús waminchib 


27”Merrabsrø øyah taigwan ñimbe mørøbelø gúinrrun: 
*Møikkøben kasharawaig købendø, peg ishuuba itølulamig kømøn”, 
daigwan. 28Trune nabe trendamønrrun: Møikkøben kan ishuwan 
trømbøig martrab isub chull ashibiibe nui manrraube yandø 
chabguen itølulig lataig kørrømisran cha. 

29”Inchawei treekkurri ñui kusrmay gab kaig maringarua, 
kaigu fiun kebenøsrkøbene, wesrua, kuchi chibig køn. Trembe 
ñui asru kanbaløtø palab misrikken chi gømønrrun cha, tru 
møra melamnug asr ørøba kegutsig købgunrriibe. 30Nui kusrmay 
tasig kaig maringarua, kaigu fiun kebenøsrkøbene, tasigwane 
para, guchi, chibig køn. Trembe fiui asru kanbaløtø palabikken 
chi gømønrrun cha, tru møra melamnug asr ørøba kegutsig 
købgunrriibe. 


Kasharawar petiyamumigwan Jesús waminchib 
(Mt 19.9; Mc 10.11-12; Lc 16.18) 


31 'Katø merrabsrømbe trendaig købig køn: “Møikkøben nui 
srawan kucha, tarømisrtrappe, kan kilga tarømisrtrab chibig mara, 
nun purøøramig køn” cha. 32Trune nabe trendamønrrun: Mu 
møøtøgucha nui srai, itølulmubendø, srawan kucha, tarømisrøbiibe, 
nui srawane itøluløb uñchai maran cha. Inchen mu møøtøgucha 
kan tarømisra ishuuba kasharabiibe nøgucha treetøwei itølulan 
cha. 


Isa waminchimumigwan Jesús kusrenanøb 


33”Katø ñimbe møriinrrun ñimui merrabsreelan øyah tailan 
'Sefiorwei merrab, igatø! marmø gømø, nabe maramønrrun” cha 
kørrømisrigwane wamindiitø gømø, maramig køn daigwan. 
34Inchendø nabe ñimun trendamønrrun: “igato! marmo gømø, 

nabe maramønrrun' chib mumaygucha ke treeg chimøtay cha. 
Srømbalawei merrab pasramisra 'igatø! marmo gømø, nabe 
maramønrrun” chimøtay cha. Kaguende srombalabe Tius ng 
wamisra waig køn cha. 35Katø ñimbe pirowei merrab pasramisra, 
“igato! marmo gømø, nabe maramønrrun” chimøtay cha. Kaguende 
pirobe Tius itobuna waig køn cha. Ni kato Jerusalénwei merrab 
chigucha treeg maramig kømøn. Kaguende truibe Tius, tru puro 
nu Reywei ciuda gon. 36Ni katø ñimui turwan “igato! marmo 
gømø, nabe maramønrrun” chimøtay chibig køn. Kaguende ñimbe 
pusrugwan ni kandøguen puliig martrab gaimabwei, ni kandøguen 
yaliig martrab gaimabwei inchun cha. 37Inchen ñimbe martrappe: 
“Dg” damig køn. Inchen marmønrrappe: “Ka” tamig kon. Pos 
yandø i trendaigyugurri mas nemarøb, “gato! marmø gømø, nabe 
maramønrrun” taibe nugwaimandzigweinukkurri arrubig kon. 


Kaig inchen lata marmumigwan Jesús kusrenanøb 
(Lc 6.29-30) 


38*”Katø fiimbe merrabsrø trendaigwan mørøbelø gúinrrun: 

“Katoganui kabwan mindishibigwane nuin gabwangucha 
mindisamig køn”, daigwan. “Katóganui trugulwan lanchibigwane 
nuin rrugulwangucha landamig kon”, daigwan. 39Trune nabe 
trendamønrrun: Møikkøben ñun kaig marene, lata inchimøta 
cha. Treeg kømøtø, møikkøben ñun kusrmay maløbøtø 

pashene, kandarømayigwangucha yul cha. 40 Møikkøben 

kejawa kewagúigwan kerranrrab inchene, turiwangucha srua 
ibasingaru cha. 41 Møikkøben ñun nama, kan kilómetro chigøben 
niguingarubene, trube, pa kilómetro nig cha. 42Inchen møikkøben 
ñun chi miabigwane tranø cha. Møikkøben “pebrra' cha, miabene, 
‘ka’ chimo, peb cha. 


Ashig kømui inchibelan undaaramigwan Jesús waminchib 
(Lc 6.27-28, 32-36) 


43"Ñimbe katø merrabsrø trendaigwan mørig kuinrrun: “Nui 
tab linchibigwane isua, undaaramig køn chippe. Nun tsaliigwane 
ashig kømui indamig kon”, daigwan. 44Trune nabe ñimun 
trendamønrrun: Ñimun ashig kømui inchibelane undaaray cha. 
Inchen ñimun kaig martrabgøba inchibelaimbe nømuyasig Tiusba 
wamindamig køn cha. 45 Treeg marabe, ñimbe Møskai srombalasro 

wabigwei ureg kønrrabguen. Kaguende noma nui nøsigwan kailaim 
bala lata, tabelaim bala lata pørr batingarub, katø sølgandø tabig 
marobelaim bala lata, chi sølgandø tabig marmeelaim bala lata sre 
bunrrai ørøb inchibig køn cha. 46Kaguende ñimun undaarabelandø 
undaarawabe, ¿truburgbe chigúi utønrrague? ¿Romasreelayasig an 
utabeløguen treetøweimbe marøbelø gømuitarru? 47 Inchen ñimui 
nunelandø tab wamabiibe, ¿chigúi srøig peg marig kønrrautah? 
Kaguende ¿Tiuswan ashmeelø tru judíos kømø misaameraguen 
treetoweimbe marøbelø gømuitarru? 48 Nimbe sølgandø newan 
tabelø guy, ñimui Møskai srømbalasrø wabig newan tabig køb 
lataitøweingue. 


Tabig maramigwan Jesús kusrenanøb 


1'Nimui tabig mariilan misaamerai malau marmøtay, 

misaamera ka ashchaindo lataig. Nim treeg marene, ñimui 
Møskai srømbalasrø wabiibe chigucha truburøbe tranrraamøn. 
2Inchawei palai inchibelan ñi puruguppe, mayeelø wammørtrai 
waminchib kenamarmøta. Tru palatø tab inchibelø latawei 
judíosmera tulundzuni yamerayu, callesmerayu misaamera nømun 
tabig waminchai marøbelø lataig marmota. Kaguende nabe ñimun 
cierton trendamønrrun: Yandø treeg marøbeløbe nømui truburø 
ketig utamigwane utabguen indan cha. 3Inchen palai inchibelan 
ñi puruguppe, fiui kusrmay tasig marigwane atsimay tasig asha 
gønrrai marmøta. +Inchen ñi mun kenamarmøtø mariilan Tius ñui 
Møskai ashibiibe ñun truburø ketamigwan kettrun. 


Tiusba mando wamindamigwan Jesús kusrenanøb 
(Lc 11.2-4) 


5'Nim Tiusba waminchib pønrrappe, tru palatø tab inchibelø 
lataig kømøtay. Truiløma judíosmera tulundzuni yamerayu gøben, 
plazayu ya tsøbmerasrøn gøben pønrramisra, Tiusba wamindamig 
chullelø gøn, misaamera ashchai. Nabe fiimun cierton 
trendamønrrun: Nømun misaamera tabig wamindiibe, truibe 
truburø ketig chabguen utabguen indan cha. 6Trune ñibe Tiusba 
waminchappe, fiui kwartuyu kebya, yaskabwan kasra, fiui Møskai 
Tiusba waminchi cha, mu asiimfig truyu fiibatø pasrabigwan. 
Inchen fii mun kenamarmøtø marigwan Tius fiui Møskai ashibiibe 
fiun truburø ketamigwan kettrun. 


El Nuevo Testamento en el idioma guambiano de Colombia, 2% ed. ©2010 Wycliffe Bible Translators 


San Mateo 6 16 


7”Tiusba waminchib pasrappe, trunundø katøle, katøle ka yandø 
wama mørmøta, judíos kømeelø latawei. Kaguende truiløbe truba 
rruba waminchene, Tiusbe katøguchinguen mørtraitamab isubelø 
gon. SNimbe nom latailøwein gømøtay. Kaguende ñimui Møskai 
Tiusbe fiim miamøwatø fiimui chi palai indigwane chab ashaguen 
wan. 9Nimbe Tiusba waminchib pønrrappe, øyah chinrrigay: 
Namui Møskai srømbalasrø wabig, fiui munchibe tabigweindø 
tarømara, newan tab indig kønrrun. 
10 Ni ashib karub pasraibe pirau larrøbitchab amø, 
srømbalasrø latawei yu piraugucha, 
ñi maig maramdiig køben, treegwei marig kønrrai. 
11 Kwalømmørig nam mamig maig palabigwan møi tranøb, 
12 namui kaig mariilan ulø baymø, pesannarrunrrig chib, 
nam namun kaig margbelan ulø baymø, pesannawa 
kørrømisrøb lataitowei. 
13 Chigøben namun kegørrøsrkønrraptiig pønrrøbene, 
truwane namun ambashmørrunrrig. Masken tru 
kaigweinukkurrimbe tarømartra. Kaguende, tru ashib karub 
waiba, maramburab mariiba, purø nuig, purø tabiibabe 
managatig fiuin gøn chib. 
19”Kaguende katøganelø ñimun kaig maren, truilan ñim ulo 
baymø, ñim pesannabene, ñimui Møskai srømbalasrø wabikkucha 
ñimun ulø bayamigwan paymønrrun cha. 15Inchen katøganelan 
ñim pesannamø, ulø bayene, ñimui Møskai srømbalasrø 
wabikkucha pesannamø, fiimui kaig mariilan ulø bayrrun chibig 
køn Jesúsbe. 


Ayunamigwan Jesús kusrenanob 


16”Nim ayunappe, malømera kwa isuig lataig misrmøtay. 
Tru palatø tab inchibeløma malømerabe kwa isuig latailø 
kenamarøbelø gon, misaamera nømbe ayunab gúi ashchai. 
Treeløwein gønrrab gømø. Pøs nabe fiimun cierton trendamønrrun: 
Yandø nømun misaamera tabig wamindiibe, truibe truburø keti 
lataig chabguen utabguen indan cha. 17 Inchen fiibe ayunappe, 
maløwan kwalla, pusrugwan tabig tamar cha, 18misaamerabe fiun 
ayunab wain gønmab ashmønrrai. Nuinetø marigwan fiui Møskai 
ashib pasrabiibe trunun asha, nøbe fiune truburø tranamigwan 
tranrrun chibig køn. 

Srømbalasrø chigurrimbunø pønrrabig 
(Lc 12.33-34) 


19”Yu pirau chine, chine tulishimøtay, pullillamera mab, trerawa 
pinab, nileelø kebamba nilab indinug. 20 Trembe srømbalasrøwei 
tøgamisrøb tulisay, pullilla mamøwei, trerawa pinømøwei, nileelø 
nilønrrab kebammøwei indinug. 2! Kaguende ñimui chi togagúilo 
chu esegaig pønrrøbene, ñimui manrrøgucha ke truyutø isub 
pasrønrrun cha. 


Kabmerabe asrwei låmpara gøn 
(Lc 11.34-36) 


22”Asru kappe kan lámpara gøn cha. Inchawei ñui kab tabig købene, 
ñui asrube kerriguba tørsulu gønrrun. 23 Inchen ñui kab kaig købene, ñui 
asrube kerriguba løstiig kønrrun. Inchawei tru tør fiuinug pasrabikken 
løstiig købene, tru løstiibe mas maig løstøgølig kerah chibig køn Jesúsbe. 


Møigwanmerrig mas isua tøgagømig 
(Lc 16.13) 


24”Nun karunrrabelø muguen pagatøbe tøgagønrrab gaimanrrun. 
Kaguende kanune tsalø ashippe, kanune undaaranrrun cha. 
Kanune chiyugucha truba tab mørøb megappe, kanune kaashib 
webinrrun cha. Inchawei Tiusweimburabigu marøb pasrønrrab 
isumba, anweimburabigu marøb pasrønrrab isumba inchibiibe 
martrab gaimanrrun cha, pabaløbabe. 


Tiusbe nui uregwan ashibig køn 
(Lc 12.22-31) 


25'Inchawei nabe ñimun trendamønrrun: Øsig amønamig, ñim 
mamigwanba, mutsamigwanba, asru chi guemermab isumigwanba 
menrra isumøtay cha. Øsig amønamikkan kan mamig lataitø 
gúitarru cha. Kabe asrkan kan asru keelø lataitø gúitarru cha. 
26Pala amoñibelo illimeran asay chibig køn. Ellguamøwei, 
ellmarig tulishimøwei, ellmarig tulisaigwan esegainug esegamøwei 
inchibelanguen, truilanma ñimui Møskai srømbalasrø wabiibe 
manrrai mannøbig køn cha. ¿Nimbe illimera lataguen gømø, 
maselø gømøtirru? chibig køn. 27 <Nim møiløgøben maya, maya 
incha katøgan tøbø metrotøguen nurabsruguh? cha. 

28'¿Chindimbarre fiimbe asru keegwan truba rruba isubelø 
gøgue? cha. Wambig umeranma asay chibig køn. Kwallmøwei, 
kumøwei inchibelø gøbendø, tabig nørrøran cha. 29Inchendø nabe 
trendamønrrun: Rey Salomönguen nui chine purø tabzhig tøgagua, 
umera lata tabzhiibe kemuig køn cha. 30 Wambig kaumera, møi ka 
bønrrøwa, srønabe nagu parrig kønrrabigwanguen Tiusbe øyeeg 
tabzhig kenanøb lataig marøbiibe, ñimune treetøguen gømøtø, 
masken marmønrraitarru cha, ñim ya ñimui isubigwan Tiusweinug 
pasra ke kagømønrraindøzhig tøgarwan. 31 Inchawei øyeeg chib 
chi isumøtay chibig køn: “¿Chi mamer?” chib; “¿Chi mutsamer?” 
chib; “¿Chi guemer?” chib. 32Kaguende tru Tiuswan ashmeelø 
judíos kømø misaamerabe iigwando isub labelø gon. Inchen ñimui 
Møskai srømbalasrø wabiibe ñimui chi palabelan ashaguen wabig 
køn. 33Inchawei Tius nø ashib karub wainuguigwanba, katø tru 
sølgandø tabigwanba, truilanmerrig lab maramig køn. Trumaybe 
tru katøgan chi palabelangucha ñimbe nemarig kerrigu utønrrun. 
34Inchawei srøna gwalømweyigwane chi isumøtay. Kaguende 
srøna gwalømweyigwane srøna isumig nøørø gøn. Kaguende 
kwalømmørig chi pub arrubiitø tsabø gon isumibe. 


Katøganelan 'øyeelø, øyeelø gon” chimøtay 
(Lc 6.37-38, 41-42) 


1'Nimbe katøganelan 'øyeeg, øyeeg marøbelø gør” chib 

waminchimøtay, ñimungucha 'øyeelø gøn” tainamønrrappe. 
2Nim katøganelan 'øyeelø, øyeelø gon” chib wamindiibe, 
fiimungucha treetøwei martrun. Nim kanelan maig unaasha 
traniibe, ñimungucha treetøwei unaasha tranrrun. 3¿Chindimbarre 
fiui nunewan kabyu shauzhig wabigwangøba ashku cha, tru 
fiuin gabyu nu tsig wabigwanguen ashmubendøbe? 4 Inchawei 
ñitoweinguen fiuin gabyu nu tsigwan ashmubendøbe, ñui nunewane 
chincha øyeeg chinrragu: “Nai nuneg, ¿ñuin gabyu shauzhig 
wabigwan wesrarruah?” cha. 5Ni, palatø tabig, fiuin gabyu nu tsig 
wabigwanmerrig wesru chibig køn. Treenchabe si, fiui nunewein 
gabyu shauzhig wabigwan wesrumig tab ashchabguen cha. 

6*”Chigøben Tiusweindø tarømarigwane werameran tranmøtay. 

Kato ñimui perlasmerane kuchimeran kebusrmøtay, inchippa 
truilan itølula, llirawa, amrrua, kurmillustøga kwanaguchib ñimun 
pitis marinamønrrappe. 

Tiuswan miab, nun lab, kato yaskabu wamab inday 
(Lc 11.9-13; 6.31) 


7”Miabene, Tiusbe ñimune tranrrun. Lawabe, wetørranrrun. 
Yaskabu wamubene, ñimune kurtrun. 8Kaguende mugucha 
miabiibe utøben, labiibe wetørraben, yaskabu wamabigwane 
kurtrun. 

9’Kabe ñimma møikkøben ñui nusrkai pirri miabene, kabe, ¿kan 
pillisrugwan rranøbsruguh? 10Kabe kan peskau miabene, ¿kan 
ulwan rranøbsruguh? 11Pøs ñimma ya kailø gøbenguen ñimui 
uregwane tabig keta tranøbelø gøben, kan mas ñimui Møskai 
srømbalasrø wabiibe nun miabelane, maig tabig tranrrer chibig 
køn. 

12”Inchawei ñimma katøganelø ñimuyasig tabig maramig palai 
inchibeløbe, ñimgucha katøganelan treetøwei maray chibig kon. 
Kaguende maig maramigwan martrai Moisés pgrigu lata, Tius maig 
karuigwan eshkabelø pøriiløyu lata iigwanwei martrai karubig kon. 


Trag yaskappa, lendo yaskappa 
(Lc 13.24) 


13”Trag yaskabwan kebambay chibig køn. Kaguende tru kan lendø 
yaskappa, tru lendø maybabe managuen werrumikkaig kegørra 
pønrramsrømay pera ibig køben, truwane si, møiløgøben truba nu 
kebamban cha. 14Inchen tru trag yaskappa, trag mayba managuen 
patsømø øsig purramsrømay pera ibiibe, truiløbe traguelø, trurrigu 
murelø gøben, trunun wetørrabeløbe mamdø gøn chibig køn. 


Tusrbe mamikkurri asamdiig køn 
(Lc 6.43-44) 


15”Tab asha guy, chibig køn, ‘Tius maig karuigwan eshkabelo 

guer’ chibelø isa waminchibelan, ñimuimay kan ubisha lataig 
amrrubendø, nømui umbube kan namig lobosmera latailø gøn cha. 
16Trune ñimbe nømui maig mariiløyutøguen tsabø ashchun, tusryu 
mamig niguigwan latawei. Kaguende kal dusryugurrima uvas 
lurrmøwei, katø kaldø misrøb tusryugurri yashig lurrmøwei indan. 
17Inchawei kan tab tusrbe tab mamig niguen. Trune kan kaig 
tusrbe kaig mamitøwei nigan cha. 18Inchawei kan tab tusrbe kaig 
mamig niirrab gaimabwei, kato kan kaig tusrbe tab mamig niirrab 

gaimabwei indan cha. 19Inchawei chi tusrwandøgucha tab mamig 
niimfigwane para, nagu kegutsan. 20Inchawei nømui mariiløyu 
ñimbe ashchabguen chibig køn. 


Tius nø ashib karub waisrømbe mayeeløba gømøtø guebamrrun 
(Lc 13.25-27) 


21”Nan: “Señor, Señor” chibelø srømbalasrø Tius no ashib karub 
waisrømbe mayeelgba gømøtø guebamrrun. Treeg kømøtø, nai Møskai 
srømbalasrø wabig maig maringaruben, trunun marøbeløtøwei 
kebamrrun. 22 Tru srabe gwalømbe nane møiløgøben truba nu 
trenchinrrun: “Señor, Señor, yamba nambe ñui munchiyu ñi maig 
karuigwan eshkab, ñui munchiyu kwaimandziimeran webetab, ñui 
munchiyu maramburab mariilan marig kobig kon” cha. 23Inchene 
nabe trendamønrrun: “Managuen nabe ñimune ashmíig kur cha. Nim 
larro gaig marøbeløbe, nainukkurri tarømisray” cha. 


Pailo ya marobelan kemesra wamindig 
(Mc 1.22; Lc 6.47-49) 


24”Møikkøben na wamindigwan mørøb, na maig taigwan mora 
marøbigwane kan møg tab isua marøbig lataig køn chinrrab. Nui 
yawan srug bala margbig lataikke. 25Sre bub, pimera nurab, yawan 
isig megambub itsingucha, yabe peñmon cha, kaguen srug bala 
marig basrøwa. 26Inchen nan mørøppe, mørendø, na maig taigwan 
marmíigwane, kan møg tab isua marmíig lataig køn damønrrun 
cha, nui yawan pisrum balatø marøbig lataikke. 27 Sre buben, 
pimera nuraben, yawan isig megambub ichen, yabe peña, purø 
isumdiig mindisaig kørrømisran— cha, trenchibig køn Jesúsbe. 

28Inchen Jesús iilan kerrigu chab waminchen, maya misaaba kwaara 
asha kørrømisrøbelø gøn øyeeg kusrenaniilan. 29 Kaguende nøbe 
kusrenanøppe, nuinukkurrindøwei mu mandamgaig kusrenanøbig køn, 
tru Moisés pørigwan nømui kusrenanøbelø lata gømø. 


Asr trerab gwanrrø togaigwan Jesús tamarøb 
(Mc 1.40-45; Lc 5.12-16) 


1 Yandø Jesús tun balasrøngurri kørraarruben, misag truba nu 

mendig amrrubelø gøn. 2Inchene kan møg asr trerab gwanrrø, 
lepra taig, tøgaig kemallippa, Jesúswei merrab tømbønsrabe 
trenchibig køn: 

—Señor, nan fi tamaramdiig kobene, tamartra— cha. 
3Inchen Jesúsbe tasigwan larrøbicha estsarabe, trenchibig køn: 
—Tamarøg køtan cha. Tamarig kørrømisr— cha. 
Inchen tru urastø nui trerab gwanrrobe chishig kørrømisren, 
4 Jesúsbe trenchibig kon: 

—Au, mungøben eshkawabesín cha. Inchendø ya, ñui asrwan 
sacerdotendø kenamara, katø Tiusweyasig tru Moisés tranrrig 
taigwane srua ya, tranrrig cha, mayeeløba ñui kwanrrøwan chishig 
kørrømisrin gúi ashchain— cha. 


Suldau søtøwan no garub pera basrabigwei mendig 
megabigwan Jesús tamarob 
(Lc 7.1-10; Jn 4.43-54) 


5 Yandø Jesús Capernaumsrø kebibene, romanosmerai suldau 
cienelan ashibig, kan centurion daig, nuimay arruabe, nun 
purugurra chib, 6trenchibig køn: 

—Señor, nai mendig megabiibe yau kwanrrø tsun cha, truba 
rruba pusrkwai inchib, kerrigu kønønrrab gaimaig.— 

7Inchene Jesúsbe trenchibig køn: 

—Nabe arrua, tamaramønrrun— cha. 

8Inchen tru centurionbe trenchibig køn: 

—Señor, ñi nai yau kebattraimbe, nabe trengatig kømuinatan 
cha. Tammisr cha, treetø chirra cha. Nai karuindiig megabiibe 
tammisrtrun cha. 2Kaguende nagucha mas nørreelø karuig kur 
cha. Kato treeg køben na karub togagúilo suldaumera togagur 
cha. Truilanma na møigwan gøben: *Inrrø” chibene, ib; katø 
na møigwan gøben: “Amo” chibene, arrub; katø nai karuindiig 
megabigwan chigøben: “Mar” chibene, marøb inchibig køn— cha. 

10 Jesús iigwan møra, kwaara asha gørrømisrabe, nui mendig 
amrrubelan trenchibig køn: 

—Nabe fiimun cierton trendamønrrun: Israelsrø 
møigweinukken isubigwan nainug pasra togagúig øyangatig 
nuig wetørramur cha, i møwei lataig. 1 Incha nabe ñimune 
trendamønrrun chibig køn: Pørr gal-labgatøsrøngurrin gøben, 
pørr guebibgatøsrøngurrin gøben truba nu amrrua, Abrahamba, 
Isaacba, Jacobpa manrrab purramisrtrun cha, srømbalasrø 
Tius nø ashib karub waisrø. 12Trune Tius nø ashib karub 
waisrø purrønrrab ureemerabe wambig purø rrømbø løstøyu 

webusriilø gønrrun cha. Truyube kishib, trugulmeran tsatsamig 
kønrrun— cha. 

13Incha Jesúsbe tru centurionwan trenchibig kon: 

—Yamay inrrø cha. Ni maig køreig treeg kønrrun— cha. 

Inchen tru urastø tru mendig megabiibe tammisrig køn. 


Jesús Pedroi sueeran tamarøb 
(Mc 1.29-31; Lc 4.38-39) 


14 Jesús Pedroi yamay arrua, kebyabe, Pedroi sueerabe camayu 
pachiiba tsui ashibig køn. 15Incha Jesúsbe tru ishuwei tasigwan 
katørabene, pachiibe weetaptinchen, nøbe kurra, tru pubelayasig 
chi maramigwan marøb mendabig køn. 


Kwanrreelø truba nørrøwan Jesús tamarob 
(Mc 1.32-34; Lc 4.40-41) 


16Yandø yem misren Jesúsweimay truba yamelan kwaimandzig 
tøgarwan misaabe srua amrruben, kan wamitøgatø tru 
kwaimandziimeran webetab, katø chi gwanrrø gøben tøgarwan 
mayeelan tamarobig køn. 17 Øyeeg pureppe, Tius maig karuigwan 
eshkabig Isaías øyah taig nebunrrain gúig kon: 
Nøtøwei namui pusrkwabelanba, 
namui kwanrrømeranba kerran, daig. 


Jesucristoi mendig ambamibe murig køn 
(Lc 9.57-62) 


18 Jesúsbe nuin bøtøgatan misaamera truba nu tulsrua gúi 
ashabe, nui kusrenanøb pera uniilane pisu ambøgatømaysrø 
larramrrai karubig køn. 19Inchen tru maig maramigwan martrai 
Moisés pørigwan kan kusrenanøbig kemallabe trenchibig køn: 

—Kusrennøbig, ñi chu ibendø, nabe mendig arrumønrrun— cha. 

20Inchene Jesúsbe trencha løtabig køn: 

—Zorramerabe waramig trab tøgagøben, kato pala ampñib 
illimeragucha nømui lemera tøgar gøn cha. Trune na, Møg Misra 
Arrubiibe ni nai turwan chu nerrarramikken chigaig kur— cha. 

21 Inchen katøgan møikkøsrøn, Jesúswan mendig uñibiibe, 
trenchibig køn: 

—Señor, nai møskawan sørønrrabmerrig ibashcha— cha. 

22Inchene Jesúsbe trenchibig kon: 

— Nibe nai wendau amo cha. Tiusweimburabigu kwaig latailøbe 
nømui kwailan sørøbash— cha. 


Jesús isig ichibigwanba, pi latogushibigwanba kønøbashmub 
(Mc 4.35-41; Lc 8.22-25) 


23 Jesús yandø barcoyu nebiben, nui kusrenanøb pera 
uniiløbe nun lincha ambubelø gøn. 24Inchene møimbe 
maryube truba trømbøig mur isig ichib kurra, pi welarmera 
barcoyu mas, mas negutsingucha, Jesúsbe kib tsubig køn. 
25 Inchen nui kusrenanøb pera uniiløbe kasrønanrrab amba, 
trenchibelø gøn: 

— iSefior, namun wesrurra chib, chab asentab meler!— cha. 

26Inchen nøbe trenchibig køn: 

—¿Chindimbarre kørig køta? cha. Nim gúi ñimui isubigwan 
nainug ke kagømønrraindøzhig pasra tøgar— cha. 

Incha kurrabe, isigwanba, marwanba kønømønrrai kandø 
wamuben, igatø! yandø kerrigu wasrønzhig kørrømisrøbig kon. 
27 Inchen nømbe kwaara asha gørrømisra, trenchibelø gøn: 

—¿Hyeebe chi møg kerah? cha. ilsig ichibig lata, mar lata, 
iiløguen nun mørtrappe!— 


Jesús Gadarasrø pailø kwaimandzig tøgarmeran tamarøb 
(Mc 5.1-20; Lc 8.26-39) 


28 Jesús pisu ambøgatø Gadara birausrø larraibene, pailø 
kwaimandzig tøgarmera sørin rrabmerayugurri werrua, Jesúswan 
kemallibelø gøn. Truiløbe truba namiguelø gøptø, tru maywane 
mugucha puramrrab gaimabelø gon. 29Inchabe trenchib trashibelø 
gøn: 

—Tiuswei Nusrkai, ¿namune chi martrab inchigu? cha. ¿Namun 
igatø! purø rrømbøig mora melønrrai martrab attirru cha, tru treeg 
maramig pumøwatøbe?— 

30Truyugurri maya yab gøsrøn kuchimera truba nu lawa mab 
amøflibelø gon. 31Inchen tru kwaimandziimerabe Jesúswan 
trenchib rrugabelø gon: 

—Namun webetappe, trube, tru kuchimerayu 
kebambingarurrunrrig— cha. 

32Inchene Jesúsbe trenchibig kon: 

—Ambay bøs— cha. 

Inchen tru kwaimandziimerabe møguelainukkurri webamba, 
kuchimerayu kebamben, tru urastø kuchimerabe luløb mendappe, 
truba trømbø lendeyu lula, chab pinøgørraptincha, larrø nu bisuyu 
kegørra, pi gueesra, chab gwabelø gøn. 

33Inchen tru kuchi ashibeløbe chab lula, pueblosrø puabe, tru 
kwaimandzig tøgar gøbelan maig purayaigwan kerriguh waminchib 
mendabelø gøn. 34Inchen puebloyu maya misaabe Jesúswan katønrrab 
webamba, nun ashabe, tru biraugurri “irra' cha, truba rrugabelø gøn. 


Jesús kan kønønrrab gaimabigwan tamarøb 
(Mc 2.1-12; Lc 5.17-26) 


9 1Inchen Jesúsbe kan barcoyu nebya, pisu ambøgatøsrø larraya, 
nui puebloyu pubig køn. 2Inchen truyube kan møg kønønrrab 
gaimabigwan kan tsigalyu muta amrruben, Jesúsbe nømui isubigwan 
ke nuinuuto pasra bønrrai ashabe, kwanrriigwane trenchibig køn: 
— Nai nusrkai, kullaaramota cha. Ñui kaig mariilan ulø bayamig 
kømíig, pesannaig kørrømisran— cha. 
3Inchen møiløgøsrøn tru Moisés pørigwan kusrenanøbeløbe treeg 
isubelo gon: *Nøbe Tiusweimburab purø trombgig waman” chib. 
4Inchen Jesúsbe nom chi isub gúilan ashabe, trencha payibig kon: 
—¿Nimbe ñimui manrraube chindimbarre øyeeg kaig isub gøgue? 
cha. 5¿Mgigwan mas kørmø trendamdiig købsruerah? cha. Kabe: 
“Nui kaig mariilan ulø bayamig kømfig pesannaig kørrømisran”, 
¿tamiteh? Kabe: “Kurrab, inrrø”, ¿tamiteh? cha. 6Pøs, na, Møg 
Misra Arrubiibe yu pirau kaig mariilan ulø bayamig komíig 
pesannaig kønrrai mu mandamgaig marøbig kui møimbe fim 
ashchai kenamaramønrrun— chibig kon. 
Inchabe tru kønønrrab gaimabigwane trenchiptinchibig kon: 
— iKurrø! cha. iNui tsigalwan mutab, ñui yamay inrrø!— cha. 
7Inchen kwanrriibe kurra, nui yamay ibig køn. 8Inchen 
misaamera iigwan ashabe, truba kørig kui inchibelø gøn, Tiusbe 
møguelan øyeeg mu mandamgaig maramig tranitamab isua. Incha 
øyeeg marikkurri Tiuswan truba tabig waminchibelø gøn. 


Jesús Mateowan wamab 
(Mc 2.13-17; Lc 5.27-32) 


9 Jesús truyugurri yabe, kan Mateo taig møwan romasreelayasig 
an utabelø purrainug wai ashabe, trenchibig køn: 

— Nai mendig amø— cha. 

Inchen nøbe kurrab, nui mendig ibig køn. 

10Indiibe Jesúsbe tru Mateowei yau mab wabene, truba yamelø 
romasreelayasig an utabelø gøben, katøganelø kaig marøb 
misaamera gøben puabe, Jesúsba, nui kusrenanøb pera uniiløba 
mishatsigu trubalatø purrøben, 11møiløgøsrøn fariseosmera 

trunun ashabe, nui kusrenanøb pera uniilan trencha payibelø 
gón: 

—¿Nimui kusrennobiibe an utabeløba, kaig marøbeløba mab, 
muchib wappe, øyeebe maig marøb wah?— cha. 

12Inchene Jesús trunun mørabe, trenchibig kon: 

—Tabelø kwanrrøgarbe mø marøbig palain gømøn cha. 
Kwanrreeløbeguende palain gon cha. 13Amba, i pørigu chi chibig 
kuigwan kusrey cha, tru Tiuswei wamyu øyah chibigwan: *Animal 
gweecha, nan tranøb gømøtø, flimbe lastima ashibelø gønrrai 
inchar” taigwan. Kaguende nabe sølgandø amøfiibelan wamønrrab 
arrumøtø, kaig marøbelan wamønrrab arrig køn— chibig køn 
Jesúsbe. 


Ayunamigweimburab Jesúswan payib 
(Mc 2.18-22; Lc 5.33-39) 


14 Juan Bautistai mendig amøfiibelø Jesúswan kemallabe, 
trencha payibelø gon: 

—Namba, fariseosmerababe ayunamigwan katø gato marer 
cha. ¿Inchen ñui kusrenanøb pera uniiløbe chindimbarre trunun 
marmeelø gøh?— cha. 

15Inchene Jesúsbe trenchibig kon: 

—¿Kan novios yaumay linchai eshkailanma novio nømba 
wabengan isuin burrønrraitarru? cha. Inchendø yandø novion srua 
ambam gwalømmera punrrun cha. Inchen ayunabwei inchun cha. 

16”Muguen kan køllin camisanma kølsraigu srø llensu 
søtiimfigwan waya, tsushimøn cha. Kaguende tru srø llensube 
kesruppa, kølli llensune kølsrøben, mas trømbøikken kølsraig 
kørrømisrtrun cha. 17 Katø srø vinonma køllin galusmerayu 
usrmøwei inchibelø gøn cha. Kaguende treeg marene, kalusmerabe 
srurrøben, vinobe lushen, yandø kalusmerabe ka pinønrrun cha. 
Inchawei srø vinone srø galusmeran marigu usramig køn cha. 
Trumaybe møigwandøgucha chi mindisaig kømønrrun— chibig 
køn Jesúsbe. 





Jesús kan ishuwan kwanrrøwan tamarøb 
(Mc 5.21-43; Lc 8.40-56) 


18 Jesús waminchib pasramne, judfosmeran chi maramigwan kan 
karubig puabe, nui merrab tømbønsra, trenchibig køn: 

— Nai nimbasr ke møindø gwan cha. Øyeeg kuindøgucha, fi 
arrua, tasigwan nuim bala estsarene, katø øsiiranrrun— cha. 
19Inchen Jesúsbe kurra iben, nui kusrenanøb pera uniilø 
nun lincha amben, nøbe tru møøba ibig køn. 20Indiibe kan 
ishug doce años ørøba ani ib gwanrrø tøgaig chiguen tab gømui 
megawa, Jesúswan wendaugurri kemallippa, Jesús nø kewagúig 
urøzhigwandø katørabig kon. 21 Kaguende nøbe treeg isubig kon: 
“Nui kewagúigwan ka katøraitø tammisrig kørrømisramønrrun” cha. 
22Inchen Jesúsbe keesha asha, tru ishuwan ashabe, trenchibig køn: 
— Chi isumøta cha. Nimbasr, ñui isubigwan nainuutø pasra 
togagúikkurri tamarig kørrømisran— cha. 
Indiibe tru uraskurri yandø tammisrig kørrømisrig køn. 


Kan ishug-unan Jesús øsiiranøb 


23Incha Jesús tru judfosmeran karubigwei yau pubene, lus 
urrabelø gøben, katø misaamera truba trashib kishib gúi ashibig 
køn. 24Inchabe trenchibig kon: 

—Yugurri webambay cha. Ishug-unøbe kwaig kømøtø, ka kiptø 
tsun— cha. 

Inchen misaamerabe Jesúswane ka indzato mørøbelø gøn. 
25Incha nømun webambingaruben, Jesúsbe kebya, ishug-unan 
tasigu kemørene, unøbe kurraptinchibig køn. 26Inchen tru biraube 
muba kuimburab treeg purayaigwan wammørig korromisrobig kon. 


Pailø kabgailan Jesús tamarøb 


27 Jesús truyugurri webya ibene, pailø kabgailø trenchib trashib 
wendautø amrrubelø gøn: 

—iNamun lastima ashcha chib, merrabsrø Davidwei Nusrkai!— 

28Inchen Jesúsbe yau kebiben, tru kabgailø kemallene, nøbe 
trencha payibig kon: 

—¿Nimbe na øyeegwan martraitamab køregueh?— cha. 

Inchen nømbe: 

—Señor, øø— cha, løtabelø gon. 

29Inchene Jesúsbe nømui kabmeran katørawabe, trenchibig kon: 

—Nim fiimui isubigwan nainug maig togagúig treeg 
kønrrain— cha. 

30Inchen nømui kabmerabe ashibelø misren, Jesúsbe trenchib 
karubig kon: 


El Nuevo Testamento en el idioma guambiano de Colombia, 2% ed. ©2010 Wycliffe Bible Translators 


San Mateo 9, 10 28 


—Mun gøben eshkab gønrrab gømø cha, i marigwan.— 
31 Trendaingucha nømbe webambupto, Jesús nø chi marigwan 
tru birau mayeelan waminchibelø gon. 


Kwaimandzig tógaig waminchab gaimabigwan Jesús tamarob 


32Inchen tru kabgailø gøbeløbe webambub gømnetø, 

møiløgøsrøn Jesúsweimay kan wamgaig kwaimandzig togaigwan 
srua amrrubelø gøn. 33Inchen Jesús tru kwaimandzigwan 
weguchen latato, tru wamgaibe waminchiptinchen, misaabe 
kwaara asha kørrømisra, trenchibelø gøn: 

—iManaguen nam Israel misaamerai utube øyeekkatiibe 
ashmer!— cha. 

34 Inchen fariseosmerabe trenchibelø gøn: 

—Kwaimandziimeran ke nøasha garub pasrabikkurri 
kwaimandziimeran nøbe webusrøbig køn cha.— 


Jesús misagwan yeekkucha nebuig melaitamab lastima ashib 


35 Jesús maya pueblomerasrø, yamera tsitsø bønrrabsrø, 

judíosmera tulundzuni yamørig kusrenanøb, tabig srø wam 
Tius no ashib karub wainuguigwan eshkab waminchib, chi 
gwanrrømeragurrimbunø tøgarwan pusrkwabelan tamarøb llirab 
ibig køn. 36Incha truba nu søtø misagwan ashabe, lastima isui 
inchibig køn. Kaguende nømbe truba isuilø, chinchabguen gaimar, 
kan ubishamera mu ashchabig chigar latailo gøben. 37 Incha nui 
kusrenanøb pera uniilan trenchibig køn: 

—Ellmarig tulisamibe truba nørrø gøben, trune tulishinrrabeløbe 
mamdø gon cha. 38Inchawei tru ellmarig buaig Tiuswan miay 
chibig køn, nui ellmarigwan tulishinrrabelø ørtrai.— 


Jesús nøashib karua øramelø doce lawa wesrub 
(Mc 3.13-19; Lc 6.12-16) 


10 1 Jesús nui doce kusrenanøb pera uniilan wamabe, 
mu mandamgaig maramig togagonrrai trangbig køn, 
trombgig maringarub gwaimandziimeran webusrøb, katø chine 
kwanrrømeranba, pusrkwabelanba tamartrai. 
2Iilø gøn tru doce ngashib karua øriilai munchimera: Srøsriibe 
Simón truigwane katø Pedrogucha taig, nui nuneg Andrésba, 
Zebedeowei nusrkai Santiagoba, nui nuneg Juanba, 3Felipe gøben, 

Bartolomé gøben, Tomás gøben, Mateo tru romasreelayasig an 
utabig køben, Alfeowei nusrkai Santiago gøben, Tadeo gøben, 
4Simón tru Cananistameraingatiig køben, Judas Iscariote tru 
wendø Jesúswan ashig kømui inchibelaingato misra tranøbig 
købengue. 


Jesús tru doceelan kusrenanrrai ørøb 
(Mc 6.7-13; Lc 9.1-6) 


5Jesús i doceelan øyah martrigay chib karua ørøbig køn: 

— Judios kømeelø waraisrø ammøwei, samaritanosmerai 
pueblomerasrø kebammøwei inchigay cha. 6 Trembe tru Israel 
misaamerai utu tru ubisha rrubiilø latailaimaytø amrrigay cha. 
7Trusrø ambabe, srømbalasrø Tius nø ashib karub waibe lutau 
basran chib eshkab kusrenanrrigay cha. 8Kwanrreelane tamarøb, 
kwailan øsiiranøb, asr trerab gwanrrø tøgarwan tamarøb, 
kwaimandziimeran webetab inchigay cha fiimbe. Nimun øyeeg 
martrai tranigwan fiimma ka ketig utig køn cha, fiimgucha gatø 
treegwei marøppe, anwei marmøtay cha. 

9*”Oro gøben, an gøben, cobre gøben ñimui pørønailøyu pusra 
ammøwei, 10 katø mayuwei murral ila ammøwei, turingucha 
yunømaramiba gømøtø, kandø tøga; alpargatiskucha keeta 
gømøwei; ni pøtønain tsikkucha srua ammøwei inday cha. 
Kaguende chigøben marøbiibe nui marimburøbe mu chi 
chinrrainga mamigwane utamig køn cha. 

11”Nim kan puebloyu gúi, ya tsitsø bønrrabyu gúi puabe, kan 
misag chi isumgaig tabigwan lawa, truigwei yau kørrømisrtrigay 
ñim truyugurri ambamnegatig. 12 Yau kebambuppe, ‘ñimun 
chi isumgaig tab gøn” chib wamønrrigay. 13Tru yau misaamera 
truburab tabelø gøbene, tru fiimui tab gøbiibe nømuim bala 
treeg kønrrun. Inchen trengatig kønrrabgailø gøbene, ñimui tab 
gøbiibe fimuinuutøwein gønrrun. 14 Inchen ñimun wamømøwei, 
ñim wamindigwan mørmøwei inchene, nømui yaugurrin gúi, 
nømui puebloyugurrin gúi webambuppe, srøbyu usrøwan chishtø 
gørrøga webamrrigay chibig køn. 15Inchawei nabe ñimun cierton 
trendamønrrun: Srabe gwalømbe tru puebloimbe Sodomaimba, 
Gomorraimba pirau lataitøguen gømø, Tiuswei tru maig 
kønrrabigwan asha maram gwaløm attrabiibe mas purø rrømbøig 
kønrrun cha. 

Wendøsrø kaig indinab melamig attrabig 


16”Au, nabe ñim ubishamera latailan lobosmerai utu orar. 
Chiyugøben kegørrømønrrab ñimbe ul latailø guy. Inchen chi 
kaig inchimeelomaybe palomamera latailø gømig kon. 17 Ashipto 
gønrrigay misaameran. Kaguende nømbe ñimune karubelai 
tasku tranøb, katø judfosmera tulundzuni yamerayu ñimune 
ichabetab inchun. 18Katø karubelø nørreelai merrab, reymerai 
merrab nagurrindø srua amrrun, trumay ñimbe nømunba, judío 
gømeelanba naimburabigwan wamindamig kønrrai. 19 Inchen tru 
karubelan ñimun tranene, ñimbe mando løtamigwan chi isumøwei, 
mandamermab chi isumøwei inchigay. Kaguende tru wamindamig 
pubene, wamindamig tøgagønrrai Tius tranrrun, chibig køn. 
20 Kaguende ñim waminchain gømøtø, Tius ñimui Møskawei 
Espíritu ñimgurri waminchun. 

21”Inchen nuneebe nømui nunewandøwei kwetchai tranen, 
møskaimbe nusrkawan rranen, ureemerabe møskalan namig kurra, 
kwetchai tranrrun cha. 22Maya misaabe ñimune nagurrindø tsalø 
indiilø gønrrabguen cha. Inchen srabe gwalømgatig chigúingucha 
megabig megabiibe kebefichabig kømfig kaigyugurri wesraig 
kønrrun chibig køn. 23 Ñimun kan ciudayu chigøben kaig martrab 
inchene, katøgansrømay wegørra ambay. Pøs nabe ñimun cierton 
trendamønrrun: Møg Misra Arrubiibe Israel birau ciudamerayu 
ñim kerrigu naimburab eshkab lliramøwatø attrun cha. 

24”Kan kusreb mendig megabiibe nui kusrenanøbigwan purab 
nuig kømøn. Katø kan karuindiig megabiibe nui ya buaigwan 
purab nuig kømøn. 25Kan kusreb mendig megabiibe nui 
kusrenanøbig lataitøwei misrabe, trutø tsabø gúi møramig køn. 
Inchen tru karuindiig megabiibe tru ya buaig lataitøwei misrabe, 
trutø tsabø gúi møramig køn. Yau møskai ashib wabigwanguen 
kwaimandzig Beelzebú cha wamibe, mas nui yau burrabelane 
chitø tai asamø chibig køn. 


Mun kørig tøgagømig 
(Lc 12.2-7) 
26”Inchawei misaameran kørig kui inchimøtay. Pøs chitøgucha 
søriibe søriitø kørrømisrmø, kenamisrtrun. Katø kan søratø 
togagúibe søratø kørrømarig kømø, wammørig kørrømisrtrun. 

27 Na ñimun løstøyu wamindigwane ñimbe kwaløm tøryu 
waminday. Kato na ñimun nilo wamindigwane ñimbe 
yabalasrøngurri trasay. 28 Asrwandø kweechibelane kørig kui 
inchimøtay. Kaguende ñui møsigwane kwetchab gaimanrrun. Treeg 
kømøtø, asrwanba, møsigwanba managatig tru mora melamnug 
pinishinrrabigwan, tru Tiuswane si, kørig tøgaguy, chibig køn. 

29'tPagatø illinzheelan kan centavozhigweindø yanøbelø 
gømuitarru? Treweindøzhigwanguen fiimui Møskai 
pirau kørrøbashmubene, ni kanzhikken kørrømøn. 30Pgs, 
fiimuimburappe fiimui turyu pusruumeranguen kan gan 
mundziizheelø gon. 31 Inchawei ñimbe chi kørig kui inchimotay. 
Truba yam illimera lataitøguen gømø, ñimbe mas puro nuweyelø 
gøn. 

32”Møikkøben misaamerai merrab Jesúsweingatiig kur” 
chibigwane nagucha nai Møskai srømbalasrø wabigwei merrab 
treetøwei truigwane “nuingatiig kur” tamønrrun. 33Inchen 
misaamerai malau Jesúsweingatiig kømur” chibigwane nagucha 
nune nai Møskai srømbalasrø wabigwei merrab 'nuingatiig kømur’ 
cha, trendamønrrun chibig køn, Jesúsbe. 


Jesúskurri misaamera nøørøtø misrob 
(Lc 12.51-53; 14.26-27) 


34”Nabe piraumay arruppe, ambumay imay tab gøbigwan 
srua arritamab isumøtay. Nabe truigwan srua arrumøtø, kwayab 
gømigwan srua arrur cha. 35 Nabe arruppe, 
møøbe møskaimba namig kurrøben, nimbasrbe usrimba namig 
kurrøben, yernabe sueeraba namig kurrønrrai martrab arrur. 
36  Inchawei møigwandøgucha ashig kømui inchibeløbe 
yaueløtøwein gønrrun. 
37”Møikkøben møskawan gúi, kabe usran gúi, nan lataguen 
gømø, mas undaarabiibe truburab chincha nain gønrrabgaig 
køn. Nui nusrkawan, kabe nui nimbasrwan, nan lataguen gømø, 
mas undaarabiibe truburab chincha nain gønrrabgaig køn. 
38Inchen møikkøben kuruswan mutab nai mendig arrumíibe 
truburab chincha nain gønrrabgaig køn. 32Inchen møikkøben 
øsig kømigwan wetorrabiibe yandø pinab pinamig nebunrrun cha. 
Inchen nagurrindø kwabiibe managatig øsig kømigwan wetørrawa 
tøgagønrrun cha. 

Ketigwan utab 
(Mc 9.41) 


40”Møikkøben ñimun tab wamab utabiibe nan utan. Inchen nan 
utabiibe nan karua ørøbigwan utan. 41 Inchen møikkøben Tius 
maig karuigwan eshkabig kui ashiptø nun tab wamab utabiibe, 
tru Tius maig karuigwan eshkabigwan ketigwandøwei nøbe 
Tius tranig utønrrun chibig køn. Katø møikkøben kan sølgandø 
tabig marøbigwan, sølgandø tabig marøbig kuimburø utabiibe, 
sølgandø tabig marøb møwan ketigwandøwei Tius tranig utønrrun 
cha. 2Inchen møikkøben nai mendig amøfiibelø gúi ashiptø 
trengatig kømøzheelan kan pi bishi basuzhiitøguen srørrøbiibe, 
truburø nui ketig utamigwane utømø gømø, utønrrun cha, fiimun 
trendamønrrun.— 

1 1 1 Jesús yandø nui doce kusrenanøb pera uniilan øyeeg, 
øyeeg marøb amøfiinrrigay cha, chab gusrenanabe, 
truyugurri ibig køn, tru birau katøgan pueblomerasrø nui srø wam 

tabigwan kusrenanøb katø eshkab waminchib inchab. 


Juan Bautistai kusrenanob pera uniilo 
(Lc 7.18-35) 


2Juan Bautista kailan keeri yau keerig pasrøwa, Cristo chi 
marøb uniilan wammørøbig køn. Inchabe møilan gøsrøn nui 
mendig amøfiibelan Jesúswan trencha payrrai ørøbig køn: 

3—¿Tru Cristo attrabig kobiibe ni gúin gúi, kabe nambe 
katøganun muniiramøh? chinrrai.— 

4Inchene Jesúsbe nømun løtappe trenchibig kon: 

—Amba, ñim chi mørigwan, ñim chi asigwan Juanwan 
eshkanrrigay cha. 5Kabgailøbe ashen, cojosmerabe amben, 
asr trerab gwanrrø tøgarmerane nømui kwanrrgwan tamara 
chishmariilø gøben, kalu mørmeeløbe mørøbelø misren, kwailøbe 
øsiiraben, waachamerane Tiuswei tabig srø wamwan eshkab 
kusrenaniilø gøn cha. 6Mayanguen tab gúig køn chibig køn, nan 
peg kuitamab isumøtø, na gúitamab isubigweimbe.— 

7Inchen yandø nøm amben, Jesúsbe Juanweimburab misagwan 
trenchib waminchib pølbasrøbig køn: 

—¿Mu misag warab waraimøsrømbe fiimbe chi ashchab 
webamgue? cha. ¿Kan caña ambumay imay ka isig srua 

yainaptiigwandeh? cha. 8Trube, ¿chi ashchab webamgue? cha. 
Kabe, ¿kan møg truba tabig keweigwandeh? cha. Ñimbe ashibelø 
gøn, truba tabig kebeløbe reymerai yau purrabelø gúi. “Trube, 
treeg købene, ¿chi ashchab webambig kø? Kabe, ¿Tius maig 
karuigwan kan eshkabigwandeh? Øø, nabe ñimun trendamønrrun 
cha: Treegwanwei ashchab webambig køn cha, katø treetoguen 
gømø, trurrigu Tius maig karuigwan eshkabigwan lataguen gømø, 
mas purg nuigwan. 10 Juanbe tru Tiuswei wamwan pørigu øyah 
taig truig køn: 
Au, nabe nai wam srua inrrabigwan fiui merrab ørar cha, 
truibe ñui maywan tamartrai ñui merrab. 
11”Nabe ñimun cierton trendamønrrun: Maya møguelø kal-laelai 
utu Juan Bautista lata nuibe muguen kurrømuig køn cha. Inchendø 
treeg kuindøgucha, srømbalasrø Tius nø ashib karub wainuube 
chigucha gømfikken mas nuig køn cha, Juan lataguen gømø. 
12*Juan Bautista marøb pølbasrøb uraskurri møingatig 
srømbalasrø Tius nø ashib karub waibe truba kaig indinab 
pasran. Inchen tru treeg kaig marøbeløbe treeg mara, trunun nøm 
kanammørø indan. 13Mayeelø Tius maig karuigwan eshkabeløba, 
tru maig maramigwan martrai Moisés pøriibabe Juan arrumnegatig 
Tius maig karuigwan eshkaig købig køn. 14Nim iigwan kørewa 
utønrrappe; Juanbe Tius maig karuigwan eshkabig Elías attrabig 
købig, truigwein gon. 15 iMøramig kalu bønsraibe mør! 
16'¿Mgin gwaløm misaamerane chi latailo gon chinrrab gøh? 
chibig køn. Kan plazayu ureemera esheerrab purramisra, nómui 
linchibelan øyah chib trashib purrabelø latailø gøn cha: 
17 Nambe ñimuyasig luswan urringucha, 
ñimbe pailamuig kon chib. 
Cantailø isumdeelø cantaben, 
fiimbe miirab kishmuig køn, chib. 
18Pgs Juan mamøwei, muchimøwei inchibig arrubene, nømbe: 
“Kwaimandzig tøgaig køn” chibelø gøn cha. 19Inchen Møg 
Misra Arrubig mab, muchib inchibig arrubene, trube, nømbe: 
“Menrra maptiig kon”, damba: “Menrra muchiptiig køn”, damba: 
“Romasreelayasig an utabeløba, kaig marøb misaameraba linchibig 
køn”, damba inchibelø gøn nømbe. Inchendø mu møkken nebua 
isumgaig Tius marøb pasraibe nui mariiløtøga treeg kuitamab 
ashchai tørgandø kenamaran— chibig køn. 

Isua mørmø misaameran isumdiig nebunrrabig 
(Lc 10.13-15) 


20Incha Jesúsbe maramburab mariilan nø truba mari 
pueblomerasrø namig waminchibig køn, kaguende tru 
pueblomerayu warab misaamerabe nømui kaig mariilan isua mora, 
Tiusweimay lliramuikkurri. Incha Jesúsbe trenchibig køn: 

21 —¡Ay, ñi Corazín pueblo waacha! iAy, ñi Betsaida pueblo 
waacha! Kaguende Tirosrø Sidónsrø tru maramburab mariilan na 
ñimui utu lataitøwei marig kuimbe, manawei truiløbe nømui kaig 
mariilan isua møra, Tiusweimay llirabsruig kuinrrun cha. Incha 
kaig marmønrrab yandø isua mører chib kenamartrab, trøsrkøleelø 
keb, nagusrøwan itøbusrøb inchibsruinrrun cha. 22Pøs nabe 
trendamønrrun: Tiuswei tru maig kønrrabigwan asha maram 
gwalømbe Tiroba, Sidónba misaamera lataitøguen gømø, ñimbe 
mas purø rrømbøigwan utønrrun cha. 23¿Inchen ñi Capernaum 
pueblogan, purø tab incha srømbalasrøngatig kusruig kønrrurmab 
isutirru? Treeg kømøtø, tru møra melamnug kegutsig kønrrabguen 
ñibe. Kaguende ñimui utu maramburab mariilan Sodomasrø na 
marig købig kuimbe, møingatig tru ciudabe pinømubsruinrrun 
cha. 24Inchawei nabe ñimun trendamønrrun: Tiuswei tru maig 
kønrrabigwan asha maram gwaløm attrabiibe tru Sodoma pirausrø 
misaamerai lataitøguen gømø, ñimuimbe mas purø rrømbøig 
kønrrun— cha. 


Naimay amrrua isray 
(Lc 10.21-22) 


25Tru uras Jesús trenchibig køn: 

—Nai Møskai, srømbalawanba, pirøwanba ashib karubig, fiun 
tabig waminchar cha, kaguende fiibe kusrebelø chigúi mørøbelan 
ashmønrrai tru sørig pønrrabelane tru chigucha gømeelø 
kusremeelan kenamarikkurri. 26Treegwein gøn, nai Møskai, ñi 
treeg kønrrai maramig tab gúig kua. 

27”Nai Møskaimbe chiwandøgucha nan trandan. Mugucha 
na Nusrkawane mu ashmuben, Møskaindøwei asan. Mugucha 
Møskawane mu ashmuben, na Nusrkaimbah, møiløgøben na 
kenamariilo truiløbatø asan. 28Nim mayeeløba ñimui amønailøyu 
chine chine nebuig truba muraarailø, trurrigu kwatsig nigarbe 

naimay amrruy, nabe ñimun isramig tranrrumøn. 29 Arau 
merrarrabig tru nai nukabala trarrigwan kashmø, uta, naba latatø 
srua amun chibig køn. Incha na maig køben nan treeg asha kusrey 
cha. Nama puro tammayig, manrraugurri newan tabig chish 
inchimíig, nabe treeg kur cha. Øyamaybe ñimui møsiimerayasig 
isramig wetørranrrun cha. 30Kaguende nuka bala trarrig arau 
merrarrab tsig naimbe kwatsiguig komo, ka niga ambamdiig køn— 
chibig køn Jesúsbe. 


Jesúswei kusrenanob pera uniilø isrin gwaløm tirigu tur lurrøb 
(Mc 2.23-28; Lc 6.1-5) 


1 ) 1Inchen tru uras kan isrin gwaløm Jesús tirigu ellmari 
utuwan pureb ibene, nui kusrenanøb pera uniiløbe 
parøgwaben, tirigu turwan lurra, trulwan mab mendabelø gøn. 

2Inchen fariseosmerabe asha, Jesúswan trenchibelø gøn: 

—Au, ñui kusrenanøb pera uniiløbe isrin gwaløm chigøben 
marmønrrai merigwan marøb gøn— cha. 

3Inchene nøbe trencha løtabig køn: 

—¿Nimgan lemeelø gøtirru cha, mana gøsrøn Davidwanba nui 
linchibelanba parøgwaben mandø indigwan? 4Pøs truima Tiuswei 
carpa ya tabzhigu kebya, nøba nui linchibeløba Tiusweyasiitø 
tarømarig pirrimeran maig købig køn dan cha, ni nun lata, nui 
linchibelan lata mamønrrai merigwan, tru sacerdotesmeratø 
mamigwan. 5¿Kabe ñimgan tru maig maramigwan martrai 
Moisés pørigu lemeelø gøtirru cha, isrin gwaløm guindøgucha 
sacerdotesmera Tiuswei yau marøb purrappe, isrin gwaløm gømui 
lataig, isrømø, marøb purrøben, truigwanma Tiusbe kalø gúi asig 
kuitarru? cha. 

6”Inchen gøben nabe fiimune trenchar: Tiuswei ya 
lataitøguen gømøtø, mas purø nuikken gur cha, na yu 
pasrabiibe. 7Ñimbe ni chi tainguen mørmuin gøn: “Animal 
gweecha, Tiuswan tranøb gømøtø, ñimbe lastima ashibelø 
gønrrai inchar” taigwan. Tru trendaigwan ñim mandø gúi 
mørig kuimbe, kaig mara gømeelane 'øyeeg kaig marøbelø gøn” 
chimubsruinrrun cha. 8Inchawei na, Møg Misra Arrubiibe isrin 
gwaløm nan nø garunrrain gømøtø, maramdiigwane marøb, 
maramgaigwane marmub, nabe na asha garubig kur— chibig 
køn, Jesúsbe. 

Kan møg tasig mul-laig 
(Mc 3.1-6; Lc 6.6-11) 


9Incha Jesúsbe truyugurri ya, judfosmera tulundzuni yau 
kebibene, 10truyube kan møg tasig mul-laig wabig kon. Inchen 
kaguen møiløgøsrøn Jesúswan chigøben chi køptø, Jesúswane 
trencha payibelø gon: 

—¿Isrin gwaløm kan kwanrriigwan ka tamartrain go 
chindah?— cha. 

11Inchene Jesúsbe trenchibig køn: 

—¿Nimma møikkøben kan ubisha tøgagua, isrin gwaløm trabyu 
kebeñene, ya, kemøra, wesramønrraguh? cha. 12Pøs kan møøbe 
kan ubisha lataitøguen gømø, purab nuikken gøn cha. Inchawei 
treeg købene, isrin gwalømmerawangucha tabig maramigwane 
merømø, ka marbasamig køn— chibig køn. 

13Incha tru møwane trenchibig kon: 

—Kwalwan larrgbichi— cha. 

Inchen nøbe larrobichene, kandarø gwal latawei tabig 
kørrømisrøptinchibig køn. 14Inchen fariseosmerabe webamba, 
Jesúswan namig kurra, mando incha pinisamigwan waminchib 
mendabelø gon. 


Jesúsweimburab maig nebunrrabigwan wamindig 


15Inchen Jesús iigwan wammprabe, truyugurri iben, misag truba 
nu mendig ambubelø gon. Inchen Jesúsbe mayan gwanrreelan 
tamarøbig køn. 16Incha nune mu gøn cha, mun gøben misaameran 
mørø waminchimonrrain garubig kon. 17libe tru Tius maig 
karuigwan eshkabig Isaíaskurri øyeeg taig nebunrrain gúig køn: 
18 Tibe tru nai karuig marøb megabig køn cha, tru na lawa 
wesruig, 
na undaaraig, truigweimburappe nabe truba tab gúi mørøb 
kasrag war taig. 
Nabe nai Espíritun nuim bala pasren, 
chu birausreelø gøben maya misaameran tru sølgandø 
tabigwan nø eshkab kusrenanrrun daig. 
19 Nøbe kwayam lamøwei, trashimøwei, 
callesmerayu nui wamwan wamindi mørmøwei indig 
kønrrun taig. 

20 Kan caña kegurisaigwan nøbe kebinab lanchimøwei, 
katø mecha ke chab gwab pilab pasrabigwan kweechimøwei 
inchun taig, 
tru sølgandø tabigwan kerrigu kanawa wesrawa basramnegatig. 
21  Inchen judíos kømø misaamerabe nui munchiyutø isua 
muniirab gønrrun, daig. 


Jesúswan kwaimandzigwei maramburab mariitøga maran chib 
(Mc 3.20-30; Lc 11.14-23; 12.10) 


22Inchen Jesúsweimay kan møg kabgaig, wamgaig kwaimandzig 
tøgaigwan srua amben, nøbe nun tamarene, tru wamgaibe 
waminchib, ashib inchibig kon. 23Inchene mayeeløba kwaara ashib 
trenchib payiyabelø gøn: 

—élibe tru merrabsrø Davidwei Nusrkain gøppeendi?— cha. 

24Inchen fariseosmera iigwan mørabe, trenchibelø gon: 

—Nugwaimandzig, Beelzebú, tru kwaimandziimeran ke nøasha 
garubig treeg martrai tranig kua, truikkurri kwaimandziimeran 
weeran— cha. 

25Inchen Jesúsbe nøm chi isub pønrraigwan ashabe, trenchibig 
køn: 

—Kan rey karub tøgaweim birauma misag nømasiitø nøørøtø 
misrøb kurrabe, pinønrrun cha. Katø kan ciuda lata, katø kan 
yauelø lata nømasiitø nøørøtø misrøb kurrabe, warønrrab 
gaimanrrun cha. 26Øyeetøwei Satanåskucha Satanåswandøwei 
weguchabe, nøasiitø nøørøtø misran cha. Inchen nø ashib karub 
waibe, trube, ¿chincha pasrabig basrønrrab gø? cha. 27Tru 
kwaimandziimeran na webetappe, Beelzebúgurri webetig købene, 
trube, ¿ñimui mendig amøfiibeløbe kwaimandziimerane mu 
webetingaruitøgarre webetah? cha. Inchawei, treeg købene, maig 
kuigwan ñimun uyube nøm gusrenrrun chibig køn. 28Trune na 
Tiuswei Espfritutøga kwaimandziimeran webetøbene, Tius nø ashib 
karub pasraibe ñimui utube puaguen basran cha. 

29”Kabe kan møikkøben kan mur møwei yauma kebya, tru 
mur møwan lusrøbmerrig lusrmøwatøbe, ¿nui chi togagúigwan 
chincha kerranrrab gø? cha. Lusra rrarratøwei nui chi togagúilan 
kerranrrun chibig kon. 

30”Naingatø basromíibe, nan tsaleelaingatø maran. Inchen naba 
tulishimíibe truørøtø wiitan. 


El Nuevo Testamento en el idioma guambiano de Colombia, 2% ed. ©2010 Wycliffe Bible Translators 


San Mateo 12 38 


31 ”Inchawei nabe ñimun trendamønrrun: Misaamera kaig 
mariilan lata, chigøben Tiuswan puro rrømbøig wamab 
wamindiilan lata Tiusbe kerriguh pesannawa ulø baymønrrun 
cha. Trune Espíritu Santon puro rrømbøig wamab wamindiilane si, 
Tiusbe pesannamø, ulø bayrrun chibig kon. 32Mpikkoben na, Møg 
Misra Arrubigwan chigøben kaig waminchibigwane Tiusbe ulø 
baymønrrab pesannanrrun. Trune møikkøben Espíritu Santon kaig 
waminchibigwaneguende ni møi yu lata, ni kansrø lata pesannamø, 
ulø bayrrun cha. 


Tusrwane mamikkurri asan 
(Lc 6.43-45) 


33?Pøs kan tab tusrbe, tab mamitøwei niirrun. Inchen kan kaig 
tusrbe kaig mamitøwei niirrun. Kaguende kan tusrwane mamig 
niguinug asan. 34¡Ul lataig inchib misaamera! ¿Ñim chincha tabig 
waminchague, trendø kailøbe? Kaguende nui manrrau chine isua 
togagúilo pinøguchen, nui triibe treeg wamindan. 35Kan møg 
tabiibe tabig isuilan nui manrrau esegabig kua, truyugurrimbe 
tabig wesrub wamindan. Inchen kan møg kaibe kaig isuilan nui 
manrrau esegabig kua, truyugurrimbe kaig wesrub wamindan. 
36Inchawei nabe trendamønrrun: Chigøben wamindamgailan 
misag ke ka wamincha møriilan Tiuswei tru maig kønrrabigwan 
asha maram gwaløm mayeeløba tru urasbe kerriguh maig 
kuigwan eshkamig kønrrun cha. 37 Pøs fiui wamindiitøgatøwei 
“tabig køn’ dain gúi, kabe “kaig køn’ dain gúi Tius treeg marig 
kørrømisrtrabguen.— 


Jesúswan mu køremgaig mana asiimfig martrai miab 
(Mc 8.12; Lc 11.29-32) 


38Inchen møiløgøsrøn Moisés pørigwan kusrenanøbeløba, 
fariseosmeraba Jesúswan trenchibelø gon: 

—Kusrennøbig, Tius ñiba pasrain gúi nam asha gønrrab 
mar— cha. 

39Inchene Jesúsbe trencha lotabig kon: 

—Møin gwaløm kaig misaamera, kan kasharawar peeba 
itøluløpteelø lataitowei Tiusbato bønrrømø misaamera kailo, Tius 
naba pasrain gúi ashchab maramig miatan cha. Inchendø asha 
gønrrai katøgan chigøben peg kenamara tranmøtø, Tius maig 

karuigwan eshkabig Jonásweiwando eshkamønrrun cha. 40 Tru 
Jonás truba nu peskau umbu pon gwaløm, pøn yem wab lataitøwei 
Møg Misra Arrubikkucha pon gwalóm, pon yem piro umbu 
wanrrab gon cha. 41 Tru Ninive ciudasrø misaamerabe Tiuswei 
tru maig kønrrabigwan asha maram gwalømbe kenamisrtrun 
cha, tru møin gwaløm misaameran kaiyu pønsrønrrab. Kaguende 
ninivesreeløbe Jonås eshkaigwan møra, nømui kaig mariilan isua 
møra, Tiusweimay lliraig køn cha. Inchen yu pasrabiibe Jonás 
lataitø gømø, mas nuig kur cha. 

422”Tru ambø umbu birausrø reinagucha Tiuswei tru maig 
kønrrabigwan asha maram gwalømbe kurrønrrun cha. Incha 
nøbe tru møin gwaløm misaamera ñimun mora melønrrai 
maringarunrrun. Kaguende nøma purø yabsrøngurringuen pirau 
arrig købig køn, Salomön, tru purø gusrebig wamindigwan 
mørtrab. Inchen yu pasrabiibe Salomön lataitø gømø, mas nuikken 
gur chibig køn. 


Kwaimandzig møweinuumay katøle arrub 
(Lc 11.24-26) 


43”Kan trømbøig maringarub kwaimandzig møweinukkurri 
webippe, chugøben purmerasrø isramig lab ufia, yandø wetørranrrab 
gaimappe, treeg isun: 44*Katø nai yamay inrrab cha, na chugurri 
webarrua arrinuumaytowei”. Incha katø arruabe, tru møwane 
kan yawan chiguchagaig chishtø paluuncha tamara basrig lataig 
wetørranrrun cha. 45 Incha ippe, katøgan kwaimandziimera, ng 
lataguen gømø, mas larrø rrømbøig marøbelan sieteba tulundzuna, 
søteeløba trubalatø tru møweinug purrønrrab kebamrrun cha. 
Inchen tru møøbe yandø srabebe mas purø gaikken kørrømisrtrun 
cha, tru srøsrø lataitøguen gømø. Inchawei i møin gwaløm 
misaameran kailan treetøwei purainrrun— chibig køn Jesúsbe. 


Jesúswei usrimba, nui nuneløba 
(Mc 3.31-35; Lc 8.19-21) 


46 Jesús misaameran waminchib srø basramne nui usrimba, nui 
nuneløba pua, nøba waminchig kui wambiitø pønrrabelø gon. 
47Inchen møikkøsrøn Jesúswan eshkabig køn: 

—Nui usrimba, ñui nuneløba wambig pønrran cha, ñiba 
waminchab ñun payib.— 

48Inchene Jesúsbe tru eshkabigwane trenchibig køn: 

— ¿Nai usri, nai nuneløbe mumera gøh?— cha. 

49Inchabe nui kusrenangb pera uniilan kwaneshkab trenchibig køn: 

— Nai usri, nai nuneløbe iilø gøn cha. 50Kaguende møikkøben nai 
Møskai srømbalasrø wabig maig martrai karuben, treeg marøbig, 
truibe sí, nai nuneg, nai nuchag, nai usrin gøn— cha. 


Kan ellmarøb kwallibigwan 'øyeeg lataitowein gon” cha, 
kemesra wamindig 
(Mc 4.1-9; Lc 8.4-8) 


1 3 1Tru gwalømdøwei Jesús yaugurri webya, nu bisu menda 
wamisrgbig køn. 2Inchen misag truba nu tulundzunikkurri, 

Jesúsbe kan barcoyu kebya wamisren, maya misaabe tru pisu 
mendatø pønrrabelø gon. 3Inchen nøbe waminchib pølbasrøbig 
køn 'øyeeg lataitowein gon” chib wamindiilotoga chineh kemesra 
kusrenangb. 

Incha trenchibig køn: 

—Kan kwallibiima tsurøb kwallchab webyan cha. 4Incha tsurøb 
ibene, kanbalø yellbe mayu gørrøben, illimera amrrua, man 
cha. 5Katøganbaløbe sruurrøldø birau piro tre chiganug kørra, 
pirø palatiikkurri tru yellbe kal-lappe, petø kal-labendø, 6pørr 
webarruabe, mergurangaruben, srøl tre chigaig kua, mul-laptindan 
cha. 7 Katøganbalø yellbe kal shau utu gørrøben, kalmera nørrørab 
mendappe, chab gasrøb tsibisan cha. 8Inchen katøganbalø tab 
pirau gørrabiibe si, tabig ellmarig misra, møiløbe kan yellgurrindø 
mamig rrulzheelø cien niguen, møiløbe sesenta niguen, 
katøganeløbe kan rrulzhikkurrindø treinta nigan cha. *iKalu 
bønsraibe, mør!— chibig køn. 


Mandøgurri *iilan øyeeg lataig køn’ cha Jesús wamindig 
(Mc 4.10-12; Lc 8.9-10) 


10Inchen nui kusrenanøb pera uniiløbe Jesúswan kemalla, 
trenchib payibelø gøn: 

—'Øyeeg lataitowein gøn’ chib, émisaamerane chindimba øyamay 
waminchigu?— cha. 

11Inchene Jesúsbe trencha løtabig køn: 

—Srømbalasrø Tiusbe nø ashib karub wainug mu asiimfig 
togagúilan ñimun ashchai tranan cha. Trune katoganelane 

treeg kømøn cha. 12Kaguende togaigwane masken rranen, 
ufichaguen tøgagønrrun cha. Trune chigaigwane nui lamøtiig 
togagúigwanguen kerranrrun cha. 13Inchawei nabe 'øyeeg 
lataitøwein gøn” chib wamindiiløtøga chineh kemesra waminchar 
chibig køn. Kaguende: 
nømbe ashendø, ashmøn cha, 
mørendø mørmøwei, ni katø chigúinguen mørmøwei indan 
cha. 
14Inchawei nømune øyeeg køben, Tius maig karuigwan eshkabig 
Isafas øyah wamindig ciertonwei nebun cha: 
Maya, maya mørendø, ni chi tainguen mørmønrrun cha. 
Ashippe, ashendø, chigúi ashmønrrun cha. 
15 Kaguende i misaamerai manrrøbe larrø tranrreelø srug lataig 
misrin gøn cha. 
Kalumera, kabmera kasrailø tøgar gøn cha, 
ashmøwei, mørmøwei, 
ni chi tainguen mørmøwei, 
nuimay amrrumøwei inchai, 
katø na tamariilø gømøwein gønrrain daig. 
16”Trune ñimbe mayanguen tab gúilo gon, kaguende ñimui 
kabmera Tiusweimburabigwan ashib, kalumera nuimburabigwan 
chigúi mørøb inchibelø tøgarbe. 17 Inchawei nabe ñimun cierton 
trenchar: Tius maig karuigwan eshkabelø gøben, sølgandø 
tabig marøb misaamera gøben, truilø truba nu, i ñim asigwan 
asinrrabna gúi inchendø, ashmuig køn cha. I ñim mørigwan 
mørinrrabna gúi inchendø, mørmuig køn cha, trenchibig kon. 


'Øyeeg lataig køn’ cha, kemesra wamindigwan Jesús tab eshkab 
(Mc 4.13-20; Lc 8.11-15) 


18'Au, ñim møray, tru kwallibigwan øyeeg lataitøwein gør cha, 
kemesra wamincha basrigwan na eshkanrrab. 19 Tiuswei tru srø wam 
srømbalasrø karub waisriigwan mørendø, chigúinguen mørmeelane 
tru nugwaimandziibe arrua, tru manrrau ellgwaigwane kerran cha. 
Inchen truiløbe tru yell mayu gørrabelø latailø gøn. 20 Inchen tru 
sruurrøldø birau pirø tre chiganug kørrab yellbe tru misag Tiuswei 
wamwan tru urastøbe truba tab gúi mørøb utabelan trunun eshkabig 
køn. 21 Inchendø srøl tre umbu keetiimfig kua, maya yanaguen 
amøfiimøn. Incha tru Tiuswei wamgurrindø chigøben puben, 

katø chigøben kaig nebub arruben, møi mgin gørran. 22Inchen 
tsuren, tru kal shau utu gørrab yellbe øyeeg misagwan eshkabig 

køn: Tiuswei wamwan mørøppe, mørendø, i birau chine købigwan 
menrra isubiibah, nømui chine palomo togagúilo puro tabig lataig 
asønaikkurrimbatø, tru Tiuswei wamwan mørigwane kerrigu truitø 
kasrøben, chigucha nømbe ellmarig misrmøn cha. 23 Inchen tru yell 
tab pirau tsuriiløbe tru misag Tiuswei wamwan møra, katø tab chigúi 
møra, truibe sí, tab ellmarig misrigwan eshkabig køn. Truiløbe tru 
kan yellgurrindø mamig rrulzheelø cien, kaneløbe sesenta, kaneløbe 
treinta nigabelø latailø gøn— cha, trenchibig kon Jesúsbe. 


Tirigu utu arrucillu gal-labigwan kemesra wamindig 


24Incha Jesús katøgan 'øyeeg lataitowein gøn” cha eshkawa 
pasrøb trenchibig køn: 

—Srømbalasrø Tius ng ashib karub waibe kan møg nui trau tab 
yellwan tsuri lataig køn cha. 25Inchen søteeløba kib waramne 
nun kan ashig kømui inchibig arrua, tirigu tsuri utu kaig yellwan 
wiitappa, yan cha. 26Inchen tirigu nørrørawa, urø weetøbene, 
tru kaig kau arrucillugucha kenamisrøptindan cha. 27 Inchen tru 
tra buaigwei marøb melabeløbe nune trenchinrrab ambubelø 
gon: “Señor, ñi trau tru tsurig yellbe tabig købendøbe, ¿tru kaig 
kaube chugurrin gal-lah?” cha. 28Inchene tru ellmarig buaibe 
trenchibig køn: “Muto tsaliig øyeeg mariinrrun” cha. Inchen 
truyu marøb melabeløbe trencha payibelø gøn: “¿Kabe tru kaig 
kauwan nam kitønrrab ambamøh?” cha. 29Inchene nøbe trenchibig 
køn: “Kagobasay cha. Inchippa kaig kauwan kitønrrab incha, 
tirigungucha toga kitabgun cha. 30Trembe paramnegatig trubalatø 
ka nørrørabasay chibig køn. Tru uras tru tulishinrrabelan gra, tru 
kaig kauwanmerrig tulisha, lusrø mara, pattrai karumønrrun cha. 
Incha tirigune nai tirigu esegainug keeringarumønrrun”, dan— 
cha, trenchibig køn Jesúsbe. 


Murtasa yellwan kemesra wamindig 
(Mc 4.30-32; Lc 13.18-19) 


31 Jesús katøgan 'øyeeg lataitowein gøn” cha, kemesra 
waminchibig køn: 

—Srømbalasrø Tius nø ashib karub waibe kan murtasa yell lataig 
køn cha, kan møg nui trau tsurig. 32 Maya yellmerai utu purø lamø 

yellzhig købendø, nurappe, tru ellmarig shush tusrmerai utu mas 
nuibe murtasa gon cha. Yandø kan tusrburabig misren, nuig køptø, 
illimera pala amøfiibeløguen amrrua, tru srarmerayu le marøbelø 
gøn— chibig kon. 


Levaduran 'øyeeg lataitøwein gøn’ cha, kemesra wamindig 
(Lc 13.20-21) 


33Katø Jesúsbe katøgan 'øyeeg lataitowein gon” cha, kemesra 
waminchibig kon: 

—Srombalasrg Tius nø ashib karub waibe levadura lataig køn 
cha, kan ishuuma pa arruba harina sømara, levaduran pusren, 
maya sømarigwan trunun proba pulingarub lataig køn— cha. 


Mandøgurri “iilan pyeeg latailo gon” chib Jesús kemesra 
wamindig 
(Mc 4.33-34) 


34 Jesúsbe misaamera nørrø basrabigwan kerrigu iigwan 
kusrenanøppe, 'øyeeg lataitowein gon” chib wamindiitøga 
eshkabsulu waminchibig køn. 'Øyeeg lataitøwein gon” cha, 
eshkawa pønsra gømuppe, waminchimíiig køn. 35 Øyeeg nebuppe, 
tru Tius maig karuigwan eshkabig maig taig nebunrrain gúig køn, 
tru øyah taig: 

Waminchib kusrenanøppe, 'øyeeg lataitøwein gon” chibgøba 
eshkab wamindamønrrun cha. 
Tius pirøwan marøb uraskurri sørig pønrrabelan tørgandø 
eshkab wamindamønrrun cha. 


Tirigu utu arrucillu gauwan kemesra wamindigwan 
'øyeeg lataitowein gon” cha, Jesús tab eshkab 


36 Incha Jesús tru nu soto misagwan ungwa cha, yau kebibene, 
nui kusrenanøb pera uniiløbe kemallabe trenchibelø gon: 

—Tru ellmarinug kaig kauwan 'øyeeg lataitøwein gøn” cha, 
namun eshkab wamindigwan tab eshkarra— cha. 

37 Inchene Jesúsbe trenchibig køn: 

— Tru tab yellwan ellmarøbiibe Møg Misra Arrubigwan 
eshkabig køn cha. 38Inchen tru ellmarig trabe yu pirau maya 
misagwan eshkabig køben, tru tab yellbe Tius nø ashib karub 
waigwei ureemeran eshkabig køn cha. Inchen tru kaig kaube 

nugwaimandzigwei ureg køn cha, eshkabig køn. 39 Inchen tru 
ashig kømui inchib tsaliig tru kaig kauwan ellguawa pasrobiibe 
nugwaimandzigwan eshkabig køn cha. Inchen tru ellmarig srønøbe 
srabe gwaløm patsønrrabigwan eshkabig køben, tru ellmarigwan 
tulishibeløbe ángelesmeran eshkabig køn cha. 40Tru kaig kauwan 
tulisha, nagu pattrai kebetab lataitøwei srabe gwaløm patsab 
uraskucha øyeeg punrrun chibig køn. 41 Tru Møg Misra Arrubiibe 
tru katøganelan kaig maringarub pønrrabelanba, ke kaigwandø 
marøb pønrrabelanba nø ashib karub wainukkurri truilane 
mayamba nui ángelesmeran tulishinrrai ørtrun cha. 42Inchen nu 
nag naarabigu kebusren, truyube kishib, trugulmeran tsatsamig 
kønrrun cha. 43Inchen tru sølgandø tabig marøbeløbe nømui 
Møskai ashib karub waisrømbe kan nøsig bilab latailø pilønrrun 
cha. iKalu bønsraibe, mør! chibig køn. 


Purø tabig sora togagúigwan kemesra wamindig 


44”Srømbalasrø Tius no ashib karub wainuguibe kan chigøben 
truba tabzhigwan pirø umbu søra basrig lataig køn. Kan møg tru 
tabig sørig pasrabigwan wetørrawa, katøle truyutøwei søra basran. 
Incha truba kasrag ya, nui chi togagúilan kerrigu yanabe, tru 
pirøwan penaptindan. 


Torguebilab sruuzheelo truba nuweyig 
lataitowein gon cha, kemesra wamindig 


45”Katø tru srømbalasrø Tius nø ashib karub wainuguibe kan 
tørbilab sruuzheelan lawa, penab, yanøb inchibig lataig køn 
cha. 46Incha kan tørbilab sruuzhig truba rruba tabzhig nuweyig 
wetørrappe, ya, nui chi togagúigwan kerriguh yana, tru puro tab 
sruuzhigwan penan, chibig køn. 


Atarraya lataitowein gøn cha, kemesra wamindig 


47”Katø tru srømbalasrø Tius no ashib karub wainuguibe kan 
atarrayan maryu keguchen, chi beskaugurrimbunø kemørøb lataig 
køn cha. 48Incha atarrayayu peskau netsabene, tru peskabeløbe 
pi menda wesrua, peskaumeran lawa tarømartrab purramisran 
cha, tabelane tasinyu busrøppe, kailane petaptø betan cha. 49Srabe 
gwaløm patsab uraskucha øyeetøweih purainrrun, chibig køn. Inchen 
ángelesmera webamrrun cha, kailanba, sølgandø tabig marobelanba 

nøørø tarømartrab. 50Incha kailane nu nag naarabigu kebetønrrun cha, 
truyube kishib, trugulmeran tsatsamig kønrrun— cha. 


Kusrenaniilø kølliiba, srøiløba 


51 Incha Jesúsbe trencha payibig kon: 

—¿Nimbe iilan kerriguba chigúi mørgueh?— cha. 
Inchene nømbe: 

—Señor, øø— cha, løtabelø gon. 

52Inchene Jesúsbe trenchibig kon: 

—Mutøgucha Moisés pørigwan kan kusrenanøbig srømbalasrø 
Tius nø ashib karub wainuguigweimburab kusrebig misrabe, kan 
ya buaig møskai latawei nui tabzheelø esegaig togagúinukkurri 
srøilø gøben, kølleelø gøben wesrub lataitøwei maran— cha. 


Jesús Nazaretsrø 
(Mc 6.1-6; Lc 4.16-30) 


53 Yandø Jesús tru 'øyeeg lataitøwein gøn” chib iilan eshkab 
chab waminchabe, truyugurri webya ibig køn. 54Incha nuim 
birausrøndøwei puabe, tru judíosmera tulundzuni yau kusrenanøb 
mendøbene, misaamerabe truba kwaara ashib trenchibelø gøn: 

— I møøbe øyeeløbe churre øyeeg kusreh? cha. ¿Kato tru 
maramburab mariilan chincharre marerah? cha. 55 ¿Tibe tru 
tsiimeratøga chine marøbigwei nusrkai, katø nui usrimbe María taig 
kømuitarru? cha. ¿Santiagoin gøben, Joséwein gøben, Simónwein gøben, 
Judaswein gøben nuneg kømuitarru? cha. 56 ¿Yamba nui nuchaløgucha 
kerriguba namui ututøwei warabelø gømuitarru? cha. ¿Trube, kerrigu 
iigwane i møøbe chugurrinrre øyeelø togaguerah?— cha. 

57 Treeg isua nune kaashibelø gøn. Inchen Jesúsbe trenchibig kon: 

—Chutøgucha Tius maig karuigwan kan eshkabigwane tab indan cha. 
Inchendø nui biraueløba, nui yaueløba, truiløbe chi tab inchimøn— cha. 

58Incha truyube maramburab mariilø tre marmíig køn, kaguende 
truyu misaamerabe nømui isubigwan nuinug pasrmuikkurri. 


Juan Bautista kwaig 
(Mc 6.14-29; Lc 9.7-9) 
1 4 1Tru gwalømmerawan Galilea birau karubig Herodesbe 


Jesúsweimburabgoba wamindi mørabe, 2nui karuindiig 
melabelane trenchibig kon: 

—Truibe tru Juan Bautista gúinrrun cha, kwailai utugurri kato 
kurriinrrun cha. Incharre pyeeg maramburab maramig tøgaig 
kuinrrun— chibig kon. 

3Kaguende Herodesbe tru Juanwan kemøringarua, lusra, 
kailan keeri yaumay kertrai srua ambingaruig kobig køn, tru nui 
nuneg Felipei srai Herodfaskurrindø. 4Kaguende Juan Bautistabe 
Herodeswane trendaig købig køn: 

— Tru Herodfaswan ñui srai mara tøgagømibe merig 
basran— cha, 

5 Herodesbe Juanwan kwetchab inchendø, misagwan 
køriimatabig køn, kaguende mayeeløba Juanbe Tius maig 
karuigwan eshkabig kui kørewa gøben. 6Inchen tru Herodeswei 
kal-lain gwalømwan isub kasrag waram gwaløm, tru Herodfaswei 
nimbasrbe tru linchai eshkailø mayeelø purrabelai merrab 
pailaben, Herodeswane truba tabig asønaptø, tru srusrane: 

7—iGatø, tranmø gømø! chi miabendø tranrrumøn— chibig kon. 

8Inchen tru srusrøbe usri øyeeg chinrrig cha eshkaig koppe, 
Herodeswane trenchiptinchibig køn: 

— Juan Bautistai turwan kan platilloyu trannrra— cha. 

9Inchen reybe truba isui inchendø, tru mayeelø lincha 
purrabelai malau, treeg tranrrumøn cha, trannrrab misrig køppe, 
traningarubig køn. 10Incha Juanbe kailan keeri yau waben, 
Herodesbe turwan paringarubig køn. 11 Inchen tunwan para, kan 
platilloyu srua ya, srusran tranen, nøbe usran tranøbig køn. 

12Inchen Juanwei mendig amøfiibeløbe amrrua, Juanwei asrwan 
srua amba, sørabelø gøn. Incha Jesúswan trunun eshkanrrab 
ambubelø gøn. 


Trattrø mil misagwan Jesús manrrai tranøb 
(Mc 6.30-44; Lc 9.10-17; Jn 6.1-14) 


13Inchen Jesús Juanwan kweetsin gúi wammørabe, truyugurri 
noto kan barcoyu nøørø mu misag warab waraimøsrømay ibig kon. 
Inchen misaamerabe truba nu wammørøppe, pueblomerayugurri 
webamba, nuimay katsikkatø ambub mendabelø gøn. 14Inchen 
Jesús barcoyugurri pinaya, truba nu misag basrai ashabe, nømun 
lastima gøben, nømui utu kwanrreelan tamarobig køn. 15Inchen 
yandø mawabrab gøbene, nui kusrenanøb pera uniiløbe Jesúswan 
kemallabe, trenchibelø gøn: 

—Yube mu misakkanug køn cha. Inchagucha yando maabenwein 
gøn cha, misagwan amrrai "ungwa” chi cha, yamera pønrrabsrø 
amba, nømuyasig mamig pena manrrain— cha. 

16Inchene Jesúsbe trenchiptinchibig kon: 
—Chi ambamibe palømøn cha. Manrrai ñim mannay— cha. 


t 























17Inchene nømbe trenchibelø gøn: 

—Nambe trattrøgatø pirrimbah, pagatø peskaubatø 
togaguer— cha. 

18Inchene Jesúsbe trenchibig køn: 

—Yu srua amrrurray— cha. 

19Incha tru nu misagwan pubilayu purramisringarua, tru 
trattrøgatø pirrimeranba, pagato peskaumeranba, tasku muta, 
srømbalaneb neesha, Tiuswan “mayanguen pay” chibig køn. 
Incha pirrimeran pirisha, nui kusrenangb pera uniilan tranen, 

nømbe misagwan pirishibelø gøn. 20Inchen mayeeløba øska ma 
kørrømisren, katøgucha pitis undailan tasinmerayu netsøbatø doce 
tulishibelø gøn. 21 Inchen tru mabeløbe ishumburwan, uregwan 
munchimuben, møgueløtø trattrø mil gøbig køn. 


Jesús pi balawan arrub 
(Mc 6.45-52; Jn 6.16-21) 


22Incha yandø Jesúsbe nui kusrenanøb pera uniilan pisu 
ambøgatøsrømay merrab amrrai barcoyu nebambingarubig 
køn, tru nu misagwan “ungwa' chib pasrappatø. 23Incha yandø 
misagwan chab “ungwa' chabe, nøbe noto kan tunbalasrø Tiusba 
waminchab ya, yem gøben nøtø trusrø wabig køn. 24Trune yandø 
barcobe pisuyu yabsronguen iben, pi welarmerabe barcongøba 
megambubig køn, kaguende isiibe nømui malaugøba megambub 
ichen. 25Inchen løtsøzhig yemdø Jesús pi balawan katsikka 
nømuimay kemallib ibene, 26nui kusrenanøb pera uniilø pi 
balawan arri ashippe, truba kwaarob kørig kobiito trenchib 
trashibelo gon: 

—Kan møsig køn— cha. 
27 Inchen Jesúsbe møi møi nømune waminchib trenchibig køn: 
—iKørmø, mur isua burray! cha. Na gur cha. Kørig kui 

inchimøtay— cha. 

28Inchene Pedrobe trenchiptinchibig køn: 

—Señor, trube, ñi guabe, nan fiuimay pi balawan: “Amo” 
chirra— cha. 

29Inchene Jesúsbe trenchibig køn: 

—Amø bøs— cha. 

Inchen Pedrobe barcoyugurri pinaya, pi balawan Jesúsweimay 
ib mendabig køn. 30Incha tru mur isig ichibigwan tab ashippe, 
køriimataptinchibig køn. Inchen nune asentab mendaptinchen 
trashibig køn: 

— iSefior, wesrurra!— chib. 
31 Inchene Jesúsbe møi møi tasigu kemørabe, trenchibig kon: 
—Ni gúi ñui isubigwane nainug ke ka gømønrraindiitø pasra 

togaig cha. ¿Chindimbarre kaimamuitamab isugu?— cha. 

32Incha barcoyu nebamben latato, isiibe wasrøngandø 
pasramisrøptinchen, 33barcoyu purrabeløbe nune køriibala tabig 
waminchib trenchibelø gøn: 

—Isa gømø, ñibe Tiuswei Nusrkain gøn— cha. 


Jesús Genesaretsrø kwanrreelan truba nu tamarøb 
(Mc 6.53-56) 
34Incha yandø tru pisuyu chab larraamba, Genesaret 
birausrø pubene, 35misaamera Jesús kui nebua ashabe, 
wammeørøsrøngarubelø gøn tru birau ørøba. Inchen nuimay maya 
kwanrreelan srua amrrua: 


36 — Ni pala itoguewa gúig urøzhigwan namun katørabashcha— 
chib, rrugabelo gon. 


Incha mayeeløba katørabeløbe tabig kørrømisrøbelø gon. 


Møwan trømbøig kaig marøbiibe ¿chi guerah? 
(Mc 7.1-23) 


1 5 1 Møiløgøsrøn Jerusalénsrøngurri amrrubelø 


fariseosmeraba, Moisés pørigwan kusrenanøbeløba 
Jesúswan kemallabe, trencha payibelø gon: 


2—¿Ñui kusrenanøb pera uniiløbe namui merrabsreelø 
trendø treeg margb tóogagúigwane chindimbarre itøbunabelø 


gøh? cha; pøs mappe, nømbe tasigwan kinømø mabelø 
gon— cha. 


3Inchene Jesúsbe trencha payibig kon: 

—Trube, ¿nimgucha Tius maig maramigwan martrai pønsrailane 
chindimbarre marmeelø gøgue cha, ñim ñimuimburab trendø 
treeg marigwan marøg købiitø? 4Kaguende Tiusbe trendaig køn: 

“Nui møskai, ñui usrane maig købash inchimø, tab indamig køn” 
cha. Kato: “Møskawan gúi, kabe usran gúi trømbøig nebunrrai 
wamabigwane trunune kwanrrai pasrig kønrrun” cha. 5Trune 
ñimbe trenchibelø gon: “Kan møøbe møskawan gúi, kabe usran 
gúi trenchinrrun cha: “Na ñimun purugumig togagúigwan Tiuswan 
tranar cha. Ñimune purugunrrab gaimamønrrun” chinrrun cha. 
6Incha møikkøben øyeeg taikkurrimbe, yandø møskawan, usrane 
lastima ashib purugumibe chi palømøn” cha, fiimbe trenchibelø 
gøn cha. Øyeeg marøppe, flimbe Tius martrai karua pasrigwane 
chigucha gomíig kui lataig mara srua gøn cha, ñimui trendø 
treeg marøb togagúilan marøg køptø. 7 iPalatø tabelø! Tius maig 
karuigwan eshkabig Isaías ñimuimburab sølwein dain gon øyah 
chippe: 
8] misaamerabe nan ka triitøgatø tab inndan cha. 
Inchendø nømui manrrøbe nainukkurrimbe yab pønrran cha. 
9 Nan køriibala tabig waminchib taibe chiweingucha chi tabig 
marig kømøn cha, 
møguelø martrai karua pønsrailan øyeeg maramig køn chib 
kusrenanøb.— 

10Incha Jesús misagwan nuimay wama trenchibig køn: 

—Kalutoga mørøb, katø chigúi mørøb inday cha. 11 Møwan trigu 
kebibiibe nune chi kaig trømbøig marmøn cha. Treeg komoto, 
møwan kaig trømbøig marøbiibe trigugurri webibig, truibe si, 
nune trømbøig maran— chibig køn. 

12Inchene nui kusrenanøb pera uniiløbe Jesúswan kemallabe 
trenchibelø gon: 

—¿Ni øyeeg tailan fariseosmera mørabe, namig mørigwan 
ashtirru?— cha. 

13Inchene ngbe trenchibig kon: 

— Chi tusr køben nai Møskai srømbalasrø wabig ellgwaimfigwane 
srølbafiau kitig kønrrun cha. 14 Nømune kagøbasay cha. Kaguen 
nømbe kabgailø katøgan kabgailandøwei srua ambubelø gøn cha. 
Kan kabgaima katøgan kabgaigwan srua yabe, trabyu pailøba 
guegørrønrrun— cha. 

15Inchene Pedrobe Jesúswan trenchibig kon: 

—Tru øyeeg lataitøwein gøn” cha, kemesra wamindigwan namun 
tab eshkarra— cha. 

16Inchene Jesúsbe trenchibig køn: 

—¿Nimgucha chigúinguen mørmøwa bønrrøtirru cha? 
17 ¿Chitogucha trigu kebibiibe patsau kørraibig kui ashmeelø gøtirru? 
cha, katø asrugurri webinrrab. 18Trune trigugurri webarrubiibe 
si, møwei manrraugurri arrubig kua, truibe nune trømbøig marøb 
mindisan cha. 19 Kaguende møwei manrrø umbugurrimbe kaig 
isuilø gøben, kweetsamelø gøben, kasharawarmera itølulamig køben, 
kasharameelø gøbendø ishumburba, møgueløba trømbøig maramelø 
gøben, nilamelø gøben, isa wamindiilø gøben, tsalø wamiilø gøben, 
øyeelø kerriguh werrun cha. 20Tiløbe si, møwan kaig rrømbøig 
maran cha. Inchen manrraptø tasigwan kinømuitøbe møwane chi 
trømbøig marøb mindishimøn— cha, trenchibig kon Jesúsbe. 


Kan ishug peg birausriig Jesúswan køreig 
(Mc 7.24-30) 


21 Incha Jesúsbe truyugurri tarømisra, Tiroba, Sidónba tru 
ciudamera pønrrab piraumay ibig køn. 22Inchen kan ishug 
canaansriig tru birau tsubiibe arrua, Jesúswan trenchib wamab 
kemallibig kon: 

—Señor, merrabsrø Davidwei Nusrkai, nan lastima ashcha chib. 
Nai nimbasrbe kan kwaimandzig ni mumayguen tab uñchaingaig 
indinab megan— cha. 

23Inchen Jesúsbe chigucha løtømuben, nui kusrenangb pera 
uniiløbe kemallabe, trenchibelø gon: 

—Tiusmanda, ishuwane “inrro' chi cha, namui wendauto trashib 
arrun— cha. 

24Inchene Jesúsbe trenchibig kon: 

—Nane Israel misaamerai utu tru ubisha rrubiilø latailaimayto 
orig køn— cha. 

25Inchene tru ishuube nui merrab arrua, tømbønsrøb trenchibig 
køn: 

—iSefior, purugurra!— cha. 

26Inchene Jesúsbe trenchibig kon: 

—Pirriwan uregwan kerrawa, wera-ureezheelan kebusramibe søl 
gømøn— cha. 

27 Inchene ishuube trenchibig køn: 

—Øø, Señor, treebe treegwein gøbendø, wera-ureezheeløguen 
nømui puarwei mishatsigugurri kørrabzhigwan man— cha. 

28Inchene Jesúsbe trenchibig kon: 

—ilshug, ñui isubigwan nainug pasra togagúibe purø nuig kon! 
cha. Ni maig palain basraig, treeg kønrrun— cha. 

Inchen tru uraskurri nui nimbasrbe tabig kørrømisrig kon. 


Kwanrreelø truba nørrøwan Jesús tamarob 


29 Jesús truyugurri webya, Galilea pisu buluwan purayabe, 
kan tunbalasrø nebya, truyu wamisrobig kon. 30Misag truba 
rruba nørrø nø wainug tulundzuna, cojosmera gøben, kabgailo 
gøben, asru chiyu gøben kesruilø gøben, waminchab gaimabelø 
gøben, katøgan chi gwanrrø gøben tøgarmera truba nu treelan 
gøben Jesúswei merrab srua amrrua, pønsrøben, nøbe tamargbig 
køn. 31 Treekkurri tru nu misaabe ashippe, ke kwaara asha 
kørrømisrøbelø gøn, waminchab gaimabeløbe wamindamba, 
asru chiyu gøben kesruiløbe tabig kørrømisramba, cojosmerabe 
ambamba, kabgailøbe asamba indi ashabe, nømbe Israel 
misaamerai Tiuswan truba tabig waminchibelø gøn. 


Jesús pib mil misagwan manrrai tranøb 
(Mc 8.1-10) 


32Incha Jesús nui kusrenanøb pera uniilan wamabe, trenchibig 
køn: 

—Misaameran lastima gøtan cha. Chabguen yu pon gwalømguen 
naba warøwa, yandø chi mamig chigar gøn cha. Nømui yamay 
chi mameelgbe ambashig kømøtan cha. Kaguende mayutø 
pesannabgun— cha. 

33Inchene nui kusrenanøb pera uniiløbe trenchibelø gon: 

—Ya nu misagweimbe ¿nambe chincha mamig wetørrayasamø? 
cha, ya yu mu misag warab warømøsrømbe.— 

34Inchene Jesúsbe payibig køn: 

—¿Nimbe pirri mam døgagøgue?— cha. Inchene nømbe: 

—Pirri sietebah, katø mamdø peskau-ureebatø tøgaguer— 
chibelø gøn. 

35 Inchen nøbe misagwan pirau purramisringarua, 36nui tasigu 
tru pirri sietenba, peskaumeranba muta, Tiuswan 'mayanguen 
pay” chabe, pirisha, nui kusrenanøb pera uniilan tranen, nømbe 

misagwan pirishibelø gøn. 37Inchen mayeeløba øska ma 
kørrømisren, katøgucha tru pirisaig undailan tasinmerayu siete 
netsøbateelø tulishibelo gøn. 38Inchen tru mabeløbe ishumburwan, 
uregwan munchimuben, møgueløtø pib mil gøbig køn. 39 Incha 
Jesúsbe yandø misagwan chab ungwa chabe, barcoyu kebya, 
Magadan birausrømay ibig køn. 


Fariseosmeraba, saduceosmeraba kan mana asiimfig martrai 
miab 
(Mc 8.11-13; Lc 12.54-56) 
1 6 1 Fariseosmera gøben, saduceosmera gøben Jesúswan 
ashchab ambabe, nun chiyugøben kebenøsrkøg køptø, 
mana asiimíig miabelø gøn Tius nøba pasrain gúi ashchab. 
2Inchene Jesúsbe trencha løtabig køn: 

—Yandø maaben misrene, ñimbe øyah chibelø gøn cha: “Tab 
gwaløm gønrrab asønan cha. Kaguende srømbalabe ke pigozhig 
basran” cha. 3Inchene løtsøbe ñimbe trenchibelø gøn cha: 

*Møimbe kaig kwaløm kønrrab asønan cha. Kaguende srømbalabe 
ke wañindo kasraim basran” cha. Pøs pala wañi maig basrai asha, 
ñim øyeeg kønrrun’ chib, 'øyeeg kønrrun” chib waminchibeløbe, 
iMøin gwaløm chi pureb arrubigwane, trube, 'øyeeg kønrrun” 
chinrrab wetøgørrønrrab gaimabeløbe mailø gøgue! cha. 4Møin 
gwaløm kaig misaamera, kan kasharawar peeba itøluløpteelø 
lataitøwei Tiusbatø bønrrømø misaamera kailø, Tius naba 
pasrain gúi ashchab marig miatan cha. Inchendø asha gønrrai 
katogan chigøben peg kenamara tranmøtø, tru Jonåsweiwandø 
eshkamønrrun— cha. 

Incha nømune pønrramnetø, iptinchibig køn. 


Fariseosmeraba, saduceosmeraba kusrenanigwan ashiptø guy 
(Mc 8.14-21) 


5Nui kusrenanøb pera uniilø pisu ambøgatøsrø chab 
larraambabe, pirri srua amrrumigwan pesan amrrubrain gúi 
isuptinchibelø gøn. 6Inchen Jesúsbe trenchibig kon: 

—Au, ñimbe levadura fariseosmeraiwanba, saduceosmeraiwanba 
ashiptø guy— cha. 

7Inchene nui kusrenanøb pera uniiløbe kangurrin gangurri 
trenchibelø gøn: 

—Nam pirriwan srua amrrumuimbarre trenda chindah— cha. 

SInchene Jesúsbe nøm trenchib purrai ashabe trenchibig kon: 

—¿Chindimbarre kangurrin gangurri “pirringar guer” 
chib purrøgue? cha. Nim gti ñimui isubigwan nainug ke 
kagømønrraindøzhig pasra tøgar cha. 9cKatøgucha ni 
chigúinguen mørmeelø gø chindah? cha. ¿Tru na trattrøgatø 
pirriwan trattrø mil møguelan pirishiben, undailø mam tasin 
tulisaigwan ni trunundøguen ke isumeelø gø chindah? cha. 
10Kato tru siete pirriwan tru pib milwan pirishiben, ¿tru 
unchibigwan mam tasin tulisaigwan isumeelø go chindah? 
cha. 11¿Nimbe mandeelo gøh cha, chigúinguen mørmønrrappe, 
na pirriwan waminchib wamubendøbe, nabe tru levaduran 
fariseosmeraiwanba, saduceosmeraiwanba ashiptø guy cha, nabe 
trunun waminche?— 

12Inchen nømune “tru pirriyu pusri levaduran ashipto 
gønrrigay” chimoto, “tru fariseosmeraba, saduceosmeraba 
kusrenaniilan ashiptø gønrrigay” tain gúi yando wetøgørrabelø 
gon nømbe. 


Pedrobe Jesúswan: “Cristo gøn” chib 
(Mc 8.27-30; Lc 9.18-21) 


13 Jesús Filipo birau Cesareasrø puabe, nui kusrenangb pera 
uniilan payibig kon: 

—¿Misaamerabe Møg Misra Arrubigwane mu gón dah?— cha. 

14Inchene nømbe trencha løtabelø gøn: 

— Møiløbe Juan Bautista gon” chiben; møiløbe Elías køn chiben; 
møiløbe Jeremías kuinrrun' dan cha, kabe møikkøben ‘Tius maig 
karuigwan eshkabig kui.— 

15Inchene nøbe trencha payibig kon: 

—¿Trune ñimbe nane mu gøn chinrrague?— cha. 

16Inchen Simón Pedrobe trencha lotabig køn: 

— Nibe tru Cristo, Øsig wab Tiuswei Nusrkain gøn— cha. 

17Inchene Jesúsbe trenchibig køn: 

— Nibe mayanguen tab gúig køn cha, Simón Jonáswei nusrkai. 
Kaguende ñune iigwane yaumbaig, animbaig, ka møg kenamarøb 
eshkamøtø, nai Møskai srømbalasrø wabig eshkan cha. 18Inchen 
nagucha ñune, ñibe Pedro gøn char cha. Nai iglesian i srug 
bala mara pasramønrrun cha. Inchen kwamig kønrrai marøb 

pasrabigwei maramburab margbikken tru iglesiane ni chinchaguen 
kananrrab gaimanrrun cha. 19Srømbalasrø Tius no ashib karub 
wainug llavimeran ñun tranamønrrun cha. Ni yu pirau lusrøb 
lataig marene, srømbalasrøngucha lusrøb lataitøwei martrun 
cha. Ni yu pirau pichib lataig marene, srømbalasrøngucha pichib 
lataitøwei martrun— cha. 

20Incha Jesúsbe nui kusrenanøb pera uniilan mungøben eshkab 
gønrrain gømø garua basrøbig køn, nøbe tru Cristo gti. 


Jesús nø kwamigwan eshkab 
(Mc 8.31-9.1; Lc 9.22-27) 


21 Incha tru uraskurrimbunø Jesúsbe nui kusrenanøb pera 
uniilan 'øyeeg kønrrabig køn? cha, eshkab mendabig køn. Nune 
Jerusalénsrømay yamig nebuben, misagwan karubelø kølli misaamera, 
sacerdotesmeran karubelø gøben, Moisés pørigwan kusrenanøbelø 
gøben, truba rruba kaig indinab megawa, kweetsig kømig nebunrrun 
cha. Inchendø pøn gwalømyube katø øsiiranrrun chibig kon. 22Inchen 
Pedrobe nun nøørøsrø pera ya, murtø waminchib mendabig køn: 

— Tius ashib wawa, Señor, ñun øyeeg puraimuimbe— cha. 

23 Inchen Jesúsbe keeshabe Pedrone trenchibig kon: 

—Satanás, nainukkurri tarømisr cha. Nibe nane peñchai ke ka 
srurrengwangarub attan cha. Kaguende ñibe isuppe, Tius lataig 
isumøtø, møguelø isuimay isun— cha. 

24Inchabe Jesúsbe nui kusrenanøb pera uniilan trenchibig køn: 

— )Møikkøben nai mendig uñig købene, nøasiitø 
nuimburabigwangøba isumøtø, nui kuruswan mutab, nai mendig 
arrum nebunrrun cha. 25Inchen møikkøben øsig kømigwangøba 
isubiibe yandø pinab pinamig nebunrrun cha. Inchen nagurrindø 
kwabiibe managatig øsig kømigwan wetørrawa, tøgagønrrun cha. 
26¿Kan møg yu pirau chine købigwan kerrigu nuindø maringucha, 
nui øsig kømigwan trubisaibe, chiwein gúi tabig kønrrab go? 
cha. Kabe ¿kan møøbe kwamønrrappe, chi rrangbsruerah? 
cha. 27 Kaguende tru Møg Misra Arrubiibe Møskawei purø nuig 
tørguegwalmabigu nui ångelesmeraba arrua, møilandøgucha nøm 
maig marig køben treeg tranrrun cha. 28Pøs nabe ñimun cierton 
trendamønrrun: Møiløgøben yu purrabelø tru Møg Misra Arrubig 
nø ashib karunrrab attrab kenamisren, trunun nebua ashmøwatøbe, 
kwanrraamøn— cha. 

Jesús ke peemayig misrøb 
(Mc 9.2-13; Lc 9.28-36) 


17 1 Øyeeg taig yandø trunewei kan gwalømdø baløben, Jesúsbe 

Pedronba, Santiagonba, nui nuneg Juanwanba nøørø kan 
pala tunsrømay pera ibig køn. 2Incha trusrø nømui merrab Jesúsbe 
ke peg lataig misrøbig køn. Inchen nui maløbe nøsig lataig tørbilabig 
misren, nui kewagúilobe puløzhig pilabig lataig misrøbig køn. 
3Inchene møimbe Moisésba, Elíasba, Jesúsba waminchib pønrrai 
ashiptinchibelø gøn. 4Inchen Pedrobe Jesúswane trenchibig køn: 

—Señor, nam yu pønrramibe puro tab gøtan cha. Ni martrain 
gøbene, pøngatø ya-ureg na maramøh cha, kan ñui, kan Moiséswei, 
kan Elíasweingue.— 

5Inchen Pedro waminchib pasramneto, kan wañi tørbilabig 
nømun pinøbulen, wañi umbugurri kan wam trenchibig kon: 

— libe nai Nusrkai undaaraig køn cha. Nabe nuimburab truba tab 
gúi war cha. Nune møray— chibig køn. 

6Inchen iigwan mørøppe, nui kusrenanøb pera uniiløbe truba 
rruba kørig kuilø, maløwan pirau kebatamnegatig utsøbasrøbelø 
gøn. 7Inchen Jesúsbe nømun kemalla katørab trenchibig kon: 

— Chi køriimatømøtø, kurray— cha. 

8Inchen nøm kurraashene, mugucha kenamuben, Jesúswane 
noto basrai ashibelø gon. 

9Tncha tru tunsrøngurri kørrørrub amrruabe, Jesúsbe trenchib 
karubig kon: 

—Mungucha waminchib gønrrab gømø cha, tru asigwan, tru Møg 
Misra Arrubig kwailai utugurri øsiirawa kato kurramnegatig.— 

10Inchen nui kusrenanøb pera uniiløbe Jesúswan payibelo gon: 

—Trube, treeg købene, Moisés pørigwan kusrenanøbeløbe 
¿chindimba Elíasmerrig arrumig kón dah?— cha. 

1Inchene Jesúsbe trenchibig kon: 

—Elíasbe arrubwei inchun cha. Incha nøbe kerrigu katoyug 
tamara pønsrønrrun cha. 12Inchendø nabe trendamønrrun: 
Elíasbe arrubguen inchen, nune mu gúi nebua ashmøtø, nømun 
maig marøg købendø, marig køn cha. Møg Misra Arrubikkucha 
treetøwei nømui tasku kaig marinab meganrrun— cha. 

13Inchen nui kusrenanøb pera uniilobe Jesúsbe tru Juan 
Bautistan wamindin gúi wetogorrabelo gon. 

Kwaimandzig tóga unan Jesús tamarøb 
(Mc 9.2-13; Lc 9.28-36) 


14Misag truba nu pasrainug nom chab pubene, kan møg pua, nui 
merrab tømbønsrabe, trenchibig kon: 

15—Au, nai nusrkawan lastima ashcha cha. Kaguende pesannabig 
togaig kua, truba trombgig nebuinab megabig køn cha. Kato gato 
nagu kebeñib, piyu kebeñib inchibig køn cha. 16 Na ñui kusrenangb 
pera uniilaimay pera arrubendø, tamartrab gaiman— cha. 

17Inchene Jesúsbe trencha løtabig køn: 

— ¡Kan ñim møi misaamera kørenrrab inchimeelø larrø gailø! 
cha, ¿nabe managatig ñimba unamig kønrrerah? cha. ¿Kan øyeeg 
ashipto managatig ñimba unamerah? cha. Unan yusrg naimay srua 
amrruy— chibig køn. 

18Inchen Jesúsbe tru kwaimandzigwan nama, unainukkurri 
wambig weguchen latatø, unøbe tabig kørrømisrøbig køn. 

19Inchen nui kusrenanøb pera uniiløbe nømdø nøørø Jesúswan 
kemalla, trencha payibelø gøn: 

—éNambe kwaimandzigwan wambig weguchappe, chindimba 
kaimah?— cha. 

20Inchene Jesúsbe trenchibig kon: 

—Kaguende ñimbe ñimui isubigwan nainug ke ka 
gomonrraindiig basra togar gon cha. Pøs nabe ñimun cierton 
trendamønrrun: Nim kan murtasa yellburaptiitøguen ñimui 
isubigwan nainug pasra tøgar gúimbe, ñim i tunwan: “Yugurri 
mendamisra, katøgansrø purainrrø” chibene, tru tunbe purainrrun 
cha. Pøs ñimuimbe chitøgucha kaimamdiibe chi gaagøn cha. 
21Kaguende øyeeg kwaimandziibe Tiuswan purugurra chib 
miaitogaba, ayunab indiitogaba treeg marendøwei webibig 
køn— cha. 


Jesús katøle nui kwamigwan eshkab 
(Mc 9.30-32; Lc 9.43-45) 


22 Galilea birausrø ketøtø amøfiippatø Jesúsbe trenchibig køn: 

—Tru Møg Misra Arrubigwane møguelai tasku tranig kønrrun 
cha. 23Inchen kweechen, pon gwalømyube gato øsiirawa 
kurrønrrun— cha. 

ligwan wammørabe, nømbe truba isui inchibelo gon. 

Tiuswei yawan tógagúimburo an 
bagaramigwan Jesús pagarangarub 


24 Jesúsba nui kusrenangb pera uniiløba Capernaumsrø pubene, 
Tiuswei yaburø trendø an bagaranrrain daigwan an utabelø 
Pedroimay ambabe trenchibelø gøn: 

—¿Nimui kusrennøbikkan Tiuswei yaburø trendø truburø an 
bagarab gømigwan pagaramiig kuitarru?— cha. 

25Inchen Pedrobe: 

—Øø, pagarabwei inchibig køn— cha løtabig kon. 

Incha Pedro yau kebibene, Jesúsbe øyeemerrig trenchib 
waminchibig kon: 

—¿Simón, ñibe maig isuguh? cha. ¿Yu pirau reymerabe 
trendø pagaramigwan pagaraig utappe, mumeran utah? cha: 
¿Ngmui misaamerandøweindeh? Kabe: ¿Peesrongurri amrrub 
misaamerandeh?— cha. 

26Inchene Pedrobe trenchibig køn: 

—Peesrøngurri amrrub misaameran utabelø gøn— cha. 

Inchene Jesúsbe trenchibig køn: 

—Trube, treeg købene, tru birau misaameratøweimbe chi 
pagaramikken palømuinrrun cha. 27 Treeg kuingucha, nambe 
mungucha namishimønrrab, nu bisuyumay ya, anzuelun ke 
keguchendø, megamisrøb peskauwan wesrunrrig, chibig køn. Incha 
peskauwei trigwan kurabe, kan an wetørranrrabguen cha, maya 
tranamigwan neikke. Incha naimburøba, ñuimburoba srua ya, 
pagarau— chibig køn. 


¿Tiuswei merrab mas nuibe mu guerah? 
(Mc 9.33-37; Lc 9.46-48) 


1 8 1Inchen tru urastøwei nui kusrenanøb pera uniilø 
Jesúswan kemallabe, trencha payibelø gøn: 

—¿Srómbalasro Tius nø ashib karub waisrømbe mas nuibe mu 
gøh?— cha. 

2Inchene Jesúsbe kan unan wama, nømuin døbøtag pasrabe, 
3trenchibig kon: 

— Pøs nabe ñimun cierton trendamønrrun cha: Nim peemayelo 
misrgb, ureg lataig misrmuisruandøbe, srømbalasrø Tius ng ashib 
karub wainuube managuen kebamrraamøn cha. 4Nøasiitø ‘nuig 

kurmab” isumfig, i unø lataig misrøbiibe, srømbalasrø Tius no 
ashib karub waigu mas nuig køn cha. 5Inchen møikkøben kan i 
uno lataigwan nai munchiyu tab wamab utabiibe, nan utan chibig 
køn. 


Kaig mara kebenamibe kørig kømdiig køn 
(Mc 9.42-48; Lc 17.1-2) 


6”Møigwan gøben i shushmera latailan nan kørebelan 
kaig mara kebenøsrkøbigweimbe, trembe tru tirigu kitsig nu 
srugwan naashigu mesra, mar umbusrø kegucha, pi gueesra 
kwangaruinguen søl gøbsruinrrun cha. 7 Yu nam waraig 
pirøwaimburappe kan yeekkucha gúita, chine pønrrabelø 
misagwan kaig martrai inchib pønrrøben, trune kaigwan nø bera 
mara kebenøsrkøb møwaimbe ¿maig kønrrerah? 

8”Inchawei ñui tasig kui, ñui srøb gúi kaig maringarua kaigu ñun 
kebenøsrkøbene, para, kuchi. Managatig øsig wamsrø tasig palabig 
kui, cojo gúi kebyamikken søl gønrrun, pa tasig tøgaig, pa srøb 
tøgaig tru managuen kwamø nagu kegutsig købgunrriibe. 9Inchen 
fiui kab kaig maringarua kaigu fiun kebenøsrkøbene, wesrua, kuchi 
chibig køn, managatig øsig wamsrø kan gaptø tøgaig kebyamikken 
søl gønrrun cha, pa gab pusraig møra melamnug kwamø nagu 
kegutsig købgunrriibe. 


Kan ubisha rrubigwan kemesra wamindig 
(Lc 15.3-7) 


10”Au, i shushmeran møilandøgucha kashmøtay. Kaguende 
srømbalasrø nømui ángelesmerabe nai Møskai srombalasro 
wabigwei maløwan chu urastøgucha ashib pønrran char nabe. 
11 Kaguende Møg Misra Arrubiibe tru trubig købigwan kaigyugurri 
wesranrrab arrig køn cha. 12¿Nimune maig asønata? chibig kon. 
Kan møg cien ubishamera tøgagua, kan pella ya, trubøbenma, 
noventa y nueven tunbalawan waramnetø, tru pella trubabigwan 
kabe ¿chugoben lanrrab imønrraitarru? cha. 13Incha nabe ñimun 
cierton trendamønrrun: Wetørrappe, tru trubabigweimburab 
mas purø kasraaranrrun cha, tru noventa y nueve ka 
amøfiibelaimburab lataguen gømø. 14 Øyeetøwei ñimui Møskai 
srømbalasrø wabiibe i shushmeran ni kanguen trubømuimbemab 
indan chibig køn. 

Ñui nuneg ñun kalø maren, ulø baymø mando pesannamig 
(Lc 17.3) 


15'Inchawei ñui nuneg fun chigøben kaig marene, ya, ñibe 
nundø mara, waminchi. Incha nui kalø marigwan kalø marig 
kui ashchai nebua isungaru. Inchen ñun mørene, ñibe ñui 
nunewane tab gørrømisrtrai kusrawa basran. 16Inchen fiundø 
mørøg kømui inchene, trube, kandø gúi, pagatø gúi wamø, chi 
bub arrubigwandøgucha pailø gúi, pønelø gúi maig kuigwan nøm 
wamindigu treeg kørrømarig kønrrai. 17 Inchen truilangucha mørøg 
kømui inchene, trube, iglesiayuelan eshkau chibig køn. Inchen gato 
iglesiayuelan mørøg kømui inchene, trubeguende, yandø Tiuswan 
ashmiig judío gømfig lataig, kabe kan romasreelayasig an utaptø 
wabig lataig mara kørrømaray cha. 

18”Pos nabe ñimun cierton trendamønrrun: Nim yu pirau lusrøb 
lataig marene, srombalasrongucha lusrob lataitowei martrun cha. 
Inchen fim yu pirau pichib lataig marene, srømbalasrøngucha 
pichib lataitøwei martrun cha. 

19”Nabe katø ñimun trendamønrrun: Nim møikkøben pailø yu 
pirau chigøben Tiuswan mianrrab lata kandø isua burramisra, 
miabene, nai Møskai srømbalasrø wabiibe ñim miaigwan tranrrun 
cha. 20Kaguende pailø gúi, pønelø gúi nai munchiyu tulundzuna 
purrainuube nabe nømui utu pasrar— cha. 

21Inchen Pedrobe Jesúswan kemalla, trencha payibig kon: 

—Señor, nai nuneg nan chigøben kaig marøbig marene, nabe 
¿mam biejegatig pesannab ulø baymumig kønrrab gø? cha. ¿Kabe 
sietegatiitoteh?— cha. 

22Inchene Jesúsbe trenchibig kon: 

—Nabe siete nebumnegatiitø chimur cha. Treeg kømøtø, sietebatø 
setenta biejeskatig char— chibig køn. 





Karuig megabig larro gaigwan kemesra wamindig 


23 —Srømbalasrø Tius no ashib karub waibe kan rey nui 
karuindiig melabelø nømui ulø misriilan mayambatø ulø 
gøtashchab ashchab wamisrob lataig køn. 24Incha truigwan ashib 
mendøbene, kan truba rruba nu an ulø misraigwan pera amrrubelø 
gøn. 25 Inchen tru i møøbe katøburø anwan ungwa chinrrab 
gaimaptinchene, nui reybe nunba, nui srawanba, nui uregwanba 

nui chi togagúigwanbañau yanrrai karubig køn, tru ulømisri 
anwan wartrai. 26Inchen nui karuindiig megabiibe reywei merrab 
tømbønsra trenchibig køn: “Au, nai rey, tiusmanda, nan øyeeg 
nebui megaben lastima ashibsrumugu cha, kerrigu nai uløwan 
wartrumøn” cha. 27Inchene reybe waachawan yeeg nebuitamab 
isua, nui ulø misrigwan paymønrrab kaabasha, ka inrrai, ka 
elachibig køn. 

28”Inchen tru karuindiig megabiibe webya ya, katøgan nøba 
lincha karuindiig megabig nun lamøtiig ulø misraigwan katappe, 
naashigu merrarrawa, ke chab isrømbuløsrkøb trenchibig køn: 
“Nai uløwan trannrra” chib. 29Inchene tru nøba lincha karuindiig 
megabiibe nui merrab tømbasra trenchibig køn: “Tiusmanda, nan 
lastima ashcha chib. Uløwan tranrrumøn” cha. 30 Inchen kane 
kagøbashig kømuptø, kailan keeri yau keeringarubig køn nui 
uløwan tranamnegatikke. 

31”Inchen katøganelø tru karuindiig lincha melabeløbe øyeeg 
inchen trunun asha, nømune truba pusrkwaben, chi purayaigwan 
kerriguh reywan eshkanrrab ambubelø gon. 32Inchen reybe 
tru kagøbashmø ulø bayiptiigwan wamønrrab øra trenchibig 
køn: *iKaruindiig megabig, larrø gaig! cha. Ni nan ulø gúigwan 
nagurrima ñun ulø baymø, pesannar cha, fii kaabashcha chib 
truba rruba rrugaben. 33Pøs fiigucha tru karuindiig nui lincha 
megabigwane maindi lastima asambala chibig køn, na fiun lastima 
ashib lataitøwei.” 34Incha reybe truba namaptø, maya ulø gúigwan 
kerrigu anwan waramnegatig kaigyu mora meganrrai marobelan 
tranøbig køn cha. 35Inchabe Jesúsbe trenchibig køn: 

"Nai Møskai srømbalasrø wabikkucha ñimune øyeetøwei martrun 
cha, ñim møitøgucha ñimui nunewan manrraugurri kerrigu newan 
pesannab, kagøbashmuisruandøbe.— 


Sraimba, keeba petiyamumigwan kusrenanob 
(Mc 10.1-12; Lc 16.18) 


19 1 Jesús øyeelan chab waminchabe, Galileasrøngurri 
ya, Judea birausrø pubig køn, Jordán bi ambøgatø pørr 
gal-labgatøsrø. 2Inchen misag truba nu mendig amben, truyu 
kwanrreelan tamarobig kon. 
3Inchen fariseosmera Jesúswan kemallabe, chincha gøben 
kebenøsrkønrrab isua, trencha payibelø gøn: 

—¿Ka chigurrin gøben srawan kutsamig chi meromíig kø 
chindah?— cha. 

4Inchene Jesúsbe trenchibig kon: 

—¿Nimgan Tiuswei wamwan pørigu lemeelø gøtirru cha, tru 
srøsrø marøb uras marøbig Tiusbe: *Møwanba, ishuwanba 
ellmarigwan”? 5Incha Tiusbe trendaig køn: *Øyeekkurri møøbe 
møskawanba, usranba elatchun cha, nui sraimba kandø gønrrab. 
Incha tru pailøbe kan asrtø gønrrun” cha. 6Inchawei yandø pailø 
gømø, kan asrtø gon. Inchawei treeg købene, Tius kandø mara 
lindisaigwane møøbe tarømaramig kømøn— chibig køn. 

7Inchene nømbe trencha payibelø gøn: 

—¿Trube treeg købene, Moisésbe chindimba kilga mara, 
purørtrain garuig køh? cha, srawan taromisrtrab— cha eshkabig. 

8Inchen Jesúsbe trenchibig køn: 

—Nimui manrrømera isumfig larrø mureløgurri Moisésbe ñimui 
sralan ka treeg marbasig køn cha. Inchendø srøsrøbe øyeeg kømuig 
købig køn cha. 9Trune nabe trendamønrrun: Kan møg, nui sraimbe 
katøgan møøba trømbøig marøb itølulmubendø, nui srawan kucha, 
katøgan ishuuba kasharabiibe, itølulan— cha. 

10Inchen nui kusrenanøb pera uniiløbe trenchibelø gøn: 

—Srawanba, kewanba øyeeg pubig købene, trembe 

kasharamuinguen— cha. 
1Inchene Jesúsbe trenchibig kon: 

—Kasharamonrrab tamibe mayeelain gømøn cha. Tius truburab 
gønrrai traniilaindøwein gøn cha. 12 Møguelane kasharamumig 
chigurrin gøben øyeeg katabelø lataig pønrran cha. Kan utueløbe 
kasharamigwane chi palai mørtrabgailø usrai patsaugurri treeg 
kal-lawar gøn cha. Inchen kan utuelane sralø balai mørmønrrai 
capawa gørrømariilø gøben, kan utueløbe srømbalasrø Tius 
nø ashib karubweimburabikkurri ka trendø nømuinetø tre 
latailøtøwei misran cha. Møikkøben Tiusweimburabeløyu marøb 
ufichab treeg kørrømisramdiig kui mørabe, treeg kørrømisr— 
chibig køn. 


Uregwan Jesús mayanguen tab gúilo gønrrain chib 
(Mc 10.13-16; Lc 18.15-17) 


13Inchen Jesúsweimay ureemeran srua amrrubelø gøn, nømuim 
bala tasigwan estsara, nømuimburab Tiuswan mianrrai. Inchen nui 

kusrenangb pera uniiløbe tru srua amrrubelan namaptinchibelø 
gøn. 14Inchene Jesúsbe trenchibig kon: 

—Uregwane meromo, naimay ka amrrubasay cha. Kaguende 
srømbalasrø Tius no ashib karub waibe nom latailaiwein gøn— 
cha. 15Incha tasigwan uregweim bala estsarabe, nøbe truyugurri 
ibig kon. 


Kan pua møg Jesúsba waminchib 
(Mc 10.17-31; Lc 18.18-30) 


16Kan møg Jesúswan ashchab yabe, trencha payibig kon: 

—Kusrennøbig, managatig øsig kømigwan na tøgagønrrappe, 
échigøben tabiibe chi maramø?— cha. 

17Inchene Jesúsbe trencha løtabig køn: 

— Nibe nane tru tabigweimburappe chindimba paygu? 
cha. Mugucha tabiibe kaaben, Tiustøwein gøn cha, tabiibe. 
Inchawei managatig øsig kømigwan tøga basrønrrappe, Tius 
maig maramigwan martrai pønsraigwan møra, mar— chibig 
køn. 

18Inchen matsinøbe: 

—¿Mgpilo gøh?— chibene, 

Jesúsbe trenchibig kon: 

—Kweechimøwei, itølulmøwei, nilømøwei, katøganuimburab 
isa waminchimøwei, 19 usri møskawan maig købash inchimo, 
tab inchib, katø ñima ñiasiitowei maig undaguig køppe, ñui 
mendaigwangucha treetøwei undaarab inchi— chibig køn. 

20Inchene matsingbe trenchibig køn: 

—Nabe iilane kerriguh marøbig kur cha. Masbe ¿chito 
balerah?— chiben, 

21 Jesúsbe trenchibig køn: 

—Chigucha palomíig newan tabig kønrrappe, ya, ñui chi 
togagúigwan yana, waachameran tranø cha. Treeg marabe, 
srømbalasrømbe chigurrimbunø tøgagønrrabguen cha. 
Trugurrimbe arrua, nai mendig amø— chibig køn. 

22Inchen tru matsinøbe iigwan mørøppe, truba isui ibig køn, 
kaguende truba puaig kua. 


Chi togagúigwangoba isubigweimbe køramdiig kon 
23Incha Jesúsbe trenchibig køn nui kusrenanøb pera uniilan: 

—Nabe ñimun cierton trendamønrrun cha: Srømbalasrø Tius 
nø ashib karub wainug kan puaig kebyamibe truba murig køn 
cha. 24Kan camelloguen tsusain gal rrabyu illmø larrayandiig 
køben, kan puaibe Tius no ashib karub waisrø kebinrrab 
gaimanrrun— cha. 

25Inchen nui kusrenanøb pera uniiløbe iigwan mørabe, truba 
kwaarøb trenchibelø gon: 

—Treeg købene, ¿kaigyugurrimbe mu gúi wesraig 
kønrrautah?— cha. 

26Inchen Jesúsbe nømun ashabe, trenchibig kon: 

—Møgueløbe iigwan martrab gaimanrrun cha. Trune 

Tiusweimbe si, chitøgucha maramdiitø gøn— cha. 
27 Inchen Pedrobe trenchibig køn: 

—Au, nambe chi togagúigwan kerrigu elacha, ñui mendig 
amrruig køn cha. ¿Nambe, trube, chi utamig konrrerah?— cha. 

28Inchene Jesúsbe trencha løtabig kon: 

— Pøs nabe ñimun cierton trendamønrrun cha: Katøyug 
chi købigwan srøig tamarøb uras tru Møg Misra Arrubig no 
wamisrig tørguegwalmabigu nø wamisrøb uras, ñim nai mendig 
amøflibeløbe tru purramisra karub purraig doce pønrrabeløyu 
purramisra, tru doce nusrkalø Israelwainukkurri karrab 
misaameran ñim ashib karub purramisrtrun cha. 22Inchen 
mayeelgba yameran, nunelan, nuchalan, usri møskawan, 
uregwan, pirømeran nai munchigurrindø elachibeløbe cien biejes 
menrraguen utab, katø managatig øsig kømigwangucha Tius tranig 
utønrrun cha. 30Inchen møiløgøben møi ya yu pirau nømmerrig 
bønrrabeløbe trusrømbe srabe melønrrun cha. Inchen yu pirau 
srabe melabeløbe, trusrømbe nømmerrig bønrrønrrun— chibig køn 
Jesúsbe. 


Uvas trau kwallibelan kemesra wamindig 


2 0 1—Srømbalasrø Tius nø ashib karub waibe øyeeg lataig 
køn, kan pirø buaig truba løtsøzhig nui uvas ellguailøyu 

kwallchabelø lanrrab webibig lataikke. 2Incha tru piunmeran 

mawawan mayan bagaramig køben treeg bagaranrrab misra, 

incha nui uvas ellgwainug kwallchay øran cha. 3Incha tru 

løtsø las nueve katøyug webarruabe, katøganelø plazayu chi 

maramikkar purrai ashabe, 4trenchibig køn cha: “Nimgucha nai 

uvas ellgwainug kwallchab ambay cha, maig pagaramigwan treeg 
bagararrumøn” cha. Inchen nømbe ambubelø gon. SIncha puaibe 
katøyug kwaløm døbøtag webya, katø maaben las treskucha webya, 
treetøwei marøbig kon. 6Incha maaben las cinco gøsrøn katøyug 
plazayumay yabe, katø møiløgøsrøn chigucha maramikkar purrai 
ashabe, trencha payibig køn: *Nimbe mawa ørøba chi marmøbe 
yube chinchib purrøgue?” cha. 7Inchene nømbe trencha løtabelø 
gøn: “Namune muguen chi maramig tranmøtan” cha. Inchen 
nøbe trenchibig køn: *Nimgucha ambay cha, nai uvas ellgwainug 
kwallchab.” 

8”Inchen yandø yem misren, tru ellmarig buaibe nui kwallibelan 
ashibigwane trenchibig køn: “Kwallib melabelan wama, pagarau 
cha. Tru srabe guerrubelanmerrig pølbasra, srøsrø guerrubelane 
srabe bagaranrrig” cha. “Tru maaben las cinco lutau gøben 
kebambubelømerrig kemalla, møitøgucha mawa proba marob 
meløwa lataitowei neig utabelø gøn. 10Inchen yandø merrab 
kebambubeløbe mas utamuitamab isua meløbenba, nøm 
møitøgucha mawa ørøba marøb melaigwandøwei utabelø 
gøn. 11 Incha tru marøb melaimburø anwan utabe, tru ellmarig 
buaigwane nømdø truba namig waminchib mendabe, 12tru 
puaigwane trenchibelø gøn: “I tru srabe guerrubelø kan urazhiitø 
marendø, ñibe truilangucha nam pørryu mawa mawa marøb 
melabelan lataitowei lata bagaran” cha. 13Inchen tru tra buaibe 
nømun møigwan gøsrøn trenchibig køn: “Kasuku, nabe ñune 
chigucha chi kalø marmur cha. ¿Yamba mawa marigwan ñune 
øyah pagararrumøn chiben, ñibe treeg kørrømisrømmørgøppeh? 
cha. 14Nui an ganaigwan cha, chibig køn. Møimbe inrrø cha. I 
srabe martrab kebarrubigwan fun lataitowei pagarag køben treeg 
pagarar cha. 15¿Nan maig maramdiig køben, naiwane nabe na 
asha maramig kømuitarru? cha. ¿Kabe na merogomíig menrra 
tabig kui ashipto ñibe pusrkwai ashkuh?” cha. 

16”Inchawei møi ya srabe melabeløbe nømmerrig bønrrøben, møi 
ya nømmerrig bønrrabeløbe srabe melønrrun— cha. 


Jesús nui kwamigwan pønmayguen eshkab 
(Mc 10.32-34; Lc 18.31-34) 


17 Jesús yandø Jerusalénsrømay nebib yabe, nui doce kusrenangb 
pera uniilan nøørø wama, trenchibig kon: 

18 —Au, nambe Jerusalénmay nebambub amber cha. Trusrømbe 
Møg Misra Arrubigwane sacerdotesmeran karubelanba, tru 
Moisés pørigwan kusrenanøbelanba tranen, truiløbe nune 
kwanrrai pasrtrun cha. 19Incha nømbe nun indzatø ashib, 
kurraguchib, kurusyu mesrøb inchai judios kømeelan tranrrun 
cha. Inchen pøn gwalømyube katø øsiirawa kurrønrrun— chibig 
køn. 


Santiagonba, Juanwanba pinrrø menda purrønnøbsrumugu cha, 
Sefiorwan usri treeg miab 
(Mc 10.35-45) 


20Zebedeowei nusrkalai usrimbe nui nusrkaløba Jesúswei 

merrab chigøsrøn mianrrab, nøbe tombasrobig køn. 21 Inchene 
Jesúsbe payibig kon: 

—¿Chi baløta?— cha. 

Inchene nøbe trenchibig køn: 

— Ni ashib karub wainug nai nusrkalan, kanun kusrmay, kanun 
ñui atsimay purramisringarurra— cha. 

22Inchene Jesúsbe trencha løtabig kon: 

—Nimbe chi miab pønrrermabguen mørmøn cha. ¿Na tru copayu 
mutsam biwan, kabe ñim muchibsrugueh?— cha. 

Inchene nømbe trenchibelø gon: 
—Øø, mutsamønrrun— cha. 
23Inchen Jesúsbe trenchibig kon: 

—Na mutsim biwane si, ñimbe muchibwei inchun cha. Inchendø 
tru kusrmayba, atsimayba purrønnamigwane na rranamig 
kømøn cha. Tru purramibe nai Møskai tru purrønrrabelayasig 
tamariilaindøwein gøn— cha. 

24Inchen tru nui kusrenangb pera uniilø diezeløbe trunun 
mørabe, tru pa nunelane namabelø gon. 25 Inchen Jesúsbe nømun 
wamabe trenchibig køn: 

—Nimguen ashen, judíos kømø misaameran karub 
purrabeløbe nom karub togagúilane maig købash inchib 
ke nøm garub purran cha. Inchen truyu møguelø nørreelø 
nøm garub purrabelgbe mungucha manchinrraingaig karub 
purrabelø gúi ashchai nømbe kenamaran cha. 26Trune ñimui 
utube ñimbe øyeelø gømumig køn cha. Treeg købgunrriibe, 
ñimui utu mas nuikkug købene, katøganelø karuindiig 

megamig køn cha. 27Inchen ñimui utu møikkøben ñimmerrig 
melag købene, katøganelø karuindiig megamig køn cha. 
28Kaguende øyeetøwei tru Møg Misra Arrubikken katoganelo 
nuyasig marøb melønrrai arrumøtø, nøguen katøganelayasig 
marøb meganrrappa, nø kwaitøga truba nu misagwan 
purøbagarawa, kaigyugurri wesranrrappa arrig køn— chibig 
køn. 


Pailø kabgailan Jesús tamarøb 
(Mc 10.46-52; Lc 18.35-43) 


29 Nøm Jericógurri webamba ambene, misaamerabe truba nu 
wendautø ambubelø gøn. 30Inchen pailø kabgailø may menda 
purrøwabe, Jesús purayai mørøppe, trenchib trashibelø gon: 

—iNamun lastima ashcha chib, merrabsrø Davidwei Nusrkai!— 

31 Inchen misaamerabe niløtø burrønrrai namingucha, nømbe 

mas mur trashib trenchibelø gøn: 
— iSefior, namun lastima ashcha chib, Davidwei Nusrkai!— 
32Inchen Jesúsbe pasramisra, kabgailan wamabe, trencha 
payibig køn: 
—¿Nimuyasig na chi maramig baløta?— cha. 

33Inchene nømbe trenchibelø gon: 

—Señor, namune namui kabmera ashibig misrimbe gøtan— cha. 

34Inchen Jesúsbe nømun lastima asha, nømui kabmeran 
katørabene, tru urastø kabgailøbe ashibelø misra, Jesúswei mendig 
ambubelø gøn. 


Jesús Jerusalénsrø kebib 
(Mc 11.1-11; Lc 19.28-40; Jn 12.12-19) 


2 1 1Yandø Jerusalénsrø chab pub amba, Betfagé pueblo tru 
Olivos Tunsrø chab puabe, Jesúsbe nui kusrenanøb pera 
uniilø pailan 2trenchib karua ørøbig køn: 

— Ø pinrrøguesrø yamera tsitsø bønrrabsrømay ambay cha. 
Trusrømbe pubyutø kan burra, burro-unøzhig peraig, litsig 
wetørranrrun cha. Incha picha, srua amrrunrrigay cha naimay. 
3Inchippa møikkøben chigøben chibene, øyah chinrrigay chibig 
køn: “Señor palai indan” cha. Inchen truibe pebrrun— cha. 

4Øyeeg pureppe, Tius maig karuigwan eshkabig maig taig treeg 
nebunrrain gúig køn, tru øyah chib pørig: 

5 Sion ciudayuelan øyah chib eshkau cha: 
“Asay chib, ñimui Rey ñimuimay arruppe, 
chigucha chi nuig kømfig lataig kan burroyu, 
burro-unøyu itøguana arrun daig, kan carga nigab animal 
lluig unøyu.” 
6Inchen nui kusrenanøb pera uniiløbe Jesús maig karuigwan treeg 
mara, 7 burran unanbañau srua amrrua, nømbe nømui kewagúilan 
burranba, unanba kayen, Jesúsbe itøguanabig køn. 8Inchen misag truba 
nu basrabiibe møiløbe nømui kewagúilandowei maywan kayen, møiløbe 
kullag srarcheelø lutiicha kayibelo gøn. 9Inchen merrab amrrubelø lata, 
wendau amrrubelø lata, øyah chib trashib amrrubelø gon: 
“¡Rey Davidwei Nusrkai Hosanna! chib. 
¡Señor Tiuswei munchiyu nø ørig arrubiibe mayanguen tab 
gúig kon! chib. 
iSrømbalasrømbe Hosanna!” chib. 
10 Jesús Jerusalénsrø kebibene, maya misaamera ke chi indi 
asamgaig inchib, møiløgøben trenchib payibelø gon: 
—¿libe mu gøh?— chib. 
11 Inchen tru nu misag søtøbe trenchibelø gon: 
—libe Tius maig karuigwan eshkabig Jesús Galilea birau 
nazaretsriig køn— cha. 


Jesús Tiuswei yawan chish marøb 
(Mc 11.15-19; Lc 19.45-48; Jn 2.13-22) 


12 Jesús Tiuswei yau kebya, truyu mayeelø yanøb, penab inchib 
warabelan søtøba wambig webetabig kon. Kato misagwan an 
yunømarøbelai mishatsiimeran utsøbetab, palomasmera yanøbelø 
purraigwan utsøbetab inchibig køn. 13Incha trenchibig kon: 

—Tiuswei wamwan pørigube trenchibig køn cha: “Nai tab yabe 
Tiuswan wamindi ya gon cha, trencha wamig kønrrun” cha. Trune 
ñimbe nileelø warain rrab marin gøn— cha. 

14Inchen tru Tiuswei yau kabgailø gøben, cojosmera 
gøben Jesúswan kemallen, nøbe tamarobig køn. 15 Inchen 
sacerdotesmeran karubeløba, Moisés pørigwan kusrenanøbeløba 
Jesúswei tru puro nørreelø mariilan ashib katø Tiuswei yau shush 
ureemera: “¡Rey Davidwei Nusrkai Hosanna!” chib trasai mørabe, 
truba namabelø gon. 16Incha Jesúswan trenchibelø gon: 

—¿lilo øyeeg chib gøben mortirru?— cha. 

San Mateo 21.12 


Inchene Jesúsbe trenchibig køn: 

—Øø, mørar cha. ¿Ñimgan Tiuswei wamwan pørigu iig øyeeg 
chibigwan managuen lemeelø gøtirru? cha: 

Pitsø muchib shush ureemeran gøben, katø nørrø ureemeran gøben 
ñun newan tabzhig waminchai, ñi Tius treeg marin gon 
daigwan.— 

17 Incha nømun pønrramnetø, ciudayugurri webya, 

Betaniasrømay yabe, trusrø kørrømisrøbig køn. 


Higuera tusr mamig niimfigwan Jesús kaig nebunrrai wamab 
(Mc 11.12-14, 20-26) 


18Incha løtsø katø ciudayumay arruabe, Jesúsbe parøgwai 
mørøbig køn. 19Incha kan higuera tusr may bulu pasrai asha, 
kemallabe, tru higuera tusrbe ka ishiitø tøgaig kui ashabe, Jesúsbe 
tru higuerane trenchibig køn: 

—iMøingurrimbe yandø managucha mas mamig niimubash!— cha. 

Inchen tru urastø higuerabe mul-laptinchibig køn. 20Inchen 
tru chi purayaigwan nui kusrenanøb pera uniiløbe ashabe, truba 
kwaarob, Jesúswan trenchib payibelo gon: 

—Higuerabe møi møi mul-lanrrappe ¿mando indah?— cha. 

21Inchene Jesúsbe trenchibig køn: 

— Pøs nabe ñimun cierton trendamønrrun cha: Nim ñimui isubigwan 
Tiusweinuutø pasra togagua treeg kømuptinchaitamab isumubene, 
na higueran øyeeg mari lataitoguen gømøtø, fiim i tunwanma: 

“Yugurri mendamisra, maryu kebeñ” chibene, treeg burainrrun 
cha. 22Inchawei ñim Tiusba waminchib miappe, chiwandøgucha ng 
martraitamab kørewa, miawabe, ñimbe utønrrun— chibig køn. 


Jesúswei karumburab karuig mu mandamgaig 
(Mc 11.27-33; Lc 20.1-8) 


23 Jesús Tiuswei yau kebya, kusrenangb wamnetg, 
sacerdotesmeran karubeløba, misagwan karubelø kølli 
misaameraba Jesúswan kemallabe, trencha payibelo gon: 

—¿Ni mariilane mu garua basriitøgarre margu? cha. ¿Ñi pyeeg 
maramigwane mu garua basrta?— cha. 

24Inchen Jesúsbe løtappe, trenchibig køn: 

—Nagucha ñimun kan chigøsrøn payrrab inchar cha. Nim 
iigwan løtøbene, trube, nagucha eshkarrumøn chibig køn, iilan 
mu garuitøga marar cha. 25¿Misagwan Juan piu umbu ulsraibe 
chugurri arrig køh? cha: ¿Srombalasróngurrin gønrrab gøh? Kabe: 
éMøgueløgurrin gønrrab gø chindah?— cha. 

Inchen kangurrin gangurri payiyab mendabelo gon: “ 
'Srømbalasrøngurrin gúig kør chibene, nøbe namune trenchinrrun cha: 
Trube, “¿chindimba nune køremøgue?” cha. 26Katø: Møgueløgurrin gúig 
kon”, damgawein gøn cha. Kaguende misagwan namune kørig køtan cha. 
Kaguen ya mayeeløba Juanbe Tius maig karuigwan eshkabig købig kui 
asha tøgar gon” cha. 27 Treekkurri Jesúswane trencha lotabelo gon: 

—Maig kuindøbeh— cha. 

Inchene Jesúsbe trenchibig køn: 

—Trube, nagucha eshkamumønrrun cha, iilan na mu garuitoga 
marigwan.— 


Pagatø nusrkalø lataitowein gøn cha, kemesra wamindig 
28 Jesúsbe payibig køn: 

—¿Nimbe iigwan maig isugue? cha. Kan møg pagato nusrkalø 
togagua, kanunmerrig trendan cha: “Nai nusrkai, nai uvas 
ellgwain rrau møi kwallchab inrrø” cha. 22Inchene nøbe trencha 
løtabig køn cha: “Ig kømøtan” cha. Inchendø nøbe yanayube treeg 
marmønrrurmab isua mora, ka yan cha. 30Inchen møskaimbe 
katøgan nusrkaweimay yabe, katø treetøwein chiben, nusrkaimbe: 

“Do, Papa, na inrrur” chibendø, imøn cha. 31 Trube, tru i pa 
nusrkaløyu møskai maig maringaruigwan émøig marerah?— 
chiben, nømbe: 

— Tru srøsrø garuinab nusrkai— chibelø gon. 

Inchen Jesúsbe trenchibig køn: 

—Pøs nabe ñimun cierton trendamønrrun cha: Romasreelayasig 
an utabeløba, ishumburmera asrwan anwei yanøbeløba Tius nø 
ashib karub waisrømbe nømmerrikken kebamrrun cha, ñimguen 
kebammøvwatø. 32Kaguende Juan Bautistabe sølgandø tabig 
mandø amønamigwan kusrenanrrab arruben, ñimbe køremuig 
køn cha. Trune tru an utabeløba, tru ishumbur an bagarwei 
trømbøig marøptø warabeløba, truiløguen køreig køn cha. Trune 
ñimbe iilan kerrigu ashendø, kørenrrab isua mørmuig kon chibig 
køn. 


Kwallibelø larrø gailan kemesra wamindig 
(Mc 12.1-12; Lc 20.9-19) 


33"Incha møray, chibig køn, katøgan 'øyeeg lataitowein gør” 
cha, kemesra wamindigwan. Kan møg piro buaig uvas tra mara, 
trugurrimbe panig basra, uvas piwan chu wesrumigwan truyu 
tamara basra, incha tru ellmarigwan ashib laramig kan ya-unø 
palaig mara basran chibig køn. Incha nui pirøwan katøganelan 
misrigwan pirishinrraptø kwallchai tranabe, yabsrømay yan cha. 

34”Incha yandø tru mamig misrigwan lurramig lutauraben, 
møilan gøsrøn nui karuindiig melabelan tru nuimburabigwan tru 
kwallchab utabelan mianrrab øriibe, 35tru kwallibeløbe karua 
øriilan merrarrawa, kanune kurraguchib, kanune kweechib, 
kanune sruutøga petab inchibelø gøn cha. 36Inchen tru pirø 
buaibe srøsrø lataguen gømø, katøbe karuindiig melabelan mas 
yam øren, tru kwallibeløbe søteelanba treetøweih maran cha. 

37”Incha yandø trugurrimbe nui trag nusrkawan ørøbig køn cha, 
treeg isub: “Nai nusrkawane chinchimønrrun” cha. 38Treendingucha 

tru kwallibeløbe nusrkawan ashippe, nømdø trenchibelø gon: 
“Pirowan ketig utønrrabiibe iigwein gon cha. Kwetchab amun chibelø 
gon, nuimburab nø utamigwan nam døga gørrømisrtrab” cha. 3” Incha 
merrarrawa, uvas traugurri wegucha, nune kweechibelø gøn cha. 

40”Møimbe, trube, ¿tru uvas tra buaig arruabe, tru kwallibelane 
chi martrerah?— chibig køn. 

41 Inchene nømbe trenchibelø gøn: 

— Tru larrø gailane treetøwei kaig mara kwetchun cha. Incha 
tru uvas trawane gatøgan mendailan tranrrun cha, lurrimørig 
nuimburabigwan trannrrai.— 

42Inchene Jesúsbe trenchibig kon: 

—¿Nimgan Tiuswei wamwan pørigu øyeeg chibigwan managuen 
lemeelø gotirru? cha: 

Ya marøbelø kaasig sruube 
katsiisrø pølbasra wayamig mas puro tab srukken misrin 
gøn daigwan. 
Señor Tius øyeeg marene, 
namuin gabyube truba tabig asønatan cha. 
43 Inchawei nabe ñimune trenchar: Tius no ashib karub waigwane 
ñimune kerrawa, katøgan peg misaameran Tius tranrrun cha, 
ellmarig maig misrtrabig koben, treeg ellmarig misrtrabelan. 
44Inchen møikkøben tru srug bala beñippe, pitis misrtrun cha. 
Inchen tru srug muim bala gøben peñippe, nune usrø tuindø 
martrun— chibig køn. 

45Inchen tru sacerdotesmeran karubeløba, fariseosmeraba tru 
øyeeg lataitowein gon” chib Jesús eshkab wamindiilan mørabe, 
nømun guemesra wamindin gúi wetøgørrabelø gon. 46Incha 
Jesúswan merrarranrrab inchendo, misag søtøwan køriimatabelø 
gøn, kaguende misaamerabe Jesúswane Tius maig karuigwan 
eshkabig kui treeg togagoben. 


[4 


Kasharab yaumay linchab amrrunrrai eshkai lataitøwein gøn 
cha, kemesra wamindig 
(Lc 14.15-24) 


2 2 1Katø Jesúsbe nømun ‘øyeeg lataitowein gøn’ cha, kemesra 
kusrenaniilan waminchib mendappe trenchibig køn: 
2—Srømbalasrø Tius nø ashib karub waibe øyeeg lataig køn 
cha. Kan rey nui nusrkai kasharaben fiesta marøbig lataikke. 

3Incha nui karuindiig melabelan novios yaumay linchunrrigay cha 
eshkailan wamønrrab øriibe, tru linchab amrrunrrai eshkailøbe 
amrrug kømui indin gøn cha. 4Inchen nui karuindiig melabelan 
katøganelan katøyug trencha karua ørøbig køn: “Nai tsal-lanin 
toromeran kweetsingarua mamigwane yandø chab tamaraguen 
war cha, møimbe si yandø kerrigu ke chab tamarikken bønrran 
cha, novios yaumay linchubash tan” chinrrai. 5Trune tru linchai 
eshkailøbe cuentaguen marmo, møikkøsrønbe nui trausrømay iben, 
katøgane penab, yanøb inchab ibig køn cha. 6Inchen katøganeløbe 
tru reywei karua øriilan merrarrawa, truba kaig marøb kurrabetab 
gøptø kweechibelø gøn cha. ”Inchen reybe truba namaptø, tru 
kweechibelane nui suldaumeran truilane kweetsingarua, nømui 
pueblone parringarun cha. 
8”Incha nui karuindiig melabelane trendan cha: “Isa gømø, 
tru noviosmerai fiesta maramibe chab tamarig bønrrøben, tru 
linchab amrrunrrai eshkailøbe treegube linchabgailø gúig kua, 
amrrumuig køn cha. 9Incha mas nørrø callesmerawan amba, mun 
wetørrabashtø novios yaumay linchab amrrunrrai eshkanrrigay” 
tan cha. 10Inchen tru karuindiig melabeløbe callesmerawan 
webamba, mun wetørrabashtø tulundzunabelø gon, tabelan gøben, 
kailan gøbengue. Inchen kasharabelø purrai salayube ¡gato! 
misaatø netsaptinchibig kon. 
11”Inchen reybe tru linchab amrrunrrai eshkailan ashchab 
kebyabe, kan møg noviosyu linchab keegwan keweig pasrømui 
ashabe, trenchiptinchibig køn: 12*Au, kasuku, kasharabyu 
keegwan keweig kømubendøbe, ñibe ¿chincha kebarrugu?” cha. 
Inchen nøbe ke wamguen binim basramisrøbig køn cha. 13Inchen 
reybe tru mishatsigu ashib pønrrabelane trenchiptindan cha: 
“Srobwanba, tasiimeranba lusra, wambig puro rrømbø løstøyu 
wegutsay cha. Truyube kishib, trugulmeran tsatsamig kønrrun” 
cha. 14Kaguende wamiiløbe truba nu gøben, lawa wesruiløbe 
mamdø gon— chibig køn. 


Tiuswein gønrrabigwane Tiuswan rranøppe, Césarwein 
gønrrabigwane Césarwan rranøb 
(Mc 12.13-17; Lc 20.20-26) 


15Øyeelø chab puraiben, fariseosmerabe nøørø mendamisra, 
nømdø waminchibelø gon, Jesúswan chigøben payen, kalø 

løtøbene, kebenøsrkønrrab cha. 16Inchabe møilan gøsrøn nømui 
mendig amøfiibelanba, Herodesweingateelanba øyah chinrrai 
ørøbelø gøn: 

—Kusrennøbig, ñibe ciertonigwan waminchib møg, Tius maig 
amøflinrrai karuigwan, isa gømø, trunun treeg kusrenanøb, katø 
misag maig chitanmaptø mørøb pasromíig kui ashibelø guer cha. 
Kaguende ñibe mundøgucha nømun mailø gøtasha kandarøtø 
imøwei inchibig køn cha. 17 ¿Ñune maig købsruerah? cha, namun 
eshkarra chibelø gon. ¿Tru Romasrø maya misagwan karub 
wabigwan nam an pagaramig merig køh, kabe merømuig køh, 
chinderah?— chinrrai. 

18Inchen Jesúsbe nømun ka kaig martraptø isua inchib pønrrain 
gúi ashabe, trenchibig køn: 

— Nim palatø tabelo, ¿nane chindimbarre kebenøsrkønrrab 
inchigue? cha. 19Tru pagaram anwan eshkarra— chibig køn. 

Inchen nømbe kan an srua amrruben, 20 Jesúsbe trencha payibig 
køn: 

—¿l anyu maløba, i munchi poriibabe muin gøh?— cha. 

21 Inchene nømbe trenchibelø gon: 

— Tru Césarwein gøn— cha. 

Inchene Jesúsbe trenchiptinchibig kon: 

—Inchawei Césarwein gøbene, Césarwan tranay cha. Inchen 
Tiuswein gøbene, Tiuswan tranay— cha. 

22Inchen iigwan mørabe, kwaara asha gørrømisra, nømbe nune 
pasramnetø, ambuptinchibelø gon. 


Kwawa katø øsiiramigwan payib 
(Mc 12.18-27; Lc 20.27-40) 


23 Tru gwalømdøwei kan møiløgøsrøn saduceosmera Jesúswan 
ashchab ambubelø gøn, truiløbe tru kwabeløbe øsiiramønrrun 
chibelø guabe, Jesúswane øyeeg bayibelø gon: 

24 —Kusrennøbig, Moisésbe trendaig køn cha: *Møikkøben kan 
møg urekkaig kwabene, nuneebe tru piudan kasharam nebunrrun 
cha, tru nuneg kwabigweimburab ureg kørrømartrab.” 25 Pøs yu 
namui utuma sieteelø nunelø købig køn cha. Indiibe srøsriibe 
kasharawa, urekkaig kwawa, srawane nunewan kørrømaran cha. 

26 Katø tru wendø nunewan treetøweim buraiben, katø tru wendau 
nunewan treetøweim buraiben, sieteelanba treetø rreetø buraibig køn 

cha. 27Yandø srabebe tru ishukkucha kwan cha. 28 ¿Pøs treeg købene, 
tru kwabelø katø øsiirabene, tru maya nunelø tru ishuwan kasharaig 
kuig køppe, nøbe sieteelai utu møigwei srain gønrrerah?— chibelø 
gøn. 

29Inchen Jesúsbe trencha løtabig køn: 

—Nimbe mando gúinguen mørmøwa, pella bønrran cha, 
kaguende Tiuswei wamwan pørigwan lata, Tiuswei maramburab 
marøbigwan lata nebua ashmeelø gua. 30Kaguende kwailø katøyug 
øsiirappe, kasharamøwei, kasharanrrab gømøwein gønrrun cha. 
Treeg kømøtø, srømbalasrø ångelesmera latailøtøwein gønrrun 
chibig køn. 31 Inchen tru kwailø øsiiranrrun daigweimburappe, 
¿nimgan lemeelø gøtirru? cha, Tius nøtøwei øyah taigwan: 
32“Nabe Abrahamwei Tius, Isaacwei Tius, Jacobwei Tius kur” cha, 
trendaigwan. Inchawei Tiusbe kwailai Tius kømøtø, øsiguelai Tius 
køn— chibig køn. 

33Inchen misag truba nu basrabiibe iigwan mørabe, Jesús 
kusrenanigwan ke kwaara asha gørrømisrøbelø gøn. 


Martrai karua pasrig mas nuig 
(Mc 12.28-34) 


34 Fariseosmera tru saduceosmeran Jesús niløtø bønrram 
wamindin gúi wammørabe, tulundzuna, 35kan møikkøsrøn tru 
maig maramigwan martrai Moisés pørigwan kusrenanøbiibe Jesús 
kalø løtøbene kebenøsrkønrrab isua, trencha payibig kon: 

36 —Kusrenngbig, ¿maig maramigwan martrai Moisés pørigu 
karua pønsrailø, mas nuibe møig køh?— cha. 

37Inchen Jesúsbe trenchibig kon: 

—“Señor ñui Tiuswane ñui manrraugurri kerrigu newan 
undaaraitogaba, kerrigu ñui øsig basraitøgaba, kerrigu ñui 
turtøga isumburab isuitøgaba undaaramig kon, chibig køn” cha. 
38 Tru maig maramigwan martrai pønsrailøyu, iimerrig køn 
cha, trurrigu mas nuibe. 39Inchen tru wendauikkucha treeg 
lataitøwei chibig køn: “Nima fiiasiitøwei maig undaguig køppe, ñui 
mendaigwangucha treetøwei undaaramig køn” cha. 40 Tru maig 
maramigwan martrai Moisés pørigu kerrigu pønrrabig lata, Tius 
maig karuigwan eshkabelø kerrigu kusrenaniilø lata i pagatø maig 
maramigwan martrai pønsrailøyugurri pølbasra amrrubig køn— 
cha, trenchibig køn. 

¿Cristobe mui misagugurri arrubig kerah? 
(Mc 12.35-37; Lc 20.41-44) 


41Inchen fariseosmera tulaamba srø burramnetø, 42 Jesúsbe 
trencha payibig kon: 
—¿Nimbe Cristoimburab maig isugue? cha. ¿Mui misagugurri 
arritamague?— cha. 
Inchen nømbe trenchibelø gon: 
—Davidwei misagugurri arrub nusrkain gøn— cha. 
43Inchen Jesúsbe trenchibig kon: 
—¿Trube, treeg købene, Davidbe Cristone chindimba Señor tah? 
cha, nun Espíritu trendingaruben. Kaguende Davidbe trendaig køn: 
44 Señor Tiusbe tru nai Señorwane trendan cha: 
“Nai kusrmaygatø wamisr cha, 
ñui ashig kømui inchib tsalø inchibelan 
ñi itøbunønrrai ñui srøb umbu na pønsramnegatig.” 
45Cristone Davidbe: “Señor” cha, øyeeg wamøbene, trube, 
¿mandogurri Cristobe Davidwei nusrkain gønrrab gøh?— chiben, 
46muguen mancha kusrua løtønrrab gaimabelø gon. Incha tru 
gwalømgurri mugucha chigøben mas payrrab inchimeelø gøn. 


Fariseosmeranba, Moisés pørigwan kusrenanøbelanba Jesús 
“pyeelo gon” chib 
(Mc 12.38-40; Lc 11.37-54; 20.45-47) 


2 3 1Øyeelø chab puraiben, Jesúsbe misaameranba, nui 
kusrenanøb pera uniilanba trenchibig kon: 

2—Moisés pørigwan kusrenanøbeløba, fariseosmerababe tru 
Moisés pørigwan øyeeg chibig køn cha eshkab nømui marøb 
purramibe truig køn cha. 3Inchawei nøm ñimun chi maringaruben, 
kerrigu mora margb esegay cha. Inchendø nøm maig marigwane, 
trunun asha marmønrrigay chibig kon. Kaguende nømbe 
chigøben tabig martrappe chibendø, peemaytø marøbelø gøn 
cha. 4Incha nømbe tru pørigu mas nemarøb, mutamguenga 
gwatsiguelø latailø mara, katøganelane kildunyu muta ambub 
lataitøwei inchai marendø, nømgurrimbe ni tasig-unøtøgaguen 
kebachig kømui inchibelø gøn cha. 5SChiwandøgucha marøppe, 
misaamera ka ashchaindø marøbelø gøn, cha. Tiuswei wamwan 
pørigwan kappaløyu gøben, kwalmerayu gøben nørriig kena 

melsra amønamig tab gúi inchibelø gøn cha, katø u tulurmera yab 
srølmera melsra amønamiba. 6Lincha tabig mabyugucha nørreelø 
purrainug puro tabigu purrag kui indamba, judíosmera tulundzuni 
yamerayube puro tab purramdønug purrag kui indamba inchibelø 
gøn cha. 7Incha misaamerabe penab yanøb indinug nømune 

purø tabzhig wamønrrai inchibelø gøn cha, trurrigu nømune 
*Kusrennøbig” cha, wamønrraingue. 

8”Trune fiimbe *Kusrennøbig” cha, wamønrrai inchimumig 
køn. Kaguende fiimbe søteeløba nunelø latailø gøn. Incha fiimbe 
kusrennøbiibe kandø tøgar gøn cha. ? Katø ñimbe yu piraube 
mungucha, *Møskain” chimøtay. Kaguende ñimbe Møskaimbe kandø 
tøgar gon, truibe srømbalasrø wabig. 10 Katø fiimune “Kusrenngbig” 
cha, wamønrrain gømøwein gúi, kaguende ñimuimbe ashibig mas 
nuibe Cristo, nøtø gon. 11 Nimui utu mas nuibe katøganelø karuindiig 
megamig køn. 12Kaguende nøasiitø ‘nuig kurmab' isubigwane, 
ka kørig martrun cha. Inchen chigucha gømfig ‘nuig kurmab' 
isumfigwane ‘i møøbe si, nuig køn’ daig kønrrun, chibig kon. 

13”¡Ay, ñim waachamera Moisés pørigwan kusrenanøbeløba, 
fariseosmeraba, palatø tabelø! Srømbalasrø Tius no ashib karub 
wainug kebambam yaskabwan gatøganelø kebammønrrai kasrøb, 
ni ñimdoweinguen kebammøwei, ni gatøganelø kebambug kui 
inchen kebambashmøwei inchibelø gøn cha ñimbe. 

14?j Ay, Nim waachamera Moisés pørigwan kusrenanøbeløba, 
fariseosmeraba, palatø tabelø! Pøs ñimbe piudasmeran nømui 
yameran kerrawabe, tabelø misrøb ke ka yandø truba yana 
Tiuswan waminchibelø gøn cha. Øyeekkurri ñimbe mora melamig 
mas nuigwan utanrrun chibig køn. 

15”¡Ay, ñim waachamera Moisés pørigwan kusrenanøbeløba, 
fariseosmeraba, palatø tabelø! Pirau lata, maryu lata munabatsø 
ambubelø gón cha, kandøguen ñimuingato purøsrunrrab. Incha 
yandø fiimuingatø purøsruabe, ñim lataitøguen gømø, purab tabelø 
chibelø gønrrai mara, truigwane tru managuen kwamø nagu 
kegutsam unø gønrrai marøbelø gøn cha. 

16”iAy, ñim waachamera chigúinguen ashmeelø gøbendø, 
katøganelan pera ambubelø! "Møikkøben Tiuswei yawei merrab 
pasramisra, “igato! marmo gømø, nabe maramønrrun” daigwan 
treeg marmuingucha, ñimbe chigucha gømøn chibelø gøn. 
Inchendø tru Tiuswei yau oro basrabigwei merrab pasramisra, 

“igato! marmo gømø, nabe maramønrrun” daigwan trenchibig, 
trube, martrab taigwane nune maramig nebunrrun” cha, 
trenchibelø gon, ñimbe. 17 iTontos, chigúinguen ashmeelø! 
¿Mgimerrig mas nuig kerah? cha. ¿Oroteh? Kabe ¿tru oron 
Tiusweyasig tabig kønrrai nøørø tarømarøbig, Tiuswei yateh? 

18”Kato ñimbe trenchibelø gøn: “Møikkøben, chigøben martrab 
cha altarwei merrab pasramisra, “igato! marmo gømø, nabe 
maramgnrrun' daigwan, marmuingucha, chigønrraamøn cha. 
Inchendø tru altar bala Tiusweyasig trana pasrigwan truigwei 
merrab pasramisra, “igatø! marmo gømø, nabe maramonrrun' 
daigwane, nune maramitøwei nebunrrun” cha, trenchibelø gon. 
19¡Chigúinguen ashmeelø! ¿Mas nuibe chigø? ¿Tiuswan traniiteh? 
Kabe ¿tru Tiusweyasig tranigwan tabig kønrrai nøørø tarømarøbig, 
tru altarteh? 20 Altar merrab pasramisra, “gato! marmo gømø, nabe 
maramgnrrun' chibiibe, altarwandø ke treeg maramønrrun chimoto, 
tru bala chi pønrrabigwangucha kerriguba treeg maramønrrun cha, 
toga rrendan cha. 21 Tiuswei yawei munchiyu “gato! marmo gømø, 
nabe maramønrrun” chibiibe, tru yawandø gømøtø, Tius truyu 
pasrabigwangucha tøga rrenchib pasran cha. 22Inchen srømbalawei 
munchiyu *igatø! marmø gømø, nabe maramønrrun” chibiibe, puro 
tabzhig Tius wamisra waigwanba, katø tru tabzhigu wamisra 
wabigwanba toga rrencha basran chibig kon. 

23”iAy, ñim waachamera, Moisés pørigwan kusrenanøbeløba, 
fariseosmeraba, palato tabelø! Ñimbe erbabunanba, aniswanba, 
cominoswanba, truilane Tiusweyasig diezmørig kanzhig, kanzhig 
wesrawa tranøbelø gon cha. Inchendø tru maig maramigwan 
martrai Moisés pørigu kusrenngbig mas nørreelø pønrrabigwane 
marmø, pinab amban cha, tru sølgandø tabig maramigwanba, 
lastima ashibelø gømigwanba, isubigwan Tiusweinug pasra 
tøgagømigwanba. Nimbe marøppe, iilanwei maramig kuig køn 
cha, tru diezmorig kan gan wesrawa Tiuswan tranamigwangucha 
pesannamo, tøgatø marøb. 24 iNim chigúinguen ashmeelø 
gøbendø, katøganelan pera ambubelø! Pøløm-unøzhigwane tøga 
muchimønrrab larruusra muchendø, camellone kebinab pinan cha. 

25”¡Ay, Nim waachamera Moisés pørigwan kusrenanøbeløba, 
fariseosmeraba, palatø tabelø! Pasunba, platillonba wambiimaybe 
pillmabendø, fiimui umbube fiimbe misagwan kwaarøsra 
kerranrrab isuiløba, chigurrimbunø tøgagønrrab parø isuiløba, 


El Nuevo Testamento en el idioma guambiano de Colombia, 2% ed. ©2010 Wycliffe Bible Translators 


79 San Mateo 23 


trutø netsailø gon cha. 26iFariseo chigúinguen ashmíig! Pasun 
umbumaymerrig chish mar cha, wambiimaygucha chishig 
kørrømisrtrai. 

27”iAy, ñim waachamera Moisés pørigwan kusrenanøbeløba, 
fariseosmeraba, palatø tabelø! Kwaig sørin rrabmera wambiimaybe 
puløzhig pisig latailø tabzhig latailø gøbendø, umbumaybe 
kwabelain tsutsiimerabah, chigøben køsøngønrraptiibatø netsailø, 
fiimbe tre latailø gøn cha. 28 Nimbe øyeeg latailø gon: Misaamerai 
merrappe sølgandø tabelø lataig asønabendø, wambiimay maig 
køben treegwein gømøtø, umbumaybe isatø tabig lataig indiiløbah, 
larrø gaibatø netsailø gøn cha fiimbe. 

29i Ay, ñim waachamera Moisés pørigwan kusrenanøbeløba, 
fariseosmeraba, palatø tabelø! Tius maig karuigwan eshkabelai 
søriiløyu ñimbe tamara pønsrøb, sølgandø tabig amøfiibelan 
sørim bala tabzhig tamarøb inchibelø gón cha. 30Inchabe 
ñimbe trenchibelø gøn: *Namui merrabsreelø warab uras 
nam warabelø gúig kuimbe, Tius maig karuigwan eshkabelan 
kweechib ani lushib nømba tøgatø marøb pønrrømubsrubrainrrun” 
cha. 31 Pøs øyeeg taikkurri fiimbe Tius maig karuigwan 
eshkabelan kweechibelainukkurri amrrub misaamera guer cha 
fiimdøweinguen wamindan cha. 32Inchawei ñimui merrabsreelø 
polbasra marig købigwane, trube, ñimbe patsøga basray chibig 
køn. 

33"¡Ulmera latailø, ñim namig ulmera latailainukkurri karrab 
misaamera! Inchawei ñimbe tru mora melamnug kebusriilø 
gømønrrab ¿chincha wegørrønrrague? cha. 34Inchawei asay 
chibig køn. Nabe Tius maig karuigwan eshkabelø gøben, nørrø 
gusrebelø gøben, Moisés pørigwan kusrennøbelø gøben ñimuimay 
øren, møilan gøben fiimbe truilane kweechib, kurusyu melsrøb 
inchun cha. Katø judfosmera tulundzuni yamerayu maig købash 
marøb ichabetab, pueblosmørig chu amben, chu amben, fiimbe 
pasraørøb wendautø amrrun cha. 35Øyeekkurri tru sølgandø tabig 
amoñibelan kweetsiilai ani mayamba pirau lusiibe ñimuim bala 
gønrrun cha, tru Abel sølgandø tabigwei ani lusikkurrimbunø, 
Berequfaswei nusrkai Zacarfas tru altarba, santuarioba pønrrabnug, 
tru tøbøtag pasrøben, ñim kweecha, truigwei ani lusigwangatig. 
36Pøs nabe fiimun cierton trendamønrrun: Kerrigu øyeeg 
marikkurri Tiusbe møi ya misagwan ulø bayrrun cha. 

Jesús Jerusalénwan isua kishib 
(Lc 13.34-35) 


37 ”iJerusalén! ¡Jerusalén! ¡Tius maig karuigwan eshkabelan 
kweechibig, katø ñimuyasig Tius karua øriilan sruutøga petabig! 
iNabe yamba, kan biejetø gømø, kan atøwall nui pullichu-uregwan 
kwaldzarig umbu kanbalatø mara, maatanab lataitøwei ñui 
uregwan tulundzunønrrab inchen, ñibe nane kaasig kon! cha. 38 Au, 
fim waraig yamerabe elatsig muguchagaig kørrømisrtrun cha. 

39 Kaguende nabe trendamønrrun chibig køn: Nane gatøbe mas 
ashchaamøn cha, øya tamnegatig: *iSefiorwei munchiyu ng ørig 
arrubiibe mayanguen tab gúig køn!” cha.— 


Jesús Tiuswei yawan pinisaig kønrrun chib 
(Mc 13.1-2; Lc 21.5-6) 


2 4 1 Jesús Tiuswei yaugurri webya iben, nui kusrenanøb pera 
uniiløbe nun kemallibelø gøn, tru Tiuswei yau yameran 
eshkanrrab. 2Inchene Jesúsbe nømune trenchibig kon: 
—¿lilan kerrigu ashke? cha. Pøs nabe ñimun cierton 
trendamønrrun cha: Yube ni kan srukken katøgan srug balabe 
kørrømisrmønrrun cha. Kerriguba potiitsig kønrrun— cha. 


Chigurrimbunø købig misaabañau patsam lutau chigøben køb 
(Mc 13.3-23; Lc 21.7-24; 17.22-24) 


3Incha Jesús Olivos Tunsrø wabene, nui kusrenanøb pera 
uniiløbe nundø nøørø trencha payrrab kemallabe trenchibelo gon: 

—Øyeebe mana burainrrab gúi namun eshkarra cha. Katø ñi 
katøle arrumigwanba, yandø srabe gwaløm punrrabigwanba 
asamibe échitø guenamisrtrerah?— cha. 

4Inchene Jesúsbe trencha løtabig køn: 

—Ashipto guy cha, mugøben ñimun peløsrkønrrain gømø. 
5Kaguende møiløgøben nai munchiyu truba nu amrrua 
trenchinrrun cha: “Nabe Cristo gur” chib. Trumay misaameran 
isa wamincha, truba nu peløsrkønrrun cha. 6Incha 'misaamera 
gatøgan peesrø misaameraba puro rrombgig kørig kømdiig 
kwayab kweetsiyab gon” chib, katø “puro rrømbøig kørig kømdiig 
kwayanrrab gon” chib ñim wamindi mørabe, mandøguen 
gømui inchib kwarmøtay cha. Kaguende øyeebe trendø treeg 

purainrrabigwein gøn cha. Inchendø gatøgucha patsamibe pumø srø 
gønrrun chibig køn. 7 Peg misaamerabe katøgan peg misaameraba 
kwayaben, katø rey karumburab ashib karuim biraueløbe katøgan 
reywei misaameraba kwayanrrun cha. Trune parø arruben, chusrøn 
gøben pirø trømbøig kønønrrun cha. 8Inchendø kerrigu øyeeg 
pureb arrubiibe kan ishuwan unø tammisrtrab pusrkwab pølbasri 
lataitø gønrrun cha. 

9”Inchen ñimune maig købash inchib kaig marøb srua gønrrai 
tranen, fiimune kwetchun. Katø chu birauelø gøben maya 
misaamerabe nagurrindø ñimun tsalø asiilø gønrrun cha. 10Inchen 
tru gwalømmerawane møiløgøben truba nu nan tarømisra, 
kangurrin gangurri tsalø inchibelai tasku pønsrøb, kangurrin 
gangurri ashig kømui indiyab inchun chibig køn. 11 Tius maig 
karuigwan eshkabelø guer’ chib isatø eshkabelø truba rruba 
kurra, isatø misagwan truba nu peløsrkønrrun cha. 12Kaibe 
purø rrømbøig larrøbichib arruptø, misaamerabe kerrigu lutau 
kangurrin gangurri katøganelan isua undaaramigwane yandø 
isumønrrun cha. 13Inchen srabe gwalømgatig chigúingucha 
megabig megabiibe kebeñchabig kømfig kaigyugurri wesraig 
kønrrun cha. 14Tius no ashib karub waigwei tabig srø wambe 
yu pirau piro muba kuimburab chi misaamerandøgucha eshkab 
kusrenanig kønrrun, chigúi nebua ashchai misaamera. Inchen 
yandø srabe gwaløm punrrun chibig køn 

15”Inchawei Tius maig karuigwan eshkabig Daniel wamindig tru 
pinishinrrabig trømbøig køsøngønrraptiig Tiusweyasiitø marinug 
marøb pasramisrin gúi ashabe, (lebiibe iigwan tab chigúi mør), 
16vyandø treeg bubene, Judea birau warabeløbe tunmerasrømay 
wegørra lulay. 17 Katø nui ya bala wambig wabiibe kørraarrua 
chigucha wesranrrab kebimumig køn. 18Katø chugøben trausrø 
uñibiibe nui itøtsinigwan tranrrab arrumumig kon. 19 ilshumbur 
waachamera, tru gwalømmerawan patsø gwanrreelø, kabe 
muchib ureg tøgarmeraimbe maig kønrrer! chibig køn. 20Nimbe 
Tiuswan miay cha, pishin gwalømmerawan wegørra lulamig 
nebumøwei, katø isrin gwaløm nebumøwei inchain cha. 
21 Kaguende tru gwalømmerawane purø rrømbøig nebuinab 
melamig attrun. Pirøwan pølbasra marøb uraskurri møingatig 
øyeebe kaagúig, katøbe managuen øyeebe kaanrrun chibig køn. 
22Tius tru gwalømmerawan landøranmuisruandøbe, mugucha øsig 

waramgaig kønrrun cha. Inchendø tru nuyasiito tarømariiløgurri 
landøranrrun cha. 


Ka isatø “Cristo guer’ chibeløba, ‘Tius maig 
karuigwan eshkabelø guer” chibeløba 


23”Incha møikkøben ñimun: “Au, Cristo yu pasran” chib, kabe: 

“Au, Cristo uyu pasran”, daingucha, køremøtay. 24Kaguende 
møiløgøben “Cristo guer’ chib isatø inchibeløba, katø, ‘Tius maig 
karuigwan eshkabelo guer” chib isato inchibelgba amrrunrrun 
cha. Incha nømui maramburab mariilø truba nørreelø asha gømig 
kenamariiløba, kwaara asha gønrrai nørreelø mariiløba martrun 
cha, misagwan treeg incha peløsrkønrrab. Incha Tius nuyasiitø 
tarømariilanguen kegørrøsrkamdiig kuimbe, kegørrøskønrrab 
inchun. 25 Au, nabe fiimune øyeelø puraimøwatø chab eshkar. 
26Inchawei fiimun møikkøben: *Au, øsrø mu misag warab 
waraimønug pasran” chibene, ashchab webammøtay cha. Kabe: 
*Yu yaambusrø wan”, daingucha, køremøtay cha. 27 Kaguende 

kan palaig bilabig wagurri walli umbusrø kebilab lataitøwei, tru 
Møg Misra Arrubig arruppe, treeg attrun chibig køn. 28Kwaig chu 
tsubene, truyube kallinasumera tulundzunønrrun cha. 


Møg Misra Arrubig mandø arrumigwan waminchib 
(Mc 13.24-37; Lc 17.26-30, 34-36; 21.25-33) 


29”Inchen tru treeg isumdø gwalømmera chab puraiben latatø, 
nøsiibe yandø kwaben, 
pølbe yandø pilømuben, 
estrellamerabe srømbalasrøngurri kørrøben, 
katø srømbalasrø purø nørreelø pønrrabelane kønøgøb 
sruagutsiilø gønrrun chibig køn. 
30”Inchen Møg Misra Arrubig tru arrumigwan eshkabig 
srømbalasrø kenamisren, chu birausrøn gøben misag nørrø 
pønrrabelø truba rruba isub kishchun cha. Inchen Møg Misra 
Arrubiibe maramburab maramig tøgaig srømbalasrøngurri purø nuig 
tørguegwalmabig wañiyu arruben ashchab gon, chibig køn. 31 Inchen 
trompetan truba mur urrøben, nøbe nui ångelesmeran amrrai ørtrun 
chibig køn, ambugurri, igurri, walligurri, wagurri, srømbalasrø 
kandarømaysrøngurri katøgandarømaysrøngatig nui lawa wesruilan 
kanbalatø tulishinrrai. 

32'Kan higuera tusrwanma asha kusrey. Nui srarmera uturcheelo 
misrøb, ishiimera weguchene, ñimbe pachig kwalømmera arrumig 
yandø lutau gúi ashibelø gøn cha. 33 Øyeetøwei ñim kerrigu 
iilan ashabe, attrabiibe attrab yaskabuguen basraitamab isua 
guy, chibig køn. 34Pøs nabe ñimun cierton trendamønrrun: Møin 
gwaløm misaamera pinømøwatø, øyeeløbe kerrigu purainrrun cha. 
35Srømbalaba, pirøbabe patsøben, na wamindiibe ka wamindiitøbe 
purainrraamøn cha. 

36”Inchen tru treeg punrrab gwalømwanba, uranbabe mugucha 
ashmøn cha. Srømbalasrø ångelesmeraguen ashmøwei, ni Tiuswei 
Nusrkai ashmøwei indan cha. Trunun ashippe, Møskaindøwei asan 
chibig køn. 37 Noé tsub gwalømmerawan maig purayaibe tru Møg 
Misra Arrubig katø arrum gwalømgucha treetøwei purainrrun 
cha. 38Kaguende tru gwalømmerawan sre puben pi bulabig 
attrab srø gøbenbatø, tru urasma misaamerabe mab, muchib, 
kasharab, kasharanøb waraig købig køn cha, Noé nui truba nu 
barcoyu kebyam gwalømgatikke. 39 Incha treeg pumnegatig øyeeg 
kønrraitamab isumø warøbenba tru pi bulab arrubiibe maya 
misagwan patsø srua yaig købig køn cha. Øyeetøwei purainrrun 
chibig køn, tru Møg Misra Arrubikkucha katøle arruben. 40 Incha 
tru uras pailø møguelø trau warøben, kanune srua iben, kanune 
kørrømarig kønrrun cha. 41 Pailø ishumburmera kitsøsrugu kichib 
gøben, kanune srua iben, kanune kørrømarig kønrrun chibig køn. 

42*Nimbe pesannamø, isua, ashiptø guy. Kaguende ñimui Señor 
chi gwaløm attrab gúi ashmøwa gon. WTrube, treeg købene, 
iigwan isua guy, kan ya buaima niliig yem chu uras attrab gúi 
mørimbe, ashib megawa, yau nilønrrab kebibashmubsruinrrun cha. 
44Inchawei ñimgucha tamara melay chibig køn. Kaguende tru Møg 
Misra Arrubiibe chi isumo gøbenba arruptinchun cha. 


Mendig megabig maig taigwan marøbigwanba, maig taigwan 
marmíigwanba kemesra wamindig 
(Lc 12.41-48) 


45”Kan karuindiig megabig maig taigwan mora marøb, kato 
chi maramelan noto tsabø asha marobigwan, ya buaig nui 
yau warabelan mannam ura buin gúindo nømui mamigwan 
srøttrab muniito wabig kønrrai ashai wanninabiibe émøig kerah? 
cha. 46Truibe mayanguen tab gúig køn nun karua basrigwan 

marøb megabenh ya buaig puptindinabigweimbe. 47 Pøs nabe 
ñimun cierton trendamønrrun: Ya buaibe nui chi togagúigwan 
kerrigu nø asha marøb pasrønrrai tranrrun cha. 48Inchen 
karuindiig megabig larrg gaibe nuineto treeg isubig kon: “Nai 
ashib karubiibe peguen attraamøn” cha. 4% Katogan karuindiig 
melabelan kurrabetab menda, katø mutsigueløba mab, muchib, 
tsubenba, 50nui ya buaibe ni attraitamab isuinguen gømø 
gwaløm, ni ø uras punrraitamab isumø tsubenba, puptincha, 
51purg rrømbøig ichagucha, palato tabelø pønrrainug kertrun 
cha. Truyube kishib, trugulwan tsatsamig kønrrun chibig køn 
Jesúsbe. 


Diez srusralmera novian linchab webambubelø 
lataitowein gon cha, kemesra wamindig 


2 5 1”Srombalasro Tius ng ashib karub waibe øyeeg lataig 
kønrrun: Diez srusralmera mu møøba kimeelø aceite 

lámparameran piløga muta, tru keg misrtrabigwan linchab 
katønrrab webambubelø lataikke. 2Truilø tru trattrøgatøbe 
ni chiguen tre isumeelø gøben, katøgan trattrøgatøbe tamara 
isuatø muniitø melabeløgue. 3Tru trattrøgatø chi tre isumeeløbe 
låmparamerane srua ambendø, aceitebe srua ammuin gøbig 
køn, tru patsøben katø usramig. 4Trune tru isuptø melabeløbe 
låmparamerayu usriilø gømnetø, katø usramig nøørø køtsø- 
ureezhigu srua ambubelø gøn. 5Inchen tru keg misrtrabig peguen 
arrumubene, nømune søteelanba yandø ki ganaben, søteeløba 
kiptindin gøbig køn. 

6”Inchen yem døbøtasrømbe trenchib trasay moran: *iKeg 
misrtrabiibe yu arrun cha. Katønrrab amrrab werruy!” chib. 
7Inchen søteeløba tru srusralmerabe kurra, nømui låmparameran 
tamarøb mendabelø gon. 8Inchen tru trattrøgatø tre isumeeløbe, 
tru trattrøgatø isuatø melabelane trenchibelø gøn cha: *Nimui 
aceiten kuchi namun ketøbsrumugu cha, namui låmparamerabe 
ke chab gwab amrrun” cha. 9Inchen tru srusralmera tamara 
isuatø melabeløbe trencha løtabelø gon: “Kaimaysruandgbe cha. 
Kaguende ñimui lata namui lata nebunrraamøn cha. Trembe 
yanøbelaisrø penønrrab ambay chibelø gøn, ñimuyasiitowei.” 
10Inchen tru trattrøgatø srusralmera aceiten penønrrab 
ambamnetø tru keg misrtrabiibe puptinchen, tru trattrøgatø isuatø 

melabeløbe keg misrtrabiiba kasharab fiestayumay kebamben, 
yandø yaskabwan kasrøbig køn. 

11”Inchen yana wendau tru kan srusralmeragucha trenchib 
pubelø gøn: *iSefior, Sefior, namun yaskabwan kurtra!” chib. 
12Inchen nøbe trencha løtabig køn: “Pøs nabe isa gømø, ñimune 
mumera gúi ashmíig kur” cha. 

13"Inchawei ñimbe pesannamø, ashiptø melay chibig køn Jesúsbe. 
Kaguende tru Møg Misra Arrubig arrumigwane ñimbe chi gwaløm 
attrab gúi mørmøwei, ni chu uras attrab gúi mørmøwei indan cha. 


Anwan uta øyeeg marøbig lataig køn cha, kemesra wamindig 
(Lc 19.11-27) 


19”Tius nø ashib karub waibe øyeeg lataig køn cha: Kan 
møg yabsrømay inrrab, nui karuindiig melabelan wama, nui 
chi togagúilan asha marøb gønrrai trana ib lataikke. 15Kan 
møigwan gøsrønbe an trattrø mil rranøppe, møigwan gøsrønbe 
pa mil, møigwan gøsrømbe milgue, møigwandøgucha nom maig 
martrapteelø gøben treeg trana, yandø inrrab yan cha. 16 Tru 
karuindiig megabig an trattrø mil utabiibe trutøga penab, yanøb 
incha, katøgan trattrø mil nemaran cha. 17Inchen katø tru pa 
milwan utabikkucha katøgan pa mil nemaran cha. 18Inchen tru 
milwan utabiibe pirau kan trab lalla, tru an rranøbigwei anwane 
truyu søraptindan cha. 

19'Indiibe yandø truba yana misrøb iben, tru karuindiig 
melabelan treeg marøb melønrrai karua basrobiibe katø arrua, 
nom chitø maritashchab wamisra ashib mendan cha. 20Inchen 
tru an trattrø mil utabig puabe, trendan cha: “Nai ashib karubig, 
ñibe nan trattrø mil tranig kømøh cha. Møimbe tru gømnetø nabe 
katøgan trattrø mil nemara, yu srua arrur” tan cha. 21 Inchen 
truibe trendan cha: “Dyambesin cha, ñi nai karuindiig megabig 
tabig, chi isumgaig maig maramigwan marøbig. Ni lamøtiigwanma 
chi isumgaig øya søl mariibe, mas nuwan martrai pasrtrumøn tan 
chibig køn. Incha kebarrua, naba truba kasraarau” tan cha. 

22”Inchen tru karuindiig megabig pa mil utabiibe trendan cha: 
“Nai ashib karubig, ñi nan pa mil tranig kømøh cha. Møimbe 
katøgan pa mil nemara, yu tøgagur” tan cha. 23Inchen tru an 
rranobiibe trendan cha: *Øyambesin cha, ñi nai karuindiig 
megabig tabig, chi isumgaig maig maramigwan marobig. Ñi 

lamotiigwanma chi isumgaig øya søl mariibe, mas nuwan martrai 
pasramønrrun cha, trendan cha. Kebarrua, incha naba truba 
kasraarau” tan chibig køn. 

24”Inchen tru mendig megabig tru milwan utabiibe trendan 
cha: *Nai ashib karubig, fiibe fiiashib ellgwaig kømubendø, 
ellmarigwan tulishib, fiiashib tsurig kømubendø, parøb, katø 
fiibe chiwandøgucha chi chippe, ke kandø chibig kui nabe 
ashibig kuabe, treekkurri nane kørig køben, 25fiui anwan srua 
ya, pirau sørig køn cha. Inchendø fiui anwan utørra” tan chibig 
køn. 26Inchene nui ashib karubiibe trendan cha: “Karuindiig 
megabig larrø gaig, trurrigu pøig køn cha. Pøs naashib 
ellgwainug kømubendø, ellmarigwan tulishib, naashib tsurinug 
kømubendø, parøb inchibig kui ashabe, 27trube, maindi nai 
anwan bancoyu an utabelan pastrai tranamdiigwan dan chibig 
køn, na katøle arrua, nai anwan nemisrigwanbañau utamig 
kønrrain cha. 28Inchawei, nai anwan kerrawa, tru an diez mil 
togaigwan tranay tan. 22Kaguende togaigwane masken rranen, 
uñchaguen tøgagønrrun cha. Inchen chigaigwane nui lamotiig 
togagúigwanguen kerranrrun cha. 30Incha i karuindiig megabig 
chigucha chi marmíigwane wambig puro rrømbø løstøyu 
wegutsay tan chibig køn. Truyube kishib, trugulwan tsatsamig 
kønrrun” cha. 


Chu birausrø misaamerandøgucha Tius 
maig kønrrabigwan asha marøb 


31”Møg Misra Arrubig nui tørguegwalmabigu tru maya 
ångelesmeraba arrua, wamisra nui ashib karub waig 
torguegwalmabigu wamisrtrun. 32Inchen yu pirau chi 
misaameratøgucha nui merrab tulundzunøben, nøbe nøørø, 
nøørø tarømartrun cha, kan ubisha ashibig ubishameranba, 
kabrameranba nøørø, nøørø tarømarøb lataitøweingue. 33Incha 
ubishamerane kusrmay bønsrøppe, kabramerane atsimay 
bønsrønrrun. 

34”Incha Reybe tru kusrmay bønrrabelane trenchinrrun: “Nai 
Møskai fiimun mayanguen tab indiiløbe naimay amrruy cha. 
Incha Tius pirøwan marøb uraskurri fiimuyasig tamarig pasrabig 
tru ashib karub wainuguigwan ñimuyasig utay chinrrun cha. 
35 Kaguende na parøgwai uñen, ñimbe na manrrai nan srorrig kon 

cha. Na pi mulgwai inchen, ñimbe pi mutchai srørrig køn cha. Na 
arruatiig chugucha pumikkaig uñen, ñimbe tab wamab, ya bebøb 
indig køn cha. 36Asru chi kemig chigaig uñen, ñimbe nan tranig 
køn cha. Na kwanrrø tsuben, nan ñimbe ashchab amrruig køn cha. 
Kailan keeri yau na pasrøben, nan ñimbe neshchab amrruig kon” 
chinrrun cha. 

37”Inchen tru sølgandø tabig marøbeløbe trenchib løtab 
pønrrønrrun cha: “Señor, ¿ñi parøgwai uñen, nambe mana 
mamig srørrøb, katø ñi pi mulgwai indi ashabe, nambe 
pi mutchai mana srørrig køh? cha. 38¿Arruatiig chugucha 
pumikkaig uñen, nambe ñune tab wamab mana ya bebig 
køh? cha. ¿Asru kemig palai uñene, nambe mana rranig køh? 
cha. 39Kabe ¿kwanrro tsuben gúi, kailan keeri yau keerig 
pasrøben gúi, nambe mana neshchab amrrubrah?” chinrrun cha. 
40Inchen Reybe trencha løtønrrun cha: “Pøs nabe ñimun cierton 
trendamønrrun cha: I nai nunelan chigucha gømøzheelø latailan 
mariibe, nan marig køn” cha. 

41”Incha gato atsimay bønrrabelangucha Reybe trenchinrrun 
cha: *Nimbe nainukkurri tarømisray cha; kaigyu pønrrønrrai 
pønsrailøbe, nugwaimandzigweimba, nui ángelesweimba tru 
managuen kwamø nag tamarig pasrabigumay ambay cha. 42Na 
parøgwai ufien, fiimbe mamig srørrmuig køn cha. Pi mulgwai 
inchen, pi mutchai srørrmøwei indig køn cha. 43 Na arruatiig 
chugucha pumikkaig ufien, tab wamab nan ya bebmuig køn 
cha. Asru chi kemikkaig ufien, fiimbe nan tranmuig køn cha. Na 
kwanrrø tsub, katø kailan keeri yau na pasrab inchen, ashchab 
amrrumuig køn” chinrrun cha. 

49”Inchen nømbe trenchib pønrrønrrun cha: “Señor, ñune 
parggwai uni ashib, pi mulgwai uni ashib, kabe chugucha 
pumikkaig uni ashib, asru chi kemikkaig uni ashib, kabe kwanrro 
tsui ashib, kailan keeri yau pasrai ashib inchendo, ¿namgan ñun 
purugumuig kuitarru?” chinrrun cha. 4BInchen Reybe trencha 
løtønrrun chibig køn: “Pos, nabe ñimun cierton trendamønrrun 
cha: I nai nunelan chigucha gomozheelo latailan ñim chigucha 
marmuibe, nan rreeg marmuig køn cha. 46Iiløbe managatig puro 
rrømbøig mora melamnuumay tarømisra amrrun cha. Inchen 
tru sølgandø tabeløbe managatig øsig purramsrømay amrrun” 
chinrrun— cha, trenchibig kon Jesúsbe. 

Jesúswan kemøra kwetchab waminchib 
(Mc 14.1-2; Lc 22.1-2; Jn 11.45-53) 


2 6 1 Jesús iilan kerrigu chab waminchabe nui kusrenanøb 
pera uniilan trenchibig køn: 

2—Nimguen ashen pa gwalømyube Pascua Fiestan martrab gøn 
cha. Inchen tru Møg Misra Arrubiibe kurusyu mesraig kønrrai 
tranig konrrun— cha. 

3Inchen tru urastøwei sacerdotesmeran karubeløba, 
misagwan karubelø kølli misaameraba Caifås, tru 
maya sacerdotesmeran nø garub sacerdotei palacioyu 
tulundzunabelø gon. 4Incha Jesúswan chinchagøben 
tammaytø chi isa gøben kemøra, kwetchab waminchendø, 
Strenchibelø gøn: 

— Fiesta utu marmønrrab cha, misaamera ke chindi asamgaig 
inchimønrrain— cha. 


Betaniasrø kan ishug may irrabigwan 
Jesúswan itølushib 
(Mc 14.3-9; Jn 12.1-8) 


6Betaniasrø tru Simón leproso taigwei yau Jesús wabene, 
7kan ishug alabastro limetayu truba may irrabig netsiig 
truba nuweyigwan srua, kemalla, Jesús mishatsigu wamnetø, 
tru may irrabigwan tur bala itølushibig køn. 8Inchen nui 
kusrenanøb pera uniilobe ashabe, ishuwan trenchib namabelø 
gøn: 

—¿Ke ka yandøbe iigwane chinchabrre lushibig køh? cha. 
9Waachameran purugumig purø nuwei yanøbsruinrrun— cha. 

10 Inchen Jesús wetøbefiabe, trenchibig kon: 

—¿Ishuwane chi chibrren burrøgue? cha. Pøs iig nan mariibe 
truba tabig maran chibig køn. 11 Kaguende waachamerane 
chu uragucha fiimui utu tøgagønrrun cha. Trune nane treeg 
kønrraamøn cha. 12Ishug tru may irrabigwan nan asru itølusiibe 
nan søramigweyasig tamaran cha. 13 Pøs nabe ñimun cierton 
trendamønrrun: Yu pirau chutøgucha Tiuswei tabig srø wam 
kaigyugurri wesrabigwan eshkab kusrenaniisrømbe tru nø 
marigwangucha toga waminchun cha, nun pesannamø, isuig 
kønrrain— chibig køn. 

Judas Jesúswan ashig kømui inchibelan tranøb 
(Mc 14.10-11; Lc 22.3-6) 


14 Judas, tru Iscariote taig, Jesús doce kusrenanøb pera uniilai 
utuig, sacerdotesmeran karubelan ashchab yabe, 15trenchibig kon: 

—¿Jesúswan ñimui tasku tranene, nane chi rranrrunrrague?— cha. 

Inchen nømbe an treinta tranøbelø gon. 16Inchen tru uraskurri 
Judasbe Jesúswan mandø incha tranamigwan yandø lab mendabig 
køn. 


Señorwei Pascua mamig 
(Mc 14.12-25; Lc 22.7-23; Jn 13.21-30; 1 Co 11.23-26) 


17 Tru Pirri Levaduragaig Maig Fiesta pølbasrøb gwaløm 
Jesúswei kusrenangb pera uniilø nun kemallabe, trencha payibelø 
gøn: 

—¿Pascua mamigwan fiuimbe nambe chu tamaramø?— cha. 

18Inchene nøbe trenchibig kon: 

—Ciudayu kan møweimay ambabe trenchinrrigay cha: 
“Kusrenngbiibe trendan cha: “Nai urabe yandø puin gon” cha. 
“Pascua maramigwan nai kusrenanøb pera uniiløba ñui yau 
martrab' tan”— cha. 

19Inchen nui kusrenanøb pera uniiløbe Jesús maig karuigwan 
mara, tru Pascuan tamarøbelø gon. 

20Inchen yandø yem gøben, nui kusrenanøb pera uniiløba 
mishatsigu wawa, 21mab wappe, trenchibig kon: 

— Pøs nabe ñimun trendamønrrun cha: Nim møikkøsrøn nan 
ashig kømui inchibelaingato misra, nan trannrrab gøn— cha. 

22Inchen nømbe truba rruba isui incha, kan gan nun payib 
mendabelø gon: 

—¿Señor, kabe na gøbra chinderah?— chib. 

23Inchen Jesúsbe trencha løtabig kon: 

—Kan møikkøsrøn pirriwan i nindagutøwei naba kebishibig, truig 
nan ashig kømui inchibelaingato misra, trannrrautan cha. 24Tru 
Møg Misra Arrubiibe Tiuswei wamwan pørigu maig pørig basrøben, 
truwan pureb iben, trune itru møg waacha! tru Møg Misra 
Arrubigwan ashig kømui inchibelan trannrrabigweimburappe, 
yeekkucha gúita chibig køn, trembe truibe kal-lamuig kuinguen søl 
gøbsruinrrun— cha. 

25Inchen tru Judas, tru ashig kømui inchibelaingato misra 
trannrrabiibe: 

—¿Kusrenngbig, kabe na gøbra chinderah?— cha payene, Jesúsbe: 

— Nibe sølwein dan— chibig kon. 


Señor nui doce pera uniiløba mab 


26Incha mab purrappato, Jesúsbe pirriwan muta, Tiuswan 
“mayanguen pay” cha, pirisha, nui kusrenanøb pera uniilan 
trenchib srørrøbig køn: 

—Cha, may cha. libe nai asr køn— cha. 

27Incha katø copan muta, Tiuswan “mayanguen pay” cha, nømun 
trenchib purøørøbig køn: 

—Søteeløba i copayuigwan mutsay cha. 28Kaguende iig, nai 
animbe, Tius tru misagweyasig srø acuerdon mari anin gøn cha. Tru 
animbe truba nu misagweyasig kaig mariilan ulø baymø pesannaig 
kønrrai lusig køn cha. 29Incha nabe ñimun trendamønrrun chibig 
køn: Uvas piwane mas muchimumønrrun cha, nai Møskai nø ashib 
karub waisrø katøyug ñimba mutsam gwalømgatig.— 


Jesús Pedron, nan “ashmíig kur” chinrrautan cha, kanmaytø 
eshkab 
(Mc 14.26-31; Lc 22.31-34; Jn 13.36-38) 


30Incha yandø kan himnon chab cantawabe, Olivos Tunsrømay 
amba, 31 Jesúsbe trenchibig køn: 

—Nimbe mayeeløba nagurrindø møi yembe nainug isua 
pønrraigwan trubishinrrun cha. Kaguende Tiuswei wamwan 
pørigu øyeeg chibig pørig pasran cha: 

Ubisha ashibigwan na kweechen, 
ubishamerabe nøørøtø chab lulrrun, chibig. 
32Inchendø nabe katøyug øsiirappe, ñimguen ammøwatø, nabe 
Galileasrømay yamønrrun— chibig køn. 
33Inchen Pedrobe trenchibig køn: 

— Mayeeløba ñuinug isua pønrraigwan trubisaingucha, na 
gúimbe managuen tarømisrmumønrrun— cha. 

34Inchen Jesúsbe nune trenchibig køn: 

—Pgs nabe cierton ñun trendamønrrun cha: Møi yemdøweinguen 
kallu wamømøwatø, ñibe pønmayguen nan “ashmíig kur” 
chinrrautan— cha. 

35Inchen Pedrobe trenchibig køn: 

—Niba nan kwamig nebuinguen, nabe managuen ñun “ashmíig 
kur’ chimumønrrun— cha. 

Inchen mayeeløba nui kusrenangb pera uniiløgucha treetøwein 
chibelø gøn. 


Jesús Getsemanisrø Tiusba waminchib 
(Mc 14.32-42; Lc 22.39-46) 


36Incha Jesúsbe nui kusrenanøb pera uniiløba, kanbalø 
Getsemaní taisrømay ambabe, trenchibig kon: 
—Yu purramisray cha, na øsrø nai Møskaimba waminchab yamne.— 
37Incha Pedronba, Zebedeowei nusrkalan pailanba pera yabe, 
truba isui, ni mumayguen tab gómui inchib menda, 38trenchibig 
køn: 

— Nai manrraube isubiitø kwabguen ka kwamdiig køtan cha. 

Nimbe yutø kørrømisra, naba ñimgucha kimø, purray— chibig køn. 
39Incha Jesúsbe katøguchi ambuurø ya, nui maløwan piraugatig 
kebachib sraløptinchabe, trenchib Tius Møskaimba waminchibig 
køn: 

— Nai Møskai, i copan nan tarømartra cha. Inchendø na maig 
isuig køben, treeg kønrrain gømøtø, flun maig maramdiig køben, 
treeg kønrrain— cha. 

40 Incha gato nui kusrenanøb pera uniilaimay arrua, kib purrai 
wetørrawabe, Pedrone trenchibig køn: 

—¿Kan uratøguen kimø, naba kasrig burrønrrab gaimatirru? cha. 
41Kimø, Tiusba waminchib purray chibig køn, chiyugøben kaigyu 
kegørrømønrrappe. Nimbe tabigwan martrabwei isuingucha, fiimui 
asrbe kullaguig køn— cha. 

42Incha katøle Jesús Tius Møskaimba waminchab ya, trenchibig 
køn: 

—Nai Møskai, i copan na muchimønrrai tarømaramgaig købene, 
trube, fiun maig maramdiig køben treeg martra— cha. 

43Incha katø arruabe, katøguen nui kusrenanøb pera 
uniilane kiptøweim burrain gúi wetørrabig køn, kaguende 
nømui kabmerabe kigøbiitø ke kanain burrøwa. 44 Incha nømun 
purramnetø katø pønmay gønrrabyu Tius Møskaimba waminchab 
ya, srøsrø mandø wamindig treetøwein chib waminchibig køn. 

45 Incha nui kusrenanøb pera uniilaimay arruabe, trenchibig køn: 

—éKatøgucha ñimgan israb, kib srø warøtirru? cha. Yandø 
ura pun cha, tru Møg Misra Arrubigwan kaig marøbelai tasku 
tranamig. 46iKurray, chibig køn, amrrab! cha. Nan ashig kømui 
inchibelaingatø pasramisrøbig nan trannrrab arrubguen indan cha. 
iAsay!— chibig køn. 


Jesúswan kemora srua ambub 
(Mc 14.43-50; Lc 22.47-53; Jn 18.2-11) 


47 Jesús waminchib pasramne, Judas, tru doce kusrenanøb 
pera uniilai utuibe truba rruba nu misaaba arrubig kon, 
nømbe espadamera gøben, tsiimera gøben sruargue. Truiløbe 
sacerdotesmeran karubeløba, misagwan karubelo kølli 
misaameraba misra, karua øriilø gøbig køn. 48 Tru Judas 
Jesúswan ashig kømui inchibelaingatø pasramisrøbiibe nømune: 

*Merrarramig kuitamab fiim ashchai, na chi sefial gøsrøn maren, 

ashib pønrrønrrigay cha, eshkain gøbig køn. Tru na muchaig, 
truig kønrrun cha. Kemørtrigay” cha. 4” Incha Judasbe møi møi 
Jesúsweim bulu kemallib trenchibig køn: 

— iKusrennøbig, yandø yem gøn!— cha. 

Incha muchabene, 50Jesúsbe trenchibig kon: 
—Nai trendø lincha uñibig, chi martrab arruabe, mar— cha. 
Inchen kaneløbe kemalla, Jesúswan kemøra, sruamrrab 
merrarrabelø gon. 
51Inchen møikkøsrøn Jesúsba pasrabiibe espadan wesrub, maya 

sacerdotesmeran nø garub sacerdotei karuindiig megabigwan 
kaluwan kelarrab lutiichiptinchibig køn. 52Inchen Jesúsbe 
trenchibig køn: 

—Nui espadane wayinug way cha. Kaguende mutøgucha 
espadatøga kwayabiibe, espadatøgatøwei kweetsig kønrrun cha. 
53Ni isubgan nai Møskawan miamønrraitamatirru cha. Na miabene, 
nøbe møindøweinguen ángelesmera muguen nebua muntsamgaig 
ørøbsruinrrun cha. 54Pøs treeg købene, Tiuswei wamwan pørigu 
øyeeg purainrrun daibe, trube, ¿chincha burainrrab gø?— cha. 

55Incha tru urastø Jesúsbe misaameran payibig køn: 

—¿Chindimbarre ñimbe espadamera gøben, tsiimera gøben 
sruar werrugue cha, nan kemørtrab, nabe kan niliig kui lata? Nabe 
kwalømmørig Tiuswei yau kusrennøb waben, ñimbe managuen 
nane kemørmuig køn chibig køn. 56Inchendø iig kerrigu øyeeg 

nebuppe, Tius maig karuigwan eshkabelø Tiuswei wamwan pgrigu 
maig taig treeg nebunrrain gúig køn— cha. 

Inchen nui kusrenanøb pera uniiløbe nundø elachippa, 
mayeeløba chab luløptinchibelø gon. 


Jesús tru Setenteelø maig maramigwan asha marobelai merrab 
(Mc 14.53-65; Lc 22.54-55, 63-71; Jn 18.12-14, 19-24) 


57Incha Jesúswan merrarrabelgbe tru maya sacerdotesmeran 
nø garub sacerdote Caifáswei yamay nune srua ambubelø gon, 
tru Moisés pørigwan kusrenanøbeløba, misagwan karubelø 
kølli misaameraba tulundzuna pasrainuumay. 58Inchen Pedrobe 
Jesúswei wendau yaptø, yaptø tru maya sacerdotesmeran ng garub 
sacerdotei ya wambiisrongatig ya, umbu kebyabe, tru ashchay 
pønsraig pønrrabeløba wabig køn maig korromisrtashchab ashchab. 
59Inchen sacerdotesmeran karubeløba, tru Setenteelø maig 
maramigwan asha marøbelø mayeeløbabe Jesúswan kwanrrai 
pasrtrab møilan gøben Jesúsbe kaig maren, nambe ashibwei indig 
køn’ chib isa waminchabelø labendø, 60wetørranrrab gaimabelø 
gon, møiløgøben 'øyeeg kør chib, 'øyeeg marøbig køn’ chib isa 
waminchibelø, truba werruppe werrubendø. Yandø truinchib gøptø, 
pailø werrua, 6 trenchibelø gon: 

— I møøbe øyah taig køn cha: “Nabe Tiuswei yawan pøtiicha, pon 

gwalømyutø gatø mara basramønrrun”— cha. 
62Inchen tru maya sacerdotesmeran nø garub sacerdote Caifåsbe 
kurra, Jesúswan payibig køn: 

—¿Chigucha løtømønrrapteh? cha. ¿Ñune øyeebe chi galo maran 
charre inchib gøh?— cha. 

63Inchen trendaingucha, Jesúsbe chigucha løtømuben, tru maya 
sacerdotesmeran nø garub sacerdotebe trenchibig kon: 

—Øsig wab Tiuswei munchiyu nabe ñun, ñi Cristo Tiuswei 
Nusrkain guabe, “truig kur’ cha, namun eshkau tamønrrun— cha. 

64Inchene Jesúsbe trencha løtabig køn: 

—Nitøweinguen chab rrendan cha. Kato nabe ñimune 
trendamønrrun cha: Møg Misra Arrubiibe tru maramburab marøb 
Tiuswei kusrmay waben ñim ashib, kato srombalasrongurri wañiyu 
arruben ashib inchun— cha. 

65Inchen tru maya sacerdotesmeran ng garub sacerdotebe nui 
kewagúigwandowei kølsrøb, trenchibig køn: 

— I møøbe Tiuswane puro rrømbøig waman cha. ¿Namun 
nuimburab waminchabelø mas chiwein gúi palønrrab gø? cha. 
Nimdøweinguen Tiuswan tru puro rrømbøig wamab wamindigwan 
møran chibig kon. 66Incha éfiimune maig asønata?— chiben, 
nømbe trencha løtabelø gøn: 

—Kaigwein gøn cha. Kwabash— cha. 

67Inchen nømbe malau illimbi itøtutamba, kurramba inchen, 
katøganeløbe pashaguchib 68trenchibelø gøn: 

—iCristo, mu gurragutsin gúi, namun kelarrab eshkau 
bos! — chib. 


Pedro Jesúswan *ashmifig kur’ cha isab 
(Mc 14.66-72; Lc 22.56-62; Jn 18.15-18, 25-27) 


69 Inchen Pedrobe ya wambig wabene, kan mendig megabig 
srusrø kemallabe, trenchibig køn: 

—Nigucha galileasriig Jesúsba uñibig kuig kømøh— cha. 

70Inchen Pedrobe mayeelai merrab “ashmíig kur’ chib trenchibig 
køn: 

— Nibe ni chi waminchib pasrainguen mørmur— cha. 

71Incha yaskabyu Pedro webibene, katøgan srusrø nun ashabe, 
katøganelan trenchibig køn: 

—Øikkucha Nazaretsrø Jesúsba uñibig kuig kømøh— cha. 

72Inchene Pedrobe katøyug: 

—' Tiusken ashen, katø nabe isa waminchibgucha basrømur” chib, 
trenchibig køn. Nabe tru møwane ashmíig kur— cha. 

73Inchen yanayu truyu purrabeløbe Pedron kemallabe, 
trenchibelø gøn: 

— Isa gømø, ñigucha truilai utuigwein gøn cha. 
Waminchibyutøguen møramdiig waminchibig køn— cha. 

74Inchen Pedrobe: 

— Na isab pasraig købene, trube, nan chigøben nebunrrappe 
nebubash chib, Tiusken ashen katø nabe isa waminchibgucha 
basrømur chibig kon”. Tru møwane nabe ashmfig kur— chib. 

Inchen tru urastø kan kallu wamaptinchen, 75Pedrobe 
Jesús øyah taig kømørramab isuptinchibig køn: “Kalluguen 
wamømøwatø, ñibe nan pønmayguen ashmíig kur chinrrun”, 
daigwan. Incha Pedrobe truyugurri webya, truba rruba isuig 
kishibig køn. 

Jesúswan Pilaton tranob 
(Mc 15.1; Lc 23.1-2; Jn 18.28-32) 


27 1Yandø tør-rraben, sacerdotesmeran karubeløba, 

misagwan karubelø kølli misaameraba mayeelø Jesúswan 
kwetchab treeg martrab kandø isua bønrramisrøbelø gøn. 2Inchen 
nun lusra, srua amba, kubenadur Pilaton tranøbelø gøn. 


Judas kwaig 


3 Judas, tru Jesúswan ashig kømui inchibelaingatø 
pasramisrøbiibe, Jesúswan kwanrrai pasrig kui ashabe, treeg 
marmumøtømab, truba rruba isua, sacerdotesmeran karubelanba, 
misagwan karubelø kølli misaameranba tru an treintan 4trenchib 
katø kebusrøbig køn: 

—Nabe kaig marar cha, chi kaig marmø møwan kwanrrai 
tranøb.— 

Inchene nømbe trencha løtabelø gøn: 

—Øibe ñuimburab gøn cha, namune trunune 
manguaasamø— cha. 

SInchene Judasbe anwan Tiuswei yau kebetappa, truyugurri 
webya yabe, naashigu tsi basra, megamisrøppa, kwaptinchibig køn. 
6Inchen tru sacerdotesmeran karubeløbe tru anwan tulishabe, 

trenchibelø gøn: 
—I anbe yandø ani lushaig kaig an gøn cha, Tiusweyasig an 
pusrinuube pusrmønrrai, merig køn— cha. 

7Incha nømbe tru andøga køtsø marøbigwei tulwan penønrrab 
cha, treeg martrab kandø isua kørrømisrøbelø gøn, tru peesrøngurri 
amrrub misaameran søramig tøgagønrrab cha. 8Inchawei tru pirøbe 
møin gwalømgatig “Ani Lusra Tul” cha wamig køn. 9 Øyamay tru 
Tius maig karuigwan eshkabig Jeremfas øyah taig treeg nebuig 
køn: “Tru an treinta, tru israelitasmera nune an øya pagaranrrab 
taig anwan nøm srua bønrramisra, 10trutøgabe køtsø marøbigwei 
tulwan penan daig, Sefior nan maig karuig køben treeg” taig. 


Pilato Jesúswan “¿oyeebe maig kø?’ cha payib 
(Mc 15.2-5; Lc 23.3-5; Jn 18.33-38) 


11Incha Jesúsbe yandø kubenadurwei merrab pasrøben, nøbe 
trencha payibig kon: 

—¿Nigan judíosmerai rey gotirru?— cha. 

Inchen Jesúsbe trenchibig køn: 

—Nitoweinguen chab rrendan— cha. 

12Inchen sacerdotesmeran karubeløba, misagwan karubelo kølli 
misaameraba 'øyeeg køn’ chib, 'øyeeg marøbig køn’ chib gømne, 
Jesúsbe chigucha løtømfig køn. 13Inchene Pilatobe trencha payibig 
køn: 

— Nun chigøben yeeg chib gømne mørmøtirru?— cha. 

14Inchen Jesúsbe ni chi chib gúingucha manchagucha 
løtømuben, tru kubenadurbe 'øyeebe maig kermab' ke kwaara asha 
gørrømisrøbig kon. 


Jesúswan yandø kwanrrai pasrøb 
(Mc 15.6-20; Lc 23.13-25; Jn 18.38-19.16) 


15Tru fiesta gwalømmerawane kubenadurbe kailan keeri yau 
pønrrabelan misag møigwan elatchai miaben, trendø treeg marøb 
elachibig købig køn. 16Inchen truyu Barrabás taig mayeelø mu gúi 
asig kailan keerig yau pasrabig køn. 17Inchen tru nøm tulundzuna 
gømne, Pilatobe trencha payibig køn: 

—¿Nimbe møigwan na elatsamig balain gøgue cha, 
Barrabáswandeh, kabe Jesús tru Cristo taigwandeh?— cha. 

18Kaguende Pilatobe Jesúswane uni ashig kømuptø nun tranin 
gúi ashibig kon. 

19Inchen Pilatobe ng wamisra karub waigu srø wamnetø, nui 
sraimbe trenchinrrai eshkawa ørøbig køn: “Nibe ñuimburappe 
chigucha marmota cha, ø møwan sølgandø tabigwane. Kaguende 
mira yem puro rrømbøig nan piaig køn cha, ø møkkurrindø.” 

20Inchen sacerdotesmeran karubeløba, misagwan karubelø 
kølli misaameraba misaamerane miamne indingarubelø gøn, 
Barrabáswane elatchai miappe, Jesúswane kweetsingarunrrai. 
21Incha kubenadurbe katøle payibig kon: 

—¿Nimbe i pailan møigwan elatsamig palain gøgue?— cha. 

Inchene nømbe trenchibelø gøn: 

—iBarrabåswan!— cha. 

22Inchen Pilatobe trencha payibig køn: 

—éJesiis, tru Cristo gøn daigwane, nabe mandø indamø?— cha. 

Inchene mayeeløba: 

—iKurusyu mesraig kønrrain!— chiben, 

23 Pilatobe trenchibig kon: 

—¿Chindimba øyeeg martreenchigue? cha. ¿Nobe chi galo marig 
kg?— cha. 

Inchen nómbe masken mur trashibelø gon: 

—iKurusyu mesraig kønrrain!— chib. 

24Inchen Pilatobe mumaygucha yandø chi maramgaig kui asha, 
trune mas mas trømbøig inchen, pi rranrrab øra, mayeelai malau 
trenchib tasigwan kinabig køn: 

—Nabe naimburappe i kwanrrabigweimburappe, chi marig 
kaagøn cha. libe ñimuimburab gønrrun— chib. 

25Inchen maya misaabe trencha løtabelø gøn: 

—Nø kwawa ani lusiibe namuimburappa, namui 
uregweimburappa gønrrun— cha. 

26Inchen yandø Pilatobe Barrabåswan ka inrrai elacha, 
Jesúswane chab ichagutsingaruabe, kurusyu mesrønrrai tranøbig 
køn. 

27 Incha tru kubenadurwei suldaumerabe tru palacioyu 
Jesúswan mas umbusrø srua amba, maya suldau søtø nuim 
bøtøgatan tulundzunøben, 28 Jesúswan nui kewagúigwan wesrua, 
kan keeg kørrabig piguiig kørrabig itøguenanøbelø gøn. 2”Incha 
kan kaldiig corona mara, petsøsra, kusrmay taskube kan cafia 
tsig rrana, nui merrab tømbønsrabe, ka indzatø ashib trenchibelø 
gøn: 

—iJudfosmerai Rey, viva!— chib. 

30Katø illimbi tutamba, tru cafiatøga turbøtø itsamba inchibelø 
gøn. 31 Nun øyeeg marøb ka indzatø ashib srua gøptø, tru kørrabig 
kenanigwan wesrawa, nuiwan kenanabe, kurusyu mesrønrrab srua 
ambubelø gøn. 


Jesúswan kurusyu mesrøb 
(Mc 15.21-32; Lc 23.26-43; Jn 19.17-27) 


32Incha truyugurri webamba amben, kan møg Simön daig 
cirenesriig arrub pasrain gøben, tru møwane Jesúswei kuruswan 
ke mutamne incha mutøsrøbelø gon. 

33Incha kanbalø Gólgota tainug pubelø gøn (tru trenchippe, 
*Calaverasrøn” dainug). 34Incha truyu Jesúswan vinoba, puro 
rrømbø mob piba lindisaigwan mutchai yuuløbelø gøn. Inchen 
Jesúsbe kaizhig muchamørabe, muchimuptinchibig kon. 

35Incha yandø kurusyu chab mesrabe, suldaumerabe Jesúswei 
kewagúilan mu merrarramig køtashchab suerte guchibelø gon. 
36Inchabe truyu chindashchab ashib purrabelø gøn. 37 Inchen nui 
tur balabe kan pørig mesrøbelø gon, chigurrin gwanrrai mesraig 
køn cha eshkabig. Truibe trenchibig porig kobig køn: 

IIBE JUDIOSMERAI TRU REY JESUS KØN 
chibig. 

38Kato pagato nileelangucha nøba kurusyu melsrøbelø 
gøn, kanun kusrmay, kanune atsimaygue. 39 Inchen truwan 
puraambubeløbe tsalø wamab, turwandø gønøgøb, 40trenchibelø 
gøn: 

—iNi tru Tiuswei yawan pøtiicha, katø pøn gwalømyutø 
kusranrrabiibe ñi kwamønrrab fiitøwei chigøben mar! cha. 
¡Tiuswei Nusrkain guabe, kurusyugurri pinaamø!— chib. 

41 Incha sacerdotesmeran karubeløba, Moisés pørigwan 
kusrenanøbeløba, misagwan karubelø kølli misaameraba misra, ka 
indzatø ashib trenchibelø gøn: 

42—Kanelane kaigyugurri wesrubendø, nøasiitøweimbe 
kaiman cha. Israel misagwei rey guabe, møimbe kurusyugurri 
kørraarrubash cha, treenchene, nambe nun køremønrrun chibelø 
gøn. 43 Nøbe igatø! Tiuswandø isun cha. Trube, Tius nun undaguig 
kuabe, møimbe nun kwamønrrai marbash cha. Kaguende nøbe: 

*Tiuswei Nusrkain gur” taig køn— cha. 

44Inchen nileelø nøba kurusyu melsraig melabeløguen treetøwei 

nun tøga tsalø wamabelø gøn. 


Jesús kwaig 
(Mc 15.33-41; Lc 23.44-49; Jn 19.28-30) 


45Inchen kwaløm døbøtakkurri maaben las treskatig piro pro 
kerrigu løstiig kørrømisrøbig køn. 46 Tre uras Jesúsbe truba mur 
trashib trenchibig kon: 

—Eli, Eli ¿lama sabactani?— cha. (Trenchippe, “Nai Tius, nai 
Tius ¿chindimba nando elachigu?” chib.) 

47Inchen møiløgøsrøn truyu pønrrabelø mørabe, trenchibelø 
gøn: 

—Øibe Elíaswan wamøtan— cha. 

48Inchen møi møi nømui utu møikkøsrøn kan fiab esponja 
lataigwan tranrrab lula, trunun køchiibiyu kebisha, kan cafia 

tsigu pucha, trunun mutchai trig bulusrøngatig nun yuuløbig køn. 
49Inchene kaneløbe trenchibelo gon: 

—Kagøbasay cha. Inchippa kwamønrrai pinøsranrrab Elías 
attashchab— cha. 

50Inchen Jesús katøle mur trashabe, kwaptinchibig kon. 
51Inchen tru urastø Tiuswei yau tru puro tab llensuzhig kelarrab 
soto mesraibe pabaliig misrøb palasrøngurri kørrab gølsrøbig 
køn. Inchen pirøbe mur gønøben, nørrø sruumerabe pushen, 
52kwabelan sørin rrabmerabe kuren inchibig køn. Inchen Tiuswei 
tarømari misaamera truba nørrø kwabelai asrmeraguen øsiiraig 
købig køn. 53Inchen Jesús kwawa, yandø katø øsiirabene, nømbe 
tru sørin rrabmerayugurri webamba, tru Tiuswei tarømari ciuda 
Jerusalénsrø kebambubelø gøn. Incha misaameran mamdeelandø 
gømø, guenamisrøbelø gon. 

54Inchen tru Roma suldau cienelan nø garubiiba, truyu 
Jesúswan chindashchab ashib pønrrabelø katøganeløba piro 
gønabigwan gøben, chine purayaigwan gøben ashabe, igatø kørig 
købiitø! ke chinchimmørø inchib trenchibelø gøn: 

—ilsa gømø, iibe Tiuswei Nusrkain gøbwei indin gøn!— cha. 

55 Inchen truyube ishumburmera truba nu yabsrøngurrindø 
ashib pønrrabelø gon. Truiløbe Galileasrøngurri Jesúswei 
mendig amrruar, katø nømbe nun purugub linchibelø gøbig køn. 
56Inchen tru ishumburwei utube María Magdalena gøben, katø 
Santiagoimba, Joséweimba usri Marfa gøben, katø Zebedeowei 
nusrkalai usrin gøben pønrrabelø gøn. 


Jesúswan sørig 
(Mc 15.42-47; Lc 23.50-56; Jn 19.38-42) 


57 Yandø yem misren, kan truba pua møg Arimatea 
birausriig José taig pubig køn, truikkucha Jesúswei mendig 
uñibig købig. 58 Truibe Pilatoimay yabe, Jesúswei asrwan 
miaben, Pilatobe truigwan traningarubig køn. 5”Inchen Josébe 
asrwan srua ya, kan lino llensu chishchiitøga kirra, 60kan 
peñayu José tru nuyasig søramig trab lalig srøig pasrabigu 
wayibig køn. Incha tru trabyu truba nu srugwan merrana, 
kebambinug kasra basrabe, yandø ibig køn. 6lInchen María 
Magdalenaba, katogan Maríaba sørinug pinrrøgue purrabelø 
gon. 

Jesúswan sørinug ashib pønrrønrrai pønsrailø 


62Inchen katø gwaløm tru isram gwalømweyasig tamarøb gúin 
gwaløm chab puraiben, katø gwaløm, tru såbado isrin gwalømbe, 
tru sacerdotesmeran karubeløba, fariseosmeraba kanbalatø misra 
Pilaton ashchab ambabe, 63trenchibelø gøn: 

—Au, namui kubenadur, nambe isua guer cha; tru isa 
waminchiptiibe øsig uñippato trendaig køn cha: “Kwawa, pon 
gwalømyube katø øsiiramønrrun” cha. 64Inchawei treeg købene, 
ñibe pon gwalømgatig sørigwan tab ashib tøgagønrrai karu, 
chibelø gøn. Inchippa nui kusrenanøb pera uniilø yem amrrua, 
nui asrwan nilabgun cha. Incha misaameran *katø øsiirain 
gon” chimonrrai. Treeg burayaisruandøbe si, trube, srøsrø isa 
wamindi lataikken gømø, katøbe purø rrømbøig isa wamindig 
kønrrun— cha. 

65Inchen Pilatobe trenchibig køn: 

—Suldaumera pønrrabelan pera ambay, cha. Ñim maig 
tamaramdiig koben, treeg tamartrigay— cha. 

66Incha ambabe, tru sørin rrabwan mu chinchimønrrai may 
tamarobelo gon. Tru kasrøb srugwane kan sello mesrøb, katø truyu 
suldaumera ashib pønrrønrrai pønsrøb, treeg inchibelø gøn. 

Jesús kwawa katø øsiirab 
(Mc 16.1-8; Lc 24.1-12; Jn 20.1-10) 


2 8 1Indiibe yandø isrin gwaløm puraiben, tru srø rrune 
pølbasrøb gwaløm ullarbato, María Magdalenaba, katøgan 

Maríaba tru sørinug ashchab ambubelø gøn. 2Inchen møimbe 

piro truba mur gonaptinchibig køn, kaguende Señorwei ángel 

srømbalasrøngurri kørraarruben. Inchabe sørin rrabyu kemalla, 

tru srug truyu kasrøbigwan wemalsra, tru srug bala wamisrøbig 

køn. 3Tru ångelbe kan sre bilabig lataig tørbilabzhig købig køn, 

nui kewagúibe puløzhig kan pulø wañi latazhikke. 4Inchen 

suldaumerabe trunun ashabe, kørig købiitø itønab, ke kwailø 

latailø warambuben, *ángelbe tru ishumburmerane trenchibig kon: 

—Kørig kui inchimøtay cha. Ñimbe tru Jesús kurusyu 

mesraigwan lab gúi, nabe ashar cha. 6 Yube mu gaagøn cha. 

Nøbe kwailai utugurri katø øsiirain gon cha, nø maig taig. Nun 

wayinug ashchab amrruy cha. 7Incha møimbe malla ambay 

chibig køn, nui kusrenanøb pera uniilan øyah chinrrab: “Jesúsbe 

øsiirawa, Galileasrømay ñimguen ammøwatø, nømerrig inrrun dan 

chinrrigay cha. Trusrø ñimbe nun ashchun dan” chinrrab. Nabe 

fiimune yandø chab eshkar— cha, ångelbe trenchibig køn. 


Jesús ishumburmeran kenamisrøb 


8Inchen ishumburmerabe tru sørinukkurri truba kwaariilø 
webambuppe, webambendø, truba kasrag luløb ambubelø gøn, nui 
kusrenanøb pera uniilan eshkanrrab. 9Inchen trunetø Jesúsbe 
nømun kenamisra, wamaptinchibig køn. Inchen nømbe Jesúswan 
kemalla, nui srømmeran ira, køriibala tabig waminchibelø gøn. 
10 Inchen nøbe trenchibig kon: 

—Chi kørig kui inchimøtay cha. Nai nunelan Galileasrømay 
amrrai eshkanrrab ambay chibig køn. Nømbe trusrø nan 
ashchun— cha. 


Maig purayaigwan mørø waminchimønrrai 
suldaumeran an nørrø pagarab 


11 [ncha ishumburmera ambub gømne, suldaumera møiløgøsrøn 
tru ashib pønrrabelø ciudayumay ambabe, tru chi purayaigwan 
sacerdotesmeran karubelan kerriguh eshkabene, 12truiløbe 

tru misagwan karubelø kølli misaameraba maig maramigwan 
wamincha kørrømisrtrab tulundzunabe, suldaumerane an truba 
nørrø pagarabelø gon. 13Incha: 

—Nimbe øya chinrrigay chibelo gøn: “Nam kib waramnetø, nui 
kusrenangb pera uniilø amrrua, Jesúswei asrwane nilin gøn” cha. 
14Inchippa kubenadur wammørøb chinchene, trube, trunune nam 
asamønrrun chibelø gøn. Nimun chi puraimønrrai.— 

15Inchen suldaumerabe anwan uta, maig karuben treeg 
marøbelø gøn. Incha øyeeg purayaig køn chib wamindiibe 
judiosmerai utube møin gwalomgatig wambe larrobitsig pasrabig 
køn. 


Jesús nui kusrenanøb pera uniilan martrai purø nuig karua 
basrig 
(Mc 16.14-18; Lc 24.36-49; Jn 20.19-23) 


16Inchen tru once kusrenanøb pera uniiløbe Galilea birau tunsrø 
Jesús eshkainuumay ambubelø gon. 17Incha Jesúswan ashippe, 
køriibala tabig waminchibelø gon, møiløbe ¿truig køh? kabe, ¿peg 
køh? chindermab” isuatøgucha. 

18Inchen Jesúsbe nømun kemallabe, trenchibig kon: 

—Tiusbe srømbalasrø lata, pirau lata chiwandøgucha 
mu mandamgaig marøb karumigwane nan tranig køn cha. 
19Treeg købene, yu pirau maya misaameran mundøgucha na 
kusrenanigwan marøb melabelø gønrrai martrab amrrigay cha, 
Møskaweimba, Nusrkaweimba, Espíritu Santoi munchiyuba 
misaameran piu umbu ulsrøb. 20 Incha na ñimun maig karuigwan 
kerriguh trunun møra martrai kusrenrrigay chibig køn. Inchen 
nabe naimburappe kwalømmørig srabe gwalømgatig ñimba 
pasramønrrun— cha, trenchibig kon Jesúsbe. 

Juan misagwan piu umbu ulsrøbig mu misag warab 
waraimønug eshkab kusrenanøb 
(Mt 3.1-12; Lc 3.1-9, 15-17; Jn 1.19-28) 


1 1Tiuswei Nusrkai Jesucristoimburab tru tabig srø wambe 
øyamay pølbasrig køn: Tru Isaías Tius maig karuigwan 
eshkabig maig pørimbala: 
Au, nabe nai wam srua inrrabigwan fiui merrab ørar cha, 
truibe fiui maywan tamartrai. 
3 Mu misag warab waraimøsrø kan wam trenchib trasan chib: 
“Señorwei maywan tamarøb, nuyasig maymerane ølmarøb 
inday” tan, chib. 

4Treekkurri Juan Bautistabe mu misag warab waraimønug 
kenamisra, misaameran mas kaig marmønrrab isua møra, 
Tiusweimay llirain gønmab asamig piu umbu ulsrailø gømigwan 
eshkab kusrenanøbig køn, kaig mariilan ulø bayamig kømfig 
pesannailø gønrrai. 5Inchen maya misag Judea birausreelø gøben, 
Jerusalén ciudasreelø gøben nuimay mørtrab amrruabe, nømui 
kaig mariilan 'øyeeg marig kon” chib eshkabene, truilan Juanbe 
Jordán biyu piu umbu ulsrøbig køn. 

6 Juan kewagúibe camello isiitøga marig købig køn. Inchen nui 
pørønaibe kaluswan marig køben, nui mamibe nørrø chapullba, 
kaambu mielba gøbig køn. 7Incha misagwan eshkab waminchibig 
køn: 

— Nai wendaube gatøgan na lataguen gømø, maramburab 
marøbig maskenig attrun cha. Trunune nabe nui alpargatisyu 
tsiwan utsøbasra, pichibguen pitchabgaig kur chibig køn. 8Nabe 

fiimune pi pinøbulrrai piu umbu ulsrar cha. Trune nøbe ñimun 
Espíritu Santotøga pinøbulrrun— chibig kon. 


Jesús piu umbu ulsraig 
(Mt 3.13-17; Lc 3.21-22) 


9Inchen tru gwalømmerawan Galilea birau, Nazaret 
puebloyugurri Jesús webiben, nune Jordán biyu Juan piu umbu 
ulsrøbig køn. 10Inchen piu umbugurri webarrub latatø, Jesúsbe 
srømbala kuri ashib, Espíritu Santo nuim bala kan paloma lataig 
kørraarri ashib inchen, 11 Srømbalasrøngurrimbe kan wam treeg 
mørø waminchib trenchibig kon: 

— Nibe nai Nusrkai undaaraig køn cha. Nabe ñuimburab truba 
tab gúi war— cha. 

Nugwaimandzig Jesúswan chindashchab inchib 
(Mt 4.1-11; Lc 4.1-13) 


12Inchen tru urastø Espíritu Santobe Jesúswan mu misag 
warab waraimøsrø møi møi ingarubig køn. 13Inchen Jesúsbe 
truyu kwalømmera cuarenta nemisramne tsuben, Satanásbe 
kebenøsrkønrrab ke chinetø maringarunrrab inchibig køn. Inchen 
ángelesmera purugubelø gon, Jesúsbe namig animalmerai utu tsuben. 


Jesús Galilea birau nui chi maramigwan pølbasrøb 
(Mt 4.12-17; Lc 4.14-15) 


14 Juanwan kailan keeri yau keeri wendø, Jesúsbe 
Tiusweimburab tabig srø wamwan Galilea birausro eshkab 
kusrenanøb ya, 15trenchibig kon: 

—Yandø øyeeg kønrrabig puben, Tius nø ashib karub pasraibe 
lutau basran cha. Ñimui kaig mariilan isua mora, Tiusweimay 
llirab, tabig srø wamwan kørey— cha. 


Jesús pibgato peskabelan nui mendig amrrunrrai wamab 
(Mt 4.18-22; Lc 5.1-11) 


16 Jesús Galilea nu bisu mendawan ib pasrøwabe, Simónwanba, 
nuneg Andréswanba, truiløbe peskabelø gua, nømui atarrayameran 
pisuyu keguchib warai ashibig køn. 17Inchabe Jesúsbe trenchibig kon: 

— Nai mendig amrruy cha. Nabe ñimune misaameran peskabelø 
gønrrai maramønrrun— cha. 

18Inchen nømbe møi møi nømui atarrayameran waramneto 
Jesúswei mendig ambubelø gon. 

19Inchen Jesúsbe katøguchi ambuurø yabe, Zebedeowei 
nusrkalø Santiagonba, nuneg Juanwanba ashibig køn. Truiløbe 
kan barcoyu nømui atarrayameran tamara tsushib purrabelø 
gøn. 20 Inchabe tru urastø wamøben, nømbe nømui møskai 
Zebedeowanba, purugubelanba barcoyu purramnetø, Jesúswei 
mendig ambuptinchibelø gøn. 


Kan møg kwaimandzig tøgaigwan Jesús tamarøb 
(Lc 4.31-37) 


21 Incha Capernaum puebloyu pua, tru isrin gwalømbe Jesúsbe 
judíosmera tulundzuni yau kebya, kusrenanøb mendøben, 22nø 

wamindiilan møra, misaamerabe kwaara ashibelo gon. Kaguende 
kusrenanøppe, nuinukkurrindøwei mu mandamgaig kusrenanøbig 
køn, tru Moisés pørigwan kusrenanøbelø lata gømø. 23Inchen 
tru puebloyu judfosmera tulundzuni yaube kan møg trømbøig 
maringarub kwaimandzigwan tøgaig wawa, trenchib trashibig køn: 
24—¿Nambabe ñibe chi asamig tøgagugu cha, Nazaretsrø Jesús? 
¿Namun pinishinrrab attirru? cha. Nabe fiune mu gúi ashar chibig 
køn. Nibe tru Tiuswei Newan Tabig, truig køn— cha. 
25Inchen Jesúsbe kwaimandzigwan namab trenchibig køn: 
—iÑibe trashimøtø, møweinukkurrimbe webinrrø!— cha. 

26 Inchen trømbøig marøngarub kwaimandziibe møwan truba mur 
sruagucha, tru møweinukkurri mur trashib webibig køn. 27 Inchen 
mayeeløba kwaara asha, nømasiyaitø trenchib payiyabelø gøn: 

—¿QDyeebe chi guerah? cha. iKusrenanig iibe ke srøig, trurrigu 
nø maig chippe ke treeg kønrrai maran! cha. I møøbe trømbøig 
maringarub kwaimandziimeranguen mu chindamgaig wamøben, 
nune møran— cha. 

28Inchen peto Galilea birau ørøba misaamerabe Jesús nø chi 
marigwan wammørøbelø gon. 


Jesús Simón Pedroi sueeran kwanrrøwan tamarøb 
(Mt 8.14-15; Lc 4.38-39) 


29Incha tru urastø judfosmera tulundzuni yaugurri webambabe, 
Jesúsbe Jacoboba, Juanba, Simónweimba, Andrésweimba yamay 
amben, 30Simónwei sueerabe camayu pachiiba tsuben: *Kwanrrø 
tsun” cha, tru urasto Jesúswan eshkaben, 31 Jesúsbe kemalla, 
tasigu kemørøb kusrabene, pachiibe weetaptinchen, nøbe tru 
pubelayasig chi maramigwan marøb mendabig køn. 


Jesús truba yam kwanrreelan tamarøb 
(Mt 8.16-17; Lc 4.40-41) 


32 Yandø porr binaiben, chab pilliraben, Jesúsweimay mayeelø 
kwanrrø tøgarmeranba, kwaimandziimera tøgarwanba srua 
amrruben, 33puebloyu maya misaaba yaskabugøba tulundzuna 
basrøben, 34Jesúsbe truba yamelø chi gwanrrø gøben tøgarmeran 
tamarob, kato truba yam kwaimandziimeran misaamerainukkurri 
webusrøbig køn. Incha kwaimandziimerane waminchibashmiig 
køn, kaguende truiløbe nune mu gti ashibelø gøben. 

Jesús Galilea birau truørø srø wam tabelan eshkab kusrenanøb 
(Lc 4.42-44) 


35Incha løtsøzhig ullarbato, Jesúsbe kurra, ciudayugurri 
wambig mu misakkasro, trusrø Tius Møskaimba waminchib 
wabig køn. 36Inchen Simónba, nui linchibeløba lanrrab webamba, 
37 wetørrawabe, trenchibelø gon: 

—Mayeeløba ñune lab gøn— cha. 

38Inchen nøbe trencha løtabig køn: 

—Misaamera puluwandø katøganbalømera warabsrømay amrrab 
cha. Trusrøngucha srø wam tabelan eshkab kusrennrrab, kaguende 
nabe truweiwei arrur— cha. 

39Incha Jesúsbe Galilea birau proba judfosmera 
tulundzuni yamerayu chutøgucha eshkab kusrenanøb, katø 
kwaimandziimeran misaamerainukkurri webusrøb inchibig 
køn. 


Asr trerab gwanrrø, lepra taig, tøgaigwan Jesús tamarøb 
(Mt 8.1-4; Lc 5.12-16) 


40Kan møg asr trerab gwanrrø, lepra taig, togaig Jesúswan 
kemalla, tømbønsrabe trenchibig køn: 

— Ni nan tamaramdiig købene, tamartra— cha. 

41 Inchen Jesúsbe lastima asha, tasigwan larrøbicha estsarabe, 
trenchibig køn: 

—Tamarøg køtan cha. Tamarig kørrømisr— cha. 

42Inchen møi mgi nui trerab gwanrrøbe pinøben, nøbe chishig 
kørrømisren, 43 Jesúsbe yandø “inrro' cha, nune kuchi murtø 
waminchib trenchibig køn: 

44—Au, mungøben eshkawabesin cha. Inchendø ya, ñui 
asrwan sacerdotendø kenamara, tru ñi yandø chishig 
kørrømisrimburø tru Moisés trannrrig taigwane srua ya, 
trannrrig cha, mayeeløba ñui kwanrrøwan chishig kørrømisrin 
gúi ashchain— cha. 

45Trendaingucha møøbe ya, chi purayaigwan mayeelan 
waminchib mendøben, treekkurri Jesúsbe chu puebloyutøgucha 
misag ashene, yandø kebinrrab gaima, mendawansrø misakkanug 
uñibig køn. Inchen chugurrielø gøben nun ashchab amrrubelø 
gøn. 

Jesús nui maramburab mariitøga kaig marigwan ulø baymumig 
kønrrai marøbig kui ashchai kenamarøb 
(Mt 9.1-8; Lc 5.17-26) 


2 1Mam gwaløm wendau gøsrøn, Jesús katø Capernaum 
puebloyu kebiben, nø yau wan taig wammørøppe, 2misaabe 
petø truba nu tulundzuna, ni yaskabuguen kemuben, nøbe Tiuswei 
srø wam tabelan waminchibig køn. 3Inchen pibgatø møguelø kan 
møg kønønrrab gaimabigwan muta, puben, 4menrra misag køptø, 

Jesúsweim bulugatig kemallchab gaimappe, tru nø pasraim bala 
yawan picha, trugurrimbe tru trabyu kwanrriigwane kan tsigalyu 
kørrøørøbelø gøn. 5Inchen Jesúsbe nømui isubigwan ke nuinuutø 
pasra bønrrai ashabe, Jesúsbe kwanrriigwane trenchibig køn: 

—Nai nusrkai, ñui kaig mariilan ulø bayamig kømíig, pesannaig 
kørrømisran— cha. 

6Inchen møiløgøsrøn tru Moisés pørigwan kusrenanøbeløbe 
nømui manrrautø truba isub purrabelø gøn: 7“¿Nøbe øyeebe chi 
waminchib pasrarmah? cha. Øyeeg chib pasrappe, Tiusweimburab 
purø rrømbøig wamab pasran cha. Kaig mariilane ulø bayamig 
kømíig pesannaig kønrraimbe ¿mu gúin rreeg mariasamø? cha. 
Tiustøwei øyeeg martrun” chib. 8Inchen tru urastø Jesúsbe 
nømuinetø øyeeg isub pønrrailan kelarrab ashabe, trencha payibig 
køn: 

—¿Nimbe ñimui manrraube chindimbarre øyeeg isugue? 
cha. 9¿Møigwan mas kørmø trendamdiig købsruerah? cha, tru 
kønønrrab gaimabigwan: “Ñui kaig mariilan ulø bayamig 
kømíig pesannaig kørrømisran” ¿damiteh? Kabe: “Kurrab, ñui 
tsigalwan muta, inrrø” ¿tamiteh? cha. 10Pøs, na, Møg Misra 
Arrubiibe yu pirau kaig mariilan ulø bayamig kømíig pesannaig 
kønrrai mu mandamgaig marøbig kui møimbe ñim ashchai 
kenamaramønrrun— chibig køn. 

Inchabe tru kønønrrab gaimabigwane trenchibig køn: 

11—Nabe ñun trenchar cha: Kurrab, ñui tsigalwan mutab, yamay 
inrrø— cha. 

12Inchen truibe kurrappa, nui tsigalwan muta, mayeelø ashen, 
truyugurri webibig køn. Inchen trugurrimbe mayeeløba truba 
kwaara ashib, Tiuswan truba tabig waminchib trenchibelø gøn: 

—Managuen nambe kan øyeekkatiibe ashmuig køn— cha. 

Jesús Levíwan wamab 
(Mt 9.9-13; Lc 5.27-32) 


13Incha katø Jesús nu bisu mendasrømay iben, maya misag nuim 
bulu kemallen, nøbe kusrenanøbig kon. 14Incha pureb ya, Alfeowei 
nusrkai Leví, romasreelayasig an utabelø purrainug wai ashabe, 
trenchibig køn: 

— Nai mendig amø— cha. 

Inchen nøbe kurrab, nui mendig ibig køn. 

15Indiibe Jesúsbe Levíwei yau mab wabene, truba yamelø 
romasreelayasig an utabelø gøben, katøganelø kaig marøb 
misaamera gøben Jesúsba, nui kusrenanøb pera uniiløba 
mishatsigu trubalatø purrøben, kaguende truba nu gøbig køn 
nui mendig amøfiibeløbe. 16Inchen fariseosmerai utu tru 
Moisés pørigwan kusrenanøbeløbe Jesúswane mayeelø tru kaig 
marøbeløba, an utab purrabeløba mishatsigu mab wai ashabe, nui 
kusrenangb pera uniilane trencha payibelø gon: 

—¿Nobe an utaptø burrabeløba, kaig marøbeløba mab, muchib 
wappe, øyeebe maig marøb wah?— cha. 

17 Inchene Jesúsbe trunun mørabe, nømun trenchibig køn: 

—Tabelø, kwanrrøgarbe mø marøbig palain gømøn cha. 
Kwanrreeløbeguende palain gøn cha. Nabe tru sølgandø 
amøflibelan wamønrrab arrumøtø, kaig marøbelan wamønrrab 
arrig køn— cha. 


Ayunamigwan payib 
(Mt 9.14-17; Lc 5.33-39) 


18 Juanwei mendig amøfiibeløba, fariseosmerai mendig 
amøfiibeløbabe ayunab gøben, møiløgøsrøn amrrua, Jesúswan 
payibelø gøn: 

—Juanwei mendig amøfiibeløba, fariseosmerai mendig 
amøfiibeløbabe tru ayunamigwan katø gato maren, ¿ñui 
kusrenanøb pera uniiløbe chindimbarre trunune marmeelø 
gøh?— cha. 

19Inchene Jesúsbe trenchibig kon: 

—¿Kan novios yaumay linchai eshkailanma keg mistrabig nømba 
wabengan, mamo burronrraitarru? cha. Keg misrtrabig nømba 
wabene, manrrun cha. 20 Inchendø keg misrtrabigwan srua ambam 

gwalømmera punrrun cha. Tru gwalømbeguende, trube, nømbe 
ayunabwei inchun cha. 

21”Muguen kan køllin camisanma kølsraigu srø llensu 
søtiimfigwan waya tsushimøn chibig køn. Treeg marene, srø llensube 
kesruppa, kølli llensune kølsrøben, mas trømbøikken kølsraig 
kørrømisrtrun cha. 22Kato muguen srø vinonma køllin galusmerayu 
usrmøwei indan cha. Kaguende treeg marene, srø vinobe køllin 
galusmeran srurrøgøben, vinobe lushen, kalusmerabe ka kølsrønrrun 
cha. Inchawei srø vinone srø galusmeran marigu usrøbelø gøn— cha. 


Isrin gwaløm maramgaigwan maran cha, Jesúswan alegab 
(Mt 12.1-8; Lc 6.1-5) 


23 Kan isrin gwaløm Jesús tirigu ellmari utuwan pureb ibene, nui 
kusrenanøb pera uniiløbe puraambub ambuppe, tirigu tur lurrøb 
mendøben, 24 fariseosmerabe Jesúswan trenchibelø gon: 

—Au, ¿ñui kusrenanøb pera uniiløbe isrin gwalømbe chigøben 
marmønrrai merigwan chindimba øyeeg marøb gøh?— cha. 

25Inchen Jesúsbe trenchibig kon: 

—¿Nimgan managuen lemeelø gøtirru cha, mana gøsrøn 
Davidwanba, nui linchibelanba chindamgaig palabig arruben, 
parøgwaben, mando indigwan? 26 Abiatar, tru maya sacerdotesmeran 
nø garub sacerdote gøben, Davidbe Tiuswei carpa ya tabzhigu kebya, 
Tiusweyasiitø tarømarig pirrimera, tru sacerdotesmeratø maim 
birrimeran mendaibe mu mamønrrai merigwan nø mab, katø nøba 
purrab misagwangucha srørrøb indigwan.— 

27 Incha Jesúsbe katø trenchibig kon: 

—Isrin gwalømwane møweyasig marig køn cha, møwan isrin 
gwalomweyasig kømøtø. 28Inchawei na, Møg Misra Arrubiibe 
isrin gwaløm nan nø garunrrain gømøtø, maramdiigwane marøb, 
maramgaigwane marmub, isrin gwalømwanguen nabe na asha 
garubig kur— chibig køn. 


Tasig mul-laig møwan Jesús tamarøb 
(Mt 12.9-14; Lc 6.6-11) 


1 Jesús katø judíosmera tulundzuni yau kebibene, truyu kan 

møg tasig mul-laig tøgaig waben, 2Jesúswan larab gøbelø gon, 
isrin gwaløm tamarøbig køtashchab, chigøben chi køptø. 3Inchen 
Jesúsbe tru tasig mul-laig toga møwane trenchibig kon: 

—Kurra, yu tobotag pasramisr— cha. 

4Inchabe katoganelan trenchibig køn: 

—¿Tru maig maramigwan martrai Moisés pøriiløyube isrin 
gwalømbe chiwan martrain daig køh cha, tabiiteh, kabe kaiteh? cha. 
¿Kwamonrrai indamig køh, kabe kweetsamig kø, chindah?— cha. 

Inchen nømbe chigucha chimuben, 5Jesúsbe nuingatan 
ponrrabelan namig ashib, truba isui inchibig køn, kaguende nømui 
manrrømerabe purø murelø gúimba. Incha tru møwan trenchibig 
køn: 

—Kwalwan larrøbichi— cha. 

Inchen nøbe larrøbichene, nui kwalbe tabig kørrømisrøbig 
køn. 6Inchen fariseosmerabe webamba, tru urastø 
Herodesweingateeløba Jesúswan namig kurra, mando incha 
pinisamigwan waminchib mendabelø gøn. 


Nu bisu menda misag truba nuwan Jesús kusrenanøb 


7Inchen Jesúsbe nui kusrenanøb pera uniiløba tarømisra, nu bisu 
mendasrømay iben, misag truba nu Galilea birausreelø nui mendig 
ambubelø gon. 8Inchen nø chinetø nørreelø marigwan wammørabe, 
judeasreelø gøben, jerusalénsreelø gøben, idumeasreelø gøben, Jordán 
bi tru pørr gal-labgatøsreelø gøben, tirosreelø gøben, sidönsreelø 
gøben, truba nu ashchab amrrubelø gøn. 9Incha tru treeg nu 
misakkurri Jesúsbe nui kusrenanøb pera uniilan kan barco ke tamara 
tøgagønrrai eshkabig køn, tru nu misag nun menrra trag marmønrrai. 
10Kaguende Jesúsbe kwanrreelan truba rruba tamarin gøben, mayan 
gwanrreeløba katøranrrab nuimaygøba kemallchab tranrrabelø gon. 

11 [nchen trømbøig maringarub gwaimandziimera nun ashippe, 
nui merrab tømbønsra, trenchib trashibelø gon: 

— Nibe Tiuswei Nusrkain gon— chib. 

12Inchen Jesúsbe nune mu gøn cha, mun gøben misaameran 
mørø waminchimønrrain garubig køn. 


Jesús nøashib karua øramelan doce lawa bønsrøb 
(Mt 10.1-4; Lc 6.12-16) 


13Incha Jesúsbe kan tunsrø nebya, nø wamønrrab asiilan 
wamøben, nømbe nuimay amrrubelø gon. 

14Incha doce wesrawa pønsra treeg kørrømara, iilane nøashib 
karua øriilø gøn cha, wamabig køn, nøba amøfiibelø gønrraimba, 

katø eshkab kusrenanrrab amrrai øramigweyasiiba, 15 katø 
kwaimandziimeran webusramig mu chindamgaig marøbelø 
gønrraimba. 16Tru doce wesrawa pønsrailøbe iilø gøn: Simön, 
nundøwei katø Pedro cha, munchi basrig køben, 17 Zebedeowei 
nusrkai Santiagoba, nui nuneg Juanba, truilane Boanerges cha, 
munchi basriilø, tru treeg munchibe: “palaig rrashibig taigwei 
nusrkalø”, 18katø Andrés køben, Felipe gøben, Bartolomé gøben, 
Mateo gøben, Tomås køben, Alfeowei nusrkai Santiago gøben, 
Tadeo gøben, Simön Cananistameraingatiig køben, 19 katø Judas 
Iscariote, tru wendø Jesúswan ashig kømui inchibelaingato 
pasramisra, trannrrabig købengue. 


Møiløgøsrøn Jesúswan Beelzebúwei maramburab marigwan 
tøgaig køn chib 
(Mt 12.22-32; Lc 11.14-23; 12.10) 


20Inchen Jesús katø nui kusrenanøb pera uniiløba kan 
yau kebiben, katø misag menrra tinmarøb tulundzunaptø, 
manrrabguen gaima gøbig køn. 21 Inchen Jesúswei yaueløbe treeg 
inchib gøn daig wammørabe, nune merrarrawa, sruamrrunrrab 
ambubelø gøn. Kaguende lukiain gon chib gøben. 

22Inchen tru Moisés pørigwan kusrenanøbelø Jerusalénsrøngurri 
amrrubeløgucha trenchibelø gøn: 

—Nugwaimandzig, tru Beelzebúwan tøgaig køn cha. Treekkurri, 
tru kwaimandziimeran nøasha garubigwan tøgaig kua, i møøbe 
kwaimandziimeran weeran— cha. 

23 Inchen Jesúsbe nømun wama, 'øyeeg lataitøwein gøn” chib, 
kemesra wamindiiløtøga trenchib waminchibig køn: 

—¿Satanásbe Satanåswandøweimbe chincha wegutchaitamague? 
cha. 24Kan rey karub tøgaweim birau misaama nømasiitø nøørøtø 

misrøb kurrabe, warabig warønrrab gaimanrrun cha. 25 Katø kan 
yauelø nømasiitø nøørøtø misrøb kurrabe, chab pinønrrun cha. 
26Inchawei Satanås nøasiitøwei nøørø, nøørø misrøb kurrabe, 
treegu yandø pasrønrrab gaimaben, truyu patsønrrun, chibig køn. 

27”Kabe kan møikkøben kan mur møwei yauma kebya, tru 
mur møwan lusrøbmerrig lusrmøwatøbe, nui chi togagúigwan 
kerranrrab gaimanrrun cha. Lusra rrarratøwei nui chi togagúilan 
kerranrrun chibig køn. 28Nabe ñimun cierton trendamønrrun 
cha: Misaamera chi kaig mariilan lata, chigøben Tiuswan puro 
rrømbøig wamindiilan lata Tiusbe kerriguh pesannawa, ulø 
baymønrrun cha. 29Trune Espíritu Santon puro rrømbøig wamab 
waminchibigwane ulø bayamigwane managuen pesannaimfig 
kønrrun cha. Treeg kømøtø, nui kaig marigwan managatig tøga 
gørrømisrtrun— chibig køn. 

30 Jesiisbe øyah chippe, kaguende nømbe nun trømbøig 
marøngarub kwaimandzigwan tøgaig køn chib gøben, trendaig køn. 


Jesúswei usrimba, nuneløba 
(Mt 12.46-50; Lc 8.19-21) 


31Inchen Jesúswei usrimba, nuneløba pua, wambiitø 
pønrramisra, wamønrrab øren, 32 Jesúsweim bøtøgatan truba nu 
purrabeløbe trenchibelø gøn: 

—Au, ñui usrimba, ñui nuneløba wambig pønrran cha, ñun payib.— 

33 Inchen nøbe trencha løtabig kon: 

—¿Nai usri nai nuneløbe mumera gøh?— cha. 

34Incha nuim bøtøgatan purrabelan ashabe, trenchibig køn: 

—Nai usri nai nuneløbe iilø gøn cha. 35Kaguende møikkøben 
Tius maig martrai karuben, treeg marøbig, truibe sf, nai nuneg, nai 
nuchag, nai usrin gøn— cha. 


Kan møg mando kwaligwan trunun Jesús kemesra wamindig 
(Mt 13.1-9; Lc 8.4-8) 


1 Jesús katø nu bisu menda kusrenanøb mendøben, nø wainug 

misag truba nu tulundzunøben, treekkurri Jesúsbe pisuyu 
kan barcoyu kebya wamisren, maya misaabe tru pisu mendatø 
kørrømisrøbelø gøn. 2Inchen nøbe nømun 'øyeeg lataitøwein gon” 
chib wamindiiløtøga chineh kemesra, kusrenanøbig køn. 3Inchabe 
nui kusrenanigube trenchibig køn: 

—ligwan møray cha. Kan kwallibiima tsurøb kwallchab webyan 
cha. 4Incha tsurøb ibene, kanbalø yellbe mayu gørrøben, illimera 
amrrua, man cha. 5Inchen katøganbaløbe srug rrøldø birau piro 
tre chiganug kørrøben, pirø palatiig kua, tru yellbe kal-lappe, petø 
kal-labendø, 6pørr webarrua, mergurangaruben, srøl tre chigaig 
kua, mul-laptindan cha. 7Katøganbalø yellbe kal shau utu gørrøben, 
kalmera nørrørab mendappe, chab gasrøb tsibishiben, truibe 
chigucha misrmøn cha. 8Inchen katøganbalø tab pirau gørrabiibe 
sí, kal-lawa, tabig nørrørawa, truba nu nigan cha. Møiløbe kan 
yellgurrindø mamig rrulzheelø treinta niguen, møiløbe sesenta 
niguen, møiløbe cien nigan— chibig køn. 

9Incha trenchibig køn: 
—iMøramig kalu bønsraibe, mor! — cha. 


Mandøgurri Jesús iigwan øyeeg lataig køn? cha, kemesra wamindig 
(Mt 13.10-17; Lc 8.9-10) 


10 Jesús yandø noto kørrømisren, tru doce kusrenanøb pera 
uniiløba kanbalatø Jesúsweim bulu pønrrabeløbe trenchibelø gon: 
—¿Tru 'øyeeg lataitowein gon” chib kemesra wamindiiløbe chi 
chibig køh?— cha. 
ll Inchen nøbe trenchibig kon: 
—Tiusbe no ashib karub wainug mu asiimíig togagúilan 
fiimune ashchai tranan cha. Inchendø misaamera nøøreelø 
truyuilo gømeelane 'øyeeg lataitøwein gøn’ chib kemesragøba 
wamindiiløtøga wamindig køn cha, 
12 nømbe ashippe ashendø, ashmøwa lataig kørrømisrøb; 
mørøppe mørendø, chi tainguen mørmøwa lataig 
kørrømisrøb inchain cha. 
Incha isua mora Tiusweimay lliramøwei, nømui kaig mariilan 
Tius ulø bayamigwan pesannamø, 
ulø bayamig kønrrain gúig køn— cha. 


Tru kwaliibe 'øyeeg lataig køn? cha, kemesra wamindigwan 
Jesús øyeeg køn cha eshkab 
(Mt 13.18-23; Lc 8.11-15) 


13Incha katø trenchibig kon: 
—Nimgan ‘øyeeg lataitowein køn’ cha, tru kemesra 
wamincha basrigwane ¿chigúi wetogorrotirru? cha. Katogan 

'øyeeg lataitowein gøn” cha, kemesra tru wamindiilangucha 
kerriguba ¿chincha wetøgørrønrrague? cha. 14Tiuswei wamwan 
waminchibiibe yellwan tsurøbig lataig køn cha. 15Inchen tru 
mayu gorrab yellmerabe iilø latailø gøn cha. Nømbe Tiuswei 
wamwan møren latato, Satanásbe arrub, tru tab wamwan 
nømuinug ellmarigwane kerran cha. 16Inchen tru srug rrøldø 
birau piro tre chiganug tsuri yellmera latailøbe iilø gøn cha: 
Tiuswei wamwan møra, tru urastøbe truba tab gúi utøbendø, 
17nømasiitø srøl tre umbu gueetiimeelø gua, maya yanaguen 
amøflimøn cha. Incha tru Tiuswei wamgurrindø chigøben 
puben, katø chigøben kaig nebub arruben, nømbe møi møin 
elachiptindan cha. 18Inchen katøganeløbe tsuren, tru kal shau 
utu gørrab yell latailø gøn cha. 19Tiuswei wamwam mørøppe 
mørendø, i birau chine købigwan menrra isubiibah, nømui 
chine palømø togagúilo purø tabig lataig asønaikkurrimba, 
trugurri chine tøgagømmørø chull inchib isuiløbatø Tiuswei 
wamwan mørigwane kerrigu truitø kasrøben, chigucha nømbe 
ellmarig misrmøn cha. 20Inchen tru tab pirau tsuriiløbe tru 
Tiuswei wamwam møra, ellmarig misrøbelø, truilø gøn: kan 
rrulzhikkurrindø treinta, kabe sesenta, kabe kan rrulzhikkurrindø 
cien nigabelø latailøgue.— 


Låmparan kemesra wamindig 
(Lc 8.16-18) 


21 Katø Jesúsbe trenchibig køn: 

—¿Kabe kan låmparanma køtsø umbu basrtrab, kabe cama 
umbu basrtrab srua guerrubelø gúitarru? cha. Treeg kømøtø, 
étør gønrraimbe, pala basramig kømuitarru? cha. 22Chigøben 
sørig basrabiibe søriitø pasrømøtø, kenamaramig kønrrun cha. 
Katø chinchaguen asamgaig kasra basrigwane ashchai tøryu 
wesraig kønrrun cha. 23 Møikkøben møramig kalu bønsraig kuabe, 
mør— cha. 

24Incha katø trenchibig køn: 

— Nim chi mørigwane tab isua guy cha. Nim kanelan maig 
unaasha traniibe, ñimungucha treetøwei unaasha trana, ñimune 
nemariibaguen tranrrun cha. 25Kaguende tøgaigwane masken 
rranen, trune chigaigwane nui lamøtiig togagúigwanguen 
kerranrrun— cha. 

Yell nurab lataitøwein gøn cha, kemesra wamindig 


26 Jesúsbe kato trenchibig køn: 

—Tius ng ashib karub pasraibe kan møg pirau yellwan 
tsuri lataig køn cha. 27Incha kib tsui lata, kurra uni lata, yem 
gúi lata, kwaløm gii lata, yellbe kal-lawa nuran cha, møøbe 
mandø indinguen ashmøwatø. 28Kaguende pirøbe nøasiitø 
mamig niguingarubig køn cha. Srøsrøbe ishiimerrig kal-laben, 
trugurrimbe urø weetøben, urøyube trulmera netsan cha. 29 Inchen 
yandø trul srønøben latatø, usestøga paran cha, kaguende yandø 
param gwaløm puin gøben.— 


libe murtasa yell lataitøwein gøn cha, kemesra wamindig 
(Mt 13.31-32; Lc 13.18-19) 


30Katø Jesúsbe trenchibig køn: 

—¿Tius no ashib karub pasraibe chi lataig asøna cha, kabe chiwan 
kemesra, 'øyeeg lataitøwein gon” chinrrab gøh? cha. 31 Kan murtasa 
yell lataig køn cha. Tsurøb uras truibe yu pirau maya yellmerai 
utu puro lamøzhig købendø, 32tsurinukkurrimbe shush mamig 
tusrmerai utu katoguchinguen palaig nu tusr-unø srarmerabaig 
nuraben, illimera pala amøfiibeløguen truyu le martrun— cha. 


Jesús “iibe øyeeg latailo gon” cha, kemesra wamindig 
(Mt 13.34-35) 


33 Jesúsbe Tiuswei wamwan øyamay kusrennøbig kon, øyeeg 
lataitøwein gørn” chib, truba yambalø kemesra eshkab. Møi eshkaig 
latailø, nom mayangatig chigúi nebua mortrapteelo gøben, treetøh 
marøbig køn. 34Myeeg lataitowein gøn' chib kemesrømøbe, 
waminchimíig køn. Inchendø nui kusrenanøb pera uniilane 
nømundø nøørø kerrigu tor margb eshkabig køn. 


Isig ichibigwanba, pi welar gurrabigwanba 
Jesús pasramisringarub 


35Incha tru gwalømdøwei yandø pilliraben, nui kusrenanøb pera 
uniilan trenchibig køn: 
—Pisu ambøgatøsrømay larraamun— cha. 
36Inchen nømbe misagwan “ungwa' cha, Jesúswan tru no 
waig barcoyutøwei pera amben, katøgan barcomeragucha lincha 

ambubelø gøn. 37Inchen truba mur isig ichibig webarruben, pi 
welarmerabe barcoyu keguchen, yandø ke pito netsab arruben, 

38 Jesúsbe wendau kan labzhigu ne kib waben, nømbe kasrønanabe 
trenchibelo gon: 

—iAu, Kusrennøbig! ¿nam asentanrreenchib melamne, ñigan 
isubguengaig watirru?— cha, 

39Inchen Jesúsbe kurra, isigwan kønømønrrai kandø wama, 
piwane trenchibig køn: 

—iWanrrømø, moi moi wasrørau!— cha. 

Inchene isiibe pasramisren, yandø kerrigu wasrønzhig 
kørrømisrøbig køn. 40Inchen Jesúsbe nui kusrenanøb pera 
uniilan: 

—¿Chindimbarre kørig køta? chibig køn. <Nimui isubigwan 
nainuutø pasra gømeelø go chindah?— cha. 

41 Inchen nømbe truba kwaariilø gørrømisra, kangurrin gangurri 
trenchibelø gon: 

—¿libe mu guerah cha, isig ichibig lata, mar lata, nun 
mortrappe?— 


Gerasasriig kwaimandzig toga møg 
(Mt 8.28-34; Lc 8.26-39) 


5 1Pisu ambøgatømaysrø larraamba, Gerasa birausrø 
puben, 2Jesús barcoyugurri webiben latato, kan 
møg trombgig maringarub gwaimandzig tøgaig sørin 
rrabmerayugurri webarrua, Jesúswan kemallibig køn. 3Tru 
møøbe sørin dulyutø tsubig, muguen lusrtrab gaimaig købig 
køn, ni cadenastogaguen. 4Kanmaybe srøbmeran tasiimeran 
cadenastøga gøben, katø chitoga gøben lusrendø, lusrimørig 
pitischig marob lurren, muguen kaimabelø gon. SIncha yem 
gwaløm chu uragucha tunmerasrø, sørin dulmerasrø trashib, 
sruutøga nøasiitø kørriinchib uñibig køn. 6Incha Jesúswane 
yabgurrindø asha, lula, nui merrab tømbønsra, 7trenchib 
trashibig kon: 

—¿Nibe nane chi martrab inchigu? cha, Jesús, Tius 
Mayeelaim Bala Pasrabigwei Nusrkai. Puro rrombgig møra 
megamig kømønrrai Tiuswei munchiyu ka gøbash cha, chib 
miarrumøn— cha. 

8Pøs øyeeg chippe, kaguende Jesúsbe: 

—iNi, trømbøig maringarub gwaimandzig, i møweinukkurri 
webinrrø!— chib pasrøben, trendaig kon. 

9Inchene Jesúsbe nun trencha payibig køn: 

—¿Chi munchi gugu?— cha 

Inchen ngbe: 

—Legión munchi gur, chibig køn. Kaguende nambe purg nu 
guer— cha. 

10Inchabe tru biraugurri nøørø peesrømay ørmørrunrrig chib, 
Jesúswan truba rruba rrugabig køn. 11Inchen tru tun buluwan 
kuchimera lawa mab truba nu amøfiibelø gon. 12Inchen tru 
kwaimandziimerabe rrugab trenchibelø gon: 

—Kuchimeraimay ambingarurra cha, nam truilainug 
kebamrrab— cha. 

13Inchen Jesúsbe ka kebambashen, trombgig maringarub 
kwaimandziimerabe møweinukkurri webamba, kuchimerayu 
kebambene, truyu kuchimerabe pa milburab warabeløbe truba 
rrømbø lendeyu lula, chab pinøgørraptincha, larrø nu bisuyu 
kegorra, pi gueesra, chab gwabelø gon. 

14Inchene kuchi ashibeløbe kwaariilø lula, puebloyu gøben, 
wambig nøørøwansrøn gøben eshkab ambubelø gon. Inchen 
misaamerabe chi purayaigwan ashchab amrrubelø gon. 15 Incha 
Jesús waisrø pubene, tru kwaimandzig togaig købiibe møimbe 
køsatiig kømø, keweig, tabig wai ashabe, truiløbe kørig kui inchibelø 
gøn. 16Inchen tru kwaimandzig tøgaig købigwanba, kuchimeranba 
maig purayaigwan ashibeløbe nømun eshkaben, 17 nømbe Jesúswan 
nømuim biraugurri ‘irra’ chib truba rrugabelø gon. 

18Inchen Jesús barcoyu kebibene, tru kwaimandzig tøgaig købiibe: 

—¿Nui mendig arruah?— cha, truba inchen, 

19 Jesúsbe arrubashmøtø, trenchibig køn: 

—Nui yamay inrrø cha, ñui yau misaameraimay Señor ñun 
yeeg norriig mara, mando lastima asigwan nømun eshkanrrab.— 

20 Inchen tru møøbe ya, Decápolis pueblosrø Jesús nun yeeg nørriig 
marigwan truba eshkab mendøbene, mayeeløba kwaara ashibelø gon. 


Jesús kan ishuwan kwanrrøwan tamarøb 
(Mt 9.18-26; Lc 8.40-56) 


21 Jesús barcoyu gatø pisu ambøgatømay larraibene, nuim 
bøtøgatan misag truba rruba nu tulundzunøben, nøbe pisu 

mendatø kørrømisrøbig køn. 22Inchen judíosmera tulundzuni yau 
ashib karubig, Jairo taig, puabe, Jesúswan ashippe, nui srøb pulu 
tømbønsra, 23arrubsrumugu chib truba inchib, trenchibig kon: 

— Nai nimbasr-unø kwanrrab inchib tsun cha. Kwanrrg 
tammisren, katø øsig ufichai ñui tasigwan nuim bala estsartrab 
attra— cha. 

24Inchen Jesúsbe nøba iben, menrra misag mendig ambupto 
nun trag maren, 25tru misag utube kan ishug doce años 
ørøba ani ib gwanrrø tøgaig kua, 26chu uraskucha puro 
rrombgig kui uña, mø marøbelai yam dasku pureb megawa, 
nui chi togagúigwan kerrigu patsøgøben, chiweingucha 
puraimø, kwanrrøbe masken inchib iben, 27 Jesúswan wamindi 
mørøppe, tru ishuube misag utu wendaugurri Jesúsweim bulu 
kemallippa, nø kewagúigwan katørabig kon. 28Kaguende nøbe 
treeg isubig køn: "Kewagiilandøguen katøraitø, tammisrig 
kørrømisramønrrun” cha. 29Inchen tru ani ibiibe møi møi 
pasramisrøptinchen, asru nui kwanrrøbe yandø purayai 
møren, 30Jesúsbe no mun gøsrøn nui maramburab mariitøga 
tamarobrain gúi mørabe, nu misag søtøwan keeshabe, payibig 
kon: 

—¿Na kewagúigwane mu gatorah?— cha. 

31 Inchene nui kusrenanøb pera uniiløbe trenchibelø gøn: 

—Misag søtø yeeg trag mari ashatø, ñibe: “¿Mu gatørah?” 
taibe— cha. 

32Inchen Jesúsbe mu gatoraitashchab ambumay, imay ashene, 
33tru ishuube kørig købiitø itønab, nun maig purayaigwan 
møra, ya, Jesúswei merrab tømbønsrøb srala, isømø, kerriguwan 
eshkaben, 34 Jesúsbe trenchibig køn: 

—Nimbasr, ñui isubigwan nainuutø pasra togagúikkurri tamarig 
kørrømisran cha. Chi isumo, inrrø cha. Ñui kwanrrøbe yandø 
purayaig køn— cha. 


Jesús Jairoi nimbasrwan øsiiranøb 


35Trune Jesús waminchib pasramnetø, tru judíosmera 
tulundzuni yau ashib karubigwei yaugurri møiløgøsrøn amrruppe, 
unai møskawane trenchibelø gøn: 

—Nui nimbasrbe kwabguen indan cha. ¿Kusrenngbigwan mas 
chinrrabrre øyeeg chigu?— cha. 

36Inchen nom trenchib gúingucha Jesúsbe trunun mørøb 

pasromoto, tru tulundzuni yau ashibigwane trenchibig kon: 
— Chi kørig kui inchimøtø, køreptø køreu— cha. 

37 Incha mas mungucha amrrubashmøwa, Pedronbah, 
Jacobonbah, Jacoboi nuneg Juanwanbatø amrrungarubig køn. 
38Incha tru judiosmera tulundzuni yau ashibigwei yau puabe, ke 
chindi asamgaig misaabe kishib, miirab, trashib inchib gúi ashabe, 
39 Jesúsbe kebya, trenchibig kon: 

—¿Chindimbarre øyeeg inchib, kishib gøh? cha. Unøbe kwaig 
kømøtø, ka kipto tsun— cha. 

40Inchen misaamerabe Jesúswane ka indzatø mørøbelø gon. 
Inchen Jesúsbe mayeelan møi møi webambingarua, møskawanbah, 
usranbah, tru nøba ambubelanbatø pera ya, tru ishug-unø tsuinug 
kebya, U tasigu kemørabe, trenchibig kon: 

—Talita, cumi— cha. (Trenchippe: “Ishug-ung, fiun kurrø char” 
chib.) 

42Inchene tru doce afios tøga ishug-unøbe møi møi kurrappa, 
llirab mendøben, misaamerabe truba rruba kwaara asha 
gørrømisrøbelø gon. 43Inchen Jesúsbe mun gøben eshkab gønrrab 
gømø cha, unan mamig srøttrai karubig køn. 


Jesús Nazaret pueblosrø 
(Mt 13.53-58; Lc 4.16-30) 


6 1 Jesúsbe truyugurri webya, katø nui birausrømay iben, 

nui kusrenangb pera uniiløbe nøba ambubelo gøn. 2Incha 
isrin gwaløm pubene, Jesúsbe judíosmera tulundzuni yau 
kusrenangb mendøben, møiløgøben mørøbeløbe truba kwaara asha, 
trenchibelø gon: 

—¿lI møøbe kerrigube churre øyeeg kusreh? cha. ¿lig nui 
øyeeg truba rruba kusreebe chiguerah? cha. ¡Kan i møg 
nui tasiimeratøga maramburab mariilo yeekkucha gúita! 
cha. 3¿libe tru tsiimeratøga chine marøbig kømuitarru? 
cha, tru Maríai nusrkai. Katø ¿Santiagoimba, Joséweimba, 
Judasweimba, Simönweimba nøbe nuneg kømuitarru? cha. 
¿Yamba nui nuchaløgucha yu namui ututøwei warabelø 
gømuitarru?— cha. 

Treekkurri nømbe nune chinetø cha mørøbelø gøn. 4Inchen 
Jesúsbe trenchibig kon: 

—Chutogucha peesrømbe Tius maig karuigwan eshkabigwane 
tab indan cha. Trune nui biraueløba, nommisaameraba, nui 
yaueløbabe chi tab inchimøn— cha. 

5Incha truyube maramburab marig chi martrab gaima, mamdø 
kwanrreelan nui tasiitøga estsara, trutøh tamarobig kon. 6Inchen 
Jesúsbe yeekkucha køremø misaamera gønrrabmab ke kwaara 
ashibig kon. 


Jesús nui doce pera uniilan kusrenanrrai prob 
(Mt 10.5-15; Lc 9.1-6) 


Incha Jesúsbe tru buluwan yamera tsitsø bønrrabwan 
kusrenanøb uñibig køn. 7Incha nøbe nui doce kusrenangb pera 
uniilan wama, pagato, bagatø ørøb menda, trømbøig maringarub 
gwaimandziimeran mu chindamgaig marøb amrrai tranøbig kon. 
8Incha treeg karubig køn: 

—Mayuweimbe chigucha sruammønrrain cha. Kan pøtønain 
tsiitø srua amrrain cha. Pirri srua ammøvwei, wasr ila ammøwei, 
pørønailøyu an busra ammøwei inchain cha. 9 Alpargatistø keeta 
amrrain cha. Pala itøgueikkucha yunømaramiba gømøtø, kandø 
guewa amrrain— cha. 

10Incha Jesúsbe gatø trenchibig køn: 

—Nim kan yau kebambuppe, tru puebloyugurri ambamnegatig 
kørrømisrtrigay cha. 11 Inchen ñimun wamømøvwei, ñimun mørøg 
kømui indinuube, trube, tru puebloyugurri webamrrappe, ñimui 
srøbyu usrøwan chishtø gørrøgønrrigay cha. Treeg marøppe, trube: 
“Nim kaasig købene, møimbe ñim gusrenrrigay” chib eshkab.— 

12Inchen nømbe webamba, misagwan: 

—Nim kaig mariilan isua mørøb, Tiusweimay lliray— chib 
eshkab kusrenanøbelø gøn. 

13Incha misagweinukkurri kwaimandziimeran truba yam 
webetab, truba yam kwanrreelan aceite srøla, tamarøb inchibelo 
gon. 


Juan Bautista kwaig 
(Mt 14.1-12; Lc 9.7-9) 


14Rey Herodesbe Jesúswan wamindi mørøbig køn, kaguende 
Jesúswei munchiwane misaamerabe nun, nun waminchib gøben. 
Inchen møiløbe trenchibelø gøn: 

— Juan Bautista kwailai utugurri katø kurriinrrun cha. Incharre 
tru maramburab øyeeg maramig tøgaig kuinrrun— cha. 

15Inchen katøganeløbe trenchibelø gon: 

—Tius maig karuigwan eshkabig Elías kuinrrun— cha. Inchen 
kaneløbe: 

—Nøbe Tius maig karuigwan eshkabig kuinrrun, chibelø gøn, tru 
møikkøben merrabsreelø lataitøwei.— 

16Inchen Herodes trunun mørabe, trenchibig køn: 

—libe Juan, na tru turwan paringaruig kuinrrun cha. Møimbe 
kwailai utugurri katø kurriinrrun— cha. 

17 Kaguende Herodesbe tru Juanwane kemøringarua, kailan 
keeri yau lusra wanningaruig købig køn, tru nui nuneg Felipei 
srai Herodfaskurrindø. Tru Herodíasbe Herodeswei nuneg Felipei 
srain gøbig køn. Inchen Herodesbe truigwane nui srai marin gøben, 
18 Juanbe Herodeswane trenchibig køn: 

— Ni ñui nunewei srawan ñui srai mara tøgagømibe merig 
basran— cha. 

19Inchen tru ishug Herodíasbe Juanwan tsalø gøptø kwetchab 
inchendø, kaimabig købig køn. 20Kaguende Herodesbe 
Juanwane sølgandø tabig, katø Tiusweindø tarømari møg 
kwaasha, køriimata, trugurri nune mu chinchimønrrai 
ashib tøgagøbig køn. Incha Herodesbe Juan wamindigwane 
mandøguen gømui inchendø, tammay ka mørøbig køn. 21Indiibe 
Herodfasbe Juanwan maig maramigwan yandø treeg maramdiig 
puin gúi ashibig køn. Kaguende Herodesbe tru chiwangucha 
nøm asha garubelaimba, suldaumeran karubelø nørreelaimba, 
Galilea mas kusreb møguelaimba nui kal-lain gwalømwan isub 
kasrag waram gwaløm tabig maren, 2?møimbe Herodíaswei 
nimbasrbe truyu kebya, pailaben, Herodeswanba, truyu mab 
purrabelanba tru pailaibe truba tabig asønaben, reybe tru 
srusrane trenchibig køn: 

23—Nun chi miag købendø, miarra cha. Na tranrrumøn cha. 
¡Gato! ñune tranmø gømø, nabe trunun tranamønrrun chib. Ni 
chi miaben, tranrrumøn cha. Na muburab ashib karub waigwan 
tøbøtakkatikken tranrrumøn— chibig køn. 

24Inchen nimbasrbe webya, usran: 

—¿Chi miamø?— cha payen, usri Herodfasbe trenchibig køn: 

— Juan Bautistai turwan miau— cha. 

25Inchen tru srusrøbe tru urastø tru rey waisrø petøzhiitø 
kebyabe, trenchib miabig køn: 

—Møindøwei Juan Bautistai turwan kan platilloyu 
trannrra— cha. 

26Inchen reybe truba rruba isui inchendø, tru mayeelø lincha 
purrabelai malau *treeg tranrrumøn” cha, trannrrab misrig køppe, 
tru miaigwan ka chimø, ka rranøbig køn. 27 Incha tru urastø reybe 
kan suldauwan Juanwei turwan para, srua arringaruben, 28truibe 
tru kailan keeri yaumay ya, Juanwei turwan para, kan platilloyu 
srua arruabe, srusran tranen, nøbe usran tranøbig kon. 29 Inchen 
Juanwei mendig amøfiibelø iigwan wammørabe, amrrua, nui 
asrwan kusrua, srua amba sørabelø gøn. 


Jesús trattrø mil møguelan manrrai tranøb 
(Mt 14.13-21; Lc 9.10-17; Jn 6.1-14) 


30Inchen Jesús nøashib karua øriilø katø amrrua, nøba 
tulundzuna, nøm chi marigwanba, kusrenanigwanba kerriguh 
eshkaben, 31 Jesúsbe trenchibig kon: 

—Nøørøsrø mu misakkasrø kuchi isrønrrab ñimbe 
amrruy— cha. 

Kaguende menrra misag køptø amben, amrruben inchen, 
nømune mab purramikken nebumíig køn. 32Incha Jesúsba, nui 
nøashib karua øriiløba nømdø kan barcoyu mu misakkasrømay 
ambubelø gøn. 33 Inchen møiløgøben nøm amben asha, Jesúswan 
mu gúi nebua asha, chu puebloyuelø gøben trusrømay lula, 
nømmerrig pubelø gon. 34Incha Jesús barcoyugurri pinaya, truba 
nu misag basrai ashabe, lastima isui inchibig køn, kaguende 
nømbe ubishamera mu ashchabig chigar latailo gøben. Incha 
chine truba kusrenangb mendabig køn. 35Inchen yandø menrra 
maaben gøben, nui kusrenanøb pera uniiløbe Jesúswan kemallabe, 
trenchibelø gon: 

—Yube mu misakkanug køn cha. Inchagucha yandø kwa 
maaben gon cha. 36Misagwan amrrai, '"ungwa” chi cha, chugøben 
nøørøsrøn gøben, puluwandø yamera pønrrabsrøn gøben amba, 
nømuyasig chigøben pena manrrain— cha. 

37Inchen Jesús løtappe trenchibig kon: 

—Manrrai ñim mannay— cha. 

Inchene nømbe trenchibelø gøn: 

—¿Manrrai mannamig kan møg doscientos días proba 
marøb megawa an bagaraig utiitøga pirrim benønrrab ambam 
nebunrrautah?— cha. 

38Inchen Jesúsbe trenchibig kon: 

—¿Nimbe mam birrin døgagøgue? cha. Ashchab ambay— cha. 

Inchen nømbe ashabe, trenchibelø gøn: 

—Trattrogato pirrimbah, pagatø peskaubatø tøgaguer— cha. 

39Inchen Jesúsbe misaameran kan soto, kan søtø pillim 
bubilayu purramisringarubig køn. 40Inchen kan søtømørig 
cienbatø, cienbatø purramisren; kan søtømerabe cincuentabatø, 
cincuentabatø purramisrøbelø gon. 41 Inchen Jesúsbe tru 
trattrøgatø pirriwanba, pagatø peskaumeranba nui tasku muta, 
srømbalaneb neesha, Tiuswan 'mayanguen pay” chabe, pirrimeran 
pirisha, nui kusrenanøb pera uniilan misagwan pirishinrrai trana, 
katø tru pagatø peskaumerangucha mayeelan pirishinrrai tranøbig 
køn. Inchen mayeeløba øska ma kørrømisren, 43tru pirrim bitis, 
peskau bitis pirisaig undailan tasinmerayu tulishiben, tasinmera 
doce netsabig køn. 44Inchen tru pirriwan mabeløbe møgueløtø 
trattrø mil gøbig køn. 





Jesús pi balawan arrub 
(Mt 14.22-27; Jn 6.16-21) 


45Incha tru urastø Jesúsbe nui kusrenanøb pera uniilan 
pisu ambøgatø Betsaidasrømay merrab amrrai barcoyu 
nebambingarubig køn, nø tru nu søtø misagwan “ungwa' chib 
pasrappatø. 46Incha yandø misagwan chab “ungwa' chabe, 
tunsrø Tius Møskaimba waminchab ibig køn. 47 Incha yem gøben, 
barcobe chabguen pisu tøbøtaasrønguen iben, Jesúsbe noto pirau 
kørrømisrøbig køn. 48Inchen kaguen isiibe nømui malaugøba 
megambub ichen, nømbe barcoyu amrrab gaima, muraaraig remab 
melai ashib pasrabig køn Jesúsbe. Incha løtsøzhig yemdø nøbe 
pi balawan katsikka nømuimay kemallib ya, purab inrrab lataig 
inchen, 49pi balawan arri ashippe, nømbe møsig kønmab isua, 
trashibelø gøn. 50 Kaguende mayeeløba ashagurri purø rrømbøig 
kørig kui inchen, Jesúsbe møi møi nømune waminchib trenchibig 
køn: 

—iKørmø, mur isua burray! cha. Na gur cha. Kørig kui 
inchimøtay— cha. 

51Incha nø barcoyu nebibene, isiibe wasrøngandø 
pasramisrøptinchen, kan pyeebe chi maig kermab nømbe truba 
kwaarøbelø gøn. 52Kaguende tru pirriwan øyeeg marigwanma 
katøgucha nømbe tab chigúi mørmøwa gørrømisrin gøbig kon, 
larrø mur manrrømera tøgar sro gua. 


Jesús Genesaretsrø kwanreelan tamarøb 
(Mt 14.34-36) 


53 Incha yandø tru pisuyu chab larraamba, Genesaret birausrø 
pua, truyu barcon pi menda licha pasrøbelø gon. 54Incha 
barcoyugurri nøm webamben latatø, misaamerabe Jesús kui nebua 
asha, 55nømbe tru birau truørø lula, Jesús chu wan daig mørøppe, 
trusrømay kwanrreelan tsigalyu muta, amrrub mendabelø gon. 
56Inchen Jesúsbe yamera tsitsø bønrrabsrø, pueblomerasrø, 
wambig nøørøsrø chugøben kebibene, penab, yanøb indiisrø 
kwanrreelan wara: 

Ni pala itoguewa gúig urøzhigwandøguen namun 
katorabashcha— chib, Jesúswan rrugabelø gøn. 

Incha mayeeløba katørabeløbe yandø tamariilø kørrømisrøbelø 
gøn. 


Fariseosmerai kusrenaniilø 
(Mt 15.1-20) 


1Inchen fariseosmeraba, Jerusaléngurri amrrubelø 

møiløgøsrøn tru Moisés pørigwan kusrenanøbeløbabe 
Jesúsweim bulu kemallibelø gøn. 2Incha truiløbe Jesúswei 
kusrenanøb pera uniilø møiløgøsrøn nømui tasigwan kinømø 
mai ashibelø gøn, tru kaigwan chish misrøb chib, tasig kinigwan. 
3Kaguende fariseosmeraba, maya judfosmeraba merrabsreelø 
maig marøb, amrruilane ke tindøga pønrrabelø gua, maig taigwan 
tasigwanmerrig kinømuppe, mameelø gøn. 4Katø penab, yanøb 
indiisrøngurri amrrua chigucha, tru tasig kinønrrain daigwan 
kinømuppe, mameelø gøn. Katø nømbe chigøben katøgan trendø 
treeg mariilan pesannamø marøb tøgagøbelø guabe, mutsim 
basumeran pillmab, katø køtsømeran, tsandzøn nindaameran 
pillmab, manrrab purramisriilan chishmarøb inchibelø gøn. 5Incha 
fariseosmeraba, katø tru Moisés pørigwan kusrenanøbeløbabe 
Jesúswan trencha payibelø gon: 

—¿Nui kusrenanøb pera uniiløbe namui merrabsrø 
kølleeløgurrimbunø trendø treeg margb amrruig købigwan 
treegwan marøb amøflimøtø, kaigwan chish misrøb tasigwan 
kinømø, maptø manrrappe, chindimba rreelø gøh?— cha. 

6Inchene Jesúsbe trencha løtabig køn: 

— Tru Tius maig karuigwan eshkabig Isafasbe ñim palato 
tabelaimburab maig kønrrabigwan kanmaytø trenchippe, sølwein 
dain gøn cha, øyah chib pørøppe: 

I misaamerabe nane ka triitøgatø tab inndan cha. 
Inchendø nømui manrrøbe nainukkurrimbe yab pønrran 
cha. 
7 Nan køriibala tabig waminchib taibe chiweingucha chi tabig 
marig kømøn cha, 
møguelø martrai karua pønsrailan øyeeg maramig køn chib 
kusrenanøb. 
8Kaguende fiimbe Tius maig maramigwan martrai pønsraigwan 
elacha, møguelø ka trendø treeg marob togagúilangoba 
kebasrøbelø gøn— cha. 

9Incha katø Jesúsbe trenchibig køn: 

—Nimbe ñim trendø treeg marøb gúilan tøgagøbig tøgagug køptø, 
Tius maig maramigwan martrai pønsraigwane elachippa, møguelø 
marøb amrruigwangøba marøbelø gøn cha. 

10”Kaguende Moisésbe trendaig køn: *Nui møskai, ñui usrane 
maig købash inchimø, tab indamig kon” cha. Kato: “Moskawan 
gúi, kabe usran gúi trombgig nebunrrai wamabigwane trunune 
kwanrrai pasrig kønrrun” cha. 11 Trune ñimbe trenchibelø gøn: 

“Kan møøbe møskawan gúi, kabe usran gúi trenchinrrun cha: 
“Na ñimun purugumig togagúibe Korban gon cha, (trenchippe, 
“Tiuswan keta, tranig kon” chib) ñimune purugunrrab 
gaymamønrrum chinrrun” cha. 12Treeg chippe, yandø ñimbe 
usri møskawane isua ashib purugumibe chi palømøn dan cha. 
13Treekkurri Tius martrai karua pønsraigwane chigucha gomíig 
kui lataig mara srua gøn cha, ñimui kusrenaniilø kanun ganun 
puraarrub arrubiitoga. Incha ñimbe gatogan øyeelø latailotowei 
truba marøbelø gøn— cha. 

14Incha katø Jesúsbe misagwan nuimay wama, trenchibig køn: 

— Nim mayeeløba nan mørøb, katø chigúi mørøb inday cha. 
15Chitøgucha møwan wambikkurri kebibiibe truigwane kaig 

trombgig marøb mindishinrraamøn cha. Møwei manrrøyugurri 
webarrubiibe sí, nun trømbøig marøb mindishibwei indan cha. 
16 iMøikkøben møramig kalu bønsraig kuabe, mor! — chibig køn. 

17Incha Jesús misagwan targmisra, kan yau kebiben, nui 
kusrenangb pera uniiløbe: 

—¿Tru 'øyeeg lataitøwein gon' chib kemesra kusrenanigwan chi 
chibig koh?— cha payene, 18nøbe trenchibig kon: 

—¿Nimgucha chigúinguen mørmøwa bønrrøtirru? cha. 
éMøwan chitogucha wambikkurri kebibiibe kaig trømbøig marøb 
mindishimíig kui ashmeelø gøtirru? cha. 19Kaguende manrrau 
guebimøtø, patsau kørraya, katø asrugurri webinrrun— cha. 

ligwan øyah chippe, chi mamitøgucha kaig marmiig *chishelø” 
gon, chibig køn. 20Incha katø Jesúsbe trenchibig kon: 

—Møvweinukkurri webarrubiibe sí, nune kaig trømbøig marøb 
mindishibwei indan cha. 21 Kaguende umbu manrraugurri webarrubiibe 
sí, kaig isuilø gøben, ishumburba, møgueløba trømbøig maramelø 
gøben, nilamelø gøben, kweetsamelø gøben, kasharawarmera peeba 
itølulamelø gøben, 22 katøganuiwan tøgagønrrab isumelø gøben, 
trømbøig kaig maramelø gøben, may wamincha isamelø gøben, chine 
kaig marøg købiitø srua yaig kømig køben, chigurrin gøben pusrkwai 
asamelø gøben, chi purayailan trømbøig wam gusramelø gøben, ke purø 
nuig kømmørø indamelø gøben, chugúi mormíig lataig unamelø gøben 
werrun cha. 23Tiløbe si, kerriguba umbugurri webarrubig kua, møwan 
kaig trømbøig marøb mindisha kørrømaran— chibig køn. 


Judío gømø ishug nui isubigwan Jesúsweinuuto pasra tøgagøb 
(Mt 15.21-28) 


24Incha Jesúsbe kurra, truyugurri Tiroba, Sidónba, tru 
ciudamera pønrrab piraumayba yabe, kan yau kebya, mugucha 
wammørmønrraimab isubig køn. Inchendø trubønrrab gaimabig 
køn. 25Inchen trombgig maringarub kwaimandzig kebyainab 
ishug-unai usri, tru urastø wammørabe, arrua, Jesúsweim bulu 
tømbønsrøbig køn. 26Tru ishuube griega Sirofenicia birausriig købig 
køn. Truibe arrua, nui nimbasrweinukkurri kwaimandzigwan 
wegutcha chib, Jesúswan miab megaben, 27 Jesúsbe trenchibig køn: 

—Nusrkalømerrig pirriwan mamne mabash cha. Kaguende 
pirriwan uregwan kerrawa, wera-ureezheelan kebusramibe søl 
gømøn— cha. 

Inchene ishuube trenchibig køn: 

28 —ØØ, Señor, pøs treebe treegwein gøn cha. Inchendø tru 
mishatsig umbu wera-ureezheeløguen pitischigwan man cha, 
nusrkalø kørrøgaigwan.— 

29Inchen Jesúsbe trenchibig kon: 

—Ni ya may isua tab løtiitøgabe, møimbe inrrø cha. Tru 

kwaimandziibe ñui nimbasrweinukkurri webyainguen gøn— cha. 

30Inchen nøbe yau pubene, kwaimandziibe unainukkurri 
webyainguen gøben, nui nimbasr-ungbe camayu tsuin gøbig kon. 


Kalu mørmøwei, waminchimowei inchibigwan Jesús tamarøb 


31 Jesús katø Tiro biraugurri webya, Sidönwansrø pureb ya, 
trugurrimbe Decápolis birau pueblomerawan puraarrub arrua, 
Galilea nu bisuyu pubig køn. 32Inchen truyube kan møg kalu 
mormowei, tor waminchimøwei inchibigwan srua amrrua, truba 
inchibelo gon: 

—Nui tasigwan nuim bala estsarøbsrumuguh— chib. 

33Inchen Jesúsbe menda nøørøsrø pera ya, tasig-uregwan 
kalumerayu keera, illimbi tucha, niløwangucha katorawabe, 
34srømbalaneb neesha, nu israbe, trenchibig køn: 

—¡Efata! — cha, (trenchippe, *iKur!” chib). 

35Inchene tru mørtrab gaimabigwein galumerabe møi møi kuren, 
nilo kemendikkucha kønab tammisren, yandø tab waminchibig 
køn. 36Inchen Jesúsbe nømune mungucha waminchimønrrain 
garua, maya eshkamønrrain daingucha, nømbe masken wam 
larrøbichibelø gøn. 37Incha misaamerabe truba kwaara ashib 
trenchibelø gøn: 

—Chiwandøgucha nøbe tab maran cha. Kalugarwanguen 
møringarub, waminchimeelanguen wamindingarub indan— cha. 


Jesús misag pib milwan mannrrai tranøb 
(Mt 15.32-39) 


1 Tru gwalømmerawan misag truba nu tulundzuna basrøben, 
mamibe chigucha gaaben, Jesúsbe nui kusrenanøb pera 
uniilan nuimay wamabe, trenchibig kon: 
2—Misaameran lastima gøtan cha. Chabguen yu pon gwalømguen 
naba warøwa, yandø chi mamig chigar gøn cha. 3Chi mameelan 
na nømui yamay ka ambashendøbe, mayu parøgwab chab 

pesannanrrun cha. Kaguende kan utueløbe yabsrøngurri amrruar 
gon— cha. 

4Inchen nui kusrenanøb pera uniiløbe trencha løtabelø gon: 

—¿Yu ya mu misag warømønuube pirri manrrai nømun chincha 
srottrab?— cha. 

5Inchen Jesúsbe trencha payibig kon: 

—¿Nimbe mam birrin døgagøgue?— cha. 

Inchen nømbe løtappe: 

—Siete tøgaguer— chiben, 

6Jesúsbe misagwan pirau purramisringarua, nui tasku tru 
pirri sieten muta, Tiuswan 'mayanguen pay” chabe, pirisha, nui 
kusrenanøb pera uniilan tranen, nømbe misagwan pirishibelø 
gon. 7 Katø peskau-urekkucha mamdø tøgagøben, Jesúsbe 
trunun Tiuswan 'mayanguen pay” chabe, katø trunungucha 
misagwan pirishinrrai karubig kon. 8Inchen mayeeløba øska ma 
kørrømisren, katogucha pitis undailan tasinmerayu netsøbatailø 
siete tulishibelø gøn. 9Inchen tru mabeløbe pib milburab gøbig 
køn. Incha Jesúsbe misagwan “ungwa' chabe, 10nui kusrenanøb 
pera uniiløba barcoyu kebya, Dalmanuta birausrømay ibig kon. 


Fariseosmera Jesúswan kan mana asiimíig martrai miab 
(Mt 16.1-4; Lc 12.54-56) 


11Inchen fariseosmera amrruabe, Jesúswan %øyeebe maig køh?” chib 
payib menda, nune srømbalasrøngurriigwan asamig martrai miabelø 
gon, Tius nøba pasrain gúi ashchab, ke chinchibig kotashchab ashig 
køptø. 12Inchen Jesúsbe truba isui inchib, nu israbe, trenchibig kon: 

—¿Mgin gwaløm misaamerabe Tius naba pasrain gúi 
ashchab chindimba maramig miah? cha. Nabe ñimun cierton 
trendamønrrun cha: Møin gwaløm misaameran ashig kui 
indigwane chigucha marig kømønrrun— cha. 

13Incha nøbe nømun pønrramnetø, katø barcoyu kebya, pisu 
ambøgatøsrømay ibig køn. 


Fariseosmerai levadura 
(Mt 16.5-12) 


14Inchen nui kusrenanøb pera uniiløbe pirri srua amrrumigwan 
pesan amba, barcoyube pirri kandø tøgar burrabelø gon. 15Inchen 
Jesúsbe nømune trenchib eshkabig køn: 

—Au, ñimbe levadura fariseosmeraiwanba, saduceosmeraiwanba 
ashipto guy— cha. 

16Inchen nui kusrenanøb pera uniiløbe kangurrin gangurri 
trenchibelø gon: 

—Kaguen nam pirrin chigar gúimba, nøbe trendan— cha. 

17Inchen Jesúsbe nom trenchib purrai ashabe, trenchibig kon: 

—¿Chindimbarre ñimasiyaito “pirringar guer’ chib purrøgue? cha. 
éKatøgucha ni chigúinguen mørmøwei, chiwan wamindinguen 
mørmøwei inchigueh? cha. <Katøgucha ñimui manrrømerane mur 
mara tøga bønrrøtirru? cha. 18¿Nimbe kabmera tøgar gøbendø 
ashmøwei, kalumera tøgar gøbendø mørmøwei inchigue? cha. 
¿Yamba isumuitarru? cha. 19Tru na trattrøgatø pirriwan trattrø mil 
møguelan pirishib urasma tasinyu netsøbatø ñimbe ¿mam tasin 
tulisaig koh?— cha. 

Inchen nømbe løtappe: 

—Doce— chibelø gon. 

20Inchen Jesúsbe trenchibig kon: 

—¿Tru na siete pirriwan pib mil misagwan pirishib uras chigucha 
netseelø mam tasin tulisaig køh?— cha payene: 

—Siete— chibelø gøn: 

21 Inchen nømune Jesúsbe trenchibig køn: 

—éInchendø katøgucha chigúi mørmøwa gøtirru?— cha. 


Betsaidasriig kabgaigwan Jesús tamarøb 


22Incha Betsaida pueblosrø pubene, Jesúsweimay kan kab 
ashmfigwan srua amrrua, kabyu katorabsrumugu chib, meløben, 
23nøbe nun tasku kemøra, puebloyugurri wambiisrø srua ya, 
kabyu illimbitøga srøla, nui tasigwan kabgaigweim bala estsarabe: 

—¿Maytoguen ashkuh?— cha payibig køn. 

24Inchen tru møøbe ashabe, trenchibig kon: 

—Mgguelan ashar cha. Tusrmera latailo gøbendø, 
amønan— cha. 

25Inchen Jesúsbe katøyug nui tasiimeran kab pala estsarabe, 
nune asingaruben, yandø tabig ashibig kørrømisra, chiwandøgucha 
torgando nebua ashibig misrobig kon. 26Inchen Jesúsbe nui yamay 
ørøppe, trencha ørøbig køn: 

—Puebloyu kebimøwei, truyu mungucha eshkamøwei 
inchig— cha. 

Pedro Jesúswan: “Cristo gøn” chib 
(Mt 16.13-20; Lc 9.18-21) 


27Incha Jesúsbe nui kusrenanøb pera uniiløba Filipo birau 
Cesareasrg yamera tsitsø bønrrabsrømay webamba ambabe, mayu 
nømun trencha payibig køn: 

—¿Misaamerabe nane mu gon dah?— cha. 

28Inchen nømbe trencha løtabelø gon: 

— Møiløbe Juan Bautista gøn chiben; katøganeløbe Elías køn 
chiben; møiløbe møikkøben Tius maig karuigwan eshkabig 
kuinrrun dan— cha. 

29Inchen Jesúsbe trencha payibig køn: 

—¿Trune ñimbe nane mu gøn chinrrague?— cha. 

Inchene Pedrobe trencha løtabig køn: 

— Nibe Cristo gøn— cha. 

30Inchen Jesúsbe nømun mungucha eshkamonrrain garubig køn. 





Jesús nø kwamigwan eshkab 
(Mt 16.21-28; Lc 9.22-27) 


31Incha nø tru Møg Misra Arrubiibe truba rruba kaig indinab 
megamig nebunrrun chib, kusrennøb mendabig køn. Misagwan 
karubelø kølli misaamera gøben, sacerdotesmeran karubelø 
gøben, tru Moisés pørigwan kusrenanøbelø gøben nune kaasig 
kømig nebunrrain gøn chib. Nune kweechen, pøn gwalømyube 
øsiiranrrun chib. 32ligwane Jesúsbe nømune tørgandø eshkabig 
køn. Inchen Pedrobe nun nøørøsrø pera ya, murtø waminchib 
mendabig køn. 33Inchen Jesúsbe keesha asha, nui kusrenanøb pera 
uniilan ashabe, Pedrone trenchib namabig køn: 

—Satanás, inainukkurri tarømisr! cha. Kaguende ñibe isuppe, 
Tius lataig isumoto, møguelø isuimay isun— cha. 

34Incha Jesúsbe nui kusrenanøb pera uniilanba, misagwanba 
wama, trenchibig køn: 

—mMøikkøben nai mendig uñig købene, nøasiitø 
nuimburabigwangøba isumøtø, nui kuruswan mutab, nai 
mendig arrum nebunrrun cha. 35Inchen møikkøben øsig 
kømigwangøba esegabiibe yandø pinab pinamig nebunrrun 
cha. Inchen nagurrimba, Tiuswei tabig srø wamgurrimba 
kwabiibe, managatig øsig kømigwan esegawa tøgagønrrun 

cha. 36¿Kan møg yu pirau chine købigwan kerrigu nuindø 
maringucha, nui øsig kømigwan trubisaibe, chiwein gúi tabig 
kønrrab go? cha. 37¿Kabe kan møøbe kwamønrrappe, chi 
rranøbsruerah? chibig køn. 38Inchawei møikkøben i møin 
gwaløm misaamera itøluløpteelø, kaig marøb misaamerai 
merrab naimburappa, na wamindiilaimburappa kørig isub 
kørig kui inchibigwane, nungucha kørig burørtrun, chibig 
køn, Møg Misra Arrubig tru nui Møskawei tørguegwalmabigu 
Tiusweindø tarømari ángelesmeraba arrua.— 
9 lIncha Jesúsbe katø trendaig køn: 

—Nabe ñimun cierton trendamønrrun cha: Møiløgøben 
yu purrabelø Tius no ashib karub waig maramburab marøb arri 
ashmøwatøbe kwanrraamøn— cha. 


Jesús ke peemayig misrøb 
(Mt 17.1-13; Lc 9.28-36) 


2Øyeeg taig yandø trunewei kan gwalømdø baløben, Jesúsbe 
Pedronba, Santiagonba, Juanwanba nømundø kan pala 
tunsrømay pera ibig køn. Incha trusrø nømui merrab Jesúsbe 
ke peg lataig misrøbig køn. 3Inchen nui kewagiiløbe pulp 
tørchig tor bilabig misrøbig køn, muguen i pirau kewagúigwan 
tsara, øyeeg puløzhig mariinrraamønikke. 4Inchen Elfasba, 
Moisésba kenamisra, truiløbe Jesúsba waminchib pønrrai 
nømbe ashibelø gøn. 5Inchen Pedrobe Jesúswane trenchibig 
køn: 

— iKusrennøbig, nam yu pønrramibe purø tab gøtan! cha. 
Pøngatø ya-ureg margun, chibig køn, kan fiui, kan Moiséswei, kan 
Elfasweingue.— 

6Kaguende nømbe kwariilø bønrrøwa, Pedrobe ni chi chib 
pasrarmabguen isumíig køn. 7Inchene kan wañi nømun pinøbulen, 
wañi umbugurrimbe kan wam trenchibig køn: 

— libe nai Nusrkai undaaraig køn cha. Nune møray— cha. 

8Inchen møimbe nømuim bøtøgatan ashene, mu katøgan peebe 
nømba kenamuptinchen, Jesústg pasrai ashibelø gon. 

9Incha tru tunsrøngurri kørrørrub amrruabe, Jesúsbe trencha 
garubig køn: 

—Mungucha waminchib gønrrab gømø cha, tru fiim asigwane, 
Møg Misra Arrubig kwailai utugurri katøle psiiramnegatig.— 

10 [nchen nømbe truigwane nømuinetø isub esegabendø, tru 
kwailai utugurri øsiiramnegatig taigwane, treebe mandø cha 
rrendermab nømdø payiyabelø gøn. 1! Inchabe Jesúswane trencha 
payibelø gøn: 

— Tru Moisés pørigwan kusrenanøbeløbe ¿chindimba Elíasmerrig 
arrumig køn dah?— cha. 

12Inchen Jesúsbe nømun trencha løtabig kon: 

—Elíasmerrig arrubwei inchun cha, kerrigu katoyug tamara 
kørrømartrab. Kato Tiuswei wamwan pørigube tru Møg 
Misra Arrubiibe truba kaig indinab, kaasinab indig kønrrun 
chippe, émandøgurrin rrendah? cha. 13Inchendø nabe ñimune 
trendamønrrun, chibig køn: Elfasbe manawei arrubguen inchen, 
nømbe maig marøg købendø nun kerrigu treeg marig køn cha, 
Tiuswei wamyu Eliasweimburab maig taig treekke.— 

Jesús kan unan kwaimandzig tøgaigwan tamarøb 
(Mt 17.14-21; Lc 9.37-43) 


14Incha nømbe katøle nui kusrenanøb pera uniilø purrainuumay 
amrrubene, nømune misag truba nu pøtøgatan tulundzuna gúin 
gøbig køn. Inchen truyube kato møiløgøsrøn tru Moisés pørigwan 
kusrenanøbeløgucha Jesúswei kusrenngb pera unielane øyeebe 
maig kø chib gúin gobig kon. 15Incha Jesúswan ashippe, maya 
misaaba truba kwaara ashib 'manguen attirru' chinrrab luløbelø 
gon. 16Inchen Jesúsbe trencha payibig køn: 

—¿Nombabe chi gøn chibrren gøgue?— cha. 

17Inchen møikkøsrøn tru nu misag utu pasrabiibe trenchibig 
kon: 

—Kusrennøbig, yu nai nusrkawan kan kwaimandzig 
waminchimíig marig srua arrur cha. 18Chugoben pasrøben, 
kwaimandziibe kemøra, pirausrøn guchen, nøbe triimay chall 
guchib, trugulwan tsachib igatø! tinrranrrig misrøbig køn cha. 
Inchen nabe fiui kusrenanøb pera uniilan kwaimandzigwan 
wegutcha chiben, nømbe kaiman— cha. 

19Inchene Jesúsbe trencha løtabig køn: 

—iKan møi misaamera øyeebe mailø gwaasamø cha, chigucha 
køremeeløbe! ¿Nabe managatig ñimba unamig kønrrerah? cha. 
¿Kan øyeeg ashiptø managatig ñimba unamerah? cha. Unan 
naimay srua amrruy— chibig kon. 

20Inchen srua amrruben, kwaimandziibe Jesúswan ashippe, 
unan møi mgi puro rrømbøig sruaguchen, unøbe pirau peña, 
latøgushib triimay chall guchibig køn. 21 Inchen Jesúsbe møskawan 
trencha payibig kon: 

—¿QDyeeg indiibe maya yana goh?— cha. 

Inchen møskaimbe trenchibig køn: 

—Unggurri treeg kuig køn cha. 22Katø gato kwaimandziibe 
kwetchab nagu gúi, piyu gúi keguchibig køn cha. Ni chi 
maramdiig købene, namun øyeeg kui meløben lastima asha, 
purugurra— chiben, 

23 Jesúsbe trenchibig køn: 

— Nibe: “Chi maramdiig købene, martra” taibe cha, pøs, ke 
treeg martraitamab kørebigweimbe chitogucha maramdiito 
gøn— cha. 

24Inchen tru urastø unai møskaimbe øyah chib trashibig kon: 
—iTreeg martraitamab kører cha. Kørenrrab inchimíig 
kømønrrab purugurra!— chib. 

25Inchen Jesúsbe misag ke kanbalatø tulundzunab amrrui 
ashabe, trømbøig maringarub kwaimandzigwan trenchib namabig 
køn: 

—Kwaimandzig wamgaig, kalugaig, na fiun i unainukkurri 
møi møi webinrrø tamønrrun cha. Katøbe yandø nuinug 
kebarrumønrrabgue.— 

26Inchene kwaimandziibe trashib, unan purø rrømbøig 
sruagucha, webiben, unøbe kwaig lataig kørrømisren, møiløgøben 
trenchibelø gøn: *Kwain tsun” cha. 

27 Inchen Jesúsbe kwalyu kemørøb kusrabene, unøbe 
pasramisrøptinchibig køn. 

28Incha Jesúsbe yau kebibene, nui kusrenanøb pera uniiløbe 
nundø trencha payibelø gøn: 

—Nambe kwaimandzigwan wambig weguchappe, échindimba 
kaimah?— cha. 

29Inchen Jesúsbe trenchibig kon: 

—Øyeeg kwaimandzigwane Tiusba waminchib miawatøwei 

weeramig køn— cha. 


Jesús nø kwamigwan katø eshkab 
(Mt 17.22-23; Lc 9.43-45) 


30Incha truyugurri ambabe, Galileawan puraambub amba, 
Jesúsbe mugucha wammørmønrrai inchibig køn. 31 Kaguende nui 
kusrenanøb pera uniilan trenchib kusrenanøb arrig køn: 

— Tru Møg Misra Arrubigwane møguelai tasku tranen, 
nømbe kwetchun cha. Inchendø kwaig pøn gwalømyube katø 
øsiiranrrun— chib. 

32 Inchen nømun treeg wamindigwane nømbe chi tainguen 
mørmøwa, payamibe kørig kui inchibelø gøn. 


¿Mas nuibe mu guerah? 
(Mt 18.1-5; Lc 9.46-48) 


33Incha Capernaumsrø pua, Jesúsbe yau kebyabe, nui 
kusrenangb pera uniilan trencha payibig køn: 
—¿Mayube chi charre payiyab amrrub gøgue?— cha. 

34Inchen nømbe chigucha løtømeelø gon, kaguende mayube 
nømui utube møig mas nuig kønrrerah charre payiyab gúig kua. 
35Incha Jesúsbe wamisra, tru doceelan wamabe, trenchibig køn: 

—Møikkøben nømerrig merrab pasrag købene, mayeelai wendau 
basramisra, mayeelø karuindiig megamig køn— cha. 

36Incha kan unan srua ya, nømui tobotag pasra, nui kwalyu 
mutabe, trenchibig køn: 

37 —Møikkøben i uno lataigwan nai munchiyu tab wamab 
utabiibe, nan utan cha. Inchen nan utabiibe, nan utømø, nan karua 
ørøbigwan utan— cha. 


Katoganelaingatiig komíibe namuingatiig køn 
(Mt 10.42; Lc 9.49-50) 


38Inchene Juanbe trenchibig køn: 

—Kusrennøbig, kan møikkøsrøn ñui munchiyu 
kwaimandziimeran webusri aser cha. Inchendø namba uñibig 
kømubene, nambe truigwane merer— cha. 

39Inchene Jesúsbe trenchibig kon: 

—Merømøtay cha. Kaguende mugøben kan maramburab marig 
nai munchiyu mara, katøburøbe nan trømbøig waminchaamøn cha. 
40 Namun namig kurrømfibe namuingatiig køn cha. 1 Nabe ñimun 
cierton trendamønrrun cha: Møikkøben fiimun Cristoielø gua asha, 
kan pi basutøguen nai muchiyu fiimun srørrøbiibe, truburø nui 
ketigwane utømø gømø, utønrrun cha. 


Katøganun kaig mariiløyu kebenøsrkamibe kørig kømdiig køn 
(Mt 18.6-9; Lc 17.1-2) 


42”Møigwan gøben i shushmera latailan nan kørebelan kaig 
mara kebenøsrkøbigweimbe trembe tru tirigu guitsig nu srugwan 
naashigu iløsra, mar umbusrø kegutsig kuinguen søl gøbsruinrrun 
cha. 43Pøs fiui tasig kaig maringarua kaigu ñun kebenøsrkøbene, 
par, chibig køn. Trembe managatig øsig wamsrø kan dasiitø tøgaig 
kebyamikken søl gønrrun cha, pa tasig tøgaig tru møra melamnug 
tru managuen kwamø naasrø kebibgunrriibe; 44truyube nømui 
yau mab gushimera kwamøwei, katø nag managuen kwamøwei 
inchibsrø. 

45”Katø ñui srøb kaig maringarua kaigu ñun kebenøsrkøbene, 
trunungucha par, chibig køn. Trembe managatig øsig wamsrø 


El Nuevo Testamento en el idioma guambiano de Colombia, 2% ed. 02010 Wycliffe Bible Translators 


137 San Marcos 9, 10 


kandarø srøbgaig kebyamikken søl gønrrun cha, tru møra 
melamnug pa srøppaig kegutsig købgunrriibe, 46truyube nømui 
yau mab gushimera kwamøwei, katø nag managuen kwamøwei 
inchibsrø. 

47”Kabe ñui kab kaig maringarua kaigu ñun kebenøsrkøbene, 
trunun wesru, chibig køn. Trembe Tius nø ashib karub wainug kan 
gapto togaig kebyamikken søl gøn cha, pa gab pusraig tru mora 
melamnug kegutsig købgunrriibe; 

48 nømui yau mab gushimera kwamøwei, 

nag managuen kwamøwei inchibsrø. 

49”Kaguende mayeeløba tretøga larrøsrkøb lataitøwei naatøga 
larrøsrkailø gønrrun cha. 50Trebe tabig køn. Inchendø yandø tre 
larrmfig misrene, ¿katobe ñimbe chincha larrøbig martrague? 
Incha ñimbe fiimasiitø tre may larrig latailø guy. Inchawei ñimbe 
ambugurri igurri lata tab waramig køn— cha, Jesúsbe trenchibig 
køn. 


Keeba, sraimba petiyamumigwan Jesús waminchib 
(Mt 19.1-12; Lc 16.18) 


1 0 1 Jesúsbe truyugurri webya, Judea birausrømayba, 

Jordán bi ambøgatø pørr gal-labgatøsrømayba iben, katø 
trusrøngucha misaamera tulundzunab mendøben, nøbe trendø 
treeg marøbig kua, katø nømun kusrenanøb mendabig køn. 
2Inchen møiløgøsrøn fariseosmera Jesúswan kemallabe, trencha 
payibelø gøn, maig inchibig køtashchab: 

—¿Keebe srawan kutsamig chi meriimíig kø, chindah?— cha. 

3Inchen nømune trencha løtabig køn: 

—¿Moisésbe ñimune maig karuig køh?— cha. 

4Inchen nømbe trenchibelø gøn: 

—Moisésbe ka tarømisriyabasig køn cha. Srawan treeg martrab 
cha, eshkabig kilga marabe, ka tarømisramig køn daig køn— cha. 

5Inchene Jesúsbe trenchibig køn: 

—Moisés treeg marbashippe, ñimui manrrømera isumíig larrø 
mureløgurri ka treeg martrai ñimun porig køn cha. 6Inchendø 
srøsrø gwaløm chiwandøgucha marøb uras: “Tiusbe møwanba, 
ishuwanba ellmarig køn cha. 7Øyeekkurri møøbe møskawanba, 
usranba elatchun cha, nui sraimba kandø gønrrab. 8Incha tru 
pailøbe kan asrtø gønrrun” cha. Inchawei yandø pailø gømø, 

kan asrtø gon cha. 9Inchawei treeg købene, Tius kandø mara 
lindisaigwane møøbe tarømaramig kømøn— chibig køn. 

10Incha yausrø purrøwabe, nui kusrenangb pera uniiløbe trunun 
katøyug payen, 

11 Jesúsbe trencha løtabig kon: 

—Møikkøben srawan kucha, tarømisra, katøganba kasharabiibe 
nune itølula kørrømaran cha. 12Kabe sraingurringucha kewan 
kucha, tarømisra, katøganba kato kasharawabe, treetøwei 
itølulan— cha. 


Uregwan Jesús mayanguen tab gúilo gønrrain chib 
(Mt 19.13-15; Lc 18.15-17) 


13Inchen ureemeran Jesúsweimay srua amrrubelø gon, 
nø estsartrai. Inchen kusrenanøb pera uniiløbe tru srua 
amrrubelane namaptinchen, 14Jesúsbe trunun ashabe, nama, 
trenchibig kon: 

—Ureemerane merømø, naimay ka amrrubasay cha. Kaguende 
Tius ng ashib karub waibe nøm latailaiwein gøn cha. 15Nabe 
ñimun cierton trendamønrrun cha: Møikkøben Tius nø ashib karub 
wainuguigwan kan unø lataitøwei utaptinchimíibe managuen 
truyube kebinrraamøn— cha. 

16Incha nui kwalyu muta, tasigwan uregweim bala estsarabe, 
“mayanguen tabelø gonrrigay” chibig køn. 


Kan pua møg Jesúsba waminchib 
(Mt 19.16-30; Lc 18.18-30) 


17 Jesús nui maywan inrrab ibene, kan møg luløb arrua, nui 
merrab tømbønsrabe, trencha payibig køn: 

—Kusrenngbig tabig, ¿managatig øsig kømigwan Tius tranig 
tøgagønrrappe nabe chi maramerah?— cha. 

18Inchen Jesúsbe nune trencha løtabig køn: 

—¿Chindimba nane: “tabig” cha wamøgu? cha. Tabiibe kandø 
gøben, truibe Tiustø gøn cha. 19Nibe Tius maig maramigwan 
martrai pønsrailane yandø ashibig køn cha: *Kweechimøwei, 
itølulømøwei, nilømøwei, katøganelaimburab isa waminchimøwei, 
may wamincha chiyugøben kebenøsrkømøwei, ñui usri møskawane 
maig købash inchimø, tab indamig køn” tailan.— 

20Inchen tru møøbe trencha løtabig køn: 

—Kusrennøbig, nabe iilane kerriguh matsinø-unøgurri marøbig 
kur— cha. 

21 Inchen Jesúsbe tru matsinan tab ashabe, nun undag 
køptinchen, nøbe trenchibig kon: 

—Kan chigøsrøndø palan cha. Ya, ñui chi togagúigwan yana, 
waachameran tranø cha. Treeg marabe, ñibe srømbalasrømbe 
chigurrimbunø tøgagønrrun cha. Trugurrimbe arrua, nai mendig 
amø— chibig køn. 

22Inchen tru møøbe øyeeg taigwan mørøppe, nui maløbe 
minchiptinchibig køn. Incha truba isui ibig køn, kaguen truba 
puaig kua. 

23 Inchen Jesúsbe pøtøburab ashabe, nui kusrenangb pera 
uniilan trenchibig kon: 

—iTius nø ashib karub wainug puarmera kebambamibe truba 
murig kønrrun!— cha. 

24Inchen nui kusrenanøb pera uniilø trunun mørabe, truba 
kwaaren, Jesúsbe katøyug nømun trenchibig kon: 

—Nim nai ureezheelo, Tius nø ashib karub wainug kebambamibe 
truba murig køn cha. 25Kan camelloguen tsusain gal rrabyu 
illmø larrayandiig køben, kan puaibe Tius no ashib karub waisrø 
kebinrrab gaimanrrun— cha. 

26Inchen iigwan mørabe, nømbe masken kwaara, nømasiyaitø 
trenchib payiyabelø gøn: 

—Treeg købene, ¿kaigyugurrimbe mu gúi wesraig 
kønrrautah?— cha. 

27 Inchen Jesúsbe nømun ashabe, trenchibig kon: 

—Møgueløbe iigwan martrab gaimanrrun cha. Trune 
Tiusweimbe, chi treeg kømøn cha. Kaguen Tiusweimbe chitøgucha 
maramdiitø gøn— cha. 

28Inchen Pedrobe trenchib mendabig køn: 

—Au, nambe chi togagúigwan kerrigu elacha, fiui mendig 

amrruig køn— cha. 
29Inchen Jesúsbe trencha løtabig kon: 

—Nabe ñimun cierton trendamønrrun cha: Møikkøben nui 
yawan, nunelan, nuchalan, kabe usri møskawan, ureemeran, 
pirømeran nagurrimba, Tiuswei tabig srø wamgurrimba 
elachibiibe, 30møi yu piraube cien biejes menrraguen yamera, 
nunelø, nuchalø, usral, nusrkalø, pirømera utønrrun cha, 

chigøbendø indinab melamig kuindøgucha. Inchen kansrømbe 
managatig øsig kømigwan utønrrun cha. 31Inchen møiløgøben møi 
ya yu pirau nømmerrig bønrrabeløbe trusrømbe srabe melønrrun 
cha. Inchen yu pirau srabe melabeløbe trusrømbe nømmerrig 
bønrrønrrun— chibig køn Jesúsbe. 


Jesús katøyug no kwamigwan eshkab 
(Mt 20.17-19; Lc 18.31-34) 


32Katø Jerusalénmay nebambub amba, Jesúsbe nui kusrenanøb 
pera uniilai merrab ib pasrøbene, nømbe truba kwaariilø ambub 
gøben, kaneløbe wendau kørig kuilø ambubelø gøn. Inchen Jesúsbe 
katø tru doceelan nøørø wama, nun chi purainrrabigwan eshkab 
menda trenchibig køn: 

33 —Au, nambe Jerusalénmay nebambub amber cha. Trusrømbe 
tru Møg Misra Arrubigwane sacerdotesmeran karubelanba, 
tru Moisés pørigwan kusrenanøbelanba tranen, truiløbe nune 
kwanrrai pasra, judíos kømeelan tranrrun cha. 34Inchen nune 
indzaashib, illimbi tuchib, ichib srua gua, kweechen, pøn 
gwalømyube katøle øsiiranrrun— chibig kon. 


Jacoboba, Juanba kan chigøsrøn nømuyasig miab 
(Mt 20.20-28) 


35 Inchen Zebedeowei nusrkalø Santiagoba, Juanba, Jesúswan 
kemallabe, trenchibelø gøn: 

—Kusrennøbig, namuyasig nam kan chigøsrøn mianrreender cha. 
Kan treeg marøbsrumuguh— cha. 

36Inchen Jesúsbe trencha payibig kon: 

—¿Nimuyasig chi maramig balain gogue?— cha. 

37Inchen nombe løtappe: 

— Ni wainug tørguegwalmabiisrø namun kanun ñui kusrmay, 
kanun atsimay purrønnøbsrumuguh— cha trenchibelø gon. 

38Inchen Jesúsbe nømune trenchibig kon: 

—Nimbe chi miab pønrrermabguen mørmøn cha. ¿Na tru 
copayu mutsam biwan kabe ñim muchib, katø nan treeg chine 
trombgig nebub pinøbuløb arrubig na utamigwan ñim trunun utab 
inchague?— cha. 

39Inchen nømbe løtappe: 
—Øø, maramønrrundø— chibelø gon. 

Inchene Jesúsbe trenchibig kon: 

—Na mutsim biwane ñimbe muchibwei inchun cha. 

Kato tru nan puro rrombgig nebub pinøbuløb arrubig na 
utamigwangucha ñimbe utabwei inchun cha. 40Inchendø tru 
kusrmayba, atsimayba purramigwane, na rranamig kømøn 
cha. Tru purramibe nøm purronrrabelayasig tamariilaindø 
gon— cha. 

41 Inchen tru nui kusrenanøb pera uniilø diezeløbe trunun 
mørabe, Juanwanba, Jacobonba namab mendabelø gøn. Inchen 
Jesúsbe nømun wamabe, trenchibig kon: 

—Nimguen ashen judíos kømø misaameran karub purrabeløbe 
nom karub togagúilane maig kobash inchib, ke nøm garub 
purran cha. Inchen truyu møguelø nørreelø nøm garub 
purrabeløbe mungucha manchinrraingaig karub purrabelø 
gúi ashchai nømbe kenamaran cha. 43Trune ñimui utube 
ñimbe øyeelø gømumig køn cha. Treeg købgunrriibe, ñimui 
utu mas nuig kukkøbene, katøganelø karuindiig megamig kon 
cha. 44Inchen ñimui utu møikkøben ñimmerrig melag købene, 
mayeelø karuindiig megamig køn cha. 45Pøs tru Møg Misra 
Arrubikken katøganelø nuyasig marøb melønrrai arrumøtø, 
nøguen katøganelayasig marøb meganrrappa, nø kwaitøga truba 
nu misagwan purøbagarawa, kaigyugurri wesranrrappa arrig 
køn— chibig køn. 


Tru kabgaig Bartimeowan Jesús tamarøb 
(Mt 20.29-34; Lc 18.35-43) 


46Incha Jericösrø pua, Jesúsbe tru ciudayugurri nui kusrenanøb 
pera uniiløba misag truba nu beraig webya iben, kan kabgaig 
Bartimeo taig Timeowei nusrkai, “anzhig kettra' chib, miab may 
menda wawabe, 47 Jesús nazaretsriig kemallib arri mørøppe, 
trashib mendabig kgn: 

— iJesús, merrabsrø Davidwei Nusrkai, nan lastima 
ashcha!— chib. 

48Inchen ke møiløgøben niløtø wanrrai namingucha, nøbe 
trenchib mas mur trashibig køn: 

— iMerrabsrø Davidwei Nusrkai, nan lastima ashcha!— chib. 

49Inchen Jesúsbe pasramisrabe: 

—Wamay— chiben, nømbe kabgaigwane trenchibelø gøn: 

— ¡Chi isumo, kurraptinchi! cha. Kaguende ñune wamab 
pasran— cha. 

50Inchene nøbe nui tsina waigwan kuchib, portrappe, 
pasrambua, Jesúsweim bulusrø pubig køn. 51 Inchen Jesúsbe 
trencha payibig kon: 

—¿Nuyasig na chi maramig balota?— cha. 

Inchen tru kabgaibe trencha lotabig kon: 

—Kusrennøbig, nai kabmera ashibig misrimbe gøtan— cha. 

52Inchen Jesúsbe trenchibig kon: 

— Inrrø cha, ñui isubigwan nainug pasriitøgatø, tabig 
kørrømisran— cha. 

Inchen tru urastø tru kabgaibe ashibig misra, Jesúswei mendig 
ibig køn maywan. 


Jesús Jerusalén kebib 
(Mt 21.1-11; Lc 19.28-40; Jn 12.12-19) 


1 1 1Yandø Jerusalénsro chab pub amba, Betfagéba, Betaniaba 
pueblomerayu tru Olivos Tunsrø chab puabe, Jesúsbe nui 
kusrenanøb pera uniilo pailan trenchib karua ørøbig kon: 

2—Ø pinrrøguesrø yamera tsitsø bønrrabsrømay ambay cha. 
Trusrømbe pubyutø kan burro-unø muguen itøguaniimfig litsig 
wetørranrrabguen cha. Picha, srua amrrunrrigay cha. 3Inchippa 
møikkøben: “¿Chinchainchigue?” cha payene: “Señor palai indan 
cha. Katø petø pegutchun” chinrrigay— cha. 

4Inchen nømbe ambene, burrobe mayu kan yaskab pulu litsig 
pasrain gøbene, nømbe pichen, 5 møiløgøsrøn truyu pønrrabeløbe 
trenchibelø gøn: 

—¿Burrone chinchab pichigue?— cha. 

6Inchen nømbe Jesús maig taigwan treeg løtøben, truiløbe 
ka sruambashen, ”nømbe Jesúsweimay burro-unane srua amba, 
nømuim bala kewagúilan burron kayen, Jesúsbe itøguanabig kon. 
8Inchen truba yamelø nømui pala kewagúilan maywan kayen, 
kaneløbe chugøben nøørøsrø kullag srarcheelø lutiicha, maywan 
kayen, 2merrab amrrubelø lata, wendau amrrubelø lata trenchib 
trashibelø gøn: 

— iHosanna! chib; 
iSefior Tiuswei munchiyu nø ørig arrubiibe mayanguen tab 
gúig kon! chib. 

10 ¡Namui merrabsrø møskai David nø ashib karub waig kobig 
arrubiibe mayanguen tab indig køn! chib. 
iSrømbalasrømbe Hosanna!— chib, trashibelø gon. 
l1Inchen Jesúsbe Jerusalén pua, Tiuswei yau kebyabe, truyu 
chiwan gøben ambumay imay tab ashabe, yandø maaben 
gøben, Betaniasrømay nui doce kusrenanøb pera uniiløba ibig 
kgn. 


Jesús mamig niimø higuera tusrwan kaig nebunrrain chib 
(Mt 21.18-19) 


12Katø gwalom Betaniagurri webamba, Jesúsbe parøgwai 
møra, 13yabgurri kan higuera tusr ishiibaig pasrai ashabe, mamig 
niga tusr køtashchab ibene, tru higos nigam bølmera gømuben, 
ka ishiitø togaig wetørrabig køn. 14Incha Jesúsbe tru higuerane 
trenchibig køn: 

—Managuen fiuinukkurri mamig niguigwan muguen manrrab 
tamibe chi gaanrrun— cha. Inchen nui kusrenanøb pera uniiløbe 
nø trendaigwan mørøbelø gøn. 


Tiuswei yawan Jesús chish marøb 
(Mt 21.12-17; Lc 19.45-48; Jn 2.13-22) 


15Incha nømbe Jerusalénsrø pua, Jesúsbe Tiuswei yau 
kebyabe, truyu yanøb, penab inchib warabelan wambig 
webetab mendaptinchibig køn. Kato misagwan an yunømarøb 
purraig mishatsiimeran utsøbetab, palomamera yanøbelø 
purraigwan utsøbetab incha, 16katø mungucha truyube 
chigøben srua puramrramamíig kon. 17Incha trenchib 
kusrenangbig kon: 

—Tiuswei wamwan pørigube trenchibig kømuitarru cha: 

“Nai tab yabe mayeelø chu birausrø misaameraindøgucha 
Tiuswan wamindi ya gøn cha wamig kønrrun” daig. 

Trune fiimbe nileelø warain rrab marin gøn— cha. 

18Inchen sacerdotesmeran karubeløba, tru Moisés pørigwan 
kusrenanøbeløba mørabe, mandø incha kweetsamdiig køtashchab 
lab mendabelø gøn, nun køriimata, kaguende maya misaamera 
Jesús kusrenanigwan ke kwaara asha gøben. 19Inchen yandø yem 
gøben, Jesúsbe nui kusrenanøb pera uniiløba ciudayugurri webya 
ibig køn. 


El Nuevo Testamento en el idioma guambiano de Colombia, 2% ed. 02010 Wycliffe Bible Translators 


San Marcos 11 144 


Higuera tusr mamig niimíig yandø mul-laig 
(Mt 21.20-22) 


20Incha gato løtsø truwan puraamben, tru higuerabe kutøgue 
srølbafiau mul-lain gúi ashabe, 21 Pedrobe Jesús trendaigwan isua, 
nune trenchibig køn: 

—Au, Kusrennøbig, tru fi kaig nebubash cha trendaig higuerabe 
chab mul-labguen indin gøn— cha. 

22Inchen Jesúsbe trenchibig kon: 

—Nimui isubigwan ke Tiusweinuutø pasra bønrray cha. 
23 Nabe ñimun cierton trendamønrrun cha: Møikkøben i 
tunwanma øyah taimbe: “Yugurri mendamisra, maryu kebeñ” 
cha. Incha nui manrrøyu treeg kømuptinchaitamab isumøtø, 
maig taig ke treeg marig kønrraitamab kørebene, treeg 
marig kønrrun cha. 24 Inchawei nabe ñimun trendamønrrun 
chibig køn: Nim chiwandøgucha Tiusba waminchib miappe, 
chabguen trunun utabguen indermab kørewabe, ñimbe 
utønrrun cha. 25Incha ñim Tiusba waminchib pønrrappe, 
møigwan gøben namig isuig togaguabe, nø kaig marigwan 
ulø baymønrrab, pesannamig køn cha, srombalasro wabig 
ñimui Møskaingucha ñimui kaig mariilan treetowei ulø baymø, 
pesannaig kønrraimbe. 26Kaguende katøgan ñimun kaig maren, 
ñimma pesannamø, ulø bayene, ñimui Møskai srømbalasrø 
wabikkucha pesannamø, ñimui kaig mariilan ulø bayrrun— 
chibig køn. 


Jesúswei karumburab karuibe mu mandamgaig 
(Mt 21.23-27; Lc 20.1-8) 


27 Incha katøle Jerusalénmay amrrua, Jesúsbe Tiuswei yau 
llirab ufiene, sacerdotesmeran karubeløba, tru Moisés pørigwan 
kusrenanøbeløba, misagwan karubelø kølli misaameraba nun 
kemallabe, trencha payibelø gøn: 

28-—¿Ni mariilane mu garua basriitøgarre margu? cha. Kabe 
æøyeeg maramelane mu garua basrta?— cha. 

29Inchen Jesúsbe trencha løtabig kon: 

— Na ñimun kan chigøsrøn payrrab inchar cha. Nan løtøbene, 
øyeelan martraimbe nan i mu mandamgaig marig chugurriig kuig 
na ñimun eshkarrumøn cha. 30Juan misagwan piu umbu ulsrøb 

uniibe ésrømbalasrøngurrin gúig ko chindah, kabe møgueløgurrin 
gúig kø chindah? cha. Løtørray— chibig køn. 
31 Inchene nømdø trenchib payiyab mendabelø gon: 

—Trube, nam: *Srømbalasrøngurrin gúig køn” chibene, nøbe namune 
trenchinrrun cha: “¿Chindimba nune køremøgue?” cha. 32Kabe: 
“Moguelogurrin gúig køn chinrrab ashendo, ¿maig købsruerah?”— cha. 
Øyan chippe, kaguende nømbe misagwan kørig isuarre inchibelø gon, 
kaguende mayeeløba Juanwane cierton Tius maig karuigwan eshkabig 
kui asha tøgagøbelø gøben. 33Treekkurri Jesúswane trenchibelø gon: 

—Maig kuindøbeh— cha. 

Inchen Jesúsbe trenchibig køn 

—Trube, nagucha eshkamumønrrun cha, iilan na mu garuitøga 

marigwan.— 


[4 


Kwallibelø larrø gailan kemesra wamindig 
(Mt 21.33-46; Lc 20.9-19) 


1 2 1Incha Jesúsbe 'øyeeg lataitøwein gon” chib kemesra 
wamindiiløtøga eshkab menda, trenchibig kon: 

—Kan møg nuim birau uvas tra mara, trugurrimbe panig 
basra, uvas piwan wesrumikkucha pirau tamara basra, katø tru 
ellmarigwan ashib laramig kan ya-unø palaig mara basran cha. 
Incha nui pirøwan katøganelan misrigwan pirishinrraptø kwallchai 
tranabe, yabsrømay yan cha. 2Incha yandø lurramig puben, nui 
kan karuindiig megabigwan tru kwallchab utabelan tru kanbalo 
lurrigwan utønrrai karua øriibe, 3ngmbe nun kemøra, kurragucha, 
chiguchagaig ørøbelø gøn cha. 4Inchen tru puaibe katøgan 
karuindiig megabigwan øren, truigwane turyu larrøgucha, nømbe 
tsalo wamabelø gon. *Inchen tru ellmarig buaibe katøgucha 
katøgan karua øren, truigwane kweetsin gøben, katobe mas yam 
øren, kanelane kurrabetab, kanelane kweechib inchibelø gøn. 

6”Inchen srabe yandø katøgucha kandø kørrømisrøbig kon, truibe 
nui trag nusrkai, undaaraig. Incha yandø srabebe truigwan ørøbig køn, 
trenchib: “Nai nusrkawane chinchimønrrun” cha. 7Treendingucha 
tru kwallibeløbe kangurrin gangurri nømasiyaitø trenchibelø gøn: 
“Pirgwan ketig utønrrabiibe iigwein gøn cha. Kwetchab amun cha. 
Pirøbe namuin gørrømisrtrun” cha. 8Incha nusrkawane kemøra, 
kweecha, asrwane tru uvas traugurri weguchibelø gøn— cha. 

9Incha Jesúsbe trenchibig kon: 

—¿Tru uvas tra buaibe chi martrerah? cha. Arrua, tru 
kwallibelane kweecha, tru uvas trawane katoganelan tranrrun 
cha. 

10'¿Nimgan Tiuswei wamwan porigu iigwan mana lemeelø 
gøtirru? cha: 

Tru ya marøbelø kaasig sruube katsiisrø pølbasra wayamig 
mas puro tab srukken misrin gon daigwan. 

11 Señor Tius øyeeg marene, 

namuin gabyube truba tabig asønatan cha.— 

12Inchen Jesúswan merrarrawa sruamrrab kemørtrab inchibelø 
gøn, kaguende tru 'øyeeg lataitøwein gøn cha waminchippe, 
nømun guemesra wamindi møra. Inchendø nømbe misag truba 
nuwan køriimata, kagøbasha, pasramnetø ambuptinchibelø gøn. 


Tiuswein gønrrabigwane Tiuswan rranøppe, Césarwein 
gønrrabigwane Césarwan rranøb 
(Mt 22.15-22; Lc 20.20-26) 


13Incha Jesúsweimay mø fariseosmeran gøsrønba, 
Herodesweingateelanba ørøbelø gøn, chigøben wamindingarua, 
no kalø løtøbene, truyu kebenøsrkønrrab isua. 14 Inchen truiløbe 
amrrua, trenchibelø gøn: 

—Kusrennøbig, ñibe ciertonigwan waminchib møg kui aser 
cha. Kato misag maig chitanmaptø mørøb pasrømiig køn cha. 
Kaguende ñibe mundøgucha nømun mailø gøtasha kandaroto 
imøtø, Tiuswei maywan fiibe maig kusrenanamigwan cierton 
sølwan gusrenanøbig køn cha. Trube, ¿tru Roma maya misagwan 
karub wabigwan nam an pagaramig merømuig køh? Kabe, ¿merig 
køh, chinderah? cha. ¿Tranrrautah? Kabe étranmønrrautah?— 
chibelø gøn. 

15Inchen Jesúsbe nømune ka isatø, palatø tab inchib chib 
pønrrai ashabe, trenchibig køn: 

—éNane chindimbarre kebenøsrkønrrab inchigue? cha. Kan 
pagaram anwan srua amrruy cha, na ashchab.— 

16Inchen srua amrruben, Jesúsbe trenchibig køn: 

—¿l anyu maløba, i munchi poriibabe muin gøh?— cha. 

Inchen nømbe: 

—Tru Césarwein gøn— chiben, 

17 Jesúsbe trencha løtabig kon: 

—Césarwein gøbene, trube, Césarwan tranay cha. Inchen 
Tiuswein gøbene, Tiuswan tranay— cha. 
Inchen nune ke kwaara ashibelo gon. 


Kwailø gatole øsiiranrrab gúigwan payib 
(Mt 22.23-33; Lc 20.27-40) 


18Inchen mø saduceosmera gøsrøn Jesúswan ashchab ambubelø 
gøn. Truiløbe tru kwabeløbe øsiiramønrrun chibelø guabe, 
Jesúswane øyeeg bayibelø gøn: 

19—Kusrennøbig, Moisésbe namun treeg børa gørrømarig køn 
cha: "Møigwei nuneg køben kwawa, srawan urekkaig kørrømarene, 
trube, tru nuneebe piudaba kasharawa, nuneg kwabigweimburab 
ureg tøgagømig køn” chibig. 20Trube, siete nunelø købig køn 
cha. Indiibe srøsriibe kasharawa, chi urekkaig kwaben, 21 tru 
wendauikkucha tru piudaba kasharawa, katø chi urekkaitøwei 
kwaben, katø tru pøn gønrrabyuigwangucha treetøwei nebuben, 
22yandø søteeløba tru ishuuba kasharawa, møikkucha ureg 
kørrømarmøn cha. Inchen yandø srabebe ishukkucha kwan 
cha. 23Trube, tru kwabelø katø øsiirabene, énøbe møigwei srain 
gønrrerah? cha payibelø gøn, tru sieteeløba nune srai mara 
togagúig købene.— 

24Inchene Jesúsbe trencha løtabig kon: 

—Nimbe mando gúinguen mørmøwa pella bønrrappe, ¿Tiuswei 
wamwan porigwanba, kato Tiuswei maramburab marigwanba tab 
nebua ashmeelø guarre pella bønrrømøtirru? cha. 25Kaguende 
kwailo katøyug øsiirappe, kasharamøwei, kasharanmøwei inchun 
cha. Treeg kømøtø, srømbalasrø ångelesmera latailøtøwein gønrrun 
cha. 26Inchen tru kwailø katø øsiiramigweimburappe éflimgan 
Moisés pørigu lemeelø gøtirru? cha, tru tusr-unø naarabigugurri Tius 
nun øyah taigwan: “Nabe Abrahamwei Tius, Isaacwei Tius, Jacobwei 
Tius kur” cha trendaigwan. 27 Tiusbe kwailai Tius kømøtø, øsiguelai 
Tius køn cha. Inchawei fiimbe purø nu pella bønrran— chibig køn. 


Tius karua martrai pønsrailai utuig mas nuig 
(Mt 22.34-40) 
28Inchen tru Moisés pørigwan kan kusrenanøbig tru “maig køb’ 
cha, payiyab gøben mørøb pasrabiibe, Jesúsbe søl løti mora, nun 
kemallabe, trencha payibig køn: 

—¿Tius martrai karua pønsrailai utuig mas nuibe møig 
køh?— cha. 

29Inchen Jesúsbe trencha løtabig kon: 

—Tru martrai karua pasrig mas nuibe iig køn cha: “Au, 
Israel misag, møray cha. Namui Señor Tiusbe, Señor noto gon 
cha. 30Señor ñui Tiuswane ñui manrraugurri kerrigu newan 
undaaraitøgaba, kerrigu ñui øsig basraitøgaba, kerrigu ñui turtøga 
isumburab isuitogaba, katø kerrigu ñui asru chishkømburab chish 
kuitøgaba undaaramig kon” tan cha. 31 Inchen tru wendauibe 
iig køn cha: “Nima fiiasiitøwei maig undaguig køppe, ñui 
mendaigwangucha treetøwei undaaramig køn” cha. Tru maig 
maramigwan martrai pønsrailø i pagatø lataig nørreeløbe 
katøgane chi gaagøn— cha, trenchibig køn. 

32Inchen tru Moisés pørigwan kusrenanøbiibe trenchibig køn: 

—Kusrennøbig, fiibe sølwein dan cha. Tiusbe kandø gon 
chib, katøgane mu gaagøn chib, 33Tiuswan kerrigu ñui 
manrrøtøgaba, kerrigu fiui isumburab isuitøgaba, kerrigu 
fiui asru chish kømburab chish kuitøgaba undaarab, katø 
mendaigwangucha nøasiitø lataitøwei undaarab indamig 
køn cha trenchippe. Iilan mariibe Tiusweyasig traniiba, katø 
animalmeran kweecha Tiusweyasig parriiløba lataitøguen 
gømøtø, mas nuig køn— cha. 

34Inchen Jesúsbe truibe ke tab isua løti ashabe, nune trenchibig 
køn: 

—Tius nø ashib karub pasrainug pumibe ñibe ke tre yab 
pasrømøn— cha. 

Inchen yandø gatøbe Jesúswane mugucha chi payrrab 
inchimeelø gøn. 


éCristobe mui Nusrkain gøh? 
(Mt 22.41-46; Lc 20.41-44) 


35 Jesús Tiuswei yau kusrenangb pasrøwabe, trencha payibig 
køn: 
—¿Tru Moisés pørigwan kusrenanøbeløbe chindimba 
tru Cristone Davidwei misagugurri arrubig køn dah? cha. 
36Kaguende Davidtøweinguen Espíritu Santo eshkaig trendaig 
køn cha: 
Señor Tiusbe tru nai Señorwane trendan cha: 


El Nuevo Testamento en el idioma guambiano de Colombia, 2% ed. ©2010 Wycliffe Bible Translators 


149 San Marcos 12 


“Nai kusrmaygatø wamisr cha, 
ñui ashig kømui inchib tsalø inchibelan 

ñi itøbunønrrai ñui srøb umbu na pønsramnegatig.” 
37 Pøs Cristone David nøtøweinguen: “Señor” cha wamøbene, trube, 
¿mandogurri Cristobe Davidwei nusrkain gønrrab gøh?— chibig 
kgn. 

Inchen misaamera truba nu basrabiibe truba chull mørøbelø 

gón. 


Moisés porigwan kusrenanøbelan nóm mailø gúigwan Jesús 
waminchib 
(Mt 23.1-36; Lc 11.37-54; 20.45-47) 


38 Jesús kusrenangb pasrøwabe trenchibig køn: 

—Tru Moisés pørigwan kusrenanøbelane ashiptø guy cha. 
Truiløbe kørrabelø kewa llirab amønamig chullelø gøn cha, katø 
penab, yanøb indiisrø nømune maig købash kømø, truba tab 
wamønrrai inchib, 39 katø judíosmera tulundzuni yamerayube 
purø tab purramdønug purrag kui indamba, katø lincha tabig 
mabyugucha nørreelø purrainug purø tabigu purrag kui indamba 
inchibelø gøn cha. 40Incha gatø piudasmeran nømui yameran 
kerrawabe, tabelø misrøb ke ka yandø truba yana Tiuswan 
waminchibelø gøn cha. Truiløbe møra melamig mas nuigwan 
utønrrun— chibig køn. 


Waacha biudai an guegutsig 
(Lc 21.1-4) 


41 Mana gøsrøn Jesús Tiuswei yau Tiusweyasig an 
guebusrinug tru binrrøgue wabene, truba nu misaabe truyu an 
guebusrøb gøben, truba yamelø puarmerabe truba nørrøweyig 
an kebusri ashibig køn. 42Inchen truyu kan waacha piuda 
arruabe, truyu pagatø øskø andø purø lamøzhig kebusren, 

43 Jesúsbe nui kusrenanøb pera uniilan wamabe, trenchibig 
køn: 

—Nabe ñimun cierton trendamønrrun cha: I waacha piudabe 
cajayu pusrøbelø kanelø lataguen gømø, mas nu guebusran cha. 
44Kaguen mayeeløba nømbe undaigwandø rranen, trune nøbe 
waacha gøptø, nui kerrigu togagúigwan tranan cha, tru nui øsig 
tsumig kerrigu togagúigwan.— 

Tiuswei yawan pinisaig kønrrun cha, Jesús eshkab 
(Mt 24.1-2; Lc 21.5-6) 


1 3 1 Jesús Tiuswei yaugurri webibene, møikkøsrøn nui 
kusrenanøb pera uniilai utuibe, trenchibig køn: 

—iKusrennøbig, ñiguen ash cha, kan yeeg nørrø sruumera, yeeg 
nørrø yamera gúita!— cha. 

2Inchen Jesúsbe trencha løtabig køn: 

—¿Yeeg nørrø yamera mariilan ñigan ashkuh? cha. Yube ni kan 
srukken katøgan srug balabe kørrømisrmønrrun cha. Kerriguba 
pøtiitsig kønrrun— chibig kon. 


Señor arrum lutau chigøben kønrrabig 
(Mt 24.3-28; Lc 21.7-24; 17.22-24) 


3Incha Jesús Olivos Tunsrø Tiuswei ya basrab pinrrøguesrø 
wabene, Pedroba, Jacoboba, Juanba, Andrésbabe nundø nøørø 
trencha payibelø gøn: 

4—Øyeebe mana purainrrab gúi namun eshkarra 
cha. ¿Tru kerrigu treeg nebunrrabigwan asamibe chitø 
guenamisrtrerah?— cha. 

5Inchen Jesúsbe trenchibig køn: 

—Ashiptø guy cha, mugøben ñimun peløsrkønrrain gømø. 
6Kaguende møiløgøben nai munchiyu truba nu amrrua 
trenchinrrun cha: “Nabe truig kur” chib. Trumay misaameran 
isa wamincha truba nu peløsrkønrrun chibig køn. 7 Incha, 
misaamera gatøgan peesrø misaameraba purø rrømbøig kørig 
kømdiig kwayab kweetsiyab gøn” chib, katø, “puro rrømbøig kørig 
kømdiig kwayanrrab gør” chib ñim wamindi mørabe, mandøguen 
gømui inchib kwarmøtay cha. Kaguende øyeebe trendø treeg 
purainrrabigwein gøn cha. Inchendø katøgucha patsamibe 
pumø srø gønrrun chibig køn. 8Peg misaamerabe katøgan peg 
misaameraba kwayaben, katø rey karumburab ashib karuim 
biraueløbe katøgan reywei misaameraba kwayanrrun cha. Trune 
chusrøn gøben pirø trømbøig kønøben, parø arruben, iiløbe kan 
ishuwan unø tammisrtrab pusrkwab pølbasri lataitø gønrrun cha. 

9”Inchawei ñimasiyaito tab ashiptø guy cha. Kaguende ñimune 
karubelai tasku tranen, katø judíosmera tulundzuni yamerayu 
ichabetab inchun cha. Katø fiimune karubelø nørreelai merrab, 


[4 

reymerai merrab nagurrindø pønrramig kønrrai martrun cha, trumay 
ñimbe naimburabigwan wamindamig kønrrain cha. 10Srabe gwaløm 
pumøwatø Tiuswei tabig srø wamwan yu pirau maya misaameran 
eshkab kusrenanamig nebunrrun cha. 11 Inchen ñimun merrarrawa, 
tru misagwan ashib karub purrabelaimay trannrrab srua ambene, chi 
tamermab merrabwei isumønrrigay cha. Tru uras wamincheenchen 
Tius maig waminchai tranen, treeg waminchigay cha. Kaguende ñim 
gomoto, Espíritu Santo waminchun, chibig køn. 12Inchen nuneebe 
nømui nunewandøwei kwetchai tranen, møskaimbe nusrkawan 
rranen, ureemerabe møskalan namig kurra, kwetchai tranrrun 
cha. 13 Maya misaabe ñimune nagurrindø tsalø indiilo gonrrabguen 
cha. Inchendø srabe gwalømgatig chigúingucha megabig megabiibe 
kebeñchabig komíig kaigyugurri wesraig kønrrun, chibig kon. 

19”Tru pinishinrrabig trømbøig køsøngønrraptiig truig nø basramnug 
kømubendø, ñim truyu pasrai ashabe (lebiibe iigwan tab chigúi mør), 
trube, Judea birau warabeløbe tun balasrømay wegørra lulay cha. 
15Inchen tru gwaløm nui ya bala wambig wabiibe chigøben wesrunrrab 
kørraarrua, umbu kelulmumig køn cha. 16Katø chugøben trausrø 
uñibiibe nui itøtsinigwan tranrrab arrumumig kon. 17 ¡Ishumbur 
waachamera, tru gwalømmerawan patsø gwanrreelø, kabe muchib 
ureg tøgarmeraimbe maig konrrer! chibig køn. 18Inchawei ñimbe 
Tiusba waminchib miay cha, trømbøig pishin gwalømmerawan lulamig 
nebumonrrai. 19 Kaguende tru gwalømmerawane purø rrømbøig 
nebuinab melamig attrun cha. Tius chigurrimbunø købigwan marøb 
uraskurri møingatig øyeebe kaagúig, katøbe managuen pyeebe 
kaanrrun cha. 20Señor tru gwalømmerawan landøranmuisruandøbe, 
mugucha øsig waramgaig kønrrun cha. Inchendø nuyasiitø gønrrai 
tarømariilø, tru nø lawa wesruiløgurri landøranin gøn cha. 

21”Inchawei tru gwalømmerawan møikkøben ñimun: “Asay, yu 
Cristo pasran” chib, kabe: “Asay, uyu pasran” daingucha, køremøtay 
cha. 22Kaguende møiløgøben “Cristo guer” chib, isatø inchibeløba, 
katø ‘Tius maig karuigwan eshkabelø guer’ chib isatø inchibeløba 
amrrunrrun cha. Incha nømui maramburab marøb mariilø, nørreelø 
asha gømig kenamariiløba, nørreelø kwaara asha gønrrai mariiløba 
martrun cha, misagwan treeg incha peløsrkønrrab. Incha Tius nuyasiitø 
tarømariilanguen kegørrøsrkamdiig kuimbe, kegørrøskønrrab inchun, 
chibig køn. 23Inchawei ñimbe tab isua ashiptø guy cha. Nabe fiimune 
iigwan kerriguba puraimøwatø chab eshkar cha. 

Møg Misra Arrubig mandó arrumigwan waminchib 
(Mt 24.29-35, 42, 44; Lc 21.25-36) 


24”Inchen tru gwalømmerawan, tru treeg isumdø gwalømmera 

chab puraibene, 
nøsiibe yandø kwaben, pølbe yandø pilømuben, 
25 estrellamerabe srømbalasrøngurri kørrab amrruben, 
katø srømbalasrø purø nørreelø pønrrabelan 
kønøgøb sruagutsiilø gønrrun chibig køn. 

26Inchen tru Møg Misra Arrubiibe purø nuig maramburab maramig 
tøgaig tørguegwalmabig wañiyu arruben, misaamerabe ashchun 
chibig køn. 27 Incha nøbe nui ångelesmeran øra, ambugurri, 
igurri, walligurri, wagurri pirau maya yabsrøngurri kandarø 
srømbalasrøngatig nui lawa wesruilan kanbalatø tulishinrrun cha. 

28”Kan higuera tusrwanma asha kusrey. Nui srarmera uturcheelø 
misrøb, ishiimera weguchene, ñimbe pachig kwalømmera arrumig 
yandø lutau gúi ashibelø gøn cha. 29 Øyeetøwei ñim iilan purayai 
ashabe, attrabiibe attrab yaskabuguen basraitamab isua guy, 
chibig køn. 30 Pøs nabe ñimun cierton trendamønrrun cha: Møin 
gwaløm misaamera pinømøwatø, øyeeløbe kerrigu purainrrun cha. 
31 Srømbalaba, pirøbabe patsøben, na wamindiibe ka wamindiitøbe 
purainrraamøn cha. 

32”Inchendø tru treeg punrrab gwalømwanba, uranbabe 
mugucha ashmøn cha. Srømbalasrø ångelesmeraguen ashmøwei, 
ni Tiuswei Nusrkai ashmøwei indan cha. Trunun ashippe, 
Møskaindøwei asan, chibig køn. 

33"Inchawei ñimbe pesannamø, tab ashiptø guy cha, kaguende 
fiimbe øyeebe mana burainrrabig kui ashmøwabe. 34 Kaguende iibe 
kan møg nui yaugurri yabsrømay webya inrraptø, nui karuindiig 
melabelane nui yawan ashib gønrrai kørrømara, kanun ganun 
nømui maramigwan marøb gønrrai karua bønsra, tru yaskabu 
ashib pasrabigwane chigøben kømønrrai ashib pasrønrrai karua 
basra ibig lataitøwein gøn cha. 35 Inchawei ñimbe ashiptø guy, 
chibig køn. Ya buaig pilliraben gúi, kabe yem døbøtag kui, kabe 
kallu wamøben gúi, kabe løtsø gúi, mana attrab gúi mørmøwabe. 
36Inchippa møi møi arrua, kib warøben wetørrainanrrab gømø 
cha. 37Inchawei na ñimun maig taibe, mayeelan katø treetøwein 
damønrrun: ¡Munig, kasriitø guy! — cha. 

Jesúswan mando incha kemøramigwan waminchib 
(Mt 26.1-5; Lc 22.1-2; Jn 11.45-53) 


1 4 1Pascua fiestan maramiba, tru Pirri Levaduragaig 

maig Fiestan maramiba yandø pa gwalømdø 
baløben, sacerdotesmeran karubeløba, tru Moisés pørigwan 
kusrenanøbeløbabe Jesúswan kwetchab chigøben isa mando incha 
kemøramdiig køtashchab inchib guabe, 2trenchibelo gøn: 


— Fiesta utu marmønrrab cha, misaamera ke chindi asamgaig 
inchimønrrain— cha. 


Kan ishug Jesúswan may irrabzhiitøga ito lushib 
(Mt 26.6-13; Jn 12.1-8) 


3Betaniasrø tru Simón Leproso taigwei yau Jesús wabene, kan 
ishug alabastro limetayu nardotøzhig chi undisaimfig, netsiig, 
truba may irrabig, puro nuweyigwan srua, kemalla, Jesús 


AE 

mishatsigu wamnetø, limetan pushippa, tru may irrabigwan tur 
bala itølushibig køn. 4Inchen møiløgøsrøn truyu purrabeløbe nama, 
nømdø trenchibelø gon: 

—¿Purg may irrabzhigwan ke ka yandøbe chinchabrre lusah? 
cha. 5Waachameran purugumig kan trescientos denarios 
menrraweinguen yanøbsruinrrun— cha. 

Nømbe tru ishuwane truba namig waminchib gøbelø gon. 
6Inchen Jesúsbe trenchibig kon: 

—iKagøbasay! cha. ¿Chinchabrre inchigue? cha. Nøbe nayasig 
truba tabzhig maran cha. 7 Waachamerane chu uragucha ñimui 
utu tøgagua, ñim nømun tabig maramdiig købene, tabig martrun 
cha. Trune nane yube chu uragucha tøgagønrraamøn cha. 81 
ishuube nun maig maramdiig nebuben treeg maran cha. Nai 
asrwan manawei kanmayto may irrabzhigwan srølan cha, nan 
søramigweyasig. 9 Nabe ñimune cierton trendamønrrun chibig 
køn: Yu pirau chutøgucha Tiuswei tabig srø wam kaigyugurri 
wesrabigwan eshkab kusrenaniisrømbe, tru nø marigwangucha 
tøga waminchun cha, nun pesannamø, isuig kønrrai.— 


Judas Jesúswan ashig kømui inchibelan tranøb 
(Mt 26.14-16; Lc 22.3-6) 


10Inchen Judas Iscariote, tru doce Jesús kusrenangb pera 
uniilai utuig, sacerdotesmeran karubelan Jesúswan nømui tasku 
trannrrab waminchab ibene, 11 nømbe trunun mørøppe, truba 
kasraarawa, an rrannrrab misrøbelø gon. Inchen Judasbe Jesúswan 
mandø incha tranamigwan yandø lab mendabig kon. 


Señorwei Pascua mamig 
(Mt 26.17-29; Lc 22.7-23; Jn 13.21-30; 1 Co 11.23-26) 


12 Tru Pirri Levaduragaig maig Fiesta pølbasrøb gwaløm, tru 
Pascuayasig ubisha-unan kweechib gwaløm, Jesúswei kusrenanøb 
pera uniiløbe nun trencha payibelø gøn: 

—¿Pascua mamigwan ñuimbe chu tamartrab ambamø?— cha. 

13Inchen nøbe nui kusrenanøb pera uniilan pailan trencha karua 

ørøbig kon: 
—Ciudayumay ambay cha. Truyube kan møg pigøtsø mutaig 

ñimun katøben, truigwei wendautø amrrigay cha. 14Incha truig 
kebyainug kebambabe, ya buaigwane ñimbe trenchinrrigay cha: 

*Kusrennøbiibe ñun trendan cha: ¿Nai kusrenanøb pera uniiløba 
pascua mamigwan mab purram salabe chu gøh?” cha. 15Inchene 
ya buaibe pala pisusrø kan nu sala chiguen palomíig yando ke 
chab tamarikken ñimun eshkanrrun cha. Inchen ñimbe namuyasig 
truyu tamartrigay— chibig køn Jesúsbe. 

16Inchen nømbe amba, ciudayu puabe, Jesús nømun maig taig 
treeg wetørrawa, tru Pascuan tamarøbelø gon. 

17Inchen yandø yem gøben Jesúsbe nui doce kusrenanøb pera 
uniiløba pua, 18mishatsigu mab purrøwabe, Jesúsbe trenchibig køn: 

—Nabe fiimun cierton trendamønrrun cha: Nim møikkøsrøn naba 
mab wabig nan ashig kømui inchibelaingato misra, nan trannrrab 
gøn— cha. 

19Inchen nømbe truba isui inchib menda, Jesúswan kan gan 
payibelø gøn: 

—¿Kabe na gøbra, chinderah?— chib. 

20Inchen Jesúsbe trencha løtabig kon: 

—Nim doceelai utuig køn cha, naba i nindagutøwei pirriwan 
kebishibig. 21 Pøs, tru Møg Misra Arrubiibe Tiuswei wamwan 
pørigu maig pørig basrøben, truwan pureb iben, trune itru møg 
waacha! tru Møg Misra Arrubigwan ashig kømui inchibelan 
trannrrabigweimburappe, yeekkucha gúita, chibig køn. Trembe 
truibe kal-lamuig kuinguen søl gøbsruinrrun— cha. 

22Incha mab purrappatø, Jesúsbe pirriwan muta, Tiuswan 

“mayanguen pay” cha, pirishabe, nømun trenchib srørrøbig kon: 

— Cha, may cha. libe nai asr køn— cha. 

23Incha katø copan muta, Tiuswan 'mayanguen pay” chabe, 
nømun purøørøbig køn. Inchen tru copayuigwan søteeløba 
muchibelø gøn. Inchen nøbe nømun trenchibig køn: 

24 —Tig, nai animbe, Tius tru misagweyasig srø acuerdon mari 
anin gøn cha. Tru animbe truba nu misagweyasig lusig køn cha 
25 Nabe ñimun cierton trendamønrrun cha: Uvas piwane mas 
muchimumønrrun cha, nai Møskai nø ashib karub waisrø katøyug 
fiimba mutsam gwalømgatig.— 


Pedro nan *ashmiig kur’ chinrrautan cha, Jesús trenchib 
(Mt 26.30-35; Lc 22.31-34; Jn 13.36-38) 


26Incha kan himnon chab cantawabe, Olivos Tunsrømay amba, 
27 Jesúsbe trenchibig køn: 

—Nimbe mayeeløba nainug isua pønrraigwan trubishinrrun 
cha. Kaguende Tiuswei wamwan porigu øyah chibig porig basran 
cha: 

“Ubisha ashibigwan na kweechen, 
ubishamerabe nøørøtø chab lulrrun” chibig. 
28 Inchendø nabe katøyug øsiirappe, ñimguen ammøwatø, nabe 
Galileasrømay yamønrrun— cha. 
29 Inchen Pedrobe trenchibig kon: 

—Mayeeløba ñuinug isua pønrraigwan trubisaingucha, na 
gúimbe tarømisrmumønrrun— cha. 

Inchen Jesúsbe trencha løtabig køn: 

30—Nabe ñun cierton trendamønrrun cha: Møi yemdøweinguen 
kallu pamay wamømøwatø, ñibe pønmayguen nan “ashmíig kur 
chinrrautan— cha. 

31 Inchen Pedrobe truba inchib trenchibig køn: 

—Niba nan kwamig nebuinguen, nabe managuen ñun “ashmíig 
kur’ chimumønrrun— cha. 

Inchen søteeløba treetøwein chibelø gøn. 


Jesús nui Møskaimba Getsemanisrø waminchib 
(Mt 26.36-46; Lc 22.39-46) 


32Incha nømbe kanbalø Getsemaní taisrø puabe, Jesúsbe nui 
kusrenanøb pera uniilan trenchibig køn: 

— Yu purramisray cha, nai Møskaimba na wamindamne.— 
33Incha Pedronba, Jacobonba, Juanwanba pera yabe, truba 
rruba isui, ni mumayguen tab gømui inchib menda, 34trenchibig 

køn: 

— Nai manrraube isubiitø kwabguen ka kwamdiig køtan cha. 
Nimbe yutø kørrømisra, kimø burray— chibig køn. 

35Incha Jesúsbe katøguchi ambuurø ya, pirau sraløptincha, 
Møskaimba waminchib miabig køn: 

—Tru puro rrømbøig attrabig nan treeg punrrain gømubene, 
treeg pumugasam— chib. 36Katø Tiuswan trenchib miabig 
køn: 

— Abba, nai Møskain chib, ñuimbe chitøgucha kaimamø, 
maramdiitø gøn cha. I copan nan tarømartra cha. Inchendø na 
maig isuig køben, treeg kønrrain gømøtø, fiun maig maramdiig 
køben, treeg kønrrain— chib. 

37Incha nui kusrenanøb pera uniilaimay arrua, kib purrai 
wetørrawabe, Pedrone trenchibig kon: 

—Simón, ¿kib watirru? cha. ¿Kan uratøguen kimø, kasriibe 
wanrrab gaimatirru? cha. 38Kimo, Tiusba waminchib purray, 
chibig køn, chiyugøben kaigyu kegørrømønrrappe. Ñimbe 
tabigwan martrabwei isuingucha, fiimui asrbe kullaguig køn— cha. 

39Incha gatøle Jesúsbe ya, treetøwein chib Møskaimba 
waminchibig køn. 40Incha katø arruabe, katøguen nui kusrenanøb 
pera uniilane kiptøwei burrain gúi wetørrabig køn, kaguende 
nømui kabmerabe kigøbiitø ke kanaim burrøwa. Incha nømbe 
mancha løtønrrab gaimabelø gøn. 41 Inchen Jesúsbe pønmay 
gønrrabyu arruabe, trenchibig køn: 

—éKatøgucha ñimgan israb, kib srø warøtirru? cha. Yandø tsabø 
gøn cha. Ura pun cha. Yandø tranan, chibig køn, tru Møg Misra 
Arrubigwan kaig marøbelai tasku. 42 iKurray, chibig køn. Amrrab! 
cha. Nan ashig kømui inchibelaingatø pasramisrøbig nan trannrrab 
arrubguen indan cha. iAsay!— chibig køn. 


Jesúswan merrarrawa srua ambub 
(Mt 26.47-56; Lc 22.47-53; Jn 18.2-11) 


43Incha Jesús waminchib pasramne, tru Judas, tru doce 
kusrenangb pera uniilai utuibe truba nu misaaba arrubig 
køn, nømbe espadamera gøben, tsiimera gøben sruargue. 
Truiløbe sacerdotesmeran karubeløba, tru Moisés pørigwan 
kusrenanøbeløba, misagwan karubelo kølli misaameraba misra, 
karua øriilø gøbig kon. 44Tru Judas Jesúswan ashig kømui 
inchibelaingatø pasramisrøbiibe nømune: “Merrarramig kuitamab 
fiim ashchai, na chi sifial gøsrøn maren, ashib pønrrønrrigay” cha, 
eshkain gøbig køn. *Tru na muchaig, truig kønrrun cha. Truigwan 
kemøra, suldaumeraba sruamrrigay” cha. 45Inchen Judas puabe, 
møi møi Jesúsweim bulu kemallib trenchibig køn: 

—iNai Kusrennøbig!— cha. 

Inchabe muchabig køn. 46Inchene nømbe Jesúswan kemøra, 
sruamrrab merrarrabelø gon. 

47Inchen møikkøsrøn truyu pasrabiibe nui espadan wesrub, 
maya sacerdotesmeran ng garub sacerdotei karuindiig megabigwan 
kaluwan kelarrab lutiichiptinchibig køn. 48Inchen Jesúsbe 
misaameran trenchibig køn: 

—¿Chindimbarre ñimbe espadamera gøben, tsiimera gøben 
sruar werrugue cha, nan kemørtrab, nabe kan niliig kui lata? 
49 Nabe ñimba kwalømmørig Tiuswei yau kusrennøb waben, 
ñimbe managuen nane kemørmuig køn cha. Inchendø Tiuswei 
wamwan pørigu maig taig treeg nebunrrain gúig køn— chibig 
køn. 

50 Inchene nui kusrenanøb pera uniiløbe nundø pasramnetø, 
mayeeløba chab luløptinchibelø gøn. 51Inchen kan 
matsinube køsaatiig llensutø tsinaig tru wendautø iben, nune 
kemørøptinchen, 52ngbe llensun wesølønnøb, køsatiig igatø! 
pinaptinchibig køn. 


Jesús tru Setenteelø maig maramigwan asha marobelai merrab 
(Mt 26.57-68; Jn 18.12-14, 19-24) 


53Incha Jesúswan tru maya sacerdotesmeran nø garub 
sacerdoteimay srua ambubelø gøn. Inchen mayeelø 
sacerdotesmeran karubeløba, misagwan karubelø kølli 
misaameraba, tru Moisés pørigwan kusrenanøbeløba kerriguh 
tulundzunabelø gon. 54Inchen Pedrobe Jesúswei wendau 
yapto, yaptø tru maya sacerdotesmeran ng garub sacerdotei ya 
wambiisrøngatig ya, tru ashchai pønsraig pønrrabeløba pachiirab 
naabulu wamisra wabig køn. 

55 Inchen sacerdotesmeran karubeløba, tru Setenteelø maig 
maramigwan asha marøbelø mayeeløba misra Jesúswan kwanrrai 
pasrtrab, møilan gøben “Jesúsbe kaig maren, nambe ashibwei 
indig køn’ chib, waminchabelø labendø, treeg waminchabelø 
wetørranrrab gaimabelø gøn. 56Inchen møiløgøben nuimburab 
chigøben isa waminchendø, nøm wamindiibe ka peetø, beetø 
webibig køn. 57 Inchen møiløgøben kurra, isatø Jesúswan 
trenchibelø gøn: 58—Nambe ng trendai mørig køn cha: “Nabe 
i Tiuswei yawan møguelø marigwan pinisha, pøn gwalømyube 
Tiuswei ya gatøgan, møguelø marig kømøtø, mara basramønrrun” 
dan— chib. 

59Inchen treendingucha, katøgucha nømui wamindiibe peetø, 
beetø webiben, 60tru maya sacerdotesmeran nø garub sacerdotebe 
mayeelai utu kurra basramisra, Jesúswane payibig kon: 

—¿Chigucha løtømønrrapteh? cha. éNune øyeebe chi galø maran 
charre inchib gøh?— cha. 

61Inchen Jesúsbe niløtø basrøwa, chigucha løtømuben, tru maya 
sacerdotesmeran nø garub sacerdotebe katoyug trencha payibig 
køn: 

—¿Nigan tru Cristo gøtirru cha, tru Tius mayanguen Tab 
Indigwei Nusrkai?— 

62Inchen Jesúsbe trenchibig køn: 

—Nabe truigwein gur cha. Inchagucha tru Møg Misra Arrubig 
tru maramburab marøb Tiuswei kusrmay waben fim ashib, katø 
srømbalasrøngurri wañiyu arruben ashib inchun— cha. 

63Inchen tru maya sacerdotesmeran nø garub sacerdotebe ng 
kewagúigwandowei kølsrøb, trenchibig kon: 

—¿Namun nuimburab waminchabelø mas chiwein gúi 
balønrrab gø? cha. 64Nimdøweinguen Tiuswan puro rrombgig 
wamab wamindigwan moran cha. ¿Ñimune maig asønata?— 
chibig køn. 

Inchen nømbe mayeeløba treeg kaig kuin gúi mara, kwanrrai 
kørrømara basrøbelø gon. 

65Inchen møiløgøben nun illimbi tuchib, maløwan kasra, nun 
kurraguchib mendabe trenchibelø gøn: 

—iNamun kelarrab eshkau bøs, chib, mu gurragutsin gúi! 

Inchen tru Tiuswei yau ashchay pønsraig pønrrabeløbe Jesúswan 
merrarrawa, pashaguchibelø gon. 





Pedro Jesúswan “ashmíig kur’ chib 
(Mt 26.69-75; Lc 22.56-62; Jn 18.15-18, 25-29) 


66Inchen Pedrobe pinaamay yawambig waben, trunetø tru 
maya sacerdotesmeran ng garub sacerdotei mendig megabig kan 
srusrø puabe, 67 Pedro nag bulu pachiirab waben, nun tab ashabe, 
trenchibig køn: 

—Nigucha tru nazaretsriig Jesúsba uñibig kuig kømøh— cha. 

68 Inchen Pedrobe trenchib isabig køn: 

—Ashmíig kur cha. Ni chi wamindinguen mørmur— cha. 

Incha wambig kerruisrø webibene, kan kallu wamabig kon. 
69Inchen tru srusrøbe gatøle Pedron ashabe, truyu purrabelan katø 
eshkab mendappe: 

— libe truilai utuigwein gøn— chiben, 

70Pedrobe katøguen “ashmíig kur” chib isabig køn. Inchen truyu 

purrabeløbe yanayutø katøguen Pedrone trenchibelø gon: 

— Isa gømø, ñigucha truilai utuigwein gøn cha; kaguende ñibe 
galileasriig køn— cha. 

71Inchen Pedrobe: 

— Na isab pasraig købene, trube, nan chigøben nebunrrappe 
nebubash chib. Tiusken ashen, katø nabe isa waminchibgucha 
basrømur, chibig køn. Nim waminchib gúi møwane ni ashibguen 
ashmíig kur— cha. 

72Inchen trenchiben latato kallube katoganguen wamaptinchibig 
køn. Inchene Pedrobe Jesús øyah taig kømørramab isuptinchibig 
køn: “Kallu pamayguen wamømøwatø, ñibe nan pønmayguen 
“ashmíig kur” chinrrautan” daigwan. Incha trunun isuabe, truba 
rruba isuig kishibig køn. 


Jesús Pilatoi merrab 
(Mt 27.1-2, 11-14; Lc 23.1-5; Jn 18.28-38) 


1 5 1 Inchen yandø chab tør-rrabendø sacerdotesmeran 
karubeløba, misagwan karubelø kølli misaameraba, katø 

tru Moisés pørigwan kusrenanøbeløba, tru Setenteelø maig 
maramigwan asha marøbelø kerrigueløba tulundzunabelø gøn. 
Incha nømbe Jesúswane lusra, srua amba, Pilaton tranøbelø gon. 
2Inchen Pilatobe Jesúswan trenchibig køn: 

—¿Nigan judíosmerai rey gotirru?— cha. 

Inchen Jesúsbe trencha løtabig kon: 

—Nitoweinguen chab rrendan— cha. 

3Inchen sacerdotesmeran karubeløbe nune chine, chine 'øyeeg 
marøbig kuig køn’ chiben, 4Pilatobe katøyug trenchibig kon: 

—¿Chigucha løtømønrrapteh? cha. Niguen ash cha, ñune 
chigøben yeeg waminchib gøn cha, nømbe.— 

SInchen Jesúsbe treeg indingucha løtømuben, Pilatobe “kan 
øyeebe maig kermab' isub kørrømisrøbig køn. 


Jesúswan kwanrrai pasrob 
(Mt 27.15-31; Lc 23.13-25; Jn 18.38-19.16) 


6Fjesta gwalømmerawane kubernadurbe kailan keeri yau 
pønrrabelan misag møigwan elatchai miaben, trendø treeg marøb 
elachibig køn. 7 Inchen tru keeri yaube kan møg Barrabás taibe 
keerig pasrabig køn, nøbe larrø gailøba søtømisra, ashib karubelan 
namig kurrabyu misag kweechaig. 8Inchen misaamerabe amrrua: 

— Ni trendø treeg marøbiibe, treeg mar— chib, Pilatone miab 
mendøben, 

9Pilatobe trencha løtabig køn: 

—¿Nimbe judíosmerai reywan na elatsamig balain gøgue?— cha. 

10Kaguende Pilatobe tru sacerdotesmeran karubeløbe Jesúswane 
uni ashig kømuptø nun tranin gúi ashibig kon. 1 Inchen 
sacerdotesmeran karubeløbe Jesúswan gømøtø, nømbe Barrabåswane 
elatchai inchibelø gøn. 12Inchen Pilatobe katøyug payippe, trenchibig 
køn: 

—Trube, ¿ñim tru judfosmerai rey gøn daigwane nabe mandø 
indamø?— cha. 

13Inchen nømbe katø trenchib trashib løtabelø gøn: 

—iKurusyu mesrø!— chib. 

14Inchen Pilatobe trenchibig køn: 

—¿Ngbe chi galo marindørre øyeeg martrainchigue?— cha. 

Inchen nømbe masken mur trashibelø gøn: 

—iKurusyu mesrø! ¡Kurusyu mesrø!— chib. 

15Inchen Pilatobe tru nu misagwan ka tab gønrrai inchig køptø 
Barrabåswan ka inrrai elacha, Jesúswane ichagutsingaruabe, 
kurusyu mesrønrrai tranøbig køn. 


Suldaumera Jesúswan indzatø ashib 


16Inchen suldaumerabe palacioyu mas umbusrø srua amba, 
maya suldau søtøwan tulundzuningarua, 17 kan yalø biguiig 
itøguenana, kaldiigwan corona mara, petsøsrøbelø gøn. 18Incha 
trugurrimbe trenchib trashib mendabelø gon: 

—iJudfosmerai Rey, viva! — chib. 

19Incha cañatoga turbøtø itsamba, illimbi tutamba, tab 
inchib chib, nui merrab tømbønsramba inchibelø gon. 20 Incha 
øyeeg marøb ka indzatø ashib srua gøptø, tru yalø biguiig 
itøguenanigwan wesrawa, nuiwan katøle kenana, kurusyu 
mesrønrrab nune wesrubelø gøn. 


Jesúswan kurusyu mesraig 
(Mt 27.32-44; Lc 23.26-43; Jn 19.17-27) 


21 Kan møg cirenesriig Simón daig, Alejandroimba, Rufoimba 
møskai wambig nøørøsrøngurri purainrrab arruben, nune Jesúswei 
kuruswan ke mutamne incha mutøsrøbelø gøn. 

22Incha kanbalo Gólgota taisrømay nune srua ambubelø 
gon, (tru trenchippe, *Calaverasrø” tainug). 23 Jesúswane 
vinoba, mirraba lindisaig yuulingucha, Jesúsbe muchimíig kon. 
24Inchen kurusyu mesra, suldaumerabe Jesúswei kewagúilan mu 
merrarramig nebutashchab suerte guchibelø gøn. 

25Inchen løtsø las nuevetø gøbig køn, tru Jesúswan kurusyu 
mesrøben. 26Incha kan pørig mesrøbelø gon, chigurrin gwanrrai 
mesraig køn cha eshkabig: 


JUDIOSMERAI TRU REY GON 


chibig. 27Incha gato pagato nileelangucha kanun kusrmay, kanun 
atsimay nunba kurusyu melsrøbelø gøn. 28Inchen tru Tiuswei 
wamwan øyah chib poriibe nebuig køn: “Tru kailai utu nune toga 
basrig kønrrun” daig. 

29 Inchen truwan puraambubeløbe tsalø wamab, turwandø 
gønøgøb trenchibelø gøn: 

—iAu, fi Tiuswei yawan pøtiicha, katø tru pon gwalømyutø 
kusranrrabiibe, 30 kwamønrrab ñitowei chigøben mar! cha. 
iKurusyugurri pinaamø!— cha. 

31 Inchen tru sacerdotesmeran karubeløba, tru Moisés pørigwan 
kusrenanøbeløba treetøweih nun indzatø ashib kangurrin gangurri 
trenchibelø gøn: 

—Kanelane kaigyugurri wesrabendø, nøasiitøweimbe kaiman 
cha. 32 Tru Cristo, Israel misagwei reybe, møi kurusyugurri 
pinaarrubash cha, nam asha, nø gúitamab kørenrrab— cha. 

Inchen nøba kurusyu melsraig melabeløgucha Jesúswan tsalø 
wamabelø gøn. 





Jesús kwaig 
(Mt 27.45-56; Lc 23.44-49; Jn 19.28-30) 


33 Yandø kwaløm døbøtag misrene, maaben las treskatig pirau 
ørøba løstiig kørrømisren, 34tre uras Jesúsbe truba mur trashibig 
køn: 

—iEloi, Eloi! ¿Lama sabactani?— cha. (Trenchippe: “¡Nai Tius, 
nai Tius! ¿Chindimba nandø elachigu?” chib.) 

35Inchen møiløgøsrøn truyu pønrrabelø mørabe, trenchibelø 
gøn: 

—Møray cha. Elfaswan wamøtan— cha. 

36Inchen møikkøsrøn lulabe, ñab esponjan køchiibiyu kebisha, 

kan caña tsigu pucha, mutchai pulusrø yuuløb trenchibig køn: 
—Kagøbasay cha. Inchippa kwamonrrai pinøsranrrab Elías 
attashchab— cha. 

37 Inchene Jesúsbe mur trashippe, yandø isrømuptinchibig 
køn. 38Inchen Tiuswei yau tru puro tab llensuzhig kelarrab soto 
mesraibe palasrøngurri kørrab gølsra, yandø paig misrøbig køn. 
39 Inchen tru Roma suldau cienelan nø garubiibe Jesúsweim 
binrrøgue pasrøwa, øyeeg trasaigwan mørøb, mandø kwaigwan 
ashib inchabe, trenchibig køn: 

—Isa gømø, i møøbe Tiuswei Nusrkaiwein gúin gøn— cha. 

40 Inchen ishumburmera møiløgøsrøn yabsrøngurrindø ashib 
pønrrabelø gøn. Tru utube Maria Magdalena gøben, tru Wendiig 
Santiagoimba, Joséweimba usri Marfa gøben, katø Salomé 
gøbengue. 41 Inchen tru ishumburmerabe Jesús Galileasrø ufien, 
nui mendig amøfiib, purugub inchibelø gøbig køn. Inchen truyube 
truiløtø gømøtø, katøgan ishumburmera Jerusalénmay Jesúsba 
nebamba yam basrabig køn. 


Jesúswan sørig 
(Mt 27.57-61; Lc 23.50-56; Jn 19.38-42) 


42Inchen yandø yem misrøb gøben, tru isram 
gwalomweyasig tamarøb gúin gwaløm gøbig køn, kaguende 
katø gwalømbe isram gwaløm gønrrab gøben. 43 Inchen 
José arimateasriig, tru Setenteelø maig maramigwan asha 
marøbelai utuig truba nuig tabig kui asig møg, nøgucha 
Tius nø ashib karub wainuguigwan muniirabig arrua, Pilato 
wainug kørmø kebinrrab isua, nøbe kebya, Jesúswei asrwan 
miabig køn. 44Inchen Pilatobe, trube, kwabguen inditamab 
isua, nøbe truba kwaara, kan suldau cienelan nø garubigwan 
wama, kwabguen inditarru cha, payibig kon. *BInchen 
truibe nun eshkaben, Pilatobe Jesúswei asrwan Joséwan 
pinøsrungarubig kon. 46Inchen Josébe kan lino llensutøga 
kirra, Jesúswei asrwan pinøsrua, truyu pulabe, kan peñayu 
søramig trab lalig pasrabigu waya, trugurrimbe kan nu 
srugwan merrana, kebambinug kasrøbig køn. 47Inchen María 
Magdalenaba, María Joséwei usrimbabe chu sørøben ashibelø 
gøn. 

Jesús øsiiraig 
(Mt 28.1-10; Lc 24.1-12; Jn 20.1-10) 
1 6 1Inchen sábado gwaløm buraiben, María Magdalenaba, 
katø Jacobwei usri Maríaba, Saloméba Jesúswei asrwan 

srølrrab ambamig may irrabzheelo penabelø gon. 2Incha tru srø 
rrune pølbasrøb gwalømbe, ullarbatø ambubelø gøn søriisrømay. 
3Inchendø nømbe kangurrin gangurri trenchibelø gøn: 

—éSørin rrabyu kebambamnug srugwane namune mu tarømara 
rraniasamø?— cha. 

4Incha møimbe ashene, tru sørinug truba nu srug kasraibe 
truyu gømøtø, manawei malsrainguen tsuptinchen, 5umbu sørinug 
kebambabe, kan matsinø puliig kørrabig keweig truyu kusrmay wai 
ashiptinchibelø gon. Inchen nømbe kwaaren, 6truibe trenchibig kon: 

—Kwarmøtay cha. Ñimbe Jesús nazaretsriig tru kurusyu 
mesraigwan lan cha. Øsiirain gøn cha. Yube mu gaagøn cha. 
Nimguen asay, chibig køn, yu nun wayinug. 7 Møimbe ambay, 
chibig køn, nui kusrenanøb pera uniilanba, katø Pedrongucha øyah 
chinrrab: “Galileasromay ñimguen ammøwatø, nømerrig inrrun 
dan chinrrigay cha. Trusrø fiimbe nun ashchun dan cha, ñimun ng 
maig taig.”— 

8Inchene tru ishumburmerabe sørinukkurri wegørra ambuppe, 
kwaarøptø ke itønab chab luløbelø gøn. Incha mungucha chigucha 
eshkameelø gøn, kaguende kwaariilø gua. 


Jesús Maria Magdalenan kenamisrøb 
(Jn 20.11-18) 


Tru truaaløm ullarbatø Jesúsbe gatøyug øsiirawabe, María 
Magdalena tru siete kwaimandziimeran webusrinabigwanmerrig 
kenamisrøbig køn. 10Inchen nøbe ya, Jesúsba amøfiibelan eshkabig 
køn, truiløbe isuilø kishib gøben. 11 Inchen nømbe Jesús øsiirain 
gon” daigwanba, katø María ‘nø ashar’ taigwanba mørabe, nømbe 
køremeelø gøn. 


Jesús nui pagatø kusrenanøb pera uniilan kenamisrøb 
(Lc 24.13-35) 


12Indiibe iilø chab puraiben, kusrenanøb pera uniilø pailø 
wambig nøørøsrømay ambub pønrrøbene, Jesúsbe, nø gømø, peg 

lataig kenamisrøbig køn. 13Inchen nømbe amba, katøganelan 
eshkaben, truiløgucha nømune køremeelø gon. 


Jesús nui pera uniilan nøashib karua prob 
(Mt 28.16-20; Lc 24.36-49; Jn 20.19-23) 


14Indiibe mas wendøbe tru once pera uniilø mishatsigu mab 
purramneto Jesúsbe truyu nømun kenamisrabe, namabig køn, tru 
‘nø katøle øsiirawa uni aser” cha eshkabelan nømui manrrømera 
murelø gúikkurrimbah, katø kørenrrab inchimeelø gúikkurrimbato. 
15Inchabe trenchibig køn: 

—Nimbe yu pirau truørø amba, Tiuswei tabig srø wamwan 
mu misagwandøgucha eshkab kusrenanrrigay cha. 16Inchen 
møikkøben køreb, katø piu umbu ulsraig køb inchibiibe 
kaigyugurri wesraig kønrrun cha. Inchen møikkøben 
køremfigwane kaigyu pasrønrrai pasrig kønrrun cha. 17 Inchen 
nan kørebelane, nabe nømba pasrain gúi asamig iig tru øyeeg 
asha gønrrai mariiløbe nømba pønrrabig pønrrønrrun cha: nai 
munchiyube kwaimandziimeran webusrøb, srøig peg wammera 
waminchib, 18nømui taska ulmeran kemørinaingucha, chinchimub, 
katø inchippa chigøben kwetchaptiig tøga mutsinaingucha, chi 
gømub, katø nømui tasiimeran kwanrreelaim bala estsarene, 
truiløbe tabelø gørrømisrøb inchun— cha, trenchibig køn Jesúsbe. 


Jesús srømbalasrømay nebib 
(Lc 24.50-53) 


19Incha Señor Jesúsbe nømun chab waminchene, nune 
srømbalasrømay kusraben, Tiusweim bulu kusrmay wamisrøbig 
køn. 20Inchen nømbe webamba, Jesucristoimburabelan chutøgucha 
truørø eshkab kusrenanøbelø gøn. Inchen Sefiorbe nømba marøb 
pasrabig køn, nom wamindigwane nui wam gúi asig kønrrai 
maramburab mariiløtøga kenamarøb. 

Maig kuigwan eshkab polbasrobig 


1 1Pøs møiløgøben maig purayaigwan eshkabig kan porig 
tamara kørrømartrab indig købig køn lutøgurri, namui utu isa 
gomoto, cierton treeg purayeelan. 2Tru srøsrøgurri nomui kaptøga 
nømashib ashibelø, katø Tiuswei wamwan nom waminchib 
pønrrabelø namun maig eshkaig køben, treeg. 3Inchen nagucha 
kerriguba chitø burayailø maig kuigwan srøsrøgurriigwan tab 
nebua ashene, nangucha tabig asønaben, lutøgurri tamara fiun 
pørtrab inchar, ñi nai puro tab Teófilon, 4tru ñun maig kusrenanig 
købigwan, tru ciertonigwan ñi tab nebua asamig kønrrai. 


Kan ángel Juan kal-lamigwan eshkab 


5Herodes Judea rey gøben, judíosmerai kan sacerdote Zacarías 
taig merrabsrø Abíaswei sacerdotesmerai utuig tsubig køn. Sraimbe 
Aarónwei misagugurri arrubig købig kon, Elizabet taig. 6Tiuswei 
merrab pailøba sølgandø amøfiibelø gua, Señor chi martrain 
daigwanba, katø chi maramigwan martrai karua ponsrailanba 
muguen chi tamgaig marøbelø gøbig køn. 7 Inchendø chi urekkar 
gøbig køn, kaguende Elisabetbe trendø ureg chigaig, pailøba yandø 
kølleelø gua. 

8Indiibe kan gwaløm Zacaríaswei sacerdotes søtøwan Tiuswei 
merrab Tiusweiwan maramig nømun nebuben, ?sacerdotesmerai 
utu trendø treeg marøbelø gua, suerte gucha ashene, Zacarfaswan 
Tiuswei yau incienso battrab kebyamig nun nebubig køn. 10 Inchen 
incienso barrøb pasramne, maya misaabe wambig Tiusba 
waminchib gøbig køn. 11 Inchen møimbe incienso barri altar bulu 

kusrmaygatømay Señorwei ángel Zacarfaswan kenamisrøptinchen, 
12Zacarfasbe ångelwan ashabe, igatø! mandøguen gømuptinchen, 
ke chinchimmørø inchib kørig kui inchibig køn. 13Inchen ángelbe 
trenchibig køn: 

—Zacarfas, kørig kui inchimøta cha. Kaguende Tiusbe fi nun 
miaigwan mørig kua, ñui srai Elisabetbe kan nusrkai tøgagønrrun 
cha, truigwane ñibe Juan munchi basrtrig chibig køn. 14Inchen 
ñibe truba tab gúi mørøb kasraaraben, no kal-labene, katøganelø 
møiløgøben tab gúi mørtrun cha. 15Kaguende ñui nusrkaimbe 
Tiuswei merrab truba nuig kønrrun cha, managuen vino 
muchimøwei, mutsiiranrraptiig kørap pi muchimøwei inchabig. 
Incha usrai patsau wappatøwei Espíritu Santotø netsaig kua, 
16møilan gøben, Israelwei misaameran nømui Sefior Tiusweimay 
truba nu llirangarunrrun cha. 17 Tru Juanbe Señorwei merrab ippe, 
tru merrabsrø Tius maig karuigwan eshkabig Elfas maig isubig 
køben treetøwei isubig, katø truigwei maramburab marigwan 
tøgaig inrrun cha. Møskaløbe nusrkaløba katøle tabig waramig 
kønrrai marøb, katø kailø mørmeeløbe sølgandø amøfiibelø 
misaasun marigu amoñinrrab lliranrrai inchun cha. Kan nu søtø 
misaamera Señorwan utønrrab ke muniito melønrrabelø gønrrai 
tamarøb.— 

18Inchen Zacarfasbe ångelwan payippe: 

—¿ligwane mandø incha treeg kønrraitamab isumø? cha, trencha 
bayibig køn. Kaguende nabe yandø køllig køben, nai sraingucha 
treetøwein gøn— cha. 

19Inchen ångelbe trencha løtabig køn: 

—Na, Gabrielbe Tiuswei merrab pasrabig kur cha. Incha nane i 
tabig srøigwan fiun wammørøsrkønrrai ørtan cha. 20Incha møimbe 
tru treeg nebum gwalømgatig ñibe wamgaig, chigucha waminchab 
gaimabig kørrømisrtrabguen cha, na maig taigwan køremikkurri. 
Tru na trendailøbe treeg pum gwaløm punrrun— cha. 

21 Trune misaabe wambig munig kua, Zacarfas Tiuswei yaugurri 
ke peguen webarrumuben, chindermab isub gøbene, 22Zacarfas 
webarruppe, waminchab gaimabig webarruptinchen, Tiuswei yau 
chitø kenamisren, asiitamab isubelø gon. Inchen nøbe wamgaig 
kørrømisra, nømune ka sefias maratø eshkabig køn. 

23Inchen Zacarfasbe Tiuswei yau Tiusweiwan maram 
gwalømmera chab patsøben, nøbe nui yamay iben, 24tru 


El Nuevo Testamento en el idioma guambiano de Colombia, 2% ed. 02010 Wycliffe Bible Translators 


San Lucas 1 168 


gwalømmera puraiben, Elisabetbe kwanrriig kørrømisra, nui 
yaugurri trattro bol webimíig kon, øyeeg isub: 25*Møi i 
gwalømmerawan Señor nayasig øyeeg tabig martan cha, 
misaamera kaasiinab megamig kømønrrai martrab.” 


Kan ángel Jesús kal-lamigwan eshkab 


26Indiibe tøbø bilayu ángel Gabrielwan Galilea, kan pueblo 
Nazaret tainuumay Tiusbe ørøbig kon, 27 kan managuen mu møøba 
kimo srusrg, María taigwan ashchai. Truibe kan møg, José taig, 
merrabsrø rey Davidweinukkurrin garrab misaaba kasharanrrab 
misraig kobig køn. 28Inchen ángelbe María wainug kebyabe, 
trenchibig køn: 

— ¡Ka watirru! cha. ¡Tius mayanguen tab indig! Señorbe ñiba 
basran cha. Katøgan ishumburmeran lata gomo, ñundo puro tab 
indig køn— cha. 

29Inchen Maríabe ángel wamindiilan mørabe, kan øyeeg chib 
tab wamibe maig kermab isubig køn. Kato ángel øyeeg chib tab 
wamibe chi chibig kermab isubig køn. 30Inchen ángelbe trenchibig 
køn: 

— María kørig kui inchimøta cha. Kaguende ñibe Tiuswei merrab 
mayanguen tabig asønaig køn cha. 31 Møimbe kwanrriig kørrømisra, 
kan nusrkai kal-labene, Jesús munchi basrtrig chibig køn. 32 Nøbe 
purø nuig, Tius Mayeelaim Bala Pasrabigwei Nusrkain cha wamig 
kønrrun cha. Inchen Sefior Tiusbe tru møskai David wamisra ashib 
karub waigwan tranrrun cha. 33Inchen nøbe Jacobwei misaameran 
managatig ashib karub wanrrun cha. Inchen tru nø ashib karub 
wamibe managuen patsønrraamøn— chibig køn. 

34Inchene Maríabe: 

—¿Na mu møøbagucha kimfigwane øyeebe chincha burainrrab 
gø?— cha, payene, 35ángelbe trenchibig køn: 

—Espíritu Santo ñuim bala kørraarruben, Tius Mayeelaim Bala 
Pasrabigwei maramburab marøbig kan wañi lataig ñun pinøbulen, 
treekkurri tru newan tabig kal-lanrrabiibe, Tiuswei Nusrkain 
cha wamig kønrrun chibig køn. 36Katø ñimui Elisabetgucha 
ya køllim balasrø kan nusrkai tøgagønrrab gon cha. Chi ureg 
tøgagønrrab gaimabig køn daikken seis mesesken kwanrriig køn 
cha. 37Kaguende Tiusweimbe chitogucha kaimamdiibe kaabig 
køn— cha, trenchibig kon. 

38Inchene Maríabe trenchibig kon: E 
—Nabe Señor maig karuigwan marøb megabig kur cha. Ni nan maig 
taig treeg kønrrain— chiben, yandø ángelbe truyugurri ibig kon. 


María Elisabetwan ashchab ib 


39 Tru gwalømmerawan Maríabe tamara, Judea birau 
tunmeragoba toga birømerasrø kan puebloyumay peto ya, 

40 Zacaríaswei yau kebyabe, Elisabetwan “ka undirru' chibig køn. 

41 Inchen Elisabet María “ka undirru' taigwan mørene, unøbe 
patsø umbu kønaptinchen, Elisabetbe Espíritu Santo netsaig 
kørrømisra, 42nøbe truba mur wamab trenchibig køn: 

—Tiusbe maya ishumburmerai utu ñune mayanguen tab 
gúig kønrrai indig køben, katø ñui patsau togagúig unangucha 
mayanguen tab gúig kønrrai indig køn cha. 43¿Nan øyeeg lastima 
asiibe chugurri arrerah? cha, ¿Nai Señorwei usri nan ashchab 
punrraimbe? 44 Kaguende ñi nan “ka undirru' cha wamigwan møren 
latatø, nai unøbe kasrag køptø nai patsø umbu kønaptinndan cha. 
45 Kørebigweimbe mayanguen tab køn cha. Kaguende Señor maig 
kønrrun cha, chi taibe, nøbe treeg nebunrrai martrun— chibig kon. 

46Inchen Maríabe trenchibig køn: 

“Nai møsiibe Señorwan maya nuguen tabig wamindan cha. 
47 Kato nai espíritube Tius nai Kaigyugurri Wesrabigweinug 
truba kasraaran cha. 

48 Kaguende Tiusbe na ng karuigwan marøb megabig, na 
chigucha gømø waachawan isua asin gøn cha. Pos 
møingurrimbunøbe misaamera srgig srøig kurrab 
amrrubeløbe nane mayanguen tab gúig køn chinrrautan cha. 

49 Kaguende Tius maramburab marobiibe nan purø nørriig 
tabelø marin gøn cha, nui munchibe newan tabig køben. 

50 Inchen nui lastima asiibe, nun køriibala melabelaimbe, srøig 
srøig misag kurrab arrimørig truilain gønrrun cha. 

51 Nui taska chigøben purø nørreelø mara, tru nørreelø truba 
møg inchib, chigøben martrab isuilane chindinguen 
møriimfig ka isuitø burainrrai kørrømarin gøn cha. 

52 Karumburab karub purrabelane nøm purramisra karub 
purraigwan kerrawa, chigucha gømeelan tabigu neerin gøn cha. 

53 Parggúilane tabig tøgagønrrai unchaguen rranøppe, 
puarmerane chiguchagar ambasan cha. 


El Nuevo Testamento en el idioma guambiano de Colombia, 2“ ed. 02010 Wycliffe Bible Translators 


San Lucas 1 170 


54 Kato nø karuigwan marøb megabig Israelwan purugun cha, no 

lastima asigwan isub, 

55 tru merrabsrø namui kølli misag Abrahamwanba, 
nuinukkurri karrab misaameranba maig wamindig 
managatig treeg kønrrai.” 

56Incha Marfabe Elisabetba pøn bølburab kørrømisra, nui yamay 

gatø ibig køn. 


Juan kal-laigwan waminchibig 


57 Yandø Elisabetwan unø kal-lam gwaløm puben, kan 
nusrkai tøgagøbig køn. 58Inchen nui ya bulueløba, nui yaueløba 
Señor nun truba lastima asin gúi ashabe, nømbe Elisabetba 
truba kasraarabelø gøn. 59 Indiibe ke trune gwalømyube unan 
circuncidanrrab srua amba, unane munchi basrøppe, møskawei 
munchi Zacarías basrtrab inchen, 60 usrimbe trenchibig kon: 

—Kah, treeg kømøtø, unøbe Juan munchi gønrrun— cha. 

61 Inchen nømbe trenchibelø gøn: 

—Mugucha ñimui yaueløbe treeg munchi togarbe kaagøn— cha. 

62Incha møskawan: “¿Chi munchi basrtrab?” cha, señas maratø 
payene, 63 Møskaimbe pøramig kan tabla-unø miawabe: “Nui 
munchibe Juan gøn” chib, pørøbig køn. 64Inchen tru urastø 
Zacaríaswane nilo kemendikkucha kurrøben, wam larraiben, 
Tiuswan tabig waminchib mendabig kon. 65Treekkurri mayeeløba 
nui ya bulueløbe truba rruba kwaariilø gørrømisren, tru Judea 
birau tunmeragøba tøga birømerasrø warab misaamerabe, øyeelø 
purayaigwangøba waminchib gøbelø gøn. 66Inchen mayeelø 
wammørøbeløbe nømui manrrautø esegab trenchibelø gøn: 

— I unøbe chi maig kønrrabig kerah?— cha. 

Kaguende Sefiorwei tasiibe nøba basrøben. 


Zacarías cantaig 


67 Zacarías tru unai møskawane Espíritu Santo netsaben, maig 

pub attrabigwan øyah chib waminchibig køn: 

68 “Israelwei Señor Tiusbe mayanguen tabig wamindig kønrrain 
cha. Kaguende namun ashchab arrua, nui misagwane gatøle 
nuielø gønrrai wesrun cha. 

69 Maramburab Marøbig Kaigyugurri Wesranrrabig kusrain gon 
cha, tru karuigwan marøb megabig Davidwei yaugurri. 

70 Tru merrab manasrøngurri tru Tiusweindø tarømariilø Tius 
maig karuigwan eshkabeløgurri nø maig taig: 

71 Namun tru ashikken gømui inchibelainukkurrimba, katø 
mayeelø namun tsalø inchibelainukkurrimbe wesranrrab 
cha trendaigwan. 

72 Merrabsrø namui kølli misaameran truba lastima asigwanba, 
katø Tius tru misaaba øyeeg martrab cha, tru newan tabig 
nuinukkurri nø lata kandø isua martrab pasrigwan isumig 
kønrraimba, 

73 tru namui kølli misag Abrahamwan treeg marmo gømø 

igatø! treeg marig kønrrun cha kørrømarig købigwan. 

74 Tru namun ashig kømui inchibelai taskugurri namun 
wesraikkurrimbe, chigucha chi kørig kuin gømø, nuiwan marøb, 

75 katø nam amønain gwalømmerawan kwalømmørig chu 
urastøgucha nui merrab kerrigu newan tabig, sølgandø 
marøb gømig kønrrai. 

76 Inchen fii nai unøzhiibe, Tius maig karuigwan eshkabig tru 
Mayeelaim Bala Pasrabigweimburab waminchibig køn daig 
kønrrun cha. Kaguende fiibe Sefiorwei merrab inrrabig køn 
cha, nui maymeran tamarøb, 

77 katø kaigyugurri wesrailø gømigwan misaameran nebua 
ashchai kenamarøb inchab, tru nømui kaig mariilan ulø 
baymø pesannab indikkurri. 

78 Namui Tius purø nu lastima asikkurri, kan srø gwaløm pørr 

tørguegwalmabig neeshibig lataig kal-lanrrun cha, 

79 purø løstøyu warabelanba, katø kwamitø itøgasraig 
warabelanba kebilønrrab. Incha ambumay imay tabig 
amønam maywan ambamig kønrrai martrab.” 

80 Inchen unøbe nurab ippe, Tiusweimburabeløyu treetøwei mur 

basrabig nurab ya, Israel misaameran kenamisram gwalømgatig 
mu misag warab waraimøsrø tsubig køn. 


Jesús kal-laigwan eshkab 
(Mt 1.18-25) 


1Tru gwalømmerawan Roma maya misagwan ashib karub 

wabig César Augustobe treeg maramig kønrrai kan kilga 
treeg pora weerig kobig køn, chutøgucha misaamera maya nu 
gøtashchab munchimeran tulisamig. 2Iig køn, tru srøsrøwan 

munchimeran tulisingaruig, Cirenio Siria birausrø kubenadur 
gob uras. 3Inchen mayeeløba tru trends nømuim birau 
pueblomerasrø munchiwan pøra gørrømartrab ambamig nebubig 
køn. 

4Treekkurri Josébe Galilea birau Nazaret puebloyugurri webya, 
Judea birau Belén tru Davidweim pueblo tainuumay ibig køn, 
kaguende nøbe merrabsro Davidwei misagugurri arrubig kua. 
5Incha Maríaba Belénsrø nømui munchiwan pora gørrømartrab 
ibig køn. Maríabe Joséba kasharanrrab misraig kwanrriig kobig 
køn. 6Indiibe Belén waramnetø, Maríane unan tammisramig ura 
puben, 7nui mayor nusrkawan tøgamisra, may bula, animal maig 
kan patiayu wayibig køn, kaguende nømuimbe ya bebøbelainuube 
chu kørrømisramig kaaben. 


Angelesmera ubisha ashibelan eshkab 


8Inchen tru birau Belén bulu møiløgøsrøn ubisha ashibelo ubisha 
ashib yem warobene, 9møimbe Señorwei ángel nømun kenamisren, 
Señorwei tørguegwalmabig nømuim bøtøgatan kebiløben, nømbe 
truba rruba kørig kui inchibelø gon. 

10Inchen ángelbe trenchibig kon: 

—Kørig kui inchimøtay cha. Kaguende ñimun 
wammørøsrkønrrab kan tabig srøig wam srua arrur cha, 
mayeelø kasraaramig kønrrai. 11 Møi Davidwei puebloyu 
fiimuyasig kan Kaigyugurri Wesrabig kal-lain gøn cha, Cristo 
tru Señor. 12Incha truig kuitamab asamibe, unane pula, animal 
maig kan patiayu wayig wetørranrrabguen— cha, trenchibig 
køn ángelbe. 

13Inchen møimbe tru urastø ángelweim bulube katøgan 
ángelesmera srømbalasreelø kenamisra, Tiuswan tabig waminchib 
trenchibelø gon: 

14 *iSrømbalasrømbe Tiusweimbe purø tabig køn chib 

kasraarab, 
katø piraube misaamera Señor ng mayanguen tab gúi 
wamig konrrai, 
treeg pønrrabelaimbe ambumay imay mayanguen tab gon!” 
chib. 

15Inchen ángelesmera katø srømbalasrømay amben, ubisha 

ashibeløbe kangurrin gangurri trenchibelo gon: 

— Chi burayaitashchab, Señor namun chi taitashchab, møindøwei 
Belénsro ashchab amun— cha. 

16Incha malla amba, Maríanba, Joséwanba wetorrabelo 
gon, unane animal main batiayu wayig. 17Incha ashabe, ángel 
tru unaimburab chi taigwan tru ubisha ashibeløbe eshkaben, 
18mayeeløba chi eshkaigwan mørabe, truba kwaarøbelø gøn. 

19Inchen Marfabe chi tailane treebe maig kermab isub, 
nuinetø esegabig køn. 20Inchen ubisha ashibeløbe katøle 
ambuppe: 

—Tiusbe maya nuguen tabig køn chib— truba tabig waminchib 
ambubelø gøn, nøm chi mørigwan nøm chi asigwan, tru 
ångelesmera maig taig treeg purayaigwan asha. 

Jesús-unan Tiuswei yaumay srua ambub 


21Inchen trune gwalømyube unan circuncidamig puben, treeg 
mara, Jesús munchi basrøbelø gøn. María kwanrriig kømøwatø 
ångel chi munchi basringaruig, treeg basrig købig køn. 

22Inchen tru maig maramigwan martrai Moisés pørigu maig 
chibig køben, tru chilliguig kørrømisrigwan chish maram 
gwalømmera puben, unan Jerusalén ciudayu Señorwan ‘nuin 
gønrrai tranrrumøn” chinrrab srua ambubelø gøn. 23Tru maig 
maramigwan martrai Sefior pasrigu maig chibig køben treeg: 
*Mutøgucha srøsrø gal-lab nusrkawane Sefiorweindø tarømarig 
kønrrain” daigwan. 24Tru maig maramigwan martrai Sefior 
pasrigu maig chibig køben, pagatø nushin gúi, kabe pagato 
paloma-ureezheelø gúi Tiusweyasig trannrrab ambubelo gon. 


Simeón cantaig 


25Inchen tru gwalømmerawan kan møg Jerusalén Simeón daig 
tsubig køn, solgando tabig, Tiuswan chu uragucha pesannamiig, 
Israel misaamera tab gømui melaigugurri webambamigwan 
muniirabig. Inchen Espíritu Santobe Simeónba basrabig køn. 
26Incha nune Espíritu Santobe maig kønrrabigwan eshkain gøbig 
køn, Criston tru Señorwan ashmøwatøbe ñibe kwanrraamøn 
cha. 27Inchen tru møøbe Espíritu Santo inrrai inchen Tiuswei 
yaumay ya, tru Jesús-unai møskalø tru maig maramigwan martrai 
Moisés pørigu maig chibig køben, nuimburab martrab Tiuswei 
yaumay srua amrrubene, 28Simeónbe Jesús-unan nui kwalyu muta, 
Tiuswan tabig waminchib, trenchibig kon: 
29 “Señor, Mayeelaim Bala Pasrabig, 
na ñi karuig megabigwan 
chi isumø pishindø tabig kwabashcha chib, 
fi nan maig eshkaig kobiibe yandø treeg nebui ashar cha. 
30 Kaguende nai kaptoga kaigyugurri ñi wesraig komigwan ashar 
cha. 
31 Truigwane maya misaamera ashen, fi tamara basrin gøn cha. 
32 Iibe tru maya misag judíos kømeelaimbe ñun kenamaramig tør 
gøben, 
katø fiui misag israelitasmeraimbe maya nuguen tabig køn” 
cha. 

33Inchen Joséba, Jesúswei usrimba unaimburab tru Simeón 
maig taigwan mørabe, kan pyeebe maig kermab isub kwaara ashen, 
34Simeónbe mayanguen tab gúilo gønrrain chabe, Jesúswei usri 
Maríane trenchibig kon: 

—Au, i unøbe Israel misagwan truba nuwan møilane nørreelø 
gúigwan chigucha gømeelø gønrrai marøb, møilane nørreelø 
gønrrai marøb inchabig, treeg køn cha. Tiusweimburabigwan nø 
kenamaren, misaamera nun kashchab gúi asamig, nøbe truig køn 
cha. 35Truba nu møilaiwan gøben, nømui manrrømerayu maig 
isubelø gúigwan kenamarig kønrrain cha. Inchen ñibe ñui manrrau 
isubigube kan espadatøga kelarrab gwani lataig isub pusrkwaig 
kørrømisramig kønrrun— chibig kon. 


Ana maig kuigwan waminchibig 


36Inchen truyu kan ishug, Tius maig karuigwan eshkabig, 
Fenuelwei nimbasr, Aserwei misagugurri arrubig, Ana taikkucha 
wabig køn. Truibe yando truba kollig købig køn. Truba uno 
gasharawa, siete años keeba tsua, 37yando keg kwaben nøtiig 
kørrømisra, yandø ochenta y cuatro años togaig købig køn. Tiuswei 
yaugurri managucha tarømisrmiig kobig køn, Tiuswan køriibala 
tabig waminchib, ayunab, kato Tiusba waminchib yem, gwaløm 
Tiusweyasig treeg marøb. 38Inchen Anabe tru urastøwei arrua, 
Tiuswan 'mayanguen ungwa, ungwa' chibig køn. Incha nøbe tru 
unaimburab waminchib mendabig køn tru mayeelø Jerusalén 
misag Tiusweilø gønrrai kaigyugurri wesrailø gømigwan isub 
muniirabelane. 


Nazaretmay katø ambub 


39Incha tru maig maramigwan martrai Sefior pasrigu maig 
karuilan kerrigu chab marabe, Galilea birau Nazaretsrømay 
ambubelø gøn, tru nømuim puebloyumay. 40 Inchen unøbe nurab 
ippe, murig chishig, purø gusrebig misrøb iben, Tiuswei tru ka 
yandø tab indiibe nuim bala basrabig køn. 


Jesús-uno kusrebeløba waminchib Tiuswei yau 


41 Inchen nui møskaløbe Jerusalén pascua fiestayumay pilamørig 
ambubelø gøbig køn. 42Incha Jesúsbe doce años tøgaig misren, 
fiestayumay ambubelø gøn, trendø maig marøbelø gøben, treeg 

martrab. 43Inchen fiesta chab patsøben, nømbe yamay katø 
amrruben, Jesús-ungbe Jerusalén kørrømisrin gøben, møskaløbe 
ashmuin gøbig køn. 44Nømbe tru misag utu unøbe arritamab isua, 
mawa ambiisrø amba, nømui nømmisaamerai utuba, asiilai utuba 
lab menda, 45 kalawabe, Jerusalénmay katø llirabelo gon, trusrø 
lanrrab. 

46 Incha pon gwalømyube Tiuswei yau tru Moisés pørigwan 
kusrenanøbelai utu mørøb, nøgurri payib wabyu wetørrabelø 
gøn. 47Inchen mayeeløba mørøbeløbe truba rruba kusrebig kui 
ashib, katø nø maig løtiilan mørøb inchabe, ke kwaara ashibelø 
gon. 48Inchen møskalø ashabe, ke kwaara asha, Jesúswei usrimbe 
trenchibig køn: 

—¿Nai nusrkai, namun chindimbarre øyeeg margu? cha. Nui 
møskaimba, nababe truba rruba isuilø lab guer— cha. 

49Inchene Jesúsbe trenchibig kon: 


N 


LAL 1? 


TS 
KR 


K> d í = 








San Lucas 2.48 


El Nuevo Testamento en el idioma guambiano de Colombia, 2% ed. ©2010 Wycliffe Bible Translators 


177 San Lucas 2, 3 


—¿Nane chinchabrre lague? cha. ¿Nabe nai Møskawei chi 
maramelan na marøb wamigwan ñimgan ashmeelø gotirru?— cha. 
50Inchen nømbe ni chi tainguen mørmeelø gon. 

51 Inchabe nui møskaløba Nazaretsrømay katø mendig ya, maig 
karuben treeg mørøb megabig køn. Inchen nui usrimbe kutøgue 
iilan nui manrrautø isua esegabig køn. 52Inchen Jesúsbe trurrigu 
kusrebig misrøb, nurab ibig køn, Tius lata, misaamera lata 
mayanguen tab indinab. 


Juan Bautista mu misag warab waraimønug waminchib 
(Mt 3.1-12; Mc 1.1-8; Jn 1.19-28) 


3 I Roma maya misagwan ashib karub wabig Tiberio chabguen 
quince afios karub waben, Pilatobe Judea birau kubenadur 
gøben, Herodesbe Galilea birau ashib karub wabig køn. Inchen 
Herodeswei nuneg Felipebe Iturea birøwanba, Traconite birøwanba 
karub waben, Lisanfasbe Abilinia birau ashib karub wabig køn. 
2Inchen Anåsba, Caifåsbabe maya sacerdotesmeran tru uras nøm 
garubelø gøben, Zacaríaswei nusrkai Juanwan Tius wamindig 
køn, mu misag warab waraimønug tsuben. 3Inchen Juanbe Jordán 
bi buluwan chuguen palomo pureb ippe, misaameran mas kaig 
marmønrrab isua møra, Tiusweimay llirain gønmab asamig piu 
umbu ulsrailø gømigwan eshkab kusrenanøbig køn, kaig mariilan 
ulø baymø pesannailø gønrrai. 4Truibe merrabsrø Tius maig 
karuigwan eshkabig Isaías pørigu maig taig øyeeg: 
“Kan wam mu misag warab waraimønug trenchib trasan cha: 
'Sefiorwei maywan tamarøb, nuyasig maymerane ølmarøb 
inday tan chib. 

5 Kullimera gøbeløbe netsøganiilø gøben, nørrø tunmeraba, 
shush tunmerababe kanguelarrøtø chag mariilø gøben, 
andul maymerabe ølmariilø gøben, mitør maymerabe min 

mariilø gønrrun chib. 

6 Inchen maya misaabe Tius misagwan kaigyugurri wesranrrai 
ørigwan ashchun”” daig køn. 

7Inchen misaamera Juan piu umbu ulsrailø gønrrab webambene, 
trenchibig køn: 

— iNimbe ul lataig inchib misaamera! éNimune mu eshkata 
cha, Tiuswei puro gørig kømdiig ñimuim bala attrabig pub 
pasrabigugurri wegørrønrraimbe? 8Nimui kaig mariilan isua 

mora, Tiusweimay llirawar guy tørgandø asamdiig kønrrai 
treelø gua, ñimbe flimasiitø øyeeg chib mendømøtay cha: 
*Nambe, Abrahamwei misaamera guer” chib. Kaguende nabe 
trendamønrrun cha: Tiusbe i sruumeranguen Abrahamwei 
misaamera gønrrai marøg købene, martrun cha. *Katø walømbe 
tusrmeran srølba para øramig chabguen srølyu pasringuen basran 
cha. Chi tusrwandøgucha tab mamig niimfigwane para, nagu 
kegutsan— cha. 
10Inchene misaamerabe truba nu basrabiibe trencha payibelø kon: 
—¿Nambe chi maramø?— cha. 
11Inchen Juanbe trencha løtabig kon: 

— Møikkøben pa turin døgaibe chiguchagaigwan kan trang cha. 

Inchen møikkøben mamig togaibe, chigaigwan pirishi— cha. 
12Inchen gato møiløgøsrøn tru romasreelayasig an utabelo piu 
umbu ulsrailø gønrrab amrruabe, Juanwane trencha payibelø gøn: 

—Kusrennøbig, ¿nambe chi maramø?— cha. 

13Inchen Juanbe trenchibig køn: 

—Anwan maya utønrrai karua basrigwan menrra utønrrab gømø, 
maig utamigwandø utønrrigay— cha. 

14Inchen gatø mø suldaumera gøsrøn trencha payibelø gøn: 

—¿Nambe chi maramig kønrrerah?— cha. 

Inchene nøbe trenchibig køn: 

— Mun gøben *chigøben martrumon' cha kwaarøsra chigøben 
kerramøwei, katø mun gøben ka isato chigøben guemesra 
kebenøsrkømøwei inday cha. Ñim chigøben marøb gúimburo 
ñimun maig pagaraitøgatø kasraaray— cha, trenchibig køn. 

15Inchen misaamerabe ke nungøba isua ashib gúig køppe, 
Juanwane nømuinetøbe Cristo gøppeendimab isub gøbelø gøn. 
16Inchen Juanbe mayeelan trenchibig køn: 

—Nabe fiimune pi binøbulrrai piu umbu ulsrar cha. Trune nai 
wendau arrubiibe si, Espfritu Santotøgaba, naatøgaba pinøbulrrun 
cha. Truibeguende, na lataguen gømø, maramburab marøbig 
køben, nabe truburab gømifig kua, nui alpargatisyu tsiwanguen 
pitchabgaig kur chibig køn. 17 Nøbe tirigun isig øra tarømartrab 
tru kalagutsamig tsig utigwane sruaguen basran cha. Incha 
truyu tru tirigu chishmari yabaløwan kerrigu chab chishmarabe, 
tirigune tru esegainug esegappe, shauwane mana kwamø nagu 
pattrab.— 

18Incha maig melamigwan treeg marob melay chib, katøgan 
øyeelø latailøba misaameran waminchibig kon, Tiuswei tabig srø 
wamwan. 19Inchen tru Galilea birau ashib karub wabig Herodesbe 
nui nuneg Felipei srai Herodíaswan nø bera tsumba, kato 
chigurrimbunø kaig mariiløgurrimba Juanbe Herodeswane 'øyeebe 
kalø gøn’ chib namuben, 20 Herodesbe mori urasbe, trubalatø mas 
kaig marøb, Juanwane merrarrawa, kailan keeri yau pasrøbig køn. 


Jesúswan piu umbu ulsraig 
(Mt 3.13-17; Mc 1.9-11) 


21 Inchen Juan maya misagwan piu umbu ulsrøb uñib 
uras, Jesúswangucha piu umbu ulsraig kuig køn. Inchen Jesús 
Tius Møskaimba waminchib pasramne, srømbalabe kuren, 
22Espíritu Santobe nuim bala kan paloma lataig kørraarruben, 
srømbalasrøngurrimbe kan wam treeg mørø waminchib trenchibig 
køn: 

— Nibe nai Nusrkai undaaraig køn cha. Nabe ñuimburab truba 
tab gúi war— cha. 


Jesucristoi merrab misaamera 
(Mt 1.1-17) 


23 Jesúsbe nui maramigwan pølbasrøppe chabguen treinta afios 
køsrøn døgaig købig køn. 
Jesúsbe Joséwei nusrkain gúitamab isubelø gon. 
24 Joséwei møskaimbe Elí gøben, 
Eliwei møskaimbe Matat købig køn. 
Matatwei møskaimbe Levi gøben, 
Levíwei møskaimbe Melqui gøben, 
Melquiwei møskaimbe Jana gøben, 
Janai møskaimbe José gøbig køn. 
25 Joséwei møskaimbe Matatías køben, 
Matatíaswei møskaimbe Amós køben, 
Amöswei møskaimbe Nahum gøben, 
Nahumwei møskaimbe Esli gøben, 
Esliwei møskaimbe Nagai gøbig køn. 
26 Nagaiwei møskaimbe Maat køben, 
Maatwei møskaimbe Matatias køben, 
Matatíaswei møskaimbe Semei gøben, 

Semeiwei møskaimbe José gøben, 
Joséwei møskaimbe Judå gøbig køn. 

27 Judåwei møskaimbe Joanan gøben, 
Joananwei møskaimbe Resa gøben, 
Resai møskaimbe Zorobabel gøben, 
Zorobabelwei møskaimbe Salatiel gøben, 
Salatielwei møskaimbe Neri gøbig køn. 

28 Nerii møskaimbe Melqui gøben, 
Melquiwei møskaimbe Adi gøben, 

Adii møskaimbe Cosam gøben, 
Cosamwei møskaimbe Elmodam gøben, 
Elmodamwei møskaimbe Er gøbig køn. 

29 Erwei møskaimbe Josué gøben, 
Josuéwei møskaimbe Eliezer gøben, 
Eliezerwei møskaimbe Jorim gøben, 
Jorimwei møskaimbe Matat købig køn. 

30 Matatwei møskaimbe Levi gøben, 
Levíwei møskaimbe Simeón gøben, 
Simeönwei møskaimbe Judå gøben, 
Judåwei møskaimbe José gøben, 
Joséwei møskaimbe Jonåm gøben, 
Jonåmwei møskaimbe Eliaquim gøben, 
Eliaquimwei møskaimbe Melea gøbig køn. 

31 Meleai møskaimbe Mena gøben, 

Menai møskaimbe Matata gøben, 
Matatai møskaimbe Natån gøbig køn. 

32 Natånwei møskaimbe David gøben, 

Davidwei møskaimbe Isaf gøben, 

Isafwei møskaimbe Obed gøben, 

Obedwei møskaimbe Booz køben, 

Boozwei møskaimbe Salomön gøben, 
Salomönwei møskaimbe Naasön gøbig køn. 

33 Naasönwei møskaimbe Aminadab gøben, 
Aminadabwei møskaimbe Admin gøben, 
Adminwei møskaimbe Arni gøben, 

Arnii møskaimbe Esrom gøben, 
Esromwei møskaimbe Fares køben, 
Fareswei møskaimbe Judå gøbig køn. 

34 Judáwei møskaimbe Jacob gøben, 
Jacobwei møskaimbe Isaac køben, 
Isaacwei møskaimbe Abraham gøben, 
Abrahamwei møskaimbe Taré gøben, 
Taréwei møskaimbe Nacor gøben, 
Nacorwei møskaimbe Serug købig køn. 

35 Serugwei møskaimbe Ragau gøben, 
Ragauwei møskaimbe Peleg køben, 
Pelegwei møskaimbe Heber gøben, 
Heberwei møskaimbe Sélaj køben, 
Sélajwei møskaimbe Cainån gøbig køn. 

36 Cainånwei møskaimbe Arfaxad gøben, 
Arfaxadwei møskaimbe Sem gøben, 
Semwei møskaimbe Noé gøben, 

Noéwei møskaimbe Lamec købig køn. 

37 Lamecwei møskaimbe Matusalén gøben, 
Matusalénwei møskaimbe Enoc køben, 
Enocwei møskaimbe Jared gøben, 
Jaredwei møskaimbe Mahalaleel gøben, 
Mahalaleelwei møskaimbe Cainån gøbig køn. 

38 Cainånwei møskaimbe Enös køben 
Enöswei møskaimbe Set køben, 

Setwei møskaimbe Adån gøben, 
Adånwei Møskaimbe Tius køn. 


Nugwaimandzig Jesúswan chinchibig køtashchab marøb 
(Mt 4.1-11; Mc 1.12-13) 


4 1 Jesús Espíritu Santotø netsaig Jordán biyugurri gato 

arruben, Espíritu Santobe mu misag warab waraimøsrømay 
pera iben, 2truyu kwalømmera cuarenta nemisramne tsuben, 
nugwaimandziibe ke kebenøsrkønrrab marøbig køn. Tru 
gwalømmerawan chigucha mamøwa, yandø parøgwai møren, 
3nugwaimandziibe: 

—Ni isa gømø, Tiuswei nusrkain guabe, i srugwan “pirri misr” 
cha, trenchi— chibig kon. 

4Inchene Jesúsbe trencha løtabig køn: 

—Tiuswei wamwan pørigube trenchibig pørig pasran cha: 
“Møøbe pirrindøgatø øsig tsumig kømøn” chibig.— 

5Inchen nugwaimandziibe kan tun balasrømay pera ya, yu pirau 
chutøgucha nørreelø nøm ashib karub purrailan kerriguba ke pesto 
Jesúswan eshkab kenamarabe, Strenchibig køn: 

—Nabe ñi karumburab karumigwan kerrigu ñun tranøb, kato 
nømui chigurrimbung puro tabig tørigwan tranøb inchumøn cha. 
Kaguende nane iilan kerrigu tranig køn cha. Incha nabe mun 
tranøg køben, tranamønrrun cha. 7Inchawei ñi nan tømbasra, 
køriibala tabig waminchene, iibe kerriguba fiuin gønrrun— cha. 

SInchene Jesúsbe trencha løtabig kon: 

—Trenchibig pørig pasran cha: “Señor ñui Tiuswandø køriibala 

tabig waminchib, nuyasiitø marøb megamig køn” chibig.— 
9Inchen trugurrimbe nugwaimandziibe Jerusalén ciudasrømay 
pera ya, tru Tiuswei yau puro balasrø pasrabe, trenchibig køn: 

— Isa gømø, fi Tiuswei Nusrkain guabe, yugurri pirausrø pørsrau 
cha, 10'kaguende Tiuswei wamyube trenchibig pørig pasran cha: 

“Tiusbe nui ångelesmeran fiun chinchimønrrai ashchai ørtrun 
chibig. 
11 Incha ñui srøbwan srugu srurrengwamønrrai nømui 
tasiimeratøga fiune kusranrrun” chibig.— 

12Inchen Jesúsbe trencha løtabig kon: 

—Qyeeg chibig pasran cha: *Nui Señor Tiuswane ke chinchibig 
køtashchab lataikkucha maramig kømøn” chibig.— 

13Inchen nugwaimandziibe øyeeg chiyutø kebenøsrkønrrab 
indamigwan kerrigu chab marabe, Jesúsweim bulugurri maya 
yana gøsrøn tarømisrøbig køn, katøle treeg maramdiig pumnegatig. 


Jesús Galilea nui maramigwan pølbasrøb 
(Mt 4.12-17; Mc 1.14-15) 


14 Jesús Espíritu Santoi maramburab maramigwan togaig 
Galileamay gato arruben, tru birau tru pøtøgatanbe chutøgucha 
nungøba, nungøba waminchib gøbelø gon. 15Inchen judíosmera 
tulundzuni yamørig nøbe kusrenanen, mayeeløba nun truba tabig 
waminchibelø gon. 


Jesús Nazaretsrø 
(Mt 13.53-58; Mc 6.1-6) 


16Incha Jesúsbe nø nurainuumay Nazaretsrømay ya, no trendø 
treeg marøbig koppe, isrin gwalømbe judíosmera tulundzuni yau 

kebya, lenrrab pasramisren, 17Tius maig karuigwan eshkabig 
Isaíaswei pørigwan lenrrai tranen, larrobicha kurøppe, øyeeg pørig 
basrabigu gurøbig kon: 

18 “Señor Tiuswei Espíritube naim bala basran cha. 

Kaguende nane waachameran tabig sroigwan 
eshkanrrai aceite itølusha tarømarig køn cha; 
merrarraig pønrrabelan Elatsiilo gønrrun” chinrraimba, 
kato kabgarwan ashibelo gønrrai martraimba, 
kato kaig indinab melabelane, amrrai wesrab inchaimba, 
19 katø Señorwei truba tab pila attrabigwangucha 
eshkanrraimba nane ørig kon” chibigwan. 
20Incha Jesúsbe tru pørig tøgaigwan judíosmera tulundzuni 
yau purugubigwan katøle kirra tranabe, wamisrobig køn. Inchen 
mayeeløba judíosmera tulundzuni yau purrabeløbe ke nungøba 
ashib purrabelø gon. 21 Inchen nøbe trenchib eshkab mendabig kon: 

— Na leben fiim mørig, i Tiuswei wam pøriibe, fiimui merrab møi 

yandø treeg nebun— cha. 
22Inchen misaabe mayeeløba nuimburab tabig waminchib, katø 
nui trigugurri purø tabzhig wamindi wammeran ke kwaara ashib 
trenchibelø gøn: 

—+¿libe Joséwei nusrkain gømmørgøppeh?— cha. 

23Inchen Jesúsbe trenchibig køn: 

—Nimbe nane indzabelø chibgunrrig øyeeg chinrrautan 
cha: “Ni mø marøbiibe ñiasiitowei mø mar” cha. Katø nane: “Ñi 
Capernaumsrø chine, chine mariilan nam tru wammørigwan, yu 
fiuim biraugucha treegwei mar”,— cha. 

24Inchabe katø trenchibig køn: 

—Nabe fiimun cierton trendamønrrun cha: Tius maig 
karuigwan eshkabigwane møigwanguen nui biraueløtøweimbe 
chi tab indiimíig køn cha. 25Isa gømø, Tius maig karuigwan 
eshkabig Elías uñib uras tru pøn bila y tøbø bila sre bumubenma, 
tru birau proba truba rruba paro basrøben, Israel misaamerai 
utube piudamera truba yam waraingucha, 26Tiusbe Eliaswane 
Israel birau warabelan purugunrrab ørmøtø, Sidón ciuda bulu 
Sareptasrø tsub piudan purugunrrab ørig købig køn cha. 27Kato 
Tius maig karuigwan eshkabig Eliseo uñib uras chigucha, Israel 
misaamerai utube lepra gwanrreelø truba nu gúig kon cha. 
Inchendø truiløbe ni kanguen kwanrrøwan chishmariimeelø 

gøben, Siria birausriig Naamánwane kwanrrøwan chishmarig 
købig køn— cha. 

28 Inchen iigwan mørøppe, judfosmera tulundzuni yau 
purrabeløbe namig købiitø ke chinchimmørø incha, 29 kurra 
bønrramisra, puebloyugurri weera, tru nøm waramig ciuda 
marim basrab tunyu pala trømbøsrømay pera ambubelø gøn, 
trusrø pinørtrab. 30Inchen Jesúsbe nømuin døbøtagwan pureppa, 
iptinchibig køn. 


Kan møg kwaimandzig tøgaig 
(Mc 1.21-28) 


31 Incha Jesúsbe Galilea birau Capernaum puebloyumay ya, 
isrin gwalømmerawan misagwan kusrenanøbig køn. 32Inchen nø 
kusrenanigwane kwaara ashibelø gøn, kaguende nø wamindiiløbe 
mu mandamgaig wamindig køben. 

33 Inchen judíosmera tulundzuni yau kan trømbøig maringarub 
kwaimandzig tøgaig wawabe, mur trashib trenchibig køn: 

34—¡Au! ¿Nambabe fiibe chi asamig togagugu cha, Nazaretsrø 
Jesús? ¿Namun pinishinrrab attirru? cha. Nabe fiune mu 
gúi ashar chibig køn. Nibe tru Tiuswei Newan Tabig, truig 
køn— cha. 

35 Inchen Jesúsbe kwaimandzigwan namab trenchibig kon: 

—iNibe trashimøtø, møweinukkurrimbe webinrrø!— cha. 

Inchen kwaimandziibe nøm mayeelai merrab møwane 
pirau penøsrka, tru møweinukkurri webibig køn, chigucha chi 
kørriinchimøtø. 36Inchen mayeeløba kwaara, kangurrin gangurri: 

—¿Kan øyeeg wamindi wammerabe chi gøh? chibelo gon. il 
møøbe mu mandamgaig karuitøgaba, maramburab mariitøgaba 
trømbøig maringarub kwaimandziimeranguen webingaruben, 
truilø webamrrappe!— 

37 Inchen nune tru birau ørøba chutøgucha nun, nun 
waminchibelø gøn. 


Jesús Pedroi sueeran tamarøb 
(Mt 8.14-15; Mc 1.29-31) 


38Incha Jesus judfosmera tulundzuni yaugurri webya, Simönwei 
yau kebibene, Simönwei sueerabe mur bachiiba kwanrrø tsuben, 
nømbe kwanrriigweyasig Jesúswan: 

—Purugurra— cha, rrugaben, 

39 Jesúsbe kwanrriigweimbala utsobasrabe, pachigwan webinrrai 
kandø wamøben, pachiibe weetaptinchen, nøbe tru urastø kurra, 
tru pubelayasig chi maramigwan marøb mendabig køn. 


Jesús truba yam kwanreelan tamarøb 
(Mt 8.16-17; Mc 1.32-34) 


40 Yandø nøsig pinaiben mayeeløba chi gwanrrø gøben tøgarmeran 
misaamerabe Jesúsweimay srua amrruben, kwanrreelømørig nøbe 
nui tasiimeran nømuim bala estsara, tamarøbig køn. 41 Inchen gatø 
truyu møilan gøben truba yamelainukkurri kwaimandziimerabe 
trenchib trashib webambubelø gøn: 

—Nibe Tiuswei Nusrkain gøn— chib. 

Inchen Jesúsbe kwaimandziimerane kandø wamab, 
waminchibashmíig kon, kaguende nømbe Cristo gúi ashibelø gøben. 


Jesús Galileasrø eshkab kusrenanøb 
(Mc 1.35-39) 


42 Yandø chab tør-rraben Jesúsbe ciudayugurri webya, 
katøganbalø mu misakkasrø tarømisra iben, misaamerabe lab gua, 
nø waisrø puabe, ibashmønrrab inchen, 4BJesúsbe trenchibig køn: 

—Misag søtømera katøganbaløsrø warabelangucha nabe Tius nø 
ashib karub pasrainuguigwei tabig srøigwan eshkab kusrenanamig 
køn cha. Kaguende truweiwei ørig kur— cha. 

44Incha Judeasrø judíosmera tulundzuni yamerayu Jesúsbe 
eshkab kusrenanøb uñibig køn Tiuswei wamwan. 


Mana øyeeg asiimíig peskaumera puro nørrø wesrub 
(Mt 4.18-22; Mc 1.16-20) 


1Kan gwaløm Jesús Genesaret nu bisu menda pasrøbene, 

misaamerabe Tiuswei wamwan mørtrab nuingatan ke nømdø 
rrawaguchib tulundzunøben, 2nøbe tru pisu mendabe pagatø 
barcomera mu misakkar pønrrai ashibig køn, kaguende peskabeløbe 
truyugurri webamba, nømui atarrayameran chishmarøb warøben. 
3Inchen Jesúsbe tru pagatø barcomera bønrrabyu tru Simónwei 
barcoyu kebyabe, pi mendagurri katøguchi amburøsrø ørtra cha, nøbe 
tru barcoyu wamisra, truyugurri misagwan kusrenanøb mendabig køn. 
4Incha yandø chab waminchabe, Simönwane trenchibig køn: 

—Barcon amburø mas umbu bisrø pra, peskanrrab ñimui 

atarrayameran kebetay— cha. 
5Inchen Simónbe trencha lotabig kon: 

—Kusrenngbig, nambe kwalma gwalma peskab meløbendø, 
kanguen wesranrrab gaymer cha. Inchendø ke ñi trendaig køptø, 
atarrayan kegutchab— cha. 

6Incha keguchene, peskaube nu guegørraptø atarrayabe 
kølsrøb mendøben, 7nømbe nømui lincha amøfiibelø katøgan 
barcoyu purrabelan, purugunrrab amrrunrrai keberen, nømbe 
amrrua, pa barcomeran peskautø netsøganen, barcomerabe piu 
ke asentanrraptiig inchibelø gon. 8Inchen trunun ashabe, Simón 
Pedrobe Jesúswei srøb pulu tombonsrob trenchibig køn: 
—Señor, naim bulugurri tarømisrtra cha. Kaguen nabe kaig 
marøb møg kur— cha. 

9Peskau treeg nørrø wesraikkurri Simónbe truyu mayeelø nøba 
pønrrabeløba kwaarøbiitø ke chindamdiig kui inchibelø gøn. 
10Katø tru Zebedeowei nusrkalø Jacoboba, Juanba, tru Simönwei 
trendø lincha peskab amøflibeløgucha treetøwein gørig kui 
inchibelø gøn. Inchene Jesúsbe Simónwan trenchibig køn: 

— Chi kørig kui inchimøta cha, møingurrimbunøbe misaameran 
peskabig kønrrig— cha. 

11Inchen nømbe barcomeran pisu mendasrø wesrawabe, kerrigu 
pønrramnetø, Jesúswei mendig ambuptinchibelø gon. 


Jesús kan lepra gwanrrø tøgaigwan tamarøb 
(Mt 8.1-4; Mc 1.40-45) 


12 Jesús mø pueblomerayu gøsrøn tsubene, kan møg asr trerab 
gwanrrø, lepra taig, tøgaig pua, Jesúswan ashabe, tømbønsra, 
maløwanguen pirau kebatamnegatig utsøbasrabe, trenchib miabig 
køn: 

—Señor, nan ñi tamaramdiig købene, tamartra— cha. 

13Inchen Jesúsbe tasigwan larrgbicha estsarabe, trenchibig 

køn: 
—Tamarøg køtan cha. Tamarig kørrømisr— cha. 

Inchen tru urastø nui trerab gwanrrøbe chishig kørrømisren, 

14 Jesúsbe trencha garubig køn: 
—Au, mungøben eshkawabesin cha. Inchendø ya, ñui asrwan 

sacerdotendø kenamara, tru ñi yandø chishig kørrømisrimburø tru 

Moisés trannrrig taigwane srua ya, tranrrig cha, mayeeløba ñui 
kwanrrøwan chishig kørrømisrin gúi ashchain— cha. 

15Treendingucha Jesúswane ke nun, nun waminchen, nune mas 
wammørig kørrømisren, misaamerabe truba nørrø nun mørtrappa, 
katø nømui kwanrrømeran tamariilø gønrrappa tulundzunabelø 
gøn. 16Inchendø Jesúsbe chugøben mu misakkasrø ya, truyu Tius 
Møskaimba waminchibig køn. 


Jesús kønønrrab gaimabigwan tamarøb 
(Mt 9.1-8; Mc 2.1-12) 


17Kan gwaløm Jesús kusrenanøb wabene, 
møiløgøsrøn fariseosmeraba, tru maig maramigwan 
martrai Moisés pørigwan kusrenanøbeløba truyu 

purrabelø gøn. Truiløbe Galilea birau maya 
pueblosrøngurrimba, Judea birausrøngurrimba, 
Jerusaléngurrimba amrruar. Inchen Tiuswei maramburab 
maramibe Jesúsba basrabig køn kwanrreelan 
tamarøb. 18Inchen mø møguelø gøsrøn katogan møg 
kønønrrab gaimabigwan tsigalyu muta pua, yau keera, 
Jesúswei merrab pasrtrab inchendø, 1?mumayguen 
kebambamig wetørranrrab gaimabelø gøn. Kaguende menrra 
misag basrøben, trugurri ya bala nebamba, tejameran picha, 
trab gura, kwanrriigwan tsigalbañau misag utu Jesúswei 
merrab kørrøørøbelø gøn. 20Inchen Jesúsbe nømui isubigwan 
ke nuinuuto pasra ashabe, kwanrriigwane trenchibig kon: 
—Au, kasuku, ñui kaig mariilane yandø ulø bayamig komíig 
pesannaig kørrømisran— cha. 

21 Inchene tru Moisés pørigwan kusrenanøbeløba 
fariseosmerababe treeg isub mendabelø gon: “I møg 
Tiusweimburab purø rrombgig wamab waminchibiibe, ¿mu gøh? 
cha. Kaguende kaig mariilan ulø bayamig kømfig pesannaig 
kønrraimbe ¿mu gúin rreeg mariasamø? cha, Tiustøweimbe rreeg 
martrun” chib, isubelø gøn. 

22Inchen Jesúsbe nom chi isub pønrrailan kelarrab ashabe, 
trenchibig køn: 

—¿Nimbe ñimui manrraube chindimba øyeeg isugue? cha. 
23¿Mgigwan mas kørmø trendamdiig købsruerah? cha. Kabe: 
«Nui kaig mariilan ulø bayamig kømfig pesannaig kørrømisran” 
¿damiteh? Kabe: “Kurrab, inrrø” ¿tamiteh? cha. 24Pøs, na, Møg 
Misra Arrubiibe yu pirau kaig mariilan ulø bayamig kømfig 
pesannaig kønrrai mu mandamgaig marøbig kui møimbe fiim 
ashchai kenamaramønrrun— chibig kon. 

Inchabe tru kønønrrab gaimabigwane trenchibig kon: 

—Nabe ñun trenchar cha: Kurrab, ñui tsigalwan mutab, ñui 
yamay inrrø— cha. 

25Inchen tru urastø tru kwanrriibe nømui merrabgurri kurra, no 
tsuig tsigalwan muta, Tiuswan truba tabig waminchib nui yamay 
ibig køn. 26Inchene mayeeløba kwaara asha gørrømisra, Tiuswan 
truba tabig waminchib, truba kwaariilø: 

—Møin gwalóm kan yeekkucha tabelø mari aser— cha 
trenchibelø gon. 

Jesús Levíwan wamab 
(Mt 9.9-13; Mc 2.13-17) 


27 Øyeeg purayaig wendø Jesús webyabe, kan møg Levi taig, 
romasreelayasig an utabelø purrainug wai ashabe, trenchibig kon: 

— Nai mendig amø— cha. 

28Inchen Levíbe chi tøgagúigwan kerrigu kørrømarabe, 
kurrappa, Jesúswei mendig ibig køn. 

29Incha trugurrimbe Levíbe Jesúsweyasig nui yau truba nu fiesta 
maren, tru romasreelayasig an utabelø truba yameløba, katøganeløba 
mishatsigu nømba truba nu burrabelø gøn. 30Inchen fariseosmeraba, 
tru Moisés pørigwan kusrenanøbeløbabe nui kusrenanøb pera 
uniilane namig, Jesúsweimburab chinetø chib, trenchibelø gøn: 

—¿An utabeløba, kaig marøbeløba ñimbe truiløbabe chindimba 
lincha mab, muchigue?— cha. 

31Inchene Jesúsbe nømune trencha løtabig køn: 

—Tabelo, kwanrrøgarbe mø marobig palain gømøn cha. 
Kwanrreeløbeguende palain gøn cha. 32Nabe tru sølgandø 
amøfiibelan wamønrrab arrumøtø, kaig marøbelan wamønrrab 
arrig køn cha, yandø nømui kaig mariilan isua mørøb, Tiusweimay 
lliranrrai.— 


Ayunamigwan Jesúswan payib 
(Mt 9.14-17; Mc 2.18-22) 


33Inchen kaneløbe Jesúswan trencha bayibelø gon: 

—Juanwei mendig amøflibeløbe katø gato truba ayunab, 
katø Tiusba waminchib indamigwan marøbelø gon cha. Kato 
fariseosmerai mendig amøfiibelø treetøwei maren, trune fiuieløbe 
ka mab, ka muchib inchibelø gøn— cha. 

34Inchene Jesúsbe trencha løtabig kon: 

—¿Kan novios yaumay linchai eshkailanma keg mistrabig nømba 
wabengan, mamo burrønrrai inchaitarru? cha. 35Inchendø yandø 
keg mistrabigwan srua ambam gwalømmera punrrun cha. Inchen 
tru gwalømmerawane ayunabwei inchun— cha. 

36Incha gato Jesúsbe 'øyeeg lataitøwein gøn' cha, kemesra 
trenchibig køn: 

—Mugucha kan srø camisanma para wesrumøn cha, køllin 
camisayu waya tsushinrrab. Treeg marene, srø camisabe ka 

minchen, inchagucha srøigwan waya tsusaibe køllin camisayube 
chi tab punrraamøn chibig køn. 37 Katø muguen srø vinonma 
køllin galusmerayu usrmøwei indan cha. Kaguende treeg marene, 
srg vinobe kalusmeran srurrøgøben, vinobe lushen, kalusmerabe 
ka kølsran cha. 38Inchawei srø vinone srø galusmeran marigu 
usramig køn cha. 32Katg mugucha øl-laig vinon muchibiima srø 
vinone mugucha muchig kømui indan cha. Kaguende: “Øl-laibe 
mas mayig kon” chibelø gøn— cha, trenchibig køn Jesúsbe. 


Jesúswei kusrenanob pera uniilø isrin gwaløm tirigu tur lurrøb 
(Mt 12.1-8; Mr 2.23-28) 


6 1 Kan isrin gwaløm Jesús tirigu ellmarig utuwan pureb ibene, 

nui kusrenanøb pera uniiløbe tirigu turmeran lurrøb ambabe, 
tirigu turwan tasiitøga katsøsra, mabene, 2mø fariseosmera gøsrøn 
nømune trenchibelo gon: 

— Ya isrin gwaløm chigøben marmønrrai merigwan ¿ñimbe 
chindimba øyeeg margue?— cha. 

3Inchene Jesús trencha løtabig kon: 

—¿Nimgan lemeelo gøtirru cha, tru mana gøsrøn Davidwan 
parøgwab, nui linchibelan parøgwab inchen, no mando indigwan? 
4Nøbe Tiuswei carpa ya tabzhigu kebya, Tiusweyasiitø tarømarig 
pirrimera, tru sacerdotesmerato maim birrimeran mendaibe mu 
mamønrrai meriilan nø mab, katø nøba purrab misagwangucha 
srørrøb indigwan.— 

5Incha gato trenchibig kon: 

—Mgg Misra Arrubiibe tru isrin gwaløm nan no garunrrain 
gømøtø, maramdiigwane marøb, maramgaigwane marmub, nabe 
na asha garubig kur— cha. 


Kan møg tasig mul-laig 
(Mt 12.9-14; Mc 3.1-6) 


6Indiibe katøgan gwaløm isrin gwalømdøwei Jesúsbe judfosmera 
tulundzuni yau kebya, kusrenanøb pasrøbene, truyube kan møg 
nui kusrmay tasig mul-laig tøgaig waben, 7tru Moisés pørigwan 
kusrenanøbeløba, fariseosmerababe Jesúswan larab gøbelø gon, 
isrin gwaløm tamarobig kotashchab, chigøben chi køptø. 8Inchen 
nøbe chi isub pønrrailan asha, tru tasig mul-laig toga møwane: 
—Kurra, uyu tøbøtag pasramisr— cha trenchibig kon. 

Inchen tru møøbe nømuin døbøtag kurra pasramisrobig kon. 
9Inchen Jesúsbe katøganelan trenchibig kon: 

—Na ñimun payrrab inchar cha: ¿Maig maramigwan martrai 
Moisés pøriibe isrin gwalømbe chiwan martrain daig køh 
cha, tabiiteh, kabe kaiteh cha; kwamønrrai indamig køh, kabe 
kweetsamig ko, chindah?— cha. 

10Incha Jesúsbe mayeelø nuim bøtøgatan pønrrabelan ashabe, 
tru møwan trenchibig køn: 

—Kwalwan larrøbichi— cha. 

Inchen møøbe treeg inchen, nui kwalbe tabig 
kørrømisrøptinchibig køn. 11 Inchen treekkurri kaneløbe truba 
nama, kangurrin gangurri Jesúswan chi kaig maramdiig 
køtashchab payib mendabelø gon. 


Jesús nøashib karua øramelø doce lawa wesrub 
(Mt 10.1-4; Mr 3.13-19) 


12Tru gwalømmerawan Jesús kan tun balasrø Tius Møskaimba 
waminchab ya, kwalma proba treeg marøb wawa, 13tør-rrabene, 
nui kusrenanøb pera uniilan wama, truilai utu doce lawa, wesrawa, 
truilane nøashib karua griilo gon cha, wamabig kon. 14Truilobe 
iilø gon: Simón, nundøwei katø Pedro cha munchi pasrig køben, 
Simónwei nuneg Andrés køben, Santiago gøben, Juan gøben, 
Felipe gøben, Bartolomé gøben, 15Mateo gøben, Tomás køben, 
Alfeowei nusrkai Santiago gøben, Simón Zelote cha wamig køben, 
16 Judas Santiagoi nusrkain gøben, Judas Iscariote, tru wendø 
Jesúswan ashig kømui inchibelaingatø pasramisra, trannrrabig 
købengue. 


Misag truba nuwan Jesús kusrenanøb 
(Mt 4.23-25) 


17Incha Jesús tun balasrøngurri nømba kørraarrua, 
kan chagu pasramisrøbig køn. Inchen truyu nui mendig 
amøfiibeløbe truba nu tulundzuna, basrabig køn, Judea 
birauelø kerrigu, jerusalénsreelø gøben, Tiroba, Sidönba tru 
mar bulusreelø gøben, 18truiløbe Jesúswan mørtrab amrruin 
gøbig køn, nømui kwanrrømeran tamartraimba. Inchen tru 
kwanrreelø trømbøig maringarub kwaimandziimera larrø 
rrombgig kuig melønrrai marinabeløbe tamariilø gøben, 19 maya 

misaabe nun katøranrrab inchibelo gon, kaguende Jesúswei 
maramburab margbig nuinukkurri webarrua, mayeelanba 
tamaren. 


Kasrag kobiiba, chigucha tab gømiiba 
(Mt 5.1-12) 


20Incha Jesús nui kusrenanøb pera uniilan ashabe trenchibig 
køn: 
—Mayanguen tab gúilø gøn cha, fim waachamerabe. 
Kaguende Tius nø ashib karub waibe flimuiwein gøn cha. 
21 Mayanguen tab gúilo gon cha, ñim møi ya parøgwailøbe. 
Kaguende maig palai melaigwan Tiusbe nømun unchaguen 
traniilø gønrrun cha. 
Mayanguen tab gúilø gøn cha, ñim møi ya kishibeløbe. 
Kaguende wendøbe indzønrrabguen cha. 
22 Mayanguen tab gúilø gøn cha, 
ñimun misaamera tsalø ashib, 
ñimune nøørø gønrrai tarømarøb, 
ñimun tsalø waminab, 
ñimui munchiwan ke kaigwan lataig indinab, 
tru na, Møg Misra Arrubikkurrindø ñimun treeg marene. 
23”Treeg bureb gwalømbe fiimbe truba rruba tab gúi mørøb, 
truba kasraarab pørtray chibig køn. Kaguende truburø ñimbe 
srømbalasrømbe truba nuig ketig utamig tøgagønrrun cha. 
Kaguende merrabsrø nømui kølli misaamerama Tius maig 
karuigwan eshkabelan øyeegwei kaig marøbelø gúig køn cha. 
24 j Ay, ñim waacha, puarmeraimbe! 
Kaguende yandø tsabøtø utarguen gøn cha, kasrag 
købigwan. 
25 ¡Ay, flim waacha, møi ya chi palomo tøgarbe! 
Parøgwai mørtrun cha. 
iAy, ñim waacha, møi ya indzabeløbe! 
Nimbe wamamora isub kishchun cha. 
26 iAy, fim waacha, ñimun mayeelo tabig 
wamindinabelaimbe! 
Kaguende ñimui merrabsrø kølli misaamerama treetøwei 
tabig waminchibelø gøbig køn cha, tru ‘Tius maig 
karuigwan eshkabelø guer’ chib isabelan. 

Ñimun ashig kømui inchibelan tsalø ashmumig 
(Mt 5.38-48; 7.12) 


27'Inchendo ñim nan mørøbelane nabe trendamønrrun: Ñimun 
ashig kømui inchibelane undaarab, ñimun tsalø gúi inchibelane 
tabig marøb inday cha. 28 Nimun “trombgig nebubash' chib 
wamabelaimbe ñimbe nømune 'mayanguen tabig nebunrray” 
chib trenday cha. Ñimun kaig marøbelaimbe, nømuyasig Tiusba 
wamindamig køn cha. 22Mpikkgben ñun kandarø maløbøtø 
pashene, kandariigwangucha yul cha. Møikkøben ñui turiwan 
kerrabene, ñui camisangucha ka srua ibasingaru cha. 30Nun mu 
chi miabigwane trangb, chiwan gøben ñuiwan kerrabene, miamøta 
cha. 31 Nimgurrima gatøganelø ñimuyasig tabig maramig palai 
inchibeløbe, ñimgucha katoganelan treetøwei tab inday chibig køn. 

32*Nim ñimun undaarabelandø undaarawabe, ¿ñimbe chigúin 
dabig martrague? cha. Kaguende kaig marøbeløguen nømun 
undaguelane nømgucha undaarabelo gøn cha. 33Ñim ñimun tab 
inchibelandøwei tab inchabe, ¿ñimbe chigúin dabig martrague? 
cha. Kaguende kaig marøbeløgucha treetøweimbe marøbelø gøn 
cha. 34Peba tranøppe, katø utamdeelando pebøbeløbe, éfiimbe 
chiguin tabig martrague? cha. Kaguende kaig marøbeløgucha 
katøganelø kaig marøbelandøweimbe, katø kerriguwan treetøwei 
utønrrab pebøbelø gøn cha. 35Trune ñimbe ñimui ashig kømui 
inchibelan undaarab, tabig marøb, pebøb indamig køn, katøyug 
utønrrab isua gømøtø. Treeg marene, fiimui utamibe truba nuig 
køben, fiimbe Tius Mayeelaim Bala Pasrabigwei ureemera gønrrun 
chibig køn. Kaguende nøma chiweinguen ungwaguengarwan, larrø 
kailan, tab inchibig køn cha. 36Nimui Tius Møskaima lastima 
ashibig købene, ñimgucha treetøwei lastima ashibelø guy cha. 


Katoganelane “kailo gon” chib 
(Mt 7.1-5) 


37*Nimbe katøganelan 'øyeeg kon, øyeeg marøbelø gøn” chib 
waminchimøtay, ñimungucha 'øyeelø, øyeelø gon” chimønrraimbe. 
Katøganelan kaigyu pønrrønrrai pønsrømøtay, ñimun treetøwei 
kaigyu pønrrønrrai pønsrømønrraimbe. Nimun kaig maren, 
ulø baymø pesannay, ñimungucha Tius ulø baymø pesannailø 
gønrrappe. 38Katøganelan tranay; ñimungucha tranrrun, talegayu 

tab unaasig tingandø kørrøguana, pinølusam netsøganig. Kaguende 
ñim kanelan maig unaasha traniibe, fimungucha treetøwei 





39Incha gato Jesúsbe 'øyeeg lataitøwein gøn” cha, kemesra 
trenchibig køn: 

—¿Kan ashchab gaimabiima katøgan ashchab 
gaimabigwandøwei srua inrrautah? cha. ¿Pailoba treeløtøbe 
trabyu kegørrømønrraitarru? chibig køn. 40Kan kusreb mendig 
megabiibe nui kusrenangbigwan purab nuig kømøn. Inchendø chi 
kusremigwan ne gusrewabeguende, nun kusrenangbig lataitowein 
gønrrun. 

41 '¿Chindimbarre ñui nunewan kabyu shauzhig wabigwangøba 
ashku cha, tru ñuin gabyu nu tsig wabigwanguen ashmubendøbe? 
42Inchawei ñitoweinguen ñuin gabyu nu tsigwan ashmubendøbe, 
ñui nunewane chincha øyeeg chinrragu: “Nai nuneg, éfiuin gabyu 
shauzhig wabigwan wesrarruah?” cha. ¡Ñi, palato tabig! Ñuin 
gabyu nu tsig wabigwanmerrig wesru chibig kon. Treenchabe 
si, ñui nunewein gabyu shauzhig wabigwan wesrumig tab 
ashchabguen cha. 


Tusrbe mamikkurri asig kon 
(Mt 7.17-20; 12.34-35) 


43”Kan tab tusrbe kaig mamig niimíig køben, katø kan kaig tusrbe 
tab mamig niimfig køn cha. 44Kaguende tusrmørig chi mamig 
niguen tabig kui, kaig kui truyu asan cha. Kal dusrmerayugurri 
yashig lurrmøwei, kaldø misrøb tusryugurri uvas lurrmøwei 
inchibelø gøn cha. 45 Inchawei kan møg tabiibe tabig isuilan nui 
manrrau esegabig kua, truyugurrimbe tabig wesrub wamindan. 
Inchen kan møg kaibe kaig isuilan nui manrrau esegabig kua, 
truyugurrimbe kaig wesrub wamindan. Inchawei nui manrrau chine 
isua togagúilo pinøguchen, nui triibe treeg wamindan chibig kon. 


Pailo ya marobelan kemesra wamindig 
(Mt 7.24-27) 


46'<Nimbe nane chindimba: “Señor, Señor” chib wamøgue cha, 
na maig karuigwane møra marmeelø gøbendøbe? 47 Mugucha 
naimay arrua, nan møra, na maig taigwan marobigwane, øyeeg 
møg lataig køn damønrrun cha: 48Truibe kan møg yawan 

martraptø pirøwanmerrig srugu larrayamnegatig umbu lalla, 
trugurrimbe tru srug bala yawan niga basrønrrabigwan marobig 
lataig køn cha. Inchen pibe nurawa, arrua, tru yawan puro 
rrømbøig neguchib megambuagucha, kønøgønrrab gaiman 

cha, kaguende purg may mara basrig kua. 9Inchen kan møg 

nan mørendø, na maig karuigwan marmíibe, nui yawan niga 
basrønrrabig srug busrmøtø, ka piro balatø kusrubig lataig køn cha. 
Pi nurawa arrubig, tru yawan mur megambub neguchene, tru yabe 
kebeñen, kerrigu pinisaig kørrømisran— cha, trenchibig kon. 


Suldau søtøwan no garub pera basrabigwei mendig 
megabigwan Jesús tamarob 
(Mt 8.5-13; Jn 4.43-54) 


1Yandø misagwan Jesúsbe chab waminchabe, Capernaumsrø 

kebibene, 2truyu kan romanosmerai suldau, cienelan 
ashibig, centurion daig, kan karuindiig megabig truba undaaraig 
togagúibe, truibe kwanrrøtøga yandø ke pinamdø balabig tsubig 
køn. 3Inchen tru cien suldaumeran ashibiibe, Jesúswan wamindi 
mørabe, judío misaameran karubelø kølli misaameran karua 
ørøbig køn, nui kwanrriigwan tamartrab attrai. 4Inchen nømbe 
amba, Jesúsweim bulu kemallabe, ke tiusmanda chib truba inchib 
trenchibelø gon: 

— Tru møwane ñi treeg ka purugumdiig treeg møg køn cha. 
5Kaguende yu nam warain birau maya misagwan undaguig kua, 
nøashib nam judíosmera tulundzuni yawan maringaruig køn— chib. 

6Inchen Jesúsbe nømba iben, yandø yau pub lutau ambene, 
tru suldaumeran ashibiibe nui trends linchibelan møilan gøsrøn 
trenchinrrai karua ørøbig køn: 

—Señor, øyangatiizhiitø attra tan chinrrai. Kaguende fi nai yau 
kebattraimbe, nabe trengatig kømuinatan cha. 7Incha treekkurri 
ni naashibguen fun lanrrab arrumur cha. Tammisr cha, treetø 
chirra chibig kón. Nai karuindiig megabig tammisrig konrrai. 
8Kaguende nagucha mas nørreelø karua pasrig kur cha. Kato treeg 
køben na karub togagúilo suldaumera tøgaig kur cha. Truilanma 
na møigwan gøben: “Inrro” chibene, ib; katø na møigwan gøben: 

“Amo” chibene, arrub; katø nai karuindiig megabigwan: *Chigøben 
mar” chibene, marob inchibig køn cha. Nobe trendan— chibelø 
gon. 

9Inchen Jesús iigwan mørabe, tru møwan nøguen kwaara asha, 
nui mendig truba nu misag amøfiibelan keesha ashabe, trenchibig 
kon: 

—Nabe ñimun trendamønrrun cha: israelitasmerai utuguen 
isubigwan nainug pasrig øya nuig wetørramur cha, i møwei 
lataig.— 

10Indiibe tru karua øriilø katøle yau pubene, tru karuindiig 
megabiibe tabikken waptinchibig køn. 


Jesús kan piudai nusrkawan katø øsiirangarub 


11 Yandø øyeeg chab puraiben, Jesúsbe kan pueblo Naín 
daisrømay iben, nui kusrenanøb pera uniiløba, truba nu misaaba 
linchibelø gøn. 12Inchen tru puebloyu kebambam yaskab pulu 
pubene, kan kwaigwan sørønrrab muta, amrrubelø gøn, tru 
kwabiibe kandø nusrkain gøben, usrimbe piuda. 13Inchen Señorbe 
tru ishuwan lastima ashabe, trenchibig køn: 

—Kishmøta— cha. 

14Incha Jesúsbe kemalla, taulwan katøraben, muta ambubeløbe 

ponrramisren, Jesúsbe kwaigwane trenchiptinchibig kon: 
—Matsino, na ñun ikurrø! char— cha. 

15Inchen tru kwabiibe kurra, wamisra, waminchib mendøben, 
Jesúsbe usran tranøbig køn, pera inrrai. 

16Inchen iigwan ashene, nømune mayeelanba kørig købiitø ke 
chindamdiig køben, Tiuswan truba tabig waminchib trenchibelø 
gøn: 

—iTius maig karuigwan eshkabig purø nuig namui utu kurrin 

gøn! chib. iTiusbe nui misagwan purugunrrab arrin gøn!— chib. 

17Inchen Judea birau kerriguba, katø tru birau tru bøtøgatanwan 
kerriguba Jesús chi marigwan wammørøbelø gon. 


Juan Bautistai kusrenanøb pera uniilø 
(Mt 11.2-19) 


18Inchen Juanwei kusrenanøb pera uniiløbe øyeeg purayailan 
kerrigu nun eshkaben, Juanbe nui mendig amøfiibelan pailan 
wama, 19 Jesiswan trencha payrrai ørøbig køn: ¿Tru Cristo attrabig 
købiibe ñi gúin gúi, kabe nambe katøganun muniiram gúin gúi? 
20Inchen tru Juanwei kusrenanøb pera uniiløbe amrrua, Jesúswan 
kemallabe, trenchibelo gon: 

— Juan Bautistabe, ñun payrrai, namun karua ørtan cha. ¿Tru 
attrabig kobiibe ñi gúin gúi, kabe nambe katoganun muniiramig 
kuin chindi?— 

21 Inchen tru uras, Jesúsbe kwanrreelø truba yamelan 
tamarøbig køn, chigurrimbunø kaig kwanrrø togarmeran gøben, 
kwaimandzig tøgarmeran gøbengue. Katø truba yam kabgailan 
ashchai tamarøb inchibig køn. 22Inchabe Jesúsbe Juan karua 
øriilan trenchibig køn: 

—Amba, ñim chi mørigwan, ñim chi asigwan Juanwan 
eshkanrrigay cha. Kabgailøbe ashen, cojosmerabe amben, asr 
trerab gwanrrø tøgarmerane nømui kwanrrøwan tamara 
chishmariilø gøben, kalu mørmeeløbe mørøbelø misren, kwailøbe 
øsiiraben, waachamerane Tiuswei tabig srø wamwan eshkab 
kusrenaniilø gon cha. 23Mayanguen tab gúig køn chibig køn, nan 
peg kuitamab isumøtø, na gúitamab isubigweimbe.— 


Juan Bautistaimburab maig kuigwan Jesús waminchib 


24Incha Juanwei kusrenanøb pera uniilø ambene, Jesúsbe 
Juanweimburab truba nu misagwan trenchib waminchib 
polbasrobig køn: 

—¿Misag warab waraimøsrømbe ñimbe chi ashchab webamgue? 
cha. ¿Kan caña ambumay, imay isig srua yainaptiigwandeh? cha. 
25Trube, ¿chi ashchab webamgue? cha. ¿Kabe kan møg truba tabig 
keweigwandeh? cha. Nimbe ashibelo gøn cha, truba tabig kebeløbe 
nømun maig marøg købendø marøb, reymerai yau purrabelø gúi 
cha. 26 ¿Trube, treeg købene, chi ashchab webambig kø? chibig køn. 
¿Kabe Tius maig karuigwan kan eshkabigwandeh? cha. Øø, nabe 
ñimun trendamønrrun cha: Treegwanwei ashchab webambig køn 
cha, trurrigu Tius maig karuigwan eshkabigwan lataitoguen gømø, 
mas nuigwan. 27 Juanbe tru Tiuswei wamwan pørigu øyah taig 
truig køn cha: 

“Au, nabe nai wam srua inrrabigwan fiui merrab ørar taig, ñui 
maywan ñui merrab tamartrai.” 
28Nabe ñimun trendamønrrun chibig køn: Maya møguelø 
kal-labelai utu tru Juan lata nuibe muguen kaagúig kon cha. 
Inchendø treeg kuindøgucha, Tius nø ashib karub wainuube 
kan møg chigucha gomíikken mas nuig kon cha, Juan lataguen 
gømø.— 

29Inchen maya misaameraba, tru romasreelayasig an utabeløba 
Jesús wamindigwan mørabe, Tiusbe maig kønrrabigwan 
tabig sølgandø marøbig kuin gøn chibelø gøn, tru Juan piu 
umbu ulsrainabeløbe. 30 Trune tru fariseosmeraba, tru maig 
maramigwan martrai Moisés pørigwan treeg maramig køn 
chib kusrenanøbeløbabe nømuimburab Tius maig martrab isua 
indigwan kaashibelo gon, kaguende truiløbe Juan piu umbu 
ulsraimeelø gua. 

31 Kato Señorbe trenchibig kon: 

—¿Mpin gwaløm møguelane chi latailo gøn chinrrab gøh? cha. 
¿Chi lataig asønan chinrrab gøh? cha. 32Kan plazayu ureemera 
esheerrab purramisra, kangurrin gangurri øyeeg chib trashib 
purrabelø latailø gøn cha: 

*Nambe fiimuyasig luswan urringucha, 
ñimbe pailamøwei, 
cantailø isumdeelø cantaben, 
fiimbe miirab kishmøwei indan” chibelø latailø. 
33 Pøs Juan Bautista pirri mamøwei, vino muchimøwei inchibig 
arrubene, ñimbe nune, kwaimandzig togaig køn, chibelø gon. 
34Inchen tru Møg Misra Arrubig mab, muchib inchibig arrubene, 
trube, ñimbe menrra maptiig køn damba, menrra muchiptiig køn 
damba, romasreelayasig an utabeløba, kaig marøb misaameraba 
linchibig køn damba inchibelø gøn. 35 Inchendø mu møkken nebua 
isumgaig tru Tius marøb pasraigwane nui ureemerainug ashchai 
kenamaran— chibig køn. 


Jesús Simón fariseowei yau 


36Kan møikkøsrøn fariseo Jesúswan nøba lincha manrrab attrai 
eshkaben, Jesúsbe truigwei yau kebyabe, mishatsigu wamisrøbig 
køn. 37Inchen tru puebloyutøwei kan kaig marob ishug tsubig, tru 
fariseowei yau Jesús mab wan dai wammørøppe, kan alabastro 
limetayu truba may irrab aceite srua puabe, 38kishib Jesúswei 
wendau srgb pulu wamisra, nui kappinwan Jesúswei katsig tambal 
bala kørrøgøb sømara, trugurrimbe nui pusruutøga pinømøra, 
katsigu muchawa, yandø tru may irrab aceiten nui srøb pala 
itølushibig køn. 39 Inchen tru fariseo Jesúswan manrrab attrai 
eshkabig ashabe, nuinetø treeg isubig køn: *T møg Tius maig 
karuigwan eshkabig kuimbe, nun katørabiibe mu ishug kui, kaig 


El Nuevo Testamento en el idioma guambiano de Colombia, 2% ed. 02010 Wycliffe Bible Translators 


199 San Lucas 7 


marøb ishug kui asin gømbala” cha. 40Inchen Jesúsbe fariseowan 
trenchibig køn: 

—Simón, fun chigøsrøn tamig toga war— cha. 

Inchen fariseobe: 

—Kusrennøbig, eshkarra— chiben, 

41 Jesúsbe trenchibig køn: 

—Kan an bebigwan pailø møguelø nun ulømisrar købig køn 
cha, kane quinientos denarfos ulø gøbene, kane cincuenta ulø 
gøbig køn cha. Indiibe truiløbe chugurringuen trannrrabgailo 
gøben, tru an bebøbiibe pailanba paymønrrab kagøbashiptindig 
køn cha. Treeg købene, di pailøbe tru an bebøbigwan møig mas 
undaarerah?— cha. 

43Inchen Simönbe trenchibig kon: 
—Tru mas nu anwan ulø baymø, kagøbasinabig, na møren truig 
kømmørgøtan— cha. 

Inchen Jesúsbe trenchibig køn: 

—Søl isua rrendan— cha. 

44Inchen Jesúsbe ishuwan keesha ashabe, Simónwane trenchibig 
køn: 

—éI ishuwan ashkuh? cha. Nabe ñui yau kebarruben, nai 
katsigwan kwalamig ñibe nan pi rranmuben, trune i ishuube 
nui kappinwan kørrøga sømara, nui pusruutøga pinømørtan 
cha. 45Nibe nan muchamuben, trune nøbe na kebarrinukkurri 
nai srømmeran muchab wan cha. 46 Nibe nai tur bala aceite 
srølmuben, nøbe may irrab aceiten nai srøb pala itø lushtan 
cha. 47 Inchawei ñun trendamønrrun chibig køn: I ishuwei truba 
nørrø kalø mariilan nun ulø baymø pesannaikkurri nøbe truba 
rruba undaaran cha. Inchen møikkøben tre nu gømíigwan ulø 
baymø pesannainabiibe, tru ulø baymø kagøbashibigwane tre 
undaaramøn— cha. 

48Inchabe tru ishuwane trenchibig køn: 

—Nui kaig mariiløbe payamig komíig, pesannaig 

kørrømisran— cha. 
49Inchen truyu lincha mab nøba purrabeløbe, nømasiyaitø 
trenchib mendabelø gøn: 

—¿Chigoben kaig mariilanguen ulø baymø pesannamig kønrrai 
marøbiibe, iibe mu møg køh?— cha. 

50 Inchen Jesúsbe ishuwan trenchibig køn: 

—Ñi ñui isubigwan nainuutø pasra togagúikkurri, kaigyugurri 
wesraig kørrømisran cha, møimbe chi isumo, inrrø— cha. 


Ishumburmera Jesúswan mendig amoñibelo 


1Yandø iig chab puraiben, Jesúsbe tru tabig srø wam 

Tius nø ashib karub wainuguigwan eshkab kusrenangb 
pueblomerasrø yamera tsitsø bønrrabsrø uñibig køn, nui doce 
kusrenangb pera uniiløba. 2Inchen gato mø ishumburmera 
gøsrøn no kwaimandziimeran webusriiløba, kwanrrømeran 
tamariiløba linchibelø gøn. Inchen truilai utube tru siete 
kwaimandziimera webambinabig, Maria Magdalena gøben, 
3Herodeswei yau ya ashib tsubig Cuzai srai Joana gøben, Susana 
gøben, katøgan ishumburmera gøben linchibelø gon. Iiløbe nømui 
chi togagúilotoga Jesúswanba, nui kusrenanøb pera uniilanba 
purugubelø gøbig køn. 


Kan kwallibig mandø kwaligwan kemesra kusrenanøb 
(Mt 13.1-9; Mc 4.1-9) 


4Misag truba nørrø tulundzuna, chu puebloyuelø gøben, 
Jesúswan itømaytø ashchab webamben, nøbe 'øyeeg lataitøwein 
gøn” cha, kemesra waminchib trenchibig køn: 

5—Kan kwallibiibe nui yellwan tsurøb kwallchab webyan cha. 
Incha tsurøb ibene, kanbalø yellbe mayu gorroben, itøbunøben, 
illimera amrrua, man cha. 6Inchen katøganbaløbe srug rrølyu 
gørra, kal-lappe, kal-labendø, pirø søig kømøwagurri mul-lan cha. 
7Kan utu yellmerabe kalshau utu gørra, kal-laben, kalbe kanbalatø 
nørrørawa, chab tsibisan cha. 8Inchen kanbaløbe yell tab pirau 
gørra, nørrørawa, tabig misra, kan yellgurrindø trulzheelø 
ciengatig nigan— cha. 

ligwan trenchabe, Jesúsbe truba mur waminchib trenchibig køn: 

—iMøramig kalu bønsraibe, mør!— cha. 


Mandogurri *iibe øyeelø latailø gøn” cha Jesús wamindig 
(Mt 13.10-17; Mr 4.10-12) 
9Inchen nui kusrenanøb pera uniiløbe: 
—¿Tru 'øyeeg lataitøwein gøn” cha wamindiibe tappe, mando 
gøh?— cha payen, 
10 Jesúsbe trenchibig kon: 

—Tiusbe nø ashib karub wainug mu asiimfig tøgaguilan ñimun 
ashchai tranan cha. Trune katøganelane 'øyeeg lataitowein gon” 
chib wamindiilotoga eshkab waminchar cha, 

*nømbe ashippe ashendø, 
ashmøwa lataig kørrømisrøb; 
mørøppe mørendø, 
chigúi mørmøwa kørrømisrøb inchain” cha. 


Tibe kan ellmarobig lataitowein gon” cha wamincha pasrigwan 
Jesús tab eshkab 
(Mt 13.18-23; Mr 4.13-20) 


1” Tru 'øyeeg lataitowein gør cha, kemesra wamindiibe 
øyeeg chibig køn cha: Tru yellbe Tiuswei wamwan eshkabig 
køben, 12tru may bulu gørrab yellmerabe, tru Tiuswei wamwan 
morgbelan truilan eshkabig køn cha. Inchen nugwaimandziibe 
arruppa, nømui manrrau tru wam ellmarigwan kerran cha, 
nom Tiuswan køreben, kaigyugurri wesrailø gømønrrai. 
13Inchen srug rrølyu gørrab yellbe tru Tiuswei wamwan 
mora, truba rruba tab gúi mørøb utabelan, truilan eshkabig 
køn cha. Inchendø truiløbe chi srølgar gua, maya yanagatiitø 
kørewa amøfia, chigøben maig inchibelø gøtashchab pubene, 
tarømisrøptinchibelø, truilø gøn cha. 14Inchen tru kal shau 
utu gørrab yellbe tru wamindigwan mørøbelan eshkabig 
køn cha. Inchendø truiløbe nømui ambam maywan ambub 
gøben, tru chine, chine menrra isubiibah, puamisrøg købiibah, 
chigurrimbunø marøb kasrag amoñinrrab treeg marøg købiibatø 
kasran cha. Incha tru ellmarigwane nørrørabashmøn cha. 
15Inchen tru tab pirau gørrabiibe tru nømui manrrau purø tabig 
isub, trurrigu sølwan isub, Tiuswei wamwan møra, truigwan 
elachimø, tøgagua, melabig meløwa, ellmarig misrøbelan 
eshkabig køn cha. 


“Aceite lámpara lataitowein gon” cha, kemesra wamindig 
(Mr 4.21-25) 
16"Mugucha kan aceite lámparan pilogoppe, chitøgagøben 
kasrømøwei, kabe cama umbu basrtrab gømøweim biløgøbelø gøn 
cha. Treeg kømøtø, kerrubelan tør gønrrai, pala basrøbelø gøn cha. 
17Inchawei chitøgucha søriibe søriitø kørrømisrmø, kenamisrtrun 

cha. Kato chigøben ashmønrrai kasra basriibe, nebua asiimíig 
kørrømisrmøtø, toryu webattrun cha. 

18”Inchawei ñim mørigwane tab isua asha guy cha. Kaguen 
tøgaigwane masken rranen, trune chigaigwane nui lamøtiig 
tøgagurmab isuigwanguen kerraig kønrrun— chibig køn, 
Jesúsbe. 


Jesúswei usrimba, nuneløba nun lab 
(Mt 12.46-50; Mr 3.31-35) 


19Inchen Jesúswei usrimba, nunelgba ng wainug pubendø, 
menrra nu misag basrøwa, nuim bulugatig kemallchab gaima 
gøben, 20 møikkøsrøn Jesúswan trencha eshkabig kon: 

—Nui usrimba, ñui nuneløba wambig pønrran cha, ñun ashchab 
isua amrrua.— 

21Inchene Jesúsbe løtappe trenchibig køn: 

—Tiuswei wamwan møra, trunun marøbeløbe, nai usri, nai 
nunelø gøn— cha. 


Isig ichibigwanba, pi welarmeranba Jesús kønøbashmub 
(Mt 8.23-27; Mc 4.35-41) 


22Kan gwaløm Jesús nui kusrenanøb pera uniiløba barcoyu 
kebyabe, trenchibig kon: 

—Pisu ambøgatøsrømay larraamun— cha. 

Inchabe ambubelø gon. 23Incha larraambub ambub gøbene, 
Jesúsbe barcoyu kiptinchen, møimbe tru nu bisuyube isig 
ichibig purø rrømbøig namab webarruben, pibe barcoyu michab 
mendøben, yandø ke asentanrraptiig inchibig køn. 24Inchen 
Jesúswan kasrønanabe trenchibelø gon: 

— iKusrennøbig! iKusrennøbig! iNambe piu ke chab asentab 
meler!— cha. 

Inchen Jesúsbe kurra, isig ichibigwanba, pi welar trømbøig 
latøgushib gurrabelanba pasrambunrrai kandø wamabig køn. Inchen 
truiløbe pønrrambuben, yandø kerrigu wasrønzhig kørrømisrøbig 
køn. 25 Inchen Jesúsbe nui kusrenanøb pera uniilan trenchibig kon: 

—¿Nimui isubigwan nainuutø pasra togagúigwane 
chinchigue?— cha. 

Inchen nømbe truba kwaariilø, kan øyeebe mando guermab isub 
kangurrin gangurri trenchibelø gøn: 

—¿libe mu guerah cha, isig ichibig lata, pi latøgushib gurrabig 
lata, nø pasrambungarubene, iiløguen nun mørtrappe?— 


Kan gadarasriig kwaimandzig togaig 
(Mt 8.28-34; Mr 5.1-20) 


26Incha yandø gadarenosmeraim birausrø larraambubelø gon, 
tru Galilea nu bisu ambøgatømaysrø. 27 Incha Jesús barcoyugurri 
pirau pinaiben latatø, tru puebloyuig kan møg kwaimandziimera 
tøgaig katønrrab webibig køn, truibe manasrøngurri chigucha 
kemøwei, yau tsumøwei inchibig, sørin rrabmerayutø tsubig. 
28 Incha Jesúswan ashippe, nui merrab mur trashib tømbasrøb 
pefiabe, trenchibig køn: 

— Nibe nane chi martrab inchigu cha, Jesús, Mayeelaim Bala 
Pasrabigwei Nusrkai? iNi nan purø rrømbøig møra megamig 
kømønrrai marmørrunrrig!— chib. 

29Kaguende Jesúsbe tru trømbøig maringarub 
kwaimandzigwane: “Mgweinukkurri webinrrø” chibguen indin 

gøben nobe trendaig kon, kaguende truigwane kwaimandziibe 
kato gato ng merrarrawa sruaig købig kua. Inchen chu 
imønrrai, misaamerabe tasiimeran srøbmeran cadenastøga lusra 
togagúingucha, nøbe cadenasmeran lurren, kwaimandziibe mu 
misag warab waraimøsrø ingarubig køn. 30Inchen nune Jesúsbe 
payibig køn: 

—¿Chi munchi gugu?— cha. 

Inchen nøbe løtappe: 

—Nabe: “Legión”, munchi gur— chibig køn, kaguende 
tru møweinuube kwaimandziimera purg nu guebamba 
gua. 31Incha tru kwaimandziimerabe “tru puro rrømbø 
umbu rrabyumay ormorrunrrig' chib truba rrugabelø gon, 
Jesúswane. 32Inchen tru tunyube kuchimera truba nu soto mab 
llirab amøfiiben, tru kwaimandziimerabe “tru kuchimerayu 
kebambingarurra' chiben, Jesúsbe ka kebambashibig kon. 
33Inchen kwaimandziimerabe møweinukkurri webamba, 
kuchimerayu kebambene, tru kuchi søtøbe truba rrømbø 
lendeyu lula, chab pinøgørraptincha, pisuyu kegørra, pi 
gueesra chab gwabelø gøn. 

34Inchen tru kuchi ashibelø treeg purayaigwan ashabe, 
kwaariilø lula, puebloyu gøben, wambig nøørøwansrøn gøben 
eshkab ambubelø gøn. 35Inchen misaamerabe chi purayaigwan 
ashchab werrua, Jesús waisrø pubene, tru kwaimandzig toga 
møg købiibe Jesúswei srøb pulu, yandø asru keweig ke yandø 
tabig wai ashibelø gøn. Inchabe truba kørig kui inchibelø gon. 
36Inchen tru treeg purayaigwan ashibeløbe tru kwaimandzig 
toga møwan Jesús mando incha tamarigwan gatoganelan 
eshkaben, 37tru Gadara birau maya misaamerabe Jesúswan 
nømuinukkurri ‘irra’ chib truba rrugabelø gon, kaguende 
nømbe truba rruba kørig kuilo gua. Inchen Jesúsbe barcoyu 
kebya ibig køn. 38Inchen tru kwaimandziimera webambinab 
møøbe: 

—iNui mendig arruah?— chib truba inchen, 

Jesúsbe trenchibig kon: 

39—Nui yamay katø inrrø cha, ñun Tius chigøben yeeg nørriig 
mariilan kerriguh eshkanrrab.— 

Inchen tru møøbe, Jesús nun øyeeg nørreelø marigwan kerrigu 
eshkab ibig køn tru pueblo ørøba. 

Kan ishuwei kwanrrøwan Jesús tamarob 
(Mt 9.18-26; Mr 5.21-43) 


40Incha gato Jesús pisu ambøgatøsrømay larraibene, mayeeløba 
munig kuig koppe, misaabe nune truba kasrag utabelo gon. 
41Inchen kan møg judíosmera tulundzuni yau chi maramigwan 
ashibig, Jairo taig, puabe, Jesúswei katsig bulu tømbønsra, nui 
yamay tiusmanda arrubsrumugu chibig køn, kaguende nui kandø 
nimbasr doce añosig togagúibe ke kwanrrab inchib tsuben. 

Inchen Jesús ibene, nu misag søtøbe nui mendig trag marøb 
ambubelø gøn. 43Inchen tru ututø kan ishug doce años ørøba ani 
ib gwanrrø tøgaig kua, nui chi togagúigwan kerrigu patsøgøben, 
mugucha tamartrab gaimaig købig kon. 44Tru ishuube Jesúswan 
wendaugurri kemallippa, Jesús no kewagúig urøzhigwandø 
katørabene, tru urastø tru ani ibiibe pasramisrøptinchibig kon. 
45Inchen Jesúsbe trenchibig kon: 

—¿Nane mu gatorah?— cha. 

Inchen mayeeløba: *Nune mu katøramer” chiben, Pedrobe 
trenchibig køn: 

—Kusrennøbig, misag søtøbe ñun yeeg tinmarøb ambumay imay 
trawagutsan— cha. 

46Inchen Jesúsbe trenchibig køn: 

—Møikkøben nan katørainrrun cha. Kaguende nai maramburab 
marig nainukkurri webrain gúi mørar— cha. 

47 Inchen ishuube ng treeg marigwan chi søramgaig kuin gúi 
ashabe, itønab arrua, Jesúswei merrab tømbønsrøb srala, maya 
misagwei merrab chindimba katøraigwanba, katø tru urastø 
mandø tabig kørrømisrigwanba eshkabene, 48 Jesúsbe trenchibig 
køn: 

—Nimbasr, ñui isubigwan nainuutø pasra togagúikkurri tamarig 
kørrømisran cha. Chi isumø, inrrø— cha. 


Jairoi nimbasrwan Jesús øsiiranøb 


49 Inchen Jesús waminchib pasramnetø, tru judíosmera 
tulundzuni yau ashib karubigwei yaugurri møikkøsrøn puabe, unai 
møskawane trenchibig gøn: 

—Nui nimbasrbe kwabguen indan cha. Kusrennøbigwan mas chi 
chimøta— cha. 

50Inchen Jesúsbe mørabe trenchibig kon: 

—Kørig kui inchimoto, køreptø køreu cha, ñui nimbasrbe 
tammisrtrun— cha. 

51 Incha yau puabe, Jesúsbe mungucha kerrubashmøtø 
Pedronbah, Jacobonbah, Juanwanbah unai møskalanbatø 
kerrubashibig køn. 52Inchen mayeeløba unan isub waminchib 
truba kishib gøben, Jesúsbe trenchibig kon: 

—Kishmotay cha, unøbe kwaig kømøtø, ka kiptø tsun— cha. 

53Inchen nømbe kwain tsui asha gua, Jesúswane ka indzato 
mørøbelø gon. 54Inchen unan Jesúsbe tasigu kemøra, mur wamab 
trenchibig køn: 

—Ishug-ung, ikurrø!— cha. 

55Inchen espíritube katø nuinug puben, øsiirawa tru urastø 
kurraptinchen, Jesúsbe manrrai manningarubig køn. 56Inchen 
møskaløbe ke kwaara asha gørrømisren, Jesúsbe chi purayaigwan 
nømune mungucha eshkamonrrain garubig køn. 


Jesús nui doce kusrenanob pera uniilan karua ørøb 
(Mt 10.5-15; Mc 6.7-13) 


1 Jesús nui doce kusrenanøb pera uniilan wama, 

tulundzunabe, mayan gwaimandziimeran wambig 
webusrøb, kwanrrømeran tamarøb inchai, maramburab 
maramigwanba, mu chindamgaig karumigwanba tranøbig 
køn. 2Incha Tius no ashib karub wainuguigwan eshkab 
kusrenanrraimba, kwanrreelan tamartraimba karua ørabe, 
3ngmune trenchibig køn: 

—Mayuweimbe chigøben srua ammønrrigay cha. Pøtønain 
tsig srua ammøwei, wasr ila ammøwei, pirri srua ammøwei, an 
srua ammøwei, turingucha pagatø gømø, kandø guewa ambay 
cha. 4Chugøben puebloyu yau puppe, webamba ambamnegatig 
truyutø kørrømisrtrigay cha. SInchen ñimun wamab utag kømui 
indinuube, trube, tru puebloyugurri webamrrappe, ñimui 
srøbyu usrowan chishtø gørrøgønrrigay cha. Treeg marøppe, 
trube ‘ñim kaasig købene, møimbe ñim gusrenrrigay”* chib 
eshkab.— 

6Inchen nømbe wembamba, pueblomørig puraambub ambuppe, 
Tiuswei tabig srø wamwan eshkab kusrenanøb, chutøgucha 
kwanrreelan tamarøb ambubelø gøn. 

Jesúswan Herodes mu gúinguen mørmub 
(Mt 14.1-12; Mc 6.14-29) 


7Inchen Galilea birau ashib karub wabig Herodesbe 
Jesúsweimburab wamindi mørøb ng chi mariilan kerrigu 
wammørabe, chi isum gúinguen mormíig køn, kaguen 
møiløgøsrøn: “Juan Bautista kwailai utugurri katø kurriinrrun” 
chiben. 8Inchen kan utueløbe: “Tius maig karuigwan eshkabig 
Elías kenamisrin gøn” chiben, kan utueløbe: “Tius maig karuigwan 
eshkabig merrabsriig møikkøben katø øsiirain gøn” chiben, 
inchibelø gøn. ”Inchen Herodesbe trenchibig køn: 

—Juanwane natøwei turwan paringaruig køn cha. ¿Trube, 
chigøben na yeeg wamindig wammøriiløbe mu gønrrab goh?— cha. 

Incha Herodesbe Jesúswan ashig kui inchibig køn. 


Trattrø mil møguelan Jesús mamig tranøb 
(Mt 14.13-21; Mr 6.30-44; Jn 6.1-14) 


10 Jesús nøashib karua øriilø katø amrruabe, nøm chi marigwan 
nun eshkaben, nømune Jesúsbe Betsaida pueblosrømay nømundø 
nøørø pera ibig køn. 11Inchendø tru nu misag søtøbe wammørøppe, 
wendautø amben, Jesúsbe tabig wamab uta, nømun Tius nø ashib 
karub wainuguigwan waminchib, kwanrrøwan tamaramig palai 
melabelane tamarob inchibig kon. 

12Inchen yandø mawab misrøb arruben, nui doce kusrenangb 
pera uniiløbe Jesúswan kemallabe, trenchibelø gon: 

—Misaameran yandø amrrai, ungwa chi cha, puluwandø 
yamera pønrrabsrøn gøben, chugøben nøørøsrøn gøben, ya beba 
kørrømisrtrappa, mamig benønrrappa amrrain cha. Kaguende 
yube nambe mugucha warømønug bønrrer— cha. 

13Inchene Jesúsbe trenchiptinchibig køn: 

—Manrrai ñim mannay— cha. 

Inchen nømbe trenchibelø gøn: 

—Nambe trattrøgatø pirrimbah pagatø peskaubatø tøgaguer cha. 
Ya nu misagweimbe srøig penønrrab ambatøwein gønrrun— cha. 

14Kaguende møgueløtø trattrø milburab gøbig køn. Inchen 
Jesúsbe nui doce kusrenanøb pera uniilan trenchibig kon: 

—Kan soto, cincuentabato, cincuentabato 

purramisringaruy— cha. 

15Inchen treeg maren, misaabe mayeelgba chab purramisrøbelø 
gon. 16Inchen Jesúsbe tru trattrøgatø pirriwanba, pagatø 
peskaumeranba nui tasku muta, srømbalaneb neesha, Tiuswan 
“mayanguen pay” cha, pirrimeran pirishabe, nui kusrenanøb pera 
uniilan misagwan pirishinrrai tranøbig kon. 17Inchen mayeeløba 
øska ma gørrømisren, pitis undailan tasinmerayu netsøbatø doce 
tulishibelo gøn. 


Pedrobe Jesúswan: “Cristo gøn” chib 
(Mt 16.13-19; Mc 8.27-29) 


18Kan gwaløm Jesús nøørøsrø Tius Møskaimba waminchib 
wabene, nui kusrenanøb pera uniiløbe nøba purrøben, Jesúsbe 
trencha payibig køn: 

—¿Misaamerabe nane mu gøn dah?— cha. 

19Inchen nømbe trencha løtabelø gon: 

—Mpilobe: “Juan Bautista gon” chiben, møiløbe: “Elías køn” 
chiben, møiløbe: “Tius maig karuigwan kan eshkabig merrabsriig 
katø øsiirainrrun” chiben indan— cha. 

20Inchen Jesúsbe trencha payibig køn: 

—¿Trune ñimbe nane mu gon chinrrague?— cha. 

Inchene Pedrobe trencha løtabig køn: 

— Nibe Tiuswei tru Cristo gøn— cha. 


Jesús nø kwamigwan eshkab 
(Mt 16.20-28; Mc 8.30-9.1) 


21Inchen Jesúsbe iigwane mungøben eshkamønrrain garubig 
køn. 22Inchabe trenchibig kon: 

—Mgg Misra Arrubiibe chinetø kaig indinab megamig 
nebunrrun cha. Kato misagwan karubelo kølli misaamera gøben, 
sacerdotemeran karubelø gøben, Moisés pørigwan kusrenanøbelø 
gøben nune kaasig kømig kønrrab gøn cha. Incha kweechen, pøn 
gwalømyube kusraig kønrrun— chibig køn. 

23Incha mayeelan trenchibig køn: 

—Møikkøben nai mendig ufiig købene, nøasiitø 
nuimburabigwangøba isumøtø, kwalømmørig nui kuruswan 
muta, nai mendig arrum nebunrrun cha. 24Inchen møikkøben 
øsig kømigwangøba esegabiibe yandø pinab pinamig nebunrrun 
cha. Inchen nagurrindø kwabiibe managatig øsig kømigwan 

esegawa tøgagønrrun cha. 25¿Kan møg yu pirau chine købigwan 
kerrigu nuindø maringucha, nøasiitø minchib, nøasiitø 
pinamigwei marøb indiibe, chiwein gúi tabig kønrrab gø? 26Pøs 
møikkøben naimburappa, na wamindiilaimburappa kørig isub 
kørig kui inchibigwane, nune kørig burørtrun chibig køn, tru 
Møg Misra Arrubig tru nui torguegwalmabiiba, nui Moskawei 
torguegwalmabiiba, Tiusweindø tarømari ångelesmerai tør 
bilabiiba arrua. 27 Nabe fiimun cierton trendamønrrun chibig 
køn: Møiløgøben yu purrabelø Tius nø ashib karub pasraigwan 
ashmøwatøbe kwanrraamøn— cha. 


Jesús ke peemayig misrøb 
(Mt 17.1-8; Mc 9.2-8) 


28Øyeeg taig trune wendau gøsrøn Jesúsbe Pedronba, 
Juanwanba, Santiagonba pera, kan tun balasrø Tius Møskaimba 
waminchab nebibig køn. 22Inchen Jesúsbe Tiusba waminchib 
pasramnetø, nui maløbe ke peg lataig misrøptinchen, nui 
kewagúilobe truba puløzhig tørgwalmabelø misrøbig kon. 30Inchen 
møimbe pailø møguelø nøba waminchib kenamisrøptinchibelø 
gøn. Truiløbe Moisésba, Elfasba, 31 nømbe tørguegwalmabig 
pinøgasrailø, Jesús Jerusalénsrø mando kaig indinab megawa, 
kwamigwan waminchib pønrrabelø gon. 32Inchen Pedroba, nui 
linchibeløba kigøbiitø ke chindamdø gúim burrøwagucha, kimø 
kasrig ka burrøwa, Jesúswei tørguegwalmabigwanba, tru pagatø 
møguelø nøba pønrrabelanba ashibelø gøn. 33Inchen tru møguelø 
yandø Jesúsweim bulugurri tarømisra ambene, Pedrobe nøtøwei 
chi chib pasrarmabguen mørmubendø, trenchibig køn: 

—Kusrennøbig, inam yu pønrramibe purø tab gøtan! cha. 
Pøngatø ya-ureg margun cha, kan fiui, kan Moiséswei, kan 
Elfaswei.— 

34 Inchen tru waminchib pasramnetø kan wañi arrua, nømun 
kasrøben, nømbe wafii umbu kørrømisra, Pedroba, Juanba, 
Santiagobabe truba rruba kørig kui inchibelø gøn. 35Inchen wañi 
umbugurrimbe kan wam trenchibig køn: 

— libe nai Nusrkai, nai lawa wesruig køn cha. Nune møray— cha. 
36Tru wambe yandø mas mørø waminchimuptinchen, Jesúsbe 
gatø nøtø basrai ashibelø gøn. Incha nømbe tru chi asigwane tru 

gwalømmerawane mungucha maizhikken mørø waminchimeelø gøn. 

Jesús kan kwaimandzig toga unan tamarøb 
(Mt 17.14-21; Mr 9.14-29) 


37 Katø gwaløm tunbalasrøngurri kørrørrubene, Jesúswan 
katønrrab truba nu misag werruben, 38mgimbe kan møg tru 
misaamerai utugurri truba mur wamab trenchibig kon: 

— Au, Kusrennøbig, kabe tiusmanda nai nusrkawan 
ashibsrumuguh cha, nai kandø nusrkain gøn cha. 32Nune 
kwaimandziibe merrarraben, nøbe møi mgin rrashibig køn cha. 
Inchen kwaimandziibe pirausrø kucha, itønangarub, triimay chall 
gutsingarub, purø rrømbøig lastimaig marøb, igatø! elachimøsraatø 
inchibig køn cha. 40Inchen fiui kusrenanøb pera uniilan 
kwaimandzigwan webusrtrai na rrugaben, kaiman— cha. 

41 Inchen Jesúsbe trenchibig kon: 

—iKan fiim møi misaamera kørenrrab inchimeelø larrø gailø! 
cha, ¿Nabe managatig ñimba unamig kønrrerah cha, ñimun øyeeg 
ashiptø? Nui nusrkawan yu srua amø— chibig køn. 

42Inchen unøbe kemallib iben, kwaimandziibe unan pirausrø 
kucha, sruaguchen, Jesúsbe trømbøig maringarub kwaimandzigwan 
nama, webingarua, unane tamara, møskawan tranøbig køn. 
43Inchen Tiuswei purø nuig tabigwan mayeeløba kwaara ashibelø 
gøn. 


Jesús no kwamigwan katø eshkab 
(Mt 17.22-23; Mc 9.30-32) 


Inchen mayeeløba Jesús pyeeg marigwan kwaarøb gømne 
Jesúsbe nui kusrenanøb pera uniilan trenchibig kon: 

44 —Pesannanrrab gømø, iigwan tab møray cha, tru Møg Misra 
Arrubigwane møguelai tasku tranig kønrrabigwan.— 

45Inchen nømun øyeeg taigwane nømbe chi tainguen mørmeelø 
gøn, kaguende Tius chigúinguen mørmønrrai indiilø gua. Incha 
nø øyeeg taigwan chi chibig kø cha payamibe nømbe kørig kui 
inchibelø gøn. 


Mas nuibe mu guerah 
(Mt 18.1-5; Mc 9.33-37) 


46 Inchen nui kusrenanøb pera uniiløbe nømui utu nømbe møig 
mas nuig kønrraptiig kuin gúi waminchib payiyab mendabelø gon. 

47 Inchen nom chi isub purraigwan Jesúsbe wetøbefia, kan unan 
srua ya, nuim bulu pasrabe, 48trenchibig kon: 

—Møikkøben i unan nai munchiyu tab wamab utabiibe, nan utan 
cha. Inchen nan utabiibe, nan karua ørøbigwangucha utan cha. 
Inchawei ñimui utu mas chigucha gomíig lataig kui asiibe, truibe 
si, mas nuig køn— chibig køn. 


Namun maig kobash inchimíibe namuingato basran 
(Mr 9.38-40) 


49Inchene Juanbe trenchibig kon: 

—Kusrennøbig, kan møikkøsrøn ñui munchiyu 
kwaimandziimeran webusri aser cha. Inchendø namba ufimifig 
købene, nambe truigwane merer— cha. 

50 Inchen Jesúsbe nun løtappe trenchibig køn: 

—Merømøtay cha. Kaguende ñimun namig kurrømfibe 

flimuingatiig køn— cha. 


Jesús Jacobonba, Juanwanba namab 


51 Yandø Jesús srømbalasrø utig kømig lutau gøben, 
Jerusalénmay ke punrrab isua ib menda, 52eshkanrrabelo wam 
sruar merrab øren, nømbe Samaria birau kan pueblosrø chigøben 
nuyasig tamartrab ambene, 93samaritanosmerabe Jesúswane 
utømeelø gon, kaguende nøbe Jerusalénsrømay inrrab arri asha. 
54Inchen nui kusrenanøb pera uniilø Jacoboba, Juanba øyeeg indi 
ashabe, trenchibelø gøn: 

—¿Señor, nømun pinishinrrab srømbalasrøngurri nam nag 
kørraarringaruah cha, Tius maig karuigwan eshkab møg Elías 
latawei?— 

55Inchen Jesúsbe nømun keesha ashabe, namabig køn. 
56Incha gatøganbalø yamera tsitsø pønrrabsrømay ambubelo 
gøn. 


Jesúswei mendig ambamibe murig køn 
(Mt 8.19-22) 
57 Nøm maywan ambub gøbene, kan møg Jesúswan trenchibig 
køn: 
—Señor, ñi chu ibendø, nabe mendig arrumønrrun— cha. 
58Inchen Jesúsbe trencha løtabig køn: 

—Zorramerabe waramig trabmera togar gøben, katø pala amøñib 
illimeragucha nømui lemera tøgar gøn cha. Trune na, Møg Misra 
Arrubiibe ni nai turwan chu nerrarramikken chigaig kur— cha. 

59Incha Jesúsbe katøganun trenchibig køn: 

—Nai mendig amø— cha. 

Inchen nøbe: 
—Señor, nai møskawan sørønrrabmerrig ibashcha— chiben, 
60 Jesúsbe trenchibig køn: 

—Nibe nai wendautø amø cha. Tiusweimburabigu kwaig 
latailøbe nømui kwailan sørøbash cha. Inchen fiibe ya, Tius nø 
ashib karub wainuguigwan gatøganelan eshkab kusrenan— cha. 

61 Inchen katøgangucha trenchibig køn: 

—Señor, fiui mendig arrug køtan cha. Inchendø nai 
yauelanmerrig ungwa chinrrab ibashcha— cha. 

62Inchen Jesúsbe trencha løtabig kon: 

—Mutøgucha arauwan kemøra arab pasrøbendø, wendømaygøba 
gueeshibiibe, Tius nø ashib karub wainuguigwane chi tab 
martrabgaig køn— cha. 


Jesús setenteelan karua prob 


10 1Øyeeg chab puraiben, Señor katø setenta lawa wesrua, 
pagatø bagatø pueblosmørig katøganbalømerasrø ng 
yamsrømay nui merrab ørøbig køn. 
2Incha nømun trenchibig køn: 

—Ellmarig tulisamibe truba nørrø gøben, trune tulishinrrabeløbe 
mamdø gon cha. Inchawei tru ellmarig buaig Tiuswan miay chibig 
køn, nui ellmarigwan tulishinrrabelø ørtrai. 3Ñimbe ambay cha. 
Au, nabe ñim ubishamera latailan lobosmerai utu prar cha. 4An 
busramig urasr ila ammøwei, wasr ila ammowei, alpargatis katø 
nøørø srua ammøwei, ñim maywan ambuppe, mun gøben wamab 
waminchib pønrrømøwei inchigay cha. 

5”Incha kan yau kebambuppe, øyeemerrig chinrrigay cha: “I 
yaube chi isumgaig mayanguen tab gønrrun” cha. 6Inchen 
truyu chi isumgaig tab gøbigwan toga møg wabene, tru: “Chi 
isumgaig tab gønrrun” cha ñim trendaibe nuinug kørrømisrtrun 
chibig køn. Inchen treeg møg kaabene, tru ñim trendaibe 
fiimuinuutøwei kørrømisrtrun cha. 7Inchen fiimbe tru yautøwei 
kørrømisra, nøm chi srørrendø mab, mutchigay cha. Kaguen chi 

margbiibe nui marimburøbe mu chi chinrrainga, utamig kon 
cha. Yamørig, yamørig ammønrrigay cha. 8Ñim kan puebloyu 
kebamben, fiimun wamab utøbene, chi srørrendø manrrigay 
cha. ”Incha truyu kwanreelan tamarøb, tru misaameran: “Tius 
no ashib karub wainuguiibe ñimuinuube lutaurab pasran” 
chinrrigay cha. 

10”Inchen ñim kan puebloyu puben, ñimun wamømubene, trube, 
callesmerayu webamba, misagwan øyeeg chinrrigay cha: 1 *Nimui 
puebloyu usrø namui srøbmerayu mendigwan møimbe trube, 
ñim gusrenrrigay chib pabørrguer chib. Inchendø møimbe yandø 
fiimbe isua guy cha, Tius nø ashib karub wainuguibe fiimuinuube 
lutaurain gøn” chib. 12Inchawei nabe fiimun trendamønrrun: Srabe 
gwalømbe tru puebloimbe Sodomai lataitøguen gømø, Tiuswei 
tru maig kønrrabigwan asha maram gwaløm attrabiibe mas purø 
rrømbøig kønrrun cha. 


Isua mørmø misaameran isumdiig nebunrrabig 
(Mt 11.20-24) 


13” Ay, ñi Corazín pueblo, waacha! iAy, ñi Betsaida pueblo, 
waacha! Kaguende Tirosrø, Sidónsrø tru maramburab mariilan na 
ñimui utu lataitøwei marig kuimbe, manawei truiløbe nømui kaig 
mariilan isua møra, Tiusweimay llirabsruig kuinrrun cha. Incha 
kaig marmønrrab yandø isua mører chib kenamartrab, trøsrkøleelø 
keb, nagusrøyu purramisrøb inchibsruinrrun cha. 14Pøs Tiuswei 
tru maig kønrrabigwan asha maram gwalømbe Tiroba, Sidónba 
misaamera lataitøguen gømø, ñimbe mas purø rrømbøigwan 
utønrrun cha. 15Inchen ñi Capernaum pueblogan, ¿purø tab 
incha srømbalasrøngatig kusruig kønrrurmab isutirru? cha. Treeg 
kømøtø, ñibe tru møra melamnug kegutsig kønrrabguen— chibig 
køn. 

16Incha nui pera uniilan trenchibig køn: 

—Ñimun mørøbiibe, nan møran cha. Inchen ñimun kaashibiibe, 
nan gaasan cha. Inchen tru nan kaashibiibe, nan karua ørøbigwan 
gaasan— cha. 


Karua ørig setenteelø katø amrrub 


17Inchen tru setenteeløbe truba kasrag katø amrruabe, 
trenchibelø gøn: 

—Señor, ñui munchiyube kwaimandziimeraguen namune 

mørtan— cha. 
18Inchene Jesúsbe trenchibig køn: 

—Satanásbe srømbalasrøngurri kan palaig beñib lataig peñen, 
nabe asig køn cha. 19Nabe mu mandamgaig maramburab 
maramigwan ñimun tranamgnrrun cha, ulmeran, alacránmeran 
itøbunønrrai, katø tru ashig kømui inchibig, Satanás, ng ganawa, 
chi martrab gaimanrraimba. Inchen ñimbe chi indiimeelø 
buramrrun cha. 20Inchen ñimbe, kwaimandziimera ñimun 
mørimba kasraaramøtø, ñimui munchimera srømbalasrø pørig 
ponrraimba kasraaray— chibig kon. 


Jesús nuielaimburab kasraarab 
(Mt 11.25-27; 13.16-17) 


21 Incha tru uras Jesúsbe Espíritu Santogurri truba kasraarawa, 
trenchibig køn: 

— Nai Møskai, srombalawanba, pirøwanba ashib karubig, fun 
tabig waminchar cha, kaguende ñibe kusrebelø chigúi mørøbelan 
ashmønrrai tru sørig pønrrabelane tru chigucha gømeelø 
kusremeelan kenamarikkurri. Treewein gøn, nai Møskai, fi treeg 
kønrrai maramig tab gúig kua. 

22”Nai Møskaimbe chiwandøgucha nan trandan cha. Mugucha 
na Nusrkawane mu gúi ashmuben, Møskaindøwei asan cha. 
Mugucha Møskawane mu gti ashmuben, na Nusrkaimba, 
møiløgøben na asingaruilø truiløbatø asan— chibig køn. 

23Incha nui kusrenanøb pera uniilan ashabe, nømundø 
trenchibig køn: 

—Tru ñimui kabmera nebua asigwan ñim ashibeløbe 
mayanguen tab gúilo gøn cha. 24Kaguende nabe ñimun 
trendamønrrun cha: Truba nørrø Tius maig karuigwan eshkabelø 
gøben, reymera gøben, i ñim asigwan asinrrabna gúi inchendø, 
ashmuig køn cha; i fim mørigwan mørinrrabna gúi inchendø, 
mørmuig køn— cha. 


Kan tabig marøb samaritanon Jesús kemesra wamindig 


25Inchen tru maig maramigwan martrai Moisés pørigwan 
kan kusrenanøbig Jesúswan mandø inchibig kotashchab nøba 
waminchab kurra yabe, trencha payibig køn: 


El Nuevo Testamento en el idioma guambiano de Colombia, 2% ed. 02010 Wycliffe Bible Translators 


215 San Lucas 10 


—Kusrennøbig, ¿managatig øsig kømigwan Tius tranig 
tøgagønrappe, nabe chi maramerah?— cha. 

26Inchen Jesúsbe trencha løtabig kon: 

—Maig maramigwan martrai Moisés pørigube ¿chi børig basrah? 
cha. Nibe truigwane mando taitamab isugu?— cha. 

27 Inchen nøbe trenchibig køn: 

—“Señor ñui Tiuswane ñui manrraugurri kerrigu newan 
undaaraitøgaba, kerrigu ñui øsig basraitøgaba, katø kerrigu 
fiui asru chishkømburab chish kuitøgaba, kerrigu ñui turtøga 
isumburab isuitøgaba undaaramig køn cha. Kato ñima ñiasiitowei 
maig undaguig køppe, ñui mendaigwangucha treetøwei 
undaaramig køn” cha, trenchibig pørig pasran— cha. 

28Inchen Jesúsbe trenchibig kon: 

— Nibe sølwei løtan cha. ligwan mar cha. Treeg marabe si, ñibe 
managatig øsig kømigwan Tius tranig tøgagønrrabguen— cha. 

29 Inchen tru møøbe no payigwan tab webig køb, Jesúswane 
trencha payibig køn: 

—¿Naimbe mendaibe mu guerah?— cha. 

30Inchene Jesúsbe trencha løtabig kon: 

—Kan møg Jerusalénmay ambi maywan Jericómay kørraarrub 
arrubene, nileelø merrarrawa, kerrigu nui kewagúigwanbañau 
nila, kurragucha, kwaig lataig mara trarra ambubelo gon cha. 
31Inchen kan judíosmerai sacerdote tru maywandøwei chi 
isumø purainrrab arrub pasrøwa, tsui ashippe, yabwansrøndø 
purayan cha. 32Katø treetøwei kan levitagucha truyu pubendø, 
ashabe, mendawansrøndø pureppa ib ibig køn cha. 33Trune kan 
Samariasrø møg tru maywandøwei purainrrab arrua, nun ashabe, 
lastima isua, 34møwan kemallabe, nui pisrøwan aceiteba, vinoba 
srøla, llensutøga lusra, trugurrimbe nui burroyutøwei itoguangsra, 
kan ya bebøbelainuumay srua ya, truyu ashib togagúig køn cha. 
35Incha gato gwaløm samaritanobe inrrappe, tru ya buaigwan 
pagatø an wesrawa, trana: “I møwan ashchunrrig tan cha. Ni mas 
kastain gøbene, katø arruabe, pagararrumøn” dan— cha. 

36Incha Jesúsbe tru Moisés pørigwan kusrenanøbigwane 
trenchibig køn: 

—¿Tru nileelø kemørinab møwan, tru i pønelø nøasi lataitowei 
isua ashibiibe, ñune møig truig kønrraptiig kota?— cha. 

37 Inchen nøbe løtappe trenchibig køn: 

—Tru møwan lastima ashibig, truig kømmørgøtan— cha. 
Inchen Jesúsbe trenchibig køn: 
—Nigucha ya, treetowei mar— cha. 


Jesús Martaba, Maríaba waminchib 


38Incha Jesúsba, nui kusrenanøb pera uniiløba nui maywan 
amba, yamera tsitsø bønrrabsrø pubene, truyube kan ishug, Marta 
taig, nui yaumay amo cha, utabig køn. 39 Martabe kan numøsrai 
María taig togaig kobig kon. Inchen truibe Jesúswei srøb pulu no 
chi taigwan mørtrab wamisren, 40trune Martabe, ke chi maram 
gúinguen mørmiig wawa, Jesúswan kemallabe, trenchibig køn: 

—Señor, chi maramelan nai numøsrai ke nando gueguchen, 
fiungan isumuitarru cha, nan puruguptøguen wau taindø— cha. 

41 Inchen Jesúsbe trenchibig kon: 

—Marta, Marta, fi gúi ke chinsraatø inchib, ñui chigurrimbunø 
maramelangøba isun cha. 42Inchendø kanbaløtø mas isumig 
pasran cha. Inchen Maríabe tru mas tabigwan trunun lawa wan 
cha. Truigwane kerraig kømønrrun— chibig køn. 


Jesús Tius Møskaimba mando wamindamigwan kusrenanøb 
(Mt 6.9-15; 7.7-11) 


1 1 1Kan bieje kanbaløsrø Jesúsbe Tius Møskaimba waminchib 
wawa, chab patsøgøbene, møikkøsrøn kan nui kusrenanøb 
pera uniibe trenchibig køn: 
—Señor, tru Juan nui kusrenanøb pera uniilan kusrennøb 
lataitøwei, namungucha Tiusba wamindam gusrenanrra— cha. 
2Inchen Jesúsbe trenchibig køn: 
— Nim Tiusba waminchib pønrrappe, øyah chinrrigay cha: 
“Namui Møskai, 
fiui munchibe tabigweindø tarømara, newan tab indig 
kønrrun. 
Ni ashib karub pasraibe pirau larrøbitchab amø. 
3 Kwalømmørig nam mamig maig palabigwan namun møi 
tranøb, 
4namui kaig mariilan ulø baymø, pesannarrunrrig chib. 
Kaguende namma namun kaig marøbelan mayeelan ulø 
baymø, pesannabelø guer chib. 
Chiyugøben namun kegørrøsrkønrraptiig pønrrøbene, truwane 
ambashmørrunrrig chib. 
Masken tru kaigweinukkurrimbe tarømartra”— 
chib. 
SIncha Jesúsbe katø trenchibig kon: 
—Nimma møikkøben kan trendø asig togagua, yem 
tøbøtag truigwei yamay ya: *Au, nai kasuku, pøngatø pirrim 
bebøbsrumugu chinrrun cha. 6Pøs nai trendø asig inrrab arrua, 
nai yau puben, chigucha srørramig chi gaagur” cha. 7Inchen 
kane yaambugurri trencha løtimbeh: “Yaskappe yandø kasraig 
basran cha. Mas wamab fregamørrunrrig chib. Nabe nai 
ureemeraba camayuguen warøwa, chigucha pebrrab kurrønrrab 
gaimamønrrun” cha. 8Pøs nabe ñimun trendamønrrun: Pebrrab 
kurrappe, nui trendø asig kuimbato pebrrab gurromoto, ke 

wamabig wamab tsuikkurri kurra, chi palabigwan nøbe kerriguh 
tranrrun cha. 9Inchawei nabe ñimune trendamønrrun: Miabene, 
Tiusbe ñimune tranrrun cha. Lawabe, ñimbe wetørranrrun cha. 
Yaskabu wamubene, ñimune kurtrun cha. 10/Kaguende mugucha 
miabiibe utøben, labiibe wetørraben, yaskabyu wamabigwane 
kurtrun cha. 

11'¿Ñimma møikkøben, møskain gua, ñui nusrkai pirri 
miaben, pisrugwan rranrraitirru? ¿Kabe peskau miabene, ulwan 
rranøbsruguh? 12 Kabe kan atøwall srug miabene, alacránwan 
rranøbsruguh? 13Pøs fiimma ya kailø gøbenguen fiimui uregwane 
tabig keta tranøbelø gøben, ékan mas fiimui Møskai srømbalasrø 
wabiibe nun miabelane Espíritu Santon tranmgnrraitarru?— chibig 
køn. 


Møiløgøsrøn Jesúswan kwaimandzigwei maramburab 
marigwan tøgaig køn chib 
(Mt 12.22-30; Mc 3.20-27) 


14Kan møwan kan kwaimandzig wamgaig marigwan Jesúsbe 
wambig weguchen, kwaimandzig webibene, tru wamgaibe 
waminchiptinchen, misaamerabe truba kwaara ashen, 15kan 
utueløbe trenchibelø gøn: 

—Kwaimandziimeran ke nøasha garub pasrabig, tru 
Beelzebúgurri kwaimandziimeran nøbe webusrøbig køn— cha. 

16Inchen kaneløbe Jesúswan maig inchibig køtashchab ashig 
køptø, nune srømbalasrøngurriig asamig martrai miabelø gøn, 
Tius nøba pasrain gúi ashchab. 17Inchen Jesúsbe nøm chi isub 
pønrraigwan ashabe, trenchibig køn: 

— Kan rey karub tøgaweim birauma misag nømasiitø nøørøtø 
misrøb kurrabe, pinønrrun cha. Katø kan yauelø nømasiitø 
nøørøtø misrøb kurrabe, chab pinønrrun cha. 18Inchawei 
Satanáskucha nøasiitø nøørøtø misrene, nui ashib karub 
waibe ¿chincha basrabig basrønrrab gø? cha. Kaguende 
fimbe nane trendan, chibig køn, Beelzebú martrai tranikkurri 
kwaimandziimeran webetan cha. 19Tru kwaimandziimeran na 
webetappe, Beelzebúgurri webetig købene, trube, ¿ñimui mendig 
amøfiibeløbe kwaimandziimerane mu webetingaruitøgarre 
webetah? cha. Inchawei, treeg købene, maig kuigwan fiimun 
uyube nøm chibig køn. 20Trune na Tiuswei tasig-unøtøga 

kwaimandziimeran webetøbene, Tius nø ashib karub pasraibe 
fiimui utube puaguen basran cha. 

21”Kan mur møøma iitøgabe chinchamamønrrurmab may 
tamara, nui tab yawan tab ashib tøgagøbene, truyu nui 
chigurrimbunø togagúibe chi isumgaig basran cha. 22Inchen 
katøgan møg, nø lataguen gømø, mas murig arrua, nun 
merrarrawa kanawa, tru chinchamamunmig, iiløtøgabesimab isua 
togagúilan kerrawa, tru no chi togagúilane katøganeløba pirisan 
cha. 

23”Naingatø basromíibe, nan tsaleelaingato maran. Naba 
tulishimíibe truørøtø wiitan cha, trenchibig kon Jesúsbe. 


Kaig espíritu katole møweimay arrub 
(Mt 12.43-45) 


24”Kan trombgig maringarub kwaimandzig møweinukkurri 
webippe, chugøben purmerasrø isramig lab ufia, yandø 
wetørranrrab gaimappe, trenchibig køn: “Kato nai yamay inrrab 
cha, na chugurri webarrua arrinuumaytøwei.” 25Incha kato 
arruabe, tru møwane kan yawan chishtø paluuncha, tamara basrig 
lataig wetørranrrun cha. 26Incha ippe, katøgan kwaimandziimera, 
nø lataguen gømø, mas larrø rrømbøig marøbelan sieteba 
tulundzuna, søteeløba trubalatø tru møweinug purrønrrab 
kebamrrun cha. Inchen tru møøbe yandø srabebe mas purø 
gaikken kørrømisrtrun cha, tru srøsrø lataitøguen gømø.— 


Isa gømø, purø tab gøbig 


27 Jesiis iilan waminchib pasramne, misag utu kan ishug øyeeg 
chib trashibig køn: 

—iNun tøgagøb, mutsøsrøb ishuube mayanguen tab gúig 
køn!— cha. 

28Inchen Jesúsbe trenchibig kon: 

—Tius maig taigwan mørøb, maig karuilan mørøbelø, 
truiløbeguende mayanguen tab gúilo gøn— cha. 


Kaig misag Jesúswan mana asiimíig martrai miab 
(Mt 12.38-42; Mc 8.12) 


29 Misaamera Jesúsweim bøtøgatan mas mas tulundzunøben, 
nøbe trenchib waminchib pølbasrøbig køn: 

—Møin gwaløm larrø gaig misaamera, Tius naba pasrain gúi 
ashchab marig miatan cha. Inchendø asha gønrrai katøgan 
chigøben peg kenamara tranmøtø, tru Jonåsweiwandø 
eshkamønrrun cha. 30 Jonåsma Nínivesro warab misaameraimbe 
chigøben kønrrab gúitamab isua asha gømig kønrrai nune 
treeg pasrig køn cha. Treetøwei na, Møg Misra Arrubikkucha 
møin gwaløm misaameraimbe isua asha gømig kønrrai pasrig 
kønrrun cha. 31 Tru ambø umbu birausrø reinagucha Tiuswei 
tru maig kønrrabigwan asha maram gwalømbe kurrønrrun cha. 
Incha nøbe tru møin gwaløm møguelø fiimun møra melønrrai 
maringarunrrun. Kaguende nøma purø yabsrøngurringuen arrig 
købig køn, Salomön, tru purø gusrebig wamindigwan mørtrab. 
Inchen yu pasrabiibe Salomön lataitø gømø, mas nuikken gur 
chibig køn. 32Tru Ninive ciudasrø misaamerabe Tiuswei tru 
maig kønrrabigwan asha maram gwalømbe kenamisrtrun cha, 
tru møin gwaløm misaameran kaiyu pønsrønrrab. Kaguende 
ninivesrø misaamerabe Jonås eshkaigwan møra, nømui kaig 
mariilan isua mora, Tiusweimay lliraig køn cha. Inchen yu 
pasrabiibe Jonás lataito gømø, mas nuig køn— cha, trenchibig 
køn. 


Kabmerabe asru kan lámpara latailø gøn 
(Mt 5.15; 6.22-23) 


33 —Muguen kan aceite lámparan piløga srørrøyu basrmøwei, ni 
køtsø umbu basrmøwei indan, masken kerrubelan tør gønrraimbe, 
pala basran. 34Asru kappe kan lámpara lataig køn. Inchawei 
fiui kab tabig købene, ñui asrube kerriguba tor kebilig kønrrun. 
Inchen ñui kab kaig købene, ñui asrube kerriguba løstiig kønrrun. 
35Inchawei ashiptø guy, ñim tør togagúibe løstiig købgunmab. 
36Kaguen asru kerriguba tør gøben, katø truyu chigucha løstiig 
kaabene, ñibe kerriguba tørgandø ashchun chibig køn, kan 
lámpara puro tørig, ñun piløben lataitowei.— 


Jesús fariseosmeranba, maig maramigwan martrai pørigwan 
kusrebelanba øyeelø gon chib 
(Mt 23.1-36; Mc 12.38-40; Lc 20.45-47) 


37 Yandø Jesús chab waminchene, kan fariseo nui yau lincha 
manrrab attrai eshkaben, Jesúsbe kebya, mishatsigu wamisrene, 

38 fariseobe Jesús mamigwan mamøvwatø, tasig kinømø mai ashabe, 
truba kwaaren, 39Sefiorbe trenchibig køn: 

—Trube, ñim fariseosmerabe pasunba, platillonba 
wambiimaybe pillmabendo, ñimui umbube ñimbe misagwan 
kwaarosra kerranrrab isuiløba, chigurrimbunø tøgagønrrab 
parø isuiløba, trutø netsailø gøn cha. 40iNim chugúinguen 
mørmeelø! Tiusbe palamay asrwanma marig køppe, ¿kato 
umbuigwangucha nøtøwei marig kømuitarru? cha. 41 Treeg 
inchibgunrriibe, tru umbu tøgagtigwan waachameran lastima 
asha, srørray chibig køn, treenchene, ñimune kerriguba chishig 
kørrømisrtrun cha. 

42'j Ay, ñim fariseos waachamera! Nimbe erbabunan, rudan, 
chigurrimbunø katøgan shush tusrmeran Tiusweyasig diezmørig 
kanzhig, kanzhig wesrawa, tranendø, tru sølgandø tabig 
maramigwanba, katø Tiuswei tru undag købigwanbabe, ñimbe 
pinab marøbelø gøn cha. Nimbe marøppe, iilanwei maramig 
kuig køn cha, tru diezmørig kan gan wesrawa, Tiuswan 
tranamigwangucha pesannamø, tøgatø marøb. 

43”iAy, ñim fariseos waachamera! Judíosmera tulundzuni 
yamerayu puro tab misaamera purrainug purramig chullelø, katø 
penab, yanøb indinug ñimune maig kobash komo, purø tabzhig 
wamønrrai inchibelø gøn cha. 

44?j Ay, ñim waachamera, kwaig sørin rrabmera latailø, chi 
kenameelø! Misaamera tru sørim balawan chigúinguen ashmø 
llirab gúilo latailø gøn— chibig kon. 

45 Inchen tru maig maramigwan martrai Moisés pørigwan 
kusrennøbiibe trencha løtabig køn: 

—Kusrennøbig, ñi øyeeg chippe, namungucha tøga 
wamøtan— cha. 

46Inchen Jesúsbe trencha løtabig køn: 

—iAy, ñim waachamera, tru maig maramigwan martrai Moisés 
pørigwan kusrennøbelø chigucha! Nimbe katøganelane niga 
ambamga gwatsiguelø neguanendø, fiimbe fiimdøweinguen ni kan 
tasig-unøtøgaguen kufiab kebachig kømui indan cha. 

47”¡Ay, flim waachamera! Tius maig karuigwan eshkabelan fiimui 
merrabsrø misaameratøwei kweecha, søriilø gøbelan ñimbe tamara 
pønsrøbelø gon cha. 48Treeg mariitøga ñimbe ñimui merrabsreelø 
treeg marigwane lata kandø isubelø gúi kenamaran cha. Kaguende 

nømuimburappe kweechen, ñimuimburappe tru sørin rrabmeran 
tamaran cha. 

49”Inchawei Tius no kusremburab kusrebig kuigu, trendaig køn: 
“Na maig karuigwan eshkabelanba, katø naashib karua øriilanba 
nabe gren, truilan kan utuelane kweechen, kanelane kaig martrun” 
cha. 50Inchawei pirøwan marøb uraskurri Tius maig karuigwan 
eshkabelan mayeelan kweetsiilai ani lusigwan Tiusbe møin 
gwaløm misaameran ulø bayrrun cha, 51tru Abelwan kweecha ani 
lusigwangurrimbunø, tru Zacarías altarba, santuarioba pønrrabnug, 
tru tøbøtag pasrøben kweetsig, tru Zacaríaswei ani lusigwangatig. 
Inchawei nabe ñimun trendamønrrun chibig køn: Tru misaameran 
kweetsiilan Tiusbe møi ya misagwan ulø bayrrun cha. 

52”¡Ay, ñim waachamera, tru maig maramigwan martrai Moisés 
porigwan kusrennøbelø! Kaguen tru nebua ashib kusreb gømig kan 
llavi lataig togagúigwan ñim kerrawa tøgagua, fiimdøweinguen 
kebammøwei, ni kebambug kui inchibelan chigucha 
kebambashmøwei indan— chibig køn. 

53 Jesús truyugurri webibene, tru Moisés pørigwan 
kusrenanøbeløba, fariseosmeraba Jesúswan truba nama, ke 
chine payib mendabelo gon, 54kebenøsrkøg køptø, no chi kusrua 
løtøbene, chigøben tamig tøgagønrrab. 


Jesús palatø tabelø gømønrrai kusrenanøb 
(Mt 10.26-27) 


1 2 1Trune misaabe truba rruba nørrø tulundzuna, nu gøptø ke 
nømdø melambub itøbuniyaben, Jesúsbe nui kusrenanøb 
pera uniilan nømunmerrig trenchib pølbasrøbig køn: 

—Au, fariseosmerai levaduran ashiptø guy cha, tru palatøbe truba 
tab indigwan. 2Pøs chitøgucha søra basriibe søriitø kørrømisrmø, 
ashchai kenamarig køben, katø wammørmønrrai sora togagúibe 
wammøriimfibe kørrømisrtraamøn cha. 3Inchawei ñim løstøyu 
wamindigwane tøryu wammørøbguen inchen, ñim yaskabwan 
kasra nilo wamindigwane yabalasrøngurri trasaig kønrrun cha. 


Jesús møigwan kørig tøgagømigwan waminchib 
(Mt 10.28-31) 


4'Na ñim nai linchibelane trenchar: Asrwandø kweechibelane 
kørig kui inchimøtay cha. Kaguen asrwane kweechendø, mas 

trømbøibe chi martrab gaiman cha. 5Inchendo nabe ñim 
møigwan kørig tøgagømigwan eshkarrumøn cha. Kweecha, mu 
manchinrrainga tru mora melamnug kegutchabig, truigwane 
kørig togaguy cha. Nabe katøle trendamønrrun: Trunune si, kørig 
togaguy cha. 

6*Trattrøgatø illinzheelan pa centavozhigweindo yanøbelø 
gømuitarru? chibig køn. Inchendø Tiusbe treelanguen 
pesannamo, ashibig køn cha. 7 Pøs ñimuimburappe fiimui turyu 
pusruumeranguen kan gan mundziizheelø gøn cha. Inchawei chi 
kørig kui inchimøtay chibig køn. Truba yam illimera lataitøguen 
gømø, flimbe mas purø nuweyelø gøn cha. 


Misaamerai malau 'Jestiscriston ashmíig kur’ chib pønrrømeelø 
(Mt 10.32-33; 12.32; 10.19-20) 


8”Kato nabe ñimun trendamønrrun: Møikkøben misaamerai 
merrab Jesúsweingatiig kur” chibigwane na, tru Møg Misra 
Arrubikkucha Tiuswei ångelesmerai merrab treetøwei truigwane 
*nuingatiig kur” cha, nabe trendamønrrun cha. 9Inchen misaamerai 
malau Jesúsweingatiig kømur” chibigwane Tiuswei ångelesmerai 
merrab nabe nungucha “nuingatiig kømur’ tamønrrun cha. 

10”Møikkøben na, Møg Misra Arrubigwan chigøben 
kaig waminchibigwane Tiusbe uløwan paymønrrab 
pesannanrrun. Trune møikkøben Espíritu Santon puro rrømbøig 
waminchibigwaneguende pesannamø, ulø bayrrun cha. 

11”Nimun payrrab judíosmera tulundzuni yamerayumay, kabe 
juezmeraimay, kabe karubelaimay srua ambene, mandø cha 
løtamermab, mancha løtamermab, chi tamermab chi isumøtay 
chibig køn. 12Kaguende yandø wamindamig puben, Espíritu 
Santobe maig tamigwan ñimun kusrenanrrun— cha. 


Kan pua møg chugúi mormíig lataigwan guemesra wamindig 


13Kan møikkøsrøn misag utu Jesúswan trenchibig kon: 

—Kusrennøbig, nai nunewan naimburabig kønrrabigwan pirisha, 
nan tranø chirra— cha. 

Inchen Jesúsbe trenchibig køn: 14—Au, kasuku, ¿nan kan 
juez lataig, kabe kan piro birishibig lataig kønrraimbe nane mu 
basrah?— cha. 

15Incha gato trenchibig kon: 

—Parg indamigwane treenchimønrrab ashiptø guy cha. 
Kaguende kan møg øsig kømibe chi nørrø togagúinug basrømfig 
køn— cha. 

16Incha gato 'øyeeg lataitowein gon' cha, kemesra waminchib 
trenchibig køn: 

—Kan truba pua møwan nui pirømerayu truba rruba ellmarig 
misren, 17tru puaibe nuinetø isub mendabe trendan cha: 

“¿Chindamer? cha. Nai ellmarig tulisailan yando chu esegamig 
chigagur” cha. 18Inchabe treeg isubig køn cha: *Møimbe 
sí chi maram gúi ashar cha. Nai mamig keerøb esegailan 
picha, mas nørreelø mara, truyu nai ellmarig tulisailanba, 
chi togagúilanba kerrigu esegamønrrun cha. 19Incha nabe 
naasiitøwei trendamønrrun tan cha: 'Møimbe si, chigøben truba 
nørrø esegailø yam bilawei pønsra war cha. Møimbe israb, mab, 
muchib kasraarau' tamønrrun” cha. 20 Inchene Tiusbe trendan: 
“Chugúinguen mørmø møg, møi yemdøwei ñui møsigwan miaben, 
kwamig nebuben, ñi esegawa togagúibe, ¿muin gørrømisrtrerah?” 
cha. 

21”Kan møøbe nuyasiitø chine palomo, tun bønsraindøgucha, 
Tiusweimburabigwan chiguchaga waachawane øyeeg purainrrun— 
chibig køn, Jesúsbe. 


Tiusbe nui uregwane chi palabigwan tranøbig køn 
(Mt 6.25-34) 


22Incha Jesúsbe nui kusrenanøb pera uniilan trenchibig kon: 

—Nimune trendamønrrun cha: Øsig amønamig, ñim 
mamigwanba, asru chi guemermab isumigwanba menrra isumøtay 
cha. 23Pøs øsig amønamikkan kan mamig lataitø gúitarru cha. 
Kabe asrkan kan asru keelø lataitø gúitarru cha. 24 Pøfiiimeranma 
asay cha, chi ellguamøwei, ellmarig tulishimøwei, mamig 
esegamig chi gawei, mamig nørrø keera tun bønsra esegamig 
chi gaweyelanguen Tiusbe manrrai mannøbig køn cha. Nimbe 
illimera lataguen gømø, maseløguen gon cha. 25¿Nim møiløgøben, 
maya maya incha, katøgan tøbø metrotøguen nurabsruguh? cha. 
26Nim yandøzhigwanguen martrab gaimabeløbe, ¿katogan peg 
maramelane chinchabrre isugue? cha. 

27”Umeranma asay chibig køn, kwallmøwei, kumøwei 
inchibelø gøbendø, tabig nørrøran cha. Inchendø nabe fiimune 

trendamønrrun: Rey Salomónguen nui chine purø tabzhig tøgagua, 
umera lata tabzhiibe kemuig køn cha. 28Wambig kaumera, møi ka 
bønrrøwa, srønabe nagu parrig kønrrabigwanguen Tiusbe øyeeg 
tabzhig kenanøb lataig marøbiibe, ñimune treetøguen gømpøtø, 
masken marmønrraitarru cha, fiim isubigwan Tiusweinug pasra 
togagúigwan ke kagømønrraindøzhig tøgarwan. 29 Inchawei 
chindamermab isuptø menrra isui inchib lamøtay chibig køn, chi 
mamermab, chi mutsamermab. 30 Kaguende yu pirau misaamerabe 
mutøgucha iilan isua labelø gøn cha. Trune ñimui Møskaimbe 
ñimui chi palabelan ashaguen wabig køn cha. 31 Treeg kømøtø, 
fiimbe Tius nø ashib karub wainuguigwan isua lay chibig køn. 
Trumaybe tru katøgan chi palabelangucha fiimbe nemarig 
utønrrun cha. 


Srømbalasrø chigurrimbunø pønrrabelø 
(Mt 6.19-21) 


32”Nai mamdø ubishazheelo, chi kørig kui inchimøtay. Kaguende 
ñimui Møskaimbe nui karub wainuguigwan tranamig tab gúi 
indin gøn. 33Chi togagúilan yana, chigarwan tranay, treeg 
marabeguende, an busrig urasrmera, pinønrrabig kømeelø 
tøgagønrrabguen, chi togagúilo managuen pinønrrabgailan 
srømbalasrø eseganrrab. Truyube niliig kebinrrab gaimabwei, ni 
pullilla barmøwei inchibnug. 34Kaguende ñimui chi togagúilo 
chu esegaig pønrrøbene, ñimui manrrøgucha ke truyuto isub 
pasrønrrun cha. 


Tamara muniitø gomig køn 


35"Ñimbe kewa, tamara, pørønawa, martrab ke muniitø guy; 
katø ñimui aceite usri lámparamerangucha piløga guy; 36fiimbe 
kan mendig melabelø latailø gønrrigay ya buaig novios yaugurri 
attrab gøben muniirabelø latawei. Incha pua, nø yaskabwan 
pinrrøgøbene, kurtrab muniitø melabelø latailø gømig kon. 
37 Mayanguen tab gúilo gøn tru karuindiig melabelø ya buaig 
nømun kib gøben gømø, kasrig burrabyuh puinabeløbe. Nabe 
fiimun cierton trendamønrrun: Ya buaig nøashib tamara pørønawa, 
mishatsigu nømun purramisringarua, mamigwan nøashib 
pirishinrrun cha. 38Yem døbøtag pui lata, løtsø pui lata nømun kib 
gømø, kasrig burrøben puinabeløbe mayanguen tab guilø gønrrun 

cha. 39Kan ya buaima niliig chu uras attrab gúi mørimbe, yau 
nilónrrab kebibashmubsruinrrun cha. 40 Nimgucha tamara melay 
chibig køn. Kaguende tru Møg Misra Arrubiibe chi isumo gøbenba 
arruptinchun— cha. 


Mendig megabig maig taigwan marøbigwanba, maig taigwan 
marmíigwanba kemesra wamindig 
(Mt 24.45-51) 


41Inchene Pedrobe trencha payibig køn: 

—Señor, ¿iig øyeeg lataitøwein gøn’ cha, kemesra 
wamindigwangan namuyasiitø waminchitirru? cha, kabe 
¿mayeelain gúitarru?— cha. 

42Inchen Señorbe trenchibig køn: 

—Kan karuindiig megabig maig taigwan møra marøb, katø 
chi maramelan noto tsabø asha marøbigwan, ya buaig nui 
yau warabelan mannam ura puin gúindø nømui mamigwan 
srøttrab muniitø wabig kønrrai ashai wanninabiibe ¿mgig 
kerah? cha. 43Truibe mayanguen tab gúig køn cha, nun karua 
basrigwan margb megabenh ya buaig puptindinabigweimbe. 
44Pgs nabe ñimun cierton trendamønrrun: Ya buaibe nui chi 
togagúigwan kerrigu no asha marøb pasrønrrai tranrrun cha. 
45Inchen tru karuindiig megabig nuinetø ya buaibe peguen 
arrumønrraitamab isua, katogan karuindiig melabelan møguelan 
lata, ishumburmeran lata kurrabetab menda, katø mab, muchib, 
mutsiirab tsubenba, 46nui ya buaibe ni attraitamab isuinguen 
gømø gwaløm, ni ø uras punrraitamab isumø tsubenba, puptincha, 
puro rrømbøig ichagucha, maig taigwan marmeelø pønrrainug 
kertrun cha. 

47”Inchen tru karuindiig megabig nun karua basrøbig ya buaig 
maig maramig palai indi ashibig købendø, tamarmøwei maig 
chiben mørmøwei inchibigwane truba yam ichagutsig kønrrun 
cha. 48Inchen tru karuindiig megabig nun karua basrøbig ya 
buaig maig maramig palai indi mørmøwa, kørrø ichagutsamdiig 
marøbigwane trengatig yam ichagutsig kømønrrun cha. Inchen 
møigwan gøben maramigwan mas nu rranøppe, treetøwei 
nu ulø bayrrun cha. Inchen møigwan gøben mas purø nørrø 
maramig traninabigwane, trunune masken nu ulø bayrrun 
chibig køn. 

Jesúskurri misaamera ke nøørøtø misrøb 
(Mt 10.34-36) 


49”Nabe yu pirau nag lataig kegutchab arrig køn. ¡Nabe yambe 
manawei pilabguen basrømønrrabmab truba isur! 50Nane puro 
rrombgig pinøbuløb arrubigu pureb yamig nebunrrautan. ¡Nane 
puro isutan treeg nebumnegatiibe! 51 ¿Ñim isubgan nabe piraumay 
arruppe, ambumay imay tab gøbigwan srua arritamab isugueh? 
Nabe treeg kømøtø, nøørøtø, nøørøtø inchib gønrrai arrur cha 
trendamønrrun. 52Kaguen møingurrimbunøbe kan yau trattrøgatø 
burramnuube nøørøtø inchib gønrrun cha, pøneløbe pailan namig 
kurra tarømisren, pailøbe pønelan namig kurra tarømisrtrun cha. 
53 Møskaimbe nusrkawan namig kurrøben, nusrkaingurrimbe 
møskawan namig kurrøben, usrimbe nimbasrwan namig kurrøben, 
nimbasrkurrimbe usran namig kurrøben, sueeragurrimbe yernan, 
katø yernagurrimbe sueeran namig kurrønrrun— cha, trenchibig 
køn. 


Maig pub attrabigwan wamindig 
(Mt 16.1-4; Mc 8.11-13) 


54Incha gato Jesúsbe misagwan trenchibig køn: 

—Wañimera pørr guebibsrø kurrab arrubene, ñimbe trenchibelø 
gøn cha: “Sre bunrrun” cha. Inchen pubwei inchibig køn cha. 
55Inchen isig ambø umbusrøngurri webarrubene: “Pachig kønrrun” 
chiben, treegwein gobig kon cha. 56 iPalatø tabelø! Pala wañi maig 
basrai asha, pirau maig kui asha ñim øyeeg kønrrun chib, øyeeg 
kønrrun chib waminchibelø gøbendø, émøin gwaløm chi pureb 
arrubigwane, trube, øyeeg kønrrun chinrrab wetøgørrønrrab 
gaimabeløbe mailø gøgue? cha. 


Nui ashig kømui inchibiiba ambumay imay lata 


tab gønrrai mar 
(Mt 5.25-26) 


57'¿Solgando tabig maig kønrrabigwan fiimasiyaitøwei 
chindimba asha tamarmøgue? 58 Nun maig maramigwan 
asha marig kønrrai tru kejabiiba, tru maig maramigwan asha 
marøbigweinuumay ambub pønrrappatø, mallatø trunun mayutø 

noba tamara gørrømisrtrab inchi. Inchippa ñun juezweimay srua 
amben, juezbe policíameran trana øren, truilobe ñun merrarrawa 
kailan keeri yau keera pasrmønrraimbe. 59Pøs nabe ñimun 
trendamønrrun: Truyugurri webinrrappe, maya ulø misrigwan ke 
chishtø pagarawatøwei webinrrabguen— cha. 


Kaig marmønrrab isua mørtrai wamiilø 


1 3 1Inchen tru urastøwei møiløgøsrøn truyu pønrrøwabe 
Jesúswan trenchibelø gon: 

—Pilatobe mø møguelan gøsrøn galileasreelan kweecha, truilai 
aniwane tru nóm Tiuswan tranamig animal gweetsiilai animba 
lindisain gøn— cha. 

2Inchen Jesúsbe trenchibig køn: 

—¿Nim isuppe, Galilea moguelo treeg nebuinabeløbe, tru nømui 
birau katøganelø lataguen gømø, purab gailø gúimbarre treeg 
nebuitamab isugueh? cha. 3Nabe ñimune treeg kømøn damønrrun. 
Nimdøweinguen fiimui kaig mariilan isua møra, Tiusweimay 
lliramuisruandøbe, ñimgucha mayeeløba truilø lataitøwei 
kwanrrabguen cha. 4¿Kabe ñim isubgan Siloésrø tru purøbala ya 
itøguebefien kwabelø tru dieciochoeløgan Jerusalénsrø maya misag 
warabelan purab gailø gúitamatirru? chibig køn. 5Nabe ñimune 
chi treeg kømøn damønrrun. Nimdøweinguen fiimui kaig mariilan 
isua møra, Tiusweimay lliramuisruandøbe, truilø lataitøwei 
ñimgucha mayeeløba kwanrrabguen— cha. 





Higuera tusr mamig niimíigwan kemesra wamindig 


6Incha Jesús katø 'øyeeg lataitøwein gøn” chib, iigwan kemesra 
waminchibig køn: 

—Kan møg nui pirau kan higuera tusr ellguawa, tøgagua, higos 
niguitashchab ashchab ya, chigucha wetørramifig lataig køn 
cha. 7Inchabe tru piro ashib møwane trendan cha: “Au, na pøn 
bilawan mamig lanrrab i tusryu arrua, managuen wetørramur 
cha. iLutiichi! tan cha. ¿Tusrwan pirøyu ke ka yandøbe chinchib 
pasrøbashchab?” tan cha. 8Inchen tru piro ashibiibe trenchibig 
køn cha: *Au, nai ashib karubig, møim bilatøbe ka basrøbashchab 
cha. Na pirøwan alaaranøb, animal bøy busrtrab cha. *Inchippa, 
treenchene mamig misrøbgun cha. Inchendø katøgucha 
misrmubene, trube, lutitchig” tan cha, trendan— chibig køn. 


El Nuevo Testamento en el idioma guambiano de Colombia, 2% ed. 02010 Wycliffe Bible Translators 


229 San Lucas 13 


Kan ishug kesruig kurrashchab gaimabigwan 
isrin gwaløm Jesús tamarøb 


10Kan isrin gwaløm Jesús judíosmera tulundzuni yau 
kusrenanøb pasrøbene, 1" truyube kan ishug dieciocho años proba 
kwanrrø uñibig wabig køn, kwaimandzig utsømay kesrungaruig, ni 
chinchagucha kurrashchab gaimabig. 12Inchen Jesúsbe nun asha, 
wamabe trenchibig kon: 

—Au, ishug, yandø ñibe kwanrrø gømø, tabig 
kørrømisran— cha. 

13Incha nui tasigwan tru ishuweim bala estsarene, ishuube 
møi møi ølmisrøb, kurraashibig køn. Incha Tiuswan truba tabig 
waminchib mendabig køn. 14Inchen tru tulundzuni yau ashib 
karubiibe, Jesús isrin gwaløm treeg tamarikkurri truba nama, 
misaamerane trenchibig køn: 

—Chigøben maramigwan maram gwalømmerabe seis días 
køn cha. Nimui kwanrrømeran tamariilø gønrrappe, tru 
gwalømmerawan tamartrai amrrumbala cha, isrin gwaløm 
gømøtø.— 

15Inchen Sefiorbe kusrub trenchibig køn: 

— iPalatø tabelø! <Nimma møikkøben ñimui weywan, kabe 
fiimui burron isrin gwaløm pi mutsøsrønrrab sruamrrab 
pichimeelø gøtirru? cha. 161 ishug Abrahamwei misagwan Satanás 
kwanrrøtøga dieciocho años proba lusra lataig togagúigwan, 
¿Kabe isrin gwaløm gøn chiptø i kwanrriigwane øyeeg iløsrkaig 
megaigugurri elatsamig komo, chindah?— cha. 

17 Jesús no øyeelan waminchene, nui ashig kømui inchibeløbe 
søteeløba køriimisra gørrømisren, trune katøganeløbe Jesús tabig 
mana asiimfig mari ashabe, truba kasraarabelø gøn. 


libe murtasa yell lataig køn cha, kemesra wamindig 
(Mt 13.31-32; Mc 4.30-32) 


18Incha gato Jesúsbe trenchibig køn: 

—¿Tius no ashib karub pasraibe chi lataig asønan chinrrab gøh? 
cha. Kabe émøig lataig køn chinrrab gøh? cha. 19Pøs kan murtasa 
yellwan kan møg nui trau tsurgb lataig køn cha, nurawa, kan tusr- 
unøburabig misren, pala amøfiibelø illimeraguen tru srarmerayu le 
maran— cha. 

libe levadura lataig køn cha, kemesra wamindig 
(Mt 13.33) 


20Katø Jesúsbe trenchibig køn: 

—¿Tius no ashib karub pasraigwane chi lataig køn chinrrab 
gøh? cha. 21 Pøs levadura lataig køn cha. Kan ishug pa arruba 
harina sømara, levaduran pusren, maya sømarigwan trunun proba 
pulingarub lataig.— 


Trag yaskab 
(Mt 7.13-14, 21-23) 


22Pueblomerasrømba, yamera tsitsø bønrrabsrømba Jesúsbe 
kusrenanøb Jerusalénsromay pureb ibig køn. 23Inchen møikkøsrøn 
trencha payibig kon: 

—¿Señor, kaigyugurri wesrainanrrabeløgan mamdeelø gønrrab 
gúitarru?— cha. 

24Inchene nøbe trenchibig køn: 

—Trag yaskabwan kebambamigwan ñimbe kebamrrab tranrray 
cha. Kaguende nabe ñimun trendamønrrun: Mayamba kebamrrab 
inchendø, kaimanrrun cha. 25Ya buaig kurra, yaskabwan 
kasrobene, fim wambig kørrømisrøbeløbe yaskabwan pinrrøgøb 
trenchinrrun cha: “Señor yaskabwan kurtra” cha. Inchen nøbe 
fiimune trencha løtønrrun cha: “Nabe ñimune chuelø gúi ashmíig 
kur” cha. 26Inchen ñimbe trenchinrrun cha: “Nambe ñiba mab, 
muchib inchen, katø ñibe namui callesmerayu kusrenanøb indig 
kømøh” cha. 27Inchene nøbe ñimune trencha løtønrrun: “Nabe 
ñimune chuelø gúi ashmur cha. Kaig marøbeløbe mayeeløba 
nainukkurrimbe tarømisray” cha. 28Inchen ñimbe truyube kishib, 
trugulmeran tsatsamig kønrrun cha, Abrahamwan, Isaacwan, 
Jacobwan, katø mayeelø Tius maig karuigwan eshkabelan, Tius 
no ashib karub waisrø nøm trusrø purrøben ñim asha, ñimbe 
wambig webetiilo gua. 22Kaguen pørr gal-labgatøsrøngurrielø 
gøben, pørr guebibgatøsrøngurrielø gøben, ambøgurrielø gøben, 
igurrielø gøben, yu pirau chugurrieløtøgucha amrrunrrun, Tius 
nø ashib karub wainug purramisra manrrab. 30 Inchen møiløgøben 
møi ya yu pirau srabe melabeløbe srømbalasrømbe nømmerrig 
pønrrønrrun. Inchen møi ya yu pirau nømmerrig bønrrabeløbe 
srømbalasrømbe srabe melønrrun— chibig kon Jesúsbe. 

Jesús Jerusalénwan isua kishib 
(Mt 23.37-39) 


31Inchen tru gwalømdøwei mø fariseosmera gøsrøn puabe, 
Jesúswan trenchibelø gon: 

—Niguen yugurri webya, inrrø cha. Kaguende Herodesbe ñune 

kweechig kuin gøn— cha. 
32Inchen Jesúsbe trencha lotabig kon: 

— Ø zorra lataigwan trenchinrrab ambay cha: “Au, møimba, 
srønaba nabe kwaimandziimeran webetab, kwanrreelan tamarøb, 
trumarbe nai maramigwan patsøgamønrrun” tan chinrrab. 
33Inchendø nabe møimba, srønaba, trumarba nai maywan ib 
yamig køn cha. Kaguen Tius maig karuigwan kan eshkabiibe 
nøørøsrøn gomo, Jerusalénsrø kwamig nebunrrun chibig køn. 

34 ¡Jerusalén! ¡Jerusalén! ¡Tius maig karuigwan eshkabelan 
kweechib, katø ñimuyasig Tius karua øriilan sruutøga petabig! 
¡Nabe yamba, kan biejeto gømø, kan atowall nui pullichu-uregwan 
kwaldzarig umbu kanbalatø mara, maatanab lataitowei ñui uregwan 
tulundzungnrrab inchen, ñibe nane kaasig kon! cha. 35 Au, ñim waraig 
yamerabe elatsig kørrømisrtrun cha. Inchawei nabe trendamønrrun 
chibig køn: Nane mas ashchaamon cha, øyah tamnegatig: “¡Señorwei 
munchiyu ng ørig arrubiibe mayanguen tab gúig køn!”— cha. 


Kan møg parab gwanrrø togaigwan Jesús tamarob 


14 1Kan isrin gwaløm Jesúsbe kan fariseo chi maramigwan 

no ashibigwei yausro manrrab kebya wabene, kaneløbe 
ke chindashchab ashibelø gøn. 2Inchene truyube kan møg 
Jesúswei merrab parab gwanrrø tøgaig wabene, 3Jesúsbe tru 
maig maramigwan martrai Moisés pørigwan kusrenanøbelanba, 
fariseosmeranba trencha payibig køn: 

—¿Isrin gwaløm kan kwanrriigwan tamarmønrrai merig kø, 
chindah, kabe merømuig kø, chindah?— cha. 

4Inchen nømbe chigucha løtømeelø gon. Inchene nøbe 
kwanrriigwan srua arrua, tamarabe, yandø inrrai tungwa' chibig 
køn. 5Incha nømune trenchibig køn: 

—¿Nimma møikkøben, ñui nusrkain gúi, kabe ñui wey 
gúi pisuyu kebeñenma, isrin gwaløm gúingucha, tru urastø 
wesramønrraitirru?”— cha. 

6Inchen nømbe øyeelan chigucha løtønrrab gaimabelo gon. 


Novios yaumay linchab amrrunrrai eshkailø 


7Linchab amrrunrrai eshkaig misaamera mishatsigu mas tab 
purramdønug, tab purramdønug laben, Jesúsbe treeg indi ashabe, 
øyeeg kømig køn chib eshkab waminchibig køn: 

8—Møikkøben ñun kan novios yaumay linchab attrai eshkabene, 
mas tab wamdønug merrarramøta cha. Inchippa ñi lataguen gømø, 
mas nuigwan linchab attrai eshkaig kua, truig puben, tru fiunba, 
truigwanba linchai eshkabiibe arruppa: *Ni waigwan ønun tranø” 
chibene, ñibe køriimisra wendausrø wanrrab purainrrabguen cha. 
10Treeg inchimøtø, masken fiun lincha cha eshkabene, wendausrø 
wamisr cha, tru fiun lincha chibig arrua: *Ni, kasukube, yu 
merrabsrø wanrrab puraamø” cha, fiun trenchinrrai. Inchen fiibe 
tru mishatsigu ñiba purrabelai merrab truba tab indig kønrrabguen 
cha. 11 Kaguen møikkøben nøasiitø ‘nuig kurmab” isubigwane, ka 
kørig martrun cha. Inchen nøasiitø ‘nuig kurmab' isumfigwane ʻi 
møøbe si, nuig køn’ daig kønrrun— chibig kon. 

12Incha gato Jesúsbe tru lincha cha eshkab møwangucha 
trenchibig køn: 

— Ni kan mamig srørrøppe, fiui asiilandø gømøwei, fiui nunelandø 
gømøwei, ñui misagwandø gømøwei, ñui ya bulu puarmerandø 
gømøwei wama srøsr cha. Kaguen truiløbe fiungucha treetøwei 
linchai wama, nømgurringucha treetøwei marene, truburø fiibe 
utamigwan uta gørrømisrtrun cha. 13Treeg kømøtø, ñi kan fiesta 
marøppe, waachameran gøben, kønønrrab gaimabelan gøben, 
cojosmeran gøben, kabgarmeran gøben linchab amrrunrrai 
eshkawabe, 14ñibe mayanguen tab indig kønrrabguen cha. Kaguende 
truiløbe ñune katøburø treetøwei marmuindøgucha, sølgandø 
tabigwan marøbelø gatø øsiirab gwalømbe, tru ututø fiungucha 
Sefiorbe truburø tranamigwan tøgatø tranig kønrrun— chibig køn. 


libe mamig truba nu tamara gúigwan kemesra wamindig 
(Mt 22.1-10) 


15Inchen iigwan mørabe, tru kan mishatsigu wabiibe Jesúswan 
trenchibig køn: 

— Tius ng ashib karub waisrø mamigwan mabiibe mayanguen tab 
gúig kønrrun— cha. 

16Inchen Jesúsbe nun trenchibig kon: 

—Kan møg truba nørrø mamimera mannamig tamara, 
misaamera truba nu linchab amrrunrrai eshkawa, 17 yandø mam 
urasbe nui karuindiig megabigwane tru lincha tailan trenchinrrab 
ørøbig køn cha: “Yandø ke chab pønsrainguen bønrran cha, 
amrruy” chinrrai. 18Inchene møitøgucha ke chine guemesrob 
mendabelø gon cha. Srøtiibe: “Kanbalo piro ke møindø chab pena, 
trunun ashchab inrrab war tan cha. Treekkurri kaimamønrrun 
dan chirrunrrig cha”, trendan cha. 19Inchen kane: “Weymera diez 
arabelø pena, maig marøbelø gøtashchab ashchab inrrab war 
tan cha. Treekkurri attrab gaimamønrrun dan chirrunrrig” tan 
cha. 20Inchen katøgane: “Ke srø gasharawa gua, trugurri attrab 
gaimamønrrun dan, chirrunrrig” tan cha. 

21”Inchen karuindiig megabiibe ya, tru nun karub pera wabig ya 
buaigwan kerrigu eshkaben, nøbe namappe, karuig megabigwane 
trenchibig køn cha: “Malla inrro cha, ciudayu calleswanba, 
maywanba ya, waachameran gøben, kønønrrab gaimabelan gøben, 
cojosmeran gøben, kabgarwan gøben yu pera attrig” cha. 22Inchen 
mas yanasrø tru karuindiig megabiibe trenchibig køn cha: “Ni 
nan karub pera wabig, ñi maig karuigwan maren, katøgucha aldo 
basran” cha. 23Inchen nøbe tru karuindiig megabigwane: “Ciudayu 
wambiisrø nørrø maymerawan gøben, shush maywan gøben ya, 
nai ya netsanrrai katøganelan amrrumø gømø, ke amrrumne 
wamønrrig cha, trendan cha. 24Kaguende nabe trendamønrrun: 
Tru srøsreelø na lincha cha wamiiløbe møikkucha nai mamigwane 
maig mamig kuinguen mørtraamøn” cha trendan— chibig køn 
Jesúsbe. 


Jesúswei mendig yamibe murig kon 
(Mt 10.37-38) 


25Misag truba nørrø Jesúswei mendig amben, nøbe keesha 
ashabe trenchibig kon: 

26 —Møikkøben naimay arrua, nui møskawan, nui usran, nui 
srawan, nui uregwan, nui nunelan, nui nuchalan lataitoguen 
gømø, nan mas undaarab, katø nui øsig kømigwan lataitøguen 
gømø, nan mas isub undaaramíibe nai mendig uñibig kønrraamøn 
cha. 27Inchen gato møikkøben nui kuruswan nø muta 
arrumigwan muta, nai mendig arrumíibe, nai mendig uñibig 

kønrraamøn chibig køn. 28Nimma møikkøben, kan truba bala 

ya martrab inchabe, épatsøgamdiig køtashchab anwanmerrig 
ashchab wamisrmønrraitirru? cha. 22Treenchimoto, pøtøburab 
pølsrugwandø pølbasra, patsøgønrrab gaimabene, mayeelø 
ashibeløbe fiune indzatø ashib trenchinrrun cha: 30*Ø møøbe 
yawan martrab pølbasra, patsøgønrrab gaiman” cha. 31 Kabe kan 
reyma katøgan reyba kwayanrrab webinrraptø, ¿suldaumera 

diez mil no tøgaguitøgaba, katø tru nøba kwayanrrabig 
suldaumera veinte mil pera arrubiiba, ka kwayamdiig kotashchab 
trununmerrig isunrrab wamisrmønrraitarru? cha. 32Pøs kaimappe, 
tru katøgan rey yabsrø srø basrøbenbatø, kwayamø, tammay 
kørrømisrkun chinrrai karuilø ørtrun cha. 33 Inchawei ñim 
møikkøben chi togagúigwan kerrigu elachimíibe, nai mendig 
uñibig kønrraamøn chibig køn. 


Tre yandø larrmíig misrøb 
(Mt 5.13; Mc 9.50) 


34”Trebe tabig køn. Inchendø yandø tru trebe larrmíig misrabe, 
¿katobe chincha gúi larrøbig misriasamø? 35Pirg tamisrtrai pirøyu 
wiitamdiig kømøwei, animal bøywan abono marigu pusramdiig 
kømøwein gøben, yandø petig kønrrun cha. iMøramig kalu 
bønsraibe mor! — chibig køn. 


‘Tibe ubisha rrubabig lataitøwein gón” cha, kemesra wamindig 
(Mt 18.10-14) 


1 I Romasreelayasig an utabeløba, kaig marøbeløba Jesúswan 

mørtrab mayeelø kemallen, 2fariseosmeraba, tru Moisés 
pørigwan kusrenanøbeløbabe yeeg marøbig kon chib, trenchibelø 
gøn: 

—I møøbe kaig marøbelan wamab, truiløba mab inchibig 
køn— chib. 

3Inchen Jesúsbe 'øyeeg lataitøwein gon” cha, kemesra 
waminchibig køn: 

4 —¿Nimma møikkøben ubishamera cien tøgagua, truilø kan 
palab misrene, noventa y nueven wambig nøørøsrø nømdø 
warønrrai warøbashippa, wetørramnegatig tru ubisha rrubabigwan 
lanrrab imønrraitirru? cha. 5Incha wetørrappe, kasrag købiitø, ñui 
kildunyu muta, arrua, 6yandø yau puabe, ñui ya buluelanba, ñui 

trendø asielanba tulundzuna, trenchinrrun cha: “Naba kasraaragun 
cha. Kaguende nai ubisha rrubabigwan wetørrar” cha. 7 Inchawei 
nabe trendamønrrun chibig kon: Srømbalasrøngucha treetøwei 
kasraaran gon cha, kan kaig marobig nui kaig mariilan isua mora, 
Tiusweimay llirabene, tru noventa y nueve sølgandeelø tabelø isua 
møramig chi palømeelaimburab lataguen gømø. 


An rrubigwan kemesra waminchib 


8”Kabe ¿kan ishuuma anzheelø diez tøgagua, truyu 
kan trubøbene, kan lámpara biløga, yawan paluunchib 
wetørramnegatig, tab lamønrraitarru? cha, ”Incha wetørrappe, 
nui trendø asielanba, nui ya buluelanba tulundzuna, trenchinrrun 
cha: “Kaguen nai an rrubigwan wetørrar cha, naba kasraaragun” 
cha. 10Inchawei kan kaig marøbig nui kaig mariilan isua møra, 
Tiusweimay llirabene, Tiuswei ångelesmerai utugucha treetøwei 
kasraaranrrun— cha trendamønrrun. 


Kan nusrkai chi togagúigwan maramgaig 
marøbigwan kemesra wamindig 


11 Jesúsbe katø trenchibig køn: 

—Kan møg pagatø nusrkalø togagúibe, 12wendiibe møskawane 
trenchibig køn cha: *Nai møskai, nan keta tranig naimburab 
gønrrabigwan pirishirra” cha. Inchen møskaimbe chi togagúilan 
nømun pirisha, tranen, 13mam gwalømyutø tru wendø nusrkaimbe 
nuimburabigwan kerrigu tulisha, yabsrø katøgan birausrømay 
ya, trusrø chigøben kaig marøbyutø patsø binishibig køn cha. 
14Inchen nui anwan yandø chab patsøgøbenba, tru birausrømbe 
chutøgucha parøbe truba nuig arruben, nune yandø palabig 
arrub mendabig køn cha. 15 Inchen tru birausrø kan møweinug 
maramig lanrrab ibene, truibe nui kuchimera waraisrø, kuchi 
ashib meganrrai ørøbig køn cha. 16Inchen nøbe tru kuchi 
maig mamimeran øska mainrrabna isuben, nune muguen chi 
srørrmeelø gøn cha. 17 Inchen nøbe gatøle isua mørabe trenchibig 
køn cha: *iKan nai møskawei yau marøb melabeløbe mamig yeeg 
nørrø uncha tøgagøben, trune nabe yu parøgwab kwamønrrun! 
cha. 18Trembe nai møskawei yamay gato kurrab ya, nune 
trendamønrrun cha: “Nai møskai, Tiusweimburappa, ñuimburappa 
kalo mara basrar cha. 19 Møimbe yandø kan ñui nusrkain gúi 

lataig togagomgaig kur cha, ñui marøb melabelan lataitøwei 
togagorra' chinrrab tan” cha. 20Incha møskawei yamay ib 
mendabig køn cha. 


van 





San Lucas 15.20 

”Inchen møskaimbe yab arrubendø, nebua asha, kan nai unan 
yeekkucha nebuitamab lastima ashabe, katønrrab lula, irab, 
muchab indan cha. 21 Inchen nusrkaimbe møskawane trendan cha: 
“Nai møskai, Tiusweimburappa, ñuimburappa kalø mara basrar 
cha. Møimbe yandø nai nusrkain gón cha wamig kønrrabgaig kur” 
cha. 22Inchen nui møskaimbe nui karuig mendig melabelan wama, 
trendan cha: “Kenanamelan mas tabelan peto wesrua kenanøb, 
tasigu surtigas pasrob, alpargatis keetøsrøb inday cha. 23Incha 
tru ø tsal-lanin toron srua amrrua, kweetsay tan cha. Incha fiesta 
marob, mab kasraaragun cha. 24Kaguen i nai nusrkaimbe kwaig 
lataig kua, katø øsiirain gon cha, trubig lataig kuigwan katø 
wetørrar” tan cha. Incha fiesta marøb mendabelø gon cha. 

25”Inchen tru mayor nusrkai tru trau uñibiibe arrua, ya bulu 
pub guabe, truba may wanrrøb, palo ichib, katø pailab gúi 
mørabe, 26truyu kan møigwan gøsrøn karuindiig megabigwan 
wama payibig køn cha: “¿Chinchibrren gøh?” cha. 27 Inchen truibe 
trenchibig køn cha: *Nui nuneg puben, fiui møskaimbe tru tsal- 
lanin toron kweetsingarun cha, kaguen chigucha gømø, tabig ka 
øsig puben.” 28Inchene mayor nuneebe namaptø, kebarrumønrrab 
inchen, møskaimbe webya, kebattrai truba inchibig køn cha. 

29 Inchen nøbe møskawane trendan cha: “Yamba nabe ñun yeeg 
yam bila chu uragucha fii maig karuigwan møra marøb megaben, 
trune nane managuen kan cabro-unøtøguen ketømifig køn cha, 
nai linchibeløba fiesta maramig. 30Trune møimbe fiui nusrkai fiui 
anwan kaig ishumburmeraba chab patsøga pubene, fiibe tru tsal- 
lanin toron kweetsin gøn” cha. 

31”Inchene møskaimbe trendan chibig køn: “Nai nusrkai, ñibe chu 
uragucha naba waben, na chigurrimbunø chi tøgaguibe ñuiwein gøn 
cha. 32Trune fiui nuneebe kwaig lataig kua, katø øsiirain gøn cha; 
trubig lataig kuigwan, katø wetørrar cha. Treekkurri møimbe fiesta 
marøb, kasraaramibe søl gøn” dan— cha, trenchibig kon Jesúsbe. 


[4 


Iibe tru chi købigwan ashib tsunrrai trarrig søl 
marmíigwan kemesra wamindig køn 
1 6 1Incha gatø Jesúsbe nui kusrenanøb pera uniilan trenchibig 
køn: 
— Kan pua møg nui chi købigwan ashib tsunrrai trarrig 
tøgagøbig køn cha. Indiibe møiløgøsrøn tru pua møwan trencha 

eshkanrrab ambubelø gøn cha: “Tru ñui chi købigwan ashib 
tsunrrai trarriibe ñi chi togagúigwan ke ka yandø chine marøb 

ka patsøgøb tsun” cha. 2Inchen tru pua møøbe tru ashib tsunrrai 
trarrigwan wamabe, trenchibig køn: “¿Chigúindorre ñune øyeeg 
waminchib gøh? cha. Trube møimbe, ñi nai chi købigwan ashib 
togagúigwan nan lutøgurri eshkarra tan cha. Kaguen yandø nai 
chi købigwan ñibe ashib tsumibe mas kaanrrab gøn” cha. 3Inchen 
tru ashib tsunrrai trarrinabiibe nuinetø treeg isubig køn cha: “¿Nan 
øyeegwan martrai tranøbig tru maramelan yandø nan kerrabene, 
trube, møimbe chi maramerah? cha. Yandø kwallchabgaig kur cha. 
*Chigøben kettra' cha, miab unamibe kørig køtan cha. 4Nan yandø 
ashib tsumønrrai weguchene, mugøben nømui yamerayu nan 
wamab utønrrai, møimbe si, nabe chi maram gúi asha basrar” tan 
cha. 

S”Inchabe nui ashib karubigwan ulø misrarwan kan gan wama, 
srøsriigwane trencha payibig køn cha: “¿Nai ashib karubigwan 
ñibe maya ulø gugu?” cha. 6Inchen nøbe: “Olivo aceite cien 
galones ulø gur” chiben, tru chi maramigwan ashib tsubiibe: “Nui 
ulø misrig pørin guilgawan cha chiptinchibig kon. Petøzhiitø 
wamisrgb møimbe cincuentaindiig kørrøørøb pørøptinchi” tan cha. 
7Incha gatøganune: “¿Ñibe maya ulø gugu?” chiben, nøbe: “Tirigu 
cien cargas ulø gur” chiben, tru maramigwan ashib tsubiibe: 

“Nui ulø misrig pørin guilgawan utørra chibig køn. Møimbe 
ochentaindiig truyu por” cha. 8Inchen nui ashib karubiibe 

tru chi købigwan ashib tsunrrai trarrig maig maramigwan 
marmíigwane ke chi maramdiig køtasha ashib megawa marin 
gúi ashabe, kan trengucha møg isua marobig kønrrab tan cha. 
Pøs yu pirauigwando isum misaamerabe nom treeløtø misrøppe, 
puro møg isua marøbelø gon chibig køn, tøryuelai ureemera lata 
gømøtø. 

9*”Nabe ñimune trendamønrrun cha: Yu tabig komo birau 
fim an tøgamisriiløtøga misaamera asiimeelan asiilø mara 
tøgagønrrab inday cha. Treeg maren, ñimui tru chi togagúilo chab 
patsindøgucha, ñim managatig purramnug srømbalasrømbe nøm 
ñimun utønrrabelø purrønrrain cha. 

10”Inchen lamøtiigu søl marøbiibe nuwangucha treetøwei søl 
martrun chibig køn. Inchen lamøtiigu søl marmfibe nuwangucha 
treetøwei søl marmønrrun cha. 11 Inchawei yu pirau chi købig tabig 


El Nuevo Testamento en el idioma guambiano de Colombia, 2% ed. 02010 Wycliffe Bible Translators 


239 San Lucas 16 


kømfigwanguen ñim maig maramigwan søl asha marmeelane, 
¿mas tru newan tabigwane ashib tøgagønrraimbe ñimune mu 
rraniaasamø? cha. 12Nimuin gømfig pegwanguen ñim chi tab 
asha marmeelane, ¿mas ke ñimuyasig tøgagønrraimbe mu 
rraniaasamørra? cha. 

13*Kan karuindiig megabiima muguen pailanbabe tab mara 
rranrrab gaimanrrun cha. Kaguende kanune tsalø ashippe, 
kanune undaaranrrun cha. Kanune chiyugucha truba tab 
mørøb megappe, kanune kaashib webinrrun cha. Inchawei 
Tiusweimburabigu marøb pasrønrrab isumba, anweimburabigu 
marøb pasrønrrab isumba inchibiibe martrab gaimanrrun cha, 
pabaløbabe.— 

14Inchen fariseosmera anwane ke chinchimmørø inchib 
undaarabelø iigwan kerrigu mørøb pønrrøwabe, Jesúswan indzatø 
ashen, 15 Jestisbe trenchibig køn: 

—Nimwein gøn cha, misag malaube ñim ñimasiitowei sølgandø 
amøflibelø tabelø misrøb pønrrabeløbe. Trune Tiusbe ñimui 
manrrømerayu chi isuilan asan cha. Kaguen møguelø purø tabig 
asønai indigwane, Tiuswein gabyube ashikken gønrrabgaig 
trømbøig køn cha. 


Maig maramigwan martrai Moisés 
pøriiba, Tius nø ashib karub waiba 


16”Maig maramigwan martrai Moisés pørigwanba, Tius maig 
karuigwan eshkabelo kusrenaniilanbabe Juan arrub gwalømgatig 
mora maramig kobig køn cha. Inchen tru uraskurrimbungbe Tius 
nø ashib karub waigwan tabig sro wamwan eshkab kusrenanen, 
mayeeløba kebamrrab tranrrabelo gon cha. 

17”Sróombalaba, piroba pønrrabelø pinamikken chigucha 
gømuben, trune tru maig maramigwan martrai Moisés pørigu 
maya lamøzhig bønrrabikken ka yandøbe, purainrraamøn chibig 
køn, Jesúsbe. 


Keeba, sraimba petiyamumigwan waminchib 
(Mt 19.1-12; Mc 10.1-12) 


189”Mu møøtøgucha nui srawan kucha, tarømisra, katøganba 
kasharabiibe, itølulan cha. Inchen gatø tru keg kucha ishuuba 
kasharabiibe, katø treetøwei itølulan— chibig køn. 

Pua møøba, Lázaroba 


19Kato Jesúsbe trenchibig kon: 

—Kan truba pua møg kobig køn cha, larro tab yalø bigøzheelø 
kemba, linotøga mariilø nuweyelø kemba, kwalømmørig puro tab 
fiestamera maramba inchibig. 20Inchen gato kan truba waacha 
møg Lázaro taibe, asru pisrøtø netsaig chu uragucha puaigwei yau 
wambig kerruinug yaskabu wamisra, 21tru waachabe tru puaigwei 
mishatsigugurri kørriitøga øska mainrrabna isuben, trune 
pisrømerane werameratøø kemalla, nerab gøbelø gon cha. 

22”Indiibe kan gwaløm tru waachabe kwaben, purø tabzhiisrø 
Abrahamba wanrrai ångelesmera pera ambubelø gøn cha. Inchen 
tru puaikkucha kwaben, sørabelø gøn cha. 23Inchen tru puaibe 
tru kwabelø amba møra melainug purø rrømbøig kui megawa, 
kurraasha, yabgurri Abrahamwanba, Låzaronba purrai ashabe, 
24trashibig køn cha: “Abraham, merrabsrø nai møskai, nan 
lastima asha, Lázaron ørtra chib, nui tasig-unandøguen piyu 
keguana, nai niløwan sømartrab attrai. Kaguende nabe yu i nag 
naarabigu mumaygucha gømui purø rrømbøig kui megar” cha. 
25Trendaingucha Abrahambe trenchibig køn: “Nusrkai, ñiguen isu 
cha. Ni pirau øsig tsub urasbe ñibe tabiitø, tabiito utøben, Lázarobe 
treetøwei kaitø, gaitø utig køn cha. Møimbe Låzarobe yube chi 
isumgaig tabig wamig utøben, fiibe mumaygucha gømui purø 
rrømbøig kui megan cha. 26Treeg køben katøgucha, namuimba, 
ñimuimba tøbøtag kan puro rrømbø umbu gulli pasran cha. 
Yugurri ñimuimay ambug kui inchibelø puramrrab gaimabwei, 
katø ñimuinukkurri namuimay purørrug kui inchibelo kaimabwei 
inchai.” 

27”Inchen tru puaibe trenchibig kon: “Treeg købene, trube, 
Lázaron nai møskawei yamay inrrai ørtra cha. 28Trusrø nunelø 
trattrøgatø togagur cha, nøm isua gønrrai truilan waminchai, 
nømgucha yusrø mumaygucha gomíig puro rrømbøigumay 
amrrumønrrain” cha. 2”Inchen Abrahambe trenchibig køn: 
*Nømbe Tius maig karuigwan eshkabelø pøriilan gøben, Moisés 
pørigwan gøben tøgar gon cha. iTruilan mørbash!” cha. 30Inchen 
tru pua møøbe trenchibig køn: “Nai møskai Abraham, kah, treeg 
kømøtø, møikkøben nømuimay kwailai utugurri kurra ibenesi, 
nømbe nømui kaig mariilan isua mora, Tiusweimay lliranrrun” cha. 

31Inchen Abrahambe trenchibig køn: “Moiséswanba, Tius maig 
karuigwan eshkabelanba, truilanma mørmuibe, kwailai utugurri 
møikkøben katø øsiiraingucha mana gørenrrab go” tan— cha, 
Jesúsbe trenchibig køn. 


Kalø marigwan ulø baymumigwan eshkabig 
(Mt 18.6-7, 21-22; Mc 9.42) 


1 7 1 Jesúsbe nui kusrenanøb pera uniilan trenchibig køn: 
—Chine chinetø iløsrkøb kegørrøsrkøb attrabigwane 
arrumønrrai chincha katamgaig køn cha. Inchendø imøg 
waacha! tru kaigwan nø bera mara kebenøsrkøbigweimbe ikan 
maig kuaasamørra! cha. 2Trembe kan tirigu guitsig nu srugwan 
naashigu iløsra, mar umbusrø kegutsig kuinguen søl gøbsruinrrun 
cha, i shushmeran kaig mara køgørrøsrkøbgunrriibe. 3Inchawei 
ñimdowei ashiptø guy cha. Nui nuneg fiun chigøben kaig marene: 
«Ni øyeeg marmumbala” cha, alegau, chibig køn. Inchen nø nui 
kaig mariilan isua møra, Tiusweimay llirabene, ñibe trunun yandø 
mas ulø baymønrrab, pesannau cha. 4Mawawan nøbe katøle, 
gatøle siete nebumnegatig fiun kaig mara, tru kaig marimørig fiun: 
*Øyeeg maramgaigwan marar” chib arrubene, ñibe trunun mas ulø 
baymønrrab, yandø pesannamig køn— cha, trenchibig køn Jesúsbe. 


Isubigwan nainuutø pasra tøga bønrraibe maramburab martrun 


5Jesús nøashib karua øriiløbe nun trenchibelø gon: 

—Namui isubigwan fiuinug mas tøga melaigwan nemartra— cha. 

6Inchen Sefiorbe trencha løtabig køn: 

—Nim kan murtasa yellburaptiitøguen isubigwan nainug pasra 
tøgar gúimbe, i sicomoro tusrwan: “Yugurri ucha, maryu ellgwawa 
basrambu” chibene, tusrbe maig chiben mørøbsruinrrun cha. 


Karuig mendig megabig chi maramelø 


7”Nimma møikkøben, kan karuindiig megabig togagua 
arab uña, traugurrin gúi, kabe ubisha ashib uña gúi pubene: 
“¿Puraarrua, kabe yusrø manrrab wamisr” chinrraitirru? cha. 
8 Treeg chimøtø: “Nai mamigwanmerrig nena, pala itøgueigwan 
kewa, pørønawa, na chab mab, chab mutsamnegatig chi palain 
gúindo purørtrab ashib pasrau cha, treebe chinrrun cha. Incha 


trugurrimbe si, ñigucha mab, muchib inchig” chinrrun cha. 

9Kabe nui karuindiig megabigwanma ng maig karuigwan maren, 
étruburø “ungwa' chibelø gúitarru? cha. 10Nimgucha treetøwei 
Tius maig karuigwan kerrigu marabe, trenchinrrigay chibig køn: 
*Nambe mendig melabelø chiguen trengatig marmeelø guer cha. 
Kaguende ke maig karuizhigwandø nebua marer”— cha. 


Diezelø asr trerab gwanrrø tøgarwan Jesús tamarøb 


11 Jesús Jerusalénsrømay ippe, Samaria birøwanba, Galilea 
birøwanba pureb maywan pureb ya, 12kan yamera tsitsø 
bønrrabnug pubene, møguelø diezelø lepra gwanrrø asr 
ørø trerabig tøgar katønrrab werruppe, werrubendø, yaptø 
pønrramisra, 13trashibelø gøn: 

—iJesiis, ñi Kusrennøbig, namun lastima ashcha!— chib. 

14Inchen Jesús ashabe, trenchibig køn: 

—Judíosmerai sacerdotesmeran eshkanrrab ambay— cha. 

Inchen nøm ambub pønrramnetø nømui kwanrrobe tammisra, 
chishmisrikken gørrømisrøbig køn. 15Inchen møikkøsrøn nun 
chishmisrin gúi ashabe, truba mur trashib Tiuswan truba tabig 
waminchib katø arruabe, 16 Jesúswei merrab tømbønsra “ungwa, 
ungwa' chib maløwan piraugatig utsøbasrøbig køn. Tru møøbe 
judioguen gømøtø, samariasriig købig køn. 17 Inchene Jesúsbe 
trenchibig køn: 

—léKwanrrøwan chishmariilo gørrømisrøbeløbe yamba diez 
kømmørgøppeh? cha. ¿Nueveelgbe chu ambah? cha. 18¿Mu gatøgan 
møikken Tiuswan maya nuguen tabig køn chib waminchab arrumuben, 
i peg birausriitø Tiuswan “ungwa' chinrrab arru chindah?— cha. 

19Incha tru møwane trenchibig kon: 

—Kurra, inrrø cha. Kaguende fiui isubigwan nainuutø pasra 
togagúikkurri tabig kørrømisran— cha. 


Tius No ashib karub wainuguibe møi ya pasrabguen indan 
(Mt 24.23-28, 36-41) 


20Fariseosmera Jesúswan Tius nø ashib karub wainuguiibe chu 
ura bunrrerah cha, payen, Jesúsbe trencha lotabig kon: 

—Tius ng ashib karub wainuguig pubiibe kaptøga ke asha 
gønrrai attrabikkucha gømøn cha. 21 Kabe: “Yu pasran” chimøwei: 
“Uyu pasran” chimøwei inchun cha. Kaguen Tius nø ashib karub 
wainuguiibe ñimui umbuguen basran— cha. 

22Incha nui kusrenanøb pera uniilane trenchibig køn: 

— Na, Møg Misra Arrubig ñimui utu unin gwalømmera, katø kan 
gwalømzhiitøguen pumønrrabmab, fiim isum gwaløm attrun cha. 
Inchendø treebe asamig kaanrrun chibig køn. 23Nimun: “Yu pasran” 
tanto: “Uyu pasran” tantø indingucha, ashchab ammøwei, mendig 
ammowei inchigay cha. 24Kaguen kan palaig bilabig kandarø 
srømbalasrøngurri katøgandarøsrø kebilab lataitowei, tru Møg 
Misra Arrubig arrub gwalømbe treeg kønrrun chibig køn. 25Inchen 
treeg bumøwatøbe, nabe chigøben marinab, kaashib indig kømig 
nebunrrun cha, møi misaamera. 26Noé tsub gwalømmerawan maig 
purayaibe tru Møg Misra Arrubigwein gwalømmerawangucha 
treetøwei purainrrun cha. 27 Misaamerabe chi isumø mab, muchib, 
kasharab, kasharanøb inchib gúig køn cha, Noé nui nu barcoyu 
kebib gwalømgatig. Inchen sre kwaromíig pub menda, mayeelanba 
chab pinisaig købig køn cha. 28Katø Lot tsub uras chigucha 
treetøweim burayaig køn cha. Misaamerabe chi isumø mab, muchib, 
penab, yanøb, ellmarøb yamera marøb inchib gøbenba, 29Lot 
Sodoma ciudayugurri yandø webibene, srømbalasrøngurri naaba, 
azufreba sre bua, mayeelan patsø binisaig købig køn cha. 30 Na, Møg 
Misra Arrubig kenamisrøb gwalømgucha treetøwein gønrrun chibig 
køn. 

31”Tru gwalømbe ya bala wambig wabiibe, yaambu chigøben 
tøgaguabe, wesranrrab kørraarrumøta cha. Inchen møikkøben 
trau uñibiibe, yamay arrumøta cha. 32 Lotwei srawanma ñimguen 
isuy chibig køn. 339Inchen møikkøben chigøben køben kwamønrrab 
inchibiibe pinab pinamig nebunrrun cha. Trune tru kwawa 
pinabiibe nui øsig kømigwan esegawa tøgagønrrun cha. 

34”Inchawei nabe trendamønrrun: Tru arrub yembe pailø kan 
camayutø kib warøben, kane pera yaig køben, kane kørrømarig 
kønrrun cha. 35 Katø ishumburmera pailø kitsøsrugu kichib gøben, 
kanune srua iben, kane kørrømarig kønrrun cha. 36 Møguelø pailø 
trau warøben, kane pera yaig køben, kanune kørrømarig kønrrun— 
cha, trenchibig køn. 

37 Inchen iigwan mørabe, nømbe payibelø gøn: 

—¿Señor, øyeebe churre burainrrerah?— cha. 

Inchene Jesúsbe trencha løtabig køn: 

—Kwaig chu tsubene, truyu kallinasumera tulundzunønrrun— 
cha. 

Maig konrrabigwan asha marøb wabigwanba, 
piudanba maig indigwan waminchibig 


1 8 1Chu urastøgucha Tiusba wamindamigwane elachib 

kullaaramø melamig truba palabig køn chinrrab, Jesúsbe 
nui kusrenanøb pera uniilan 'øyeeg lataitowein gon” cha, kemesra 
waminchib 2trenchibig køn: 

—Kan puebloyu kan juez wabig kón cha, truibe: “Tiuswan 
gørmøwei, ni møguelan naimburab gømøbashtømab” isubig. 
3Inchen tru puebloyutøwei kan piudagucha wabig køn cha. 
Truibe tru juezweimay trenchinrrab arrupto arrubig: “Nan kalø 
marøbigwan maig maramigwan tamara guettra” chib. 4Inchen tru 
juezbe kan maya yana gøsrøngatig ke mørøg kømui inchibig kon 
cha. Inchabe yandø truibe treeg isubig køn cha: “Nabe Tiuswan 
gørmøwei, ni møguelan naimburab gømøbashtømab isubig 
kuagucha, 5i piudabe ke menrra bub llirab, ke pesroglig inchib ke 
katø gato arrumønrrai, ka tamara rranrrab isur” tan— cha. 

6Inchabe Señorbe trenchibig køn: 

—Tru sølgandø tabigwan marmø juezken, no øyeeg taigwan 
møray cha. 7¿Inchawei Tiusbe nuindø gønrrai lawa wesruilø yem 
gwaløm nun miabelane, nømuyasig sølgandø maig kønrrabigwan 
marøb purømisrmønrraitarru? cha. Kabe émuniitø, muniitø 
melønrrai inchautah? cha. 8Pøs nabe trendamønrrun cha: Tiusbe 
sølgandø maig kønrrabigwan petø tamara guettrun cha. Inchen 
treeg køben, na, tru Møg Misra Arrubig yu piraumay katø arrub 
gwalømbe ¿isubigwan nainuutø toga misag pirau gatøgucha 
wetørranrrautah?— chibig køn. 


Chigøben togagúimburo an utab wabigwanba, 
Fariseowanba kemesra wamindig 


9 Møiløgøben nømdø sølgandiig tabelø guermab isua, 
katøganelane kaashibelaimburab Jesúsbe 'øyeeg lataitøwein gøn” 
chib kemesra waminchib trenchibig køn: 

10—Pailø møguelø Tiuswei yau Tiusba waminchab ambubelø 
gøn cha, kane fariseo gøben, kane romasreelayasig an utabig. 

11 Tru fariseobe pasramisra, øyah chib Tiusba waminchibig køn 
cha: *Nai Tius, ungwa, ungwa chib, kaguen nabe kanelø lata 
niliig kømøwei, kalø marøptiig søl marmfig kømøwei, itøluløptiig 

komowei, ni i an utabig lataig kømøwein gur cha. 12Nabe truneyu 
pa gwaløm ayunab, na chi togagúigugurri diezmørig kan gan 
tranøb inchibig kur” chib. 13Trune tru an utabiibe wendausrøndø 
pasramisra, ni nui kabmeranguen srømbalaneb neeshig kømui 
inchib, nui pechondø kurrøb, trenchibig køn cha: *Tius, nan 
lastima ashcha chib. Nabe kaig marøbig kur” cha. 14Inchawei nabe 
trendamønrrun chibig køn: Tru an utabiibe nui yamay katø ippe, 
Tiusba chi kaig komíig lataig Tius tabig kørrømarig yan cha. Trune 
fariseobe treeg kømø yan cha. Kaguen møikkøben nøasiitø ‘nuig 
kurmab' isubigwane ka kørig martrun cha. Inchen nøasiitø ‘nuig 
kurmab' isumfigwane ‘ʻi møøbe si, nuig kon” daig kønrrun— cha. 


Uregwan Jesús mayanguen tab gúilo gønrrain chib 
(Mt 19.13-15; Mc 10.13-16) 


15Ureezheelan chigucha Jesúsweimay srua amrrubelø gon, nø 
estsartrai. Inchen nui kusrenangb pera uniilø trunun ashabe, srua 
amrrubelan namøben, 16trune Jesúsbe ureemerane nuimay wama, 
trenchibig køn: 

—Ureemerane merømø, naimay ka amrrubasay cha. Kaguende 
Tius no ashib karub waibe nom latailaiwein gøn cha. 17 Inchawei 
nabe ñimun cierton trendamønrrun chibig køn: Møikkøben Tius 
nø ashib karub wainuguigwan kan unø lataitowei utaptinchimfibe 
managuen truyube kebinrraamøn— cha. 


Kan pua møg Jesúsba waminchib 
(Mt 19.16-30; Mc 10.17-31) 


18Kan møikkøsrøn chi maramigwan ng ashibiibe Jesúswan 
trencha payibig kon: 

—Kusrennøbig tabig, ¿managatig øsig kømigwan Tius tranig 
tøgagønrrappe, nabe chi maramerah?— cha. 

19Inchen Jesúsbe trenchibig køn: 

—¿Chindimba nane tabig cha wamøgu? cha. Tabiibe kandø 
gøben, truibe Tiustø gøn cha. 20Tius maig maramigwan 
martrai pønsrailane ñibe yandø ashibig køn cha: "Ttølulmøwei, 
kweechimøwei, nilømøwei, katøganelaimburab isa 
waminchimøwei, ñui usri møskawan maig købash inchimø, tab 
indamig køn” tailan.— 

21 Inchen tru møøbe: 

—Nabe iilane kerriguh matsinø-unøgurri marøbig 
kur— chiben, 

22 Jesús iigwan mørabe trenchibig køn: 

—Katøgucha kan chigøsrøndø palan cha. Nui chi togagúigwan 
kerrigu yana, waachameran pirishi cha. Treeg marabe, 
srømbalasrømbe chigurrimbunø tøgagønrrabguen cha. 
Trugurrimbe arrua, nai mendig amø— chibig køn. 

23 Inchen tru møøbe iigwan mørabe, truba isui inchibig køn, 
kaguen truba puaig kua. 24Inchen Jesúsbe nun ashabe, trenchibig 
køn: 

—iTius nø ashib karub wainug puarmera kebambamibe purø 
murig køn! cha. 25Kan camelloguen tsusain gal rrabyu illmø 
larrayamdiig køben, kan puaibe Tius nø ashib karub waisrø 
kebinrrab gaimanrrun— cha. 

26Inchen mørøbeløbe trenchibelø gon: 

—Trube, treeg købene, ¿kaigyugurrimbe mu gúi wesraig 
koónrrautah?— cha. 

27Inchen Jesúsbe løtappe: 

—Møguelø martrab gaimaigwane Tiusbe sí, martrun— chibig 
køn. 

28Inchen Pedrobe trenchibig køn: 

—Au, nambe namui chi tøgagúilan elacha, ñui mendig amrruig 
køn— cha. 

29Inchen Jesúsbe trenchibig køn: 

— Pøs nabe ñimun cierton trendamønrrun cha: Møikkøben 
nui yawan, srawan, nunelan, møskalan, uregwan Tius nø ashib 
karub waigweimburabigwan isua elachibiibe, 30 møi yu piraube 
øyeetøguen gømø, mas purø nu uta tøgagua, kansrømbe managatig 
øsig kømigwan utønrrun— cha. 


Jesús katøyug nø kwamigwan eshkab 
(Mt 20.17-19; Mc 10.32-34) 


31 Jesús nui doce kusrenanøb pera uniilan nøørø wamabe, 
trenchibig køn: 

—Au, nambe Jerusalónmay nebambub amber cha. Trusrømbe 
tru Møg Misra Arrubigweimburab Tius maig karuigwan eshkabig 
pøriibe kerrigu maig taig punrrun cha. 32Kaguende nune judíos 
kømeelan tranen, indzaashib, tsalø wamab, illimbi tuchaashib, 

33ichaguchib srua gua, yandø kwetchun cha. Inchendø pøn 
gwalømyube katø øsiiranrrun— chibig køn. 

34Inchen nømbe trunun mando gúinguen mørmøwei, ni 
wamindigwan chi tainguen mørmøwei inchibelø gøn. Kaguende iig 
wamindiiløbe nømune sørin basrøben, nømbe ni chiwan dainguen 
mørmeelø gøn. 


Jesús kan jericósriig kabgaigwan tamarob 
(Mt 20.29-34; Mc 10.46-52) 


35 Jesús yandø Jericó ciuda bub lutau ibene, may menda kan 
kabgaig “anzhig kettra' chib, miab wawabe, 36misag truba nu 
puraambi mørabe, kabgaibe: 

—¿Chindah?— cha, payene: 
37 —Nazaretsrø Jesús pureb yan— cha, trenchiptinchibelo gon. 
38Inchen kabgaibe trenchib trashibig kon: 
—i¡Jesús, merrabsrø Davidwei Nusrkai, nan lastima 
ashcha!— chib. 

39Inchen tru merrab ambubeløbe niløtø wanrrai namingucha, 
nøbe trenchib mas mur trashibig køn: 

— iMerrabsrø Davidwei nusrkai, nan lastima ashcha!— chib. 

40 Inchen Jesúsbe pasramisra, srua amrrungaruben, nuim bulu 
pubene, trencha payibig køn: 

41 —¿Na fiuyasig chi maramig baløta?”— cha. 

Inchen kabgaibe trencha løtabig køn: 

—Señor, nai kabmera ashibig misrimbe gøtan— cha. 

42Inchen Jesúsbe nun trenchibig køn: 

— iAshibig misr! cha. Ñui isubigwan nainug pasriitøga tabig 
kørrømisran— cha. 

43 Inchen tru urastø kabgaibe ashibig misra, Jesúswei mendig 
Tiuswan truba tabig waminchib iben, mayeelø iigwan ashibeløbe 
nømgucha Tiuswan tabig waminchibelø gøn. 


Jesúsba, Zaqueoba 


19 1Incha Jesús Jericó ciudayu kebya, truyu pureb ibene, 
2kan truba pua møg romasreelayasig an utabelan nø asha 
garubig, kan Zaqueo taig, 3 Jesiswan truba ashig kui inchibig 
wabig køn. Inchendø menrra misag køben ashchab gaimabig køn, 
Zaqueobe lamøtø møg kua. 4Incha merrab lula, Jesús purayam 

buluwan, kan sicomoro tusryu ashchab nebiben, 5Jesúsbe tru 
buluwan puraya, palabunø neeshabe, trenchibig kon: 

—Zaqueo, mallato pinaamø cha. Kaguen møi ñui yau 
kørrømisram gønrrab gøn— cha. 

6Inchen Zaqueobe mallatø pinaarrua, Jesúswan truba tab gúi 
inchib wamab utabig køn. 7Inchen iigwan ashabe, mayeeløba 
Jesúswan trenchib nømdø namig mullib mendabelø gon: 

—Kan kaig marøbigwei yau kørrømisrtrab yan— chib. 

8Inchen Zaqueobe pasramisra, Señorwan trenchibig køn: 

—Au Señor, waachameran na kerrigu chi togagúigwan 
tøbøtagwan trannrrab cha. Inchippa na møigwan gøben isatø 
menrra utab, na kalø marig købene, trube, gatøburø pibmaybatø 
menrra tranamønrrun— cha. 

9Inchen Jesúsbe nun trenchibig kon: 

—Kaigyugurri wesrailø gømig møi yu yau puin gøn cha. 
Kaguende i møkkucha Abrahamwei misagugurrindøwein gal- 
laweig køn cha. 10 Kaguende tru Møg Misra Arrubiibe trubigwan 
lanrrappa, kaigyugurri wesranrrappa arrig køn— cha. 


Anmera diez trubigwan kemesra wamindig 


11 Jesús øyeeg tailan misaamera mørøb pønrramne, nøbe 'øyeeg 
lataitøwein gon” cha, kemesra waminchibig køn. Kaguen nøbe 
Jerusalén pub lutau iben, nømbe Tius nø ashib karub wainuguiibe 
møi møi punrraitamab isubelø gøn. 

12Inchen treekkurri Jesúsbe trenchibig kon: 

—Kan møg, truba tab misagugurri arrubig, yabsro katogan peg 
birausrø ‘rey gønrrai mara gørrømarig kønrrab ibig kør cha, katø 
nuim biraumaytøwei attraptø. 

13"Incha inrraptø nui karuindiig melabelan diezelan wama, 
kanun ganun kan gan an truba nuweyelø tranabe, trenchibig køn 
cha: *T anwan nemisrøb larrøbitchai marøb gønrrigay” cha, na 
arrumnegatiibe. 14Inchendø nuim birau misaamerabe tsaleelø gua, 
møilan gøsrøn nui wendautø amrrai wesrawa ørøbelø gøn cha, 
øyah chinrrigay chib: “Nambe i møwane namui rey gønrraimbe 
palain gømer” cha. 

15”Inchen treeg indingucha, nøbe Rey gønrrai mara gørrømarig, 
katøle nuimbiraumay arruabe, tru nui karuindiig melabelan 
tru nø an rraniilan, nuimay amrrungarubig køn cha, tru anwan 

kan gan utabelø mayambatø mariitashchab ashchab. 16Inchen 
srøsriig arruabe trendan cha: “Nai ashib karubig, ñi nan kan 
anzhig traniitøgatø møimbe diez nemarar” cha. 17Inchen 
reybe: *Øyambesin dan cha, nai karuindiig megabig tabig. Ni 
lamøtiiguma fi øya søl mariibe, møimbe pueblomera diezwan 
karubig kønrrai martrumøn” cha, trendan cha. 18Inchen katøgan 
karuindiig megabig arrubiibe trenchibig køn cha: “Nai rey, fi 
nan kan anzhig traniitøgatø møimbe trattrøgatø nemarar” cha. 
19Inchen trunungucha trenchibig køn cha: “Trube, fiigucha trattrø 
pueblomeran karubig kønrrabguen” cha. 

20”Inchen katøgan karuindiig megabig arruppe, trenchibig køn 
cha: “Ni, nai ashib karubig, ñiguen ash cha, ñui anwane kan 
pañeluyu pula ka esegawa tøgagur cha, 21 pøs ñun kørig køben, 
kaguende ñibe chiwandøgucha chi chippe kandø chibig kuimba; 
pøs ñi pønsrømubendø, fi merrarrab; ñibe ñiashib ellgwaig 
kømubendø, ellmarigwan tulishib, treeg inchibig kuimba.” 
22Inchen nøbe trenchibig køn cha: “Karuindiig megabig larrø 
gaig, pos ñi nan øyeeg kon chib, treeg køn daig kuig kobene, 
trube, ñui trig maig wamindiitogatowei møimbe ñun trubalawei 
nebunrrai maig kønrrabigwan marar cha. Nabe chiwandøgucha 
chi chippe kandø chibig kui ashib, na pønsrømubendø, na 
merrarrab; na ellgwaig kømubendø, tulishib inchibig kui ashabe, 
23trube, maindi nai anwan bancoyumay srua ya, pasrambala 
tan cha, na katøle arrua, nai anwan nemisrigwanbañau 
utabsrubrainrrun” cha. 24Incha truyu purrabelan trenchibig 
køn cha: “Nune anwan kerrawa, tru diez tøgaigwan tranø” cha. 
25Inchen nømbe trendan cha: “Namui ashib karubig, truibe 
diezken tøgagøn” cha. 26Inchen tru an rranøbiibe trencha løtabig 
køn cha: “Nabe trendamønrrun cha: Togaigwane masken rranen, 
trune chigaigwane nui lamotiig togagúigwanguen kerranrrun tan 
cha. 27Incha tru nan tsaleelø nømui rey gømønrrai inchibelane 
yu nai merrab srua amrrua, kweetsay” tan— cha, trenchibig køn 
Jesúsbe. 


Jesús Jerusalén kebib 
(Mt 21.1-11; Mc 11.1-11; Jn 12.12-19) 


28ligwan chab waminchabe, Jesúsbe Jerusalénmay ibig køn. 
29Incha yandø Betfagéba, Betaniaba pueblomerayu tru Olivos Tun 

daisrø, trusrø pub ambabe, nøbe nui kusrenanøb pera uniilø pailan 
30trenchib karua ørøbig køn: 

— Ø pinrrøguesrø yamera tsitsø bønrrabsrømay ambay 
cha. Truyu puabe, kan burro muguen itøguaniimfig litsig 
wetørranrrabguen cha. Picha, yumay srua amrrunrrigay cha. 
31Inchippa møikkøben: “¿Chinchab pichigue?” cha payene: “Señor 
palai indan” chinrrigay— chibig kgn. 

32Inchen nui kusrenanøb pera uniiløbe amba, Jesús nømun 
maig taig treeg wetørrawa, 33 burron pichib pønrrøbenba, puarbe 
trenchibelø gon: 

—¿Chinchab pichigue?— cha. 

34Inchen nømbe: 

—Señor palai indan— cha løtabelø gon. 

35Incha Jesúsweimay srua amba, nømui kewagúilan burro- 
unøyu kaya, itøguanøsrøben, 36 Jesús pureb ibene, misaamerabe 
nømui kewagúilan maywan kayibelo gon. 37Incha yando Olivos 
Tun lendesrø misrøb ambuppe, mayeelø tru nu soto nui mendig 
amøfiibeløbe tru maramburab mariilan kerrigu asikkurri Tiuswan 
truba tabig wamab kasraarab trashib mendappe, trenchibelø gon: 

38 — ¡Señor Tiuswei munchiyu Rey arrubiibe mayanguen tab 
gúig køn! cha. iSrømbalasrømbe mayanguen tab gúinrrun! chib. 
iSrømbalasrømbe torguegwalmabig kuinrrun!— cha. 

39Inchen mø fariseosmera gøsrøn, tru misag utu pønrrabeløbe 
trenchibelø gon: 

—Kusrennøbig, ñui mendig amoñibelan niløtø bønrrønrrai 
namø— cha. 

40 Inchen Jesúsbe trenchibig kon: 

—Nabe trendamønrrun cha: Iilø chi chimo, niløtø bønrrøbene, 
sruumeraguen trashinrrun— cha. 

41 Incha Jesús Jerusalén bulusrø pua, ciudawan ashabe, trunun 
isua, kishib 42trenchibig køn: 

— ¡Chi isumgaig tab gøbig tøgagømigwan kan møin 
gwalømdøguen ñigucha nebua isuimbe gøn! cha. Inchendø 
truigwane møimbe fi ashmønrrai sørin basran cha. 49 Kaguende 
larrø gaig kwalømmera fiun puben, fiui ashig kømui inchibeløbe 
fiuim bøtøgatan chamba mara, ambumay imay fiun kata 
kønøbashmønrrun cha. 44Incha fiune pirau pøtiicha, tru ñui umbu 
warab misaameran kweechen, ni kan sruutøguen katøgan srug 

balabe kørrømisrmønrrun chibig køn, kaguen ñi, Jerusalénbe, 
Tius kaigyugurri wesranrrab arrub uras ke ka arrua uni lataito 
indikkurri.— 


Jesús Tiuswei yawan chish marøb 
(Mt 21.12-17; Mc 11.15-19; Jn 2.13-22) 


45Incha Jesúsbe Tiuswei yau kebya, truyu yanøb warabelan 
wambig webetab mendabe, 46nømun trenchibig køn: 

—Tiuswei wamwan pørigube trenchibig køn cha: “Nai yabe 
Tiuswan wamindi ya gon” cha. Trune ñimbe nileelø warain rrab 
marin gøn— cha. 

47 Incha Jesúsbe kwalømmørig Tiuswei yau kusrenanøbig køn. 
Inchen tru sacerdotesmeran karubeløba, tru Moisés pørigwan 
kusrenanøbeløba, katø maya misagwan karubeløbabe Jesúswan 
mando incha kwetsamdiig kotashchab labendø, 48chinchaguen 
martrab gaimabelø gøn, kaguende misaabe mayeeløba Jesús 
wamindigwane purø tab møren. 


Jesús karumburab karuig 
(Mt 21.23-27; Mc 11.27-33) 


2 0 1Kan gwaløm Jesús misaameran Tiuswei yau kusrenanøb, 
tabig srø wamwan eshkab pasrøbene, sacerdotesmeran 

karubeløba, tru Moisés pørigwan kusrenanøbeløba, misagwan 

karubelø kølli misaameraba kemallabe, 2nune trenchibelø gøn: 

— Namun eshkarra cha: ¿Ñi mariilane mu garua basriitøgarre 
margu? cha. ¿Ñi øyeeg maramigwane mu garua bashta?— cha. 

3Inchene Jesúsbe løtappe, trenchibig kon: 

—Nagucha ñimun kan chigøsrøn payrrab cha. Løtørray bos cha. 
4¿Misagwan Juan piu umbu ulsrøb uniibe srømbalasrøngurrin gúig 
kø chindah, kabe møguelainukkurrin gúig kø chindah?— cha. 

5Inchen nømbe nømasiyaitø trenchib payiyab mendabelø gøn: 
“Nam: 'Srømbalasrøngurrin gúig køn’ chibene, nøbe namune 
trenchinrrun cha: *Chindimba nune køremøgue?” cha. 6Kabe: 
'Møguelainukkurrin gúig køn’ chibene, misaamerabe mayeeløba 
namune sruutøga petønrrun cha. Kaguen misaabe Juanwane Tius 
maig karuigwan eshkabig kui ke yandø tsabø asha tøgar gøn” cha. 
7Incha nømbe trencha løtabelø gøn: 

—Maig kuindøbeh— cha. 

8Inchen Jesúsbe trenchibig køn: 
—Trube, nagucha eshkamumønrrun cha, iilan na mu garuitøga 
marigwan.— 


Kwallibelø larrø gailan kemesra wamindig 
(Mt 21.33-44; Mc 12.1-11) 


9%Incha Jesúsbe misaameran pølbasra waminchib mendappe 
'øyeeg lataitøwein gon” chib kemesra iigwan waminchibig køn: 

—Kan møg uvas tra mara, trugurrimbe nui misrigwan 
pirishinrraptø pirøwan katøganelan kwallchai tranabe, yabsrømay 
truba yana yan cha. 10Incha yandø lurramig puben, nui kan 
karuindiig megabigwan tru kwallchab utabelan tru kanbalø 
lurrigwan nøm trannrai karua ørøbig køn. Inchen treeg 
øringucha, nømbe nun kurragucha, chiguchagaig ørøbelø gøn 
cha. 11Inchen puaibe katøgan karuindiig megabigwan øren, 
truigwangucha tsalø wama, kurragucha, chiguchagaig inrrai øran 
chibig køn. 12Inchen puaibe pønmay gønrrabyu katøgan øren, 
tru kwallibeløbe trunungucha kørriincha, truyugurri wambig 
weguchibelø gøn cha. 

13Inchen yandø tru pirø buaibe trendan cha: “¿Chindamer? 
cha. Nai undaaraig nusrkawan ørtrab tan cha. Nune inchippa 
chinchimubgun” cha. 14Inchen tru kwallibelø nun ashabe, nømdø 
trenchibelø gon cha: “Pirowan ketig utønrrabiibe iigwein gon cha. 
Pirøwan namui martrab nune kweechigun” dan cha. 15Inchabe 
uvas traugurri wegucha, nune kweechibelo gon cha. 

'¿Trube tru uvas tra buaibe tru kwallibelane chi martrerah? cha. 
16 Arrua, tru kwallibelane kweecha, tru uvas trawane katøganelan 
tranrrun— chibig køn Jesúsbe. 

Inchene misaamera iigwan mørabe: 

—iManaguen kan trengatikkucha puraimuimbe!— chibelø gøn. 

17 Inchene Jesúsbe nømun ashabe trenchibig køn: 

—Trube, treeg købene, ¿Tiuswei wamwan pørigu øyah chibiibe 
mandø cha rrendah? cha: 

“Tru ya marøbelø kaasig sruube katsiisrø pølbasra wayamig 
mas purg tab srukken misrin gøn” chippe. 
18Inchawei møikkøben tru srug bala beñippe, pitis misrtrun cha. 
Inchen tru srug muim bala gøben peñippe, nune usrø tuindø 
martrun— chibig kon. 

19Inchen tru uras tru Moisés pørigwan kusrenanøbeløba, 
sacerdotesmeran karubeløba tru 'øyeeg lataitowein gøn” cha 
waminchippe nømun guemesra wamindi mora, Jesúswan igatø! 
møi møi kemørtrab inchendø, misaameran kørig kui inchibelø 
gøn. 


Tiuswein gønrrabigwane Tiuswan rranøppe Césarwein 
gønrrabigwane Césarwan rranøb 
(Mt 22.15-22; Mc 12.13-17) 


20Inchabe kan møilan gøsrøn larønrrai ørøbelø gøn, sølgandø 
amøfiibelø misrøb, Jesús chigøben wamindigu kebenøsrka trumay 
kubenadurwei tasku purørtrab, nui mu mandamgaig mariitøga nø 
asha martrai. 21 Inchabe nømbe payibelø gon: 

—Kusrennøbig, ñibe søl waminchib, søl gusrenanøb indi nambe 
ashibelø guer cha. Nibe misaameran mumera gøtasha asha 
gusrenmø, Tiuswei maywan ñibe maig kusrenanamigwan cierton 
sølwan gusrenanøbig køn cha. 22Trube, ¿tru Roma maya misagwan 
karub wabigwan nam an pagaramig merig køh, kabe merømuig 
køh, chinderah?— cha. 

23Inchen Jesúsbe nømune ka kaig isuatørre inchib pønrrai 
ashabe, trenchibig køn: 

24— Kan anwan eshkarra cha. ¿I anyu maløba, i munchi 
pøriibabe muin gøh?— cha. 

Inchen nømbe trencha løtabelø gøn: 

— Tru Césarwein gøn— cha. 

25Inchen Jesúsbe trenchiptinchibig kon: 
—Césarwein gøbene, Césarwan rranay cha. Inchen Tiuswein 
gøbene, Tiuswan rranay— cha. 

26Inchen misagwei malau nø chi tailøyu chiyugucha 
kebenøsrkønrrab gaimabelø gøn. Tru nø løtiilan nømguen kwaara 
asha, niløtø gørrømisrøbelø gøn. 


Kwailø gatøle øsiiranrrab gúigwan payib 
(Mt 22.23-33; Mc 12.18-27) 

27 Inchen møiløgøsrøn saduceosmera Jesúswan ashchab 
amrrubelø gøn. Tru saduceosmerabe kwailøbe katøbe 
øsiiramønrrun chibelø gua, Jesúswane øyeeg chib payibelø 
gøn: 

28 —Kusrenngbig, Moisésbe namune øyeeg pora kørrømarig kon 
cha: "Møigwei nuneg køben kwawa, srawan urekkaig kørrømarene, 
trube tru nuneebe piudaba kasharawa, nuneg kwabigweimburab 
ureg togagomig kon” chibig. 

29”Trube, siete nunelø gøbig køn cha. Indiibe srøsriibe 
kasharawa, chi urekkaig kwaben, 30tru wendauikkucha tru 
piudaba kasharawa, katø chi urekkaitowei kwaben, 31katø tru 
pon gønrrabyuigwangucha treetøwei nebuben, yandø søteeløba 
tru ishuuba kasharawa, møikkucha urekkar kwabelø gøn cha. 
32Inchen yandø srabebe tru ishukkucha kwan cha. 33 Pøs treeg 
købene, trube, tru kwabelø katø øsiirabene, énøbe møigwei srain 
gønrrerah? cha, payibelø gøn, tru sieteeløba nune srai mara 
togagúig købene.— 

34Inchen Jesúsbe trencha løtabig kon: 

—Møi yu piraube kasharab, katø kasharanøb inchibelø gøn cha. 
35Trune tru kansrø kanmaytø kebamrrai togagúinabelobe trunun 
nebub, katø kwabelai utugurri øsiiramigwan nebub incha, truiløbe 
kasharanrrab gømøwei, kasharanøb gønrrabelø gømøwein gøn 
cha, 36kaguende nømbe katøle kwanrrabelø gømøwa. Pøs nømbe 
ångelesmera latailø, katø Tiuswei ureemera gøn cha, kwabelai 
utugurri øsiirab ureg kua. 37Inchen tru tusr-unø naaraigu maig 
purayaigwan pøra basriguma, tru kwabeløbe katø øsiiranrrab 
gúigwan Moisésken kenamarig kon, tru Señorwan øyah cha 
wamappe: “Tiusbe Abrahamwei Tius, Isaacwei Tius, Jacobwei Tius 
køn” cha. 38Pøs Tiusbe kwailai Tius kømøtø, øsiguelai Tius køn cha. 
Inchawei mayeeløba nuimbe øsigueløtø gøn— chibig kon. 

39Inchen møiløgøsrøn tru Moisés pørigwan kusrenanøbeløbe 
trenchibelø gon: 

—Kusrennøbig, ñibe sølwein dan— cha. 

40Trugurrimbe yandø mas payrrab inchimeelø gøn. 


¿Cristobe mui misagugurri arrubig kerah? 
(Mt 22.41-46; Mc 12.35-37) 


41 Jesúsbe trencha payibig køn: 

—¿Misaabe chincha Cristone Davidwei misagugurri arrub 
nusrkain gon damig kønrrab gøh? cha. 42Kaguende Davidbe 
nøtøweinguen Salmoswan pørigu trenchibig køn cha: 

“Señor Tiusbe tru nai Señorwane trendan cha: 

43 Nai kusrmaygatø wamisr cha, 
ñui ashig kømui inchibelan ñi nebuna wamig na 
ponsramnegatig.” 
44Cristone Davidbe: “Señor” cha, øyeeg wamubene, trube, 
émandøgurri Cristobe Davidwei nusrkain gønrrab goh?— chibig køn. 


Moisés porigwan kusrennøbelø nøm mailø gúilan Jesús 
waminchib 
(Mt 23.1-36; Mc 12.38-40; Lc 11.37-54) 


45 Maya misaamera mørøb pønrrøben, Jesúsbe nui kusrenanøb 
pera uniilan trenchibig kon: 


46—Tru Moisés pørigwan kusrenanøbelan ashiptø guy cha. 
Kaguen nømbe kørrabelø kewa llirab amønamig chullelø, penab 
yanøb indiisrø maig købash kømø, truba tab wamønrrai indamigwan 
chullelø gón cha. Kato judíosmera tulundzuni yamerayube puro tab 
purramdønug purrag kui indamba, kato lincha tabig mabyugucha 
nørreelø purrainug puro tabigu purrag kui indamba inchibelø gøn 
cha. 47 Kato piudasmeran nømui yameran kerrawabe, tabelø misrøb 
ke ka yandø truba yana Tiusba waminchibelø gøn cha. Truiløbe mora 
melamig mas nuigwan utønrrun— chibig køn. 


Kan waacha piuda Tiusweyasig an rrangb 
(Mc 12.41-44) 


2 1 1Tiuswei yau an guebusrinug, puarmera an guebusrøb 

gøben Jesúsbe ashib wabig køn. 2Inchen gatø kan waacha 
piudagucha, øskø an pagatøtøh kebusri ashabe, 3Jesusbe trenchibig 
køn: 

—Nabe ñimun cierton trendamønrrun cha: I waacha piudabe 
mayeelø lataitøguen gømø, menrraguen rranan cha. 4Kaguen 
mayeeløba nømbe undaigwandø rranen, trune nøbe waacha gøptø, 
tru nui øsig tsumig tøgagúigwanguen kerrigu rranan— cha. 


Jesúsbe Tiuswei yawan pinisaig kønrrun chib 
(Mt 24.1-2; Mc 13.1-2) 


5 Møiløgøsrøn Tiuswei yau tru tab sruuzheelanba, chigøben 
tabzheelø Tiusweyasig tranig pønrrabelanba, truilan waminchib 
gøben, Jesúsbe trenchibig køn: 

6— lig ñim ashib gúigwan pinisam gwaløm attrun cha. Yube 
ni kan srukken katøgan srug balabe kørrømisrmønrrun cha. 
Kerriguba potiitsig kønrrun— chibig kon. 


Chigurrimbunø købig misaabañau patsam lutau chigøben køb 
(Mt 24.3-28; Mc 13.3-23) 


7Inchene nømbe trencha payibelo gon: 

—Kusrennobig, ¿oyeebe mana burainrrerah? cha. 
¿Truilo ke yandø treeg purainrrabigwan asamibe chitø 
guenamisrtrerah?— cha. 

8Inchen Jesúsbe trenchibig køn: 

—Ashiptø guy cha, ñimun peløsrkønrrain gømø. Kaguende 
møiløgøben nai munchiyu truba nu amrrua trenchinrrun cha: 
*Nabe truig kur” chib, katø: “Møi ya srabe gwaløm punrrabiibe 
lutau gøn” chib amrrubene, truilan mendig ammøtay, chibig køn. 
9%Incha 'misaamera gatøgan peesrø misaameraba puro rrømbøig 
kørig kømdiig kwayab kweetsiyab gon” chib; 'misaamera tru 
biraueløtøwei trømbøig namig kurra kwayab gøn” daig ñim 
wamindi mørabe, ñimbe kwarmøtay cha. Kaguende iilømerrigwei 
trendø treeg purainrrabigwein gøn cha. Inchendø katøgucha 
patsamibe ke møi møin gønrraamøn— chibig køn. 

10Inchabe gatø trenchibig køn: 

—Peg misaamerabe katøgan peg misaameraba kwayaben, 
katø rey karumburab ashib karuim biraueløbe katøgan reywei 
misaameraba kwayanrrun cha. 11 Trune pirø purø rrømbøig 
kønabelø arrumba, chu birausrøn gøben parø amrrumba, kaig 
kwanrrømera amrrumba inchen, kørig kømdiig chigøben arrumba, 
katø srømbalasrøngurrimbe chigøben truba nørreelø kenamisrøb 
inchun cha. 

12"Inchendø øyeelø arrumøwatø, ñimune kemørøb, larrø 
gaig marøb inchun cha. Katø fiimune judfosmera tulundzuni 
yamerayumay payib sruagønrrab srua ambamba, kailan keeri yau 
keera pønsramba inchun cha. Incha nagurrindø reymerai merrab 
gøben, karubelai merrab gøben srua amben, 13naimburab ñim 
wamindamig kønrrun chibig kon. 14 Nimui manrrøyube øyeegwan 
isua bønrrønrrigay chibig køn, mandø løtamigwan ke kanmaytø 
isua toga bønrrønrrab inchimønrrab. 15 Kaguen ñimun ashig 
kømui inchibelø mayeelø, nøm manchaguen løtønrrain gømøwei, 

nøm ñimun purab waminchib kasrønrrain gømøwei, nabe ñimun 
muguen øyeeg waminchimuinrrunig wamindamig tranamønrrun 
chibig køn. 16Inchen fiimui møskalø gøben, nunelø gøben, fiimui 
ñimmisaamera gøben, ñimui trendø linchibelø gøben, ñimun 
ashig kømui inchibelan tranen, fiimun møilane kwetchun cha. 

17 Maya misaabe fiimune nagurrindø tsalø indiilø gønrrabguen cha. 
18 Inchendø ñimui turyu kan busruuzhikken chi indiimfig kønrrun 
chibig køn. 19Nim chi arringucha melabig meløwabe, flimasiitøwei 
ñimui møsiimerane øsiguig wesranrrabguen cha trenchibig køn. 


Jerusalénwan pinisaig kømig 


20”Jerusalén ciudawan bøtøburab suldautø tulsruig kui ashabe, 
petø pinisaig kønrraitamab isua, 21 Judea birau warabeløbe 
tunmerasrømay wegørra lulay. Inchen ciudayu warabeløbe 
truyugurri webambamig køn. Inchen ciudayugurri yabsrø 
warabeløbe ciudayumay katø ammøtay. 22Kaguende trømbøig 
møra melønrrai maram gwalømmera kønrrun, Tiuswei 
wamwan pørigu maig taig kerrigu treeg nebunrrai. 23 ilshumbur 
waachamera, tru gwalømmerawan patsø gwanrreelø, kabe muchib 
ureg togarmeraimbe maig kønrrer! chibig køn. Kaguen yu pirau 
purø isumdiig arruben, katø i misaameraimburab namig købig 
purø gørig kømdiig attrab gøn. 24Møiløbe espadatøga kweetsiilø 
gøben, møiløbe chugøben asiimø birausrømay kemøra srua ambiilø 
gønrrun chibig køn. Inchen tru judfos kømeelø Jerusalén ciudawan 
mindishib itølulrrun, tru nømui treeg maram gwalømmera 
patsamnegatiitø. 


Tru Møg Misra Arrubig katø arrumig 
(Mt 24.29-35, 42-44; Mc 13.24-37) 


25”Inchen chigøben truba nørreelø kenamisrtrun nøsigu 
gøben, pølyu gøben, estrellamerayu gøben. Inchen pirau 
misaamera nørrø bønrrabiibe purø rrømbøig isui inchun, mar 
purø rrømbøig wanrrab mullib, trømbøig latøgushib gurrøben. 
26Katø misaamerabe yu pirau maig purainrrabelan isubiibah 
kørig købiibatø pesannanrrun, kaguende srømbalasrø purø 
nørreelø pønrrabelan kønøgøb sruagutsiilø gøben. 27 Inchen tru 
Møg Misra Arrubiibe maramburab maramig tøgaig purø nuig 
tørguegwalmabig wañiyu arruben ashchun, chibig køn. 28 Inchawei 

iilø pureb arrub mendøbene, ølgandø pønrramisra, kurraasay 
chibig køn. Kaguen yandø fiim kaigyugurri wesruilø gømig lutau 
gønrrun— cha. 


Higueran kemesra wamindig 


29Incha gato 'øyeeg lataitøwein gøn” cha, kemesra trenchibig 
køn: 

—Higueranma asay cha, katø mayan tusrmeranba, 30ishiimera 
weguchib mendøbene, ñimbe pachig kwalømmera arrumig lutau 
gúi asan cha. 31 Øyeetøwei ñim iilan purayai ashabe, Tius nø 
ashib karub pasraibe yandø lutau gúitamab isua guy cha. 

32”Pøs nabe ñimun cierton trendamønrrun chibig køn: Møin 
gwaløm misaamera pinømøwatø, kerriguh purainrrun cha. 
33Srømbalaba, pirøbabe patsøben, na wamindiibe ka wamindiitøbe 
purainrraamøn cha. 

34?Nimbe fiimdøwei ashiptø guy cha, ñimui manrrømerayu 
øyeeløtø netsailø gømønrrab, mamburab mab, mutsiirab, yu pirau 
øsig waramig chigøben tøgagømigwangøba isub indiilø, tru Señor 
arrin gwalømbe fiimun kan ilagu kegørrøsrka merrarrab lataig 
arrindø mørmønrrappe. 35 Kaguen tru gwalømbe yu pirau muba 
kuimburab mayeelaim bala treeg attrun chibig køn. 36Inchawei 
fiimbe ashiptø melay chibig køn, chu uragucha Tiuswan purugurra 
chib, øyeelø kerrigu pureb arrubigu kullaaramø, mur bønrramig 
kønrraimba, tru Møg Misra Arrubigwei merrab kemalla, 
pønrramig kønrraimba.— 

37 Incha Jesúsbe kwalømmerawane Tiuswei yau kusrenana, 
yembe Olivos taig tunsrø kørrømisrtrab ibig køn. 38 Inchen 
kwalømmørig ke løtsøzhig, løtsøzhig maya misaamerabe Tiuswei 
yau nun mørtrab pubelø gøn. 


Jesúswan kemørtrab waminchib 
(Mt 26.1-5, 14-16; Mc 14.1-2, 10-11; Jn 11.45-53) 


2 2 1Pirri Levaduragaig maig Fiesta, tru Pascua Fiesta taig, 
lutau gøben, 2sacerdotesmeran karubeløba, tru Moisés 
pørigwan kusrenanøbeløbabe Jesúswan mandø gweetsamigwan 
labendø, misagwan køriimatabelø gøn. 
3Inchen Jesús tru doce kusrenanøb pera uniilai utuig, Judas, 
tru Iscariote cha wamigwan, Satanåsbe kebiben, 4Judasbe webya, 


El Nuevo Testamento en el idioma guambiano de Colombia, 2% ed. ©2010 Wycliffe Bible Translators 


259 San Lucas 22 


sacerdotesmeran karubelanba, tru Tiuswei yau ashib pønrrab 
suldaumeran karubelanba ashchab ya, Jesúswan mando incha 
nømui tasku tranamigwan waminchene, Snømbe truba kasraarawa, 
an rrannrrab misrøbelø gøn. 6Inchen nøbe treeg martrab misra, 
misag tre nu gaaben Jesúswan mando incha tranamigwan yandø 
lab mendabig køn. 


Sefiorwei pascua mamig 
(Mt 26.17-29; Mc 14.12-25; Jn 13.21-30; 1 Co 11.23-26) 


7Yandø Pirri Levaduragaig main gwaløm puben, tru Pascua 
ubisha-unan kweecha tranamig købig køn. 8Inchen Jesúsbe 
Pedronba, Juanwanba trencha karua ørøbig kon: 

—Pascua Fiesta mamigwan manrrab tamartrab ambay— cha. 

9%Inchen nømbe: 

—¿Nambe chu tamaramø?— cha payen, 

10 Jesúsbe trenchibig kon: 

—Nim ciudayu kebambene, kan møg pigøtsø mutaig ñimun 
katøben, truigwei wendautø amrrigay cha, no kebyam 
yaugatig. 11 Incha tru ya buaigwane trenchinrrigay chibig køn: 
“Kusrenngbiibe ñun trendan cha: ¿Nai kusrenanøb pera uniiløba 
pascua mamigwan mab purram salabe chu gøh?” cha. 12Inchen ya 
buaibe pala pisusro kan nu sala chab tamarikken ñimun eshkaben, 
truyu tamartrigay— chibig kon. 

13Inchen nømbe amba, Jesús maig taig treeg wetørrawa, tru 
Pascuan tamarøbelø gon. 


Señor nui doce pera uniiløba mab 


14Incha yandø ura puben, Jesúsbe nui karua øriiløba mishatsigu 
wamisrabe, l5trenchibig kon: 

— ¡Nan øyeeg kaig nebuig megamig pumøwatø, Pascua Fiesta 
mamigwan ñimba manrrab truba rruba isuig køn! cha. 16Kaguende 
ñimun trendamønrrun chibig køn: Tius no ashib karub wainug 
katøle ñimba manrrab wamisramnegatig nabe i mamigwane 
mamumønrrun— cha. 

17Incha copan muta Tiuswan 'mayanguen pay” chabe, trenchibig 
køn: 

—Cha iigwan, larrabelø mutsay cha. 18Kaguende ñimun 
trendamønrrun cha: Møingurrimbunøbe uvas piwane mas 

muchimumønrrun cha, nai Møskai no ashib karub waisrø katøyug 
ñimba mutsam gwalømgatig.— 

19Incha pirriwan muta, Tiuswan 'mayanguen pay” cha, pirisha, 
nømun trenchib srørrøbig køn: 

— libe nai asr køn cha, ñimuyasig tranig. ligwan øyeeg marøppe, 
nan isunrrab maray— chibig køn. 

20Inchen chab ma, katø treetøwei copan mutabe, trenchibig køn: 

—libe tru nai anindøga Tius tru misagweyasig srø acuerdon 
marig, tru copa gøn cha, tru fiimuyasig na ani lusig. 

21”Inchendø asay chibig køn. Nan ashig kømui inchibelan 
trannrrabigwei tasiibe i mishatsigutøwei nain dasiiba trubalatø 
trarra wan cha. 22Tru Møg Misra Arrubiibe muwan inrrai pasrig, 
truwan iben, trune itru nun ashig kømui inchibelan trannrrab møg 
waachaweimbe, kan maig kønrrer!— chibig køn. 

23 Inchen nømasiyaitø: 

—¿Treeg martrabiibe mu guerah?— cha payiyab mendabelø 
gøn. 


Møig mas nuig kerah cha payiyab 


24Inchabe nømbe nømui utu møig mas nuig kønrraptiig kerah 
cha, payib aleguiyab gøbelø gøn. 25Inchen Jesúsbe kusrub trencha 
løtabig kon: 

—Tru reymera judíos kømeeløbe nóm karub togagúilane 
maig købash inchib purran cha. Inchen tru nømun ashib karub 
purrabelane 'misaamerayasig tabig marøb møguelø gon” chib 
wamiilo gøn cha. 26Trune ñimbe pyamay gømøtø gømig køn 
chibig køn. Masken fiimui utu tru mas nuibe matsinø-unø 
lataitø misramig køn cha. Inchen tru chi maramigwan nø 
ashibiibe kan karuig marob megabig lataito misramig køn cha. 
27 Pøs trube, pyeeg købene, ¿mgig mas nuig kønrrab gøh? cha. 
¿Mishatsigu manrrab wamisrøbiiteh? Kabe ¿tru mishatsigu 
mamigwan pønsrøbiiteh? cha. ¿Pos mishatsigu manrrab 
wamisrøbig, truig mas nuig kømuitarru? cha. Øyeeg kuingucha, 
nabe ñimui utube tru mishatsigu manrrai pønsrøb megabig 
lataig kur chibig køn. 

28*”Nim gon chu uragucha nan elachimø, chigøben murig pub 
arringucha treegu wendautø lincha melabeløbe. 29Incha nai 
Møskai tru ashib karub waigwan nan rranøb lataitøwei, nabe 

ñimun tranamønrrun chibig køn, 30tru na ashib karub waisrø 
nai mishatsigu mab, muchib, katø tru ashib karub purramigu 
purramisra, ñim tru doce nusrkalø Israelweinukkurri karrab 
misaameran ashib karub purramig kønrrain— cha. 


Pedro nan “ashmíig kur” chinrrautan cha, Jesús eshkab 
(Mt 26.31-35; Mc 14.27-31; Jn 13.36-38) 


31Incha Señorbe katø trenchibig køn: 

—Au, Simón, Simón cha, Satanásbe ñimun miain gøn 
cha, kan tirigu rrulmeran latawei kønishib sruagutchab. 
32Inchendø nabe ñuimburappe ñui isubigwan nainuutø 
toga basraigwan elachib pasrømønrrai ñuyasig Møskawan 
miar chibig køn “purugurrunrrig' chib. Ni nan wendøbasra 
ya, naimay katøle arruabe, ñibe ñui nunelan chiyutøgucha 
kullaaramo, mur bønrrønrrai purugunrrig— cha, trenchibig 
køn. 

33Inchene Simónbe: 

—Señor, ñun kailan keeri yau keeren, nabe ñiba truyu 
pasrønrrab treetø attrab pasrømøtø, nagucha ñiba tøga kwanrrab 
attrab pasrar— cha, trencha løtabig køn. 

34Inchen Jesúsbe trenchibig køn: 

— Pedro, nabe ñune trendamønrrun cha: Møin gwalømdøwei 
kallu wamømøwatø, ñibe pønmayguen nan, “ashmíig kur” 
chinrrautan— cha. 


Purø rrømbøig kuim basramig lutaurab 


35 Incha Jesúsbe trencha payibig kon: 

—Na ñimun wasrkaig, katø an busramig chigaig, alpargatiskaig 

ørenma, ¿ñimun chi palappuig koh?— cha. 
Inchen nómbe: 

—Chigucha chi palappumuig køn— cha løtabelø gon. 

36Inchen Jesúsbe trenchibig køn: 

—Møimbe treeg kømøtø, an busrig tøgaibe, srua inrrø cha. 
Inchen wasr tøgaibe, ila inrrø cha. Inchen espadagaibe, trube, 
nui pala itøgueigwan yana, kan penø cha. 37 Kaguende nabe 
fiimun trendamønrrun cha: Tiuswei wamwan pørigu naimburab 
iig øyeeg chibig pasrabiibe treeg nebunrrain gøn cha: "Larrø 
kailai utu treeg kui lataitowei asha togagúig køn” daig. Kaguen 

naimburab chi nebunrrai porig basrabiibe kerriguh treeg 
nebunrrabig køn— cha. 
38Inchen nømbe: 
—Señor, yuguen pagatø espadamera køn— chiben, 
Jesúsbe: 
—Øiløtø tsabø gøn— cha, lotabig køn. 


Jesús Getsemanisrø Tius Møskaimba waminchib 
(Mt 26.36-46; Mc 14.32-42) 


39Incha Jesúsbe nø trendø treeg marøbig kuig køppe, Olivos 
Tunsrømay iben, nui kusrenanøb pera uniiløgucha mendig 
ambubelø gøn. 40Incha truyu puabe, trenchibig køn: 

—Tiusba waminchib purray cha, chiyugøben kaigyu kegørrab 
pønrrømønrrappe.— 

41Incha Jesúsbe kan srug kutsimburab lataito ya, Tius 
Møskaimba waminchab tømbønsrabe, trenchibig køn: 

— Nai Møskai, i copan nan tarømaramdiig købene, tarømartra 
cha. Inchendø na maig isuig køben, treeg kønrrain gømøtø, ñi nan 
maig maramdiig køben, treegwan maramig kønrrain— cha. 

43 Inchen srømbalasriig kan ángel Jesúswan mas 
kullaaramønrrai purugunrrab kenamisrøbig køn. 44Inchen truba 
rruba trømbøig køben, katøgucha igatø! miabig, miabig køn. 
Inchen nui pøsrimbiguen pirau kan anim birrab lataig nørriig 
pirrabig køn. 

45Incha kurra, nui kusrenanøb pera uniilan ashchab yabe, 
isubiitø kamariilø, kib purrain gúi wetørrawabe, Jesúsbe trenchibig 
køn: 

46 —¿Chindimba kib gøgue? cha. Kurra, Tiusba waminchib 
purray cha, chiyugøben kaigyu kegørrab pønrrømønrrappe.— 


Jesúswan kemora srua ambub 
(Mt 26.47-56; Mc 14.43-50; Jn 18.2-11) 


47Inchen Jesús waminchib pasramne, truba nu misag buben, 
Judas taig, tru doce kusrenanøb pera uniilai utuibe, truilan pera 
arrua, Jesúswan muchanrrab kemallen, 48 Jesúsbe trenchibig 
kon: 

— Judas, ¿Møg Misra Arrubigwan nan ashig kømui inchibelan 
kan muchawa trannrreendirru?— cha. 

49Inchen Jesúsba pønrrabeløbe tru treeg purainrrabigwan 
ashabe, nune payibelø gøn: 

—Señor, énam espadatøga kørriincha betamøh?— cha. 

50 Inchen nømui utu møikkøsrøn tru maya sacerdotesmeran 
nø garub sacerdotei karuindiig megabigwan kusrmay kaluwan 
kelarrab lutiichiptinchibig køn. 51Inchen Jesúsbe trenchibig 
køn: 

— Au, øyeebe marmøtay— cha. 

Incha kaluwan katørawa, treetøwei tamarøbig køn. 52Incha 
sacerdotesmeran karubelanba, misagwan karubelø kølli 
misaameranba, Tiuswei yau ashib pønrrabelø policfameranba nun 
tru sruamrrab amrrubelan trenchibig køn: 

—Nabe kan niliig kui lata ñimbe espadamera gøben, tsiimera 
gøben sruar werrunrrappe, ¿chindimba rreeg werrugue? cha. 

53 Nabe ñimba kwalømmørig Tiuswei yau waben, kemørmuig køn 

cha. Inchendø yandø møimbe tru kaig maringarubig tru løstøyuig 
nø merrarrawa nø garub pasramisren, ñimuimburab ñim maramig 
ura puin gøn— cha. 


Pedro Jesúswan *ashmifig kur’ cha isab 
(Mt 26.57-58, 69-75; Mc 14.53-54, 66-72; Jn 18.12-18, 25-27) 


54Incha Jesúswan kemøra, tru maya sacerdotesmeran nø garub 
sacerdotei yamay srua amben, Pedrobe yaptø, yaptø mendig ibig 
køn. 55Incha tru yawambigu nag urra, tru bøtøgatan purramisren, 
Pedrogucha nømui utu wamisren, S6kan srusrø mendig megabiibe 
naabilabig tøryu Pedron wai ashabe, ashib pasrapto, ashib 
pasrapto trenchibig køn: 

—I møkkucha Jesúsba uñibiitowein gøn— cha. 

57Inchen Pedrobe trenchib isabig køn: 

—iPaare ishuube, nagan ashibig kuitarru!— cha. 

58Inchen yanazhiguto Pedron katogan ashabe, trenchibig kon: 

—Nigucha truilai utuigwein gørreh— cha. 

Inchene Pedrobe: 

—iPaare møøbe! nagan truig kuitarru— chibig køn. 

59Kato kan ura wendau gøsrøn katøgan trenchibig trenchig 
køn: 

—Isa gømø, i møkkucha Jesúsba uñibigwein gørreh cha. 
Kaguende nøbe galileasriitøwein gøn— cha. 

60Inchen Pedrobe trenchibig køn: 

—iPaare møøbe! ñibe ni chi waminchib pasrainguen 
mørmur— cha. 

Inchen tru urastø Pedro waminchib pasramnetø, kan kallu 
wamaptinchibig kon. 61 Inchen Señorbe keesha, Pedron ashene, 
Pedrobe Señor øyah taig kømørramab isuptinchibig køn: “Møi 
kallu wamømøwatø nan pønmayguen, “ashmíig kur” chib 
isønrrautan” daigwan. 62Inchabe Pedrobe webya, truba rruba isuig 
kishibig køn. 


Jesús tru Setenteelø maig maramigwan asha marobelai merrab 
(Mt 26.59-68; Mc 14.55-65; Jn 18.19-24) 


63Inchen tru møguelø Jesúswan ashib srua gøbeløbe nun 
indza ashib, kurrob incha, 64kabwan lusra, maløbøtø pashabe, 
trenchibelø gon: 

—¿Mu gurragutsin gúi? Namun kelarrab eshkau bøs— cha. 

65Incha trømbøig tsalø wamab, katø chineh chibelø gon. 

66 Yandø tør-rraben tru misagwan karubelø kølli 
misaameraba, sacerdotesmeran karubeløba, tru Moisés pørigwan 
kusrenanøbeløba trubalatømisra, nømui tru Setenteelø tru maig 
maramigwan asha marøbelai merrab Jesúswan srua amben, 

67 nømbe trenchibelø gøn: 

— Ni Cristo gøtirru? cha. Namun eshkarra— cha. 

Inchen nøbe trencha løtabig køn: 

— Na fiimun: “Truig kur” cha, trenchibene, ñimbe køremøwei, 
68katø na chigøben payene, ñimbe løtømøwei inchautan cha. 
69Inchen møingurrimbunøbe na, Møg Misra Arrubiibe tru 
maramburab marøb Tiuswei kusrmaygatø wamisrtrun— chibig 
køn. 

70Inchene mayeeløba trencha payibelø gøn: 

—¿Trube, ñibe Tiuswei Nusrkain gotirru?— cha. 

Inchene Jesúsbe trencha løtabig køn: 

—Nimdøweinguen nabe truigwein gøn cha chab 
rrendan— cha. 

71Inchene nømbe trenchibelø gon: 

—éTrube, nuimburab waminchabelø mas chiwein gúin 
balønrrab gø? cha. Nui triitøgatøwei wamindigwan namashib 
mører— cha. 

Jesús Pilatoi merrab 
(Mt 27.1-2, 11-14; Mc 15.1-5; Jn 18.28-38) 


2 3 1Incha mayeeløba truyu tulundzuna basrabiibe kurra, 
Pilatoimay Jesúswan srua amba, 2truyu 'øyeeg køn, øyeeg 

marøbig køn’ chib mendabelø gøn: 

—I møøbe namui misagwei isuigwan kaig isubelø gønrrai 
ke peemaytø chab yunømarøb, Roma maya misagwan karubig 
Césarwan nam trendø an bagarab gúigwan pagaramumig 
køndamba, katø nøbe tru Cristo, kan rey gurtamba indi 
aser— cha. 

3Inchen Pilatobe Jesúswane trenchibig køn: 

—¿Nigan judíosmerai rey gotirru?— cha. 

Inchen Jesúsbe trencha løtabig køn: 

—Nitoweinguen chab rrendan— cha. 

4Inchen Pilatobe sacerdotesmeran karubelanba, misaameranba 
trenchibig køn: 

— [I møwane nabe chigucha chi kaig mariibe wetørramur— cha. 

5Inchen nømbe masken, masken inchib, trenchibelø gøn: 

— Judea birau kerriguba, maya misaameran nui kusrenaniiløtøga 
ke chindi asamgaig maran cha. Galilea birausrø pølbasra, møimbe 
yusrø treeg inchib arrun— cha. 


Jesús Herodeswei merrab 


6Inchen Pilatobe trunun mørabe, trencha payibig kon: 
—¿Trube, nøbe galileasriig kø chindah?— cha. 
7Inchen: 

—Trusriigwein gøn— chiben, 

Pilatobe Jesúswane tru Galileasro Herodes karub waim birauig 
kuin gúi ashabe, nune Herodesweimay purøørøbig køn, kaguen 
Herodeskucha tru gwalømmerawane Jerusalénsrøwei waben. 

8Inchen Herodesbe Jesúswan ashabe, truba kasraarabig køn, 
kaguende mas merrabsrøwei ashimmørø inchibig købig kua. 
Pøs Jesúsweimburab chigøben wamindi mørøbig kua, nøgurri 
Tius maramburab marigwan mari ashig kui inchibig kon. 
9Incha chigøben truba rruba payen, Jesúsbe chigucha kusrua 
løtømuben, 10sacerdotesmeran karubeløba, tru Moisés pørigwan 
kusrenanøbeløbabe 'øyeeg kon” chib; 'øyeeg marøbig kon” chib, 

truiløbe truba rruba trenchib truyu purrabelø gon. 11Inchen 
Herodesbe nui suldaumeraba Jesúswan truba kaig inchib, 
indzatø ashib srua gua, truba tabzheelø kenana, Herodesbe 
Pilatoimay katøle ørøbig køn. 12 Tru gwalømbe Pilatoba, 
Herodesba tab linchibelø misrøbelø gøn, merrappe tsaleelø gøbig 
kuig. 


Jesúswan yandø kwanrrai pasrøb 
(Mt 27.15-26; Mc 15.6-15; Jn 18.39-19.16) 


13Inchen Pilatobe sacerdotesmeran karubelan gøben, tru birau 
ashib karub purrabelan gøben misaameran gøben tulundzunønrrai 
wama, l4trenchibig køn: 

—Nimbe nan i møwan misaameran ke chine martrab isunrrai 
marøb unan chib, naimay srua amrrutan cha. Inchen nabe ñimui 
merrab maig kuitashchab ashchab paya ashen, nuinuube chigucha 
chi kalø mariibe wetørramur cha, tru ñim 'øyeeg, pyeeg kalø 
marøptiig kon” chib pønrraigwane. 15 Katø Herodeskucha chi 
maramgaig kui asha, katøle nøbe namuimaytøwei ørin gøn cha. 
Nimguen ashke cha, ke kwanrraingatig maramdiibe chigucha chi 
kaig mariibe kaagøn cha. 16Treekkurri nun ichaguchabe, elatchab— 
chibig køn. 

17 Fjesta gwalømmerawane Pilatobe kan merrarrawa keerig 
pasrabigwan inrrai elatsamig nebubig køn. 18Inchen mayeeløba 
trenchib trashib mendabelø gøn: 

—iØigwane patsøgay! cha. ¡Barrabáswan inrrai 
elachi!— chib. 

19Pøs, tru Barrabåsbe tru kailan keerinug pasrappe, tru 
Jerusalén ciudayu misaameran pera kaig marøb kurrikkurrimba, 
katø kweetsikkurrimba merrarrawa keerig pasrabig købig 
køn. 20Incha Pilatobe Jesúswan elatchab isua, katøyug nømun 
waminchen, 2! nømbe mas mur trashibelø gøn: 

— iKurusyu mesrø! ¡Kurusyu mesrø!— chib. 

22Inchen pønmayyu Pilatobe gatø trenchibig køn: 

—¿Chindimba øyeeg martrainchigue cha? ¿I møøbe chi galo 
mara basra? cha. Kwamnegatig maramdiibe nuinuube chigucha chi 
kaig mariibe nabe wetørramur cha. Ichaguchabe, inrrai lelatchab— 
chibig køn. 

23 Inchen nømbe: 

—iKurusyu mesrø, mesrø!— chib, mur trashib miab 
gøptø, nøm maig marøg kui indigwan treeg martrab uta 
bønrramisrøbelø gøn. 24Inchen Pilatobe tru nøm miaigwane 
treeg kønrrai kørrømarøbig køn. 25Incha tru misaameran pera 
kaig marøb kurrikkurrimba, katø kweetsikkurrimba tru kailan 
keeri yau pasrab møwan nøm elatchai miaigwan, trunun inrrai 
elacha, Jesúswane nømun maig marøg køben martrai tranøbig 
køn. 


Jesúswan kurusyu mesramsrømay srua ambub 
(Mt 27.32-44; Mc 15.21-32; Jn 19.17-27) 


26 Yandø Jesúswan kurusyu mesrønrrab srua amba, kan 
Cirenesrø møg, Simón daig, nøørøsrøngurri arruben, nun 
kemørabe, kuruswan mutøsra, Jesúswei wendautø merranøbelø 
gøn. 

27 Inchen misaamera truba nu mendig amben, truba yam 
ishumburmera nun isua wamamøra kishib, isuilø trashib amrruben, 
28 Jesúsbe nømun ashabe, trenchibig kon: 

—Jerusalén ishumburmera, nan isua guishmøtø, ñimuyasiiba, 
ñimui uregweyasiiba isua kisay cha. 22Kaguende kwalømmera 
attrun cha, øyah tamig: “Ureg tøgagønrrab gaimabelø, mana 
patsø gwanrriig kømeelø gøbelø, mana urekkar gua mutsøsrøb 
nørrøranmeelaimbe mayanguen tab gúilo gon” dailø gømig. 30Katø 
misaamerabe nørrø tunmeran: *Namuim bala itøgørrørray” chib, 
shush tunmerane: *Namun itøgasrørray” chib mendønrrun cha. 

31 Kaguen åtsøg tusrwanguen øyeeg marøbeløbe, mas mulwane 
chitø martrerah?— chibig kon. 

32Katø pagato kaig marøbelangucha Jesúsba guegøtø kwetchab 
srua ambubelø gøn. 


Jesúswan kurusyu mesrøb 


33Incha kanbalø Calavera tainug puabe, truyu Jesúswane 
kurusyu mesrøbelø gon, tru pagato nileelangucha, kanun kusrmay, 
kanun atsimaygatø. 34Inchen Jesúsbe trenchibig køn: 

— Nai Møskai, nømun ulø baymø, pesannanrrig cha. Kaguende 
nømbe chi marermabguen isumøn— cha. 

Inchen suldaumerabe Jesús kewagúilan suerte gucha, 
pirishibelø gøn. 35Inchen misaamera truyu ashib gøben, tru 

ashib karubelo gøbenguen Jesúswan indzatø ashib trenchibelø 
gøn: 

—Kanelanma kaigyugurri wesrabiibe nøasiitøwei pinaarrubash 
cha, nø tru Cristo, Tius Lawa Wesruig kuabe.— 

36Inchen suldaumeragucha indza ashib, køchiibiwan mutchai 
yuuløb kemallabe, 37trenchibelo gon: 

—iÑi tru judíosmerai rey guabe, kwamønrrab ñitowei chigøben 
mar!— chib. 

38Inchen Jesús megaim balagucha kan pørig mesraig megabig 
køn, griegomay goben, latinmay gøben, hebreomay gøbengue: 

IIBE JUDIOSMERAI TRU REY GON 

chibig. 


Jesúsba, tru pailø kailøba 


39Inchen truyu melsraig melabeløgucha kane trenchib tsalø 
wamabig køn: 

— Nibe tru Cristo gømøtirru? cha. ¡Kwamonrrab ñitowei 
chigøben mara, namungucha treetøwei martra!— cha. 

40Inchen kane tru katøganun namig trenchibig køn: 

—Nigucha treegutøwei mesraig megabendø, ¿fungan Tiuswan 
kørig kømuitarru? cha. 41 Kaguende nambe øyeeg marig melappe 
melsrambuawei melsrai meler cha. Kaguende nambe kaig 
marimburø øyeeg melambuawei mora meløben, trune i møøbe 
chigucha chi kaig marig kømøn— chib. 

42Inchabe Jesúswan trenchibig køn: 

— Jesús, ñi ashib karub wamigwan ñi ashib karub pølbasrabe, 
nan isurrunrrig— cha. 

43 Inchen Jesúsbe trencha løtabig køn: 

—Nabe ñun cierton trendamønrrun cha: Møindøweinguen naba 
purø tabzhiisrø wanrrabguen— cha. 





Jesús kwaig 
(Mt 27.45-56; Mc 15.33-41; Jn 19.28-30) 


44Inchen yandø kwaløm døbøtag køsrøn gøben, tre uraskurri 
maaben las treskatig pirau proba lostiig kørrømisren, 45pørrbe 
løtsøraben, Tiuswei yau tru puro tab llensuzhig kelarrab søtø 
mesraig megabiibe tøbøtakkørrab kølsrøbig køn. 46Inchen Jesúsbe 
mur trashib trenchibig køn: 

— Nai Møskai, nai espíritun fui tasku tranar— chib. 

Trenchabe yandø isrømuptinchibig køn. 

47 Inchen tru Roma suldau cienelan nø garubiibe øyeeg 
purayaigwan ashabe, Tiuswan trenchib truba tabig waminchibig 
køn: 

— I møøbe, isa gømø, sølgandø tabig uñibig kuin gøn— chib. 

48Inchen maya misaamera øyeeg purayailan truyu ashib 
pønrrabeløbe, truba isub nømui pechondø kurramørøb truyugurri 
ambubelø gøn. 49 Inchen mayeelø Jesúswei asiiløba, ishumburmera 
Galileasrøngurri nui mendig amrrubeløbabe yabsrøngurrindø ashib 
pønrrabelø gøn truyu treeg puraiben. 


Jesúswan sørig 
(Mt 27.57-61; Mc 15.42-47; Jn 19.38-42) 
50Kan møg José taig Judea birau Arimatea pueblosriig købig 
køn, truibe tru Setenteelø maig maramigwan asha marøbelai utuig 
truba tabig, katø sølgandø uñibig. 51 Kato tru Josébe Tius no ashib 
karub wainuguigwan muniirabigwein guabe, tru Setenteelø maig 

maramigwan asha marøbelø 'øyeelø martrab” chib kørrømara 
ponsraigwanba, nom chi mariilanbabe chi tab gømui asig køn. 
52Incha nøbe Pilaton ashchab ya, Jesúswei asrwan miawa, 
53kurusyugurri pinosrawabe, kan lino llensutøga kirra, peñayu 
søramig trab lalig munguen søriimfig pasrabigu sørabig kon. 
54Kato judíosmerai isram gwaløm tru sabadoweyasig tamaram 
gwaløm maaben gøbene, yandø tru sabado gwaløm pumibe ke 
pølbasramitø balabig kon. 

55Inchen ishumburmera Jesúswan Galileasrøngurri mendig 
amrrubeløbe nømgucha mendig amba, sørigwan ashib, Jesúswei 
asrwan mando wayigwan ashib inchibelø gøn. 56Incha nømbe 
katøle ambabe, may irrabzheeløba, srølameløba tamarabe, tru 
maig maramigwan martrai Moisés maig karuig køben, tru såbado 
gwalømbe israbelø gon. 


Jesús øsiiraig 
(Mt 28.1-10; Mc 16.1-8; Jn 20.1-10) 
2 4 1Srø rrune pølbasrøb gwaløm tru ishumburmerabe 
ullarbatø løtsøzhig søriinuumay amrrubelø gøn, nømui 

may irrabzheelø nøm tamariilan srua. Inchen nømba katøgan 
ishumburmeragucha amrrubelø gøn. 2Incha nøm truyu pua, 
ashene, tru sørinug kasraig sruube yandø truyu gømø, malsrain 
tsuptinchen, 3nømbe kebambabe, Señor Jesúswei asrwane 
kalaptinchibelø gøn. 4Inchen, treeg køben, kwaariilø chinchabguen 
gaima bønrrøbene, møimbe pailø møguelø, tør bilabelø kewar, 
nømuim bulu pønrraptinchen, Snømbe kørig køptø malømeran 
pirausrøngatig kebachen, tru møgueløbe trenchibelø gøn: 

—¿Nimbe øsiguigwane kwailai utube chindimba lague? cha. 
6Yube mu gaagøn cha. Kato osiiraig køn cha. No Galileasrø uñib 
urassrøwei ñimun maig wamindiilan isuy chibelo gon, 7tru no 
øyeeg taigwan: “Na, Møg Misra Arrubigwane kaig marobelai tasku 
tranig kømig nebuben, kurusyu mesrøben, pon gwalømyube katø 
Øøsiiranrrun” daigwan.— 

8Inchen ishumburmerabe Jesús chi wamindiilan isua, 
9sgrinukkurri katøle amrrua, tru onceelanba, katø mayeelanba 
maig purayaigwan kerrigu eshkabelø gon. 10Inchen tru 
chi purayaigwan tru Jesús ngashib karua øriilan eshkab 
ishumburmerabe iilø gøbelø gøn, María Magdalenaba, Joanaba, 

Jacoboi usri Maríaba, katøgan ishumburmeraba. 11 Inchen nømune 
tru ishumburmera wamindiibe ke ka indzøkken gønrraptiig 
mørøraben, nømbe køremeelø gøn. 

12Inchendøgucha Pedrobe søriisrømay ashchab luløb ya, sørinug 
trarraashene, tru kirra sørig llensumeratø waraptinchen, treeg 
purayaigwan ashabe, “kan øyeebe maig kermab' truba kwaarig, 
yamay ibig køn. 


Jesús Emaússrømay ambi mayu arrub 
(Mc 16.12-13) 


13Inchen tru gwalømdøwei pailø Jesúswan lincha amøfiibelø 
gøbeløbe Emaús taig pueblosrømay ambubelø gøn, Jerusaléngurri 
once kilömetrosburab ambiisrø, 14tru purayailan nømdø 
kerriguh waminchib. 15Inchen nøm waminchib payiyab ambub 
pønrramnetø, Jesúsbe nøashib kemalla, nømba ib mendøben, 
16nømbe nømui kabmerabe kasrailø latailø gua, nune mu gúinguen 
nebua ashmeelø gon. 17 Inchene Jesúsbe trencha payibig kon: 

—¿Ambub pønrrappe, ñimbe chiwan waminchibrre 
amgue?— cha. 

Inchen nømbe pønrramisrøppe, isubiitø ke maloguen mindiilø 
gøbig køn. 18Inchen møikkøsrøn, Cleofas taibe, nune trenchibig 
køn: 

—Møin gwalømmerawan Jerusalén chi purayaigwan mayeelgba 
wammøra gøben, ¿ke ñitogan wammørmiig truyu arruatiig pua 
tsutirru?— cha. 

19Inchen Jesúsbe: 

—¿Chi burayah?— cha payen, nømbe trenchibelø gøn: 

—Nazaretsrø Jesúsweimburab waminder cha. Truibe Tius 
maig karuigwan kan eshkabig, nui mariiløyu, nui wamindiiløyu 
maramburab marobig kobig køn cha, Tiuswei merrab 
lata, katø maya misagwei merrab lata. 20Inchen truigwane 
sacerdotesmeran karubeløba, namun ashib karub purrabeløba 
kurusyu mesra, kweetsig kønrrai tranan cha. 21 Nam isuppe, 
Israel maya misagwan kaigyugurri wesranrrabiibe ngwein 
gønrraitamab isua muniiraig købig køn cha. Møimbe yandø 
kweetsig pon gwalømguen burayan cha. 22Inchagucha namui 
utu ishumburmerabe namune kwaarøsrøtan cha, tru ullarbatø 
søriisrø ashchab ambubeløbe. 23Incha nui asrwan wetørramuig 

kuig køppe, namune trenchib amrrubelø gøn cha, nømune: 
“Angelesmera kenamisra: Jesúsbe øsig unan’ chitan” chib. 
24Inchen møiløgøsrøn namui lincha amøfiibelø søriinuumay 
amba, ishumburmera maig eshkaig treeg wetørrabwei inchendø, 
Jesúswane ashmuin gøn— chibelø gøn. 

25Inchene Jesúsbe trenchibig kon: 

—iNim gúi, chugúinguen mørmeelø! cha. iTius maig karuigwan 
eshkabelø chi wamindiilan kørenrraptøgucha ke yaandø, yaandø 
amøflibelø gøn! cha. 26¿Nui tørguegwalmabigu nø wamnug 
kebimøwatø, Cristogan øyeeløyumerrig trømbøig marinab 
purayamig palømuig kuitarru?— cha. 

27 Incha nøbe tru Moisés pøriiløyugurri pølbasra Tius maig 
karuigwan eshkabelø pøriiløyu chishtø eshkab pureb ya, Tiuswei 
wamyu nuimburab waminchibig pørig pønrrabelan kerriguba 
øyeeg køn cha nømun eshkabig køn. 

28Incha tru Emaús pueblosrø pub ambabe, Jesúsbe nui maywan 
ke merrabmisra, ib inrrab lataig inchen, 22ngmbe ke kørrømisri 
ashchab inchibelø gøn. Inchabe trenchibelø gøn: 

—Namba kørrømisr cha. Kaguen yandø maaben gøben, yandø 
pilliranrraindan— cha. 

Inchen Jesúsbe nømba kørrømisrtrab kebya, 30ngmba 
mishatsigu wawabe, pirriwan muta, Tius Møskawan 
“mayanguen pay” cha, pirishabe, nømun srørrøbig køn. 31Inchen 
nømbe Jesús kui nebua ashiptindinaben, Jesúsbe waitø 
kenamuptinchibig køn. 32Inchen nømbe kangurrin gangurri 
trenchibelø gon: 

—Au yamba, nø namun maysrø Tiuswei wam porig pønrrabelan 
øyeeg køn chib eshkab arrubene, namune namui manrraube ke nøs, 
nos indig kømøh— cha. 

33Inchen nømbe tru urastø Jerusalénmay katø amba, trusrømbe 
tru once Jesús kusrenanøb pera uniiløba, truyu nømba lincha 
purrabeløba tulaamba purrabyuh pubelø gøn. Inchen truyu 
purrabeløbe trenchibelø gøn: 

34—Isa gomo, Sefiorbe katø øsiirain gøn cha. Incha Simónwan 
kenamisrin gøn— cha. 

35Inchen tru pailø pubeløbe maysrø maig purayaigwan kerrigu 
eshkabelo gon, katø Jesús pirriwan pirishiben, yandø nø gúi nebua 
ashiptindigwanba. 

Jesús nui kusrenanøb pera uniilan kenamisrøb 
(Mt 28.16-20; Mc 16.14-18; Jn 20.19-23) 


36Inchen nøm tru waminchib purramnetø, Jesúsbe nømuin 
døbøtag pasramisrøb: 

—Nimun chi isumgaig, tab gøn— chibig kon. 

37Inchen nømbe kwariilo truba kørig kuilø kan møsigwan 
asermab isubelø gøn. 38Inchen Jesúsbe trenchibig køn: 

—¿Chindimbarre kørig kui inchigue? cha. ¿Ñimui manrraube 
chindimbarre na gømuitamab isugue? cha. 39 Nai tasiimeranba, 
srøbmeranba asay cha. Peg kømø, natøwein gur cha. Nan katørab 
ashib inday chibig køn. Kan møsiibe yaungawei, ni tsutsikkawayig 
køn cha, ñim nan asi lataig komo.— 

40Incha iigwan chab rrenchabe, tasiimeran srøbmeran eshkab 
kenamaren, 4 nombe kasrag kobiibah kan øyeebe maikkermab 
kwaarøbiibatø, katogucha køremø srø bønrrøben, Jesúsbe 
trenchibig køn: 

—¿Nimbe yu chigøben mamig tøgagømøgueh?— cha. 

42Inchen nømbe nun peskau biti tsirigwan srørren, Bngbe uta, 
nømui malau mabig kon. 44Inchabe trenchibig kon: 

— Na ñimba ufiippatøwei nabe ñimun iilan wamindig køn cha, 
tru maig maramigwan martrai Moisés pøriiløyu lata, Tius maig 
karuigwan eshkabelo pøriiløyu lata, Salmosyu lata naimburab 
waminchibig ponrrabiibe truyu maig taig kerriguh treeg 
nebunrrabig køn— chib. 

45Incha nømune Tiuswei wamwan pørigwan tørgandø øyeeg 
kuitamab isunrrai nømui isubigwan kura, 46nømune trenchibig 
køn: 

—Øyah chibig pørig pasran cha, Cristobe trømbøig marinab 
megamig nebuben, pøn gwalømyube kwailai utugurri katø 
øsiiraben, 47mas kaig marmønrrab isua møramigwanba, nømui 
kaig mariilan ulø baymø pesannailø gømigwanba nui munchiyu 
eshkab kusrenanamig kønrrai Jerusalénsrøngurri pølbasra, chu 
birausreelandøgucha kerriguba. 48Inchen møi øyeeg purayaigwan 
ashibeløbe ñim gøn chibig køn. 49 Au, nai Møskai trannrrab misra 
kørrømisrigwane nabe øramønrrun cha, ñimuim bala. Inchendø 
fiimbe yu Jerusalén ciudayutø ka gørrømisray cha, maramburab 
marøbig srømbalasrøngurri arrua, fiimun pinøbulamnegatig.— 

Jesús srømbalasrømay nebib 
(Mc 16.19-20) 


50 Incha Jesúsbe ciudayugurri wambig Betaniasrøngatig 
nui kusrenanøb pera uniilan pera ya, tasiimeran kusruabe, 
nømuimburab 'mayanguen tabig kønrrain* chibig køn. 51 Incha 
trenchib pasraimaytø nømuim bulugurri tarømisren, nune 
srømbalasrømay srua yaig kon. 52Inchen nømbe Señorweimburab 
truba tabig wamincha, Jerusalénmay katø truba rruba kasrag 
amba, 53nømbe chu uragucha Tiuswei yau Tiuswan tabzhig 
waminchib gøbelø gon. 

Wambe kan møg misrig 


1 1Chigucha gaabenbatø tru Wambe manawei pasrabguen 

inchibig køn. Tru Wambe Tiusba basrøben, katø tru Wambe 
Tius købig køn. 2Tru Wambe srøsrøgurri Tiusba basrabig købig 
køn. 3Tiusbe chiwandøgucha maroppe, tru Wamgurriwei marig 
køn. Inchen chitogucha Tius mariilø pønrrabiibe, tru Wamgurrin 
gomíibe chigucha mariilø kaagøn. 4Øsig kømibe nuinug basrøben, 
tru øsig kømig pasrabiibe mayeelayasig tør gøbig køn. 5Inchen tru 
tørbe løstøyu piløben, tru tørwane løstiibe chinchaguen kasrønrrab 
gaimaig køn. 

6Kan møg købig køn, Tius karua ørig, truibe Juan daig, 7tru 
maig kuigwan waminchabig. Nøbe tru tørweimburab maig 
kuigwan waminchen, nøgurri mayeeløba kørenrrai. 8Juanbe 
nøashib tru tør gømøtø, tru tørweimburab maig kuigwan ka 
waminchapto arrig købig køn. 9Tru tør ciertonig maya misagwan 
pilabiibe yu pirau kebarrub arrubig køn. 

10Inchen truibe yu pirau pasrøben, katø Tiusbe pirøwan truikkurri 
marig kuindøgucha, pirau misaamerabe nune mu gúinguen ashmuig 
købig køn. 11 Trendø nuinuumay nøbe arrubendø, nui misaamerabe 
utømøtø, kaasig kon. 12 Trune mutøgucha nun kashmø, utab, nui 
munchiyu kørebelane Tiuswei ureg misra pønrramig kønrrai tranig 
køn. 13Truiløbe yu pirau maig kal-labelø gøben treeg kal-lawar 
gømøwei, ureg tøgagug køben togagúig ureg latailø gømøwei, katø 
møwei isuig maig køben, trumay gomoto, Tiusweinug kal-lawar gon. 

14Tru Wambe kan møg misra, namui utu unig købig køn. Inchen 
nambe tru nui tørguegwalmabigwan tab asig kobig kon, tru 

Moskaweinukkurri arrubig Kandø Nusrkawei ka yando tab indiiba, 
ciertoniibatø netsigwan. 15 Juan truigweimburab maig kuigwan 
eshkappe, trenchib waminchibig køn: 

— lig køn cha, tru na øyah taig kobiibe, nai wendau arrubiibe, 
na lataguen gømø, nøbe puro nuig køn cha, kaguende naguen 
kømøwatø, nomerrig kobig kua.— 

16Kaguende tru chigucha palømfig nui tab indigugurri nambe 
mayeeløba tru ka tab indigwane srøig, srøig ito uter. 17 Tru maig 
maramigwan martrai pørigwane Moiséskurri tranig kobig kon. 
Inchen tru ka yandø tab indiiba, newan ciertoniibabe Jesucristogurri 
arrig køn. 18Tiuswane mugucha managuen ashmuinrrun. Inchendø 
nui Kandø Nusrkai Tius, managucha Møskaweim bulu trag lincha 
basrabig, truig namun kenamaran, Tiuswan ashibelø gønrrai. 


Juan Bautista Jesucristoimburab waminchib 
(Mt 3.11-12; Mc 1.7-8; Lc 3.15-17) 


19Tig køn, tru Jesúsweimburab maig kuigwan Judíosmeran Juan 
eshkaig. Judíosmerabe Jerusalénsrøngurri sacerdotesmeranba, 
levitasmeranba karua ørøbelø gøn, Juanwan: “¿Ñibe mu gugu?” 
cha payrrab. 20Inchen Juanbe sørømø, maig kuigwan eshkab, 
masken maig kuigwan kelarrab eshkaig kon. 

—Nabe Cristo gømur— chib. 

21Inchen nømbe katøle payibelø gon: 
—Trube, ¿mu gugu? cha. ¿Kabe Tius maig karuigwan tru 
eshkabig Elíasteh?— cha. 
Inchen Juanbe: 
—Tru gomur— chibene, nømbe payibig bayibelø gon: 
—Trube ñigan, ¿Tius maig karuigwan tru eshkabig kotirru?— cha. 
Inchen ngbe: 
—Kah— chibig køn. 
22Inchen: 

—Trube, ¿mu gugu? chibelø gøn. Kaguende nambe tru namun 
karua ørøbelan eshkamig køn cha. Trube, éfiuimburappe, ñibe mu 
gur chinrragu?— cha. 

23Inchen nøbe trenchibig køn: 

—Kan wam mu misag warab waraimønug trenchib trashibig, 
truig kur cha: “Señorwei maywan ølgandø kuray” chib, tru Tius 
maig karuigwan eshkabig Isafas maig taig, treekke.— 

24Inchen tru Juanwan payrrai karua ørøbeløbe fariseosmera 
gøbelø gon. 25 Tru karua øriiløbe trenchib payibelo gon: 

—Trube, ¿misagwan chindimba piu umbu ulsrøbig kugu cha, 
Cristo gømøwei, Elías kømøwei, Tius maig karuigwan tru eshkabig 
kømøwein gøbendøbe?— 

26Inchene Juanbe trencha løtabig køn: 

—Nabe pitøga pi binøbulrrai ulsrøbig kur cha. Inchendø ñimui 
utube, ñim asiimíig, kan mugøsrøn pasran cha, 27tru nai wendau 
attrabig. Nabe trunune nui alpargatisyu tsiwanguen pichib 
pasramig truburab gømuinatan— cha. 

28Øyeelø kerrigu pureppe, Betaniasrøn burayaig køn, Jordán bi 
ambøgatøsrø, tru Juan misagwan piu umbu ulsrøb uniisrø. 


Jesús, tru Tiuswei Ubisha-uno 


29Indiibe gato gwaløm Juanbe Jesús nuim bulumay pub arri 
ashabe, trenchibig kon: 

—Asay Cha, iibe Tiuswei tru Ubisha-ung pirauelo kaig mariilan 
kerranrrabig køn cha. 30Tig kon, chibig køn, tru na øyah taig: 

“Nai wendau attrab møøbe na lataguen gømø, mas nuig køn cha. 
Kaguende naguen kømøwatø, nøbe manawei købig kuig kon” 
cha. 31 Natoweinguen nabe nune mu gúi ashmfig kuig køn cha. 
Inchendø Israel misaameran mu gúi nebua ashchai kenamartrab, 
misagwan piyu ulsrøb arrur— cha. 

32Katø Juanbe maig kuigwan trenchib eshkabig køn: 

—Nabe Espíritu Santon kan paloma lataig srømbalasrøngurri 
kørraarrua, nuim bala pasramisri ashar cha. 33 Inchen nabe 
katøgucha nune mu gúi ashmuig køn cha. Inchen misaameran 
pitøga binøbulrrai piu ulsrønrrai nan Karua Ørøbiibe trendaig 
købig køn cha: “Tru fi ashen Espíritu Santo nuim bala kørraarrua, 
pasramisrinabig, truig kønrrun cha, Espíritu Santotøga 
pinøbulrrabiibe.” 34Inchen nabe yandø trunun nai kaptoga asha, 
truibe Tiuswei Nusrkain gúi nabe eshkabig kur— chibig kon 
Juanbe. 


Jesúswei kusrenanøb pera uniilø srøsreelø 


35 Katø gwaløm Juanbe tru nui mendig amøfiibelø parba gatøle 
truyu pasrøwabe, 36 Jesús pureb pasrai ashabe, Juanbe trenchibig 
køn: 

—Au, asay cha, vibe Tiuswei tru Ubisha-unø gøn— cha. 

37 Inchen tru Juanwei pailø mendig amøfiibeløbe tru 
trendaigwan mørabe, Jesúswei mendig ambubelø gon. 38Inchen 
Jesúsbe keesha asha, nui mendig amrrui ashabe, trenchibig kon: 

— &Chi lague?— cha. 

Inchen nømbe trenchibelø gøn: 
—¿Kusrennobig, chu wabig kugu?— cha. 
39Inchene Jesúsbe trenchiptinchibig kon: 
—Ashchab amrruy— cha. 

Inchen nømbe amba, chu wabig kui ashabe, tru gwalømbe truyu 
nøba kørrømisrøbelø gon, kaguende yandø las cuatro lutau gøben. 

40Tru pailø Juan wamindigwan mørøbelø Jesúswei mendig 
ambubeløbe, kane Simón Pedroi nuneg Andrés kobig køn. 1Incha 
Andrésbe nuneg Simónwanmerrig lanrrab ya, wetørrawabe, 
trenchibig køn: 

—Nambe si, Mesfaswan wetørrer— cha, (Mesías chippe, Cristo 
taig). 

42Incha Andrésbe Simónwan Jesúsweisromay pera iben, Jesúsbe 
Simónwan ashabe, trenchibig kon: 

— Nibe Simón gøn cha, Juanwei nusrkai. Inchendø møimbe yandø 
Cefas taig konrrun— cha, (trenchippe, Pedro cha wamig). 


Felipenba, Natanaelwanba Jesús wamab 


43Kato gwaløm Jesúsbe Galilea birausrømay inrrab isua, Felipen 
wetørrawabe, trenchibig kon: 

— Nai mendig attra— cha. 

44 Tru Felipebe Betsaida pueblosriig købig køn, tru Andrésba, 
Pedroba waraisriig. 45 Inchen Felipebe Natanaelwan lanrrab yabe, 
trenchibig køn: 

—Tru maig maramigwan martrai Moisés pøriguba, katø Tius 
maig karuigwan eshkabelø pøriguba, truiløyu nuimburab pørig 
pasrab møwan nambe wetørrer cha. Truibe Nazaret puebloyu 
Joséwei nusrkai, Jesús køn— cha. 

46Inchen Natanaelbe trenchibig køn: 

—¿Nazaretkurringan chi tappaig webattraitarru?— cha. 

Inchen Felipebe trenchibig køn: 

—Trube, ashchab amo bøs— cha. 

47Inchen Jesúsbe Natanael kemallib arri ashabe, trenchibig kon: 

—Øibe si, isa gømø, israelita gúi asamdiig køn cha. Nuinuube 
treeg kønmab ashchaindo indiibe chigaig køn— cha. 

48Inchene Natanaelbe trencha payibig køn: 

—¿Nane treeg kuimbe mando incha ashku?— cha. 

Inchene Jesúsbe trenchibig køn: 

—Felipeguen ñun wamømøwatø, fi higuera tusr umbusrø 
wabenwei nabe fiun asig køn— cha. 

49Inchen Natanaelbe trenchibig kon: 

—Kusrennobig, ñibe Tiuswei Nusrkai, Israel misagwei Rey 
gon— cha. 

50Inchene Jesúsbe trenchibig kon: 

—¿Na ñun: “Higuera tusr umbusrg waben ashar” cha, na 
trendaimba, ñigan nan køretirru? cha. Øyeetø gómo, puro 
nørreeløguen ñibe ashchabguen— cha. 

51 Incha katø Jesúsbe trenchibig kon: 

— Pøs nabe ñimun isa gømø, cierton trendamønrrun cha: 
Srømbalabe kurim basrøben, Tiuswei ángelesmerabe Møg Misra 
Arrubigweinukkurri nebambub, katø nuimay kørrørrub, inchib 
gøben fiimbe ashchabguen— cha. 


Canå pueblosrø kasharab 


1Pøn gwalømyu Galilea birau Caná puebloyu kasharab gøben, 
Jesúswei usrimbe truyu wabig køn. 2Inchen Jesúswanba, nui 
kusrenangb pera uniilanba, truilangucha kasharab yaumay linchab 
amrrunrrai eshkaig købig kon. 3Inchen vinobe patsaptinchen, 
Jesúswei usrimbe trenchibig kon: 
—Vinone chab patsøgain gøn— cha. 
4Inchen Jesúsbe lotappe trenchibig køn: 
—Ishug, ¿nane chindimba iigwan maringarunrrab inchigu? cha. 
Kaguende na treeg maramig urabe pumo srø gøn— cha. 
5Inchen usrimbe truyu mendig melabelan trenchibig kon: 
—Nø maig chiben, trunun treeg maray— cha. 
6Truyube srug køtsømera seis pønrrabig kon, judíosmera tru 
nom kaig marigwan chish misramigweyasig pi usrøb togagúilo. 
Tru køtsømerabe setenta, kabe cincuenta litros kebelø gøbig kon. 
7Inchen Jesúsbe tru pirishibelan trenchibig kon: 
— I køtsømeran pi netsøganay— cha. 
Inchen netsøzheelø netsøganen, 8Jesúsbe trenchiptinchibig køn: 

—Mpimbe lamø truyugurri wesrawa, tru novios yau chi 
maramigwan ashib pasrabigwan srua amba, tranay— cha. 

Inchen nømbe treeg marøbelø gøn. 9Inchen tru ashib pasrabiibe 
tru pibe vino misrigwan mucha mørendø, chugurri srua 
amrruimbe ashmíig køn. Truyu purugub pønrrabelø truiløbe asha 
gøbig køn, piwane nøm wesraig kua. Inchen truyu ashib pasrabiibe 
tru novion wama, 10trenchibig køn: 

—Mutogucha srøsrøbe tab vinon sørrøbelø gon cha. Inchen 
yandø tru linchai eshkailø lincha purrabelø tsabø muchene, tab 
vino gømfigwan ka srørrøbelø gøn cha. Trune fiibe tab vinon 
møingatig esegain gøn— cha. 

1Tig, tru srøsrøzhiitø Tius nøba pasrain gúi asha gønrrai Jesús 
pølbasra mariibe Galilea birau Canå pueblosrø marig kuig køn. Tru 

treeg mariitøga nui tørguegwalmabigwan ashchai kenamaren, nui 
kusrenanøb pera uniiløbe nun korebelo gon. 

12Inchen øyeelø chab puraiben, Capernaum pueblosrømay 
ambubelø gon, Jesúsbe nui usrimba, nui nuneløba, nui 
kusrenanøb pera uniiløba. Incha truyu mam gwalømdø warabelø 
gøn. 


Tiuswei yawan Jesús chish marøb 
(Mt 21.12-13; Mc 11.15-18; Lc 19.45-46) 


13Yandø tru judíosmerai Pascua Fiestan maramig pub lutau 
gøben, Jesúsbe Jerusalén ciudasromay ibig køn. 14Inchen Tiuswei 
yaube mgimbe waaramera gøben, ubishamera gøben, palomamera 
gøben yanøbelø purrai ashib, katø misagwan an yunømarøbelø 
gøben purrai ashibig køn. 15Incha trunun ashippe, Jesúsbe 
ichabetamig kan latigo mara, mayeelanba tru Tiuswei yaugurri 
webetabig køn, tru nømui ubishameranba waarameranbafiau. 
Incha tru an yunømarøbelai anwane pirau wiita, mishatsiimeran 
utsøbetabig køn. 16Incha tru paloma yanøbelane trenchibig køn: 

—lilane yugurri wesruy cha. Nai Møskawei yawane kan penab, 
yanøb indi ya maramig kømøn— cha. 

17Inchene nui kusrenanøb pera uniiløbe Tiuswei wamwan pørigu 
trenchibigwan isuptinchibelo gøn: *Nui yabe ñuindo gønrraimab 
isuptø, nane ke chindamdø gøtan” chibigwan. 

18Inchen judíosmerabe trencha payibelø gon: 

—¿Ni pyeema mariibe, Tius ñiba pasrain gúi asamibe namun chi 
guenamartrunrragu?— cha. 

19Inchene Jesúsbe kusrub løtappe trenchibig køn: 

—I Tiuswei yawan potiitsay cha. Inchen nabe pon gwalømyutø 
katøyug mara pasramønrrun— cha. 

20Inchene judfosmerabe trenchibelø gøn: 

—Tiuswei yawane marøb meløwa cuarenta y seis añosyu chab 
marig købig køn cha. ¿Nigan pøn gwalømyutø kusranrrurmab 
isutirru?— cha. 

21 Jesúsbe tru Tiuswei yawan waminchippe, nui asrwan 
wamindig kuig kon. 22Inchawei Jesús katøyug øsiirabene, nui 
kusrenangb pera uniiløbe tru nø trendaigwan isua, Tiuswei 
wamwan porigwanba, Jesús no maig wamindigwanba kørebelø 
gøn. 

Jesús mayeelan newan ashibig 


23 Jesús Jerusalén ciudasrø Pascua Fiestayu wabene, møiløgøben, 
truba nu, nui munchiyu kørebelø gøn, Tius nøba pasrain gúi 
asamig nørreelø no mariilan ashabe. 24Inchendø Jesúsbe ka isatø 
inchib ponrrai asha køremfig køn, kaguende nøbe mayeelan mailø 
gúigwan asha basrøwa. 25 Katø misagweimburab øyeelø gon 
cha, mu eshkam balaim basromíig køn, kaguende nøbe nøashib 
misaamera maig isubelø gúigwan torguelarrab asha basraig kua. 


Jesús Nicodemoba waminchib 


3 1Kan fariseo Nicodemo taig købig køn, judíosmerai utu nø 
garub møg. 2Truibe Jesúsweimay yem ashchab arruabe, 
trenchibig køn: 

—Kusrennøbig, ñibe kusrenanøbig Tiusweinukkurri arruaig kui 
asha guer cha. Kaguende mugucha Tius maramburab mariilan 
asha gønrrai martrab gaiman cha, ñi mari lataibe, Tius nøba 
basrømubene. 

3Inchene Jesúsbe løtappe trenchibig kon: 

—Nabe fiun isa gømø, cierton trendamønrrun cha: Katøyug 
srgig kal-lamíibe Tius no ashib karub waisriigwan ashchab 
gaimanrrun— cha. 

4Inchen Nicodemobe payibig kon: 

—¿Kan møg yandø kølig misra, katøyuube mando incha kal- 
layasamø? cha. ¿Kabe katøyug usrai patsau kebinrrautah cha, 
katøyug kal-lanrrab?— 

5Inchene Jesúsbe trenchibig køn: 

—Nabe ñun isa gømø, cierton trendamønrrun cha: Pigurrimba, 
Espíritu Santogurrimba kal-lamíibe Tius nø ashib karub wainug 
kebinrrab gaimanrrun cha. 6 Møskaløgurrin gal-labiibe, misag maig 
køben treetøwein gøn cha. Inchen Espíritu Santogurrin gal-labiibe, 
espíritu maig køben treetowein gøn cha. 7“Mayeelo katøyug srøig 
kal-lamig køn” cha, na trendaigwan, kan treebe maig kermab isub 
kwaara ashmota chibig køn. 8Isig ichibiima muba gøben itsan 
cha, wanrrimbe mørendø, chugurri arri mørmuwei, ni muba yai 
mørmuwei indan cha. Øyeetøwein gøn chibig køn, mayeeløba 
Espíritu Santogurrin gal-labeløbe.— 

9Inchene Nicodemobe katøyug payibig kon: 

—¿Treebe maig kønrrab gøh?— cha. 

10Inchene Jesúsbe trenchibig kon: 

— Ni Israel misaamerai utu kusrennøb møg kobendo, ñigan 
øyeelan chigúi mormíig køtirru? cha. 11Nabe ñune isa gomo, 
cierton trendamønrrun cha: Nambe maig kui asha waminchib, 
katø namashib namui kaptøga asigwan waminchen, nam 
eshkaigwan fiim utømøn cha. 12Na yu pirau chine pønrrabelan 
waminchen, ñim trununguen køremuibe, trube ésrømbalasrøn 
bønrrabelan waminchene, chincha kørenrrague? cha. 

13”Srømbalasrømaybe mugucha nebimuben, tru 
srømbalasrøngurri kørraarrubig, tru Møg Misra Arrubiitøwei 
nebyan cha. 

14”Moisésma mu misag warab waraimønug tsandzøn ulwan tsigu 
mesra kusruibe, øyeetøwei tru Møg Misra Arrubigwangucha mesra 
kusraig kømig palønrrab gon cha. 15 Mutøgucha nun kørebiibe tru 
managatig øsig kømigwan tøgagønrrai. 








San Juan 3.14 

Tiuswei undag købig maya misagweyasig 


16”Tiusbe yu pirau misagwan truba rruba isua undag køptø, nui 
kandø Nusrkawanguen tranig køn cha, møikkøben nun kørebiibe 
kaigyu kebeña pinab pinømøtø, masken managatig øsig kømigwan 
tøgagønrrain cha. 17 Kaguende Tiusbe nui Nusrkawan yu piraumay 
ørøppe, yu pirau misagwan kaigyu pønrrønrrai pønsrønrrab 
gømøtø, masken nøgurri yu pirau misaameran kaigyugurri 
wesranrrai ørig køn cha. 

18"Tiuswei Nusrkawan kørebigwane kaigyu pasrønrrai pasrimfig 
køben, trune nui Nusrkawan køremfigwane manaweinguen 
kaigyu pasrønrrai pasrikken gøn cha, kaguende Tiuswei 
kandø Nusrkawei munchiwan køremuikkurri. 19Inchen tru 
kaigyu pønrrønrrai pønsrøppe, treekkurrin gøn cha: tru tørbe 
piraumay arruben, misaamerabe tørwan gømø, løstiigwangøba 
undaarabelø gøn cha, kaguen nømui mariiløbe tabig kømø, kailø 
gúikkurri. 20 Mutøgucha kaig marøbiibe tørwane ashig kømub, 
tsalø gúinchib, tøryumaybe kemallmøn cha, nømui kaig mariilø 
kenamisrtraitamab kørig køptø. 2! Inchen møikkøben tru ciertonig 
maig køben, treeg uñibiibe tøryumay kemalan cha, nui mariiløbe 
Tius maig kønrrain gøben treeg mariilø gúin gúi tørgandø 
kenamisrtrai.— 


Juan Bautista katøyug Jesúsweimburab waminchib 


22 Tru øyeelø chab puraiben, Jesúsbe nui kusrenanøb pera uniiløba 
Judea birausrømay ya, truyu maya yana gøsrøn nømba misagwan 
piu umbu ulsrøb ufiibig køn. 23 Inchen Juangucha treetøwei marøb 
uñibig køn, Enon daisrø, Salim bulu, kaguende truyube truba pi 
gøben. Misaamerabe nørrø amrrua, piu umbu ulsrailø gøbig køn. 
24 Øyeeg pureppe, Juanwan kailan keeri yau pasrmøwatø gúig kon. 

25Inchen møiløgøsrøn Juanwei mendig amøfiibeløbe kan 
judioba payiyab aleguiab mendabelø gøn, tru kaig marigwan chish 
maramig køn daigweimburab. 26Inchabe Juanweimay amrruabe, 
trenchibelø gøn: 

—Kusrennøbig, tru møg Jordán bi ambøgatømaysrø ñiba uñibig, 
tru ñi namun wamindi møøbe, møimbe misaameran piu umbu 
ulsrøb ufien, mayeeløba nuimaygøba amban— cha. 

27 Inchene Juanbe trenchibig kon: 

—Mugucha chi utønrrab gaimanrrun cha, srømbalasrøngurri 
tranmubene. 28Na øyeeg taigwane pøs ñimdgweinguen mørar gon: 
“Nabe Cristo gømøtø, nui merrab attrai karua ørig kur” taigwan. 
29 Tru srai misrtrabigwan pera basrabiibe keg misrtrabig truig bera 
basran cha. Inchen tru keg misrtrabigwei trendø trag linchibiibe 
truyu mørøb pasrøwa, nui wamwan mørabe, truba rruba kasraaran 
cha. Pøs øyeetøwei, nai kasrag kobiibe møimbe neig køn cha. 
30Ngbe puro nuig misrøb yamigwein gøben, trune nabe chigucha 
gomíig misrob yamig køn— cha. 


Palagurri arrubiibe mayeelaim bala basran 


31 Palagurri arrubiibe kerrigu mayeelaim bala basran. Inchen 
piraugurri arrubiibe, pirauig kua, waminchippe, pirauigwan 
wamindan. Inchen srømbalasrøngurri arrubiibe kerrigu mayeelaim 
bala basran. 32Incha nøbe tru maig asigwan, maig mørigwan treeg 
køn chib waminchene, tru nø treeg køn daigwane mugucha utag 
kømui indan. 33Inchen møikkøben tru no trendaigwan utabiibe, 
Tiusbe ciertonig køn cha, treeg kørrømara basran. 34Kaguende Tius 
karua øriibe Tiuswei wamwan wamindan, pos Tiusbe nui Espíritun 
tøgagømburab tøgagønrrai tranøbig kua. 35 Møskaimbe Nusrkawane 
undaguig kua, chiwandøgucha nø ashchai nui tasku pønsraig køn. 
36 Nusrkawan kørebiibe, managatig øsig kømigwan tøgagønrrun. 
Trune Nusrkawan kaashibiibe srøig øsig kømigwan ashmønrrun. 
Inchen Tiuswei purø rrømbøig namig købiibe nuim bala basran. 


Jesús Samariasrø ishuuba waminchib 


4 1Fariseosmerabe wammørin gøbig køn Jesúsbe Juan lataguen 

gømø, mendig amoñibelo mas tøgagømba, piu umbu ulsrailø 
mas tøgagømba indin gúi. 2(Inchendø piu umbu ulsrøppe, Jesús 
nøashib gømøtø, nui kusrenanøb pera uniilø marøbelø gon.) 3Treeg 
wammøra gúin gúi Jesúsbe trunun wammøra, Judea biraugurri 
webibig køn, katø Galilea birausrømay inrrab. 

4Incha nø pureb yamibe Samaria birauwan pureb yamig 
nebunrrab gøbig køn. 5Treekkurri Samariasrø kan Sicar taig 
puebloyu pubig køn, merrabsrø Jacob nui nusrkai Josæwan tranig 
pirø bulu. 6 Truyube kan pisu, “Jacobwein gøn” daig waben, 
Jesúsbe muraaraig arrua, tru pisu bulu wamisrøbig køn, yandø 
kwaløm døbøtag misrøb gøben. 

7Inchen kan ishug samariasriibe pi wesrunrrab arruben, Jesúsbe 
trenchiptinchibig køn: 

— Nan pi srøttra— cha. 

8(Pøs nui kusrenanøb pera uniiløbe mamig benønrrab 
pueblosrømay ambin gøben.) 9Inchene tru ishug samariasriig 
løtappe, trenchibig køn: 

—Nibe judío gøbendø, na ya samariasriigwan: “Pi srøttra” 
taibe— cha. 

(Kaguende judíosmerabe samaritanosmerababe linchimeelø 
gøbig køn.) 10Inchene Jesúsbe trenchibig kon: 

—Tius tranamigwan ñi nebua ashib, katø tru: “Pi srøttra” 
chibigwan ñi mu gúi ashib indimbe, ñibe nun miabsruinrrun cha. 
Inchen managuen kølømø biwan srørrøbsruinrrun— cha. 

11Inchene ishuube trenchibig køn: 

—Au, kasuku, ñibe piwan chitøga wesramig chigaig wan cha. 
Kato pisube puro umbu wan cha. ¿Trube, ñibe tru kølømø biwane 
chugurri wesranrragu? cha. 12¿Tru merrabsrø namui kolli misag 
Jacob, nø muchib, nui ureemera muchib, nui animalmera muchib 
indim biwan namun keta kørrømarøbig lataguen gømø, kabe ñigan 
mas nuig kotirru?— cha. 

13Inchene Jesúsbe trencha løtabig kon: 

— Møikkøben i piwan muchibiibe katoyug pimulgwai inchun cha. 
14Trune tru na tranim biwan muchibiibe managuen pimulgwai 
inchimønrrun cha. Kaguende tru na tranim bibe nuinuube kan 
pigab pørsrab weguchib lataig kønrrun cha, tru managatig øsig 
kømigweyasig.— 

15Inchene ishuube trenchibig køn: 

—Trube, kasuku, tru biwan srøttra cha, nagucha pimulgwai 
mørmøwei, katø mas yusrø wesranrrab arrumøwei inchab— cha. 

16Inchene Jesúsbe trenchibig køn: 

—Nui kewan wamønrrab ya, katø amø— cha. 

17Inchen ishuube trenchibig køn: 

—Nabe kekkaig kur— cha. 

Inchene Jesúsbe trenchiptinchibig kon: 

—“Kekkaig kur” chippe, ñibe sølwein dan cha. 18Kaguende ñibe 
trattrøgatø kelo tøgaig kobig køn cha. Inchen mgi ya togagúibe ñui 
keg kømøn cha. Isømø, ñibe sølwein dan— cha. 

19Tigwan mørøppe, ishuube trenchibig kon: 

—Au, kasuku, ñibe Tius maig karuigwan eshkabig treeg møg 
kømmørgø cha. 20 Namui merrabsreelø samaritanosmerabe i 
tunyu Tiuswan køriibala tabig waminchibelø gøben, trune ñim 
judfosmerabe Tiuswan Jerusalénsrø treeg martrab ambamig køn 
chibelø gøn— cha. 

21 Inchene Jesúsbe trencha løtabig kon: 

—Niguen ishug, iigwan kørerra cha. Møskawan køriibala tabig 
waminchib maramig ura punrrab gúi, i tunyu amrrua gømøwei, 
kabe Jerusalénsrø amba gømøweingue. 22 Nim samaritanomerabe 
chigúi ashmubendø køriibala tabig waminchibelø gøn cha. Inchen 
nambe køriibala tabig waminchippe, chigúi asha marøbelø guer cha. 
Kaguende kaigyugurri wesraig kømibe judíosmerai misagugurri 
arrubig køn cha. 23Pøs treeg maram gwalømbe punrrun cha; Inchen 
truibe møiweinguen pubguen indan cha, tru cierton køriibala tabig 
waminchibelø Møskawan køriibala tabig wamindamig espíritutoga, 
cierton isua. Pøs Møskaimbe køriibala tabig waminchibelø øyamay 
marobelan lan cha. 4Tiusbe Espíritu gøben, køriibala tabig 
waminchibeløbe, espíritutoga, cierton isua wamindamig køn— cha. 

25Inchen ishuube trenchibig køn: 

—Mesías attrab gúi, nabe asha gur cha (tru Cristo taig). 
Truig arruppe, namune maig kuigwan kerriguba torgando 
eshkanrrun— cha. 

26Inchene Jesúsbe trenchiptinchibig kon: 
—Truibe nawein gur cha, tru ñiba waminchib wabig.— 


Jesús kusrenanob pera uniilø katø nuimay amrrub 


27 Inchen waminchib pasramnetø nui kusrenangb pera uniiløbe 
katø amrruabe, truba kwaargbelo gon, Jesús kan ishuuba 
waminchib pasrain gúi ashippe. Inchendø nømbe møikkucha 
chigucha payrrab inchimeelø gøn: “¿Chi balai inchigu?” cha. Kabe: 
“¿Nobabe chi waminchigu?” cha. 

28Inchene ishuube nui pi mutingøtsøn pasrøb, pueblosrømay ya, 
misagwan trenchib eshkabig køn: 

29 —Kan møwan ashchab amrruy cha. Na maig mariilan 
kerriguh eshkatan cha. ¿Inchippa Cristo goppeendi?— chib. 

30Inchen puebloyueløbe webamba, Jestisweisrømay ambubelø 
gøn. 31 Trunetø nui kusrenanøb pera uniiløbe Jesúswan truba 
inchib trenchibelø gøn: 

—Kusrennøbig, maytøguen manrraurren— cha. 

32Inchen nøbe trenchibig køn: 

—Nabe mamig tøgagur cha, ñim asiimíig.— 

33 Inchen nui kusrenanøb pera uniiløbe nømasiitø trenchibelø gon: 

—éMugøben kabe mamig srua amrrua srørra chindah?— cha. 

34Inchen Jesúsbe trenchibig kon: 

— Nai mamibe, tru nan Karua Ørøbig maig kønrrain gøben, 
trunun marøb, katø nui maramigwan patsamnegatig marøb 
indamig, truig køn cha. 35Nimbe trenchibelø gømøtirru chibig 
køn: *Tirigun paramibe pib pøl balan” cha. Trune nabe fiimun 
trendamønrrun cha: iNimguen kabwan larrøbicha tab asay cha, 
ellmarig warabelan! Kaguende yandø chab øskøraikken waran 
cha, paramdø balabelø. 36Parøb, tulishib megabiibe tru parøb 
megaimburø pagaraig an uta, tru ellmarig misrigwane managatig 
øsig kømigweyasig tulisan cha, tru tsurøb ellmarøbig lata, parøb 
tulishibig lata kanguetøtø kasrag burramig kønrrai. 37 Kaguende 
misaamera øyan chippe, sølwein dan cha: "Kane tsurøb ellmaren, 
katøgane parøb tulisan” cha. 38 Nabe fiimune parøb tulishinrrai 
ørar cha, ñim chigucha chi mariimønug. Murig maramigwan 
marøb kwallibeløbe kanelø gøben, truilo kwaligwane fim 
tulishinrrab pønrramisrin gøn— cha, trenchibig køn Jesúsbe. 

39Samaria puebloyu warabelø truba yamelø Jesúswan kørebelø 
gøn, maig kuigwan tru ishug eshkaikkurri: *Na maig marig 
købigwan kerriguh eshkatan” chib. 40 Inchen samariasreeløbe 
amrruabe, Jesúswan nømba kørrømisr chib truba rrugaben, 
truyu nøbe pa gwaløm nømba kørrømisrøbig kon. 41 Inchen ng 
wamindigwan mørabe, masken yamelø kørebelø gøn. Inchabe 
ishuwane trenchibelø gøn: 

—Møimbe ñi trendaigwan trunun ka møratø kørewa bønrrømøtø, 
møimbe yandø nambe namashib nun møra, isa gømø, i møøbe yu 
pirau misagwan Kaigyugurri Wesrabig kuin gúi aser— cha. 


Kan kusreb møwei nusrkawan Jesús kwanrrøwan tamarøb 
(Mt 8.5-13; Lc 7.1-10) 


43 Tru pa gwaløm buraiben Jesúsbe Samariagurri Galilea 
birausrømay ibig køn, 44kaguende Jesús nøtøweinguen trendaig 
købig køn: *Tius maig karuigwan eshkab møwane nuim 
biraueløtøweimbe chi tab indimfig køn” cha. 4Incha Galilea 

pubene, truyueløbe truba tab utabelo gøn, kaguende Jerusalén 
Pascua Fiestayu nømgucha amønaig kua, Jesús tru chine mariilan 
nømbe ashagurri. 

46Incha Jesúsbe Galilea birau Canásromay gato arrubig køn, 
tru piwan vino gønrrai mariisrømay. Inchen truyube reyweyasig 
marøb wab møøbe nui nusrkawan kwanrrø rrarra gøbig køn, 
Capernaumsrø. 47 Inchen tru møøbe Jesús Judeagurri Galileasrø pun 
daig wammørabe, nui nusrkawan tamartrab nui yamay tiusmanda 
kørraarrubsrumugu” chinrrab ashchab ibig køn, kaguende yandø ke 
patsønrraptiig tsuben. 48Inchene Jesúsbe trenchibig køn: 

—Chigoben Tius naba pasrain gúi asamig mari ashmøwei, katø 
puro nørreelø mariilø ashmøwei inchabe, ñimbe managuen 
kørenrraamøn— cha. 

49Inchen tru reyweyasig marøb wab møøbe trenchibig køn: 

—Señor, peto amun cha, nai uno pinømøwatø.— 
50Inchen Jesúsbe trenchibig kon: 
— Inrrø cha, ñui nusrkaimbe kwanrraamøn— cha. 

Inchen tru møøbe Jesús trendaigwan kørewa ib menda, 51 nui 
yausrø pub ibene, nui karuindiig melabeløbe katønrrab werruabe, 
trenchiptinchibelø gon: 

—Nui nusrkaimbe ka øsig tsun— cha. 

52Inchen møøbe nømun payibig kon: 

—¿Chu uraskurri tammisrøb ya?— cha. Inchene nømbe 
trenchibelø gon: 
—Pachiibe marig kwalóm la una weetan— cha. 

53Inchene møskaimbe tre uraswei Jesús øyah taig kømømab 
isubig kón, tru: “Ñui nusrkaimbe kwanrraamon” daigwan. Incha 
nøba, nui yauelø kerrigueloba Jesúswan kørebelø gon. 

54lig køn, tru srøsrø marigwei wendau katøgan Tius nøba 
pasrain gúi asamig kønrrai mara eshkaig Jesús Judeagurri 
Galileasrømay arrua. 


Betesdasrø kan kwanrriigwan Jesús tamarøb 


5 1Yandø øyeelø chab puraiben, Jesúsbe Jerusalénsromay 
nebibig køn judíosmerai fiestayumay. 2Inchen Jerusalén 
ciudayu tru Ubishamerai Yaskab cha, wamim bulube, kan pisu 
wabig køn, pøtøgatan ya-ureezheelø trattrøgatø wambiiteelø 
tøgaig, hebreomaybe Betesda taig. 3Truiløyube kwanrreelø truba 

nu warabig kon, kabgar gøben, cojosmera gøben, kønønrrab 
gaimabelø gøbengue piwan kønøgamne munig. 4Kaguende 
kanmay ganmay kan ångel pisuyu kørraarrua, piwan kønøgøben, 
møikkøben nømerrig tru piyu kebibiibe chi gwanrrø tøgaitøgucha 
tammisrig kørrømisrøbig køn. 5Inchen kan møg treinta y ocho 
años proba kwanrrø megabig, truyu pirau tsubig køn. 6Inchen 
Jesúsbe truyu tsui ashabe, øyeetø truba yana kwanrrø tsubig kuin 
gúi ashabe, trenchibig køn: 

—éTammisrøg kotah?— cha. 

7Inchene tru kwanrriibe trenchibig kon: 

—Kasuku, nane muguen srua ya, pisuyu kertrabig kaatan cha, 
tru piwan kønøgøben. Na kebinrrainchib megamne, katøganguen 
kebiptø guebibig køn— cha. 

8Inchene Jesúsbe trenchibig køn: 

—¡Kurro! cha. ¡Ñui tsigalwan mutab, punab inrrø!— cha. 
9Inchen tru urastø tru møøbe tabig kørrømisra, nui tsigalwan 
muta, punab ib mendabig køn. Inchen tru gwalømbe isrin gwaløm 
gøbig køn. 10 Treekkurri judfosmerabe tru tamarinabigwane 

trenchibelø gøn: 

—Møin gwalømbe isrin gwaløm gøben, tru maig maramigwan 
martrai Moisés pøriibe fiui kaya tsuigwan muta inrrain gømø 
merabig køn— cha. 

11Inchene tru møøbe trenchibig køn: 

— Tru nan tamarøbiitøwei trenchitan cha: *Nui kaya tsuigwan 
kusrua muta, inrrø”— cha. 

12Inchene nømbe: 

—*Nui kayigwan tulisha, muta, inrrø” chippe, fiune ¿mu møg 
rrenchita?— chibelø gon. 

13Inchen tru tamarinab møøbe mu gúinguen mormíig kon, 
kaguende Jesúsbe truyugurri tarømisrin gøben, katø truyube purø 
nu misag basrøben. 

14Inchen yanayu Jesúsbe tru tamarig møwan Tiuswei yau 
ashabe, trenchibig køn: 

—Au, fi møi yandø tabig kørrømisrabe, møingurrimbe katø 
mas kaig martrab gømø cha, katøbe fiun masken rrømbøig 
nebumønrraimbe.— 

15Inchene tru møøbe ya, judíosmeran eshkabig kon: 

— Tru nan tamarøbiibe Jesús kuin gøn— cha. 

16Incha treekkurri judíosmerabe Jesúswan kaig martrab 
wendautø llirab mendabelø gon, kaguende øyeelan isrin gwaløm 
maren. 17Inchen Jesúsbe trenchibig køn: 

— Nai Møskaima chu uraskucha nui maramigwane møin 
gwalomgatig marøb wabig køben, nagucha marobig kur— cha. 

18Trenchibene, judíosmerabe masken inchibelø gon Jesúswan 
kwetchab, kaguende isrin gwalømbe chi maramig kømøn cha, 
mera basrigwando kalø marmøtø, Tiuswangucha: “Nai trag 
Møskain gon” chib, Tiusba lataig misren. 





Jesús nun mu chi tamgaig martrai tranigwan waminchib 


19Inchen Jesúsbe nømun løtappe, trenchibig køn: 

—Nabe ñimun isa gømø, cierton trendamønrrun cha: Tiuswei 
Nusrkaimbe ka nuimburaptøbe chigucha marmøn cha. Møskai 
chi mari asha, trunundø maran cha. Møskai chi marin gúindo 
Nusrkaingucha treetøwei maran cha. 20Kaguende Møskaimbe 
Nusrkawan undaguig kua, no chi mariilan kerrigu kenamaran 
cha. Incha treeto gømøtø, mas puro nørreelø marig kenamartrun 
cha, ñim kwaara asha gørrømisramnegatig. 21 Kaguende Møskaima 
kwailan øsiirana øsig kømigwan traniibe, treetøwei Nusrkaingucha 
tru øsig kømigwan møilan tranamdiig asønaben, tranan cha. 
22Katø Møskaimbe maig maramigwan mungucha nø asha marøb 
wamøtø, tru maig maramigwane Nusrkai ng asha martrai tranig 
køn cha, 23mayeeløba Nusrkawangucha puro tab inchai Møskawan 
purø tab inchib lataitowei. Nusrkawan tab inchimíibe, Møskai 
karua ørøbigwangucha chi tabig inchimøn cha. 

24”Nabe ñimun isa gømø, cierton trendamønrrun: Møikkøben 
na wamindigwan mørøb, nan Karua Ørøbigwan køreb inchibiibe 
managatig øsig kømigwan tøgagønrrun cha. Incha truigwane 
kaigyu pasrønrrai pasrig kømønrrun cha, kaguende kwamigugurri 
øsig kømigumay yandø puraya basramisrikkurri. 25 Nabe ñimun isa 
gomo, cierton trendamønrrun: Treeg maramig urabe punrrun cha. 
Inchen truibe møindøweinguen pubguen indan cha, tru kwabelø 
Tiuswei Nusrkawei wamwan møramig. Inchen tru mørøbeløbe 
øsig kønrrun cha. 26Kaguende Møskaimbe nøashib øsig kømigwan 
tøgaig kua, Nusrkawangucha treetøwei nøashib øsig kømigwan 
tøgagønrrai tranan cha. 27 Katø Møskaimbe Nusrkawan maig 
kørrømisrtrabigwan mu mandamgaig maramigwangucha 

tranan cha, kaguende nøbe Møg Misra Arrubig kuimba. 28lig na 
trendaigwan maig kønrrermab isub kwarmøtay cha, kaguende 
treeg kømig urabe punrrun cha, mayan gwabelø søriilø purrabelø 
nui wamwan mora, 29truyugurri webambamig. Inchen tru tabig 
marøbeløbe katøyug øsiirawa kurrappe, srøig øsig kømigwan 
tøgagønrrab gurrøbene, trune kaig marøbeløbe katøyug øsiirawa 
kurrappe, kaigyu pønrrønrrai pønsrailø gønrrab gurrønrrun cha. 


Jesúsweingato waminchib 


30”Nabe ka naimburaptøbe chigucha chi marmíig kur cha. 
Nabe maig kønrrabigwan na asha marøppe, tru nai Møskai maig 
taig mørigwandø asha maren, tru maig kønrrabigwan na asha 
mariibe sølgandø marig køn cha. Kaguende nan treeg marøg 
kuimba treeg marmøtø, nan karua ørøbig maig martrain gøben, 
trunun marar cha. 31 Na naasiitø maig kuigwan ka naimburaptø 
wamindiibe, trube, tru na wamindiibe ka wamindiitø gøbsruinrrun 
cha. 32Inchen naimburab maig kuigwan eshkabiibe katøgan gøn 
cha. Inchen nø tru naimburab eshkab wamindiibe isa gømø, maig 
kuigwan wamindig kui nabe asha gur cha. 33Nimbe Juanweisrø 
payrrai øren, nøbe tru newan cierton maig kuigwan eshkabwei 
indig køn cha. 34Pøs nabe kan møg naimburab 'øyeeg køn’ cha 
wamindiitoga basrømfig kur cha. Inchendø no trendaigwan na 
trenchippe, ñim kaigyugurri wesrailø gønrrain rrenchar cha. 

35'Juanbe kan lámpara naarab pilabig lataig kuig kon cha. 
Inchen kan maya yanatø ñimbe tru nui tøryu kasraaramig tab 
gúi morig købig køn cha. 36Inchendø naimburab Juan wamindi 
lataitøguen gømø, mas nuig tøgagur cha. Kaguende nai Møskai nan 
martrai traniilo, truiløtøwei naimburab na maig kuigwan eshkan 
cha, nane nai Møskai karua orig kuin gúi. 37 Katø nai Møskai 
nan karua ørøbikkucha naimburab na maig kuigwan eshkan cha. 
Nimbe managuen nui wamwan mørmøwei, nui malowan ashmøwei 
indan cha. 38Katø ñimbe nui wamindigwan ñimui manrrau chigar 
gøn cha, kaguende nø karua ørigwan ñim køremuikkurri. 32 Nimbe 
Tiuswei wamwan pørigwan ashippe, maig køtashchab truba tab 
ashib labelø gøn cha, kaguende managatig øsig kømigwan truyu 
wetørranrrab isubelø gua. Inchen tru pøriiløbe nan mu gúi ashchai 
naimburab waminchibelø gøn cha. 40 Inchendø ñimbe naimay 
amrrug kømuindan cha, tru srøig øsig kømigwan tøgagønrrab. 

41”Nabe misaamera nan maya nuguen tab inchib taiwane utomíig 
kur cha. Inchagucha nabe ñimune mailo gúi ashib, Tiuswei undag 
købigwan ñimuinug chigar gúi ashar cha. 49 Nabe nai Møskawei 
munchiyu ørig arruben, ñimbe nane utømøtan cha. Inchen katøgan 
ka nuimburab nui munchiyutø arrubigwane si, trube, ñimbe utønrrun 
cha. 44 ¿Nim mando incha nan kørenrrague? cha, kangurrin gangurri 
maya nuguen tab indig kømigwangøba ñim labeløbe, Tius kandø 
wabigweinukkurri maya nuguen tab indig arrubigwan lamøtø. 45 Nai 
Møskawei merrab na ñimun 'øyeeg kailo gúig køn chinrraitamab 
isumøtay. Moisés, ñim ke trunundø isua melaig, nui pøriiløtøgatøwei 
flimune Vyeeg kaig marøbelø gømøtirru” chinrrun. 46Kaguende 
Moisés maig taigwan fiim køreig kuimbe, nan kørebsruig kuinrrun 
cha. Kaguende Moisésbe naimburabweim børig køn cha. 47 Tru no 
pørigwanma fiim køremeeløbe, na wamindigwangucha chincha 
kørenrrague— cha, trenchibig køn Jesúsbe. 


Jesús trattrø mil møguelan manrrai mamig tranøb 
(Mt 14.13-21; Mc 6.30-44; Lc 9.10-17) 


1Incha Jesúsbe Galilea pisu ambøgatøsrømay ibig køn, tru 
Tiberias pisu taisrømay. 2Inchen truba nu misag Jesúswan 
mendig ambubelø gon, kaguende Tius nøba pasrain gúi asamig 
kønrrai kwanrreelan tamaren asha gua. 3Inchen Jesúsbe kan tun 
balasrø nebya, nui kusrenanøb pera uniiløba truyu wamisrøbig 
køn. 4Inchen yandø judfosmerai Pascua Fiestabe lutau gøbig køn. 
SIncha Jesúsbe kurraasha, truba nu misag mendig amrruin gúi 
ashabe, Felipene trenchibig køn: 
—¿Yeeg nu misagweimbe nambe mamig pirrimbe chu 
benønrrab?— cha. 
6Trenchippe, Felipe ka manchitamørtraptø rrenchibig køn, 
Jesúsbe maig maramigwan asha gøbendø. 7Inchene Felipebe 
trenchibig køn: 
— Ni kan møg doscientos días proba marøb megawa an bagaraig 
utiitøga pirrim bena, piti biti srørramikken nebunrraamøn— cha. 
8Inchen kusrenanøb pera uniilai utuig Andrés, Simón Pedroi 
nuneebe trenchibig køn: 

9—Yube kan matsinø-unø trattrøgatø cebada birrimbah pagatø 
peskaubatø sruaig pasran cha. Inchendø kan yandiibe ya nu 
misagweimbe mayanguen gømøn— cha. 

10Inchen Jesúsbe trenchiptinchibig køn: 

—Mayeelanba purramisringaruy— cha. 

Truyube pu truba tsitsig køben, møguelø trattrø milburab 
purramisrøbelø gon. 11Inchen Jesúsbe tru pirrimeran muta, 
Tiuswan 'mayanguen pay” chabe, maya misag truyu purrabelan 
pirishabe, katø treetøwei peskaumerangucha maya mag kui 
inchen srørrøbig køn. 12Inchen yandø øska maben, Jesúsbe nui 
kusrenangb pera uniilan trenchibig køn: 

—Pitis unchibelane pirau ka petig warømønrrai, pitiswane 
tulisay— cha. 

13Inchen tru trattrøgatø cebada birri pirisaigwan maben, yandø 
tru undailan tulishiben, tasinmera doce netsabig køn. 14Inchen 
misaamerabe Tius maramburab marigwan Jesús mari ashabe, 
trenchibelø gon: 

—Tru Tius maig karuigwan eshkab møg tru yu piraumay attrabig 
køn daibe, isa gømø, iigwein gøn— cha. 

15Inchen Jesúsbe misaamera nun rey martrab ke merrarrawa 
sruamrrab amrrunrrab gúi wetobeñippe, nøbe katøyug 
tunbalasrømay inrrab nøtø tarømisrøptinchibig køn. 


Jesús pisu balawan ib 
(Mt 14.22-27; Mc 6.45-52) 


16Yandø pillirab arruben Jesúswei kusrenanøb pera uniiløbe 
pisuyu kørrørruabe, 17 kan barcoyu kebamba, Capernaumsrø 
larramrrab ambub mendabelø gøn. Inchen yandø chab 
pilliraben, Jesúsbe katøgucha nømuimay arrumø srø gøben, 
18yandø truba mur isig ichibig webarruben, pi welarmera 
kurrab mendabig kon. 19Incha yando kan trattro kilómetros, 
kabe kan seis køsrøn remab ambabe, Jesúswane barco 
bulusrømay pi balawan arri ashiptinchibelø gøn. Inchabe truba 
kørig kui inchen, Jesúsbe: 

20— ¡Na gur cha. Kørmøtay!— chibig kon. 

21Inchen nømbe barcoyu Jesúswan truba tab gúi wamab uta, 
petøzhiitø tru pum birausrø pubguen inchibelø gøn. 

22Katø gwaløm tru nu misag søtø tru pisu igatømay 
kørrømisrøbeløbe truyu barco kandøzhiitø pasrabigu Jesúswei 
kusrenanøb pera uniiløbe tru barcoyu amben, Jesúsbe nømba 
toga imuin gúi ashibelø gøn. 23Inchendøgucha Tiberias 


El Nuevo Testamento en el idioma guambiano de Colombia, 2“ ed. 02010 Wycliffe Bible Translators 


295 San Juan 6 


ciudasrøngurrimbe katøgan barcomera pua pønrrabelø gon, Señor 
pirriwan *'mayanguen pay” chiben, tru maim bulusrø. 24Incha tru 
nu misaabe Jesús truyu mu gawei, nui kusrenanøb pera uniilø mu 
gawein gúi ashippe, tru barcomerayu kebamba, Capernaumsrø 
Jesúswan lanrrab chab ambubelø gøn. 


Jesús tru øsig kømigwan tranøb pirri 


25Incha pisu ambøgatøsrø chab pua, Jesúswan wetørrawabe, 
trenchibelø gøn: 

—Kusrennøbig, éyusrømbe ñibe mana bugu?— cha. 

26Inchene Jesúsbe trenchiptinchibig kon: 

—Nabe fiimun isa gømø, cierton trendamønrrun cha: Ñimbe 
nane lappe, Tius naba pasrain gúi asha gønrrai mariilan asha 
gømøtø, tru pirrimeran øska mamne maig kua, trugurrinrre lan 
cha. 27 Nim marøppe, mamig ka peto patsønrrabigwandø isua 
marmøtø, managatig øsig køm mamigwan isua maray chibig køn. 
Truigwane tru Møg Misra Arrubig fiimun tranrrun cha. Kaguende 
treeg maramigwan tranig kui asig kønrrai Tius Møskaimbe nui 
sellon nuinug pasrig køn— cha. 

28Inchene nømbe trenchibelø gøn: 

—¿Tiuswei maramelan marøb pølbasrtrappe, nambe chi maramig 

balerah?— cha. 
29Inchene Jesúsbe trenchibig køn: 

—Tiuswei maramibe iig køn cha, Tius tru nø karua ørigwan 

køremig.— 
30Inchene nømbe trencha payibelø gon: 

—¿Tius ñiba pasrain gúi nam ashib, ñun køreb inchaimbe, 
chi martragu? cha. Trube, ¿chi margbig kugu? cha. 31 Namui 
merrabsrø kølli misaamerabe mu misag warab waraimønug maná 
taigwan maig købig køn cha, Tiuswei wam maig porigu trendaim 
bala: *Nøbe nømune srømbalasrø pirriwan manrrai tranig 
køn”— cha. 

32Inchene Jesúsbe trenchibig køn: 

—Nabe ñimun isa gømø, cierton trendamønrrun cha: 
Srømbalasrøngurri arrub pirri ciertonigwan nømun tranøbiibe, 
Moisés kømuig køn cha. Treeg kømøtø, tru cierton birri 
srømbalagurri arrubigwan fiimun tranøppe, nai Møskai, nø rranig 
køn cha. 33Kaguende Tiuswei pirrimbe tru srømbalasrøngurri 

yu piraumay kørraarrua, katø misaameran srøig øsig kømigwan 
tøgagønrrai trangbig, truig køn— cha. 

34Inchene nømbe trenchibelø gøn: 

—Señor, chu uragucha tru birriwan srøttra— cha. 

35 Inchene Jesúsbe trenchibig kon: 

— Tru øsig kom birrimbe na gur cha. Naimay arrubiibe managuen 
parøgwai mørmøwei, katø nan kørebiibe managucha pimulgwai 
mørmøwei inchun cha. 36Inchendø na ñimun trendaim bala ñimbe 
nan ashippe, ashendø, nane køremøn cha. 37 Møitøgucha Møskai 
nan traniibe naimay attrun cha. Inchen naimay arrubigwane 
nabe managuen wambig weguchimumønrrun cha. 38Pgs, nabe 
srømbalasrøngurri kørraarruppe, nan maig maramdiig køben treeg 
martrab arrumøtø, nai Møskai nan karua ørøbig na maig martrain 
gøben, treeg martrab korraarrig køn cha. 39 Inchen nan karua 
ørøbig martrai isuibe iig køn cha: Nø nan traniilane ni kanguen 
trubishimø, srabe gwaløm katøyug na nømun øsiirangarunrrain 
gøn cha. 40Nai Møskai martrai isuibe øyeeg køn cha: mutøgucha 
Nusrkawan nebua asha, nun kørebiibe managatig øsig kømigwan 
tøgagønrrain gøn cha. Inchen nabe srabe gwaløm nun katøyug 
Øsiirangarunrrain gøn— cha. 

41 Inchen judfosmerabe namig nømdø nilø chigøben chib mullib 
mendabelø gøn, tru: *Pirri srømbalasrøngurri kørraarrubiibe na 
gur” taikkurri. 42Incha trenchibelø gon: 

—¿Qibe tru Jesús Joséwei nusrkain gømuitarru? cha. Nambe 
usri møskawan ashibelø guer cha. ¿Mpimbe mandøgurri nøbe 
øyeeg tah cha: “Nabe srømbalasrøngurri kørraarrig kon” cha, 
trenchippe?— 

43Inchene Jesúsbe trenchibig kon: 

—Nimguen fiimdø mas namig mulla mørmøtay cha. 44Mugucha 
naimaybe attraamøn cha, Møskai nan karua ørøbig naimay attrai 
inchimubene. Inchen naimay arrubigwane nabe srabe gwaløm gato 
osiirangarumgnrrun cha. 45Tru Tius maig karuigwan eshkabelø 
porigube treeg chibig pørig basran cha: “Mayeelanba Tius ng 
gusrenaniilø gønrrun” chibig. Inchawei mayeeløba Møskawan 
mørøb, nuiwan kusreb inchibeløbe naimay amrrunrrun cha. 

46”Pøs Møskawane mugucha asiibe kaagøn cha. Tiusweinukkurri 
arrubig, truitøwei Møskawan ashibwei indan cha. 47 Nabe fiimun 
isa gømø, cierton trendamønrrun cha: Nan kørebiibe managatig 

øsig kømigwan tøgagøn cha. 48 Tru øsig køm birrimbe na gur 
cha. 49 Nimui merrabsrø kølli misaamerabe mu misag warab 
waraimønug tru maná taigwan mabendo, kwaig købig køn cha. 
50Trune tru srømbalasrøngurri korraarrub pirrimbe yu pasran 
cha, møikkøben tru birriwan mabiibe, kwamonrrai. 51 Tru 
srømbalasrøngurri øsig kom birrimbe na gur cha. Møikkøben i 
birriwan mabiibe managatig øsig wanrrun cha. Inchen yu pirau 
tru maya misagwan srøig øsig kønrrai tru na tranam birrimbe nai 
asrtøwein gøn— chibig kon, Jesúsbe. 

52Inchene judíosmerabe nømasiyaitø namig trenchib mendabelø 
gøn: 

—éI møøbe nui asrwandøwei manrraimbe namune mandø 
rrannrrab indah?— cha. 

53Inchene Jesúsbe trenchibig kon: 

—Nabe ñimun isa gømø, cierton trendamønrrun cha: Tru 
Møg Misra Arrubigwei asrwan mab, katø nui aniwan muchib 
inchimeeløbe srøig øsig kømigwan ñimuinug tøgagønrraamøn 
cha. 54 Møikkøben nai asrwan mab, nai aniwan muchib inchibiibe 
managatig øsig kømigwan tøgagøben, nabe srabe gwaløm nune 
gato øsiirangarumønrrun cha. 55Kaguende nai asrbe si, cierton 
mamig køben, katø nai animbe si, mutsamig ciertonig kon 
cha. 56Nai asrwan mab, nai aniwan muchib inchibiibe nainug 
pasrabig basrøben, katø nagurringucha nuinug pasramønrrun cha. 
57 Nan karua ørøbig Øsig Wab Møskaingurri tru øsig kømigwan 
na tøgagøb lataitøwei, nagurri nøgucha tru øsig kømigwan 
tøgagønrrun cha tru nai asrwan mabiibe. 58Iibeguende tru 
srømbalasrøngurri kørraarrub pirrin gøn cha, tru ñimui merrabsrø 
kølli misaamera maig lataig kømøtø, nømbe mappe, mabendø, 
kwaig købig køn cha. Trune i srømbalasrøngurrim birriwan 
mabiibe managatig øsig kønrrun— chibig køn. 

59 Jesús øyeelan kusrenanøppe, judíosmera tulundzuni yau 
Capernaumsrø kusrenanig køn. 


Møiløgøben Jesúswei mendig amba katøyug llirab 
60 Møiløgøben Jesúswei mendig amøfiibelø i kusrenanigwan 
mørabe, trenchibelø gøn: 
—Nø øyeeg kusrenaniibe maramga menrra murig køn cha. ¿Mu 
gúi møriasamø?— cha. 

61 Inchen Jesúsbe nømdø chigøben chib mullib gúi ashabe, 
trenchibig køn: 

—¿Nimun øyeeg chibene pusrkwatah? cha. 62 Tru Møg Misra 
Arrubig tru no srøsrø waisrøndøwei katøle nebiben asimbe, trube, 
¿maig kobsruerah? cha. 63 Øsig kømigwan tranobiibe Espíritu gøben, 
asrbe truburappe chigucha chi purugumíig køn cha. Na ñimun 
wamindiibe Espíritu gob, øsig kømig køb gøn cha. 64Inchendø 
gatøgucha fiimui utu møiløbe køremeelø køn— cha, trenchibig kon. 

Kaguende Jesúsbe manawei srøsrøgurri asig købig køn, mumeratø 
nun køremeelø gúigwan, katø tru nun ashig kømui inchibelan 
trannrrabiibe møig kuigwan. 65Incha katø Jesúsbe trenchibig køn: 

—Inchawei treekkurri nabe ñimune trenchar cha: Mugucha 
naimaybe amrrunrraamøn cha, nai Møskai amrrunrrai 
inchimubene.— 

66Inchen yandø trugurrimbe møiløgøben nui mendig 
amøflibeløbe chab llirawa, yandø Jesúsba amøfiimeelø gøn. 
67 Inchen Jesúsbe nui doceelan trenchibig køn: 

—¿Kabe ñimgucha treetøwei llirawa ambug køtah?— cha. 

68Inchen Simön Pedrobe trencha løtabig køn: 

—éSefior, nambe muimay gúi ambamø? cha. Tru managatig øsig 
køm wamwane ñitowein døgaig køben, 69nambe ñun køreb, katø 
tru Tiuswei Newan Tabiibe ñi gúi ashib inder— cha. 

70Inchene Jesúsbe trenchibig køn: 

—d¿Yamba, na ñimun doce lawa wesrab mørgøppeh? cha. Treeg 
kuindøgucha ñimui utu kane kwaimandzig køn— cha. 

71Øyah chippe, Simón Iscariotei nusrkai, Judaswan waminchibig 
køn. Kaguende tru doceelai utuig kuatøgucha, tru Jesúswan ashig 
kømui inchibelan no trannrrab pasrøben. 


Jesúswei nunelø nun køremub 


1 Yandø øyeelø chab purayaig wendø, Jesúsbe Galilea 
birausrø ufiibig køn, Judea birau llirab ufimønrrab, kaguende 
judíosmera truyube kwetchab lab gøben. 2Tru judfosmerai Ya- 
ureg Maram Fiesta yandø pub gøben, 3Jesúswei nuneløbe nun 
trenchibelø gøn: 
—Yugurri Judea birausrømay inrrø cha. Ñui mendig amøfiibelø 
ñi chi mariilan ashchain cha. 4Pøs kan møikkøbenma misaamera 
mu gúi nebua asig kønrrappe, chiwandøgucha søratø marmøn 

cha. Tru ñi pyeelo margbiibe, trube, maya misaamera ashchai 
martraurren— cha. 

5 Pøs Jesúswei nuneløtøweinguen nune køremeelø gon. 6Inchene 
Jesúsbe nømune trenchibig kon: 

—Na treeg maramibe pumø srø gon cha. Trune ñimuimbe chu 
ura marøg køben maramig chi gømøn cha. 7 Yu piraueløbe ñimune 
chi tsalinchab gaimanrrun cha. Trune nane tsalinndan chibig køn; 
kaguende nøm marøb gúigwan kaig køn cha, na eshkaben. SNimbe 
fiestayumay ambay chibig køn. Nabe gatøgucha tru fiestayumaybe 
nebarrumumønrrun cha, kaguende na treeg maramibe pumø srø 
gøben.— 

9Incha trenchabe, Galileasrø kørrømisrøbig køn. 


Jesús Ya-ureg Maram Fiestasrø 


10 Inchen yandø nunelø fiestayumay chab amben, Jesúskucha 
ippe, ibendø, mayeelø ashchain gømøtø, ibig kon. 11 Inchen 
judíosmerabe fiestayu nun lab gua, trenchibelø gøn: 

—Tru møøbe ¿chu unerah?— cha. 

12Inchen misag utube Jesúsweimburab mutøgucha niløzhiitø 
truba waminchib gøbelø gøn, kaneløbe: “Tru møøbe truba 
tabig køn” chiben, kaneløbe: *Tabig kømøn cha. Misagwan may 
wamincha, ka isaptiig køn” chibelø gøn. 

13Inchendø møitøgucha nuimburab waminchippe, waminchendø, 
ke mayeelø mørtrain gømøtø waminchibelø gøn, judíosmeran kørig 
køptø. 

14Yandø fiestabe tøbøtakken pureb iben, Jesúsbe tru Tiuswei yau 
kebya, kusrenanøb mendaptinchibig køn. 15 Inchen judfosmerabe 
truba kwaarøb trenchibelø gøn: 

—¿I møøbe kan øyeebe chincharre kusrebig køh cha, chu 
kusreweig kømubendø?— chib. 

16Inchene Jesúsbe trencha løtabig køn: 

— Na kusrenaniibe nain gømø, nan karua ørøbigwein gon 
cha. 17 Møikkøben Tius maig martrain gøben trunun marøg 
kui inchibiibe na kusrenaniilane Tiusweinukkurri arrubig kuin 
gúi, kabe naimburaptø kusrenanøbig kuin gúi nebua ashchun 
cha. 18 Møikkøben nuimburaptø waminchibiibe, misaamera ka 
nun maya nuguen tab inchaindø lan cha. Inchen møikkøben tru 
karua ørøbigwan maya nuguen tab indig kønrrai labiibe, truibe si, 

cierton waminchibig, nuinuube chigucha kalø marig chigaig køn 
cha. 

19Tru maig maramigwan martrai pørigwane ñimune Moisés 
nøwein rranig kømuitarru? cha. Inchen ñimbe møikkucha tru 
martrai porigwane møra marmøn cha. ¿Nane chindimba kwetchab 
lague?— chibig køn. 

20Inchene misaamera nu basrabiibe trencha løtabelø gon: 

— Nibe kwaimandzig tøgaig køn cha. ¿Ñune mu gwetchab lab 
gø?— cha. 

21Inchene Jesúsbe trencha lotabig kon: 

—lsrin gwaløm kan mana asiimíig asha gønrrai marigwandø 
ñimbe mayeeløba kwaara asha gøn cha. 22Pøs inchawei 
Moisésbe circuncidanrrai ñimune karua pasrig køn cha, (truibe 
Moisésweinukkurri arrubig kømøtø, ñimui merrabsrø kølli 
misaamerainukkurri pølbasra arrubigwan). Inchen fiimbe isrin 
gwaløm gúindogucha kan møg-unan circuncidabelø gøn cha. 
23Inchawei tru maig maramigwan martrai Moisés pøriilan maig 
taigwan kalø mara gørrømarmønrraptø, kan møwan isrin gwaløm 
gúindøgucha ñimma circuncidabelø gøbendø, na isrin gwaløm 
kan møwan kwanrrøwan kerrigu newan tamarene, trube, éfiimbe 
nane chindimba namøgue cha? 24Nimuin gabyu maig misag 
asønaben ke trunundo asha marøb pønrrømøtø, marøppe, maig 
kønrrabigwan sølgandø asha maramig køn— cha, trenchibig kon 
Jesúsbe. 


¿Jesús tru attrabig Cristo gø chinderah? 


25Inchen møiløgøben jerusalénsreeløbe trenchibelo gon: 

—¿Qigwanweinrre kwetchab lab amøfiimuitarru? cha. 26 Au, ya 
mayeelai malau waminchib pasrøben, mugucha chi chimøn cha. 
¿Kabe tru ashib karubeløbe øibe Cristo gúi asha treeg mara tøgagø 
chinderah? cha. 27Inchendø nambe ø møøbe chugurri arrig kui 
asha guer cha. Trune Cristo arrubene, chugurri arrin gúi mugucha 
ashchaamøn— chibelø gøn. 

28Inchen Jesúsbe Tiuswei yau kusrenanøb pasrøwa, truba mur 
waminchib trenchibig køn: 

—Nimbe nane mu gúi ashib, katø nabe chugurri arrig kui 
ashawein gøn cha. Nabe arrua pasrappe, naimburaptø arrua 
basrømøtø, tru ciertonig no garua orig basrar cha, tru ñim mu 

gúi nebua asiimíig. 22Inchen nabe nune mu gúi ashibig kur cha, 
kaguende nabe nuinukkurri arrub, katø nø nan karua orig kua.— 
30Inchen nun merrarrawa, sruamrrab inchendø, mugucha 
merrarrameelø gon, kaguende nun treeg maramig ura pumo srø gøben. 
31 Inchen puebloyu misaamera truba nu nun kørewabe, trenchibelø gon: 
— Cristo arruppe, ¿Tius nøba pasrain gúi asha gømig mariilø i 
møg lataig maskucha mana martrab gø?— cha. 


Fariseosmera Jesúswan merrarranrrab inchib 


32 Fariseosmerabe misag truba nørrø Jesúsweimburab niløtø 
truba waminchamørøb gúi mørabe, nømbe judíos sacerdotesmeran 
karubeløba misra, Tiuswei yau ashib pønrrabelan ørøbelø gon 
Jesúswan merrarranrrai. 33Inchene Jesúsbe trenchibig kon: 

—Yu ñimbabe gatøgucha kan maya yanatø ufichab gur cha. 
Trugurrimbe nan karua ørøbigweisrømay gato inrrab gur cha. 
34Inchen na ibene, ñimbe labendø, nane wetørranrrab gaimanrrun 
cha. Kato tru na wanrrab yaisrømbe ñimbe amrrab gaimanrrun— cha. 

35Inchene judíosmerabe nømasiyaitø trenchib payibelo gon: 

—Ø møøbe ¿chumay inrraindah? cha, nam wetørramgaibe. Kabe 
étru judfosmera griegosmerai utusrø amba warabelaisrømay ya, tru 
griegosmeran kusrenanrrab inrrab inda, chindah cha? 36 :Øyeebe 
mando tah? cha, tru: “Nan lappe, labendø, nane kalanrrun” chib. 
Katø: *Na waisrømbe fiimbe amrrunrrab gaimanrrun” chippe.— 


Øsig kømigwan tranøb pi 


37 Incha tru srabe gwaløm, fiesta purø tabig purayam gwaløm 

Jesúsbe pasramisra, mur waminchib trenchibig kon: 
—Møikkøben pimulgwaibe naimay arrua, muchi cha. 38 Tiuswei 

wamwan porigu maig taig, møikkøben nan kørebiibe nui 

manrraugurrimbe managuen kølømø bimera lulrrun— cha. 

39 Øyeeg chippe, Jesúsbe tru nun kørebeløbe Espíritu Santon 
utønrrab gøn cha, truigweimburab trendaig køn. Pos katogucha 
Espíritun tranimfig srø gøben, kaguende Jesúsbe purø nuig puro 
tabig tørigwan utømø srø gua. 


Misaamera nøørøtø misrøb 


40Inchen møiløgøsrøn tru nu misag søtøyuelø nø wamindiilan 
mørabe, trenchibelø gøn: 

—libeguende, Tius maig karuigwan eshkabig, tru møg køn— cha. 

41 Inchen kaneløbe trenchibelø gøn: 

—libe Cristo gøn— cha. 

Inchen katøganeløbe trenchibelo gon: 

—¿Cristogan Galileagurri attraitarru? cha. 42Cristobe Davidwei 
misagugurri arrub, kato tru David tsui pueblo, Beléngurri 
attrabig køn cha. ¿Tiuswei wamwan pørigube yamba trenchibig 
kømuitarru?”— cha. 

43Incha misaabe Jesúskurrindo nømdø ke nøørøtø misrøb 
chab tarømisra, 44møiløbe kemørtrab inchendø, møikkucha 
chinchimeelø gøn. 


Judíosmeran karubelø Jesúswan køremub 


45Incha tru Tiuswei yau chigøben puraimønrrai ashib 
pønrrabeløbe tru sacerdotesmeran karubeløba, fariseosmeraba 
purraisrø gatø pubene, truiløbe nømune trenchibelø gøn: 

—d¿Jesúswane chindimba sruamrrumøgue?— cha. 

46Inchen tru ashib pønrrabeløbe trencha løtabelø gøn: 

—iKan managuen ø møg lataibe muguen wamindig 
kaagøn!— cha. 

47 Inchene fariseosmerabe trenchibelø gøn: 

—Kabe ¿may waminchen fiimgucha tabig chitanmab tru gúindo 
kørewa bønrrappeendi? cha. 48Kabe ¿namui ashib karubelø gúi, 
fariseosmera gúi møikkøben truiløma nun køreitarru? cha. 49 Pøs 
i misag søtø tru maig maramigwan martrai Moisés pørigwan 
ashmeeløbe larrø kaig nebuim bønrrønrrai pønsrailø gøn— cha. 

50Inchen Nicodemo, tru srøtøzhiitø Jesúswan yem ashchab ibig, 
tru fariseosmerai utuibe trenchiptinchibig køn: 

51 —¿Tru maig maramigwan martrai namui pørikkan kan 
møwan chi marig kuitashchab ashchab, nø wamindigwan 
mørøbmerrig mørmubendøgan kaigyu pasrønrrai pasrøbig 
kuitarru?— cha. 

52Inchene nømbe trencha løtabelø gon: 

—¿Kabe ñigucha galileasriitøwein gøtirru? cha. Tiuswei wamwan 
porigwan maig chibig køtashchab ñiguen tab ashchig chibelø 
gøn, Tius maig karuigwan eshkab møg Galileagurrimbe muguen 
kurrømuig kuin gúi, ñiguen ashchabguen— cha. 

53Inchabe yandø møitøgucha yamay chab ambubelo gon. 

Ishug keebaig købendø, katoganba kaig 
marøb tsuben merrarrainabig 


8 1Inchen Jesúsbe Olivos Tunsrømay ya, 2katø gwaløm tør- 
rraben, katø Tiuswei yaumay arrubene, maya misaabe nun 
kemallen, nøbe wamisra, kusrenanøb mendabig køn. 

3Inchen tru Moisés pørigwan kusrenanøbeløba, 
fariseosmerababe kan kasharawa ishug kaig marøb tsuin gøben 
merrarrawa, Jesúsweimay srua amrrua, truyu purrabelai tøbøtag 
pasrabe, 4 Jesiswan trenchibelø gon: 

—Kusrennøbig, i ishuwane kaig marøb tsuben ke truyu 
merrarraig køn cha. 5Trube, tru maig maramigwan martrai Moisés 
pøriibe øyeeg ishumburmerane sruutøga peta, kweetsingarubig kon 
cha. Treeg kobene, trube, ¿ñibe manchinrragu?— cha. 

6Nømbe øyamay payippe, mando inchibig kotasha, chigøben chi 
køptørre trencha mørøbelø gon. Inchene Jesúsbe utsøbasra, tasig- 
unøtøga pirau pørøb mendabig køn. 7Inchen ke payibig bayen, kato 
kurraashabe, nømune trenchibig køn: 

— Nim møikkøben kaig marig chigaibe, truimerrig pølbasra 
sruutøga nun peto bøs— cha. 

SIncha gato Jesúsbe utsøbasra, pirau pørøbig, børøbig kon. 
9Inchen nømbe tru nø trendaigwan mørabe, mas kølleelømerrig 
kan gan pera pølbasra, webamba ambub mendabelø gon, Jesúsba 
tru ishug truyu pasrabiibatø gørrømisram. 10Inchen Jesúsbe 
kurraashabe, trenchibig kon: 

— Au, ishug ¿kaneløbe chu ambah? cha. ¿Mugucha ñune mora 
meganrrai chi marmuitarru?— cha. 

11Inchene nøbe trenchibig køn: 

—Kasuku, mugucha nane treeg marmøtan— cha. 

Inchene Jesúsbe trenchibig køn: 

—Kato nagucha ñune chi marmumønrrun cha. Inrrø, chibig køn. 
Møingurrimbe katø kaig martra gømø— cha. 


Jesús yu pirau maya misagwei tor 
12 Jesúsbe kato fariseosmeran trenchib waminchibig køn: 
—Nabe yu pirau misagwei tør gur cha. Inchen nai mendig 
uñibiibe managuen løstøyu ufimøtø, tru øsig kømig tørwan 
tøgagønrrun— cha. 

13Inchene fariseosmerabe trenchibelø gon: 

— Nibe maig kuigwan eshkab waminchippe, ka ñuimburapto 
wamindan cha. Treekkurri ñui wamindiibe ka isato gøn— cha. 

14Inchene Jesúsbe trencha løtabig køn: 

—Maig kuigwan na naimburaptø wamindinguen, na wamindiibe 
isa wamindig kømøn cha. Kaguende nabe na chugurri arrigwan 
ashib, katø chumay yamigwan ashib inchar cha. Trune ñimbe 
na chugurri arrigwan ashmøwei, ni chumay yainguen ashmøwei 
indan cha. 15Nimbe maig maramigwan asha marøppe, møguelø 
maig isua marøbelø gøben, ñimbe treeg isua marøbelø gøn cha. 
Trune nabe mungucha maig maramigwan treeg mara ashmíig kur 
cha. 16Inchen tru maig maramigwan na asha maringuen, truibe 
maig maramigwan sølgandø asha marig isa gømø, treeg kon 
cha. Kaguende nabe nato gomoto, nai Møskai nan karua ørøbiiba 
misra marar cha. 17 Maig maramigwan martrai ñimui pøriiløyuma, 
trenchibig pørig pasran cha, maig kuigwan ashibelø møguelø 
pailø treetøweih eshkaikkurrimbe, isa gømøn chibig. 18 Pøs 
naimburabigwan maig kuigwan eshkabiibe natowein gøben, kato 
nai Møskai nan karua probikkucha naimburabigwan maig kuigwan 
eshkan— cha, trenchibig kon Jesúsbe. 

19Inchene nømbe trencha payibelo gon: 

—Nui møskaimbe ¿chu basra?— cha. 

Inchene Jesúsbe trencha løtabig køn: 
—Nimbe nan ashmøwei, nai Møskawan ashmøwei indan cha. Nan 
ashibelø gúimbe, nai Møskawangucha ashibelø gøbsruinrrun— cha. 

20Tilan waminchib pasrappe, Jesúsbe tru Tiuswei yau 
Tiusweyasig an busrim bulu kusrenanøb pasrøwa, trendaig køn. 
Inchen mugucha kemørtrab inchimeelø gøn, kaguende nun treeg 
maramig pumø srø gøben. 


*Na yamsrømbe fiimbe amrrunrraamøn” 


21 Incha Jesúsbe katø trenchibig kon: 

—Nabe inrrainchar cha. Inchen ñimbe nane lappe, labendø, 
fiimbe fiimui kaig marøb amønainuutø kwanrrun cha. Pøs na 
yamsrømbe ñimbe amrrunrrab gaimanrrun— cha. 

22Inchene judíosmerabe nømdø trenchibelø gon: 

—¿Kabe nøasiitø kwanrrainchippeendi? cha: “Na yamsrømay 

iben, ñimbe amrrunrrab gaimanrrun” chinrrappe.— 

23Inchene Jesúsbe nømune trenchibig køn: 

—Nimbe yuelo gøben, nabe palasriig kur cha. Ñimbe yu pirauelø 
gøben, trune nabe yu pirauig kømur cha. 24Inchawei treekkurri nabe 
fiimun trendaig køn cha: *Nimbe kaig marøb amønailøyutø kwanrrun” 
cha. Kaguende ñim nan na gúitamab isua køreimuikkurrimbe, ñimui 
kaig marøb amønailøyutø ñimbe kwanrrun— cha. 

25Inchene nun trencha payibelø gøn: 

—Trube, ¿ñibe mu gugu?— cha. 

Inchene Jesúsbe trencha løtabig køn: 

—Srøsrøgurri na ñimun maig eshkab arrig, truig køn cha. 
26Nabe ñimun chigøben wamindamig truba tøgagur cha, ñimbe 
øyeelø gon damig. Inchen nan karua ørøbiibe isa gømø, cierton 
waminchibig køn cha. Inchen na yu pirauelan wamindiibe na nun 
wamindi mørigwan, trunun waminchar— cha. 

27 Inchen Jesúsbe nui Møskawan waminchen, nømbe ni chiwan 
wamindinguen wetøgørrømeelø gøn. 28Treekkurri Jesúsbe nømune 
trenchibig køn: 

—Nimbe tru Møg Misra Arrubigwan mesra pala kusrabene si, 
nabe na gúi ñimbe nebua ashib, katø chiwandøgucha marøppe, 
ka naimburaptø marmøtø, iilan waminchippe, nai Møskai maig 
kusrenanigwan waminchibig kuin gúi nebua ashib inchun cha. 
29Kaguende nan karua ørøbiibe naba basrab, katø nøbe nandø 
elachimøwei indig køn cha. Pøs nabe managucha marøppe, nø tab 
gúi wanrrai treegwandø marøbig kur— cha, trenchibig køn. 

30 Jesús iigwan waminchene, truba yamelø nun kørebelø gon. 


Tiuswei ureemeraba, kaig marøptø amøfiibeløba 


31 Incha tru judíosmera nun kørebelane Jesúsbe trenchibig køn: 
—Na maig wamindiilan fiim trunun møra marøb pønrrøwabe, 
isa gømø, nai mendig amøfiibelø gønrrabguen cha. 32Incha fiimbe 
tru newan ciertonigwan nebua ashene, tru ciertoniibe fiimune 

iløsrkøbeløyugurri elatsiilø gønrrai martrun— cha. 
33 Inchen nømbe trencha løtabelø gon: 

—Nambe Abrahamweinukkurri amrrub misaamera guer cha. 
Nambe managuen mu karua srua gúindiig melømø misaamera 
guer cha. Nibe øyeebe ¿mando chigu? cha, “namun elatsiilo 
gønrrun” chinrrappe.— 

34Inchene Jesúsbe trenchibig kon: 

—Nabe ñimun isa gømø, cierton trendamønrrun cha: Mutøgucha 
kaigwan marøb pasrabiibe, tru kaig marøb pasraig, truitø 
kanawa srua yaig basran cha. 35Kan karuindiig megabiima yaube 
managatig kørrømisrmuben, trune kan nusrkaimbe si, managatig 
truyu kørrømisran cha. 36Inchawei Tiuswei Nusrkai ñimun kaig 
marøb melaigugurri elachene, ñimbe isa gømø, newan elatsiilø 
gønrrabguen cha. 37 Nimbe Abrahamweinukkurri amrrub 
misaamera gúi nabe ashaweim basrar cha. Inchendø ñimbe nane 
kwetchab inndan cha. Kaguende na wamindiibe ñimuinuube 
kørrømisrmøn cha. 38Nabe nai Møskaimba pasrøwa asigwan, 
truigwan waminchen, ñimbe ñimui møskawan mørigwan trunun 
maran— cha. 

39 Inchen nømbe trencha løtabelø gon: 

—Namui møskaimbe Abraham gøn— cha. 

Inchen Jesúsbe trenchibig køn: 

— Nim Abrahamwei nusrkalø gúimbe, trube ñimgucha, Abraham 
mari lataigwei marøbsruinrrun cha. 40Inchendø ñimbe møimbe 
nane kwetchab inndan cha, Tius mandø taig mørigwan na tru 
newan cierton waminchib møwane. iAbrahambe managuen øyeebe 
marmuig købig køn cha! 41 Nimbe ñimui møskai mariilan marøbelø 
gøn— cha, trenchiben, nømbe trencha løtabelø gøn: 

—Nambe mu mendaigwei tøgamisri ureemeragucha gømer cha. 
Nambe møskaimbe kandø tøgar guer cha, truibe Tius.— 

42Inchene Jesúsbe trenchibig kon: 

—Nimui møskai Tius kuimbe, trube, ñimbe nane 
undaarabsruinrrun cha. Kaguende nabe Tiusweinukkurri arrua, 
yu pasrar cha. Nabe ka naimburapto arrig kømøtø, nane Tius ørig 
køn cha. 43 Nimbe na wamindigwane ¿chindimbarre chugúinguen 
mørmeelø gøh cha? Na wamindigwan ñimbe mørmeelø guarre 
treendan cha. 44Nimbe ñimui møskai nugwaimandzigwei ureg kua, 
fiimui møskai maig palain gøben, fiimbe trunun marøb pønrran 
cha. Nugwaimandziibe srøsrøgurri kweechiptiig kua, managuen 
tru newan ciertonigube pasramisra marmíig køn cha, kaguende 
nuinuube ciertoniibe chigaa gua. Inchawei nø chigøben isa 
waminchippe, nø maig kua, treeg wamindan cha. Kaguende nøbe 
purø isaptiig køn cha. Incha nøbe isa wamindigwei møskain gøn 
cha. 45Trune nabe ñimun tru newan cierton waminchene, ñimbe 
nane køremøn cha. 46¿Nim møikkøben na chigøben kaig mara 

basrai ashkeh? cha. Trube na isa gømø cierton waminchene, ñimbe 
nane ¿chindimba gøremøgue? cha. 47 Kaguende Tiuswei unøbe, 
Tius wamindiilan møran cha. Trune fiimbe Tiusweyelø gømøwa, 
treekkurri Tius wamindigwane mørmeelø gøn— cha. 


Abrahamguen kømøwatø Cristobe manawei købig 


48 Inchene judíosmerabe Jesúswan trenchibelø gøn: 

— Nibe samaritano kan kwaimandzig tøgaig køn chippe, nambe 
sølwein chibrain gøn— cha. 

49Inchene Jesúsbe trenchibig kon: 

—Nabe kwaimandzig tøgaig kømur cha. Treeg kømøtø, nabe 
marøppe, nai Møskawan tab indig kønrrai marar cha. Trune ñimbe 
nane maig købash inndan cha. 50 Nabe nan maya nuguen tab 
inchaindø lamur cha. Inchendø kan køn cha, naimburab nan tab 
inchai lab, katø maig maramigwan asha marøb inchibig. 51 Nabe 
ñimun isa gømø, cierton trendamønrrun cha: Na maig taigwan 
mora marøbiibe managuen kwamigwan ashchaamøn— cha. 

52Inchene judíosmerabe trencha løtabelø gon: 

—Mpimbe si, aser cha, ñibe kan kwaimandzig tøgaig kui. 
Abraham lata, Tius maig karuigwan eshkabelø lata chab gwaben, 
trune ñibe: “Na maig taigwan møra marobiibe managuen 
kwanrraamøn” dan cha. 53¿Kabe ñigan namui møskai Abraham 
lataguen gømø, mas nuig kotirru? cha. Truibe kwaben, katø tru 
Tius maig karuigwan eshkabelo lata chab gwaig køn cha. <Nibe mu 
gurmab isugu?— cha. 

54Inchen Jesúsbe trencha løtabig køn: 

— Na naasiitøwei maya nuguen tab inchib pasraibe, trembe 
chi marmuinguenig køn cha. Nan maya nuguen tab gønrrai 
marobiibe nai Møskain gøn cha, tru ñim ñimui Tius køn daig, 
truig. 55 Inchendø ñimbe nune ashmeelø gøn cha. Trune nabe si, 
ashibig kur cha. Na nun ashmíig kur” taimbe, trube, ñim latawei 
isaptiig kobsrubrainrrun cha. Pøs nabe nun ashib, katø nø maig 
taigwan møra marøb inchibig kur cha. 56 Merrabsrø ñimui møskai 
Abrahambe nain gwaløm punrrabigwan asha, truba kasraaraig køn 
cha. Incha ashabe, truba kasrag kui indig køn— cha. 

57Inchene judíosmerabe Jesúswan trenchibelø gon: 

—Ni cincuenta añosikken gømubendø, ¿ñigan: “Abrahamwan 

nebua ashibig kur” chitirru?— cha. 

58Inchene Jesúsbe løtappe trenchiptinchibig kon: 

—Nabe ñimun isa gømø, cierton trendamønrrun cha: 
Abrahamguen kømøwatø, Na Gur— cha. 

59 Treekkurri nømbe Jesúswan sruutøga petønrrab srug kusruben, 
nøbe trubabig køn. Incha Tiuswei yaugurri webya, ibig køn. 


Kan møg kerrigu ashmíigwan Jesús tamarøb 


9 1 Jesús kanbalø pureb pasrowabe, kan møg srøsrøgurri kerrigu 
ashmíig kal-laweigwan ashibig køn. 2Inchen nui kusrenanøb 
pera uniiløbe trenchibelø gon: 

—Kusrennøbig, ¿o møg ashchab gaimabig kal-lanrraimbe, møig 
kaig marig kerah? cha. ¿Mpskalo kaig marikkurrin gøh? Kabe: 
énøasiitøwei kaig marikkurrin go, chinderah?— cha. 

3Inchene Jesúsbe trencha løtabig køn: 

— NØ kaig marikkurrin gømøwei, kabe møskalø kaig marikkurrin 
gømøwein gøn cha. Treeg kømøtø, Tiusbe nui maramburab 
mariilø tru ashmfigweinug kenamisrtrain gúig køn cha. 4Kwaløm 
gøbenbatø nan karua ørøbigwei maramigwan nambe marmø gømø, 
maramigwein gøn cha; kaguende yembe attrun cha, mugucha 
maramgaikke. 5 Na yu pirau uñippe, pirauelai tør gur— cha. 

6Incha Jesúsbe øyah chib pasrøwabe, pirau illimbi tucha, tru 
illimbitøga kaizhig chillig marabe, trutøga ashmfigwein gabyu 
srøløbig køn. 7 Inchabe trenchibig kon: 

—Siloé pisusrø maløwan kwallchab inrrø— cha. (“Siloé” chippe, 

*karua ørig” chib.) 

Inchen tru ashmíibe ya, maløwan kwalla, katø arruppe, ashibig 
arruptinchibig kon. 8Inchen nui ya bulueløba, katø tru *chigøben 
kettra” cha, miab wabigwan ashibelø gøbeløbabe trenchibelø gøn: 

—¿Tru “chigoben kettra” chib, miab wabiibe øigwein 
gømuitarru?— cha. 

Inchen kaneløbe trenchibelø gon: 

—Nøwein gøn— cha. 

Inchen katøganeløbe trenchibelø gøn: 

—Truig lataig asønabendø, nø gømøn— cha. 

Inchen nøbe nøashib trenchiptinchibig køn: 

—Nawein gur— cha. 

10 Inchene nømbe trenchib payibelø gøn: 

—¿Chincha ashibig misrku?— cha. 

11 Inchene nøbe trenchibig kon: 

—Kan møg, munchibe Jesús taig, chillig mara, nan kabmerayu 
srølabe, trenchitan cha: “Siloé pisusrømay ya, maløwan kwallchig” 
cha. Inchen nabe ya, maløwan kwallene, nai kabmerabe ashibig 
misrøptinndan— cha. 

12Inchen nune trencha payibelo gon: 

—¿Tru møøbe chu yah?— cha. 

Inchen ngbe: 

—Chindindø— chibig køn. 


Fariseosmera tru ashmfig købigwan truba payib srua gob 


13Incha tru kerrigu ashmíig købigwan fariseosmerai merrab 
pera ambubelø gon. 14Kaguende tru Jesús chillig mara, 
ashmfigwan tamarin gwalømbe isrin gwaløm gøbig kon. 15Incha 
fariseosmeragucha tru møwan katøyug payibelø gøn: 

—¿Mandg incha, ashibig misrku?— cha. 

Inchene nøbe trenchibig køn: 

—Kappala nane chillig srøldan cha. Inchen nabe malowan 
kwaliitø, ashibig misrinatan— cha. 

16Inchen møiløgøben fariseosmerabe trenchibelø gøn: 

—Kan øyeeg marøb møøbe Tiuswein gømuinrrun cha. Kaguende 
isrin gwalømwan ke isrin gwaløm gømui lataig marøbig køn— cha. 

Trune katøganeløbe trenchibelø gøn: 

—¿Kan kaig marøb møøbe øyeeg Tius nøba pasrain gúi asha 
gømig mariilø mana martrab gø?— cha. 

Incha yandø nømdø ke nøørøtø misrøbelø gøn. 17 Inchawei tru 
ashmíig købigwane katøle payibelø gon: 

— Nibe, ¿tru møweimburab manchinrragu cha, tru ñui kabmeran 
tamarig kobene?— 

Inchen nøbe løtappe trenchibig kon: 

—Nabe Tius maig karuigwan kan eshkab møg kon 
damønrrun— cha. 

18Inchen gatøgucha judfosmerabe kørenrrab inchimeelø gøn 
ke ashmfig købig kua, katøle ashibig misritamappe. Incha tru 
tamarinabigwei møskalanguen amrrunrrai wama, 1? nømune 
trenchib payibelø gøn: 

— lig tru ñimui nusrkain gúitarru cha, tru ñim kerrigu ashmíig 
kal-lan? daig. ¿Trube, møimbe mando incha ashibig misrah?— cha. 

20Inchene møskaløbe trenchibelø gon: 

—Namui nusrkaiwein gon cha, tru kerrigu ashmíig kal-labig. 
21Inchendø ashibig misrtrappe, mando indigwane nambe trunune 
ashmer cha. Kato ya ashibig misrtraimbe kabmerane mu tamarin 
gúi namgucha ashmer cha. Ñimbe nunashib payay chibelø gon, 
yandø kølig køn cha, nøashib maig kuigwan eshkanrrun— cha. 

22Moskalo pyeeg chippe, judíosmeran kørig køptørre øyeeg 
chibelo gon, kaguende judíosmerabe møikkøben: “Jesúswan 
Cristo gon” chibigwane nømui tulundzuni yaugurri wegutchab 
waminchaguen gøben. 23Incha treekkurri møskaløbe trendaig 
købig kon: 

—Nunashib payay cha, yandø kølig køn— cha. 

24Incha judíosmerabe tru ashmíig køb møwane katøle wama, 
trenchibelø gon: 

—Tiuswane maya nuguen tabig waminchi cha. Nambe tru møøbe 
kaig margbig kui asha guer— cha. 

25Inchene nøbe trenchibig køn: 

—¿Kaig marobig køh? Kabe: ¿Kaig marmíig kø, chindi? Nabe 
trunune ashmur cha. Nabe kerrigu ashmíig købig kuig, møimbe 
yandø na ashibig misrigwan nabe trunune isua basrar— cha. 

26Inchen katøyug bayibelø gon: 

—¿Chi marta? cha. ¿Ashibig misrtraimbe mandinda?— cha. 

27 Inchene nøbe løtappe, trenchibig køn: 

—Yamba chab eshkaben, émørmeelø go chindah? cha. 
¿Chindimbarre katøyug møramig balaingøgue? cha. <Nimgucha 
kabe nui mendig amøfiibelø misrøg køtah?— cha. 

28Inchene nømbe nun trømbøig tsalø wamabe, trenchibelø gøn: 

—Nibeguende tru møwei mendig pasran cha. Trune 
namuimburappe, nambe Moisés maig chiben treegwan bønrrabelø 
guer cha. 29 Moiséswane Tius wamindig kui nambe ashibelø 
guer cha. Trune tru møwane chuig kuinguen nambe ashmeelø 
guer— cha. 

30Inchen tru møøbe trencha løtabig køn: 

— Pøs, kan øyeegweinrre mandø gúinguen møramgaig, ke kwaara 
asamdiig tabig køn cha. Nimbe chugurri arringuen ashmuben, trune 
nane kabmeran ashibig martan cha. 31 Nambe trendø ashibelø guer 
cha, kaig marøbelane Tiusbe mørmíig kuin gúi, trune møikkøben nun 
køriibala tabig waminchibigwane nøbe mørøbig kui. 32Managuen kan 

kal-lainukkurri ashmíig kal-labigwan mu tamaran daig manasrøngurri 
mugucha wammøra gømøn cha. 33Tru møg Tiusweinukkurri arrubig 
kømuimbe, chigucha martrab gaimain gømbala— chibig kon. 

34Inchene nømbe trenchibelø gon: 

— Ni, yeeg kaig mariitø netsaig kal-lawaig købendø ¿namungan 
ñibe kusrenanrrab indirru?— cha. 

Incha nømbe nune judíosmera tulundzuni yaugurri weguchibelø 
gon. 


Tiusweiwan ashibelo guer chibendo, ashmeelo 


35Inchen Jesúsbe tru ashmíig købigwan judíosmera tulundzuni 
yaugurri wegutsin gøn daig wammøra, nun katabe, trenchibig kon: 

—¿Nigan tru Møg Misra Arrubigwan kgretirru?— cha. 

36Inchene tru møøbe trencha løtabig kon: 

—Au, Kasuku, ¿truibe mu gøh? cha, na nun kørenrrab— cha. 

37Inchene Jesúsbe trenchiptinchibig køn: 

— Nibe ashibguen indan cha. Ñiba waminchib pasrabig, nabe 
truig kur— cha. 

38Inchene tru møøbe trenchibig køn: 

— iSefior, nabe ñun kører!— cha. 

Incha nun køriibala tabig waminchibig køn. 39Inchen Jesúsbe 
trenchibig køn: 

—Nabe yu piraumay arruppe, maig kønrrabigwan asha martrab 
arrig køn cha, ashmeeløbe ashibelø misrtrai; Inchen ashibeløbe 
ashmeelø misrtrain— cha. 

40 Inchen møiløgøsrøn fariseosmera Jesúsba pønrrabelø tru 
trendaigwan mørabe, trenchibelø gøn: 

—¿Kabe namgucha kabgar ashmeelø gøbra chindah?— cha. 

41 Inchene Jesúsbe løtappe trenchiptinchibig køn: 

— Nim ashmeelo gúig kuimbe, ñim kaig marig chigar 
gøbsruinrrun cha. Inchendø møimbe ñim *ashibelø guer’ chib 
pønrraikkurri ñimui kaig mariiløbe ñimuinug pasrabwei indan cha. 


Ubishameran tulisha kanbalatø keerigwan kemesra waminchib 


10 1”Nabe ñimun isa gømø, cierton trendamønrrun cha: 
Ubishameran tulisha kanbalatø keerinug tru yaskabwan 

guebimøtø, nøørø pegwan guebibiibe, truibe niliig, katø maig 
købash marøb wesrabig, treeg køn cha. 2Trune tru yaskabmay 

guebibiibe si, tru ubisha ashibig køn cha. 3Yaskab gurøb 
pasrabiibe nø kebinrrai yaskabwan kuren, ubishamerabe tru 
ubisha ashibigwei wamwan mørøbelø gon cha. Incha nøbe nui 
ubishameran nømui munchiwan, nømui munchiwan wama, tru 
keerinukkurri wambig wesrun cha. 4 Yandø kerrigu nuielan 
chab wesrawabe, nøbe ubishamerai merrab iben, ubishamerabe 
wendautø ambubelø gøn cha, kaguende nui wamwandø tsabø 
mørøbelø gua. STrune kan asiimíig pegwane managuen wendautø 
amrraamøn cha. Nuinukkurrimbe luløptinchun cha, kaguende 
asiimeelai wamwane mu gúi mørmeelø gua.— 

6Jesúsbe iigwan 'øyeeg lataitøwein gøn” cha, kemesra 
waminchene, øyeeg chippe, chiwan wamindinguen mørmeelø gøn. 


Jesús, tru Ubisha Ashibig Tabig 


7Incha Jesúsbe katø nømun trenchibig kon: 

—Nabe fiimun isa gømø, cierton trendamønrrun cha: Ubishamera 
kebambig yaskappe na gur cha. 8Mayeeløba na arrumøwatø 
amrrubeløbe nileelø, maig købash marøb nila wesrabelø gøben, 
ubishamerabe nømune mørmuig køn cha. 2Nabe yaskab gur cha. 
Møikkøben nai yaskabwan kebarrubiibe kaigyugurri wesraig 
kønrrun cha. Truibe kebib, webarrub llirab uña, pumera mamelø 
wetørranrrun cha. 

10”Kan niliibe nilønrrappah, kwetchappah, ka pinishinrrappatø 
arruben, trune nabe arruppe, srøig øsig kømigwan tøgagønrrai 
arrur cha, trurrigu tøgagømburab tøgagønrrai. 11 Nabe 
ubishameran tru purø tab ashibig truig kur cha. Tru ubishameran 
tab ashibiibe nui øsig kuigwan ubishamerayasig purøbasran cha. 
12Trune tru ka anweindø ashibiibe ubisha mabig lobo arri ashippe, 
ubishamerane chinchaindø luløptinchun cha, kaguende tru 
ubisha ashibig kømøwei, katø ubishameragucha nuielø gømøwein 
gúimba. Inchen lobobe ubisha søtøyu kelula, merrarraben, yandø 
tru ubishamerabe nøørøtø misran cha. 13Tru anweindø ashibe 
luløptindan cha, kaguende anwandø isubig kua, ubishamerane 
nøm gusrenrraindø. 

14-15”Nabe ubishameran tru purø tab ashibig truig kur cha. Nai 
Møskaimbe nan tab ashen, nagucha nai Møskawan tab ashar cha. 
Øyeetøwei nabe nai ubishameran ashen, nømgurringucha nane 
ashibelø gøn cha. Incha nabe nai øsig kuigwan ubishamerayasig 

purøbasrar cha. 16Nabe katøgan ubishamera tøgagur cha, i tulyuig 
kømeelø. Truilangucha nane pera arrumig palønrrautan cha. 
Truiløbe nai wamwan mørtrun cha. Trumaybe ubisha søtømera 
kandø misren, ubishameran ashibikkucha kandø gønrrun cha. 

17”Inchawei nai Møskaimbe nan undaguig køn cha, kaguende 
katøle utønrraptø, nabe natøwei nai øsig kømigwan tranig 
kuimba. 18Nane nai øsig kuigwan mugucha kerranrraamøtan 
cha. Treeg kømøtø, na naashib tranar cha. Nabe øsig kuigwan mu 
mandamgaig tranamig tøgagøb, katø mu mandamgaig katøle na 
utamig tøgaig kur cha. Øyeeg maramigwane nabe nai Møskawan 
utig køn— cha, trenchibig køn Jesúsbe. 

19Inchen øyeeg wamindigwan judfosmera mørabe, katøguen 
nøørøtø misrøbelø gon. 20Incha møiløgøben trenchibelø gon: 

—Kwaimandzig tøgaig kua, chugúinguen mormíig basran cha. 
¿Chinchabrre mørgue?— cha. 

21Trune kaneløbe trenchibelø gon: 

—¿Mu kan kwaimandzig tøgaikkan pyeeg waminchaitarru? 
cha. ¿Kabe kan kwaimandzikkan ashmeelan tamartraitama 
chindah?— cha. 


Judíosmera Jesúswan kaashib 


22Inchen Jerusalénsrømbe fiesta marob gøbig køn, tru merrabsrø 
Tiuswei yawan Tiusweindø gønrrain cha trangb marigwan katøle 
trunun isunrrab. Inchen larrø bishim bølmera gøbig køn. 23Inchen 
Jesúsbe tru Tiuswei yau tru yaguetawan, Salomónwei yaskab tainug 
llirab ufiene, 24truyu judíosmera tulsruabe, trencha payibelø gon: 

—¿Nam mu gúinguen mørmfig melønrrai managatiirre øyeetø, 
øyeetø namun tøgagønrragu? cha. Isa gømø, ñi Cristo guabe, trube, 
kanmaytø kelarrab eshkau bøs— cha. 

25Inchene Jesúsbe trencha løtabig kon: 

—Yamba fiimun eshkaben, ñimbe na Cristo gúitamab køremøn 
cha. Na nai Møskawei munchiyu na chigøben mariilø, truiløbe 
naimburab treegwein gøn chib eshkan cha. 26Inchendø fiimbe nai 
ubisha utuelø gømøwa, nane køremøn cha. 27 Nai ubishamerabe nai 
wamwan mørøbelø gøben, nagucha nømun ashibig kur cha. Incha 
nømbe nai mendig amrrubelø gøn cha. 28 Nabe nømune managatig 
øsig kømigwan tranen, managuen pinønrrabelø gømøwei, katø 
nai taskugurrimbe mugucha kerranrraamøn cha. 2” Nai Møskai 

nan truilan trangbiibe mayeelan purab nuig køben, Møskawei 
taskugurrimbe mugucha kerranrrab gaimanrrun chibig køn. 
30Naba, nai Møskaimbabe kandø guer— chibig køn. 

31 Inchene judíosmerabe kwetchab srug muta petønrrab katøguen 
srug kusruben, 32 Jesúsbe trenchibig køn: 

—Nabe nai Møskaweimburabelan ñimui merrab chigøben 
purø nørreelø marøb kenamarig køn cha. ¿Tru na treeg 
tabig mariiløyu, møig kalø gúindørre nane sruutøga 
betonrrainchigue?— cha. 

33Inchene tru judíosmerabe trenchibelø gon: 

— Nam sruutøga petappe, ñi tabig marikkurrin gomoto, ñi 
Tiusweimburab puro rrømbøig wamab, tru ñibe ka møøtø 
gøbendø: *Tius kur” chib pasraikkurrindø nambe petønrrab 
inder— cha. 

34Inchene Jesúsbe nømune trenchibig kon: 

—¿Tru maig maramigwan martrai ñimui pørigube øyeeg 
chibig pørig pasrømuitarru cha: *Nimbe tiusmera gøn” 
cha, Tiusbe trendan taig. 35Tru Tiuswei wam pørigwan 
wamindinabelandøguen: “Tiusmera gon” cha wamig købene, 

(katø tru Tiuswei wamwan porigwane ka treeg kønmab ashatø 
tarømarøptindamig kømøn cha,) 36trube, Møskai nuyasiitø 
tarømara, yu piraumay karua ørig: “Na Tiuswei Nusrkain gur” 
chibene: “Nibe puro rrømbøig wamab pasran” cha, ñimgan 
trenchib gøtirru? cha. 37Nai Møskai mariilan na marmubene, trube, 
køremørrunrrigay cha. 38Inchen nai Møskai mariilan na marene, 
trube, nan nui Nusrkain gúitamab køremuindøgucha, tru na 
mariilandøguen kørey chibig køn. Nai Møskaimbe nainug basrøben, 
katø nabe nai Møskaweinug basrabig kuin gúi nebua ashib, chigúi 
mørøb inchappe.— 

39Inchen nømbe katøguen Jesúswan merrarrawa, sruamrrab 
inchen, nøbe nømui utugurri iptinchibig kon. 

40Incha Jesúsbe tru Jordán pi ambøgatøsrømay katø ya, truyu 
kørrømisrøbig køn, Juan tru srøtøzhiitø misaameran pi umbu 
ulsrøb uniisrø. 41 Inchen misaamerabe Jesúsweimay truba nu 
ambabe, nømdø trenchibelø gøn: 

—Juanbe Tius nøba pasrain gúi asha gønrrai mariilø marøppe, 
marmuindøgucha, ø møweimburab nø chi wamindiiløbe kerriguba 
isa gømubwei indin gøn— cha. 

42Incha misaamerabe Jesúswan truba nu kørebelø gon, 
truyube. 


Lázaro kwaig 


1 1 1Kan mgg Lázaro taig Betania pueblosriig tru Maríaimba, 

Martaimba nuchaabe kwanrrø tsubig køn. 2Tru Maríabe, 
Sefiorwei srøb pala tru purø may irrabzhigwan lusha, nui srøbwan 
pusruutøga pinømørøbig købig, truig køben, tru Lázaro kwanrro 
tsubiibe nui nuchag købig køn. 3Inchen tru nui pa nuchaløbe 
Jesúsweisromay karua orgbelo gon: 

—Señor, ñi undaaraibe kwanrrø tsun— cha, eshkanrrai. 

4Inchen Jesúsbe trunun mørabe, trenchibig køn: 

—Tru kwanrrgbe kwam gwanrrø gomoto gøn cha. Treeg kømøtø, 
Tiuswei maya nuguen tabigwan kenamaramigweyasig køn cha, 
treeg mariitoga Tiuswei Nusrkawan maya nuguen tabig marig 
kønrrai.— 

5Jesúsbe Martanba, numøsrawanba, nuchawanba truba 
undaguig kwagucha, 6tru Låzarobe kwanrrø tsun daingucha, tru 
nø tsuinug katøgucha Jesúsbe pa gwaløm srarrabig køn. 7Incha 
nøbe nui kusrenanøb pera uniilan trenchibig køn: 

— Judeasrømay katø amun— cha. 

8Inchene nømbe trenchiptinchibelø gon: 

—Kusrennøbig, judíosmera trusrø yamba ñun srug muta, peta 
ñun kwetchab inchib gúig yandø yanatø gøben, étrusrømay katø 
inrrapteh?— cha. 

9Inchene Jesúsbe trenchibig køn: 

—¿Kan mawabe doce uras tøgaig kømuitarru? cha. Pøs, kan 
kwaløm ufiibiibe srurrengwamøn cha, kaguende yu pirau 
tør pilimba. 10Trune kan yem uñibiibe srurrengwanrrun cha, 
kaguende yembe tør chigaig løstiig kua.— 

l11Inchabe gato Jesúsbe trenchibig kon: 

—Lázaro namui trendø asiibe kiain gøn cha. Inchendø nabe nun 
kasrønanrrab inrrab— cha. 

12Inchene nui kusrenanøb pera uniiløbe trenchibelø gøn: 

—Señor, trube, kiptø tsuibe, treebe tammisrtrab gúinrrun— cha. 

13Jesúsbe Lázaro kwain gøn cha waminchib pasrøben, trune 
nui kusrenanøb pera uniiløbe: “Ka kib tsun” chitanmab isua 
bønrrabelø gon. 14Inchabe Jesúsbe tørgandø trenchibig kon: 

—Lázarobe kwabguen indan cha. 15Nane ñimuimburappe tabguen 
gøtan chibig køn, truyu na mu gaagúikkurri, kaguende trumaybe 
fim nan kgrenrrain cha. Trube, nun ashchab amun— chibig kon. 

16Inchene Tomás, tru Gemelo taibe, tru katøgan kusrenanøb 
pera uniilan trenchibig køn: 

—Namgucha, trube, amun cha, nøba kegøtø kwanrrab.— 


Jesúsbe kwabelanguen øsiiranøbig 


17Incha Jesús puabe, Låzarone sørig chabguen pib gwalømguen 
purayain gúin gúi ashibig køn. 18Betaniabe Jerusalén bulutø gøbig 
køn, truyugurri kan pøn kilómetro gøsrønsrø. 19 Inchen judíosmerabe 
Martanba, Maríanba nuchag kwain gøben menrra isui inchimønrrai, 
lincha burrønrrab truba yam amrruin gøbig gon. 20Inchen Martabe 
Jesús pub arrun daig mørøppe, katønrrab webiben, trune Maríabe yau 
ka gorromisrobig køn. 21 Inchabe Martabe Jesúswan trenchibig køn: 

—Señor, ñi yu tsuig kuinguen nai nuchag kwamumba cha. 
22Inchendø møingucha Tiuswan ñi chi miabendø, trannrrab gúi 
ashar— cha. 

23Inchene Jesúsbe Martane trenchibig køn: 

—Nui nuchaabe katøle øsiiranrrun— cha. 

24Inchen Martabe trenchibig køn: 

—Nabe ashaweim basrar cha, tru kwabelø srabe gwaløm katøle 
øsiiraben, Låzarobe øsiirabwei inchab gúi.— 

25Inchene Jesúsbe nune trenchibig kon: 

—Katole øsiiramiba, øsig kømibabe na gur cha. Nan kørebiibe 
kwawagucha, øsig kønrrun cha. 26Inchen mutøgucha øsig uñibig 
nan kørebiibe managucha kwanrraamøn chibig kon. éligwan 
kgretirru?— chibig kon. 

27Inchene Martabe trenchibig køn: 

— Nai Señor, øø, cha. Nibe tru Cristowein gúin gúi kørewa basrar 

cha, tru Tiuswei Nusrkai yu piraumay attrabig kobig.— 


Jesús kishib 


28Truigwan chab rrenchabe, Martabe numøsrai Marfan 
wamønrrab ya, nundø nilo trenchibig kon: 

—Kusrennøbiibe yu pua, ñun waman— cha. 

29Inchen Maríabe mora mallatø kurra, Jesúswan ashchab ibig 
køn. 30Inchen Jesúsbe katøgucha puebloyu pumø, tru Marta 

katinuutø srø basrabig køn. 31Inchen María truba mallatø kurra, 
webyai ashippe, judfosmera tru yau nun menrra isui inchimønrrai 
lincha purrabeløbe wendautø ambubelø gøn, sørin dulsrø kishchab 
yaitamab isua. 

32Inchen Maríabe Jesús pasrainug puabe, nui merrab trenchib 
tombonsrobig kon: 

—Señor, fi yu tsuig kuimbe, nai nuchag kwamumba— chib. 

33Inchen Jesúsbe Maríaba, katø tru lincha amrrubelø 
judíosmeragucha kisi ashabe, nuinetø truba rruba isui inchibig, 
kan mandøguen gømui inchib køn. 34Incha nømun trencha payibig 
køn: 

— Chu sørøgue?— cha. 

Inchene nømbe: 

—Sefior ashchab amø— chiben, 

35 Jesúsbe kishibig kon. 36Inchen judfosmerabe trenchibelø gon: 

—Au, truba undaguig kwaasøna— cha. 

37 Inchen møiløgøsrønbe nømdø trenchibelø gøn: 

—I møg tru kab ashmfigwanma tamarøbiibe, ¿Lázarongucha 
kwamønrrai inchibsrumoshta?— cha. 


Lázaro kato øsiirab 


38Inchen Jesúsbe katøle nuinetø truba rruba isuim basrøwa, 
tru sørinug kemallibig køn. Truibe kan nu rrab gobig kon, 
kebambinuube kan nu sruutoga kasraikke. 32Inchene Jesúsbe 
trenchibig køn: 

—Srugwan kusruy— cha. 

Inchen Marta tru kwabigwei nuchaabe trenchibig køn: 

—Señor, yandø irrøraig kuinrrun cha. Kaguende kwaibe 
chabguen pib gwalømguen gøn— cha. 

40Inchen Jesúsbe nun trenchibig køn: 

—¿Yamba na ñun trenchib mørgøppeh cha, ñi nan kørewabe, 
Tiuswei tørguegwalmabigwan ashchabguen?— cha. 

41 Inchen yandø srugwan mendamaren, Jesúsbe srømbalaneb 
neeshabe trenchibig køn: 

—Nai Møskai, mayanguen ungwa, ungwa cha, kaguen 
nan mørtan cha. 42Nibe chu uraskucha nane mørøbig køn 
cha. Inchendø nabe øyeeg chippe, misaamera yu pøtøgatan 
pønrraikkurri trenchar cha, nane fii garua ørig kui kørenrrai.— 

43 Incha iigwan chab rrenchabe, truba mur wamabig køn: 
— iLåzaro, webamø!— cha. 

44Inchene tru kwabiibe tasiimeran srømmeran llensumeratøga 
kirrig, maløwane llensutøga pinappulig webarruptinchibig køn. 
Inchene Jesúsbe nømun trenchibig køn: 

—Picha, ibasay— cha. 


Jesúswan kemortrab waminchib 
(Mt 26.1-5; Mc 14.1-2; Lc 22.1-2) 


45Inchen judíosmera truba nu tru Marían ashchab amrrubeløbe, 
Jesús treeg marigwan asha, Jesúswan kørebelø gøn. 46Inchen 
truyu møiløgøsrøn fariseosmeraisrømay ambabe Jesús chi 
marigwan nømun waminchen, 47 sacerdotesmeran karubeløba, 
fariseosmeraba misra, tru maig maramigwan asha marøbelø 
Setenteelan wama, tulundzunabe, trenchibelø gøn: 

—¿Nambe mandø inchab? cha. Kaguende tru møøbe Tius 
nøba pasrain gúi asamig truba rruba mariilø kenamaran cha. 

48 Øyeetø martrai nam elachene, mayeeløba nun køreben, Romasrø 
karubeløbe amrrua, namui Tiuswei yawanba, namui maya 
misagwanba chab pinishinrrun— cha. 

49 Inchen møikkøsrøn nømui utuig, Caifás taig, tru bilawan maya 
sacerdotesmeran nø garub sacerdotebe trenchibig køn: 

—Kan fiimbe ni chigúinguen mørmøwa gon cha. 50 Maya 
misagwan ørøba pinisailø gøbgunrriibe, nam maya misagweyasig 
kan møøtø kwamikken søl gúi, treegwandøguen ashmeelø go 
chindah— cha. 

51Incha Caifásbe trenchippe, ka no trenchig køptø 
trenchimuig køn. Kaguende tru bilawan nøbe tru maya 
sacerdotesmeran nø garub sacerdote kuig køppe, Tius 
trenchinrrai isungaruben trendaig køn, maya judíosmerayasig 
Jesúsbe kwanrrab gon cha. 52Kato tru i maya misagweindø 
gømøtø, mayeelø Tiuswei ureemera truørø amba warabelan 
kanbalatø tulundzunamig kønrrai, treegweyasiiba gøn cha. 
53 Tru gwalømgurri judíosmeran karubeløbe Jesúswane 
kwetchab cha waminchibelø gon. 

54Treekkurri yandø Jesúsbe judfosmerai utube mayeelø 
ashchai ufimfig køn. Incha Judea biraugurri webya, kanbalø 
mu misag warab waraimønug tru buluwansrø, Efraín daig 
pueblosrømay ibig køn. Incha trusrø nui kusrenanøb pera 
uniiløba kørrømisrøbig køn. 

55Inchen tru judíosmerai Pascua Fiesta pumig yandø lamø 
baløben, wambig nøørøsrøngurri misaamerabe Jerusalénsrømay 
truba nebambubelø gøn, kaig marigwan chish misrtrab, tru Pascua 
Fiesta pumøwatø. 56 Jesúswan lab amoña, Tiuswei yau purrøwabe, 
nømdø kangurrin gangurri trenchib payiyabelø gøn: 

—¿Nimbe maig isugue? chib ¿fiestayumaybe ni arrubguen 
inchimuisruandø?— chib. 

57Inchen sacerdotesmeran karubeløba, fariseosmerababe karuin 
gøbig køn, møikkøben Jesúswan chu wai ashibiibe, eshkanrrain 
cha, Jesúswan kemortrab. 


Kan ishug puro may irrabzhigwan Jesúswan itølushib 
(Mt 26.6-13; Mr 14.3-9) 


1 2 1Pascua Fiesta maramig trunewei pa gwaløm baløbenba 
Jesúsbe Betaniasrømay ibig køn, tru kwabelai utugurri 

nø øsiirangaruig møg, Lázaro tsuisrømay. 2Truyube Jesúswan 
tab inchab kan mamig tamara nena, Martabe pirishiben, Jesúsba 
mishatsigu purrabelai utu Lázarogucha wabig køn. 3Inchene 
Maríabe purø may irrabzhig nardotøzhig marig libraburab srua 
arrubig køn, truibe truba nuweyig. Incha nøbe Jesúswei katsig 
tambalyu itølushabe, nui pusruutøga pinømørøbig køn. Inchen 
tru may irrabzhiitø ya ørø kebig køn. 4Inchen Judas Iscariote, 
Jesús kusrenanøb pera uniilai utuig, tru Jesúswan wendø nun 
ashig kømui inchibelan trannrrabiibe trenchibig køn: 

5—¿Waachameran purugumig i may irrabzhigwan kan 
trescientos denarioswei yanamdiig komo, chindah?— cha. 

6Inchendø Judasbe waachameran isubig kua gømøtø, niliig kua, 
trendaig køn. Katøgucha nømui anwane ng esegab srua uñibig 
kua, truyu pusrigwan wesrubrre inchibig køn. 7Inchene Jesúsbe 
trenchibig køn: 

—Ka marbash cha. Nan søram gwalømwei esegawa 
togagúin gon cha. 8 Waachamerane chu uragucha ñimui utube 
tøgagønrrun cha. Trune nane fiimui utube fiimbe chu uragucha 
tøgagønrraamøn— cha. 


Låzaron kwetchab inchib 


9Truba nu soto judíosmera Jesús Betaniasrø unan daig 
wammørøppe, trusrømay ambubelø gon, nun ashchab isuatø 

gømøtø, tru kwailai utugurri no øsiiranig Lázaron ashchappa. 
10Inchene sacerdotesmeran karubeløbe Lázarongucha kwetchab 
wamincha gørrømisrøbelø gon, 11kaguende Låzarogurrindø 
judíosmerabe truba nu tarømisra, Jesúswan køreben. 


Jesús Jerusalénsro kebib 
(Mt 21.1-11; Mc 11.1-11; Lc 19.28-40) 


12Indiibe gato gwaløm Jesús Jerusalénmay attrab gøn daig 
wammørøppe, misaamera tru fiestayumay puro nu soto amrrua 
pasrabiibe, 13palma ishiimeran muta, Jesúswan trenchib trashib 
katønrrab webambubelø gon: 

“¡Hosanna! chib. 

¡Señor Tiuswei munchiyu ng orig arrubiibe, 

tru Israel misagwei Rey, mayanguen tab gúig kon!” chib. 
14 Jesúsbe kan burro-ungzhig pasrain gøben, trunun itøguana ibig 
køn, Tiuswei wamyu maig porig køben treekke: 

15 “Jerusalén, kørig kui inchimøta cha. 

Asay cha, ñimui Reybe kan burra lluig burro-unøyu 
itøguana attrun” daig. 
16Srøbatøbe Jesúswei kusrenanøb pera uniiløbe øyeeg mariilane 
chi chibig kuinguen ashmeelø gøn. Inchen yandø Jesúswan puro 
nuig, puro tabig mara kusruben, truyu wetøgørrabelø gon, tru 
øyeeg porig pønrrabiibe, nuimburab pørig pønrrøwa, nun tru 
øyeeg mariilan eshkabig kuin gúi. 

17 Tru Lázaro kwaben sørig truyu waben, tru misaamera 
Jesúsba pønrrabelø gøbeløbe nøm maig asigwan eshkab 
waminchibelø gøn. 18Inchagurri tru nu misag søtøgucha 
Tius nøba pasrain gúi asamig i tru marigwan wammørabe, 
Jesúswan katønrrab webambubelø gøn. 19Inchene 
fariseosmerabe kangurrin gangurri trenchibelø gøn: 

— Au, chiguen maramgaig køn cha. Nimguen asay cha. Maya 
misaabe kerriguba nui wendautø chab amban— cha. 


Møiløgøsrøn griegosmera Jesúswan lab 


20Misaamera Jerusalén fiestasrø Tiuswan køriibala 
tabig waminchab nebambubelai utu truyu møiløgøsrøn 
griegosmeragucha tøgagøbig køn. 21 Incha truiløbe tru Felipe 
Galilea birau betsaidasriigwan kemallabe, trenchibelø gøn: 

—Kasuku, namune Jesúswan ke asinrrabna gøtan— cha. 
22Inchen Felipebe ya, Andréswan eshkaben, nømbe pailøba 
Jesúswan eshkanrrab ambene, 23 Jesúsbe trenchibig kon: 

—Møg Misra Arrubigweyasig puro nuig, puro tabigwan 
kenamaramig yandø uta pun cha. 24Nabe ñimun isa gømø, cierton 
trendamønrrun cha: Kan tirigu rrulma pirau peña kwamøwabe, 
chu uragucha kan rruldø gønrrun cha. Trune pirau peña kwawabe 
si, truba nu larrøbichib misran cha. 25 Møikkøben nui øsig 
kømigwan undaguibe yandø pinab pinamig nebunrrun cha. Trune 
møikkøben yu pirau nui øsig kømigwan tsalø inchibiibe, managatig 
øsig kømigweyasig esegawa tøgagønrrun cha. 26Inchen møikkøben 
naiwan marøb megabiibe, nai mendig arrumig køn cha. Incha na 
chu basrøben, nai mendig megabikkucha truyutøwei pasrønrrun 
cha. Møikkøben naiwan marøb megabigwane nai Møskaimbe nune 
truba tab inchun chibig køn. 


Jesús nui kwamigwan eshkab 


27”Møimbe nane manrrau isubiitø puro rrømbøig køtan chibig køn. 
¿Nabe mando chinrrab gøh? cha: “¿Nai Møskai, nan øyeeg trømbøig 
møi pumønrrai purømisrtra” chinrrab gø, chindah? cha. Treeg kømøtø, 
nabe øyeeg punrrabigu pasrønrrabwei arrur cha. 28Nai Møskai, ñui 
munchiwan maya nuguen tabig kønrrai mar— cha, trenchibig køn. 

Inchene srømbalasrøngurri kan wam mørø, trenchibig kon: 

—Nabe nai munchiwan yandø maya nuguen tabig kønrrai marar 
cha. Katoyukken maya nuguen tabig kønrrai maramønrrun— cha. 

29Inchen misag truyu mørøb purrabeløbe trenchibelø gon: 

—Kan palaig trashitan— cha. 

Inchen kaneløbe trenchibelø gon: 

—Nune kan ángel wamindinrrun— cha. 

30Inchen Jesúsbe trenchibig kon: 

—I wam mørø wamindiibe, nayasig kømøtø, ñimuyasig køn 
cha. 31 Mgin gon chibig køn, yu pirau maig kønrrabigwan asha 
maramig. Kato møin gon, chibig køn, yu pirau nø garub pasrabig, 
Satanáswan wambig wegutsamig. 32Incha nabe piraugurri kusruig 
kua, mayeelø naimay amrrug kui inchai maramønrrun— chibig 
køn. 

33Øyamay Jesúsbe mandø kwamigwan eshkabig køn. 34Inchen 
misaabe nune trenchibelø gøn: 

—Tru maig maramigwan martrai pøriiløyube trenchibig køn daig 
nambe mørøbelø guer cha: “Cristobe managatig wanrrabig køn” 
cha. Inchen ¿ñibe mando chigu cha: “Tru Møg Misra Arrubiibe 
kusruig kømig nebunrrun” chippe? ¿Tru Møg Misra Arrubiibe mu 
gøh?— cha. 

35Inchene Jesúsbe nømun trenchibig kon: 

—Katøgucha kan maya yanato torbe ñimui utu pasrønrrun cha. 
Tor tøgagøppatø tøryu amønay cha, løstiig ñimun ke ka inchib 
latatø merrarramønrraimbe, kaguende løstøyu ufiibiibe chumay 
ib pasrarmabguen ashmøn cha. 36Nim tru tørwan togagoppato, 
tørwan kørey, chibig køn, tørwei ureemera gønrrappe.— 

Øyeelan chab rrenchabe, Jesúsbe tarømisra, nømuinukkurri 
trubabig køn. 


Judiosmera Jesúswan tru Cristo gømuitamab køremub 


37 Yeeg nørreelø chigøben Tius nøba pasrain gúi asha gømig 
mariilø nømui merrab Jesúsbe kenamaringucha, nune køremeelø 
gøn. 38Kaguende Isafas, tru Tius maig karuigwan eshkab møg øyah 
chib pørig nebunrrain gúig køn: 

“Señor Tius, ¿namui eshkaigwane mu køreitarru? cha. 
¿Señor Tiusbe nui maramburab maramigwan mun 
guenamarah?” cha. 
39Inchawei nømbe treeg kuitamappe køremeelø gøn. Kaguende 
Isaíasbe trencha borig købig kon: 
40 “Tiusbe nømun kabmeran ashmeelø gønrrai marøb, 
katø nømui manrrømeran murelø gønrrai marob indig køn 
cha, 
kaptoga chigúi ashmøwei, 
nømui manrrøtøga chigúinguen mørmøwei inchain cha, 
nøm nuimay llirawa amrruben, tamariilø gømønrrain” chib. 
41 Isafas øyah chippe, Jesúswei torguegwalmabigwan nøbe asha 
gua, nuimburab treeg wamindig købig køn. 

42Treeg kuingucha tru utu ashib karubeløguen nun truba nu 
kørebelø gøn. Inchendø nømbe fariseosmeran kørig køptø nøm 
kørewa bønrrain gúi ashchai mayeelai merrappe chi kenamarmeelø 
gøn, tru judfosmera tulundzuni yaugurri webusriilø gømønrrab. 

43 Kaguende nømbe misaamera maya nuguen tab indiilø gømigwan 
chullelø gøbig køn, Tius maya nuguen tab indig kømigwan gomoto. 

Jesús wamindiibe misagwan maig 
kønrrabigwan asha mara kørrømarøb 


44Inchen Jesúsbe truba mur waminchib trenchibig kon: 

—Møikkøben nan korebiibe nan gøremøtø, nai Møskai nan 
karua ørøbigwan gøren cha. 45Inchen nan ashibiibe, nan karua 
ørøbigwan asan cha. 46 Nabe arruppe, yu piraumay kan tør lataig 
arrig køn chibig køn, mutogucha nan kørebiibe løstøyu kørrømisra 
pasrømønrrai. 47Inchen møikkøben nai wamwan mørendø, maig 
taigwan møra marmíigwane, nun maig maramigwane na asha 
marmur cha. Kaguende nabe yu pirauelan maig maramigwan 
na asha mara gørrømartrab arrumøtø, misagwan kaigyugurri 
wesranrrab arrig køn cha. 48Inchen møikkøben nan kaashib, na 
wamindigwan mørmub inchibiibe, maig konrrabigwan asha 
kørrømartrabig chabguen nøbe togaguen basran cha. Tru na nun 
wamindi wamdøwei tru srabe gwalømbe nun maig kønrrabigwan 
asha mara kørrømartrun cha. 49 Kaguende nabe waminchippe, 
naimburaptø waminchimøtø, Møskai nan karua ørøbig chi 
tamigwan chiwan wamindamigwan nane nø garuig køn cha. 
50 Incha tru nø martrai karua pasriibe managatig øsig kømig, treeg 
kui, nabe ashar cha. Inchawei na waminchippe, nai Møskai nan 
maig wamindingaruigwan nabe treeg waminchar— cha, trenchibig 
køn Jesúsbe. 


Jesús nui kusrenanøb pera uniilan srøbwan kwallib 


1 3 1Yandø tru Pascua Fiesta pumig kan gwalømdø baløben, 
yandø yu piraugurri Møskaweisrømay yamig puin gúi Jesúsbe 
ashibig køn. Yu pirau amøfiibelan nuielane chu uragucha nøbe 
undaarabig kua, møimbe øyeeg newan srabegatig undaaraig køn. 
2Inchen mab purramnetø nugwaimandziibe Simónwei nusrkai, 
Judas Iscariotei manrraube, Jesúswan ashig kømui inchibelan trannrrai 
isungarubig kon. 3Inchen Jesúsbe chiwandøgucha nø asha martrai 
Møskaimbe nui tasku pønsrain gúi ashib, katø nøbe Tiusweinukkurri 
webarrua arrua, katø Tiusweimaytowei yamig kui ashib inchibig 
køn. 4Incha Jesúsbe mab wainukkurri kurra basramisrob, pala kewa 
basraigwan wesrawa, kan toallan nemøra, pørønawa, 5trugurrimbe 
kan paila-unøyu pi usrøb, nui kusrenanøb pera uniilan srømmeran 
kwalla, nui pørønawa pasraig toallatøga pinømørøbig kon. 

6Incha tru Simón Pedron srøbwan kwallchab inchene, nøbe 
trenchibig køn: 

—¿Señor, ñigan nan nai srømmeran kwallchaindirru?— cha. 

7Inchene Jesúsbe trencha løtabig køn: 

—Na møi marøb waigwane ñibe chigúinguen ashmøn cha. 
Inchendø tsøndasrømbe chigúi ashchun— cha. 

8Inchen Pedrobe trenchibig køn: 

— Nan gúimbe, managuen ñibe nai srømmerane 
kwallchaamøn— cha. 

Inchene Jesúsbe trenchibig køn: 

— Na ñui srømmeran kwallmubene, ñibe nainuube chi asamig 
tøgagømønrrabguen— cha. 

9Inchen Simón Pedrobe trenchibig køn: 

—Señor, trube, treeg købene, srøbwandø gwallmøtø, tasigwan 
kinøsrøb, turwan chishtø birtra— cha. 

10Inchene Jesúsbe trenchibig køn: 

—Chab piraibe srøbwandøwein gwalamig balan cha. Kaguende 
asr ørøba chishtø gøn cha. Ñimbe yandø chishelø gon cha, 
søteeløbabe treetø gømuingucha.— 

1 Nun tru ashig kømui inchibelan trannrrabiibe nøbe manawei 
mu gúi asha gua: *Søteeløbabe chishelø gømøn” cha trendaig køn. 

12 Yandø Jesúsbe nømui srømmeran chab gwalla, nui pala 
kewagúigwan katøle kewa, mishatsigu wamisrabe, trenchibig kon: 

—¿Na ñimun øyeeg marigwan fiimbe chigúi mørgueh? cha. 13Ñimbe 
nane: “Kusrenngbig” cha wamamba, katø: “Señor” cha wamamba indan 
cha, trumaybe sølwein dan cha. Kaguen nabe treegwein gur cha. 14 Pøs 
na Señor, na Kusrennøbikken ñimui srømmeran kwallene, ñimgucha 
kangurrin gangurri srømmeran kwalamig køn cha. 15 Nabe ñim asha 
kusrenrrai mara basrar cha, na mari lataitøwei ñimgucha martrai. 
16Pøs nabe ñimun isa gømø, cierton trendamønrrun cha: Kan mendig 
megabiibe nun martrai karubigwan purab nuig kømøn cha. Kato kan 
karua øriinabiibe tru karua ørøbigwan purab nuig kømøn cha. 17 Nim 
iilan chigúi asha, treegwan marabe, mayanguen tab gúilo gon cha. 

18”Nabe ñimun øyeeg waminchippe, søteelanbabe pyeeg chimur 
cha. Kaguende møilan na lawa wesruilø gúi nabe asha basrar cha. 
Inchendø, Tiuswei wamwan porigu øyeeg pasrabig nebunrrain 
gøn cha: “Tru naba lincha mab wabiibe nan srgb gusrawa eshkan” 
daig. 19Inchawei nabe møingurri nabe ñimun eshkar cha, pyeeg 

puraimøwatø, øyeeg puraibene, tru Nabe Na gúin gúi kørenrrai. 
20Pgs nabe ñimun isa goma, cierton trendamønrrun: Na karua 
ørigwan tab wamab utabiibe nan utan cha. Inchen nan utabiibe 
nan karua ørøbigwan utan— chibig køn Jesúsbe. 


Judas ashig kømui inchibelaingato pasramisrtrab gon cha, 
Jesús eshkab 
(Mt 26.20-25; Mc 14.17-21; Lc 22.21-23) 


21 Jesúsbe iilan chab rrenchabe, nune chindamguengaig isuben, 
maig kuigwan kelarrab eshkab trenchibig køn: 

—Nabe ñimun isa gømø, cierton trendamønrrun cha: Nim møikkøsrøn 
nan ashig kømui inchibelaingatø misra, nan trannrrab gøn— cha. 

22 Inchen nui kusrenanøb pera uniiløbe mun waminchib waig 
mørmøwa, nømbe kangurrin gangurri malau asiyabelø gøn. 
23Inchen møikkøsrøn nui kusrenanøb pera unig mas undaaraibe 
Jesúsweim bulu mab wabene, 24Simön Pedrobe mun waminchib 
wain gúi pay chib, señas marøbig kon. 25Inchen tru pulu wabiibe 
pechoyu kemenda, Jesúswan payibig kon: 

—Señor, ¿mgig kerah?— cha. 

26Inchene Jesúsbe trenchibig kon: 

—Na pirrim bitin kebisha, møigwan rranen, truig kønrrun— cha. 

Incha pirrim bitin kebisha, Simön Iscariotei nusrkai Judaswan 
rranøbig køn. 27 Inchen Judas pirriwan utøben latatø, Satanåsbe 
nui manrrau kebiben, Jesúsbe trenchiptinchibig kon: 

—Tru ñi marøb pasraigwane petø mar— cha. 

28Inchen mishatsigu mab purrabeløbe chindimba rrendermab 
møikkucha chi tainguen mørmeelø gøn. 22Katogucha Judasbe 
anwan nø esegawa sruaig købene, møiløbe treeg isubelø gøn: 

“Jesúsbe fiestayuwei chi palabigwan penøtah, kabe waachameran 
maitøguen tranø” ta, chindermab. 

30Inchen yandø Judasbe pirriwan utaptø webiben, yandø yem 
gøbig køn. 


Kan srøig martrai karua pasrig 


31 Inchen yandø Judas webiben, Jesúsbe trenchibig køn: 
—Møimbe tru Møg Misra Arrubiibe maya nuguen tabig indig 
kønrrai maren, Tiusbe nuinug maya nuguen tabig indig kønrrai 
maran cha. 32Tiusma Cristoinug maya nuguen tabig marig kuig 

køppe, Tius nogurringucha Nusrkawane nuinuutgwei maya nuguen 
tabig martrun cha. Tru purg nuig tabig kønrrai maramigwane 
peto martrun chibig køn. 33Nai ureezheelo, yandø ñimbabe maya 
yanatø unamønrrun cha. Ñimbe nane lanrrun cha. Inchendø 

na judíosmeran trendaig købigwandøwei møimbe ñimun 
rrendamønrrun cha: “Na yamsrømay ibene, ñimbe amrrunrrab 
gaimanrrun” cha. 34 Nabe fiimune kan srøig martrai karua pasrar 
cha: kangurrin gangurri undaarayamig. Na ñimunma mando 
undaaraibe, treetowei ñimgucha kangurrin gangurri undaaramig 
køn cha. 35Nim kangurrin gangurri undaguelø gøbene, maya 
misaamera ñimune nai kusrenanøb pera uniilo gúi ashchun— 
chibig køn. 


Pedron Jesúsbe nan ashmíig kur chinrrautan chib 
(Mt 26.31-35; Mc 14.27-31; Lc 22.31-34) 


36Inchen Simón Pedrobe Jesúswan trencha payibig kon: 
—Señor, ¿Chumay inrrainchigu?— cha. 
Inchene Jesúsbe trenchibig køn: 

— Na yamsrømay ibene, ñibe nai mendig attraamøn cha møimbe. 
Inchendø tsøndatøsrømbe si, attrabguen— cha. 

37Inchene Pedrobe trencha lotabig kon: 

—Señor, émøimbe nabe chindimba arrumønrrain gøh? cha. Nabe 
fiuimburab nai øsig kuigwan trannrraptøweim basrar— cha. 

38Inchene Jesúsbe trenchiptinchibig kon: 

—¿Nigan isa gømø, naimburab ke kwanrraptø basrar chitirru? 
cha. Pøs nabe isa gømø, cierton trendamønrrun cha: Kallu 
wamømøvwatø, ñibe pønmayguen nan “ashmíig kur’ chinrrautan 
cha. 


Jesúsbe Møskaweinug pumig may gon 


1 4 VNimbe ñimui manrrau ke kan mando gúinguen 

gømui lataig isui inchimotay cha. Tiuswan køreb, katø 
nangucha kørey chibig køn. 2Nai Møskawei yaube purramig 
truba rruba pønrran cha. Treeg pønrrømuimbe, trube, kanmaytø 
eshkabsrubrainrrun cha. Nabe fiimuyasig purramig trusrø 
tamartrab yar chibig køn. 3Incha nabe ya, tru purramigwan chab 
tamarabe, katøle nabe natøwei fiimune pera inrrab arrumønrrun 
cha, na chu waben, ñimgucha truyutøwei purrønrrai. 4Nimbe tru 

na chumay yamigwan ashib, katø maywan ashib inchibelø gøn— 
chibig kon. 
5Inchene Tomásbe Jesúswan trenchibig køn: 

—Señor, ñibe chumay inrrab gúinguen mørmer cha. ¿Mas 
maywane nambe mando incha asig kwaasamørra?— cha. 

6Inchene Jesúsbe trenchibig køn: 

—Nabe may gob; tru newan ciertonig køb; katø øsig kømig køb 
gur cha. Inchawei Møskaweimaybe nagurrin gømfibe mugucha 
attraamøn cha. 7Nim nan isa gømø nebua ashibelø gúig kuimbe, 
nai Møskawangucha nebua ashibelø gøbsruig kuinrrun cha. 
Møingurrimbe Møskawan nebua asan cha. Møimbe yandø ñimbe 
kaptøga asin gøn— cha. 

8Inchene Felipebe trenchibig køn: 

—Señor, Møskawan namun asingarurra cha. Trutøgabe tsabø 

gønrrautan— cha. 
9Inchene Jesúsbe trenchibig kon: 

— Felipe, ¿katogucha nane mu gúi ashmøtirru? cha, na ñimui utu 
ya yana uñen. Nan ashibiibe, Møskawangucha asan cha. Treebe 
¿nibe mandø chigu cha: “Møskawan asingarurra” chippe? 10¿Nabe 
nai Møskaweinug basrøben, nai Møskaimbe nainug basrain gúi 
ñigan køremøtirru? cha. Na ñimun wamindiiløbe ka naimburapto 
wamindiilø gømøn cha. Treeg kømøtø, Møskai nainug pasrabig nui 
maramelan marøbig køn cha. 11 Nabe nai Møskaweinug basrøben, nai 
Møskaimbe nainug basrabig kuin gúi kørerray cha. Trengømuppe, na 
mariilandøguen isua asha, kørey chibig køn. 12Pøs nabe ñimun isa 
goma, cierton trendamønrrun cha: Nan kørebiibe nøgucha na mariilan 
martrun cha. Incha treetøguen gømø, mas nørreeløguen martrun cha. 
Kaguende nabe Møskaweisrømay inrrainchar cha. 19Chiwandøgucha 
nai munchiyu miabene, trunune nabe maramønrrun cha, Nusrkai 
Møskawan maya nuguen tabig kønrrai martrab. 14Chiwan gøben fiim 
nai munchiyu miabene, nabe maramønrrun, chibig kon Jesúsbe. 


Jesús Espíritu Santon ørtrab misrøb 


15*Nim nan undaguelø guabe, na maig maramigwan martrai 
ponsrailan mora martrun cha. 16Inchen nabe Møskawan 
miamønrrun cha. Inchen nøbe katøgan chi isumønrrai Purømisrøb 
Lincha Basrønrrabig ñimun tranrrun cha, managucha ñimba 
lincha basrønrrai, 17 tru Espíritu newan ciertonigwan. Truigwane 

tru Tiuswan ashmø misaamerabe utønrrab gaiman cha, kaguende 
nune ashmøwei, mu gúi mørmøwei inchibelø gua. Trune ñimbe 
nun ashibelø gøn cha. Kaguende nøbe ñimba basrab, katø 
ñimuinug pasrabig basrønrrab gon cha. 

18”Nabe ñimundo peta kørrømarmøtø, nabe katøle ñimuimay 
arrumønrrun cha. 19Kan maya yanayutø nane yu pirau 
misaamerabe nane mas ashmuben, trune ñimbe nan ashchun 
cha. Na øsig waikkurri, ñimgucha øsiguelø gønrrun cha. 20Inchen 
fiimbe tru gwalømbe nai Møskaweinug nabe pasrabig kui ashib, 
katø ñimbe nainug bønrrøben, nagurrimbe ñimuinug basrabig 
kui ashib inchun chibig køn. 21 Møikkøben na maig maramigwan 
martrai karuilan uta tøgagua, trunun mora marøbiibe, truibe 
nan undaguig køn cha. Inchen nan undaguigwane nai Møskai 
undaaraig kønrrun cha. Inchen nagurringucha nun undaarawa, na 
maig kuigwan nuinug kenamisrtrai maramønrrun— cha. 

22Inchen Judas (tru Iscariote gømø, katogan Judasbe) trenchibig 
køn: 

—¿Señor, pirau misaamerane ñi maig kuigwan kenamarmubendø, 
namune fi maig kuigwan mandøgurri kenamartrab inchigu?— cha 

23Inchene Jesúsbe trenchibig kon: 

—Møikkøben nan undaguibe na maig taigwan mora martrun cha. 
Inchen nai Møskaimbe nun undaaranrrun cha. Incha naba, nai 
Møskaimba nuinuumay amrrua, nambe nuinug purramønrrun cha. 
24Nan undaguig kømfibe na maig taigwan mormíig køn cha. Na 
eshkab wamindigwan fim morob gúibe nain gømøtø, nai Møskai 
nan karua ørøbigwein gon cha. 

25?Øyeelan nabe ñimun kerriguh trenchar cha, na ñimba 
pasrappatø. 26Inchendø tru Espíritu Santo, tru chi isumønrrai 
Purømisrøb Lincha Basrønrrabig, Møskai nai munchiyu øramig, 
truibe ñimun chiwandøgucha kusrenanøb, na chi tailane kerriguh 
katøle isunanøb pasrønrrun cha. 

27 ”Nabe ippe, ambumay imay chi isumgaig purø tab gøbigwan 
ñimun kørrømarøb, katø nai chi isumgaig puro tab gøbigwan 
fiimun tranøb inchar cha. Tru ambumay imay tab gøbigwan 
na traniibe, yu pirauelø rranig lataig kømøtø gøn cha. Ñimui 
manrrau ke mando gúinguen gømui lataig isui inchimøwei, kørig 
kui inchimøwei inday cha. 28Na fiimun øyeeg taigwan ñimbe 
mørig køn cha: *Nabe ya, katøle fimuimay arrumønrrun” cha 

trendaigwan, ñim nan, undaguelø gúimbe: “Moskaweimay 
inrrainchar” taig mørøppe, ñimbe kasraarabsruinrrun cha. 
Kaguende nai Moskaimbe na lataitoguen gømø, mas nuig køn cha. 
29 Øyeeg puraimøwatø, nabe ñimune kanmaytø iigwan eshkar cha, 
treeg puraibene, nan kørenrrai. 

30”Møimbe yandø ñimbabe menrra waminchimumønrrun 
cha. Kaguende Satanås, yu pirau ke nø garub pasrabiibe yandø 
arrun cha. Truibe nababe chigucha chi asamig chigaig køn cha. 
31 Inchendø pirau misaamerabe asam gusremig køn cha, nabe 
nai Møskawan undaguig køb, trurrigu nabe Møskai maig martrai 
karuigwan treeg marøbig kuin gúi. 

”Kurray, chibig køn, yugurri amrrab— cha. 


Uvas tusrba, nui srarmeraba 


1 5 1 Jesúsbe katø trenchib waminchibig køn: 
—Tru uvas tusr ciertoniibe na gøben, nai Møskaimbe 

tru ellmarøb kwallibig køn cha. 2Nobe nainug srarmera 
uvas niimeelane lutiicha, petappe, trune tru uvas nigabelane 
katøguchinguen may niirrai tamara parøb chishmarobig kon 
cha. 3Nimbe yando chishelø gøn cha, tru na ñimun wamindig tru 
wamgurri. 4Nimbe naba kanbalatø pønrrabig pønrray cha. Inchen 
nabe ñimba kanbalatø pasrabig pasramønrrun cha. Kan srarma 
nøasiitøbe chigucha mamig niimøn cha, tusryugue pasrømøwabe. 
Nimgucha treetøwei chigucha martrab gaimanrrun cha, naba 
kanbalatø pønrrabig pønrrømøwabe. 

5”Nabe uvas tusr køben, ñimbe truyu srarmera gon cha. 
Møikkøben naba kanbalatø pasrabig basrøben, na nuinug 
pasrøbene, truibe truba rruba mamig nigan cha. Inchen 
nainukkurri ñim nøørøtø pønrraisruandøbe, ñimbe chigucha 
martrab gaimanrrun cha. 6Nainug naba kanbalatø pasrabig 
pasrømfigwane srarwan latawei wambig weguchen, mul-lan cha. 
Incha treeg srarmerane tulisha, nagu parriilo gon cha. 

7'Ñimbe naba kanbalatø pønrrabig pønrrøben, katø na 
wamindiilø ñimuinug pønrrabig pønrrøbene, ñimun chi miag 
købendø, miay chibig køn, ñimune tranig kønrrun cha. 8Ñim 
øyeeg maren, nai Møskaimbe maya nuguen tab indig utønrrun 
chibig køn, ñim truba rruba mamig misrig nigab, øyamay isa 
gømø nai mendig amøfiibelø gúi kenamaren. 2Nai Møskai nan 

undaguig køb lataitøwei, nagucha ñimun undaaraig køn cha, nai 
undag kobig togagúigu truyu pønrrabig pønrray cha. 10Na ñimun 
maig maramigwan martrai pønsrailan møra marabe, nai undag 
købigu pønrrabig pønrrønrrun cha. Nai Møskai martrai nan karua 
pønsrailan na mora mara, nui undag købigu pasrabig pasrab 
lataitoweingue. 

11”Nabe øyeelan ñimun waminchippe, nai kasrag 
købiibe ñimuinug pasrøben, tru ñimui kasrag købiibe ka 
palabinotiig komo, newanig kønrrai inchar cha. 12Inchen 
na maig maramigwan martrai pasriibe iig køn cha, ñim 
kangurrin gangurri undaguelø gønrrai, na ñimun undaarab 
lataitøwei. 13Kan muguen undag købig iigwan purab nuibe 
tøgagømuinrrun cha, nui øsig kuigwan nui trendø tab lincha 
amøflibelayasig purøbasra kwamig. 14Martrai tru na karua 
bønsrailan marabe, ñimbe nai trendø tab lincha amøfiibelø 
gøn cha. 15Nabe ñimune yandø ka karuindiig melabelø cha 
wamømur cha. Kaguende kan karuindiig megabiibe nui karub 
pera wabiibe ni chi marøb uninguen mørmøn cha. Treeg 
kømøtø, nabe fiimune masken nai trendø tab lincha amøfiibelø 
cha wamar chibig køn, kaguende nabe nai Møskawan na chi 
møriilane fiimune kerriguh eshkab kenamarikkurri. 16Nane 
ñim lawa wesrumøtø, nabe ñimunguen lawa wesrua, fiimune 
amrrai wesrua pønsraig køn cha, truba rruba mamig niirrai. 
Trurrigu tru mamig misriibe pinømø, misrøbig misrtrain cha. 
Treekkurri ñim chiwandøgucha nai Møskawan nai munchiyu 
miabene, nøbe ñimune tranrrun cha. 17 Nabe ñimun martrai 
karua basrøppe, iigwan karua basrar cha: kangurrin gangurri 
undaarayanrrai. 


Tiuswan ashmø misaamera Jesúswanba, 
nuielanba ashig kømui inchib 


18*Nimun yu pirauelø tsaliinchene, nanmerrig tsalø indig 
købigwan isunrrigay cha. 19Nim yu pirauelø gúimbe, yu pirau 
misaamerabe ñimune undaarabsruinrrun cha, nømuielan 
undaarab lataitøwei. Inchendø nabe ñimune yu pirauelai utugurri 
lawa, wesruig køn cha. Treekkurri yu piraueløbe ñimune ashig 
kømui indan cha, kaguende yandø fiimbe i birauelø gømuben. 
20 Na ñimun øyah taig købigwan isua gúi chibig kon: “Kan 

mendig megabiibe nui karubigwan purab nuig kømøn” cha, 
trendaigwan. Inchawei nanguen kaig martrabgoba, kaig 
martrabgøba indiibe ñimungucha treetøwei kaig martrabgøba 
inchun cha. Na wamindiilan ñim møra marøbelø gúisruandobe, 
ñim wamindiilangucha møra martrun cha. 21 Pøs chine ñimun 
øyeelø marøppe, nagurri øyeeg martrun cha, kaguende nan karua 
ørøbigwan ashmeelø gua. 

22”Na arrumøwei, katø na nømun waminchimøwei indig kuimbe, 
chi kaig mara bønrrømubsruinrrun cha. Inchendø møimbe nømui 
kaig marøb pønrraigwane chigøben guemesratø, øyeekkurrin 
gøn chib puraambamig kaanrrun cha. 23Nan tsalø inchibiibe nai 
Møskawangucha tsalø indan cha. 24Katøgan mu møkken øyeelø 
mariimeelan na nømui utu marmuig kuimbe, nømbe chigucha 
chi kaig marar bønrrømubsruinrrun cha. Inchendø na mana 
asiimeelø mariilan møimbe asha bønrrøbendø, nan ashig kømui 
indamba, nai Møskawan ashig kømui indamba indan cha. 25 Pøs 
øyeeg pureppe, tru maig maramigwan martrai nømui pøriiløyu 
maig pørig pasrabig treeg nebunrrain gúig køn cha: “Chigucha 
gømubendø, nan ka tsalø indan” daig. 

26”Inchendø tru chi isumønrrai Purømisrøb Lincha Basrønrrabig, 
tru Møskaweinukkurri na ñimuimay øramig, tru Espíritu newan 
ciertonig, truibe Møskaweinukkurri arrubiibe, naimburab maig 
kuigwan waminchun cha. 27Inchen ñimgucha naimburab maig 
købigwan waminchun chibig køn, kaguende ñimbe srøsrøgurri 
naba amoñibelo gúikkurri. 
1 6 1”Nabe ñimun iilan waminchippe, ñimui isubigwan 

nainuutø pasra bønrraigwan ni chindinguen mørmøwa 

bønrrømønrrai waminchar cha. 2Nimune judíosmera tulundzuni 
yamerayugurri webetab inchun cha. Inchen møikkøben ñimun 
kweechabe, truibe "Tiusweyasig tabig mararmab' inchib pasramig, 
treekkatikken punrrab gøn cha. 3Ñimun øyeeg marøppe, 
Møskawan lata, nan lata ashmeelø guarre, treeg martrun cha. 4Na 
ñimun iilan eshkappe, yandø tru øyeelø pubene, ñimbe manawei 
na tru eshkaigwane isua bønrrønrrai eshkar chibig kon, Jesúsbe. 


Espíritu Santoi chigøben maramelø 


”Inchendø øyeelane nabe ñimun srøsrøgurri eshkamuig købig 
køn cha, kaguende nabe ñimba unig kua. SIncha møimbe 

nan karua ørøbigweisrømay na inrraindingucha, ñimbe 
møikkucha nane paymøtan cha: “¿Chumay inrrainchigu?” 
cha. 6Na iilan ñimun trenchib eshkabene, ñimui manrrøbe 
puro isui indan cha. 7Inchendø nabe ñimun isa gømø, cierton 
trendamønrrun cha: Na yamibe ñimuimbe mas tabguen gøn 
cha. Kaguende na imubene, tru chi isumønrrai Purømisrøb 
Lincha Basrønrrabiibe fiimba pasrønrrab arrumønrrun cha. 
Inchen na yabe, ñimuyasig nun øramønrrun cha. SInchen nø 
arruppe, yu pirau misaamerane tru kaig mariibe chi gøbig 
kuin gúi ashchai tørgandø kenamarøb, misagwan Tiusba 
sølgandø mandø pønrramigwan kenamarøb, natøwei kaig 
mara basraibe chu basrig kømigwan kenamarøb inchun chibig 
køn: “Tru kaig marigwan kenamarøppe, nan køremuikkurrin 
gøben, 10misagwan Tiusba sølgandø mando pønrramigwan 
kenamarøppe, nabe Møskaweisrømay iben, ñimbe nan mas 
ashmønrrab guikkurrin gøben, 11natøwei kaig mara basraigwan 
tru chu basrig kømigwan kenamariibe, tru Satanás, yu pirau 
no garubigwan, nune chu basramigwan pasrønrrai kørrømara 
pasrabguen indikkurrin gon cha. 

12”Nabe ñimune chigøben eshkamig katøgucha truba rruba 
tøgagøbendø, ñimbe mgimbatobe trengatig nebua chigúi 
mørtrab gaimanrrun cha. 13Inchen tru Espíritu newan ciertonig 
arruppe, truibe kerriguwan ciertonigumay ñimune pera inrrun 
cha. Kaguende nøbe ka nuimburaptø waminchimøtø, no 
maig mørigwan kerrigu waminchib, katø chigøben maig pub 
attrabigwan ñimune eshkanrrun cha. 14 Nøbe nane maya nuguen 
tabig kønrrai martrun cha. Kaguende nøbe naiwan uta, ñimun 
maig kuigwan asha gønrrai kenamartrun cha. 15 Chitøgucha nai 
Møskai togagúibe nain gøn cha. Inchawei nabe trendaig køn, 
Espíritube naimburabigwan uta, ñimun maig kuigwan asha gonrrai 
kenamartrun cha. 


Isuig melaibe katolebe kasrag kobig misrtrun 


16”Maya yanayutø ñimbe nane yandø ashchaamøn cha. Inchendø 
katø yana gømøwatø ñimbe nane gato ashchun cha. Kaguende 
nabe nai Møskai waisrømay inrrainchar— cha. 

17 Inchen møiløgøsrøn nui kusrenanøb pera uniiløbe nømdø 
kangurrin gangurri payibelø gøn: 

—¿Qyeeg chippe, mando terah? cha: “Maya yanayutø ñimbe 
nane yandø ashmønrrun chib; kato yana gømøwatø ñimbe 
nane gatø ashchun chib. Kaguende nabe nai Møskai waisrømay 
inrrainchar” chib. 18“Maya yanayuto” chippe, ¿mando 
chibrreendah? cha. Nøbe ni chi waminchib pasrainguen mørmer— 
chibelø gon. 

19Inchene Jesúsbe trunun payig køb inchib gúi mørabe, 
trenchibig køn: 

—¿Nimgan na ñimun øyeeg taigwanrre payib gøtirru? cha, 
tru: “Maya yanayutø ñimbe nane ashchaamøn” daigwan: “Yana 
gømøwatø ñimbe nane gato ashchun” daigwan. 20Pgs nabe ñimun 
isa gømø, cierton trendamønrrun cha: Ñimbe isuig wamamøra 
kishib gømnebe, yu piraueløbe kasraaranrrun cha. Nimbe truba 
isuig kullaaraig melønrrun cha. Inchendø tru isuig kullaaraig 
melaibe katølebe kasrag købig misrtrun cha. 21 Kan ishuuma 
tammisrtrappe, truba pusrkwai inchib kullaaran cha, kaguende 
yandø tru tammisramig ura buben. Inchen yandø unø kal-labene, 
kasrag købiitø tru treeg pusrkwaigwane isubguen inchimøn 
cha, kaguende kan srø misaazhig yu pirau kal-laben. 22Inchawei 
ñimgucha møimbe øyeetøwei isub kullaaran cha. Inchendø katøle 
na ñimun ashene, ñimui manrrøbe truba rruba kasraaranrrun cha, 
kasrag købigwan kan muguen kerramgaikke. 

23”Tru gwalømbe fiimbe nane yandø chigucha paymønrrun 
cha. Nabe fiimun isa gømø, cierton trendamønrrun cha: Nim 
chiwandøgucha nai Møskawan miappe, nai munchiyu miabene, 
nøbe flimune tranrrun cha. 24Møingatig ñimbe nai Møskawan 
nai munchiyube chigucha miamuig køn cha. Miay, chibig køn, 
utønrrabguen cha, ñimui kasrag købigwan chigucha palømfig 
newanig kønrraimbe. 


Jesucristobe yu pirau kaig puingucha, 
treegu puraya pasramisrøb 


25”Nabe fiimun iilan waminchippe, iibe øyeelø latailø 
gøn chib, kemesratø wamindig køn cha. Inchendø øyeelø 
latailø gøn chib kemesra waminchimumig punrrun cha, nai 
Møskaweimburabigwan tørgandø kelarrab wamindamig. 26Tru 
gwalømbe fiimbe nai munchiyu Tiuswan mianrrigay cha, pøs nabe 
ñimuyasig Møskawan miamønrrun chimur. 27 Pøs Møskai nøashib 

ñimune undaaran cha, kaguende ñimbe nan undaarab, katø nabe 
Møskaweinukkurri webarrua arrig kui køreb indikkurrimba. 
28Nabe nai Møskaweinukkurri webarrua, yu piraumay arrig 
køn cha. Incha møimbe katøle yu piraugurri, nai Møskaweimay 
yamønrrun— chibig køn. 

29Inchen nui kusrenangb pera uniiløbe trenchibelø gon: 

—Møimbeguende ñibe chigøben ‘iibe øyeeg latailø gon” chib, 
ka kemesratø waminchimøtø, tørgandø kelarrab wamindan cha. 
30Nibe chiwandøgucha newan ashibig kuin gúi møimbeguende 
nambe aser cha. Mugøben fiune chi paya ashib pønrramikken 
palømøn cha. Øyeekkurriwei, fiibe Tiusweinukkurri arrubig kuin 
gúi kørewa bønrrer— chibelø gøn. 

31 Inchene Jesúsbe trencha løtabig kon: 

—¿Mpimbesi køregueh? cha. 32Pøs øyeeg punrrab gúig yandø 
møiwei pubguen indan cha, fiimbe nøørøtø, kan gan chab 
tarømisra, nane yandø nandø kørrømara ambamig. Inchendø 
nabe natø basrømur cha, kaguende nai Møskaimbe naba 
basrøben. 33Myeelan nabe ñimun waminchar cha, naba kanbalato 
pønrrøwabe, chi isumø purø tab pønrramigwan tøgagønrrai. 

Yu piraube chigøben isumdiig puig melønrrabguen cha. Treeg 
kuindøgucha kullaaramø, mur isua bønrrønrrigay cha. Nama yu 
pirau chine kaigwan kanawa basrar— cha, trenchibig køn Jesúsbe. 


Jesús nui kusrenanøb pera uniilayasig Møskaimba waminchib 


17 1Yandø iilan chab rrenchabe, Jesúsbe srømbalaneb neesha 
trenchibig køn: 

— Nai Møskai, yando treeg maramig pun cha. Ñui Nusrkawan 
maya nuguen tabig indig kønrrai mar cha, ñui Nusrkaingucha fun 
maya nuguen tabig indig kønrrai martrai. 2Tru maya misagweim 
bala nø garub pasrønrrai fi trana, tru mayeelan ñi nun traniilane 
managatig øsig kømigwan tranrraima tranig kuig køppe. 3Inchen 
tru managatig øsig kømibe iig køn: fi Tius ciertonig kandø 
wabigwan mu gúi nebua ashib, katø Jesucriston tru ñi karua 
ørigwan mu gúi nebua ashib indamig. 

Nabe yu pirau ñune maya nuguen tabig kønrrai marar cha, 
tru ñi nan martrai karua pasrigwan na chab patsogob. 5Trube 
møimbe, nai Møskai, ñui merrab nan torguegwalmabig kønrrai 
martra cha, tru chigurrimbunø købigwan marig kaabenbatø 

manasrøwei ñui merrab tru tørguegwalmabigwan na toga waig 
kobiitogatowei. 

6”Yu pirauelai utu ñi nan trannrrab lawa wesruilane ñun mu 
gúi ashchai nabe asingarur cha. Truiløbe ñuielo gøben, ñibe nan 
tranen, nømbe ñi maig wamindigwan møra, maran cha. 7 Møimbe 
nømbe ashibelø gøn chibig køn, chigurrimbunø ñi nan traniibe 
fiuinukkurri arrubig kuin gúi. 8Kaguende nabe ñi nan eshkaigwan 
nømun eshkaben, nømbe mørig køn cha. Incha isa gømøtø, nabe 
fiuinukkurri webarrua arrig kui nebua ashib, katø nane fi garua 
orig kuin gúi nømbe køreb indig køn cha. 

9’Nabe nømuyasig ñun miar chibig køn. Nabe yu 
pirauelaimburab miamøtø, ñi nan traniilayasig miar chibig køn, 
kaguende ñuielø gúimba. 10Kerriguba naimbe ñuin gøben, katø 
kerriguba ñuimbe nain gøn cha. Incha nømgurri maya nuguen tab 
indig pasrar cha. 

11”Yandø nabe naimburappe yu pirau ufimuben, trune nømbe 
yu pirau amøñibig amøñinrrun cha, nabe ñuimay arruben. Nai 
Møskai Newan Tabig, ñi nan traniilane ñui munchi maramburab 
marøbiitøga chi nebumønrrai ashib tøgagørra cha, naba, ñiba 
kanbalatø pønrrab lataitøwei nømgucha mayamba kanbalatø 
pønrrønrrain cha. 12Na yu pirau nømba uñib urasma, ñi nan 
traniilane ñui munchiyu nømune chigøben nebumønrrai, nabe 
ashib tøgagúig køn cha. Na tab ashib tøgagøben, møikkucha 
nømbe tarømisra, pinømuig køn cha. Tarømisra pinappe, tru 
manawei treeg pinønrrab pasrabig truitøwei pinig køn cha, tru 
Tiuswei wamwan pørigu maig taig, truig nebunrrai. 

13”Incha møimbe yandø nabe ñi waisrømay katø attrainchar 
cha. Incha na yu pirau pasrappatø iilan waminchar cha, nai 
kasrag købigwan nømgucha nømuinug newan tøgagønrrai. 
14Nabe ñui wamwan nømun eshkab waminchen, piraueløbe 
nømune tsalø gúindan cha, kaguende na i pirauig kømub 
latawei, nømgucha yu pirauelø gømuimba. 15Nabe ñun miappe, 
yu piraugurri nømun wesrunrrai miamøtø, Satanás, tru larrø 
gaig, nømun chinchimønrrai, treegwan miar cha. 16Na i pirauig 
kømub latawei, nømgucha i pirauelø gømøn cha. 17 Tru newan 
ciertoniitøga fiuyasiitø tarømariilø gønrrai martra chibig køn. 
Nui wambe tru newan ciertonig køn cha. 18Ni nan pirauelai 
karua ørøb lataitøwei, nagucha nømun pirauelai karua ørar cha. 

19Incha nabe naasiitø nømuyasig ñuindo gønrrab pasramisrar 
cha, nomgucha treetøwei tru newan ciertonigu fiuindø gønrrab 
ponrramisrtrain cha. 

20”Inchendø nabe nømuyasiitø miamøtø, katø wendøsrø nom 
wamindigwan møra, nan kørenrrabelayasikkucha tøga miar 
chibig kon, 21 mayeeløba nømgucha kandø lataig kønrrai, ñi nai 
Møskai, naba, ñiba kandø gob lataitøweingue. Kato nomgucha 
namuinug kanbalato pønrrønrrai miar cha, pirau misaabe nane 
ñi garua ørøbwei indig kui kørenrrai. 22Ni nan torguegwalmabig 
tranigwane nabe nømun tranar cha, nømgucha mayamba kandø 
lataig kønrrai, naba, fiiba kandø gøb lataitøweingue. 23 Nabe 
nømuinug basrøben, ñibe nainug basrøben, trumaybe newan ke 
kanbalatø pønrramigwan nebua tøgagønrrain cha. Pirau misaabe 
ñi nan karua orig købig kuin gúi ashib, katø ñibe nan undaarab 
lataitøwei nømungucha undaguig kuin gúi ashib inchai. 

24”Nai Møskai, ñi nan traniiløbe, na chu waben nømgucha 
truyutøwei naba purrønrrai inchar cha, tru tørguegwalmabig 
ñi nan tranig købigwan nøm ashchain cha, tru chiwanguen 
marmøwatøsrøwei fi nan undaguig kua, tranigwan. 25Nai Møskai 
sølgandø tabig, yu piraueløbe ñune mu gúi ashmuindøgucha, 
nabe, ñun ashibig kur cha. Inchen iiløgucha yandø nane ñi 
garua ørig kuin gúi ashibelo gon cha. 26 Nabe nømune ñui 
munchiwan mu gúi nebua asingarur cha. Katøgucha nabe 
asingarubig asingarumønrrun cha, tru ñui undag købig fi nayasig 
togagúigwan nømgucha lata tøgagønrrai. Inchen nabe nømuinug 
pasramønrrun— cha, trenchibig kon Jesúsbe. 


Jesúswan merrarrawa srua ambub 
(Mt 26.47-56; Mc 14.43-50; Lc 22.47-53) 


1 8 1 Jesús iilan Tiusba chab waminchabe, nui kusrenanøb 
pera uniiløba webya ibig køn, Cedrón bi ambøgatøsrø 
larramrrab. Tru pi ambøgatømaysrømbe kan olivos tul basrøben, 

Jesúsbe nømba truyu kebibig køn. 2Inchen tru Judas Jesúswan 
ashig kømui inchibelaingatø pasramisrobiibe nøgucha tru tulwan 
ashibig kobig kon, kaguende Jesúsbe katø gato nui kusrenangb 
pera uniiløba truyu tulundzunabig købig køben. 3Incha Judasbe 
kan søtø Roma misaamerai suldaumeraba, policfameraba pubig 
køn, sacerdotesmeran karubeløba, fariseosmeraba misra karua 

øriilø, espadamera gøben, låmparamera gøben sruar, nag biløga 
mutar. 4Inchene Jesúsbe kerrigu nun øyeeg purainrrabigwan 
ashaguen gua, nømerrig webippa, payibig kon: 

—¿Mun lague?— cha. 

5Inchene nømbe trencha løtabelø gon: 

—Nazaretsrø Jesúswan ler— cha. 

Inchene Jesúsbe trenchibig køn: 

—Truibe na gur— cha. 

Inchen Judas, tru Jesúswan ashig kømui inchibelaingatø 
pasramisrøbiibe, truyu nømba pasrabig køn. 6Inchene Jesúsbe: 
“Truibe na gur” chiptinchene, nømbe wendømay amba, pirausrøn 
gørrabelø gøn. 7Inchene katøle nøbe payibig kon: 

—¿Mun lague?— cha. 

Inchene nømbe: 

—Nazaretsrø Jesúswan ler— cha, trenchiben, 

8 Jesúsbe katøle trenchibig kon: 

—Yamba nabe, truibe na gur, chimmørgøppeh cha. Nan lab 
amrruabe, trube iilane ambasay— cha. 

9Øyeeg buppe, Jesús nøtøwei øyah taig truig nebunrrain gúig 
køn: “Nai Møskai, ñi nan tranielane møigwangucha kanguen 
trubishimur” taig. 10Inchene Simón Pedrobe espada srua 
gua, wesrawa, tru maya sacerdotesmeran nø garub sacerdotei 
karuindiig megabig, Malco taigwan, kusrmay galuwan kelarrab 
lutiichiptinchibig køn. 11 Inchen Jesúsbe Pedron trenchibig køn: 

—iEspadane painayu way! cha. Tru puro rrømbøig punrrabig nai 
Møskai mutchai tranin copan, ¿nagan muchimumuitarru?— cha. 


Jesús Anáswei merrab 
(Mt 26.57-58; Mc 14.53-54; Lc 22.54) 


12Inchen tru Roma suldau søtømeraba, nømun nø 
garub pera basrabiiba, katø Tiuswei yau pønrrabelø judio 
policfameraba Jesúswan merrarrawa, lusrøbelø gøn. 13Incha 
tru Anåsweisrømaymerrig srua ambubelø gøn. Anåsbe 
Caifåswei sueeru gøben. Katø tru Caifåsbe tru bilawan maya 
sacerdotesmeran nø garub sacerdote gøbig køn. 14I Caifás 
no gøbig køn, vyeeg marene tab gønrrun cha, judíosmeran 
waminchibig: “Maya misagweyasig kan møøtø gwamikken sol 
gønrrun” chib. 

Pedrobe Jesúswan “ashmíig kur? chib 
(Mt 26.69-70; Mc 14.66-68; Lc 22.55-57) 


15Simón Pedroba, katogan Jesús kusrenanøb pera uniiba Jesúswei 
wendautø ambubelø gøn. Tru kane maya sacerdotesmeran ng garub 
sacerdotei asig kuig køppe, Jesúsba truigwei ya wambiisrøngatig 
kebiben, 16trune Pedrobe wambig yaskabutø kørrømisrøbig køn. 
Inchen Jesús kusrenanøb pera unig kane tru maya sacerdotesmeran 
nø garub sacerdotei nøbe trendø asig kua, katøle webarrua 
puramrrai, tru yaskab gurøb pasrab srusran wamincha, Pedron 
umbu pera guebibig køn. 17 Inchene tru srusrøbe Pedron trencha 
payibig køn: 

—¿Nigucha tru ø møwei mendig uñibig kømmørgøppeh?— cha. 

Inchene Pedrobe trenchibig køn: 

—Kah, nabe tru gømur— cha. 

18Inchen karuindiig melabeløba, tru Tiuswei yau pønrrabelø 
policfamerababe nag urra gua, pishi yem gøben, pønrramisratø 
pachiirab gøben, Pedrogucha truyu nømba nag bulu pachiirab 
pasrabig køn. 


Maya sacerdotesmeran nø garub sacerdote Jesúswan maig 
kuitashchab payib 
(Mt 26.59-66; Mc 14.55-64; Lc 22.66-71) 


19Inchen maya sacerdotesmeran nø garub sacerdotebe Jesúswan 
payibig køn tru nui mendig amøfiibelaimburab maitø gúigwanba, 
kusrenanøppe, chitø gusrenaniilanba, truilan. 20Inchene Jesúsbe 
trencha løtabig køn: 

—Nabe maya misaamerai malau wamindig køn cha. Judíosmeran 
tulundzuni yamerayuba, Tiuswei yau judíosmera tulundzuninuuba 
chu uraskucha kusrenanøbig kur cha. Inchawei chigucha na søratø 
wamindiibe kaagøn cha. 21¿Nane chindimba paygu? cha. Tru na 
maig tailan wamindi mørøbelan bay, chibig køn. Truiløbe na maig 
tailan ashibelø gøn— cha. 

22 Jesús iigwan trenchibene, kan policía truyu pulu pasrabiibe 
Jesúswane maløbøtø pashabe, trenchibig kon: 

—¿Maya sacerdotesmeran ng garub sacerdotengan øyeeg løtamig 

kuitarru?— cha. 
23Inchene Jesúsbe trenchibig kon: 

—Trube, na chigoben kaig taig købene, chiyu galo tain gúi 
eshkau bos cha. Inchen tru na trendaig chi kalø gømubene, trube, 
nane ¿chindimba bashku?— cha. 

24Inchen Anásbe Jesúswan lusrimbatiig tru maya 
sacerdotesmeran nø garub sacerdote Caifåsweisrømay ørøbig kon. 


Pedro katøle Jesúswan *ashmiig kur’ chib 
(Mt 26.71-75; Mc 14.69-72; Lc 22.58-62) 


25Trune Pedrobe tru nag bulu pasramisra, pachiirab pasrøben, 
trenchibelø gon: 

—¿Nigucha tru møwei mendig uñibig kømmørgøppeh?— cha. 

Inchen Pedrobe trenchibig køn: 

—Kah, nabe tru gømur— cha. 

26Inchene tru maya sacerdotesmeran nø garub sacerdotei 
kan karuindiig megabig, tru Pedro kaluwan lutiitsinab møwei 
nømmisaabe, Pedrone trenchiptinchibig køn: 

—¿Nabe fiune tru olivos ellguain dulyu Jesúsba pasrøben ashib 
mørgøppeh?— cha. 

27 Inchene Pedrobe katøyug 'ashmfig kur” cha isøben, møimbe 
tru urastø kan kallu wamaptinchibig køn. 


Jesús Pilatoi merrab 
(Mt 27.1-2, 11-14; Mc 15.1-5; Lc 23.1-5) 


28Inchen yandø tør-rram lutauguen gøben Caifáswei 
yaugurrimbe tru Pilato waig palaciosrømay Jesúswane srua 
ambubelø gøn. Inchendø judíosmerabe tru yaube kebammeelø 
gøn, trømbøig marig chillig indi lataig kørrømisrmønrrab, nøm 
kebammuikkurrimbe tru pascua mamigwan chi gømø ka mamig 
kønrrai. 2” Inchene Pilatobe nømun payrrab webya trenchibig køn: 

— I møwane ñimbe chitø galo maran chibrre inchigueh?— cha. 

30Inchene nømbe trencha løtabelø gøn: 

—Larro gaig kømuimbe, ñui merrab nam mana srua amrrubsru— cha. 

31 Inchene Pilatobe trenchibig køn: 

— Nim srua ambay cha. Tru maig maramigwan martrai ñimui 
porig maig chibig køben, treeg asha maray— cha. 

Inchene nømbe trenchibelø gon: 

— Nam judíosmerane ka namuimburaptøbe mungucha kweechib 
pønrrømønrrai merig køn— cha. 

32Inchen øyeeg buppe, Jesús tru nui kwamig chiyu bunrrab 
pasrabigwan, tru ng maig wamindig treeg nebunrrain gúig kon. 
33Inchen Pilatobe katoyug tru palacioyu kebya, Jesúswan wamabe, 
payibig køn: 

—¿Nigan tru judíosmerai rey gotirru?— cha. 

34Inchene Jesúsbe trenchibig køn: 

—¿ligwangan ka ñiasiito rrenchitirru? Kabe ¿katoganelo 
naimburab ñun mu trendaimba rrenchitirru?— cha. 

35Inchene Pilatobe trenchibig køn: 

—¿Kabe nagan judío gúitarru? cha. Nui biraueløba, katø tru 
sacerdotesmeran karubeløba naimay ñune sruamrruig køn cha. 
¿Chi galo mara basrogu?— chibig køn. 

36Inchene Jesúsbe trencha løtabig kon: 

—Na ashib karub togagúig naimbe yu pirauig kømøn cha. 
Tru na ashib karub tógagúig yu pirauig kuimbe, trube, nai 
mendig melabeløbe nan judíosmerai tasku tranig kømønrrai 
kwayabsruinrrun cha. Pøs na karumburab ashib karub togagúig 
naimbe yu pirauig kømøn— chibig køn. 

37Inchene Pilatobe trenchibig køn: 
—Trugan, ¿ñibe rey gotirru?— cha. 
Inchene Jesúsbe trenchibig køn: 

— Nibe nane rey gón cha, trendan cha. Nabe truweiwei kal- 
lab, yu piraumay arruppe, truweiwei arrig køn cha, tru newan 
ciertonigwan eshkanrrab. Mutøgucha tru ciertonigweingatø 
basrabiibe, nai wamwan møran— cha, trenchibig køn Jesúsbe. 

38Inchene Pilatobe trenchibig køn: 

—¿Tru newan ciertoniibe, chi goh?— cha. 


Jesúswan kwanrrai pasrob 
(Mt 27.15-31; Mc 15.6-20; Lc 23.13-25) 


ligwan chab rrenchabe, Pilatobe katøle webya, judfosmeran 
trenchibig køn: 

—Nabe tru møweinuube chigucha chi kalø mariibe wetørramur 
cha. 39 Inchendø ñimbe trendø treeg maramig tøgar gon cha, 
Pascua Fiesta gwalømbe kan kailan keeri yau pasrabigwan na 
elacha wertrai. ¿Trube, tru judíosmerai reywan na elatsamig 
balain gogue?— cha, trenchibig køn. 

40Inchene nømbe mayeeløba katø trenchib trashibelø gøn: 

—iVigwan gomoto, Barrabáswan elachi!— chib. 

Tru Barrabásbe niliig kobig kon. 
19 1Inchene Pilatobe Jesúswan merrarrawa, itsingarubig 

køn. 2Inchen suldaumerabe kaldiigwan corona mara, 

Jesúswei turyu petsøsra, kato asru kan keeg korrabig yalo biguiig 
itøguenanøbelø gon. 3Inchabe nuim bulu kemallabe, trenchibelø 
gøn: 

—iJudfosmerai rey, viva!— chib. 

Incha maløbøtø pashagutsamba inchibelø gøn. 

4Inchene Pilatobe katøyug webya, misaamerane trenchibig 
køn: 

—iAu! Nun wambiisrø pera arrumønrrun cha, nuinuube 
chigucha chi kalø marig nabe wetørramuin gúi ñim ashchai.— 

5Inchen Jesúsbe, tru corona kaldiigwan marigwan petsaig, tru 
yalø biguiigwan keweig webibig køn. Inchen Pilatobe trenchibig 
køn: 

—iAsay! cha, i møøbe yu pasran— cha. 

6Inchen tru sacerdotesmeran karubeløba, tru policíameraba 
Jesúswan ashippe, trashibelø gøn: 





San Juan 19.5 

—iKurusyu mesro! ¡Kurusyu mesrø!— chib. 
Inchen Pilatobe trenchibig køn: 

—Treeg købene, trube, fiimdøwei srua amba, kurusyu mesray 
cha. Pøs, nabe naimburappe, nuinuube chigucha chi kalø mariibe 
wetørramur— cha. 

7Inchen judfosmerabe nune trenchibelø gøn: 

—Nambe maig maramigwan martrai pørig tøgar guer cha. 
Inchawei truyu maig chibig køben, nøbe kwamitøwein gøn 
cha, kaguende nøbe nøasiitø: “Tiuswei Nusrkain gur” chib 
pasraikkurri.— 

8Inchen Pilatobe tru trendaigwan mørabe, mas kørig kui 
inchibig køn. ”Incha katøle palacioyu kebya, Jesúswan payibig kon: 

—¿Nibe chuig kugu?— cha. 

Inchen Jesúsbe niløtø basrøben, 10Pilatobe trenchibig kon: 

—¿Nanguen lotomonrrapteh? cha. Nabe ñun elatsamdiig 
købene, elachib, kurusyu mesramdiig købene, mesrøb 
indamig mu mandamgaig maramigwane na asha marøbig kui 
tashmøtirru?— cha. 

1Inchene Jesúsbe trencha løtabig køn: 

—Nan øyeeg punrrai ñi marøb wamigwane chigaig købsruinrrun 
cha, fiun srømbalasrøngurri treeg marøb wanrrai tranmuig kuimbe. 
Inchawei tru nan fiui tasku tranøbiibe purab gaikken mara 
basran— cha. 

12Trugurrimbe Pilatobe Jesúswan mandø incha elatsamdiig 
køtashchab labig køn. Trune judfosmerabe trenchib trashibelø gon: 

— Ni nun elachabe, Roma maya misagwan karub wabig 
Césarweingatiig kømøn køn chib. Kaguende møikkøben: *Rey 
gur” chib pasrabiibe Roma maya misagwan karub wabig 
Césarweingatiig kømøn— chib. 

13Inchene Pilatobe trunun mørøppe, Jesúswan wambig 
wesrungarua, maig kønrrabigwan asha martrab wamisrinug 
wamisrøbig køn, tru “Sruutoga Kayig” tainug, hebreomaybe Gabata 
cha waminug. 14 Pascua Fiesta maramig kan gwalømdø baløben, 
kwaløm døbøtag køsrøn gøbig køn. Inchen Pilatobe judfosmeran 
trenchibig køn: 

—iAu, flimui rey yu pasran!— cha. 

15Inchene nømbe trashibelø gøn: 

—iKwabash! iKwabash! chib. iKurusyu mesrø!— chib. 

Inchen Pilatobe trenchibig køn: 

—¿Nagan ñimui reywan kurusyu mesrønrrab waitarru?— cha. 

Inchen sacerdotesmeran karubeløbe trencha løtabelø gon: 

—Nambe katøgan rey togar gonrrab gømøtø, Roma maya 
misagwan karub wabig Césarwandø rey wannar guer— cha. 

16Inchen yandø Pilatobe Jesúswan kurusyu mesrønrrai nømun 
tranøbig køn. 


Jesúswan kurusyu mesraig 
(Mt 27.32-44; Mc 15.21-32; Lc 23.26-43) 


Inchen nømbe Jesúswan kemøra, srua amben, 17 Jesúsbe nui 
kuruswan muta, tru Calavera cha wamiisromay webibig køn, 
hebreomaybe Gólgota taig. 18Incha truyu kurusyu mesrøbelø 
gøn, kato pailan pinrrømenda kan gan, Jesúswane tru tøbøtakke. 
19Incha Pilatobe kurusyu kan pørig mesrønrrai karubig køn: 

JESUS NAZARETSRIIG, JUDIOSMERAI TRU REY GON 
chibig. 20Inchen tru pøra mesraigwane judíosmera mugøben truba 
yamelø lebelø gøn, kaguende tru Jesúswan kurusyu mesraibe ciuda 
bulu gøben. Inchagucha tru pørig megabiibe hebreomay gøben, 
latínmay gøben, griegomay gøben pørig købig køn. 21 Incha treekkurri 
judío sacerdotesmeran karubeløbe Pilatone trenchibelø gon: 
—“Judíosmerai rey gøn” cha pøra mesrømøta cha. Treeg kømøtø: 

* ‘Nabe judíosmerai rey gur” cha, nø trendaig køn” chibig, treeg 
pør— cha. 

22Inchen Pilatobe trencha lotabig kon: 

— Na pøriibe, børig megabasay— cha. 

23Incha suldaumerabe Jesúswan kurusyu chab mesrabe, nui 
kewagúigwan kusrawa, pippalo pirishibelø gøn, kanui kan gangue. 
Incha trugurrimbe tru pala kewagúigwangucha kusrabelø gøn. 
Inchen truibe kemesra tsusaimíig korrappa kandiig basrig kobig 
køn. 24Suldaumerabe kangurrin gangurri trenchibelø gøn: 

—Kølsrømugun cha. Trembe tru kewagúigwan muin 
gorromisrtashchab suerte gucha ashkun— cha. 

Øyeeg maren, Tiuswei wamwan pørigu øyah chibig truig nebuig 
køn: 

“Nai kewagúilan nømdø pirisha, 
tru nai pala itøgueigwane muin gørrømisrtashchab 
suerte gucha asan” daig. 

Suldaumerabe øyeeg marig købig kon. 

25 Jesúswei kurus bulube nui usrin gøben, nui usrai numøsrain 
gøben, Cleofaswei srai María gøben, katø María Magdalena 
gøben bønrrabelø gon. 26Inchen Jesúsbe nui usran ashib, katø nui 
undaaraig kusrenanøb pera uniibe nui usraim bulu pasrai ashib 
inchabe, usrane trenchibig køn: 

—Au, ñui nusrkai lataigwan uyu ñi pera basran— cha. 

27Inchabe katø tru nui kusrenangb pera unigwan trenchibig 
køn: 

—Nui usri lataigwane uyu ñibe pera basran— cha. 

Indig tru uraskurrimbunø tru kusrenanøb pera unig købiibe nui 
yau pera gørrømisrøbig køn. 


Jesús kwaig 
(Mt 27.45-56; Mc 15.33-41; Lc 23.44-49) 


28Yandø øyeeg chab puraiben, Jesúsbe kerrigu treeg chab nebui 
ashabe, Tiuswei wamwan pørigu øyah taig nebunrrai trenchibig 
køn: 

—Pimulgwatan— cha. 

29Inchen truyu kan køtsøyu køchiibi netsiig tøgaig pasrøben, 
kan fab espunjan tru piyu kebisha, kan hisopo srarchigu pucha, 
mutchai Jesúswei triisrø yuuløbelø gøn. 30Inchen Jesúsbe tru 
vinon yuulen, chab webishabe, trenchibig køn: 

—Yandø chab marig kørrømisran— cha. 

Incha turwan utsøbasra, yandø nui espfritun tranøbig køn. 


Kan suldau lanzatøga Jesúswan tømbulyu larrab gwanøb 


31 Inchen yandø Pascua Fiesta punrrabigweyasig tru tamarøb 
gúin gwaløm gøben, judfosmerabe tru asrmeran isrin gwalømbe 
kurusyu melsraig melømønrrai inchibelø gøn, kaguende tru 
gwalømbe, tru isrin gwaløm, purø nu gwaløm gønrrab gøben. 
Treekkurri Pilatone, melabelai srømmeran landiitsingarunrrai 
rrugabelø gøn, asrmeran kurusyugurri pinøsrumig kønrrai. 
32Inchen suldaumerabe amba, kanunmerrig srømmeran 
landiicha, trugurrimbe Jesúsba kurusyu mesraig megabigwan 
kanungucha landiichibelø gøn. 33Incha Jesúswan kemalla ashene, 
yandø kwainguen megaptinchen, treekkurri nune srømmeran 
landiichimeelø gøn. 

34Inchendogucha kan suldaube Jesúswane tømbulyu lanzatøga 
larrab gwanen latatø, animba, piba weguchibig køn. 35Inchen 
nui kaptoga ashibiibe maig kuigwan wamindan. Inchen maig 
kuigwan tru no wamindiibe cierton wamindig køn. Nobe ka 
isatø waminchib pasrømurmab isua basran, ñimgucha Jesúswan 
kørenrrai. 36Kaguende øyeelø pureppe, Tiuswei wamwan pørigu 
øyah taig nebunrrain trenchibig køn: “Nui tsutsigwane kanguen 
landig kømønrrun” daig. 37 Katøganbaløsrø Tiuswei wamwan 
porigugucha gato trenchibig køn: “Misaamerabe tru lanzatoga 
kwaninabigwan ashchun” cha. 


Jesúswan sørab 
(Mt 27.57-61; Mc 15.42-47; Lc 23.50-56) 


38Øyeeg chab puraiben, José Arimatea pueblosriibe Jesúswei 
asrwan srua inrrab cha, Pilaton miabig kon, tru Josébe 
judfosmeran kørig køb Jesúswan nui isuigutø uñibig kuagucha. 
Inchen Pilatobe ka srua ibashen, Josébe asrwan srua ibig køn. 
39Inchen tru Nicodemo, tru merrabsro Jesúswan yem waminchab 
ibikkucha, kan treinta kilosburab may irrabzhig mirraba, 
áloesba lindisaig srua arrubig køn. 40Incha Joséba, Nicodemoba 
Jesúswei asrwan srua amba, llensutøga kirrøbelø gon. Tru may 
irrabzheelantoga, judíosmera sørønrrab maig marøbelø gøben, 
treeg tamara sørabelø gøn. 41Inchen Jesúswan kurusyu mesraim 
bulube kan tul ellmarig pasrabig køn. Tru tulyube søramig kan 
trab srøig mungucha wayiimíig, ka basrabig køn. 2Kaguende 
yandø judíosmerai isrin gwaløm pølbasramig lutau gøben, katø tru 
søramikkucha pulutø gøben, truyu Jesúswei asrwan wayibelø gøn. 


Jesus øsiirab 
(Mt 28.1-10; Mc 16.1-8; Lc 24.1-12) 


2 0 1Incha tru srø rrune pølbasrøb gwaløm María 
Magdalenabe løtsøzhig søriisrømay ullarbatø ibene, 

tru sørin rrabyu nu srug kasraibe kusruim basraptindi ashibig 

køn. 2Inchen nøbe luløb ibig køn tru Simón Pedroba, katøgan 

kusrenanøb pera unig, tru Jesús undaaraig købiiba, truilø 

purrainuumay. Inchabe Maríabe trenchiptinchibig køn: 
—Sgrinukkurri Señorwei asrwane srua ambin gøn cha. Nambe 

chu srua amba wayig mørmer— cha. 

3Inchene Pedroba, tru katøgan kusrenangb pera uniibabe 
webamba, søriisrømay ambubelø gon. 4 Pailøba kegøtø lulob ambendø, 
kane Pedro lataguen gømø, katøguchinguen mur lula, tru søriisrø 
nømerrig luløb pubig køn. SIncha trusrø trarraasha ashene, tru 
llensu guirriiløbe truyu warai ashibig køn. Inchendø kebimfig køn. 
6Inchen nui wendautø Simön Pedrobe pua, sørin rrabyu kebyabe, tru 
llensumerane truyu warai ashibig køn. 7Inchagucha tru Jesúswei 
turwan pinøbulig llensugucha, tru kirri llensumeraba trubalatø gømø, 
nøørø kurisaig trarrig tsubig køn. 8Inchen tru kusrenanøb pera unig 
tru sørinug nømerrig merrab pubikkucha, yandø umbøsrøngatig 
kebya, ashabe, kørebig køn. 9 Pøs katøgucha nømbe tru Tiuswei 
wamwan pørigu Jesúsbe kwabelai utugurri katøle øsiiramig 
palønrrab gøn daigwane chigúi mørmuin gøbig køn. 10Incha tru 
kusrenanøb pera uniiløbe nømui yamay katø ambubelø gøn. 


Jesús Maria Magdalenan kenamisrøb 
(Mc 16.9-11) 


11 [nchen Maríabe sørim bulu wambig kishib pasramisrabe, 
kishib sørin rrabyu trarraasha ashene, 12? pagatø ángelesmera 
puliig kørrabig kewar, tru Jesúswei asrwan wayig købigube kane 
turgabøryu, kane katsigu purrai ashiptinchibig køn. 13 Inchen 
ångelesmerabe payibelø gøn: 

—lshug, ¿chindimba guishku?— cha. 

Inchene nøbe trenchibig køn: 

—Pgs nai Señorwan srua ambin gon cha. Incha chu wayig 
mørmur— cha. 

l4Tigwan chab rrencha, no keesha ashene, truyu Jesúsbe 
pasraptinchibig køn. Inchendø, nøbe Jesús kuitamappe isumíig kon. 
15Inchene Jesúsbe payibig kon: 

—Ishug, ¿chindimba guishku? cha. ¿Mun lagu?— cha. 

Inchene nøbe tru tulyu ellmarig ashibig kuitamab isua, 
trenchibig køn: 

—Au, kasuku, inchippa ñi srua yabe, trube, chu wayigwan 
eshkarra cha. Na srua inrrab— cha. 

16Inchene Jesúsbe trenchiptinchibig køn: 

— ¡María! — cha. 

Inchene nøbe keesha ashabe, hebreomay: 

—iRabuni!— chibig kon, (trenchippe, *Kusrennøbig” chib). 

17Inchene Jesúsbe trenchibig køn: 
—iElatcha! cha. Kaguende nabe nai Møskai waisrg nebimø 
srø basrar cha. Inchendø ñibe ya, nai nunelan trenchinrrig 
cha: “Naimba, ñimuimba Møskaweisrømay, naimba, ñimuimba 
Tiusweisrømay nabe inrrab gur tan” cha, eshkanrrab.— 
18Inchen María Magdalenabe yabe, tru kusrenanøb pera uniilan: 
—iNabe Señorwan ashar!— chibig køn. 
Incha Señor nun maig tailangucha nømun eshkabig køn. 


Jesús nui kusrenanøb pera uniilan kenamisrøb 
(Mt 28.16-20; Mc 16.14-18; Lc 24.36-49) 


19Tru truaalømdøwei yandø yem misren, Jesúswei kusrenanøb 
pera uniiløbe tulundzuna purrabelø gøn, yaskabmerane mu 
kurtraingaig kasra bønsra, judíosmeran kørig køb. Inchene Jesúsbe 
truyu kebib, nømuin døbøtag pasramisrøb, trenchibig køn: 

— ¡Chi isumgaig tab gøbiibe ñimba gønrrain!— cha. 

20Incha chab rrenchabe tasiimeranba, nui tømbulwanba 
kenamarene, nui kusrenanøb pera uniiløbe Sefiorwan ashippe, truba 
rruba kasraarabelø gøn. 21 Inchen Jesúsbe katøle trenchibig kon: 

—iChi isumgaig tab gøbiibe ñimba gønrrain! cha. Nabe ñimun 
karua ørar cha, nai Møskai nan karua ørøb lataitowei.— 

22Incha iigwan chab rrenchabe, Jesúsbe nømuim bala urra, 
trenchibig køn: 

— Espfritu Santon utay cha. 23Nim møilan gøben nømui kaig 
mariilan ulø baymø kagøbashene, truilai kaig mariiløbe ulø bayamig 
kømiig kørrømisran cha. Inchen ñim truilai kaig mariilan pesannamø 
ulø bayene, nømune pesannamø ulø bayamig kønrrun— chibig køn. 


Jesúsba, Tomásba 


24Inchen Tomás, Gemelo taig, tru doce kusrenangb pera 
uniilai utuig, truibe tru Jesús arrubene, nømba wamuig kuig køn. 
25Inchen tru kusrenanøb pera uniilø kaneløbe trenchibelø gøn: 

—Nambe Sefiorwan aser— cha. 

Inchene Tomåsbe trenchibig køn: 

—Nabe nui tasku kølabus larrøøriilan ashmøwei, katø tru 
kølabus larrøøriiløyu tasig-unan kegwanmøwei, katø tru 
nui tømbulyu nai tasigwan kegwanmøwei inchimuppe, nabe 
køremumønrrun— cha. 

26Indig trune wendau tru kusrenanøb pera uniiløbe 
katøle umbu tulundzuna burrøben, Tomåskucha nømba 
wabig køn. Inchene yaskabmerabe mu kurtraingaig kasrailø 
bønrraingucha, Jesúsbe kebya, nømuin døbøtag pasramisrøb, 
trenchibig køn: 

—iChi isumgaig tab gøbiibe ñimba gønrrain!— cha. 

27 Inchabe Tomáswane trenchiptinchibig køn: 

—Nui tasig-unan yu kegwanøb, nai tasiimeran ash cha. Incha ñui 
kwalwan larrøbicha, yu nai tømbulyu tasigwan kegwan cha. Ke 
truig kømuitamaptø isub ufimøtø, ñiguen kørebig ku— cha. 

28Inchene Tomåsbe trencha løtabig køn: 

—iNai Señor! ¡Nai Tius!— cha. 

29Inchene Jesúsbe trenchibig køn: 

—Tomás émøi ke nan ashagan køretirru? cha. Mayanguen tab 
gúilo gon cha, ashmøwagucha, kørebeløbe.— 


Mandøgurri i kilgameran pørig 


30 Jesiisbe truiløtø gømøtø, katøgan Tius nøba pasrain gúi asha 
gømig mariilø truba kenamarøbig køn nui kusrenanøb pera uniilai 
merrab. Truiløbe i kilgamerayube pørig kaagøn. 31 Inchendø 
iilan pøriilø gøppe, Jesúsbe tru Cristo Tiuswei Nusrkain gúin 
gúi kørenrrain børig køn. Incha tru treeg køreitøgabe srøig øsig 
kømigwan nøgurri tøgagønrrai indig køn. 


Nui kusrenanøb pera uniilan Jesús Galileasrø kenamisrøb 


2 1 1Inchen treeg chab puraiben, Jesúsbe nui kusrenanøb pera 
uniilan katøle kenamisrobig køn Tiberias nu bisu menda. 
Nøbe pyamay kenamisrig kon: 2Simón Pedro gøben, Tomás tru 
Gemelo taig køben, Natanael tru Galilea birau canásriig køben, 
Zebedeowei nusrkalø gøben, katogan pailø Jesúswei kusrenanøb 
pera uniiloba, trubalato lincha warøben. 3Incha Pedrobe 
trenchibig køn: 
—Nabe peskanrrab inrrainchar— cha. 
Inchene nømbe trenchibelø gon: 
—Namgucha ñiba amrrunrrab— cha. 

Incha ambabe, kan barcoyu nebamba, tru yembe chigucha 
wesrunrrab gaimabelø gøn. 4Inchen yandø tør-rrab arruben, 
Jesúsbe pi menda nømun kenamisren, tru kusrenanøb pera 
uniiløbe nune mu gúi ashmeelø gøn. 5Inchene Jesúsbe trenchibig 
køn: 

—Au, nai ureezheelø, ¿chigucha chi peskau kemørtrab 
gaimatirru?— cha. 

Inchene nømbe: 

—Kah— chibelø gøn. 

6Inchene Jesúsbe trenchiptinchibig køn: 

—Atarrayan barcoyu kusrmaygatomay kegutsay cha. Treenchabe 
ñimbe wesranrrabguen— cha. 

Inchen nømbe atarrayan keguchibelø gøn. Inchabe piyugurri 
atarrayan wesranrrab gaimaptinchibelø gøn, peskau nu gøptø. 
7Inchene tru kusrenanøb pera unig Jesúswei undaaraibe Pedrone 
trenchibig køn: 

—iAu, Señor gøn!— cha. 

Inchene Pedrobe: “Señor gøn” daig mørøppe, nui pala 
itøgueigwan wesrawa tsuig køppe, truigwan kewa, pørønab, piyu 
porsraptinchibig køn. 8Inchen tru kusrenanøb pera uniilø kaneløbe 
barcon srua bubelø gon, atarrayan peskautø netsiig keetab sruar. 
Kaguende nømbe pi mendagurri cien metros køsrøndø waraig 
købig køn. 9Incha nømbe pirau pinaambabe, kan trøsr nag pasrai 
ashibelø gøn, tru balabe peskauba, pirrimba warig. 1%Inchen 
Jesúsbe trenchibig kon: 

—Mamdø tru ñim møi wesruim beskaumeran srua amrruy— cha. 

11Inchen Simón Pedrobe barcoyu nebya, atarrayan nørrø 
peskaumeratø ciento cincuenta y tres netsiig tøgaigwan pi 
mendagatig keetab srua ibig køn. Inchen maya nu gúingucha, 
atarrayabe kølsrømfig kon. 12Inchene Jesúsbe nømun trenchibig 
køn: 

—Manrrab amrruy— cha. 

Inchen møikkucha kusrenanøb pera uniiløbe: *Nibe mu gugu?” 
cha payamig kørig kui inchibelø gøn, kaguende nømbe Señor gúi 
asha gua. 13Inchene Jesúsbe kemalla, pirriwan nui tasku srua 
basramisrabe, nømun srørrøbig kon, katø peskauwan chigucha. 

14Tibabe chabguen pønmay gøbig køn, Jesús kwailai utugurri 
katøle øsiirawa kurra, nui kusrenanøb pera uniilan nø gúi ashchai 
kenamisrig. 


Jesús Simón Pedroba waminchib 


15Yandø chab mabe, Jesúsbe Simón Pedron payibig køn: 

—Simön, Juanwei nusrkai, ¿iilo lataguen gømø, nan mas 
undaguig kuguh?— cha. 

Inchen Pedrobe trenchibig kon: 

—Øø, Señor, nabe ñun undaguig kui ñibe ashibig køn— cha. 

Inchene Jesúsbe trenchibig kon: 

— Nai ubisha-ureemeran mannøb ashib tøgagørrunrrig— cha. 

16Katøle Jesúsbe payibig kon: 

—Simön, Juanwei nusrkai, ¿nan undaguig kuguh?— cha. 

Inchen Pedrobe trenchibig køn: 

—Øø, Señor, nabe ñun undaguig kui ñibe ashibig køn— cha. 

Inchene Jesúsbe trenchibig køn: 

—Trube, nai ubishameran tab ashib togagorrunrrig— cha. 

17 Pønmay gønrrabyu katøle payibig kon: 

—Simón, Juanwei nusrkai, ¿nan undaguig kuguh?— cha. 

Inchen Pedrobe kullaarab isui inchibig kon, kaguende chabguen 
ponmayguen: “¿Nan undaguig kuguh?” chib payen. Inchen nøbe 
trenchibig køn: 

—Señor, ñibe chiwandøgucha kerrigu ashibig køn cha. Nabe ñun 
undaguig kui ñibe ashibig køn— cha. 

Inchene Jesúsbe trenchibig køn: 

— Nai ubishameran mannøb ashib tøgagørrunrrig cha. 18Nabe 
ñun isa gømø, cierton trendamønrrun cha: Nibe matsinøtiig køb 
urasbe, ñui pørønaigwan fiiasiitø pørønawa, ñun chuikkøben ibig 
kuig køn cha. Inchendø yandø ñi køllig misrene, ñui kwalmeran 
ñi larrøbichen, katøgan mendaig ñune pørønana, ñi ig kømui 
indiisrømay srua inrrun— cha. 

19Øyan chippe, Pedro nø mandø kwamig nebuben, treeg 
kwaitøga Tiuswan maya nuguen tabig indig kønrrai martrab gøn 
cha, trendaig køn Jesúsbe. Inchabe Pedrone trenchibig kon: 

— Nai mendig amø— cha. 


Jesús kusrenanøb pera unig tru undaaraig 


20Inchen Pedrobe keesha ashene, Jesús tru kusrenanøb pera 
unig undaaraibe nui wendau arri ashibig køn. (Truibe tru mab 
purrab uras Jesúswan pechoyu ne tsumisra: “Señor, ¿ñun ashig 
kømui inchibelan trannrrabiibe mu gøh?” cha, payibig, truig købig 
køn.) 21Inchen Pedrobe truigwan ashabe, Jesúswan payibig kon: 

—Señor ¿inchen øigwane ñibe mandø inchainchigu?— cha. 

22Inchene Jesúsbe trencha løtabig kon: 

—¿Na arrumnegatig nune ka ufichai indingucha, ñuimburappe 
treegwane chi asamig kaagøn cha? Nibe nai mendig amø— chibig 
køn. 

23Indiibe tru trendaigwane nunelai utube treeg wam larrøbitsig 
købig køn, tru kusrenanøb pera unig, truibe kwamønrrab gøn 
dan cha. Inchen Jesús trenchippe: “Truibe kwamønrrab”, gøn 
cha gømøtø, trenchippe, ka: “Na arrumnegatig nune ka ufichai 
indingucha, ñuimburappe treegwane ñibe chi asamig kaagøn” cha, 
treebe taig købig køn. 

24Tru kusrenanøb pera unig trendainabig nøtøwei iilane maig 
kuigwan eshkab wamincha, katø nøtøwei pørøb indig køn. Incha 

maig kuigwan nø eshkab wamindiibe isato gømø, cierton gúi asha 
bønrrer. 

25Kato chigøben Jesúsbe truba rruba marig købig kon. 
Lutøgurrih trumørig pørimbe, tru porig kilgamerabe yu pirau 
ørøbaguen kemubsruitamab isur. 

Jesucristo Espíritu Santon trannrrab misrig 


1 1Nai Teófilo, nai srosro børigube maig purayaigwan eshkab 

pørig kuig køn, Jesús tru chigurrimbunø margb pølbasriilanba 
kusrenaniilanba. 2Kato nøashib karua øramelø lawa wesruilan 
Espíritu Santogurri chito maramelan martrai karua bønsra, 
srømbaløsrømay srua yain gwalomgatig købigwan porig kon. 
3Incha nøbe kwaig tsua, øsiirawa, nømune øsiguig kenamisrøbig 
køn, no gúin gúi asamdiig kønrrai chine marøb. Incha nøbe 
kwalømmera cuarenta nemisramne nømun kenamisrøb ufia, Tius 
nø karub waigweimburabigwan waminchibig køn. 

4Incha Jesúsbe nømba trubalatø purrøwabe: 

—Jerusalénsrømaybe ammønrrigay cha garubig køn, nai Møskai 
trannrrab misra kørrømisrigwan treeg pumnegatig munugunrrain 
cha, 5tru ñim nan øyah taig mørig købigwan. Pøs Juanbe isa 
gomoto, pitoga pinøbuliilø gønrrai ulsrain gon cha. Trune ñimbe 
mam gwalømyutø Espíritu Santotøga pinøbuliilø gønrrun— chibig 
køn. 


Jesús srømbalasrømay ib 


6 Jestisba truyu tulaamba purrøwabe, trencha payibelø gon: 

—¿Señor, Israel misaamera merrabsrø nøm ashib karub togagúig 
købigwan katøle treetowei nøm karub tøgagømig punrrai møi yan 
damara basrtraindirru?— cha. 

7Inchene Jesúsbe trencha løtabig kon: 

—Treeg maramibe mana bunrrabigwanba, Møskai nøashib nui 
maram burab mariitøgatøwei chi gwaløm treeg punrrai mara 

kørrømaramigwanbabe, ñimbe wammøra gømig chi palømøn cha. 
8Inchendg Espíritu Santo yandø ñimuim bala arrubeneguende 
maramburab maramigwan ñim uta, Jerusalénsrø, Judea birau 
kerrigu, Samaria birausrø, piro muba kuimburab purø yabsrønguen 
naimburab maig kuigwan waminchab webamrrun— chibig køn. 
9Incha yandø iigwan chab waminchene, nom ashib pønrramne, 
Jesúswane pala kusruben, kan wañi arrua, nun pinøbulen, 
yandø mas ashchab gaimabelø gøn. 10 Inchen Jesús iben, nøm 
srømbalaneb neeshib pønrramnetø, møimbe pagatø møguelø 
puløzheelø kewar nømuim bulu kenamisrabe, 11 trenchibelø gon: 
—¿Galileasro møguelø, chindimba srømbalaneb neeshib 
kørrømisrke? cha. I Jesústowei fiimui utugurri srømbalasrømay 
srua yainabiibe, fiim maig yai asig katø nøbe treetøweih attrun— 
chibelø gøn. 


Judasweimburø purøbasramig Matfaswan lawa wesrab 


12Inchen tru nøashib karua øriiløbe tru Olivos taig tunsrøngurri 
Jerusaléngatig katø ambubelø gøn, tru maig maramigwan 
martrai Moisés pørigu isrin gwalømbe maya yabgatig amrrain 
chibig køben, treezhiitø. 13 Jerusalén ciudayu puabe, tru nøm pui 
yau, pala pisusrø nebambubelø gøn, truyube Pedro gøben, Juan 
gøben, Jacobo gøben, Andrés køben, Felipe gøben, Tomås køben, 
Bartolomé gøben, Mateo gøben, Alfeowei nusrkai Jacobo gøben, 
Simön Zelote gøben, Jacoboi nusrkai Judas køben, tru iilø ya beba 
warainug. 14 Truiløbe Tiusba wamindamigwane søtøba kandø isua, 
maikken elachimø marøbelø gøbig køn, Jesúswei usri María gøben, 
nui nunelø gøben, katøgan ishumburmera gøben kanbalatø misra. 

15Inchen tru gwalømmerawan Jesucristo kusrenanigwan 
marøbelø kan ciento veinte gøsrøn tulundzuna gøben, Pedrobe 
truilai utu pasramisra trenchibig køn: 

16—Nai nunelø, Tiuswei wamwan pørigu maig taig, truibe 
nebumig palaig kuig køn cha. Tru pørigube Espíritu Santobe 
David wamindigu kanmaytø Judasweimburab treeg nebunrrun 
cha wamindig kuig køn. Jesúswan kemøra, sruamrrabelan mando 
indamigwan eshkab pasrabigwan. 17 Pøs Judasbe namui utuitøwei, 
katø namui marameløyu maramig tøgaig købig køn cha. 18(Indiibe 
tru nø kaig marimburø an utiitøga kan tul penig køn cha. Inchabe 
ippa, turmay pefiippe, patsøwan srurram befien, pøitsimerabe 

kerrigu webølabig køn cha. 19 Inchen Jerusalén mayeelø warabelø 
wammørabe, tru pirøwane, “Acéldama” cha wamabelø gon, 

nømuin rrikkabe, “Ani Lusin Dul” chibig.) 20Kaguende Salmosyube 
trenchibig porig basran: 
“Nui yabe mugucha waraimíig kutsi ya gørrømisren, 
katø truyube muguen tsunrrabig kaanrrain” cha. 
Kato: 
“Nø chi marøb pasraig købigwane katøgan peg utønrrain” 
cha. 

21”Inchawei øyeeg købene, tru namui utu Jesús trendø 
namba lincha llirab ufien, 22tru Juan Jesúswan piu umbu nun 
ulsraikkurrimbuno, katø nun namuinukkurri kusraben, nun 
srømbalasrø utig kømnegatig namba managucha tin lincha 
amoñibelo yu møguelø køn cha. Incha kan treeg lincha 
uñibigwan, tru Jesús kwawa, katøle øsiiraigwan treeg kon chib 
waminchib, namba tøgatø pasrønrrai maramibe ke søldøwein 
gøn— chibig køn. 

23Incha pailan wesrawa pønsrøbelø gon: Matíaswanba, 
Joséwandøwei Barsabás cha wamab (katø Justo cha wamab indi) 
møwanba. 24Inchabe øyeeg chib Tiusba waminchibelø gon: 

—Señor, Nibe mayeelai manrrømeran ashibiibe, i pailan ñi 
mønun lawa wesrua toga basraigwan eshkarra chib, 25Cristo 
nøashib karua ørigwei maramigwan uta basramisra martrabiibe 
mu gúin gúi. Kaguende Judasbe nui yamsrømay inrrab, tru 
maramigugurrimbe tarømisra pella, peg maywan yaig 
køn— cha. 

26Inchawei møigweim bala bendashchab suerte kuchene, 
Matíasweim bala beñen, truibe yandø tru Cristo once nøashib 
karua øriilai utuig kørrømisrig kon. 


Espíritu Santo arrigwan waminchibig køn 


2 1 Judíosmerai Pentecostés taig tru gwaløm yandø puben, 
nømbe mayeeløba kanbalatø tulundzuna gøbene, 2møimbe 
igatø! srømbalasrøngurrimbe wanrrabig kan truba mur isig 
ichibig lataig arrubig køn, tru purrainuube igatø! ya ørø tru 
wanrrabiitø kasramgue. 3Inchene nømun kanun ganun traniilø kan 
nagurømera latailø kenamisra, nómun kanuim bala, kanuim bala 
pønrramisrøbelø gon. 4Inchene nømbe mayeeløba Espíritu Santotø 
netsailø gørrømisra, peg, peg wammera waminchib mendabelø 
gøn, Espíritu nømun maig wamindingaruben. 

5Inchen Jerusalénsrømbe judíos misaamera warabelø gon, 
Tiusweimburabelan maizhikken elachimø marøbelø, chu 
birausrøngurringuen palømfikke. 6Inchen tru misag søtøbe tru 
wanrrabigwan mørabe, tulundzunabelø gøn. Inchabe ipaare! kan 
øyeebe chi mandø guermab isubelø gøn, kaguende nøm mørene, 
tru Jesucriston kørebeløbe møitøgucha peg wam peg wam tru nøm 
mørøb pønrrabelai wamwan, trunun, rrunun waminchiptinchene. 
7Inchen nømbe truba kørrø kwaariilø, kangurrin gangurri ipaare! 
kan mandø guermab isub, trenchibelø gøn: 

—¿I mayamba waminchib pønrrabeløbe Galileasrø misaamera 
gømuitarru? chib. 8Pøs kan namuin rriimay, namuin rriimay nam 
wamindi mørtrappe ¿mando guerah? cha. 9Yube Parto birausreelø 
gøben, medosmera gøben, elamsreelø gøben, mesopotamiasreelø 
gøben, judeasreelø gøben, capadociasreelø gøben, pontosreelø 
gøben, Asia birausreelø gøben, 10frigiasreelø gøben, panfiliasreelø 
gøben, egiptosreelø gøben, tru Cirene birø bulu Libia birausreelø 

gøben, katø Romasrøngurri amrrubelø ka peto amrruarteelø 
judíosmera gøben, judíos kømeelø Tiusweiwan judfosmera 
marigu pønrrønrrab purørruwarmera gøben, 11 katø cretasreelø 
gøben, arabiasreelø gøben, treeg yam baløsreelø gøbendø, nambe 
mayeeløba Tius truba nørreelø mariilan namuin rriimay, namuin 
rriimay wamindi mører— chibelø gøn. 

12Incha mayeeløba nømbe kwariilø ikan paare! øyeebe mando 
guermab isub kangurrin, gangurri trenchibelø gøn: 

—¿Kan øyeebe chi guerah?— chib. 

13Trune kaneløbe indzatø ashib trenchibelø gøn: 

—Mutsiguelorre inchib waran— cha. 


Espíritu Santo kørraarruben, Pedro misagwan 
maig kønrrabigwan waminchib 


14Inchen Pedrobe Cristo tru once karua øriiløba kurra 
basramisra, nøbe mur waminchib trenchibig køn: 

— Judea møguelø gøben, katø mayeelø yu Jerusalén warab 
misaamera gøben, iigwan ñim chigúi nebua ashchain gøn cha. Na 
wamindamigwan tab mørtrai chibig køn. 15Ya løtsø las nuevetø 
gøben, i møguelan fiimbe mutsiguelø gønmab isuinrrun cha, 
16treeg kømøtø, Tius maig karuigwan eshkabig Joelgurri Tius tru 
øyeeg taig købig, iibe tru gøn cha: 

17 “Srabe gwalømmerawane treeg pub attrun cha, 

Tiusbe trendan chib, 

mu misagweim balatøgucha nai Espíritun uncha tøgagønrrai 
øramønrrun cha. 
Nimui nusrkalø, fiimui nimbasrmerabe 

Tius nømun chi eshkaigwan eshkaben, 
fiimui matsøreløbe kan piab lataigu chigøben ashen, 
ñimui kølleeløbe piailø tøgagønrrun cha. 

18 Tru gwalømmerawane katø ishumbur lata, møguelø lata, 

nai karuindiig melabelaim bala 
nai Espíritun uncha tøgagønrrai tranen, 
nømbe na nømun chi eshkaigwan eshkanrrun cha. 
19 Inchen srømbalasrømbe nabe kwaara asha gønrrai mariilø 
marøb, 
katø yu piraube na maramburab mariilan asha gømig 
kenamaramønrrun cha, 

anin gøben, nag køben, naguish kurrabig købengue. 

20 Nøsiibe larrø løstiig misren, 
pølbe ani lataig misrtrun cha. 

Sefior arrum gwaløm truba nuig purø tab gwaløm 
pumøwatø, treeg kønrrun cha. 

21 Inchen Sefior Tiuswei munchiwan wamab, purugurra chib 
miab pasrabiibe, kaigyugurri wesraig kønrrun” cha, 
trendaig. 

libe tru gon, chibig kon. 
22'Nim Israel misaamera, na wamindigwan møray chibig kon: 
Nazaretsrø Jesúsbe Tius ng garua pri møg kui ashchai, nø treeg 
trani møg kobig køn cha, nøgurri ñimui merrab maramburab 
mariitøgaba, kwaara asha gønrrai mariitogaba, Tius nøba pasrain 
gúi asha gømig mariilotogaba. Pos flimdøweinguen ashibelø 
gøn cha. 231 møwandøwei Tiusbe merrabsrøngurri manawei ng 
maig martrab isuilane togaguen gua, ñimun tranen, ñimbe nune 
kurusyu mesra, ñim kweetsig køn cha, tru larrø gailai tasku 
purøøra. 24Inchen nune kwailai utugurri Tiusbe kusraig køn 
cha, øyeeg purø rrømbøig indinawa kwaig tsuigugurri. Kaguende 
tru kwab gwanrrai marøb pasrabiibe nune chinchagucha nø 
merrarrawa tøgagønrrab gaimaig køn cha. 25 Pøs merrabsrø rey 
Davidbe Jesúsweimburab waminchippe, trendaig købig køn cha: 
*Nabe Sefiorwane chu uragucha nai merrab wai ashibig kur 
cha. 
Kaguende nøbe nai kusrmay basran cha, 
nan amburab, iburab sruagutsig mandøguen gømui pasramig 
chigaanrrai. 

26 Treekkurri nai manrrøbe truba kasraaraben, 
nai niløbe truba rruba tabig waminchib kasraaran cha. 

Inchen nai asrken, chi isumø muniiramigwan muniirab 
isrønrrun cha. 

27 Kaguende ñi, Tiusbe, nan kwabelø pønrrainug pasrønrrain 
gønrrain gømøwei, 
katø fiui Newan Tabigwan trerab tsunrrain gønrrain 

gømøwei inchun cha. 

28 Nibe nan øsig køm maymeran nebua asingarua, 
fi naba waikkurri nane truba rruba kasraarangarunrrautan” 

daig køn cha, trenchibig køn. 

29”Nai misaamera, nabe maig kuigwan tørgandø kelarrab 
ñimun trendamønrrun: Merrabsrø namui kølli misag Davidbe 
kwaben, sørig køn cha. Inchen tru nui søriibe møin gwalømgatig 
namui utu pasran cha. 30Inchendø Davidbe, Tius maig karuigwan 
eshkabig købig kua, tru kan nuinukkurri kurrab misagwan David 
nø wamisra karub wainug wanrrai wannamigwan, Tiusbe: “iGatø! 
treeg marmo gømø, treeg kønrrai maramønrrun” cha, trendaigwan 
ashibig kuig køppe, 31Davidbe manawei Cristo øsiiramigwane 
chab asha gua, tru Cristo gatøle øsiiramigwan trencha wamindig 
købig køn cha “kwabelo pønrrainug truyutø pasrønrrai korromarig 
kømøwei, katø nui asrbe treraig kømøwein gønrrai indig kønrrun’ 
cha. 32Inchawei Tiusbe tru Jesúswandowei katø øsiirangaruben, 
nambe mayeeløba tru øyeeg purayaigwane namashib asha bønrrer 
chibig køn. 33 Incha nune Tiusweim bulu kusrmay wanrrab attrai 
kusraben, Møskai trannrrab misra kørrømisrig tru Espfritu Santon 
uta, uncha tøgagønrrai trunun tranan chibig køn. Inchen fiim møi 
ashib, mørøb inchib guibe, tru gøn cha. 34-35 Kaguende Davidbe 
srømbalasrømaybe nebimuig køn cha. Inchendø Davidbe trendaig 
køn cha: 

“Señor Tiusbe nai Sefiorwane trendan cha: 
“Nai kusrmaygatø wamisr cha, 
fiun ashig kømui inchib tsalø inchibelan 
ñi ñui srøbmeran truilaim bala nebuna wamig kønrrai na 
ponsramnegatig.” 

36”Israel misaamera mayeeløba treeg komuitamab asha 
bønrray cha, tru Jesús ñim kurusyu mesraigwandøwei Tiusbe 
nune Mayeelaim Bala Pasrabig kønrrai maramba, Cristo gønrrai 
maramba indin gøn— chibig køn, Pedrobe. 

37 Incha øyeeg tailan mørøppe, truba kullaarab isui inchibelø 
gøn nømui manrrau kebachen. Inchabe Pedronba, trugurri Cristo 
nøashib karua ørig katøganelanba payibelø gøn: 

— Nim nai misaamera, énambe chi maramig kønrrerah?— cha. 

38Inchen Pedrobe trenchibig køn: 

—Nim møitøgucha nimui kaig mariilan isua møray cha. Incha 
Tiusweimay llirawa, Jesucristoi munchiyu piu umbu ulsrailø guy 
chibig køn, ñimui kaig mariilan ulø bayamig komíig, pesannaig 
kørrømisrtraimbe. Inchen Tiusbe ñimune Espíritu Santon tranrrun 
cha. 39Kaguende i tranamigwan nø trannrrab misra kørrømisriibe, 

fiimuyasig køb, ñimui ureemerayasig køb, katø mayeelø chu uras 
tsøndatøsrø kønrrabelayasig køb, katø mayeelø namui Tius nun 
mun wamag køben wamamelai, truilayasig køb gøn— chibig kon. 
40Incha Pedrobe øyeelø wamindig kømnetø, katø srøitø 
waminchib, øyamay melamig køn chib trenchibig køn: 

—Yeeg larrø gaig marøb misaamerainukkurrimbe wemallib 
ambay— cha. 

41 Inchen tru nø wamindigwan møra utabelane piu umbu ulsrailø 
kørrømisren, tru gwalømbe Jesucriston kørewa pønrramisrøbeløbe 
kan pøn mil gøsrøn nemisrig købig kon. 2Incha nømbe 
mayeeløba Cristo nøashib karua øriilø kusrenanigwane tindøga 
marøb pønrrabelø gøn, kanbalatø lincha gømigu lata, mamig 
birisha kanbalatø mab gømigu lata, katø kanbalatø misra Tiusba 
waminchib gømigu lata. 


Jesucriston kørebelø srøsreelø mandø waraig 


43 Inchen nømune mønundøgucha ka nos nøstø gøbig køn, tru 
Cristo nøashib karua øriiløgurri kwaara asha gønrrai marøb, 
katø Tius nømba pasrain gúi asha gønrrai truba rruba marøb 
inchen. 44Inchen mayeeløba Criston kørebeløbe kanbalatø lincha 
tulundzunab, katø chimerandøgucha ke kanguelarrøtø tøgagøb 
inchibelø gøn. 45 Incha nømui pirømeran, yameran, katø chi 
togagúilan gøben yana, søteelan pirishibelø gøn, møitøgucha 
maig palain gøben, treetø. 46Incha kwalømmørig, kwalømmørig 
Tiuswei yau søteeløba tulundzunabelø gøn. Incha mamigwan 
nømui yamørig truba rruba kasrag, kanbalatø lata pirisha 
mabelø gøn, tabig isua, ka treeg maranmab ashchaindø gømø, 

47 manrraugurri tabig isub Tiuswan truba tabig waminchib, katø 
nømbe maya misaamera truba tabig wamindinabelø gøn. Inchen 
Sefiorbe kaigyugurri wesraig kønrrabelan wesrawa, kwalømmørig 
nømuinuube srøitø, srøitø nemarøbig køn. 


Kan ufichab gaimabigwan tamarøb 


1Kan gwaløm Pedroba, Juanba, maaben las tres pailøba 

kegøtø Tiuswei yaumay nebambubelø gøn, Tiusba wamindam 
uras købene. 2Inchene truyube kan møg tru kal-lainukkurri 
uñchab gaimabig wabig køn. Truigwane Tiuswei yau tru “Tab 
Yaskabzhig kon” cha waminug kebambubelan “an guettra' cha miab 

wanrrai, kwalømmørig srua amba wannig wabig kon. 3Inchen tru 
uñchab gaimabiibe Pedronba, Juanwanba Tiuswei yau kebamrrab 
inchen ashabe “an guettra' cha miaben, 4nømbe nun ashabe, 
Pedrobe trenchibig køn: 

—Namun ash— cha. 

5Inchen tru uñchab gaimabiibe chi rrannrrab indermab isua, 

truba tab ashene, 6Pedrobe trenchibig køn: 

—Angawei, orogawein gur cha. Inchendø na 
togagúigwaneguende tranrrumøn cha. Nazaretsrø Jesucristoi 
munchiyu kurrab, inrrø— chibig køn. 

7Incha Pedrobe kusrmay tasigu kemøra kusrabene, tru urastø 
nui srøbmeraba, nui yetølømeraba mur misren, 8tru ufichab 
gaimabiibe igatø! kan børsrappe pasrambua, ib menda, Tiuswan 
"Tabiibe fiitø gøn” chib, trashib, pørsrab Tiuswei yau Pedroba, 
Juanba kebibig køn. ”Inchen maya misaamerabe nune ufiibig 
misrin gúi ashib, katø Tiuswan Tabiibe ñito gøn” chib, truba tabig 
wamindi ashib inchibelø gøn. 10Incha tru Tiuswei yau tru “Tab 
Yaskabzhig” cha waminug tru “an guettra” cha, miab wabigwan 
truig kui ashabe, truba kwaarøbelø gon, ikan paare! øyeebe mandø 
guermab isub tru treeg purayain gøben. 


Pedro maig pub arrigwan Tiuswei yau waminchib 


11Inchen tru uñchab gaimabig købiibe Pedronba, Juanwanba 
kemøra basramnebe, misaabe mayamba kwariilo luløbelø gon 
Pedromeraimay, tru Tiuswei yau Salomónwei Yaskabumay. 

12Inchen Pedro iigwan ashabe, misagwan trenchibig køn: 

—Namui Israel misaamera ¿gyeegwan asha ñimbe chindimbarre 
kwargue? cha. Kabe tru maramburab maramigwan nam namashib 
togar gua, kabe nam Tiuswei merrab puro tabelø gúikkurri i 
møwan uñibig kønrrai nam mari lata ¿chindimbarre namungøba 
ashke? cha. 13Treeg kømøtø, Abrahamwei, Isaacwei, Jacobwei Tius 
namui merrabsrø kølli misaamerai Tiusbe tru nui marøb megabig 
Jesúswane tørguegwalmabig kønrrai maran cha. Truigwane tru 
misagwan ashib karub purrabelan ñimbe kemøra, tranøb, katø 
Pilatobe nune elatchab inchen, ñimbe elachibashmub indig kobig 
køn cha. 14Tru Newan Tabig katø Kerriguwan Sølgandiigwane 
ñimbe kaasha, tru kweechiptiigwane, trube, kelachai miaig køn 
cha. 15Incha tru øsig kømigwan nø tøga basrabigwane ñimbe 

kweechen, truigwan Tiusbe kwailai utugurri gatøle øsiirangaruben, 
nambe tru treeg purayaigwane namashib ashibelø guer chibig køn. 
16Pøs Jesúswei munchibe tru ñim trendø asi møg ñim møi ashib 
pønrraigwan øyah chishig kønrrai tamaran cha, nui isubigwan 
tru munchiyu pasrikkurri. Tru isubigwan Jesús tøgagønrrai marig, 
truibe nune newan tamaran cha, pøs ñim mayeelø asiinrrabguen 
chibig køn. 

17”Pgs, trube, møimbe ñim nai misaamera, ñimbe chugúi 
mørmøwa, øyeeg marøb pønrrain gúin gúi ashar chibig kon, katø 
ñimun ashib karub purrabelø chigucha. 18Inchendø mayeelø 
Tius maig karuigwan eshkabelø wamindiitøga nui Cristobe 
kwamnegatig purø rrømbøig indinab meganrrun cha, manawei 
Tius eshkawa pasrig købigwan treeg nebunrrai marig køn 
cha. 19Inchawei treeg købene, nimui kaig mariilan isua møra, 
Tiusweimay lliray chibig køn, ñimui tru kaig mariilan chi kaig 
mariimíig lataig kørrømisrtraimbe. Trumaybe Señorbe chi isumø, 
tabig pishindø waram gwalømmera ørøb, 20 katø tru muniirab gúi 
Criston, tru Jesúswan, ñimuyasig manawei ng tarømara wesrua 
pasrigwan trunungucha ørtrun cha. 21Inchendo nøbe møimbatøbe 
srømbalasrø ka wamig køn cha, Tius tru chiwandøgucha lutøgurri 
tamara pønsramnegatig, tru Tius nuindø tarømariilø no maig 
karuigwan eshkabeløgurri nø manasrøwei maig taig, treeg. 
22Inchawei Moisésma trendaig købig køn: “Señor ñimui Tiusbe 
ñimui misag utugurrindøwei Tius maig karuigwan kan eshkabig 
na lataitøwei katøgan kusranrrab gøn cha. Inchawei no maig 
wamindiilane chiyutogucha møramig køn cha trendaig købig kon. 
23Kaguende møikkøben Tius maig karuigwan tru eshkabigwan 
mormíigwane, Israel misaamerainukkurri kanguen gaagøm, 
binisaig kønrrun” daig køn cha. 

24”Inchawei Samuel tsub uraskurrimbunø mayeeløba Tius 
maig karuigwan eshkabelø truilø chigucha møin gwalømmera 
øyeeg punrrabigwan wamindig købig køn cha. 25 Pøs ñimbe tru 
merrabsrø Tius maig karuigwan eshkabelai ureemera gøb, katø 
tru namui kølli misaameran tru nuinukkurri acuerdo marigwan 
tøgagøb indan cha. Abrahamwan tru trenchib uras: *Nigurri 
karrab larrøbichib misaamerabe pirau maya misaaba mayanguen 
tab indiilø gønrrun” chib. 26Inchawei Tius nui Marøb Megabigwan 
kusrua, trugurri Tiusbe fiimuimaymerrig ørig købig køn, fiim 

møitøgucha tru kaigwan marmønrrab llirawa bønrramisren, 
mayanguen tab indiilø gønrrain— chibig køn, Pedrobe. 


Pedroba, Juanba tru Setenteelø maig 
maramigwan asha marøbelai merrab 


4 1Pedroba, Juanba misagwan waminchib srø bønrramne, 
judíosmerai sacerdotesmera gøben, Tiuswei yau policíamera 
ashib pønrrabelan nø garub pasrabig køben, saduceosmera gøben 
truba namikkøleelø pubelø gøn, 2kaguende Pedroba, Juanba 
misaameran kusrenanøb, katø tru kwabeløbe katøyug kwailai 
utugurri øsiiramibe Jesucristoinug køn chib, eshkab kusrennimba. 
3Incha tru karubeløbe Pedronba, Juanwanba kemøra, yandø 
maaben gøbene, katø gwalømgatig kailan keeri yau keerøbelø gøn. 
4Inchendø møiløgøben Tiuswei wamwan wamindi mørøbeløbe 
Criston køreben, møguelandø munchen trattrø milburab nemisrig 
købig køn. 

SIncha gatø gwalømbe tru nømun ashib karub purrabelø gøben, 
misagwan karubelø kølli misaamera gøben, tru Moisés pørigwan 
kusrenanøbelø gøben, Jerusalén tulundzunabelø gøn. 6Truyube 
maya sacerdotesmeran nø garub sacerdote tru Anås køben, Caifås 
køben, Juan gøben, Alejandro gøben, maya sacerdotesmeran 
karubigwei yauelø gøben mayamba, truyu purrabelø gon. 7Incha 
Juanwanba, Pedronba nømuin døbøtag pønsrabe payibelø gøn: 

—¿Nimbe iigwane maramburab marig muindøgarre margue? cha. 
¿lilane mui munchiyurre margue?— cha. 
8Inchen Espíritu Santotø netsaig Pedrobe trenchibig køn: 
—Misaameran ashib karub purrabelø, katø ñim misagwan 
karubelø kølli misaamera, 9kan møg kwanrriigwan nam tabig 
marigwan chi wetøgørramdiig køtashchappa, i møwan mando 
incha tamarig kuitashchappa, ñim namun payib srua gúig købene, 
10trube, ñim mayeeløba, katø Israel maya misaameraba nebua 
asig kønrrai eshkanrrab cha. Tru i møg ñim mayeelai merrab 
pasrabiibe tru Nazaretsrø Jesucristoi munchiyu tabig tammisrig 
kuig køn cha, tru ñim kurusyu mesra kweechen, Tiusbe katø 
osiirangaruig, truigweinug. 11 Jesúsbe ñim 
“ya marøbelø tru kaasig srug køn cha. 
Inchendø tru katsiisrømbe pølbasra wayig mas puro tab 
srukken misrin gøn” cha. 

12”Pgs nam kaigyugurri wesrailø gømibe mu gatøgan pegwei 
munchiyube chi gaagøn cha; kaguende kaigyugurri wesramigwane 
yu piraube mungucha treeg martrai tranig kaagøn— chibig kon. 
13Inchen tru payibeløbe Pedronba, Juanwanbabe chigucha 
chi korig kuin gømø, løtab pønrrai ashib, kato mana chu kusreb 
purrømeelø, chigucha gømeelø gúin gúi ashib inchabe, truba kwaara 
asha, nømune Jesúswei mendig amøfiibelø gúin gúi nebua ashibelø 
gon. MInchagucha tru tamari møøbe nømuim bulu kurra basrabwei 
indi ashabe, treekkurri Pedronba, Juanwanbabe chigucha chi tamgaig 
købig køn. 15Incha nømune tru Setenteelo maig maramigwan asha 
marøbelø purrainukkurri webambingarua, nømdø kangurrin gangurri 
payiyab waminchib gørrømisrabe, 16trenchibelø gon: 

—¿Mgguelane nambe chi martrab? cha. Kaguende Jerusalén mayeelø 
warab misaameraimbe Tius nømba pasrain gúi asamig marig kan truba 
nuig kenagøn cha, nømgurri marig. Inchawei nambe chinchagucha 
chi treeg kømøn dambegaig køn cha. 17Inchendo tru treeg marigwan 
misag utu mas mas wam larrøbichimønrraimbe, møingurrimbunøbe 
mungucha Jesúswei munchiyube waminchimønrrai “chigøben ñimune 
maramgnrrun' chinrrab— cha, nømbe trenchibelø gøn. 

18Incha Pedronba, Juanwanba kato wamabe, chiweingucha 
Jesúswei munchiyube waminchimøwei, kusrenanmøwei inchai, 
igatø! kandø mera basrøbelø gon. 

19Trune Pedroba, Juanbabe trencha løtabelø gøn: 

—Nimguen tab isuy cha, Tiuswei merrab søl gøbig kuitashchab nun 
mørmøtø, ñimun mørøb pønrramig. 20Kaguende nam ashib, nam 
mørøb indigwane nambe elachimø, wamindamønrrun— chibelø gøn. 

21 Inchen tru karubeløbe: 

—Nim namun mørmøwabe, møimbe chi maramigwane nam 
asamønrrun— chatø, elachibelø gøn, tru maya misaameragurri 
chinchaguen ichabetønrrab gaima. Kaguende truiløbe tru treeg 
purayaigwan asha, Tiuswan truba tabig waminchib gøbelø gøn. 
22Pøs tru purø nuig tabig marøb, tamarinab møøbe cuarenta afios 
menrra tøgaig købig køn. 


Tiuswei ureemera nundø kemenda kørmø 
pønrrønrrab Tiuswan miab 


23Pedroba, Juanba yandø ka elatsiilø gua nømui lincha 
amøfiibelaisrømay ambabe, tru sacerdotesmeran karubeløba, 
misagwan karubelø kølli misaameraba nømun maig taigwan 
kerrigu eshkaben, 24tru lincha amøfiibelø nøm iigwan 
mørabe, søteeløba ke kandø isua bønrramisra, Tiusba trenchib 
waminchibelø gøn: 

—Ni mayeelaim bala ñi ashib pasrabig srømbalawan lata, 
pirøwan lata, marwan lata, chigurrimbunø truyu chi purrabelan 
chigucha marøbig, 25 Espfritu Santogurri namui merrabsrø David, 
ñi karuigwan marøb megabigwan fii øyeeg chib wamindingaruig 
købig køn cha: 

“¿Judíos kømeelø truba rruba namig kurramba, 
katø chi misaamera gøben ke ka yandø chi 
marmuinguenig martrab gurramba inchippe, 
chindimbarre indah? cha. 
26 Pirau reymerabe yandø kwayanrrab lutømaytø pønrramisren, 
katø tru ashib karubeløgucha wamincha kanbalatø misra, 
Sefior Tiuswanba, nui Cristonba 
kaig martrab namig kurran” cha. 

27”Kaguende isa gømøtø, Herodesba, Poncio Pilatoba, judíos 

kømø misaameraba, katø maya israelitasmeraba fiui newan 

tabig marøb megabig, Jesúswan, tru fi aceitetøga itølusig 

lawa wesraigwan tsalø gøb, chigøben martrab isub i ciudayu 
tulundzunig kuig køn cha, 28£i Tius manasrøwei øyeelø 
purainrrai maig martrab isua tøgagtilan treeg nebunrrai, 
martrab. 22Señor møimbe tru nøm namun chigøben øyeelø 
martrumøn cha trencha pønsrailan ashib, katø nam fiuiwan 
marøb melabelan maikkucha kullaaramø fiui wamwan kørmø 
waminchib pønrramig kønrrai trannrra chib. 30Nui tasigwan 
larrøbichi cha, tru ñui newan tabig marøb megabig, Jesúswei 
munchiyu kwanrreelan tamarøb, fii namba pasrain gúi ashchai 
mara gørrømarøb, katø kwaara asha kørrømistrai marøb inchi— 
cha, trenchibelø gøn. 

31 Incha Tiusba chab waminchene, tru nom tulaamba 
purrainuube mur gønøben, mayeeløba Espíritu Santotø netsailø 
gørrømisra, Tiuswei wamwan maikkucha kullaaramø nømbe 
waminchibelø gøn. 


Kanguelarrøtø tøgagøb 


32Incha tru nu misag søtømera mayeeløba tru Jesúswan 
kørebeløbe møitøgucha lata kan manrrøtø lataig lincha bønrrab, 
kandø isubelø gøn. Møitøgucha nømui chi togagúigwane ‘nain 
gon” chimøtø, chi købigwane kanguelarrøtø tøgagøbelø gon. 
33Inchen Cristo tru nøashib karua øriiløbe Señor Jesús øsiirawa 
kurrigweimburab maig kuigwan waminchippe igatø! muguen 
chindamgaig waminchibelø gøn. Incha nømbe warappe, kan 
møitøgucha tab gøbigwan tøgagømburab tøgagønrrai traniilø 
purø tab warabelø gøn. 34Inchawei nømui utube chigøben palai 
inchibiibe muguen kaabig køn. Kaguende møiløgøben pirømera, 
yamera tøgarbe yana, maig yanigwan anwane srua amrrua, 
35 Cristo tru nøashib karua øriilø nom ashchai tranøbelø 
gøn. Inchen nømbe trunune nømun maig palain gøben kanun 
ganun treeg pirishibelø gøn. 36Inchen kan levita José taig pi 
tøbøtag pirø basrabig Chipre birausriig, Cristo tru nøashib 
karua øriiløbe truigwane Bernabé cha wamig (trenchippe, “Isui 
meløben, isui inchimønrrai tabig waminchib nusrkain gon” 
daig). 37Tru møøma kan piro tøgagua trunun yanabe, anwane 
srua arrua Cristo tru ngashib karua øriilø nom asha martrai 
tranøbig køn. 

Ananíasba, Safiraba isønrrab indigwan waminchib 


lInchen kan møg Ananías taiba, srai Safiraba kan piro 

togagúigwan yanøbelø gon. 2Inchabe i møøbe nui sraimba 
misra, tru anwane tøbøtø rrannrrab cha, wamincha, tøbøwane 
kørrømara, Cristo tru ngashib karua øriilaimay tøbøwandø nom 
ashchai trannrrab srua ibig køn. 3Inchen Pedrobe trenchibig 
køn: 

—Ananías, ¿Satanás ñui manrrau nø guebya pasramisra, ñigan 
øyeekkatig martramab pasrøtirru? cha, fi Espíritu Santon isab 
pasramig kønrrai, tru piro yani anwan kerriguwan rranmøtø 
kørrømara trannrrappe. 4¿Pirobe ñuiwein gømuitarru? cha. ¿Kato 
yanen, tru angucha ñi asamig kømuitarru? cha ¿Nui manrrau 
chindimba øyeeg martrab isua basramisrku? cha. Nibe møguelan 
isab pasrømøtø, Tiuswan isan— chibig køn. 

SInchen Ananíasbe iig trendaigwan mørabe, kwain 
befiiptinchibig køn. Inchen mayeeløba trunun wammørøbeløbe 
truba rruba kørig kui inchibelø gøn. 6Inchen matsøreløbe amrrua, 
asrwan tamara pula, sørønrrab srua ambubelø gøn. 

7Indiibe pøn ura wendau gøsrønyu Ananfaswei srai tru treeg 
purayaigwan chi wammørmø, kebarrubenba, 8Pedrobe payibig 
køn: 

—Eshkarra cha, tru ¿ñim pirøwan øyawei yaner cha trendaigwan 
trewei yangueh?— cha. 

Inchen nøbe trenchibig køn: 

—Øø, treweiwei yanøbwei indig køn— cha. 

9Inchene Pedrobe trenchiptinchibig kon: 

—¿Nim pailømisra chindimbarre treeg martrab isua 
bønrramisrke? cha, Sefiorwei Espfritun ke maig inchibig 
kotashchab ashchab inchib. iNiguen mør! cha, ñui kewan 
sørønrrab srua ambubeløbe chabguen yaskabyuguen amrrutan cha, 
møimbe fiungucha sørønrrab srua amrrun— cha. 

10Inchen tru urastø Pedroi srøb pulu Zafiragucha kwain 
beñiptinchibig køn. Inchen tru matsørelø kerruabe kwaikken 
wetørrawa, srua amba, keweim bulu sørabelø gøn. 11 Inchen tru 
iglesian kerriguelanba, katø mayeelø tru treeg purayaigwan 
wammørøbelanbabe puro rrømbøig kørig kui indamig arrubig 
gón. 

Cristo ngashib karua øriilø chine asha gønrrai marøbelø 


12Cristo ngashib karua øriiløbe misaamerai utu chine Tius 
nømba pasrain gúi ashchai mariilan maramba, kwaara asha 
gønrrai maramba inchibelø gøn. Inchen Tiuswei ureemerabe 
Salomónwei Yaskabyu mayeelgba maig isuppe, treeg kandø isua 
tulundzunabelø gon. 13Inchendø gatøganeløbe nømbabe linchab 
inchimeelo gøn, tru maya misaamerabe nømune truba rruba tab 
inchib togagúingucha. 14Inchen misaamera Señorwan kørebeløbe 
møguelø lata, ishumbur lata katøguchinguen gatøguchinguen 
nemisrøb ambubelø gøn. 15Incha kwanrreelanguen tru puraambub 
lliraig calleswan camamerayu, tsigalmerayu srua amrrua 
pønsrøbelø gøn, Pedro puraiben, nui pørr møsiitøguen møigwan 
gøben kwanrreelaim bala kasrønrrai. 16Inchen Jerusalén ciuda 
buluwansreelø misag truba nørrø amrrubelø gøn, kwanrreelø 
gøben, trømbøig maringarub kwaimandziimera tøgar kan 
mandøguen gømui inchibelø, treelø gøben sruar. Inchen mayeeløba 
tamariilø gøbelø gøn. 


Pedroba, Juanba kaig indiilø 


17 Inchen maya sacerdotesmeran ng garub sacerdoteba, 
saduceosmeraingateelø truyu nøba purrabeløba purø busrkwai 
ashiptø namig kurra, 18Cristo nø ashib karua øriilane merrarrawa 
tru kailan keeri yau keerøbelø gon. 19Inchen kan Señorwei ángel 
tru keeri yau yaskabmeran yem kura, wambiisrø wesrawabe, 
trenchibig køn: 

20—Amba, Tiuswei yau pønrramisra, i srgig øsig 
kømigweimburab wamwan misaameran trunun kerrigu eshkab 
waminday— cha. 21 Inchen nømbe iigwan mørabe, yandø tør- 
rrabene, Tiuswei yau kebamba, kusrenanøb mendabelø gøn. 

Tru inchib gømnetø tru maya sacerdotesmeran nø 
garub sacerdoteba, truyu nøba purrabelø gatøganeløba 
amba, tru Setenteelø maig maramigwan asha marøbelan 
tulundzuningarubelø gøn, katø tru maig maramigwan ashibelø 
israelitasmerai kølli misaameran mayamba. Inchabe tru kailan 
keeri yau purrabelan nømuimay merrana, amrrunrrabelø ørøbelø 
gøn. 22Inchen policfamerabe amba, tru kailan keeri yausrømbe 
muganug bua, katøle amrruppe, treeg wam srua amrrubelø gøn: 

23 —Truyube mugucha chindamgaig kasraig pasrøben, 
wegørrømønrrai, ashibeløgucha yaskabmerayu pønrrøbendø, 
yaskabmeran nam kurene, umbusrømbe mugucha gaagøptindig 
køn— cha. 

24Inchen iigwan mørabe, tru Tiuswei yau policíameran ashib 
pera basrabiiba, sacerdotesmeran karubeløba, ikan paare! øyeebe 
mandø guermab isubelø gøn, kan øyeebe chugatig bunrrai 
indamab isubgue. 25Trunetø møikkøsrøn trenchib puptinchibig 
køn: 

— Nim tru merrarrawa keerig møgueløbe Tiuswei yau misagwan 
kusrenanøb purran— cha. 

26Inchene Tiuswei yau policíameran ashib pera basrabiibe, nui 
policíameraba ya, Pedronba, Juanwanba katø merrana ambendø, 
maig købash tsag inchimøtø merranøbelø gøn, kaguen misaamera 
nømun srug muta petamigwan køriimata. 27Incha merrana 
amrruabe, tru Setenteelo maig maramigwan asha marobelai 
merrab pønsrøben, maya sacerdotesmeran nø garub sacerdotebe, 
trenchib payibig kon: 

28— Yamba nambe ñimune Jesúswei munchiyube 
kusrenanmønrrai, ¿kando mera basrøb mørgøppeh? cha. <Nimbe 
chi margue? cha. Nimbe Jerusalén ørøba fiimui kusrenanigwan 
larrøbitsingarua, tru møwan kweecha ani lusigwane namungøba, 
namungøba guemesrøtan— cha. 

29Inchen Pedroba, katøgan Cristo nøashib karua øriiløba løtappe 
trenchibelø gøn: 

—Namuimbe Tiuswanmerrig møramig køn cha, møguelø taigwan 
gømøtø. 30 Nim kurusyu mesra kweetsig tru Jesiswandøwei 
namui merrabsrø kølli misaamerai Tiusbe katø øsiirangaruig køn 
cha. 31 Incha Tiusbe nune puro nuig kønrrai marøb nui kusrmay 
wangarua, Kerrigu Nø Merrab Pasrabig, Kaigyugurri Wesrabig 
kønrrai marig køn cha, Israel misaameran nømui kaig mariilan 
isua mora, Tiusweimay lliranrrai marob, katø nømui kaig mariilan 
ulø bayamig kømønrrai margb inchaimba, treeg marig køn chibelø 
gøn. 32Nambe øyeeg purayaigwane namashib asha bønrrer cha. 
Inchen nun tru mørøbelan Tius tranig Espíritu Santo chigucha asha 
basrainrrun— cha. 

33Inchen iigwan mørøbeløbe, truba trombgig nama, kwetchab 
inchibelø gon. 34Inchen kan møg tru Setenteelai utuig kan fariseo 

Gamaliel daig, tru maig maramigwan martrai Moisés pørigwan 
kusrenngbig, maya misag nune mu chi taimíig, kurra basramisra, 
tru Cristo ngashib karua øriilan kan petøzhiitø wambig 
wesrangaruabe, 35ngmune trenchibig kon: 

—Namui Israel møguelø, puro ashiptø maray cha, i møguelan 
ñim chi martrappe. 36 Ñimguen isuy cha, mana gøsrøn kan Teudas 
taig “kan truba nu gusreb møg kur” chibig kurroben, truigwanma 
møguelø cuatrocientos mendig amønaig køn cha. Inchendø nune 
kweechen, mayeeløba mendig amøfiibeløbe chab tarømisren, 
chab pinig køn cha. 37 Katø wendøsrø misag mayan gøtashchab 
munchi tulishib gwalømmerawan galileasriig Judas kurra, misag 
nui mendig amøfiinrrabelø truba nu pera kurrig købig køn cha. 
Indig truig chigucha kwaben, mayeeløba mendig amøflibeløbe 
nøørøtø chab tarømisrig købig køn cha. 38Inchawei møi øyeeg 
puim basrøbene, nabe fiimun trendamønrrun cha: Tru møguelane 
kagøbashippa, ñimguen ka ambasay cha. Kaguende tru nom chi 
martrab isua togagúig nøm chi marøb amønaibe, ka møguelaindø 
gúisruandobe, patsønrrun cha. 39Inchen Tiuswein gúisruandobe, 
fiimbe pinishinrrab gaimanrrun cha. Inchippa fiimbe Tiusba 
kwayanrrab inchib pønrrabgun— chibig køn. 

40 Gamaliel wamindiibe treegwein gúitamab isua, Cristo nøashib 
karua øriilan wama, ichabetabe, Jesúswei munchiyube mas 
waminchimønrrai mera, yandø elachibelø gøn. 

41 Inchen nømbe tru Setenteelø maig maramigwan asha 
marøbelai merrabgurri, truba kasrag webamba ambubelø 
gon, Jesúswei munchigurri øyeeg kaig indinab pønrrambuawei 
pønrrønrrai Tius i nømun treeg pønsraig kuitamab isua. Incha 
nømbe kwalømmørig, kwalømmørig Tiuswei yau kusrenanøb, katø 
yamørig kusrenanøbelø gon, tru tabig srø wambe, Jesúsbe tru 
Cristo gon chib, maikken elachimøgue. 


Tiuswei ureemeran chi palabigwan ashchabelo 
sieteelø wesrawa pønsrailø 


1 Inchen tru gwalømmerawan Jesucristoi kusrenanigwan 

marøb melabeløbe nørrø nemisrøb iben, judíosmera 
griegosmerai wamwan waminchibeløbe mørønnatø waminchib 
namig kurrabelø gøn tru judfosmerai wamwan waminchibelane. 
Tru kelø peta gwailø nømui utueløbe, kwalømmørig mamig 

birishibyu chi lata asiimeelo gøn chib. 2Inchen Cristo nøashib 
karua øriilø tru doceeløbe, tru nu misag Jesucristoi kusrenanigwan 
marøb melabelan tulundzuningarua trenchibelø gon: 

—Nam Tiuswei wamwan eshkab kusrenanamigwan elacha, 
mishatsigu tru mamig birisamigu ashib pønrramibe søl gømøn cha. 
3Inchawei, namui nunelø, ñimui utu siete møguelø lawa wesruy 
cha. Mugucha øyeelø gøn dainab pønrrømeelø, Espiritu Santotø 
netsailan, maig kønrrabigwan asha maram gusrebelan. Incha 
truilan i maramigwan trana bønsrønrrab cha. 4Inchen nambe 
namuimburappe Tiusba wamindamigwan elachimø marøb, katø 
Tiuswei wamwan eshkab kusrenanøb amøfiibig amøfiinrrab— cha 
trenchibelø gøn. 

5Øyeeg chibene, tru misag søtø nu basrabigwane truba tabig 
mørøraben, Esteban tru nui isubigwan Tiusweinuutø newan 
toga basrabig Espíritu Santotø netsaig møwan lawa wesrabelø 
gøn. Trugurri Felipen gøben, Procoron gøben, Nicanorwan gøben, 
Timónwan gøben, Parmenaswan gøben, kan møg antioquíasriig tru 
Tiusweiwan judfosmera marøb pønrraigu puraarruaig Nicolåswan 
gøbengue. 6Incha yandø tru Cristo ngashib karua øriilø docelaimay 
pera amrruben, nømbe Tiusba wamincha, nømui tasiimeran 
truilaim bala nømun tabig kønrrai estsarøbelø gøn. 

7Inchen Tiuswei wambe mas mas larrøbichib iben, Jesucristoi 
kusrenanigwan marøb melabeløbe Jerusalénsrø nørrø nemisrøb 
arruben, sacerdotesmeraguen truba yam nømui isubigwan 
Tiusweinug pasra tøgagønrrab pønrramisrøbelø gøn. 


Estebanwan kailan keeri yau pasrtrab srua ambub 


SInchen Esteban Tiuswei tru ka yandø tab indigwanba, katø 
maramburab maramigwanba newan tøgaig, truibe kwaara 
asha gønrrai maramba, Tius nøba pasrain gúi ashchai puro 
nørreelø mariilø maramba inchibig køn, tru misaamerai utu. 
9%Inchen møiløgøsrøn mu karuimfig “Elatsiilo” cha wamiilai 
tulundzuni yaugurrielø namig kurrabelø gøn, sirenesreelø 
gøben, alejandriasreelø gøben, ciliciasreelø gøben, Asia 
birausreelø gøben misra, Estebanwan “¿Maig kø?” chib, payiyab. 
10 Inchendø Esteban kusremburab kusrebig kuigwanba, Espíritu 
nun wamindingaruitøga wamindigwanbabe, muguen kanab 
waminchab gaimabelø gøn. 11 Inchabe kan mu møguelan gøsrøn 

an gueta tranøbelø gón nømuingatø misra, øyeeg chinrrai: “Nambe 
Moiséswan puro rrombgig wami mørøb, Tiuswan puro rrombgig 
wami mørøb inder” chinrrai, tru Estebanbe. 12Inchabe truiløbe 
misaameran gøben, katø misagwan karubelo kølli misaameran 
gøben, tru Moisés pørigwan kusrebelan gøben, ke nøm isuigwan 
marøb gønrrai inchen, truiløbe namig amrrua, kemøra, tru 
Setenteelø maig maramigwan asha marøbelaimay srua ambubelø 
gøn. 13 Katø trugurrimbe nømui kaptøga maig kui ashmubendø, isa 
waminchabelø øyeeg chibelø pera amrrubelø gøn: 

— I møøbe chu uragucha i Tiusweyasiitø tarømarig tab yawanba, 
katø tru maig maramigwan Moisés pøriilanba, trømbøig tsalø 
wami mører chib. 14Kaguende nambe trendai mører chib: “Tru 
Nazaretsrø Jesúsbe i Tiuswei yawane pinishib, Moisés namun maig 
martrai karua gørrømariilane chishtø yunømarøb inchun” tan 
mørøb inder— chibelø gøn. 

15Inchen mayeelø tru Setenteelø maig maramigwan asha marøb 
purrabelø Estebanwan ashene, møimbe nui maløbe kan ångelwei 
malø lataig kui ashibelø gøn. 


Esteban nø “treeg mara basrømur” chib waminchib 


1Inchen tru maya sacerdotesmeran nø garub sacerdotebe 
Estebanwan trencha payibig køn: 

—¿Isa gømø, nom trenchib gúibe treeg kuitarru?— cha. 

2Inchen nøbe trencha løtabig kon: 

— Nai misaamera, nai kølli misaamera, nan mørtray cha: Tius 
tørguegwalmabiibe namui kølli misag Abrahamwan Harán 
birausrø tsunrrab imøwatø, Mesopotamia birau kenamisrig køn 
cha. 3Inchabe trendaig købig køn cha: “Nui pirowan elachib, 
fiui yauelan elachib, na eshkam birøsrømay inrrø” cha. 4Inchen 
Abrahambe Caldea misaameraim biraugurri webya, Haramsrø 
tsunrrab iben, yando møskai kwabene, Tiusbe Abrahamwan møi 
ñim waraim birausrø tsunrrai ørig købig køn cha. 5Inchendo 
nune i pirøwan nui srøb rrarramikken, nuyasiibe keta tranmuig 
køn cha. Inchendø nune å pirøwane tranrrumøn” cha gørrømisrig 
købig køn cha, katø nuinukkurri karrab misaameraimba. Tru 
urasbe Abrahambe nusrkainguen chigaig købenbatøsrøwein 
gøbig køn. 6Incha Tiusbe trendaig købig køn cha: *Nuinukkurri 
karrab misaamerabe peg birausrø ka ambatø warøben, nømune 


El Nuevo Testamento en el idioma guambiano de Colombia, 2% ed. 02010 Wycliffe Bible Translators 


Los Hechos 7 376 


ka karua srua gúindiig melabelø gømig kønrrun cha, larrø kaig 
indinab cuatrocientos años ørøba.” 7Inchendø Tiusbe: “Tru nømun 
karua srua gúindiig melønrrai marøb misaameran nømune maig 
kønrrabigwan asha maramønrrun cha. Inchen trugurrimbe yandø 
tru birausrøngurri webamba, nømbe i birautøwei nane køriibala 
tabig waminchib gønrrun” cha. 8Incha Tiusbe Abrahamwan tru 
circuncision maram acuerdon tranig køn cha. Treekkurri nui 
nusrkai Isaac kal-labene, Abrahambe Isaacwan trune gwalømyube 
asru circuncidabig køn cha. Inchen Isaackucha nui nusrkai 
Jacobwan treetøwei maren, Jacobgucha nui nusrkalan treetøwei 
marig købig køn cha, tru doce nusrkalø Israelweinukkurri karrab 
misaamerai møskalan. 

9”Tru Jacobwei nusrkalø namui merrabsreeløbe nømui nuneg 
Joséwan pusrkwai ashib tsalø gøptø, Egipto birausrømay srua 
amrrai yanøbelø gøn. Inchendø Tiusbe Joséba basrøwa, 10nune 
chine puben isuig megainukkurri treetø megamønrrai wesrawa, 
Egiptosrø rey Faraönwei merrab nøbe tab indamdiig kui asig 
kønrraimba, katø larrø gusrebig kønrraimba Tiusbe tranen, 
Faraónbe Joséwane Egipto birau maya misagwan ashib karub 
wanrrai neera wannig køn cha, katø nui purø nuig puro tab yawan 
chigucha kerriguwan ng ashchai. 

11”Inchen tru urassrø parg arrubig køn, puro rrømbøig isuig 
melamig Egipto birau ørøba, katø Canaan birausrøn chigucha. 
Inchen namui kølli misaamerabe chigucha mamig kalawa gøbelø 
gøn. 12Inchen Jacobpe Egiptosrømbe tirigu bønrran dai wammørabe, 
nui nusrkalø, tru namui kølli misaameran ke srøsrøzhiitø ørøbig 
køn. 13 Incha gatø wendø ambene, Josébe nui nunelane nøbe tru 
nømui nuneg kuin gúi asingaruben, øyamay tru Egipto rey Faraónbe 
Joséwei misagwane mumera gúi nebua asig købig køn cha. 14Incha 
Josébe nui møskai Jacobwanba, nui yauelan mayamba Egiptomay 
amrrunrrai pertrab ørig købig køn cha, kerrigu yauelø setenta i 
cincoelan. 15Pøs øyamay Jacobpe Egiptomay yaig købig køn cha, 
tru nø lata namui merrabsrø kølli misaamera lata chab gwaisrømay. 
16Inchen nømui asrmerane Siquemsrømay srua ambig købig køn cha, 
tru merrabsrø Abraham Hamorwei nusrkalan søramig anwei penig 
basrabigu, Siquem birausrø sørønrrab. 

17”Inchen yandø, Tius Abrahamwan nø treeg trannrrab cha 
gørrømisriibe pumig yandø lutaurab gøben, Israel misaamerabe 

Egipto birau nørrø larrøbichib nurab yaig købig køn cha. 18Inchen 
Egiptosrømbe kan rey Joséwan ashmíig ashib karunrrab polbasra, 
19tru reybe søratø puro møg isua, namui misaameratøga møg 
inchib pasrøwa, namui kølli misaamerane maig købash indig købig 
køn cha, tru nømui srø gal-laig møg-ureezheelan kweetsingarub. 
20Inchen tru gwalømmerawan Moisés kal-labig køn cha, tru unøbe 
Tiuswein gabyu larrø tab unøzhig. Inchen møskaløbe nømui yau 
pon bølgatig nurana, 21 yandø kwanrrai elatsamig nebuben, Egipto 
reywei nimbasr tru unan wetørrawa, nui nusrkawan lataitøwei 
nuranig købig køn cha. 22Inchen Moisésbe tru Egipto misaamera 
maig kusrebelø gøben, treeg kusrenanig kusreweig købig køn cha, 
trurrigu wamindiiløyu lata nui chi mariiløyu lata puro nuikke. 

23”Incha yandø cuarenta años tøgaig misra, Moisésbe nui 
manrraube nui misag israelitasmeran ashchab inrrab isuig kobig 
køn cha. 24Inchen truyu kan egipcio israelitan truba kaig inchen 
ashabe, purømisra, Moisésbe truburø ulø bayib tru egipcione 
kweetsig købig køn cha. 25Myeeg kaig indinab melainukkurri 
Moisés nømun pera webinrrai Tius pasrigwan nui misaamera 
truigwan nebua ashchaitamab isua inchene, nømbe treeg 
kønrrabig kuitamappe isubguen inchimeelø gøn cha. 26Inchen 
gato gwalømbe pailø israelitasmera kwayab gúin gøben, Moisésbe 
tammay kørrømartrab isua, trenchibig køn: “¡Au ñimbe! ¿Mu 
peguelø gømøtø, ñimmisaatgwein gøn cha, kangurrin gangurri 
chindimbarre øyeeg kaig inchib gøgue?” cha. 27 Inchene tru kanun 
kaig marøbiibe Moiséswane trawagucha trenchibig kon: *Ni 
namun ke ñi asha garubig kønrraimba, katø maig kønrrabigwan fi 
asha marøbig kønrraimbabe ñune treebe mu basrta? cha. 28¿Kabe 
nangucha marig kwaløm egipcion latawei ñune kweechig køtah?” 
cha. 22Inchen Moisés trunun mørabe, Madian birausrømay trubab 
ya, trusrømbe kan peg birausriig lataig tsubig køn. Incha trusrø 
pagatø nusrkalø togagúig købig kon. 

30”Indig truig yandø cuarenta años puraiben, Sinaí Tun bulu 
mu misag warab waraimønug Moiséswan kan ángel kaldusr 
naarabigyu kenamisrig køn cha. 31Inchen Moisésbe tru treeg 
kenamisrigwan ashabe, truba kwaara, ashchab gatoguchi 
kemallene, Señorwei wam trenchib mørø waminchibig køn cha: 
32“Nabe ñimui merrabsrø møskalai Tius kur cha, Abrahamwei, 
Isaacwei, Jacobwei Tius”. Inchene Moisésbe kørig køb itønab 

menda, kurrashmíig køn cha. 33Inchene Señorbe trendaig købig 
køn cha: *Nui srøbyu alpargatiswan wesru cha. Kaguende fi 
pasraig pirøbe Tiusweindø tarømarig køn cha. 34Nabe nai misag 
Egiptosrø yeeg isuig kullaarailø melaigwan tab ashib, katø puro 
murig nebuptø ke mulliptøø rranrrab melailan mørøb incha, 
wesranrrab kørraarrur cha. Møimbe ¡amp! taig købig køn, ñune 
Egiptomay ørtrumøn” cha. 

35” Ni asha garubig kønrraimba, katø maig kønrrabigwan ñi 
asha marøbig kønrraimbabe fiune treebe mu basrta?” chib, nøm 
trenchib kaashib gúig Moiséswandøwei, Tiusbe nømun no asha 
garubig kønrraimba, katø treeg kaigyugurri pera webattraimba 
ørig køn cha, tru kaldusr naarabigu ångel kenamisrøbikkurri. 
36Inchen nøbe Tius nømba pasrain gúi ashchai maramburab 
mariilan marøb Egiptosrøngurri wesruig købig køn cha, mar 
Rojoyu lata, mu misag warab waraimønug lata cuarenta años proba 
treeg marøb. 37 Mu peg kømøtø, iibe tru Moiséstøwein gøn cha 
israelitasmeran øyah chibig: *Tius maig karuigwan kan eshkabig 
nan gusrub lataitøwei, Tiusbe fiimui misag utugurrindøwei 
kusrunrrun” cha trenchibig. 38 Moisés nøtøwein gúig køn cha, mu 
misag warab waraimønug, tru israelitasmera kanbalatø amrrub 
gøbeløba pasrab, katø Sinaí Tunyu ångelba waminchib, katø nømui 
merrabsrø kølli misaameraba pasrab inchibiibe. Incha nøbe tru øsig 
køm wammeran utig købig køn cha, tru namun trannrrab. 

39”Inchen namui kølli misaamerabe mørøg kømui inchib, 
kaasha, nømui manrrøwane ke Egiptosrøndø basra gøbelø gøbig 
køn cha. 10Incha Aarónwane trenchibelø gøn cha: “Namui 
merrab amrrabelø namuyasig tiusmera mar cha. Kaguende Egipto 
biraugurri namun wesrabig Moiséswane chindinguen mørmer” 
cha. 41 [Inchabe tru gwalømmerawan kan toro-ung mara basra, 
truigweyasig animalmera kweecha, tranig købig køn cha. Inchabe 
tru nømui tasiitøga mari tiuswane truba kasraarab tøgagøbelø 
gøn cha. 42Treeg inchen, Tiusbe nømuinukkurri tarømisrøppa, 
chigøben srømbalasrø chigurrimbunø pønrrabelan tius kui lataig 
køriibala tabig waminchib warønrraindø elachiptindig køn cha, 
Tiusbe. Inchawei Tius maig karuigwan eshkabelai pøriiløyu maig 
taigbe treeg køn cha: 

“Israel misaamera ¿ñim mu misag warab waraimønug 
cuarenta afios ørøba ambub gua, 

animal gweetsiilan tranøb, 
katø chigøben nayasig kabe nan rranig kø chindah? taig. 
43 Nan rrani urasbe tru tius Moloc pasraig carpa yawan muta 
ambub, 
tius Refánwei estrellan muta ambub inchibelø gømøgue taig, 
køriibala tabig waminchib gønrrab, 
ñimashib ñimui taska mariilan. 
Treekkurri Babiloniatøguen gømø, 
purø yabsrø warønrrai webetamønrrun” cha. 
Tius trendaig købig køn cha. 
44?Merrabsrø namui kølli misaamerabe mu misag warab 
waraimøsrø amønib uras, Tius nø pasrai carpa ya tabzhigwan tøgar 
gøbig køn cha, Tius tru Moiséswan maig karuig køben treekke, 
Moisés maig asigwan tru treezhigwei maringaruigwan. 45Inchen 
merrabsrø namui kølli misaamerabe tru yawan nømun ketig uta, 
Josué tru nø garubig køben, tru judíos kømø misaamera waraisrø 
muta guebambig køn cha, Tius tru namui kølli misaamerai 
merrabgurri tru judíos kømø misaameran nømuim biraugurri 
webetiisrø. Inchen tru carpa yabe David tsub gwalømmerawangatig 
trusrø pasraig kobig køn. 46Tiuswein gabyu Davidbe tabig kui asig 

kua, nøbe Jacobwei Tius truyu pasrønrrai kan ya tranøbsrumugu 
cha, miaig købig køn cha. 47 Inchendø Tiuswei yawan marøppe, 
Salomón marig købig køn cha. 48Inchen gøben Tius Mayeelaim 
Bala Pasrabiibe, mu møguelø taska mari yamerayu pasromíig køn 
cha. Tius maig karuigwan eshkabig øyah taimbala: 

49 "Srømbalabe na wamisra waig købene, 

pirøbe na itøbuna waig køn cha. 
¿Nayasiibe maig ya martrab inchigue? cha. 
¿Na israb wamibe chu gøh? cha, Señorbe. 

50 ¿Kerrigu iilane nai tasiitøga marig kømuitarru?” cha trendaig. 

51”Incha waminchibig wamincha Estebanbe trenchibig køn: Nim 
gúi ke purab, purab pønrramisrøb misaamera gøn cha, manrraube 
nøsken guebati mørmeelø, møramig kalugailø latailø. Incha chu 
uragucha Espfritu Santone mørøg kømub purø mur pønrrabelø gøn 
cha. Nimui kølli misaamera mailø gøbig køben, fiim rreeløtøwein 
gøn cha. 52<Nimui kølli misaamerama Tius maig karuigwan 
eshkabelan kabe kanundøguen chi kaig marmeelø tabelø gøbig 
kuitarru? cha. Tru Kerriguwan Sølgandiig attrabigweimburab 
manawei eshkab amrrubelane nømbe kweetsig købig køn cha. 
Inchen møi truig arrubene, fiimbe kailø gøptø tsaleelaingatø 
pønrramisra, kweetsan cha. 53Tru maig maramigwan martrai 
Moisés pøriilan ñimbe ángelesmeragurri uta tøgar gøbendø, 
truigwane chiweinguen mora marmeelø gøn— cha, trenchibig køn 
Estebanbe. 


Esteban kwaigwan waminchib 


54Inchen øyeeg tailan mørøppe, nømui manrraube ke kan 
chinchibmørø inchib puro rrømbøig namig kuilø, ke trugulwandø 
tsacha mørøbelø gon, Estebanwan namig købiitø. 55 Trune 
Estebanbe Espíritu Santotø netsaig srømbalaneb neeshabe, 
Tiuswei torguegwalmabigwan ashib, katø Jesúswane Tiuswei 
kusrmaygatø pasramisra pasrai ashib inchibig køn. 56Inchabe 
trenchibig køn: 

—iAsay! cha. ¡Srombalamerabe kurin bønrrøben, Møg Misra 
Arrubiibe Tiuswei kusrmay pasrai ashar!— cha. 

57Inchen nømbe nømui kalumeran kasrøb truba mur trashib, 
igatø! mayamba Estebanweim balatø ito ambubelo gon. 58Incha 
ciudayugurri wegucha, sruutoga petabelø gøn. Inchen tru øyeeg 

punrrai waminchib gurrabeløbe nømui kewagúilan wesrua, kan 
matsinø Saulo taigweim bulu warøbelø gon. 

59Inchen tru nøm sruutøga petab gømne, Estebanbe Tiuswan 
trenchib wamab miabig kon: 

—Señor Jesús, nai espíritun utørra— chib. 60Incha yandø 
tømbønsra mur trashib wamab trenchibig kon: 

— iSefior, nøm øyeeg kaig marigwan chi treeg marmuig kui lataig 
kørrømar!— cha. 

Yandø chab rrenchabe, kwaptinchibig køn. 


Saulo Jesucriston kørebelan kaig martrab pasraarøb 


1 Inchen Saulobe Estebanwan kweechen, kan øyeeg 
maramigweim balaig kuig kømømab isub pasrabig køn. 
Inchen tru gwalømdøwei Jerusalénsrømbe iglesiayuelan purø 

rrømbøig martrab yandø kønab gurrab mendøben mayeeløba 
Judea birausrømay gøben, Samaria birausrømay gøben, ke kan 
ørøtø chab ambubelø gøn, Cristo nøashib karua øriiløtøh ammø 
Jerusalén ka gørrømisrøbelø gøn. 2Inchen mø møguelø gøsrøn 
Tiusweimburabelan maizhikken elachimø marøbelø Estebanwan 
isub truba kishib sørabelø gøn. 3Inchen Saulobe iglesiayuelan 
purø rrømbøig inchib, pinishinrrab inchib, yamørig kebya, 
ishumburwan lata, møguelan lata kemøra, unchib warambatø srua 
webya, kailan keeri yausrø pønsrøbig køn. 


Tiuswei wam Samariasro larrobitsig 


4Inchen tru Jerusaléngurri webamba ke kan proto chab 
ambubeløbe chu ambatøgucha Tiuswei tabig srø wamwan 
eshkab kusrenanøbelø gøn. SInchen tru utuig Felipe 
Samaria ciudasrømay ya, trusrø Cristoimburabigwan eshkab 
kusrennøbig køn. 6Inchen misaamerabe tulundzuna, Felipe 
maig wamindigwan mørøb, Tius nøba pasrain gúi ashchai 
Felipe tru mariilan ashib, mørøb inchabe, mayeeløba ke kandø 
isub, Felipe wamindigwane truba rruba tab mørøbelø gon. 
7Kaguende truba yam misaamerainukkurri trømbøig maringarub 
kwaimandziimera purø rrømbøig trashib webamben, kato 
truba yam kønønrrab gaima warabelø gøben, cojosmera gøben, 
tamariilø gøbig køn. STrugurri misaabe tru ciudayube truba 
rruba kasraarabelø køn. 

9Inchen manasrøngurri kan møg Simón daig tru ciudayube 
tsubig køn, kaig libron gusrewa, kwaimandzigweimburabigwan 
marøbig. Samaria misaameran chine mariiløtøga chull 
asøskøb, nøbe puro nuig misrøb tsubig køn. 10 Inchen nune mu 
amrrubiitogucha, kusrebelø lata, chi treeg kømeelø lata no chi 
martashchab ke nundø ashibelø gua, trenchibelø gøn: 

—I møøbeguende Tiuswei tru maramburab marig truig køn cha, 
tru *Purø Nuig”, kui asig.— 

11Incha nune ke chi martashchab ashib melabelø gon, kaguende 
tru nø magia gusrewa mariiløtøga manasrøngurri nømune 
keergba, kwaara ashib gønrrai mara srua gøben. 12Inchen Tius 
nø ashib garub wainuguig tru tabig srø wamwanba, Jesucristoi 
munchiwanba Felipebe eshkab kusrennen, trunun kørewabe, 
ishumbur lata, møguelø lata piu umbu ulsrøbelø gon. 13 Inchen 
tru Simöndøweinguen trunun køreb, piu umbu ulsraig køb incha, 
Felipeba lincha, uñibig køn. Tius nøba pasrain gúi ashchai Felipe 
mariilanba, katø no maramburab truba nørreelø mariilanba ashabe, 
Simónbe truba kwaarob uñibig kon. 

14Inchen Cristo ngashib karua øriilø Jerusalénsro warabelø 
tru samariasreelø Tiuswei wamwan uta bønrramisrin gøn dai 
wammørabe, Juanwanba, Pedronba trusrømay ørøbelø gøn. 
15Inchen nømbe trusrø puabe, tru kørebelø Espíritu Santon 
utønrrai, Tiusba waminchibelø gøn. 16Kaguende møigwandøgucha 
nømuim balabe Espfritu Santo kørraarrumø srø gøben, Sefior 
Jesúswei munchiyutø piu umbu ulsrailø gøbig køn. 17 Incha 
Pedroba, Juanba truilaim bala tasigwan estsaren, Espíritu Santon 
utabelø gon. 

18Inchen Cristo nøashib karua øriilø tasigwan truilaim bala 
estsara, Espíritu Santon kanelan trani ashabe, Simónbe “an 
bagararruah” chibig køn: 

19—Nangucha øyeeg maramburab maramigwan trannrra cha, 
nagucha møigweim bala gøben nai tasigwan estsarene, truibe 
Espíritu Santon utønrrain— chib. 

20Inchene Pedrobe trenchibig kon: 

—Nui anbe ñiba tøgatø pinøbash cha. Kaguende Tius keta 
tranigwane ñibe andøga pena tøgagømdiig kuitamab indan cha. 
21 Nibe namui utube chi asamig kawei, chi marøb unamig kawein 
gøn cha. Kaguende ñui manrrøbe Tiuswein gabyube chi sølgandø 

tabig kømøn cha. 22Inchawei iig øyeeg trømbøig isuigwan isua 
møra, Tiusweimay llirau cha. Incha fiui manrrau øyeeg isuigwan 
Tius fiun ulø bayiimfig kønrrai treeg mara kørrømartashchab 
Tiuswan miau chibig køn. 23Kaguende fiibe puro rrømbøig kan 
køndzø srurri lataig møbgøliitø netsaig kui ashib, katø kaig 
maramigugurrimbe webinrraingaig pasrig kui ashib inchar— cha. 

24Inchene Simónbe trencha lotabig køn: 

—Señorwan nayasig ñim miarray cha. Ni mgi øyeeg chib 
pasrailøbe møikken nan treeg nebumønrrain— cha. 

25Incha nømbe maig købigwan eshkab, katø Tiuswei wamwan 
eshkab waminchib guabe, Jerusalénmay katø amrrubelø gon tru Cristo 
nøashib karua øriiløbe. Incha Samariasrø truba yambalø misaamera 
tsitsø warabsrø, tru tabig srø wamwan eshkab kusrenanøbelø gon. 


Felipeba, kan Etiopíasro møøba 


26Inchen Felipeimburappe kan Señorwei ángel Felipene trenchib 
waminchibig kon: 

—Kurra, Jerusaléngurri Gazamay gørreb maywan tru pørr 
bineppurab inrrø— cha. Truibe tru mu misag warab waraimø 

may gon. 27Inchene Felipebe kurrab ibene, mayube kan Etiopía 
birausrø kan møg eunuco katabig køn. Truibe, Etiopfasrø reina 
Candacei kan møg karubig nui reinai anwan kerriguba nø esegabig 
købig kon. Nøbe Jerusalénsrø Tiuswan køriibala tabig waminchab 
ya, 28trusrøngurri gatøle arrub pasrappe, kaullimera sruin carruyu 
Tius maig karuigwan eshkabig Isafaswei pørigwan leb arrub 
pasrabig køn. 

29Inchen Espíritu Santobe Felipene trenchibig køn: 

—Wetøga ø carroyu kemalla linchi— cha. 30Inchen Felipebe 
luløb ya, wetøgabe, Tius maig karuigwan eshkabig Isaías porigwan 
leb arri mørøbig køn. Inchabe Felipebe trenchibig køn 

— Ni leb arrigwan chi taig mortirru?— cha. 

31 Inchene nøbe trenchibig køn: 

—¿Kan nan mu 'øyeeg køn’ cha eshkamubene, nabe mandø gúi 

møramø?— cha. 

Incha nøbe Felipen: 

—Tiusmanda naim bulu wanrrab nebamø— chibig køn. 32 Tru 

Tiuswei wam porigwan ng leb arriibe iig købig kon: 
“Kan ubishawan latawei kwetchab srua ambig køn cha. 
Inchen isig barøb gømne, 
kan ubisha-unø niløtø tsub lataitøwei, 
nøgucha manchibgucha inchimuig køn cha. 

33 Incha nømui merrab israbig luchimubashtø niløtø megaben, 
tru sølgandø tabigwan nune treeg asha martrab inchimoto, 
kagøbashiptindig køn cha. 

Nuinukkurri katø srøig misag karrab kurrønrrun damibe 
kaanrrun cha. 
Kaguende nui øsig kuigwane yu piraube kerraig købig køn” 
daigwan. 

34Incha tru eunucobe Felipen payibig køn: 

—Tiusmanda eshkarra cha, ¿Tius maig karuigwan eshkabig 
nøasiitøwein rrenda chindah, kabe mu gatøganun rrenda 
chindah?— cha. 

35Inchen Felipebe tru no Tiuswei wam pørigwan leb yaigwan 

truyugurri polbasra, Jesúswei tabig sro wamwan eshkab 
kusrenangbig køn. 36Incha maywan ambub gua kan pi wabnug 
puabe, tru møøbe trenchibig kon: 

—Yube pi wan cha. ¿Na piu umbu ulsraig kobsrutah?— cha. 

37Inchen Felipebe trenchibig kon: 

— Ni ñui manrrau newan kørebene, treeg marig kønrrun— cha: 

—Inchen møøbe trenchibig køn Jesucristobe Tiuswei Nusrkain 
gúi isua basrar— cha. 

38Incha nóm ambub gúin carron Felipebe tru møwan 
pasramisringaru chibig køn. Incha pailøba piumay pinaamba, 
Felipebe nun piu umbu ulsrøbig kon. 3” Incha piugurri webambene, 
Señorwei Espíritube møi møi Felipen kusrua, srua iben, tru møøbe 
Felipen mas ashippe ashmubendø, nui maywan kasrag inrraibig 
køn. 40Incha Felipebe Azoto ciudasrø pasraptindinaben, trusrø 
Jesucristoi tabig srø wamwan ciudamgrig eshkab kusrenanøb 
pureb ya, Cesarea ciudasrø pubig kon. 


Saulon Tiusbe peemayig kønrrai yunømarig 
(Hch 22.6-16; 26.12-18) 


1Trune Saulobe tru Jesucristoi kusrenanigwan marøb 
melabelane kaig maramigwanba, kweecha betamigwanbabe 

namig købiitø ke chinchibmørø inchib uña, treekkurri maya 
sacerdotesmeran nø garub sacerdoten ashchab yaig køn. 2Incha 
Damascosrø tru judíosmera tulundzuni yamerasrø treeg marøb 
kebyamig kilgamera pøriilø tru sacerdotesmeran karubigwan 
miabig køn, tru srø maywan amrrab pønrramisra pønrrabelane 
ishumbur gúi lata møguelø gúi lata, Jerusalénsrø kailan keeri 
yau pønsrønrrab srua yamig kønrrai. 3Incha ib menda yandø 
Damasco pub lutausrø ibene, igatø! møi møi nuingatanbe 
srømbalasrøngurrimbe kan tørgwalmabig arrua, nuin bøtøgatan 
piløben, 4Saulobe pirau pefia tsua, kan wam trendaig mørøbig køn: 

—¿Saulo, Saulo chindimbarre nane kaig marøb lliragu?— cha 
trenchibig. 

5Inchene Saulobe trenchibig køn: 

—¿Señor, ñibe mu gugu?— cha. Inchene nøbe trenchibig køn: 

—Nabe Jesús tru ñi nan kaig marøb unig, truig kur cha. 
6Kurrab, Damasco ciudayu kebinrrø chibig køn. Truyube ñi chi 
maramigwan ñune eshkanrrun— cha. 

7Inchen møguelø Sauloba ambubeløbe truyutø pønrrambua, 
igatø! wamguen biniilø bønrrabelø gøn, mungucha ashmubendø, 
wamindigwan møra. 8Inchen yandø Saulone piraugurri kusraben, 
kabwane kurendø, chigucha ashchab gaimabig køn. Inchen kwalyu 

kemøra, srua Damascosrømay ambubelø gøn. 9Truyube pon 
gwaløm ørøba ashchab gaimabwei, manrrab gaimabwei mutchab 
gaimabwei inchibig køn. 

10Damasco ciudadyube kan Jesucristoi kusrenanigwan marøb 
megabig Ananías taig tsubig køn. Inchen truigwane Señorbe kan 
piab lataigu kenamisra, trenchibig køn: 

—iAnanfas!— cha. Inchene nøbe løtappe: 

—Señor, yu war— cha trenchiben, 

11 Señorbe nune trenchibig køn: 

—Kurra, “Ølgandø” cha wamin callewan pureb inrrø cha. Incha 
Judaswei yau puabe: ¿Kan møg tarsosriig Saulo taig wah? cha, 
payrrig chibig køn, truibe Tiusba waminchib wan cha. 12 Tru 
møøbe kan piab lataigu asin gøn cha, kan møg Ananías taig 
kebarruabe, nui kabmeran gatole pilónrrai, nuim bala tasigwan 
estsargbig.— 

13Inchene Ananías iigwan mørøppe trenchibig køn: 

—Señor, i møweimburappe, mugøben wamindi wammøra gur 
cha, fiui misaameran Jerusalénsrø chitø, chitø kaig marøb uniilan. 
14Mgima yusrønguen mayeelø, ñui munchiwan wamab toga 
bønrrabelane merrarranrrab sacerdotesmeran karubelø nun treeg 
martrai ørig arrin gøn— cha. 

15Inchene Sefiorbe trenchibig køn: 

—Inrrø cha. Kaguende i møøbe na øyeeg marøb tøgagønrrab 
na lawa wesruig møg kon cha, judíos kømø misaameran gøben, 
reymeran gøben, Israelwei misaameran gøben nai munchiwan 
asingarunrrabig. 16Kaguende nabe nun kenamaramønrrun cha, nai 
munchigurri chugatig kaig nebuig megamigwan.— 

17Inchene Ananíasbe tru Saulo tsui yamay yabe, kebya, tasigwan 
nuim bala estsarabe, trenchibig kon: 

—Cristogurri nai nuneg Saulo, Señor Jesús mayu arrub pasrøben 
kenamisrøbiibe ni gatøle ashibig misrøb, katø Espíritu Santotø 
netsaig kørrømisrøb inchaimba nan ørtan— cha. 

18Inchen tru urastø Sauloi kabmerayugurrimbe kalus bitis 
latailø kørrøben, katø ashibig misrig køn. Incha kurrøben, 
Saulone piu umbu ulsraig køn. 19Incha Saulobe maben, katøle 
nui asrbe tammisrøbig køn. Incha Damascosrø Jesucristoi 
kusrenanigwan marøb melabeløba mam gwaløm gøsrøn tsubig 
køn. 

Saulo Damascosrø Tiuswei wamwan eshkab kusrenanob 


20Incha tru urastø Saulobe judíosmera tulundzuni yamerayu 
Jesúsweimburab eshkab waminchib pølbasrøbig kon: “I Jesúsbe 
Tiuswei Nusrkain gon” chib. 21Inchen mayeeløba mørøbeløbe truba 
rruba kwaariilø trenchibelø gon: 

—¿I møg kømmørgøppeh cha, tru Jerusalénsro puro rrømbø 
inchib pinishinrrab inchibig, i munchiwan wamab toga 
bønrrabelane? ¿Yusromaybe tru inchabwei arrub mørgøppeh? cha, 
judíos sacerdotesmeran karubelaimay merrarrawa nømun srua 
inrrab— chib. 

22Inchen Saulobe kusrenanøb eshkaimørig katøguchinguen 
gatøguchinguen mur basramisrøb ya, judíosmera Damascosrø 
warabelane, ikan paare! øyeebe mando gúinguen mørmøwa 
gønrrai margbig kon, Jesúsbe tru Cristo muniirab gúig, tru gøn 
chib kenamarøb. 


Saulo judíosmeran chinchamamub 


23Inchen yandø yam gwalømyu judíosmera Saulon kwetchab 
wamincha gøben, 24Saulobe wammørin gøbig køn. Incha nømbe 
yem, gwaløm ciudayu yaskabmerayubaguen larab, kwetchab 
muniirabelø gøn. 25 Inchen nui kusrenanigwan marøb melabeløbe 
Saulone yem pera amrrua, tru ciuda bøtøgatan sruubirøbanrrig 
palaig marinug kan nu tasinyu waya, kørrøørøbelø gøn. 


Sauloba, Sefiorgurri nuneløba Jerusalénsrø 


26Incha Saulobe Jerusalénsrø puabe, Jesucristoi kusrenanigwan 
marøb melabeløba linchab inchen, mayeeløba kørig kui inchibelø 
gøn. Kaguende nømbe køremeelø gøn Saulobe Jesucriston kørewa 
unitamappe. 27Trune Bernabébe nune kashmø uta Cristo nøashib 
karua øriilaimay pera ya, Saulobe Sefiorwan maysrø mandø nebua 
asigwan, Señor nun mandø wamindigwan, Jesúswei munchiyu 
Damascosrø chigucha kørmø eshkab kusrenanigwan nømun 
eshkabig kon. 28WMyamay Saulobe nømba Jerusalénsro kebib, katø 
webarrub llirab uñibig kon. 29 Inchen Señorwei munchiyu chigucha 
kørmø, Tiuswei wamwan eshkab kusrenanøb, katø judíosmera 
griegosmerai wamwan waminchibeløba waminchib, øyeebe maig 
kø chib payib inchen, trune nømbe nune kwetchabgøba larabelø 

gøn. 30Inchen nunelø trunun wammørabe, Saulon Cesareasrøngatig 
lincha amba, truyugurrimbe Tarsosrømay ørøbelø gøn. 

31 Inchen Judea birau kerrigu, katø Galilea birausrø, Samaria 
birausrø kerrigu iglesiabe ambumay imay tab gøbigwan tøgagøbelø 
gøn. Incha nømbe Tiusweimburabeløyu nørrørab, Sefiorwei merrab 
køriibala amoñib inchibelø gøn. Inchen Espíritu Santo purugub 
waminchib pasraitøgabe purø nørrø nemisrøb ibig køn. 


Pedro Eneaswei kwanrrøwan tamarøb 


32Pedrobe truørø llirab ufiabe, katø Tiuswei misaameran Lidasrø 
warabelangucha ashchab ibig køn. 33 Inchen trusrømbe kan møg 
Eneas taig kønønrrab gaimabig kua, ocho afios ørøba camayu 
kwanrrø tsuben, Pedrobe pubig køn. 34Incha Pedrobe trenchibig 
køn: 

—Eneas iJesucristobe fiune tamaran! cha. Kurrab, ñui tsuigwan 
kusru— cha. 

Inchen Eneasbe tru urastø kurrøben, 3" mayeelø Lida 
birausrømba, Sarön birausrømba warabeløbe trunun asha, 
Señorweimay llirawa, bønrramisrøbelø gøn. 


Dorcas øsiiraigwan waminchib 


36 Tru urassrø Jupe ciudayu kan ishug Jesucristoi kusrenanigwan 
marøb megabig Tabita taig, griegomaybe Dorcas cha wamig, 
tsubig køn. Tru ishuube chigøben tabig maramelangøba marøb, 
katø chugurrin gømui melabelane purugub inchibig købig køn. 
37 Indiibe tru gwalømmerawan Dorcasbe kwanrrø beñippa, 
kwaptinchen, yandø asrwan chab pirabe, pala katøgan pisosrø 
kan salayu trarrøbelø gon. 38Inchen tru Lida ciudabe, Jope bulutø 
gøbene, Pedrobe Lidasrø unan dai wammørabe, tru Jesucristoi 
kusrenanigwan marøb melabeløbe pailø møguelan trenchinrrai 
ørøbelø gøn: 

—Ke tiusmanda yu nam warainukkatig peba attra tan— chinrrai. 

39Inchen Pedrobe truiløba kurrab ya, trusrø pubene, tru kwabig 
tsuisrømay pera amben, mayeelø kelø peta gwailøbe Pedroim bulu 
tulundzuna, tru Dorcas øsig ufia, kewa amønamelø gøben, katø pala 
itøgueelø gøben mariilan eshkab truba rruba kishibelø gon. 40Inchen 
Pedrobe mayeelan wambig webambingarua, tømbønsra, Tiusba 
wamincha, tru kwaig tsubigwan keesha ashabe, trenchibig kon: 

— Tabita iKurrø!— cha. 

Inchen nøbe larraashippa, Pedron ashabe, kurra, 
wamisrgptinchibig køn. 41 Inchen Pedrobe tasigu kemøra, kusrua, 
Tiuswei misaameranba, tru kelo peta gwailanba wama, øsiguig 
nømun kenamargbig køn. 42Inchen øyeeg marigwane Jope ciuda 
ørøba wammøra, møiløgøben Señorwan truba nu gørebelø gon. 
43Inchen Pedrobe yam gwaløm tru Jope ciudayu kørrømisrøbig 
køn, kan møg Simón daig tru kalusmeran kullaarana, tabzhig 
tamarøbigwei yausro. 


Cornelio kan piab lataig asigwan waminchibig 


1 0 1Cesarea ciudayu kan møg Cornelio taig tsubig køn, 

suldau *Søtøwan Italiano” cha wamig søtøyu, tru suldau 
cienelan nø garub pera basrabig. 2Truibe Tiuswan truba isua 
basrabig Tiuswan køriibala marøb megabig købig køn, mayeelø nui 
yaueløba kerrigu. Katø misaameran chugurrin gømuielan isua asha 
purugub tabig marøb, katø managucha Tiusba wamindamigwane 
pesannamø, marøb megabig købig køn. 3Indiibe kan maaben las 
tres køsrøn kan piab lataigu Tiuswei ångel tørgandø kenamisri 
ashibig køn, nø wainug kebarrua trenchibig: 

—iCornelio!— cha. 4Inchen Corneliobe ångelwan ke tab ashabe, 
truba kwaarig trenchibig køn: 

— éSefior, chinda?— cha. 

Inchen ångelbe trenchibig køn: 

—Tiusbe ñi nøba wamindiilan mørøb, katø tru chugurrin 
gømuielan fii isua asha purugub tabig mariilan pesannawa, 
wamøwei indan cha. 5SMøimbe Jope ciudasrømay møguelø ør cha, 
Simön daigwan wamønrrab, katø nøbe Pedrogucha munchi gøn 
cha. 6Truibe gatøgan Simónwei yau, ya beba tsun cha, Simónbe 
tru kalusmeran kullaarana tabzhig tamarøbig mar bulu ya basraig 
køn— cha. 

7Inchen tru ångel nun waminchibig iben latatø, Corneliobe 
pagatø nui karuindiig melabelanba, katø kan suldau nui trendø 
trag melabelai utuig Tiuswan truba isua pasrabigwanba wamabig 
køn. 8Incha maig kuigwan nømun kerrigu eshkawabe, Jopemay 
amrrai ørøbig køn. 

9Indiibe katø gwaløm Cornelio øriilø maywan ambub gua, 
yandø Jopesrø pub ambub gøben, Pedrobe kwaløm døbøtag lutau 

gøsrøn wambig yabala Tiusba waminchab nebibig køn. 10Inchen 
nune truba mag isub parøgwaben, nuyasig mamig nenøb gømne, 
kan piab lataig togagobig køn. 11 Srombalabe kurim basroben, kan 
nu llensu lataig pib tsømmerayu litsig piraumay korraarri ashibig 
køn. 12Inchen tru llensuyube chi animalgurrimbunø tøgaig købig 
køn, pib srøppar gøben, pirau srala amøfiibelø gøben, pala amoñib 
illimera gøben gue. 13Inchen kan wam trendai mørøbig køn: 

— ¡Pedro kurrab, kweecha, ma! — cha. 

14Inchene Pedrobe trenchibig køn: 

—iSefior, paare, kan treekkucha mana maramø! cha. Kan nabe 
managuen maimíig mamønrrai merigwan ma gømøwei, chish 
mariimíigwan ma gømøwein gur— cha. 15Inchen tru wambe 
katoyug waminchippe trenchibig køn: 

—Tius tabig chishig mara kørrømarigwane, ñibe mamgaig 
trømbøig kønmab asha tøgagømøta— cha. 

16Treetø rreetø pønmay guenamisren, tru llensune igatø! moi møi 
srømbalasrømay kusruptindig købig køn. 17 Inchen Pedrobe tru nø 
piab lataig asiibe chi chibig kønrrabgømab isub, nuinetø mumayguen 
gømui wamneto, Cornelio ørig møgueløbe Simönwei ya chugúin gúi 
paya, yaskabu chabguen pubguen inchibelø gøn. 18Inchabe: 

—Kuaje chabe, payibelø gon: ¿Kan Simón, katø nundøwei 
Pedrogucha taig, yu ya beba tsuita?— cha. 

19Inchen Pedrobe tru ng piab lataig asigwan maig kermab 
isubsrg wamneto, Espíritu Santobe nun trenchibig køn: 

— ¡Au! ñune pøngatø møguelø lab gøn cha. 20Kurrab, yugurri 
kørraya, kan mando inchab gømab isuptø basrømøtø, nømba inrrø 
cha. Kaguende nømune na ørar— cha. 

21 Inchen Pedrobe tru Cornelio øri møguelan wamønrrab 
ashchab kørraarruabe, trenchibig kon: 

—Tru ñim lab gúibe, na gur cha. ¿Kan chindamig lataig balai 
amrrugue?— cha. 

22Inchen nømbe trenchibelø gon: 

—Nambe Cornelio ørig amrruer cha. Truibe suldau soto cienwan 
nø garub pera basrabig, kato sølgandø tabig, Tiuswan koriibala 
basrabig, kato truigwane maya judíosmera truba tabig køn chib 
wamindinab møg køn cha. Truigwane kan Tiusweindø tarømari 
ángelgurri maig indamigwan kenamarin gøn cha, ñun nui yamay 
arringarua, tru ñi wamindigwan ng mørtrai.— 

23Inchen Pedrobe kebera, ya beba gørrømara, katø gwalømbe 
nøbe truiløba kurra iben, nunelø tru Jopesrø warabeløgucha 
Pedron lincha ambubelø gøn. 

24Incha gato gwalømbe Cesareasrø pubelø gon, Cornelio nui 
nammisaameran gøben, nui ke trends linchibelan gøben lincha 
cha pera munig waben. 25Inchen Pedro yau pubene, Corneliobe 
wamønrrab webarrua, nui merrab tømbønsrøb, køriibala tabig 
waminchen, 26trune Pedrobe nun trenchib kusrabig kon: 

—iKurra, pasramisr! cha. Nagucha ñi lataitøwei ka møøtø 
gur— cha. 

27Incha Pedrobe Cornelioba waminchib, waminchib kebyabe, 
truba nu misag tulundzuna pasrain gúi ashibig køn. 28Inchabe 
Pedrobe trenchibig køn: 

—Nimbe ashibelø gøn cha, kan judíobe judío gømeeløbabe 
linchømønrrai, merig kui. Inchendø nane Tiusbe kenamartan 
cha, mu misagwandøgucha chigucha gømiig kui lataig mara 
wamømøwei, køsøgønrrapteelø gøn damig kømøwein gon cha. 
29Inchawei treekkurri nan wamøben latatø, chi chib pasrømøtø, 
arrur cha. Inchawei ñimun payrrab inchar chibig køn. ¿Chigurri 
nan wama ørig kuin gúi?— 

30Inchene Corneliobe løtappe trenchibig køn: 

—Pib gwaløm gon cha, øya uras lata, tru las tres Tiusba 
wamindam ura gobig købene, nai yau treuras na Tiusba waminchib 
wabene, møimbe kan møg torgwalmabig keweig nai merrab 
pasramisra, 31trenchitan cha: “Cornelio, Tiusbe ñi nun wamindiilan 
mørøb, katø chigøben palai melabelan isua ashib purugub indiilan 
chigucha, Tiusbe pesannamø, isua gøn cha. 32Inchawei Jope 
ciudasrømay karua ør chibig køn, Simónwan wamønrrab, katøgan 
munchibe truigwane Pedrogucha taig. Truibe tru Simón kalusmeran 
tabzhig kullaarana tamarøbig mar bulu ya basraigweinug ya beba 
tsun” cha. 33Inchen nabe tru urastø ñuimay øriibe, manguen arrin 
gøn cha. Møimbe mayeeløba nambe Tiuswei merrab purrer chibig 
køn, Sefior fiun chitø wamindingaruigwan nam kerrigu mørtrab.— 


Pedro Cornelioi yau waminchib 


34Inchen Pedrobe waminchib pølbasra, trenchibig kon: 
—Møimbe ciertonwei wetobeñar cha, Tiusbe møilane ørømara 
gatøganelandø tab inchimøtø lata isubig kuin gúi. 3 Misaamera 

nørrø pønrrabig chu birausreeløtøgucha nun køriibala marøb, 
sølgandø tabig marøbigwane Tiusbe kashmíig køn cha. 36Tiusbe 
Israelweinukkurri amrrub misaameran chi isumø tab amønamig 
kønrrai marøbig tabig srø wamwan Jesucristogurri eshkab 
kusrenananig køn cha. Nøbe Mayeelaim Bala Nø Garub Nø 

Ashib Pasrabig køn cha. 37 Pøs fiimbe ashibelø gøn cha, tru srø 
wamwane Galileasrø pølbasra, Judea birau kerriguba wammøra 
gønrrai marig køn cha, tru piu umbu ulsramigweimburabigwan 
Juan eshkab kusrenanikkurrimbunø. 38Nabe tru Nazaretsrg 
Jesúsweimburab truigwan waminchar cha, Tiusbe nune Espíritu 
Santotøgaba, nui maramburab mariitøgaba itolushen, nøbe tabig 
marøb, nugwaimandzig mandøguen gømui melønrrai srua gúilan 
tamarøb unig købig køn cha, Tius nøba basraikkurri. 39Inchen 
nambe Judea birausrø lata, Jerusalénsro lata, Jesús chitø 
mariilane nambe namashib chishtø ashibelø guer cha. Kato nune 
kurusyu mesra, kweetsig kobig køn cha. 40Inchendø Tiusbe pon 
gwalømyube gatøle kusrua, nune kenamisringaruig køn cha. 1Ke 
maya misagwangucha kenamisrmøtø, tru maig kuigwan nømashib 
ashib pønrrabelan Tius tru manasrøwei nø lawa wesruilandø 
kenamisrig køn cha, Jesús tru kwaig tsua, katøle kwailai utugurri 
kurra, tru namba lincha nøba mab muchibelan. 42Incha Tiusbe 
namune misaameran eshkab kusrenanrrai karuig køn cha, tru 
øsiguelan lata, kwabelan lata maig kønrrabigwan asha martrai 
Tius pasriibe no gon chib, nam waminchib eshkanrrai. 43Katø 
mayeeløba Tius maig karuigwan eshkabelø Jesúsweimburab 
waminchippe, tru mayeeløba nun kørebeløbe Jesúswei munchiyu 
kaig mariilan ulø bayamig kømfig pesannaig kørrømisrtrun daig 
køn— cha. 


Judíos kømeelø Espíritu Santon utab 


44Inchen Pedro pyeeg waminchib pasramneto, Espíritu Santobe 
kørraarrubig køn, tru mayeelø Tiuswei wamwan wamindi 
mørøb pønrrabelaim bala. 45 Inchen Pedroba amrrubelø tru 
circuncidawar kørewarmerabe, truba kwaariilø gørrømisrøbelø 
gøn, judíos kømø misaamerangucha Espíritu Santon keta nømuim 
bala itølushib uncha tøgagønrrai trana gørrømaren. 46Kaguende 
nømbe møriimfig peg wam wamindi møramba, Tiuswan tabig 
wamindamba indi ashibelø gon. 47 Inchene Pedrobe trenchibig køn: 

—¿I misaameran piu umbu ulsrailo gømønrrai kabe mu gøbgan 
merønrraitarru? cha, nam latatøwei Espíritu Santon nøm utøben.— 

48Incha Pedrobe Jesucristoi munchiyu nømun piu umbu 
ulsrøngarubig køn. Inchen nømbe Pedron: 

—Katøgan mam gwaløm gøsrøn tiusmanda namba kørrømisr— 
chibelø gøn. 


Pedro Jerusalénsrø chitø burayaigwan eshkab 


1 1 1 Cristo nøashib karua øriiløba, nunelø Judeasrø 
warabeløba tru judfos kømø misaameragucha Tiuswei 

wamwan utin gúi wammørøbelø gon. 2Incha Pedro Jerusalénsrø 
katø nebibene, tru asru circuncidawar kørewarbe nune øyeebe 
maig marøb pasrøgu chib, 3trenchibelø gøn: 

—iKan fiibe judíos kømø misaamera tru circuncidameelai yau 
kebya, truiløba lincha main gøn!— cha. 

4Inchen Pedrobe lutøgurri maig purayaigwan eshkab, trenchibig 
køn: 

5—Na Jope ciudasrø tsua, na Tiusba waminchib wabene, kan 
piab lataigu na øyeeg kenamisri ashibig kur cha. Truyube kan nu 
llensu lataig pib tsømmerayu litsig srømbalasrøngurri kørraarrub 
arrua, naim bulugatig kørraarrubig køn cha. 6Inchen umbu chi 
togaig køtashchab na tab ashene, animalmera pib srøb tøgailø 
gøben, namiguelø gøben, pirau srala ambubelø gøben, pala amoñib 
illimera gøben tøgaig asinabig køn cha. 7Katø kan wamgucha 
trendai mørinabig køn cha: “Pedro, kurrab kweecha, ma” cha. 
8Inchene nabe trenchibig kur cha: *iSefior, paare, kan treekkucha 
mana maramø! cha. Kan nabe managuen nai trigube mamønrrai 
merigwanba, chish mariimfigwanbabe mugabguen muga gømur” 
cha. 9Inchen srombalasrongurrimbe wambe nane gatøle løtab 
trenchibig køn cha: “Tius tabig chishig mara kørrømarigwane 
ñibe mamgaig trømbøig kønmab asha tøgagømøta” cha. 10Truibe 
pønmay treetø rreetø incha, katø kerriguba srømbalasrømay 
nebibig køn cha. 

11”Inchen trunetø pøn møguelø Cesareasrøngurri nan lanrrab 
øriilø nam purrai yau puptinchibelø gøn cha. 12Inchen Espíritu 
Santobe nane: “Mando inchab gømab isuptø basrømøtø, nømba 
inrrø” chiben, katø i seiselø nuneløgucha naba lincha amrruig 
købig køn cha. Incha nambe søtøba Cornelioi yausrø kebambubelø 

guer cha. 13Inchen nøbe nui yau kan ángel pasramisra, tru nun 
øyah chib pasraig asigwan namun eshkabig køn cha: "Jopesrømay 
ør cha, Simónwan, trunundøwei katø Pedrogucha taigwan attrai 
wamønrrab. 14Truibe ñiba, ñui yauelanba kaigyugurri mandø incha 
ñimun wesrailø gøm wammeran waminchun” chitan, chibig køn. 

15”Inchen na pua, truyu waminchib mendøbene, tru srøsrøzhiitø 
Espíritu Santo namuim bala kørraarrub lataitøwei nømuim bala 
kørraarruptinchibig køn cha. 16Inchene nane Sefior øyah taigwan 
isuptinchibig køn cha: *Juanbe piu ulsra pitøga pinøbulingaruben, 
trune fiimbe Espfritu Santotøga pinøbuliilø gønrrun” daigwan. 
17 Nam judíosmera Señor Jesucriston kørebelan Tius keta 
tranigwan nøm judíos kømeelangucha trunundøwei keta tranene, 
¿Tiuswan treeg marmøta chib pasrønrrappe, nabe mu gøbrai køh?— 
chibig køn. 

18Inchen Tiuswei misaamera jerusalénsreelø iilan mørabe, yandø 
chi chimøtø, Tiuswan truba tabig waminchib trenchibelø gøn: 

—Trube, Tiusbe judíos kømø misaamerangucha øsig kømigwan 
nebua tøgagønrrai kaig marigwan isua mora, nuimay lliranrrai 
marin gøn— chib. 


Siria birau Antioqufasrø Tiuswei ureemera 


19Inchen tru Estebanwan kweechen isumdiig kaig pub mendøben 
trugurri, ke kan ørøtømisra chab ambubeløbe, Feniciasrøn gøben, 
Chipresrøn gøben, Antioquíasron gøben øyasrøngatig ambig købig 
køn, mungucha mendailane Tiuswei wamwan waminchimøtø, 
judfosmerandø waminchib. 20 Inchendø nømui utuelø møiløgøsrøn, 
chipresreeløba, cirenesreeløba Antioquia ciudayu puabe, 
griegosmerangucha waminchibelø gøn, Señor Jesúsweimburab 
eshkab kusrenanøb. 21 Inchen Sefiorwei tasiibe nømba basrøben, 
misaabe truba nu kørewa, Sefiorweimay llirabelø gøn. 

22Inchen Jerusalénsrø iglesiayueløbe trunun wammøra, nømbe 
Bernabéwane Antioquíasrongatig ørøbelø gøn. 23 Inchen Bernabé 
trusrø puabe, Tius ka yandø tab indin gua asha, nøbe truba 
kasraarawa, Sefiorwei mayu pønrrappe nømui manrrau tab 
isua mur bønrrønrrai mayeelan waminchibig køn. 24Kaguende 
Bernabébe tabig, Espfritu Santoba, nui isubigwan Cristoinug 
pasriiba truitø netsaig købig køn. Inchen Sefiorweyasig misaabe 
nørrø nemisrig købig køn. 

25Incha yandø Bernabébe Saulon lanrrab Tarsosrømay ya, yandø 
wetørrawabe, Antioqufasrømay pera ibig køn. 26Incha nømbe 
trusrø pila ørøba iglesiayueløba tulundzunab gua, misagwan nørrø 
kusrenanøbelø gon. Tru Antioquíasron gúig køn, tru Jesucristoi 
kusrenanigwan marøb melabelan ke srøsrøzhiitø polbasra 
*Cristoielø” cha munchi basra wamig. 

27 Inchen tru gwalømmerawan møiløgøsrøn Tius maig 
karuigwan eshkabelø Jerusaléngurri Antioqufamay kørrørrubelø 
gøn. 28Inchen kan tru ambubelai utuig Agabo taibe, Espíritu Santo 
nun maig tamigwan isunrrai inchen, trenchibig køn: 

—Pirau ørøba parø truba nuig attrab gøn— cha. Indiibe treeg 
kønrrun daibe Claudio karubig køben treeg purayaig købig 
køn. 29 Inchawei Antioquiasrø Jesucristoi kusrenanigwan marøb 
melabeløbe nømun kanun ganun maig tranamdiig køben an 
treeg purugua trana, ørtrab chibelø gøn, nunelø tru Judeasrø 
warabelayasig. 30 Incha treeg mara, Judeasrø Tiusweimburabelan 
pera marøb pønrrabelan trannrrai, Bernabéwanba, Saulonba tru 
ketamig tulisaigwan trana ørøbelø gøn. 


[4 


Jacobo kwaigwanba, Pedron kailan keeri 
yau keerigwanba waminchib 


1 2 1Inchen tru gwalømmerawan rey Herodesbe møilan gøsrøn 
iglesiayuelan kemørøbig køn, kaig inchib srua gønrrab. 
2Incha Juanwei nuneg Jacobone espadatøga kweetsingarubig 
køn. 3Treeg marigwane judíosmerane truba tabig asønain gøben, 
Herodesbe Pedrongucha merrarrangarubig køn. Truibe tru Pirri 
Levaduragaig Maig Fiesta gwalømmerawan burayaig køn. *Incha 
Pedron merrarrawabe, Herodesbe kailan keeri yau keerøbig 
køn, suldaumera pib soto ashib pønrrønrrai pønsra kan søtøyu 
pib suldaubatø. Herodesbe tru Pascua Fiesta puraiben, Pedrone 
misagwei merrab wesranrrab isua rreeg inchibig køn. 5Inchawei 
Pedrobe kailan tru keeri yaugurri webimønrrai truba may ashib 
togagúig waben, iglesiabe nuyasig igatø! elachimø, Tiusba 
waminchib miab gøbelø gon. 


Pedron kailan keeri yaugurri Tius wesrab 


6 Herodes Pedron misagwei merrab løtsø wesramig køben tru 
gwalmab yem, Pedrobe pagatø suldaumerai tøbøtag pa cadenatøga 

merrarraig, kib tsuben, katøgan suldaumerabe yaskabu tru kailan keeri 
yawan ashib pønrrabelø gøn. 7Inchen møi møi kan Señorwei ángel 
kenamisren, tru kailan keeri yaube kan tørguegwalmabig kebiløben, 
ångelbe Pedron tømbulyu kønøga kasrønanabe, trenchibig køn: 

—iMallatø kurrø!— cha. Inchen cadenasmerabe Pedroi 
taskugurri kørraptinchibig køn. 8Inchabe ángelbe trenchibig køn: 

—Tamara porgnab, ñui alpargatiswan keetab inchi— cha. 

Inchen Pedrobe treeg marene, ángelbe trenchibig køn: 

—Pala itoguewagúigwan keb, nai mendig amø— cha. 

9%Inchen webyabe ángelwei wendauto ibendø, tru ángel øyeeg 
punrraig marigwane ka inditamapto isub, nøbe tab chigúi nebua 
ashmíig køn, pøs øyeebe nune kan piaig lataitø gøben. 10Incha 
suldaumera ashib pønrrainug srøtiigu puraamba, trugurrimbe 
katøganbalø puraamba, trugurri yandø wambig callegatømaysrø 
tsandzøn yaskabyu pubene, tru yaskappe noto kurøptinchibig kon. 
Inchen webamba, kan yabgatig ambene, tru ángelbe noto inrrai 
tarømisrøptinchibig kon. 

11Inchen Pedrobe yandø chigúi mora trenchibig køn: 

—Møimbeguende, Señor nui ångelwan øra, Herodeswei 
taskugurrimba, katø maya judíosmera nan maig martashchab ashig 
kui inchib pønrraigugurrimba wesratan— cha. 

12Incha Pedrobe yandø iigwan maig kui ashabe, Maríai yamay 
ibig køn, tru Juanwan katø Marcoskucha taigwei usraimay. Inchen 
truyube truba yamelø tulundzuna, Tiusba waminchib gøbelø gon. 

13Incha Pedrobe yagueta pua, yaskabwan pinrrøgøbene, 
kan srusrø-unø truyu mendig mendabig, Rode taibe, mu 
gøtashchab arruabe, 14 Pedroi wam gúi mørøppe, kasrag købiitø 
yaskabwanguen kurmøtø, katøle umbusrø kelula: 

— ¡Pedro yaskabu pasrøtan!— cha, eshkabig kon. 

15Inchene nømbe trenchibelø gon: 

—iPaare! ñibe loca asønan— cha. 

Inchen nøbe: 

—iTruigwein gøtan!— chiben, nømbe trenchibelø gon: 

—Pedro gømøtø, nui møsig kuinrrun— cha. 

16Trune Pedrobe katøgucha yaskabwan pinrrøgøbig, binrrøgøben, 
kura ashabe, truba kwaarøbelø gøn. 17 Inchen nøbe niløtø gønrray” 
sifial mara, tru kailan keeri yaugurri Sefior mandø wesraigwan 
eshkawabe, trenchibig køn: 

—Jacobonba, nunelø katoganelanba iigwan 
wammørøsrkønrrigay— cha. 

Incha webyabe, peesrømay ibig kon. 18Inchen yandø tor-rraben, 
suldaumerabe ¡gato! mamdøguen gømuilø truba rruba waminchib 
gøbig køn, Pedrone ni chindinguen mørmøwa. 19Inchen Herodesbe 
langarua, wetørranrrab gaimappe, tru suldau ashib pønrrabelan 
maig purayaigwan nømun paya ashib srua guabe, kweetsingaruig 
købig køn. Incha Herodesbe Judeagurri webya, Cesareasrømay ya, 
trusro tsubig køn. 


Herodes kwaigwan waminchib 


20Herodesbe Tiroba, Sidónba warab misagwan larrø namig 
tsuben, trusreeløbe søteeløba maig maramigwan lata ke kandø 
isua bønrramisra, tru rey Herodeswei yau ke nøashib trag 
megabig Blasto taigwan nømuingatø misrtrai ubønanøb wamincha, 
truikkurri ambugurri, igurri lata tab warønrrab cha miabelø 
gøn. Kaguende Tiroba, Sidónbabe tru reyweim biraugurri mamig 
weerigwan purøsrubelø gøbig kua. 21Inchen Herodesbe kan 
gwaløm treeg martrab cha wesrua basra, tru gwalømbe Herodesbe 
tru keilø purø tabelan kewa, tru wamisra ashib karub wainug 
wamisra chull møramdiig puro may waminchibig kon. 22Inchen 
misaamerabe trashib mendappe, trenchibelø gon: 

—iligwan waminchibiibe møg kømøtø, kan tius kon! — chib. 
23Inchen tru urastø Señorwei kan ángel Herodeswane kwanrrø 
benøsrkøbig køn, kaguende tru maya nuguen tab gønrrai indigwan 
Tiuswein gønrrain gømøtø, nuyasig kønrrai inchib wabenba. Incha 
nøbe pølømmera maig kwabig køn. 

24Trune Tiuswei wambe larrobichib nurab ibig køn. 

25Inchen Bernabéba, Saulobabe tru ketamig tulisha trana 
øriilan chab peguchabe, Jerusalénsrøngurri Antioqufasrømay katø 
ambubelø gøn Juanwan pera, truitøwei Marcos taigwan. 


Bernabéwanba, Saulonba lawa wesrub 


1 3 1 Antioquía iglesiayube Tius maig karuigwan eshkabelø 
gøben, kusrennøbelø gøben gøbig køn: Bernabé gøben, 
Simón (trunundøwei Níger taig) køben, cirenesriig Lucio gøben, 
Manaen gøben (tru misagwan ashib karubig Herodesba trubalatø 
nuraweig), Saulo gøbengue. 2Indiibe kan gwaløm Señorwan nøm 

køriibala tabig waminchib, ayunab gobene, Espíritu Santobe 
trenchibig køn: 

—Bernabéwanba, Saulonba tarømartray cha, na nømun chi 
martrai wamigu marøb pønrrønrrain— cha. 

3Inchen nømbe ayunab, Tiusba waminchib guabe, tab gønrrai 
tasiimeran nømuim bala estsara, yandø, ‘trube, ka amrrigay” cha 
ørøbelø gon. 


Bernabéba, Sauloba Chipre birausrø 


4Inchen Espíritu Santo øriilø Bernabéba, Sauloba Seleuciasrømay 
amba, truyugurrimbe barcoyu Chipre birausrømay ambubelø 
gøn. 5Incha Salaminasrø puabe, judfosmera tulundzuni yamerayu 
Tiuswei wamwan eshkab kusrenanøbelø gøn. Incha Juanwangucha 
nømun purugub uñchai pera amøfiibelø gon. 

6Incha tru pi tøbøtag Chipre birø pasrabigu kandarømaysrø 
Pafossrøngatig larraambabe, truyube kan judío Barjesús taig, kaig 
libron gusrewa, kwaimandzigweimburabigwan marøbig, ka isatø 
‘Tius maig karuigwan eshkabig kur’ chibigwan wetørrabelø gon. 
7Tru møøbe Sergio Paulo kubenadur maig kømigwan purø tab 
isua marøbig treeg møøba, tsubig køn. Inchen tru Sergio ashib 
karubigwane Tiuswei wamwan nune mørøg køben, Bernabéwanba, 
Saulonba wamønrrab ørøbig kon. 8Inchen tru Barjesús, 
griegomaybe Elimas cha wamig, tru kaig libron kusrebig, truibe 
tru karubig nui isubigwan Tiusweinug pasrmønrrai truba søtø 
luløb megabig køn. 9Inchen Saulo, katø Pablogucha taibe, Espíritu 
Santotø netsaig, tru Elimaswan malau ke tab ashabe, trenchibig 
køn: 

10—iKan ñi gúi! ¡Misagwan kegørrøsrkamig, isatø indiibah, 
larrø gaig maramibatø netsaig møg, nugwaimandzigwei nusrkai! 
iChigurrimbunø sølgandø tabigwane larro tsaliig ashig kømui 
inchib pasrabig køn! cha. ¿Ñibe Señorwei tab maymerane 
managatig mindishibig mindishinrragu? cha. 11 Møimbe Señorwei 
tasiibe ñun trømbøig nebunrrai martrun cha. Møimbe maya 
yanagatig kabgaig kørrømisra, pørrwan ashchab gaimanrrabguen— 
chibig kon. 

Inchen møi møi nune kabyu wañim beñib løstiig misren, 
srølamøratø ibig misra, møikkøben tasku nun kemøra srua amrrai 
labig køn. 12Inchen treeg purayaigwan ashabe, tru kubenadur 

Sefiorweimburabelø kusrenaniilan ke kwaara asha, Señorwan 
kørebig køn. 


Pablo Antioquía ciudasro tsuig 


13Pabloba, nui linchibelgba Pafos ciudayugurri barcoyu nebamba 
amba, Panfilia birau Perge ciudasrø puben, trune Juanbe truyu 
nømun tarømisra, katø Jerusalénsrømay arrubig køn. 14Incha 
Pergegurrimbe nømbe Pisidia birau Antioquía ciudasrømay amba, 
truyu sábado isrin gwaløm judíosmera tulundzuni yau kebamba, 
purramisrøbelø gøn. 15Inchen tru maig maramigwan martrai 
Moisés pørigwanba, Tius maig karuigwan eshkabelai pøriilanba 
chab lebene, judíosmera tulundzuni yau chi maramigwan ashib 
karubeløbe møigwan gøsrøn øyeeg chinrrab, “inrrg' chibelø gon: 

— Nim, namui misaamera, mando melamigwan øyeeg 
melønrrigay chib misagwan wamindamig tøgaguabe, 
waminday— chinrrai. 

16Inchen Pablobe pasramisra, tasigwan kusrawabe, trenchibig 
køn: 

—Nim, Israelwei misaameraba, katø ñim Tiuswan køriibala toga 
pønrrabeløba mørtray cha. 17 lig Israel misaamerai Tiusbe, namui 
merrabsrø kølli misaameran lawa wesrawa, tru misaamerane truba 
nørreelø gønrrai marig købig køn cha, nømbe Egipto birausrø ka 
ambateelø warøben. Incha tru Egipto birausrøngurri nui tasiitøga 
ashig kui ashchai marøb wesruig købig køn cha. 18Incha mu 
misag warab waraimønug Tiusbe cuarenta afiosburab nømune ka 
awentab togagúig kobig køn cha. 19Incha Tiusbe Canaan birausrø 
misaamera siete nørrø søtø pønrrabigwan pinisha, truilaim 
birømera gøbelan nømui mara tøgagønrrai tranig købig køn cha, 
20 kan cuatrocientos cincuenta añosburab. 

”Inchen trugurrimbe tru maig kønrrabigwan asha marøb 
purrønrrabelø “asha martrabelø” cha wamiilo Tiusbe tranig købig 
køn cha, Tius tru maig karuigwan eshkabig Samuel gob uraskatig. 
21Inchen trugurrimbungbe, israelitasmerabe nømun ashib karub 
wanrrabig kan rey miaben, Tiusbe Benjaminweinukkurri karrab 
misagúig Quiswei nusrkai Saulwan cuarenta años proba karub 
wanrrai tranig købig køn cha. 22Incha trugurrimbe Tiusbe 
rey Saulwan ng ashib karub waigwan kerrawa, Davidwan rey 
gønrrai kusruig købig køn cha. Incha trunune Tiusbe nuimburab 

trendaig købig køn cha: “Isaíwei nusrkai Davidbe na maig isubig 
køben, treeg isub møg kui asha gur cha. Truibe na chi martrai 
inchen, treeg martrun” cha. 23Tru Davidweinukkurri sroig karrab 
misaameran ng maig martrab cha gørrømisrig købig maig køben, 
Israel misaamerayasig kan Kaigyugurri Wesranrrabig Jesúswan 
orig kobig køn cha. 24Inchen Jesús ng arrumøwatøbe, mayeelø 
Israel misaameran Juanbe mas kaig marmonrrab isua mgra, 
Tiusweimay llirain gønmab asamig piu umbu ulsrailø gømigwan 
eshkab kusrenanøb arrig kobig køn cha. 25Incha Juanbe nui 
maramigwan yandø chab patsøgøb arruabe trendaig købig kon 
cha: “¿Nabe mu gúitamab isugue? cha, nabe tru ñim isub gúig 
truig kømur cha. Inchendø nai wendaube katøgan attrun cha, 
trunune nabe nui alpargatiswan tsiwan pitsamikken truburab 
gømuinatan” cha, Juanbe trendaig købig kon cha. 

26”Nim, nai misaamera, Abrahamweinukkurri srøig larrøbicha 
amrrubeløba, katø ñimui utu Tiuswan køriibala marøb melabeløba: 
tru tabig srø wam kaigyugurri wesrabigwane yamba namuiwei 
ørig kuin gøn cha. 27 Kaguende Jerusalénsrø warab misaameraba, 
katø nømun ashib karub purrabeløbabe, Jesúswane mu gúinguen 
nebua ashmøwei, katø tru isrin gwalømmørig Tius maig karuigwan 
eshkabelø wamindi wamwan leigwan chigucha, nømbe truigwan 
chi mørøg kømuindiig kua, nom Jesúswan øyeeg kwanrrai marøb 
pønrrappe, tru pørig maig taimbala nømbe treeg nebunrrai marig 
købig køn cha. 28 Jesúswan chigurri kwanrrai maramdiig nuinuube 
chi kalø marig wetørramubendø, Pilaton nømbe kwetchai miaig 
købig køn cha. 29”Inchen nuimburab maig pørig pønrrabelø 
kerrigu treeg puraiben, kurusyugurri pinøsrua, sørabelø gøn 
cha. 30 Inchendø Tiusbe gato kwailai utugurri øsiirangarubig 
køn cha. 31 Inchen Jesúsbe kwamøwatø, tru Galileasrøngurri 
Jerusalénsrøngatig nun lincha nerrubelane katø øsiirappe, nømune 
truba yam gwalømgatig kenamisrøb unig købig køn cha. Incha 
truiløbe møimbe nømashib maig asigwan misagwei merrab nuiwan 
waminchibelø, nøm gøn cha. 

32”Inchawei namgucha tru merrabsrø namui kølli misaameran 
Tius trannrrab misra kørrømisrig, tru tabig srø wamwan fiimun 
wammeørøsrkøb eshker cha. 33 Nam tru truilai ureemerane treeg 
martrab gørrømisrigwane maran cha, Jesúswan Tiusbe øsiirangarua. 
Inchen gatø Salmo dosyugucha øyeeg pørig pasran cha: 

“Nibe nai Nusrkain gøn cha. 
Møi nabe fiui Møskai misra basrar” cha. 

34Katøbe mana treranrrabig kømfig Tiusbe Jesúswane kwailai 
utugurri gatøle kusrua, tru treeg marigweimburappe Tiusbe 
trencha basrig købig køn cha: 

“Tru newan tabig, ciertonig treeg martrab cha, 

Davidwan trannrrab gørrømisriilane fiun tranrrumøn” cha. 

35Inchawei gatøganbaløsrøngucha trenchibig køn: 

«Nui Newan Tabigwei asrwane trerabashmønrrun” cha. 

36”Pøs Davidbe Tius maig kønrrain gøben tru nø tsuin 

gwalømmerawan misaameran ashib purugub wawa, yandø kwawa, 
nui møskaløba tsumisrene, nui asrbe treraig købig køn cha. 37 Trune 
Tius tru kwailai utugurri gatøle kusruigwei asrbe treramuig købig køn 
cha. 38Inchawei ñim, nai misaamera, ñim nebua asig kønrrai inder cha, 
tru kaig mariilan ulø bayamig komíig pesannaig kønrrun chib eshkab 
kusrenniibe Jesúskurrin gúi. 32Inchawei tru maig maramigwan 
martrai Moisés pøriiløtøga chi kaig komíig lataig, tabig kørrømisra 
pønrrønrrab gaimaigwane, mutogucha Jesucriston kørebeløbe 
nuinuubeguende chi kaig kømeelø lataig, tabig kørrømisrtrun cha. 
40Inchawei ashiptø guy chibig køn, Tius maig karuigwan eshkabelø 
øyeeg chib poriibe ñimun nebuig warønrrab gømøtø: 

41 “Au, ñim chiwandøgucha ke ka indzato mørøbelø, 

igatø! ke kwaara ashib kenaguen gømø, pinay taig. 
Kaguende nabe, ñim warain gwalømmerawan puro nuig 

maramønrrun daig, 

fiimun mugøben treeg købig køn chib wamindingucha, 
treeg marig købig kuitamappe ke køremgaikke.”— 

42Incha Pabloba, nui linchibeløba judfosmera tulundzuni 
yaugurri webambene: 

—Wendø rruwan isrin gwalømgucha øyeelandøwei 
waminchurrunrrigay— chibelø gøn. 43Incha truyu misag 
tulundzuna basrabigwan yandø nømbe “ungwa' cha ambene, 
møiløgøben truba yam judfosmeraba, katø møiløgøben judíosmera 
nøm Tiusweiwan marøb pønrraigu purørrua Tiuswan purø isua 
melabeløbabe, Pablonba, Bernabéwanba mendig amben, nømbe: 

—Tiuswei tru ka yandø tab indigu maizhikkucha elachib 
pønrrønrrab gømøtø, melabig melønrrigay— chib waminchibelø 
gøn. 

44Inchen wendø rruwan isrin gwaløm tru ciudayu ke 
maya misag lutau Tiuswei wamwan mørtrab tulundzunøben, 
45judíosmerabe misag truba nørrø tul yai ashabe, truba namig 
pusrkwai asha, Pablo tru trenchib wamindigwane ‘treeg kømøn’ 
chib, tsalo wamabelø gon. 46Inchen Pabloba, Bernabébabe 
chigucha kørmø trenchibelø gøn: 

—Tiuswei wamwane ñim judíosmeranmerrigwei eshkamig kuig 
køn cha. Inchendø ñim yandø kaashib, managatig øsig kømigwan 
ñim tøgagømig trubørab gømui indig kuig købene, trube, nambe 
møimbe judíos kømeelaimay gatø amrrab chibelø gøn. 47 Kaguende 
Señorbe namun trencha karua basrig køn cha: 

‘Judíos kømø misaamerayasig kan tør lataig kønrrai ñune 
pasrar cha, 
kaigyugurri wesrailø gømigwan eshkab pirau munabatsø 
srua inrrai.”— 

48Inchen iigwan mørabe, judíos kømø misaamerabe truba 
kasraarawa, Señorwei wamwan truba tabig waminchibelø gøn. 
Incha tru managatig øsig kømigwan tøgagønrrai chabguen 
tarømariilø gøbeløbe møiløtøgucha Jesucriston kørebelø gøn. 
49Inchen Señorwei wambe tru birau kerrigu larrøbichibig køn. 
50Inchen judíosmerabe tru ciudayu møiløgøsrøn ishumburmera, 
Tiuswan purø isua melabelø trurrigu nøm mailø gúi asiilanba, 
katø ciudayu møguelø nørreelø ashib karubelanba kaig 
marøb gurrønrrai nømune ke treeg isumne incha, Pablonba, 
Bernabéwanba nømuim biraugurri webusrøbelø gøn. 51Inchen 
nømbe nømui srøbyu usrøwan pabørrgøbelø gøn, ñim 
øyeeløgurri uyube møimbe ñim gusrenrrigay chib eshkab. Incha 
Iconio ciudasrømay ambubelø gøn. 52Inchen tru Jesucristoi 
kusrenanigwan marøb melabeløbe kasrag købiibah, Espíritu 
Santobatø netsailø gøbig køn. 


Pabloba, Bernabéba Iconio birausrø 


1 4 1Iconiosrø Pabloba, Bernabéba judíosmera tulundzuni 

yau kegøtø kebamba, purø may waminchib kusrenanen, 
judíosmera gøben, griegosmera gøben truba nørrø Jesucriston 
kørebelø gøn. 2Trune judíosmera Jesucriston køremeeløbe 
tru judíos kømeelane ke kaig isumne inchibelø gøn tru 
Pabloimburappa, Bernabéweimburappa. 3Inchen treeg kuingucha, 

Pabloba, Bernabébabe truyu yana wargwa, Tiuswei wamwan 
chigucha chi korig kuin gømø waminchibelø gøn. Inchen nui 
wamwan tru ka yandø tab indigwan treegwein gúi ashchai, 
Señorbe nømui tasiimeratøga mariilø truba nørreelø marøb, 
kwaara asha gønrrai mariilø marøb inchai tranig køn. 4Inchen 
tru ciudayu misaamerabe kan utueløbe judfosmeraingatø gøben, 
møiløbe Cristo nøashib karua øriilaingatø gøbig køn. SInchen 
judíosmera gøben, judíos kømeelø gøben, nømun ashib karub 
purrabeløba kandø misra, nømun trømbøig kaig inchib, sruutøga 
petønrrab gurrøben, 6Pabloba, Bernabébabe trunun wammøra 
Licaonia birau tru Listraba, Derbeba, pueblomerasrømayba, katø 
tru buluwan gatøganbalømerasrømayba trubab ambubelø gøn. 
7Incha trusrø tru tabig srø wamwan eshkab kusrenanøbelø gøn. 


Listrasrø Pablon sruutøga petab 


8Inchen Listrasrømbe kan møg kal-lainukkurri managuen 
ufichab gaimabig srøbmera tuluntsunig wabig køn. ”Inchabe tru 
møøbe Pablo waminchen mørøb wabig køn. Inchen Pablobe nun ke 
tab asha, ke tamarig kømuitamab isub wai ashabe, 10mur wamab 
trenchibig køn: 

—iØlgandø kurrab, pasramisr!— cha. 

Inchene tru møøbe porsrappe, pasrambua, llirab mendabig 
køn. 11 Inchen misaamerabe Pablo chi marigwan ashippe, nømui 
Licaonia rriimay trenchib trashib mendabelø gon: 

—iMøguelø lataig, tiusmera namuinug kørrørruin gøn!— chib. 

12Incha Bernabéwane tius Zeus køn chippe, Pablone tius 
Hermes køn cha wamabelø gøn, kaguende Tiuswei wamwan 
waminchibiibe Pablo gøben. 13 Inchen tru tius Zeuswei tab ya, tru 
ciudayu kebambinuutø pasrabigu ashib wab sacerdotebe, toromera 
gøben, umera purø tabzheelø tamariilø gøben, tru ciudayu 
kebambi yaskabmerasrø srua arrua, tru toromeran kweecha, 
misaamerabamisra, Pablonba, Bernabéwanba, nømune tiusmera 
gúi mara trannrrab mendabelø gon. 14Inchen Cristo nøashib karua 
øriilø Bernabéba, Pabloba nømun rreeg martrab indi mørabe, 
nømui kewagúilan kølsrøb, misag utusrø kegørra, 15trenchibelo 
gøn: 

—iAu, yu mayeelø pønrrabelø! ¿Chindimba øyeeg martrab 
inchigue? cha. Nambe fiim latailøtøwei ka møgueløtø guer cha. 

Ke ka treeg maranmab ashchaindø mariilan elacha, øsig wab 
Tius srømbalawan gøben, tru pirøwan gøben, marwan gøben, 
chigurrimbunø truyu pønrrabelan marøbigweimay llirawa 
bønrramisrtrai, tru tabig srø wamwan nambe fiimun waminchab 
amrruer chib. 16 Merrabsrø misag srøig, srøig kurrab amrrubelane 
misaamera nørrø pønrrabelan chuelandøgucha kerriguelan, nømun 
maig amøfiig køben, treeg ka amoñibasig køn cha. 17 Inchen 
gøben managucha nuimburabigwane maig kuigwan eshkab 
wamindig købig køn cha, tabig marøb. Srømbalasrøngurri srewan 
ørøb, ellmariilø misram bølmera pubene, tru gúindo, tru gúindo 
misringarunrrun cha, chi palømø unchaguen mamig tøgagønrrai 
tranøb, ñimui manrrømeran truba kasraaranøb.— 

18Inchen nøm øyeeg chib waminchagucha, nømbe misaameran 
ke trendø merønrrab gaimabsrubelø gøn, tru nømun tiusmera gúi 
mara toromeran kweecha tranmønrrai. 

19Inchen Antioqufagurrimba, Iconiogurrimba møiløgøsrøn 
judíosmera puabe, misag puro nu pasrabigwan ke kaig maramne 
inchai wamincha, Pablon kwetchab srug muta peta, ciudayugurri 
wambiisrømay ke paluunchib megam srua webambubelø gon, yandø 
kwaig kønmab. 20Trune Jesucristoi kusrenanigwan marøb melabeløbe 
nuin bøtøgatan tulundzunøben, nøbe kurra, katø ciudayu kebibig køn. 
Incha gatø gwalømbe Pabloba, Bernabéba Derbesrømay ambubelø gøn. 

21 Incha Derbesrø Jesucristoi tabig srø wamwan eshkab kusrenana, 
Jesucristoi kusrenanigwan marøb melabelø nørrø nemisrtrai mara, 
trugurrimbe Listramayba, Iconiomayba, Antioquíamayba katø 
amrruig kobig kon. 22Incha trusrømbe tru Jesucristoi kusrenanigwan 
marøb melabelan kullaaramø mur bønrrønrrai waminchib, isubigwan 
Tiusweinug pasragúigwane elachib pønrrømø, tindøga bønrrønrrai 
chib waminchibelø gøn. Incha nømune trenchibelø gøn: “Tius no ashib 
karub waisrø kebambamibe chinetø chinetø murelø puben, truyu 
puraambub meløwawei kebambamig kon” cha. 23Incha iglesiamørig 
nømbe Tiusweimburabelan pera marøb pønrrabelø wesrawa bønsra, 
Tiusba waminchib, ayunab guabe, nømune tru nøm kørewa bønrraig 
Señor ng ashchai pønsrøbelø gon. 


Antioquía ciudasrømay katø ambub 


24Incha trugurrimbe Pabloba, Bernabébabe Pisidia birauwan 
puraambub amba, Panfilia birau pubelø gøn. 25Incha Perge 

ciudayu Tiuswei wamwan eshkab kusrenana, trugurrimbe 
Ataliasrømay amrrubelø gon. 26Incha truyugurrimbe barcoyu 
nebamba, Siria birau Antioquiasrømay ambubelø gøn. Tru nom 
møi ya patsoga bønrraigwan martrab amrrai Tiuswei tru ka 
yandø tab indiitøga tabig ashib togagúilo gønrrigay chib, tru 
nømun pønsraig købiisrømay. 27 Incha trusrø puabe, iglesiayuelan 
tulundzuningarua, Tius nømba chinetø, chinetø mariilanba, tru 
judios kømø misaameragucha isubigwan Sefiorweinug pasra 
tøgagønrrai yaskabmeran mandø gurøb arrigwanba waminchibelø 
gon. 28Incha Pabloba, Bernabéba Jesucristoi kusrenanigwan marøb 
melabeløba truyu truba yana kørrømisra waraig købig gøn. 


Jerusalén waminchab tulundzunab 


1 5 1Inchen tru uras møiløgøsrøn Judeagurri Antioqufasrømay 
amba, nunelan treeg kusrenanin gobig køn: 

—Moisés kusrennig tru circuncision maramigwan marmøwabe, 
kaigyugurrimbe wesrailø gønrraamøn— chib. 2Inchen Pabloba, 
Bernabéba tru treeg kusrenanøbelan øyeebe maramig kømøn’ 
chib, nømba purø mur aleguiyabelø gøn. Treekkurri Pablonba, 
Bernabéwanba katø truyu nømui utuelø møilan gøsrønbamara, 
Jerusalénsrømay ørtrab wesrawa bønsrøbelø gøn, tru øyeeg pub 
arrigwan Cristo nøashib karua øriiløba, Tiusweimburabelan pera 
marøb pønrrabeløba trusrø waminchai. 

3Inchen tru iglesiayuelø tru amrrai karua øriiløbe Fenicia 
birøwanba, Samaria birøwanba puraambub ambubelø gøn, judfos 
kømø misaamera nømui trendø marøb gúilan elacha, Tiuswei 
maywan amøflinrrab nøm mando pønrramisrigwan eshkab. 
Treekkurri trusrø tru mayeelø nuneløbe truba kasraarabelø gøn. 

4Incha Pabloba, Bernabéba, tru lincha ambubeløba 
Jerusalénsrø chab pubene, trusrø iglesiayueløba, Cristo nøashib 
karua øriiløba, katø truyu Tiusweimburabelan pera marøb 
pønrrabeløba nømune wamab utøben, nømbe Tius maig marigwan 
kerriguh waminchibelø gøn. S Inchene møiløgøsrøn merrappe 
fariseosmeraingateelø gøbelø gua, møimbe Jesucriston kørebeløbe 
trenchibelø gøn: 

— Tru judíos kømø misaamera Jesucriston kørebelane tru 
circuncidamigwan maringarub, katø tru maig maramigwan 
martrai Moisés pøriilan maringarumig balan— cha. 


El Nuevo Testamento en el idioma guambiano de Colombia, 2“ ed. 02010 Wycliffe Bible Translators 


Los Hechos 15 406 


6Inchen Cristo ngashib karua øriiløba, Tiusweimburabelan pera 
marøb pønrrabeløba tru øyeeg puigwan maig køtashchab ashchab 
tulundzunabelø gøn. 7 Inchen purø rrømbøig mur aleguiyab gømig 
puben, Pedrobe kurra basramisra, trenchibig køn: 

—Nai nunelø, ñimbe srøsrø gwalømmerawangurri ashibelø 
gúinrrun cha, Tiusbe ñimui utugurri nan lawa wesruig køn cha, 
judíos kømø misaamera tru tabig srø wamwan na waminchen 
mora, kørenrrai. 8Tiusbe nømui manrrømeran ashibig kuabe, nam 
judíosmeran rranøb lataitowei Espíritu Santon nømungucha tranøb, 
nømuingatø pasrar chib kenamarig køn cha. 9Tiusbe nømun nøørø 
mara namuingatøtø inchib pasrømuig køn cha, nømui isubigwan 
Tiusweinug pasra tøgagúitøgatø nømui manrrømeran chishmarig 
købig kua. 10 iNim gúi! ¿Ke Tiuswane chinchibig køtashchab 
inchib pønrrøtirru? cha, tru nam lata, namui merrabsrø kølli 
misaamera lata, øyeeg maramigwan marøb gønrrab gaimaigwane 
tru Jesucristoi kusrenanigwan marøb melabelan, trunun nøm niga 
amrrai møimbe nømun neguangb. 11 Treeg kømøtø, Señor Jesús 
tru ka yandø tab incha ketiitøgatø nambe kaigyugurri wesrailø 
guermab kørewa bønrrer cha, nøm lataitøwei.— 

12Inchen truyu maya misag tulundzuna basrabiibe niløtø 
gørrømisra, mørøb purrabelø gøn, Bernabéba, Pabloba tru judios 
kømø misaamerai utusrø, Tiusbe nømba pasrain gúi ashchai 
nømgurri mariilanba, kwaara asha gønrrai mariilanba waminchen. 
13Inchen nøm chab waminchen, Jacobobe trenchibig kon: 

— Nai nunelø, mørtray cha: 14Simónbe wamindan cha, judíos 
kømø misaameran srøtøgurri nomungucha isua basranmab ashchai, 
truilai utugurri nui ureg søtømera gønrrai mara, nui munchin 
nømuinug tøgagønrrai marigwan. 15Pøs møi øyeeg pubiibe, tru 
merrabsrø Tius maig karuigwan eshkabelø maig pøriiba ke kandø 
gøn cha. Tru øyeeg pørig pasraimbala: 

16 *Øyeeg purayaig wendøbe tru Davidwei ya penin tsuigwan 
katøle kusrua basramønrrun chib. 
Chab pinabsruigwan katøle tamara gusrub, 
srøig mara basramønrrun daig. 
17 Maya misaamera gatøganelø uncha bønrrabelø 
Sefiorwan lanrrain cha, 
mayeelø judios kømø misaamerainug 
nai munchiwan nømuinug pasra wamig kønrrun cha. 

18 Tru Señor iilan marobig øyeeg tan daig, 
tru manasrøngurri øyeeg martrab isua tøgaguen waig 
købigwan.” 

19”Inchawei nabe, ke treeg maramne inchib pønrramgaig kui 
ashar cha, judíos kømø misaamera nømui merrabsrø marøb gúilan 
elacha, Tiusweinug pønrrønrrab llirawa amrrubelan. 20Treeg 
kømøtø, taska mari tiusmera togagúilan pønsraig mamimeran 
mamøwei, katø møguelø lata ishumbur lata larro rrømbøig marøb 
gømigwan marmøwei, kweetsig kømøtø, ka melamisratø kwaig 
animalmerai yauwan mamøwei, katø aniwan mamøwei indamig 
køn chibig, treegwan eshkawa, pøramitø balan cha. 21 Kaguende 
merrab manasrøngurri Moiséswei pøriilan ciudamørig judfosmera 
tulundzuni yamerayube eshkab kusrenanøbelø tøgagøben, truiløbe 
isrin gwalømmørig tru maig maramigwan martrai pørigwane 
lebelø gøbig køn— cha. 


Pabloba, Bernabéba Siria birau Antioquiasrømay katø ambub 


22Inchen Cristo nøashib karua øriiløba, Tiusweimburabelan pera 
marøb pønrrabeløba, katø iglesia mayeeløba tru nømui utugurri 
lawa wesrawa, øramig tabig asønai inchibelø gøn, Antioquiasrømay 
Pabloba, Bernabéba amrrai. Incha Judas, katø nundøwei Barsabås 
taigwanba, Silaswanba amrrai wesrubelø gøn, nunelai utu tru 
mas nørreelø gúi asi møguelan. 23Incha nømune ørøppe, kan kilga 
øyeeg chibig pøra, trana ørøbelø gøn: 

Nam Cristo nøashib karua øriiløba, Tiusweimburabelan pera 
marøb pønrrabelø, nam ñimui nunelø ñim judíos kømeelø 
Antioquíasróomba, Siriasrømba, Ciliciasrømba warabelø 
nunelan “ka amøfligueh” chinrrab inder. 

24 Møiløgøsrøn yu namui utuelø amba, namma chigucha 
treebe marøb gønrrai karumubendø, chinetø cha, fiimune 
igatø! kan ørøba mandøgucha gømuielø melønrrai marin gøn. 
25Incha treekkurri nam mayeeløba kandø isua bønrramisra, 
namui utuelan mø møguelan gøsrøn lawa wesrua, namui 
undaaraig nunelø Bernabéba, Pabloba kegøtø nømun 
ñimuimay ørtrab inder. 26Tru Pabloba, Bernabébabe Señor 
Jesucristoi munchigurri ke kwamig nebuinanrraptiikken 
inchib meløwar gøn. 27Incha nambe Judaswanba, Silaswanba 
ñimuimay ører. Truiløbe nam pørigwan, nømashib 

trunundøwei waminchun. 28 Espíritu Santon lata, namun 

lata tabig asønatan katøgan srøig, srøig maramelø ñimun 

negwanmøtø, iig tru maramig palønrrapteelandøh martrai 

karumig: 29tru taska mari tiusmeran animal gweecha pønsrai 

yaumeran mamøwei, katø aniwan mamøwei, kweetsig kømøtø 

ka melamisratø kwaig animalmerai yauwan mamøwei, katø 

møguelø lata ishumbur lata larrø rrømbøig marmøwei 

indamigwan. Nim øyeelan marøb pønrrømuikkurrimbe, søl 

marøb pønrrønrrabguen. 

Trube, ungwa, mayanguen tab gúilo gønrrigay, chib 

pørig køn. 

30Incha yandø nømun, ‘trube, ka amrrigay” cha øren, Siria 
birausrø Antioquiamay amba, tru asamigwan ashchab eshkailø 
tulundzunøben, tru kilga ørigwan nømbe tranøbelø gøn. 3! Incha 
trunun nøm lewabe, truba kasraarabelø gøn øyeeg purugub wam 
tabig wamindigwan møra. 32Inchen Judasba, Silasba nømgucha 
Tius maig karuigwan eshkabeløtøwein gua, tru tabig purugub 
wam nu wamincha guetiitøga trusrø nunelan kullaaramø ambub 
melamig kønrrai kørrømarøbelø gøn. 33Incha truyu maya yana 
gøsrøn nømbe kørrømisra warøben, nuneløbe “chi isumgaig tab 
gúilo gonrrigay” chib, nømun karua ørøbelaisrømay “ungwa' cha, 
katøle ørøbelø gøn. 34Inchen Silasbe trusrø nø kørrømisramig 
tab punrrab gúi isubig køn. 35 Inchen Pabloba, Bernabébabe 
Antioquíasro kørrømisrøbelø gøn, trusreelø truba yameløba 
Sefiorwei wamwan kusrennøb, katø trunun wammørøsrøb. 


Pablo nui martrab yamigwan gatøle marøb pølbasrøb 


36 Yandø mam gwalømyu gøsrønbe Pablobe Bernabéwan 
trenchibig køn: 

—Ciudamørig nam Señorwei wamwan eshkab kusrenaniisrø 
nunelan maig inchib meløtashchab katø ashchab amun— cha. 

37 Inchen Bernabébe Juanwan, katø nundøwei Marcos taigwan, 
pera inrrab inchen, 38trune Pablobe pera ambamgaig kui ashibig 
køn, kaguende tru srøsrø ambenma Marcosbe Panfiliatø nømun 
tarømisra, nømba tru maramigwan martrab imuinukkurri. 
39Inchen ke mumayguen gomíig peemayto buptinchen, 
møikkurrindøgucha tarømisra, Bernabébe Marcoswan pera 
barcoyu Chipresrømay ibig køn. 40Incha Pablobe nuimburappe 

Silaswan lawa wesrawa, tru nunelø: “Señorwei ka yando tab 
indiitoga tabig ashib togagúilo gønrrigay” cha øriilø ambubelo 
gon. 4 Inchen Siria birauwanba, Cilicia birauwanba pureb ibig køn, 
Tiuswei ureemera tru iglesia truørø pønrrabelan kullaaramø, mur 
bønrrønrrai purugub waminchib. 


Timoteo Pablonba, Silaswanba lincha ib 


1 6 1Pablo Derbesrømba, Listrasrømba pueblomerayu pubene, 
truyube kan Jesucristoi kusrenanigwan marøb megabig 
Timoteo taig tsubig køn, truibe Criston køreweig judia ishugwei 
nusrkai. Inchendø møskaimbe griego gøbig køn. 2Inchen Timoteobe 
tru Listrasrø, Iconiosrø nunelai utu, chigucha tamgaig tabig købig 
køn. 3Inchen Pablobe Timoteowan nøba lincha attrai incha, tru 
trusrø warabelø judiosmeragurri nune asru circuncidamigwan 
marøbig køn, kaguende mayeeløba møskaimbe griego gúi 
ashibelø gúimba. 4Incha nømbe tru pueblomerawan puraambub 
ambimørig, Cristo nøashib karua øriiløba, Tiusweimburabelan 
pera marøb pønrrabelø tru Jerusalénsrø purrabelø, maig marøb 
gønrrai karuilane isua mørøb gønrrai eshkab ambubelø gøn trusrø 
Tiuswei ureemeran. *Inchen trusrø tru iglesiamera pønrrabeløbe 
nømui isubigwan Tiusweinug pasra bønrramigu, kullaaramø, mur 
bønrramisren, misaabe kwalømmørig nemisrøb ibig køn. 


Kan møg macedoniasriig Pablon piab lataigu kenamisrøb 


6Incha nømbe Frigia birøwanba, Galacia birøwanbabe ka purab 
ambubelø gøn, kaguende Asia birausrømbe Espíritu Santo Tiuswei 
wamwan waminchibashmuben. 7Incha Misia linderosrø puabe, 
Bitinia birausrø kebamrrab inchen, Jesúswei Espíritube trusrø 
kebambashmuben, 8Misia birø buluwan yabwandø puraamba, 
Troassrø kørraambubelø gon. %Indig trusrø Pablobe yem kan piab 
lataig asig togagúig køn. Truyube kan møg Macedonia birausriig 
pasramisra trenchib miab pasrai ashibig køn: “Macedoniasromay 
larraamø cha, namun purugunrrab.” 10Inchawei Pablobe tru 
piab lataigu treeg asin gøben latato, nambe Macedoniasrømay 
amrrab inchibelø guer, namun Tius nui tabig srø wamwan eshkab 
kusrenanrrai wamitamaptøwei isua. 

11 Indiibe Troaskurri barcoyu nebamba, Samotraciasrømay 
kanmaytø ke purab amba, katø gwalømbe Neåpolissrø pua, 

12truyugurrimbe Filipossrø pubelø guer. Tru ciudabe Macedonia 
birau mas nuig køb, katø kan soto Roma misaamera truyube kebamba 
warab inchibelø gøn. Incha tru ciudayu nambe mam gwaløm gøsrøn 
kørrømisrøbelø guer. 13Inchen kan isrin gwaløm tru ciudayu nu 
yaskabu wambiisrø webambubelø guer kan pi mendasrømay, truyube 
judíosmera Tiusba waminchab tulundzuninug kuitamab isua. Incha 
nambe truyu purramisra, ishumburmera tulaamba purrabelan 
waminchibelø guer. 14Inchen tru utube kan ishug, Lidia taig mørig 
waben, Sefiorbe nui manrrøwan kurøbig køn Pablo chi chitamørtrab 
ke tab mørig wanrrai. Truibe, Tiatira ciudasriig, yalø bigø llensumera 
purø tabig yanøbig, trurrigu Tiuswan køriibala tabig waminchib 
megabig købig køn. 15Incha nøba, nui yaueløba piu umbu ulsrailø 
gørrømisra, ke tiusmanda chib namune trenchibig køn: 

— Na, Señorwan cierton kørein gúi ashabe, trube, ñim nai yamay 
amrrua, kørrømisrtrigay— cha. 

Incha namune ke kørrømisramne inchibig køn. 

16Nam Tiusba wamindinuumay ambub gøbene, kan srusrø 
karuindiig megabig, kebasra rranøb gwaimandzig tøgaig namun 
katønrrab arrubig køn. Truibe tru nun karub pera gøbelane truba 
nørrø an asingarubig købig køn, nø misagwan kebasra guetiiløtøga. 
17Incha tru srusrøbe Pablonba, namunba wendautø trenchib 
trashib arrubig køn: 

—iI møgueløbe Tius Mayeelaim Bala Pasrabigwei karuindiig 
melabelø, kaigyugurri wesrailo gøm maywan ñimun eshkab 
kusrenanøbelø gøn!— chib. 

18Inchen ke treetø rreetø purø yam gwaløm ufien, yandø 
Pablon ke pesriikken inchen, nøbe keesha, tru kwaimandzigwane 
trenchibig køn: 

—Jesucristoi munchiyu i srusrainukkurri nabe webinrrø 
tamønrrun— cha. 

Inchen tru urastø kwaimandziibe elachibig køn. 

19Inchen tru karub pera gøbelø tru treeg an marøb pønrramibe 
yandø patsi asha, Pablonba, Silaswanba kemøra, misag 
tulundzuninuumay ke paluunchib waram srua ambubelø gøn, 
tru misagwan ashib karubelaisrømay. 20 Incha merrab pønsrabe, 
trenchibelø gøn: 

—iKan i møgueløbe ya judfoskøleelø gøbendø, namui ciudawane 
ke chi maringuen asamgaig marøb amrrun! cha. 21 Nøm 

waminchib kusrenanøppe ke peemaytø mariilø nam uta tøgagømig 
kømøwei, katø treegwan marøb gømig kømøwei inchai namune 
meriilan kusrenanan cha, nam ya romanosmeran.— 

22Inchen misaabe mayamba kanbalatø misra namig kurrøben, 
maig kønrrabigwan asha marøb purrabeløbe, Pablomera 
kewagúilan tsakkandø wesrawabeta, tsiitøga itchai karubelø gøn. 
23Incha nømune truba yam ichabeta, kailan keeri yau kebusra, 
truyu ashib pasrabigwane webamrraingaig purø may ashib 
tøgagungarubelø gøn. 24Inchen tru treeg martrai karuigwan 
mørabe, truyu ashibiibe gatøguchi umbusrø gueera, srøbmeran 
cepoyu kegwana, purrønnøbig køn. 

25Inchen yem døbøtasrømbe Pabloba, Silasbabe Tiusba 
waminchib, Tiusweyasig cantab gøben, katøganelø truyu keerig 
pønrrabeløbe mørøbelø gøn. 26Inchene igatø! møin gagúito 
mur birøgønabig arruptinchen, tru kailan keeri yawan niga 
basrabigwan truilanguen punø banrrø sruaguchen, igatø! tru 
urastø truyu maya yaskabmeraba kurig bønrramisren, tru keerig 
bønrrabelai cadenasmerabe mayeelaimba picha gørrabelø gøn. 
27 Inchen truyu keeriilan ashib pasrabig kiagasrøbene, møimbe tru 
kailan keeri yau yaskabmerabe kurim bønrraptindi ashabe, nui 
espadan wesrawa, igatø! nøasiitø ke yandø kwanrrab inchibig gøn, 
kaguende truyu pønrrabelø chab wegørra chab lulitamab isua. 
28 Inchene Pablobe mur trashib trenchibig køn: 

—iNiguen øyeeg kaig marmøtø kagøbash! cha. iSøtøba nambe yu 
ka burrer!— cha. 

29Inchene tru kailan keeri yawan ashib pasrabiibe kan pela 
biløgaig miawa, umbusrø luløb guebya, Pabloimba, Silasweimba 
merrab itønab tømbønsrøbig køn. 30Incha wambig pera webyabe, 
payibig køn: 

—iAu kasukumera! ¿na kaigyugurri wesraig kømibe chi maramig 
balønrrerah?— cha. 

31 Inchene nømbe trenchibelø gøn: 

—Sefior Jesucriston køreu cha. Incha ñiba, ñui yaueløbafiau 
kaigyugurri wesrailø gønrrabguen— cha. 

32Inchen nømbe Señorwei wamwan nunba, nui yau purrabelø 
søtøelanba waminchibelø gøn. 33 Incha nømun ichabeta tru 
pisrø mariilan tru yemdøwei tre uras pillmawa, tru urastø nøba, 
nui yauelø kerrigueløba piu umbu ulsrailø gøbig køn. 34Incha 

trugurrimbe Pablonba, Silaswanba nui yamay pera ya, manna, 
nøba, nui yauelobañau Tiuswan køreikkurri truba kasraarabelo gøn. 

35Indiibe tor-rrabene, tru maig maramigwan asha margb 
purrabeløbe tru policíameran karua ørøbelø gon, tru kailan keeri 
yawan ashib pasrabigwan, trenchinrrai: “Pablonba, Silaswanbabe 
elatchain” cha. 36Inchen tru yawan ashib pasrabiibe Pablone 
trenchibig køn: 

—Tru maig kønrrabigwan asha margb purrabeløbe yandø ñimun 
weeriilø gønrrai karua grin gon cha. Pøs treeg købene, webamba, 
chi isumøtø, ka ambay— cha. 

37Trune Pablobe trenchibig køn: 

—Nam ya Roma birausrø kal-lawar gøb lataitøwei kal- 
lawarwan, namun maig kuitashchab payaguen ashmubendø, 
maya misagwei merrab namun ichabeta, namun kailan keeri 
yau kebusra émøingan mugucha wammøriimøzhig namun nilo 
wertrab inditarru? cha. iPøs chi treeg kønrraamøn! chibig køn. Pøs 
truiløtøwei namun wesrunrrab amrrubash— cha. 

38Inchen tru policfamerabe tru maig kønrrabigwan asha marøb 
purrabelan tru treeg taigwan eshkabene, truba kwaarøb kørig kui 
inchibelø gøn, truiløbe Roma kal-lawar lataitøwei kal-lawar gúin 
gúi wammørøppe. 39Inchen nømbe Pablonba, Silaswanba “kan 
nambe treeg kømui tamab isua indig køn’ chib amba, kailan keeri 
yaugurri wesrawabe, “ciudayugurri ke tiusmanda amrray” chibelø 
gøn. 40Incha truyugurri webambabe, nømbe Lidiai yamay amba, 
truyu Jesucristogurri nømui nunelan ashabe, maig melamigwan 
treeg marøb melønrrigay chib wamincha, yandø ambubelø gon. 


Pabloba, Silasba Tesalönicasrø 


17 1Pabloba, Silasba ambuppe, Anfípoliswanba, 
Apoloniawanba puraambub amba, Tesalönica ciudasrø 
judíosmerai kan tulundzuni ya pasrabnug pubelø gøn. 2Incha 
Pablobe nøbe trendø treeg margbig kua, tru judfosmera tulundzuni 
yausrø nømun ashchab kebya, pon sábado ørøba tru judíosmeraba 
Tiuswei wamwan pørigugurri 'øyeeg kon” chib, øyamay gon” chib, 
waminchibig kon. 3*Øyeeg kuig kør cha, tab eshkab: 

— Tru Cristo ñim muniirab gúibe truba kaig indinab megawa, 
kwawa, katø kwailai utugurri kurrab indamig, trendø treeg 
purayamig palønrrabig kuig køn— chib. 

Incha nøbe trenchibig kon: 

—I Jesús na ñimun eshkab wamindiibe, Cristo truitøwein gon 
cha, tru ñim muniirab gúig.— 

4Inchen møiløgøsrøn tru Pablo wamindigwan yandø treegwein 
gúitamab isua, Pablonba, Silaswanba linchen, katø griegosmera 
Tiuswan truba isua melabelø truba yameløba, katø ishumburmera 
truba kusrebelø yameløba truiløgucha linchibelø gon. SInchen 
judíosmerabe truba pusrkwai namig kui asha, larrø gaig møguelø 
ka llirapto bønrrabelan wama, kan nu søtø trubalatømisra, ciudayu 
misaameran chinetø isunrrai trømbøig inchib gurrabelø gøn. Incha 
Jasönwei yau kegørrabelø gøn, Pablonba, Silaswanba merrarrawa, 
misaamerai merrab wesrunrrab. 6Incha truyu wetørranrrab 
gaimappe, Jasönwanba, nunelø gatøganelanba kemøra, paluunchib 
waram srua ambubelø gøn, ciudayu misaameran ashib karub 
purrabelaimay, trenchib trashib: 

— Yu pirau kerriguba maya misaameran igatø! kan ørøba 
mandøgucha gømuielø melønrrai marøb møgueløbe yusrøngucha 
amrruin gøn chib. 7Inchen Jasönbe nui yau wama pera wain gøn 
cha. Iiløbe tru Roma maya misagwan ashib karub wabig César 
tru maig maramigwan martrai pøra wariilane, mørøg kømub 
utsøbetab ka nømuimburaptø marøbelø gøn cha, katøgan rey køn 
chib, kan Jesús taig.— 

SInchen iigwan mørabe, maya misaameraba katø tru misagwan 
ashib karub purrabeløbabe truyu nømgucha ke mandøguen gømui 
inchibelø gøn. ?Inchendø Jasónwanba, tru kanelanba elatsamig 
kønrrai truburø an utabe, elachibelø gøn. 


Pabloba, Silasba Berea ciudasrømay ambub 


10Inchen nuneløbe ke pillirabendø Pablonba, Silaswanbabe 
Bereasrømay webambingaruben, trusrø puabe, judíosmera 
tulundzuni yau kebambubelø gon. 11 Tru Bereasrø judíosmerabe 
tesalönicaelø lata gømø, maig isumigwan isummay isubelø 
guabe, Jesucristoi wamindigwan truba chull inchib uta, tru 
nom trendaibe ka isatø gømuitashchab ashchab, kwalømmørig 
Tiuswei wam pørigwan chi gotashchab maig kotashchab ashibelø 
gøn. 12Inchawei treekkurri truiløbe Criston truba nu køreben, 
kusreb ishumburmera griegasmera gøben, katø møguelø truba 
yameløba kørebelø gøn. 13Inchen Tesalönicasrø judíosmerabe, 

Tiuswei wamwan Bereasróngucha Pablo eshkab kusrenangb unan 
daig wammørøppe, trusrø misag nørrø pønrrabigwan namig kui 
inchib gurrønrrai martrab ambubelø gon. 14Inchen tru urasto 
nuneløbe Pablone mar bulusrønmay øren, Silasba, Timoteobatø 
Berea kørrømisrøbelø gon. 15Inchen Pablon pera ambubeløbe 
Atenassrøngatig pera amba pegucha, yandø tru Silaswanba, 
Timoteowanba ke peto nøba tulundzunønrrab amrrunrrain cha, 
Pablo trencha karuigwan mørabe, nømbe katøle Bereamay legucha 
amrrubelø gøn. 


Pablo Atenassrø 


16Incha Pablobe Silaswanba, Timoteowanba Atenassrø muniirab 
uña, ke taska mari tiusmeratø netsaig ciuda gúi ashabe, nuinetø 
chiguen tab gømui inchibig køn. 17Incha treekkurri judíosmera 
kusrenani yau judíosmeraba, gatøganelø Tiuswan truba isua 
melabeløba ‘iibe øyeeg kon” chib, ‘iibe øyamay gøn” chib 
ambugurri igurri waminchibelø gøn, katø mayeelø misaamera 
tulundzuninug kwalømmørig truyu amrrubeløba chigucha. 
18Inchen nørrø gusreb møguelø, tru filósofos “epicúreosmera” tailø, 
nømui nørrø isuigu asrwan ka tab gønrrai marøb togagúinuuto 
tabig køn chibeløba, katø tru filósofos “estoicosmera” tailø nørrø 
isuigwan kusrebeløba “iibe øyeeg kør chib; ‘iibe øyamay gøn” chib, 
Pabloba waminchibelø gøn. Inchabe kan utueløbe trenchibelø gøn: 

— I møg ya wamdø nigaibe namune chi wamincherah?— cha. 

Inchen kaneløbe: 

—Katøgan peg birausrø tiusmeraiwan eshkab kusrennøbig køb 
asønan— chibelø gon, kaguende Pablobe Jesúswei tru tabig srø 
wamwanba, kwawa gatø øsiiraigwanba eshkab kusrenanen. 

19Incha nune kanbalø Areópago taig, tru kusrebelø 
tulundzuninuumay merrarrawa pera amrrua, trencha payibelø gøn: 

— Tru srøig peetø gusrenanøb ñi waminchib arrigwan namun 
wammørøsrkøbsrumuguh? cha. 20 Pøs namui kalumerayube fiibe 
chigøben ke ka peesrøtiitø waminndan cha. Inchawei trunun tab 
chi chibig kui wetøgørrag kuin guer— cha. 

21 Kaguende mayeeløba Atenas warab misaameraba, katø tru 
petø ka amrruatø warabeløba igatø! chi peg isumøtø, chigøben ke 
srøig isuigwandø waminchib gua, nømbe truigwangøba wamindi 
mørøg kui inchib gøbig køn. 

22Inchen Pablobe Areópago taig tru kusrebelø tulundzuninug 
nømuin døbøtag pasramisra, trenchibig køn: 

—Atenas misaamera, ñimbe chiyutøgucha Tiuswan isuer taigu 
ke maizhikken pinab marmonrrab inchibelø gúin gúi ashar cha. 
23Kaguende na truørø llirab ashib uñene, tru tiuswan køriibala 
tabig waminchib mariiløsrø, kanbaløsrømbe altargucha wetørrar 
cha. Truyube trenchibig pørig tøgaig, 

TIUS ASIIMIIGWAN 
chibig. Tru fiim ashmubendø køriibala tabig waminchib marøb 
togagúig, tru Tiuswan nabe fiimun eshkab waminchar, chibig kon. 

24”] Tius køn cha, tru pirøwan marøbig, katø truyu chine 
købelan chigucha. Inchawei srømbalawan lata, pirøwan lata, 
nøwei ashib pasrabig kuig køppe, nøbe møguelai taska marig tab 
yamerayu wamíig køn cha. 25Kato misag nømui taska mariiløtøga 
tab inchaim balai wamíig køn cha, chi palai wamíig kuabe. 
Kaguende nø gøn cha, mayeelan øsig kømigwan tranøb, israb 
amønamig kønrrai tranøb, katø chigurrimbunø tranøb inchibiibe. 

26?Kan møkkurrindø truyugurri chi misaato larrøbichib 
inrrabigwan nøbe marig købig køn cha, piro muba kuimburab 
warønrrai. Incha merrabsrøwei nøm maya yana waramigwanba, 
chutø, chutø waramigwanba kanmaytø chab asha bønsraig købig 
køn cha. 27 Øyeeg marøppe, ka srølamøratøguen Tiuswan lawa 
inchippa, wetørratashchab indig køn cha. Pøs isa gømø, Tiusbe 
nam møigweinuutøgucha chi yab pasrømøn cha. 28Kaguende 
nambe Tiusweinug øsig bønrrab, nøgurri llirab amgñib, nøgurri 
misag bønrrer cha. Kato kan ñimui utuitøwei, chiwan gøben puro 
tabzhig isua waminchibiima trendaig købig køn cha: “Nambe 
Tiusweinukkurri larrøbicha amrrub misaamera guer” cha. 29Pøs 
trube, nam Tiuswei ureemera gúig gøppe, Tius nø trendø maig 
kuigwane kabe oron, kabe anwan, kabe srugwan møguelai isuitoga 
taska purø tabzhig mari lataig kuitamab isumgaig køn. 30Chigucha 
nebua ashmeelø gøb urassrø pyeeg waraig købigwane, Tiusbe ka 
treeg purainrraindø kagøbashippa, møi yan gwalømmerawane 
maya misaameran chuelandøgucha nømui kaig mariilan isua møra, 
Tiusweimay lliranrrai karua basran cha. 31 Kaguende nøbe pirau 
maya misaameran maig asha maramig kan kwaløm wesrua pasran 
cha, tru sølgandø tabig maig kønrrabigwan maramig tru kan møg 
treegwan martrai nø lawa wesrua pasriitoga martrab. Incha treeg 
purainrraitamab isua pønrramig kønrraimbe, tru møwane kwailai 
utugurri kusruig købig køn— cha. 

32Inchen tru mørøbeløbe, tru kwailø gatøle øsiiranrrun daigwan 
mørøppe, kan utueløbe ke ka indzatø møren, katøganeløbe 
trenchibelø gøn: 

—I wamindigwane katøwan chi mørtrumøn— cha. 

33 Inchen yandø Pablobe nømui utugurri webya ibig kon. 
34Inchen gøben, møiløgøsrøn møguelø Pablon mendig amba, 
Tiuswan kørebelø gøn. Inchen tru ututø Dionisio tru Areópagoyu 
kusreb møguelai utuiba, katø kan ishug Dåmaris taiba, 
katøganeløba Tiuswan kørebelø gøn. 


Pablo Corintosrø 
1 8 lInchen treeg puraiben, Atenaskurri Pablobe Corinto 
ciudasrømay webibig køn. 2Incha trusrømbe kan judío 
Aquilas taig Ponto birausriigwan wetorrabig køn, tru Aquilasba, 
nui srai Priscilababe Italiagurri Corinto ke srø buatø wargben. 

Kaguende tru Roma maya misagweim bala ashib karub wabig 
Claudiobe treeg karuin gøbig køn, judíosmerabe mayamba 
Romagurri webusriilø gønrraingue. Incha Pablobe truilaimay ibig 
køn. 3Inchen Aquilasba, Priscilababe Pablo ng marigwandøwei 
tru carpas ya-ureg marøb tsushibelø gøbene, nømba kørrømisra 
tru marøb warabelø gøn. Pøs nøbe carpas ya-ureg marøb 
tsushibiitøwein gøbig kua. 4Incha judfosmera tulundzuni yau 
isrin gwalømmørig Pablobe øyeeg køn chib, øyamay gøn chib 
waminchibig køn, judfosmeran, griegosmeran maig kuigwan nebua 
asøskønrrab inchib. 

SInchen Silasba, Timoteoba Macedoniagurri pubene, Pablobe 
Jesúsweimburab eshkab kusrenanamigutø kebya basramisrøbig 
køn, tru judfosmeran: “Jesúsbe tru ñim muniirab gúig tru Cristo 
gon” cha eshkab. 6Inchen judíosmerabe mørøg kømub chi treeg 
kømubendø indan chib namig kurra, nun tsalø wamøben, Pablobe 
nui kewagúilan pabørrgøb trenchibig køn: 

—iNimui animbe ñimuim balatøwei pefichai møimbe ñimdowei 
lawa pønrramisran! cha, iYandø møimbe tru animbe naim bala 
attraingaig chishig webya basrar! cha. Møingurrimbunøbe judfos 
kømø misaameraisrømay yamønrrun— chibig køn. 

7Incha truyugurri webya, kan møg Tito Justo taigwei yamay 
ibig køn. Truibe Tiuswan køriibala tabig waminchibig købig køn. 
Inchen nui yabe tru judfosmera tulundzuni ya mendatøweim 
basrabig køn. 8Inchen tru judíosmera tulundzuni yau ashib pera 
basrabig, Crispobe, nui yaueløba kerrigu Señorwan køreben, 
møiløgøben truba yamelø corintosreeløgucha Pablo wamindigwan 
mørøbeløbe Criston kørewa, piu umbu ulsrailø gúig køn. 2Inchen 
Sefiorbe Pablon yem kan piab lataigu trenchibig køn: 

—Kørig kui inchimøta cha; waminchibig waminchi cha; ka 
gøbashiptinchimøtø. 10 Kaguende nabe fiiba basrar cha, fiune 
mugucha kaig martrab kebatchab gaimanrrun cha. Kaguende i 
ciudayube nabe misag truba nu tøga basrar— cha. 

11Inchen Pablobe Corintosrø pila y tøbø bila kørrømisrøbig køn, 
Tiuswei wamwan kusrenanøb. 

12Galiön Acaya birau maya misagwan ashib karubig køb uras 
judiosmerabe søteeløba ke kandø isua bønrramisra, Pablon 
ashig kømub namig kurra, tru maig maramigwan asha marøb 
purrainuumay srua ambubelø gøn, 13trenchib: 

—Tiuswan koriibala tabig wamindamig tru maig maramigwan 
martrai Moisés pørig maringaruimay gømøtø, nøbe misaameran 
ke peemay maramne inchib unan— chib. 14Inchen Pablobe ke 
waminchabguen inchen, Galiónbe judíosmeran trenchibig kon: 

—iAu, ñim judíosmera! Kan chigøben truba nu galo marig kui, 
kabe puro rrombgig marig treeg chigúimbe, trube na ñimun 
treegwan mørøb wabsrubrainrrun cha. 15Inchendø iibe chi 
treeg kømøtø, ka wamindiilanbah, katø tru munchimera chabah, 
tru ñimui maig maramigwan martrai pora wariilø chabatørre 
inchib gúig købene, uyube ñim asay cha, øyeegwane nabe asha 
rranrrabgucha wamur— chibig køn. 

16Incha tru maig maramigwan asha marøb purrainukkurri 
wambig weguchibelø gøn. 17Inchen mayeelømisra judíosmera 
tulundzuni yau ashib pera basrabig Sösteneswan kemøra, tru maig 
maramigwan asha marøb purraig merrab truba kurraguchibelø 
gon. Inchen Galiónbe trunune chigucha isua ashmø, chinchibgucha 
warøbashmab ashibig køn. 


Pablo katole Siria birau Antioquíasromay ib 


18Inchen gøben Pablobe katøgucha truyu yam gwaløm 
kørrømisra, nunelan yandø “ungwa' chibig køn. Incha yandø Siria 
birausrømay barcoyu iben, Priscilaba, Aquilasba nøba ambubelø 
gøn. Incha Cencreasrømbe Pablobe pusrugwan chishchig parøbig 
køn, Tiuswan ‘nø maig martrab cha kørrømisrigwan treeg 
maramønrrun” chib. 19Incha Efeso ciudasrø puabe, Priscilanba, 
Aquilaswanba tarømisra, judíosmera tulundzuni yau kebya, 
judíosmeraba maig kuitashchab payiyab waminchibig køn. 
20Inchen nømbe katøguchi nømba truyu kørrømisrtrai tiusmanda 
chib gúingucha, nøbe kørrømisrmøtø, 21 nøbe yandø: 

—Ka inrrab inchar cha 'ungwa' chabe, trenchibig køn: Tius nan 
gato yusrømay attrain gøbene, katø arrumønrrun— cha. 

Incha barcoyu nebya, Efesogurri ibig køn. 22Incha Cesarea 
ciudasrø puabe, tru iglesian “ka warøgueh” chinrrab nebya, 
trugurrimbe Antioquíamay kørraarrubig køn. 23Incha truyu kan 
maya yana gøsrøn tsuabe, Galacia birauba, Frigia birauba, trusrø 
lutøgurri llirab inrrab webibig køn, mayeeløba tru Jesucristoi 
kusrenanigwan marøb melabelan kullaaramo, mur bønrrønrrai 
purugub waminchib. 

Apolos Efeso ciudasrø eshkab kusrenanøb 


24Inchen tru uras kan judío alejandríasriig, Apolos taig, purø 
may waminchib møg Tiuswei wam pørigwangucha treetøwei puro 
nu nebua ashibig, Efeso pubig køn. 25Ngbe Señorwei maywan 
muba amønamigwan kusrenanigwan kusreweig kua, nøbe igatø! 
treegwan martrab isua marøb, Jesúsweimburab waminchib 
kusrennøppe, maig kuigwan treeg kusrenanøbig køn. Juan tru 
misaameran piu umbu ulsrailø gømig kusrennigwandø nebua 
ashibig kuagucha. 26Incha Apolosbe judíosmera tulundzuni yau 
mungucha kørmø waminchib kusrennob polbasren, Priscilaba, 
Aquilasba tru wamindigwan mørabe, Apoloswane nøørø pera 
amba, Tiuswei maywan gatoguchinguen tab nebua asingarub 
maig kuigwan eshkabelø gøn. 27 Inchen Apolos Acaya birausrømay 
inrrab inchen, nuneløbe masken ka martrai inchib, trusrø tru 
Jesucristoi kusrenanigwan marøb melabelan kan kilga pørøbelø 
gøn, Apoloswan nøm tabig wamab utønrrai. Inchen nøbe 
Acayasrø puben, Tius tru nø ka yandø tab indiitøgatø Tiuswan 
kørebelayasiibe kan maya nuguen tab gøbig kon. 28Kaguende 
judíosmera tru nøm *treeg kømøn” chib amrruigwane mayeelai 
merrab Apolosbe mu mandamgaig “treeg kon' chib waminchibig 
køn. Tiuswei wamwan porigu treeg chibig køn cha eshkab: 
“Jesúsbe tru Cristo ñim muniirab gúig, truig køn” chib. 


Pablo Efeso ciudasrø Jesucristoiwan eshkab kusrenanøb 


19 1 Apolos Corinto tsumne, Pablobe tru birauwandøwei 
pureb ya, Efesosrø kørraarrua, kan møiløgøsrøn Jesucristoi 
kusrenanigwan margb melabelan wetorrabig kon. 2Inchabe 
trencha payibig kon: 
—¿Nimbe Criston køreb uras Espíritu Santon utøgueh?— cha. 
Inchene nømbe: 
—Espíritu Santo købig kuin gúi nambe wammørøbguen 
wammørmeelø guer— cha trenchibelø gon. 
3Inchene Pablobe trenchibig køn: 
—Trube, ñimun tru piu umbu ulsraibe ¿chi gon chibigwan utig 
køh?— cha. 
Inchene nømbe trenchibelø gøn 
—Nambe Juanwei piu umbu ulsraigwandø utig køn— cha. 

4Inchen Pablobe trenchibig køn: 

—Juanbe nøm mas kaig marmønrrab isua mora, Tiusweimay 
llirain gønmab asamig piu umbu nømun ulsrailø gúig køn cha, tru 
nui wendau attrabig Jesúswan nø gúitamab isua, misaamerabe nun 
køreinrrain— chib. 

5Inchen misaamerabe øyeegwan mørabe, Señor Jesúswei 
munchiyu piu umbu ulsrailo gøbelø gøn. 6Incha Pablo tasigwan 
nømuim bala estsarene, nømuim balabe Espíritu Santo 
kørraarruben, møriimø wammera waminchib menda, Tius 
maig karuigwan nømbe waminchibelø gøn. 7Truiløbe kerrigube 
møguelø doceburab gøbig køn. 

8Incha Pablobe pon bøl ørøba judíosmera tulundzuni yau 
nøbe chigucha kørmø kusrenanøb 'øyeeg kømøn” chib, 'øyamay 
gøn” chib waminchibig køn, maig kuigwan nebua asamne inchib 
Tius no ashib karub pasraigweimburab. 9Inchen kan utueløbe 
nømui manrrømeran mur marøb, trunun treeg kømuitamab isub 
kaashib, maya misagwei merrab trømbøig wamabelø gøn tru srø 
maywan. Inchen Pablobe nømun tarømisra, tru Jesucristoi 
kusrenanigwan marøb melabelan nøørø pera ya, kan Tirano 
taigwei kusrenani yau kwalømmørig ‘iibe øyamay gøn” chib 
eshkab waminchibig køn. 10Treetø pa bila ørøba maren, trugurri 
Asia birau warab misaamerabe mayeeløba, judíosmera lata, 
griegosmera lata Señorwei wamwan mørøbelø gøn. 11 Incha Tiusbe 
Pabloi tasikkurri maramburab mariilø purø nørreelø marøbig 
køn. 12Pabloi pafielumeran gatø chigøben marøb pasramisrtrab 
pala itøgueelø nui asr kebatiilan, truilanbaguen kwanrreelaim 
bala wartrab srua amben, treetøgatø nømui kwanrrømerabe chab 
tammisriilø gørrømisren, kwaimandziimerabe nømuinukkurri 
webamben inchibelø gøn. 

13Inchen mø judíosmera gøsrøn kwaimandziimeran tru 
misaamerainukkurri webusrøb truørø, truørø amøfiibeløgucha tru 
treeg maramig Señor Jesúswei munchitøga mara ashchab inchibelø 
gøn, tru kwaimandziimeran trenchib: 

— ¡Tru Pablo eshkab kusrenanig Jesúswei munchiyu, nabe 
webambay tamønrrun!— chib. 

14Inchen tru iigwan marøbeløbe kan judío Esceva taig, tru 
sacerdotesmeran karubigwei nusrkalo siete gøbig køn. 15 Inchendø 
nom treeg maren, tru kwaimandziibe nømune trencha løtabig kon: 

—Jesúswane mu gúi ashib, kato Pablongucha mu gúi ashib 
inchibig kur cha. ¿Inchen ñimbe mumera guermah?— cha. 

16Inchen tru kwaimandziitøga møøbe nømuim bala itøbørsrawa, 
nømune mayeelanba kamaren, igatø! nømbe tru yaugurri 
kegøsaateelø kørriindiilø chab luløbelø gøn. 17Inchen tru øyeeg 
purayaigwane tru Efeso warab misaamera mayeeløba wammørig 
kørrømisrøbig køn, judíosmera lata, griegosmera lata. Inchen 
mayeeløba truba rruba køriimatøben, Señor Jesúswei munchibe 
masken, masken wammørig kørrømisrøb ibig kon. 

18Inchen møiløgøben truba yamelø Criston kørebeløbe 
øyeeg maramgailanrre marøbelø guer chib mayeelai merrab 
eshkab amrrubelø gøn. 19Inchen tru kaig libron kusrewa, 
kwaimandzigweimburabelan marøbeløbe truba yamelø 
truiløgucha treetøwei tru nømui kaig libromeran srua amrrua, 
mayeelai merrab chab parrøbelø gøn. Inchen tru libro beni 
anmeran mayan gøtashchab ashene, cincuenta mil gøbig 
køn. 20Incha øyamay Sefiorwei wambe larrøbichib nurab, mu 
chindamgaig kørrømisrøb ibig køn. 

21 Inchen øyeelø chab puraiben, Pablobe Macedonia 
birauwan gøben, Acaya birauwan gøben llirab yabe, nuinetø 
Jerusalénsrømay inrrab isua, trenchibig køn: "Jerusalénsrømay 
yabe, Romasrømaygucha yamig tab punrrautan” cha. 22Incha 
Macedoniamaybe nui pagatø purugubelan Timoteowanba, 
Erastonba øra, nøbe Asia birau gatø kan maya yana gøsrøn 
kørrømisrøbig køn. 


Efeso misaamera ke chindi asamgaig inchib gurrab 


23 Tru gwalømmerawan tru srø mayweimburappe truba namig 
waminchib kurrabelø gon. 24Kaguende kan møg, Demetrio 
taig, andøga chigøben marobiibe, tiusa Dianai ya-ureemera 
andøga mariilo tabzheelø marøbig kua, tru gatøganelø treeløwei 
marøbelane tru yaniiløtøga purø gørrø anmera maringarubig købig 
køn. 25Incha tru treeg marøbelanba, katøganelø treeg lataitøwei 
marøbelanba tulundzuna, Demetriobe trenchibig køn: 

—iNim mayeelø! nam puarmera misrøb ambamibe øyeeg 
mariiløyugurri an arrubig kui ñimbe ashibelø gøn cha. 26Katø 
fiimbe ashib, mørøb indiinrrun cha, Efesotø gømøtø, Asia birau 
kerrigu lutau Pablobe: *Møguelø taska mariiløbe tiusmera gømøn” 

chib, ke treeg kuitamab isumne inchib wamincha, misagwan truba 
nørrø tarømarin gon cha. 27 Kan nam iitøga yeeg yangb an marøb 
gúibe øyeeg inchene, chi tabig kømui ashib kaashib guebamben 
nambe kegørramsun gon cha. Kato trutø gønrrab gúindo, tru purø 
nu tiusa Dianai tab yagucha, chigucha gomíig lataig kørrømisrøb 
iben, Diana, tru purø nuig, puro tabiibe peto pinab inrrun chibig 
køn, Asia birau mayamba, yu pirau katø maya misaameraba, nun 
køriibala tabig waminchib togagúig.— 

28Inchen øyeeg wamindiilan mørabe, purø rrømbøig nama, 
trenchib trashibelø gøn: 

— iEfesosmerai Dianabe purø nuig køn!— chib. 

29 Inchen tru ciudayu maya misaabe ke chindinguen asamgaig 
inchib mendappe, misaabe ke kanbalatø amba, Pabloi linchibelø 
Macedoniasrø møguelan, Gayonba, Aristarconba kemøra, igatø! 
paluunchib waram srua ambubelø gøn, tru chigøben waminchab 
misag tulundzuniisrømay. 30Inchen Pablobe truyu misagwan 
waminchab kebinrrab inchen, Jesucristoi kusrenanigwan marøb 
melabeløbe kebibashmeelø gøn. 31 Katø møiløgøsrøn Asia birau 
misaameran ashib karub purrabelø Pabloi trendø asiilø chigucha, 
nuimay ørøbelø gøn: *Tru chigøben waminchab tulundzuniisrømbe 
tiusmanda kebimønrrig” cha eshkanrrai. 32Inchen misaamera 
truyu tulundzuna basrabiibe ke chindinguen asamgaig inchib 
gúig køppe, kaneløbe peg chib rrashiben, katøganeløbe katø 
peg chib rrashiben, tru mayeelø lutau tøbø pasrabiibe chinchab 
tulundzunin gúinguen mørmøwa gøbig kon. 33Inchen tru nu misag 
basrabigwei utuelø møiløgøsrøn Alejandron webingarumdiig køn 
chib eshkaben, judfosmerabe maya misaamerai merrabsrøngatig 
purainrrai trawaguchen, Alejandrobe maya misagwei merrab 
maig kuigwan eshkab waminchab, 'niløtø guy” cha, tasig kusrubig 
køn. 34Inchendo judío gúi wetøgørrappe, katøle søtøbah, søtøbah 
rrashibelø gón, kan pa ura burab trenchib: 

— iEfesosmerai Dianabe purø nuig kon! — chib. 

35Inchen tru ciudayu tru chigurrimbung mariilanba, 
maramelanba kilga børøb wabiibe misagwan yandø mas 
trashimumne inchib megaptø, yandø wasrørangaruabe trenchibig 
køn: 

—Efeso misaamera, tru purø nuig tiusa Dianai tab yawanba, katø tru 
nø lataigwei srømbalasrøngurri peñibigwanba, yamba i Efeso ciudabe 

truilan chi kømønrrai ashib pasrabig kui ¿kan mube wammørmiig 
kønrraitamabelø gø chindah? cha. 36Inchawei treeg kømubendø 

chib kan mugucha isan damgaig købene, ñimbe yandø wasrøramdiig 
køn chibig køn, chiwandøgucha ke kan chinchaptø inchib marmøtø. 
37 Kaguende i møguelø ñim srua amrruiløbe namui tiusmerai tab 
yamerayugurri nilab wesrub gømøwei, namui tiusan purø rrømbøig 
chi wamab pønrrømøwei indan cha. 38 Inchawei Demetrioba, katø 

tru nøba treetøwei marøb pønrrabeløba muba gøben aleguiyaig 
tøgaguabe, truweiwei maig kuigwan nøm asha martrai truyu purøøra 
bønsramelø bønrrab, katø maig kønrrabigwan asha marøbelø purrab 
indan cha. Møitøgucha truyube kangurrin gangurri fiimun maig 
punrrabigwan treeg asha martra tay, chibig køn. 3”Inchen ñim 
gatøgan peg wamindamig tøgaguabe, trube, treegwan waminchab 
tulaamba, trunun purramisra asamig balønrrun cha. 40Kaguende møi 
øyeeg puigwane namune ka kailø gøptørre, øyeeg martrab gurrig kui 
inchaptiikken gøn cha, kan chigurri nambe øyeeg inchib gurrig køn 
cha eshkab pønrramig chigaabendøbe.— 4! Incha nøbe øyeeg taitøga 
misag tru tulya basrabigwane chab tarømarøbig køn. 


Pablo Macedoniamayba, Greciamayba ib 


2 0 1 Yandø tru øyeeg chindinguen asamgaig marøb gúig 
wasrøraben, Pablobe Jesucristoi kusrenanigwan marøb 
melabelan wamingarua, maig melamigwan treeg marøb melønrrigay 
chib wamincha, trugurrimbe nømun “ungwa' cha, Macedoniasrømay 

inrrab ibig køn. 2Incha tru birau truørø llirab uña, Tiuswei 
ureemeran maig melamigwan treeg marøb melønrrigay chib truba 
nu wamincha guetabe, Greciasrømay ibig køn. 3Incha nø trusrø pøn 
bøl kørrømisra, yandø gatøguen Siriamay barcoyu ke inrrabguen 
incha, judíosmerabe nilø trubatø nun kaig martrab inchib gúi 
wammørøbig køn. Incha treekkurri katoyug Macedoniawandøwei 
purainrrab ibig køn. 4Inchen bereasriig Pirroi nusrkai Sopater gøben, 
tesalónicasreelø Aristarco gøben, Segundo gøben, Derbe birausreelø 
Gayo gøben, Timoteo gøben, Asia birausreelø Tíquico gøben, Trófimo 
gøben Pablon linchibelø gøn. 5Incha nømbe namui merrabguen 
webamba, Troas ciudasrø namun muniirain gøbig køn. 6Pirri chi 
levaduragaig main gwalømmera chab patsøben, nambe Filiposkurri 
barcoyu webamba amba, trattrø gwaløm wendau Troas ciudasrø 
nømun wetøgøbelø guer. Incha truyu trune kørrømisrøbelø guer. 

Pablo Troassrø ashchab ib 


7Incha nambe truaalømbe tru pirriwan pirishinrra manrrab 
tulundzuna gøben, Pablobe waminchab pølbasrøbig køn. Kaguende 
katø gwalømdø nuimbe webyamig køben, nui wamindamigwan 
waminchippe, yem døbøtakkatig waminchibig køn. 8Inchen 
pala pisusrø nam tulundzuna purrainuube, låmparamera truba 
yam pilab meløben, %kan matsinø, Eutico taig, pendana bala 
wabigwane yando ki ganab arruben, Pablobe igatø! waminchibig 
waminchen, tru matsingwane yandø ke kigøbiitø kamarig kib 
wawa, tru pon bisusrøngurri kebinabya, kwabeñen, kwaig 
kusrabelø gøn. 10Inchen Pablobe kørraarrua, tru matsinan irab 
kusrawabe, trenchibig køn: 

—Øsiiran cha, kwarmøtay— cha. 

11Incha Pablobe gatole palasrø nebarrua, tru pirriwan pirisha 
mab gua, katø nømui mamigwan chab mabe, tør-rramnegatig 
wamincha, yando ibig køn. 12Inchen tru matsinane øsiguig pera 
amben, mayeeløba truba isuin gua, kasrag kuilo gørrømisrøbelø 
gon. 


Troassrøngurri Miletosrømay ambub 


13Incha nambe merrab misra amba, Asön ciudasrøngatig 
barcoyu ambubelø guer, Pablon trusrø katønrrab, kaguende nøbe 
barcoyu gomoto, katsikkatø inrrab misra, nøbe treeg kørrømisrig 
køben. 14Incha Pablobe namba Asönsrø asiyaben, nambe barcoyu 
nun nebera, Mitilene ciudasrømay ambubelø guer. 15Incha 
truyugurri webamba, katø gwalømbe Quío ciuda binrrøguesrø 
pubelø guer. Incha wendy gwalømbe Samos ciudasrø pua, katø 
gwalømsrømbe Mileto ciudasrø pubelø guer. 16Incha Pablobe 
Efeso ciudasrømbe barcoyu purab inrrab isuig køn, kaguende Asia 
birau menrra yana gørrømisrmønrrab isua. Pøs treeg nebubene, 
Pentecostés kwalømbe Jerusalénsrø wanrrab isuig kua, mallatø 
inchib megaig købig køn. 


Iglesiayu ashib pønrrabelan Pablo inrrab "ungwa” taig 


17Pablobe Miletosrøngurri wamønrrai ørøbig køn, tru Efeso 
iglesiasrø tru Tiusweimburabelan pera marøb pønrrabelan. 18Incha 
amrrubene, trenchibig køn: 

—Nimbe na srøsrø gwaløm Asiasrø puinukkurrimbuno, nabe 
chu urastøgucha ñimui utu na maig uñibig kuigwan ñimbe tab 
ashibelø gon cha. 19Nimui utu Señorweimburabelan maig køben 
inchimø, tammay marøb, truba kappin gørrøgøb, judíosmera nan 
chinetø kaig martrab gurrøben, treeløyu pureb arrigwan. 20 Treeg 
kuingucha, ñimuyasig chigøben tabig kønrrabigwane nabe kørig 
kui inchib sørab pasrømø, maya misagwei merrab lata, truørø 
yamørig eshkab kusrenanig kobig køn cha, 21 judfosmeran lata, 
griegosmeran lata, nømui kaig mariilan isua møra, Tiusweimay 
lliramigwanba, nømui isubigwan namui Señor Jesúsweinug pasra 
togagomigwanba eshkab waminchib. 

22”Incha møimbe nabe Jerusalénsrømay inrrab inchar cha, ¡gato! 
nan trusrømay Espíritu ke inrrai inchen, trusrø nan chi burainrrab 
gúinguen mørmubendø. 23Ciudamørig na yaisrømbe nane chi 
peg bunrrabig bønrrømøtø, ka kailan keeri yau pasramibah, kaig 
nebuben isuig megamibatø treeg nebunrrab gon cha. Espíritu 
Santo eshkaigwan trunundøwei nabe asha basrar chibig kon. 
24Inchendø nai øsig kømigwangøba isub pasrømøwei, øsig kømibe 
nayasiibe puro tabig kuitamab isub pasrømøwei inchar cha. Nai 
chu pumigwan pumsrøngatig pub, katø Tiuswei tru ka yandø tab 
indig tru tabig srø wamwan eshkab waminchab na Señor Jesúswan 
utigwan patsøgøb indikkurrimbunøbe chi gømønrrautan cha. 

25”Inchawei mayeeløba møimbe ñim Tius ng ashib karub 
pasrainuguigwan na eshkab kusrenanøb pureb yaisreeløbe nai 
maløwane katolebe managuen ashchaamøn cha. 26Inchawei 
møimbe kanmayto nabe kelarrab trendamønrrun cha: Mayeelai ani 
naim bala attrain gømø, naimburappe yandø chi isumikkaig chish 
basrar cha. 27 Kaguende Tius maig martrab isua togagúigwane 
nabe kørig kui inchib chi sørab pasrømø, kerriguh eshkab 
wamindig kuig køn cha. 28Inchawei ñimbe fiimasiitøwei tab 
ashiptø guy cha, katø fiim ashib togagúig Tiuswei iglesia mayeelan 
chigucha. Truilan fiim Tiusweimburabelan ashib pera bønrrønrrai 
Espíritu Santo pønsraig købene, mayeelø Señorwei iglesiayuelan 
maig ashib tøgagømigwan treeg ashib tøgaguy cha. Kaguende 
truiløbe nuyasig nui anindøga peniilø gøn cha. 2? Kaguende na 
yugurri webya ibene, ñimui utube mendailø kerrunrrun cha, ñim 
ashib tøgagti ubisha søtøwan pinishinrrabelo, kan lobosmera 
larrø namiguelø latailø. 30Inchen fiimui utueløtøweinguen nømui 

kaig kusrenaniiløtøga, tru Jesucristoi kusrenanigwan marøb 
melabelan peløsrka nømui mendig amoñibelo gønrrai martrabelø 
kurrønrrun cha. 31 Inchawei treeg købene, pesannamo tab ashiptø, 
katø isua guy cha, tru na pøn bila ørøba yem, gwaløm fiimun 
møigwandøgucha maig melamigwan ke isuppatø melønrrai, ñimun 
chu uraskucha kanun ganun na kappin gørrøgøb wamindig købig 
køn cha. 

32”Trube, møimbe øyeeg købene, Señor Jesucristogurri nunelø, 
fiimun Tius nø ashib tøgagønrraimba, katø nui tru ka yandø 
tab indig wamyuba pønsrar cha. Truibe tabig nørrørab amrrai 
maramburab marøbig køb, katø tru keta trannrrab gørrømisrigwan, 
nuyasiitø tarømariilø mayamba trunun utamig kønrrai marøb 
inchibig køn cha. 33Nabe anwan lata, oron lata, asru keelan 
lata, muiwangucha naimarømmørø inchib chull incha gømur 
cha. 34Nimbe ashibelø gúinrrun cha, naimburab chi palabelanba, 
yu purrabelai chi palabigwanba tøgagønrrai, marøbiibe i nai 
tasiimera gúi. 35Chiyutógucha nabe øyeeg mariiløtøga, truburab 
gømeelan kuñab purugunrrab, øyamay gømig købig kuitamab asha 
gønrrai marøb ñimun kenamarig købig køn cha. Señor Jesús øyah 
tailane nai turyube ke tindøgague: “Tranamibe, utamig lataguen 
gømø, mayanguen tab gúig kon” cha, tru trendaigwan.— 

36Incha iigwan chab rrenchabe, Pablobe tømbønsra, 
søteeløbamisra Tiusba waminchibelø gon. 37Inchen søteeløba 
truba rruba isub kishib, Pablon irab, muchabelø gon. 38Incha truba 
isui kishib waminchibelø gøn, kaguende Pablobe nune yandø mas 
ashmønrrautan chib wamindikkurri. Incha barcosrøngatig lincha 
ambubelø gøn. 


Pablo Jerusalénsrømay ib 


2 1 1Incha yandø nambe nømun *ungwa” cha, tarømisra 
amba, barcoyu nebambabe, Cossrømay sølgandø amba, 
katø gwalømbe Rodasrømay, truyugurrimbe Påtarasrømay 
ambubelø guer. 2Incha Pátarabe kan barco Feniciasrømay 
inrrabig pasrain gøben, truyu nebamba ambubelø guer. 3Incha 
puraambub amba, mar tøbøtag basrabig tru Chipre birøwan nebua 
asha, truigwane yandø atsimaygatø gørrømarøb, Siriasrongatig 
puraambub amba, Tirosrø pubelø guer, kaguende tru barcobe 
tru chi niga arrigwan truyu pinøøramig køben. 4Incha nambe 

truyu trune kørrømisrøbelø guer, Jesucristoi kusrenanigwan 
marøb melabelø truyu warain gøben. Inchen nømbe Espíritu 
Santogurri eshkailo gua, Pablone Jerusalénsrømay imønrrain 
chibelø gon. SInchen yandø tru waram gwalómmera nemisren, 
nambe werruben, mayeelø nømui sraløba, ureeba ciudayugurri 
wambiisrø werrumnegatig namune lincha werrubelø gøn. Incha 
truyu pi menda søtøba tømbønsra, nambe Tiusba waminchibelø 
guer. 6Incha nambe kangurrin gangurri "ungwa” chabe, barcoyu 
nebamben, nømbe nømui yamay katø ambubelø gøn. 

7Incha nambe piu treeg puramrrub amrrua, Tirogurrimbe 
Tolemaidasrø pubelø guer. Incha tru nunelan “ka lincha warøgue” 
chib puabe, nømba truyu kan gwaløm kørrømisrøbelø guer. 8Incha 
gatø gwalømbe, truyugurri webamba amba, Cesarea ciudasrø 
puabe, Felipe tru Tiuswei tabig srø wamwan eshkab uñibigwei yau 
pubelø guer. Truibe tru srøsrø siete wesrawa pønsrailai utuig købig 
køn. Incha nambe truigwei yau kørrømisrøbelø guer. 9Inchen 
Felipebe pibgatø nimbasrmera nømdeelø tøgaig købig køn, truiløbe 
Tius maig karuigwan eshkabelø. 10 Nam truyu yam gwaløm 
warøbene, Judeagurri kan møg, Agabo taig, Tius maig karuigwan 
eshkabig kørraarrubig køn. 11 Incha namuinug puabe, Pabloi 
pørønaigwan kusrua, nøasiitøwei katsigwanba, tasigwanba lusrabe, 
trenchibig køn: 

—Espíritu Santobe trendan cha: “Jerusalénsrombe judfosmerabe 
i pørønaig buaigwane øyeeg lusra, judíos kømø misaameran 
tranrrun”— cha. 

12Inchen trunun mørabe, nambe truyueløba misra, Pablon 
Jerusalénsrømay imøta” chib truba inchibelø guer. 19 Inchen 
Pablobe trenchibig køn: 

—¿Chinchabrre kishib gøgue cha, nai manrrøwan kullaaranøb 
ke nan ka isui inchai inchib? Pøs nabe ka lusriitø gønrrab gømøtø, 
kwamig nebubene, Jerusalénsrø ka kwanrraptø basrar cha, Sefior 
Jesúswei munchigurri.— 

14Inchen nambe imønrrai maya, maya inchib meløwa kaimappe, 
trenchibelø guer: 

—Trube, Sefior maig kønrrain gøben, treeg kønrrain— cha. 

15Incha yandø truyu treeg warøwa, maig palønrrabigwan 
srua ambamig chab tamarabe, Jerusalénsrømay nebamben, 
16katø møiløgøsrøn Jesucristoi kusrenanigwan marøb melabelø 

cesareasreeløgucha namba amrrubelø gøn, kan chipresriig Mnasun 
taigwan perar. Tru Mnasunbe manasrøwei Cristoimburabelan 
marøbig købig køn. Inchen nambe truigwei yausrø pua, kiamig 
købig køn. 


Pablo Jacobon ashchab ib 


17Incha nam Jerusalénsrø pubene, nuneløbe namune truba tab 
wamab kasrag utabelø gøn. 18Incha gatø gwalømbe Pablobe namba 
Jacobon ashchab amben, truyu tru Tiusweimburabelan pera 
marøb pønrrabeløgucha kerrigu tulundzunabelø gøn. 19 Inchen 
Pablobe “ka lincha warøgue” chabe, lutøgurrih waminchibig køn, 
tru judíos komo misaamerai utu nui maramelan marøb uniiløtøga 
Tius chitø mariilan. 20Inchen trunun mørabe, Tiuswan truba tabig 
waminchibelø gøn. Inchabe Pablon trenchibelø gøn: 

—Trube, namui nuneg, judíosmerai utube puro nørrø Jesucriston 
kørewa, truiløbe mayeeløba tru maig maramigwan martrai 
Moisés pøriilane nømbe chiwanguen pinab marmønrrab ke 
chinsraatø inchibelø gúigwan ñibe ashibig køn cha. 21 Pøs nømune 
fiuimburab treeg wammørøsrkain basran cha, ñibe tru judíos 
komo misaamerai utusrø maya judíosmera warabelane Moisés 
pørigwan kusrenaniiløyugurri tarømisrøb amrrai treeg kusrenana, 
nømui ureemerane asru circuncidamøtay chib, katø namui trendø 
marøb amønailan treeg marøb amøfiimøtay chib kusrenanin 
gúi. 22Trube, émøimbe chi martrab? cha, pøs misaabe ñi arrin 
gúi wammørøptøwei inchun cha. 23Inchawei øyeeg købene, nam 
maig taigwan mar cha. Yu namui utu pibgatø møguelø køn cha, 
Tiuswei merrab maig martrab taigwane treeg martrab kørrømisrar. 
24Truilan ñiguen pera ya, tru nøm kaig marig chigaig kønrrab 
chish misrøb marigwan nømba truguegoto treegwan ka marøb, 
nømui pusrugwan køsaazhig partrai tru pusrug barøbigwan fi 
pagarab inchi cha. Ni treeg marene, tru ñi treeg inchibig køn 
chib tru nøm wammøra gúigwane ka isatø inchib gúi mayeeløba 
wetøgørra, ñigucha tru maig maramigwan martrai Moisés pøriilan 
maig tailan marobig kuin gúi ashchun chibelø gøn. 25 Inchendø 
tru judíos kømø misaamera Criston korebelaimburappe tru nam 
isua treeg martrab cha gørrømisrig, trunundø nambe nømun pørig 
kuig køn cha: tru animal gweecha taska mari tiusmeran pønsrai 
yaumeran mamøwei, katø aniwan mamøwei, urcawa gweetsi 

yauwan mamøwei, katø møguelø lata, ishumbur lata trømbøig 
marmøwei indamig køn— chib. 


Tiuswei yaugurri Pablon merrarrawa, srua ambub 


26Inchen Pablobe tru pibgatø møguelan pera ya, katø gwalømbe 
truiløba guegøtø tru chish misrøb marigwan nømba guegøtø 
treeg mara, Pablobe Tiuswei yau kebibig køn, tru kaig marig 
chigaig kønrrab marøb gúin gwalømmera chi gwaløm nemisren, 
nømui kanuin ganui Tiuswan tru keta tranamigwan chi gwaløm 
rranamigwan eshkanrrab. 

27 Tru treeg marøb gúin rrune patsønrrab gwalømbe, Asia 
birausrø warab judfosmerabe Pablon Tiuswei yau ashabe, maya 
misag ke chindi asamgaig namig kurrønrrai mara, Pablon 
kemørabe, 28trashibelø gøn: 

—iNamui misag, israelitasmera purugurray! chib. Chutøgucha 
mayeelan namui misagweimburappa, tru maig maramigwan 
martrai pøra wariilaimburappa, katø Tiuswei yaweimburappa tsalø 
gob ka nøørøtø kusrenanøb uñibiibe, i møg køn cha. Incha kan 
treetø gønrrab gúindo, Tiusweyasiitø tarømarig i nui tab yau kan 
treeg ya gømui lata kaig trømbøig marøb, griegosmeran yu kertrab 
arrin gøn— cha. 

29 Nøm øyeeg chib gøppe, kaguende mana gøsrøn Jerusalén 
ciudayu kan efesosriig Tröfimoba lincha uni ashibelø gua, trunun 
Tiuswei yau Pablobe kertrab arritamab isuarre inchibelø gøn. 

30Inchen ciudayu misaabe ke chindi asamgaig inchib gurra, 
mayeeløba namig kurra, kan tulundø misra, luløb amrrua, Pablon 
kemøra, Tiuswei yaugurri wambiisrømay igatø! paluunchib megam 
srua amben, tru urastø yaskabmeran kasrøbelø gøn. 31 Incha 
yandø kwetchab inchib gøben, Romasrø maya suldau søtømeran 
ashib karub wabigwan, yu Jerusalén maya misag chindi asamgaig 
inchib namig kurrin gøn chib eshkab wam puben, 32møi møi tru 
maya suldaumeran nø garubiibe suldaumeran gøben, katø suldau 
cienbatø nøm garubelan gøben, pera luløb kørraarrubig køn. 
Inchen tru maya suldaumeran nø garubigwanba, suldaumeranba 
judfosmera ashabe, yandø Pablone mas kurraguchimeelø gøn. 

33 Inchen tru maya suldaumeran nø garubig puabe, Pablon 
merrarrawa, pagatø cadenastøga lusringarubig køn. Incha nøbe 
mu gúin gúi, chi marøb unig kuin gúi payibig køn. 34Inchen tru nu 

misag søtøbe, møiløbe peg chib rrashiben, katøganeløbe katø peetø 
chib rrashiben, treegu chi tainguen mørtrab gaima, suldaumera 
waraig muguen chindamga yaumay srua ambingarubig køn. 
35 Incha tru nebunab nebambiisrøngatig srua pubene, tru nu misag 
søtø purø rrømbøig inchen, treekkurri yandø truyugurrimbe 
suldaumerabe Pablone pala muta ambam nebubig køn. 36Kaguende 
truyu tru nu misag søtøbe mayeeløba wendauto trenchib trashib 
amrrubelø gøn: 

—iKweechi!— chib. 


Pablo misagwei merrab “treeg mara basrømur”? chib waminchib 


37Incha Pablon tru suldaumera waraig muguen chindamga yau 
yandø ke kertrab inchen, tru maya suldaumeran ng garubigwan 
Pablobe trenchibig køn: 

—¿Na chigøsrøn chinrrab, waminchibashchunrraguh?— cha. 

Inchen tru no garubiibe trenchibig køn: 

—¿Nibe griego wamwan waminchibig køtirru? cha. 38Trube, tru 
mariizhiitø, misaameran kaig margb pera gurra, tru pib mil ka 
kweechabetaptø amoñibelan mu misag warab waraimøsrømay 
pera webibig ¿ñibe tru egipcio goppeendi?— cha. 

39Inchen Pablobe trenchibig køn: 

— Isa gømøtø, nabe judío gur cha, Cilicia birau Tarso ciudayu kal- 
laweig, chigucha gømø ciudazhigu gømøtø. Tiusmanda misagwan 
ka waminchibashcha— chibig køn. 

40 Inchen tru suldaumeran ng garubiibe ka wamindingaruben, 
Pablobe tru nebunab nebambinug kurra basramisra, misaameran 
niløtø gønrrai tasiitøga sifial maren, yandø wasrønzhig pinøben, 
hebreomay trenchib waminchib pølbasrøbig køn: 

2 2 1—Ñim, nai nunelø, nai møskalø, na treeg mara 
basrømuigwan waminchab inchar cha, iMørtray!— chib. 
2Inchen nóm wamindig hebreomay wamindi mørøppe, masken 
wasrønzhig kørrømisren, Pablobe trenchibig kon: 

3—Nabe judío gur cha, Cilicia birau Tarso ciudayu kal-laweig. 
Inchendø nurappe, yu Jerusalén nurawa, katø nabe kusrebgucha 
Gamaliel maig kusrenanigwan kusreweig, tru maig maramigwan 
martrai Moisés pøriilan merrabsrø namui kølli misaamera kan 
maizhikken pinab marmo, marøb togagúigu treegwan kusrenanig 
kur cha. Tiusweimburabigwan kalø marmønrrab ñim møin 

gwaløm mayeelø ke chinsraatø inchib pønrrab lataitøweingue. 
4Nabe merrappe tru i srø maywan amøfiibelane kwamnegatig 
marøb, møguelan gøben, ishumburwan gøben merrarrawa, kailan 
keeri yau keeriingarub indigwan, $maya sacerdotesmeran ng 
garub sacerdote lata, katø mayeelø misagwan karubelø kølli 
misaamera lata treegwein gúig køn chib nom eshkanrrab gúinrrun 
cha. Inchen nømbe nane kilga børiilø tranøbelø gøn cha, tru 
nammisag judfosmera Damascosrø warabelan tru na chi martrab 
isuigwan martrai. Inchen Damascosrømay ibig kur cha, Jesucriston 
kørebelø trusrø warabelan merrarrawa, yu Jerusalénsrømay 
sruattrab, ichabetiilø gønrrai. 


Pablo nø Tiuswei mayu mandiincha basramisrigwan waminchib 


6”Indiibe na ib pasrøwa, kwaløm døbøtag køsrøn Damascosrø 
na pub lutau ibene, igatø! møi møi naingatan srømbalasrøngurri 
purø nuig tørig pilabig køn cha. 7Inchen nabe pirausrø peñabe, kan 
wam trendaig mørinabig køn: “Saulo, Saulo ¿nane chindimbarre 
kaig martrabgøba inchib arrugu?” chib. 8Inchene nabe trencha 
løtabig kur: “¿Señor ñibe mu gugu?” cha. Incha nøbe nan løtappe: 
*Nabe Nazaretsrø Jesús ñi kaig martrabgøba inchib arrig, truig kur” 
chibig køn. ”Inchen naim bulu pønrrabeløbe tru tørwan ashippe 
ashendø, tru naba waminchibigwei wamwane, chi tainguen 
mørmeelø gon cha. 10Inchen nabe trenchibig kur cha: “¿Señor 
chi maramøh?” cha. Inchen Señorbe nane trenchibig køn: “Kurra, 
Damascosrømay inrrø cha. Truyube chi maramigwan karua 
pasrigwan kerriguh eshkanrrun” cha. 11Inchen nane tru puro tør 
bilabiibe ashmfig kørrømarig køppe, tru Damascosrømbe naba 
lincha amrrubelø tasku kemøra, srua ambindiig kebibig kur cha. 

12”Inchen truyube kan møg Ananías taig, tru maig maramigwan 
martrai Moisés pørig maig chibig køben, Tiuswan purø isua marøb 
megabig, judiosmera Damascosrø warabelaimbe nøbe chiyuguen chi 
tamga tab ufiib møg, 13truibe nan ashchab arrua, puabe, trenchibig 
køn: *Cristogurri nai nuneg Saulo, katøyug ashibig misr” cha. 
Inchen nabe gatøle ashibig misra, nun asinabig køn cha. 14Inchen 
Ananíasbe nane trenchibig køn: *Namui merrabsrø møskalai 
Tiusbe, nø maig marøg kuig waigwan ñi nebua ashchai fiune 
manasrøwei kanmaytø wesrawa basrig købig køn cha, tru Kerrigu 
Sølgandiigwan nebua ashib, katø nui triitoga wamindigwan mørøb 

inchai. 15Kaguende ñibe Tiusweyasig maya misagwei merrab maig 
kuigwan waminchib pasrønrrabig køn cha, ñi asigwan ñi mørigwan. 
16 Treeg købene, ¿chi munig tsunrragu? cha. Kurrø, chibig kon. 
Incha piu umbu ulsrø cha. Kato ñibe Señorwei munchin wamab ñui 
kaig mariilan chish misr” chibig køn nane. 


Pablon judíos kømeelaisrømay ørig 


17”Inchen Jerusalénsrømay katø yabe, Tiuswei yau Tiuswan 
waminchib wawa, kan piab lataig asamig togagúinabig køn cha. 
18Incha truyu na Señorwan ashen, ngbe nan trenchibig køn cha: 
*Mallatø incha, møi møi Jerusaléngurri webinrrø cha. Kaguende 
yube ñi naimburab maig kuigwan waminchen mørtraamøn” cha. 
19Inchen nabe trenchibig kur cha: “Señor, nømbe ashibelø gon 
cha, nabe judíosmera tulundzuni yamørig ya, ñun kørebelane 
merrarrawa kailan keeri yau srua yamba ichabetamba indiilan. 
20Kato ñuimburab maig kuigwan waminchibig Estebanwan 
kweechib ani lushen, tru uraskucha nabe “ka kweetsay” chib truyu 
pasrøwa, kweechibelø nømui kewagúilan wesra waren, nabe 
truilanguen ashib pasrabig kui nømbe ashibelø gøn” cha. 21 Inchene 
nane Sefiorbe trenchibig køn: *ilnrrø! cha. Kaguende nabe fiune 
yabsrø judíos kømø misaameraisrømay inrrai øramønrrun”— cha. 


Pablo tru maya suldau søtømeran nø garubigwei merrab 


22Inchen judíosmerabe tru iig srabe trendaigwan ke chab 
rrendamnegatiitø mørabe, trenchib trashib mendabelø gøn: 

—iØyeeg møwane yu pirau ufimønrrai kweetsay! chib. 
iKaguende øyeegwane chinchibguen ufibasamgaig køn!— chib. 
23Incha trashibig rrasha, nømui pala kewagúilan wesrawa 
petamba, usrøwan pala petamba inchibelø gøn. 24Inchen maya 
suldaumeran ashib nø garub wabiibe, tru suldaumera waraig 
muguen chindamga yau Pablon keeringarua, ichaguchib maig 
kuigwan payingarubig køn, misaamerabe chindimbagurrinrre 
nun tsalø gob øyeeg trashib gúigwan ashchab. 25Inchen lusra srua 
gua ke yandø ichagutchabguen inchen, Pablobe tru suldau soto 
cienwan nø garub pera basrabigwane trenchiptinchibig køn: 

—¿Roma birau gal-laweigwan chi kalø marig kotashchab paya 
ashibguen paya asiimfigwan ñim treeg ichaguchib pønrramibe 
merig kømuitarru?— cha. 

26Inchen truigwan mørabe, tru suldau cienwan ng garub 
pera basrabiibe tru maya suldaumeran nø garubigwan trenchib 
eshkabig køn: 

—¿Ni chi marøb pasraigwan ñigan maig kui asha basrøtirru? cha. 
¡Kan! i møøbe Roma birauig kuin gøn— cha. 

27Inchene tru maya suldaumeran nø garubiibe arrua, Pablon 
payibig køn: 

— Nibe Roma birauig kuin chindi, eshkarra— cha. 

Inchene Pablobe trenchibig køn: 

—Øø, treegwein gur— cha. 

28Inchen tru maya suldaumeran nø garubiibe trenchibig køn: 

—Nama kan Roma birau kal-lawei køb lataitøwei misrtrappe, 
tsabøtø nu an betabe treeg misrar— cha. 

Inchene Pablobe trenchibig køn: 

—Nabe treeg mara gomoto, kal-lainukkurri trendø truig 
kur— cha. 

29Inchen Pablon payrrab inchib srua gøbeløbe møi møi 
nuinukkurri chab tarømisrøptinchen, tru maya suldaumeran 
nø garubiitoweinguen Roma birauig kuin gúi ashippe, truba 
kwaarobig kon, keerøba cadenastøga merrarrawa, srua gúikkurri. 


Pablo treeg mara basrømur chib waminchib 


30Incha gato gwalømbe tru maya suldaumeran ng garub 
pasrabiibe tru judíosmera chigurrinrre øyeeg marobig køn chib 
gúigwan ke tab ashchab isua, Pablon elacha, sacerdotesmeran 
karubelanba, katø tru Setenteelo maig maramigwan asha 
marøbelan mayamba tulundzunønrrai karua, yandø Pablon wesrua, 
truilai merrab pasrøbig kon. 
2 3 1Inchen Pablobe tru Setenteelø maig maramigwan asha 

marobelan ke tab ashabe, trenchibig kon: 

— Nai nunelø, nabe møin gwalømgatig Tiuswei merrab nai isub 
kebachib pasrabigu chi kalo gon chibig chigaig, chishig uñibig 
kur— cha. 

2Inchene tru maya sacerdotesmeran nø garub sacerdote 
Ananíasbe Pabloim bulu purrabelane triibøtø Pablon 
pashagutsingarubig køn. 3Inchene Pablobe trenchibig køn: 

—iÑi ya pirobanrrig pullin itsig lataigwan! iTiusbe ñunguen 
pashagutchun! cha. ¿Ñibe uyu wappe, tru maig maramigwan 

martrai Moisés pørig maig chibig køben, nan treeg asha martrab 
wamøtirru? cha. Nibe tru pørigwane utsøguchib ka itøbunab 
fligan nan pashagutsingarub watirru?— cha. 

4Inchen truyu purrabeløbe trenchibelø gon: 

—¿Maya sacerdotesmeran ng garub sacerdote Tiusweiwan marøb 
pasrabigwan, ñigan øyeeg tsalø wamøtirru?”— cha. 

SInchene Pablobe trenchibig køn: 

— Nai nunelø, maya sacerdotesmeran nø garub sacerdote gøben, 
nabe ashmø inchibrain gøn cha. Kaguende Tiuswei wamwan 
porigube trenchibig kón cha: “Ñui misaameran ashib karub 
wabigwane kaig nebubash chib trømbøig wamamig kømøn”— cha. 

6Incha Pablobe tru Setenteelø maig maramigwan asha marøbelø, 
tøbøbe fariseosmera gøben, tøbøbe saduceosmera gúi ashabe, tru 
Setenteelan truba mur trashib trenchibig køn: 

— Nai nunelø, nabe fariseo gøb, fariseowei nusrkain gob gur cha. 
Kato kwabelø gatøle øsiiramigwan muniirabig kuikkurri, øyeeg 
indinab payib sruagúinab pasrar— cha. 

7Inchen nø trenchibene, fariseosmeraba, saduceosmeraba 
nømdø aleguiyab mendappe, ke nøørøtø misra, tru Setenteelø 
maig maramigwan asha marøbelø tulaamba basrabiibe chab 
tarømisrøbelø gon. 8Kaguende saduceosmerabe tru kwabeløbe 
katølebe øsiiramøwei, ångelesmera gawei, møsiimera gawein 
gøn chibelø gøben, trune fariseosmerabe treelane kerriguh treeg 
købig kuitamab isubelø gøbig køn. 9Inchen mayeeløba trashib 
mendøben, møiløgøsrøn tru Moisés pørigwan kusrenanøbelø 
fariseosmeraingateelø kurra bønrramisrabe, trømbøig aleguiyab 
trenchibelø gøn: 

—I møwane kaig mariibe chigucha wetørramer cha. Inchippa 
kan møsig kui, kabe kan ángel gúi wamindin gøbgun cha, 
Tiuswane esheerrab inchimugun— chibelø gøn. 

10Inchen ambumay imay ke nømdø aleguiyab gurra nøørøtø 
misren, maya suldaumeran nø garub pasrabiibe Pablone ke pitis 
marøbgunmab isua køriimata, suldaumeran kørraambingarubig 
køn, nømui utugurri mallatø merrarrawa wesrawa, suldaumera 
waraig mu chindamga yaumay gatø pera amrrai. 

1 Inchen gato yembe Pablon Señorbe kenamisra trenchibig kon: 

—Pablo, kullaaramø, kørmø mur basrau cha. Kaguende yu 
Jerusalénma naimburabigwan maig kuigwan wamindiibe 

Romasrøngucha naimburabigwan katø treetøwei ñune 
wamindamig nebunrrun— cha. 


Pablon kwetchab inchib 


12Katø løtsø judiosmerabe kaig martrab nømdø nilø wamincha: 
*Nam treeg martrab taigwan marmubene, namundøwei trømbøig 
nebubash chib pønrramisra, igatø! Pablon kweechimuppe, 
mamøwei, muchimøwei inchab” chibelø gøn. 13Inchen tru: 
“Treegwan marmø gømø, igatø! martrab” cha, pønrramisrøbeløbe 
cuarenta menrra lata gøbig køn. 14Incha truiløbe sacerdotesmeran 
karubelainuumayba, katø misagwan karubelø kølli 
misaamerainuumayba ambabe, trenchibelø gøn: 

—Nam martrab taigwan nam marmubene, namundøwei 
trømbøig nebubash chib pønrramisrer cha. iGatø! Pablon 
kweechimuppe, nambe chigucha mamønrrab ter cha. 
15Inchawei møimbe fiimbe tru Setenteelø maig maramigwan 
asha marøbeløbamisra, tru maya suldaumeran nø garubigwan 
maig chitashchab waminchab ambamdiig køn cha, fiimui 
merrab Pablon srøna wesrai chinrrab, nun tru øyeeg puigwan 
maikkurrin gúitashchab ke tab paya ashchab chibelø misrøb. 
Trune nambe nø trusrø pumøwatø, ke kwetchab tamara munig 
kømønrrun— cha. 

16Inchen Pabloi nuchawei nusrkaimbe tru chi isumø amrrub 
gøben, larab warøwa, tru kaig martrab inchib gúigwan wamindi, 
tru suldaumera waraig mugucha chindamga yausrø nøbe kebya, 
Pablon eshkaben, 17 Pablobe tru suldau søtø cienwan nøm garub 
pønrrabelan kan møigwan gøsrøn wamabe, trenchibig køn: 

—I matsinan maya suldaumeran nø garubigweimay pera inrrø 
cha. Kaguende chigøsrøn eshkamig tøgagøn— cha. 

18Inchen truibe maya suldaumeran nø garubigweimay, pera 
yabe, trenchibig køn: 

—Pablo kailan keeri yau keerig wabiibe nan wama tiusmanda 
i matsinan fiuimay pera irra chitan cha, fiun kan chigøsrøn 
eshkamig tøgagøn— cha. 

19Inchen tru maya suldaumeran nø garubiibe tru matsinan tasku 
kemøra srua ya, nøørø pera yabe nundø mara payibig køn: 

—¿Nan chi eshkamig tøgagugu?— cha 

20Inchen matsingbe trenchibig kon: 

—Judíosmerabe Pablon srøna tru Setenteelø maig maramigwan 
asha margbelai merrab ke tiusmanda ñun wesrabsrumugu chinrrab, 
ke kandø isua bønrramisrin gøn cha, nuimburab maig kurrin 
gúitashchab ke tab paya ashchab chibelø misrøb. 21 Trendaingucha 
køremønrrig cha. Kaguende nømui utu møguelø cuarenta menrra 
lata, kaig martrab larønrrab nilo tamarøb gon cha. “Nam treeg 
martrab taigwan marmuinabene, namundøwei kaig nebubash 
chib pønrramisra, igatø! Pablon kweecha guchimuppe, mamøwei, 
muchimøwei inchab” chib gøn cha. Incha nømbe ke yandø chab 
tamara, møimbe ke ñi mancha løtamigwandø munig køn— cha. 

22Inchen tru maya suldaumeran nø garubiibe tru matsinane 
trenchib “ungwa' cha, ørøbig kon: 

— Ni nan eshkaigwane nan eshkar cha, mungucha eshkanrrab 
gømø— cha. 


Pablon Félix kubenadurweimay pera ambub 


23Inchen maya suldaumeran nø garubiibe tru suldau soto 
cienwan nøm garub pera bønrrabelan pailan wama, trenchibig 
køn: 

—Yem las nueve webambamig katsikka amrrabelø suldau 
doscientosba, kaulli balar setentaba, lanza sruar doscientosba 
Cesareamay amrrai tamaray— cha. 24Incha gatø maya 
suldaumeran nø garubiibe kaulli itøguanamelø Pabloyasig 
tamaringarua, kubenadur Félixweimay chi indiimíig, tabig pera 
amrrai inchibig køn. 25Incha øyeeg chibig kilgagucha pora trana 
ørøbig kon: 

26Na Claudio Lisias, ñi nai puro tab kubenadur Félixwan “ka 
uñgu' chinrrab inchar. 

27 Judíosmerabe i møwan kemøra srua gua, kwetchab 
inchen, trune nabe nune kan Roma birauig kuin gúi 
wammpgrabe, nai suldau søtøba ya, truyugurri wesrar. 
28Incha nabe chi charre payib srua gúitashchab ashchab 
isua, Pablone judíosmerai tru Setenteelo maig maramigwan 
asha marøbelai merrab pera gørrayar. 29Incha nabe tru 
nømui maig maramigwan martrai Moisés pørigwan ka kalø 
maran chatørre inchib gúin gúi wetøbefiendø, nune kwanrrai 
maramdiibe nøbe treekkatig chi trømbøig mara basrømøwei, 
katø kailan keeri yau keera tøgagømdiig kømøwein gúin gon. 

30Inchen tru møwan søratø kaig martrab inchib gón daig nane 

wammørøsrøben, nabe tru urastø ñuisromay ørar cha, katø 

tru nun øyeeg mara basrømøtirru chib payib srua gøbelan 
chigucha chigøben tamig tøgaguabe, trube, fiui merrab 
tørgandø eshkanrrigay cha, nømune trenchar cha nabe. 

31 Inchen suldaumerabe nømun maig karuig køben treeg 
mara, Pablon wesrawa, yem Antfpatrissrøngatig pera ambubelø 
gøn. 32Incha gatø gwalømbe Pablone kaulli bala ambubeløtø 
lincha amrrai, suldaumera katsikkateeløbe tru nøm waraig mu 
chindamga yaumay gatøle legucha amrrubelø gøn. 33 Incha 
Cesareasrø pua, kubenadurwan tru kilga børa ørigwan tranabe, 
Pablongucha nui merrab pera kemallibelø gøn. 34Inchen 
kubenadurbe tru kilga ørigwan ashabe, Pablone: 

— Chu birausriig kugu?— cha payibig køn. Incha ciliciasriig 
kuin gúi ashabe, trenchibig kon: 

35—Trube, ñun øyeeg puigwane tru ñun øyeekkurrin gúig køn 
chibelø amrruben, trunun ashchab— cha. 

Inchabe Herodeswei puro tab yau Pablone keera wanna, tab 
ashib tøgagønrrai karubig kon. 


Pablo Félixwei merrab 'øyeeg mara basrømøtirru” tainab 


2 4 1Trattrø gwaløm wendau maya sacerdotesmeran nø 

garub sacerdote Ananíasba, møiløgøsrøn misagwan 
karubelø kølli misaameraba, trugurri kan purø maig waminchibig 
Tértulo taiba Cesareasrø kørraambubelø gøn. Incha truiløbe tru 
misaameran ashib karub wabigwei merrab Pablon tsalø gob 'øyeeg, 
øyeeg mara basran' chinrrab amrrua kemallibelo gon. 2Inchen 
yandø Pablon wamøben, Tértulobe Pablone 'øyeeg, øyeeg marøbig 
kør chib menda, Félixwane trenchibig kon: 

—Namui purø tab kubenadur Félix, kan nambe ñigurri 
ambumay imay tab warer cha, ñun mayanguen ungwa, ungwa 
chinrrab inchar cha. Incha ñibe puro tab asha marøbig 
kuikkurri, nam i birau mayeelø warabelayasiibe, srøitø, srøitø 
yunømarøb tammisrøb arrun cha. 3Kan ñi namui Félix purø tabig, 
chusrøndøgucha katø chu uratogucha, ñune kashmø mayanguen 
ungwa, ungwa chibelø guer cha. 4Inchendø ñun menrra rrømbø 
inchib menrra waminchimønrrab, kan petøzhiitø tiusmanda kalu 
bebøbsrumugu chinrrab inder cha, fiibe chiwandøgucha yan 

dammay mara rrangb wabig købene. 5Kaguende i møwane nambe 
kan larrø gaig kwanrro lataig wetorrer cha. Yu pirau chutogucha 
judíosmerai utu misaamerane ke nøørøtø marøb namishib pera 
gurramba, katø tru Nazarenos taig søtømeran ke no bera marøb 
chib pasrabig kømba indan cha. 6Katø Tiuswei yawan chigucha, 
Tiuswei yaambu gømui lataig kaig trømbøig martrab indamba 
inchen, nambe nun kemorig køn cha. Incha nambe tru maig 
maramigwan martrai Moisés pørig maig chibig køben, treeg 
martrab inchen, 7tru maya suldaumeran nø garubig Lisiasbe 

nui suldaumeraba arrua, tsakkandø namui taskugurri Pablone 
kerraig køn cha, Stru øyeeg mara basømøtirru chib srua gøbelane 
fiuisrømay ambay chib amrrai ørøppa. 

”Trube, 'øyeeg, øyeeg mara basrømøtirru” chib gúigwan, ñiashib 
iigwan kerrigu tab ashabe, maig kuigwan tab ashchabguen— 
chibig køn. 

9%Inchen judíosmera truyu pønrrabeløgucha: 

—libe kerriguba isa gømø, treegwein gøn— chib truba inchibelø 
gøn. 

10Inchen tru kubenadurbe Pablon waminchai sefias maren, 
Pablobe trenchibig køn: 

—Ni ya yam bila i birau maig maramigwan asha marøb wabig 
kui ashabe, kalø mara basrømuigwan nabe chi kørmø eshkanrrab 
inchar cha. 

11”Nitøweinguen asiinrrun cha, na Jerusalénsrø Tiuswan 
køriibala tabig waminchab arriibe kwalømmera docetøwei 
purayan cha. 12Pøs Nane Tiuswei yau muba gøben aleguiyab 
pasrai ashmøwei, namishib misag søtø peragurri ashmøwei, katø 
judíosmera tulundzuni yamerayu treeg marøb pasrai ashmøwei, 
kabe chugoben ciudasrg treeg marob pasrai ashmøwei indig køn 
cha. 13Inchawei i misaamerabe møi nan øyeeg mara basromptirru 
chibeløbe pyeeg marobig køn chib gúigwane treeg køn chinrrappe 
gaimanrrun cha. 14Inchendø nabe maig kuigwan kelarrab, 
trendamønrrun cha: Nabe merrabsrg namui kølli misaamerai 
Tiuswan køriibala tabig waminchibig kur cha, tru nøm Tiusweiwan 
peemaytø marøbelø cha wamig, tru srø may maig køben treekke. 
Tru maig maramigwan martrai Moisés pøriilan lata, katø Tius 
maig karuigwan eshkabelø pøriilan lata isa gømø, kerrigu 
treegwein gúitamab kører cha. 15Nabe Tius mandø taigwane 

treeg kønrraitamab isua munig megabig kur cha, tru nøm 
muniirab gúigwandowei, tru kwabelø sølgandø tabelø lata, kato 
tru sølgandø tabelø gømeelø lata katøle øsiirawa kurramigwan. 
16Inchawei treekkurri nabe Tiuswei merrab lata, møguelai merrab 
lata chigøben kalø mara treegwan nai isub kebachib pasrabigu 
chi kalø gøn chibig chigaig kønrrab inchib megabig kur cha, chu 
urastøgucha. 

17”Nabe truba yam bila peesrø llirab ufiabe, ketamig tulisaigwan 
naim birau misaameran kettrappa, katø Tiuswan keta trannrrappa 
arrubig kur cha. 18Incha nabe tru maig maramigwan martrai 
pørig maig chibig køben, Tiuswei yau tru chish misrtrab marigwan 
chab mara basrøben, møiløgøsrøn judíosmera Asia birausreelø 
pubelø gøn, na misagwan namishib pera gurra gømøwei, kabe 
chindinguen asiimíig maringarub pera gurra gømøwein basrøben. 
19Inchawei møimbe, truilø nømwei amrrumig køn cha, yu ñui 
merrab nan øyeeg mara basrømøtirru chib nan tsalo gob chigøben 
tamig tøgaguabe. 20Kabe katø tru Setenteelø maig maramigwan 
asha marobelai merrab na kemalla pasrab uras nan chi kalø marig 
wetørraig købene, trube, truburappe nømdøwei yu tørmarbash cha. 
21 Nabe tru nømui utu pasrøwa tru urasbeguende mur trashib øyeeg 
chibwei indig kon: “Kwabelo gatøle øsiiramigwan na muniirabig 
kuikkurri, møi fiim øyeeg indinab paya asinab pasrar”— cha. 

22Inchen Félixbe tru srø maywan tab wammøraig kuabe: 

—Maya suldaumeran nø garubig Lisias arruben, iigwan na maig 
køtashchab gatowan ashchab— chippa, patsøgøbig kon. 

23Incha Félixbe suldau søtø cienelan nø garub pera 
basrabigwane Pablone elachimø, ashib tøgagønrrai karubig kon. 
Inchendø nui chi maramdeelane mu merønrrain gømø marøb, 
katø nui asiilø møiløgøben nun purugunrrab inchene merømøwei 
inchain garubig køn. 


Cesareasro Pablon kailan keeri yau keerob 


24Mam gwaløm wendau gøsrøn Félixbe nui srai judía Drusilaba 
gato pua, Pablon pertrab ørabe, isubigwan Jesucristoinug pasra 
tøgagømigwan waminchen mørøbig køn. 25Inchen Pablobe tru 
sølgandø tabigwanba, chiyugucha srua irramamø amønamigwanba, 
kato maig kønrrabigwan treeg asha maramig punrrabigwanba 
waminchen, Félixbe truba kwaara, trenchibig kon: 

—Møimbatøbe ka inrrø cha. Inchendø gatowan nan utø gøben, 
wamørrumøn— cha. 

26Inchagucha Pablo nun elatchai kabe kan maya an tranrrua 
chinrraitamabrre muniirabig køn Félixbe. Incha treeg isua, 
Félixbe nuimay Pablone katø gatø wamabig køn waminchab. 
27 Inchen yandø pa bila buraiben, Félixbe webiben, Porcio Festo 
truigwan purø wamisrtrab kubenadur kebibig køn. Incha Félixbe 
judfosmeraba ka tab gørrømisrøg køptø Pablone kailan keeri yau 
ka wabashippa, webibig køn. 


Pablo tru srø gubenadur Festoi merrab 


2 5 1Inchen tru birau karub wanrrab uta kebyaig pøn gwaløm 
wendau, Festobe Cesareagurri Jerusalénmay nebiben, 
2maya sacerdotesmeran karubeløba, katø judíosmeran ashib 
karubeløba Pabloimburab tru treeg puigwan gatøle kønøgønrrab 
Festoimay ambubelø gøn, 3Pablon tsalø gøb, Jerusalénmay 
pegutcha chib. Kaguende nømbe Pablone mayu lara kwetchab isua 
tamarøb gøbelø gøn. 4Inchen Festobe løtappe trenchibig køn: 

—Pablone Cesareasro ashib tøgagúig wan cha. Naashib trusrømay 
menrra yana gømøwatø inrrab isur cha. 9Inchawei ñimui utu maig 
maramigwan ñim asha marob pønrrabeløbe Cesareasrømay naba 
kørrørruy chibig køn. I møweinug chigøben kalø marig pønrrøbene, 
trube øyeeg mara basran chib truyu waminchab.— 

6Incha Festobe Jerusalénsrø trune gøh, kabe trune y pa gwaløm 
gø chigøsrøn nømba kørrømisra, Cesareasrømay katø ya, katø 
gwalømbe tru maig maramigwan asha marøbelø purrainug 
wamisra, Pablon pera amrrunrrai karubig køn. 7Inchen Pablo 
trusrø pua kebarrubene, tru judíosmera Jerusalénsrøngurri 
amrrubeløbe tulsrua, nune chigøben truba rruba trømbøig 
marøbig køn chibendø, chigucha ke treeg mariiløbe, wetørranrrab 
gaimabelo gon. 8Inchen Pablobe nøbe “treeg mara basrømur” chib, 
trenchib waminchibig køn: 

—Nabe i tru maig maramigwan martrai Moisés pørig 
judíosmeraimburabigwan lata, Jerusalén Tiuswei yaweimburab 
lata, katø Romasrø maya misagweim bala ashib wabig 
Césarweimburab lata chi kalø mara basrømur— cha. 

9%Inchendg Festobe judíosmeraba ka tab gørrømisrøg køptø, 
Pablone trencha payibig kon: 

—¿Jerusalénmay attragu? cha, tru øyeeg wamindiilan 
ñuimburabigwan maig kønrrabigwan trusrø ashchab— cha. 

10Inchene Pablobe trenchibig køn: 

—Roma maya misagweim bala ashib wabig César maig 
maramigwan asha margb wainug nabe truyuweim basrar cha, 
tru maig kønrrabigwan nan asha maramnug. Pøs judíosmeran 
chigucha chi kalo mariibe chigagøn cha, ñiguen tab asiinrrun 
cha. 11 Kabe na chigøben kalø mara basrain gúi, fim nan 
kwanrrai maramdiig na treekkatig kaig mara basrgbene, nabe 
kwanrraptøweim basrar cha. Inchendø nom øyeeg mara 
basromotirru chib gúig ka isiito webibene, mugucha nane truilane 
trannrrappe kaimanrrun cha. Nabe Romasrg tru maya misagweim 
bala ashib karub wabig César maig maramigwan nø asha martrai 
miamønrrun— chibig køn. 

12Inchen Festobe tru maig maramigwan nun isum burugub 
purrabeløba chab waminchabe, trenchibig køn: 

—Ni maya misagwan ashib karub wabig César nø asha martrai 
miaig kuig købene, trube, Césarweimay inrrig— cha. 


Pablo rey Agripai merrab 


13Inchen yandø mam gwaløm gøsrøn puraiben, rey Agripaba, 
Bereniceba Feston “ka uñgu' chib tabig wamab punrrab, 
Cesareasrømay ambubelø gøn. 14Inchen trusrø nøm truba yam 
gwaløm waraig køppe, Festobe tru Pablon øyeeg nebuigwan 
reywan trenchib eshkabig køn: 

—Yube kan møg wan cha, kailan keeri yau Félix kørrømara 
wannig. 15Na Jerusalénsrømay ya wabene, truigweimburappe 
sacerdotesmeran karubeløba, judíosmeran karubelø kølli 
misaameraba, ke chinetø gøn chib nan eshkab amrrubelø gøn cha, 
Pablon truyu møra pasrønrrai kørrømara pasramdiig køn chib. 
16Inchen nabe nømune trencha løtig købig køn cha: “Tru 'øyeeg 
kaig mara basran' dainabig; tru ‘ñi øyeeg maraweim basrømøtirru" 
chibelø nui malaugue trenchib amrruben, 'øyeeg kømuig køn’ 
chib; “øyeeg mara basrømur” chib nøashib waminchimøwatøbe, 
romanosmerabe mu møwangucha mana treebe marmeelg gon” 
cha. 17Incha truilø nøm yusrømay naba amrruben, chi srarrømøtø, 
katø gwalømdø, nabe tru maig maramigwan asha marøb wainug 
wamisra, tru møwan pera amrrunrrai karuig køn cha. 18Inchendo 

tru 'øyeeg mara basromotirru' chibeløbe amrrubendø, chigøben 
trømbøig kalø mariilø tre latailøbe marig wesrumeelø gøn cha, 
pøs nabe nø treeg trømbøig mara basraindøweinrre inditamab 
isubene. 19Treeg kømøtø, tru nuimburab waminchib gúibe, tru 
Tiusweimburabigwan nø marøb unigwan truikkurrin chabah, 
katø kan møg, Jesús taig, kwaig købigwan, Pablobe trunun kwaig 
kømøtø, ka øsig wan cha, trenchibrre inchen, trugurrimbatørre 
inchib gúin gon chibig køn. 20Inchen nabe øyeeg maramigwane 
mandó maram gúi mørmøwa, Jerusalénsrømay inrra guh chibig 
kur, tru maig kønrrabigwan trusrø asha marig kønrrig cha. 
21 Inchendø Pablobe tru maig kønrrabigwan Augusto César asha 
marig kønrrab cha, ka ashib togagúig wanrrab cha ng miaig 
købene, treekkurri Césarweisrømay na øramnegatig nune tab ashib 
tøgagønrrai karuig købig køn— cha. 

22Inchene Agripabe Feston trenchibig køn: 

—Nangucha tru møwan mørinrrabna gøtan— cha. 

Inchene Festobe trenchibig køn: 

—Srøna wamindi mørtrabguen— cha. 

23 Indiibe katø gwaløm Agripaba, Bereniceba puppe, puro 
tabig tamarar ke kan chull asamdiig amrruabe, tru chigøben 
waminchappa, katø wamindiilan mørtrappa tru tulundzuniisrø 
kebambambubelø gøn, tru suldaumeran karubelø nørreelø gøben, 
katø nørreelø ashib karubelø ciudayuelø gøbengue. Inchen Festobe 
Pablon pera amrrungaruben, pera bubelø gøn. 24Inchabe Festobe 
trenchibig køn: 

—Rey Agripaba gøben, ñim maya møguelø yu namba purrabelø 
gøben, i møwan asay cha. I møweimburappe maya judfosmera 
søtøeløba Jerusalénsrø lata, yu Cesarea lata “yeegwane øsig 
ufibasamgaig køn’ chib, trashib amrrubelø gon cha. 25 Inchendø 
nabe nun kwanrrai maramdiig chigucha chi kaig marmuin gúi 
wetørrab, katø tru maig kønrrabigwan asha marig kømigwan 
Augusto ng asha martrai nøtøwei miaig kuig købene, trusrømay 
nabe grtrab isuig køn cha. 26Inchendø tru Pabloimburabigwan 
treeg rreeg køn chib nai ashib karub wabig Augusto purø nuigwan 
na pora øramig kan chiguen wetørramur cha. Incha treekkurri 
ñimuinuumay pera arrur cha, ñi nai tab rey Agripa. Maig 
kønrrabigwan tab asha kørrømarene, na maitøguen Auguston 
eshkab pøramig kønrrautan chibig køn. 27 Pøs kan kailan keeri yau 

keerig wabigwan chiburggurri 'øyeeg kuig kon” chib gúigwan chi 
cha eshkamubendo, na øramibe ke kan ka wainguenig marig lataig 
bunrrautan— chibig køn Festobe. 


Pablo nuimburabigwan rey Agripai merrab eshkab 


2 6 1Inchene Agripabe Pablon trenchibig køn: 
—Nuimburabigwan maig kuigwan fiitøwei 
waminchi— cha. 

Inchen Pablobe yandø waminchab tasigwan kusrawabe, tru 
nuimburab “chi kalø mara basromur” tamigwan waminchab 
polbasrobig køn: 2—Møi na naimburab “treeg mara basrømur” 
chib waminchib pasramig mayaguen tab gúim basrar cha, nai 
rey Agripai merrab, nan judíosmera chigurrimbunø 'øyeeg mara 
basrømøtirru” chib gúigwan. 3Inchagucha ñibe judíosmera chitø, 
chitø marøbelø gúigwan kerrigu ashib, katø nam judíosmera 
mandø melambuyab amrruigwan chigucha fiibe tab nebua ashibig 
kuig købene, trube, tiusmanda tammay mørtra chinrrab inchar 
cha. 

4”Maya judíosmera na matsinø-unøgurri nabe nai misaamerai 
utu Jerusalénsro maig tsubig kuigwan ashibelø gøn cha. STruiløbe 
manasrøngurri ashibelø gón cha, nømun eshkamdiig købene, 
øyeeg købig køn chib maig kuigwan fiun eshkamdiig kuinrrun 
cha, Tiusweiwan kan chizhigwanguen pinab gømø marøb misag 
søtømerayuig nabe fariseo gøbig kur cha. 6Incha møimbe tru 
merrabsrø namui kølli misaameran Tius tru trannrrab misra 
kørrømisrigwan muniirabig kuikkurri, møimbe øyeeg paya ashib 
srua gúinab pasrar chibig køn. 7 Tru Israelweinukkurri namui doce 
srøig, srøig karrab misaamera Tius tru trannrrab kørrømisrigwan 
nømbe nebunrrab isua, yem gwaløm Tiuswan køriibala tabig 
waminchib gúigwan, nagucha truigwan muniirabig kuinukkurri, 
judiosmerabe yu fi øyeeg kaig marøbig kømøtirru tainab pasrar 
chibig køn, nai rey Agripa. 8¿Tiusbe kwabelan kwailai utugurri 
kusrumibe kaimanrretamab isubelø gø chindah fiimui utube? 

9”Pøs isa gømø, naguen Nazaretsrø Jesúswei munchiwane 
tsalø gøb chinetø martrab isua, 10 Jerusalénsrøma treeg marøbig 
kur cha. Sacerdotesmeran karubelø nan treegwan martrai 
karuigwan uta, Tiuswei misaameran kailan keeri yau pønsrøb, 
katø kweecha betøbene, nabe truilaingatøtø inchib pasrabig 

købig kur cha. 1 Incha gato, gato judíosmera tulundzuni yamørig 
truilane ichabetab ibig kur cha, Tiuswan puro rrømbøig nømun 
wamingarummørø inchib. Incha ¡gato! kan nømun namig købiitø 
ke chinchimmørø inchib, nabe peg birau ciudamerasrønguen kaig 
martrab wendautø ibig købig kur cha. 


Pablo mandøgurri Tiuswei mayu pasramisrigwan waminchib 


12”Nabe øyeeg martrab isua, Damasco ciudasrømay orig ibig kur 
cha, tru sacerdotesmeran karubelø maramburab martrai traniitøga 
treeg martrab inrrai karua basrig. 13 iNai tab rey! mayu kwaløm 
døbøtaabe srømbalasrøngurri kan tørbilabig pørr lataguen gømø, 
purø tørig naingatanba, tru naba ambubelaingatanba piløben, 
l4nambe pirausrø søtøba kørrinabig køn cha. Inchen kan wam 
hebreomay trenchib wamindi mørøptindinabig køn cha: “Saulo, 
Saulo cha, ¿Chindimbarre nane kaig martrabgøba inchigucha? cha. 
Nibe kan wey kølabus tsøb pønsrailøyu søl yatab lataitøwei incha, 
ñibe ka ñiasiito gørriindan” cha. 15Inchene nabe: “¿Señor mu 
gugu?” chiben, nane Señorbe trenchibig køn cha: “Nabe Jesús, fi 
møi kaig martrabgoba indig, nabe truig kur cha. 16Inchendø kurra, 
pasramisr chibig køn. Kaguende nabe ñun kenamisrøppe, naiwan 
marøb megabig kønrrai wesrawa basrtrappa, katø moi naimburab 
ñui kaptoga fi asigwan waminchibig kønrraimba, katø wendøsrø 
naimburab maig kuigwan kenamaramigwan eshkabig kønrraimba 
treeg martrab kenamisrar cha. 17Inchawei nabe ñui misaamerai 
taskugurri kaig marmonrrai wesrab, kato judíos kømø misaamerai 
taskugurri kaig marmønrrai wesrab indamønrrun chibig kon. Pøs 
nabe møi trú misaamerayasigwei ørar cha, 18nebua ashchai ñi 
nømui kabmeran kuren, løstøyu amøfiibelø gøbig kuig, toryumay 
werrub, katø Satanås maramburab mariilø gua, Tiusweimay 
purørrunrrai. Tru nømui kaig mariilan ulø bayiimfig pesannaig 
kømigwan uta, tru nømui isubigwan nainug pasrikkurri tru 
Tiusweyasig tarømariiløba tøgatø, tru keta tranamig togagúigwan 
utamig kønrrain” chibig køn. 


Piab lataigu Tius kenamisra maig taigwan Pablo møra marøb 


19 Tnchawei, nai rey Agripa, tru srømbalasrøngurri piab 
lataigu kenamisren asigwan nabe mørmønrrab inchimøtø, 
20 Damascosrø warabelaisrømaymerrig ibig kur cha. Incha 

trugurrimbe Jerusalénsrømay, trugurrimbe Judea birau kerrigu 
truørø ya, katø trugurrimbe judíos kømø misaameraisrømay 
ya, nømui kaig mariilan isua mora, Tiusweimay llirawa, yando 
tru kaig marmønrrab isua mørin gúi asamdiig kønrrai tabig 
marøb inday chib eshkab waminchibig kur cha nabe. 21 Incha 
na pyeegwan marikkurri judíosmerabe Jerusalénsrø Tiuswei 
yau nane merrarrawa, kwetchab indig køn cha. 22Inchendø 
møin gwalømgatig Tius nan purugúitoga nabe yu pasrar cha, 
kusrebelan lata, kusremeelan lata maig kuigwan na waminchib. 
Nabe waminchippe, ka nøørøtø peetø waminchimøtø, Tius maig 
karuigwan eshkabelø maig purainrrun daigwanbah, katø Moisés 
maig purainrrun cha eshkaigwan, truigwanbatø waminchar 
chibig køn: 23 Tru Cristobe truba rruba kaig nebuinab megawa, 
trugurrimbe kwawa, nømerrig kato øsiirawa, namui judfosmeran 
lata, judios kømø misaameran lata kaigyugurri webambamig 
tørwan eshkab kusrennrrun chib trendailan.— 

24Pablobe “kaig mara basrømur” chib, waminchib pasramnetø, 
Festobe øyah chib trashibig køn: 

—iPablo ñibe chugúi mørmiig misriasøna! chib. ¡Menrra gusreptø 
chugúinguen mørmiig misrin gøn!— chib. 

25Inchene Pablobe trenchibig køn: 

— Nai puro tab Festo, nabe chugúinguen mormíig kømøtø basrar 
cha. Na waminchippe, ka isatø waminchib pasrømøwei, katø chiwan 
waminchib pasrarmab isua waminchib pasrar cha. 26Pøs rey Agripabe, 
iilane kerrigu ashibig kuimba, nui merrab chigucha chi korig kuin gømø 
waminchar cha. Kaguende nøbe iilane ashmfig kønrrab gømøtø, nebua 
ashibig kuitamab isua basrar cha. Kaguende iilane kan turiumbu mu 
søratø marikkucha gømøn cha. 27 ¿Nai rey Agripa, Tius maig karuigwan 
eshkabelø maig taigwan ñigan treeg kuitamab køretirru? cha. Nibe 
kørewa wain gúi nabe asha basrar— cha trenchibig køn Pablobe. 

28Inchene Agripabe trenchibig køn: 

—iKe yandiitøgatø Tiuswei mayu puraarrua pasramisrtrai 
indiibe!— cha. 

29Inchene Pablobe trenchibig køn: 

—Yandiitogato gúi lata, kabe nu wamindiitøga gúi lata, ñito 
gømøtø, moi yu mørøb purrabelan chigucha kerrigueløba na 
latailøwei misra pønrraimbemab isutan chibig køn, inchendø nan 
lata cadenatøga øyeeg merrarraimeelø.— 

30Inchen rey kurra pasramisren, kubenadurgucha, Bereniceba 
kurrøben, truyu nømba purrabeløgucha kurra, yandø webamba, 
31nømdø nøørøsrø ambabe, kangurrin gangurri trenchib 
waminchibelø gøn: 

—I møøbe chiburø kwanrrai maramdiig kømøwei, katø kailan 
keeri yau keera tøgagømdiig kømøwei marøbig kuin gøn— cha. 

32Incha Agripabe Feston trenchibig køn: 

—Pablo nøashib César asha marig kønrrab chib miamuig kuimbe, 
pøs nøbe elatsikken gøbsruinrrun— cha. 


Pablon Romasrømay ørig 


27 1 Yandø Italiasrømay amrrai treeg wamincha kørrømisren, 

kan suldau tru cienwan nø garub pera basrabig tru Augusto 
maya misagwan ashib wabigwei suldau søtømerayuig Julio taigwan 
ashib tøgagønrrai tranøbelø gøn, Pablonba, katøgan kailan keeri yau 
pønrrabelanba. 2Incha adramitiosriig kan barco Asia birau, tru barcos 
buisrømay webinrrab inchib pasrøben, nambe truyu nebambubelø 
guer. Inchen nambabe Aristarco kan Macedonia birausriig Tesalönica 
ciudayuikkucha arrubig køn. 3Incha gato gwaløm Sidón tru barcos 
buisrø nam pubene, truyube Juliobe Pablon truba tab inchib, nune nui 
trendg asiilaisrømay ibashibig køn, tabig wamab utab togagúig uñchai. 
4Incha Sidóngurri webambabe, Chipre birø pi tøbøtag pasrabiisrø isig 
srørrø guetawan puraambub ambubelø guer, kaguende isig ichibiibe 
ambamgaig merrammay megambub ichen. 5Incha yandø tru nu 
bi tøbøtaasrø Cilicia birauba, Panfilia birauba pinrrøguesrø misrøb 
ambabe, yandø Licia birau Mira ciudayu pubelø guer. 

6Incha truyu suldau søtø cienwan ng garub pera basrabiibe kan 
barco Alejandría birausriig Italiamay inrrabig pasrain gúi wetørrawa, 
truyu amrrab, namun nebambingarubig køn. 7Incha tsøndatø truba 
yam gwaløm ambub meløwa, isig ichibig namun merrammaygøba 
megambub ichen, ke trendø pumubsruatø Gnido pinrrøguesrø pubelø 
guer. Incha Salmön pinrrøguesrø Creta isig srørrø guetawan puraambub 
ambubelø guer. 8Incha mendawandø ke trendø chab gaimab purørrub 
amrrua, kanbalø Buenos Puertos taisrø pubelø guer, Lasea ciuda bulusrø. 


Maryu kørig kømdiig pi namab gurrab 


9%Inchen amrrub gúig yandø yanaguen misrøb arruben, yandø 
tru barcoyu ambamikkucha purø gørig kønrraptiig misrøb arrubig 


El Nuevo Testamento en el idioma guambiano de Colombia, 2% ed. 02010 Wycliffe Bible Translators 


Los Hechos 27 448 


køn. Kaguende tru ayunain gwaløm puraibwei inchen, yandø tru 
sre bol kebinrrab gøbig køn. Incha Pablobe øyeeg maramdiig kon 
chib waminchibig kon: 

10—Nai lincha amrrubelø, i barcoyu ambamibe barcon 
mindisainab, katø purø nørrø ka yando pinønrrab gúi ashar cha, 
barco chigøben niga arriilø lata, barco lata yandø ka pinøben, katø 
namdøweinguen kwamigwan lanrrun— chib. 

11 Inchen tru suldau søtø cienwan nø garub pera basrabiibe pyeeg 
maramdiig køn cha Pablo wamindigwane mørmøtø, tru barco 
srubigwanba, barco buaigwanba, truilangøba mørøppe, Pablone 
mormíig køn. 12Inchagucha barcos buinug sre bubweimbe tab 
gømøtønug køben, søtøelø lutauba truyugurri webamrrab isubelø 
gøn, Creta birau Fenice ciudasrø tru barcos buinug puin chindi. 
Inchen truibe pørr neeshibgatømayba, pørr binebgatømayba 
pinrrøguesrøn gøbig køn. 


Maryu purø rrømbøig isig ichibig webarrub 


13Inchen sursrøngurri kan kaizhig isig ichibig webarruben, 
chu bunrrab isuigwan yandø ke nebuermab isua, barco imønrrai 
merrarrabig kuatsig tsandzønwan piugurri wesrawa, yandø tru 
Creta birø bulusrø kemallib ambubelø gon. 14Indiibe yanazhigutø 
Euraquilón cha wamig isig purg rrømbøig pøtømay bailab 
ichibig tru pørr gal-labgatømaygurri webarrua, barcon yamgaig 
megambub arruben, 15yandø barcobe isig ichibig srua yaig kuig 
køppe, tru isig ichibigwane kamara ambamgaig køben, yandø 
isig ichibig srua inrraindø ka burrabelø guer. 16Incha kan pirø, 
pi tøbøtag pasrabig Cauda tainug isig srørrøgatømay purørrub 
amrrua, truba rruba inchib meløwa, tru kwamønrrab webambig 
tru kan lamø barcozhigwan nemørøbelø guer. 17 Incha trunun 
barcoyu neerabe, nu barco nøørøtiig misrmønrrai, manilastøga 
pøtøburab kirrøb mendabelø gøn. Inchendø piu umbu pisrum 
tunmerayu kegalrraitamab kørig køben, barco inrrai isig utabig 
velas taigwan kørrøøra, tru mur isig ichibig barcon ka srua 
inrraindø ka burrabelø gøn. 18Indig katø gwaløm purø rrømbøig 
namab isig ichib kurrøben, barco niga arrigwan pinøbusrøb 
menda, 19pøn gwalømyube tru barcoyu chi palabelan trendø 
truyu togagúilan nømashib pinøbusrøbelø gon. 20 Inchen 
truba yam gwaløm kan pørr guenamisrmøweih, estrellamera 

kenamisrmøwei inchen, purø rrømbøig isig ichib pi welarmera 
namab gurrøben, yandø øsig webammumuitamaptøwei isub 
melabelø guer. 

21 Nambe yandø yam gwalømguen mamø ambig kuig køppe, 
Pablobe nømui utu pasramisra, trenchibig køn: 

—Au, nai lincha amrrubelø, na maig taigwan møra Cretagurri 
werrumuig kuinguen, barcon øyeeg trømbøig mindisainamøwei, 
øyeeg nørrø pinisha bønrrømøwei inchibsruinrrun cha. 22Treeg 
kuindøgucha tru isupto chi kullaaramugun chinrrab inchar 
cha; kaguende barcobe chab pinindøgucha, ñimbe møikkucha 
kwanrraamøn cha. 23Kaguende nan tru nuin gønrrai inchib pasrab, 
katø nui maramigwan nan maringarub inchib pasrab Tiuswei kan 
ángel mira yem nan kenamisrtan cha. 24Incha nane tru ángelbe 
trenchitan cha: “Pablo, chi kørig kui inchimøta cha. Kaguende 
fiibe Roma maya misagwan karub ashib wabig César puro nuigwei 
merrab pasramig palønrrab gúimba, barcoyu ñiba amrrub gøbelan 
Tiusbe mayeelanba øsig webambamig kønrrai martrun” chitan cha. 
25Inchawei, nai lincha amrrubelø, chi kullaarab trunun isumøtay 
cha. Kaguende nabe Tiuswandø isua basrar cha, nø maig taibe 
treeg kønrraitamab isuague. 26Inchen gøben, kan pi tøbøtag piro 
basrabiisro barco namunbañau srua ya trusrø kebusriilø gømig 
nebunrrun— chibig kgn. 

27 Indiibe parru gønrrab yembe nam Adriatico maryu ke pi 
muba srua yaindeelø ambub gua, yem døbøtasrø tru barcoyu 
ambubeløbe yandø ke piro bulu pub yain gúi mørabe, 28piwan 
maya umbuig kotashchab tsiwan kegucha ashene, treinta y seis 
metros køben, katøguchi ambuurøsrø katø kegucha unaashene, 
veintisiete metros købig køn. 2” Inchen nørrø sruumerayu 
melambumuitamab kørig køben, barcon imønrrai merrarrabig 
pibgatø wendaumay kuatsiguelø piu kebusriilan kebeta, ke kan 
peto tør-rraimbemab isub munig melabelø gøn. 30 Inchen tru 
barco srubelø barcoyugurri wegørra amrrab isua, tru merrabmay 
piu kebusriilø tru kuatsig tsandzønmeran merrarrab tsimeran 
yabranøbelø misrøb, tru kwamø øsig webambam barco-unan piu 
kebenøsrkøbelø gøn. 31 Inchen Pablobe suldau søtø cienwan nø 
garub pera basrabigwanba, suldaumeranba trenchib eshkabig køn: 

— lilø yu barcoyu ka burrømøtø wegørra ambisruandøbe, ñimbe 
øsig webamrraamøn— cha. 

32Inchene suldaumerabe tru øsig webambam barco-unan 
merrarrab tsimeran para, piyu ibashiptinchibelo gon. 

33Inchen yandø tør-rrab arruben, mayeelanba maytøguen chi 
isumø, ka may chib, Pablobe trenchibig waminchibig køn: 

—Yandø møi chabguen parruguen gon cha, chi buraitashchab 
muniiraptø ñim chigucha mamo melaig. 34Inchawei nabe 
tiusmanda ka may tamønrrun cha, pøs ñimui asr tabig chishtø 
gønrrai. Kaguende ñimune møigwandøgucha kan pusruutøguen 
mindisaig kønrraamøn— cha. 

35 Trunun chab waminchabe, Pablobe nui tasku pirriwan 
muta, mayeelai merrab Tiuswan 'mayanguen pay” cha, pirisha, 
trugurrimbe mab pølbasren, 36mayeeløba ka mamøtømab isua, 
nømgucha mabelø gøn. 37Inchen tru barcoyu nam mayeelø 
amrrubeløbe doscientos setenta y seis købelø guer. 38Incha 
yandø mamne ma, tirigun maryu kebetabelo gon, barco 
chairanrrai. 


Barco piu umbu ulsra pasrambub 


39Incha tor-rrabene tru pirowane chu birau gúinguen 
ashmubendø, kanbalo barco kebambig wambiitiig pisrum chaabaig 
nebua asha, trusrø pasrambumdiig købene, barcon trusrø 
pasrambungarunrrab inchibelø gøn. 40Incha barcon imønrrai 
merrarrabig tru kuatsig tsandzøn piu kegutsigwan piu wamnetø 
tsimeran parøppa, trugurrimbe tru barcon muba inrrai lliskaigwan 
lusrig pasrabigwan alaaranøb, tru isig utabig vela taigwan 
kusrubene, tru barcobe pisrum chaasrømay ib mendabig køn. 
41 Inchendø tru pi ambugurri igurri megambuinug pisrum dunyu 
pasrambunrrab iben, barcone trusrø kegaløsrka pasrambungarubelø 
gøn. Inchen merrabmayiibe pisrum tunyu ulsra konomíig 
pasrambuben, wendaumayiibe tru nørrø bi welarmera purø 
rrømbøig megambuben, barcobe ke nøørøtiig misrøb ibig køn. 

42Inchen suldaumerabe tru kailan keeri yau bønrrabelan srua 
amrruilan kwetchab isubelø gøn, wegørra amba møikkucha 
lulmønrrai. 43 Inchen tru suldau søtø cienwan nø garub pera 
basrabiibe Pablone kweechimønrrai isua, nøm isuigwane ka isuitø 
burainrrai marøbig køn. Incha møiløgøben nadam gusrebeløbe 
truilømerrig kegørra ambingarubig køn pursrø webamrrai. 
44Inchen gatøganelane: 

—Tablamerayu gúi, kabe tru barco nøørøtiig misra wegørriiløyu 
gúi ambay— chibig kon. Øyeeg inchib meløwa mayeeløba pirausrø 
øsig pubelø gon. 


Pablo Maltasrø chitø marøb purayailø 


2 8 1Incha yandø søtøba øsig webambabe, tru pi tøbøtag 
pirø basrabiibe, Malta cha wamim birø gúin gúi nebua 
ashibelø guer. 2Inchen trendø truyu warab misaamerabe 
namun kwa tab inchib tab wama, srebub gwa pishin gøben, 
nømbe nag urra, namun søteelanba kemallchai wamabelø 
gøn. 3Inchene Pablobe trar mul nu tulisha, nagu kebusrene, 
møimbe kan ul nag bachiiraben truyugurri webarruppe, Pabloi 
tasku tsacha megambuben, 4trendø truyu warab misaamerabe 
ul Pabloi tasku tsacha megai ashabe, kangurrin gangurri 
trenchibelø gøn: 

—I møøbe chiguen gømø kweechaitgwein gúinrrun cha. 
Maryugurrimbe chindiimfig ka øsig webarrindøgucha, tru 
maig kønrrabigwan asha mariibe pinab ashmíig kuabe, øsig 
ufibashmønrrab asønan— chibelø gon. 

SInchen Pablobe ulwan nagu pabørrgøbene, chigucha inchimíig 
køn. 6Inchen nømbe parab mendøtashchab, kabe møi møi 
kwain tsumbutashchab ashib muniirab gøbelø gøn. Inchendø 
tru chindashchab truba yaana ashib gøben, chigucha inchimui 
ashabe, katøbe peemaytø isua, Pablone “kan tius kon” chib 
mendabelø gøn. 

7Inchen tru warainug trugatanbe Publio taigweim birømera 
gøbig køn, tru pi tøbøtag pirø basrabigu misagwan ashib 
karubigwei. Truibe namun truba tab wamab uta, pøn gwaløm 
ørøba truba tab inchib kørrømisringarubig kon. 8Inchen tru Publioi 
møskaimbe pachiibaig, ani larraibiibaig camayu kwanrrø tsuben, 
Pablobe ashchab ya, Tiusba wamincha, tasigwan kwanrriigweim 
bala estsarene, tammisrøbig køn. 9Inchen trugurrimbe katøgan 
gwanrreeløgucha tru pi tøbøtag pirø basrabigu warabeløbe 
Pabloimay amrrua, tamariilø gøbelø gøn. 1%Incha chigøben truba 
ketiiløtøga namun truba rruba tab incha, nam amrrab barcoyu 
nebammowato, ambamig chi palønrrabigwan nømbe chishtø 
rranøbelø gøn. 


Pablo Romasrø pub 


ll Incha tru pi tøbøtag piro basrabigu pon bøl warøwabe, kan 
barco alejandrfasriig tru srebub pølmera chab purayamne, truyu 
pasrabigu ambubelø guer. Tru barcobe Cåstorwanba, Póluxwanba 
marig togaig købig kon, chiyuilø gúi asamig kønrrai. 12 Incha 
barcos buinug Siracusasrø puabe, truyu pøn gwaløm warabelø 
guer. 13Trugurrimbe piro buluwandø purørrub amrrua, Regio 
ciudasrøngatig amben, katø gwalømbe sursrøngurri, isig ichib 
gurrøben pa gwaløm gønrrabyube Puteolisrø pubelø guer. 19 Incha 
trusrømbe nunelø warabelø gúin gúi wetørrabelø guer. Inchen 
nømbe namun truyu kørrømisray chiben nambe kan trune lincha 
gørrømisrøbelø guer. Incha øyeeg amba Romasrø pubelø guer. 
15Inchen Romasrø nuneløbe nam amrrunrrab gúi wammøraguen 
gua, Apio ciudasrø misag amrrua tulundzuniisrømba, katø tru Tres 
Tabernas taisrømba namun wamab utønrrab amrruin gøbig køn. 

Inchen Pablobe nómun ashabe, Tiuswan ungwa, ungwa cha, chi 
gømui lataig katøle truba tab gúi mørøbig kon. 

l6Incha nam Roma chab pubene, Pablone trusrømbe nuin gúi 
nøørø yau tsubashibig køn, kan suldauwan nun ashchai pasra. 


Pablo Romasrø Tiuswei wamwan eshkab kusrenanøb 


17Incha tru puig pon gwalømyube judíosmeran ashib karubelan 
Pablobe linchab amrrunrrai eshkangarua, yandø truyu chab 
tulundzungbene, trenchibig kon: 

— Nai nunelø, nabe judíosmeran tsalø gob chi kaig marmøwei, 
katø namui kølli misaamera nømui trendo chigøben marøb 
togagúilan treelane marmumig køn chib pasrømøwei inchendø, 
Jerusalénsrøwei nane merrarrawa, romanosmerai tasku tranig kon 
cha. 18Inchen truiløbe nan maig kuigwan tab ashabe, elatchab 
inchibelo gøn cha, kwanrrai maramdiig nainug chigucha chi kalø 
marig kaaben. 19Trune judíosmerabe nan elachimønrrai søtølulen, 
nane treeg marøg kømuindøgucha nan maig punrrabigwan César 
asha martrai nane miamig nebuig køn cha, kabe na naim birau, 
nai misaameraimburab chi køn chinrrab isua gømøtø. 20Inchawei 
øyeeg buikkurri ñimun ashchappa, waminchappa nabe wamig køn 
cha. Nam israelitasmera muniiraigwan muniirabikkurri møi yu i 
cadenastøga merrarraig pasrar— chibig køn. 

21Inchene nømbe Pablon trenchibelø gøn: 

—Nambe Judeagurri fiuimburab eshkabig chi kilga børa ørig 
utømøwei, katø namui misag judíosmera trusrøngurri amrrubelø 
møikkucha ñi kalø maran chib ñuimburab namune chigucha 
waminchimøwei indig køn cha. 2?Inchendø ñi maig isuigwan 
wamindi mørinrrabna gúin guer cha. Kaguende tru i soto 
Tiusweiwan srøig peemay kusrenanøb marigwane chutøgucha “kaig 
køn chib, wamindi ashibelø guer— cha. 

23Incha nømbe kan ø gwaløm Pabloba tulundzunønrrab cha 
wesrawa basra, tru Pablo ya beba tsuinuumay truba nu amrruben, 
løtsøgurri maabengatig ‘Tius tru no ashib karub wainuguigwan 
øyeeg, øyeeg køn” chib eshkab, nøbe maig kuigwan waminchibig 
køn. Jesucristoimburab ke treegwei gøbig kuin gønmab nom 
nebua isumne inchib, tru maig maramigwan martrai Moisés 
pøriilan pølbasra, Tius maig karuigwan eshkabelo pøriilanbafiau 
waminchibig køn. 24Inchen kan utueløbe Pablo wamindigwan 

treegwein gøbig kuin gúi isuben, trune kan utueløbe køremeelø 
gøn. 25Incha nømbe nømui ututøwei lata kandø isumuig køppe, 
tarømisra ambub gøben, yandø ke srabe Pablobe trenchibig køn: 
—Espíritu Santobe tru Tius maig karuigwan eshkabig Isafaskurri 
tru merrabsrø ñimui kølli misaameran øyah chib, waminchippe, 
sølwei wamindin gon cha: 
26 *T misaameran iigwan waminchab inrrø cha: 
Nimbe mørøppe, mørendø, managuen chigúi mørmønrrun 
chib. 
Ashippe ashendø, chigúinguen nebua ashchaamøn chib. 
27 Kaguende i misaamerai manrrømerabe nasrkwailø, 
katø mørøppe, mørendø, tab chigúinguen mørmeelø gøn chib. 
Nømui kabmerabe kasrailø gøn cha, 
kabmeratøga ashmøwei, nømui kalumeratøga mørmøwei 
inchai. 
Kato nømui manrrøtøga mando gúinguen mørmøwei, 
katø naimay lliramøwei, 
katø na tamariilø gømøwei gønrrun chinrrig,” taimbala. 
28”Pøs øyeeg købene, ñimbe isua guy cha. Judíos komo 
misaameran tru kaigyugurri wesrabig Tiusweiwane 
wammørøsrailø gøben, truiløbe mørtrun— chibig kon. 29Inchen 
Pablo øyeeg chibene, judíosmerabe nømdø truba rruba payiyab 
waminchib ambubelø gøn. 
30Inchen Pablobe tru an bagarawa pebi yau pa bila ørøba 
kørrømisra, nun ashchab ambubelane mundøgucha wamab utab 
wabig køn truyu. 31 Tius nø ashib karub wainuguigwan waminchib, 
Sefior Jesucristoimburabigwan eshkab kusrenanøb inchibig køn, 
mui malautøgucha trurrigu chi søtø luliimfikke. 

“Ka amoñigueb” chib pørig 


1 1Na Pablo, Jesucristoi marøb megabig, Jesucristo ngashib 

nan karua ørig kønrrai nan wama basrøb, Tiuswei tabig srø 
wamwan eshkab kusrenanøb pasrønrrai nan tarømara basrøb indig, 
i kilga borigwan orar. 

2Iig tru tabig srø wambe Tius maig karuigwan 
eshkabeløgurri nui newan tab wam pøriiløyu tru 
merrabsrøwei Tius trannrrab misra kørrømisri wam 
gon 3tru nui Nusrkaweimburab. Tru Nusrkai no misag 
kuigweimburappe, nøbe Davidwei misagugurri arrubig køben, 
4tru Espíritu Newan Tabigweimburappe, tru maramburab 
mariitøga nune Tiuswei Nusrkain gon cha eshkawa pasrig. 
Treeg køn, tru kwabelai utugurri nø gatøle øsiirawa kurrig 
kuikkurri, truibe Jesucristo, tru namui Señor. 

SIncha nøgurri tru ka yandø tab indigwanba, nøashib karua 
orig kømigwanba nambe utig køn, judíos kømø misaamera chu 
birausreelandøgucha nømui isubigwan nuinuutø pasrikkurri 
nø maig taigwan mørøbelø gømigwan nam waminchib 
ambamig kønrrai, Cristoi munchiweyasig. 6Inchen tru maig 
taigwan mørøbelai utu Jesucristoielø gønrrai wamiiløba 
ñimgucha truyu toga bønrran. 7Ñim mayeelø Romasrø 
warabelø Tius undaarailø, Tiuswei misaamera gønrrai 
wamiilan ka yandø tab indiiba, chi isumgaig tab gøbiiba 
ñimba gønrrai inchar, Tius namui Møskaweinukkurrimba, 
Sefior Jesucristoinukkurrimba arrubigwan. 

Pablo Romasrømay yainrrabna gúi inchib 


8Señor Jesucristogurri nai Tiuswanmerrig ungwa, ungwa 
chinrrab inchar ñim mayeelaimburab. Kaguende ñim ñimui 
isubigwan Cristoinuutø pasra tøgagtigwane chutøgucha tabig 
waminchibelø gøn. 9Pøs nai manrraugurri kerrigu newan isua, nui 
Nusrkawei tru tabig srø wamwan eshkab kusrenanøb, nuiwan na 
marøb pasraig Tiusbe nane asha basran, tru na nøba wamindigube 
managuen pesannamø ñimun isubig kuigwan. 10 Nabe nai Tiuswan 
purugurra” cha, miabig kur, Tius nan inrrain gøben, yandø na 
chinchagøben ñimun ashchab arrumig may gurtrai. 11 Kaguende 
nane ñimun asinrrabna gøtan, Tiusweimburabeløyuigwan 
chitøguen fiimun pirishinrrab, fiim mas mur pønrramig kønrrai, 
12 masken tru ñim lata, na lata namui isubigwan Jesucristoinug 
kanguelarrøtø tøga pønrraitøga nam ambugurri, igurri kufiab 
pønrramig kønrrai. 

13Pøs nabe fiim, nai nunelan, wammøra gønrrai inchar, nabe 
fiimuisrømay ñimun ashchab katø gato attrab isub megaigwan, 
na judios kømeelø katøgan misaamerai utusrø kan ellmarig 
tulishib latawei, ñimui utugucha maitøguen tulishinrrab. 
Inchendø møingatig arrumgaig pasrambuig megabig kur. 14Nabe 
griegosmeran lata, griegos kømø misaameran lata, kusreb 
misaameran lata, chi kusremø misaameran lata ulø basrar Tiuswei 
wamwan eshkab kusrenanamig. 15Inchawei treekkurri ñim 
Romasrø warabelangucha nabe Tiuswei tabig srø wamwan truba 
rruba eshkab kusrenanøg kuim basrar. 


c 


Tiuswei tabig srø wambe kaigyugurri 
wesramig maramburab marøbig køn 


16 Pøs Tiuswei tabig srø wamweimburappe nabe chi kørig 
kui inchib pasrømur, kaguende truibe Tiuswei maramburab 
marøbig køn kaigyugurri wesrailø gønrrai mutøgucha 
Jesucriston kørebigweimbe, judíosmeramerrig, trugurrimbe gato 
griegosmeragucha. 17 Kaguende tru tabig srø wamyu kenamisran 
tru chi kaig marmeelø lataig tabig kørrømisra pønrramig 
Tiusweinukkurri arrubig, truibe isubigwan Cristoinuutø pasra 
pønrraikkurrimba, katø isubigwan nuinuutø pasra pønrramig 
kønrraimba. Tru Tiuswei wamwan pørigu maig taimbala: “Tiusba 

tru mando basramigwan sølgandø treeg tabig basrabiibe nui 
isubigwan Tiusweinug pasra togagúitogato uñchun” daig. 


Maya misaamera kaig mara ponrraig 


18Tiuswei puro rrømbøig namig kobiibe srømbalasrøngurri 
kenamisrøb arrun, tru møguelø larrø rrombgig mariilaim 
balaba, tru sølgandø tabig kømfigwan mariilaim balaba, tru 
treeg sølgandø tabig kømfigwan mariiløtøga tru newan cierton 
tabigwan søtøgatab pønrrabelan. 19Kaguende Tiusweimburabig 
kui asamigwane nømbe tørgandø ashibelø gøn, pøs Tiusbe nøashib 
trunun nømun kenamarig kua. 20Kaguende tru chigurrimbunø 
pirøwan mara pasrøb uraskurri Tiusweimburabigwan tru kaptøga 
nebua asiimeelø, tru managurri managatig nui maramburab 
marøb pasrabiiba, nø trendø Tius køppe, treeg kuibabe tørgandø 
chigúi nebua asamdiig kenamisran tru ng chi mariiloyu. 
Inchawei treekkurriwei chi guemesra gøben “ashmeelo guer’ chib 
ponrramibe chigagon. 

21 Kaguende nømbe Tiuswan nebua ashippe ashendø, Tius kui 
ashabe, Tiuswan lataig tabig inchib tøgagømøwei, mayanguen 
ungwa, ungwa chimøwei inchibelø gøbig kon. Treeg kømøtø, 
nømui isubigube chi purugunrrabgailø isumguengailan isuben, 
nømui chugúinguen mørmubendø isub manrrøbe løstøraig 
kørrømisrig købig køn. 2? Nømbe truba rruba kusrebelø guermab 
inchendø, chugúinguen mørmeelø gørrømisrig købig køn. 23 Tius 
managuen pinønrrabig kømfigwei tru tørguegwalmabigwane møg 
kwawa pinønrrabigwei asrwan tre lataitøwei maramba, illimera 
latailø maramba, pib srøptøga animalmera latailø maramba, pirau 
srala ambub animalmera latailø maramba inchib, øyeeløtøga 
yunømarøbelø gøbig køn. 

24Inchawei treekkurri nømui manrrau møgueløba, 
ishumburmeraba trømbøig marøg købig arrubigu trømbøig marøb 
chinchibgucha warønrrai Tiusbe elatsig køn, nømui asrmeran 
nømasiyaitø larrø rrømbøig marøb gønrrai. 25 Nømbe Tiuswei tru 
newan ciertonig køreigwane lelacha, isa wamindigwan kørewa, 
Tius tru mara pønsrailan køriibala tabig waminchib, truilayasig 
marøbelø gøbig køn, tru chigurrimbunø kønrrai Tius mara 
pønsrøbig, Tius tru managatig mayanguen tabig wamindigwan 
tabig wamindi urasbe. Treeg kønrrun. 

26Inchawei pyeekkurri nømune puro rrømbøig kørikken 
gønrraptiig marøb gønrrai Tiusbe elatsig købig kon, 
ishumburmerabe nømui asrwan møguelan rranamig købigwan 
treeg marmøtø, ishumburmeraasiyaitø trømbøig marøb guebamben. 
27 Katø møgueløbe treetøwei nømui asrtøga ishumburba trendø 
treeg marigwan elacha, kanikkurri kanikkurri trømbøig marøg 
købiitø kan chinsraatø inchib, møgueløbe nøm møgueløasiyaitø 
purø rrømbøig kørikken gønrraptiig marøb guebambig købig køn. 
Nøm treeg trømbøig marøb pønrraimburø nømui asrutøwei nøm 
møra melamigwan utig købig køn. 

28Inchagucha nømbe Tiuswane ni Tius kuitamabguen isug 
kømui inchen, Tiusbe elachiptindig købig køn, nømui isubigwane 
larrø kaig mindiilø tøgagøbashchab chi maramgaigwan marbashib. 
29 Nømbe kalø marøb amrruiløtø netsailø, purø rrømbøig 
marøbelø, pareelø, trurrigu yandø larrø gailø, treelø gøn. Nømbe 
chigurrin gøben pusrkwai asamig køben, misagwan kweecha 
betamelø gøben, kwayam lamelø gøben, isatø may wamincha 
kegørrøsrkamelø gøben, katøganun kaig martrab isumelø gøben, 
trutø netsailø gøn. 30 Katøganuimburab chine wamincha mørøbelø, 
wam gusrupteelø, Tiuswane larrø tsaleelø, møramguenga trømbøig 
wamabelø, purab nørreelø mørørai inchibelø, nømasiitø purab 
nørreelø misrøb waminchibelø, chigurrimbunø kaig maramigwane 
srøitø, srøitø isua wesrubelø, usri møskalan chigucha mørmeelø, 
31 Jarrø chugúi mørmeelø, chi martrab waminchendø ka wamdø 
waminchibelø, manrrøga latailø, mungucha lastima ashmeelø, 
treelø gøn. 32Tru øyeeg marøbeløbe kwamig kønrrai Tius treeg 
nebunrrai mara pasrigwan nømbe ashibelø gøbendø, katøgucha 
nømbe treegwan ka mariitø gønrrab gúindo, katøganelø treeg 
marene, 'øyambe søldøwei maran” chibelø gøn. 


Tiusbe mayeelan maig maramigwan asha martrab pasrainrrun 


1 Inchawei treeg købene, au, ñibe chi guemesra gøben “ashmíig 

kur’ tamibe chigagøn, ni mu gúingucha, ñi katøganun 'øyeeg, 
øyeeg marøbig kon” chib pasrabiibe. Kaguende ñi katøganun 'øyeeg 
marøbig kør chib pasrappe, ñibe fiiasiitøwei kebeñib pasran. Pøs 
katøganun ñi 'øyeeg, øyeeg marobig køn’, chib pasraptøga ñigucha 
treetøwei marøb pasran. 2Inchawei nambe ashibelø guer, tru 
øyeeg marøbelane Tiusbe maig kønrrabigwan treeg kønrrai mara 

basrøppe, tru newan ciertonig maig køben treeg marig kui. 3Au, 

ñi tru katøganelø treeg marøbelan 'øyeeg, øyeeg marøbelø gon' 
chib pasraptoga, ñigucha treetøwei marøb pasrøbendø, fii isuppe, 
¿Tius tru maig kønrrabigwan treeg kønrrai mara pasrigugurri chi 
indiimíig ñigan welulrrurmatirru? 4¿Kabe Tiuswei tru puro tab 
indig tøgagømburab togagúilanba, nø chindingucha tammayig 
kuigwanba, tammay munugubig, munugubig kuigwanba, truilan 
kashchab inchib pasrøtirru, Tiuswei tru purø tab indiibe ñui kaig 
mariilan isua mora, Tiusweimay lliranrrai inchib pasrøben, trunun 
isua ashmøtø? 

SInchendø ñibe ke ñi isuigwandø martrab inchibikkurrimba, 
mas kaig marmønrrab ñui manrrau fi isua mørmuikkurrimba, ñibe 
Tiuswei namig købigwan nui sølgandø maig kønrrabigwan asha 
maram gwalømwei fiuyasiitøwei tunbasrob yan, Tiuswei tru maig 
kønrrabigwan sølgandø asha marig kenamisram gwalømweyasig. 
6Tiusbe møigwandøgucha nøm maig marig køben kanun ganun 
truburg ng maig tranamigwan treeg tranrrun. 7 Managatig øsig 
kømigwan tranrrun Tiusbe, tru managuen elachimø, tabig marobig 
marøb melaigu tru maya nuguen tab indigwanba, tabig kui asha 
tab indigwanba, managuen patsønrrabig kømfigwanba labelane. 
8Inchendg tru nøm maig isuppe, ke treegwandø gønrrai isua 
marøb, tru newan ciertonigwan møra marmøtø, tru sølgandø 
tabigwan møra marmeelaim bala attrun Tiuswei tru purø rrømbøig 
namig købiibe. 9Tru kaig marøbelaimbe muim balatøgucha puro 
rrømbøig chine nebui melamiba, ni mumayguen gomíig isui 
melamiba attrun, judíosmeranmerrig, trugurrimbe judíos kømø 
misaameran. 10Trune mønundøgucha tabig marøbelaimbe tru 
maya nuguen tab indiiba, tabig kui asha tab indiiba, chi isumgaig 
tab gøbiiba kønrrun nømuimbe, judfosmeranmerrig, trugurrimbe 
judíos kømø misaameran. 11 Kaguende Tiusbe muingatøgucha 
wamøtø, lata ashibig køn. 


Tru maig maramigwan martrai Moisés pørig 


12Inchawei maig maramigwan martrai Moisés pørigwan 
chigarmera gua, mutøgucha kaig marøbeløbe tru maig 
maramigwan martrai porigu asha mariilø gømuingucha, pinab 
pinamnuumay amben, katø tru maig maramigwan martrai Moisés 
pørigwan tógarmera gua, kaig marøbeløbe, trube, tru nømui 

porig togagúitowei maig kønrrabigwan asha mariilø gønrrun. 
13Kaguende maig maramigwan martrai porig maig tailan ka 
møratø amoña, Tiuswein gabyu sølgandø tabelø gønrrab gomoto, 
tru maig maramigwan martrai Moisés pørig maig tailan mora 
marøbelø, truilobeguende Tius tabig kørrømariilø gønrrun. 14Pos 
tru judíosmera gømeelø tru maig maramigwan martrai pørig 
chigarguen tru pørig maig martrain chibigwan nømbe ka trendo 
treeg marøb amoñippe, nømbe tru maig maramigwan martrai 
porigwane chigarmerabe gøbendø, nømui mariiløyu tru maig 
martrai karuigwane pøri latailø gobig køn nømashib. 15 Nømbe 
tru maig maramigwan martrai pørigwane nømui manrrau pøri 
lataig tøgar gúin gúi kenamaran. Tru nømui isub kebachib 
pasrabiibe nóm maig kuigwan eshkaben, tru nømui isubiibe, fiibe 
kalo mara basran' dain gúi, kabe “tabig mara basran' dain gúi 
indan. 16Inchen øyeebe tru møguelø nømui manrrau mu asiimíig 
nømuinetø togagúilan Cristo Jesúskurri Tius maig kønrrabigwan 
asha marøb gwaløm treeg kønrrun, Tiuswei tru tabig srø wamwan 
na wamindig maig køben. 


Judiosmeraba, tru maig maramigwan martrai Moisés pøriiba 


17Ni, judío misag cha wamig, tru maig maramigwan martrai 
Moisés pørig maig chibig køben ñibe ke truigwandø guemenda 
basrøwa, “Tiusbe namunwei lawa wesrailø guer’ chib, ñi nuig 
misrøb møg inchib pasrab, 18katø fiibe Tius maig martrai palai 
waigwan nebua ashib, katø tru puro tabigwane ñibe tabigwein 
gør chib, pasrab inchibig kon, kaguende ñibe tru Moisés pørigwan 
kusrenanig kua. 19Nibe tru chi ashmeelø kabgar latailan muba 
ambamigwan ‘nabe sí, pera ibig kurmab” isua basrab, katø 
løstøyuelaimbe ñibe ‘tør gurmab” isub, 20 katø, “chugúi mørmeelan 
maig kuigwan kusrenanøb, ureg latailan kusrenanøb inchibig 
kurmab” isuinrrun, kaguende tru maig maramigwan martrai Moisés 
porigube nebua ashib kusreelanba, tru newan ciertonigwanba maig 
kuigwan newan trendailan ñibe togagua. 21 Ni katøganelanguen 
kusrenanøbig købendø ¿ñiasiitoweimbe kusrennrrab inchimøtirru? 
“Nilamig kømøn” chib, ñi eshkab kusrenanendø, ¿ñigan niløtirru? 
22 Katø “itolulmumig kon” chib, ñi waminchendø, ¿ñigan itøluldirru? 
Nibe taska mari tiusmeran larrø tsaliig købendø, trube, truilø 
pønrrai yau chi pønrrabigwane ¿ñigan nila wesratirru? 23Tru 

maig maramigwan martrai Moisés pørigu ñibe truba nuig misrøb 
waminchib pasrøbendø, ¿tru pørigwandøwei kalø marøb itobunab 
pasraitøga, Tiuswane kaigwan lataig inchib ñigan maig købash 
marøb pasrøtirru? 24 Tiuswei wam maig pørig pasraimbala: 
“Nimgurrindo judíos kømø misaamerabe Tiuswei munchiwan puro 
rrømbøig wamig kon” daig. 

25Pøs ñi circuncisionwan mara togagúibe, tru maig maramigwan 
martrai Moisés pørig maig chibigwan møra mareneguende, 
purugubwei indan. Inchendø tru maig maramigwan martrai 
Moisés pørigwan fi kalø marøb itøbunøbene, tru ñi circuncidawa 
pasrab taibe chi circuncidamuig lataitøwein gøn. 26Inchawei 
tru circuncisionwan marmíikken tru maig maramigwan martrai 
Moisés pørigu maig chibigwan treeg marene ¿circuncidamíig 
kuingucha, Tiuswein gabyube nui misag kui asamig circuncidaweig 
kui lataitøwei kørrømarig kømuitarru? 27 Inchen tru judío gømø 
misag, asru tru circuncidamfig købendø, tru maig maramigwan 
martrai Moisés pørig maig taigwan marøbiibe, ñi, judío, tru Moisés 
pørigwan tøgaig, katøgucha circuncidaweig købendø, tru pørigwan 
kalø marøb itøbunøbene, nø maig uniitøga fiune nøguen fii kalø 
marøptiig kui kørrømartrun. 

28Kan judío gømibe, ka palatø judío gønrrab gømøwei, asru 
ka palato circuncidaweig kuikkurri judío gønrrab gømøwein gøn. 
29Treeg kømøtø, kan cierton judíobe nui umbugurri treeg kon. 
Kato tru circuncisiónwan Espíritu Santogurri manrrau marig køn, 
tru maig maramigu pøriiløgurrin gønrrab gømøtø. Inchen tru 
treeg møwane maya nuguen tabig wamindiibe møguelainukkurrin 
gømøtø, Tiusweinukkurri arrubig kon. 

1Trube, treeg kobene, ¿kan judíoimbe chiyutørre mas tabig 
kerah kan judío gømfigwei lata? ¿Kato tru circuncision 

mariibe chi burugub pasrah? 2Pøs, kan judío gømibe chiyutøgucha 
truba rruba tab gon. Srøtøbe, Tiuswei wamwan nømunwei asha 
marøb tøgagønrraimab isua trana basrig købig køn. 3 Pøs nom 
møiløgøben Tiusba maig pønrramigwan treeg pønrrømuingucha, 
tru nøm Tiusba treeg pønrrømuikkurrindø, Tius nø maig tabig 
kuigwane treeg kømønrrai mana rreeg martrab gø. 4iKah! 
mumaygucha chi treeg kønrraamøn. Treeg kømøtø, Tiusbe no maig 
martrab taigwane isømø, treeg marøbig kon, misaabe mutøgucha 
isapteelo gúingucha. Tiuswei wamwan maig porig pasraimbala: 

“Ni wamindiiløyu sølwan waminchibig kui asig kønrrain gon 
daig. 
Kato ñun 'øyeeg, øyeeg marobig køn’ dainab pasraigu ñibe 
tab puraya webyan” daig. 
5Inchen tru nam sølgandø tabig marmub pønrraibe Tius 
nø sølgandø tabig kuigwane masken tab nebua asig kønrrai 
kenamarene, trube, énambe chi chinrrab gøh? ¿Tru Tius nui namig 
købiitøga namun mora melønrrai marøppe, søl marmíig køptø, treeg 
marig kønrrab gø chindah? (Nabe iigwan trenchippe, møguelø maig 
isubelø gøben, trumay isua rrenchar.) 6iKah! mumaygucha chi treeg 
kønrraamøn. Trube, øyamay gúimbe ¿pirau maya misaameran tru 
maig kønrrabigwan Tiusbe chincha asha martrab gø? 
7Inchen tru nai isa wamindiibe Tiuswei newan ciertonigwane 
masken maya nuguen tabikken gønrrai marendøbe, trube ¿nane 
katøgucha chindimbarre kaig marøptiig kuig mara gørrømarah? 
STrube, øyah chinrrauta (tru møiløgøsrøn namuimburab trømbøig 
waminchib itø amrrubeløma namun ke øyeeg chib pønrrabelø 
gúi marøbelø gøn): “Kaigwan margun cha, tabig attraimbe”. Tru 
trenchibelane møra pønrrønrrai maramig sølwein gøn. 


Tabig sølwan marøbeløbe kanguen mu gaagøn 


9Trube, treeg købene, ¿nam judíosmerabe katøguchi tabelø 
gøbra chindah? ¡Kah! mumaygucha chi treeg kømøn. Kaguende: 
“Judíosmeran lata, judíos komeelan lata, kaibe mayeelanba no 
garub tøga basran” cha. Yandø nambe: “Treeg køn” cha chab 
rrendaig kuig køn. 10Tiuswei wamwan pørigu maig taimbala: 
“Solgando tabiibe ni kan kandøguen mu gawei, 
11 maig kuigwan chi chibig kui mørtrabig muguen gawei, 
Tiuswan isub lanrrabiibe muguen gawein gøn cha. 
12 Mayeeløba peeburabgøba amba, 
møitøgucha chi martrabgaig kailø misrin gøn cha. 
Tabig marøbiibe muguen kaagøn cha, 
ni kan kandøguen mu gaagøn cha. 
13 Nømui mørambe kan kwaig sørin rrabwan kura basri lataig 
køben, 
nømui niløtøgabe may wamincha, isa kegørrøsrkøbelø gøn. 
Nømui trikkalusyube ulmerai venenon muga latailø, treelø 
gøn cha. 

14 Kato nømui trigube kaig nebunrrai trømbø wamamibah, 
larrø busrkwanrraptiig wamamig møbgølig lataibato 
netsailø gøn cha. 
15 Nømbe kweechib, ani lushib luløb pønrramig srømmerabe 
unchaguen tøgar gøn cha. 
16  Nømui amønailøbe purø isumdiig kørrømisra waramig 
kønrraimba, 
chugurringuen gømuielø isuig kørrømisra waramig 
kønrraimba, 
treeg marøbelø gøn cha. 
17 Ambumay imay tab amønamigwane ashmø misaamera gøn 
cha. 
18  Nømbe Tiuswan kørig tøgagømigwane 
ni managuen isumeelø, treelø gøn” cha, 
trenchibig køn. 
19Pøs nambe ashibelø guer, tru maig maramigwan martrai Moisés 
pøriibe tru pørig maig chiben truigwan marøb melabelaimburab 
waminchibig kui, mumeratøgucha chi chinchab gaima pønrramig 
kønrraimba, katø Tiuswei merrab pirau maya misaamera kerriguba 
nømui chi mariilan eshkab pønrramig kønrraimba. 20 Kaguende tru 
maig maramigwan martrai Moisés pørig maig chibig køben trunun 
marikkurri Tiuswei merrab chi kaig marmíig lataig munguen tabig 
kørrømarig kønrraamøn. Treeg kømøtø, tru pøriibe nambe kaig 
marøbelø gúi trunun kenamarøb pasran. 


Kaigyugurri webambamibe isubigwan 
Jesucristoinug pasra togagúikkurrin gon 


21 Inchen mgimbe tru chi kaig marmeelø lataig tabig kørrømisra 
pønrramig kønrrai marøbig Tiuswei yandø kenamisrin gøn, tru 
maig maramigwan martrai Moisés pøriiba chi asamikkaig, Tius 
maig karuigwan tru eshkabeløba, katø tru maig maramigwan 
martrai Moisés pøriguba, tru truigweimburab maig wamindig 
køben, treeg. 22Iig tru chi kaig marmeelø lataig tabig kørrømisra 
pønrramig kønrrai marig Tiusweimbe, isubigwan Jesucristoinug 
pasra pønrraikkurri arrubig køn mayeelø nun kørebelaimbe, 
mungucha nøørø marøb kandarøtø inchimø. 23 Kaguende mayeeløba 
kaig mara, Tiuswei tørguegwalmabigwane chincha nebumøn. 
24Incha tru chi kailø gømeelø lataig tabig pønrramig keta traniibe 

Tius ka yandø tab indikkurrin gøn, Cristo Jesúskurri Tiusweyelø 
gønrrai wesruilø gúikkurri. 25Tiusbe Cristone kan animal gweecha 
tranøb lataitøwei marig køn, Cristoi ani lusinug nømui isubigwan 
pasrikkurri misag kaig mariilan Tius ulø baymumig kønrrai. Øyeeg 
marøppe, Tius nui tru sølgandø tabigwan ashchai kenamaran, 
kaguende tammay muniirabig køptø, tru merrabwan kaig mariilane 
chi ulø baymønrrab pesannawa. 26 Nøbe øyeeg marøppe, tru møi 
øyan gwaløm nui sølgandø tabigwan kenamartrab indig køn. Katø 
nøbe isubigwan Jesúsweinug pasrøbigwane chi kaig komíig lataig 
tabig kørrømisrtrai marøbig køn. 

27 Trube, treeg købene, ¿chiyu møg inchib pønrrønrrerah? Pos 
treeg indamibe yandø patsan. Trube, ¿trunune mumay martrai 
pasriitøga patsøga basrah? ¿Chigoben tabig mariiløtøga gonrrab go 
chindah? Kah, treeg kømøtø, truibe isubigwan Cristoinug pasrtrai 
indiitøga patsøgan. 28Pgs nambe øyamay gon chibrren bønrrer, tru 
chi kaig komíig lataig tabig pasramibe isubigwan Cristoinug pasra 
togagúikkurrin gon cha, tru maig maramigwan martrai pørigu 
truilan mariilogurrin gønrrab gomoto. 

29 ¿Kabe Tiusbe judfosmerayasiitø Tius kønrrab gø chindah? 
éNøbe judíos komo misaameraingucha Tius kømuitarru? ¡Pos 
yamba treegwein gømuitarru! Judíos kømø misaameraingucha 
nøbe Tius køn. 30 Kaguende Tiusbe nøtø kandø gon, isubigwan 
nuinug pasrikkurri judíosmera, tru asru circuncidawarmeran 
chi kailø gømeelø lataig tabig pønrramig marøb, katø judíos 
kømeelø, tru asru circuncidawa gømeelangucha nømui isubigwan 
nuinug pasrikkurri chi kaig kømeelø lataig tabig pønrramig 
marøb inchibig. 31 Pøs treeg købene, ¿isubigwan Tiusweinug 
pasra tøgagiitøga tru maig maramigwan martrai pørigwane 
chigucha gømfig mara kørrømartrautah? iKah! mumaygucha chi 
treeg kønrraamøn. Masken nambe tru maig maramigwan martrai 
pørigwane maig købiibe, treeg kønrrai inchib pønrrer. 


Abraham isubigwan Tiusweinug pasrikkurri Tiuswei 
merrab chi kaig komíig lataig kørrømarig 
1Treeg købene, ¿nam judíosmerai tru merrabsrg namui 
kglli misag Abrahambe chi wetørraig køn, chinrrab? 2Pøs 
Abraham chigoben tabig mariitøga chi kaig komíig lataig tabig 
pasramig kuig kuimbe, møg inchib waminchib pasramig kobwei 

inchibsruinrrun, inchendø Tiuswei merrab gømøtø. 3¿Tiuswei 
wamwan porigube mandos chibig køh?: “Abrahambe Tiuswan 
køreben, treekkurri nune Tiusbe chi kaig kømfig lataig, tabig 
treeg asha pasrig køn” cha, trenchibig køn. 4Pøs møikkøben kan 
chigøben marenma, truburø traniibe keta rranig kømøtø, nui 
marimburø tranamigwan tranig, treeg kon. 5Inchen Tiusba tab 
pønrrønrrab chi marmuindøgucha, tru kaigwan chi kaig komíig 
lataig tabig kørrømarøb Tiuswan kørebene, tru nui isubigwan 
nuinug pasrigwane Tiusbe sølgandø tabig kui asan. 6Davidbe gatø 
treetøwein daig køn: “Maya nuguen tab gúig køn cha, kan møg nui 
tabig mariiløgurrin gømøtø, Tius ka yandø chi kaig kømfig lataig 
tabig treeg asha treeg kørrømarinabigweimbe.” 7 Øyah chib: 
“Mayanguen tab gúilo gøn cha, 
kaig mariilan Tius nømun chigucha chi ulø baymønrrab 
pesannab, 
katø nømui kaig mariilan chi isua ashmø kasra 
kørrømarinabelaimbe. 
8 Mayanguen tab gúig køn cha, 
Sefior nui kaig marigwan trunun isua ashmøtø, Sefior 
kagøbasinab møøbe.” 
9Inchen iig tru mayanguen tab gøbiibe 
écircuncidawarmeraindø gønrrab gø chindah, kabe 
circuncidameelaingucha gønrrab gø chindah? Pøs nambe 
trendaig kuig køn: *Abrahambe isubigwan Tiusweinuutø 
pasra togagúikkurri nune Tiusbe chi kaig komíig lataig 
tabig treeg asha pasrig kuig køn” cha. 10Inchen ¿tru treeg 
mara kørrømarøb urasbe nøbe maig uñen gúig køh? ¿Nøbe 
circuncidaweig køben gúig køh, kabe circuncidamíig srø gøben 
gúig kø chindah? Nøbe circuncidaweig køben gømøtø, ngbe 
circuncidamiig srø gøbenbatøsrøwei treeg kørrømarig kuig 
køn. 11Inchen Abrahambe tru isubigwan Tiusweinuutø pasra 
togagúikkurri chi kaig komíig lataig tabig treeg asha kørrømari 
wendøsrø, truigweimburab tru circuncisiónwane kan siñal, kan 
sello lataig utig køn. Treekkurri Abrahambe circuncidameelø 
mayeelø Tiuswan kørebelaimbe nøbe møskain gøn, nømgucha 
kaig kømeelø lataig tabig treeg asiilø gømig kønrrai. 12Katø 
Abrahambe tru circuncidailaingucha møskain gøn, tru treegwan 
ka mariitø gømøtø, tru namui møskai Abraham circuncidamíig 

køppatøsrøwei nui isubigwan Tiusweinuutø tøga unigu 
truwandøwei trappunabelaimbe. 


Tius nø martrab kørrømisriibe isubigwan 
nuinuutø togagúikkurri utønrrun 


13Kaguende Tius tru treeg trannrrab cha kørrømisrigwan 
Abrahamwanba, nuinukkurri karrab misaameranba pirøwan 
ketig utønrrun chib urasbe, tru maig maramigwan martrai pøra 
wesruitøga tranmøtø, no isubigwan Tiusweinuutø pasra togagúigu 
chi kaig komíig lataig no treeg kuigu tranig køn. 14Kaguen tru 
keta trannrrab misrigwan utønrrabeløbe tru maig maramigwan 
martrai pørig maig taigwan marøbelø, truiløtø gúig kuimbe, trube, 
tru isubigwan Tiusweinug pasra togagúibe chi tøgagømuinguenig 
køben, katø tru treeg trannrrab cha kørrømisrikkucha ka 
treeg martrab taitø burebsruinrrun. 15 Pøs kaguende tru maig 
maramigwan martrai pøriibe Tiuswei trømbøig namig købigwan 
tøgaig arrubig køn mørmeelaim balabe. Inchen tru maig 
maramigwan martrai pøra wesruig chiganuube, kalø marøb 
itubunab gømikkucha chigagøn. 

16Inchawei Tius tru treeg trannrrab cha kørrømisriibe 
misaamera nømui isubigwan Tiusweinug pasrikkurri arrubig 
køn, truibe Tiuswei tru ka yandø ketig kønrrai. Incha tru 
Abrahamweinukkurri amrrub misaamerai mayeelaimba maig 
marigwane mu kønøgamgaig treeg marig kørrømisrtrain 
gúig køn. Tru maig maramigwan martrai pørig maig taigwan 
marøbelaindø gømøtø, tru isubigwan Tiusweinuutø pasrig 
Abraham togagúigwandowei tøgarweimbe nømuingucha kønrrai. 
Inchawei Abrahambe Tiusweimburabigu nam mayeelai møskain 
gon. 17 Tiuswei wamyu maig chibig pørig pasraimbala: “Truba 
yambalø peesrøn, beesrø warønrrab misaamerai fiune møskain 
gønrrai marar” taig. Tru Abraham kørewa basraig Tiuswein 
gabyube Abrahambe namui møskain gøben, tru Tiusbe kwailan 
øsiirangarub, chi marig kaabendø, chabguen marig pønrrai lataig 
wamabig, treeg Tius køn. 

18Chi treeg kønrraitamab isua muniiramig chigagúingucha, 
Abrahambe kørewa, muniirab megaig køn. Treekkurri truba 
yambalø peesrøn, beesrø warønrrab misaamerai møskai misrig 
køn, Tius øyah taimbala: *Nuinukkurri karrab misaabe øyeeg 

nørrø gønrrun” daig. 19 Abrahambe isubigwan Tiusweinug 
pasra togagúigube treeg kømuptinchaitamab nui asrwan isua, 
kullaaramuig køn, nøbe yandø kwai lataig kuinaindøgucha. 
Kaguende nøbe yandø cien afios lutauig købig køn. Katø Saragucha 
ureg tøgagømibe kwai lataitøwein gøbig køn. 20 Øyeeg køben 
Tius tru treeg martrab cha kørrømisrigwane Abrahambe treeg 
kømuptinchaitamab isumuig køn. Treeg kømøtø, nui isubigwan 
nø Tiusweinuutø pasra togagúibe masken mur basrønrrai 
marig pasrøwa, Tiusweyasig maya nuguen tabig marøbig køn. 
21 Abrahambe treeg kønrrab gúi newan isua basrabig kon, Tius 
treeg martrab cha kørrømisrigwane maramburab maramigwan 
toga Tius kui. 22Incha nui isubigwan Tiusweinug pasrikkurri 
Tiusbe Abrahamwane chi kaig komíig lataig tabig kui asha utig 
kon. 

23Inchen tru: “Chi kaig komíig lataig tabig kui asha utig 
køn” cha poriibe Abrahamweyasiito gømøtø, 24namuyasikkucha 
toga børa basrig køn, tru nam chi kaig kømeelø lataig tabig kui 
asha Tius utiilø gønrrabelaimbe, tru namui Señor Jesucriston 
kwailai utugurri katøle psiirangarub Tiuswan nam kørebelaimbe. 
25Cristobe namui kaig mariilaimburø kwanrrai tranig kua, katø 
nune gatøle øsiirangaruig køn, Tius namun chi kaig kømeelø lataig 
tab gúi asiilø gønrrai. 


Kaig marig chigar gønrrai yandø tabig kørrømarig 


5 1Inchawei isubigwan Cristoinug pasra bønrraikkurri chi kailo 
gømeelø lataig tabig pønrramig kua, Tiusba chi isumgaig 
tab ponrramigwan togaguer, Señor Jesucristogurri. 2Pøs katø 
nambe nøgurri namui isubigwan nuinuuto pasriitøga øyeeg 
tru ka yandø tabig tranigu kebamba, truyu pønrrøwa, Tiuswei 
tørguegwalmabigwan namgucha tøgagønrrab, treegwan isua 
muniirab tab gúi mørøb pønrrer. 3Incha øyeetø gømøtø, namun 
chigøben isumdiig nebuben, katø nambe mayanguen tab gúi 
kasraarabelø guer, kaguen tru chigøben isumdiig nebui pønrramig 
arrubiibe maig kuingucha tammay melam gusremig arruben, 
4tru maig kuingucha melabig melaigugurri arrubiibe, chine pub 
arrubigu chi gømui lataig pønrrabelø gømig arruben, tru treeg chi 
gømui lataig pønrrabelø gúigyugurri arrubiibe, tru tøgagømigwane 
yandø tøgaguen bønrrermab isua bønrramig arrubig kui isubelø 

gúig køppe. 5Inchen nam tru tøgaguermab isua munig melaibe, 
treeg kømuptincha namun ka isuindø bønrramig kønrrai 
kørrømartrabig kømøn. Kaguende Tiusbe namui manrrøwan nui 
undag købiitøga netsøgana basrig køn, Espíritu Santon namun 
tøgagønrrai tranikkurri. 

6Pøs nambe chigucha chi martrabgailø bønrrøben, Cristobe 
kailayasig kwaig kon, yandø ke treeg maramig puben. 7 Tabig 
sølgandø uñib møweimburø kan mugøben ng purøbasramisra 
kwanrrab indamibe purø murig køn, ke kan larrø tabig marøb 
møweimburøgan pøs kan mube nø purøbasramisra kwanrrab 
pasramisrøbwei inchibsruitarru gøben. STrune Tiusbe nui 
undag købig namuyasig togagúigwan øyeeg marigu kenamaran, 
nam kaig marøbelø gøbenbatøsrøwei, Cristo namuimburø nø 
purøbasramisra kwaigu. ?Møimbe yandø Señor Jesúscristoi 
ani lusiittøga nam chi kaig kømeelø lataig tabig pønrraig køppe, 
møimbeguende Tiuswei trømbøig namig købig namuim bala 
attrabig pasrabigwan Cristogurri treeg pumønrrai mariilø 
gømønrrun. 10Pøs nam Tiuswan ashig kømui inchib pønrrab 
urassrøweinguen, nui Nusrkai kwaikkurri Tiusba tammay 
tabig kørrømisra pønrramig kønrrai mariilø gúig koppe, 
møimbeguende, yandø nam nøba tabig kørrømisra pønrrønrrai 
mariiløbe, nambe kaigyugurri wesrailø gømønrrun Nusrkai øsig 
kuikkurri. 11 Incha gato ¡ito gømøtø, nambe Tiusweinug maya 
nuguen kasrag bønrrer namui Sefior Jesucristogurri. Pøs nøgurri 
nambe Tiusba tru tammay tabig kørrømisra pønrramigwan 
møimbe utig kuig køn. 


Adånweiwanba, Cristoiwanba waminchibig 


12Pøs kaig mariima kan møkkurrindø yu pirau kebarruben, 
kwamibe tru kaig marikkurri arrig købene, øyeetøwei tru 
kwamibe maya misagwan puraarrub arrig køn, kaguende 
mayeeløba kaig marig kua. 13Tru maig maramigwan martrai pørig 
chigaabenbatøwei, kaig mariibe yu piraube pasrabguen indig 
køn. Inchendø tru maig maramigwan martrai pørig kaabene, kaig 
marigwangucha chi isua asamig kaabig køn. 14Treeg kuindøgucha, 
tru kwamibe Adån tsub urassrøngurri Moiséskatig mayeelaim bala 
basrøben, mayeelanba kwamig arrig køn, Tius karua basrigwan 
kalø marøb itøbunab Adån mari lataitøwei marigwan marmeelaim 

balaguen. Adánbe tru wendau attrabigweimbe tre lataitowein gúig 
køn. 

15Inchendø Tius nø keta traniiba, tru karua pasrigwan Adán 
kaig marøb itøbuniibabe treetøwein gømøtø, peg køn. Kaguende 
Tius karua basrigwan kan møg kalø marøb itøbunikkurrindø 
misag truba nørrø kwamima gúibe, treetøguen gømø, Tiuswei tru 
ka yandø tab indiibe misag nørrø bønrrabelaim bala arrumburab 
arrig køn, tru Jesucristo kan møweinukkurrindø ka yandø keta 
tranig arrubig. 16Inchagucha Tius tru keta traniibe, tru kan 
møøtø kaig marigugurri arrubig lataig kømøtø gøn. Kaguende 
tru kaig marimburø maig kønrrabigwan asha mariilø bønrramig 
arrubiibe, kanbalø kalø marikkurrindø arrua, misagwan kailø gúi 
kørrømara pønsrailø gømigwan tøgaig arrig køn. Trune Tius tru 
ketiibe møguelø purø nørrø kalø mara bønrrøben, treekkurri arrua, 
Tiuswein gabyu nam chi kaig kømeelø lataig tabig pønrramig 
kønrrai mariilø gømigwan tøgaig arrig køn. 17 Pøs Tius tru karua 
basrigwan kan møg, nøtø kaig marøb itøbunikkurrindø maya 
misagweim bala tru kwamig nø garub pasrønrraima, tru kan 
møøtø øyeeg mariibe, treetøguen gømøtø, tru Jesucristo, nø kan 
møkkurrindø nøm øsig kuigube chigurrimbunø arrubigwan nom 
kanawa puraambub amrrun, tru Tiuswei nørrø ka yandø tab 
indigwanba, tru chi kaig kømfig lataig kømig ketigwanba Tius 
tranig utabelø. 

18Pgs Tius karua basrigwan kan møg kanbalø kaig marøb 
itøbunikkurrindø maya misaameran møra pønrrønrrai pønsrailø 
gømima gúibe, katø treetøwei kan møg kanbalø sølgandø tabig 
mariitøgatø maya misaameran tru chi kaig kømeelø lataig tabig 
kørrømisramigwan maran, truibe nømuyasig øsig kømigwan 
tøgaig arrubig. 19 Kaguende kan møøtø maig karuigwan møra 
marmuikkurrindø misaamera truba nørrø kaig marøbelø gønrrai 
mara kørrømariibe, katø treetøwei kan møøtø tru maig karuigwan 
møra mariibe truba nørrø chigucha chi kaig kømeelø lataig tabig 
kørrømariilø gønrrun. 

20Tru maig maramigwan martrai pøriibe tabigwane tabig kui 
ashchaimba, kaig marigwane kaig kui ashchaimba asøskønrrab 
kebarrubene, tru kaig marøb itøbunab gømibe masken nurab 
larrøbitsig køn. Tru kaig marig mas larrøbichib nurabene, Tiuswei 
tru ka yandø tab indiibe treetøguen gømø, purab nuikken 

nurab larrobitsig køn. 21 Inchawei tru kaig mariibe misagwan 
Tiusweinukkurri tarømara, kwamigumay srua ib truig kerriguwan 
nø garub pasrab lataitøwei, tru ka yandø tab indikkucha tru 
sølgandø tabig mariitoga kerriguwan nø garub pasrønrrain gúig 
køn, managatig øsig kømigwan togaig Jesucristo namui Señorgurri. 


Kaig marob melaigugurri yandø wesrailo 


1Trube, treeg købene, émandø chinrrab? ¿Tiuswei tru ka yandø 

tab indig mas nurab larrøbichib attraimbe, trube, kabe kaig 
maramigwan marøbig martrab gøh? 2iKah! mumaygucha chi treeg 
kønrraamøn. Kaguende nam kaig maramigweimburappe yandø 
kwailøbe tru kaig maramigu gatøgucha chincha øsig bønrrønrrab. 
3 Kabe ñimbe ashmeelø gøtirru, nam mayeelø Cristo Jesúswei 
munchiyu piu umbu ulsrøbeløbe, tru nø kwaigu namgucha nøba 
kanguegøtø no gwab lataitøwei mara bønrrain gúi? 4Kaguende 
nambe piu umbu ulsraitøga noba kanguegoto søri latailo gúig kon, 

no kwaigu namgucha kwanrrab, Møskawei tørguegwalmabiitøga 
kwabelai utugurri Cristo gatøle øsiirawa kurrab lataitøwei, 
namgucha katøgan srøig peemay øsig amønamigwan tøgagønrrab. 

5Cristo kwaiguma trakkandø kanbalatø nam nøba pønrrain 
guabe, treetøwei nø øsiirawa kurrigugucha nambe øsiirawa 
pønrramig kønrrun. 6Kaguende nambe ashibelø guer, tru nam 
trendø kaigwan tøga gal-laig tru køllig namui umbu pasrabigwane 
Griston tru kurusyu mesrøben, tøga mesrøb lataig marigwan, tru 
namui umbu kaig martrai isungarubigwan pinisaig kønrrai, nam 
kaig maramigutø melabig melamig kømønrrai. 7 Kaguende yandø 
kwabiibe, treeg kaig marøb megamigugurrimbe treeg marmønrrab 
webya basran. 8Pøs namgucha Cristoba kanguegøtø kwab lataitøwei 
marabe, katø nøba øsig burramigwangucha purramig kønrrab gúi 
isua bønrrer. 9Kaguende nambe ashibelø guer, Cristobe kwabelai 
utugurri katøle øsiirawa, yandø kurrikkurrimbe katøbe yandø mana 
kwamønrrabig køben, tru kwangarub pasrabiibe yandø nune katøbe 
chigucha martrab gaimanrrab gúi. 10Cristobe kwappe, tru kaig 
marigweimburab kan bijitø managatigweyasig kwawa, katø møi 
øsig wappe, Tiusweyasig øsig wan. 11 Inchawei treetøwei ñimbe kaig 
maramigweimburappe yandø kaig marmønrrab kwailø guermab 
isua bønrray. Inchendø Tiusweyasiibe Cristo Jesúsba kanbalatø 
pønrraikkurri øsiguelø guermab isuague. 

12Trube, treeg købene, tru kaig maringarub pasrabig tru ñimui 
patsønrrab asru ng garub pasrønrrain gømøtø gúig, tru kaig marøg 
købig arrubigwan ñim tru gúindø maramig kømønrrai. 13 Katø 
ñimui asru tasiimera, srøbmera, øyeelø chine togagúilan kaig 
maramigweyasig trannrrab inchib pønrrømøtay. Treeg komoto, 
masken ñimbe kwailø latailø gua, katøle psiirawa latailøsun 
Tiusweyasig trannrrab inchib, fiimui asru chi pønrrabigwane 
trurrawa sølgandø tabig marøb gømigweyasig trannrrab inday. 
14Pøs tru kaig mariibe fiimune yandø nø garub pasrømønrrun. 
Kaguende yandø fiimbe tru maig maramigwan martrai pørig truig 
karuig melømøtø, Tius nø ka yandø tab indig truig karuin bønrran. 


Møimbe yandø kaigwan gømø, tabig 
maramigwan marøb melabelø. 


152Trube, treeg købene, mando inchab? ¿Tru maig maramigwan 
martrai pgrig truig karuig melømøtø, Tiuswei tru ka yando tab indig 

karuig pønrraig køppe, kabe kaigwan marøb gønrrab gøh? ¡Kah! 
mumaygucha chi treeg kønrraamøn. 163 Ashmeelø gøtirru, ñimma 
mungøben nø maig karuben treeg karui mørøb melørrumøn cha 
melamisrabe, nø maig karuben fiim møra marøb melai møwaimbe nø 
karuindiig melamig købig kuin gúi? Pos, tru kaig maramig no garub 
tøga basraibe kwamigumay srua iben, Tius maig karuigwan møra 
marig truig karub tøga basraibe Tiusba tab pønrramigumay srua ibig 
køn. 17 Inchendø Tiuswan mayanguen ungwa, ungwa chinrrab. Pøs 
fiimbe merrappe tru kaig marig karuindø melabelø guagucha, tru 
tabig kusrenanigwan fiim maig utig køben, treeg marøb gømigu 
pønrramisra, ñimui manrraugurri newan isua treegwan møra marig 
køn. 18Nimbe kaig marigugurri yandø wesrailø gua, møimbe fiimbe 
tru sølgandø tabigweyasig karuindø melønrrabelø misrin gøn. 

19Nabe waminchippe, misaamera wamindimay waminchar, 
kaguen ñim misaamera gúig køppe, isuigu kullaguelø gúimba. Pøs 
tru merrabwanma fiimui asru tasiimera, srøbmera øyeelø chine 
togagúilan køsøngønrraptiigweyasig treegwandø, treegwandø 
gatoguchinguen, gatøguchinguen trømbøig marøb gømima gúibe. 
Møimbe treetøwei fiimui asru chine pønrrabigwan tru sølgandø 
tabig marøb gømigweyasig treegwandø marøb gømig trannrrab 
inday, flimuyasiitøwei Tiusweindø tarømarig pønrramig kønrrai. 

20Pøs tru ñim kaig maramigu trutø rrutø marøb gøb urasma 
tru sølgandø tabig maramig ñimun truig ng garuimfig amoñibelo 
gúig kon. 21 ¿Inchen tru kaig marigugurrimbe tabiibe chi 
wesrawa bønrrøgue? Moi yambalasrombe ñimune kørikken gúim 
bønrramitø gon. Pøs truibe srabebe ka kwamitøwei srua arrubig 
køn. 22Trune møimbe ñimun kaig marøb melaigugurri yandø 
wesrailø, Tius karuindø melabelø misrikkurrimbe, Tiusweyasiitø 
tarømarig bønrramig tøgagøn. Inchen truikkurri arrubiibe tru 
managatig øsig kømig, truig kon. 23Kaguende kaig mariibe tru 
kaigwan marimburo nø tranøppe, kwamigwane rranan. Trune 
Tius keta rraniibe managatig øsig kømig, truig køn, namui Señor 
Jesucristoba kanbalatø pønrraigu. 


Kasharawarmera maig køben, treetøwein gøn cha wamindig 


7 1 Nai nunelø, tru maig maramigwan martrai karuigwan 
ashibelan nabe waminchar. ¿Nimbe ashmeelø gøtirru, tru maig 
maramigwan martrai karuibe kan møwane øsig unamnegatiitø nø 

toga basrabig kui? 2Kaguen kan kasharawa ishuwanma tru maig 
maramigwan martrai pasriibe keeba nøørø gønrrain gømø, kandø 
mara tøgagøn keg øsig wamnegatiibe. Inchendø yandø keg kwabene, 
tru pørig nui keeba nøørø gønrrain gømø, mara kørrømarig 
købigwane nøbe yandø truburappe chi asamikkaig kørrømisran. 
3Inchawei keg øsig wamne, katøgan møøba kasharabene, truigwane 
‘kewan itøluløptø ishug kør cha, nune treeg wamig kørrømisrtrun. 
Inchen nui keg kwabeneguende, tru maig maramigwan pasrig 
nui keeba nøørø gønrrain gømø, kørrømarig købigwane, yandø 
nøbe truburappe, chi asamikkaig kørrømisran. Katøgan møøba ya, 
kasharaingucha, yandø kewan itøluløptø ishug kønrraamøn. 

4Katø treetøwei ñim, nai nuneløgucha, Cristoi asruelø 
gúikkurri tru maig maramigwan martrai porigweimburappe 
fiimbe yandø kwai latailo kørrømisrig kuig kon, tru katoganwei 
misra pønrrønrrab, Cristo tru kwailai utugurri øsiirabigwei, 
nam øyamay Tiusweyasig tabig marøbelø gønrrab. 5Kaguende 
trendø kaig marøb asr namun nø garuim bønrrab urasbe, tru 
maig maramigwan martrai Moisés pørigu kaigwan marmønrrai 
tru mera basriibe namune kaigwan martrab isunrrai masken 
kiagasrønanen, tru kaig marøg købiibe namui asru marøb 
pasrabig køn, namun øyamay kwamigumay srua inrrabigweyasig 
marøbelø gønrrai marøb. 6Inchendø møimbe tru Moisés pørig nø 
garub togagúigweimburappe nambe yandø kwaikkurri, nambe 
truigweimburappe chi asamikkar gørrømisrig køn, Espfritu 
Santoinug peemay øsig kømig srøizhigu nam Tiusweyasig marøb 
melamig kønrrai, tru maig maramigwan martrai merrabsrø køllin 
børigu gomoto. 


Tabigwan martrab inchen kaigwan martrai 
inchibig namui umbu pasrabig 


7 ¿Trube, treeg købene, mando chinrrab? ¿Tru maig maramigwan 
martrai pøriibe kaig marøbig kønrrab gø chindah? ¡Kah! 
mumaygucha chi treeg kønrraamøn. Kaguende tru martrai 
porig kømuimbe, kaig mariibe maig købig kuin gúi nabe nebua 
ashmubsrubrainrrun. Pøs tru maig maramigwan martrai 
porig: “Mendaigweiwane chull asamig kømøn” cha, trenchimuig 
kuimbe, trube, tru mendaigweiwan chull asamibe kalo gøbig 
kuig nabe nebua ashmubsrubrainrrun. 8Inchen kaig maramibe 

tru øyeeg marmønrrai karua basrinug nø guelula, basramisra, 
nane chigurrimbunø chull ashib pasramig kønrrai nane masken 
isunrrai kiagasrønanig køn. Kaguende tru maig maramigwan 
martrai porig chi gaabene, tru kaig mariibe chi martrabgaig, 
kwaig lataig køn. “Tru maig maramigwan martrai porig maig 
maringaruigwan merrabsrø chigaig køppatøbe, nabe øsiguig købig 
kur. Inchen tru maig maramigwan martrai pasrig arrubene, tru 
kaig maramibe nainuube ke øsiirab lata inchen, nabe kwai lataig 
kørrømisrinabig køn. 10Pøs tru maig maramigwan martrai pøriibe 
tru øsig kømigumay pera inrrabig kuig købendøbe, nane masken 
kwamikken gønrrai marøptinndan. 11 Inchen kaig maramibe tru 
maig maramigwan martrai pasrinug nø guelula, basramisra, nane 
purø may guebenøsrka, tru karua basriitøga nane kwaig lataig 
mara, Tiusweinukkurri tarømartan. 

12Inchawei tru maig maramigwan martrai pøriibe newan tabig 
køben, katø tru martrai karua pasriibe newan tabig, sølgandø 
maig maramigwan marøbig, tabig kon. 13 dTrube, tru treeg tabig 
købendøbe nane kwamig kønrrai marøb pasra chindah? iKah! 
mumaygucha chi treeg kømøn. Treeg kømøtø, tru kaig mariibe 
tru tabig martrai pørigwan nø merrarrawa marøb pasraitøga nane 
kwanrrai mara, øyamay kaig mariibe kaig marigwein gøbig kuin 
gúi ashchai kenamarig kon. Inchen tru maig maramigwan martrai 
pasriibe tru kaig marigwane newan kaig købig kui kenamaran. 


Møøbe kullaguig køn 


14Pøs tru maig maramigwan martrai pøriibe Tiuswei newan 
tabigweimburabigwan nambe asamig køben, trune nabe asr 
mumay srua iben treeg kuinawa, trumay isumøtø, kaig marigu 
trunundø, rrunundø marøb meganrrai yani lataig kur. 15 Pøs 
natøweinguen na marøb pasraigwane ni mandø gúinguen 
mørmuinatan. Kaguende na marinrrabna indigwane marmubendø, 
tru tsalø gømdiig na marmønrrab isuigwane, trube, marøptø 
marinabig køn. 16 Pøs tru nai isub kebachibigu kalø gúi mørendø, 
na trunun marøptø marinaig købene, trube, tru maig maramigwan 
martrai pøriibe chi kaig kømøtø, nabe truigwane tabig kui asha 
basrar. 17 Pøs treeg købene, tru treeg kaig marigwane yandø narre 
marøb pasrømøtø, tru nainug kaig martrai inchib pasrabig, truirre 
marøb pasran. 18Pøs Tiusba gømfibe trendø na kaig kuinaigube 

chigucha tabiibe pasrømuin gúi ashar nabe. Kaguende tabigwan 
nabe martrappe isuinabendø, truigwane martrappe kaimainatan. 
19Pøs tru na mariibe tru tabig martrab isuigwan marmøtø, 
tru kaigwan marmønrrurmab isuigwane marøptø marinatan. 
20 Inchawei tru na marmuinrrabna indigwan na mariibe, narre 
marig kømøtø, nainug kaig martrai inchib pasrabig, truirre marøb 
pasran. 

21 Inchawei nainug kaig martrai inchib pasrabig købig kuin 
gúi nebua ashar, nabe tabigwan martrab indingucha, tru kaig 
maramibe nainuube nømerrig, nømerrig basrabig kuin gúi. 
22Kaguende nabe nai umbube truba rruba tab gúi mørøb kasraarar 
tru maig maramigwan martrai Tius pasrigu kaigwane marmub, 
tabigwane marøb indamigwan nebua asha. 23 Inchendø nai asru 
tasiimera, srøbmera øyeeg chine pønrrabigu øyeegwan martrai 
inchibig katøgan nuin gúi nainug kaig maringarub pasrabig kuin 
gúi ashar, tru nai turtrawa isuigu maringarub pasrabig tabig 
karuigwane marmønrraingøba inchib pasrabiiba kwayab, tru nai 
asru chine pønrrabigu kaig maringarub pasrabig, truig køn, tru 
nan iløsrka meganrrai nø merrarrawa srua ibig. 

24¡Karrengucha gúita kan na waachawane! ¿I tru kaig 
maringarub pasrabig kwamigumay srua ibigugurrimbe nane 
mu wesranrrerah? 25 iPøs Tiuswan mayanguen ungwa, ungwa 
char, namui Señor Jesucristogurri nan wesranrrab gúi! Inchawei 
natøweinguen nai turyu isuitogabe Tius martrai karua pasrigu isub 
megainabendø, tru na trendø kaig kuinaitogabe kaig martrai karua 
basrigu marøb megainatan. 


Tiuswei Espíritu maig kønrrain gøben amøfiibeløbe 
yandø tabigu webamba bønrran. 


1Inchawei møimbe Cristo Jesúsba kanbalatø pønrrabelaimbe 
mora melønrrai maramibe yandø chigaagøn. 2Kaguende 
Espíritu tru martrai karua pasrig øsig kømig Cristo Jesúsweinug 
pasrabiibe, tru kaig marøbig kønrrai indamba, kwamig kønrrai 
indamba tru martrai karua pasrig treeg inchibigugurri nane 
wesruig kon. 3Kaguende tru maig maramigwan martrai Moisés 
poriibe truburab martrab gaimaigwan Tiusbe marig køn, pos 
tru poriibe yandø truburab martrabgaig køben, tru namui 
trendø kaig kuinaigu truikkurri. Inchen Tiusbe nui trag Nusrkai 

managuen kaig marmíigwan kan kaig marøb møg kui lataig, 
kaig mariilaimburø kwanrrai øra, øyamay tru kaig marøb gømig 
namuinug maringarub pasrabigwane chinchaingaig kørrømara 
basran, 4tru maig maramigwan martrai pørigu sølgandø maig 
marøb gømigwan karuilø namuinug marig kørrømisrtrai, tru 
namui trendø kaig kuinaigu marøb amønainug kømøtø, tru 
Espíritu Santo maig kønrrain gøben marøb amøfiibelainug. 

STru trendø kaig kuinaigu treegwan marøb amøfiibeløbe, ka 
truburabigwandø isuben, trune tru Espíritu Santo maig amoñinrrai 
inchen treegwan marøb amøflibeløbe, Espíritu Santoimburabigwan 
isubelø gøn. 6Inchen tru trendø kaig kuinaigu isub pasraibe 
Tiuswan tarømisra, kwaig lataig pasraig, treeg køben, trune 
Espíritu Santo maig kønrrain gøben treegwan isub pasraibe srøig 
øsig kømiba, Tiusba chi isumgaig tab gømiba, treeg køn. 7 Pøs tru 
trendø kaig kuinaigu treeg isub tøga basraibe Tiuswan tsalø isub 
pasran, kaguende Tiuswei tru maig maramigwan martrai karuilan 
møra martrab inchimøwei, katø truilan martrab gaimabwei 
indig kua. 8Incha tru trendø kaig kuinaigu isubig maig karuben 
treegwan mora marøb amøflibeløbe, Tiuswane tab gúi wanrrai 
martrab gaiman. 

9%Inchen ñimbe tru ñimui trendø kaig kuinaigu isubig maig 
karuben treegwan mora marob amoñibelo gømøtø, Espíritu Santo 
maig amøfiinrrain garuben treeg amøfiibelø gon. Treetøgucha 
Tiuswei Espfritu fiimuinug pasrøbene gønrrun. Pøs møikkøben 
Cristoi Espíritun chigaibe, Cristoin gømøn. 10Inchendø Cristo 
ñimuinug pasraikkurrimbe asrbe kaig mariiløgurri kwamig 
kuindøgucha, Tius nøba ñimun kaig marmeelø lataig tabig 
kørrømara pønsraikkurri, ñimui espíritube øsig basran. 11Inchen 
Tiuswei Espíritu Jesúswan kwailai utugurri katøle øsiirangarubig 
ñimuinug pasrøbene, Criston kwailai utugurri tru katøle 
kusrubiibe ñimui ka pinønrrab asrmerangucha tru nui Espíritu 
Santo ñimuinug pasrabiitøga øsig kømigwan tranrrun. 

12Inchawei, nai nunelø, nambe uløbe bønrrøbendø, tru trendø 
kaig kuinaigu tru kaig maramigwan uløgucha bønrrømer, truig 
maig marøg kuinchen marøb pønrrønrrab, 13kaguende tru 
trendø kaig kuinaigu isubig maig karuben treegwan marøb 
amøfiabe, ñimbe kwanrrun Tius malø asamikkaig. Inchendø 
tru ñim asru kaig marøb tøga bønrraigwan Espíritu Santotøga 

kwai lataig kønrrai kørrømarabe, ñimbe managatig Tiusba øsig 
kønrrun. 

14Mayeeløba Tiuswei Espíritu maig amoñinrrain gøben truwan 
ambubeløbe Tiuswei ureemera gøn. 15Pøs ñim Espíritu Santon 
utiibe ke larrø gwaargsra srua gúilo lataig kørig kuindo katøle 
treeg melønrrai marøbigwan uta bønrrømøtø, kan trag ureemera 
lataig kønrrai marøb Espíritu Santon utig køn. Incha nambe 
nøgurri Tiuswan: “Abba, nai Møskain” chib wamabelø guer. 
16Inchen tru Espíritu Santotøwei namui espíritune eshkabig køn, 
nambe Tiuswei ureemera gúi. 17 Trube, nam nui ureemera gúig 
køppe, no keta tranamig togagúigwangucha utønrrabelø guer, Tius 
tru keta tranamigwan nam utønrrabelø gøb, katø Cristo utigwan 
namgucha kanguelarrøtø utønrrabelø gøbgue. Pøs ka yandø 
gømø, cierton nun chine nebuinab megaigwan namgucha chine 
puraambub meløwabe gon, nøba kanbalatø tørguegwalmabiisrø 
purramig kønrraimbe. 


Tru purø tabig wendøsrø attrabig 


18Pøs møin gwaløm nam chine kaig nebuinab melaibe tru 
tørguegwalmabig namun kenamarig kønrrabiibabe, ni kan 'øyeeg 
køn’ cha waminchibguen wamindamgaig puro nuig køn. 19 Tius 
chigurrimbunø mara pønsrailøbe truba rruba ashig kui muniirab 
gøn Tiuswei ureemera tørguegwalmabelø kenamisramigwan. 
20Kaguende tru chigurrimbunø mara pønsrailøbe øyeeg 
mumayguen tab pumuig pønrramig kønrrain gúig kon, nøm 
treeg pønrrønrrab indikkurrin gømøtø, Tius nø trendø treeg 
kønrrai marikkurri. Inchendø treetø gørrømisrtrain gømøtø 
muniiramigwan tøgaig marig kua, 21tru chigurrimbunø mara 
pønsrailøtøweinguen minchib trerab inrrai marigugurri mas 
treramønrrai wesrailø gønrrun, tru Tiuswei ureemera purø nuig 
purø tabigu webamba pønrraigu truiløgucha pønsrailø gønrrab. 

22 Pøs tru chigurrimbunø mara pønsrailøbe møin gwalømgatig 
kan ishuumisag unø tammisrtrab truba rruba mullib pusrkwai 
inchib lataig indi aser. 23Pøs tru treeg tab gømui pønrrappe, tru 
chigurrimbunø mara pønsrailø truiløtø gømøtø, Espíritu Santon 
namun pølbasra tranigwan uta tøgarmera namdøweinguen 
namui umbu truba rruba mullib pusrkwai inchib lataitøweim 
bønrrer, Tius tru namun nui trag ureg lataig mariilø gømigwan 

truba rruba muniirab, tru namui pirau asrmeran kaigyugurri 
wesruilø gømigwan. 24Kaguende treeg kønrraitamab isua muniirab 
melaigu kaigyugurri wesrailø bønrrer. Pøs tru nam muniirab 
melaigwan nam chab ashaguen bønrraimbe, trube, tru muniirab 
melamigwane chinchab muniiramubsruinrrun. ¿Kaguen yandø 
chab ashaguen pønrraigwane chiwan muniiraiasamørra? 25 Inchen 
nam chi nebua asiimfigwan ke tøgagønrrurmab isua muniirab 
meløwabe, munig melabiitø munig meler. 

26Katø treetøwei Espíritu Santobe namui kullag kuigu purugubig 
køn. Pøs nambe Tiusba wamindigu chi wamindam giinguen 
mørmuben, Espíritube namuimburø nø purøbasramisra miappe, 
wamdøgabe ni mandø chibguen miamgailan truba rruba nu israb 
miabig køn. 27 Inchen Tius namui manrrømeran maig køtashchab 
umbusrøngue tab ashibiibe, Espfritu Santo nø maig isua 
basraigwan ashibig køn. Kaguende Espíritube Tius maig kønrrain 
gøben, trumay Tiuswei misaamerai purøwaminchib miabig køn. 


Tius namun kaigyugurri wesranrrab øyeeg marig 


28Tiuswan undaguelaimbe chitøgucha pub arrubiibe tabguen 
gønrrai Tiusbe treeg marøbig kui nambe ashibelø guer, tru 
nø martrab isua togagúig truig maig køben trumay treeg 
wamiilaimbe. 29Tius tru manasrøwei nø asiilane manasrøwei 
kanmayto lawa wesrabgucha wesraig kuig køn, nui Nusrkai maig 
køben, treeløtøwei misrtrai, Nusrkaimbe truba nørrø nunelø 
mayeelai utu nømerrig kønrrai. 30Incha tru manasrøwei kanmaytø 
treelø gønrrai lawa wesrailane gatø nøbe nui misaamera misrtrai 
wama, katø tru nø wamiilane chi kaig kømeelø lataig tabig 
pønrrønrrai mara, tru treeg tabelø gønrrai kørrømariilane nui 
tørguegwalmabigugucha tøgatø pønrrønrrai marig køn. 

31 ¿Trube, iibe øyeeg købene, nambe mandø chinrrab gøh? 
Tiusbe namuingatø basrøbene énamune mugøben søtøbasramisrøb 
gurringucha, chigúin gønrrautah? 32Tiusbe nui trag 
Nusrkawanguen namun tranmønrrab inchimøtø, nam mayeelayasig 
kwanrraima traniibe, ¿chigurrimbung tranamburab namun 
tranamigwangucha tranmønrraitarru, Nusrkaimba guegøtø? 

33 ¿Tius no lawa wesruilane mu gúi 'øyeeg, øyeeg kaig marøbelø 
gon” chinrrautah? Pøs, chi kaig kømeelø lataig tabig pønsrøbiibe, 
Tius, ng gon. 34Trube, ¿kaigyu pønrrønrrai, mu pønsrønrraitama 

chindah? Pøs Cristo Jesúsbe mana rreeg martrab gø. Kaguende 
nøbe kwawa, katø trutø gømøtø, nøbe katøle øsiirawa, Tiuswei 
kusrmaygatø wan, katø namuyasig purøwaminchib. 35¿Cristoi 
undag købigugurri namune mu gúi tarømartrab gø? ¿Chine 
isui melamig pub arrubiiteh, kabe chigøben murig pui melamig 
arrubiiteh, kabe kaig indinab melamig arrubiiteh, kabe mamig 
kaagøbig parø arrubiiteh, kabe asru kemig chigucha kaagøb 
arrubiiteh, kabe chigøben kørig kømdiig pub arrubiiteh, kabe 
kweecha betiilø gømig arrubiiteh? 36 Pøs Tiuswei wamwan 
pøriguma trenchibig køn: 

“Nambe ñigurri chu urastøgucha kwaitø, kwaitø meler cha. 

Namune ubishameran kweetsamsrømay srua ambamig kui 
lataig mara togagúilo guer” cha. 

37 Inchendø chigurrimbunø øyeeg pub arrubigu chinchaingaig 
kanawa webamba bønrrer, tru namun undaarabikkurri. 38 Pøs 
Tiuswei undag købigwane ni chigucha tarømartrab gaimanrrab 
gúi nabe asha basrar, kwamig lata, øsig kømig lata, ángelesmera 
lata, nøm asha garub pønrrabelø lata, møin gwalømig lata, katø 
wendø attrabig lata, katø maramburab marøb pønrrabelø lata, 
39 purø balasriig lata, purø umbusriig lata, chigurrimbunø Tius 
mara pønsrailøyu købeløbe møikkucha namune chinchagucha 
tarømartrab gaimanrrun tru Tiuswei undag købig namui Sefior 
Cristo Jesúsweinug pasrabigugurrimbe. 


Tius Israelwan lawa wesraig 


1Na Cristoinug pasrawa cierton waminchar. Nabe isa 

waminchimur. Tru nai isub kebachib pasrabiibe Espíritu 
Santogurri isa gømø, treegwein gúi eshkatan, 2tru nai manrraube 
truba nu isui basrab chu uraskucha nabe pusrkwai isuin basrabig 
kui. 3Pøs nai misag israelitasmera, nai nunelo nammisamera, 
nom Criston yeeg kaashene, nøm kaigyugurri webamrrai 
nane Cristoinukkurri tarømisra, Tius trømbøig nebunrrai 
pasrigu naasiitøweinguen truyu pasrønrrab indamdiig kuimbe, 
treeg maramdiig køtan. 4Truiløbe Israelweinukkurri amrrub 
misaamera, nømbe Tiuswei trag ureemera gønrrai kørrømariilø, 
Tius nui torguegwalmabigwan kenamarig lata, Tius nømba tru 
acuerdomera mara kørrømisriilø lata, tru maig maramigwan 
martrai Moisés pørigwan utig lata, Tiusweiwan marøb tulundzuni 


El Nuevo Testamento en el idioma guambiano de Colombia, 2“ ed. 02010 Wycliffe Bible Translators 


Romanos 9 480 


yau nun mandø tabig marøb gømigwan eshkaig lata, katø Tius 
trannrrab kørrømisriilan tranamig lata nømunwei traniilø gøn 
nømbe. STru merrabsrø kølli misaamera nørreeløbe nømuin gøben, 
katø Cristo møg lataig misra arriibe tru misaamerayugurri arrig 
køben, Cristobe, nø Tius chigurrimbunø købigweim bala pasrabig, 
imanagurri managatig mayanguen tab indig køn! Treeg kønrrun. 

6Pøs Tiuswei wambe treeg kønrrabigwan martrab gaimaig 
kømøtø gøn. Kaguen Israelweinukkurri amrrub misaamerabe 
mayambagucha nømbe Tiuswei misaasunelø gømøn. 
7 Maya Abrahamweinukkurri amrrub misaamera guagucha, 
mayambagucha nui ureemera gømøn. Treeg kømøtø, Tiusbe 
Abrahamwan trendaig køn: *Nuinukkurri karrab misaamerai 
utu Isaackurri larrøbichib ambubelandø Abrahamweinukkurri 
amrrub misaamera cha, wamiilø gønrrun” cha. 8Pøs pyeeg 
chippe, tru Abrahamwei misagugurri amrruitøgatø Tiuswei ureg 
kønrrab gomoto, Tius tru trannrrab kørrømisri unø Isaackurri 
larrøbichib amrrub ureemerabeguende Abrahamweinukkurri 
amrrub misaamera gúi asiilø gøn. 9Kaguende Tius tru 
trannrrab kørrømisriibe Abramwan øyeeg taig kuig køn: "Øyan 
gwalømmerawan na arruben, Sarabe kan nusrkai tøgagønrrun” 
cha. 

10 Katø treetø gømøtø, Rebeca ureg tøgagtiløma kan møskaindø 
tøgarmera gøbig køn, tru merrabsrø namui møskai Isaacwei. 
11 Inchawei tru pa ureemera tru urastø parchig kal-lanrrabelø kal- 
lamøwatø, tru ureezheelø tabig marig kawei, kaig marig kawein 
gøbenbatøwei, Tius ng tru martrab isua togagúig pasramisrtraimbe 
nø lawa wesruigu, trumay gønrrai indig kon, 12kabe chigøben 
tabig maragurrin gomoto, Tius tru lawa wesrua wamikkurrin 
gønrrai. Pos Tiusbe Rebecane trendaig købig køn: “Tru srøsrø gal- 
labiibe wendau gal-labigweyasig karuig marøb meganrrabig kon” 
cha. 13Tru Tiuswei wamwam pørigu maig taimbala: “Jacobwane 
nabe undaarappe, Esaúwane tsalø indig købig kon” daig. 

14Trube, treeg kobene, ¿mando chinrrab? ¿Tiusbe sølgandø tabig 
marmíig køn, chinrrab gø chindah? ¡Kah! mumaygucha chi treeg 
kømøn. 15Kaguen Tiusbe Moiséswane trendaig kobig kon: 

“Nan mun lastima ashig køben, 
truigwan lastima ashib, 
nan mun tab inchig køben, 

truigwan tab indamønrrun” cha. 
16Inchawei treeg købene, Tius tru lawa wesruig kømibe møg 
no treeg kønrrab isuigu gømøwei, kabe møg nuinetø treegwan 
nebunrrab inchib megawa gømøwein gøn. Treeg kømøtø, Tius 
lastima asiitøgatø gøn. 17 Pøs Tiuswei wamwan pørigube 
Faraönwanma Tiusbe trenchibig køn: “Dyeeg martrab ñune 
rey gønrrai kusraig køn cha, fi pyeeg inchib pasraigu tru nai 
maramburab mariilan kenamartrappa, katø nai munchiwan piro 
muba kuimburab nan mu gúi nebua asig kønrrai martrappa.” 
18Inchawei Tiusbe mun lastima ashig køben, truigwan lastima 
ashib; møigwei manrrøwan gøben murig marøg købene, murig 
marøb inchibig køn. 


Tiuswei lastima asiiba, nui namig købiiba 


19Pøs ñimui utu møibe nane trenchinrraabe: “Trube, treeg 
købene, ¿katogucha Tiusbe namune chindimbarre kailø gøn dah? 
cha. Kaguende ¿nø martrab indigwane mu gúi treeg marmønrrai 
indiasamørra?” 

202Ni, møøbe, mu gurmagu? Tiuswan: “¿Qyeebe mumay 
margu?” chib wamincha mørtrappe. Kabe kan pirøgøtsøma tru 
marøbigwan øyeeg chinrrautah: “¿Chindimba nan øyeeg margu?” 
cha. 21 Chilliitøga chigøben marøbiima tru chilliitøgatøwei kan 
gøtsøne tabigutø katørab srua gømig marøppe, katøgan gøtsøne 
chiyugøben katørab srua gømig nun maig maramdiig køben treeg 
maramig kømuitarru? 

22Inchippa Tiusbe nui namig købigwanba, katø nui 
maramburab marigwanba kenamartrab inchib weig køppeendi, 
tru manasrøwei kaigu pønrrønrrab amrrai tamariilø nun yeeg 
namig kømdø misaameran yeeg tammay awentab. 23Pøs kabe 
Tiusbe nui tørguegwalmabigu chine nørrø købigwan tru nø 
lastima asiilan kenamartrab indig køppeendi, manasrøwei 
nø tamariilan tru tørguegwalmabigweyasig. 24Inchen tru 
wamiiløbe namgucha guer. Pøs tru nam wamiiløbe, judíosmerai 
utugurrindø wamiilø gømøtø, judíos kømø misaamerai 
utugurringucha wamiilø guer. 25Katø Oseaswei pørigu Tiusbe 
trenchibig kon: 

“Nai misag soto gømeelan: Nai misaamera gon” damønrrun 
cha. 

Undaaraimifig købigwan: “Undaaraig' cha, wamamønrrun cha. 
26 Kato tru: Ñimbe nai misaamera gomon' chib pasrainuutøwei: 
Nimbe: 'Øsig Wab Tiuswei nusrkalo gøn” chib, wamiilø 
gønrrun” daig køn. 
27 Israelitasmeraimburab Isaíasbe trenchib trasaig købig køn: 
“Israelweinukkurri amrrub misaamera nu gøptø, 
maryu kan pisrum lataig købendø, 
nui misagugurri kan lamø kørrømisrøbiitø 
kaigyugurri wesrailø gømigwan tøgagønrrun cha, 
28 kaguende Sefiorbe yu pirau øyeeg nebuiløgucha warøbash cha, 
nø trencha pasrigwane petø kanmaytø newanig martrun” 
chib. 
29] wendauigwan trenchimøwatø, mas merrabsrøwei Isafasbe 
nøtøwei trendaig købig køn: 
“Señor, Mayeelaim Bala Pasrabig, 
tru nam israelitasmeran srøig larrøbichib kurrønrrai 
kørrømarmuig kuimbe, 
nambe Sodoma lataitøwei nebuilø gøb, 
Gomorra lataitowei kerriguwan pinisailø gøbsrubrainrrun” 
cha. 


Judiosmeraba, Tiuswei tabig srø wamba 


30 :Øyeeg købene, trube, nambe mandø chinrrab gøh? 
Judíos kømø misaamera tru chi kaig kømeelø lataig Tiusba tab 
pønrramigwan nebunrrab chi tranrrømeeløguen treeg Tiusba 
tabig pønrramigwan nebuig køn, tru isubigwan Cristoinug pasra 
togagúikkurri. 31 Trune israelitasmera Tiusba tab pønrramigwan 
nebunrrab maig maramigwan martrai pørigu maig taigwan tru 
guindø martrab tranrrabeløguen, tru truigwane chincha nebua 
tøgagønrrab gaimaig købig køn. 32¿Chindimba? Kaguende tru 
isubigwan Tiusweinug pasra togagúigu lamøtø, chigøben tabig 
mariitøga nebunrrab inchibelo gøn. Incha tru “srurrengwam srugu” 
srurrengwaig kobig køn. Tru sruube Cristo nóm kaasig, truig køn. 
33 Pøs Tiuswei wamwan pørigube øyah chibig køn: 
*iAu! Nabe tru Jerusalén Siönsrø kan srug srurrengwangarubig 
trarramønrrun cha, 
kan srug tru misagwan kørrøsrkønrrabig. 
Inchen nun kørebiibe chi køriimisra gørrømisrmønrrun” cha. 

10 1Nai nunelø, na nai manrrau truba isuiba, nai Tiuswan 
na truba miab wamindiibabe israelitasmera kaigyugurri 

wesrailø gønrraimab isua inchar. 2Pøs nabe nømuimburappe, 
“treeg kør cha, tørmarøb wamindamønrrun. Nømbe Tiusweiwane 
truba rruba marøb meløbendø, Tius no maig martrain gúigwane 
chigúi møra marøb pønrrømøn. 3Pøs misaamera mando incha 
Tiusba tab pønrramig Tius nø mara basrigwane israelitasmerabe 
ashmeelø misra, tru Tiusba tab pønrramigwane nøm marøb 
togagúigu ke treeg nebunrrab inchibelø guabe, tru chi kaig 
kømeelø lataig tabig pønrramig Tiusweinukkurri arrubig maig 
køben, treeg mora martrab inchimeelø gøbig køn. 4Kaguende 
tru maig maramigwan martrai pørigwan øyangatiitø gønrrai 
mara basrøbiibe, Cristo, no gon, mutøgucha isubigwan nuinug 
pasrøbigwane Tiusba tabig kørrømisra ponrramig kønrrai. 

5Tru chi kaig kømeelø lataig Tiusba tab pønrramig maig 
maramigwan martrai porig maig taigu gømigwane Moisésbe øyeeg 
cha børig køn: "Møikkøben øyeeg karua pønsrailan marabeguende, 
truikkurri øsig uñchun” cha. 6Trune tru isubigwan Tiusweinug 
pasra togagúikkurri Tiusba tab gørrømisra pønrramigwan 
waminchibiibe Tiuswei wamwan pørigu pyeeg chibig køn: “Nui 
manrraube øyeeg cha, mørmøta cha: **Srømbalasrømaybe mu 
nebinrrerah?” cha, Criston kørrattrai inchib lataig. 7Kabe: ¿Tru 
purø umbusrø mu gorrainrrerah?” cha, tru kwabelø pønrraisrø 
truilai utugurri Criston nebattrai inchib lataig.” STreeg chib 
gunrriibe, trube, ¿Tiuswei wamwan pøriibe mandø chibig køh?: 
“Tiuswei wambe fiuim bulu, fiui trigu, ñui manrrau basran” dan, 
tru isubigwan Cristoinug pasra tøgagøm wam, i tru nam øyeeg 
eshkab kusrenanig: 9Ni ñui triitoga: “Jesúsbe Mayeelaim Bala 
Nø Garub Pasrabig køn” chib, katø Tiusbe Cristone kwailai 
utugurri kusraig købig kuin gúi ñui manrrau køreb inchabe, fiibe 
kaigyugurri wesraig kønrrabguen cha. 10Kaguende tru chi kaig 
kømfig lataig tabig kørrømarig kømigwan nebua tøgagømibe, 
manrrau køreitøga gøben, katø kaigyugurri wesraig kømigwan 
nebua tøgagømibe, triitøga: “Jesúsbe Mayeelaim Bala Nø Garub 
Pasrabig køn” daigu gøn. 

11Pøs Tiuswei wamwan pøriguma trenchibig køn: *Mutøgucha 
Tiuswan kørebeløbe chi kørig misra gørrømisrmønrrun” cha. 
12Kaguende judfosmera lata, judfos kømeelø lata, møitøgucha chi 

peg kønrrab gømøtø, treetø gøn. Pøs tru Sefiortøwei mayeelaim 
bala nø ashib karub pasrabig kua, mayeelø nun wamab 
waminchibelane truba rruba tab inchibig køn. 13Kaguende: 
“Mutogucha Señorwei munchiwan wamabiibe kaigyugurri wesraig 
kønrrun” chibig køn, Tiuswei wambe. 14¿Inchendg nømbe mando 
chib wamiasamø nun køremubendøbe? ¿Kato tru nuimburabigwan 
wamindi mora gømøwabe, kørebgucha mando incha køreasamø? 
¿Kato nuimburabigwan mu eshkab kusrenanmubene, mørøbgucha 
chincha møriasamø? 15 ¿Kato tru Tiuswei wamwan eshkab 
kusrenanrrai nømun mu karua ørmubendøbe, nømbe mando incha 
eshkab kusrenaniasamørra? Øyeeg pørig basraimbala: “Tabig 
srgigwan wammørøskønrrab srua amrrubelaimbe yeekkucha 
kasrag komdiig kon” daig. 
16Inchendø tru tabig srø wamwanma israelitasmera 
mayeeløbabe møra marmuig køn. Kaguende Isaíasbe trendaig 
køn: “Señor, ¿nam waminchib eshkaigwanma mu køreig kuitarru?” 
cha. 17Inchawei isubigwan Cristoinug pasra tøgagømibe wamwan 
wamindi mørikkurrin gøben, tru wamwan wamindi møriibe 
Cristoimburabigwan eshkab kusrenanikkurrin gon. 
18Inchendø nabe payrrab: Trube énømbe mørmuig kønrrab go 
chindah? cha. iNømbe mørøbwei indig køn! Pøs Tiuswei wamwan 
pøriguma trenchibig køn: 
“Tiuswei wamwan eshkab kusrenanøbelai wambe pirau truørø 
wamindi mørig køben, 
katø nømui wamindiiløbe yu pirau maya yabsrøngatikken 
puig køn” cha. 
19Pøs nabe katøyug payrrab: ¿Trube, israelitasmerabe chi 
burainrrab gúi mørmuig kønrrab gø chindah? cha. Tiusbe 
Moiséswanmerrig trendingaruig kon tru israelitasmeran: 
“Israelitasmera, nai misag soto gømeeløtøga ñim namig ashib 
gønrrai marob, 
chugúinguen mørmø misag søtømeratøga ñim namig kui 
inchib gønrrai indamønrrun” cha. 
20Katø Isaíaskucha tsakkandø kelarrab trendaig køn: 
“Nan Tiuswan lameelø israelitasmera gømeeløguen nan 
wetørraben, 
truilø nan paymeelanguen nabe kenamisrig køn” cha. 
21 Inchen israelitasmeraimburappe Tiusbe trendaig køn: 

*Nabe nømun utønrrab nai kwalmeran chu urastøgucha nabe 
larrøbicha pasraig køn cha, 
yeeg mørmø misaamera, trurrigu nóm maig isuigwando 
martrab inchibelan.” 


Israelwei misagugurri unchibelan Tius nøørø lawa wesruilo 


1 1 1Trube, treeg købene, nabe payrrab: Pøs, ¿Tiusbe nui misag 
søtømera israelitasmeran kaasig kønrrab go chindah? ¡Kah! 
mumaygucha chi treeg kømøn. Kaguende nama natøweinguen 
israelita tru Abrahamwei misagugurri arrubig, Benjaminwei 
misag karrabigugurri arrubig kur. 2Tiusbe israelitasmera nui 
misaameran kanmaytø manasrøwei tru nø asha togagúilane chi 
kashmuig kobig kon. <Ashmeelø gotirru? Pøs Tiuswei wamwan 
porigu nø maig karuigwan eshkabig tru Eliasweimburab 
waminchibigu, Elías Tiusba waminchib israelitasmeran øyeelø gøn 
chib, mandøtø taigwan: 3“Señor, ñi maig karuigwan eshkabelan 
kweetsamba, ñui altarmeran potiitsamba inchen, nabe natøzhiitø 
øsig kørrømisra basrøben, nangucha kwetchab inchib gøtan” chib, 
trendaigwan. 4Inchen ¿Tiusbe nune mandø cha løtig køh?: “Tru 
taska marig tius Baalwei merrab tømbønsrømø møguelø siete mil 
nayasig tarømarar” cha, trencha løtig køn. 5Pøs treetøwei møin 
gwalømgucha israelitasmera kan tøbø uncha kørrømisrøbelø 
køn, Tius ka yandø tab indiitøgatø lawa wesruilø. 6Trube, tru 
lawa wesruilø gømibe ka yandø tab indiitøga gúig købene, yandø 
chigøben tabig mariiløtøga gømøtø gøn. Pøs trumay gúig kuimbe, 
tru ka yandø tab indiibe, trube, chi tab indig kømubsruinrrun. 

7 ¿Trube, treebe mandø guerah? Tru israelitasmera unchibelø 
Tius tru lawa wesruiløbeguende Tiusba tab pønrramigwan nebua 
tøgagøben, trune tru lawa wesruimeelø Tiusba tab pønrramigwan 
ke chinsraatø inchib lab melaigwan nømbe nebumuig køn, nømui 
manrrømerabe larrø murelø misriilø gua. STiuswei wamwan 
pørigu tru nø lawa wesruimeelaimburab maig taimbala: 

*Nømui isubig togagúigube chigucha isumeelø nasrkwailø, 
kabmerabe chi ashmeelø latailø, 
kalumeragucha mørmø galumera gønrrai 
møin gwalømgatig Tius treeg mariilø gøn” cha. 
9Incha Davidbe nømuimburaptøwei trendaig købig kon: 
*Nøm tulundzuna kasrag warønrrab 


Få 

mab, muchib waraibe 
nøm truyutøwei ka iløsrka melamibah, 
kegørra waramibah, treegu srurrengwamibah, 
øyeeg marøb gúimburo møra melamigweyasiibatø misrbash cha. 
10 Nømui kabmerabe ashmønrrai løstørailø gørrømisren, 
nømui lliibe chu urastøgucha kurraashibguen 
kurrashmeelø murigu marøb melamig nebuilø gøbash” cha. 


Judios kømø misaamera kaigyugurri webambub 


11 Trube, treeg købene, nabe payrrab inchar: ¿Judíosmera treeg 
srurrengwawa kørrappe, katølebe managuen kurrønrrabikkaig 
kørrig kø chindah? cha. iKah! mumaygucha chi treeg kønrraamøn. 
Tru Tius karua pasrigwan nøm kalø marøb itøbunab gúibe 
judfos kømø misaamera kaigyugurri wesrailø gømigweyasig 
arrin gøn, judíosmera nømguen pusrkwai ashib gømig kønrrai. 
12Inchen judíosmera kalø marøb itøbunab gúibe yu pirau katøgan 
misaamera Tiusweimburabigwan nørrø tøgagømigweyasig 
køben, katø judíosmera nøm ke ka gømønrraindøzhig toga 
bønrraibe judios kømø misaamerayasiibe tru Tiusweimburab purø 
tabigwan nørrø tøgagømig kønrrai marøb inchene, imas maig 
tabig kønrrerah tru judíosmera maig pønrramigu nøm newan 
pønrramisren, truyugurri arrubiibe! 

13Nabe møimbe fiim judíos kømø misaameran waminchar. Pøs 
judios kømø misaamerai Cristo nøashib nan karua ørig kuikkurri, 
tru na marøb togagúigwane truba tabig kui asha toga basrar. 
14Pøs nabe nai misag judíosmeran pusrkwai ashib gønrrai mumay 
gøben kiagasronanrrab isua inchar, truilo møiløgøben kaigyugurri 
wesrailø gønrrai. 15Inchen judíosmeran Tius kaashen, yu pirau tru 
katøgan misaamera no Tiusba tabig kørrømisra pønrramima gúibe, 
trube, judfosmeran Tius yandø utøbene, ike kwailø latailø gúig, 
katøle øsiiraig latailø gønrrun! 16Pøs tru harina masaigugurrima 
piti lurra, truigwanmerrig pirri mara, Tiusweindø gønrrai tranene, 
tru masaibe kerriguba Tiusweindø gørrømisran. Inchen katø tru 
srølwanma Tiusweindø tarømarig kuig købene, srarmeragucha 
nuindø tarømariiløtøwein gøn. 

17 Pøs tru israelitasmera lawa wesruimeeløbe tab olivo tusryu 
srarmera latailø gua kegølsrailø latailø gøben, trune ñibe, judío 
gømiig, kan kau umbu olivo, nøtø befia gal-lab tusryu srar-unø 

lataigwan, tru tab olivo tusryu kal-lanrrai kemesra basren, ñibe 
tru ellmarig tab olivo srølyu tab piwan møimbe tøgatø utab pasran. 
18Inchendø tru olivo tusryu trendø truyu srarmerane ñibe purab 
tabig kurmab ka isaba inchimøta. Inchen fi treeg ka isaba inchib 
pasrøwabe, trube, srølwan øsig kømigwan ñi rranøb pasrømøtø, 
øsig kømigwane srølguen fiun rranøb pasrain gúi isuagu. 

19Pgs ñibe inchippa trendaisruandøbe trenchinrrun: “Tru olivoyu 
mø srarmerane kegølsrailø gúig køn cha, truyu nan kemendøsrka 
kal-lannrrab.” 20Pøs treebe treegwein gøn. Judíosmerabe chigucha 
chi kørenrrab inchimuben, treekkurri kegølsrailø gøbwei indig 
køn. Inchen ñibe isubigwan Cristoinug pasra togagúikkurri truyu 
pasran. Pøs inchawei puro nuig kømmørø inchib pasrømøtø, ñibe 
køriibala isuato basrau. 21 Kaguende Tiusbe tru srarmeran trendø 
truyuelanguen ka bønrrøbashmøtø, para betiibe, ñungucha ka 
basrøbashmøtø, treetowei para gutchun. 

22 Pøs isua ash, Tius no yeeg tammayig kuigwanba, nø chi 
chippe, kandø wamabig kuigwanba, tru kørra pønrrabelaimbe 
nøbe kandø gandø wamabig købendø, trune fiune tammay indan. 
Inchendøgucha tru nø tammay indigu fii truyu pasrabig basrøbene 
gønrrun. Treeg kømuisruandøbe, fiigucha kegølsraig kønrrabguen. 
23Inchen judfosmera nøm køremø, treetø melønrrab inchimoto, 
nøm kørebene, katøle tru olivoyutøwei nuranrrai kemesra 
pønsrailø gønrrun. Kaguende Tiusbe maramburab marøbig køn, 
gatøle kemesra pønsramig. 24 Pøs ñi, judío gomíig, tru ñi kau umbu 
ka trendø nøtø befia gal-lab olivo lataigwan para, mana treeg 
mariimfigwan tru ellmari tab olivo tusryu nuranrrai truigwanma 
kemesra basriibe, kan mas tru ellmari tab olivo tusryu srarmera 
kegølsrailø gøbelane katøle tru tusryutøwei nørrøranrrai 
kemesrailø gømønrraitarru, tru judíosmeran. 


Israel misagweyasig Tius maig martrab isua tøgagiig 


25 Nai nunelø, israelitasmera gømeelø, Tiuswei tru mu asiimfig 
pasrabigwan tab chigúi mora gønrrai inchar, ñim fiimuinetø 
purø nørreelø misrøb pønrrømønrrai. Israelitasmerabe ke 
mayambagucha gomo, kan tøbøtø nømui manrrømeran 
mur margb pønrraigu kegørra pønrrappe, tru judíos kømø 
misaamera kaigyugurri webamrrabelø mayeeløba kaigyugurri 
webambamnegatiitø gøn. 26Inchen øyeeg nebubene, 

israelitasmerabe mayamba kaigyugurri wesrailø gønrrun, Tiuswei 
wamwan porigu maig taimbala: 
“Tru Kaigyugurri Wesrawa Pønsrønrrabiibe Jerusalén Sión 
Tunsrøngurri arrua, 
Jacobweinukkurri amrrub misaamerane nømui kaigwan 
kerranrrun cha. 
27 Inchen tru kaig marigwan na kerrabene, 
tru nømba na acuerdo marig, truig kønrrun” cha. 

28 Pøs judfosmerabe Cristoi tabig srø wamwan kaasikkurri, 
truburappe Tiusbe tsalø indiiløwein gøbig køn, tru fiim judfos 
kømeelaimburab tabguen gønrrai. Inchendø nømun Tius 
lawa wesruikkurri, truburappe tru nømui merrabsrø Tiuswan 
mørøbelø kølli misaameragurri nømbe Tius undaarailø gøn. 
29Pgs Tiusbe nø keta traniilane katø kerranrrab gømøwei, 
katø no wamigwane wamømuig kui lataig martrabgucha 
gømøwein gon. 30Inchen ñim judíos kømeeløgucha treetøwei 
merrabwansrømbe Tiuswan larrø mørmeelø gøbig kuig, møimbe 
Tiuswei lastima asigwan nebua tøgagøn, judíosmera mørmeelø 
gúikkurri. 31 Inchen tru ñim judíos kømeelan Tius lastima 
asigwan ñimun tranikkurri nøm judíosmeragucha møi yambe 
nømbe larrø mørmeelø misrin gøn, nomgucha Tiuswei lastima 
asigwan nebua utamig kønrrai. 32Pøs Tiusbe maya misaameran 
larrø mørmeelø misra melamigu mumaygucha wegønønrraingaig 
pønsrailø bønrran, tru maya misaameran nø lastima asha 
tøgagønrrab. 

33 ¡Tiuswei kusremburab kusrebig kuiba, 

kusrebig kua nebumburab nebua asiiløbabe 
puro nørriig muguen nebua isumgailo gon! 
¡No maramig togagúilane ni mandøguen 'øyeeg kør” 
damgailo, 
nø mandø martrab isuiløbe maig kermab nebua isumgailo, 
treelø gon! 

34 Tiuswei wamwan porigube trenchibig køn: 

“¿Señor isua togagúilane mu nebua asitarru cha? 
¿Kabe Sefiorwane ‘ñi øyamay marambala' 
chinrrabig mu købig kuig ko chindah cha? 

35 ¿Kabe Tiuswanmerrig mugøben chi tranig kø chindah cha, 

truburø katøle Tius nun trannrrai?” 

36 Kaguende chitøgucha købiibe Tiusweinukkurri arrubig køb, 
katø nøgurrim bønrrab, katø nuyasig kon. 
Tiuswane managatig tørguegwalmabig kønrrun. 
Treeg kønrrun. 


Tius tab gui wanrrai nam tabig amønaig 


1 2 1Inchawei nai nunelø, Tiuswei lastima asiitøga nabe 
ñimun tiusmanda trenchinrrab inchar, ñim møitøgucha 
ñimui asrmeran kan øsiguig keta tranøb lataig Tiuswan keta 
tranay cha, Tiusweindø gønrrai tarømarig, nuin gabyu truba tab 
gúi asig, treekke. Iig køn, tru ñim øsig amønaigu Tiusweimburab 
køriibala tabig maramibe. 2Møin gwaløm pirau maig pub 
arrubigu ñimgucha trumay ambub pønrrønrrab gømøtø bønrray. 
Treeg kømøtø, Cristogurri ñimui srøig peemay isuitøga ñimui 
amønamigwan yunømariilø guy. Treeg marabe, Tiuswei isuigube 
ñim maramig nø møigwan maramig balaiwein gúi ñimbe 
nebua ashchabguen, tru purø tabigwanba, nuinug truba tab gúi 
asigwanba, newan tabigwanba. 
3Tius nui ka yandø tab indigwan nan traniitøga nabe 
ñim mayeelan trendamønrrun: Møitøgucha ñim mayangatig 
kuigugurrimbe mas nuig kurmab inchib pasrønrrab gømø 
cha. Masken treeg kømøtø, tab isua basramig køn cha, Tius 
møigwandøgucha pirisha ketig, tru isubigwan Cristoinug 
maya pasra togagúi maig køben, treetøh kuy cha. 4Pøs nambe 
møitøgucha asrbe kandø gøbendø, namui asrube chine pønrran. 
Inchendø truiløbe chi maramigwan mayambabe truigwandøwei 
marøbelø gømøn. 5Myeetgwei namgucha truba nu gøbendø, 
Cristoinuube nambe kan asrtø misra, nambe mayeeløba nøørø 
gønrrab gømøtø, kangurrin gangurri kanbalatø misra pønrrer. 
6Tiusbe namun chigøben peg peg marøbelø gønrrai keta 
tranøppe, nui ka yandø tab indig maig køben, treeg tranig køn. 
Pøs trube, Tius maig eshkangaruigwan wamindamigwan ketig 
uta tøgaibe nui isubigwan Cristoinug maya pasra togagúig maig 
køben, treetø waminchi. 7 Katøganelan purugub megamigwan 
ketig uta tøgaibe purugumigu purugu. Kusrenanøbig kømigwan 
ketig uta tøgaibe kusrenanamigwan kusrenan. 8Katøganelan 
øyamay maramdiig køn chib waminchibig kømigwan uta tøgaibe, 
øyamay maramdiig køn chib waminchi. Chigøben palai melabelan 

tranøbiibe, merøbala gømø, treeg rranøb; chi maramigwan nø bera 
marøb pasramigwan uta tøgaibe, trunun martrab isua pera marøb; 
lastima ashibig kømigwan uta tøgaibe, larrø tab gúi kasraatø 
marøb; treeg maramig køn. 


Tiuswei ureemerabe øyamay marøb gømigwan waminchibig 


9Nimui undag købiibe ka palatø gømø, cierton gømig køn. 
Kaig maramigwane trømbøig kui mørøb, tabig maramigwane 
si, merrarrawa maray. 10Nimbe kangurrin gangurri trag nunelø 
lataig undaarayay. Nayasig tab gønrrain gømø, katøganelayasig tab 
gønrrai, ñimbe treeg marøbelø guy, ambugurri igurri maig købash 
kømø. 

11Nui chi maramigwane marig kørrømisrtrai marøb, pøilø 
gømumig køn, Señorweiwane martrurmab isua marøb. 

12Cristoba purø tabig tørbilabigu pønrramigwan flim isua munig 
melaigu kasrag bønrrab, chigøben isumdiig murig pub arrubigu 
tammay melabig melab, Tiusba wamindamigwane elachimo, 
marøbig marøb inday. 

13Tiuswei misaameran chigøben palabig arrubigu purugub, 
møiløgøben fimui yau pubelane tabig wamab, treeg maramig køn 
ñimbe. 

14Nimun kaig marøbelane 'chigøben trømbøig nebubash' chib, 
treeg inchimøtø; 'mayanguen tabig nebunrrun” chib, treeg indamig 
køn. 

15Kasraatø burrøbene, tru kasraatø burrabeløba lata kasraarab; 
kishib purrøbene, tru kishib purrabeløba lata kishib inday. 

16 Ambugurri, igurri lata tabig lincha warab, truba nørreelø 
gømmørø inchimøtø, chigucha gømø misaazheeløba chi pesriig 
kui mørmø linchibelø gømig køn. Nim ñimuineto truba kusrebelø 
guermab isumøtay. 

17Nimun mugøben kaig maren, truburø ñimgucha treetøwei 
marøb gønrrab gømøtø, ñimbe maya misaamerai merrab tabigwan 
marøbelø gønrrab inday. 18Nimuimburappe, ñimun mayangatig 
tabig waramdiig køben mu misaamerabatøgucha ambugurri, igurri 
tabig warønrrab inday. 19Nim, nai undaarailø, kaig marimburø 
ñimashib treetowei pagaranrrab inchimøtø, Tiuswei namig 
købigwan nømuim bala arrubasay. Kaguende Tiuswei wamyube 
øyeeg chibig porig pasran: “Kaig marimburø pagaramibe nain 

gøn cha. Truburøbe na asha maramig køn” cha, Señorbe trendan. 
20 Masken treeg inchimøtø: 
«Nun ashig kømui inchibig chugurri mamig kaagúin gøbene, 
manrrai tranøb, 
pi mulgwai inchene, mutchai pi srørrøb indamig køn cha. 
Treeg marabe, tru ñun kalø marimburø nune nuba køriimarøb 
may barra gørrømartrabguen” cha. 
21 Tru chigurrimbunø kaibe fiun nø gananrrain gømøtø, 
tru chigurrimbunø kaigwane tabiitøga ganamig køn fiibe. 
1 3 1 Misagwan ashib karub purrønrrai purrønniilane nøm maig 
chiben mayeeløba truilan møramig køn. Kaguende ashib 
karub purrønrrai purrønniiløbe Tiuskurrin gømfibe purrømøn. 
Inchen treeg purrabeløbe nø treeg kønrrai mariiløgurrim burran. 
2Inchawei tru ashib karub purrabelan søtø basramisrøb gurrabiibe 
Tius treeg kønrrai mara pasrigwan treeg kømønrrai søtø basramisrøb 
gurran. Inchen tru treeg marøb gurrabeløbe nømuyasiitøwei 
tru møra pønrramig kønrrai marinab gømigwan lab pønrran. 
3Kaguende tru ashib karub purrabeløbe tru tabig marøbelan truba 
kwaarøsra tøgagønrrab purrømøtø, kaig marøbelane nømbe treeg 
martrab purran. ¿Ashib karub wabigwan chi kørig isumø, fiune treeg 
uñig køtah? Pøs, trube, tabigwan mar, trumaybe nø tabig wamindig 
kønrrabguen. 4Kaguende tru ashib karub wabiibe Tiusweimburø 
mara rrangb wan, fiuimburab tab gønrrai. Inchendø ñi chigøben 
kalø marabe, trube, kørig tøgagu. Kaguende tru ashib karub wabiibe 
nui espadane kagatø tøgagømøn. Kaguende nøbe Tiusweimburø 
mara rranøb pasrappe, kalø marøbigwane Tius øyamay martrai 
palai waitøga møra melønrrai marobig kon. 5Inchawei tru ashib 
karub purrabelane nøm maig taigwan møramig køn, møra melønrrai 
mariilø gømigwan kørig isuatø gømøtø, namui isub kebachib 
pasrabigu chi isumig kaanrraingue. 
6Inchawei øyeekkurri fiimbe an pagaramigwan pagarabelø 
gøn. Kaguende tru ashib karub purrabeløbe Tiusweimburø 
marøb purran, tru nøm mandø maramigwan chu urastøgucha 
trunun merrarrawa marøb. 7 Pøs mønundøgucha ñim maig 
pagaramigwan trunun treeg bagaramig køn: chi togagúimburo 
chi pagaramigwane trunun bagarab; yanøb, penab indimburø 
pagaramigwane treeburø pagaramig køn. Inchen tab inchib 
tøgagømelane tab inchib; maig købash inchimumelane tab inday. 

8Mungucha chigøben ulø gømøtay. Kangurrin gangurri 
undaguelø gømigwan, truigwane ulø bønrramig kon. Kaguende 
mendaigwan undaarabiibe tru maig maramigwan martrai 
Moisés pgrig maig taigwan, trunun maran. ?Kaguende tru maig 
maramigwan martrai pønsrailø, tru: “Itolulmowei, kweecha 
betømøwei, nilømøwei, ñui marømmørø inchib chull ashmøwei 
indamig køn” chib, tru katøgan maramig karua pasrig chigucha, 
tru: *Nui mendaigwan fiiasiitø lataitøwei undaaramig kon” cha, 
trencha karua pasrigu, truyutø chishtø tøga rrendain basran. 10Pøs 
tru undag købiibe mendaigwan chi kalø marmøn. Inchawei undag 
købiibe tru maig maramigwan martrai Moisés pørig maig taigwan 
treeg marig kørrømisrtrai maran. 

11Pøs fiimbe øyeegwane maramig køn, moi yambe maig 
kwalømmera gúi ashabe. Pos yandø ñim kiagasramig puin gon. 
Kaguen nam kaigyugurri wesrailo gømibe møimbe gatoguchinguen 
lutau basran, tru nam Criston srøtø køreb uras lataguen gømø. 
12Yandø yana yemguen purayain gøben, Cristo arrumig tør-rram 
lutau lataig misrøb arrun. Chigøben kaig marig løstøyuelane 
yandø elacha, tøryu gwayab kewa bønrrailan kewa bønrrøgun, 
tru tabig sølgandø marig tøryu margb pønrrailøtøga. 13Nambe 
kan kwalømyu amøfiib lataig maig amønamigwan sølwan 
amøfiigun, mabgucha mamburab mab, mutsiirab, ishumburmeraba, 
møgueløba trømbøig marøb, chugatig trømbøig marøg køben 
treeg marøb, kwayam lab, pusrkwai ashib treeg marøb gømpøtø. 
14Masken, Sefior Jesucristo nø binøbuliilø gønrrab inday, trendø 
kaig kuinaigu asr maig marøg kui inchen, treegwan martrab 
inchab gomoto. 


Cristoimburab nuneløbe kullaateelane isuptø maramig køn 


1 4 1 Møikkøben nui isubig Cristoinug pasra togagúigu newan 
gomíig kullaatiigwan utappe, no chigøben øyamay gúi tamab 
isua togagúigwane 'øyeeg, øyeeg køn’ chib wam lamoto, utamig 
køn. 2Pøs møibe chi mamigwandøgucha maben Tiusweimburappe 
chi gomíig kui treeg isubene, møibe nui isubigwan Cristoinug 
pasragúigu kullaatiibe ka mamizhiito man, kaguende yau mabene, 
Tiuswein gabyube kalø gønrrai tamab isua. 3Inchawei møikkøben 
chi mamigwandøgucha lutøgurri mabiibe tru mø mamimerandø 
mabigwane kashmumig køn. Inchen tru mø mamimerandø mabiibe, 

trube, tru chi mamimerandøgucha lutøgurri mabigwane kalø gøn 
chib chinetø cha mørmumig køn. Kaguen Tiusbe nune kashmø, utig 
køn. 4Kan karuindiig megabig katøganuiwan ñi 'øyeeg, øyeeg køn’ 
chinrrappe, ¿ñibe mu gurmagu? Pøs nø kebenin gúi, kabe kebefimuin 
gúi tru no karub pera wabig uyube nø ashchab gúinrrun. Inchen 
karuig megabig Señorweimbe kebefimø basrønrrun. Kaguende 
Señorbe maramburab marøbig køn nune mur basrønrrai maramig. 

5Pøs møibe treeg isun, mø gwalømbe katøgan gwaløm lata gomo, 
mas tabig kuitamab. Inchen katøgane mø gwalømmeratøgucha 
treetø gúitamab treeg isun. Pøs øyeeg isuilan ñim møitøgucha maig 
isua togagúigwane chigurri øyan gøbig kuin gúi ashabe, trube, 
kanmayto treeg isua gømig køn. 6Inchen møikkøben mø gwalømbe 
tabig kuitamab isubiibe tru gwalømwane Señorwan tab indig kønrrai 
isua maran. Inchen chi mamigwandøgucha mabiibe Sefiorwan tab 
indig kønrrai isua man. Kaguende Señorwan ungwa, ungwa tan. 
Inchen tru mø mamigwan mamíig, truikkucha Señorwan tab indig 
kønrrai isua trunun mamøwa, Señorwan ungwa, ungwatøwein dan. 

7Kaguende nambe møitøgucha nayasiitøwei øsig ufimøwei, 
katø kwabgucha nayasiitøwein gwamøwei indan. 8Pøs nambe 
øsig warappe, Señorweyasig øsig warab; kwamig nebubene, 
Sefiorweyasig kwamig kønrrun. Inchawei øsig waramig nebui lata, 
kwamig nebui lata, nambe Sefiorweyelø guer. 9Kaguende Cristobe 
øyeeg kønrraiwei kwawa, katøle øsiiraig køn, kwabelai lata, 
øsiguelai lata mayeelaim bala no Ashib Karub Pasrabig kønrrab. 

10Trube, treeg købene ¿ñibe ñui nunewane chindimbarre 'øyeeg, 
øyeeg marobig køn” chigu? ¿Kato ñui nunewane chindimbarre 
kashku? Kaguende nambe mayeeløba tru maig kønrrabigwan 
Tius nø asha marøb wainug kemalamig kønrrab gøn. 11 Kaguende 
Tiuswei wamyube trenchibig pørig basran: 

“Señorbe trendan cha: “Na øsig wamma waibe, 
treetøwei nai merrappe mayeeløba tømbønsrøben, 
katø mui niløtøgucha "Tiuswan tabig kon” chib, waminchun”” 
cha. 

12Inchawei nambe møitøgucha naimburabigwan Tiuswan 
eshkamig nebunrrun. 

13Pgs treeg købene, nambe kangurrin gangurri mas 'øyeeg, 
øyeeg køn chimugun. Masken treeg kømøtø, katoganelan ka 
srurrengwangarub, søtøbasramisrøb nui nunewein gabyu kalø gúi 

asigwane marmonrrab isumig køn. 14Nabe Señor Jesúsweinuube 
kerrigu newan øyeeg kuitamab isua basrar, chi mamimeratøgucha 
ka yandøbe kaig kømuin gúi. Inchendø møikkøben “i mamibe kaig 
kuitamab” isubigweimbe, nuimbe kaløwein gon. 15Inchen ñi kan 
mamigwan maikkurrindø ñui nunewan ka isui ufichaindø mariibe, 
yandø fiibe undag købiitøga marøb pasrømøn. Nui mamikkurrindø 
fiui nunewan kerriguwan mindisha kørrømarmøta, Cristo nuyasig 
kwaig købigwan. 16Øyeeg marigwan tru ñuimburappe søl gúi 
asha, ñi treeg togagúigwane katøganeløbe chine kaig wamincha 
mørøb gønrrain gømøtø guy, tru ñi øyeeg mariitøgatø. 17 Kaguende 
Tius no ashib karub waibe mamimeragurri chi asamig kønrrab 
gømøwei, mutsiiløgurri chi asamig kønrrab gømøwein gon. Treeg 
kømøtø, Tius tru nø ashib karub waibe tabig sølgandø mariiba, 
chi isumgaig tab gobiiba, kasrag købiiba, truilo gon, Espíritu 
Santogurri. 18Kaguende Criston øyeeg mariitøga nuyasig marøb 
pasrabiibe Tiuswan truba tab gønrrai marøb, katø misaameragucha 
nune chi tamgaig marøbig kui asig køn. 

19Inchawei treeg købene, ambumay imay tab gønrrai 
marøb, ambugurri igurri puruguyab Sefiorweimburab nørrørab 
ambamigwan tøgagønrrab inchigun. 20 Tiuswei mariilan 
mamimeragurrindø ka mindisha kørrømarmøta. Isa gømøtø, chi 
mamimerane Tiusbe mamønrrain cha meriibe kaaben, tru kalø 
gøppe, tru mamimeragurrindø kan møg katøganelan treegu 
ka srurrengwanrrai indig, truirren galø gøn. 21 Pøs trembe yau 
mamøwei, vino muchimøwei, katø ñui nunewan penøsrkønrrabig 
chigøben marmøwei indikken, søl gøn. 22Pøs fiui isubigwan 
Cristoinuuto togagúigwane fiiba Tiusbatø tøgagu. Pøs nø chi marøb 
pasraigu nui manrrau isub kebachibigube chi kalø gúi mørmø 
marøb pasrabigweimbe mayanguen tab gon. 23Trune tru kalø 
gønrraitamabgøba isubendø mabiibe, maikkurrindø kaig mara 
basramisran. Kaguende nui isubigwan Cristoinug tøgagømubendø 
maran. Inchawei chitogucha isubigwan Cristoinug pasra 
togagúigugurrin gømøtø arrubiibe, kaig kon. 


Nuimburab gúi lataitowei mendaigwan tab gønrrai marøb 


1 5 1 Inchawei nam Señorweimburabigu tabig mur pønrrabeløbe 
tru Señorweimburabigu kullaateelan nambe purugumig 
køn, nam namasiitøwei tab gúi mørøb pønrrømøtø. 2Nambe 

møitøgucha namui nuneg kullaatiigwan tab gúi mortrai maramig 
køn nuimburab tab gønrrai, Señorweimburabigu nurab inrrai 
marøb. 3Kaguende Cristo gøbenguen nøasiitøwei tab gúi mørøb 
pasramigwan lamøtø, Tiuswei wamwan porigu Cristo maig taimbala 
gúig kon: “Tru tsalø wamabelø fi Tiuswan tsalø wamiiløbe naim 
balatø arrig køn” daig. 4Kaguende kerrigu tru merrabsrø Tiuswei 
wamyu pøriibe namun kusrenanrrab pørig købig køn, tru nam 
tammay melabig melaikkurrimba, tru Tiuswei wam pørig namun 
tabig purugub wamgurrimba, nam Tiuswei tørguegwalmabigu nam 
Cristoba kanbalatø pønrramigwan isua muniiramig tøgagønrrai. 
5Inchen tru namun tammay melabig melamigwan trangb, katø tru 
namun tabig purugub Tiusbe ñim kanikkurri kanikkurri kandø isua 
bønrramigwan trannrraimab isur, Cristo Jesús nø maig isuig køben, 
treetøwei, 6fiim mayeeløba kandø isua, kan wamdø misra namui 
Sefior Jesucristoi Møskai Tiuswan truba tabig wamindamig kønrrai. 


Tiuswei tabig srø wambe mu misaameraindøgucha gøn 


7Inchawei fiimbe ambugurri, igurri wamab utay, Cristo fiimun 
utab lataitøweingue Tiusweyasig tørguegwalmabig kønrrai. 
8 Pøs nabe ñimun trendamønrrun: Cristobe judíosmera, tru 
circuncidawarmeran purugub meganrrab arrig køn cha, tru 
Tiuswan mørøbelø merrabsrø kølli misaameran nø maig martrab 
kørrømisrig købigwan treeg marig kørrømisrtrai, øyamay Cristobe 
kenamartrab indig køn, Tiusbe nø maig martrab taigwane treeg 
marøbig kui ashchai. 9Incha gatø trutø gømøtø, Cristobe arruppe, 
tru judíos kømø misaamera nømun Tius lastima asimburø Tiuswan 
maya nuguen tab indig kønrrai arrig køn. Tiuswei wamwan porigu 
maig taimbala: 
“Øyeekkurri nabe judíos komo misaamerai utu 
ñi, Tiuswan tabig waminchib, 
fiui munchiwan cantab indamønrrun” cha, trendaig. 
10Katø katøganbaløsrø trenchibig køn: 
“Nim, judíos kømø misaamera, Tiuswei misaameraba truba 
kasraaray” cha. 
ll Incha gatøganbaløsrø katø trenchibig køn: 
*Mayeelø judíos kømø misaamera Señorwan puro tabig 
waminchib, 
mu misaameratøgucha nun purø tabig waminday” cha. 

12Kato Isaíaskucha øyeeg taig køn: 
“Isaíweinukkurri arrubig kan tusrwan srøldø basram barig 
lataigugurri 
srøig kal-lab lataitøwei katogan srøig kurra, 
judíos kømø misaameran ashib karub pasrønrrab pasramisren, 
truiløbe nøm isua muniirab melaigwan ke nuinuutø pasra 
tøgagønrrun” cha. 
13Pgs tru nam isua muniirab melamigwan tranøb Tiusbe tru 
fim nun kørekkurri maya nu kømburab kasrag købigwanba, chi 
isumgaig tab gøbigwanba ñimun netsøganrrai isur, tru isua 
munig melaig, truitø tøgagømburab tøgagønrrai Espíritu Santoi 
maramburab mariitøga. 


Jesucristo maig karuilan Pablo mariilø 


14Pgs, nai nunelø, nabe ñimuimburab øyeeg kuin gúi asha basrar, 
tab inchibelø gømitø netsailø, chigurrimbunø nebua asamig truitø 
netsailø, ambugurri igurri maig maramigwan waminchib eshkab 
pønrrønrrapteelø, ñimbe treelø gúi. 15Inchendø nabe ñimun 
iigwan pørøppe, kanmaytø murtø rrencha børar, tru chimerayube 
maig kømigwan fiimun gatøle isunanrrab isua, nui ka yandø tab 
indigwan Tius nan tranikkurri, 16tru na Cristo Jesúsweiwan judíos 
kømø misaamerayasig na marøb meganrrai. Pøs, na Tiuswei tru 
tabig srø wamwangøba eshkab kusrenanøbig kur, kan sacerdote 
Tiuswan keta tranøb latawei tru judfos kømø misaameran 
na Tiuswan keta tranen, nø ka utamdeelø gønrrai, nuyasiitø 
tarømariilø Espíritu Santogurri. 

17Inchawei nabe Cristo Jesúsweinuube truba tab gúi mørøb 
pasramig toga basrar, na mariilø Tiusweimburabeløyu. 18 Pøs nabe 
gatogan chi pegwan waminchab inchimøtø, na waminchippe, 
tru judíos kømø misaamera Tiuswan møra marøbelø gønrrai, 
tru nagurri Cristo chi mariilandø wamindamønrrun. ligwane 
nabe marøppe, wamindiiløtøgaba, mariiløtøgaba, 19Tius naba 
basrain gúi asamig nørreelø mariiløtøgaba, kwaara asha gønrrai 
mariiløtøgaba, iilai tru maramburab mariitøga marøb, katø 
Tiuswei Espíritui tru maramburab mariitøga marøb indiilan, 
nabe trunundø wamindamønrrun. Øyamay Jerusalénsrøngurri 
chutøgucha Ilírico birausrøngatig kerrigu chigucha palomíig na 
Cristoi tabig srø wamwan eshkab kusrenanig købig køn. 20 Pøs 

nabe Criston tru mana wamindi møriimøsrø, treegu tru tabig 
srø wamwan eshkab kusrenanøb pasramigwan mas isua martrab 
inchibig kur, Cristoi tabig srg wamwan møikkøben eshkab 
kusrenngbig pølbasra marinug srøig ito margb guebimønrrab. 
21 Masken Tiuswei wamwan pørig maig taimbala: 
*Managuen nuimburabigwan mu wammørøsraimeelø gøbelø 
nun nebua ashib, 
wamindigwan mana mørmeelø gøbelø chigúi nebua mørøb 
inchun” daig. 


Pablo Romasrømay inrrab isub 


22Inchawei pyeekkurri nabe kato gato ñimun ashchab attrab 
inchen, arrumønrrai marinab pasrabig kur. 23Inchendg møimbe yu 
na tsuim birausrømbe naimbe yandø chu maramig kawein gøben, 
katø merrab pilamerawansrøngurri ñimun ashchab truba arrug kui 
megaig køppe, 24Españasromay na inrrab arrua, pua burainrrab 
inchar. Kaguende nabe ñimun asha burainrrab isur, tru peto 
purainrrab arrua, kan maya yana ñimba lindigu truba kasraato 
buraya, na trusrømay yamigwan ñim nan purugunrrai. 

25Inchendø møimbe nabe Jerusalénsrømay inrrab yar 
Tiuswei misaameran an burugúigwan trannrrab. 26Kaguende 
macedoniasreeløba, acayasreeløbabe tru Jerusalénsrø Tiuswei 
misaamerai utu waachameran purugumig an tulisamig nømune 
tabig asønaig køn. 27 Pøs nømbe tabig martrab isua marig køn. 
Inchagucha nømbe judíosmerane uløweim bønrran. Kaguende 
tru judíos kømø misaamerama Tiusweimburabig purø tabig tru 
judfosmeraiwan nøm tøga utab pønrraibe, nømgurringucha nøm 
chi togagúilotoga judfosmeran tranøb pirisamig ulø bønrran. 
28 Incha i maramigwan nabe yandø chab mara, tru kan mamig 
misrizhig latawei tru an purugúigwan nømun purøørabe, 
Espafiasrømay inrrab arrua, ñimun ashchab arrumønrrun. 29 Incha 
na fiimuisrømay arruppe, Cristoi mayanguen tabigwan ñimun 
pirishinrrab tøgagømburab toga arrum gúi nabe asha basrar. 

30Inchendø nabe, nai nunelan, namui Señor Jesucristogurrimba, 
Espíritu Santoi undag købikkurrimba, naimburab ñim Tiusba 
truba rrugab wamindigu, tiusmanda naba kanbalatø misrtrai 
chinrrab, Tiuswan truba rruba miab melamigu. 31 Pøs tru Judea 
birau Jesucriston chi kørenrrab inchimø misaamerai tasku na 

kebefimønrraimba, katø tru Jerusalénsro Tiuswei misaamera tru 
an burugúig srua yaigwan tabig kui ashib utønrraimba Tiuswan 
miarrunrrigay, 32 pøs Tius treeg kønrrain gøbene, na fiimuisrø 
arruppe, truba rruba kasrag bua, fiimba kanbalatø pishindø tab 
wamig kønrrai. 33Inchen Tius tru chi isumgaig tab gøbiibe ñim 
mayeeløba pasrønrrai isur. Treeg kønrrun. 


“Tab ka amoñigueb” chib, Pablo wam øriilø 


1 6 1Cristogurri tru namui nuchag Feben tabig ashib 
tøgagørrunrrigay chinrrab inchar, tru Cencrea iglesiayu chi 

maramigu purugubigwan. 2Señorwein gúimba fiimbe nun truba 
tab wamab utønrrigay chinrrab, Tiuswei misaameran maig utamig 
køben, trumay. Kato ñimgurri nun chi purugumig palain gøbene, 
purugub inchigay. Kaguende noma truba yamelan truba rruba 
purugub megabig køn, katø nan chigucha. 

3Cristo Jesúswei maramigu lincha marøb melabelø, Priscilanba, 
Aquilanba “tab ka amøfiigueh” tan chirrunrrigay. 4Truiløbe 
naimburab nan chi kømønrraindø kwam labguen inchibelø 
gøn. Truilane nabe mayanguen ungwa, ungwa tamønrrun. 
Kato nato gomoto, judíos kømø misaamerai iglesiameragucha 
mayamba nømune ungwa tan. 5Katg iglesia tru nømui yau 
tulundzunabelangucha “ka amøfiigueh” tan chirrunrrigay. Kato 
tru Epeneto, nai undaaraig, Asia birausrø ke srøsrøzhiitø 
Criston nømerrig kørewa pasramisrobigwangucha ‘ka ufigu” tan 
chirrunrrigay. 6Katø fiimuyasig truba rruba marøb megabig 
Maríangucha “tab ka ufigu” tan chirrunrrigay. 7Andróniconba, 
Juníaswanba, nai misaameran ‘ka amøfiigueh” tan chirrunrrigay, 
kailan pønsraig yau merrarrawa keeriilø naba lincha bønrrabelø 
gøbelan. Truilobe Cristo nøashib karua øriilø nømune tabelø 
mumera gúi asiilø, katø nømbe Criston naguen køremøwatø, 
nømmerrig kørewa pønrrabelø, treelø gøn. 

8Señorweimburab nai undaaraig Ampliaswan “ka uñgu' tan 
chirrunrrigay. 9Katø Cristoi maramigu namun lincha marøb 
megabig Urbanonba, katø nai undaaraig Estaquiswanba “ka 
amøfligueh” tan chirrunrrigay. 10 Apeles, Cristoimburabigu 
chine nebuinab puraya møwanba, katø Aristöbuloi yauelanba 
“ka amøfligueh” tan chirrunrrigay. 11 Nai misag Herodiónwanba, 
Narcisoi yauelø Señorwan kørewa pønrrabelanba “ka amøfiigueh” 

tan chirrunrrigay. 12Señorwei maramigu truba marøb melabelø 
Trifenanba, Trifosanba “ka amøfligueh” tan chirrunrrigay, katø 
Pérsida, truba undaaraig, tru Sefiorwei maramigu truba rruba 
marøb megabigwanba. 13Señorweinug puro tabig kui asig 
Rufonba, nui usranba “ka amøfiigueh” tan chirrunrrigay, pøs 
truibe nai usri lataig kuig kon. 14Asíncriton gøben, Flegonten 
gøben, Hermeswan gøben, Patrobaswan gøben, Hermaswan 
gøben, katø nunelø nømba warabelan gøben “ka amøfiigueh” tan 
chirrunrrigay. 15Kato “ka amøfligueh” tan chirrunrrigay Filólogon 
gøben, Julian gøben, Nereowan gøben, katø nui nuchawan gøben, 
Olimpaswan gøben, katø tru nømba warabelø mayeelø Tiuswei 
misaameran gøbengue. 

16Kangurrin gangurri “ka amøfligueh” chib tabig wamab Tiuswei 
undag købiitøga tasig rraniyay. Cristoi iglesiamerabe mayamba 
ñimun “ka amøfligueh” cha gran. 

17 Pøs nabe ñim, nai nunelan, ashiptø gønrrigay chinrrab 
inchar ñimun nøørøtø misrtrai indamba, Cristoi maywan 
søtøbønrramisramba inchibelan. Truiløbe tru fiimun 
kusrenanigwan ka peemaytø bunrrai marøbelø gøn. Nimbe 
truilane tarømisray. 18Kaguende treeg misaamerabe namui Señor 
Cristoiwan marmeelø gøn. Treeg kømøtø, ka nømuimburaptø tab 
gønrrai labelø gua, waminchibgucha purø tabzhig wamincha, 
mørøptø wamdiig tabzhig wamincha, chigucha trunun nebua 
ashmø misaazheelan kegørrøsrkøbelø gon. 19 Pøs tru tabig srø 
wam maig taigwan ñim mora marøbelø gúigwane mayeeløba 
nebua asha gon. Treekkurri nane fiimuimburab truba kasrag 
køtan. Inchendø fiimbe chigøben tabigwane purø nu gusrebelø, 
kaigwane kan isubguen isumeelø gúimbe gøtan. 20Inchen Tius tru 
chi isumgaig tab gøbiibe kan maya yanayuto Satanáswane nøbe 
tambalørtrun ñim itøbuna bønrrønrrai. Namui Señor Jesúswei ka 
yandø tab indiibe ñimba gønrrun. 

21 Timoteo, maramigu nan lincha marøb megabig, fiimune ‘ka 
amøfligueh” cha gran, katø trugurri tru nammisaamera Lucio 
gøben, Jasón gøben, Sosípater gøben, truiløgucha. 

22Na, Tercio, Pabloi kilga børøbikkucha “ka amøfiigueh” cha ørar, 
Sefiorwei munchiyu. 

23 Gayogucha ñimun “ka amøfiigueh” cha gran, tru nan truyu 
tsumig ya bebøb, katø iglesia mayeelanba pebøb inchibig. Inchen 

gato Erasto tru ciudayu an asamigwan ng ashibiiba, katø trugurri 
namui nuneg Cuartogucha “ka amøfiigueh” cha gran. 


Tiuswan srabe tabzhig wamindig 


24Namui Señor Jesúswei ka yandø tab indiibe ñim mayeeløba 
gønrrun. Treeg kønrrun. 

25Møimbe Tiuswan maya nuguen tabig waminchigun, Tiuswei 
tru tabig srø wamwan na wamindiiba, Jesucristoimburab na 
eshkab kusrenaniiba iilø maig køben treegu mur bønrrønrrai 
marøbigwan. I tru tabig srø wambe tru manasrøngurri mu asiimfig 
pasrabig Tius nø maramigwan nuinetø tøgagtigwan tru kenamarig 
maig køben, treeg køn. 26Inchendø møimbe Tius tru maig 
karuigwan eshkabelø pøriiløgurri tru mu asiimfig pasrabigwane 
kenamaran judíos kømeelø chu birausrø misaamerandøgucha, 
Tius tru manasrøngurri managatig wabig nø maig maramigwan 
martrain basrig, treeg, nømui isubigwan Cristoinug pønsra 
togagúigu maig taigwan mora marøbelø gønrrai. 

27 ¡Tius tru noto kandø wabig, tru muguen nebua kusremgaig 
newan kusrebigwan managatig tørguegwalmabig kønrrun 
Jesucristogurri! Treeg kønrrun. 

Pablo porob 


1Na Pablo, Tius nan trendy treeg kønrrain gøben, Cristo 

Jesús nøashib karua ørig kønrrai wamig, nai nuneg 
Sóstenesba misra, i kilgawan pørar, 2Corintosrø iglesiayuelan, 
Cristo Jesúskurri tru Tiusweyasig tarømariilø, nuyasiitø newan 
tabelø gønrrai wamiilanba, katø tru mayeelø chutøgucha namui 
Sefior Jesucristoi munchiwan wamabelanba, truibe namuimba, 
nømuimba Señorwan. 3Namui Møskai Tiusweimba, Señor 
Jesucristoimba tru ka yandø tab indigwan gøben, chi isumgaig tab 
gøbigwan gøben fim tøgagønrrai inchar. 


Cristogurri tabig tranigwan “ungwa, ungwa” taig 


4Chu urastøgucha nabe Tiuswane ñimuimburab “ungwa, ungwa' 
chibig kur, Cristo Jesúskurri ñimun Tius ka yando tab indigwan 
tranikkurri. SKaguende chiyutøgucha ñimbe nuinug purø nørrø 
tøgagønrrai traniilø gøn, kerrigu wamindigu lata, kerrigu 
nebua ashib ambigu lata. 6STrumay Cristoi tru srøig tabigwan 
wamindiibe ka wamindiito gømø, ñimuinuube cierton kørrømisrin 
gøn, 7Tiusweiwan marøbelø gømigwan keta tranig chigucha chi 
palømeelø gømnegatikke, Jesucristo kenamisramigwan ñim munig 
melappe. 8Katøgucha srabegatig ñim kørrømø mur bønrrønrrai 
nøbe tøga basrønrrun, namui Sefior Jesucristo gatø arrub gwaløm 
chi kaig mariilø chigar bønrramig kønrrai. 9Tiusbe nøbe maig 
martrab chippe, treegwan marøbig køn. Nimbe nøgurri wamiilø 
gúig køn, nui Nusrkai Jesucristo namui Sefiorba lincha bønrramig 
kønrrai. 

Corintosrø Tius wami misaamera nøørøtø inchib tarømisrøb 


10Nai nunelø, Sefior Jesucristoi munchiyu maig maramigwan 
tiusmanda øyeeg marøb melørrunrrigay chib waminchab inchar. 
Peg peg isub gømøtø, kandø isuy cha, fiimui utu mas nøørøtø inchib 
tarømisramig kaanrrai. Masken treeg kømøtø, newan kanbalatø 
lincha kandø isub, maig marameløyu kandø isub inchigay cha. 1 Nai 
nunelø, møiløgøsrøn Cloéwei yaueløbe nane eshkatan, fiimbe kwayam 
labrre waran cha. 12Pøs nabe trenchinrrab inchar, møiløgøsrøn fiimbe 
trenchibrren gøn dan cha: *Nabe Pabloingatiig kur” chiben, katøgane: 
“Apolosweingatiig kur” chiben, katøgane: “Nabe Cefasweingatiig kur” 
chiben, katøgane: “Cristoingatiig kur” chib. Treeg inchib gøn dan cha. 
13Trube, treeg købene, ¿Cristobe nuin gti, nuin gúi misra basra 
chindah? Kabe fiimuyasig kurusyu kwanrrai mesrøppe, éna Pablon 
mesraig kø chindah? Kabe fiimun piu umbu ulsrøbgucha énai 
munchiyu piu umbu ulsraig kø chindah? 14Tiuswan nabe 'mayanguen 
ungwa, ungwa” tamønrrun, ñimun møigwangucha na piu umbu 
ulsrømuigwan. Nabe piu umbu ulsrøppe, Crisponbah, Gayonbatøwei 
treeg marig kuig køn, 15nai munchiyu ‘piu umbu ulsrailø guer’ chib 
mugucha trenchib gømønrrai. 16(Katø Estéfanaswei yauelandøbe 
piu umbu ulsrøbwei indig køn. Inchendø katøgan mas mungucha piu 
umbu ulsraibe nane isumøtan). 17 Kaguende nane Cristobe misagwan 
piu umbu ulsrøb ufichai ørmøtø, Tiuswei tru tabig srø wamwan 
eshkab kusrenanrrai orig køn. Incha nabe waminchibgucha, nørrø 
wammeratøga puro may waminchimur, Cristo kurusyu kwaigwane 
chigucha gømíig kui lataig marig kømønrrai. 


Cristobe tru Tiuswei muguen nebua kusremgaig 
kusreiba, maramburab mariiba gon 


18 Cristo tru kurusyu kwaigweimburab tru eshkab kusrenaniibe 
yandø tru kaigyu kegørra pønrrabelaimbe chigucha gomíig, ke 
chugúinguen mørmubendø wamindi lataig køn. Inchen nam yandø 
kaigyugurri wesrailaimbe tru wamindiibe Tiuswei tru maramburab 
marig, truig køn. 19 Kaguende trenchibig pørig pasran: 

*Purø gusreb møguelø chigurrimbunø nebua kusrewa 
togagúilane pinisamønrrun cha. 
Kusrebelø nøm chigúi mora togagúilane chigucha gomíig 
mara kaasha kørrømaramønrrun” chibig 

20¿Pos, tru puro gusrebiiba, katø kusrennobiiba, katø møi 
i gwaløm nørrø kusrewa “treeg, rreeg køn chibeløbabe chu 
bønrrah? ¿yu pirau chine purø nørrø kusreegwane chugúinguen 
mørmubendø marig, Tiusbe treeg mara tøgagømuitarru? 
21 Kaguende Tiusbe, tru nui muguen nebua kusremgaig kusrebig 
kuigu, yu pirau misaamerabe nømui tru puro nørrø kusrewa 
togagúitogabe nun nebua ashmønrrai indig køn. Pøs tru 
chugúinguen mørmubendø wamindig mara togagúigwan eshkab 
kusrenaniitøga nun kørebelane kaigyugurri wesramig, Tiuswane 
tabig asønaig køn. 

22Kaguende judíosmerabe kan møg Tius nøba pasrain gúi 
ashchai mariilan miaben, griegosmerabe tru puro nørrø 
gusreeg wamindiilan mørøg kui inchibelø gøn. 23Trune nambe 
Cristo kurusyu kwaigwan eshkab kusrenanøbelø guer. Truibe 
judíosmeraimbe ke ka srurrengwangarubig køben, judíos kømø 
misaameraimbe ke chugúinguen mørmubendø wamindig, 
treeg køn. 4Trune Tius tru wamiilayasiibe, judíosmerai lata, 
griegosmerai lata, Cristobe tru Tiuswei maramburab mariiba 
katø Tiuswei tru muguen nebua kusremgaig kusreiba, truig køn. 
25Kaguende Tiuswei tru chugúinguen mørmubendø wamindi lataig 
asønabiibe møguelø puro may isua wamindi lataig kømøtø, mas 
purab nuig køben, katø Tius tru itønaptiig lataig kuibe, kan møwei 
fuerzas lataikken gømøtø, purab murikken gøn. 


Corintosrø Tiuswei misaamera mailø gúig 


26Inchawei, nai nunelo, tru ñimun wamab uras ñim mailø 
gøbelø gúigwan isua asamig køn. Misaamerain gabyu kusrebeløbe 
ñimbe ke kan gandøwein gøben, katø ashib karub purrabelø 
nørreeløbe mamdø gøben, katø tab misagugurri amrrub 
misaamerabe mamdø gøn. 27 Yu pirau chugúinguen mørmubendø 
wamindi lataig togagúigwan Tiusbe truigwan wesrawa basrig kon, 
tru puro nørrø kusrebelan kørig mara gørrømartrab. Kato yu pirau 
kwa gaizheelø gønmab asha togagúilan Tiusbe truigwan wesrawa 
basrig køn, nørreelan kørig mara gørrømartrab. 28Yu pirau 
misagwein gabyu larrø gaizheelø gønmab asha togagúilanba, katø 
kaashib indiilanba, tru chigucha gømøzheelø gúi asiilan, Tiusbe 
truilan lawa wesraig køn, tru nørreelan chigucha gømeelø mara 
gørrømartrab, 22mugucha Tiuswei merrab nørreelø misrøb møg 

inchib pønrrømønrrai. 30Nimbe Tiuskurri Cristo Jesúsba kanbalatø 
ponrran. Cristo Jesúsbe namuimbe tru mu nebua kusremgaig 
kusremiba, katø sølgandø tabiiba, katø Tiusweyasiito tarømariilø 
gømiba, kaigyugurri wesruilo gømiba, treeg køn nøbe. 31 Inchawei 
Tiuswei wamwan pørigube trenchibig køn: *Møikkøben truba nuig 
kømmørø inchib waminchib pasrag kobene, Señorweimburappe 
møg inchib waminchib pasrobash” cha. 


Criston kurusyu mesraigwan wamindig 


2 1Inchawei nai nunelø, Tiusweimburabig mun kenamariimíig 
pasrabigwan na ñimun eshkab kusrenanøb arrub urasma, ke 
kan chull møramdiig purø may waminchib, katø puro nørrø kusreb 
nebua asiilan waminchib arrumuig kon. 2Pøs nabe ñimui utube 
katøgan chi pegwan isub pasrønrrab gømøtø, Jesucristonba, nun 
kurusyu mesra kweetsigwanba, trunundø isua basrønrrab isuig 
køn. 3Incha nabe ñimui utu uñib urasbe trubørab chish kømøwei, 
trurrigu korig kuig igatø! itønab pasraig kobig køn. *Inchawei na 
wamindigu lata, kato Tiuswei wamwan eshkab kusrenanigu lata, 
puro nørrø nebua ashib kusreig wamdøga puro may gøremdiig 
waminchimuig køn. Treeg kømøtø, Tiuswei Espíritui maramburab 
mariitøga kenamarøb wamindig køn, 5tru ñimui isubigwan 
Jesucristoinuutø pasriibe møguelø puro nørrø kusreegu basrig 
kønrrain gømøtø, Tiuswei maramburab maramigu basrig kønrrai. 


Tiusbe nui Espiritugurri nebua ashchai marøbig køn 


6Treeg kuingucha, Tiusweimburabeløyu yandø tsabø 
nørrørawarwei utubeguende nørrø nebua kusreegwan 
waminchibwei inchibelø guer. Nambe waminchippe, tru nørrø 
nebua ashib kusreegwan møi nam warain gwalømigwan gømøwei, 
kabe møin gwaløm yu pirau nøm ashib karubelø nømguen 
patsab ambubelaiwan gømøwei wamindig køn. 7Treeg kømøtø, 
nambe waminchippe, Tiuswei tru muguen nebua kusremgaig mu 
asiimfig, sørig pasrabigwan wamindig køn, tru chi pønrrabikken 
kaabenbatøsrøwei namuyasig maya nuguen tab gønrrai kanmaytø 
manasrøwei Tius treeg martrab isua togagúigwan. 8Inchen møi 
yu pirau nørreelø karub purrabeløbe møitøgucha iig tru muguen 
nebua kusremgaigwane chigúinguen mørmuig køn. Pøs iigwan 
chigúi mørig kuimbe, namui Señor tru tørguegwalmabigwane 

kurusyu mesra kweechimubsruig kuinrrun. 9Inchendo Tiuswei 
wamwan porigu taimbala: 
“Mugucha kaptøgabe nebua ashmøwei, 
muguen kalutøgabe nebua mørmøwei, 
ni muguen øyeeg kuitamappe isubguen isumøwei indigwan, 
Tiusbe nun undaguelayasiibe trunun tøgagønrrai tamara 
ponsrain gon” cha. 
10Inchendo Tiusbe sørig pasrabigwan nui Espíritugurri namune 
kenamarig køn, kaguende tru Espíritube maig kuigwan kerriguh 
chishto ashibig kua, Tiuswei tru muguen nebua asiimíig nø 
puro umbusrø togagúilanguen kerrigu. 11 Pøs ¿kan møwanma 
nui manrrau umbusrøngue chi isub pasraigwan nebua ashibiibe 
nui espfritutøweimbe nebua ashmuitarru? Øyeetøwei Tius no 
puro umbusrø togagúilane mugucha nebua ashmuben, Tiuswei 
Espíritutowei nebua asan. 12Nambe espíritu yu pirauigwan utømøtø, 
utappe, Tiusweinukkurri arrubig Tiuswei Espíritun utig køn, no ka 
yandø keta tranigwan chigúi mørøbelø gømig kønrrai. 13Inchawei 
nam iigwan waminchippe, møguelø yu pirau kusremburab 
kusrebelø kusrenani wamdøga waminchimer. Treeg kømøtø, 
Espíritu Santo kusrenaniitøga Tiusweimburabelan øyeeg køn chib 
waminchippe, Espíritu Santon tøgarmeran waminchibelø guer. 
14Kan møg Tiuswei Espíritun chigaibe, Tiuswei 
Espírituimburabigwane utønrrab gaiman. Pøs nuimbe ke 
chugúinguen mørmubendø mari lataig køben, ni mando gúinguen 
mørmøn, kaguende Espíritu Santo purugubendøwei, øyeeg, øyeeg 
købig kuin gúi nebua asamig kua. 15 Inchen Tiuswei Espíritun 
tøgaibe chiwandøgucha øyeeg, øyeeg købig kuin gåi nebua isumig 
togaig køn. Inchen nungurrimbe mugucha 'øyeeg, øyeeg køn’ 
chinrrab gaimanrrun. 16Pøs Tiuswei wambe trenchibig køn: 
“¿Señorwei isuilan kabe mu nebua asitarru? cha. 
¿Señorwane kabe mu kusrenrrautah?” cha. 
Inchendø nambe Cristo nø isuimay isumigwan tøgar guer. 


Tiusweimburabeløyu lincha maram burugubelø 


3 1Inchawei nai nunelan, nabe Tiuswei Espíritu maig kønrrain 
gøben treeg isubelan lataig waminchab gaimaig kuig køn. Treeg 

kømøtø, tru maig amøfiig køben amoñibelan lataig, trumay wamindig 

køn, Cristoimburabigube kan shush ureezheelo latailan. 2Nabe ñimune 

pitsøtø mutsøsraig køn, tranrrø mamig manrrai manmøtø, kaguende 
gatøgucha truigwane utønrrabgailø srø gúimba. Ni møi yanguen 
gatøgucha treeg mamigwane manrrabgailo srø gua, 3katøgucha 
ñimbe ñimui asr maig marøg kui inchen treegwan marøbelø srø gøn. 
Pøs fiimui utube pusrkwai ashib gømig, aleguiam lab treeg inchib 
pønrraibe, ¿ñimui asr maig marøg kui inchen treegwan marøb, maig 
købash amøfiibelø lataig marøb amøfiimøtirru? 4Kaguende ñim møibe: 
“Nabe Pabloingatiig kur” chiben, katogane: “Nabe Apolosweingatiig 
kur” chiben, øyeeg inchib pønrrappe, ¿maig amøfiig køben amøfiibelø 
lataig marøb pønrrømøtirru? 

5¿Trube, treeg købene, na Pabloba, Apolosbabe chimera 
gøbrah? Pøs nambe ka margb melabeløtø gøben, ñimbe 
namgurriwei kørewa bønrran, namun møigwandøgucha Señor 
maig martrai karua pønsraig køben, treegwan marøbelø. 6 Nabe 
ellguaben, Apolosbe pi guchen, tru tusrwan nurangaruppe, 
Tius ng nurangarun. 7 Inchawei ellguabig lata, pi guchibig lata 
chigucha gømeelø gøben, kal-lawa nuranrrai marøbiibe Tius, nø 
gøn. 8Ellguabig lata, pi guchibig lata, møibe kabe peg kønrrab 
guindø trunundøwei marøb gøn. Inchendø nøm møitøgucha nømui 
maramigwan maig marig køben, Tiusbe tru marimburø pagaraben, 
utønrrab gúinrrun. ?*Kaguende nambe maramigwan Tiusba lata 
lincha maren, ñimbe Tiuswei ellmari tul gob, kato Tiuswei ya gob 
indan. 

10 Tius nui ka yandø tab indigwan nan maya traniitoga, kan 
møg yawan puro may maram gusrebig lataitøwei yawan 
niga basrønrrabigwan nabe pølbasra basren, katøgane tru na 
polsrugwan mara pasrim bala, kusrub yan. Inchendø møitøgucha 
marøb ambuppe, mando marøb yainatashchab asha maramig 
køn. 11 Pøs kaguende yawan niga basrønrrabigwan chab marig 
basrøbene, mugucha gatøgane katø srøig peg nøørø maramig 
kømøn. Kaguen tru chab mara pasriibe Jesucristo gon. 12Inchen 
tru yawan niga basrønrrai pølbasra marim balabe: orotøga marin 
gúi, andøga marin gúi, kabe puro tab sruuzheeløtøga marin gúi, 
tsiitoga marin gúi, putøga marin gúi, kabe ka shautøgatø marin 
gúi inchun. 13Inchen tru nom treeg mariiløbe møigweindøgucha 
tørgandø chigúi asamdiig kenamisrtrun tru maig kønrrabigwan 
asha marøb gwaløm. Kaguende maig køtashchab naatøga parra 
ashen, tru naabe kanuin ganui nøm maig marigwan chigúi 

ashchai kenamartrun. 14Inchen møikkøben tru yawan niga 
basrønrrabigwan marim bala no marøb kusrab yaig chi gømø, 
nagu ka buraibene, truburø nøbe tru utamigwan utønrrun. 

15Inchen møigwein gøben nø chi marøb megaig pachiptinchene, 
tru nø treeg marigwane kaptøashchun. Nøbe truyugurri weluløppe, 
weluløbwei inchendø, treetøgucha welulrrab kan nag bilab 
utuwan burøluløb ib lataig welulabe gønrrun. 16¿Nimbe ashmeelø 
gøtirru? yamba fiimdøweinguen Tiusweimbe tab ya gøben, Tiuswei 
Espíritube fiimuinug basrabig kuin gúi. 17 Inchawei møikkøben 
i Tiuswei yawan pinishibigwane Tiusbe nungucha pinishinrrun. 
Kaguende Tiuswei yabe newan tabig nuyasiitø gøben, tru Tiuswei 
yabe fiimdøwein gøn. 

18Kusrebelø guermab fiimasiitø kegørrab pønrrømøtay. Ñimui 
utu møikkøben misaamera møin gwaløm yu pirau isuigu 
truba rruba nu gusrebig kurmab isubiibe, chi nebua ashmíig 
lataig misramig kon, cierton kusrebig kønrrappe. 19 Kaguende 
kusremburab kusreeg yu pirauibe Tiuswein gabyube ke 
chugúinguen marmubendø marig treeg køn. Pøs øyeeg chibig 
porig pasran: “Nom truba rruba kusrebelø guermab isuigutøwei 
Tiusbe iløsrka kegørrønrrai marig kon” chibig. 20 Katø treekkucha 
chibig køn: *Sefiorbe ashibig køn cha, tru nørrø gusrebelai isuiløbe 
chi isumuinguenig isuilø gúi.” 21 Inchawei mugucha, ø møøbesin 
chib, truba rruba møg inchib waminchib pasramibe chigagøn. Pøs 
kerriguba fiimuin gøn: 22na Pablo lata, Apolos lata, Pedro lata; iig 
waraig pirø lata, øsig kømig lata, kwamig lata, møin gwaløm lata, 
katø wendo attrabig lata; pøs fiimuiwein gon kerriguba. 23Katø 
ñimbe Cristoielø gøben, Cristobe Tiuswein gøn. 


Cristo nøashib karua øriilø nøm marøb gúilan waminchibig 


1 Nimbe mutøgucha namune Cristoi maramigwan marøb, katø 

Tiuswei tru mu asiimfig sørig pønrrabigwan nam asha marøb, 
kusrennøb pønrrønrrai pønsrailø gúi, namune ka treetø isua 
tøgagørrunrrigay. 2Pøs tru maramigwan nøm asha marøb gønrrai 
pønsrainabeløbe møitøgucha nui mariiløyu chi isumgaig marøbelø 
gønrrain gøn. 3Nane naimburappe, chi menrra isumgtan, ñim gi, 
kabe yu pirauelø mugøben tru maig kønrrabigwan asha marøb 
purrabelø, truilø gúi, nan ‘ñibe øyeeg, øyeeg marøbig køn’ dainab 
pasramig. Kaguende nabe naasiitøweinguen 'øyeeg, øyeeg kur” 

chimur. 4Pøs nabe naimburappe, nai manrraube chi kalø marig 
kebachibiibe chigaig basrar. Inchendø na treeg pasraitøga “chi kalø 
marmíig kur’ tamig kaagøn. Kaguende nan maig kønrrabigwan 
asha marobiibe Señor, nø gon. *Inchawei treeg købene, treeg 
maramig pumøwatøbe ‘ñibe øyeeg, øyeeg kuin gon' chib, treeg 

kui mara kørrømarmøtay. Muniiray Sefior arrumnegatig. Tru 

sørig pønrrabig løstøyuelan nøbe tøryu wesrawa, møguelø nømui 
manrrømerayu chi martrab isua togagúilan kuragutchun. Inchen 
møitøgucha Tius tabig wamindig kømigwan utønrrun, nøm maig 
marig køben, treekke. 

6Nai nunelø, iigwan kerrigu pyeeg pørøppe, Apoloswanba, 
nanba asha kusrenrrai indig køn ñimuyasig tab gønrrai, ñim 
namun asha kusrewa, porig maig chibigwan purab margb 
pønrrømønrraimba, kanune kaig køn chib, kanuingatøgøba inchib 
ñim truba møg inchib nørreelø misrøb pønrrømønrraimba. 7 ëNun 
mu gúi nebua asig kønrraima fiune mu rreeg mara basrta? ¿Tius 
tranigwan utiimfibe ñibe chi tøgagugu? Inchen nø rranigwan ñi 
uta tøgagiig købene, trube, ¿chindimbarre møg inchib nuig misrku, 
tranigwan uta gømøwa lata? 

SiPaare, ñim waachaalleeløbe! Yandø ke newanelø, katø ñimbe 
yandø chiyutøgucha palømfig ke newan døgar gøppeendi, ñimbe 
namun balain gømø, yandø reymera, yandø fiimdø ke tsabø asha 
garubelø. iKan waachaalleelø! Nim isa gømøtø, reymera gua, 
ke fiim garub pønrraimbe, namgucha treetøweim bønrrønrrab, 
ñimba ke amoñigasamig køtan. 9Pøs nam Cristo nøashib 
karua øriilane yandø wendau ke srabesrø melab lataig treeg 
pønrrønrrai pønsrailø guer, yandø kwanrrai wesrawa pønsrailan 
latawei. Pøs nambe yu pirau mayeelai merrab misagashib srua 
gúilo gømig køtan, ångelesmera lata, misaamera lata. 1? Nambe 
Cristoimburabikkurri ke chugúinguen mørmeelø lataitø gøben, 
trune fiimbe Cristoimburabeløyu purø gusrebelø latailø gøn. 
Nambe ke itaptø gaizheelø gøben, trune fiimbe purø mur chibelø 
latailø gøn. Nimbe tabelø gønmab asiilø gøben, trune nambe 
kaasiilø guer. 11 Pøs nambe møin gwalømgatig parøgwai mørøb, pi 
mulgwai mørøb øyeeg nebuig meler, asru kemig truburab gømuielø, 
ichabeta kørriindiilø, katø chu waramig ya gaweyelø. 12Nambe 
namui tasiimeratøga muraara, muraara marøbelø guer. Namune 
trømbøig tsalø wamøben, namgurrimbe nømune mayanguen 

tabig nebuilø gønrrai inchibelø guer. Namun kaig maringucha, 
namgurrimbe awentabelø guer. 13Namune kailø gønmab ashchai 
isa waminchen, namgurrimbe maig købash inchimø, tammay 
løtabelø guer. Nambe møi øyan gwalømgatig yu pirau yandø 
kaasha kørrømarig chilliirrøsr kørreibig latailø guer, mayeelai 
kaasi shau. 

14Nabe ñimun iigwan pørøppe, ka kørig martrab inchimøtø, 
masken tabig melønrrai waminchar, nai undaaraig ureemera 
latailø gúimba. 15 Pøs ñimbe Cristoimburabigu kusrenanøbeløbe 
diez milburab togagúindogucha, kan møskai lataibe kandø 
toga gøn. Kaguende Cristo Jesúsweinuube Tiuswei tru tabig srø 
wamgurri nabe ñimuimbe møskai misrig kon. 16Inchawei nabe 
ñimun øyeeg marøb melørrunrrigay cha waminchar, na maig 
marøbig køben, fiimgucha treegwei marøb gønrrai. 

17 Inchawei nabe Timoteowan ñimuimay ørig køn, nai 
undaaraig nusrkai lataig Sefiorwan maikkucha tarømisrmø 
megabigwan. Nøbe na Cristo Jesúsweimburab maig marøb uñibig 
kuigwan ñimun isunanrrun, na chutøgucha iglesiamørig maig 
kusrenanøb yailan. 18Inchen ñim møiløbe na ñimun ashchab 
arrumønrraitamab puro nørreelø misrøb møg inchibelø misrin 
gøn. 19Inchendø nan Señor inrrain gøbene, peba ñimun ashchab 
arrua, nøm truba rruba nørreelø misrøb wamindiilan ashmøtø, tru 
nømui marøb gúigwan asamønrrun. 20 Kaguende Tius nø ashib 
karub waibe wamindigu basrømøtø, maramburab marigu basran. 
21¿Nabe fiimuimay tsig srua arrumig balain gøgueh? ¿Kabe undag 
købiitøga larrø tammay waminchab arrumig balain gøgueh? 
¿Ñimbe møigwan balaingøgue? 


Møgueløba, ishumburmeraba trømbøig 
marmumigwan waminchibig 


1Nimui utube ishumburmeraba, møgueløba trømbøig 
marøb gúigwan truba wam gon, ñimui utube møikkøsrønbe 
panabusrandøwei pera tsuin gúi, judíos kømeelø Tiuswan 
ashmø misaameraguen kan pyeekkatig trømbøig maramigwane 
purø rrombgig kui asha treeg marbasiimfigwan. 2 iTrune 
treeg kømnebe ñimbe chi gømui lataig nørreelø misrøb ka 
møg inchippe bønrran! ¿Ashene, øyeeg bubene, ñimbe isuig 
kishibguen bønrrømø, chindah? Tru øyeeg kaig marøb møwane 

ñimui utugurrimbe wegutchai inday. 3 Pøs nabe ñimba gømøtø, 
nai asr pasraigube yabsrø nøørø basraindøgucha, nai isuigube 
ñimba basrøwa, tru treeg kaig margb møwane nun maig ito 
attrabigwan treeg kønrrai kørrømara pasrøbguen inchar, na ñimui 
utu basrøwa lataitowei. 4Namui Señor Jesucristoi munchiyu ñim 
tulundzunøben, na maig isubig kuigube ñimba basrøben, Señor 
Jesúswei maramburab maramig truyu basrøben, Stru larrø kaig 
marøb møwane Satanås nø tøgagønrrai pasrtrigay, nui asrwan 
pinisaig kønrrai, Señor arrub gwaløm nui espíritune kaigyugurri 
wesraig kønrrai. 

6Nim nørreelø misrøb waminchib pønrraibe chi tabig kømøn. 
¿Ashmeelg gøtirru, harinayu levaduran lamøtø pusriitø maya 
sømarigwan larrøb pulingarubig kui? 7Tru kølli levadura lataig 
togagúigwan wegutsay, harina sømarig chi levadura larriimfig 
latawei ñim chishelø gønrrab, ñimbe yandø chabguen treelø gúig 
køppe. Kaguende Criston, tru namui Pascua Fiestayu Ubisha- 
unø gweetsamig købigwane namuimburø kweetsig købig køn. 
8Inchawei nambe tru Pascua Fiestan marøppe, tru kølli levadura 
lataigwan tøga marøb gømøgun, tru kaig martrabgøba isub, chine 
trømbøig maramigwangøba isub indi levaduran. Treeg kømøtø, tru 
pirri chi levadura chigaig lataitøga fiesta margun, tru pirriyu chi 
lindisaimfig chi sørig chigaig, ciertongue. 

9Nabe ñimun kilgayu pørøppe, asrtøga trømbøig marøb 
ishumburmeraba, trømbøig marøb møgueløba linchimøtay cha 
børig køn. 10Inchendø nabe iigwan trenchippe, yu pirau tru 
Tiuswan ashmø misaameran truilaimburab waminchimur, tru 
ishumburmera lata møguelø lata trømbøig marøbelan, tru larrø 
pareelan, chi isa gøben an nila wesrabelan, katø chiwangøben 
kan tius kui lataig inchibelan. Pøs treeg misaameraba kerriguwan 
linchimumig kuimbe, trube, ñimbe yu piraugurrimbe webambam 
nebubsruinrrun. 11 Pøs nabe ñimun pørøppe, ‘ñimui nuneg kur” 
chib pasrøbendø, menda ishumburba trømbøig marøptiig, larrø 
pariig, katø chiwan gøben kan tius kui lataig inchibig, kabe 
isa waminchib wam gusruptiig, mutsiiraptiig, purø may isa 
nila wesraptiiba, øyeeløba lindamig kømøn cha børar. Treeg 
inchibiibabe mabguen lincha mamumig køn. 12¿Pos nagan Tiuswei 
misaamera gømeelø nøøreelan kabe na asha marøb pasramig 
kuitarru? ¿Tru iglesiayuelan asha maramigwane ñim maramig 

kømuitarru? 13Kaguende Tiuswei misaamera gømeelø nøøreelane 
maig kønrrabigwan Tius no asha martrab gúinrrun. Inchendo: “Tru 
ñimui utu tru larro rrømbøig marøbigwane ñimbe wegutsamig kon” 
cha, trenchibig køn Tiuswei wamwan porigube. 


Tiuswei ureemera ambugurri, igurri aleguiyab 


1¿Maig marob pønrrabelø guaasamo, ñim møikkøben 

Cristogurri nui nuneeba aleguiyam laig tøgagua, Tiuswei 
misaamerainug kømøtø, tru solgando tabigwan marmeelaisro 
tru kwayam laigwan “tamara guettra' chib, treeg inchib 
pønrrønrrappe? 2¿Nimgan ashmeelø gøtirru Tiuswei misaamerabe 
yu pirau misagwan maig asha maramigwan nømguen asha 
martrabelø gúi? ¿Inchen yu pirau misaameran treegwan ñimguen 
asha martrabelø gøbendøbe, trube, chigøben kwayam lailø 
yandøzhig pub arrubigwane treetøwei asha martrab gaimabelø 
gø chindah? 3¿Ashmeelo gøtirru ångelesmeranguen maig asha 
maramigwan nam asha martrabelø gúibe, mas yu pirau chigøben 
pub arrubigwandøbe chincha asha marmønrrab gø? 4Inchawei 
tru kwayam lailø yu pirau chigøben pub arrubigwane iglesiayuelø 
gømeelan ¿mandggurri truilan asha martrai pønsrøbelø gøh? 
5Nabe ñimune kørig burgrtrab rrenchar, tru nunelai utu kwayam 
lailan maig kuigwan paya ashib martrabig chigúi mørøb isum 
gusrebig ñimui utube, ipaare! ¿ni kandøguen mu gaagø chindah? 
6Inchen kan treeg martrab isui urasbe kan nuneebe katøgan 
nuneeba kwayam lawabe, juezmeran “tamara guettra' chib, eshkab 
ambubelø gøn Tiuswan køremø misaameran. 

7Nimbe fiimuimburappe chiguen gømø, yandø newan kegørra 
bønrran, fiimui ututøwei øyeeg kwayam lab pønrraikkurri. 
¿Trembe ñimun sølwan marmo kalø marindøgucha, treegu ka 
puraambub melamdiig komo, chindah? <Nimun isa wamincha 
nilindøgucha, trembe ka awentamdiig komo, chindah? 8Treeg 
inchibelø gúi urasbe sølwan marmø ñimguen galø marøb, isa 
wamincha nilamba inchibelø gøn, kan trutøgucha nunelandøwei. 
9 ¿Tius nø ashib karub waigwan tru sølgandø tabigwan 

marmeeløbe tru ketig utamigwan utømønrrabelø gúi ashmeelo gø 
chindah? Nimguen fiimdøwei kegørrab pønrrømøtay: møguelø lata, 
ishumburmera lata trømbøig marøbeløba, chiwangøben kan tius 
kui lataig inchibeløba, itøluløpteeløba, møkkølig købendø ishug 

lataig inchibeløba, møgueløbe møgueløasiyaitø, ishumburmerabe 
ishumburasiyaitø trømbøig marøbeløba, 10nileeløba, larrø 
pareeløba, mutsiirapteeløba, isa waminchib wam gusrupteeløba, 
purø may isa an nila wesrapteeløba, tru Tius nø ashib karub 
waigwan truiløbe ketig utømønrrab gúi. 11 Nimgucha møiløbe 
merrappe øyeeløwei inchibelø gøbig køn. Inchendø møimbe 
yandø chishtø pillmailø, ñimbe Tiusweyasiitø tarømariilø, chi 
kaig kømeelø lataig tabig kørrømariilø gøn, Sefior Jesucristoi 
munchiyuba, namui Tiuswei Espíritugurrimba. 


Asrbe trømbøig maramigweyasig kømøtø gøn 


12*Chiwandøgucha nan meriimíig, na ka maramdiig købendø”, 
kerrigubabe chi purugunrrabgailø gøn. *Chiwandøgucha nan 
meriimíig, na ka maramdiig købendø”, na treeg marøb megamig 
kønrrai na øyeeg marameløyu ni møyutøgucha truig srua yaig 
pasrønrrabgucha gømur. 13“Mamibe patsauweyasig køben, 
patsøbe mamigweyasig køn”. Inchendø Tiusbe mønundøgucha i 
pabaløwanba chigaanrrai pinishinrrab gøn. Asrbe ishumburmeraba, 
møgueløba trømbøig marøb tøgagømigweyasig kømøn. Treeg 
kømøtø, asrbe Señorwein gøben, Señorbe asrweyasig køn. 
14Pøs Tiusbe Sefiorwanma katøle øsig kønrrai kusraig køppe, 
namungucha gatø treetøwei øsig kømig kønrrai nui maramburab 
mariitøga kusranrrun. 

15¿Nimgan ashmeelø gøtirru, ñimui asrmerabe Cristoi asrutøwei 
pønrrabelø gúi? ¿Inchen nabe Cristoi asru pønrrabelan wesrawa, 
kan kaig ishug nui asrwan anwei yangbigweinug kandø misrtrai 
mara, truyu pønsrønrraitamaguh? ¡Managuen treebe kømønrrun! 
16¿Kabe ashmeelø gotirru, tru treeg kaig ishuuba kandø misra 
kaig mariibe, yandø kan asrtø lataig kørrømisrig kui? Kaguende 
trenchibig porig basran: “Tru pailøbe kan asrtø gønrrun” cha. 
17Inchen møikkøben Sefiorba kandø misriibe, nøba kan espfritutø 
gøn. 

18Ishumburba, møgueløba trømbøig maramigugurrimbe 
wegørray. Møguelø gatøgan chinetø kalø mariiløbe nømui 
asrutøwein gømøtø, nøørø gøn. Inchen ishuuba, møøba asrtøga 
trømbøig mariibe, nui asrwandøwei trømbøig maran. 19 Kabe 
ashmeelø gøtirru, fiimui asrbe Espfritu Santo nø kebya basraig tab 
ya gúi, ñimuinug pasrabig tru ñim Tiuswan uti Espíritu? Ñimbe 

fiimdøwei ñimuyasig kømøn. 20 Kaguende Jesucristo nuwei peniilø 
gøn. Inchawei fiimbe fiimui asrtøga Tiuswan maya nuguen tabig 
indig kønrrai maray. 


Kasharawarbe maig kømigwan waminchibig 


1Trube, møimbe ñim nan kilga bora paya orig købigwan 
trencha løtønrrab inchar: Pos tab gøn cha, kan møg 

kasharamø, notiig kømig. 2Inchendø ishumburmeraba, møgueløba 
purø rrømbøig marøbelø gúikkurri, møgueløbe møitøgucha nui 
srain døgaig kømig køben, ishumburmerabe møitøgucha nui 
keg tøgaig kømig køn. 3Pøs keebe srawei asrwan tab gønrrai 
maramig køben, sraimbe nui kewei asrwan tab gønrrai maramig 
køn. 4Kaguende sraimbe, nui asr kuimba nuimburaptø tøgagømig 
kømøtø, keg nø asamig køben, katø kekkurringucha nui asr kuimba 
nuimburaptø toga gømøtø, srai no asamig køn. 5Inchawei tru ñim 
Tiusba wamindamigutø kebamrrab, kan maya yanagatig ñim pailø 
lata tru treegwan marmønrrab wamincha gømøwabe, kanikkurri 
kanikkurri asrwan tranmønrrab inchimumig køn. Tiusba 
wamindamigwan chab wamincha, trugurrimbe fiimui asrwane 
gatø treetøwei tranamig køn, tru treegwan marmuikkurrindø 
Satanås fiimun kegørrøsrkønrrab chigøben mara ashmønrrai. 

6Nabe iigwane ka øyamay maramdiig køn chatø eshkar. Ke 
treeg maramig køn cha, karua basrmøtø. 7 Pøs maya møgueløba 
na lataitøwei nømdeelø gúimbemab isur. Inchendø møitøgucha 
tru nøm trendø treeg kømigwan keta tranig uta tøgar gøn 
Tiusweinukkurri arrubigwan, møibe øyamayig købene, katø møibe 
peemayikke. 

8Nømdeelanba, piudameranbabe trendamønrrun: Na lataitøwei 
nato kørrømisrimbe tab gøbsruinrrun cha. ”Inchendø kaig marmo 
uñibig uñchab gaimabiibe, kaig marøg købiitø ke chinsraatø inchib 
uñibgunrriibe kasharaikken søl gønrrun cha. 


Kasharawarbe petiyamumig 


10Inchen kasharawarmerane iigwan karua basrar; na garua 
basrig kømøtø, Señor nø garua basrig køn: Sraimbe kewane 
kuchimumig køn cha. 1 Inchen srai kuchippe, trube, noto tsumig 
køn. Trengømuppe, nui keeba katøle tammay kørrømisra lindamig 
køn. Inchen keebe nui srawane tarømisrøb kutsamig kømøn. 

12Inchen gatøganelane Señor trendaig kømøtø, naimburab na 
trendamønrrun: Møikkøben kan nuneg, nui sraimbe Tiuswan 
køremfig pera gua, nø ka lincha meganrrab megabene, keebe 
tarømisrøb kutsamig kømøn cha. 13Inchen kan srai, keebe 
Tiuswan køremfig tøgagua, nø ka lincha ufichab inchene, sraimbe 
tarømisrøb kutsamig kømøn cha. 14Kaguende tru keg Tiuswan 
køremfibe nui sraingurri Tius kaasiimfig køben, katø Tiuswan 
køremø sraimbe, nui kekkurri Tius kaasiimíig kon. Pøs treeg 
kømuimbe ñimui ureemerabe kaiba lindig købsruben, møimbe 
yandø Tius tabig kui asiilø gøn. 15Inchendø møikkøben tru 
pailøyu Tiuswan køremfig tarømisra ibene, ka ibasamig køn. Pøs 
øyeegube, kan srai lata, kan keg lata Tiuswan kørebeløbe imønrrai 
inchib ke treegutø melønrraingucha pønsrailø gømøn. Kaguende 
Tiusbe fiimun wamappe, chi isumø pishindø tab waramig kønrrai 
wamig kon. 16Pøs, ¿ñi sraimbe ashtirru, ñi ñui kewan inchippa 
kaigyugurri wesram gønrrab gti? Kabe ¿Ñi kekkucha ashtirru, ñi 
fiui srawan kaigyugurri wesram gønrrab gúi? 


Tiuswan ashibig maig kømigwan waminchibig 


17Inchendø ñim møigwandøgucha ñimun Señor maig uñchai 
marig køben, treegutø unamig køn, tru fi Tiuswan nebua 
ashib uras maig købig kuibe, trumaytø ka unamig køn. Chu 
iglesiamerayuelandøgucha iigwan øyamay marøb gønrrai nabe 
treeg karua basrar. 18 ¿Tru ñui isubigwan Cristoinug pasra 
tøgagønrrai wamab uras yandø circuncidaweikken gobig køtirru? 
Trube, circuncidaweig kømønmab ashchai inchimøta. ¿Nim 
møikkøben ñui isubigwan Cristoinug pasra tøgagønrrai wamab 
uras asru circuncidamfig køben wamig køtirru? Trube, treeg 
marmíig købig kuabe, circuncidanrrab inchimøta. 19 Kaguende 
circuncidaweig kui chi kønrrab gømøwei, circuncidamíig kui 
chi kønrrab gømøwein gon. Tius maig maramigwan martrai 
ponsrailan møra marig, truibe tabig køn. 20Tius ñimun wamab 
uras møitøgucha ñim mailo gøben, treeg wamiiløbe, trumaytø 
ka gørrømisramig kon. 21 ¿Tru ñun wamab uras karuindiig 
megabig køtirru? Trube, trunune chi isumøta. Inchendø 
ka karuindø megabig kømønrrab indamdiig købene, trube, 
treegwan mar. 22Inchen karuindiig megaben Señor waminabiibe, 
Sefiorweimburappe yandø webya basran. Inchen gatø treetøwei ka 

karupto srua gúig megabig kømøtø, nuimburab uñen waminabiibe, 
Cristo karuindiig meganrrabig køn. 23Kaguende ñimbe Tius nuwei 
peniilø gúig gøppe, møguelø karuindiig melabelø gømøtø guy. 
24Inchawei, nai nunelø, ñim møitøgucha ñim maigu pønrrøben 
wamiiløbe, Tiusba treegutø ka gørrømisray. 


Nømdeelan wamindig 


25Inchen tru kasharameelø nømdeelaimburappe, Señor nø garua 
pasriibe chigagur. Inchendø Señor nan lastima asigwan nebua 
togagúikkurri, na maig taigwan ñim treeg kuitamab isumdiig 
kuinawa, naimburab ñimun øyamay maramdiig køn chinrrab 
inchar. 26Pøs møi ya øyeeg chinetø isumdiig købene, maig 
basrabiibe trumaytø kørrømisramig søl lataig kui ashar. 27 Inchen 
fii srain døgaig kuabe, trube, tarømisrtrab inchimøta. Kabe chi 
sraingaig, ñitiig kuabe, trube, srai tøgagønrrab lamøta. 28Inchendø 
ñi kasharaikkucha, chi kaig marig kømøwein gøben, katø kan 
srusrø kasharaikkucha, chi kaig marig kømøwein gøn. Inchen 
gøben tru kasharabeløbe chinetø nebuig pønrramig arruben, 
isui melamig kønrrab gøn. Pøs nane fiim treeg nebuig melai 
ashmuinrrabna gøtan. 

29Inchendø nabe, nai nunelan, ñimun trenchinrrab inchar: Srabe 
gwalømmera pumibe purø landøraim basran cha. I landøzhig 
pasrabigwan Tiusweimburabigwan martrab, sralø tøgarbe 
sralø tøgar gømøwa lataig bønrray. 30Inchen truba isui kishib 
melabeløbe isuig kishib pønrrømøwa lataig bønrrøben, truba 
kasrag bønrrabeløbe chi kasrag bønrrømøwa lataig bønrrøben, 
chigøben penabeløbe chigucha penømøwa lataig bønrrøben, 31 katø 
yu pirau chine købigu tab gúi mørøb amøfiibeløbe ke truitø srua 
yailøgucha amøfiimumig køn. Kaguende yu pirau øyeeg pasrabiibe 
ka pureb arrubiitø gøn. 

32 Nane ñim chigucha chi isumikkaig treeg amønaimbemab 
gøtan. Kaguende kan kasharamíig nøtiibe Señorweimburabigwan 
katoguchinguen isun, Señor tab gúi wanrrai maramigwan. 

33 Trune kasharaweibe yu pirau chigøben købigwan mas isun, nui 
srawan mandø tab gúi wanrrai maramigwan. 34Incha nø chi 
martrab isuibe pabalo, pabalø isuim basran. Inchen kan ishug 
kasharamiig, nøtiig, kabe kan srusrø nøtiibe Señorweimburab 
marøb megamigwan mas isun, nui asru lata, nui espfritu lata 

Señorweyasiito gonrrab isua. Trune kasharawa ishuube yu pirau 
chi købigwan mas isun, nui kewan mandø tab gúi wanrrai 
maramigwan. 

35ligwan na kerrigu ñimun trenchippe, fiimundøwei tab 
gønrrai trenchar. Kabe ñimun ke truyuto iløsrka melønrraingucha 
inchimøtø, masken mumay amønamigwan treeg marøb amøfia, 
Sefiorweimburabigwan tab chi iløsrkaimfig marøb melamig 
kønrrai inchar. 

36Inchen mu møøba kimø srusran kan møg kasharanrrab 
misraig, nø tab marmurmab kørig isub, katø tru srusrøgucha yandø 
køligwein gøben, treekkurri møøbe yandø kasharam gúi ashabe, 
trube, maig maramdiig køben treeg maramig køn. Treebe chi kaig 
marøb pasraig kømøtø gøn. Ka gasharay. 37 Inchen kan møg nui 
manrrau nø maig isuigwane treeg martrab kandø isua basrabig, 
katø nui asru maig marøg købig arruben, truig mumaygucha 
srua irramamø, tru no maig isua togagúigwan isua møra tøga 
basrøwa, tru srusrøba kasharamønrrab nø treeg isua basrabiibe, 
kasharamuig søl gon. 38Inchawei tru kasharanrrab misri srusrøba 
kasharaig søldøwein gøben, katø kasharamuibe mas tabguen gøn. 


Piudameraimburab waminchibig 


39Keg øsig uñene, sraimbe nøørø gønrrab gømø, kandø gøn. 
Inchen keg kwabeneguende, yandø nuin gúin gøben, mubagøben 
ka gasharamig køn, Tiuswan ashibiibabe. 40Pøs na isuibe øyeeg 
køn: katøle kasharamø, nøtø kørrømisrikken, mayanguen tab 
gønrrab gúi. Nagucha Tiuswei Espfritun tøgagurmab isua, trenchib 
pasrar. 


Cierton tius kømeelan trani yaumeran 
mandø indamigwan waminchibig 


8 1 Animalmera kweecha tru yauwan taska mari tiusmeran trana 
pønsraigweimburappe nambe mayeeløba nebua ashibelø guer. 
Pøs tru nebua ashib kusreibe ka nørreelø misrøb pønrrønrrai maren, 
trune tru undag købig Tiusweinukkurri arrubiibe Tiusweimburabigu 
nørrøram burugubig køn. 2Møikkøben maitøguen nebua ashibig 
kurmab isubiibe, tru maig kuigwan tab nebua asamigwane katøgucha 
tab ashmø srø gøn. 3Trune møikkøben Tiuswan undaguigwane 
Tiusbe nune mu gúi nebua asan. 4Trube, tru taska mari tiusmeran 

ponsraig yaumeran maigweimburappe ¿mando chinrrab? Pøs tru 
taska mari tiusmerabe yu piraube chigucha gømeelø gúi nambe 
ashibelø guer, katø Tiusbe noto kandø gi. 5 Pøs srømbalasrø lata, 
pirau lata tiusmera cha wamiilø møiløgøben købwei indan (tiusmera 
gøn” cha, wamiiloba, katø chiwandøgucha nøm garub purrabelø cha 
wamiiløba truba nørrø køb lataitøwei). 6Treeg kuingucha, namuimbe 
Tiusbe kandø nøtø gøn, tru Møskai. Tru chigurrimbunø arrubiibe 
nuinukkurrindø arruben, katø nambe nuyasig øsig amøner. Katø 
Sefior Jesucristo kandø gøben, chitøgucha købiibe nøgurriwei 
pønrrøben, namgucha nøgurriwei øsig amøfiibelø guer. 

7Inchendø mayeeløbabe iigwane chigúi nebua ashmeelø gøn. 
Møiløbe katøgucha tru taska mari tiusmeran tøgagøm gusreelø gøbig 
kua, tru mamimeran mappe, tru tiusmeran trani mamig kønmab isua 
mabelø gøn. Incha tru nømui isub kebachib pasrabigu kullaguelø 
gúikkurri, yandø kaig mararmab isub kørrømisrøbelø gøn. 8 Pøs 
mamibe Tiusweinug nam katøguchi kemalla pønrramig kønrrai 
marmøwei, katø nam tru mamuikkurri mas kailø misrtrab gømøwei, 
kabe nam truigwan maikkurri mas tabelø gønrrab gømøwein gøn. 

9Inchendø fim tru chi kalø gønrraitamab isumikkaig marøb 
togagúigwane kullaateeløbe truyu srurrengwanrrain gømøtø ashiptø 
maray. 10 Kaguen møikkøben nui isub kebachib pasrabigu kullaatiig 
tøgaig, fi tru maig kuigwan yandø tab nebua ashib kusrebig, tru 
taska mari tiusmerai tab yausrø ñun mab wai ashabe, dnøgucha tru 
taska mari tiusmeran trani mamimeran ka manrrurmab isumønrrab 
gøh? 11 Inchawei tru maig kuigwan ñi nebua asha kusrewa togagúig, 
truikkurrindø kan nuneg kullaatiibe yandø kebeña, pinab pinønrrun, 
Cristo nuyasig yamba purøgwaig købigwan. 12Inchawei øyamay tru 
nunelan kaig marøb, nømui isub kebachib pasrabigu kullaguigwan 
kørriincha kørrømarøb pønrrappe, ñimbe Criston kaig marøb 
pønrran. 13 Inchawei mamibe nai nunewan kebenøsrkamitø gønrrab 
gøbene, managuen nabe yauwane mamumønrrun, nai nunewan ka 
srurrengwangarumønrrappe. 


Cristo nøashib karua ørig maig marøb pasramig 


1¿Maig maramdiig køben treegwan maramig nabe tøgaig 

basrømubra chindah? ¿Nabe Cristo nøashib karua ørig 
kømubra chindah? ¿Kabe nabe Jesús namui Sefiorwan ashmuig 
kuig kø chindah? éSefiorweimburab na marøb pasraigu yell 

gørrømisrøbeløbe ñimwein gømøtirru? 2Pøs møilaimbe nabe 
Cristo ngashib karua orig lataig utig kømuinaindøgucha, isa 
gømøtø, ñimuimbeguende nøashib treeg karua ørig kur. 
Kaguende Señor nan nøashib karua orig kui asamdiibe ñimwein 
gon. 

3Nan møiløgøben 'øyeeg marin gøn” chib, payibelane ‘øyan 
gøn” chib, kusra løtamønrrun. *¿Kabe nam gøbgan mab, muchib 
indamig kømuitarru? cha. 5¿Kabe nam gøbgan Tiuswan 
ashibigwan srai mara, pera bønrramig kømuitarru? cha, tru 
gatøganelø Cristo ngashib karua øriiløba, katø tru Señorwei trag 
nuneløba, katø tru Pedroba, truilo lataitoweingue. 6dKabe naba, 
Bernabébatøgan namui taska maramigwan elatsamig kømønrrain 
gúitarru, namui øsig waramig marøb gúigwan? 

7¿Kan suldauma maig kuaasamø nø suldau basraptoga, chi 
palabigwan nui andøgatøwei penabiibe? ¿Kan mu guaasamø uvas 
tusrmera ellguawa, uvas misren, truigwanguen mamíibe? ¿Kan 
mu guaasamø kabramerane ashib tøgagøbendø, pitsøn sunna 
muchimíibe? 8Kabe na øyeeg chib pasrappe, émøguelø isuimay 
trendaig tamagueh? ¿Tru maig maramigwan martrai Moisés 
pørikkucha treetøwein chibig kømuitarru? %Kaguende tru maig 
maramigwan martrai Moisés pøriguma øyeeg chibig pørig basran: 
Kan wey tirigun kwattrai itobunab megabigwane mabashig 
kømub pusalgutsamig kømøn cha. ¿Kabe Tiusbe weymeran 
isua trendaig kø chindah? 10 Øyeeg chippe, ¿namuimburab 
trendaig kømønrrab go chindah? Pøs namuyasigwei porig kuig 
køn. Kaguende pirøwan arab megabiibe mamuitamab isuawei 
kwallib megaben, katø mugøben tirigun kwattrai itøbunab 
megabiibe tru misrigwan manrrab isuawei marøb megan. 
11 Inchawei nama ñimuinug Tiusweimburabelan ellmarig købene, 
trube, ¿ñim chigøben togagúigwan maitøguen nam utamig 
menrra indig kønrrab go chinderah? 12Tru kaneløma nømui chi 
palabigwan ñimun utambuawei utig købene, ¿nambe treetøguen 
gømø, utamigwein gømuitarru? Inchen gøben, nambe tru treeg 
utamigwane managuen treebe marmuig køn, Cristoi tabig sro 
wamwan chigøben iløsrkøbelø pønsrømønrrab, chigúindogucha 
ka puraambub melaig køn. 13¿Ashmeelg gøtirru, Tiuswei yau 
marøb melabeløma truyuigwan maben, katø Tiuswei altaryu 
marøb pønrrabeløbe truyuigwan mabelø gúi? 14Inchawei Señorbe 

treetøwei karua basrig køn, Tiuswei tabig srø wamwan eshkab 
kusrenanøbeløbe trutøga øsig warønrrain cha. 

15Inchendø øyeeg maramdeelø gúindogucha, nabe managuen 
trunune marmuig køn. Katø iigwan na pørøbgucha, nan treeg 
martraimab isua børmur. Pøs na chi treeg marmøwagurri na 
øyeeg puro tab gúi mørøb møg inchib waminchib pasraigwan nan 
mugøben kerramøwatø, kwamikken søl gønrrautan. 16Pøs Tiuswei 
tru tabig srø wamwan na eshkab kusrenanøb pasraibe nainetø 
møg inchib waminchib pasramig kømøtø gøn. Kaguende nane 
truigwane martraim basrig kur. iPøs Tiuswei tabig srø wamwan 
na eshkab waminchimuinaisruandøbe, nane maig kuaasamø! 
17 Inchawei maramigwan na naashib martrab isua marabe, truburø 
utamigwane utamønrrun. Inchen treeg kømøtø, ke nan trunun 
martrai inchendø marinaisruandøbe, trube, tru karua basrigwan 
ka marmøn chimønrraindø marig kørrømisrtrun. 18 ¿Pøs trube, tru 
na marøb pasraimburø utiibe chi gønrrab gø? Na Tiuswei tabig 
srø wamwan eshkab kusrenanøppe, truburø chi tranrrain gømø, 
na ka yandø waminchib pasraig, truig køn, tru Tiuswei tabig srø 
wamwan waminchib ufia, na miambuawei miamigwan treeg utab 
pasrømø kagøbasig. 

19Nabe mu karuig megamfig kuagucha, nabe natøwei mayeelø 
karuindiig meganrrab pasramisrar, maya nebuingatig Cristoyasig 
misag nørrø nebua tøgagønrrab. 20 Nabe judfosmerai utu uñippe, 
kan judío lataitøwei uñibig kur, nøm Criston nebua ashchai 
martrab. Tru maig maramigwan martrai Moisés pørig maig chibig 
truig ke no garuig natøweinguen ke treeg pasrømuinaindøgucha, 
tru porig maig chibig køben treeg melabelai utube, trube, tru 
poriilan marob megabig lataig uñibig kur, tru porig maig chiben 
treeg melabelan Criston nebua ashchai martrab. 21 Inchen 
Moisés pørigwan tøgagømeelai utube, treetøwei nagucha 
chigaig lataitøwei ufiibig kur, tru maig maramigwan pørig 
chigaig melabelan Criston nebua ashchai martrab. (Tius maig 
maramigwan martrai pørigwan na chi asamig chigaig kønrrab 
gømøtø, Cristo maig martrai karuigwan trunun nabe marøb 
megabig kur.) 22Kullaateeløbabe nagucha kullaatiig lataitøwein 
basrabig kur, tru kullaateelan Cristoin gønrrai martrab. Mu 
misaamerabatøgucha, nøm mailø gøben, treeg kønrrab inchibig 
kur, møilandøguen chinchagøben kaigyugurri wesranrrab. 

23ligwan na kerrigu øyeeg marøppe, Tiuswei tabig srø wamgurri 
øyeeg marøbig kur, truyugurri puro tabig tøgaig arrubigwan 
nagucha trunun tøgatø utønrrab. 

24 Ashmeelø gøtirru misaamera nørrø tulaamba ashib purrainug 
møig kanab luldashchab luløbeløma luløppe, søteeløbawei 
lulendø, tru kanaigwan utabiibe kandø gøbig kui? Inchawei 
fiim luløppe, tru kanawa utamigwan Tius tranig utønrrurmab 
isua lulay. 25 Inchawei møikkøben treeg lulameløyu kebya 
basramisrøbiibe, chiyutøgucha nui asr maig marøg køtanmaptø 
marøb megamøn. Pøs truiløbe kan corona ka petø minchib 
pinønrrabigwan utønrraptø treeg maren, trune nambe corona 
managuen minchib pinønrrabig kømfigwan utønrrab Tiusweiwan 
marøb meler. 26Inchawei nabe luløppe, chu bumgúinguen 
mørmubendø, luløbig lataig luløb megamøwei, katø kan kwayabig 
nøørøtø, nøørøtø gurrøb kwayab lataig pasrømøwei inchar. 27 Treeg 
kømøtø, nabe naasiitøwei nai asrwane purø murigu purayam 
gusrenrrai kusrenanøb ke treegwan kønrrai inchibig kur. Inchippa 
na katøganelan eshkab kusrenanøb pera basrøwa, natøweinguen 
kaiman dainab megamønrrappe. 


Taska mari tiusmeran Tius kui lataig mara tøgagømumig 


10 1Nabe, ñim nai nunelan, tru merrabsrø namui kølli misag, 
judíosmera, mayeeløba wañi umbu melab, katø mayeeløba 
mar Rojoyu larraambub indigwan pesannamø, isua gønrrai 
inchar. 2Incha nømbe mayeeløba tru wañimba, marba pinøgasrøb 
pinøbuliilø gúikkurri Moisésba kanbalatø bønrran. 3Incha gato 
treetøwei mayeeløba Tiusweimburab mamigwandøwei mab, 
4katø mayeeløba Tiusweimburab piwandøwei muchib indig købig 
køn. Kaguende tru nu srug nømun lincha ibig Tius tranigugurri 
webarrub piwan nømbe mutsig køn. Inchen tru nu sruube Cristo 
gúig køn. SInchen treeg amrruig kuindøgucha, misagwane kerrigu 
lutauwan Tiusbe chi tab gúi ashmuig købig køn. Incha nømui 
asrmerabe mu misag warab waraimønug truørø kwaig waramig 
nebuig køn. 
6Øyeeg pureppe, nam trunundøguen asha kusremig kønrrain 

gúig køn, nam ke chinchimmørø inchib chigøben kailan isub 
pønrramig kømønrrai, israelitasmera ke chinchimmørø inchib 
isub pønrrab lataitøwei. 7 Pøs nøm møiløgøben chiwangøben kan 

tius kui lataig inchibelø lataitøwei marmøtay ñimbe. Pøs tru uras 
nøm øyeeg marigwan treeg chibig pørig pasran: “Tru misaamerabe 
manrrab, mutchab purramisra, trugurrimbe pailamburab 
pailanrrab kurrig køn” cha. 8Katg nambe menda møgueløba, 
menda ishumburmeraba namui asrtøga trombgig marøbelø 
gømumig køn, tru møiløgøben truilø treeg marøb latawei. Incha 
treekkurri kan gwalømyutø misaamera 23.000 kwaig kobig kon. 
9Katø Señorwangucha ke chinchibig køtamørtrab kaig inchimumig 
køn, tru møiløgøben truilø ke chinchibig kotashchab inchibelø 
latawei. Pøs truiløma ulmera tsatsiilø kwamig nebuig købig kon. 
10Nilø waminchib fiimuinetø namig, Tiuswan mulla mørmøtay, 
tru møiløgøben truilø treeg marøbelø lataitøwei. Truilanma tru 
kweechib ángel arrua, nømune pinisaig kon. 

11 [sraelitasmeran øyeeg pureppe, nam trunundøguen asha 
kusremig kønrrain gúig køn. Incha nam kusremig kønrrai 
pøriilø pønrran, nam yandø tru srabe gwalømmera pui warab 
misaamerayasig. 12Inchawei møikkøben Tiusweinug yandø ke 
tab pasrarmab isua basrabiibe, trube, pefichab gømø, purø tab 
isua basrau. 13Ñim kebenøsrkønrrai indinab chigøben puinab 
pønrraibe, ke mun treeg nebui asiimfig kømøtø, mundøgucha treeg 
nebui asig køn. Inchendø Tiusbe managucha nø maig tabig køppe, 
trendø treeg kua igatø! ke fiim kaima melønrraingatikkucha treeg 
bønrrøbashmønrrun. Ke chinchibelø gøtashchab puim bønrrøbene, 
truguetøtø treegugurri wegørramigwan tøgatø tranøbig køn, ñim 
kørrømø, ka buraambamig kønrrai. 

14Inchawei treeg købene, nai undaarailø, tru taska mari 
tiusmeraimburabigwane kerriguwan tarømisray. 15 Nabe fiimun 
waminchippe, yandø tab chigúi mørøbelan lataig waminchar. Na 
wamindigwane søl gøtashchab isub purray. 16 Tru copa mayanguen 
tabig, tru nam, 'mayanguen pay” tain copabe, ¿tru Cristoi ani 
namgucha kanguelarrøtø lata nøba bønrraig truig kømuitarru? 
Katø nam pirriwan pirisha maibe nam kanguelarrøtø Cristoi asru 
kanbalatø pønrraig ¿truig kømuitarru? 17 Kaguende pirrima kandø 
gúig køppe, namgucha truba nu gøbendø, nambe kan asrtø guer, 
pøs mayeeløba kan birriwandø mabeløgurri. 

18Tru israelitasmeranma fiimguen isua asay: Tru kweecha 
tranig animalmerai yauwan mabelø, treeg marøppe, ka 
yauwandø mamøtø, ¿altarweimburabigwangucha toga marøb 

pønrrømuitarru? 19Iigwan na øyeeg chippe, tru taska mari 
tiuswan trani yaumbe chi kon chib, kabe tru taska mari tiusbe chi 
marøbig køn chib pasrømur. 20Pøs nabe treeg kømøtø, Tiuswan 
ashmø misaamera judíos kømeelø tru animal gweecha traniibe 
Tiuswan gømøtø, kwaimandziimeran tranig køn cha rrenchar. 
Incha nabe ñimune kwaimandziimeraba kanbalato marøb 
pønrrømønrrai inchar. 21 Nimbe Señorwei copayuigwan mutsamba, 
kwaimandziimerai copayuigwan mutsamba inchimumig køn. 
Kato Señorwei mishatsigúigwan mamba, kwaimandziimerai 
mishatsigúigwan mamba inchimumig kon. 

22¿Kabe nambe peg tiuswan keesha bønrramisrøb Señorwane 
ke larrø namishinrrab inchab gø? ¿Kabe nambe ng lataguen gømø, 
purab martrapteelø gøbra chindah? 


Chiwandøgucha marøppe, Tiuswan tabig 
wamindig kønrrai maramig køn 


23 Pøs: *Chiwandøgucha meriimfig, ka maramdiig”, købendø, 
chiwandøgucha lutøgurri maramibe chi tabig kømøn. Pøs: 
*Chiwandøgucha meriimíig, ka maramdiig”, købendø, lutøgurri 
truiløbe Tiusweimburab nørrøramigube chi purugunrrabgailø 
gøn. 24Mutøgucha fiuimburabigwandø tab gønrrai lamøtø, 
katøganelaimburab tab gønrrai lamig køn. 

25 Yau yanøbyu maig yau yanbashtø ka pena may, ñimui isub 
kebachib pasrabikkurri chi paya mørøb pønrrømøtø. 26 Kaguende: 
“Pirgba, truyu chi pønrrabeløbafiau kerriguba Sefiorweindø gon.” 

27 Inchen møikkøben Tiuswan køremifig nui yamay manrrab 
fiimun amrrunrrigay chiben, fiim ambabe, fiimun chi manrrai 
pønsrøbendø, mamig køn, ñimui isub kebachib pasrabikkurri chi 
payib purrømøtø. 28Inchen ñimun møikkøben: “I yaumbe tru 
taska mari tiusmerai kweetsi yaun gon” cha, trenchibene, trube, 
mamumig køn, tru treeg yaun gon cha eshkabigwan mindisha 
kørrømarmønrrappa, katø trugurri isub kebachib pasrabigu kalø 
gon chibig tøgagømønrraimba. 29Inchendø nabe tru isub kebachib 
pasrabig ñuinug pasrabigwan waminchib pasrømøtø, nabe tru 
gatøganuinuguigwan waminchib pasrar. Na chi iløsrkaimfig 
basraigwan gatøgan møweinug isub kebachib pasrabig nan kalø 
maroptiig kui mara, chiburo treeg marinab pasramibe chigagon. 
30Mamigwan na Tiuswan 'mayanguen ungwa, ungwa' cha maben, 

trube, ¿nane chindimbarre *kalø marøptiig køn’ dah, tru na ungwa 
taig mamigwan maikkurri? 31Inchawei mabyu lata, muchibyu 
lata, kabe chi peg marøbyu lata, chi marigutøgucha Tiuswan 
maya nuguen tab indig kønrrai maramig kon ñimbe. 32Pøs mu 
misaamerandøgucha, judfosmeran lata, griegosmeran lata, Tiuswei 
iglesian lata ka srurrengwanrrai marmøtay, 33na mundøgucha 
chiyutøgucha lata tab gønrrai inchib megab lataitøweingue. Nabe 
naimburaptø tab gønrrai lamøtø, misaamera truba nørrøwan tab 
gønrrai inchibig kur, nøm kaigyugurri wesrailø gønrrai. 
1 1 1 Na maig marobig køben, ñimbe trunun asha marøb 
melønrrigay, Cristo maig marobig køben, na trunun asha 
marøb megab lataitøweingue. 


Tiuswei yau maig kømigwan waminchibig 


2Nabe flimune tabig marin gøn” chib mayanguen tabig 
waminchar, kaguende ñimbe chiyutøgucha nane isua melab, na 
ñimun maig waminchib kusrenniilane ñimbe elachimø, toga 
bønrraimba. 3Inchendø nabe iigwan nebua asha gønrrai inchar, 
Cristobe maya møguelaim bala nø ashib pasrabig, nø tur gøben, 
katø møøbe ishuwan nø ashibig, no tur gøben, Tiusbe Criston 
nø ashib pasrabig, nø tur gúi. 4Mu møøtøgucha turwan nebetsa 
Tiusba waminchib, kabe Tius maig karuigwan eshkab waminchib, 
treeg basrabiibe, Cristo, tru turwane chigucha gomíig kuig lataig 
marøb pasran. 5Inchen mu ishuutogucha chi nebetsømø, turtiig 
Tiusba waminchib, kabe Tius maig karuigwan eshkab waminchib, 
treeg basrabiibe, møømisag, tru turwane chigucha gomíig 
kuig lataig margb pasran. Kaguende pusrugwan mulla, barig 
lataitowein gon. 6Inchen ishug nebetsømiibe, trube, pusrugwan 
mulla, baramig køn. Inchen ishuwan pusrugwan mulla, bariibe 
kørig kønrraptiig købene, trube, turwan nebetsaig kømig køn. 
7Inchen møøbe turwan kasrøb nebetsamig kømøn. Kaguende 
møøbe Tius nø maig køben treetøwein gøb, katø Tiuswei tru 
purø nuig tørguegurnabigwan nuinug kenamarøbig køn. Inchen 
ishuumisaabe møwei tru tørguegurnabigwan kenamarøbig, treeg 
køn. 8Kaguende møøbe ishuumisagweinukkurri arrubig kømøtø, 
ishukken møweinukkurri arrubig køn. 9Inchagucha tru srøsrø 
Tius møwan marøppe, ishuumisagweyasig marmøtø, ishuwanguen 
møømisagweyasig marig køn. 10 Inchawei treekkurri ishuube møg 


El Nuevo Testamento en el idioma guambiano de Colombia, 2“ ed. 02010 Wycliffe Bible Translators 


1 Corintios 11 524 


maig chiben treeg megabig kui ashchai, ángelesmeragurri nui 
turwane nebetsaig kømig køn. 

11Inchendø Señorweinuube møømisag ka nuimburaptø gønrrab 
gømøwei, ishuumisag ka nuimburaptø gønrrab gømøwein gon. 
12Inchawei ishuuma møweinukkurri arrub lataitøwei, møkkucha 
ishuumisagweinukkurri kal-labig køn. Inchendø kerriguba 
arruppe, Tiusweinukkurri arrubig køn. 13Inchawei fiimdøwei 
maig køtashchab isuy: ¿Ishug misaabe turwan chi nebetsomíig 
Tiusba waminchib pasramig søl gøbsru chinderah? 14¿Inchen 
kan møwane pusrugwan yabig wanøsrkøb tøgagømibe trømbøtiig 
kørikken gønrraptiig købig kui, tru trendø treeg kønrrai chine 
mara pønsrailøtøweinguen kusrennøbig kømuitarru? 15Trune 
ishuwane pusrugwan yabig wanøsrkamibe nuimbe truba tabig køn, 
kaguende ishuwane turyu nebetsig lataitøwei pusrugwan tranig 
kua. 16Inchen møikkøben øyeelan treeg kømøn” chib, chinetø chib 
waminchig kui indindøgucha, nambe øyeelanwei maren, katø 
Tiuswei iglesiamera chigucha treetøwei marøbelø gøn. 


Sefiorwei mamigwan mabyu maramgailan marøb 


17Na øyamay maramig køn chib yu wamindamigube, “ikan 
waachaalleelø! yangucha tabig marøb melain gon” chinrrab 
inchimur. Nim tulundzunappe, ka trømbøig martrab 
tulundzunabelø gúin gøn, chi tabig martrab gømøtø. 18 Na 
polbasra wamindamibe øyeemerrig kørre, ñim kan iglesiasun 
tulundzunøbendø, ka nøørø nøørø misra warønrraptørre 
tulundzunabelø gúigwan, pøs møyube nabe treegwein gøbwei 
inditamar. 19 Pøs øyeeg nømuin gúi nøørø misrøb ñim treeg inchib 
waramig palabwei indan, ñimui utu møilø sølwan isua marøbelø 
gúitashchab truyu asamig kønrrai. 20Pøs ñim kanbalatø linchib 
tulundzunappe, Sefiorwei mamigwan manrrab tulundzunømgøtø, 
21 møitøgucha fiimui mamigwanmerrig manrrab tulundzunabelø 
gøn, katøganelan munugumoto, kane parøgwaig wamnebe, kane 
mutsiguikken wanrrab. 22¿Kabe ñimbe yamera chigargøtirru 
mab, muchib purramig? ¿Kabe Tiuswei iglesiane kaashib, chigar 
burrabelane kørig burørtrab inchigueh? ¿Nabe ñimune mando 
chinrrab gøh? ¿Kabe, iwaachaalleelø, yangucha tabig marin gon! 
chinrrab gø chindah? iØyeeg marigwane kan waachaalleelø truba 
tabig marin gon! chinrrab pasrømur. 

Señorwei pirriwanba, copayu mutsigwanba mando 
maramigwan Pablo tab eshkab 
(Mt 26.26-29; Mc 14.22-25; Lc 22.14-20) 


23 Kaguende tru na ñimun katøle kusrenanigwane nabe 
Señorwan utig kuig køn: Señor Jesúswan tru ashig kømui 
inchibelan tranrrab yem, nøbe pirriwan muta, 24yandø 
“mayanguen pay” cha, pirishabe, trendaig køn: *Tibe nai asr køn cha, 
tru ñimuyasig kwanrrai tranig. ligwan øyeeg marøppe, nan isub 
gønrrab martrigay” cha. 25Incha tru mamigwan chab mabe, kato 
copangucha mutabe, trendaig køn: “I copabe tru nai anindøga Tius 
tru srø acuerdo mara basrig, truig køn cha. ligwan mutsimørig, 

chu uraskucha nan isub gønrrab martrigay” cha. 26Inchawei 

chu uraskucha i pirriwan mab, i copayuigwan muchib indimørig, 
Señorbe namuimburø kwaig købig køn cha ñimbe eshkab pønrran 
ng arrumnegatig. 


Señorwei mamigwan sølwan maramig 


27 Inchawei møikkøben maig købash inchendø, Señorwei 
pirriwanba, copayuigwanba mab, muchib inchibiibe, Sefiorwei 
asrwanba, aniwanba nuinug trømbøig marøb pasran. 28Inchawei 
møitøgucha ñimashib maig bønrrabraitashchab isummerrig 
isuy. Trugurrimbe pirriwan mab, copayuigwan muchib indamig 
køn. 22Kaguende møikkøben Señorwei asrwane ni kan maig 
kerahmabguen isua ashmøtø, tru mab, muchib indiibe nuyasiitøwei 
lab pasran trømbøig nebui pasramig kønrrai. 30Inchawei 
øyeekkurri fiimui utube kwanrreelø, kullaarailo truba nørrø gøben, 
møiløbe kwaig, mu gaagøn. 31 Inchendø nam namashib møitøgucha 
nam mandø bønrramigwan treeg bønrrabraitashchab tab isubene, 
trube, Tius namun maig maramigwan asha mara, kørrømariilø 
gømubsruinrrun. 32Inchendø Sefior namun maig maramigwan 
asha mariilø pønrrappe, nam kalø marigwan nø namun ølmartrab 
mariilø bønrrer, pirau nun ashmeeløba tøgatø namun kaigyu 
pønsrailø gømønrrab. 

33 Inchawei, nai nunelø, ñim tru mamigwan manrrab 
tulundzunabe, kangurrin gangurri muniiramig køn. 34Nimun 
møigwan gøben parøgwabene, trube, fiimui yausrø mamig køn, tru 
fiim tulundzuna waraibe Tius ñimun møra pønrrønrrai marinab 
waramig kømønrraimbe. Inchen nøørø katøgan maramelane, na 
trusrø pua, maig kønrrabigwan tamara bønsramønrrun. 


Espíritu Santo møigwandøgucha Tiusweyasig 
peg peg marøbelø gønrrai pirisha ketig 


1 2 1Nai nunelo, Tiusweimburabeløyu iglesiayasig marøbelø 
gønrrai Espíritu Santo keta tranigweimburappe, 
chigúinguen mørmeelø gørrømisrmønrrai inchar. 
2Nimbe isua gúinrrun, ñim judíos kømeelø Tiuswan ashmeelø 
gob urasbe, mumay gøben srua amrramabelø gøbig kuigwan 
tru chi wamgailø taska mari tiusmeraimay. 3Inchawei nabe 
ñimun eshkanrrab inchar, Tiuswei Espíritu trendingaruben 

waminchibiibe, mugucha øyeeg chinrraamøn cha: “Jesúswane kaig 
nebubash” chib. Kato Espíritu Santo trendingarumubene, mugucha 
øyeeg chinrraamon cha: “Jesúsbe tru Señor gøn” cha. 

4Pøs Tiusweimburabigu marøbig kønrrai keta traniiløbe peg, peg 
købendø, tru traniilobe Espíritu Santoinukkurrindøwei arrubig køn. 
5Katø chi purugub marameløgucha, peemay, peemay maramig 
kuindøgucha, Sefiorbe kandø gøn. 6Katø chi marameløgucha 
peemay, peemay maramig købendø, tru marameløyu 
chiwandøgucha trumørig mayeelainug marøb pasrabiibe, tru 
Tiustøwein gøn. 

7Inchendø Espíritu Santo no møigweinuutøgucha pyamay 
marøb kena basrabig køn, mayeelan kelarrappa tab gønrrai. 
8Kaguende møigwane Espíritu Santo nøgurri nui wamindiiløyu 
maig kømigwan purø may isua waminchibig kønrrain rranøppe, 
katøganune maig kuigwan tab chigúi møra waminchibig 
kønrrai tranan tru Espíritu Santotøwei. ”Inchen tru Espíritu 
Santotøwei katøganune nui isubigwan Jesucristoinug 
tøgagømburab tøgagønrrai tranen, katøganune kwanrreelan 
tamarøbig kømigwan tru Espíritu Santotøwei tranan. 
10Katøganune Tius maramburab mariilan marøbig kømigwan 
tranen, katøganune Tius maig karuigwan eshkabig kønrrai 
trunun tranen, katøganune Tiuswei Espíritu gúin gúi, kabe 
treeg kømuin gúi tørgandø nebua ashibig kømigwan, trunun 
tranan. Inchen katøganune peg, peg wammera waminchibig 
kønrrain rranen, katøganune tru peg wammera wamindiilan: 
*Øyeeg tan” cha eshkabig kønrrai, treeg rranan. 11 Inchen iilan 
kerrigu øyeeg marøb pasrabiibe, nøtø kandø, tru Espfritu 
Santotøwein gøn, møigwandøgucha nun maig tranamdiig køben, 
treeg tranøbig. 


Asrbe kandø gøbendø, truyube chine bønrran 


12 Asrma kandø gøbendø, tru asrube chine tøgaig køn. Inchen 
tru asru pønrrabeløbe truba nu gøbendø, kan asrtø gøn. Inchawei 
Cristogucha treetøwein gøn. 13Kaguende nambe mayeeløba kan 
asrtø misrtrab kan Espíritutogato pinøbuliilø gúig køn, judfosmera 
lata, griegosmera lata, karuindiig melabelø lata, treeg melømeelø 
lata. Incha namune mayeelanba tru Espíritu Santondøwei utønrrai 
tranig køn. 

14Inchawei asrbe kanbalotiig kønrrab gømøtø, chine, chine 
pønsraig togaig kon. 15Inchawei srøbma øyeeg taimbeh: “Tasig 
kømuikkurri asruig kømur” cha. ¿Treekkurri, trube, asruig kømøtø, 
nøøriig kønrrautah? 16Inchen kalugucha øyeeg taimbeh: “Nabe kab 
gømuikkurri asruig kømur” cha. ¿Treekkurri, trube, asruig kømøtø, 
nøøriig kønrrautah? 17 Inchen asr ørøba kaptø gúimbe ¿trube, mando 
incha mørøbsruerah? Inchen kerriguba kalutø gúimbe ¿trube, mandø 
incha irrømørøbsruerah? 18Pøs Tiusbe asru chiwandøgucha nøm 
chu pønrrønrrabelan truyu, rruyu pønrrønrrai pønsraig køn, nun 
maig asønaben, treekke. 19 Kaguende asru chi pønrrabig kerriguba 
kanbaløtiig kuimbe ¿trube, asrbe chu basrabsruerah? 20 Inchawei 
nuin gúi, nuin gúi truba yambalø gøbendø, asrbe kandø gøn. 

21 Pøs kappe tasigwane øyeeg chinrraamøn: *Nune chi 
palømøtan” cha. Katø tur chigucha srømmeran øyeeg chinrraamøn: 
“Nimune chi palømøtan” cha. 22Inchawei treeg kømøtø, asru 
murguen guebatamgailøbe masken balabig køn. 23Inchen asru tre 
tabig kømø lataigwane nambe katøguchinguen tab tøgagøbelø guer. 
Inchen asru tre tabig kømfig asønabelane nambe masken tabig 
kasra togaguer. 24Pøs namui asru chi kørig isumgaig togagúilobe 
tre isua asamig palain gømøn. Inchendø Tiusbe namui asrwan 
øyamay pønsrøb tamaran, tru trengatig tab inchib togagúimeelane 
mas tab inchab. 25Myamay møibe nøørø, nøørø gønrrain gømøtø, 
masken asru pønrrabeløbe møitøgucha ambugurri, igurri lata 
isunrrain gon. 26Asru pønrrabelø møikkøben pusrkwai inchene, 
truyu pønrrabeløgucha kerriguba truiba pusrkwai moran. Kato 
asru møigwan gøben tab inchene, truyu pønrrabeløbe mayamba 
truiba tab gúi morob kasraaran. 

27 Pøs inchawei ñimbe Cristoi asr kua, ñimbe møitøgucha 
kan gan nui asruelø gon. 28Incha Tiusbe nui iglesiayu Cristo 
nøashib karua øriilan nømunmerrig wesrawa, bønsraig kon. 
Incha tru wendaube Tius maig karuigwan eshkabelan wesrawa, 
bønsra, yandø tru wendaube kusrennrrabelan wesrawa, 
pønsrøbig køn. Incha trugurrimbe maramburab mariilø treeg 
marøbelan, trugurrimbe kwanrreelan tamarøbelø gønrrai 
keta traniilan, trugurrimbe tru purugubelan, trugurrimbe chi 
maramigwan asha marøb pønrrabelan, katø møilane peg, peg 
wammera waminchibelø gønrrai keta traniilan, treeg pønsraig 
køn. 29 <Kabe mayeeløba Cristo nøashib karua øriiløtø gúitarru? 

¿Kabe mayeeløba Tius maig karuigwan eshkabeløtø gúitarru? 
¿Kabe mutøgucha kusrennøbeløtø gúitarru? ¿Kabe mayamba 
maramburab mariilan marøbeløtø gúitarru? 30 <Katø mayeeløba 
kwanrreelan tamarøbelø gømigwan keta tranig utartø gúitarru? 
¿Kabe mayamba peg wammera waminchibeløtø gúitarru? ¿Kabe 
mayamba peg peg wammera wamindiilan 'øyeeg tan” cha, 
eshkabeløtø gúitarru? 31 Inchendø ñimbe tru keta traniilan mas 
tabigwan nebua ke tøgagønrrab isua lab melamig kon. 


Chiwandøgucha purab nuibe tru undag kobig kon 


Inchen nabe treetøguen gømø, kan may mas tabigwan 
eshkanrrab inchar, truwan ambamig. 
1 3 1Chi wammera gøben møguelø wamindi wamwan na 

waminchib, katø ångelesmera wamindi wamwanguen 

na wamindindøgucha, tru na undag købigwan chigaig 
kuinaisruandøbe, nabe kan tsandzøn wanrrøbig lataig, kabe kan 
tsandzøn platilloswan ichen ka wanrrøbig lataitø gømønrrun. 
2Tius maig karuben na trunun eshkab pasramig keta tranig tøgaig 
køb, katø mu nebua asiimfig sørig pønrrabigwan kerriguba chigúi 
mørøb, katø nebua asamburab kerriguwan nebua ashibig køb, 
katø nai isubigwan kerriguba Jesucristoinuutø na tøgagømburab 
togagúikkurri nørrø tunmeranguen nøørøsrø puraamba 
pønrrønrrai marøbig, na treeg tøgagøb indinaindøgucha, undag 
købigwan chigaig kuinaisruandøbe, nabe chigucha gømur. 3Na chi 
togagúilan kerrigu ketøb, katø nai asrwanguen parrig kønrrai na 
tranøb indindøgucha, undag købigwan na tøgagømuinaisruandøbe, 
treeg maratøbe nabe chigúi wesramø. 

4Undag købiibe chi buindøgucha tammay ka megabig kømig, 
larrø tab inchibig kømig, treeg køn. Undag købiibe katøgan 
chigøben tøgagøben pusrkwai ashib pasromíig kømig, katø puro 
møg inchib chib waminchimifig kømig, katø undag købiibe purab 
nuig misrøb pasrømifig kømig, treeg køn. 5 Undag købiibe larrø tsag 
inchib maig købash inchimfig kømig, nuimburaptø tab gønrrai 
inchimfig kømig, ke kuchingurrindø namomíig kømig, kalø marig 
chab purayeelan gatøle isub namig kørrømisrmfig kømig, treeg køn. 
6Undag købiibe chigøben sølgandø tabig mariimeeløyu tab gúi 
mørøb kasrag basramig kømøtø, isa gomíig, søligube tab gúi mørøb 
kasrag basramig, treeg køn. 7Undag købiibe 'øyangatiitø gøtan” 

chimo, awentabig kømig, kerrigu kørewa basrabig kømig, katø 
chiwandøgucha ka muniirabig kømig, chine nebub arruben, treegu 
ka bureb megabig komig, treeg køn. 

8Undag købiibe managuen patsønrraamøn. Trune Tius tru 
maig karuigwan eshkamelobe patsab, katø peg, peg wammera 
wamindiiløbe yandø patsab, trugurri tru kusremburab kusrewa 
nebua asiiløgucha patsab inchun. 2Kaguende nambe newan 
gømø, mayandøwei nebua asha gøben, katø Tius maig karuben 
nam eshkailogucha newan gømø, mayandøwei nebua eshkailø 
gøn. 10Inchen Señorwein gwaløm tru newanig tabig pubene, tru 
newanig kømíig mayandøwein gøbiibe yandø pinønrrun. 

11 Na uno gob urasbe unø wamindimay waminchib, unø isuimay 
isub, øyamay gúitamab uno isuimay isub inchibig købig kur. 
Inchen yandø kølig misrabe, unø gua maig købig kuigwane elachar. 
12 Møimbe nambe kan espejo tre tør guenamfigu ashib lataitø aser. 
Inchendø tru urasbe nambe malaugue asamig kønrrun. Møi yambe 
nabe mayangatiitø nebua ashibig kuinaindøgucha, tru urasbe 
kerrigu newan nebua asamønrrun, na maig kuigwan Tius nan asig 
køb lataitøwei. 

13Inchen møi yambe pøngatø pønrrabig bønrran: isubigwan 
Jesucristoinuutø pasriiba, katø isua munig melaiba, trugurri tru undag 
købiiba. Inchendø tru i pøngatøyu purab nuibe tru undag købig køn. 


Peg wammera waminchibig kønrrai traniiløba, 
Tius maig karuigwan eshkailøba 


1 4 1Nimbe undag købigwan toga pønrrabig bønrrab, katø 
Tiusweimburabeløyu marøbelø gømig nø keta traniilan 
tøgagømigwan isub inday. Inchendø Tius tru maig karuigwan 
eshkabelø gømigwan, trunun tøgagønrrab indamig køn. 
2Kaguende peg wam møriimfig waminchibiibe møguelan gomoto, 
Tiusba waminchen, mugucha ni chi tainguen mørmøn, pøs 
Espfritu Santogurri chinchaguen wetøgørramgailø waminchen. 
3Trune Tius tru maig karuigwan eshkabiibe misagwan wamindan, 
Tiusweimburab mas nørrørab ambamigweyasiiba, maig 
melamigwan treeg marøb melønrrai wamindamigweyasiiba, 
chigtindøgucha ka puraambub melønrrai purugumigweyasiiba. 
4 Møikkøben kan peg wam møriimfig waminchibiibe 
Tiusweimburabigu nøasiitøwei nuraben, trune Tius maig 

karuigwan eshkabiibe iglesian Tiusweimburabigu nørrøranrrai 
wamindan. 5Pøs nane ñim mayeeløba peg wammera waminchibelø 
gúimbemab isutan. Inchendø Tius maig karuigwan ñim trunun 
eshkabelø gúimbe gøtan. Kaguende treegwan waminchibiibe mas 
nuikken gon. Inchendø peg wam wamindikkucha tabiitowein gon, 
tru peg wam wamindigwan møikkøben 'øyeeg tan' cha eshkabene, 
iglesiabe Tiusweimburabigu nørrøranrrai. 6 Pøs inchawei, nai 
nunelø, na fiimuisrømay arrua, peg wam wamindimbe ¿ñimune 
chigúi purugunrrab gø? Tius maig kenamarigwan eshkamøwei, 
chigúi mørøb nebua asiilan waminchimøwei, kabe Tius maig 
karuigwan eshkamøwei, kabe chi kusrenmøwei inchene. 

7Kan chimera gøben øsiguig kømeelanguen, luswan lata, arpan 
lata chiwan urramigwan chi wanrri mørtrain gønømubene ¿trube, 
tru lus urrigwan chi urri møramgawei, arpa gønigwan chiwan gøni 
møramgawei gømønrraitarru? 8Inchawei gato kan trompetanma 
tru chi maramigwan chigúi mørtrai truigwan urrømubene 
¿kwayanrrab webamrrab mu gúin damartrab go? %Inchawei 
ñimgucha treetøwein gon. Nim tru peg wamwan wamindigu 
chi tai møramdiig treeg waminchimubene, ¿ñim waminchib 
ponrraigwane mandiincha chi tai møriasamø? Ñimui wamindiibe 
isig ichibigu wamindi lataitø burainrrun. 10Pøs yu pirauma chi 
wammera gøben puro nørrø køn. Inchendø chi wamdøgucha tru 
wamwan waminchibigweimbe chi taig møramdiig køn. 11 Inchawei 
nama møikkøben peg wam wamindigwan ni chi tainguen 
mørtrab gaima basrappe, nabe tru waminchibigweimbe nuim 
birauig kømøtø, peesriig lataig kømønrrun. Inchen nøgurringucha 
naimbe peg birausriig lataig kønrrun. 12Inchawei ñim tru 
Tiusweimburabeløyu maramig nø keta tranigwan tøgagønrrab 
inchib melabeløbe, truilan masken, masken tøgagønrrab inday, 
iglesian Tiusweimburabigu nørrøram burugumig. 

13Inchawei møikkøben kan peg wam møriimfig waminchibiibe, 
trube, tru peg wam wamindigwan øyan dan” cha katøburø 
eshkabig kønrrab, Tiuswan trunun trannrra cha miamig køn. 
14Kaguende na peg wamdøga Tiusba waminchib pasrøbene, nai 
espfritube Tiusba wamindingucha, nai turyu isubigube chigucha 
chi kørrømisrmønrrun. 15¿Trube, treeg købene, nabe mando 
inchab gøh? Nai espfritutøga na Tiusba waminchippe, nai turyu 
chigúi mørøb isuitøgagucha Tiusba wamindamønrrun. Kato nai 

espíritutoga cantappe, katø turyu chigúi mørøb isuitøgagucha 
Tiuswan cantamønrrun. 16Inchawei ñibe ñui espíritutogato 
“Tiuswan mayanguen tabig køn chib, tungwa' chib pasrgben, 
møikkøben Tiusweimburabigwan chi kusremíibe fi trenchib 
pasraigwan chi tainguen mørmuig køppe “treegwein gøn” chib, 
maana rrenchinrrab gø. 17 Pøs ñibe Tiuswan mayangucha tabig 
ungwa taingucha, treeg mariibe kanune Tiusweimburabigu 
nuramig chi purugumgn. 
18Nabe Tiuswan 'mayanguen ungwa, ungwa' char; kaguende 
nabe peg wammera mas yamguen waminchibig kur, fim mayeelø 
lataitøguen gømø. 19Inchendø iglesiayube trattrøgatøtiitøgucha chi 
taig møramdiig treeg wamindinguen gøtan, kaneløgucha chigúi 
mørøb kusrenrrai, peg rriimay diez milburab chi taig møramgaig 
waminchib pasrabgunrriibe. 
20Nai nunelø, ñim maig isumigube ureezheelø latailø gønrrab 
gømøtø, chigøben kaig maramigwan isua asamigube shushcheelø 
latailø gømig køn. Inchen maig isumigube yandø køleeløsun 
isubelø gømig kon. 21 Pøs tru maig maramigwan martrai Moisés 
pøriguma trenchibig køn: 
“Señorbe trendaig køn cha: 
‘I misaameran møguelø peg rriimay wamindiiløtøga na 
wamindamba, 
peg birausrø misaamera nøm wamindigu na wamindamba 
inchen, 
ni treekken nane mørmønrrautan”” cha. 
22Inchawei tru peg wammera møriimfig wamindiiløbe Tiuswan 
kørebelayasig kømøtø, Tiuswan køremø misaamerain gøn, Tius 
truyu pasrain gúi asamig kønrrai. Trune tru Tius maig karuigwan 
eshkaibe Tiuswan køremø misaamerain gømøtø, Tiuswan 
kørebelayasig køn. 23Inchawei ñim iglesia mayamba tulundzuna, 
mayamba peg rriimay møriimfig waminchib gøben, tru peg 
wammera waminchibig kønrrai Tius keta tranigweimburabigwan 
kusremeelø gúi, kabe Tiuswan køremeelø gúi møin guebambatø 
bønrrabeløbe, <fiimune ‘chab lukiain gon” chimønrrab gøh? 
24Trune fiim mayeeløba Tius maig karuigwan trunun eshkabene, 
Tiuswan køremfig kui, kabe møikkøben Tiusweimburabigwan 
kusremíig kui kebya basrabiibe, mayeelø wamindiitøga nøbe 
kaig marøbigwein gøbrairrenmab isunrrai marøb, mayeelø 

wamindiitøga nune kaig marøbig kuin gúi asha kørrømarøb inchun. 
25Inchen nui manrrau nuinetø chi isua togagúilobe tørgandø 
kenamarig kønrrun. Inchen øyeekkurri nøbe pirau srala, Tiuswan 
køriibala tabig waminchib, trenchinrrun: “ilsa gømøtø, Tiusbe 
ñimui utu pasrabwei indan!” cha. 


Tiusweyasig marøb tulundzuninug maig 
maramigwan tabig marøb 


26Trube, treeg købene, nai nunelø, ¿mandø chinrrab gøh? 
Pøs ñim tulundzunappe, møitøgucha kane cantamig tøga gúin 
gúi, kabe møibe kusrennamig tøga gúin gúi, kabe møibe Tius 
nun kenamarigwan wamindamig tøga gúin gúi, møibe peg wam 
møriimíig wamindamig tøga gúin gúi, kabe møibe tru peg wam 
wamindigwan “i wamindiibe øyeeg chibig køn’ cha, eshkamig tøga 
gúin gúi, ñimbe treeg burrabelø gøn. Trube, truigwan marøppe, 
chiwandøgucha iglesiane Tiusweimburabigu mas nørrørab 
ambamig kønrrai maramig køn. 27Inchawei tru peg wamwan 
waminchippe, pailø gúi, kabe pøneløgatig, treetø wamindamig køn. 
Treetøgucha kan gan waminchen, kane “i wamindiibe øyeeg chibig 
køn’ cha eshkamig køn. 28Inchen tru peg wamwan wamindigwan 
i wamindiibe øyeeg tar cha eshkanrrabig mu gaabene, trube, 
iglesiayube truigwane esegappa, nuinetø waminchib katø Tiusbatø 
wamindamig køn. 

29Inchen gatø Tius maig karuigwan eshkabeløgucha pailø 
gúi, pønelø gúi treetø wamindamig køn. Inchen kaneløbe 
tru wamindigwan Tiuswein gøh, kabe Tiuswein gømø 
chinderamab isub purramig køn. 30Inchen møigwan gøben truyu 
wabigwan inchippa, chigøben waminchai Tius eshkangaruben 
wamincheenchene, trube, tru waminchib pasrabiibe mas 
waminchimumig køn. 31 Kaguende ñimbe mayeeløba Tius tru maig 
karuigwan eshkappe, kan gan wamindamig køn, mayeeløba kusreb, 
katø mayeeløba tab melamigwan utab inchai. 32Inchagucha Tius 
maig karuigwan eshkabelai espíritumerabe nøm maig kønrrain 
gøben, treegwan martrab pønrran. 33Kaguende Tiusbe chi 
maringuen asiimfig marøb Tius kømøtø, ambugurri, igurri chi 
isumgaig lata tab gúi moramig, treeg Tius køn. 

Tru Tiuswei misaamera maya iglesiamera maig marøbelø gøben, 
34treetgwei ishumburmerabe iglesiayube niløtø burramig køn. 

Kaguende truyube ishuumisagwane waminchimonrrai indiilo 

gon. Pos tru maig maramigwan martrai Moisés pørigu chigucha 
trenchibig køn, nømbe maig chiben treeg melamig køn cha. 3 Nom 
chiwan gøben nebua kusremig paløbene, nømui kelan nømui yau 
bayamig kon. Kaguende kan ishug iglesiayu waminchab indamibe 
chi sol gømøn. 36¿Tiuswei wambe kabe ñimuinukkurri polbasra 
arrig ko chindah? ¿Kabe ke fiimuinuutø buig kø chindah? 

37 Pøs møikkøben “Tius maig karuigwan eshkabig treeg kurmab” 
isub, kabe Tiusweimburabigwan maramig keta tranig togaig 
kurmab' isub inchabe, trube, tru iig na ñimun pørigwane Señor ng 
garua basrøbwei indig kui, treeg isua asamig køn. 38Inchen øyeeg 
kui ashatøgucha, no ashmíig misrene, nungucha treetøwei isua 
ashmuinab pasrønrrun. 

39Inchawei treeg købene, nai nunelø, Tius maig karuigwan 
eshkamigwan martrab inchib melay. Kato tru peg wammera 
møriimfig wamindamigwangucha meromotay. 40Inchendø 
chiwandøgucha marøppe, tabig sølwan marammay maramig køn, 
ambumay, imay ke chi maringuen asamgaig martrab gømøtø. 


Cristo kwawa, katøle psiiraigwan waminchibig 


1 5 1 Møimbe, nai nunelø, na Tiuswei tabig srø wamwan eshkab 
kusrenanig købigwan katøle ñimun isunanrrab inchar, ñim 

trunun uta, truigwan elachimø, truyu mur bønrraigwan. 2Nimbe 
tru Tiuswei tabig srø wamgurriwei kaigyugurri wesrailø gøn, na 
ñimun maig eshkab kusrenanigwan trunun elachimø, tindøga 
bønrrøwabe. Trengømuisruandøbe, tru fiim køreibe chi køremui 
lataitøwein gúin gønrrun. 

3Nabe fiimun kusrenanøppe, tru nan mas nuig purø tabig 
kusrenanig utig købigwan fiimun kusrenanig køn, Tiuswei 
wamwan pørigu maig chibig køben, namui kaig mariiløgurri 
Cristobe treeg kwawa, 4katø nøbe, Tiuswei wamwan pørigu maig 
chibig køben, treeg sørig kua, pon gwalømyube gatøle øsiirawa, 
5Pedron kenamisrøb, katø trugurrimbe tru nøashib karua øriilø 
tru doceelan kenamisra, 6trugurrimbe albiji nunelø quinientos 
menrrawan kenamisrig købigwan. Tru ashibeløbe mayeelø lutau 
ka øsig amønan, kan gandøwei yandø kwaig mu gaaben. 7 Incha 
trugurrimbe Santiagon guenamisra, trugurri mas wendøbe tru 
nøashib karua øriilan mayeelanba kenamisrig køn. 

8Incha yandø kerrigu srabebe katø nan kenamisrig købig køn, na 
tru kal-lam gwaløm gømø, kal-lawa lataigwan. %Pps nabe Cristo 
nøashib karua øriilai utube truburab gomíig, puro lamíig kur. 
Trurrigu Cristo nøashib karua ørig køn cha trenchaguen wamig 
kønrrabgaikke, kaguende nabe Tiuswei iglesian larrø kaig marøbig 
købig kur. 10Inchendø na møi øyah pasrappe, Tius nan ka yandø 
tab indiitøgatø na treeg pasrainatan. Inchen nui tru ka yandø tab 
indiibe kagatø purayaig kømøtø gøn. Treeg kømøtø, nabe masken 
tru Cristo karua øriilø mayeelø nøm lataguen gømø, marinabig 
køn. Inchendø na marig kømøtø, Tiuswei tru ka yandø tab indig 
naba pasraikkurri marig køn. 11 Pøs na wamindig kui lata, kabe 
nøm wamindig kui lata, nambe iigwan eshkab kusrenanen, ñimbe 
iigwan treeg køreig købig køn. 


Kwabelø katøle øsiiramigwan waminchib 


12Pøs trube, Cristobe tru kwailai utugurri katøle øsiiraig 
købigwan eshkab kusrenanig købendøbe, trube, ¿ñim 
møiløgøben fiimui utu mandøgurrinrre øyeeg chib gøh, 
kwabeløbe katøle øsiirawa kurrømønrrun chibrren gønrrappe? 
13Pøs, tru kwabelø gatøle øsiirawa kurrømuig købene, trube, 
Cristogucha gatøle øsiirawa, kurrømuig kon. 14Trube, Cristo 
gatøle øsiirawa, kurrømuig kuig købene, nam Tiuswei 
wamwan eshkab kusrenaniibe ka yandiig kørrømisren, katø 
treetøwei fiimui isubigwan Cristoinug pasra pønrraikkucha 
tøgagømuingueniitø purayan. 15Katøgucha treetø gømø, 
nambe Tiusweiwan ka isatø waminchib pønrrabelø gúig, 
treeg webinrrun. Kaguende nambe “Tiusbe Cristone katøle 
osiirangaruig køn’ chib ponrraig kuig køn. Inchen kwailø 
øsiiramønrrab gúi cierton webibene, trube, Tiusbe katøle Criston 
osiirangarumuig, treeg kon. 16 Pøs kwailø gatøle øsiiramuig 
købene, Cristogucha, trube, øsiiramuig køn. 17Inchen Cristo 
gatøle øsiiramuig købene, trube, ñimui isubigwan nuinug toga 
bønrraikkucha, tøgagømuinguenig togagúig puraiben, trube, 
ñimbe gatøgucha kaig marøb srø amønan. 18Trube, treeg købene, 
Criston tru kørewa kwabeløgucha pinab pinamsrø pønrrønrrab 
amban. 19Nam yu øsig amønaigu ka pirauweyasiitø Criston isub 
muniirabelø gúisruandobe, nambe maya misaamerai utu trembe 
misag kømuinguenelø guer. 

20Inchendø treeg kømøtø gon. Cristobeguende kwabelai utugurri 
katøle øsiirabwei indig køn, tru kwabelai utugurri ke srøsrøzhiitø 
ke nømerrig pølbasra øsiirab. 21 Pøs kwamima kan møkkurrindø 
arrig købene, katø kwabelø gatøle øsiirawa kurramikkucha kan 
møkkurrindø arrig køn. 22Inchawei Adångurrima mayeeløba 
kwaben, katø treetøwei Cristogurri øsig kømigwangucha 
mayeeløba tøgagønrrun. 23 Inchendø møitøgucha nøm møimerrig 
pølbasra øsiinrrabig køben, treeg kønrrun: Cristo ke srøsrøzhiitø 
nømerrig pølbasra øsiiraben, trugurrimbe nø gatøle arruben 
nuielø øsiiranrrabelø gøn. 24Trugurrimbe yandø tru srabe 
gwaløm punrrabig køn, Cristo tru nørreelø nøm asha garub 
purrabelan gøben, mugucha manchinrraingaig nøm garubelan 
gøben, nørreelø maramburab marøb purrabelan gøben, yandø 
truilan kerriguwan chigucha martrabgailø kørrømara, tru Cristo 
ashib karub waigwan yandø Tius Møskawan nø ashchai purøøren. 
25 Kaguende Cristobe nun tru ashig kømui inchibelø tsaleelan 
nui srøb umbu nø maig chiben treeg pønrrønrrai, Tius nun 
pønsramnegatig, nøbe ashib karub wanrrabig køn. 26Inchen tru 
ashig kømui inchib tsalø inchibig srabeig pasrabigwan pinisaig 
kønrrabiibe, tru kwamig køn. 27 Kaguende Tiuswei wamwan 
pørigube trenchibig køn: *Chigurrimbunø købigwan kerriguba 
nui srøb umbu nø maig chiben treeg pønrrønrrai Tius pønsraig 
køn” cha. Pøs: *Chigurrimbunø købigwan”, nui srøb umbu 
pønsraig køn chippe, Tiuswangucha truyu tøga basrig køn cha 
trenchimuig kui tørgandø asamdiig køn. Kaguende Tius nøwein 
gøn tru chiwandøgucha kerriguba Cristo maig chiben treeg 
pønrrønrrai marøbiibe. 28Inchen Tius chiwandøgucha kerriguba 
Cristo maig chiben treeg pønrrønrrai, nun chab pønsrøbene, Cristo, 
tru Nusrkaindøweinguen, tru chigurrimbunø købigwan nø maig 
chiben treeg pønrrønrrai, nun pønsrøbig Tiuswan maig chiben, 
nøbe treeg pasrønrrab pasramisrtrun, chiyutøgucha kerriguwan 
Tius nø ashib karub pasrønrrai. 

29Pøs trube, ¿tru kwabelayasig piu umbu ulsrailøbe chi 
martrerah? Tru kwabelø kerriguwan øsiiramønrrab gøbene, 
trube, ¿chinchabrre tru kwabelaimburab isua piu umbu ulsrøbelø 
gøh? 30Inchen ¿nambe chu urastøgucha chindimbarre kwam lab 
ponrrabrah? 31 Nai nunelø, nabe kwalømmørig ke kwamigu puitø, 
buitø ka megar. libe isato gømøtø, namui Señor Cristo Jesúsweinug 

na purø nuig mørøraim basramibe ñim gøn. 32Pøs møg kuinawa, 
ka treekkurrindø tru Efesosrøma larrø namig animal lataig 
inchib misaameraba namig aleguiyab, na treeg marøb megaibe 
chi marmui lataitowei webinrrautan. Pøs tru kwabelø gatøle 
osiiranrrab gømubene, mugøsrøn chibgunrrig, trube: 
“¡Mab, muchib inchab gøh, 
pøs srønatø kwamig købashtø!” 

33 Nimbe chi isa gøben sruamrramamøtay. Mugøsrøn 
chibgunrrig: “Kaig marøbeløba linchib pønrraibe tabelø gúigwan 
ka mindishibig køn.” 34Nimbe gatøle tab chugúi mora sølgandø 
pønrrønrrab inday, mas kaig marøb pønrrømøtø. Kaguende 
møiløbe Tiusweimburabigwane ni maig kuinguen ashmeelø gøn. 
ligwan na trenchippe, ñimun kwaarøsrøb kørig burørtrab rrenchar. 


Katøle øsiiraig asrbe øyeeg konrrabig kon 


35Pgs mgibe øyeeg chinrraabe: *Kwabeløbe mando 
øsiiranrrerah? cha. ¿Katole øsiirawa amrruppe, maig asrmera 
tøgar amrrunrrerah?” cha. 36Kan ñi gúi chugúinguen mørmiig, 
kan yellwanma fi ellguabene, kwamøwabe, øsig kømigwan 
tøgagønrraamøn. 37 Tru fii ellguappe, tru tusr maig kønrrabigwan 
ellguamøtø, trulzhigwandø ellguan, tirigu gúi lata, kabe gatøgan 
chi peg yell gúi lata. 38Pøs Tiusbe i yellwanma chi tusr kønrrai 
marøppe, nun maig maramdiig køben, treeg marig køn, chi 
yelldøgucha trumørig chi tusr kønrrabiibe tru tusr kønrrai. 39Chi 
asrmeratøgucha lata treeg asrmeratø gømøn, kane misag asr 
køben, kane animalmerai asr køben, kane illimerai asr køben, 
kane peskaumerai asr køn. 40 Inchen gato treetøwei srømbala 
bønrrabelan maig kønrrabelan treeg mariilø køb, katø pirauelan 
maig kønrrabelan treeg mariilø køb indan. Inchendø tru srømbala 
pønrrabelai tabzhig tør bilabiibe katøgan gøben, yu pirau 
pønrrabelai tabzhig tør bilabiibe katøgan peemayig køn. 41 Inchen 
nøsigwei tabzhig tør bilabiibe peemayig køben, katø pølwei tabzhig 
tør bilabiibe peemayig køn. Katø estrellamerai tabzhig tør bilabiibe 
peemayig køben, tru utu mø estrellamerai tabzhig tør bilabiibe 
gatø peemayig køn. 

42Inchawei øyeetøwein gøn tru kwabelø gatøle øsiiramikkucha. 
Tru asrwan søriibe treranrrabig køben, katøle truig øsiirabiibe 
yandø managuen treranrrabig kømøtø gøn. 43 Yandø chigucha 

gomíigwan pirau søra trarrig, katøle truig øsiirappe, tør bilab tabig 
osiiranrrun. Chigucha martrabgaig pirau sora trarrig, katøle truig 
Osiirawa kurrappe, maramburab marøbig kurrønrrun. 44Trendø 
yu pirau tøga basrai asrwan sørig, katøle øsiirawa kurrappe, asr 
espíritu gurrønrrun. Asr yu pirauig køb, katø asr espíritugucha gon. 
45 Katø Tiuswei wamwan pørigugucha treeg chibig køn: *Tru 
srøsrø møg Adånbe kan misag øsiguig misrig køn” cha. Inchen 
Adán tru Srabe Arrubig, Jesucristobe, espíritu gøn, nøbe øsig 
kømigwan tranøbig. 46Inchawei espírituimburabiimerrig arrumøtø, 
asr trendø maig kønrrabig truimerrig arruben, trugurrimbe yandø 
espírituimburabig arrig køn. 47 Tru srøsrø møøbe pirøtøga marig 
yu pirauig køben, tru wendau møøbe srømbalasrø Tiusweisriig 
køn. 48Inchawei tru pirøtøga mari møg maig købig køben, yu 
piraueløbe treeløtøwein gøn. Inchen tru srømbalasrø møg 
maig køben, tru srømbalasreeløbe truig lataitowein gon. 49 Yu 
pirau møg maig køben, nam treelø gømigwanma togagúibe, 
katø tru srømbalasrø møg maig køben, nambe truig lataitøwei 
kømigwangucha tøgagømønrrun. 50 Inchawei nabe, nai nunelan, 
trendamønrrun: Tius nø ashib karub waigwane asr yaumbaig 
animbafiauiibe chincha tøgagønrrab gaimanrrun cha. Katø tru 
trerawa patsønrrabiibe tru mana trerab patsønrrabig kømfigwane 
chincha nebua tøgagønrrab gaimanrrun cha. 


Tru kwamigwan yandø srabe kanawa puraambamig 


51¡Au! møimbe kan chigøsrøn mu asiimíig sørig pasrabigwan 
na ñimun eshkanrrab inchar: Nambe ke mayeeløbabe kwamig 
kømønrrab gøn cha. Inchendø nambe mayeeløba yandø 
kerriguwan peemayelø gønrrai yunømariilø gømig kønrrun, 
52igatø! moi møi, kan kab gasrøb lataitøgue, tru trompeta srabe 
urrig wanrrøben. Kaguende trompeta wanrrøbene, kwabeløbe 
osiirangaruilo gønrrun katøbe managuen treranrrabelø gomíikke. 
Inchen nambe mayeeløba yandø kerriguwan peemayelø gønrrai 
yunømariilø gømig kønrrun. 53Kaguende tru treranrrab asrbe 
trerab minchabgaitøga pinøbulig kønrrain gøben, katø iig tru 
patsønrrabigwane tru patsønrrabgaitøga pinøbulig kønrrain 
gøn. 54Inchen tru treranrrabigwane yandø tru managuen trerab 
minchabgaitøga pinøbulig køb, katø iig tru patsønrrabigwane 
tru managuen patsønrrabgaitøga pinøbulig kørrømisrøb inchene, 

lig tru øyeeg cha pøra basriibe yandø treeg nebunrrun: “Tru 
kwamigwane yandø kanawa kenaguen gømíig, pinisan” daig. 
55 “¿Ñi, kwangarub pasrabig, ñi ganawa basraibe møimbe chu 
basra? taig. 
¿Ñi, kwangarub pasrabig, ñi pusrkwananøb pasraibe 
møimbe chu basra?” 
56Kaguende tru kwamigwei pusrkwangarub pasrabiibe tru kaig 
marig, truig køn. Inchen tru kaig marig maramburab marøbiibe 
tru maig maramigwan martrai Moisés pørig, truig køn. 57Inchendo 
Tiuswan *'mayanguen ungwa, ungwa' chinrrab, namui Señor 
Jesucristogurri nam kerriguwan kanawa pønrramig kønrrai 
tranigwan. 
58Inchawei treeg købene, nai undaaraig nunelø, kørrønrrabgaig 
mur bønrrab, mumaygucha wemaløsrkønrraingaig bønrrab, 
chu uratøgucha Sefiorwei marameløyube katøguchinguen, 
katøguchinguen marøb melay, kaguende Sefiorweimburabeløyu 
ñim nøba marøb melaibe, ka treeg marøb melaitø puraimønrrab 
gúi ashabe. 


Jerusalénsrø Tiuswei misaameran purugumig an utig 


1 6 1Tru Jerusalénsrø Tiuswei misaamerayasig an purugúig 
utamigweimburappe, tru Galacia birausrø iglesiameran 
na mandø martrai karua bønsraig køben, ñimgucha treetøwei 
martrigay. 2Nim møitøgucha an maya tulishabe, truyugurri 
tarømara, esegab amrrigay truaalømmørig, na trusrø puben, ñim 
ke møin dulishib mendaptindamig kømønrrai. 3Incha ñim møilan 
karua øramdeelø gúi asha kørrømariilan, na trusrø puabe, tru 
Jerusalénsrømay trana øramig ñim an guetigwan nømun trana 
ørøppe, kan kilga pøra, tøga rrana øramønrrun, tru i karua 
øriiløbe chi isumga møguelø gúi nom ashchai. 4Inchen naimburab 
nagucha yamig søl gønrraptiig købene, trube, na iben, nømbe naba 
amrrunrrun. 


Pablo nui lincha amrrabeløba mandø ambamigwan wamindig 


5Nabe Macedonia birauwansrø pureb arrua, yandø ñimuisro 
pumønrrun, kaguende nabe Macedoniawansrø pureb yamig kua. 
6Inchippa kan maya yanagatig kørrømisrisruandøbe, ñimba ka 
kørrømisramønrrun, kabe tru pishim bølmera chab purayamnegatikken, 

nan chumay yamig nebuben, nai yamigu ñim purugumig konrrai. 
7Kaguende møimbe ñimun ke ka peto asha burainrraptø arrug kømøtan. 
Pøs Señor nan treeg kønrrain gøbene, kan maya yanagatig ñimba 
kørrømisrtrab attrab isur. 8Inchendø Pentecostés kwaløm bumnegatig 
nabe yu Efeso kørrømisrtrab gur. 9Kaguende yube kan yaskab puro 
nuig nayasig kurin gøn, Tiusweiwan wamindig nu larrøbichaptiikke. 
Inchendø marmønrrai nan søtølulrrabelø truba rruba køn. 

10Inchippa Timoteo trusrø pubene, flimui utu chi kørig kui 
inchimønrrai inchigay. Kaguende nøgucha Sefiorwei marameløyu na 
lataitøwei marøb megabig kon. 11 Inchawei nune møitøgucha palabinøtø 
inchib gønrrab gømø, masken chi isumø inrrai purugua ørtrigay, naimay 
gatø attrai. Kaguende nabe namui nunelanba, nunba munig megar. 

12Inchen namui nuneg Apolosweimburappe, tru nunelø 
fiimuisrømay amrrabeløba nungucha na tiusmanda maya lincha 
irra taingucha, møimbatøbe nøbe chi inrrab inchimøn. Inchendø 
nun chu uras yamig pubene, inrrab gúinrrun. 


Maig amønamigwan treeg melønrrai 
wamindiiloba, “ka amøfiigueh” tailøba 


13Tab ashiptø bønrray. Pesan amøfiimøtø, isubigwan Cristoinug 
tøga pasra bønrraigu mur bønrrab, chishkandø møgueløsun 
bønrrabelø gob, trurrigu murelø guy. 14Incha chiwandøgucha ñim 
marøppe, undag købiitøga maramig køn. 

15 Nai nunelø, ñimbe ashibelø gøn tru Acaya birausrø Estéfanaswei 
yaueløbe ke srøsrøzhiitø nømmerrig Tiuswan nebua ashibelø misra, 
Tiuswei misaameran nømbe purugunrrab pønrramisrigwan. 16Inchawei 
nabe fiimun øyeeg melørrunrrigay chinrrab inchar, tru øyeeg 
melabelane nøm maig chiben mørøb melønrrigay cha, katø tru mayeelø 
i maramigwan purugub marøb melabelan treetøweingue. 

17Nane truba kasrag køtan Estéfanas køben, Fortunato 
gøben, Acaico gøben amrruin gøben. Kaguende ñim mu gaagua, 
purugunrrab gaimaigwan nømbe nan purugua, 18pøs truiløbe nai 
isubigu lata, ñimui isubigu lata chi isumikkaig, tab gønrrai marig 
køn. Øyeeg møgueløbe mayanguen tab indig kønrrabelø gon. 


“Ka amøfiigueh” taiba, 'ungwa' taiba 


19Tru Asia birausrø iglesiamera ñim corintosreelan “ka 
amoñigueh' cha gran. Aquilaba, Priscilaba, kato iglesia nømui yau 


El Nuevo Testamento en el idioma guambiano de Colombia, 2% ed. ©2010 Wycliffe Bible Translators 


541 1 Corintios 16 


tulundzunabelø, truilø chigucha Señorwei munchiyu 'mayanguen 
tab ka amøfiigueh” cha øran. 20Kato mayeelø nuneløgucha 
ñimun “ka amøfiigueh” cha gran. Ñimbe kangurrin gangurri ‘ka 
amøfligueh” chib, Tiuswei undag købiitøga tasig rraniyay. 

211 “ka amøfiigueh” taigwan na Pablo ñimun naashib nai taska 
porar. 

22 Møikkøben Sefiørwan undaguig kømfigwane Tiuswei namig 
købig nui m bala gøbash. iNamui Sefior Jesucristo amø! 

23 Sefiør Jesúswei tru ka yandø tab indiibe ñimba pasrønrrai 
inchar. 24Cristo Jesúsweinug nai undag købiibe ñim mayeeløba 
pasrønrrun. Treeg kønrrun. 

“Ka amoñigueb” chib pørig 


1Tius nan trendø treeg kønrrain gúikkurri, na Pablo Cristo 

Jesús nøashib karua ørig, namui nuneg Timoteoba misra, 
Corintosrø iglesianba, katø tru Acaya birau muba kuimburab 
Tiuswei misaamera warabelanba i kilgawan pørar. 2Tius namui 
Møskaweimba, Sefior Jesucristoimba tru ka yandø tab indig køben, 
chi isumgaig tab gøbig køben fiimba gønrrai inder. 


Chine isumdeelø nebuingucha Pablo 
Tiuswan “ungwa, ungwa” tailø 


3Tru namui Sefior Jesucristoi Møskai, Tiusbe mayanguen tabig 
wamindig kønrrun, tru lastima ashib pønrrabelø gømigwan 
tøga Møskai, katø isui meløben chiyutøgucha isui inchimønrrai 
purugub Tiuswan. 4Truibe nam chine puig meløben, namun tab 
gúi mørtrai purugubig køn, katøganelø chiyugøben treetøwei 
isui meløben, Tius namun isui inchimønrrai purugúitogatowei 
namgucha purugubelø gømig kønrrai. 5 Criston tru chine, chine 
kaig nebuilø namuinug treetøwei itømaytø nebub arrubene, katø 
treetøwei tru isui inchimønrrai purugúikkucha tru guindø, tru 
gúindo Cristoinukkurrindøwei arrubig køn. 6Inchendø namun 
chine puig melamig arrubiibe, ñim chi isui inchimø tab gúi 
pønrramigweyasiiba, kaigyugurri wesrailø gømigweyasiiba gøn. 
Inchen namun tru isui inchimø pønrramig kønrrai pubiibe, tru ñim 
chi isui inchimø pønrramig kønrrain gua, tru namun isui melamig 
nebub lataitøwei ñimun treeg nebub arruben, ñim chigúingucha 
melabig melamig truibe treeg attrun. 7 Inchawei nam ñimuimburab 

øyah kønrrunmab isuibe treeg kønrrab gøn. Pøs nam chine kaig 
nebuinab melaiguma treetøwei ñimgucha pønrrabelø gúig køppe, 
nam chi isumg tab gúi pønrraigugucha, ñimbe treetøwei tab gúi 
pønrrønrrab gúi asha bønrrer. 

8Namui nunelø, namun Asia birausrø purø isumdiig nebui 
melaigwan ñim wammøra gønrrai inder. Yandø mu melamgaig 
trømbøig arruptø, namuinetøbe yandø chincha melamgaig purø 
rrømbøig køben, yandø ke øsig webammumuitamab isubelø guer. 9Pøs 
nambe ke yandø kwamigu puermaptøwei isub melabelø guer. Pøs 
øyeeg puppe, nam namasiitø namdø tsabø guermab isubelø gønrrain 
gomoto, Tius tru kwailanguen gatøle øsiirangarub kusrubigwan isua 
bønrrabelø gønrrain gúig køn, 10tru øyeeg trømbøig ke kwamitø 
balab melaigugurri nø namun ka buraambingarub, katø namun 
ka buraambub ambamig kønrrai martrabigwan. Incha nambe ke 
nuinuutø isua meler, ka puraambub ambamig katøgucha namun ashib 
pasrønrrab gúi, 11 ñim Tiuswan namuyasig purugurra' chib miab 
meløbene. Øyamay truba yamelø namuimburab Tiuswan 'mayanguen 
ungwa, ungwa' chib gønrrun, pøs truba yamelø misra Tiuswan 
namuimburab miaben løtigwan nam truba nu purugúig utikkurri. 


Pablo Corintosrømay chindimba imuigwan eshkab 


12Kaguende nam tab gúi mørøb pønrraibe iig køn: yu pirau 
namui isub kebachib pasrabigu “chi kalø marig kør” chibig chigaig 
bønrraig, mas fiimui utube gatøguchinguen isuptø amønaig købig 
køn. Amoñippe, tru newan chishchiitøgaba, søratø gømø, sølwan 
marig Tiusweinukkurri arrubiitogaba nambe amønaig køn, chine 
nørrø kusreelø møguelainukkurri arrubiitøga marmøtø, Tiuswei ka 
yandø tab indiitøga marøb. 13 Pøs nam fiimun kilga børøppe, chi peg 
waminchibikkucha gønrrab gømøtø, ñim chi leb gúigwan ñim chigúi 
nebua mørøb gúigwan truigwan newan chigúi mørtraimab isua pører. 
14Inchawei namuimburab mayandøguen nebua chigúi mørig køppe, 
pøs ñimbe tab newan chigúi mørtrun, ñim namuimburab tab gúi 
mørøb pønrramig kønrrai, tru nam ñimgurri tab gúi mørøb pønrramig 
kønrrab gob lataitowei tru Señor Jesús arrub gwaløm. 


Pablo Corintosrø ashchab inrrab waminchib 


15Inchawei nabe iigwan treeg kønrraitamab isua, 
ñimuisromaymerrig attrab isuig køn, ñim srøsrø truba tab gúi 

nan utig kømnetø gatøle nan tab gúi utamig kønrrai. 16Incha 
Macedoniasrømay pureppe, ñimuinug pua buraya, katøle 
trusrøngurri arruppe, ñimuinug puatoweim burainrrab isuig kuig 
køn, ñim nan Judeasrøngatig yamigwan purugunrrai. 17 Tru na 
øyeegwan martrab isuibe, ¿kabe nabe ke møi møi martrab gurrig 
kønrrab go chindah? ¿Kabe tru na øyeeg martrab indiibe, nai 
isuigu Tiuswan ashmø misaamera lataig martrab inchibig kua, 
møindø ke: “Martrab” taitø, katø: “Marmonrrab” taitø inchab 
inditamagueh? 

18Pøs Tiusbe nø maig chippe, nøbe treegwan marøbig køb 
lataitøwei, nam fiimun wamindiibe møindø: "Øn” daitø: "Ka” taitø 
indig kømøtø gøn. 19Kaguende fiimui utu na gøben, Silvano gøben, 
Timoteo gøben, nambe Tiuswei Nusrkai Jesucristoimburab eshkab 
kusrenanig køn: “Dn” tanto: “Ka” tanto indig kømøtø, nuinuube 
chu uraskucha: “Øn” daig. Nøbe truig køn. 20Kaguende Tius 
kerrigu nø chi martrab cha kørrømisriiløbe Cristoinuube: “Treeg 
martrab” taig, truig kón. Inchawei nambe Cristogurri: “Treeg 
køn” chibelø guer, namgurri Tiusbe mayanguen tabig wamindig 
kønrrai. 21Inchen Tius nøtøwein gon Cristoinug mur bønrramig 
kønrrai marobiibe namun lata, ñimun lata. Incha namune nuindø 
gønrrai tarømara bønsra, ?2nuielo gønrrai sellotøga sellawa, namui 
manrrau pasrønrrai Espíritu Santon katsig basra trangbguen indig 
køn, tru trannrrab kørrømisrigwan kutøguewan trannrrab gúi 
asamig kønrrai. 

23Pgs nabe Tiusken ashen trendamønrrun: Na Corintosrømay 
gatøgucha arrumuppe, na ñimun kalugueetømønrrab lastima 
ashiptø arrumuig købig køn cha. 24Kaguende ñimui isubigwan 
Cristoinug pasra bønrramigwane treeg bønrrønrrai inchib ke nam 
garub pønrrønrrab gømøtø, masken ñim kasrag bønrrønrrai nambe 
purugubguen bønrrer. Kaguende ñimbe tru isubigwan Cristoinug 
pasra pønrraikkurriwei ñimbe mur bønrran. 
2 1Inchawei na gatøle ñimuisrømay arruppe, nabe ñimun truba 

rruba isui inchain gømøtø, attrab isuig kuig køn. 2Kaguende 

na ñimun isui inchai marene, trube, ¿nane mu gasraaraniasamø? 
¿Tru na isui inchai mariiløtøwei kasraaranmønrraitarru? 3Inchawei 
nabe øyeekkurri tru merrab guilgawan na pørøppe, tru nanguen 
kasraaranrrabelø na trusrø puben, nan isui indingarumønrraim 
børig køn. Pøs na kasrag basrøbene, ñimgucha chiguen gømøtø, 

mayeeløba treetøwei pønrrønrraimab isuague. 4Kaguende nabe 
fiimun pørøppe, truba rruba isui pørig kuig køn, nai manrraube 
purø tab gømui, truba kappin gørrøgøb. Kabe na fiimun truba 
rruba isui inchai martrab gømøtø, nabe ñimun truba rruba 
undaguig kui ashchai indig købig kon. 


Kalø marøbigwan Pablo truburø ulø baymub 


STru øyeeg isuim basrønrrai møikkøben treeg marøbiibe, 
nando gømøtø, kan mayangatig ñim mayeelanba isui inchai 
mara basran damønrrun, ke menrra inchimønrraptø. 6Inchawei 
tru møwan ñim mayeelø lutauelø misra, nui kalø marigwan 
øl martrab ñim asha mariibe yandø tsabø gøn. 7Truigwane 
yandø ulø bayib gømø, pesannab, masken kufiab purugumig 
køn, isubiitø yandø kerriguwan mandøguen gømui inchimønrrai. 
8Inchawei nabe ñimun tru møweimburab ñimui undag købigwan 
gatøle tiusmanda kenamaray tamønrrun, ñim undaguelø gúi no 
ashchai. 9Kaguende na ñimun pørøppe, øyeegwan isua børig kon, 
chiyutøgucha maig taigwan ñim mørøbelø gotashchab ashchab 
isua. 10Inchawei chigøben kalø marøbigwan ñim chi ulø baymø 
pesannanrrab isua kørrømarene, nagucha nune treetøwei ulø 
baymø kørrømisramønrrun. Pøs chi kalø marigwan na ulø baymø, 
pesannappe, (ulø baymumig chi pønrraig kuig køh chindindøbe 
gøben) fiimgurri treegwan marig køn, Sefior Jesucristoi merrab, 
11namun Satanás kegørrøsrkøb nø ganailø gømønrrab. Kaguende 
nambe tsabø ashibelø guer nøbe chitø martrab inchibig kuigwan. 


Cristotogabe kanawa puraamba pønrramig 


12Na Troas ciudasrø, Cristoi tabig srø wamwan eshkab 
kusrenanrrab pubene, Señorweimburabelan maramig 
yaskappe tabig kurøppe kurendo, 13nai nuneg Tito trusrø mu 
gaagøptinchene, nane nai isubigube ni mumayguen gømuben, nabe 
trusrøngurri nømun ungwa chippa, Macedoniasrømay ibig kur. 


Tiuswan “ungwa, ungwa” taig 


14 Inchendø Tiuswan *'mayanguen ungwa, ungwa” chinrrab, 
Cristoinuube nam kaigwan kanawa igatø! luchimfig tsimaytø 
puraambub ambamig kønrrai marøb, katø tru Cristoimburab nebua 
asiiløbe purø may irrabzhig lataig chutøgucha namgurri larrøbitchai 

marob Tiuswan. 15Kaguende Tiusweimbe nambe Cristoi tru puro 
may irrabzhig latailø guer, kaigyugurri wesraig pønrrabelai lata, tru 
managatig pinab pinamsrømay amrrab pønrrabelai lata. 16Incha 
møilø tru pinab pinamsrømay amrrabelaimbe tru irrabiibe kwaitø 
irrøben, katøganelø kaigyugurri wesrailaimbe tru may irrabiibe øsig 
kømigwan irrabig køn. ¿Inchen øyeegwan marøb pasrønrraptiibe 
mu kø chinderah? 17 Katøganelø misaamera truba nørrø tru 

Tiuswei wamwan kan chigucha gomíig kui lataig an margb srua 
llirabelø latawei, nambe treetøwei margb pønrrømeelø guer. Treeg 
kømøtø, Tiuswei merrab waminchippe, maig wamindamigwan søra 
gømø, sølwan waminchib, Tius øriilø guermab isua, Cristogurri 
waminchibelø guer. 


Tru srøig 'øyeeg, øyeeg martrab” cha kørrømisrig 


3 1¿Kabe nambe gatøguen namashib chi isumgaig ‘tabelø guer’ 

chib waminchib pønrrabra chindah? ¿Kabe nambe katøganelø 
latawei chi isumgaig tabelø gúi ashchai, kilga pøriilø ñimun 
tranamig, kabe ñimgurri kilga børiilø namun tranamig balaim 
bønrrabra chindah? 2Nam mailø gúigwan treeg asønanrrabelø 
tru namuyasig kilga børig latailøbe ñimwein gøn, tru ñim puro 
tabig amønaig, tru namui manrrømerayu pørig basrabig, mu 
misaameratøgucha ñimun mumera gøtashib, mailø gøtashib 
ashib togagúilo. 3Nimbe tørgandø asamdeelø gon, kan kilgayu 
Jesucristo nøashib pøri latailø, tru namui maramigwan marøb 
pønrrailøyugurri ñim srøig kurrabelø, tintatoga børig kømøtø, øsig 
wab Tiuswei Espfritutøga pøriilø. Kabe srug tambalmerayu pøriilø 
gømøtø, misaamerai manrrømerayu pøriilø gøn. 

4Nambe iigwane Cristogurri Tiuswei merrab treeg kuitamab 
isua bønrrer. 5Kabe nam namashib øyeegwan martrapteelø 
namdø tsabø marøbelø gua, chi arrubiibe namuinukkurri arrubig 
kui lataig inchib pønrrømøtø, nam øyangatig tsabøtø marøb 
pønrramig arrubiibe Tiusweinukkurri arrubig køn. 6Incha Tius 
nøtøwei namune tru srøig acuerdo marigwan nam sølgandø 
marøbelø gønrrai mara ponsraig køn, tru acuerdo merrabsriig 
maig maramigwan martraim børigwan gomoto, tru Espíritu 
Santoiwan. Kaguende tru maig maramigwan martrai porigwan 
mormíigweimbe kwamigwan srua arruben, trune Espíritu Santobe 
tru srøig øsig kømigwan tranøbig kon. 

7Inchen tru maig maramigu marøptøga bønrraig kwamigwan 
srua arrubig, srug tambalmerayu pørikken tørguegwalmabig 
køptø, Israel misaamerabe Moiséswan malauguen ashchab 
gaimaig købig køn, nui malø tørguegwalmabig køben, tru 
torguegwalmabiibe kwab yaindøgucha. 8Inchen tru øsig 
kømigwan srua arrubigwan marøb pønrraig tru Espíritu 
Santoimbe, ¿kan treetøguen gønrrab gømø, maig tørguegwalmabig 
kuaasamø? 9Inchen tru maig maramigwan marøptøga bønrraig 
misagwan kaigyu pønrrønrrai kørrømara pasrøbikken treeg 
tørguegwalmabig kuibe, tru marøptøga bønrraig misagwan 
Tiuswei merrab chi kaig kømeelø lataig tabig kønrrai marøbiibe, 
ikan treetøguen gønrrab gømø, mas purø tørig tørguegwalmabig 
køn! 10Kaguende truig tørguegwalmabig lataig kuikken tru iig 
purø tørguegwalmabiibamara ashene, truibe chi tørguegwalmabig 
kømøn. 11 Inchawei tru tørguegwalmabig kwab ibikken kan treeg 
tørguegwalmabig tøgaig arriibe, tru mana pinømø pasrabig 
basrønrrabiibe imas maig tørguegwalmabig kuaasamørra! 

12Inchawei tru tøgagønrrurmab isuigwan nam tøgaguen 
pønrraig køppe, nambe chi kørmø maig tamigwan tørgandø 
waminchibelø guer. 13Kabe tru Moisés lataig inchib pønrrømer, 
tru Israel misaamera nui malau tørguegwalmabig kwab arrubig 
yandø patsi ashmønrrai, malo gasraitøga kasrøb lataig. 14Inchendo 
nømui turmerayube yandø chi wamindikken kebyainameelø murig 
misriilø gua, møin gwalømgatig tru merrabsrø Tius acuerdon marig 
købigwan leben, chi tainguen mørmeelø gøn, tru malø binøgasrøb 
pasrabiitøwei pasrabig pasraikkurri. Kaguende tru pinøgasrøbigwane 
Gristotøwei kerranrrun. 15Incha møin gwalømgatig tru maig 
maramigwan martrai Moisés pøriilan asiimørig, tru maløwan 
pinøgasrøbig lataig pasrabiibe nømui manrrømerayube kasrain 
basran. 16Inchendø møikkøben Señorweimay llirawa pasramisrene, 
tru pinøgasrøbig lataig pasrabiibe nuinukkurrimbe kerraig 
kønrrun. 17 Kaguende Señorbe tru Espíritu gua, Señorwei Espíritu 
chu pasrobene, Tiuswei merrab kemalamig truyube chigucha 
iløsrkønrrabiibe chi gaagøn. 18Inchawei nambe mayeeløba maløwan 
chi kasra gømø lataig ashib pønrrabeløbe, kan espejo latailø guer, 
Sefiorwei tru tørguegwalmabigwan kegurnabelø, nø maig køben nam 
treeløtøwei misrøb, katøguchinguen, gatøguchinguen tørelø misrøb 
amber. Treebe Sefiorweinukkurri arrubig køn, tru nø Espfrituinug. 

Jesucristoimburabigwan eshkabelø 


4 1Inchawei nambe Tius namun lastima asiitøga i tru marøb 
pønrramigwan tøga bønrraig køppe, nambe chi kullaarab 
melømer. 2Pøs chigøben ke kørikken gønrrapteelø søratø 
mariilane nambe yandø wendøbasrar guer, søratø larrø møg 
isua marøb pønrrømøwei, Tiuswei wamwan lliska peemaytø 
marøb pønrrømøweingue. Treeg marøb pønrrømøtø, tru newan 
ciertonigwane maig kuigwan tørgandø kenamarøb pønrraikkurri, 
nam tabelø gúigwan namashib kenamarøb pønrrer, maya 
misaamerai isub kebachib pasrabigu ka inchib pasrømugumab 
isumig kaanrrai Tiuswei merrab. 3Inchen tru tabig srø wamwan 
nam eshkab kusrenanig katøgucha pinøgasraig lataig chugúi 
møriimíig kørrømisrøppe, tru yandø pinab pinamnuumay 
amrrabelaimbe pinøgasraig lataig kørrømisran. 4Kaguende 
tru møin gwaløm yu pirau tius, tru nugwaimandziibe, tru 
chi køremeelane nøm chigúi møramig isubig togagúigwane 
chigúi mørmeelø gønrrai kasra basrin gøn, tru Cristoi 
tørguegwalmabigwei tabig srø wam tørbilabigwan nøm nebua 
ashmønrrai; tru Cristobe Tius maig køben, truig køn. 5Kaguende 
nambe namuimburabigwandøwei eshkab kusrenanmøtø, Cristo 
Jesúsbe mayeelaim bala no ashib karub pasrabig køn cha eshkab 
kusrenanøbelø guer. Kato nambe Jesucristoyasig ñimuimbe 
ka karuindø melabelø guer. 6 Kaguende: “Tru løstøyugurri tør 
pilønrrain” cha, trenchib Tius nøtøwei namui manrrømerayu 
nui tørtøga kebilin gøn, tru Tiuswei tørguegwalmabig Jesucristoi 
malau pilabigwan nebua asam tørwan namun tranig kønrrai. 


Chigøben trømbøig puingucha mur bønrrab 


7Inchendø nambe iig tru purø tabigwane namui asr kan 
piro gøtsø lataigutø tøgaguer, tru iig maramburab margbig 
purø nuig tabiibe namuin gømøtø, Tiuswein gúi kenamartrab. 
8Chiyutøgucha chine chine pui melamig nebuingucha, ke truyuto 
tambal ambagucha warømer. Ke kan chindamermab isumig pui 
meløbendø, yandø ke kaimamuitamappe isuiløgucha melømer. 
9Namun kaig marøb amrruindøgucha, namundø elatsiilø melømer. 
Pøtiitsiiløbe giinabendø, kerriguwan pinisailøbe gømuinatan. 
10 Inchawei nambe chu ambuptøgucha, namui asru Jesucristo 

kwaigwane toga amøner, kato Jesucristo øsig waikkucha 
namui asru kenamisrtrai. 11 Kaguende nam øsig bønrrabeløbe 
Jesucristogurri chu urastøgucha ke kwaitø, kwaitø melamig 
nebutan, namui ka pinønrrab asru Jesucristoi øsig basraikkucha 
kenamisrtrai. 12Inchawei namuinuube kwamig marøb pasrøben, 
trune ñimuinuube srøig øsig kømig marøb pasran. 

13Tiuswei wamwan pøriguma trenchibig køn: “Korewa, 
treekkurri waminchar” cha. Pøs namgucha namui isubigwane 
Cristoinug treetøwei pasra bønrrøwa, treekkurri nambe kørewa, 
Tiuswei wamwan waminder. 14Pøs nambe ashibelø guer, Sefior 
Jesúswan kwailai utugurri Tius tru gatøle øsiirangarubiibe, 
namungucha Cristo Jesúsba tru kanbalatø pønrraikkurri kusrua, 
Tiusbe nui merraptøwei nam fiimba kanbalatø pønrramig kønrrai 
martrab gúi. 15Pøs kerrigu øyeeg pub arrubiibe ñimuyasig tab 
gønrrain gón, tru ka yando tab indig misagwan katøguchinguen, 
gatoguchinguen nebub ibene, “ungwa, ungwa” tameløgucha 
nuramburab nuranrrai, Tiusweyasig maya nuguen tab gønrrai. 

16Inchawei nambe chi kullaaramer. Kaguende namui asrbe 
patsab yaingucha, namui umbube kwalømmørig, kwalømmørig 
srgig misrøb inrrun. 17Pøs nam chigøben puinab melamig ka 
petø pureb arrubig, kan yangucha murig køtanmab isub mur gúi 
melaibe managuen patsønrrabgaig kan tørguegwalmabig maya 
nuibaguen øyeeg lataig køn cha, kemesra trendamgaig tabigwan 
togaig arrubig kon. 18Kaguen nambe namui kaptøga asigwan 
asha bønrrømøtø, chi nebua asiimíigwan asha bønrrer. Kaguende 
kaptøga nebua asiiløbe ka purainrrabiitøwein gøben, trune tru 
kaptøga nebua asiimeeløbe managatigweyelø gon. 

1 Pøs nambe yandø ashibelø guer, yu pirau nam øsig bønrraig 
tru namui asr ka petøweindiig kan rancho-unø mara basrindø 

lataig, yandø minchib patsindøgucha, katøgan srø asr purø tab ya 
lataig, mu møguelø taska mari ya gømøtø, srømbalasrø managuen 
patsønrrabig komíig Tius tranig tøgagømigwan. 2Inchawei nambe 
yu pønrrappe, tru srømbalasrø kewa burramitøga pinøbuliilø 
gømigwan, mana gønrrermab truba rruba nuisrab isubelø guer. 
3Treebe namune srø asrtøga kenanen, nambe yandeelø asr chigar 
gømø, tøgar gømønrrun. 4Inchawei i asr kan carpa ya lataigu 
nam øsig bønrrabeløbe larrø tab gømui, truba rruba nuisrab 
isuig melabelø guer. Pøs namune kwamuinrrabna gøtan nam 

toga bønrraig asrwan trubalatø srøig itøguenniilø gømøwatøbe, 
tru yandø pinab patsønrrabigwane tru srøig øsig kømibe yandø 
noto kerriguwan pinabgasra basramisrtrai. 5Inchen namun øyeeg 
pønrramig kønrrai marøbiibe Tius nø gøn, tru treeg kønrrai 
Espíritu Santon katsig basra namun tranøbguen inchibig, tru 
trannrrab kørrømisrigwan kutøguewan trannrrab gúi asamig 
kønrrai. 

6Inchawei nambe chu urastøgucha chi isumø bønrrer, tru 
namui asru øsig amoñippatobe, Señorweim bulu gømøtø, nambe 
yabsrøndø pønrrabelø gúi nebua asha. 7Kaguende nambe 
amoñippe, namui isubigwan Cristoinug pasriitøgatø amøner, 
namui kabrrawa nebua ashagurrin gømøtø. 8Inchendø nambe 
treeg kønrraitamab chi isumø bønrrer, masken namune asrugurri 
tarømisra ambinrrabna gøtan, Sefiorba kanbalatø purrønrrab 
amrrab. 9Inchawei namui asru øsig bønrrøwa lata, asrugurri 
tarømisra amba lata Señor ng tab gúi mørøb wanrrai marøbelø 
gømig namuimbe truig køn. 10 Kaguende nambe tru maig 
maramigwan Cristo asha marøb wainug mayeeløba kemalamig 
køn, namui asru amøfia tabig marig kuin gúi, kaig marig kuin gúi 
maig marigwan nam møitøgucha truburø utønrrab. 


Tiusba katøle tab gørrømisramig 


11 I[nchawei Señorwan mando kørig toga bønrramigwan nam 
ashibelø gúig køppe, misaamera Sefiorwan kørenrrai inchib 
melabelø guer. Pøs Tiuswei merrabma nam mailø gúigwan 
tørgandø kenagúibe, katø fiimui isub kebachib pasrabigugucha 
treetøwei tørgandø kenagønrraimab isur. 12? Kabe nambe namasiitø 
katøguen ñimui merrab ‘truba tabelø guer’ chib pønrrømøtø, ñim 
namgurri tab gúi mørøb kasrag bønrramigwan tøgagønrrai treeg 
isua inchib pønrrer, ñim tru mandø løtamigwan tøgagønrrai, 
tru manrraugurri isua gømøtø, ka palatø treeg maranmab 
ashchaindø møg inchib chib pønrrabelan. 13Namun locos køn’ 
dainab pønrraibe, Tiusweyasig køn. Inchen maig pønrramigwan 
chugúi mora bønrraibe, ñimuyasig køn. 14Kaguende Cristoi undag 
købiibe namune martrai trawaguchibig køn. Pøs iigwan nam 
isua ashene: Cristoma kwappe, mayeelaimburø kwaig købene, 
treekkurri mayeeløba kwaig køn. 15Inchen Cristobe kwappe, 
mayeelayasig kwaig køn, tru øsig amøfiibeløbe ka nømuyasiitøwei 

øsig amøfiimøtø, nuyasig amøfiibelø gønrrai, tru kwawa, katøle 
nømuyasig øsiirabigwei. 
16Inchawei nambe yandø møingurrimbunøbe mundøgucha 
yu pirauelø isuimay ka treetø isua ashib pønrrømeelø guer. Pøs 
nambe merrappe Cristone yu pirauelø isua asimay ashibelø 
guatøgucha, møimbe yandø treetø nebua asha tøga bønrrømer. 
17 Inchawei møikkøben Cristoinug pasrabiibe, yandø nøbe kerrigu 
srøig køn; merrabiibe yandø chab puraiben, møimbe yandø 
kerrigu srøig marig peemayig køn. 18Inchen kerriguba øyeeg 
arrubiibe Tiusweinukkurrin gøn. Pøs nam kailø gua nøbatøwei tab 
gørrømisramigwan Cristo Jesúskurri treeg kønrrai mara, kailø gua, 
Tiusba tru tab gørrømisram wamwan nam marøb pønrrønrrai, nø 
tranig kon. 19 Tru wambe iig køn: Tiusbe nøbatøwei Cristogurri pirau 
maya misaameraba kailø gua, tab gørrømisramigwan marøb pasraig, 
nømui chi kaig mariilan ulø bayrrab isua ashmøtø. Tru øyeeg nøba 
tab gørrømisram wamwane namun waminchai trana bønsraig 
køn. 20 Nambe Cristoi munchiyu, misag utu Cristo ng waminchib 
pasrab lataitøwei nui wamwan waminchib pønrrønrrai pønsrailø 
guer. Namgurri Tius nøashib treeg maray chib pasrab lataitøwei, 
nambe Cristoi munchiyu ñimun tiusmanda øyeeg martrunrrigay 
tamønrrun: iTiusba tab gørrømisramigwan maray! cha. 21 Cristobe 
chigucha chi kaig marig chigaigwan, Tiusbe namuimburø nune kaig 
marøbig kui lataig treeg mara basrig køn, nam kaig marmua lataig 
pønrramig kønrrai Cristogurri treeg martrab. 
6 1 Nam Tiusba marøb pønrrabelø gúig køppe, ñimune 
øyeeg marøb gørrunrrigay chinrrab, Tiuswei tru ka yandø 
tab indigwane ke chi martraamøbendø uta togagomotay cha. 
2Kaguende nui wamwan pørigube Tiusbe trenchibig køn: 
*Yandø tru purugum gwalømmera puim basrøben, ñun mørig 
køn cha. 
Kaigyugurri wesrailø gøm gwaløm puim basrøben fiun 
purugúig kon” cha. 
iMøi yan gøn, tru tabig purugúigwan utamibe! iMøi yan gon, tru 
kaigyugurri webambam gwalømbe! 


Pablon chine chine nebub arriilø 


3 Mugøben Tiuswei tabig srø wamwan kaashib, nam marøb 
pønrraigwan kaig køn chib wamindig kømønrraimbe, nambe 

kaig margb mungucha srurrengwangarub pønrrømer. 4Masken 
treeg inchimøtø, nambe chiyutøgucha Tiusweiwan marøb 
melabelø gúi asiilø gønrrab treeg kenamarøbelø guer: chu 
uraskucha elachimøtø, marøbig marøb melamigu lata, chine 
kaig pub arrubigu lata, chine palai mørøb, isui melamig 
arrubigu lata, 5ichagutsiilo gømig nebui lata, kailan pønsrai 
yau keerig pønrramig nebui lata, kanbalatømisra kaig martrab 
namig kurrøben treegu melamig nebui lata, maramga murelan 
marøb melamig nebui lata, kibguen kimø melamig nebui lata, 
chigucha mameelø puraambub melamig nebui lata, 6chi kaig 
marmø chishig amønamigu lata, nebua ashib ambigu lata, 
chine indindøgucha tammay ka melabig melab, tab inchibelø 
gømigu lata, Espfritu Santo namba pasraigu lata, nam ka inchib 
gømø, cierton undaguelø gúigu lata 7cierton wamindamigwan 
treeg waminchibelø guer. Tiuswei maramburab marøbiitøga 
marøb, tru chigurrimbunø tabig sølgandø marøb pønrraitøgabe 
nambe kusrmayba, atsimayba srua kwayab pønrrer, kan suldau 
kwayab turiamig kusrmaybe espadan atsimaybe escudon 

srua kwayab pasrab lataitøweingue. SKanmaywane truba tab 
indinab, kanmaywane maig købash indinab, kanmaywane truba 
tabelø gøn chib wamindinab, kanmaywane larrø gailø gúi 
mara wamindinab, maig kuigwan nam cierton waminchendø, 
larrø may wamincha isapteelø gúi marinab, 2nambe mumera 
gúi nebua asiilø gúinabendo, asiimeelø gúi lataig togagúinab, 
yandø kwawa pinanmab asha togagúindogucha, øsig amoñibig 
amoñibelo, trømbøig ichabetiilø gúinabends, kwamø ka øsig 
amønibelø, 10truba isuilø melgbendo, puro tab gúi kasrag 
bønrrabelø, larrø waachamera gúinabendo, misag truba 
nørrøwan tabigwan tøgagømburab tøgagønrrai marøbelø, 
chugurringuen gømeelø kerrigu chiga latailø gúinabendo, 
kerriguh tøgar treelø gúinatan. 

11 Nambe, ñim corintosreelan, maig wamindamigwan tørgandø 
treeg waminder. Nam ñimuimburab isumibe namui manrrømerabe 
ke kurindø basran. 12 Nimuimburab nam isumibe chugatikkucha 
kurin basrøben, ñimweinrre kasrøb tøgagøn namuimburab. 

13 Ambugurri igurri lata treeg kønrraimab isua, kan nai ureg kui 
lataitøwei nabe ñimune trenchar: ¡Ñimui manrrømerangucha 
treetowei kura togagorrunrrigay! cha. 

Nambe øsig wab Tiuswei ya guer 


14Nim Tiuswan kørebeløbe Tiuswan lata køremeeløbabe lincha 
maramgaigube chi lincha maramig kømøn. ¿Kaguende tru tabig 
sølgandø maramiba, sølgandø gømø mariibabe chincha kandø 
gønrrab go? ¿Kato løstiiba, tørbabe chincha trubalatø gønrrab 
gø? 15¿Cristoba, Belialbabe chincha kandø isunrrab gø? ¿Criston 
kørebiiba, Criston køremfibabe chincha kandø isub pønrramdiig 
kønrrab go? 162Katø Tiuswei yaba, taska mari tiusmerababe 
chincha trubalatø gønrrab gø? Kaguende nambe tru managuen 
kwamo øsig wab Tiuswei ya guer. Pøs nøbe trendaig kon: “Nabe 
yandø nømuinug pasrabig basrab, nømui utu uñib indamønrrun 
cha. Nabe nømui Tius køben nømgurrimbe nai misaamera gønrrun” 
cha. 
17“Inchawei treeg købene: 
Tru kaig marøb misaamerai utugurrimbe webamba, 
yandø nøørømisray” cha, 
Sefiorbe nui misaameran trendan. 
*Chigøben køsøngømdiigwane katøramøtay cha. 
Pøs marmubene, nabe fiimun utamønrrun” cha. 
18 “Incha nabe ñimuimbe møskai misren, 
ñimgurrimbe naimbe nai nusrkalø, 
nai nimbasrmera misrtrabguen” cha, 
Tius Newan Maramburab Marøbiibe trendan. 
1Inchawei ñim, nai undaarailo, tru Tius trannrrab misra 
kørrømisriilan tøgarbe, namui asru lata, namui espírituyu lata, 
kaig marig køsøngønrrapteelan kerriguwan chish misrkun, Tiuswan 
køriibala pønrraigu kerriguwan nuindø newan tabelø gønrrab. 


corintosreelø yandø mas kaig marmønrrab isua mørøb 


2Namun ñimui manrraugurri isua utørray chinrrab inchar. 
Nambe møigwangucha ñimun sølwan marmo kalø mara 
bønrrømøwei, kaig marøb ñimun møigwangucha mindisha 
kørrømarmøwei, kabe nam fiimgurri nam tøgamisrmøwei indig 
køn. 3Nabe iigwan ñimun øyeeg chippe, ñimbe øyeeg kailø gøn 
chinrrab gømøtø inchar. Nabe yamba trendaig kuig køn, nambe 
ñimune namui manrrau toga bønrrer cha, øsig amoña lata, kwamig 
kui lata ñimun namui manrrau tøgagønrrab. *Nabe ñimune chi 

isumgailø gúi isua basrab, chiburø gøben ñimgurri na truba tab 
gúi mørøb pasramigwan tøgagøb inchar. Nan truba tab gønrrai 
mari basrar, chine isui pønrramig puindøgucha, kasrag købigwan 
tøgagømburab tøga. 

5Nam Macedoniasrø puabe, namui asrwane kan pishindø tabguen 
israb tøgagømig nebumíig kon. Treeg kømøtø, chiyutøgucha ka isui 
melamito, isui melamitø arrubig køn namune, namuim bøtøgatanbe 
chinetø indinab melamig arruben, namui manrraube kørig isub 
melamig. 6Inchendø Tius tru larrø kullaarai isui melabelan isui 
inchimønrrai marøbiibe, Tito arriitoga namune truba tab gúi 
melønrrai marig køn. 7Kato Tito arrikkurrindø gømøtø, nøgucha 
fiimgurri truba tab gúi mørøb pasramigwan utikkurrimba gon. Nøbe 
namun wammørøsrkøtan, ñimbe nan truba ashig kui melaigwanba, 
ñim tru merrab kalø marig købigwan isua mora kappin 
gørrøgaigwanba, ñim naimburab truba rruba isub melaigwanba. 
Treekkurri nane gatøguchinguen kasraaranrrai martan. 

8Pøs na ñimun tru kilga pora øriitøga ñimun truba isuilo 
kørrømisrtrai marig købigwane nane chi isumøtan. Pøs tru 
urasbe nane isubwei indig køn, kaguende tru na kilga børa øriibe 
kan maya yanagatiitøbe fiimun isui melønrrai marøbwei inchen. 
9 Møimbe nane kasrag køppe, tru ñim truba isui melaigwan, 
trunun isua kasrag kømøtø, tru ñim truba isui indiibe ñimui 
kaig mariilan isua møra, Tiusweimay lliranrrai marikkurri nane 
kasrag køtan. Pos ñim truba isui inchib pønrrappe, Tius trendø 
treeg kønrrain gøben gúig kua, nambe ñimune chigucha chi kalø 
bunrraimbe marmuig kon. 10Tius maig palain gøben nam trumay 
isui inchib pønrraibe ñimui kaig mariilan isua mora, Tiusweimay 
lliranrrai marobig køn, kaigyugurri wesrailo gømigweyasig trembe 
kaabashmøtømab isumig chigaikke. Trune isui inchib pønrramig 
arrubig yu pirauibe, kwamibe tøgaig arrubig kon. 11 Tius maig 
palai inchen, ñim trumay isui inchib pønrraigwan ñimguen asay: 
ñimuinug truba marøg kui inchib pønrramig arrub, øyeekkølig 
kalø marøbrain gøn chib tør marøb pønrramig arrub, kalø maren 
namig isub pønrramig arrub, køriibala bønrramig arrub, truba 
rruba asinrrabna gúi inchib pønrramig arrub, tabigweimburab 
ke chinsraatø inchib pønrramig arrub, kaig marøbigwane møra 
meganrrai marøb pønrramig arrub, treeg arrin gøn. Inchawei 
kerrigu øyeeg purayaigu ñimbe chi kalø mara bønrrømuin gúi 

kenamarøb pønrran. 12Inchawei tru kilgawan pørøppe, tru sølwan 
marmø kaig marøbigwan isua, truikkurrim børmøwei, kabe tru 
kalø marinabigwan isua, truikkurrim børmøwei indig køn. Treeg 
kømøtø, tru ñim namuimburab truba isubelø gúigwan fiimui utu 
Tiuswei merrab nebua asig kønrrai indig kuig køn. 13Inchawei 
nambe chi isumo tab gúi pønrramig kønrrai mariilo guer. 

Nam tru treeg tab gúi bønrraig kømnetø, Titon truba rruba 
tab gúi pasrai ashabe, nambe larrø tab gúi truba kasrag bønrrer. 
Kaguende Titone nui isubigu katøle truba tab gúi mørøb pasrønrrai, 
fim søteelømisra purugúin gøn. 1⁄4 Pøs ñim corintiosmeraimburab 
truba tab gúim basrar chib Titon na waminchib pasraigwan, 
chi køriimisra kørrømisrmur. Nam ñimun kerriguba chigøben 
wamindiima chi isa wamindig kømuig køppe, ñimuimburab 
truba tab gúi mørøb Titon nam waminchib pønrraikkucha 
treetøwei isa gømø wamindig webyan. 15Inchawei Titobe møimbe 
fiimune gatøguchinguen undaguig køn, tru nø maig karuigwan 
fiim mayeeløba mørøb, nun utabgucha, køriibala ke itønab utig 
købigwan isua. 16Chiyutøgucha ñimbe chi isumgailø gúimba 
mayanguen nane tab gøtan. 


Merø gømø, tranamburab tranigwan waminchibig 


1Trube, møimbe ñim nai nunelø, wammøra gønrrai inder, 
tru Macedonia birausrø iglesiameran Tius nui ka yandø tab 
indigwan øyeeg tranigwan. 2 Yeeg chine kaig nebuinab melamig 
pub arrubig ututø, nømui kasrag købigwan kasrag kømburab 
togagúiba, larrø chugurringuen gømuilø melaibabe, merøbala 
gømø, tranamburab tranøbelø gønrrai marin gøn. 3Inchawei nabe 
maig kuigwan wamindamønrrun, tru nømun maig purugumdiig 
køben treeg purugua, nebumgaigwanguen nebua tranig køn 
cha, nømun mu trannrrai indig kømøtø. 4Pøs namune truba 
rrugabelø gøn: *Tru Jerusalénsrø Tiuswei misaameran namgucha 
truilan toga purugúig kønrrai treeg marbashibsrumøgue” 
chib. SIncha nam treeg martraitamab isuigwandø marmøtø, 
nømbe Sefiorweyasimerrig pønrrønrrab nømashib pønrramisra, 
trugurrimbe namun treetøwei pønrrønrrab pønrramisrøbelø 
gøn, Tius maig kønrrain gøben treeg. 6Inchawei nambe Titone 
øyeegwan martrunrrig cha waminchibelø guer: “Iig truba 
tab indigwan fii maig marøb pølbasriibe, katø treetøwei tru 

corintiosmera jerusalénsreelayasig tranigwane tabig margb 
patsøgørrunrrig” cha. 7 Pøs ñimbe isubigwan Jesucristoinug pasra 
togagomigu lata, Tiusweimburabigwan nebua ashib waminchib 
ambigu lata, Cristoi maramigwan tab asha maramigu lata, ñim 
namuimburab undag købig togagúigu lata, chiyutogucha ñimbe 
ya merrabguen melaig køppe, lastima asha tranøbelø gømigu 
chigucha iyu treetowei merrabguen webamrrab inchigay. 

8 Maig martrain chippe, ke kandø chibig lataig nabe treeg 
karua basrmur, treeg kømøtø, ñim undag købigwan cierton 
togagúitashchab ashchab inchar, katøganeløma treeg tab marøbelø 
gøn cha trunun eshkab. %Kaguende ñimbe namui Señor Jesucristoi 
tru ka yando tab indigwan nebua ashibelø gón, nøbe chigucha 
chi palømfig tøgaig købendø, ñimun undag købiitø larrø waacha 
misra, tru nø treeg waacha misriitøga ñimun Tiusweimburabigwan 
chigucha chi palømeelø gønrrai marigwan. 

10[ncha iigube nabe ñimun øyeeg maramdiig køn chinrrab 
inchar: tru purugunrrab tulisamigwan ñimbe marig bilawei 
tranamigwan ñimmerrig tranøb, katø trutø gømøtø, maramigwan 
ñimwei isuig kuig købene, 11trube, ñim pølbasra marigwane 
møimbe tabig marøb patsøgamig køn cha. Tru ñim purugunrrab 
indamigwanma ñim ke martrapto bønrraig køppe, trube, tru 
maramigwane treetøwei marøb patsøgamdiig køn cha, ñimun 
maig nebubendø. 12Kaguende møikkøben ke trannrrab isua, 
mayanzhig tranamdiig køben treeg tranigwane Tiusbe chi kashmø 
utabig køn, ke chugurrin gømuingucha trannrrai inchimøtø. 

13Inchendø nabe øyeeg chippe, kaneløbe chairailø gørrømisren, 
fiimbe purugub meløwa, ke chugurringuen gømui inchib gønrrain 
gømøtø, 14mumaytøgucha lata gønrrai inchar. Møin gwaløm 
ñim chigucha chi palømfig uncha togagúibe nømun purugumig 
køben, katøwan ñim palai meløbene, tru nom uncha togagúibe 
ñimun purugumig kønrrai. Trumaybe mumaytøgucha lata gønrrun. 
15Tiuswei wamwan porigu maig taimbala: “Nu tulishibiibe ke 
unchagøm tøgagømøwei, lamøtø tulishibiibe palappuin gømøwein 
gøn” daig. 


Titon Corintosrømay karua ørøb 


16Namui Tiuswan *'mayanguen ungwa, ungwa' chinrrab, 
fiimuimburab na isui lataitøwei Titoi manrraugucha isunrrai 

pasrigwan. 17 Pøs na nun Corintosrømay ya, øyeeg maramdiig kon 
cha, na wamindigwan ka møriitø gømøtø, nøbe maramigwane 
ke marøg kuindø megaig kuig køppe, nøashib treeg martrab isua, 
flimuisrømay yan. 

18Incha kan nuneg, Tiuswei tabig srø wamwan eshkab 
kusrenanøb pasraigu, chu iglesiameratøgucha nune truba tabig 
wamindinabigwan nambe Titoba lincha inrrai ører. 19%Incha gato 
treetø gømøtø, tru iglesiameragucha nun lawa wesraig kuig kon, 
tru jerusalénsreelai tab indig purugúigwan nam srua amben, 
nø namun lincha attrai. Nambe Señorwan maya nuguen tab 
indig kønrraimba, nam purugug kui pønrraigwan katøganelan 
kenamartrappa, tru an tulisaigwane nam asha marøb pønrrabelø 
guer. 20 Mugøben namun 'øyeeg kalø marøpteelø gon” dainab 
pønrramig kømønrrai inder, tru yeeg nørrø keta traniilan nam 
asha marøb toga bønrrønrrai tranigwan. 21 Kaguende nambe 
chiwandøgucha maig maramigwan sølwan martrab inchib 
melabelø guer, Sefiorwei merraptø gømø, misaamerai merrabgucha 
treetøweingue. 

22Incha nambe gatøgan namui nunewan nømun lincha 
inrrai ører, nui mariiløyu chiyugøben ke martraptø basrabig 
kui katø gatø treeg møg kui nam asigwan. Incha møimbe nøbe 
gatøguchinguen tru maramigube ke martraptøweim basran, fiim 
chi isumgailø gúi no truba isua togagúikkurri. 23 Pøs Titobe, 
naimbe nan lincha megabig, katø ñimui utu chi maramigu 
purugub megabig, treeg køn. Inchen tru gatogan lincha ambub 
nuneløbe, tru iglesiamera karua øriilø, Cristoyasiibe maya nuguen 
tabig kønrrai pønrrabelø, nømbe treelø gon. 24 Inchawei ñimbe 
tru møguelane truba undaguelø gúin gúi ashchai kenamartrigay, 
iigwan tru iglesiamera mayeeløba asha gønrraingue. Katø na 
fiimuimburab tab gúi mørøb pasraibe chigurrin gúi ashchai inday. 


Cristogurri nunelan purugumig an tulisaig 


1Inchen tru Tiuswei misaameran purugumig tru an 

tulisamigweimburappe ñimune chi pøramikken palømøtan. 
2Pøs tru purugumigwane ñimbe purugunrrab ke muniitø 
bønrrabelø gúi nabe ñimune ashibig kur. Incha nabe treegwan 
ñimuimburab macedoniasreelai utu truba tab gúi waminchib 
pasraig køn, ñim acayasreeløbe tru tranamigwane marig 

bilasrowei trannrrab chab tamara gúig købene. Inchen tru 
maramigwan igatø! marig kørrømisrtrai isua ñim marøb gúibe, 
nøm tru macedoniasreelø truba yamelø treetøwei martrab 

isunrrai indin gon. 3Øyeeg kuindøgucha tru ñimuimburab nam 
øyeegu truba tab gúi mørøb waminchib pønrraibe, ka wamindiito 
pureptinchibgunmab isua, i nunelan ørar, tru fimuimburab 

na maig waminchib arrig, masken tamara gønrrai, *inchippa 
macedoniasreelø møiløgøben naba amrrub chi inchene, ñim 
chigucha marmø, pesan gøben puinab melømønrrai. Pos, kan treeg 
bubene, namune purø nu køriimisram nebunrrab gon, ñim chab 
tamara melaitamappa nam ñimun chi wammørøsrømøikkurrindø. 
Pøs, ñimune masken køriimisram nebunrrun. 5Inchawei 
øyeekkurri, i nunelan ñimuisromay merrab ashchab amrrai øramig 
nabe palai asig kuig køn tru purugumburab purugunrrab misrig 
købigwan tulisam burugua yandø ke chab tamara munig kønrrai. 
Trumay tru ñim purugumig tulisaibe merøbala gømø, rranig kui 
asamdiig kønrrai, ke trannrrai inchendø, rranig kømøtø. 


“Mero gømø, purugumigwan øyeeg maray’ chib wamindig 


6Incha ñimbe iigwan isua guy: møikkøben ke kagømønrraindiig 
ellguabiibe, katø treetøwei kagømønrraindiig tulishinrrun. 
Inchen møikkøben ellguamburab ellguabiibe, katø ellmarigwan 
tulisamburab tulishinrrun. 7 Nim møitøgucha tranamigwan 
tranøppe, ñui manrrau maig trannrrab isua togagúig køben, treeg 
rranamig køn, ke tranmuinrrabna gøbendø, tranmøwei, kabe 
ke treeg tranamig kuikkurrindø tranmøweingue. Kaguende 
Tiusbe kasraatø rranøbigwane undaguig køn. 8Inchen Tiusbe 
maramburab marobig køn chigurrimbunø tøgagømigwan ñimuinug 
tøgagømburab unchaguen tøgagømig kønrrai, treeg maramig, 
chiyutøgucha fim chi palabigwan chu urastøgucha palomo 
tøgagua, chigøben tabig maramigu kerriguba ñim purugub gømig 
unchaguen tøgagønrrai. 9Inchawei Tiuswei wamwan pørigube 
trenchibig køn: 
“Larrobitchai tsurøb, waachameran tranøb indig køn cha. 
Inchen nui tru tabig sølgandø maramibe managatig pasrabig 
pasran” cha 
10Inchen Tius tru ellmarobigwan yell rranøb, pirri manrrai 
tranøb inchibiibe, maig palabigwan tranøb, ñimui yellwan 

nørrø larrøbitchai marøb, tru ñim tabig sølgandø maramibe 

kan ellmarig misrøb lataitøwei nørrø larrøbichib inrrai martrun. 
11 Trumaybe fiimbe chiyutøgucha chi palømfig tøgagønrrai 
mariilø gønrrun, chiyutøgucha purugumigu merøbala gomo, 
tranamburab tranøbelø gønrrai. Inchen fiim tru purugúigwan 
nam nømun tranen, nømbe Tiuswan 'mayanguen ungwa, ungwa” 
chib gømig kønrrun. 12Kaguende ñim øyeeg marøb gúibe Tiuswei 
misaameran chi palabigwan treeg puruguitø gørrømisrmøtø, 
Tiuswan *'mayanguen ungwa, ungwa” chib gømikkucha truba 
rruba kønrrun. 13Inchen tru ñim øyeeg purugúigu ñimbe mumera 
gúi asiilo gon. Kato nømbe Tiuswan truba tabig waminchun, 
Cristoi tabig srø wamyu pønrrøwa, truig maig taigwan ñim mora, 
truigwan kenamarikkurrimba, katø ñimbe nømun merobala gømø 
purugub, gatøganelø mayeelan treetøwei purugub indikkurrimba. 
14Katø nøm tru ñim purugúigwan utabeløbe ñimuyasig Tiusba 
waminchippe, ñimuimburab truba nu undaatoga martrun, Tius 
nui ka yandø tab indigwan tøgagømburab tøgagønrrai ñimun 
tranikkurri. 15¡Tiuswan 'mayanguen ungwa, ungwa' chinrrab, 
wamindiitøgabe kan mandøguen tamgaig purø nuig tabig keta 
tranigwan! 


Pablo Tiusweiwan no marob pasraigwan 
chinchaingaig waminchib 


1 0 1Na Pablo ñimun øyeeg martrigay chib waminchar, 

Cristoi tru purø tammayig kuitøgaba, purø tab inchibig 
kuitøgaba. Tru na flimui malau basrappe, chi tre chish waminchib 
pasromíig køn dainab, trube, peesrøn basrappe, maig tamigwan 
kelarrab, guelarrab trenchibig køn dainabig. 2Na ñimun 
trenchinrrab inchar, na flimuisrømay arrua, namun møiløgøsrøn 
ka namuimburaptø isub yu pirau maig købashtiig amoñibelo 
gøn chibelan kelarrab, guelarrab tamig tøgagúigwan tiusmanda 
ñimun trendamig kømønrrai inchunrrigay cha. 3 Pøs nambe misag 
kuinabwei inchendø, yu pirauelø maig kwayabelø gøben, treeg 
kwayab amøfiimeelø guer. 4Kaguende tru chitøga kwayamig 
nam togagúibe, møguelain gønrrab gomoto, truibe Tiusweinug 
maramburab marøbig, treeg køn, ni mumaygucha chindamga 
murelø nugwaimandzig pønsraig pønrrabelan pøtiitsamig. 5 Pøs 
truitøga nambe tru kusremburab kusrewa wamindiilanba, katø 

tru purab nørreelø isuilø misaamera Tiusweimburabigwan 
nebua ashmønrrai soto basramisrøb kurrabigwanba pøtiitser, 
tru chigurrimbung isuilane Cristo maig kønrrai inchen, treegu 
pønrrønrrai merrarrawa pønsrøb. 6Incha ñim newan mørøbelø 
misra pønrramisrene, tru maig taigwan mørmeelane nambe møra 
melønrrai mara kørrømartrab pønrrer. 

7Nim gúi ñimui kabyu maig kenagøben, ka palato isua ashibelø. 
Møikkøben, isa gømø Cristoin gurmab isua basrgwabe, trube, 
iigwan isua gømig kon: Nøma Cristoin gúig købene, namgucha 
Gristoieløtøwein gúin gúi. 8 Maig maramigwan nam karub toga 
pønrrønrrai Sefior namun trana pønsraigwan, iigwan na purø 
møg inchib waminchib pasrab lataig indinaindøgucha, nabe 
chi kørig misrabe pasrømumønrrun. Pøs tru maig maramigwan 
karub pønrrønrrai Señor namun trana pønsrøppe, ñimun 
mindishaguen gørrømartrain gømøtø, Tiusweimburabigu nørrøram 
purugunrrainguen tranig kuig kon. 9Pøs na kilgamera pora, 
ñimun truiløtøga ke kwaarøsrøg køb lataikkucha indig kømønrrai 
inchar. 10Pøs møiløbe trenchibelø gon: “Tru Pablo kilga børiiløbe 
purø murtø rranøbig, ke menrra mur waminchibig treelø gøn 
cha. Inchendø nøashib namba basrappe, chi trengatig kømøøllig, 
waminchibgucha chi may waminchimíig kon” cha. 11 Pøs tru 
treeg chibeløbe, trube, iigwan isua gømig køn: nam yabsrøm 
bønrrøwa, kilga pørigu mandø chib pørøbeløbe, fiimui utu amrrua, 
marøbgucha treetøwei martrab gúi. 


*Nuig misrob møg inchibig køn? daigwan løtab 


12Pøs nambe tru nømasiitø “truba tabelø guer” chib 
pønrrabelø truilø mailø gøben, namgucha nømba latailø guer 
chib pønrrømøwei, kabe nøm maig tabelø gøben namgucha 
treeløtøwein dabelø gøbraitashchab inchib pønrrømøwei inder. 
Trune truiløbe nømasiitø kangurrin gangurri mayangatig 
køtashib, katøganelø lataitøwein gøbraitashchab inchib pønrrappe, 
chugúinguen mørmeelø gøn. 13Inchen nambe møg inchib ke 
purabgucha waminchib pønrrønrrab gømøtø, Tius namun 
mayangatig martrai pønsraigwan nambe treegwandø marøb 
pønrrer, katø fiimuisrøngatikken pumig kønrrai tranigwan marøb. 
14Kaguende nambe namuinukkurri webunagucha bønrrømer, 
pøs nam ñimuisro pumuig kuig lata. Pøs nambe fiimuisrøngatig 


El Nuevo Testamento en el idioma guambiano de Colombia, 2% ed. 02010 Wycliffe Bible Translators 


561 2 Corintios 10, 11 


Cristoi tabig srø wamwan nammerrigwei srua amrruig købig kon. 
15Kabe gatoganelo nøøreelø marigu kebamba, purab møg inchib 
waminchibgucha bønrrømer, namuinukkurri webambub. Masken 
treeg kømøtø, ñimui isubigwan Jesucristoinug pasra togagúigu 
katøguchi nørrørab amrraimab isua muniirab meler, namui 
maramig fiimui utube nørrø larrøbichib inrrai, 16Tiuswei tru tabig 
srø wamwan fiim corintoelainukkurri mas yabsrønguen eshkab 
kusrenanig kønrrai; peenug katøganelø kebamba marinug trusrø 
nam kebuna møg inchib waminchib pønrrømønrrab. 

17Inchen møikkøben nui misrøb møg inchib waminchib pasrag 
købene, nøasiitø gømø, Señorweiwane tab gúi mørøb tabig 
waminchib pasrøbash. 18Kaguende nøasiitø “truba tabig kur” chib, 
nuimburaptø waminchibigwan tabig kui asha kørrømarig kønrrab 
gømøtø, tabig køn cha, Tius nø wamindig, truibe tabig køn. 


Pabloba, “Cristo nøashib karua øriilø 
guer” chib ka isatø inchibeløba 


1 1 1Ke na chugúi mormíig lataig na mayandø wamincha mørtrab 
ñim trunun ka awentaimbe gøtan. Pøs na treeg indingucha 
ñimun ka awentarray chinrrab inchar. 2Kaguende ñim møigweyasig 
ponrrappe, ke truigweindo gønrrai, na treeg inchib truba isub pasrappe, 
Tiusweinukkurri arrubiitøga treeg inchib pasrar. Muba kasharanrrab 
misrabe, truibato kasharanrrai nabe ñimun treeg mara toga basrar, 
truibe tru Cristoba, tru nø perainrrab arrub gwaløm nui merrab kan 
mu møøbagucha kimø srusrø newan chishig lataitøwei na ñimun 
nun treeg kenamartrab. 3Inchendø nane kørig isutan, tru ul purø 
may kebenøsrkamig togagúitoga tru Evan kebenøsrkøb lataitøwei 
ñimungucha mumay gøben ñimui isubigu peløsrkøngarunrraitamab 
tru ñim isa gømø pønrraigwanba, tabig chishchig Cristoinug 
pønrraigwanba. 4Kaguende møikkøben fiimun tru nam eshkab 
kusrenani lataig kømøtø, Jesúsweiwan peemay eshkab kusrenangb 
arrin gúi, kabe tru ñim Espíritu Santo uta togagúigwan gømøtø, 
katøgan peg espíritun waminchib arrin gúi, kabe Tiuswei wamwan fim 
uta togagúigwan gømøtø, pegwan waminchib arrin gúi inchibigwane, 
trube, ñimbe chi chimø melabelø gøn. 5 Cristo nøashib karua øriilø 
misrøb, tru purab nørreelø chib pønrrabelai merrab chiyugucha lamíig 
kømur nagucha. 6 Pøs nabe nai wamindigube kan mørøptø burramdiig, 
may waminchimíig kuinaindøgucha, nebua kusreb asigube nabe maig 

kuigwan nebua ashibig kur. ligwane chiyutøgucha fim tørgandø 
ashchai kenamarig kon. 

7Nim nørreelø misrtrai, nabe naasiitø chigucha gomíig misrøb, 
Tiuswei tabig srø wamwan truburø chi utømø eshkab kusrenanøb 
pasrappe, ¿kabe nabe kaig marøb pasrabraig kø chindah? 8Na ñimun 
purugub pasrønrrab, nabe gatøgan iglesiameranguen kerrab lataig 
utamig nebubig køn, nai chi palab arrubigwan tøgagønrrab. 9 Pøs na 
fiimui utu Corintosrø uñib urasma nan chi palab arringucha, munguen 
trannrra cha, miamuig køn. Kaguende nan chi palab arrubigwane 
namui nunelø Macedoniasrøngurri amrrua, tranig køn. Chiyutøgucha 
nabe ñim ke nan tranrraindø, rranrraindø inchimønrrab, nabe puro 
ashiptø megaig køn. Pøs katøgucha mun miamø, nabe treetø ka megabig 
megamønrrun. 10Cristoi newan ciertonig nainug pasrai møra lataitøwei, 
na chi an purugúig utømø, tru møg inchib tab gúi mørøb waminchib 
pasraigwane Acaya birausrøngucha nane muguen waminchimønrrai 
katønrraamøn. 11 ¿Chindimbagurri? ¿Pøs kabe na ñimun undaguig 
kømubra chindah? iPøs Tiusbe asha basran, nabe ñimun undaguig kui! 

12Nabe tru purugurray chib miamø maig margb arrigwane 
marøbig maramønrrun, an utab pønrrøbendø, tru nam lataitøwei 
marøbelø guer chi køptø tru guemesratøguen møg inchib 
waminchib pønrramigwan labelan marbashmø kanmaytø kata 
basrtrab. 13Kaguende tru treeg inchibeløbe, Cristo cierton nøashib 
karua øriilø gømøn. Tru marøbeløbe ka may wamincha isatø 
marøbelø, Cristo nøashib karua øri latailø misrøb treeg inchibelø 
gon. 14 Inchen øyeegwane ke kwaara asamikkucha gømøn. 
Kaguende Satanåstøweinguen kan ångel tabig tørigwan tøgaig 
lataitøwei misrøbig kon. 15 Inchawei øyeebe kwaaramdiikkucha 
gømøn, pøs tru Satanås karuigwan marøb pønrrabeløgucha tru 
sølgandø tabigwan marøbelø misrøb pønrrøben. Pøs nømui kaig 
marimburø maig utamig køben, treegutøweim batsønrrun. 


Pablo chine chine kaig nebuinab megaig 


16Pøs nabe gatøle trenchinrrab inchar: mugucha nane ke 
chugúi mørmiig kui lataikkucha mara srua gømørrunrrigay cha. 
Inchendø ñim nan treeg isua togaguabe, trube, na chugúi mørmiig 
kuingucha, nan treeg ka utørray chinrrab, na maitoguen møg 
inchib pasramig kønrrai. 17 Tru na naasiitø truba tab gúi mørøb 
møg inchib waminchib pasraibe, nan Señor wamindingaruben 

wamindig kømøtø, chugúinguen mørmubendø wamindi lataig, 
treeg køn. 18 Pøs truba yamelo møiløgøbenma pirauig maig køben 
treegu nømasiitø puro nørreelø mørørai inchib pønrrøbene, 
nagucha treetøwei purø nuig kui mørørai inchib pasrønrrab. 
19Nimbe ya kusrebelø gøbendø, chugúinguen mørmeelane, trube, 
fiimbe ke mørøguen isrømøzhig melabelø gon. 20 Møikkøben ñimun 
maig martrain chippe, ke treeg marøb melønrrai inchibigwanba, 
ñimun søtø bønsra no toga gørrømisrtrab marøbigwanba, ñimun 
chi isa gøben kerrawa, nui marøbigwanba, fiimune chigucha 
gømeelø marøb nuig misrøb pasrabigwanba, fiimun maløbøtø 
pashaguchib, treeg inchibigwanbabe, trube, truigwane fiimbe ke 
chi chimøzhiitø melabelø gøn. 21Pøs nambe øyeeg kenamarøb 
pønrramibe yangucha kullaguelø gøbrain gøn damig, nane 
kørikken gøtan. 

Kaneløma ke nømasiitø chinetø møg inchib wamincha 
mørene, treetøwei nagucha martrab, treeg wamindamibe na 
chugúi mørmøgølig lataig wamindig kuindøgucha. 22¿Nombe 
hebreosmera gø chindah? Nagucha hebreotøwein gur. 

¿Nombe Israelwei misaamera gø chindah? Nagucha Israelwei 
misaatøwein gur. <Nømbe Abrahamwei misaamera go chindah? 
Nagucha Abrahamwei misaatøwein gur. 23¿Nogmbe Cristoiwan 
marøb melabelø go chindah? (Pos chugúi mørmiig lataitowei 
waminchar) Nabe nom lataitøguen gømø, masken marøb, 
marameløyugucha mas mur marøb, kailan keeri yau nømun 
lataitø gømø, katø gatø merrarrawa keeriinab, ichaguchibgucha, 
mam ichagutsamigwan nømun lataitø gømø, ichagutsamburab 
ichagutsinab, katø gatø ke yandø øsig kømurmab isui megamig 
pub, 24katø trattrø bijibe judfosmera maig ichaguchibelø 
gúigwan treinta y nuevebatø ichagutsinab megabig kur. 25Kato 
pønmay tsiitøga ichib srua gúinab, katø kan bijibe kwetchab 
sruutøga petinab, katø pønmay barco pitis misrøb chab mincha, 
piu asentaben, kan bijibe kwalma y mawa nane mar tøbøtaasrø 
pi srua yaig megamig nebubig køn. 26Chu urastøgucha naimbe 
webya yamitø, yamitø nebuben, kanmaywane nørrø pimerayu 
chine purayaig megamig nebuben, kanmaybe nileelai utuwan 
chi kuinanrraptiig purayamig nebuben, kanmaybe naim birau 
misaameratøwei chigøben marinanrraptiig pureb yamig nebuben, 
kanmaywane judfos kømø misaamera chigøben marinanrraptiig 

purayamig nebubig køn. Inchen kanmaywane ciudayu kørig 
kømdiig inchibeloyu purayamig nebuben, katø kanmaywane 
mu misag warab waraimøsrø kørig kømdiigu purayamig 
nebuben, kanmaywane maryu chigøben kuinanrraptiig treegu 
pureb megamig nebuben, katø kanmaymerawane ka isatø 
*Cristogurri nunelø guer’ chibelø chigøben marinanrraptiig, 
treeg unamig nebubig køn. 27 Marameløgucha purø murig, 
trurrigu ni mandøguen gømui megamig, treeg nebubig køn. 
Katø gatø kibguen kimøwei, katø parøgwai mørøb, pi mulgwai 
mørøb, katø gato chigucha mamíig megamig nebub, kørrag 

kui megamig nebub, asru kemig chigagúinab megamig nebub 
inchibig køn. 

28Inchen tru gømnetø kwalømmørig na isuim basramibe 
iglesiamerabe mayamba chinchib guermab isub pasramig, truig 
købig køn. 29 Møikkøben kullaarain basrobene, nan gullaaraig kui 
lataig købig køn. Inchen møikkøben kaigu srurrengwangaruinab 
megabene, nan pusrkwabig køn. 30Na møg inchib waminchib 
pasramig nebubene, na truburab gomíig kullaguig kuigu, 
truyube møg inchib waminchib pasramønrrun. 31 Namui Señor 
Jesucristoi Møskai, Tius tru managurri managatig mayanguen 
tabig wamindinabiibe nabe ka isatø inchib pasrømui asha basran. 
32Rey Aretas karuigwan marøb wabig, tru Damasco ciudayu 
kubenadurbe tru damacenosmerai ciuda bøtøgatan laringaruin 
gøbig køn, nan kemørtrab. 33Inchen nane tru ciudayu pøtøgatan 
srug birøbanrrig marigugurri kan pendanayu kørrøørøbelø gøn, 
kan tasinyu waya. Øyamay nabe truigwei taskugurri welula, ibig 
kur. 


Pablon Tius nuimburabig mu asiimíig pønrrabelan kenamarøb 


1 2 1Nabe gatøgucha naasiitø møg inchib waminchib pasramig 
køtan, treeg mariibe chi purugumíig kuindøgucha. Nabe 

piab lataigu na chigøben asiilanba, Sefior nuimburabelan nan 

kenamariilanba, trunun waminchab. 2Nabe kan møg ashibig 

kur, Criston kørewa pasrabigwan, møi ya catorce afiosken gøn. 

Truigwane tru pøn srømbalasrøngatig srua yaig købig køn. Nune 

asrbafiau srua yaig køh, kabe asrbafiaun gømø, srua yaig køh, 

chindindø, truigwane maig kui mørmur. Trunune Tiustøwei 

asan. 3-4Tru møwane tru srømbala Tiuswei purø tabzhiisrømay 

srua yaigwan nabe asha gur. (Nune asrbafiau srua yaig køh, 

kabe asrbafiaun gømø, srua yaig køh, chindindø, truigwane 

maig kui mørmur. Trunune Tiustøwei asan.) Inchen trusrømbe 

ni kan mandø chaguen trendamgailø nøbe wamindi mørig køn, 

treegwane kan møwane waminchimønrrai meriilan. 5Pøs nabe tru 

møweimburappe si møg inchib waminchib pasrabwei indamønrrun, 

pøs truibe nawein gúinaben. Inchendø nabe naasiitø møg inchib 

waminchib pasrømøtø, na trengatig kømfig kullaguig kuinaigube 

møg inchib pasramønrrun. 6 Pøs nan møg inchib waminchib 

pasrag køben, na treeg inchib pasrainguen, nabe ke chugúi 

mormíig lataig indig kømubsruinrrun. Kaguende nabe cierton 
waminchibsrubrainrrun. Inchendø nabe treebe marmumønrrun, 
na maig kuigwan asig tre lataitø gømøwei, na waminchen ñim 
mori lataitø gømøwei, mas nuikken gúin gúi mugøben nan treeg 
isumønrrai. 

7Øyeeg chigøben purø nørreelø nan kenamarig, truilø nan 
purab nuig kurmab isub pasramig marmønrrai, nane nai asru chu 
uragucha kan kal lataig kebuchib pasrønrrai pasrig køn, Satanás 
ørig, ni mandøguen gømui pasramig kønrrai martrabig, na purab 
nuig misrøb pasramig kømønrrai. 8Inchen nabe iigwan Señorwan 
pønmay “tiusmanda kerrarra' cha miaben, 9Sefiorbe nane 
trenchibig køn: *Tru nai ka yandø tab indig truitø fiune tsabø gøn 
cha. Kaguende tru nai maramburab marøb pasrabiibe ñi truburab 
gomíig kullaguig kuigu masken tab kenamisran” cha. Inchawei 
treeg købene, na truburab gomíig kullaguig kuigu mayanguen 
tab gúi mørøb møg inchib waminchib pasramønrrun, Cristoi 
maramburab marøbig nainug pasrønrrai. 10Inchawei nabe na 
truburab gomíig kullaguig kuigu lata, nan tsalø waminab pasraigu 
lata, nan chi palabigu lata, Cristogurri nan kaig martrabgøba 
indinab megaigu lata, nabe truba tab gúi mørøb kasraarar. 


Pablo corintosreelan isub 


11Pøs nabe kan chugúi mormíig lataig indig køn. Inchen 
na treeg inchaimbe nane ñimweinrre indig køn. Naimburab 
tabig waminchippe, ñimguen tabig wamindig konrraptiig kur. 
Kaguende tru Cristo nøashib karua øriilø misrøb purab nørreelø 
chib pønrrabelaimbe nabe chiyugucha lamfig kømur, nabe 
maya chigucha gomíig kuinaindøgucha. 12Cristo nan nøashib 
karua ørig kuin gúi asamig, maig kuindøgucha tammay nabe 
ñimui utu kenamarig køn: Tius naba pasrain gúi ashchai mariilo 
marøb, kwaara asamdeelo marøb, maramburab mariilø marøb, 
treeg. 13Tru gatøgan iglesiameran lataguen gømø, ¿nabe ñimun 
chiyurren lameelø marøb kørrøra bønsrøbrah? Na ñimun trannrrai 
miamuig, trutøwein gon. Pøs na miamub kalø marigwan ulø 
baymø pesannarrai chinrrab inchar. 14¡Au! Nabe katøguen chab 
tamaraguen megar ñimun ashchab attrab, møimbabe chabguen 
pønmayguen gønrrab gøben. Treetøwei katø na fiimun mianrrab 
gømø arrumønrrun. Kaguende nabe ñim chi tøgagiigwan isua 

lamøtø, ñimun isur. Pøs kaguende ureemera møskalayasig 
esegab tulisamig kømøtø, uregweyasig esegab tulishib melamibe 
moskalainguen gøn. 15Inchawei nabe tab gúi kasraatø naiwan 
kerrigu kastamønrrun, naasiitøweinguen ñimuyasig patsønrrai 
marøb. Na ñimun mas undaarabene, éfiimgurrimbe nane tre 
undaaramønrrapteh? 

16Pøs trube, naimburappe ñimbe ashibeløguen na ñimun 
trannrrai miamuigwan. Inchendø nabe ke chi maramdiig køtashib 
ashib megabig køndainabig kuig køppe, trube, ¿ke chi isa gøben 
kabe ñimun chi wesrabraig køppeendi? 17 ¿Kabe na tru møilan 
gøsrøn na fiimuisrømay karua øriiløtøga chi isa gøben, kabe 
ñimun chi wesrabraig kø chindah? 18Nabe Titone: “Tiusmanda 
ashchab irrunrrig” cha, Cristogurri namui gatøgan nunewanba 
nun lincha inrrai orig kuig køn. ¿Kabe Titobe ñimune chi isa 
gøben chi wesraig køppeendi? ¿Nambe yamba pailøba treetøwei 
kandø isua marøb, katø pailøba yamba tru maywandøwei 
ponrrammorgoppeh? 

19Nambe ñimui merrab ka tab wegorrag køptørre inchib 
pønrrabelø gúi, ¿ñimbe katøgucha møi øyangatig kabe treeg 
asønain bønrrøgueh? Treeg kømøtø, nambe waminchippe, 
Cristoinug pønrrabelø gúi asamdiig Tiuswei merrab waminchib 
pønrrer. Inchen nam kerrigu mariiløbe, ñim, nai undaarailø, 
Tiusweimburab ñim nørrørab amrrain gon. 20Pøs nane køristø 
gøtan na fiimuisrø puben, na ñimun mailø gønrrai isua 
pasraig ñim treelø gømøwei, katø ñimgurri nan maig kønrrai 
isua ponrraig treeg kømøwein gøptinchen tsaatø indinab 
pønrrainabgunmab. Nane køristø gøtan ñimui utu aleguiam 
lailo, møikkøben chi tøgagøben pusrkwai asiilø, puro rrømbøig 
namig kui indiilø, nøørø katøgan søtømisrøb tarømisrøb ambiilø, 
katøganuimburab wam gusrub wamindiilø, isa wamincha 
møriilø, purø nørreelø misrøb pønrrailø, mumaygucha 
gomíig mara pønsrailø, treeg kønrraitamab. 21Incha nane 
kørig isutan na ñimun gato ashchab puben, Tiusbe ñimui 
merrab nan kørig burøøren, truba yamelaimburø nan kisamig 
nebunrraitamab isua, tru merrabwan nømui køsøngønrraptiig 
mariilanba, møgueløba, ishumburmeraba trømbøig mariilanba, 
mu mandiimfig chi marøg køben trømbøig maramitø srua 
ambiilanba isua mørmuin gøben. 

‘Isua ashipto melønrrigay”? chib wamindiilo srabeig 


1 3 1Na ñimun ashchab arrumig møimbabe pønmayguen 

gonrrab gon. Chigøben kalø buigwan asha marøppe, kan 
pailø gúi, pønelø gúi “maig purayaigwan treeg køn’ cha nømashib 
eshkabendøwei, maig kønrrabigwan asha maramig kon. 2Nabe 
tru pamay gønrrabyu marig merrabwan arrua, ñimba pasrøwa, 
kanmaytø isua gønrrai eshkaig købig kuig køn. Na møi katø fiimba 
pasrømøwagucha gatøle katø eshkanrrab inchar, tru merrabwan 
kaig marøbelanba, mayeelø katøganelanba na katøle arruppe, 
kan waachaalleelø chib mun lastima ashchab attrab gømur cha, 
3kaguen fiimbe Cristo nagurri waminchib pasrabig kuitashchab 
ashig køb ñimbe trurre lab gúig køben. Cristobe ñimba mumay 
gømigwane chi martrabga gaizhikkucha gømøtø, nøbe ñimui utu 
maramburab marobig køn. 4Pøs isa gømø, Cristobe misagwei asr 
lataitøwei kullag kua, kurusyu mesrøben, kwaig køn. Inchendø 
Tiuswei maramburab marøbiitøga øsig wan. Pos katø treetøwei 
nambe Cristoinuube kullaguelo gúinabendo, Tiuswei maramburab 
marøbiitøga Cristoba øsig pønrramønrrun ñimuyasig marøb 
pønrrønrrab. 

5Nimui isubigwan Jesucristoinug pasra bønrraigu 

ponrrabraitashchab tab isua ashib, maig købraitashchab 
flimasiitøwei paya mørøb inday. ¿Jesucristo fimuinug 
pasrabig kuin gúi ñimbe ashmeelø go chindah? tru ñim maig 
bønrraitashchab isub pønrraigu chi kalø webammuikkurrimbe. 
6Pøs namui isubigwan Cristoinug pasra tøgar gua nam tabig 
webamba pønrraigwan ñim nebua ashchun. 7 Incha nambe 
Tiuswan purugurra cha mier, ñim chigucha chi kalø marøb 
gømønrrai. Kabe tru namun mailø gúitashchab ashen, tab 
webambigwan ashchai isua gømøtø, ñim tabigwan marøbelø 
gønrrai isua inder, fiimuin gabyube nambe kegørra bønrrai lataig 
asønaindøgucha. 8Kaguende nambe tru newan ciertonigwane 
chi treeg kømønrrai martrab indamgaig køn. Treeg kømøtø, tru 
ciertonigweimburab nam marøb pønrramibe gøn. ?Inchawei 
namun kullaatø mørøraingucha, ñim tabig mur bønrrøbene, 
kasraarabelø guer. Incha nambe Tiuswan iigwan miabelø guer: 
ñim newan tabelø gønrraimab isua. 10 Inchawei øyeekkurri nabe 
yabsrø pasrappatøwei iigwan pørar, tru na fiimuisrø pua, nai 

maramigwan na tsakkandø marøb pasrønrrab arrumig kømønrrai. 
Señor nan ashib karub pasrønrrai tranøppe, pinishib inrrain 
gømøtø, kusrua pønsrøbguen inrrai tranig køn. 


“Ka amoñigueb” chib wamindiilo srabeig 


11 Trube, møimbe yandg, nai nunelø, maya nuguen kasraaray. 
Nimbe newan tabelø gønrrab inchib, na 'øyeeg, øyeeg melonrrigay” 
chib wamindigwan mora margb, katø pønrrabgucha kandø isua 
bønrrønrrigay. Kato kangurrin gangurri tab waronrrigay. Tius 
tru undag købig tru chi isumgaig tab gøbiibe ñimba pasrønrrun. 
12Kangurrin gangurri ‘ka amøfligueh” chib tabig wamab, Tiuswei 
undag købiitøga tasig rranay. 13 Tiuswei misaamera mayeeløba 
yuelø ñimun “ka amøfiigueh” chib wam gran. 

14Señor Jesucristoi ka yandø tab indiiba, Tiuswei undag købiiba, 
Espíritu Santoi tru trakkandø lincha pasraibabe ñim mayeeløba 
pasrønrraimab isur. 

“Ka amoñigueb” chib pørig 


1 1Na Pablo Jesucristo ngashib karua ørig, mu møguelø 
nømuimburab karua ørig kømøwei, mu katøgan inrraincha 
karua basrig kømøwein gur. Treeg kømøtø, Jesucristoba, katø Tius 
Møskai Jesucriston kwailai utugurri øsiirangarubiiba karua ørig 
kur. 2Namui nunelø mayeelø naba warabeløba Galacia birausrø 
iglesiameran i kilgawan na pørar. 3Namui Tius Møskaimba, 
Sefior Jesucristoba nui ka yandø tab indigwan gøben, chi 
isumgaig tab gøbigwan gøben fiimun tranrrun. 4Truibe nam kaig 
mariilaimburab nøashib kwanrrab pasramisrig køn, nam warain 
gwaløm larrø gaig pasrabigugurri namun wesraig kønrrai, tru 
namui Tius Møskai maig kønrrain gøben, trumay. 5Truigwan 
tørguegwalmabig kønrrun managatig. Treeg kønrrun. 


Kaigyugurri wesrab wam katøgan peebe chi gaagøn 


SiPaare! Kan øyeeg misaamerabe mailø guermab ashar, 
Tiuswei tabig srø wamwan peemay yunømara srua bønrrønrrab, 
tru Cristoi ka yandø tab indiitøga fiimun wamabig Tiuswan 
chabguen yandø yanayutø tarømisrøbguen ambin gøben. 7 Tabig 
srø wam katøgan peg kuimba gømøtø, møiløgøben fiimune ke 
ka iløsrkøb, Jesucristoi tabig srø wamwane ke kan mumaygucha 
gomíig kønrrai mindisha bønsrøg køb indan. SNamdøwein gti 
lata, kabe kan ångel srømbalasriig kui lata, tru tabig srø wamwan 
nam ñimun eshkab kusrenani lataig kømøtø, katøgan peemaytø 
yunømara waminchibiibe, managatig trømbøig nebuig pasrønrrai 
pasrig købash. 9Nam ñimun eshkaigwan, møi katøle katø nabe 

eshkanrrab inchar: tru ñim uti lataig kømøtø, møikkøben tru 
tabig srø wamwan yunømara peemaytø eshkab kusrenanøbiibe, 
managatig trømbøig nebuig pasrønrrai pasrig købash cha. 
10¿Nabe misaamera nan tab inchamab lab pasrabrah, kabe 
Tius tab inchai lab pasrabrah chindah? ¿Kabe misaamera tabzhig 
inchai lab pasrabra chindah? Pøs na gatogucha misaamera tab gúi 
mørtrai na nømun tabzhig inchib pasrabig kuimbe, trube, nabe 
Cristoi marøb megabig kømubsrubrainrrun. 


Pablon Tius martrai karua basrig 


11Tigwan ñim, nai nunelan, wammørøsrkønrrab inchar, tru 
tabig srø wamwan na eshkab kusrenaniibe møguelø nømdø isua 
wesruigwan wamindikkucha gømøn. 12Pøs nabe, kan møwan utig 
kømøwei, katø kan møg kusrenanig kømøwein gur. Treeg komoto, 
nan Jesucristo ashchai kenamaren, treeg utig kobig køn. 

13Kaguende ñimbe manawei nane wammørøbelø gúinrrun, 
judíosmera Tiusweyasig maig maramelgyu, na trunun marob uñib 
uras na merrabsrø maig inchib uñibig kuigwan: kan namig købiitø 
igatø! chindinrrabna gúi inchib, Tiuswei iglesian kaig martrab 
wendautø llirab, nøm tru treeg margb togagúigwan kerriguwan 
pinishinrrab truba rruba inchib unig kobigwan. 14Namui misag utu, 
naba guetøtø nørrørawarwei utu møilan gøben nabe kanab gusrebig 
købig kur, judíosmera Tiusweyasig maig marameløyube, kaguende 
nabe merrabsrø namui kølli misaamera maig marøb amrruigwane 
maikken purøbuniimfig kønrrai inchibig købig kua. 15Inchendo 
Tiusbe nane nai usrai patsø umbu wabenbatøsrøwei nane tarømara, 
nui ka yandø tab indiitøgatø nane wamig køn. Incha nun tabig 
asønaben, 16nui Nusrkawan na nebua ashchai kenamarig køn, judios 
kømø misaamerai utu nuimburabigwan na eshkab kusrenanamig 
kønrrai. Inchen nabe tru urastø mu møwan paya mørmøwei, 17 katø 
naguen treeg kømøwatø Cristo nøashib karua øriilan payrrab 
Jerusalénsrømay nebimøwei indig køn. Treeg inchimøtø, Arabia 
birausrømay ya, trugurrimbe katøle Damascosrømay arrig købig køn. 


Jesucristo nøashib karua øriilø katøganeløba 
Pablo lincha waminchib 


18Indiibe yandø pøn bila puraiben, Jerusalénsrø nabe Pedroba 
waminchab ya, trusrø nøba parru kørrømisrøbig kur. 19 Cristo 

nøashib karua øriilan nabe trusrømbe møigwangucha ashmur. 
Ashippe, Sefiorwei nuneg Jacobondøh ashar. 20Na fiimun pøriibe, 
Tiuswei merrab isa gømøtø, treeg køn cha, treeg børar. 

21 Incha trugurrimbe Siria birausrømayba, Cilicia birausrømayba 
ibig kur. 22Nane Judea birausrø Cristoi iglesiamerabe malauguebe 
ashmeelø srø gøbig køn. 23 Truiløbe øyeegwandøwei wammørøbelø 
gøn: “Tru merrabsrø namun kaig marøb llirab uñibig købiibe, 
møimbe tru Jesucristoi tabig srø wamwan eshkab kusrenanøb 
unan daig, tru merrabsrømbe nø pinishinrrab inchib unig 
købigwan.” 24Incha nagurri Tiuswan truba tabig waminchibelø 
gøn. 


Cristo nøashib karua øriilø Pablon chi chimø ka utab 


1 Indiibe yandø catorce años misren, katø Jerusalénmay 

Bernabéba ibig kur, katø Titongucha tøgatø pera. 2Inchendø 
nabe trusrømay ippe, Tius nan trusrømay inrrai nan kenamaren, 
nabe treekkurri yaig køn. Incha tru Tiuswei tabig srø wamwan 
judfos kømø misaameran na mandø eshkab kusrenanøb unigwan 
nømun eshkabig kur. Nabe truigwan marøppe, tru tabelø gúi 
asha togagúig nørreeløba, namdø nøørø tulundzuna trunun 
wamindig køn, na tru møi marøb pasraigwanba, na tru marøb unig 
købigwanba, ka treeg marøb uniitø buraimønrrai. 3Inchendø na 
pera yaig Titon gøbenguen griego gúingucha, nune circuncidaweig 
kønrrai inchimuig kon. 4Tru treegwan martrai inchibeløbe 
ka isatø Cristogurri namui nunelø chib isabelø sølwan gømø, 
peemayto gusrenanøbelø, ashmøwatø nilo kegørrin gøbig kon, 
nam Cristogurri chi iløsrkaimeelø melaigwan maig inchibelø 
gøtashchab larønrrab, katøle truyutøwei kegørra melønrrai 
martrab. *Inchen nambe nom chi tailan ni kan petøzhiitøguen 
alrranmeelø guer, Tiuswei tabig srø wam newan ciertoniibe ñimui 
utu maig købiibe treetø pasrabig basrønrrai. 

STru tabelø gúi asha togagúig, tru nørreeløbe, nane øyeeg 
martrig cha, srøibe chigucha eshkawa pasrmuig køn. Tru 
truilaimburappe, nom nørreelø gúigwane naimburappe trunun 
isua ashib pasramibe chigaagøn. Pøs Tiusbe muingatøgucha 
basrømfig kon. 7 Masken treeg inchibgunrriibe Tiuswei tru tabig 
srø wamwan judíos komo misaamera, tru circuncidameelan 
na eshkab waminchib unamig kønrrai, nan trana basrig kuin 

gúi ashibelø gøn, judfosmera circuncidawarwan kusrenanøb 
waminchib ufichai Pedron pasrig køb lataitoweingue. 8Pedron 

tru judíos misaamerayasig Jesucristo nøashib karua ørig kønrrai, 
tru nø marøb uniiløyu marøb pasrab Tiustøwei na marøb 
uniiløyugucha marøb pasraig kon, tru judíos kømø misaamerayasig 
Cristo nøashib karua orig kønrrai. 9Nan øyeeg kønrrai tranig kuin 
gúi nebua ashabe, Jacoboba, Pedroba, Juanba tru tabelø gii asiilø, 
kan pilarmera latailø gúi asha togagúilobe, nanba, Bernabéwanba 
kusrmay tasigwan tranøbelø gøn, yandø møimbe lata lincha marøb 
amøfiibelø gønrrab cha, treeg kenamarøb, nambe judíos kømø 
misaameraisrømay amben, nømbe judíosmera circuncidailaimay 
ambamig kønrrai. 10 Namune eshkappe, waachameraimburab 
pesannamø isua gønrrai, trunundøh eshkabelo gon. Pos nabe 
trununwei truba rruba isua marøb megabig kur. 


Pablo Antioquiasrø Pedron “kalo marin gon” cha namab 


11 Inchendø wendø Antioquía ciudasrø Pedro puben, nabe 
nun malaugue 'øyeebe maig margu' chib truba mur namabig 
kur, kaguende nø treeg mariibe, pella margb pasraig køben. 
12Kaguende Jacobo karua øriilø møiløgøsrøn amrrumøwatøbe, 
judíos kømø misaameraba ka lincha mab uñabe, truilø yandø 
pubene, trube, nøørøtø inchib, yandø linchimub guebibig køn, tru 
judios kømø misaamera kørebelane, trube, circuncidamig køn 
chib, treeg inchib søtømeran kørig køptø. 13Inchen Jesucriston 
kørewa pønrrabelø katøgan judíosmeragucha, Pedro tru kalø 
marøb pasraigutøwei marøb guebamben, tru nømguen treeg 
marmubendø, treeg marøbelø misrøb pønrraigu Bernabéguen 
tøga guebefia basrabig køn. 14Inchawei Tiuswei tru tabig srø wam 
newan ciertonig maig køben treegwan sølgandø amøfiimuin gúi 
ashabe, nabe mayeelai merrab Pedrone trenchibig kur: *Ni ya 
judíoguen yandø kan judío gomíig lataig marob uña, ¿judíos komo 
misaamerane, trube, ñigan judíosmera latailø gønrrai martrab 
inchib pasrøtirru?” cha. 


Isubigwan Jesucristo pasra togagúikkurri kaigyugurri 
webambamigwan togagob 


15Nambe kal-lainukkurri trendø judíos misaamera guer, judíos 
kømø misaamera kaig marøbelø gømøtø. 16Inchendø nambe 

ashibelø guer, tru maig maramigwan martrai Moisés pørig 
truig maig karuilan treeg mara, ni kan muguen chi kaig kømfig 
lataig tabig kørrømartrab gaimaigwan. Treeg kømøtø, isubigwan 
Jesucristoinuutø pasrikkurri, treeg køn. Namgucha Cristo 
Jesúswan køreig køn, isubigwan Cristoinug pasra togagúikkurri 
chigucha chi kaig kømeelø lataig kørrømarig kønrrab, tru maig 
maramigwan martrai Moisés pørig maig martrain chibig køben 
trunun mara gømøtø. Kaguende tru maig maramigwan pørig, truig 
maig chibig køben treelan mariitøgabe, muguen chi kaig kømiig 
kui lataig tabig kørrømarig kønrraamøn. 

17 Pøs nambe Cristogurri chigucha chi kaig marmøwa lataig 
kønrrab inchib meløben, trube, møi Cristoinuube gato nambe 
kaig marøbelø gúin gúi treeg buptinchene, trube, ¿Cristobe kaig 
martrainguen inchib pasrabig køn da chindah? ¡Kah! mumaygucha 
chi treeg kønrraamøn. 18Tru maig maramigwan martrai Moisés 
porig maig chibig køben trunun na mas treeg marøb pasrømønrrab 
pinishib patsøgaigwan, katøle trunundøwei kusrua basrøb kebyabe, 
tru na treeg marmønrrab cha wamindigwane natøwei itøbunab 
pasraig webinrrun. 19 Tru maig maramigwan martrai Moisés 
pøriibe yandø nane chi martrabgaikkurri truigweimburappe 
yandø nabe kwaig lataig kur, na Tiusweyasig øsig basrønrrab. 
20 Kaguende nabe Cristoba guegøtø kurusyu mesraig lataig kuig 
køn. Incha møimbe nabe yube naimburab naasiitø øsig ufimøtø, 
Cristo nainug basran. Møi ya na øsig uniibe, Tiuswei Nusrkaweinug 
isubigwan pasrikkurri øsig basrar, nøbe nan undaarawa, nøashib 
nayasig kwaig køn. 21 Nabe Tiuswei ka yandø tab indigwane 
kashmur. Kaguende tru maig maramigwan martrai Moisés 
porig maig taigwan treeg mariitøga, chi kaig komíig lataig tabig 
basrønrrab indamig kuig kuimbe, trube, Cristo kwaibe ka kwag 
køptø gwaig lataig webibsruinrrun. 


Isubigwan Jesucristoinuuto pasra bønrraiba, maig 
maramigwan martrai Moisés pøriiba 


3 1 iNim Gålatasmera larrø chugúi mørmø misaamera! 
¿Ñimune øyeetø mumaygucha wegønønrraingaig lataig 
melønrraimbe fiimune murre may søtiicha bønsrøta? Jesucristone 
tru kurusyu mesraig køn cha, fiimun ke tab asha gønrrai 
kusrennøb wamindigwan øyeeg martraimbe. 2Nabe ñimuimburab 

chi mas kømøtø, iigwandøh wammørinrrabna gøtan: ¿Tru maig 
maramigwan martrai Moisés pørig maig chibig køben treegwan 
mara, Espíritu Santon utig køh, kabe isubigwan Cristoinuuto 
pasra, tru tabig srø wamwan mørikkurrin go chindah? cha. 3iKan 
ñim gúi, larrø chugúi mørmø misaamera! Espíritu Santotøga 
marob polbasra, ¿trube, møimbe chu bunrrab indamigwane 

ka ñimuimburab ka ñim mariiløtøgatø punrrab inchib gotirru? 

4 ¿Nim chineto chinetø maig kuig mørøb puraambiibe, trube, 
chiweingucha chi purugumuig kønrrab gø chindah? Pøs 
purugubwei indig kuinrrun. 9¿Kabe Tiusbe nui Espíritun ñimun 
tranøb, katø tru maramburab mariilan ñimui utu marøppe, tru 
maig maramigwan martrai pørig, truig maig chibig køben trunun 
fim marikkurri treeg mara chindah? ¿Kabe tru tabig srø wamwan 
fim møra køreikkurrin go chindah? 


Abraham nui isubigwan Tiusweinug pasrikkurri 
Tiusbe nune kaig komíig lataig tabig kui asig 


6Abrahamma Tiuswan øyeetøwei køreben, nune chi kaig komíig 
lataig tabig kørrømarig kobig køn. 7Inchawei isua asamig køn, 
isubigwan Tiusweinug pønsrøbeløbe si, Abrahamwei ureemera 
gúin gúi. 8Inchawei Tiuswei wamwan pørigube manasrøwei 
trendaig købig køn: Isubigwan Tiusweinuuto pasrikkurri 
judíos kømø misaamerangucha chi kaig kømeelø lataig tabig 
kørrømariilø gønrrain cha. Tiusbe kanmaytø nui tru tabig srø 
wamwane Abrahamwan eshkaig kobig køn, øyah chib: “Judíos 
kømø misaamera chu birausreelandøgucha ñigurri mayanguen tab 
indiilø gønrrun” cha. 9Inchawei kørebeløbe tru Abraham Tiuswan 
køreb møøba kanbalatø mayanguen tab indiilø gøn. 

10 Kaguende mayeeløba tru maig maramigwan martrai Moisés 
pørig, truig maig chibig køben treeg mariitøga trumay kaigyugurri 
webamrrab inchibeløbe, trømbøig nebuig pønrrønrrai pønsrailø 
gøn. Kaguende treeg pørig pasran: *Mundøgucha trømbøig 
nebuig pønrrønrrai pønsrailø gønrrun cha, tru maig maramigwan 
martrai pørin guilgayu maig taigwan marøbig marmeelane.” 

11 Inchawei tru maig maramigwan martrai pørig maig chibig 
køben, treeg mara, Tiuswei merrappe, chi kaig kømeelø lataig 
muguen tabig kørrømisrmuig kuin gúi tørgandø asamdiig køn. 
Kaguende: *Sølgandø tabig ufiibiibe isubigwan Tiusweinuutø pasra 

togagúikkurri øsig ufichun.” 12Inchen tru maig maramigwan 
martrai pøriibe, tru isubigwan Tiusweinuutø pasra pønrraigugurri 
arrumfig kon. Treeg kømøtø, tru maig maramigwan poriibe 
trenchibig køn: “Truig maig karuilan marabe, treeg mariiløtøga 
øsig uñchun” cha. 

13Cristobe ng namun pena, kaigyugurri wesruig køn, tru maig 
maramigwan martrai porig namun trombgig nebuig pønrrønrrai 
indigugurri, tru nø namuimburab nøashib larrø rrømbøig nebuig 
pasramisra. Kaguende Tiuswei wamwan pøriibe trenchibig 
køn: *Mutøgucha kan tusryu mesra kweetsinabiibe larrø gaig 
kui asig kønrrun” cha. 14Øyeeg marøppe, Abrahamwan tru 
mayanguen tabigwan tranig købiibe Cristo Jesúskurri tru judíos 
kømø misaameran tøga nebunrrai indig kuig køn, isubigwan 
Jesucristoinuutø pasra, Espíritu Santon trannrrab kørrømisrig 
købigwan nam utamig konrrai. 


Maig maramigwan martrai poriiba, Tius trannrrab misriiba 


15Nai nunelo, møimbe misag maig waminchibelo gøben nabe 
trumay isua waminchab inchar: ‘Øyeeg marig kørrømisrtrai treeg 
martrab' cha, kan møg wamindigwan gøbenguen yandø treeg marig 
kørrømisrtrai pora kørrømarigwane, utsøgutsamig kømøwei, kabe 
srøitø nemaramig kømøwein gon. 16Inchawei Tiusbe Abrahamwan 
øyeeg marig kørrømisrtrai treeg martrab' cha kørrømisriilane 
Abrahamweinukkurri arrub misagwein gønrrai tøga rrencha basrig 
køn. Nui wambe: “misaamera srøig srøig kurrab amrrubelø” chimfig 
køn, purø nørrø gúi lataig. Treeg chimøtø: *fiuinukkurri kandøzhiitø 
arrub misagwein” daig køn, truibe Criston. 17 Inchawei nabe 
trenchinrrab inchar: Tius Abrahamwan manasrøwei tru nuinukkurri 
acuerdon treeg martrab cha kandø isua nø kørrømisrigwane, tru 
maig maramigwan martrai Moisés pørig 430 afios puraiben wendau 
arrubiibe, treeg marig kørrømisrmønrrai martrab gaimanrrun cha, 
Tius tru øyeeg martrab cha kørrømisrigwan treeg marmuig kui 
lataig mara gørrømartrab. 18 Inchawei tru namun keta tranamig 
togagúigwan tru maig maramigwan martrai pørig truikkurri utamig 
kønrrab gúi kuimbe, trube, tru ketig utamigwane tru tranrrumgn” 
cha kørrømisrikkurri utamig kømubsruinrrun. Inchendø 
Abrahamwane Tiusbe keta tranamig tøgagtigwan ka yandø keta 
tranig købig køn, tru tranrrumøn” cha kørrømisrig truikkurri. 


[4 

19Trube, treeg kobene ¿tru maig maramigwan martrai Moisés 
pøriibe chindamigweyasig kerah? Pos trunune tranøppe, tru kalo 
marigwan chigúi nebua ashchai treekkurri tranig købig køn, tru 
“tranrrumon' cha kørrømisrig, tru Abrahamweinukkurri arrubig 
arrumnegatig truigwan marøb gømig kønrrai. Inchen tru maig 
maramigwan martrai porigwane Tiusbe ángelesmeragurri kan 
møg katoganelayasig purøwaminchabigwan trannrrai tranig kon. 
20Inchawei Tiusbe Abrahamwan tru “treeg martrab' cha wamincha 
gørrømisrøppe mu gatøgan purøwaminchabig palain gømøtø marig 
køn, pøs Tiusbe nøtø kandø gua. 


Tru maig maramigwan martrai pørigwan Cristobe patsøgøb 


21 Trube, treeg købene, ¿tru maig maramigwan martrai poriibe, 
Tius tru “treeg martrab' cha kørrømisriilane treeg marmuig kuig 
lataig, kabe søtø basramisrøb nøørøtø gutchab inda chindah? 
iMumaygucha chi treeg kønrraamøn! Pøs maig maramigwan 
martrai togagúig, tru øsig kømigwan trannrraptiig kuig kuimbe, 
trube, tru sølgandø tabig mariibe tru maig maramigwan martrai 
porikkurrin gøbsruinrrun. 22Inchen Tiuswei wamwan pøriibe 
trenchibig køn, maya misaamerabe kaig maramiguto melønrrai 
merrarrawa togagúilo gøn cha, tru isubigwan Jesucristoinuutø 
pasra bønrraikkurri Tius tru trannrrab misrigwan nun kørebelane 
tranamig konrrai. 

23Inchen tru isubigwan Jesucristoinug pasra tøgagømig 
arrumøwatøbe, tru maig maramigwan martrai pøriibe namune 
ng merrarrawa toga basrabig køn, isubigwan Jesucristoinuutø 
pasra bønrramigwan ashchai kenamariilø gømnegatig wegønømø 
bønrrønrrai. 24Inchawei tru maig maramigwan martrai pøriibe 
namune Cristoinug pegutchab nø bereb pasrabig lataig kuig kon, 
isubigwan Jesucristoinuutø pasra togagúikkurri nam chi kaig 
marmeelø lataig tabig kørrømisra pønrramig kønrrai. 25Trune 
møimbe yandø tru isubigwan Jesucristoinuutø pasra tøgagømig 
puikkurrimbe peguchib pera lliraindeelo melømer. 26 Inchawei 
isubigwan Cristo Jesúsweinug pasra togagúikkurrimbe ñimbe 
mayeeløba Tiuswei ureemera gon. 27 Incha Cristoba kanbalato 
misrtrab mayeeløba ñim piu umbu ulsrailøbe, yandø Cristotoga 
pinøbuliilø misrin gøn. 28 Møimbe yandø judío gøn’ damig 
kawei, “griego gøn’ damig kawei, “karuindiig megabig køn’ damig 

kawei, “mu karuimíig nuimburab uñibig køn’ damig kawei, ‘møg 
køn’ damig kawei, “ishug køn’ damig kawein gøn. Kaguende 
Cristo Jesúsba kanbalatø pønrraikkurri ñimbe mayeeløba kandø 
gon. 22Incha ñimbe Cristoielø gúikkurrimbe, yandø ñimbe tru 
Abrahamweinukkurri amrrub misaamera gon, Tius tru keta 
trannrrab misrig truig maig køben treeg ketig utønrrabelø. 


Møimbe karua srua gúindiig melabelo 
gomoto, yandø nusrkalø guer 


1Incha nabe trenchinrrab inchar: Kan yauma, tru chi 

købigwan ketig utønrrab uno lamfig srøbatøbe, kan 
karuindiig megabig maig køben, treetøwein gøn cha, tru 
chigurrimbunø købigwan puaibe nøwein gøbendø. 2Masken 
treeg kømøtø, tru unøbe nøm møilø ashib pera gønrrab 
kørrømisrøbeløba, katø tru unaimburab chi købigwan nøm 
ashib gønrrab pønrramisrøbeløba truilø ashib pera gúindiig 
køn, møskai tru maya yanagatig treeg kønrrain cha pasrig 
truig nebumnegatikke. 3Inchawei namungucha treetøwei, nam 
ureemera latailø srø gøbenbatøbe, yu piro muba kuimburab 
mando isua marøb gømig togagúilo truig no merrarrawa togagúig 
melabelø gøbig ker. 4Inchen ke yandø treeg maramig pubene, 
Tiusbe nui Nusrkawan ørig købig køn, ishug misagweinug kal- 
laweig, tru maig maramigwan martrai Moisés pørig maig chibig 
køben treegwan marøb megabig. 5Tru maig maramigwan martrai 
pørig maig martrain garuben, treegwan marøb melabelan, 
namun pena wesranrrai ørig køn, nam nui trendø trag ureemera 
latailø gømigwan utamig kønrrai. 6Incha yandø møimbe Tiuswei 
ureemera gúig købene, Tiusbe nui Nusrkawei Espíritun namui 
manrrømerayu pasrønrrai ørig køn. Inchen tru Espíritu Santobe 
truba rruba miabig køn: “Abba, nai Møskain” chib. 7Inchawei treeg 
købene, møimbe yandø ñibe karuindiig megabig kømøtø, nusrkain 
gøn, trube, yandø nusrkai misra kørrømisrikkurrimbe, tru keta 
tranamigwangucha utønrrabig kønrrai marig køn Tiusbe. 


Tru maig maramigwan pørig ke truig srua 
ambiilø melømønrrai wamindiilø 


8Pøs ñimbe Tiuswan nebua ashmeelø gob uras merrabsrømbe 
chi cierton tiusmera gømeelan karuindiig melabelø gøbig køn. 

9%Trune mgimbe yandø ñim Tiuswan nebua ashen, kabe Tius 

ñimun yandø mumera gúi asiilø gúig koppe, trube ¿yu piro 

muba kuimburab mandø isua marøb gømig togagúilo truig 

nø merrarrawa pasrabigwan katole truigwan chinchab marøb 
guebamgue? Yeeg chiweingucha chi purugunrrabgaig, kaizheeløyu, 
¿fimungan gatøle truilandøwei marøb melag kuitarru? 10Nimbe 
katøgucha mø gwalømmerawane øyeeg marmumig køn chib, i 
bølmerawane iigwan maramig køn chib, øyeeg bølmera arrubene, 
øyeelan maramig kobig kon chib, i bilamera pubene, iilan maramig 
køn chib, ñimbe treeg inchibelø gøn. 11 Nane ñimuimburab truba 
kørig isutan, na ñimuimburab tab gønrrai marøb megaibe, ke ka 
treeg marøb megaitø purainrrab gø chindermab isua. 


Nun chitø purayailø 


12 Nai nunelø, tiusmanda na lataitøwein gørrunrrigay chinrrab 
inchar, nama fiim lataitøwein gønrrab pasramisrig købene. Pøs 
ñimbe nane chigucha chi kaibe marmuig køn. 13Pøs ñimbe 
ashibelø gøn, na srøsrøwan Tiuswei tabig srø wamwan ñimun 
eshkab kusrenanøb uras nai asru kwanrrøbe Tiuswei wamwan 
wamindig kønrrai treeg puig købigwan. 14Inchen nai asru tru treeg 
kwanrrøbe fiimune ke chindashig køb lataig indingucha, fiimbe 
nane køsøn gúi inchimøwei, kashmøwei indig køn, masken fiimbe 
treeg inchimøtø, nane kan Tiuswei ángel gúi lataig, kabe Cristo 
Jesús kui lataig utig købig kon. 15¿Tru ñim treeg tabig kasrag købig 
togagúig købigwane, møimbe chu chincha bønrrøgue? Pøs nabe 
ñimuimburab treeg tamig togagur: ke ñimbe ñimui kabmeranguen 
wesrua, nan tranamdiig kuimbe tranømmørø inchibelø gøbig kuig 
køn cha. 16 Maig købig kuigwan na waminchib pasrappe, ¿kabe 
na ñimun tsalo gøb ashig kømui inchibig misrarre inchib pasrabra 
chindah? 

17 Tru kusrenanøbelø katøganeløbe ñimune nømui marøg køb ke 
chinsraatø inchibelø gon, chi tabig isua gømøtø. Masken ñimune 
namuinukkurri nøørø misrtrai inchib gøn, ñim nømuingatø misra 
nømun ke chinsraatø inchib pønrrønrai isua. 18 Pøs tab gønrraimab 
isua, chu uraskucha ke chinsraatø inchib isub pønrramibe 
tabigwein gøn, na fiimui utu ufiendø gømøtø. 19 Nai ureezheelø, 
kan ishuumisag unø tammisrtrab pusrkwai inchib lataitøwei, 
katøle pusrkwai isuim basrar, Cristo ñimuinug ke newan tab 

pasramisramnegatig. 20 Kan møiwei nane ñimui utu pasrammørø 
gøtan, øyeeg murtø waminchimøtø, peemay waminchab. Pøs nane 
ñimuimburab ni chi isumgúinguen møramgaig køtan. 


Agarwanba, Saranba kemesra wamindig 


21Tru maig maramigwan martrai pørig maig chibig køben 
ñim treegwan marøb melag kui inchibeløbe, trube, ¿tru martrai 
Moisés pgriibe maig chibig kui ashmeelø gø chindah? 22Kaguende 
Abrahambe pagatø nusrkalø togagúig køn chibig pørig pasran 
Moisés pørigu: kan nusrkaimbe tru karuindiig megab ishuwein 
gøbene, kane mu karuimíig megab ishuwei nusrkai. 23Inchen 
tru karuindiig megabigwei unøbe, mutøgucha maig tøgagøbelø 
gøben treeg kal-laig togagúig uno gøben, trune tru mu karuimfig 
megabig tru srawei unøbe, Tius “treeg tranrrumøn” cha kørrømisrig 
købig kua treeg kal-laig kobig køn. 24lig tru øyeelø purayaibe 
'øyeeg lataig køn’ cha eshkabig køn: Tru i pagato ishumburmerabe 
Tiuskurri pabalø acuerdo marigwan trunun eshkabig køn: Agar tru 
ureemera karua srua gúindiig melabelø gønrrai tøgagøb ishuube 
Tius tru Sinaí Tunsrø nø pyeeg martrab cha kandø isua kørrømisrig, 
truig køn. 25Kaguende Agarbe Arabia birausrø Sinaí Tunyu maig 
purayaigwan eshkabig kua, tru møin gwaløm Jerusalénwan 
eshkabig kón, truibe truyu nui ureebañau karua srua gúindiig 
megabigwan. 26Trune tru Jerusalén srømbalasriig tru namui 
usrimbe, mu karua srua gúig kømøtø gøn. 27 Kaguende øyeeg 
chibig pørig pasran: 
“Ureg tøgagønrrab gaimab ishug, 
managuen ureg tøgagømiibe, 
truba tab gúi mørøb kasraarab trashi cha, 
uno tammisrtrab pusrkwabigwan ñi mana maig kui 
mormíibe. 
Kaguende kan ishug nundø elatsigwei ureebe mas nu gøn, 
keg tøga ishuwei lataguen gømø.” 
28Trube, møimbe nai nunelø, Isaac latawei fiimgucha Tius 
*treeg tranrrumøn” cha kørrømisrig tru ureemera gon. 29 Inchendø 
tru urassrøma mutøgucha maig tøgagøbelø gøben treeg kal-lab 
unøbe Espíritu Santo maig kønrrain gøben treeg kal-lab unane 
ashig kømui inchib kaig martrabgøba inchibig køn. Møingucha 
treetøwein gon. 30Inchendo ¿Tiuswei wamwan pøriibe mando 

chibig køh? “Karuindiig megab ishuwane unanbañau weguchi 
chibig køn. Kaguende tru karuindiig megab ishuwei nusrkaimbe, 
tru mu karuimíig megab ishuwei nusrkawan chi købigwan keta 
tranamigwan tøgatø utamibe managuen chi gaanrrun” cha. 
31Inchawei, nai nunelø, nambe tru karuindiig megab ishuwei 
ureemera gømøtø, tru mu karuimíig megab ishuwei ureemera guer. 


Cristo chigucha iløsrkaimeelø gønrrai 
marigu wemallmø bønrramig kon 


5 1 Cristo namun chigucha iløsrkaimeelø gønrrai mara, treegu 
pønrrønrrai ponsraigugurri mur bønrray. Kato tru maig 

maramigwan martrai porig, truig maig karuben trunun martrab 
guebamba, truyutø srua gúindiig melønrrab gømøtø. 

2¡Au ñimguen mortrai! Na Pablobe ñimun trenchar: Ñim asru 
circuncidarramaysruandøbe, trube, Cristobe ñimune chiweingucha 
chi purugumíiig kui lataig webibsruinrrun cha. 3Nabe gatøle maig 
tamigwan kato trendamønrrun: Møikkøben circuncidarramabiibe, 
trube, tru maig maramigwan martrai Moisés pørig maig karuigwan 
kanguen pinab marmø, kerriguwan martrai indig kønrrun cha. 
4Tru maig maramigwan martrai Moisés pørig maig karuigwan ñim 
treeg mara, chi kaig kømeelø lataig tabig kørrømistrab inchibeløbe, 
Cristoinukkurri tarømisrøb, katø Tius ka yando tab indiitoga 
ponrramigugurrimbe tarømisramba indin gøn. 5Kaguende nambe 
isubigwan Cristoinuutø pasra truba muniirab meler, Espíritu 
Santogurri chi kaig kømeelø lataig tabig kørrømariilø gømigwan 
muniirab. 6Kaguende nam Cristo Jesúsba pønraikkurrimbe 
circuncidaweig kui chi kønrrab gømøwei, circuncidamifig kui chi 
kønrrab gømøwein gon. Treeg kømøtø, isubigwan Cristoinuutø 
pasra undag købiitøga marøb pønrraig treeg mariibe tabig køn. 

7Nimbe yamba tsabøtø tab ambub melaigwan, ¿tru newan 
ciertonig maig taigwan ñim mørøb melømønrraimbe, ñimune 
murre iløsrkøb søtø bønrramisrta? 8Øyeeg maramne inchib 
pasrabiibe, tru ñimun wamabigweinukkurri arrumíig køn. %Pos: 
“Levaduran kan lamøzhig pusriitø harinawan maya sómarimba 
kerrigu larrøbig køn.” 10 Nabe Sefiortøgabe fiimuimburab chi isumø 
basrar, na maig isubig køben ñimgucha treetøwei isunrrab gúi. 
Inchen ñimun øyeeg punrrai marøbigwane mu giindøgucha møra 
meganrrai marig kønrrun. 

11Nai nunelø, naimburamma na katøgucha circuncidamig 
køn chib eshkab kusrennøb unimbe, ¿trube, nane kaig martrab 
lliramubsruinrrun? Pøs na treeg inchib uñibig kuimbe, trube, tru 
Cristo kurusyu kwaigwan wamindiibe nømune yandø chi iløsrkøb 
namishimubsruinrrun. 12Ñimun asrwan circuncidangarub, iløsrkøb 
soto bønrramisrøb llirabelane, nømundøweinguen kanmayto 
kapainguen gon. 


Asr maig marøg kui mariiloba, Espíritu Santogurri mariiløba 


13Nai nunelan, ñimun wamappe, ñimbe chiyugucha iløsrka 
melønrrain gømøtø wamig køn. Inchendø tru ñim chigucha 
chi iløsrkaimeelø gømig togagúigwane, treelø guer chiptø 
tru guemesra, flimui asr maig marøg kui inchen trømbøig 
maramigweyasig tøgagømumig køn. Masken treeg inchimøtø, 
undag købiitøga kanikkurri kanikkurri mara tranay. 14 Kaguende 
tru maig maramigwan martrai Moisés kerrigu pøriibe iigwan 
martrai karua pasrigu chishtø tøga basran: *Nui mendaigwan 
fliasi lataitøwei undaarau” cha, trendaigu. 15 Inchen ñim namig 
købiitø kanikkurri kanikkurri lasruyab ke chab mab lataig inchib 
amøfiabe, ñimbe kangurrin gangurri yandø chab pinammay inchib 
amøflinrrun. 


Tiuswei Espíritu maig kønrrain gøben amønaig 


16Inchawei nabe ñimun trendamønrrun: Espíritu Santo maig 
martrain gøben trunun margb amønay cha, trumaybe ñimui 
asr maig marøg kui inchen, treegwan marmeelø gønrrabguen. 
17 Kaguende asr maig marøg kui inchen kaig marøg købiibe 
Espírituimburabigwane chi marbashmø gatøben, katø Espíritube 
asr kaig marøg kui inchen marbashmø gatan. Inchawei 
møikkurrindøgucha soto bønrramisrøb marbashmø katab pønrran, 
ñimun maig marøg køben treeg marmønrrai. 18Trune tru Espíritu 
Santo maig martrai isunanen treegwan marøb meløwabe, tru maig 
maramigwan martrai pørig truig karuig kømøtø marøb melønrrun. 

19Inchawei asr maig marøg kui inchen treeg mariiløbe tørgandø 
asamdiig øyeelø gøn: møgueløba, ishumburmeraba trømbøig 
mariilø, køsøngønrraptiig mariilø, maramburab trømbøig mariilø, 
20chiwan gøben kan tius kui lataig mara togagúilo, misag 
burrønna kwaimandzigweimburabelan mariilø, ashig kømui inchib 

tsalø asiiyailø, kwayam lailø, naiwan katøgan kerranrraitamab 
isub pusrkwai asiilø, namig kobiito ke kan chinchimmørø indiilø, 
chiyutøgucha ke na basrainrrabna gúi isub indiilø, nøørø katøgan 
søtømisrøb tarømisrøb ambiilø, kanuingatøtø inchib trugatø 
misrøb ambiilø, 21 møikkøben chigøben tøgagøben pusrkwai 
asiilø, mutsiirab indiilø, mabgucha maya mag køben mamburab 
maig øyeelø gøn. Katøgan øyeeg latailan nabe fiimun treeg marøb 
gømønrrai kanmaytø waminchar, marigwansrø waminchib 
lataitøwei. Inchen øyeelan marøbeløbe Tius nø ashib karub 
waigwan utamibe chi gaanrrun. 

22Trune tru Espíritu Santoinukkurri arrubiibe øyeeg køn: undag 
købig tøgagømig, kasraatø unamig, chi isumø tab unamig, chine 
arringucha tammay ka megamig, maig købash inchimø purø 
tammayig kømig, larrø tab inchibig kømig, maikkucha tarømisrmø 
megamig, 23chish inchimíig, tammayig kømig, asr mumay srua 
itanmaptø gømø isua møra uñibig kømig. Øyeeg mariilan “kalo 
gon” chinrrabiibe wesrua pasrig chi gaagøn. 24Kaguende Cristo 
Jesúsweyelogbe tru trendø kaigwan tøga gal-laig asrwane chine 
kaig marøg købig arrubigwanba, katø treetø rreetø kaig marøg 
kobigwanbañau marmønrrab elachar gon, tru kurusyu tøgatø 
mesrøb lataig. 25Inchen møimbe nam Espíritu Santogurri øsig 
amoñibelobe, trube, Espíritu Santo namun maig amoñinrrain 
gøben treegwan amoñigun. 

26Purø nørreelø misrob ka isaba inchibelø gømugun, kangurrin 
gangurri namisiyab, kanikkurri kanikkurri chigurrin gøben ka 
pusrkwai asiyab. 


Kangurrin gangurri puruguyamig 


I Nai nunelø, inchippa møikkøben chiyugøben kaig mara 

kebeña megabene, Espíritu Santo maig maringaruben ñim 
treeg bønrrabeløbe, katøle treetøwei tab pasramisrtrai maig 
købash inchimø, tammay puruguy. Inchendø ñiasiitowei ashiptø 
mar, fligucha treegutøwei kebeñib megamønrrappe. 2Chinetø 
puig meløben kangurrin gangurri lata kufiam buruguyamig køn. 
Treeg marabe, Cristo maig martrai karua basrigwan ñimbe marøb 
gønrrabguen. 

3Kaguende møikkøben truburab gomíig købendø, truba rruba 

nuig kurmab inchibiibe, chi treeg kømubendø incha, nøtøwei 

ka kebeñib pasran. 4Inchawei ñim møitøgucha chi marigwan 
fiuimburabigwan sol gøtashchab tab isua asamig køn, trumaybe 
ñibe ñiasiito tab gúi mørøb pasramig kønrrun, na marigwanba, 
katøgan marigwanba, maig køtashchab ashib pasramig kømøtø. 
5Kaguende møitøgucha nui chi maramigwane mu mendaig komoto, 
nøashib srua yamig køn. 

6Tiuswei wamwan kusrebig kønrrai møikkøben ñun 
kusrenanøbigwane chigurrimbung fii tabig togagúitoga nun 
purugub pirisamig køn. 

7Chigøben kømønrraitamab ñimguen fiimasiitø treeg isumotay, 
Tiusbe nun maig købash inchib ka indzatø mørtraingucha gømøtø 
gøn, kan møg nø maig ellmara kørrømariibe katøburø trunundøwei 
tulishinrrun. 8$Kaguende ñim asrwan tab gønrrai ellmarøb 
pønrraibe, truikkugurrimbe trømbøig marig utønrrun. Inchen 
Espíritu Santon tab gønrrai ellmarøb pønrraibe, truikkurrimbe 
managatig øsig kømigwan uta tøgagømig kønrrun. 9Tabig 
maramigwane muraaramø marøbig marøb meløgun. Kaguende 
tru treeg marigwan utamig yandø pubene, treeg marigwan utamig 
kønrrun, nam kullaaramø marøb meløwabe. 10Inchawei treeg 
købene, chigøben maramdiig købenbatø, mayeelanba tabig margun. 
Inchen mas Tiuswei misag, tru isubigwan Cristoinug pasra 
tøgarmerane gatøguchinguen tabig maramig køn. 


Mandø gømigwan Pablo srabe wamindiilø 


11¡Au, ñimguen asay! Nabe nai taska fiimuyasig øyeeg nørriig 
pørar. 12 Møiløgøben truba tabig marøbelø gønmab asiilø gønrrab 
inchibeløbe, fiimune asru circuncidamne inchibelø gøn, Cristo 
kurusyu kwaigwan waminchen, kaig martrab wendautø llirailo 
gømønrrab. 13Pøs tru circuncidawar gøbenguen, tru maig 
maramigwan martrai pørig maig karuben trunun marmeelø 
gøbendørre inchibelø gøn. Inchendø nømbe fiimune asrwan 
circuncidanrrai indan, nømbe fiimui asru truba tab gúi mørøb, 
ka møg inchib pønrramig kønrraindø. 14 Pøs naimburappe namui 
Sefior Jesucristo kurusyu kwaigweimburab gømubene, managuen 
gatøgan chi pegube, møg inchib pasramig pumuimbe gøtan. 
Jesucristo kurusyu kwaikkurri naimburappe yu pirauibe yandø 
kwai lataig patsig køben, katø nagurri pirauigweimburappe kwawa 
lataitøwei patsig kur. 15 Asru circuncidaweig kui chi kønrrab 

gømøwei, circuncidamifig kui chi kønrrab gømøwein gon, treeg 
kømøtø, kerrigu srgig peemay amønamig truibeguende tabig 
købwei indan. 16Tru iig maig karuigwan treeg amoñibelane tru chi 
isumgaig tab gobiiba, lastima asiiba, nømuim bala gønrrai inchar; 
katø tru cierton mayeelø Tiuswei israelitasmeraim balagucha. 

17 Møingurrimbunøbe mugucha nan chinetø pui basramig 
kønrrai marmørrunrrigay. Kaguende nabe nai asru Jesucristogurri 
kaig indinab kørriindiilan nai asru asamdiig tøga basrar. 

18Namui Señor Jesucristoi ka yandø tab indiibe, nai nunelø, 
ñimba pasrønrraimab isur. Treeg kønrrun. 

“Ka amoñigueb” chib pørig 


1 1Na Pablo, Tius trendø øyeeg kønrrain gúikkurri Cristo Jesús 

nøashib karua ørig, Tiuswei misaamera, Cristo Jesúswan 
tarømisrmø pønrrabelø, Efesosrg warabelan, truilayasig i kilgawan 
pørar. 2Tius namui Møskaimba, namui Sefior Jesucristoba tru ka 
yandø tab indigwan gøben katø chi isumgaig tab gøbigwan gøben, 
ñimun tranrrun. 


Tiusbe Cristogurri chigøben tabigwan tranøb 


3Namui Tius Sefior Jesucristoi Møskaimbe mayanguen tab 
indig kønrrun, srømbalasrø tru chigurrimbunø nuimburabelø 
tabig pønrrabiitøga Cristogurri namune trutøga mayanguen 
tab gúilo gønrrai marøbigwan. 4Pøs Tiusbe tru chigurrimbunø 
pønrrabigwan nø mara pønsrømøwatø manasrøwei namune 
Cristogurri tarømara wesraig købig køn, tabigweindø tarømariilø, 
kaig mariitøga chillig inchar gømeelø, nui merrab pønrramig 
kønrrai. SNøbe namune undag købiitø Jesucristogurri nui trag 
ureg kønrrai maramig manasrøwei no treeg mara tógagúig købig 
køn, tru no trendø treeg martrab isua togagúig truig maig køben 
treekke, 6tru nui ka yandø tab indig puro nuig purø tabigwan 
maya nuguen tabig wamindamig kønrrai, tru nui truba undaaraig 
Nusrkaingurri namun ke ka yandø tab indig tranigwan. 7 Nuinug 
nambe nui aningurri nuielø gønrrai kaigyugurri wesrailø guer, 
namui kaig mariilan ulø bayimeelø, Tiuswei tru ka yandø tab 
indig tøgagømburab togagúig truig maig køben treeg. 8Tru 
ka yandø tab indigwan tranøppe, Tius namun tøgagømburab 

tøgagønrrai tranig køn, tru chiwandøgucha nam puro tab asha 
maram gusrebelø gømigwanba, katø tørgandø chigúi mørøbelø 
gømigwanba. 9Nøbe tru nø trendø treeg martrab isua togagúig tru 
muguen asiimíig pasrabigwan namun kenamarig kon, Cristoinug 
nø treeg maramig nun maya nuguen tabig asønaben tru treeg toga 
waig købigwan, 10tru treeg maram gwalømmera pubene, trunun 
treeg maramig pasrønrrai: tru srømbalasrø chi pønrrabigwan lata, 
katø pirauigwan lata kanbalatø mara, maig maramigwan Cristo 
kerriguwan nø asha martrai pønsrønrrab. 

11Katø nambe tru namuimburabigwan nø ketig tranamig 
togagúigwane Cristoinuutøwei utig købig køn, manasrøwei namun 
treegwan utønrrain gønrrai marig købig kua, tru chiwandøgucha 
Tius nun maig maramdiig asønaben tru treeg kønrrai marøbig, 
maig martrab asig køben trumay treeg. 12Tru srøsrø ke nammerrig 
Criston muniirab melabelø gúikkurri, tru nui tørguegwalmabigwan 
namgurri maya nuguen tabig wamindig kønrrai. 13Katø treetøwei 
ñimbe nuinug tru wam newan ciertonig, tru tabig srø wam 
kaigyugurri wesrabigwan ñim mora, nun køreben, tru trannrrab 
misra kørrømisrig Espíritu Santotøga Tiusweyelø gúin gúi asiilø 
gønrrai ñimbe sellailø gúig køn. 14Truibe tru namuimburabig 
kønrrabigwan ketig utamig kønrrai katsiibasra tranøbguen indig 
truig køn, tru Tius nuyasig tøgagønrrab wesrailan ke tab webamba 
pønrramnegatig, nui tørguegwalmabigwan maya nuguen tabig 
wamindamig kønrrai. 


Pablo Tiuswei ureemerayasig Tiuswan miab 


15Inchawei treekkurri tru ñimui isubigwan Señor Jesucristoinug 
pasra togagúigwanba, katø Tiuswei misaameran mayeelanba ñim 
truba undaguelø gøn daig na wammørabe, 16chu urastøgucha 
na Tiusba wamindigu tøgatø isub palømø, fiimuimburab 
“ungwa' chibig kur. 17 Nabe tru namui Señor Jesucristoi Tius tru 
tørguegwalmab Møskawan miabig kur, ñimun Espíritu Santogurri 
øyeegwan trannrrai, kusrebelø gømigwanba, katø nebua 
asiimfigwan tørgandø tab chigúi nebua ashchaimba, newan nun 
tab nebua asamig kønrrai. 

18Katø chigúi mørøb nebua asamig fiimui isubigu tørgandø 
kebiliilø gua, tru ñim tøgagønrrurmab isua muniirab melønrrai 
ñimun wamigwan, øyeeg købig kuin gúi nebua ashchaimba, tru 

nui misaameran keta trannrrab misrig chigucha palomíig puro 
nuig purø tabigwan øyeeg købig kuin gúi nebua ashchaimba, 
19katø tru nam nun kørebelainug maramburab marobiibe, puro 
nuig købig kuin gúi nebua ashchaimba, miabig kur. Inchen tru 
nui puro nuig maramburab marøb pasrabiibe, 20 Tius tru Criston 
kwailai utugurri gatøle øsiirangarua, tru srømbalasrø no wainug 
nui kusrmay wamisrtrai maramburab mariitøgatøwei marøb 
pasran. 21 Mayeelaim bala nom asha garubelaim bala gøben, 
katø mugucha manchinrraingaig karubelaim bala gøben, katø 
maramburab marøbelaim bala gøben, katø maya misagwan nøm 
asha garubelaim bala gøben, nørrø gusrebelø gúikkurri nørrø 
munchimera tøgagønrrai traniilaim bala gøben, kerrigu iilaim bala 
nun wannig køn, møi i gwalømweindø gømøtø, katø wendøsrø 
attrabiguwein chigucha. 22Incha Tiusbe tru chigurrimbunø 
købigwanguen Cristo nø maig kønrrain gøben treeg pønrrønrrai 
pønsra, iglesiaimbe chiyutøgucha nø tur gønrrai pasrig køn. 
23Inchen truibe Cristoi asr køn, Cristo nøtøwei tru chigucha 

chi palømfig netsiig pasraig. Cristobe treetøwei chi købigu 
mumaytøgucha nøtø netsiig pasrabig køn. 


Tius ka yandø tab indikkurri kaigyugurri wesrailø 


2 1 Nimbe ñimuimburappe, martrai karua pønsrailan mørmø, 
itøbunab marmuiløyubah, katø kaig marøb amønailøyubatø 
kwailø gøbig køn. 2Kaguende ñimbe merrabsrømbe yu pirau maig 
arrub pasrøben trunun marøb, katø tru srømbala chiguchagayu nø 
muba karumburab nø garub pasrabig, tru nugwaimandzig, maig 
maringaruben treeg marøbelø gøbig køn, tru møi ya Tiuswan mørmø 
misaameran nø kaig maringarub pasrabig karuig. 3Namgucha 
merrabsrømbe mayeeløba namun asr maig trømbøig marøg kui 
inchen nømui utu treetøwei marøb amøñibelø gøbig ker, namui asr 
maig srua itanmaptø, tru gúindø kaig marøb, kailan isub. Kaigwan 
nam trendø tøgagúikkurri, Tiuswei purø rrømbøig namig købigwan 
utønrrabelø gøbig ker, katøganelø mayeelø latawei. 4Inchendø Tiusbe 
yeeg purø nuig lastima asamburab isua ashibig køptø, tru purø nuig 
undag købig tøgagúitøga namun undag køptø, Stru martrai karua 
pønsrailan møra marmuiløyutø kwailø amøñibenbatøsrøwei, tru øsig 
kømigwane Cristoba kanbalatø tøgagønrrai namun tranig købig køn. 
iTius tru ka yandø tab indiitøgatø ñimbe kaigyugurri wesrailø gøn! 

6Incha Tiusbe namune Cristo Jesúsba kegøtø øsiirangarua, 
nøba srømbalasrø Tius waisrø purramisringaruig købig kon, 
7tru wendøsrø attrabigu nui ka yandø tab indig tøgagømburab 
togagúigwan kenamartrab, nø namun puro tabig køptø Cristo 
Jesúskurri. 8SKaguende ñimbe Tius ka yando tab indiitøgatø 
kaigyugurri wesrailo gon, ñimui isubigwan Jesucristoinuutø 
pasrikkurri. libe ñim chigøben marikkurrin gømøtø, iigwane 
Tiusbe ka yandø keta tranig køn. 9Kabe nam chigøben tabig 
marikkurrin gømøtø gon, “tabig marikkurrin gon” cha, mugucha 
møg inchib pønrramig kaanrrai. 1% Kaguende nambe Tius ng 
mariilø guer, Cristo Jesúskurri srøig peemayelø gønrrai mariilo 
tabigwan marøbelø gønrrai mariilø, tru treegwan marøb 
amøfiibelø gønrrai Tius manasrøwei pønsrailan. 


Cristogurri kanguelarrøtø lincha pønrramisrig 


ll Inchawei ñim tru trendø judíos kømø misaamerane 
merrabsrømbe tru judíosmera nømui asru taska circuncidailøbe 
fiimune: *Circuncidaimø misakkølleelø” cha wamab togagúilan 
isua guy. 12Nimbe tru urasrømbe Cristone chigar, Israel misaamera 
chitø marøbelø gøben, fiimbe treegwan maramig chigar gønrrai 
tarømariilø, katø Tius nui misagwan øyeeg trannrrab kørrømisri 
acuerdosmera mariilane chi asamig chigar, katø chiwan muniirab 
melamig chigawei, yu pirau fiimbe Tius kaweyelø gøbig køn. 
13Inchendø møimbe Cristo Jesúsba kanbalatø pønrraikkurri 
Tiusweimay kemalsrailø gøn, Jesucristoi anindøga, fiim 
merrabsrømbe yabsrø pønrrabelø gøbig kuigwan. 

14Kaguende tru ambugurri igurri chi isumikkaig tab gøbig 
namuinug pasrabiibe Jesucristo nøwein gøn, tru pa søtø gøbigwan 
kan søtøtø gønrrai marøbig. Tru ashig kømui indiyab waraig 
købig kan pirøbanrrig søtøbasrab lataig pasrabigwan pøtiichippe, 
15tru maig maramigwan martrai Moisés pøriiløyugurri wesrawa, 
øyeeg, øyeeg maramig køn chibig pørig pønrrabigwan chi 
asamig kaanrrai mara basra, treeg mariitøga patsøga basrig 
kuig køn, Cristo nø kurusyu kwawa, tru pa søtø nøørøtø gøbelan 
nuinug srøig kandø mara basrtrab, øyamay ambugurri igurri 
tabig kørrømisrtrai marøb. 16Incha gatø Cristobe tru pabalø 
gøbigwan kan asrtø lataig mara, Tiusba gatøle treetøwei katø tab 
kørrømisrtrai marig køn, tru ashig kømui indiyab pønrraigwan 

yandø mas treeg kømønrrai nø kurusyu kwaitøga patsøga 
gørrømarøb. 

17Incha Cristobe arrua, tru ambugurri igurri tab waramigwan 
eshkab kusrenanig køn: fiim judfos kømeelø Tiusweinukkurri 
yabsrøn bønrrabelan lata, pulutø bønrrabelø judfosmeran lata. 
18Kaguen nøgurriwei nam lata, nøm lata, Tius Møskawan tru 
Espíritu Santotøgatøwei kemalamig toga bønrrer. 19 Inchawei 
yandø fiimbe peg birausreelø gømøwei, ni pestø ka pua 
buramrraptø amrruateelø gømøwein gon. Møimbe treeg kømøtø, 
Tiuswei misaameraba kanguelarrøtø marøb tøgagømigwan tøgar, 
Tiuswei misaameraba kan yautø latailø, 20Cristo nøashib karua 
øriilaim balaba, katø Tius maig karuigwan eshkabelaim balaba 
ñimbe pølbasra kusrub mariilø gøn, tru katsigugurri niga basrab 
sruube Cristo nøtøwein gøben. 21 Inchen nuinug tru yawan, purø 
may tamara warøb tabig kusrub marene, tru yabe kurrab ippe, 
Sefiorweyasiitø tarømari ya gønrrab kurrab yan. 22Inchen tru 
utu ñimungucha kanbalatø kusrub marøb ambiilø gøn, Espíritu 
Santogurri Tius truyu nø pasramig kønrrai. 


Nui tabig srø wamwan judíos kømeelan 
waminchib inrrai Pablon Tius pasrig 


1Øyeekkurri na Pablobe Cristo Jesúsweiwan marøb megabig 

kuikkurri kailan keerig yau pasrar, ñim judíos kømeelayasig 
tab gønrrai. 2Pøs ñimbe manawei wammøraguen gúinrrun, Tius ka 
yandø purø tab inchibig køptø ñimuyasig tab gønrrai nan iigwan 
martrai pasrigwan. 3Iibe tru mu asiimíig pasrabigwan nan ashchai 
Tius kenamarig truig kón, tru na ñimun landotiig porobguen indig. 
4Inchawei ñim iig tru pørigwan ashabe, muguen asiimíig pasrabig 
Cristoiwan, pyeeg chigúi møramgailan nabe nebua ashibig 
kuin gúi ñimbe wetøgørrønrrabguen. 5lig, tru muguen asiimíig 
pasrabigwane merrabsrø misaamerane munguen kenamarmuig 
købig køn, tru møi ya Cristo ngashib karua øriilø, Tiusweindo 
tarømariilanba, katø Tius maig karuigwan eshkabelanba, Tius nui 
Espíritu Santotøga kenamarøb lataibe. 6Iig, tru muguen asiimíig 
pasrabiibe, tru judíos kømø misaameragucha judíos misaameraba 
tøgatø tru ketigwan utamig tøgagøb, tru asryutøwei ponrramig 
køb, katø Jesucristoinug tru trannrrab misra kørrømisrigwan 
tøgatø utamig tøgagøb indamig truig køn, tru Tiuswei tabig srg 

wamgurri. 7Nane Tius ka yandø tab incha ketikkurri, iig tru 
tabig srø wamwan waminchib margb meganrrai pasrig kur, nui 
maramburab marig maig køben truitøga. 

8Nabe Tiuswei misaamerai utu tru chigucha gømø waachawan 
tru Cristoi chine chine purø tabig, kan øyangatiitø gøn damgaig 
Tiuswei tru tabig srø wamwan eshkab kusrenangb pasramig 
kønrrai pasrig kur, tru judíos kømø misaameran, 9 katø trugurri 
tru mu asiimíig pasrabigwan maitø marøb attrabigwan, Tius tru 
chiwandøgucha mara pønsrøbigweinug tru manasrøngurri sørig 
pønrrabigwan. 10Iigwane tru iglesiagurri kerriguba møi ya asig 
kønrrai kenamartrab isua indig kuig køn, nui tru muguen nebua 
isumgaig purø nuig kusrebig kuigwan tru srømbalasrø nøm asha 
garubelanba, katø mugucha manchinrraingaig karubelanba. 11 Tius 
øyeeg marøppe, tru nø trendø manasrøngurri treeg martrab isua 
togagua, trunun treeg marig kobig køn namui Señor Jesucristoinug. 
12Inchawei nambe chigucha katønrraingaig chi isumø nøgurri 
Tiusweinug kemalamig tøgaguer namui isubigwan Jesucristoinuutø 
pasra togagúikkurri. 139 Inchawei nan øyeeg trømbøig isumdiig puig 
megaigwan, trunun isuptø kullaaramørrunrrigay chinrrab inchar. 
Masken nan øyeeg puibe fiimuyasiibe maya nuguen tab gønrrain 
gøn. 


Cristoi undag købig 


14Inchawei nabe Tius Møskawei merrab tømbønsrøbig 
kur, 15tru srømbalasrø lata, yu pirau lata, kan soto, kan soto 
købelan trumørig munchi bønsra wamabigwei merrab. 16Tru nø 
chigurrimbung nui tørguegwalmabig chi palømfig maya togagúig, 
truig maig køben, truyugurri tru fiimui manrrau chishkandø mur 
basrønrrai, nui Espfritugurri maramburab mariitøga martrai miar, 
17 Cristo ñimui manrrømerayu pasrønrrai tru isubigwan nuinuutø 
pasra tøgagiikkurri. Pøs øyangurrimbe ñimbe umbu srøl gueetiilo, 
undag købigutø pønrramisra, 18 Jesucristoi undag købig maya nuig 
kuigwan fiim mayeelø nui misaameraba kanbalatø pønrramisra, 
tru Cristoi undag købiibe lendømay rreetøwei, yammay rreetøwei, 
palamay rreetøwei, lendegørrab rreetøwei nuigwan fiim tab chigúi 
mørtrai miar. 19 Katø tru Cristoi undag købig mu newan nebua 
isumgaigwan flim nebua ashchai miar, fiim øyamaybe Tius nø 
maya nu kømburab kuig truig ñimuinug netsiig basrønrrai. 

20Inchen tru chiwandøgucha nøbe marøppe, tru nam 
miaigwandø gømøwei, kabe nam isuigwandø gømøtø, ke uficha 
gøm tøgagønrrai marøb Tius, tru nui maramburab marøb pasrabig 
maig køben namuinug treeg marøb pasrabigwan, 21 Tiuswei 
iglesiayuba, Cristo Jesúsweinuuba tørguegwalmabig kønrrun, 
managatig. ¡Treeg kønrrun! 


Criston kørebeløbe Espíritugurri kando gon 


4 1Inchawei Sefior Jesucristogurri tru kailan keeri yau na 

pasrabiibe, flimun trenchinrrab inchar: Tius flimun treeg 
amoñinrraiwei wamiilø gúig køppe, maig amønamigwan trumay 
treeg amoñirrunrrigay cha, 2maig køben inchimeelø larrø 
gørrøteelø, maig købash indingucha larrø tammayelø, maig køben 
gúingucha tammay melabelø, kanikkurri kanikkurri chigúingucha 
lata inchimøtø undag købiitøga chi gømui lataig pønrrabelø. 
3Espíritu Santoinug newan kanbalatø pønrrønrrab indamigwan 
treeg pønrrønrrab inday, tru kanbalatø pønrramig ambugurri 
igurri tab gøbiitøga, 4kan asrtø, kan Espíritu Santotø gon, tru ñim 
muniirab melønrrai flimun wamig kandø gøb lataitøwei. 5Sefior 
kandø gøb, tru isubigwan Jesucristoinug pasra pønrramikkucha 
treetøwei kandø gøb, piu umbu ulsraikkucha treetøwei kandø 
gob indan. 6Tius kandø, trurrigu mayeelai Møskai, nøbe 
mayeelaim bala nø basrabig køb, mayeelainug trumørig nø basrab, 
mayeelainug pasrabiibe nøtø gøn. 

7Inchendø namune kanun ganun Tiusweyasig chigøben 
marøbelø gønrrai keta tranig køn, Cristo pirisha keta tranig maig 
køben, treeg. 8Inchawei Tiusbe trendaig køn: 

“Tru srømbalasrømay ippe, 
tru merrarrawa srua gúig melabelan 
nø merrarrawa, ng pera yaig kon cha. 
Incha misaamerane Tiusweyasig chigøben marøbelø gønrrai 
keta tranøb indig kon” cha. 

9Tru øyeeg: “nebyaig køn” cha trenchippe, ¿tru wallibiro 
umbugatig kørrebmerrig kørrayaig køn cha rrenchimuitarru? 10 Tru 
kørraibiibe nøtøwein gon, tru maya srømbalamera pønrrabigu 
purø balasrø nebibig, kerriguwan nøtø netsiig pasrønrrab. 11 Incha 
truig nøtøwei møilane nøashib karua øriilø gønrrai marøb, møilane 
Tius maig karuigwan eshkabelø gønrrai marøb, møilane Tiuswei 

tabig srø wamwan truørø srua llirabelo gønrrai marob, møilane tru 
Criston kørebelan tab ashib pera pønrrabelø gønrrai marøb, kato 
kusrenanøbelø gønrrai øyeeg ponsraig køn, 12tru Tiuswei misaamera 
nømui marøb pønrramigu puro may gusrenniilø gønrrai isua, Criston 
kørebelø, tru nui asr, nurab inrrai martrab. 13Tru nam mayeeløba 
tru isubigwan Jesucristoinuutø pasra kanbalatø bønrramiguba, 
katø Tiuswei Nusrkawan tab nebua asamiguba nam kanbalatø 
bønrramigwan nebumnegatig martrab, kan møg ne nuraig lataig 
misrøb, Cristo maig køben treeg misramnegatig nebumig kønrrai. 
14Øyangurrimbe nambe yandø mas shush ureemera latailø 
gømumønrrun, kan pi latøgushibig amburab iburab srua 
ambi latailø, chine srøig peemaytø kusrenaniilø kan isig 
ichibig lataig arrubig punø, banrrø sruabetiilø, møguelø kaig 
maramigwandø isubelø kaigu kegørrøsrkamig purø may isua 
pønsrailøtøga kegørrøsrkaimeelø. 15 Masken treeg kømøtø, tru 
newan ciertonigwan undag købiitøga waminchib, chiyutøgucha 
nørrøragun tru tur Cristoinug nøba kanbalatø. 16 Pøs nøgurriwei 
asr ørøba kandø misra, tru kønabigu merrarrab srølmørig 
ambumay imay lata purugubene, nøm møitøgucha chi 
maramigwan trunun rrunun marøb pønrramisren, nurab yan, katø 
undag købiitøga nørrørab ambamig kønrrai. 


Cristogurri srøig peemay amønamigwan tøgagøb 


17 Inchawei nabe iig øyeegwan fiimun eshkappe, marmø gømø, 
martrai karunrrab inchar Sefiorwei munchiyu: møimbe yandø 
amoñippe, Tiuswan ashmeelø judíos kømø misaamera nom 
chiweingucha chi purugunrrabgaig isub amønailøyu fiimgucha 
amoñimotay cha. 18Ngmui isubiibe løstørailø, nømui manrrómera 
purø murelø gúikkurri chugúinguen mørmeelø gua, øsig kømig 
Tius tøgagtigugurrimbe nømbe puro yab pønrran. 19 Yandø chi 
kørikkengar misrikkurrimbunøbe, yandø kaig maramigwandø 
martrab guebambubelø gøn, chigurrimbunø køsøngønrraptiig 
marøg købig arrubigwan neguen gømuig marøbig marøb 
pønrrønrrab. 20Trune ñimbe Cristoiwan kusreppe, øyeeg marøbelø 
gømønrrab gusreeg køn. 21 Nimbe isa gømø, tru newan ciertonig 
Jesúsweinug pasrabigwan cierton mørøb, nuinug kusrenaniilø gúig 
kuinrrun. 22Tru ñim merrabsrø Tiuswan ashmeelø gøb uras marøb 
toga amønaig købigwane wegutsay, tru køllig ñim trendø kaigwan 

toga gal-laig, chi tabig pummørø chull isubig puro rrømbøig marøg 
købig trutø srua yaig, ñimui umbu kaig pasrabigwan, 23tru ñimui 
isubigu srøig peemay isubelø gønrrab. 24Nimbe tru srøig øsig 
kømigwan kewa bønrray, truibe Tius nø maig køben treetøwein 
gønrrai marig køn, cierton sølgandiitøgaba, newan chishchig 
tabiitøgaba. 

25Inchawei øyeekkurri fiimbe isa wamindamigwane yandø 
elacha, masken ñim møitøgucha ñimui mendaigwane isa gømø, 
sølwan wamindamig køn. Kaguende nambe mayeeløba kangurrin 
gangurri kan asrtø guer. 

26Namappe, namubendø, namig køtanmaptø chigøben kaig 
marmøwei, namig købigwane ke pørr binayamnegatikkucha tøga 
amøfiimøwei indamig køn. 27 Katø nugwaimandzig ñimuinug 
kelulrrain gømøwein guy. 

28Nilaptiig købiibe yandø mas nilømøta. Masken treeg inchimøtø, 
ñui tasiitøga chigøben tabig maramigwan mar, møikkøben chi 
palai inchene, purugumig tøgagønrrab. 

29Nimui trigugurrimbe mørøbguen møramgaig trømbøig 
webinrrain gømøtø guy. Treeg kømøtø, Tiusweimburabigu maig 
palaim burrøben purugunrraptiig, treeg wamindamig køn, 
mørøbelanguen purugunrraptiig, treeg kønrrai. 30Tiuswei Espíritu 
Santon isuim basrønrrai marmøtay, tru kerrigu yandø newan 
kaigyugurri wesram kwalømweyasig truitøga ñimbe Tiusweyelø 
gúi asamdiig kønrrai sellailø gøn. 

31 Nimui manrrau chu uraskucha møbraindø pønrramig 
kønrrai marøb pasrabigwanba, ke chab srurrab namig 
købigwanba, trømbøig namig købig pasrabigwanba, trømbøgølig 
namig rrasamigwanba, trømbøig tsalø wamab indamigwanba, 
chigurrimbunø kaig pønrrabigwan kerrigu truilanbafiau chishtø 
elatsay. 3? Masken treeg inchibgunrriibe, ñimbe larrø tab inchibelø, 
lata lastima asiyabelo, Tius ñimun Cristogurri kaig marigwan ulø 
baymub pesannab lataitøwei, kangurrin gangurri ñimgucha ulø 
bayiyab pønrrømumig køn. 


Tiuswei ureemera mandø amønamig 


5 1Inchawei ñimbe Tiuswei undaaraig ureemera gúig køppe, 
no maig køben treetøwein gønrrab inday. 2Amoñippe, undag 
købigwane tøga amønay, Cristo namun maig undaguig køben 

treetøwei. Nøbe nøashib namuyasig purøbasramisra kwaig kon, 
kan animal gweecha purø may irrabzhig Tiuswan keta tranøb 
lataig. 

3Nimbe ñimui utube, møgueløba, ishumburmeraba chigøben 
trømbøig maramigwanba, katø chinetø køsøngønrrapteelanba, 
katø chiwandøgucha ke chinchimmørø inchib parø indamigwanba, 
øyeelane mørøguen wamincha mørmumig køn, Tiuswei 
misaamera gúig køppe. 4Mørøbguen møramgaig wamincha ashib 
pønrrømøwei, chugúinguen mørmubendø wamincha mørmøwei, 
trømbøig wamindamgailan wamincha indza mørmøwei indamig 
køn, treeg indamgailan maraashib pønrrømøtø, masken fiimbe 
Tiuswan “ungwa' chib gømig køn. 5Kaguende ñimbe yandø 
iigwane tsabø ashibelø gøn: møguelø ishumburmeraba trømbøig 
marøbeløba, katø chigøben ashikken gønrrabgaig trømbøig 
marøbeløba, chiwandøgucha ke chinchimmørø inchib parø inchib, 
pønrramigwane ke tius mara tøgagøbeløba, treeløbe Tiusba, 
Cristoba nom ashib karub purraisrømbe mugucha chi ketig utamig 
chigar gønrrab gúin gúi. 


Tørwei ureemera maig amønamigwan waminchibig. 


6Chiweingucha chi purugunrrabgailø wamindiiløtøga 
mugøben kegørrøsrkainab gønrrab gømø, kaguende 
øyeekkurrindøwei Tiuswei purø rrømbøig namig købiibe tru 
mørmø misaameraim bala arrubig køn. 7Inchawei ñimbe treeg 
marøbeløba lincha tøgatø marøb gønrrab gømø. 8Kaguende 
ñimbe merrabsrømbe løstøyuelø gøbig kuig, møimbe 
Sefiorweinuube tøryuelø gon. iNimbe amoñippe, tørwei 
ureemerasun amønay! ”Kaguende tru tøryugurri chi arrubiibe 
maya nuguen purø tab indiiba, sølgandø tabig mariiba, 
ciertoniiba øyeeg køn. 10Sefiorwan tab gúi wanrrai maramigwan, 
mumay maren tab gúi mørtashchab treegwan lab melamig 
køn. 11Chi tabig marig kørrømisrtrabig chigaig løstøyuigwan 
mariilan fiimgucha tøgatø marøb gønrrab gømø, masken 
ñimbe treeg inchibgunrriibe øyeebe kalø gøn cha eshkabguen 
bønrramig køn. 1? Kaguende nømui chigøben søratø mariiløbe 
wamindamikken kørig kønrraptiig trømbøig mariilø gøn. 
13Inchen tru chigurrimbunø købigwan tøryu pønsrøbene, maig 
kuigwan tørgandø asamig kenamisran. Pøs tru chiwandøgucha 

maig kuigwan asha gømig kønrrai tørgandø kenamarobiibe tru 
tør gøn. 14Inchawei øyeeg chibig kon: 
«Ni, kib lataig tsubiibe, kiagasra, 
kwailai utugurri kurrø cha. 
Gristobe ñun kebilønrrun” cha. 
15Inchawei tab isuamøra amønay ñim mando amønamigwane. 
Kan chugúinguen mørmeelø lataig amøfiimøtø, maig 
amønamigwan tab isuamøra amøfiibelø guy. 16Chigøben 
tabig maramdiig pubene, treegwan ka purainrraindø ashatø 
bønrrømøtay. Kaguende puro gaig kwalømmera gon. 17 Inchawei 
fiimbe ke chugúinguen mørmeelø gømøtay. Treeg inchimøtø, Señor 
nam chiwan martraim balai watashchab trunun nebua ashchab 
indamig køn. 18Vino mucha; mutsiiramøtay. Truibe chugatig kaig 
marøg køben kaig martrai srua ibig kon. Masken treeg kømøtø, 
Espíritu Santotø netsailø gømig køn. 
19Nimbe salmostøga, himnostøga, Tiusweimburabelan 
cantailøtøga kangurrin gangurri waminday. Nimui manrraugurri 
newan isua cantab, Sefiorwan maya nuguen tabig køn chib 
waminchib. 20Chu uragucha Tius Møskawan 'mayanguen ungwa, 
ungwa' tay chiwandøgucha lutøgurri namui Señor Jesucristoi 
munchiyu. 


Tiuswei ureemera keeba, sraimba mando 
gømigwan waminchibig 


21 Nimbe kanikkurri kanikkurri lata mørøb melamig køn, Criston 
køriibala togagúikkurri. 

22Sraløbe, kelø maig chiben treeg mørøb melamig køn, 
Señorwan lataitøweingue. 23Kaguende keebe srawane nø asha 
garubig tur gøn, Cristo nui iglesiai, tru nui asrwein tur gob 
lataitøwei, truigwane tru Kaigyugurri Wesrabig notowein gon. 
24Cristo nø maig karuigwan iglesia mora margb melab lataitowei, 
sraløgucha kelane treetøwei mørøb melamig køn chiyutøgucha. 

25Keløbe nømui sralane undaguelø gømig køn. Cristoma nui 
iglesian undag køptø, nui øsig kuigwan nøashib tranig køn, 
26tabig nuyasiitø tarømari misaamera gønrrai martrab, tru nui 
wamdøga piu umbu ulsraitøga pillmawa, chish mara, 27iglesia 
tørguegurnabig, kaig mariitøga chigucha chillig inchaig kømiig, 
maig købendiig trømbøtiig mindig kømøwei, chi tre lataibe 


El Nuevo Testamento en el idioma guambiano de Colombia, 2% ed. 02010 Wycliffe Bible Translators 


597 Efesios 5, 6 


chiguchagaig, masken treeg kømøtø, tabigweindø tarømarig, 
kaig mariitøga chillig inchaig komíig treeg pasramig kønrrai 
nuyasiitøwei øyamay kenamartrab indig kon. 28Øyeetøwei keløbe 
sralan undaguelø gømig køn, nømui asrwan lataitøweingue. Nui 
srawan undaguibe nøasiitø undaaran. 29? Kaguende mugucha nui 
asrwane managuen nøasiitøweimbe tsaliinchimøn. Treeg kømøtø, 
asr maig palai inchen mab muchib, maig køben gønrrain gømø 
ashib tøgagøn, Cristo iglesian ashib tøgagøb lataitøweingue. 30 Pøs 
kaguende nambe nui asruelø gúimba, namungucha treetøwei ashib 
tøgagøn. 31 “Inchawei treekkurri møøbe usri møskawane elacha, 
sraimba kandø misrtrun. Incha tru pailøbe kan asrtø gønrrun.” 
32 /Øyeebe mando gúinguen møramgaig puro nuig køn! Inchendø 
iigwan waminchippe, “Cristonba, nui iglesianba treeg køn’ cha 
waminchar. 33Inchawei treeg købene, ñim keløbe møitøgucha 
sralane ñimui asrwan lataitowei undaguelø gomig køn. Inchen 
sraløgurrimbe kelane maig købash inchimø, korig tøgar gømig køn. 
1Señorwan undag købiitø ureemerabe ñimui møskalane 
mando chiben treeg møramig køn. Kaguende iibe treeg 
maramig søl gøn. 2*Nui usri møskawane maig købash komo, 
puro tab inchib tøgagu, 3yu pirau purø tabig kasraatø tsumig 
kønrraimba, øsig kollirab tsumig kønrraimba.” (Tru maig 
maramigwan martrai karua pønsrailøyu iimerrig køn, tabig 
trannrrab misra kørrømisrigwan utamibafiauibe.) 
4Inchen fiim møskaløbe fiimui uregwane namishib namig 
køtanmaptø menrra inchimøtay namig isumønrrai. Treeg komoto, 
sølwan maram gusrenrrai kusrenanøb, Sefior maig kusrenaniitøga 
'øyeeg maramig køn’ chib waminchib kusrenanamig køn. 


Ka karuindø melabeløba, karub pera gøbeløba 


5Nim, karuindiig melabelø, yu pirau fiimun karub pera 
gøbelane møramig køn, køriibala, maig købash inchimø, 
manrraugurri tabig isua, Criston mørøb melab lataitøweingue. 
6Marøppe, nømba ka tab gørrømisrtraptø marmumig kon, 
nøm fiimun ke ashib pønrrøbendø. Cristo karuindiig melabelø 
gøppe, Tius maig martrain gøben palabinøtø gømø, tabig 
martrurmab isua maramig kon. 7Maramigwane ka palabinø 
inchib, møguelayasig marøb pønrrermab isua marmøtø, 
marøppe, martrab isua Señorweyasig lataig maray. 8Yandø 

ñimbe ashibelø gón, karuindiig megabigwan lata, kabe mu 
karuimíig nuimburab uñibigwan lata, møigwandøgucha chi 
tabig marigwan tru marimburøbe Señor nø rranrrab gúi. 

9Inchen ñim karub pera gøbeløbe ñimui karuig morob 
melabelane ñimgurringucha tabig tøgaguy 'yeegwane chigøben 
martrumgn' chib, chinetø chimøtø. Kaguende ñimbe ashibelø 
gøn, tru nømun ashib karub pasrabig tru Sefiortøwei ñimun ashib 
pasrabiibe srømbalasrø wabig kui. Kaguende Tiusbe møigwane 
purømisrøb, kandarøtø inchimifig kon. 


Tiuswei uregwan kwaimandziiba chitøga kwayanrrai traniilø 


10Trube, møimbe yandø Sefiorweinuuba, nui maramburab 
marøb tøgagiig purø nuiguba kørrønrrabgaig mur pønrramisray. 
11 Tius tru chitoga kwayanrrai kerrigu traniiløtøga tamara 
pønrramisray, nugwaimandzig purø may guegørrøsrkønrrab 
tamara pønsra gua kegørrøsrkønrrab inchen, maig kuingucha 
kørmø kwayawa, truyu puraambub ambamig kønrrai. 12Kaguende 
nambe kwayab puraambub 
ambamibe yu pirau misag yaumbaig, 
animbaig, treeløba gwayamig 
kømøtø, tru nøm asha garubeløba, 
katø mugucha manchinrraingaig 
karubeløba, tru løstøyu nøm muba 
karumburab karub pønrrabeløba, 
tru kwaimandziimera larrø 
rrømbøig marøbelø srømbalasrø 
pønrrabeløba, treeløba gwayamig 
køn. 13Inchawei øyeeg købene, 
Tius chitøga kwayanrrai traniilane 
truigwane kerrigu tøga bønrray, 
kaig kwaløm pubene, kullaaramø 
pønrramig kønrrai, incha 
yandø øyeegwan kerrigu chab 
mara pønrramisrikkurrimbe 
kørrønrrabgaig mur bønrrønrrab. 

14Inchawei kørrønrrabgaig 
mur bønrray, tru newan cierton 
wamindiitøga pørønawa lataig. 

Trugurrimbe tru sølgandø tabig amønaitøgabe, tru pechoburab 
chinchimønrrai katabigwan kewa lataig bønrray. 15Tiuswei tru 
tabig srø wam chi isumgaig tab gøbigwane waminchab amrrab 
muniitø bønrramig, srøbyu keetigwan lataitøwei tøga bønrray. 
16Kerrigu iilø gømnetø, tru isubigwan Jesucristoinuutø pasra 
bønrraigwane sølburramamønrrab katab srua basraigwan lataig 
tøga bønrray, tru nugwaimandzig flechameran piløga petiilø, 
chigurrimbunø amrrubigwan kweetsamig kønrrai. 17 Katø tru 
kaigyugurri wesraig kømig togagúigwane chinchimønrrai turyu 
petsig kan tsandzøn cascon lataig toga bønrray. Espíritu Santoi 
espadane srua bønrray, truibe Tiuswei wamwan. 18 Tiuswei 
Espíritu maig maringaruben, Tiusba waminday, chu urastøgucha 
ñim mumay gøben Tiusba waminchib, miab indiiløyu. Isua ashiptø 
guy, Tiuswan “purugurra' cha miab, nui misaamerai mayeelayasig 
maikkucha pesannab gønrrab gomoto. 

19Katø naimburabgucha Tiuswan “purugurra' chib miarrunrrigay, 
na ke waminchab inchen, tru na maig tamelan nan trannrrai, 
tru Tiuswei tabig srø wam sørig pasrabigwan nebua ashchai 
chigucha chi kørig kuin gømø, wamindamig kønrrai. 20Truigwan 
Jesucristo nø waminchib pasrab lataitøwei yu pirau nui wamwan 
na waminchib pasrønrrai pasrig kur. Katøgucha kailan keeri yau 
pasrar. Tiuswei wamwan na maig wamindamigwan chigucha 
kørmø wamindamig kønrrai Tiuswan miarrunrrigay. 


“Ka amoñigueb” cha wamindig srabeilø 


21 Trube, treeg købene, Tíquico, namui undaaraig nuneg, 
Señorwei maramigu chu uragucha tarømisrmø, chi maramelan 
no asha marob megabiibe, na maig tsuigwanba, katø na chi 
margb megaigwanba, kerriguba ñimun eshkanrrab wam srua 
inrrun. 22Nabe nune truweiwei ørar, nam mando melaigwan 
ñimun wammørøsrønrraimba, ñim truba tab gúi mørøb 
gørrømisrtraimba. 

23Tius Møskaweinukkurrimba, Señor Jesucristoinukkurrimba 
tru ambugurri igurri tab gøbig arrubigwan nunelan trannrrai 
inchar, undag købig tru isubigwan Jesucristoinuutø pasra 
togagúigwanbañau. 24 Tiuswei tru ka yandø tab indiibe tru namui 
Sefior Jesucriston undaaramigwane managucha patsønrraingaig 
undaarabelø mayeeløba pasrønrrun. 

Pablo kailan keeri yaugurri filipos iglesian pørøb 


1Pabloba, Timoteoba Señor Cristo Jesúsweimburabigwan 

marøb melabelo Cristo Jesúskurri Tiuswei misaamera 
mayeelø Filipos ciudasrø warabelan pørar, tru Tiusweimburabelan 
ashib pera bønrrabelanba, Tiuswei yau purugunrrai wesrawa 
pønsrailanbafiau. 2Namui Tius Møskaweimba, Sefior 
Jesucristoimba tru ka yandø tab indigwanba, chi isumgaig tab 
gøbigwanba fiim tøgagønrrai inder. 


Pablo Tiuswei ureemerayasig Tiuswan 'purugurra? cha miab 


3Na ñimun isuimørig nai Tiuswan 'mayanguen ungwa, 
ungwa” chib, 4chu uraskucha na Tiusba wamindimørig ñim 
mayeelaimburab kasraatø miabig kur, 5kaguende fiimbe tru 
Tiuswei tabig srø wam tabigweimburabigu srø pølbasrøb 
gwalømgurri møin gwalømgatig lincha marøb melabeløgurri. 
6 Nabe iigwan treegwein gønrrab gúi asha indig køn: ñimuinug 
tabig marøb pølbasrøbiibe Jesucristo arrum gwalømgatig fiimune 
newanelø gønrrai tamarøb pasrønrrab gti. 7Nim mayeelaimburab 
na øyamay isumig søl gøn. Kaguende nabe fiimune nai manrraube 
tøga basrabig kur. Na kailan keeri yau pasraigu lata, mui 
merraptøgucha Tiuswei tabig srø wamwan purømisrøb, maig 
kui ashchai 'øyeeg kon” chib, waminchib pasraigu lata, Tius tru 
ka yandø tab indigwane fiimbe naba tøgatø utab gøn. 8Inchawei 
Tiusbe asha basran, na ñimun mayeelan pesannamø, truba rruba 
isubig kuigwan Señor Jesucristoi undag købiitøga. 9Inchawei 
na Tiusba waminchippe, ñimui undag købiibe katoguchinguen 

gatoguchinguen nurab inrraimba, katø puro nu nebua ashib 
kusreb amrraimba, maig køb arrubigwan tørgandø nebua ashib 
amrraimba miabig kur. 10Chiwan mas tabig kui nebua ashibelø 
misra, kaig marig chigar chishelø Tibe pyeeg kalø mara basran' 
dainab pønrramig chigar gønrrai, Jesucristo gato arrub gwaløm. 
11 Jesucristoinukkurri arrubig tru tabig sølgandø marig, treeg 
ellmarig arrubiitø netsaim bønrrønrrai inchar, Tiusweyasig maya 
nuguen tab indig kønrraimba, purø tabig wamindig kønrraimba. 


Na øsig unamibe Cristo gøn 


12 Nai nunelø, nan chi pub arrubiibe, Tiuswei tabig srø 
wamweimburappe masken purugubguen inchib arrin gúi, ñim 
wammøra gønrrai inchar. 13Inchawei tru palacioyu suldaumera 
lata, katø maya misaamera lata, kailan keeri yau na pasrappe, 
Cristogurri keerim basrai asha gon. 14Inchen nan treeg pasrønrrai 
keerikkurri, nai nuneløbe, kerrigu lutauba, chigucha kullaaramø 
pønrramisra, Tiuswei wamwan chigucha chi kørmø waminchibelø 
gon. 

15Pgs ka isatø gømø, møiløbe Cristoimburabigwan eshkab 
waminchippe, pusrkwai ashib tsalø gøppah, ka kwayam lag køppatø 
marøbelø gøn. Trune kaneløbe tabig isua, marammay maran. 
16Incha iiløbe Cristoimburab eshkab waminchippe, undaguelø isuar 
gua waminchibelø gøn, Tiuswei tabig srø wamwan waminchib 
purømisrøb pasrønrrai, nan pasrig kui asha. 17 Trune tru kaneløbe 
Cristoimburab eshkab waminchippe, ka kwayam lag køptø maran, 
tabigwan isua gømøtø, ka indzaashig køptørre marøbelø gøn, 
kailan keeri yau na pasramnebe gatøguchinguen isuim basrønrrai 
martrab isua. 18ilnchendø chigúin gønrrautah! Ka isatø inchib 
Cristoimburabigwan ka wamincha møri lata, kabe cierton wamindi 
lata, pøs mumaytøgucha Cristoiwan waminchib, kusrenanene, nane 
kasrag køtan. Incha nabe gatøgucha kasraarabig kasraaramønrrun, 
19fiim Tiuswan nayasig miab melaikkurrimba, Jesucristoi Espíritu 
nan purugúikkurrimba, øyeeg pub arrubiibe na øyeeg keerig 
pasraigugurri wesraig kømig punrrab gúi, nabe asha basrar. 

20Chiyugucha na chi kørig misrmø purayamuitamab isua basraig, 
treeg punrrab gúi, masken chi kullag isumoto, mgi lata, chu 
urastogucha, Cristobe nai asru puro nuig marob tabig wamindig 
kønrrun, na øsig basrai lata, kabe na kwaimbala lata. 21 Kaguende 

naimbe ¿sig unamibe Cristo gøben, kwamibe maya nuguen tabig 
tøgaig køn. 22Inchen na asru øsig uniibe, Tiuswei marameløyube 
tsabøtø truba nørrø kønrrai maramdiig kønrrautan. Trube, énabe 
møigwan merrarrawa pasramisrtrab goh? Pos mandøguen 
gomotan. 23Inchawei nabe mumay yam gúinguen mørmøwa 
basrar. Nane yugurri webya, Cristoba wanrrab yainrrabna gotan. 
Kaguen trumaybe naimbe masken tab gønrrautan. 24 Inchendø na 
øsig basramibe gatoguchinguen tab gønrrab gon ñimuimburappe. 
25 Inchawei øyeeg kønrrab gúi ashabe, chiguen gømøtø, ñimba 
unamuitamab isur, ñim mayeeløba kørrømisrtrab, katøguchinguen 
gatøguchinguen nebua asamigwan fiim nebua ashib, isubigwan 
Jesucristoinug pasra togagúigwan kasrag toga bønrramig kønrrai. 
26Nim naimburab Cristo Jesúsweinug maya nuguen tab gúi 
pønrramig punrrai, na fiimui utu katøle arrua pasraikkurri. 


Jesucristoi srø wam tabig maig chibig 
køben treeg marøb amønamig køn 


27 Jesucristoi srø wam tabig maig køben, trumay treeg 
amønamirre mas palan, na fiimun ashchab arri lata, ashchab 
arrumui lata, fimbe masken kanbalatø ke tab pønrramisra, tru 
isubigwan Cristoinuutø tøga pasra bønrramig Tiuswei srø wam 
tabigweimburappe, ñimbe kanbalatø mayeeløba ke kandø isub 
truba rruba marøb gøn dai wammørinrrabna gøtan. 28Katø ñimun 
ashig kømui inchibelø *chigøben martrumon' cha, kwaarøsra 
togagúilo gømøweingue. Tru ñim truilø kwaarosraimíig pønrraibe 
nømuyasiibe managatig pinønrrab ambamnuumay amrrab 
pønrrain gúi asamig kenamisren, trune fiimbe truyugurri wesrailø 
pønrrain gúi asamig kenamisran. Inchen iibe Tiusweinukkurri 
arrubig køn. 29Pøs ñimune Cristogurri øyeekkatig tabig 
pønrrønrrai marøppe, nun ka kørewatø bønrrønrrai marmøtø, 
nuimburab chinetø nebuig melamig kønrraingucha marig kuig køn. 
30Nan maig kaig nebub arri asigutøwei fiimgucha melan. Katø møi 
ya nan øyeeg kaig puig pasraigwangucha ñimbe wammøra gøn. 


Jesucristo maig kuigwan nam asha kusremig 


) 1 Inchawei ñim Cristoinug kanbalatø pønrraikkurri kuñab 
purugumig tøgagøb, nui undag købig chi isumig kaanrrai 
marøbig tøgagøb, Espíritu Santogurri kanguelarrøtø lincha 

bønrramig tøgagøb, ñim larrø tab inchibelø, trurrigu lastima 
ashibelo gømigwan ñim tøgagøb indig købene, 2trube, nai kasrag 
købig palabigwan ñim nemartrunrrigay, mayeeløba kandø isub, 
undag købigwan mayeeløba trunundøwei tøgagøb, kandø lataig 
pønrrab, kandø lataig isub tøgagøb indiitoga. 3Chiyutogucha 

ke nøtø gønrrab inchimøwei, purø nuig kømmørø inchib marøb 
gønrrab gømøwein gomig køn. Masken treeg komoto, larrø 
tammayig, katøganelane fiim lataitøguen gømø, katøguchinguen 
nørreelø gønmab asha tøgagømig køn. 4 Møitøgucha ke 
nømuimburabigwandø tab gønrrai marøb guebammøtø, 
katøganelayasikkucha tab gønrrai maramig køn. 


Cristobe managuen nuig misrmøtø, masken lamíig misrig 


5Cristo Jesús maig isubig købig køben, ñimgucha treetøwei 
isubelø gomig køn: 
6 Nøbe trendø Tius købendø, nø treeg kuagucha, 
Tiusba lataig kønrrab inchimuig kon, treeg kurmapto 
elachimønrrab. 
7 Masken treeg inchimøtø, 
nø treeg kuigwane mendamara basrøb, 
kan karuindiig megabig lataig kønrrab treeg misra, 
møguelø mailø gøben treetøwein gørrømisra, 
8 yandø møg lataitøwei misra pasrøwabe, 
nuig kurmab inchimøtø, 
nøasiitø chigucha gomíig lataig misra, 
maig taigwan mørøbig køptø, 
kwamnegatig maig taigwan marig køn, 
trurrigu kurusyu mesraig kwamig. 
9 Inchawei treekkurri Tiusbe nune puro nuig kønrrai mara, 
maya munchimeraim bala, nui munchiwane mu gúi nebua 
asig kønrrai tranig køn, 
10 Jesúswei munchiwan wamindi mora, mutøgucha 
tømbønsramig kønrrai, 
srømbalasrøm bønrrabelø lata, yu pirauelø lata, pirø 
umbuelø lata. 
11 Mu misaameratøgucha Jesucristobe Sefior tru Mayeelaim Bala 
Nø Ashib Pasrabig køn chib waminchain gúig køn, 
Tius Møskawan maya nuguen tab indig kønrrai. 

Tiuswei ureemerabe yu pirau kan tør latailø gømig kon 


12Inchawei ñim nai undaarailø, na ñimba pasrøben, chu 
uratøgucha mørøb melabelø, na møi fiimba pasrømubene, 
katøguchinguen mørøb melabeløbe, kaigyugurri wesruigwan ñim 
tøga pønrraigu nørrørabig nørrøranrrab marøb ambay, køriibala, 
purø isupto. 13Kaguende Tius, nø gøn, tru maramigwan martrab 
isunrraimba, katø marøbelø gønrrai fiimuinug tranøb inchibiibe, 
tru nø maig martrab isuigwan treeg marig kønrrai. 

14Chiwandøgucha marøppe, flimuinetø chinetø chib mulla 
mørmøwei, chinetø aleguiab pønrrømøtø maray. 15 Mugøben 
ñimun ‘ñibe pyeeg køn’ dainab pønrrømeelø, kørrøteelø, 
misaamera larrø minchar, puro kaig misaamerai utu, ñimbe 
Tiuswei ureemera chigucha kaig mara chillig inchar gømeelø, 
fiimbe truilai utube yu pirau pala pilab pønrrabelø latailø guy, 
16Tiuswei wam øsig kømig tranøbigwane elatchab gømø, tab tøga 
bønrrabelø. Treekkurrimbe Cristo gatø arrub gwaløm truba rruba 
tab gúi pasramig kønrrautan nane, na larrø muraaraig pasrønrrab 
luløb lataitøwei, na truba muraaraig marøb megaibe ka yandiig 
kørrømisrmøwei inchen. 17 Nimui isubigwan fiim Jesucristoinuutø 
pasra togagúikkurri marøb gúibe kan animal gweecha Tiuswan 
keta tranøb lataig marøb togagúig køben, trubala na øsig kuigwan 
itølusig kønrrai tranamig nebuinguen mayanguen tab gúimorob 
tranamønrrun, ñim mayeeløba mayanguen kasraarab. 18Inchawei 
ñimgucha treetøwei mayanguen tab gúi mørøb, naba mayanguen 
kasraaray. 


Timoteoba, Epafroditoba 


19Señor Jesús treeg kønrrain gøbene, Timoteowan peto ørtrab 
isur, fiimuisrøngurri wam srua arruben nagucha ñim maig 
waraigwan wammørabe, katøle tab gúimørøb wamig kønrrai. 
20Pgs katøgan munguen nø lataibe tøgagømur, ñimuimburab tab 
gønrrai inchib, treegwan martrab truba rruba isubig, trurrigu ka 
isatø inchib pasromíig. 21 Kaguende mayeeløba nømuimburab tabig 
pub attraingøba labelø gøn, Cristoimburab tab gønrrain gømøtø. 
22Pøs ñimbe Timoteowane yandø mu gúi ashibelø gøn, kan nusrkai 
møskawan lataitøwei Tiuswei tabig srø wamwan wamindamigu 
naba marob pasrabig køn. 23Inchawei yu naimburab chi pub 

arrubig maig kørrømisri ashabe, nun ørtrab isur. 24Inchendø 
nagucha naashib ñimun ashchab peba arrumigwan isua toga 
basrar, Tius naba pasraikkurrimbe. 25Treeg kuindøgucha namui 
nuneg Epafroditon fiimuimay gatøle øramig truba palai ashar, 
maramigu nan purugub, kan suldau lataitowei tru maramigu naba 
lincha megabig, katø fiimuisrøngurri naimay wam srua arrubig, na 
chi palai megaben nan ashchai fiim ørigwandøwei. 

26Nøbe fiimune asinrrabna gúi truba isui inchib unig kuig kon, 
kaguende ng kwanrrø tsuin gúi ñimbe wammøra gúimba trurrewei 
isub. 27Isa gomoto, yando ke kwamdo balabig tsubwei indig kuig 
køn. Inchendø Tiusbe Epafroditon lastima asig køn. Kato nundø 
gomoto, nangucha lastima asig køn, na yeeg isuig megamne, srøitø 
srgito isuig megamig arrumønrrai. 28Inchawei nabe nune mas 
peba ørtrab isur, ñim gatøle Epafroditon ashabe truba kasraaraben, 
na chi isumø tab wamig konrrai. 22Señorgurri nune truba kasraatø 
utay. Kato Epafrodito lataitøwei melab møguelane truba tab inchib 
tøgagømig kon. 30Kaguende Cristoi maramelan margb megaikkurri 
nøbe yandø ke patsønrraptiig tsuig kuig køn, ñim ñimashib 
trugatig nan purugunrrab gaimailoyu kwam lab nøguen burugub. 


Ka namuimburab isuitøgatø Tiuswan nebunrrab inchimumig 


1 Møimbe trube, nai nunelø, Señorweinug truba kasraaray. 

Nane chigucha chi pesriig kømøtan, na fiimun pørigwan 
gatøle trunundøwei pøramibe, øyamaybe fiimuinguen chi isub 
kørrømisramig kaanrrai tabguen gøn. 

2 Tru wera lataig inchib misaamera, chi tabigwan gømø, 
kaigwan marøb amøfiibelø, tru asrwan parøb mindishibelan 
fiimbe puro ashipto guy. 3Kaguende tru treeg circuncidailøbe 
nam guer, Tiuswei Espíritutoga køriibala tabig waminchibelø, 
Cristo Jesúsweinug puro tab gúi morgb kasraarabelo, asru chi 
mariitøga “pyangurrimbesin” chib pønrrømeelø. 4Kaguende 
naimburabgucha asru treeg mariitøga 'øyangurrimbesin” chib 
pasramig togagur. Pøs asru treeg mariitøga 'øyangurrimbesin” 
chib møg inchib pasronrraptiig mube købwei inditarru gøben, 
nabesi katoguchinguen treeg kur’ tamig tøgagur. 5 Naneguende 
kal-laig trune gwalømyube circuncidaig kobig køn. Nabe kato 
israelitasmerai misagugurri arrubig, tru Benjaminwei misag 
karrabigugurri arrubig køb, hebreo, trendy hebreomerai anin 

nusrkain gob, katø tru maig maramigwan martrai Moisés 
porig maig chibig køben trunun purab punømø marob pasrabig, 
katøgucha fariseo gøbig kur. 6Inchen na maig chull isuigwan ke 
chinchimmørø inchib maramibe, tru iglesiayuelan kaig maramig 
naimbe truig kobig køn. Inchen tru maig maramigwan martrai 
Moisés pgrig maig chibig køben truigwan na sølgandø tabig 
kuigube “kalo maran’ chib muguen chi tainamø møg købig kur. 
7Merrappe øyeeløbe naimbe truba rruba ngrriig tabig købig kuig, 
Criston nebua asikkurrimbe møimbe truiløbe chigucha gømfig 
købig kuin gúi mara tøgagur. 8Inchagucha treetøguen gømø, Cristo 
Jesús nai Señorwan na nebua asiibe, kan chibaguen øyeeg køn 
cha, kemesra eshkamgaig puro nuig purab tabig køben, tru na 
togagúigwane chigucha gømeelø mara tøgagur. Inchawei nøgurri 
nabe kerrigu trunune chi asamig kaanrrai, wendøbasra pyeegwane 
chigucha gomíig kan køsøngømdø shau lataig mara tøgagur, 
Criston na nebua toga basramisra, 9nuinug na pasramig kønrrai. 
Tru na naashib tabig sølgandø marob taig tru maig maramigwan 
martrai porigugurri arrubiitoga inchimøtø, tru isubigwan 
Jesucristoinuutø pasra togagúikkurri arrubigwan tøgagønrrab 
inchar, tru tabig sølgandø marig Tiusweinukkurrigwan. 
10Nane Criston mas nebua ashib, no kwawa, katøle øsiiranrrai 
maramburab marøbigwan nebua ashib indinrrabna gøtan, katø 
nø chine isumdiig puinab megamigu treetøwei puinab megawa, 
kwamigugucha nø lataitøwein gømig nebuben, 11 nagucha mumay 
gøben kwailai utugurri øsiirawa kurramigwan nebua tøgagømig 
kønrrai. 


Nabe tru pumsrø pumigwandø asha yar 


12Nabe øyeeg chippe, “kerrigu newan yandø nebua toga 
basrar” cha, kabe 'yando chigucha palømfig newan tabig 
kur” cha rrenchimur. Inchendø nabe ibig ibig yamønrrun tru 
nebumigwan nebuinatashchab, kaguende Cristo Jesús nømerrig 
nan nebua tøga basramisrig købig køn. 13Nai nunelø, kabe 
nabe iigwan yandø nebuaguen basrar” chimur. Inchendø nabe 
iigwan marinabig køn: yandø wendau kørrømisrøb arrubigwane 
pesannawa, nai pumsrø pumigwan nebunrrab tranrrab megar. 
14Incha nabe chu pumsrø pumigwan punrrab isua luløb megar, 
tru lulimburø na kanaigwan utamig kønrrai, tru treegwan 

utamig kønrraiwei Tius nan Cristo Jesúskurri srømbalasrømay 
wamisrgmay. 

15Nam mayeeløba Tiusweimburabeløyu newan nørrørawarbe 
øyamay isumig køn. Inchen ñim chigøben peemay isua gúin 
gøbene, trube, Tiusbe fiimune trunungucha tørmarøb kenamartrun. 
16Inchen nam yandø nebua toga bønrramisrigwane truig maig 
køben trunun tarømisrmø, amoñibig amoñigun. 

17 Nai nunelø, na maig uñibig køben, treetøwei amøniib, katø nam 
maig amøfiibelø gøben treetøwei amøfiibelane asha guy. 18Nabe møindø 
gømøtø, ñimune katole, gatøle eshkaig kuig køn, møimbe kappin 
gørrøgøbguen eshkar, Cristo kurusyu kwaigwan tsaleelø ashig kømui 
inchibelø truba nu amønaimba. 19 Nømuimbe pønrrønrrab ambamibe, 
pinab pinønrrab ambamsrømay ambamig basran. Nømuimbe mab 
muchib waramibe kan tius lataig køben, kørikken gønrraptiig mariitøga 
nømbe purø nørreelø misrøb pønrrabelø, nømbe ka yu pirauigwandø 
isua bønrrabelø gon. 20 Trune tru nam purramibe srømbalasrøn 
gøn, tru Kaigyugurri Wesrabig, Sefior Jesucristo, trusrøngurri tru 
nø arrumigwan nam truba rruba munig melaig nø waisrø. 21 Nøbe 
namui asr trengatig kømfigwan peemayelø gønrrai yunømara, nui asr 
tørguegwalmabig lataitøwein gønrrai martrun, tru chiwandøgucha nø 
ashib karub wamig kønrrai tru nui maramburab marøbig truitøga. 

4 1Inchawei, nai nunelø, truba undaarailø, na truba asinrrabna 
gúi inchib isub uniilo, ñimgurri na truba kasrag kui 

indiilø, katø ñimbe naimbe kan corona lataig togagúilo, øyeetø 

Señorweinug tarømisrmø melabig melønrrigay. 


“Øyeeg melonrrigay” chib wamindiilo 


2Evodianba, Síntiquenba Cristogurri numøsralan peg peg 
isub pønrrømøtø, Señorgurri kandø isua pønrrørrunrrigay 
chinrrab inchar. 3Katø nai maramigu elachimø maram burugub 
megabigwan ñungucha purugurrunrrig chinrrab inchar, tru iig 
ishumburmeran ñui nuchalan, na Tiuswei tabig srø wamwan 
waminchib uñen, nømbe nai mendig lata tranrrab lincha llirab 
melaig købig køn, kato Clemente gøben, katøganelø naba lincha 
marøb melabelø gøbengue. Truilai munchimerabe tru managatig 
øsig purrønrrabelai munchimeran pøri libroyu pørig pønrran. 

4iChu uraskucha Señorba pønrraikkurri kasraaray! Katøyug 
trendamønrrun: iKasraaray! cha. 5Ñimbe truba tab inchibelø 

gúigwane mayeelø nebua asig kønrrai inday. Señor arrumibe lutau 
gon. 

6Ke ka yandø chinsraatø inchib, ke chab pureb gúi lataig 
inchimøtay. Masken treeg inchimøtø, chiyutøgucha Tiuswei merrab, 
'øyeeg palai meler’ chib, nøba waminchib, øyeeg purugurrunrrig” 
chib miamig kon, trurrigu "ungwa, ungwa' chib. 7Inchen Tius 
tru chi isumgaig tab gobig chi isuilan purab nuibe tru ñimui 
manrrømeranba, ñimui turyu isubigwanba Cristo Jesúsweinug 
pønrrønrrai toga pasrønrrun. 

STrube, møimbe yandø, ñim nai undaarailø, chiyutøgucha 
ciertonigwanba, chiyutøgucha maig købash inchimumigwanba, 
chiyutøgucha sølgandø tabigwanba, chiyutøgucha newan tabig 
chishigwanba, chiyutøgucha larrø tammayig kømigwanba, 
chiyutøgucha yeeg tabig kønrrab chib wamindigwanba isumig 
køn. Kato chigøben purø tabig togagúin gúi, kabe tabig wamindig 
kønrraptiig treeg købene, trunungucha, trube, tøga isuy. 

2Na chigurrimbunø kusrenaniilanba, na chi marigwan ñim 
uta, na maig kuigwan, na maig mariilan ñim ashib, ñim mørøb 
indiilanba, iilane marøb ambamig køn. Inchen Tius tru chi 
isumgaig tab gøbiibe ñimba pasrønrrun. 


Filipossrø Cristogurri nunelø Pabloyasig an burugúig 


10 Nabe Sefiorweinug truba kasraarar, ñim gatøle nan isunrrab 
indin gøben. Pos ñimbe isuppe, isubwei inchendø, tru øyeeg 
maramibe pumø srø gúig kuinrrun. 11 Nabe øyeeg chippe, palain 
basraptø rrenchimur. Kaguende nabe nan maig pub arrindøgucha 
treegu kasraatø purayam gusrewa gur. 12Chi palaim basramig 
maig kui mørøb, chigucha palømø uncha tøga basramig maig 
kuig mørøb inchibig kur. Maig pub arrindøgucha kerrigu treegu 
purayamigwan kusreweig kur: patsau chi palønrraingaig tøga 
wamig nebui lata, parø burayamig nebui lata, uncha tøga wamig 
nebui lata, chugurringuen gømui wamig nebui lata. 13Cristo naba 
basrøbene, chiwandøgucha kaimamø maramønrrun, kaguende 
nø nan purugub pasraikkurri. 14Inchendøgucha na truba isui 
megaben, fiimgucha treetøwei lata naimburab isub purugub 
melaibe mayanguen tabig køn. 

15Katø ñim filipossreelø isua gúinrrun, Tiuswei tabig srø wam 
ke srø guebyaindø gøben, tru Macedoniasrøngurri na yandø inrrab 

inchen, mu katøgan iglesiabe purugumuben, ñimbeguende nan 

an burugub, nagurri purugúigwan utab indamig kønrrai marig 
købig køn. 16Incha trutø gømøtø, na Tesalónicasro uñenguen, 
ñimbe pamayguen purugua orig købig køn, nai chi palabeloyu nan 
purugunrrab. 17 Kabe ñim nan ke ka tranrraindø isua rrenchimøtø, 
tru ñim mariiløbe katøguchinguen fiimuindøwei nurab inrraimab 
isua rrenchar. 18Inchendø nabe chi palabigwan kerriguh uta 
togagur, unchaguengue. Tru ñim nan keta trana øriilø Epafrodito 
srua arrua traniiløbabe, igato! chigucha palomozhig tøgagur. Tru 
ñim keta traniibe kan animal gweecha Tiuswan tranig, puro may 
irrabzhig lataig køn, Tius truba rruba tabig kui asha utamdiig. 
19Inchawei nai Tiusbe ñimune chi palabigwan lutøgurrih tranrrun, 
nui tru chigurrimbunø chigucha palømfig torguegwalmabigu maya 
købigwan Cristo Jesúskurri. 22Namui Tius Møskawan managatig 
torguegwalmabig kønrrun. Treeg kønrrun. 


Wamindiilø srabeig 


21 Cristo Jesúskurri Tiuswei misaamera mayeelanba “ka 
amøfligueh” chirrunrrig. Kato namui nunelø naba amøfiibelø 
chigucha “ka amøfiigueh” cha øran. 22Katg Tiuswei misaamera 
katøganeløgucha ñimun “ka amøfiigueh” cha gran, trugurri kato 
mas “ka amøfiigueh” cha ørøppe, tru Roma maya misagwan ashib 
karub wabig Césarwei yau purrabelø, truilø gran. 

23 Namui Señor Jesucristoi ka yandø tab indiibe ñim mayeeløba 
pasrønrrun. Treeg kønrrun. 

Pablo “ka amøfiigueh” chib pørig 


1Tius trendø treeg kønrrain gøben na Pablo Jesucristo nøashib 
karua ørig nai nuneg Timoteoba misra, i kilgawan pørar, 
2ñim Tiuswei misaamera chu uragucha tarømisrmø melab nunelø 
Cristo Jesúsba kanbalatø pønrrabelø Colosassrø warabelan. Namui 
Møskai Tiuswei ka yandø tab indiiba, chi isumgaig tab gøbiiba 
ñimba gønrrai inchar. 


Pablo Tiuswan *ungwa, ungwa? chib 


3Chu uraskucha nambe fiimuyasig Tiusba waminchippe, 
nun “ungwa, ungwa' chibelø guer Señor Jesucristoi Møskawan. 
4Kaguende ñim ñimui isubigwan Cristo Jesúsweinug pasra 
togagúigwanba, katø Tiuswei misaameran mayamba ñimbe truba 
undaguelø gúigwanba wammeører, 5tru ñimuyasig srømbalasrø 
esegaig pasrabigwan ñim muniirabelø gúikkurri treeg kuigwan. 
Truigwane Tiuswei tabig srø wam newan ciertonigwan waminchen, 
ñimbe morig købig køn, 6tru ñimuisro kebiben. Inchawei yu pirau 
chutøgucha tru tabig srø wambe truba rruba nurab, kan yell 
larrøbichib ib lataitøwei, ñimui utugucha treetøwei larrøbichib 
arrun, tru ñim Tiuswei wamwan mørøb, katø Tiuswei tru ka 
yandø tab indigwan maig kuigwan ñim tab chigúi mørøb indin 
gwalømgurrimbunø. 7 Epafras maig kusrenanig køben, trunun fiim 
kusreeg køn. Truibe namui undaaraig, tru marameløyu namba 
lincha marøb megabig, Cristoiwan maizhikken elachimø, ñimuyasig 
tab gønrrai marøb megabig køn. 8Katø, Espíritu Santogurri ñim 
undag købig togagúigwan nøgucha namun eshkatan. 

9Incha treekkurri namgucha trunun wammørin 
gwalømgurrimbunø chu urastøgucha ñimuyasig elachimø, Tiusba 
waminchib miabelø guer, Tius tru nø maig martrai palai waigwan 
fim nebua asamborab nebua ashibelø gønrrai Tiusweimburabigu, 
newan nebua asamig kusreitogaba, katø tab chigúi møriitøgaba. 
10 Amøfiippe, Sefiorweyelø gúi asamdeelø amøfiinrrai miabelø 
guer, chiyutøgucha nø tab gúi mørøb wamig kønrrai marøbelø, 
ñimui chigøben tabig mariiløbe, yell larrøbichib ib, katø 
Tiusweimburabigwan nebua asamigu nørrørab ambamig kønrrai. 
11 Nui mayanguen tabig maramburab marig kerrigu maya tøgagiig, 
truitøga kullaaramø, ka melamig kønrrai martrai miabelø guer, 
maig pub arrindøgucha mur isua melaptø melamigweyasiiba, 
maig indindøgucha tammay melabig melamigweyasiiba. 12 Tius 
Moskawan “maya nuguen kasraatø ungwa' tay, tru no ashib karub 
waisrg torguegwalmabnug nui misaamera ketig utamigwan ñim 
tøgatø utønrrabelø gønrrai tamara pønsraigwan. 13Kaguende 
nugwaimandzig løstiigu nø garub pasrabigugurri Tiusbe wesrawa, 
namune nui undaaraig Nusrkai no ashib karub waisrø purøørig 
køn. 14Ng nuielø gønrrai nambe kaigyugurri wesrailø guer, namui 
kaig mariilan yandø pesannab chi ulø bayimeelø. 


Cristo tru chiwandøgucha purab nuig 


15Tius, tru namui kaptøgabe asiimíigwan øyeeg kuitamab asamig, 
Cristobe truig køn, chigurrimbunø pønrrabigwan marmøwatøsrøwei 
tru srøsrø nømerrig pasrabig. 16Kaguende Tiusbe Nusrkaingurri 
mara pønsraig køn tru srømbalasrø chi købigwan lata, pirau chi 
købigwan lata, kaptøga asigwan lata, asiimfigwan lata, reymera 
purramisra karub purraigwan lata, kerriguwan nøm merrarrawa 
garuigwan lata, katø nøm asha garuigwan lata, katø mugucha 
manchinrraingaig karuigwan lata, kerriguba nøgurri mara 
pønsraig køn, trurrigu nuyasig kønrrai. 17 Nøbe chiwangucha marig 
kaabenbatøsrøwei manawei købig kua, chigurrimbunø pønrrabiibe 
pinømø, nøgurri pønrrabig pønrran. 18Inchagucha nøbe asrwei tru 
tur gøn, tru iglesiai. Nusrkaimbe manawei nømerrig købig, kwailai 
utugurri katø nømerrig øsiiraig køn, chiyutøgucha nø purab nuig 
kømig kønrrai. 19 Kaguende Møskawane mayanguen tabig asønaig 
køn, nø maya nu kømburab kuigwan Nusrkaweinug pasrønrrai 
pasramig. 20Incha nui Nusrkaingurri Tiusbe pirau chigurrimbunø 

købigwan lata, srømbalasrø chi købigwan lata katøle nøba kato tab 
gørrømisrtrai martrab isuig køn, nui Nusrkai kurusyu kwawa ani 
lusiitøga ambugurri igurri tab gønrrai marøb. 

21 Pøs ñimbe merrabsrømbe Tiusweinukkurrimbe nøørø 
bønrrabelø tarømisrar, ñimui isubigwane ke kaig marameløyugøba 
pasra tøgar gua, Tiuswane ashig kømui inchibelø gøbig 
køn. 22Treeg købig kuigwan møimbe gatøle fiim nøba tab 
gørrømisrtrai kørrømarig køn, Nusrkai nui asru kwaitøga 
nui merrab tabigweindø tarømariilø, kaig mariitøga chillig 
incha gømeelø, flimbe øyeeg køn dainanrrabgailø pønrramig 
kønrrai martrab. 23 Pøs øyeeg kønrraimbe, tru isubigwan ñim 
Cristoinuuto pasra togagúigu truyutø pønrrabig pønrrab, katø 
mumaygucha kørrønrrabgailø tru Tiuswei tabig srø wamwan fiim 
mørigu tru munig melaig pasrabigugurri tarømisrmø, melabig 
meløwabe gønrrun. Tru srø wamwane yu pirau maya misaameran 
mundøgucha eshkab kusrenanig køn. Inchen na Pablobe tru 
wamwan waminchib meganrrai pasrig kur. 


Pablo Tiuswei tabig srø wamwan waminchai wesrawa pasrig 


24 Na ñimuimburab chine kaig nebuinab megaigwan møimbe 
nane kasrag køtan, Cristo nui asr, tru iglesiayasig chine kaig 
nebuinab megaigu tru palabigwan nai asrutøwei kaig indinab 
megaitøga nemarøb ya. 25 Nabe tru mayeelø nun kørebelayasig 
tru chiwandøgucha marøb meganrrai wesrawa pasrig kur, 
ñimuimburab tab gønrrai Tius nø garuig, nui wamwan maig 
kuigwan newan waminchib pasrønrrai, 26tru manasrøngurri maya 
misagwan mungucha Tius kenamariimíig togagúigwan. Inchendø 
truigwane møi yasrømbe nui misaameran kenamaran. 27 Tru judíos 
kømø misaamerai utu tru mungucha kenamariimfig togagúigu 
tru tørguegwalmabigwei chigurrimbunø palømfig pønrrabigwan 
Tiusbe nømune asingarunrrab isuig kuig køn. Truibe Cristo yandø 
ñimuinug pasraig, truig køn, ñim munig melaig tørguegwalmabig. 

28Nambe tru Criston eshkab kusrenanøbelø guer, mundøgucha 
øyamay melønrrigay chib, kusrenanøb, maig kuigwan tab chigúi 
mørague, mu misaamerandøgucha Cristo Jesúsweinug newan 
tabig pønrrønrrai Tiuswan kenamartrab. 29Treeg kønrraiwei na 
maya nebumburab truba rruba mur tranrrab marøb megar, Cristoi 
maramburab marig tru nainug marøb pasrabiitøga. 

1Pøs nabe ñimuimburappa, laodiceasreelaimburappa, kato 

mayeelø nan malaugue nebua ashmeelaimburappa, truba 
rruba mur tranrrab margb megaigwan ñim nebua asimbemab 
isutan. 2Undag købigu kanbalato pønrramisra, nømui 
manrrømerayu tab gúi mørøb kørrømistrai inchib megabig kur, tru 
chigurrimbunø palomíig pasrabig tabigwan chigúi nebua mørøb 
ambamnegatig, tru mungucha kenamariimíig Tiuswei pasrabigwan 
ashmø gømø nebua ashchai, truibe tru Criston. 3Kaguende chigúi 
mørøb kusrebig kømiba, chigúi nebua asamiba, tru iig puro tabiibe 
kerriguba Cristoinuutø sørig bønrran. 4Nabe pyeegwan øyeeg 
chippe, ñimun may wamincha mugucha kegørrøsrkømønrrai 
waminchar. 5Nabe ñimui utu pasrømuingucha, nai isuigube ñimba 
basrar, ñim maig købendiig komo, maig amønamigwan amoñib, 
flimui isubigwan Cristoinug pasra togagúigwane elachimø, toga 
bønrrøben, nabe truigwan ashib, truba rruba kasraarab. 


Cristoba pønrraikkurri yandø chigucha iløsrkaig kømumig 


6Nim Cristo Jesúswan ñimun nø asha garub pasrabig kui asha 
utamma, utig kuibe, nuinug treeg amønay, 7 umbusrø srøl gueyatab 
lataitøwei, nuinug pølbasra kusrub marøb, ñimun maig kusrenanig 
køben, ñimui isubigwan Cristoinug pasra togagúigwane trumaytø 
tøgagøbig tøgagøb ambamigwan tøga, tru ungwa tamigwane 
katøguchinguen nuramburab nurab inrrai marøb. 8Isua tab 
ashiptø melay, møguelø nørrø gusreelø chi purugunrrabgailø ka 
kegørrøsrkamitø marøbiitøga, fiimun srua ambinab melønrrab 
gømø, tru kusreeløbe chi purugunrrabgailø, ka kegørrøsrkamitø 
marøbigwan. Truiløbe misaamera nøm merrabsrøngurri trendø 
isub amrruiløyugurrimba, katø chinetø yu pirau muba kuimburab 
mandø isua marøb gømig togagúiloyugurrimba arrubig køn, 
Cristoinug maig køben, treeg kømøtø. 

9Kaguen Tius maya nu no kømburab kuibe, Cristoi asru 
pasran. 10Inchawei fiimbe chigucha palømfig kerriguwan neilø 
bønrran, Cristoinuube. Tru nøm asha garuigu lata, katø mugucha 
manchinrraingaig karuigu lata Cristobe nø pasrabig, chiyutøgucha 
nø asha garubig nø tur gøn. 11 Katø trendø trømbøig marøg kui 
inchib pasrabigwan ñimui asrugurri kerrab ñimbe nuinug mu gúi 
asiilø gønrrai mariilø gøn, tru møguelø tasiitøga asru circuncision 
marig togagómoto, tru mu gúi ashchai kørrømariibe Cristoinukkurri 

arrubiitøga. 12Ñimun piu umbu ulsrøben, Cristoba kegøtø søriilø 
lataig kuig køn. Incha tru piu umbu ulsraigugurri kurrappe, fiimbe 
nøba kegøtø øsiirawa kurrig køn, Criston kwailai utugurri kusrubig 
Tiuswei maramburab marøbigu fiimui isubigwan truyu pasrikkurri. 

13Tru fiimui chigurrimbunø kaig mariiløyuba, fiimuinug 
trendø trømbøig marøg kui inchib pasrabigwan kerrab tru asru 
circuncisionwan marøb lataitøwei chi mariimeelø fiim kwailø srø 
gøbenbatøwei, Tiusbe Cristoba kanbalatø øsig kømigwan fiimune 
tranig køn; namui kaig mariilan ulø baymø, kerriguwan pesannab. 
14Tru nam 'øyeeg, øyeeg ulø gørn’ cha kan kilgayu pøri lataitøwei 
købigwanba, katø truyutøwei 'øyeeg maramig kør chib pøri latailø 
pønrrabigwanba, Criston tru kurusyu mesrøben tøgatø mesrøb 
lataig mara, Tiusbe chi asamig kaanrrai kerraig køn. 15 Incha katø 
tru kailø nøm asha garuigwanba, katø mugucha manchinrraingaig 
karuigwanba yandø truilane chigucha martrabgailø misrtrai 
kørrømara, nømune mayeelø ashig kui ashchai marig køn, tru 
kurusyu kwawa, yandø nø kanawa basramisra. 

16Inchawei chigøben mamimeran mutsamelan, chigøben fiesta 
marin gwalømmeran, srø bøl tsumisrin gwalømmeran, isrin 
gwalømmeran, øyeebe maig marøbelø gøgue chib fiimun mugucha 
wamincha ashmønrrai maray. 17 Inchen øyeeg mariiløbe kerriguba 
tru wendøsrø attrabigwan øyeeg kønrrabig kuitamab asamig, iibe 
ka treetø gøn. Inchen tru cierton maig kønrrabiibe, Cristo, nø gøn. 
18Nim ketig utamigwan mugøben utøbashmuinab pønrrønrrab 
gømø. Nømbe ka isatø, purø tabzhig misrøb, ångelesmeran 
køriibala tabig waminchib tømbønsrøb, truiløbe 'piab lataig 
kenamisrigu chigøben aser” chib wamindamburab waminchib, 
nømui trendø kaig isub turyu ke purab nørreelø isumuinguenig 
isubelø gøn, 19tru asru Cristo turwane trag bulu trakkandø 
bønrrømøtø, ka nøørøtø misra ambub. Kaguen tru turwein gøn, 
tru asr ørøba truba tabig chishmisrøb, katø asru truørø kønab 
pønrrabelanba, truyu ambumay imay kandø gønrrai merrarrab 
srølmeranba asrwan kandø misrøb inrrai marøbiibe. Treebe Tius 
maig nurab inrrai inchen, trumay nurab yan. 


Cristoba pønrraikkurri srøig peemay amønamig tøgagøb 


20Tru chinetø marøb gømig yu pirau muba kuimburab mandø 
isua marøb gømig togagúilan marøb gømønrrab, ñim Cristoba 

yandø kwawarbe, katøgucha yu pirauelo gua lata tru maig 
martrai wesrawa pønsrailan, ¿chindimba tru gúindo marøb 
pønrrabelø gøgue 21 tru øyeeg tailan: “Digwane kusrawa ashmøta” 
tamba: "Tigwane mamøta” tamba: “Katoramota” tamba indiilan? 
22Truiløbe ka katørab, srua gúinuuto pinønrrai mariilø gøn, pøs 
øyeeg marameløbe møguelø nøm karua pønsrailøyugurrimbah, 
katø nøm isua kusrenanigugurrimbato arrubig kua. 23Inchawei 
øyeelan marøb gúibe, ciertonwei puro may isua mari latailø 
asønan, tru nøm Tiuswan yangucha isub chib pønrraiba, chigucha 
gømeelø misrøb pønrraiba, nømui asrwandøweinguen murigu 
puraambingarub pønrraibabe. Inchendø tru nøm øyeeg marøb 
pønrrailøbe nømui asru tru kaig marøg købig arrubigwan 
kerramibe chiweingucha chi purugumifig køn. 
3 1 Inchawei yandø fiimbe Cristoba øsiirawar gúig køppe, ñimbe 
srømbalasriigwan lamig køn, Cristo tru Tiuswei kusrmay 
waisreelan. 2Nimbe isuppe, srømbalasreelan isuy, yu pirauelan 
gømøtø. 3Kaguende ñimbe yandø kwaig latailø gua, møimbe 
ñimui øsig kømibe Cristoba Tiusweinug søra togagúig pønrran. 
4Inchen Cristo tru ñim øsig bønrraig kenamisrene, ñimgucha nøba 
tørguegwalmabigu tøgatø kenamisrtrun. 


Møin gwaløm amønaibe merrabsrø amønaig lataig kømøn 


SInchawei ñim trendø kaig marøb gúig yu pirauig ñimuinug 
pasrabigwane patsøga basray: ishuuba, møøba trømbøig kaig 
maramelanba, køsøngønrraptiig maramelanba, ke chinsraatø 
inchib trømbøig marøg købigwanba, chigøben kaig maramig 
isumelanba, parø indamigwanba (tru parø indiibe tius mara 
togagúi lataig kon). GØyeelan marikkurriwei tru mørmeelaim bala 
arrubig køn Tiuswei namig købiibe. 7 Nimgucha merrabsrømbe 
øyeelandøwei marøb amoñibelo gøbig køn. 8$Ñimbe møimbe iilane 
kerriguh elatsay: trømbøig namig købig pasrabigwanba, ke chab 
srurrab namig købigwanba, katøganun kaig maramigwangøba 
isumigwanba, trømbøig wamamelanba, chine møramguengaig 
trømbøig wamamelanba elatsamig køn. 9Nimbe kanikkurri 
kanikkurri isa waminchimotay. Tru køllig ñim trendø kaigwan 
toga gal-laig ñimui umbu pasrabigwan treetø rreetø marøb 
togagúilanbañau ñimbe wesrua gutsig køn. 10Incha ñimbe tru 
srøigwan kewa bønrran. Tius no marobig maig køben treetøwein 


El Nuevo Testamento en el idioma guambiano de Colombia, 2% ed. ©2010 Wycliffe Bible Translators 


Colosenses 3 616 


gønrrai marigwan, tru sroibe kerriguwan tab nebua asamnegatig 
srøitø srøitø yunømarøb arrun. 1! Trube, mgimbe, griego gon 
damig kawei, judío gøn damig kawei, asru circuncidaweig køn 
damig kawei, circuncidaimfig køn damig kawei, peg birausriig køn 
damig kawei, escitasmera gøn damig kawei, karuindiig megabig 
køn damig kawei, mu karuimíig nuimburab uñibig køn damig 
kawein gøn. Treeg kømøtø, Cristobe chiyutøgucha kerriguwan nøtø 
gøb, katø mayeelainug nø basran. 

12Inchawei Tius lawa wesruilø, ñim newan tabig chishelø, 
trurrigu undaarailøbe iigwan kewa lataig bønrray: lastima ashibig 
kømigwan gøben, larrø tab inchibelø gømigwan gøben, kørrøteelø 
gømigwan gøben, larrø tammayig kømigwan gøben, maig køben 
kuingucha tammay megabig kømigwan gøben, 13kanikkurri 
kanikkurri chigúingucha lata inchimumigwan gøben, møikkøben 
'øig øyeeg inndan” chib pønrramig tøgaguabe, kanikkurri 
kanikkurri chi ulø baymø, pesannab inchibelø gømigwan 
gøbengue. Sefior fiimun ulø baymø, mandø pesannaig køben, 
fiimbe treetøwei maray. 14Inchen gøben iilø kerrigu gømnetø 
tru balabe, undag købigwan itøguewa bønrramig køn, tru undag 
købiibe mumaytøgucha kanbalatø newan purø tabig pønrramig 
kønrrai marøbig køn. 15Inchen Cristo tru chi isumgaig tab gøbiibe 
ñimui manrrau maig maramigwan nø garub pasrønrrai inday. 
Kaguende ñim kan asrtø gúig køben, øyeegumay wamig kon. 
Ñimbe 'mayanguen ungwa, ungwa” chibelø gønrrigay. 

16Cristoi wambe fiimuinuube maya nu pasramburab pasronrrai 
inday, purø tab isua asha, kanikkurri kanikkurri kusrenanøb 'øyeeg, 
øyeeg marøb melay’ chib waminchib. Tiuswan ñimui manrraugurri 
“mayanguen ungwa, ungwa” chib nuyasig salmoswan, himnoswan, 
nuimburab cantailan cantab inchigay. 17 Inchawei chigøben 
marøppe, wamindigu lata, chigøben mariiløyu lata, Señor Jesúswei 
munchiyu maray, nøgurri Tius Møskawan “ungwa, ungwa' chib. 


Tiuswei ureemera nømui yau maig kømigwan waminchibig 


18Sraløbe, kelø maig chiben treeg mørøb melamig køn, Sefior 
nø maig martrai indig køben, trumay. 19Keløbe, ñimui sralane 
undaguelø gømig køn, namikkølig inchib tsag inchimoto. 

20Ureemerabe, chiyutogucha nømui møskalane maig chiben 
møramig køn. Kaguende øyeeg mariibe Señorwane truba tabig 

asønan. 21 Møskaløbe, ñimui uregwane purø rrømbøig inchib 
namig kui inchai marmøtay, chine isub kullaarai inchimønrrai. 

22Nim karuindiig melabeløbe, yu pirauelø fiimun karub 
pera gøbelane chiyutøgucha møramig køn. Møgueløba ka tab 
gørrømisrtraptø marøbelø latawei nøm ñimun ashib pønrrøbendø 
martrab gomoto, ñimui manrraugue tabigwan isua, Tiuswan 
køriibala maramig kon. 23Chiwandøgucha marøppe, martrab 
isua maramig køn, møguelayasig kømøtø, Señorweyasig lataig 
marøb, 24truburø ketig uta tøgagømigwan trannrrabiibe Señor 
nø rrannrrab gúi ashibeløbe. Kaguen ñim chi marøb pønrraibe 
Cristo tru Señorweiwan margb pønrran. 25Inchen møikkøben maig 
maramigwan marmøtø, kalø marobigwane nui kalø marig maig 
køben truburø nøgucha treetøwei kaigwan utønrrun. Kaguende 
Tiusbe møigwane purømisrøb kandarøtø inchimfig køn. 
4 1 Nim karub pera gøbeløgucha ñimui karuindiig melabelane 

sølgandø tabig marøb tøgaguy, ñimgucha srømbalasrømbe 

fiimun Ashib Karub wabig tøgar gua mørabe. 

2Chu urastøgucha Tiusba wamindamigwane maikken 
elachimø melønrrigay, trunune marøppe, nøørøtø isub palabinø 
gømø, tab isua marøb, Tiuswan 'ungwa, ungwa' chib. 3Katø 
namuimburabgucha Tiuswan tøgatø miarrunrrigay, nui wamwan 
wamindamig nø kan yaskab gurtrai, Cristo, tru asiimíig 
sørig basrabigwan eshkab wamindamig kønrrai. Pøs nabe 
trunun wamindikkurri kailan keeri yau pasrar. 4Katø Tiuswan 
miarrunrrigay, nui wamwan waminchippe, na maig wamindamig 
køben tørgandø treeg waminchab. 

5Tiuswan ashmø misaamerai utube puro tab isua purø ashiptø 
amønamig køn, tabigwan maramdiig pubene, treegwan ka 
burainrraindø ashatø bønrrømøtø. 6Nim waminchibgucha tabig 
mørøptø burramdiig waminchibelø gømig køn, kan mamigu 
tre may larri lataig, chull møramdiikke, mundøgucha mandø 
løtamigwan tab løtabelø gønrrab fiim tøgagømig kønrrai. 


Pablobe Tiquiconba, Onésimonba karua ørøb 


7Tfquico, namui undaaraig nuneg, Tiusweiwan maizhikken 
elachimø marøbig, Sefiorwei marameløyu naba lincha marøb 
megabig, naimburab chitø wamindamelane nø waminchun. 
8 Nabe nune ñimuisromay ørøppe, treeg isua ørar: namuimburab 

maitø pub arrigwan ñimun wammørøsrkønrraimba, katø ñimui 
manrrømeran chi isumø tab gønrrai martraimba. *Tíquicobe 
inrrab gøn tru Onésimo namui undaaraig nuneg, maikkucha 
elachimø megabig, tru fiimui utuiba. Nømbe yu chitø pub arrigwan 
kerrigu waminchun. 


“Ka amøfiigueh” chib Pablo wam øriilø 


10 Aristarco, tru kailan keeri yau naba lincha pasrabikkucha, 
ñimun “tab ka amøfiigueh” tan; katø Marcos Bernabéwei 
lenunekkucha. (Marcosweimburab na maig martrai eshkaigwan 
fiimbe wammøra gúinrrun, ñimuisromay ibene, tab utønrrigay.) 

11 Kato Jesús, tru Justo cha wamig, truikkucha “ka amøfiigueh” tan. 
Tius no ashib karub waigweimburabeløyu nan maram burugub 
melabelø, judíosmera kørebeløbe i pøneløtø gúig køn, nayasiibe 
truba rruba tab gønrrai marøbelø. 12 Katø Epafraskucha ñimun 

“ka amøfiigueh” tan, tru ñimui utuig Cristoi marøb megabig. Nøbe 
chu uraskucha fiimuyasig Tiuswan truba rruba miab megabig køn, 
ñim kørrønrrabgaig tabig melabelø, Tiusweimburabeløyu newan 
nørrørawar, Tius kerriguwan maig palai waben, chiyutøgucha 
palømfig, newanelø gønrrai. 13 Nøbe ñimuimburab maramigwan 
truba rruba isuaig kui nabe ñimun eshkamønrrun, ñimuimburappa, 
laodiceasreelaimburappa, katø hierápolissreelaimburappa puro 
isua marøb megaigwan. 14 Lucas, tru mø marøbig undaaraig, 
truikkucha “ka amøfiigueh” tan, katø Demaskucha. 

15Katø namui nunelø Laodiceasrø warabelan chigucha “ka 
warøgue” tan chirrunrrigay, Nimfaswanba, katø tru iglesia nui 
yau tulundzunabelanba. 161 kilga børigwan ñimui utu chab 
lebene, Laodiceasrø iglesiangucha lenrrai inchigay. Kato Laodicea 
iglesiasrongurri kilga borig pubigwan ñimgucha lenrrigay. 
17Nim Arquipone trenchinrrigay: “Señor ñun chi martrai karua 
basrigwane isupto margb megau tan cha, maig maramigwan mara 
kørrømartrab.” 

18Tig “ka amøfiigueh” chib pøriibe, na Pablo nai taska børig køn. 
Nimbe pesannamø, isua guy nabe kailan keeri yau pasrar. Tiuswei 
ka yandø tab indiibe ñimba pasrønrrun. 

Pablo “ka amøfiigueh” chib pørig 


1Na Pabloba, Silasba, Timoteoba kanbalatø misra, 

Tesalönicasrø iglesian i kilgawan pørar, Tius Møskaimba, 
Sefior Jesucristoba kanbalatø pønrrabelan. Tius nui ka yandø tab 
indiiba, chi isumgaig tab gøbiiba fiimba pasrønrrun. 


Tiuswei ureemerasun Tiuswan *ungwa” taig 


2Chu uraskucha nambe Tiuswan “ungwa, ungwa” chibelø guer 
ñim mayeelayasig. Kato chu uraskucha nam Tiusba wamindigube 
fiimuimburab toga isuppatø melabelø guer. 3Chu uraskucha nambe 
Tius namui Møskawei merrab maikken pesannamø isubelø guer, 
tru fiimui isubigwan Jesucristoinug pasra togagúikkurri chigøben 
marigwanba, tru undag købigwan tøga bønrraikkurri marigwanba, 
katø namui Sefior Jesucristoinug muniiraikkurri maikken elachimø, 
melabig melaigwanba. 4Namui nunelø, Tiuswei undaarailø, 
ñimune Tius lawa wesruilø gúin gúi aser. 5Pøs tru Tiuswei 
tabig srø wam ñimuinug pub urasma ka wamindiitø gømøtø, 
maramburab mariitøgaba, Espfritu Santotøgaba puig købig køn. 
Katø tru wamindiibe treeg kømønrrab gømøtø, nambe treeg kui 
ashawei wamindig købig køn. Nimuyasiitøwei tab gønrrai, ñimui 
utu nam amønammay amønaig købigwan fiimbe ashibelø gøn. 

6Nimbe ñimuimburappe nam lataitøwei, katø Señor lataitøwei 
mandø amønamigwan treeg amøfiibelø misrin gon, Espíritu 
Santogurri Tiuswei wamwan tranigwan truba kasraatø utab, chine 
puro rrømbøig isuig melamig nebuingucha. 7 Øyamay ñimbe 
Macedonia birauba, Acaya birauba mayeelø Criston kørebelaimbe, 

truiløguen asha kusremdiig ñimbe treelø misrin gøn. 8 Tru 
Señorwei wam ñimuinukkurri larrobichib ibiibe, Macedonia 
birautø gømøwei, Acaya birautø gømøwei, chusrøndøgucha 
larrøbitsin gøn. Katø trutø gømøtø, fiim isubigwan Tiusweinug 
pasra togagúigwan chigucha nebua asig misrin gon. Treekkurri 
namune yandø mas chi tamig palønrrabga lataig køtan. 9Inchawei 
trusreeløtøweinguen nam fiimuinug kebamben, mandø tab 
wamab utig købigwan waminchibelø gøn, katø tru øsig wab Tius 
ciertonigweiwan marøb pønrrønrrab, tru taska mari tiusmeran 
wendøbasra, Tiusweimay ñim mandø lliraigwanba, 10 katø Tius tru 
kwailai utugurri øsiirangaruig tru srømbalasrøngurri nui Nusrkai 
arrumigwan muniiranrrab pønrramisrigwanba, tru Tiuswei purø 
rrømbøig namig købig attrab pasrabigwan Jesús namun chi treeg 
kømønrrai marøbigwan. 


Pablo Tesalönicasrø marøb uniilø 


2 1Namui nunelø, ñimdøweinguen ashibelø gøn, nam 
ñimuisrømay amrruibe, ka amrruitø webimuigwan. 2Pøs 
ñimbe yandø ashibelø gøn tru Filipossrømbe merrabwane chine 
purø rrømbøig nebuinab, tsalø waminab melaig købigwan. 
Inchendø treeg kuingucha, namui Tius purugúitøgabe nui tabig srø 
wamwan chigucha chi kørig kuin gømø, eshkanrrab pønrramisrig 
købig køn, marmønrrai namun yeeg trømbøig katingucha. 
3Kaguen nam ñimun øyeeg marøb melogun” chib wamindiibe, 
peemaytø pella gusrenaniiløyugurri arrubig kømøwei, kabe 
chigøben trømbøig martrab isua wamindigugurri arrubig kømøwei, 
kabe nam chiyugøben isatø kegørrøsrkønrrab wamindigugurri 
arrubig kømøwein gúig køn. 4Treeg kømøtø, tru Tiuswei srø 
wamwan namun waminchai pønsrøppe, maig wamindamigwan 
waminchibelø gúi Tius treelø gúi asiilø gøbelø guer nambe. 
Inchawei nambe waminchippe, mu misaamera tab gúi mørtrai 
tabzhig inchib pønrrønrrab gømøtø, Tiuswan tab gúi mørøb 
wanrrai marøbelø guer, nø namui manrrømeran mailø gøtashchab 
ashibigwan. 5Pøs ñimbe ashibelø gøn, nambe managuen chull 
mørtrai isatø tabzhig waminchimøwei, kabe chiwan gøben 
parøgøb, chine isab truba tabzheelø misrøb amrrumøwei indigwan. 
Tiusbe iigwan asha basran. 6Nambe Cristo nøashib karua øriilø 
gøppe, ñim namun tab inchai indamdiigwein gøbendø, nambe 

managuen misaamera tabelø gønmab asha tab inchai lamuig kon, 
ñim lata, gatøganelø lata. 

7Masken treeg inchimøtø, nambe purø tammay inchibelø 
gøbig ker, kan usri nui shush uregwan maig køben inchimo ashib 
nørrøranøb lataitøweingue. 8Namui undag købigwan ñimuyasig 
puro nuig tøgagøptø, Tiuswei tabig srø wamwandø ñimun 
trannrrab inchimøtø, nam namashibguen ¿sig kuigwan tranamdiig 
kuig køn, kaguende ñimbe namuimbe puro undag kømdeelø 
misrin gøben. 2Namui nunelø, ñimbe isua gúinrrun, nam øbøøba 
muraara, muraara marøb melailan, ñimui utu møikkøben namun 
chi palabigwan ka tranrraindø burrømønrrab, yem, gwalóm truba 
marøb melaig kobig køn, Tiuswei tabig srø wamwan ñimun eshkab 
kusrenangb amoñippe. 

10Nimbe ñimashib ashibelø gøben, katø Tiuskucha asha 
basran, nambe chishig newan tabig, sølgandø maig maramigwan 
marøb, katø muguen chi tamgaig amønaig købigwan, fiim 
Criston kørebelai utu. 11 Pøs ñimbe ashibelø gøn, nambe ñimun 
møigwandøgucha kan møskai nui uregwan waminchib lataitøwei, 
12øyeeg marøb melamig køn’ chib, “chigúingucha ka meløgun” 
chib, ‘Tius wamabigwei ureesun amønay” chib, Tius nø ashib karub 
waisrømayba nui tørguegwalmabiisrømayba ñimun no wamab wan. 


Tiuswei ureemeran kaig martrab gurrig 


13Inchawei nambe chu urastøgucha Tiuswan “ungwa, ungwa' 
chibelo guer. Kaguen tru Tiuswei wamwan nam waminchen 
fim mørøb uras, ka møguelø wamindig kui lataito mara 
utomoto, Tiuswei wam ciertonig kuitamab isua utig køn ñimbe. 
Truibe tru ñim kørebelainuube ka basrømøtø, marig misrøb 
pasran. 14Kaguende fiim, nai nunelø, tru Judea birausrø Tiuswei 
iglesiamera tru Cristo Jesúsweinug kanbalatø pønrrabelø lataitøwei 
nebuinab melaig køn. Nimungucha fiimuim birau misaameratøwei 
truba rruba kaig indinab melamig nebuig køn, tru Judea 
birauelan nøm judíosmera kaig indinab melab lataitøweingue. 
15Tru judíosmerabe Señor Jesúswan kweetsamba, tru Tius maig 
karuigwan eshkabelan kweetsamba, namune nømuinukkurri 
webetamba indig kobig køn. Incha truiløbe Tiuswane tab gúi 
wanrrai marmeelø, maya misaameran ashig kømuingøba inchibelø 
gon, 16tru judíos kømø misaameran kaigyugurri wesrailø gønrrai 


El Nuevo Testamento en el idioma guambiano de Colombia, 2% ed. 02010 Wycliffe Bible Translators 


1 Tesalonicenses 2, 3 622 


waminchab inchen, waminchamamønrrab namun merab. Øyamay 
nømui kaig mariilane katoguchinguen gatøguchinguen nemarøb 
ambubelø gøn. Inchendø Tiuswei namig kobig arruppe, nømuim 
bala purab nuig attrab gon. 


Pablo tesalönicasreelan katø ashchab inrrab isub 


17 Namui nunelø, nam ñimba maya yana gøsrøn tarømisra, 
ashippe, ashmubendø, namui manrraube chu uraskucha ñimune 
pesannamø tøga bønrrøwa, ñimun malaugue ashchab amrrug 
købiitø truba rruba inchib melaig kon. 18Incha nambe amrrunrrab 
inchib melaig køn. Na Pablobe, katø gatø attrab inchib megaben, 
Satanåsbe namun chigøben iløsrka bønsrøbig køn. 19 Pøs tru nam 
tøgagønrrurmab isua munig melamiba, namui kasrag købiiba, 
katø Sefior Jesucristo arruben, nui merrab nam kan corona lataig 
kanawa nam uta, puro tab gúi mørøb pønrramibe éfiimwein 
gømøtirru? 20 Pøs ñimwein gøn tru nam maya nuguen tab gúi 
mørøb pønrramiba, nam kasrag kui pønrramibabe. 


Timoteowan ashchab inrrai karua ørig 


1Inchawei treeg isupto, treeg isuptø melømønrrab, 

Atenassrømbe trembe namdøgucha ka gørrømisrtrab isuer. 
2Incha namui nuneg Timoteo Jesucristoi tabig srø wamwan 
larrøbichib inrrai wamindameløyu Tiusweimburabelan marøb, 
namba lincha marøb megabigwan nambe fiimun ashchai ører, tru 
ñim kørrønrrabgaig mur isua melønrraimba, ñimui isubigwan 
Jesucristoinug pønsra tøgagtigwan elachimø, togagobig 
tøgagønrrab isunrrai martraimba. 3Øyeeg ñimun chine isumdeelø 
puben, ñim møitøgucha mandøguen gømuilø melømønrrai isuer. 
Pøs fiimbe yandø ashibelø gøn, namune øyeeløyu puraambub 
melønrraiwei marigwan. 4Inchawei nambe ñimba amøfiippatøwei, 
øyeeg chine isumdiig puig melamig kønrrun cha, kanmaytø 
eshkaig købig køn, truibe møimbe fiimguen ashen treeg 
purebweindan. 5Inchawei treeg isuptø, treeg isuptø megamønrrab 
ñimui isubigwan Jesucristoinuutø pasra bønrraigwan maig 
melaitashchab ashchai ørar. Inchippa Satanås, tru kebenøsrkønrrab 
inchibig fiimun kaigu kegørrøsrkøben, nam fiimuyasig chigøben 
mariibe ka yandiig chi mariimíig kui lataig kørrømisrtraitamab 
isua. 

6Inchendø gatøle Timoteobe fiimuisrø uña, puppe, namuyasig 
tru tab wam wammørøsrkønrrab srua arrin gøn ñimui isubigwan 
Jesucristoinuutø pasra amønaigwanba, truba undaguelø 
gúigwanba. Kato ñimbe chu uraskucha namune pesannamø, 
tabig isub tøgagøbelø gúin gøn chib, namgurri ñimun asinrrabna 
gúi melab lataitøwei ñimgucha treeg isub melabelø gúin gon 
chib wamindan. 7Inchawei treekkurri, namui nunelø, namun 
purø kaig nebuinab purø isuig melamig nebuingucha, ñimui 
isubigwan Jesucristoinug pasra amønaigu treeg tabig melan daig 
nam wammpriibe, namuimbe truibe purø nu tab gøtan. 8 Nim 
Señorweinug tarømisrmø melan dai wammørene, namune ke kan 
osiirab lataig køtan. *Tiuswei merrab ñimgurri nam øyeeg kasrag 
bønrramig kuigwan, ¿nambe nun mando incha ungwa tamburab 
newan ungwa chinrrab gøh? 


Tiusba wamindig 


10Nambe yem gwaløm Tiuswan miab melabelø guer, katøle 
ñimun malaugue ashchab amrrua, ñimui isubigwan Cristoinug 
pasra togagúigu ñim ke truburab nebuimfig palabigwan nemartrab 
isua. 11 Inchawei nam ñimun gatøle ashchab amrrumig kønrrai, 
namui Møskai Tiusba, Señor Jesúsba namui maywan kura 
rrattraimab isuer. 12Ñimui undag kobig togagúigwan Señorbe 
truba rruba nemarøb nurab inrrai martrun, ñim kangurrin 
gangurri undaarayamigwanba, kato mayeelan undaaramigwan 
chigucha, namgurri ñimun undaarab lataitøweingue. 13Ñimui 
manrrømeran nøbe tab mur isua bønrrabelø gønrrai martrun tru 
newan tabigu, ñimun 'øyeeg marøbelø gon” dainanrrabgailø, Tius 
namui Møskawei merrab pønrramig kønrrai, tru namui Sefior 
Jesús nuyasiitø tarømariilø mayeeløba arrub uras. 


Tiuswei merrab kasrag kømdiig amøfiib 


1 Møimbe yandø, namui nunelø, Tius tab gúi wanrrai marøb 

llirab amønamig nam mando kusrenanig køben, ñim treeg 
marøb amøfiibeløbe, treegwane katøguchinguen gatøguchinguen 
marøb melønrrai iigwan Señor Jesúswei munchiyu øyeeg 
melønrrigay chib, tiusmanda øyeeg martrurrunrrigay chinrrab 
inder. 2Nimbe ashibelø gon, Señor Jesús treeg martrai karua 
basriitoga maytø marøb gømigwan nam ñimun eshkaigwan. 

3Tiusbe treeg isua wan, ñim newan tabigweindo tarømisrar 
gønrrai: peg ishuuba, peg møøba trømbøig marmeelø. 4 Katø 
fim møitøgucha ñimui asrwane isua mora tøgagøm gusremig 
køn, newan tabig, trømbøig marøb maig kobash kømøtø. 5 Judios 
kømeelø Tiuswan ashmø misaamera latawei trømbøig marøg 
købiitø ke chinchimmørø inchib, truitø srua ambiilø bønrramig 
kømøn. 6Inchawei øyeeløyube nui nuneweiwan nuin gúi lataig 
merrarrawa marmøwei, ke chi chimíig kønmaptø marmøwei 
indamig køn, Sefiorbe kerrigu øyeeg trømbøig mariiløgurri 
nømune møra melønrrai martrun. Nambe kanmaytø fiimun 
eshkaig købig kuig køn, isuptø gønrrigay cha. 7 Kaguende 
Tiusbe namune wamappe, køsøngønrrapteelø marøbelø gønrrai 
wamømøtø, masken newan tabig amøfiibelø gønrrai wamig kuig 
køn. 8Inchawei i kusrenaniilan kaashibiibe, mu møwan gashmøtø, 
Tiuswan gaasan, nui Espfritu Santon fiimun tranøbigwan. 

9Nim nunelan tru undaguelø gømigweimburappe undaguelo 
gømig køn chib, fiimun pøramibe chi palømøn. Kaguende 
Tius kusrenanin gøn, kangurrin gangurri fiim undaguelø 
gønrrai. 10 Masken fiimbe Macedonia birau muba kuimburab 
nunelø warabelan mayeelanba undaguelø gøn. Inchen gøben, 
nambe, ñim Cristogurri nunelan 'øyeeg melønrrigay” chib 
wamindamønrrun, katøguchinguen undag købig nurab inrrai. 
11 Warappe, ñimuimburab wasrøndaa tab waramigwan isumig 
køn, mu mendaigweiwan gømø, fimuimburabigwan isub, ñimui 
taska ñimui maramelan marøb, nam ñimun maig martrain garuig 
treekke, 12ñim treeg waraigwan menda misaamera tabikken gúi 
asig kønrrai, mun chi miab warømønrrab. 


Sefior katø arrumig 


13Nim, namui nunelan, tru kwawa ka kib lataitø 
warabelaimburabigwan mando inchab gúinguen mørmeelø 
kørrømisrmønrrai nambe eshkanrrab inder, katøganelø tru isua 
muniiramigwan chigar lata ke chinsraatø isui inchimønrrai. 
14 Jesucristo kwawa, katø øsiiraigwanma nam køreibe, treetøwei 
tru Criston kørewa, kwawa, ka kib lataitø warabelane Tiusbe 
Jesucristoba pera attrab gúi nambe kørewa guer. 

15Señor ng maig taig, nambe nø arrumnegatig nam ka 
øsig amøflibeløbe kwabeløguen ammøwatø nammerrig 

ambamibe kaanrrun cha trendamønrrun. 16Kaguende Señorbe 
srømbalasrøngurri wamab kørraarruppe, no wamigwane mørtrai 
kandø wamab kørrattrun, kan arcángel tru ángelesmeran nø garub 
pera basrabigwei wamdøgaba, Tiuswei trompeta wanrrobiitogaba. 
Inchen Criston kørewa kwabeløbe nømmerrig øsiirawa, katøle 
chab gurrønrrun. 17 Inchen nam ka øsig amøflibeløbe tru kwaig 
warøwa kiagasrabeløba kanbalatø wafiiyu srua ambiilø gømønrrun 
Señorwan palasrø katønrrab. Øyamay nambe managatig Señorba 
purramig kønrrun. 18Inchawei kangurrin gangurri øyeeg 
wamindiiløtøga waminchib puruguyay 


Sefior arrumigwane isuptø melamig køn 


5 1Inchen Señor chiwei arrumigwanba, katø mana 

arrumigwanbabe ñim, namui nunelan, na chi pøramig 
palømøn. 2Tru Señor arrum gwalømbe kan niliig yem arrub 
lataitøwei punrrab gúi ñimbe tab ashibelø gøn. 3Misaamerabe 
ambumay imay tab waramdiig køb, møimbesi yandø chi isub 
melamikkaig tab waramdiig køn’ chib gøbene, kagøppa, moi møi 
nømuim balabe pinisailø gømig attrab gøn, kan ishuumisag patsø 
gwanrriigwan kagøb, møi møi unø tammisrtrab pusrkwab arrub 
lataitøweingue. Inchen truyugurrimbe mumaygucha wegørramibe 
kaanrrun. 

4Inchendø ñim, namui nuneløbe, løstøyu bønrrømøn, tru 
gwaløm fiimun kan niliig arrub lataitøwei, ke chi isumø gøben 
arrinab pønrrønrrain gømø. 5Kaguende ñimbe mayeeløba 
tørwei ureemera, kwalømyuelø gøn. Nambe løstiigwei ureemera 
gømøwei, yemyuelø gømøwein guer. 6Inchawei treekkurri, nambe 
gatøganelø lataitøwei kib lataig amøfiimøtø, pesannamø purø 
isuptø meløgun, trurrigu tab isuamørague. 7 Kaguende tru kibeløbe 
yem guian. Inchen mutsiirabeløbe yem mutsiiran. 8Inchen tru nam 
kwalømyueløbe, tab isuamøra amoñigun, isubigwan Jesucristoinug 
pasra tøgagiitøgaba, undag købiitøgaba, truigwane pechoburab 
chinchimønrrai katabiitøga kasra lataig. Inchen nam kaigyugurri 
wesrailø gømig munig melaitøgabe petsamig kan tsandzøn casco 
lataig mara toga bønrramig køn. %9Kaguende Tiusbe namune nui 
purø rrømbøig kørig kømdiig namig købigwan utønrrai mara 
bønsrømøtø, kaigyugurri wesraig kømigwan nebua utønrrain 
gúig køn, namui Señor Jesucristogurri. 10 Nøbe namuyasig 

purøbasramisra kwaig kuig køn, nam øsig amønai lata, kabe nam 
kwaimbala lata nøba kanbalatø purramig kønrrai. 11 Inchawei 
kangurrin gangurri masken treeg melamigwan isunrraimba, 
gatøguchinguen tab mur isua pønrramisrøb amrraimba kangurrin 
gangurri puruguyay, ñim chabguen yandø treeg marøb melaig 
køppe. 


Pablo Cristoielan øyeeg martrigay cha waminchib 


12Katø ñim namui nunelan trenchinrrab inder, fiimui utu marøb, 
katø karub pønrrabelane maig købash inchimø, tiusmanda tab 
inchunrrigay cha, Sefiorweimburabeløyu tru pera marøb, maig 
maramigwan treeg marøb melamig køn chib waminchibelane. 
13 Nømune maya nuguen tab inchib, undaguelø gømig køn, nømui 
maramelan marøb melaimburø. Kangurrin gangurri tab amønay. 

14Katø ñim, namui nunelan, trenchinrrab inder, chigøben 
marøg kømui inchib pøilane murba waminchigay cha, katø 
køriiteelane treetø melømønrrai waminchib, katø chiyugøben purø 
gullaguelane purugub, mayeelanba larrø tammay inchurrunrrigay 
cha. 

15 Møikkøben chigøben kaig marene, katøburø nungucha 
treetøwei marøb gømønrrab isuptø guy. Masken chu uragucha 
fiimui utube kangurrin gangurri tab inchibelø gønrrab inday, katø 
mendailø mayeeløba chigucha. 

16Chu urastøgucha ñimbe kasraatø amøfiib, 17 chu urastøgucha 
Tiusba wamindamigwane elachimø, nøba waminchib, 18chi pub 
arrindøgucha, Tiuswane “ungwa, ungwa” tamig køn; kaguende 
Tiusbe ñim øyeeg marøbelø gønrraiwei isua gøn, Cristo Jesúskurri. 

19Espíritu Santoi marøb pasraig kan nag lataitøwei ñimuinug 
pilab pasrabigwane kwabashmøtay. 20Katø “chigoben pub 
attrun' chib Tius maig karuigwan waminchen kashmumig køn. 
21Chiwandøgucha maig kotashchab isua ashibmerrig asamig 
køn. Incha chi tabigwane elachimø, marøb tøgagørrømisrøppe, 
22chigurrimbunø kaigwane marmumig køn. 

23Inchen Tius tru chi isumgaig tab gønrrai marobig, nøtøwei 
fiimune newan nuindø gønrrai tarømartrun. Ñimun kerrigu newan 
ñimui espfritun, ñimui møsigwan, ñimui asrwan kaig mariitøga 
chigucha chillig inchar gømeelø, chishcheelø tøga basrønrrun, tru 
namui Señor Jesucristo arrumigweyasig. 24 Tru ñimun wamabiibe, 

nøbe maig taigwan treeg marobig køn. Incha nøbe treegwan 
martrab gúinrrun. 


“Ka amoñigueb” taiba, 'mayanguen tab gonrrain” daiba srabeig 


25Namui nunelø, namuyasig Tiuswan toga miarrunrrigay. 

26Nimbe namui nunelan mayeelan puro tab wamab, Tiuswei 
undag købiitøga tasig rranøb “ka amøfiigueh” chinrrigay. 

27 Señorwei merrab nabe ñimun karua basramønrrun, i kilgayu 
na pørigwan namui maya nunelan lemønrrab gømø, lenrrai. 

28Namui Señor Jesucristoi ka yandø tab indiibe ñimba 
pasrónrrun. 

Pablo “ka amøfiigueh” chib pørig 


1Na Pabloba, Silasba, Timoteoba kanbalatø misra, 

Tesalönicasrø iglesian i kilgawan pørar, namui Tius 
Møskaimba, Señor Jesucristoba kanbalatø pønrrabelan, 2Tius 
Møskaweinukkurrimba, Sefior Jesucristoinukkurrimba tru ka 
yandø tab indiiba, chi isumgaig tab gøbiiba fiimba pasrønrrun. 


Cristo katø arruben Tiusbe maig kønrrabigwan asha martrun 


3Chu uraskucha fiimuimburab Tiuswan “ungwa' chib gømig 
køtan, namui nunelø, nam treeg marambuawei maramig søl 
gúimba. Kaguende ñimui isubigwan Jesucristoinug pasriibe 
maramburab gatøguchinguen nurab iben, katø ñim møitøgucha 
kanikkurri kanikkurri undag købig togagúikkucha nurab yain gøn. 
4Inchawei treekkurri nambe Tiuswei iglesiamerayu ñimuimburab 
truba tab gúi waminchibelø guer, ñim melabig melaigwanba, 
isubigwan Jesucristoinug pasra melaigwanba, chine kaig 
indinab melamig arrubigu, ñim truba isuig puraambub melamig 
nebuindøgucha. 5 Pøs kerrigu iibe tru maig kønrrabigwan Tius no 
asha mariibe, sølgandø maig maramigwan marobig kui ashchai 
kenamaran, Tius no ashib karub waisrø ñim kebamrrabgailo 
gøbigwan kebambamig kønrrai marøb. Treekkurri ñimbe 
truigweimburab møi ya yeeg kaig indinab melan. 

6Tiusbe sølgandø tab asha marobiibe ñimun kaig nebunrrai 
marøbelane, nømungucha treetøwei mora melønrrai martrun. 
7Incha fiim chine kaig nebui melabelan lata, katø namun 
lata isramig kønrrai tranrrun. Øyeeg buppe, Señor Jesús nui 

ángelesmera maramburab marøbeløba, srømbalasrøngurri naabaig 
arrua, kenamisrøb gwaløm treeg punrrun. 8Tiuswan ashmeelanba, 
katø namui Sefior Jesucristoi tabig srø wamwan mørøg kømui 
inchibelanba Tiusbe maig kønrrabigwan møra melønrrai martrab 
attrun. “Truilane tru managatig pinisainug mora pønrrønrrai 
pønsrailø gønrrun. Incha Sefiorwei merrabgurrimba, tru nui 
maramburab marigwei tørguegwalmabigugurrimba webusriilø 
gønrrun, 10tru nui misaamera nun maya nuguen tab indig 
kønrrappa, tru mayeelø nun kørebelø yeekkucha gønrrabmab 
kwaara asig kønrrappa arrub gwaløm. Inchen ñimgucha tru utu 
toga bønrrønrrun, kaguende nam maig eshkab wamindigwan fim 
køreikkurri. 

11 Øyeeg punrraiwei nambe chu uraskucha ñimuyasig Tiuswan 
'purugurra” cha miabelø guer, ñim treeg kønrrabgailø gúigwan 
Señor wamigwane ng wamiilø gúi treeg mara tøgagønrrai. Incha 
nui maramburab mariitøga ñim chigoben tabig martrab isua 
togagúilanba, katø isubigwan Jesucristoinug pasra chigøben 
marøb gúigwanba newan treeg marig kørrømisrtrai, 12namui 
Señor Jesúswei munchiwan pyamaybe ñimgurri maya nuguen 
tab indig køben, ñimbe nøgurri maya nuguen tab indiilø gønrrai 
miabelø guer, tru ka yandø tab indig namui Tiusweimba, Señor 
Jesucristoimba maig kønrrain gøben treeg. 


Señor katø arrumigwan tab eshkab 


1Pgs trube, Señor Jesucristo katø arrumigweimburappa, 

katø nam nøba tulundzunamigweimburappa, ñim namui 
nunelan, ?tiusmanda ñim maig isua pønrraigwan ke møi 
møi peetø isub yunømarøb, ke chinsraatø inchib pønrrønrrai 
kwaarøsrainab pønrrønrrab gømø chinrrab inder. “Tru arrum 
gwalømbe yandø pun’ chib, ‘Tius treeg wamindingarutan” chib 
wamindi lata, kabe treeg køn’ chib eshkaig lata, kabe “treeg 
kønrrun” chib ‘nam guilga børig køn’ chib waminchib gúi lata 
mørmønrrigay. 3Ñimbe mumaygucha kegørrøsrkainab pønrrønrrab 
gømø, melay. Kaguende tru Señor arrum gwaløm pumøwatø, 
misaamera Tiusweimburabelan elacha, yandø wendøbasrøb, katø 
tru newan larrø gaig, tru managatig pinisaig kønrrabigu pasrønrrai 
pasrig kenamisrmøwatøbe treeg pumønrrun. 4Tru møøbe tru 
chimerandøgucha ‘tius kør chib togagúilanba, katø chiwan gøben 

køriibala tabig waminchib togagúilanba, ashig kømui inchib soto 
basramisrøb, purab nuig misrøb pasrønrrun. Incha treetø gønrrab 
gúindo, Tiuswei yauguen kebya wamisra, nøashibguen ‘Tius kur” 
chib wanrrun. 

5¿Na ñimba uñib uraswei na ñimun iigwan wamindigwan 
isumuitarru? 6Tru kaig martrab møg treeg maramig puben tru 
uras kenamisrtrai tru merrarrab soto basrabiibe chi soto basrain 
gúi ñimbe ashibelø gøn. 7Kaguende tru mu asiimíig purø gaig 
pasrabiibe chabguen marøbguen basran. Inchendø tru treeg 
marmønrrai møi ya merrarrab søtø basrabiibe, søtø gatab pasrabig 
pasrønrrun tru utugurri wesramnegatig. 8Inchen yandø tru newan 
larrø gaibe kenamisrtrun. Inchen truigwan Señor Jesúsbe nui 
trigugurri urriitøgatø kweecha, tru ng torguegwalmabig arriitøga 
pinishinrrun. *Tru larrø gaig arrua mariibe, Satanás purugiitøga 
marøb attrun, marøppe, Satanás maramburab mariiløtøgaba, 
nø pasrain gúi ashchai mariilan mariitøgaba, tabig kømfitøga 
kwaara asha gønrrai marøb pasrailøtøgaba. 10Incha tru kaigyu 
pønrramsrømay amrrabelan kegørrøsrkamig nøbe chigurrimbunø 
sølwan gømø, kaløwan marøb kaig martrai pønsrønrrun, kaguende 
tru kaigyugurri wesrailø gønrrab tru newan ciertonigwan 
undaaramø, kaashibeløgurri. 11 Inchawei Tiusbe tru peløsrkøb 
kegørrøsrkøbigwan maramburab martrai ørtrun, isa wamindiilan 
kørenrrai, 12? katø tru newan ciertonigwan køremøtø, sølgandø 
tabigwan mariimeeløyu truba tab gúi inchib marøb pønrrabelane 
mayeelanba kaigyu pønrrønrrai pønsramig kønrrai. 


Kaigyugurri wesrailø gønrrai lawa wesrailø 


13Inchendg nambe chu uraskucha Tiuswan ñimuimburab 
“ungwa, ungwa' chib gømig køtan, Señor undaaraig nunelø. 
Kaguende srøsrøgurri kaigyugurri wesrailo gømig kønrrai 
Tiusbe fiimune lawa wesraig købig køn, Espfritu Santogurri 
tabig chishmarikkurrimba, katø fiimui isubigwan newan 
ciertonigu pasra togagúikkurrimba. 14 Tru øyeeg kønrrai isuawei, 
Tiusbe fiimun wamig køn, tru tabig srø wamwan nam eshkab 
wamindiitøga, tru namui Sefior Jesucristoi tørguegwalmabigwan 
ñimgucha nebua tøgagønrrai. 

15Treeg købene, namui nunelø, maig pønrrabeløbe truyutø 
tarømisrmø melay, namashib pønrrøwa kusrenaniilan lata, kabe 

kilgayu pørigwan kusrenaniilan lata truigwane elatchab gømø, 
tab toga bønrray. 16 Namui Señor Jesucristo nøtøwei, namui Tius 
Møskaimba tru nø namun undaarawa, tru nui ka yandø tab 
indiitøga managatig chi isumig kaanrraimba, munig melamig 
truba tabigwan tranøbiibe, 17 ñimui manrrømerayu puro tab gúi 
pønrrønrraimab isub, ñimui chigurrimbunø tabig marigu lata, 
tabig wamindigu lata tabig marig kørrømisrtrai treeg martrun. 


"Tiuswan namuyasig toga miab gorrunrrigay” cha Pablo miaig 


1Pgs treeg købene, yandø møimbe, namui nunelø, namuyasig 
Tiuswan miab melørrunrrigay chinrrab, Sefiorwei wam 
petø truørø larrøbichib inrrai, trurrigu tru wambe maya nuguen 
tabig kui mørøb utig kønrrai, tru fiimui utusrø puben, utab 
lataitøweingue. 2Katø trømbøig marøptø yandø mindiilø, larrø 
gaig møguelai tasku nam kegørrab melamig kømønrrai tøga 
miarrunrrigay. Kaguende isubigwan Jesucristoinug pasra 
tøgagømigwane mayeeløbabe tøgagømøn. 3Inchendø Sefiorbe 
chu uraskucha taromisrmíig kua, nøbe ñimun kørrømø, 
mur bønrrønrrai purugub, Satanås, tru larrø gaigwei tasku 
kegørrømønrrai ashib tøga basrønrrun. 4Nambe Sefiortøgabe 
treeg kuitamab isua bønrrer, martrai nam karua pønsraigwan fiim 
møi ya marøb melaigwan lata, katø maramigwan ñimbe marøbig 
martrab gúi. STiuswei undag købigwanba, maig kuingucha 
yaandø, yaandø melamig Cristo togagúigwanba, Señorbe fiimui 
manrrømeran trunun nebua tøgagønrrai martraimab isur. 


Maramigwane martrai waminchib 


6Namui nunelø, maramigwan treeg marøb melønrrigay chib, 
Señor Jesucristoi munchiyu, marmø gømø, treeg martrai ñimun 
karumønrrun, tru Cristogurri fiimui nunelø møikkøben ke 
chigucha chi marmø, ka ufichabgøba inchib, nam fiimun maig 
kusrenanig køben treegwan møra marmfibabe linchimøtay cha. 
7Pøs ñimbe yandø ashibelø gøn, nam mando waraig købigwan 
ñimgucha treetøwei waramig kønrrai. Nambe ñimui utu warappe, 
chi marmø ka warønrrabgøba inchimøwei, 8kabe namma 
møigweiwan gøben mappe, chi marmø ka purrøwatø mamøwei 
indig køn. Masken treeg kømøtø, namma maramigwane isua 
møra, muraara muraara yem gwaløm marøbelø guer, fiimun 

møilan gøben kagatø ka tranrraindø munig burrømønrrappe. 
2Nambe mu mandamgaig maramig chigar guagurri ñimun 
“purugurra' chinrrab gaima pønrrømøtø, ñimguen namun asha 
kusrenrrai isua, øyeeg muraara marig købig køn. 10Nambe 
ñimba amøfiib urassrøweinguen øyeeg kønrrain cha iigwan 
karua pasrig købig køn: møikkøben maramigwan chi marøg 
kømui inchibiibe, trube, mabgucha mamumig køn cha. 11 Nambe 
wammpgra guer, møiløgøben ñimui utuelø ke chigucha chi marmø 
ka amøfiinrrabgøba inchibelø kuin gúi, nømuimburab gømubendø, 
mendailaisrø ke ka neesha mørøb. 12Treeg inchib misaamerane 
nambe Señor Jesucristoi munchiyu marmo gømø, martrai karua 
basrer, maig maramigwan treeg marøb melønrrain cha, nambe 
nømun waminder: warappe, nømuiwan marøb wasrøndaa marøb 
guy cha; mappe, nømuiwan manrrab. 

13Inchen ñim, namui nuneløbe, chigøben tabig maramigwane 
muraarab melønrrab gømø, maray. 14 Møikkøben tru i kilgayu 
maig martrain cha trendaigwan mørmfigwane fiimbe trunune 
trendø treeg kui yandø asha tøgaguy. Incha truibabe linchibgucha 
linchimumig køn, treenchene kwartrai. 15Inchendø kaig kønmab 
ashiptø ashig kømui inchib treeg inchib tøgagømøtø, nuneg kui 
ashabe, “ashipto megau cha; øyeebe marmumig køn’ chib, eshkab 
wamindamig køn. 


Tabig wamindiilø srabeig 


16Sefior tru chi isumgaig tab gøbigwan tranøbig, nøtøwei 
manatøgucha maig kuindøgucha fiimun tru chi isumgaig tab 
gøbigwan tranrrun. Sefiorbe ñim mayeeløba pasrønrrun. 

17Na Pablo nai taska iigwan pørar, ñimun ‘ka amøfiigueh” chib. 
Kilgamera møitøgucha na børiiløbe na børig kønmab asamdeelø 
gønrrai, øyamay pørøbig kur. 18Namui Señor Jesucristoi ka yandø 
tab indiibe ñim mayeeløba kønrraimab isur. 

“Ka amoñigueb” chib pørig 


1Na Pablo Jesucristo nøashib karua ørig, Tius namui 

Kaigyugurri Wesrabiiba, Cristo Jesús, tru nam nundø isua 
munig melaig truiba karua basrig, 2nui isubigwan Jesucristoinug 
pasra tøgaig, tru cierton nai nusrkai lataig ñi Timoteowan i 
kilgawan pørar. Tius Møskaimba, Cristo Jesús namui Señorba 
nui ka yandø tab indigwan gøben, lastima asigwan gøben, chi 
isumgaig tab gøbigwan gøben ørtraimab isua inchar. 


Ashiptø gønrrai wamindig 


3Na Macedonia birausrømay inrrab pasramisra, “tiusmanda fiune 
Efeso kørrømisrtra” cha eshkaig købig kuig køn, tru møiløgøsrøn 
sølwan gømø, ke peemaytø gusrenaniiløtøga kusrenanøbelan 
treegwan kusrenanmønrrai merab ashib pasrønrraimba, 4katø 
chi treeg kømubendø nømdø isua wamindiilanba, katø nømbe 
‘i misaamerainukkurri amrrubelø guer’ chib, tru munchimera 
kan managuen patsønrrabgaig arrubigwanba, tru gúindo mørøb 
pønrrømønrrai ashib pasrønrraimba. Treeløbe ka kwayab 
waramigweindø gøn, tru isubigwan Jesucristoinuutø pasra tru 
Tiusweimburabelan marøbig marøb ambamigwan purugunrrab 
gømøtø. 

SInchen na iigwan martrai karua basriibe iig køn: tru manrrau 
chishchigugurrimba, isub kebachib pasrabigu chi kalø gøn chibig 
chigaig, tabigugurrimba, katø isubigwan Jesucristoinuutø ka inchib 
gømø, cierton basra togagúigugurrimba undag købig arrubiitøga 
undaaramig. 6Inchawei møiløgøben truiløma øyeeg kømigwan 

yandø pella tarømisra, nømuimburab ke ka chine wamincha mørøb 
gúiloyuto chab tarømisrin gøn. 7Tru maig maramigwan martrai 
Moisés pørigwane ke nøm gusrenanøbelø gøg kui inchibelø gøn, 
nøm wamindigwane nømdøweinguen ni chigúinguen mørmøwei, 
katø ʻiibe treeg kømønrrab gømø, treeg køn’ chib wamindiilan 
chigucha chigúinguen mørmøwei inchendø. 

8Pøs tru maig maramigwan martrai Moisés pøriibe tabigwein 
gúi ashibwei inchibelø guer, tru chiyuwei maramigwan 
treegweyasig merrarrawa marene. ?Inchawei tru maig 
maramigwan pora warøppe, tru tabig sølwan marøbelain gømøtø 
børa warig kui nambe ashibelø guer. Treeg kømøtø, tru larrø 
gailaimba, mørmeelaimba, chigucha Tiuska misaameraimba, 
kaig marobelaimba, kaig maramigwane chi korikkengaig margb 
misaameraimba, Tiusweimburabelane ke ka kaigwan lataig 
inchibelaimba, usri møskalan kweechibelaimba, ka kweecha 
betaptø amoñibelaimba, 10møguelø ishumburba nømui asrtøga 
trømbøig marøbelaimba, katø møgueløbe møgueløasiyaitø trømbøig 
marøbelaimba, misagwan karuindiig melønrrai nila yanøbelaimba, 
isa waminchipteelaimba: ‘nabe si, isatø waminchimur' chibendø, 
isapteelaimba, tru tabig sølwan gusrenanigwan chigurrimbunø 
kaitøga itøøra bønsrøbelaimba gøn, 11 Tius mayanguen tabigwei 
tru tørbilabig tabig srø wam maig køben treetøwei kusrenanigwan. 
Truigwane na waminchib tøga basrønrrai Tius nan tranig køn. 


Tiuswan “maya nuguen ungwa” chib 


12Cristo Jesús namui Señorwan na 'mayanguen ungwa, ungwa 
chinrrab, muraaramø marøb megamig kønrrai tranøbigwan, 
kaguende tru nui marameløyu chi isumgaig marøb meganrraptiig 
kui asha nan pasrigwan. 13 Nabe merrabsrømbe nun puro rrømbøig 
wamaptiig, katø Tiuswei ureemeran kaig maramigwangøba lab, 
larrø namiguig maig købash inchiptiig købig kuingucha, nane 
lastima asig køn, kaguende nabe chigúinguen ashmíig køremfig 
kua, øyeeg marig kuikkurri. 14Inchendø namui Sefiorwei tru 
ka yandø tab indiibe naim bala purab nuikken arrig køn, tru 
isubigwan nuinuutø pasra tøgagømiba, undag købiiba kanbalatø 
Cristo Jesúsweinug pasrabig. 

15Inchawei i trendaibe chi isumgaig isig kømøtø gon, mayeeløba 
chi kashmo, ka utamig: Cristo Jesúsbe piraumay arruppe, kaig 

marobelan kaigyugurri wesranrrab arrig køben, tru truilai 
utu purab gaibe na gur. 16Incha Tiusbe treeg køptøwei nane 
lastima asig køn, tru kaig marøbelai utu na mas larrø gaigwan 
Jesucristobe chugatikkucha nø nan tammay ka awentab wabig 
kuin gúi kenamartrab, tru managatig øsig kømigwan tøgagønrrab, 
tru wendøsrø nun kørenrrabelø nan øyeeg marigwan asha gønrrai. 
17Inchawei managurri managatig mayeelaim bala nø ashib 
wabigwan, managatig øsig wabigwan, kaptøgabe asiimfigwan, Tius 
nø kandø wabigwan managatig nun purø tab indig kønrraimba, 
maya nuguen tabig kønrraimba inchar. Treeg kønrrun. 

18Timoteo, nai nusrkai lataig, i maramigwan martrunrrig' cha 
na ñun karua basrar. Tru ñi maig kønrrabig kuigwan merrabsrøwei 
fiuimburab Tius maig karuben eshkailan, truilan isua basramisra, 
Sefiorweimburabelan elatchab gømø, may gwayanrrig, 19isubigwan 
Jesucristoinug pasra togagúigwanba, isub kebachib pasrabigu 
“chi kalo gon” chibig chigaig kømigwanbabe tindøgague. Pøs 
møiløma nømui isub kebachib pasrabigu “kalo gøn” chib kebati 
mørendøgucha mørmøwa, tru nømui isubigwan Jesucristoinug 
pasra togagúigwane kan nubi itøgasrai lataig kørrømisra, yandø 
trubisan. 20 Truilai utube, Himeneoba, Alejandroba treeg melan. 
Inchawei nabe truilane Satanás nø asha martrai nui tasku ponsrar, 
Tiuswan puro rrombgig wamumum gusrenrrai. 


Tiusba mando wamindamig 


2 1Inchawei iilanmerrig marøb gønrrai eshkawa pasramønrrun: 
'øyeeg, øyeeg palai meler’ chib Tiuswan miab, katø Tiusba 
waminchib, katøganelayasig Tiuswan “purugurra' cha miab, 
katø mu møguelayasiitøgucha Tiuswan *"ungwa, ungwa' tamig 
køn, 2reymerain gøben, katø nørreelø misagwan ashib karub 
purrabelain gøben. Masken chi isumø tab waramdiig, ambumay 
imay chigucha chi kuin gømø, Tiusweimburabelan tabig marøb, 
chiyutøgucha mu chi tamgaig waramig kønrrai. 3Kaguende øyeebe 
tabig køn, Tius namui Kaigyugurri Wesrabiibe tab gúinguen asig. 
4Kaguende nøbe maya misaamera kaigyugurri wesrailø gønrrai 
indan, tru nui newan ciertonigwan nebua ashchai. 5Kaguende 
Tiusbe kandø nøtø gøben, katø Tiusba misaameraimba tøbøtag 
pasramisra purø waminchibikkucha kandø gøn, Jesucristo møg. 
6Truibe nøashib maya misagwan kaigyugurri wesranrrab nø 

kwaitøga pagaraig køn. Incha iigwane yandø ke treeg maramig 
buben, eshkab wamindig købig køn. 7 Inchawei øyeegweyasig 
nabe Señorwei wamwan waminchib kusrenanrrai wesrawa pasrig, 
kato Jesucristo ngashib karua ørig kur, judíos komo misaameran 
tru isubigwan Jesucristoinug pasra tøgagømigwanba, newan 
ciertonigwanba kusrenanrrai. ligwan nabe isa waminchimur. 
8Inchawei chutogucha møgueløbe Tiusba waminchippe, chi kaig 
marig chigaig tasigwan chishig kusrub pønrramig køn, truba namig 
kuim balatø gømøwei, muba aleguiyawa gømøweingue. 9Kato 
ishumburmeragucha asru keppe, chull ashchai purab tabig kemumig 
køn, maig kemigwan treetøgue. Pusrugwangucha tamarøppe, 
ke purø tabig tamarmøwei indamig køn, orotøga, kabe tab 
sruuzheeløtøga. Katø keiløgucha ke purab nørrøweyelø guemøwei 
indamig køn. 10Treeg kømøtø, chigøben tabig mariiløyu tabig 
kønrrab indamig køn, ishumburmera Tiusweyasig tabiitø martrab 
pønrramisrøbelø maig kømig køben treekke. 11 Ishuumisaabe kusreb 
wappe, niløtø wamig køn, trurrigu maig købendiig inchimø nømun 
mørøb. 12 Kaguende nabe kan ishuumisaabe kusrenanmønrrai inchar, 
katø møwan ke nø garunrrain gømøweingue. Treeg kømøtø, niløtø 
wamig køn. 13Kaguende Tiusbe srøsrø marøppe, Adånwanmerrig 
marig køn, trugurrimbe Evan. 14Inchagucha isa waminchen truyu 
kebefiippe, Adån gømøtø, Eva guebenig køn. Incha yandø kaig srua 
irramaikkurrimbe, yandø kaigyu kebenig køn. 15 Inchendøgucha 
ishuube ureg tøgagua, kaigyugurri wesraig kønrrun, tru isubigwan 
Jesucristoinuutø pasra tøgagøbig tøgagøb, undag købigwan tøgagøb, 
Tiusweyasiitø tarømarig, trurrigu maig kømigwan tøga ufiabe. 


Tiuswei ureemeran mandø pera basramigwan wamindig 


1 Inchawei i trendaibe chi isumgaig isig kømøtø gøn. Møikkøben 

Tiusweimburabelan ashib pera pasrønrrab isubiibe, tabigwan 
marøb meganrrab isun. 2Trube treeg købene, tru Tiusweimburabelan 
ashib pera pasrabiibe, mugøben ”flibe øyeeg køn’ dainanrrabgaig 
kømig køn. Kan sraindø tøgaig, chigøbendø incha ashmøtø, maig 
pasramigwan basrabig, maig unamigwan tab isua møra uñibig, 
katøganelø øyeeg køn’ cha, chi tainanrrabgaig, katø mugøben nui yau 
pubelane, yaambumay wamønrrab muniito wabig. Kato kusrenanrrab 
gaimabig komo, kusrennøbig, 3vino menrra mucha mutsiiraptiig 
kømøwei, kwayam lamig larrø chullig kømøwei, treeg kømøtø, 


El Nuevo Testamento en el idioma guambiano de Colombia, 2% ed. ©2010 Wycliffe Bible Translators 


637 1 Timoteo 3 


puro tab inchibig, kwayamigwan gømø, tab gømigwangøba labig, 
anwan larrø chullig kømøwei, treeg kømig kon. 4Katø nui yaambu 
mandø maramigwan asam gusrebig, nui ureemeragucha nø maig 
taigwan mørøbelø tøgaig kømig kon, maig købash inchimeeløgue. 
5Kaguende nui yaambuguen mandø maramigwan asam gusremíibe, 
¿Tiuswei iglesiayuelane kan mando asha marøb pasraiasamø? 6Tru 
Tiusweimburabelan asha marøb pasrabiibe, Tiusweiwan ke møi srø 
nebua ashib megabigwan pasramig kømøn, ke purab nuig kurmab 
inchib guebya, inchippa tru nugwaimandzigwan møra basrønrrai 
pasrinuutøwei kebeñib megamønrrai. 7 Katø nøbe Tiuswan ashmø 
misaamera mendailø chi tamgaig chiyutøgucha sølwan uñibig 
kømig køn, nøguen treeg kømubendø, ka isatø inchib pasran dainab 
pasrømøwei, katø nugwaimandzig chiyugøben kebeñchai pasrigu, 
truyu kebefiib megamøwei inchai. 


Iglesiayu purugub pønrrønrrai pønsrailan 
maig kømigwan wamindig 


8Katø diåconosmera, tru iglesiayu purugunrrai wesrawa 
pønsrailø chigucha, mugøben chine cha asinamø møguelø gømig 
køn, chigøben martrab chippe, ka wamindiitø gømø, martrab 
waminchibelø, katø vinon menrra mucha mutsiirapteelø gønrrab 
gømøweingue, maramgaigwan mara, ke chincha gøben an nørrø 
gatøramigwangøba lamøwei inchibelø. 9Tru isubigwan Cristoinug 
pasra togagúigwei sørig pasrabigwane tin døga bønrramig kon, 
nømui isub kebachib pasrabigu chi kalø gøn chibig chigaig, chishchig 
tøgague. 10 Tru iglesiayu purugub pønrrønrrabelane maig køtashchab 
ashibmerrig asiilø gømig køn. Inchen yandø “chi køn’ damgailø 
gúikkurrimbe, iglesiayu purugunrrab diáconosmera pønrramisrtrun. 
11 Katø ishumburmera chigucha, mugøben chine cha asinameelø 
gomig køn, ambumay imay wam gusrab, wam niga lliramøwei, ka 
chigøbendø incha ashmøtø, maig pønrramigwan bønrrabelø, katø 
chiyutøgucha chi isumgaig pønrrabelø, treelø gømig køn. 12 Iglesiayu 
tru diåconosmerabe kan sraindø tøgar gømig køn, katø nømui 
ureemeran tab asam gusreb, nømui yaambu chitø maramigwan 
asam gusreb inchibelø. 13 Kaguende tru diáconosmera nømui 
maramigwan tabig marøb pønrrabeløbe truba tab pera marøbelø 
gúi asiilø gob, katø tru nømui isubigwan Cristo Jesúsweinug pasra 
togagúigwane masken chigucha chi kørig isumø eshkab pønrrønrrun. 

Purø nuig tabigwan mu nebua asiimíig pasrabig 


14Na iigwan ñun pørar, peto ñun ashchab attrab isua. 15Inchippa 
nan peto arrum nebumub chi inchene, trube, Tiuswei yauelai utu 
ñi mandø megamigwan tab isua basramig kønrrai inchar. Truibe 
Øsig wab Tiuswei iglesia, tru newan ciertonigweyasiibe pilar lataig, 
merrarrab pasrabig, truig køn. 16Inchawei mu *treeg kømøn” chib 
pønrramga, nam Tiusweimburabelan marøb pønrraig mu nebua 
asiimfig pasrabiibe, purø nuig køn: 
Cristobe kan møg lataig asrbaig kenamisrob, 
Espíritu nune chigucha kalø marmíig, 
tabig kui kenamarig køb, 
katø nøbe ángelesmera asig køb, 
judíos kømø misaamera wammøra gønrrai wamindig køb, 
yu pirau misaamera nune kørewa pønrramisrig køb, 
katø nune srømbalasrø tørguegwalmabiisrø utig køb gon. 


Tiusweimburabigwan elacha kaigwan marob gurrabelan wamindig 


4 1Pøs Espíritu Santobe tørgandø kelarrab eshkan, srabe 

gwalømmerawane møiløgøben nømui isubigwan Jesucristoinuutø 
pasra meløwa truyutø melømøtø, chab tarømisra, kwaimandziimera 
kegørrøsrkøbelan tru gúindo mørøb, katø kusrenaniilø 
kwaimandziimeraimburabigugurri arrubigwan mørøb guebamrrun 
cha. 2Treeg kusrenaniiløbe tru puro rrømbøig isa waminchibelø ka 
palatø tab inchib misaamerainukkurri arrubig køn, kørig tøgagønrrai 
tru nømui isub kebachib pasrabiibe yandø nasrkwailø tøgar, kan 
tsandzøn bachibiitøga parri latailø. 3Tru misaamerabe kasharamønrrai 
meramba, katø mø mamimerane mamønrrai meramba inchun, tru 
newan ciertonigwan nebua asha kørebelø, ‘truba ungwa' chib manrrai 
Tius mara pønsrailan. 4Kaguende chiwandøgucha, Tius nø mara 
pønsraibe kaig kømø, tabig køn. Inchawei Tiuswan 'mayanguen 
ungwa, ungwa' chib utigwane nambe chiwangucha kashmumig køn. 
5Kaguende Tiuswei wamgurrimba, Tiusba wamindikkurrimba tabig 
chishig kønrrai marig køn. 


Jesucristo karua basrigwan purø tab marøb megabig 


6Inchawei namui nunelan iilan kusrenanøb, katø tru isubigwan 
Cristo Jesúsweinug pasra tøgagøm wamdøgaba, purø tabig 

kusrenanigu treegwan marøb arriitøgaba chishkandø pasramig 
kønrrai marig basrøwabe, ñibe Cristo Jesúswei truba tab marøb 
megabig kønrrabguen. 

7Chi treeg kømubendø, nømdø isua chugúinguen mørmubendø 
wamindiilanba, ishumburmera køllizheelø kagatø ka wamincha 
møriilanba, mørøb pasrømumig køn. 

Nibe masken Tiuswei tabigutø marøbig marøb meganrrab 
isu. 8Asr chishtø gønrrai eshegøb luliima, maitøguen purugúibe, 
tru mas Tiusweimburabelan maikken elachimø marøb megaig 
truibeguende, chiyutøgucha lutøgurri tab gønrrai purugubig køn. 
Kaguende yu møi øsig waraigu lata, katø wendø attrabigu lata, 
tabigwan trannrrab misrig tøgaig køn. 9I trendaibe chi isumgaig 
isig kømøtø gøn, mayeelø treeg kuitamab isua chi kashmø utamig. 
10Incha pyeekkurriwei nambe i maramigwane igatø! martrab isua 
marøb, maig kuingucha kullaarab elachimø marøb melabelø guer, 
kaguende nambe Øsig wab Tiuswan muniirab melabelø gúikkurri, 
tru mayeelan kaigyugurri Wesrabigwan, nun kørebelaneguende 
wesrabwei inchibigwan. 

11 lilane ñibe maringarub kusrenanrrig. 12Ni unøtiig kuikkurri 
mugucha kaasiinab pasrønrrab gømøtø, masken fiibe Jesucriston 
kørebelayasiibe ñi chi wamindiiløyu lata, maig køben gømø, tab 
isua unigu lata, undag købigwan tøgagúigu lata, ñui isubigwan 
Jesucristoinug pasra togagúigu lata, kaig marmo chishig unigu lata, 
nømguen ñun asha kusrenrrai megamig køn. 13Na arrumnegatiibe 
mayeelai merrab, Tiuswei wamwan pørigwan leb, “maig melamigwan 
treeg marøb melay’ chib, kusrenanøb indamig køn. 14Nun Tius keta 
traniitoga chigøben marøbig kuigwane pesannab elachib pasrønrrab 
gomo, Tiusweimburabelan pera marøb pønrrabelø nom mayeelø 
misra nømui tasiimeran ñuim bala estsara, ñi chigøben marøbig 
kønrrun cha Tius maig karuben fiun eshkaig købigwan. 

15Iilandø ñiguen tab isub kebya, truigwandø martrab pasramisr, 
Tiusweiwan ñi gatøguchinguen nebua ashib megaigwan mayeelø 
nebua ashchai. 16 Pøs maig kømigwan ñiasiito fiuimburaptøwei 
tab ashiptø megau, katø tru fii kusrennøb megaigwan chigucha. 
Truigwane elachib pasrønrrab gømø, kerriguba marøbig marøb 
megau. Ni treeg margb megawabe, fiiasiitøwei kaigyugurri webib, 
katø tru gatøganelø fiun mørøbelan chigucha kaigyugurri wesrab 
inchabguen. 

Tiuswei ureemeraba mando gømigwan waminchib 


1Kglli misagwane tsakkandø namig wamomoto, masken 
tammayto, wamindamig køn, maig melamigwan treeg 
marøb megamig køn chib, kan møskawan lataitøweingue. 
Inchen ureeteelane ñui trag nunelo gúi lataig indamig kon. 
2Inchen ishumbur køllizheelane ñui usrin gúi lataig inchippe, 
srusralmerane ñui trag nuchalø gúi lataig indamig kon, chigøben 
kaig isua gomoto, tabig chishigwan isuague. 

3Inchen piudamera kerriguwan nømdø gørrømisrar kerrigu 
mugucha ashchaptiig chigarwane tabig purugunrrig. *Inchen kan 
piuda nusrkalø gúi, kabe awelumera gúi togaig købene, trube, 
tru ureemerabe Tiusweimburabigu maig maramig køben treeg 
marøb, trube, tru nusrkaløbe nømui yauelai chi palabigwane 
nømwei ashib purrønrrabelø gøn, nømunma maig tabig marig 
købig køben, kolleelan treetøwei marøb. Kaguende øyeebe Tiuswei 
merrab truba tab gúi asig køn. 5Inchen piuda tru kerriguwan 
nøtøzhig, yando noto gørrømisraibe, Tiustøwei purugunrraitamab 
isua basramisra, yem gwaløm Tiusba waminchib, purugurrunrrig 
chib miab megabig megan. 6 Trune piuda tru noto gørrømisrøbig 
nun maig marøg købendø marøb pasrabiibe, øsig uningucha 
nøbe kwaig lataig køn. 7 Øyeeg maramelangucha marmø gømø, 
martrain garunrrig, mugøben ‘kailø gøn' dainab pønrramig 
chigargønrrai. 8Pøs møikkøben nui nømmisagwan lata, katø 
nui naachaguelandøweinguen isua ashmfibe nui isubigwan 
Jesucristoinuutø pasra togagúigwan wendøbasraig, katøganelø 
Tiuswan køremeelø lataguen gømø, purab gaikken gøn. 

Tru munchimeran pøra togagúigu kan piudai munchiwan 
keerøppe, sesenta afioskurrimbuniigwandø pøra gueeramig køn, 
trurrigu nui keebatø megabig købigwan. 10 Truibe chigøben tabig 
mariiløyu mu gúi asig kømig køn: nui uregwan nørrøranøbig, katø 
mugøben nui yau pubelan, yaambumay tab wamab wabig, katø 
Tiuswei misaamera yau puben, srøbmeran kwallibig, katø chine 
kaig nebuilø melabelan purugub megabig, katø chine tabigwane 
marøb megabig treekke. 

ll Inchendø tru piudamera ureeteelø nømdø gørrømisrøbelane, 
tru munchimeran pora togagúigu nømungucha toga guerbasamig 
kømøn. Kaguende nømui asru kaig marøg kobig arrubiitø, 

Cristoinukkurri tarømarene, katø kasharag kui inchib mendabelø 
gøn. 12Inchabe tru Criston srøtø nebua asha tru nøba pønrrønrrab 
misrig købigwan treeg martrab gaima, kaigyu pønsrailø gønrrab 
pønrramisrøbelø gon. 13Inchagucha ke yamorig, yamørig 
llirab pønrraptø, yando pøiløguen misrøbelø gon. Trurrigu 
pøiløtø misrmøtø, katø ambumay imay wamniga lliramba, kato 
chiyugøben guegalamørøb, chi wamindamgailan wamincha 
møramba inchibelø gon. 14Inchawei treekkurri piudamera 
ureeteelø nømdø gørrømisrarbe nabe ka kasharanrrai inchar. 
Ureemera tøgagøb, katø nømui yaambu mandø burramigwan asam 
gusreb inchai, Satanås, tru ashig kømui inchibig, chinetø tainab 
pønrramig chigagønrrab. 15 Inchawei piudamera møiløma, pella 
chab tarømisra, Satanåswei maywan wendautø chab ambubguen 
indin gøn. 16Kan ishug Jesucriston kørebig nui yau piudamera 
tøgaguabe, purugub nø asamig køn, iglesia ke tranrraindø 
muniirab gømig kømønrrai. Øyamaybe tru piudamera kerriguwan 
mugucha ashchaptiig chigarwan, maig palabigwan ashib 
tøgagømig chi palømønrrun. 

17Iglesiayu maig køben gømønrrai truba tab ashib, 
Tiusweimburabelan pera marøb pønrrabelane nøm mando 
tabig indig kønrrabelø gøben treegwandø tab inchimøtø, maya 
nuguen tab inchib tøgagømig køn. Tru Tiuswei wamwan 
waminchib eshkamiguba, kusrennamiguba, truigwandø truba 
martrab isua merrarawa pønrramisrøbelan. 18Kaguende Tiuswei 
wamwan porigube trenchibig køn: “Kan wey, tirigun kwattrai 
itøbunab megabigwane, mabashig kømub pusalgutsamig kømøn” 
cha. Incha gato trenchibig kon: “Chi maramigwan margb 
megabiibe tru nø marøb megaimburø pagar utamigwein gon” 
cha. 

19Tiusweimburabigwan pera margb pasrabigwane kaig 
køn dainab kemesrøb srua gønrrai inchimumig køn, tru treeg 
marigwan kan pailø gúi, pønelø gúi nomashib ashibelø treeg køn 
chib eshkanrrabelø gaabene. 

20Inchendø kaig maramigwan elachimø marøbig marøbelane 
'øyeeg marmumig kon” cha, mayeelai merrab mur alegamig køn, 
katøganeløgucha treegwei marmønrrab køriimatønrrai. 

21 Tjuswei merrappa, Jesucristoi merrappa, katø ångelesmeran 
Tius lawa wesrailai merrappa, iig øyeeg maramelan marmø 

gømø, fi martrai karua basrar, kabe møigwane purømisrøb 
trugatøtø inchab gømøwei, møigwandøgucha lata asha maramig 
køn. 22Chigøben marøb pasrønrrai wesrawa basrtrab, ke møi 
møi tab ashmubendøbe, møigweim bala gøben, fiui tasiimeran 
estsarmøta, nømui kaig mariilan ñigucha tøgatø marøb pasraig 
webimønrraimbe. Chigucha kaig martrab gømø, tabig chishig 
basrønrrig. 

23 Møingurrimbunøbe, tsøøbitø, tsøøbitø muchimøtø, katø 
lamøzhig vinogucha mutchig. Kaguende fiibe patsø tre tab 
gømuinab, kwanrrømeragucha chi gwanrrø gøben katø gatø 
webarrinabig køn. 

24Kaig mariilø kan utu møguelaimbe maig køtashchab 
asamig pumøwatø tørgandø kenamisrøbguen indan. Inchen kaig 
mariilø katøganelaiwane tsøndatøsrø treeg kuin gúi nebua asiilø 
gon. 25 Katø treetøwei chigøben tabig mariiløgucha tru urastø 
tørgandø asamdiig kenamisran. Inchen tabig mariilø gatø møi 
møi kenamisrmø pønrrabikkucha, asiimfig treetø gørrømisrmøtø, 
kenamisrøbig køn. 

6 1Ñim møitøgucha ka karua srua gúindiig melabeløbe 

fiimun karub pera gøbelane ka palabinø inchib maig købash 
inchimø, tab indamig køn. Tiuswei munchiwanba, katø tru tabig 
kusrenaniilanba purø rrømbøig wamindig kømønrrai. 2Inchen ñim 
møiløgøben, fiimun karub pera gøbelø Jesucriston kørebeløtøwein 
døgarbe, Cristogurri nunelø gønmaptø, maig køben palabinoto 
indamig kømøn. Masken treeg kømøtø, purø tabguen mara 
rranøb melamig køn, kaguende nømui maramelan ñim mara 
traninabeløbe Jesucriston kørebelø undaaraig nunelø gúimba. 
ligwane kusrenanøb, øyeeg marøb gømig køn chib waminchig. 


Chigurrimbunø palømiig purø tabig ciertonig 


3Namui Sefior Jesucristoi chigucha chi kalø gusrenaniimiig 
tabiiba, katø Tiusweimburabelan nam marøb gømig kusrenaniiba 
truig maig køben treetøwein gømøtø, møikkøben ka peemaytø 
chi tabig kømfig kusrenangbiibe, 4nøasiitø purø gusrebig kurmab 
indan, chigucha chi kusremfig købendø. Incha maig kø chib payib 
aleguiyamig, chigøben wamindiilan kwayam lab wamindamibe, 
kan kwanrrø lataig nigaig køn. Incha øyeekkurrindøwei truyugurri 
arruppe, katøgan chigøben tøgagøben pusrkwai asamig arrumba, 

kwayam lamig arrumba, katøganun trømbøig marob tsalo 
wamamig arrumba, chigøben guemesra trømbøig isub amønamig 
arrumba, 5kato tru kaig maramig isubiitø nømui turmera mindiilo 
toga misaameraba ke chi gømubendø ka kwayab gømig arrumba 
indan. Truiløbe tru newan ciertonigwane kerraig chiga misaamera, 
Tiusweimburabelan marøb togagúigwane nømbe trutøga an marøb 
pønrramigweyasig tøgar gøn. 

6Inchen nam maig togagúizhiitogato kasraato melabelaimbe 
tru Tiusweimburabelan marøb togagúiyugurri, chigurrimbunø 
tøgagømig arrubwei inchibig køn. 7Kaguende nambe yu 
piraumayma, chigucha chigar yandiig amrruig køppe, katø 
treetøwei chigucha chigar ambamig kønrrun. 8Inchawei nam 
mamig tøgagøb, asru kemig tøgagøb indinukkurrimbe, trutøgabe 
kasraatø amønamig køn. 2Kaguende pua misrøg kui inchibeløbe, 
chine tabig lataig kenamisrøb arruben, treegwan chull asha 
kegørran. Incha chine chine nebunrrab isuptø maramgaigwan 
mariiløyuba, katø ka trømbøig mincha pønrramig kønrrai 
mariiløyuba kegørra pønrramisren, truiløbe møguelane yandø 
chindamikkuchagaig misra pønrrønrrai kegørrøsrkøb, managatig 
kaigu kegørra pønrramig kønrrai mara bønsran. 10 Kaguende 
chigurrimbunø kaig maramig arrubiibe, anwan igatø! ke kan 
chinchimmørø inchib chull indiiløyugurri arrubig køn. Inchawei 
møiløgøbenma an døgagug købiitø yandø pella, nømui isubigwan 
Jesucristoinuutø pasra tøgagiigugurri tarømisra, nømasiitøwei 
chine chine purø isumdiig puig melønrrab tøga bønrramisran. 


Kørrømisrmø ibig inrrai wamindig 


11 Trune fi Tiusweyasiitø pasrab møøbe treeg 
indameløyugurrimbe tarømisramig køn. Sølgandø tabig 
kømigwanba, Tiusweimburabeløyu tabig kømigwanba, 
isubigwan Jesucristoinug pasra tøgagømigwanba, undag købig 
tøgagømigwanba elachimø marøbig marøb megamigwanba, katø 
maig købendø inchimø, purø tammay megamigwanba, iilan 
martrig. 12Nui isubigwan Jesucristoinuutø pasra togagúigwane 
ñi toga basrønrrab isua gwayab, tru managatig øsig kømig 
togagúigwane pachamørtrab gømø tab tøga basrau, Tius trunun 
tøgagønrrai wamøben, tru fii truba yamelai merrab, purø tabig 
pasrønrrab waminchib pasraig købigwan. 13Katø chigurrimbunø 

pønrrabigwan øsig kønrrai tranøb Tiuswei merrappa, katø Poncio 
Pilatoi merrab, puro tabig nø maig kuigwan ‘nabe treeg kur’ chib, 
waminchib eshkab pasrabig Cristo Jesúswei merrappa, nabe 
ñune karua basrar: 14tru martrai ñun karua basrigwane kaig 
mariitøga chillig indig chigaig, katø chigøben *kailø gon” dainab 
pasramig chigaig, treeg tøgagønrrai namui Sefior Jesucristo 
kenamisramnegatig. 15 Yandø tru treeg maram gwalømmera puben, 
trunun nø kenamartrab gúinrrun, tru nø mayanguen tab indig, 
tru nøtø Mayeelaim Bala Pasrabig trurrigu maya reymeraim bala 
nø Rey, katø maya misagwan ashib karub pønrrabelaim bala No 
Garub Ashib Pasrabig. 16 Managuen kwanrrabig kgmíig, muguen 
kemalamgaigu tørguegwalmabigu wabig, nune mu møkkucha 
asiimfig, katø mugucha nune ashchab gaimaig, Tius nøtø gøn. 
Treegwan purø tab indiiba, managatig mayeelaim bala karub 
wamibabe nuyasig kønrrai inchar. Treeg kønrrun. 

17 Møin gwaløm yu pirau pua misaamerane puarmera guermapto, 
purab nørreelø guermab inchib, tru chigurrimbunø togagúilo 
treetø gønrraitamab isumgailøyu ke truyutø isua bønrrømønrrain 
garunrrig. Masken treeg inchimøtø, nam kasraatø tab gúi 
warønrrai Tius tru chigucha palønrraingaig tøgagømburab 
tøgagønrrai namun tranøbigweinug isua bønrrønrrai inchig. 
18Tabigwan marøbelø gønrrain garunrrig, truba puarmera 
misrøppe, nømui chigøben tabig mariiløyu puarmera misrtrai. 
Togagúigwane chigucha mero gúi inchimo, lata pirishib 
purugunrrab muniitø gøbelø gønrrai. 12Myamaybe tru wendøsrø 
attrabigweyasig, tabig pølbasra marøb esegab guebamrrun, øsig 
kømig, tru managatig cierton øsig kømigwan nebua tøgagømig 
kønrrai. 


Timoteowan wamindiilø srabeig 


20¡Au! Timoteo, ñun chi martrai trana basrigwane tabig isua 
møra tøgagu, Tiuswane chigucha gomíig margb wamindiilanba, ke 
ka wamincha møriilanba, katø tru nømui nørrø nebua ashib kusreb 
taig chi cierton gømfigwanba, treelan mørøb pasrønrrab gømø 
meganrrig. 21 Pøs møiløgøbenma trunun marøb guebamba, nømui 
isubigwan Jesucristoinuutø pasra tóogagúigugurrimbe yandø pella, 
chab tarømisran. 

Tiuswei ka yandø tab indiibe ñimba pasrønrrun. 

Timoteowan “ka uñgub” cha, Pablo pørig 


1Na Pablo, Tius nan trendy treeg kønrrain gúikkurri 
Jesúscristo nøashib karua orig, øsig kømigwan Cristo 
Jesúsweinug trannrrab misra kørrømisrigwan eshkanrrai ørig, 2nai 
undaaraig nusrkai lataig, ñi Timoteowan i kilgawan porar. Tius 
Møskaweimba, namui Señor Cristo Jesúsweimba tru ka yando 
tab indigwan goben, lastima asigwan gøben, chi isumgaig tab 
gøbigwan gøben ñuim bala gønrrai isur. 


Cristoimburabigwan kørmø waminchib 


3Chu uraskucha pesannab elachimøtø nabe truigwan, yem 
gwaløm ñune toga toga isua miab megappe, Tiuswan 'mayanguen 
ungwa, ungwa” chibig kur, nai isub kebachib pasrabigu “chi kalø 
gon” cha kebachibig chigaig, na treeg marøb pasraig Tiuswan, tru 
merrabsrø nai kølli misaamera Tiusweyasig maig marøb melabelø 
gøben treetøwei. 4Ni kappin gorrogaigwan isubene, nane gato 
malaugue asinrrabna gøtan, na puro tab gúi morgb truba rruba 
kasrag pasramig kønrrai. 5 Nabe katø gato isuinabig kon, ñi ka 
isatø inchib gømø, ñui isubigwan Jesucristoinug cierton pasra 
togagúigwan. Truigwane ñui awela Loidaba, ñui usri Euniceba 
truilømerrig pølbasra togagúig kobig køn. Incha møimbe 
fiuinukkucha truibe pasrømø gømø, pasraitamab isua basrar. 

6Treekkurri na nai tasigwan fiuim bala estsaren, ñi chigøben 
marøbig kønrrai, Tius keta tranig togagúigwane pesannab 
elachib imønrrai, katøyug isunanrrab inchar. 7 Kaguende Tiusbe 
namune køriiteelø gønrrain gømøtø, chishkandø marøbig 

kønrrain rranig køn, undag kobigwan togar gønrraimba, asr 
mumay srua itanmaptø pønrrømeelø gønrraimba. 8Inchawei 
Señor Jesucristoimburabelan wamindamigwan kørig kui 

inchib pasrømøwei, namui Sefiorgurri kailan keeri yau na 
pasranmaptø kørig kui inchimøwei inchig. Masken treeg kørig 

kui inchimøtø, Tiuswei tabig srø wamgurri na maig kaig nebuig 
megaben, treetøwei meganrrab inchi, Tiuswei maramburab 
marøbig truig maig køben treeg. 9Kaguende namun kaigyugurri 
wesrawa, newan tabig chishig amoñinrrai wamabiibe nowein 

gøn, kabe nam chigøben mariiløgurrin gømøtø, no trendø treeg 
martrab isuitøgaba, nui ka yandø tab indiitøgaba gøn. Tru iig ka 
yandø tab indigwane Tiusbe Cristo Jesúskurri tranig købig køn, 
chigurrimbunø pønrrabikken kaabenbatøsrøwei. 10Inchen møimbe 
Cristo Jesús namui Kaigyugurri Wesrabig yandø kenamisren, 

tru ka yando tab indig pasrabig købiibe kenamisran. Incha tru 
managatig kerriguwan kwamig kønrrai marøb pasrabigwane nøbe 
kerrigu pinisha, tru Tiuswei tabig srø wamgurri tru øsig kømig 
managuen patsømønrrabigwan tøryu wesrawa pasran. 

ll Inchen nabe truigwan eshkab waminchibig kønrraimba, 
Jesucristo nøashib karua ørig kønrraimba, kusrenanøbig 
kønrraimba wesrawa pasrig kur. 12Incha øyeekkurri nabe øyeeg 
kaigu pureb megar. Treeg kuingucha øyeeg basrarmaptø chi 
kørig kuim basrømur. Kaguende nabe mun gørewa basrarmab 
isua basrar. Na tru srabe gwalømweyasig na nuinug esegawa 
togagúigwane chi puraimønrrai ashib toga basramig, nøbe 
maramburab maramigwan tøgaig kui, nabe ashmø gømø, asha 
basrar. 

13Tru chi kalø gømø tabig kusrenaniilø na wamindigwan 
ñi mørigwane, trunun merrarrawa treetøwei marøb yamig 
tøgagønrrig, isubigwan tru Cristoinug pasriguba, undag købigwan 
Cristo Jesúsweinug pasra tøgagiiguba. 14Tru puro tabigwan ñun 
marøb tøgagønrrai tranigwane, tru namuinug pasrabig Espíritu 
Santo purugúitoga tab asha toga basrau. 

15Pgs ñibe asha gúinrrun mayeelø Asia birausreeløma nan chab 
tarømisrigwan, truilai utube Figelo gøben, Hermógenes køben 
tarømisrig køn. 16Qnesiforoi yauelan Tius lastima tøgagønrraimab 
isur. Kaguende Onesíforobe katø gatø nan chi isumø pishindø 
pasrønrrai purugubig køn, katø nan kailan keeri yau pasranmaptø 

kørig kui inchimøweingue. 17 Masken treeg inchimøtø, Romasrøma 
pub latatø, nan wetørramnegatig lawa, wetørrabig køn. 18Sefior 
Onesiforon tru lastima asig kømigwan nebua tøgagønrrai trannrrai 
isua inchar, tru srabe gwaløm puben. Nibe yandø tsabø ashibig køn 
Efesosrøma nøbe namun yeeg purugub megaig købigwan. 


Jesucristoi kan tab suldau gømig 


1Ñi nai nusrkai lataibe, tru ka yandø tab indig Cristo 
Jesúsweinug pasrabigu mur isua basrau. 2Truba yamelai 
malau na waminchen, ñui kalutøga ñi mørig købigwane 
katoganelan chi isumgaig martrapto møguelan martrai karua 
bønsrø, nømgurringucha gatøganelan kusrenanrrapteelan. 
3Chine isuig megamig pub arrubigu, ñibe namba treegu 
pureb meganrrab isu, Cristo Jesúswei kan puro tab suldau 
lataig. 4Kan suldauma chi maramelan margb meganrrab, truyu 
kebyaikkurrimbe, katøgan nøørø peg marameløyube kebya 
megamøn, nun suldau gønrrai pasrobigwan puro tab gúi mørtrai 
martrab. 5Kato møig kanab luldashchab kan luløbig chigucha 
lulrrab pasramisra, luløbelø chitø maramig køben treegwan 
marmøwabe, tru lulimburø coronan utønrrab gaimanrrun. 
6Katø kan kwallibig chigucha posra, bøsra gwallabe, ellmarig 
misrøbigwane nømerrig tulishinrrabigwein gon. 7Inchawei iig na 
fiun trendailane ñiguen chi chibig kuitashchab tab isu, pøs Señorbe 
chiwandøgucha ñi tab chigúi møramigwan tranrrun. 

8 Jesucristo rey Davidwei misagugurri arrubiibe kwawa, 
kwailai utugurri gatøle kurrigwan ñibe pesannamø isuagu, tru 
Tiuswei tabig srø wamwan na maig eshkab kusrenanig, treegwan. 
9Inchawei tru wamgurri chinetø kaig nebuinab, kailan keeri yau 
pasramig nebutan, kan larrø gaig lataikke. Inchendø Tiuswei 
wambe merrarraig kømøtø basran. 10Inchawei treekkurri chineto 
kaig nebub arrubigwan treegwan kerrigu ka pureb megar, Tius 
nø lawa wesrailayasig tab gønrrai isua, tru kaigyugurri wesrailø 
gømig Cristo Jesúsweinug pasrabigwanba, tru managuen 
patsønrrabgaig tørguegwalmabigwanba nømgucha nebua 
tøgagønrrai. 

11Tig trendaibe chi isumgaig, isig kømøtø gøn: 

Nam nøba kwawabe, 
katø nøba øsig purramig kønrrun. 

12 Maya kaig nebub arringucha, melabig meløwabe, 
katø no ashib karub waisrøn chigucha nøba ashib karub 
purramig kønrrun. 
Nam nun *ashmeelø guer’ chibene, 
namungucha nøbe 'ashmfig kur’ chinrrun. 
13 Nambe nøba maig pønrramigwan treeg pønrrømuingucha, 
nøbe namba maig pasrabiibe chu uragucha treetø pasrabig 
køn, 
kaguende nøbe maig køppe, managucha treetø gua. 


Sølwan marøbig kui asig kønrrab inchi 


Mlilane pesannamønrrai isunanøppatø, isunanøppatø meganrrig, 
'øyeeg martrigay” chib Tiuswei merrab karua basrøb, ke kan chi 
wamindamgaigwan treetøgatø ke larrøbitsamburab larrøbichib, 
ambugurri igurri aleguiyab gømønrrai. Treeg mariibe chi tabig 
purugumoto, tru wamindigwan mørøbelane ka trømbøig mindishato 
kørrømarøbig køn. 15 Nibe ñuimburappe Tiuswei merrab søl marøbig 
kui asig basrønrrab, purø tab asha isuptø marøb meganrrig. Chi 
maramigwan marøb pasrabig, chiyugucha køriimisra basrønrrabgaig 
tru wam newan ciertonigwane, maig kønrrabigwan sølgandø 
gusrenanøb pasrabig treeg kønrrab. 16Tiuswane chigucha gømfig 
marøb wamindiilanba, ke ka wamincha møriilanba, treegwan 
martrab gømø isua basrønrrig. Kaguen treeg waminchibeløbe nømui 
kaig mariiløyu mas kegørrab ambubelø gøn. 17 Inchen nømui treeg 
wamindiiløbe kan pill-llab pisrø asrwan trerangarub larrøbichib 
ib lataitøwei martrun. Treeg marøb pønrrabelai utube Himeneoba, 
Filetoba gøn. 18Pøs truiløma tru newan ciertonigugurri pella 
tarømisra, tru kwailø øsiiranrrun daibe yandø chab øsiirabguen 
indin gøn chib, trumay waminchib guebamba, møilanma tru 
nømui isubigwan Jesucristoinug pasra tøga melaigwane yandø 
mumaygucha gømuielø melønrrai mindisha kørrømarøb guebambin 
gon. 19Inchendø treeg kuingucha, Tius purø may tamara pølbasra 
pasriibe muguen kønøgamgaig basran. Truyube øyeeg chibig pørig 
tøgaig: “Señorbe møiløtø nuielø gúigwan ashibig køn” chibiiba; katø: 
*Møitøgucha 'Sefiorwei munchiyu ufiibig kur’ chib waminchibiibe 
kaig marigugurri tarømisramig køn” chibiiba. 

20Kan nu yauma pasumera, køtsømera pønrrappe, orotøga 
mariiløtø bønrrømøwei, andøga mariiløtø pønrrømøwei indan. 

Treeg kømøtø, tsiitøga mariilø gøben, pirøtøga mariilo gøben 
bønrran. Møiløbe purø tabig marøbyutø katørab srua gømig 
køben, møiløbe ka chi marøbyu gøben katørab srua gømelø 

gøn. 21 Inchawei møikkøben øyeeg kaig mariiløyugurri chish 
misrabe, purø tabig maramigweyasig kan pasun lataig tøgagømig 
kønrrun, tabigweyasiitø tarømarig, chiyutøgucha Sefiorweimbe 
tabig martrabig, chigøben tabig maramigweyasiibe kaima 
basrønrrabgaikke. 

22 Matsørelø chinetø kaig marøg kui indiiløyugurrimbe ñibe 
tarømisr. Incha tru sølgandø tabigwanba, isubigwan Cristoinuutø 
pasra tøgagømigwanba, undag købigwanba, ambugurri igurri tab 
unamigwanba ñibe tøga uñ, tru nømui manrrømeran chishchiitøga 
Señorwan *purugurra” chib wamab tabig waminchibeløba 
kanbalatø. 23Ke chi wamindamgailan aleguiyam lailøyugurrimba, 
chugúinguen mørmubendø chinetø cha møriiløyugurrimba 
tarømisr. Kaguende treeg indiibe ka kwayab gømigweyasiitø marig 
kørrømisrøbig kui fiibe ashibig køn. 24Kaguende Sefiorweiwan 
marøb megabiibe kwayam laptiig kømøtø, masken mayeelan 
larrø tab inchibig, trurrigu may gusrenanøbig, chigøben 
pusrkwanrraptiig taingucha namig mormíig kømig køn. 25 Katø 
mørøg kømub chinetø cha mørøbelane, moi møi tsag wamomoto, 
tammaytø sølwan isunrrai purugumig køn. Nømui kaig mariilan 
isua møra, Tiusweimay lliramigwan inchippa Tius tranøbgunmab 
isua, tru newan ciertonigwan nom tab chigúi mørtrai. 26Incha 
gatøle tab isua møra, tru nugwaimandzig chinetø mara pønsra 
nømun kegørrøsrka, nø maig martrain gøben, treeg marøb 
melønrrai merrarrawa togagúigugurri wegørrønrrai. 


Srabe gwalømmerawan misaamera 
mailø gønrrabelan waminchib 


3 1 Katø ñibe iigwangucha isua asha gømig køn, srabe 
gwalømmerawane tabguen waramga gwalømmera attrab 
gúi. 2Møguelø ka nømuimburaptø tabig kønrrai inchibelø, 
anwane ke chinchimmørø inchib chull inchibelø, purø nørreelø 
misrøb waminchibelø, purab nørreelø misrøb katøganelane 
keeshaguen ashmeelø, trømbøig tsalø wamamba inchibelø, 
nømui møskalan larrø mørmeelø, chiwangucha ungwaguengar, 
Tius kaagúi lataig inchib misaamera gønrrun. 3Ka trendø treeg 

undaguelø gømigwane chigucha chiga misaamera, namappe, 
chinchaguen tamaramgaig namabelø, wam gusrupteelø, trømbøig 
maramigwane ke treeg maratøweim buraambubelø, nømun 
gømøbashtø trømbøig mara betab misaamera, chigurrimbunø 
tabigwane larrø tsaleelo, 4chi gømubendø tabelan kailai tasku 
purøøra pønsrøbelø, chi maramigwan tabguen isumubendø møi 
møi marøbelø, nørreelø guermab isubiitø ke chinsraato inchibelø, 
chine tab gúimorgb maramigwangøba undaarabelø gønrrun, 
Tiuswan gømøtø. 5Tiusweimburabigu truba tabig amoñib lataig 
inchendø, tru maramburab marøbig Tiusweiwane chigucha gømifig 
mara tøgar gøn. Øyeeg misaamerane tarømisr. 6Kaguende tru 
treeg marøb møguelai utuelø møiløgøben køn, ishumburmera 
chiyu gøben mur isua bønrrømøwa, chigurrimbunø kaig marøg 
købig arrubig srua ambiilø, kaig mariitø netsailai yamerayu 
kebamba, tru ishumburmeran kegørrøsrka treetø rreetø melønrrai 
srua gøbelø. 7 Inchen tru ishumburmerabe chu uraskucha 

kusreb chib meløbendø, tru newan ciertonigwane managuen 
nebua ashchab gaiman. 8 Tru Janesba, Jambresba Moiséswan 

chi marmønrrai søtøluløbelø latawei, tru møgueløbe tru newan 
ciertonigwane treetøwei søtøluløbelø gøn. Truiløbe nømui turyube 
trømbøig maramig isubiitø netsailø, isubigwan Jesucristoinug 
pasra tøgagiigugurri tarømisra misaamera gøn. ?Inchendø ke 
øyeetø, øyeetø gúimbe martrab gaimanrrun. Kaguende nøm 
chigúinguen mørmubendørre marøb gúigwane mayeelai malau 
tørgandø tørmarig kønrrun, tru pailø Janeswanba, Jambreswanba 
maig purayaig treetøweingue. 


Timoteowan chi maramigwan Pablo karua basrig 


10 Inchendø ñibe ñuimburappe na maig kusrenaniilan tab ashibig 
køn, na mando unigwan, na maig martrab isuigwan, nai isubigwan 
Jesucristoinuutø pasra togagúigwan, maya chindingucha tammay 
megaigwan, undag kobig togagúigwan, chine pub arringucha 
tarømisrmø, megabig megaigwan. 11 Katø chine chine nan kaig 
marinab megaigwan chigucha, puro isuig megamig chineto 
puigwan, Antioquiasrø Iconiosrø, Listrasrø nan yeeg trømbøig 
pui megaigwan. Øyeeg chine trømbøig puig isuig megaben, 
kerrigu øyeelø chine pub arrubigugurri Sefiorbe nan chi gømø 
ka purayamig kønrrai marig kon. 12Inchawei mutøgucha Cristo 

Jesisweimburabeløyu tabig amoñinrrab inchibeløbe, isa gomoto, 
kaig indinab melamig kønrrun. 13Trune tru larrø gaig møgueløba, 
katø tabzhig wamincha kaigyu kegørrøsrkøbeløbabe treetøguen 
gømø, puro gailøguen misrøb amrrun, nømguen may wamincha 
kegørrøsrkailøtøwein gøbendø, may wamincha katøganelan 
kegørrøsrkøb. 

14Trune fiibe tru ñi kusrewa togagúigu, truyutø megabig 
megau, tru fi trunun treeg kuitamab kørewa togagúigwan. Pøs 
ñibe isua gúinrrun fiun truigwan mumera gusrenanig købigwan. 
15Inchagucha fiibe unøgurri Tiuswei tru newan tab wam pøriilan 
yandø ashibig køn, truiløbe fiune kusrebig kønrrai martrun, tru 
isubigwan Cristo Jesúsweinug pasrikkurri kaigyugurri wesraig 
kømig kønrrai. 16Pøs Tiuswei wamwan pøriibe kerriguba Tius 
nui wamwan øyamay chinrrai isungaruben treeg pøriilø gøn, 
trurrigu kusrenanamibe purø tabig, kalø marigwan nebua ashchai 
wamindamig lata, kalø maren sølwan martrai watsamig lata, tru 
sølgandø maramig kønrrai kusrenanamig lata, 17 Tiuswei møøbe 
chigurrimbunø tabig maramigweyasiibe chigucha palomíig 
newanig kønrraingue. 


Nun maig martrai karua basrigwane martrig 


4 1Tiuswei merrappa, katø Cristo Jesús, katøle kenamisra 
arrua, tru no ashib karub wamigwan no toga basramisra, 
tru øsiguelanba, kwaig warabelanba, maig konrrabigwan nø 
asha martrabigwei merrappa, marmo gømø martrai ñun karua 
basrar: 2Tiuswei wamwan eshkab kusrenanrrig. Wamindamdiig 
kui lata, wamindamdiig kømui lata nui wamwane waminchab 
muniitø basrabig kønrrig. Kato øyeeg maramig købig kuin gúi 
nebua ashchai waminchib, kalø marmønrrai wachib, kullaaramø 
tranrrønrrai purugub, trurrigu tsag inchimø, tammay Tiuswei 
wamwan kusrenanøb pasrønrrai pasrar, fiune. 3Kaguende tru 
chi kalø gømø tabig kusrenanig Tiuswei wamwan misaamerabe 
mørøg kømui inchib pønrram gwalømmera punrrab gøn. Nømbe 
ke chine peetø mørøg køb mendindø gúig køppe, nømui trømbøig 
isuiløyu maig køben treegwan marøb gømig, kusrenanøbelø srøitø 
srøitø tulishib truba nørrø pera gønrrun, nøm chi mørøg kuin 
gøben treegwan waminchabelø. 4Incha tru newan ciertonigwane 
mørøg kømub tarømisra, chi treeg kømubendø nømuinetø 

isua wamindiilan mørøb gønrrab chab lliranrrun. STrune ñibe 
fiuimburappe chiyutøgucha maig basramigwan tab asha basrau, 
maya kaig pub arringucha treegu ka megab, Tiuswei tabig srø 
wam kaigyugurri wesrabigwan trusrøn rrusrø waminchib llirab, 
Tiusweiwan ñi maig maramig togagúigwane newan martrig. 

6Kaguende nabe yandø naimburappe na øsig kuigwan 
Tiusweyasig keta trannrrab kweetsig kømig yandø ke lutau 
basrøben, yandø na kwawa webya yamibe puim basran. 7 Nabe nai 
kwayamigwane purø may gwayawa basrar. Katø chu pumsrøngatig 
lulamigwane trusrøngatig lula, isubigwan Jesucristoinuutø pasra 
togagúigwane maig toga basrabig kuig treetø ka toga basrar. 
8Inchawei maig kønrrabigwan sølgandø tabig marimburø utam 
corona esegaig tøgagur. Truigwane Señor, tru maig kønrrabigwan 
sølgandø tabig marøbig, tru gwaløm nan tranrrun. Tranøbgucha 
nandø rranmøtø, katø mayeelø tru ng arrumigwan truba rruba tab 
gúi isub muniirabelane, mayeelanba trannrrab gúinrrun. 


Timoteowan nunashib wamindiilo 


9Timoteo, peto nan ashchab attrab inchunrrig. 10 Kaguende 
Demasbe i pirauigwangøba undaarab guebya, yandø nane 
elachippa, Tesalönicasrømay yaig køn. Inchen Crescentebe 
Galacia birausrømay iben, Titobe Dalmacia birausrømay yaig 
køn. 11 Yube ke Lucastøwei naba kørrømisran. Marcoswane lawa, 
ñi pera attrunrrig. Kaguende nøbe tru nai marameløyu truba nu 
purugunrrautan. 12Inchen Tíquicone nabe Efeso ciudasrømay ørig 
køn. 13Incha ñi arruppe, Troassrø Carpoi yau tru na kørrømarig, 
nai pala itøgueigwanba, kilgamera pøriilanba srua attrunrrig, kato 
trugurri tru gatogan guilgamera mas palønrrabelane pesannanrrab 
gømø. 

14 Alejandro, tru tsandzøndøga chigøben marøbiibe, nane 
chinetø truba rruba kaig marig køn, nø maig marigwan Señorbe 
truburø maig tranamigwan trannrrab gúinrrun. 15Tru møwane 
ñigucha isuatø ashiptø uñchig. Kaguende Tiuswei wamwan nam 
waminchimønrrai truba rruba søtøluløb gurrig køn. 

16 Tru maig maramigwan asha marøb purrabelai merrab ke 
srøsrø nan payib srua gønrrab pølbasrendø, tru naimburab 
‘na treeg mara basrømur” chib, megabenma, nane mugucha 
purugumøtø, masken nandø elacha, mayeeløba ke chab 

tarømisrøptindig købig køn. Nøm øyeeg marigwan Tius isua ulø 
baymuimbe gøn. 17 Treeg kuindøgucha, Sefiorbeguende naba 
pasrøwa, chigúingucha kullaaramo, mur basrønrrai purugúig 

køn, Tiuswei wamwan nagurri eshkab kusrenanig kørrømisren, 
mayeelø judíos kømø misaamera truigwan truyu nebua mørig 
kønrrai. Incha nane Sefiorbe leön lataigwein rrigugurri kerraig køn. 
18Katø Sefiorbe nane chine kaig nebunrrab pønrrabigugurri chi 
gømø, ka purayamig kønrrai, chi indiimfig ashib tøgagønrrautan, 
srømbalasrø nø ashib karub waisrø tøga wamigweyasig. 
Tørguegwalmabiibe Tiuswein gønrrun managatig. Treeg kønrrun. 


Tabig wamindiilø srabeig 


19Priscilanba, Aquilaswanba, Onesíforoi yauelanba “tab ka 
amøfiigueh” tan chirrunrrig. 20Erastobe Corintosrø kørrømisren, 
Trófimone Miletosrø kwanrrø gørrømarar. 21 Pishim bølmera 
guebimøwatø ñibe peto attrab inchig. Eubulo gøben, Pudente 
gøben, Lino gøben, Claudia gøben, katø nunelø mayeelø truilø 
chigucha ñun “ka ufiguh” chirrunrrig cha, gran. 

22Señor Jesucristobe ñiba pasrøben, nø ka yandø tab indikkucha 
fiimba pasrønrraimab isur. 

Pablo Titon pørøb 


1Na Pablo Tiusweiwan marøb megabig, Jesucristo nøashib 

karua ørig kur, Tius nø lawa wesruilan, tru isubigwan 
Jesucristoinuutø pasra bønrramigwanba, katø tru newan 
ciertonigwan nebua asamigwanba na purugub pasrønrrai, tru 
Tiusweimburab tabig amønamigumay amrrai marøb pasrabigwan. 
2Tru isubigwan Jesucristoinug pasra tøgagúiba, tru maig 
kuigwan nebua ashib ambiibabe, tru managatig øsig kømigwan 
tøgagønrrurmab isua munig melaigu truyu basran, Tius tru mana 
isa waminchimíig, chigurrimbunø købigwan marmøwatøsrøwei 
tru nø trannrrab misra kørrømisrigu. 3Inchen møimbe yandø 
truigwan maram gwalømmera pubene, Tius namui Kaigyugurri 
Wesrabig nan martrai karua basren, trunun na eshkab kusrennen, 
nui wambe yandø truyu kenamisran. 41 kilgawan fi Titon pørar, 
nam pailøba namui isubigwan kanguelarrøtø Jesucristoinug pasra 
togaig, ñi nai trag nusrkai lataigwan. Namui Tius Møskaimba, 
Cristo Jesús namui Kaigyugurri Wesrabiiba, nui ka yandø 
tab indigwan gøben, chi isumgaig tab gøbigwan gøben fun 
tranrraimab isur. 


Cretasrø chitø maramelø 


5Na ñun tru Cretasrø kørrømarøppe, trusrø tru chi maramelø 
lutø gørrømisriilan lutøgurri tab tamarøb kerrigu chab patsø 
gønrraimba, katø pueblomørig iglesiamerayu Tiusweiwan 
pera marøb pønrrønrrabelø wesrawa bønsrønrrai, ñune trusrø 
treeg kørrømarig køn, na ñun maig martrai karuigwan treeg 

martrai. 6Tiusweiwan pera margb pasrabiibe mugoben “chi 

køn dainanrrabgaig, kan sraindø tøgaig, katø ureemeragucha 
Jesucriston kørebelø togaig kømig køn, nømun “maig margb 
amoñig køben amøfiibelø gøn” chib wamindinabelø, kabe 
“mormeelo larrø gailø gon” chib wamindinabelø treeg ureg kømøtø. 
7 Kaguende Tiusweimburabelan ashib pera pasrabiibe 'øyeeg 

køn’ dainanrrabgaig kømig køn. Ke nø maig taigwandø, martrai 
inchibig kømøwei, kuchigurrindø ke chinsraatø inchib namabig 
kømøwei, mutsiiraptiig kømøwei, kwayam lamig larrø chullig 
kømøwei, ke maramgailan marøb, an nu gatøramigwangøba 
chullig kømøwein gømig køn. 8Masken treeg kømøtø, mugøben 
nui yau pubelane yaambumay wamønrrab muniitø wabig kømig 
køn. Tabigwane undaguig, maig unamigwan isua møra uñibig, 
sølgandø tabig marøbig, Tiusweimburabeløyu newan tabig uñibig, 
asr mumay srua itanmaptø ufimfig kømig køn. *Tiuswei wamwan 
chi isumgaig ciertonigwan maig kusrenanigwane, tindøga basrabig 
kømig køn, chi kalø gømø tabig kusrenaniitøga katøganelan “maig 
maramigwan treeg maray’ chib wamindamiba, katø “kalo maran’ 
chibgøba waminchibelan, nømguen galo marøbelø gúin gúi nebua 
ashchai wamindamiba. 


Tru peemaytø yunømara gusrenanøbelø 


10Kaguende nøm maig martrab chippe, ke purab purab 
pønrramisrøbelø gøben, wamdø nigarmera gøben, katø may 
wamincha ka kegørrøsrkøbelø gøben truba nørrø gøn. Tru treeg 
inchibeløbe judfosmera tru asru circuncidawarmera, truilørre 
mas inchibelø gon. 11Inchawei treelane waminchib gømønrrai 
mera, nømui trigwane kandø gasra basramig søl gøn. Kaguende 
chi maramíig mara an nørrø tøgamisrøg køb, ke yaba, yaba yandø 
mandøgucha gømuielø melønrrai mara gørrømarøb amrrun, chi 
kusrenanamgailan kusrennøb. 

12Tru Cretasrø kan møg nømui utuig nømui tiusmeraiwan 
waminchibiitowei nom tøgagtima trendaig købig kon: *Cretasrø 
misaamerabe chu uraskucha isa waminchiptø warabelø, animal 
lataitøguen gømø purab gailø, kan mabgucha igatø! mamburab 
mabelø, trurrigu pøgølelø gøn” cha. 13Truig trencha wamindiibe 
isa gømø, sølwei wamindig køn. Inchawei nømune waminchippe 
mørmø gømø, mørtrai mur waminchig, tru isubigwan 

Jesucristoinug pasra tøgagømigwan chi kaiba lindiimfig chishig 
tabig togagúigwane, 14judfosmera ka nømdø isua wamindiilø 
togagúilan tru gúindo mørøb pønrrømøwei, katø møguelø tru 
newan ciertonigugurri tarømisrar chi maramigwan nømdø 
ponsrailan tru gúindø marøb pønrrømøwei inchai. 15Chi trømbøig 
isumeelø chishig tabig isubelaimbe chitøgucha tabig chishig køn. 
Trune Tiuswan chigucha køremeelø, larrø rrømbøig isubelaimbe 
chigucha chi tabig chishiibe chi gaagøn. Kaguende nømui turyu 
isubiiba, isub kebachib pasrabiiba truiløbaguen larrø rrømbøig 
mindiilø tøgar gon. 16 Tiuswei mayu amøfiibelø guer chibendo, 
nømui chigøben margb amønaitøgabe chi ashmeelø gúi lataitøweih 
marøbelø gøn, ashikken gønrrabgaig køsøngønrraptiig marøbelø, 
larrø mørmø misaamera, chigøben tabig maramigwane martrabga 
misaamera gøn. 


Chi kalø gømø tabig kusrenanigwan waminchib 


1 Trune ñibe waminchippe, tru chi kalø gømø tabig 
kusrenanig, truig maig køben treegwan waminchig. 2Møguelø 

kølleeløbe chigøben incha ashmo, maig pønrramigwan bønrrabelø 
gønrraimba, mugøben chine cha asinab pønrrømeelø gønrraimba, 
isua mora misaasun amøflibelø gønrraimba, isubigwan 
Jesucristoinug pasra togagúigwane chi kaiba lindiimíig chishig 
tabig tøgagønrraimba, undag købigwan tøgar gønrraimba, chine 
pub arringucha melabig melønrraimba waminchig. 

3Katø treetøwei ishumburmera kølleeløbe, Tiuswei ureemerasun 
maig amønamigwan amøfiibelø gønrraimba, wam gusrab wamniga 
llirapteelø, vino mutsamigwan larrø chullelø gømønnrraimba, 
tabigwane katøganelanguen kusrenanøbelø gønrraimba waminchig. 
4Øyamay nømbe tru keløbar ureetø ishumburmeran: isua møra 
misaasun amønamigwan, nømui kelan, nømui uregwan undaguelø 
gømigwan, Stab isua møra amønamigwan, chi kaig marmø 
chishig amønamigwan, nømui yaambu chi maramelan asha 
marøb purrabelø gømigwan, tab inchibelø gømigwan, nømui kelø 
maig chiben treeg melamigwan waminchibelø gønrrai, “Tiuswei 
wamwan chi tabig kømøn” chib kaig wamindig kømønrraingue. 

6Katø matsørelan chigucha 'øyeeg, øyeeg marøb gømig køn’ chib, 
isua mora amøfiibelø gønrrai waminchig. 7Ni chiyutøgucha tabig 
mariiløyu nømguen trunun asha kusrenrrai marøb kenamar. Incha 

fiui kusrenanamigu ñibe kusrenanøppe, maig kusrenanamigwan 
isa gømø sølwan gusrenanøb, ka indzab marøb lataig kømøtø 
tab gusrenanøb, Skatø waminchibgucha wamindamgailan 
waminchimøwei, mu 'øyeeg kalø gon” damgaig waminchib 
kusrenanrrig. Tru namun tsalø gúin bønrrabeløguen namun 
møigwandøgucha chi chaguen kaig waminchab gaima, kørig 
misraguen gørrømisrtrai. 

9Katø tru karuindiig melabeløbe, nømun karub pera gøbelø 
nøm maig karuben, *chiyutøgucha treeg marøb melamig kon” chib 
waminchig, karub pera gøbelø tab gúi mørøb purrønrrai marøbelø 
gønrraimba, katø trigu rrigu løtapteelø gømønrraimba, 10 katø 
chigøben tsøgøl inchipteelø gømø, masken newan chi isumgaig 
tabig marøbelø gúi asiilø gønrraimba, Tius namui Kaigyugurri 
Wesrabigwei tabig kusrenanigwan nøm chi marigutøgucha purø 
tab gúi asig kørrømisrtrai. 11 Kaguende tru Tiuswei ka yandø tab 
indiibe maya misaamera ashchai kenamisrin gøn, tru kaigyugurri 
webambamig kønrrai. 

12Inchen tru ka yandø tab indiibe møi ya nam øsig warain 
gwaløm, isua møra misaasun amønamig kønrraimba, maig 
kønrrabigwan tabig sølgandø maramig kønrraimba, Tiuswan 
maikkucha pesannamø tabig amønamig kønrraimba kusrenanøbig 
køn, Tiusweimburab trømbøig kaig maramelanba, chigøben ke 
trømbøig marøg køtanmaptø marmumigwanbabe yandø elachar 
gømig kønrrai, 13tru nam isua munig melaig mayanguen tabigwan 
muniirab melappe, Jesucristo tru namui purø nu Tius namun 
Kaigyugurri Wesrabigwei tørguegwalmabig kenamisramigwan 
muniirab. 14 Kaguen nøbe nøashib namuyasig kwaig kon, 
chigurrimbunø purø rrømbøigugurri wesranrrappa, katø kerrigu 
newan chishelø, nui misag søtømera nuyasiitø gønrrai martrappa, 
katø tabig maramigwane marmø gømø martrab inchibelø gønrrai. 
15 Nibe iilan waminchig 'øyeeg, øyeeg marøb gømig køn’ chib; 
'øyeeg maramibe kalø gøn chib; marmøtay” chib. Waminchippe, mu 
mandamgaig waminchig; fiun mu kaashib gønrrain gømøtøgue. 


Jesucriston kørebelan mandø amønamigwan waminchibig 


1Misagwan ashib karub purrabelan lata, katø chi maramigwan 
martrai karub purrabelan lata, truilø maig chiben treeg 
melabelø gønrrai, isunanøb waminchig, chi garuben mørøbelø 

gonrraimba, chigøben tabig maramigwane martraptø bønrrabelø 
gønrraimba, 2mugøben gatøganun chi kaig waminchimeelø 
gønrraimba, kwayam lapteelø gømøtø, masken tab inchibelø 
gønrraimba, maig købash inchimø, mu misaamerandøgucha tabig 
marøbelø gønrraimba. 3Kaguende merrabsrømbe namgucha 
Tiusweimburabelane larrø chugúi mørmeelø, Tiuswan mørøg 
kømui inchibelø, pella amøfiibelø, chigurrimbunø trømbøig marøg 
købiiba kaig mara tab gúi mørøb waramibatø srua ambiilo, kaig 
maramigwangøba isubelø, chigurrin gøben gatøganun pusrkwai 
ashib, namun katøganelø larrø tsalø asiilø, katøganelan namgurrin 
rreetøwei tsalø ashib nambe treeg amoñibelo gøbig ker. 4Inchen 
Tius namui Kaigyugurri Wesrabigwei tru ka yandø tab indiiba, 

nui undag købiiba maya misagweyasig yandø kenamisren, 

5nam chigøben sølgandø tabig marøbelø gúimba gømøtø, nøbe 
lastima asig maig køben, namun kaigyugurri wesraig køn. Treeg 
marøppe, srøilø gønrrai pillmaikkurrimba, Espíritu Santo namun 
peemayelø gønrrai srøig yunømarikkurrimba gøn. 6Nøbe Espfritu 
Santon tøgagømburab tøgagønrrai namuim bala ørig køn, namui 
Kaigyugurri Wesrabig Jesucristogurri. 7Nui ka yandø tab indiitøga 
namune chi kaig kømeelø lataig tabig kørrømara, ketigwan 
utønrrab ureemera gønrrai kørrømarig køn, nam tru managatig øsig 
kømigwan tøgagønrrurmab isua munig melaig truig maig køben 
treeg. 81 trendaibe chi isumgaig isig kømøtø gøn. Inchawei iigwan 
waminchippe marmø gømø, treeg martrai waminchig Tiuswan 
kørewa bønrrabeløbe chigøben tabig maramelangøba marøb 
melønrrab inchai. Kaguende tru iig tabig mariiløbe misagwan truba 
tabig purugunrrabig køn. 

9Inchen ke ka yandø kwayam lailanba, katø nambe i 
misaamerainukkurri amrrubelø guer chib wamindiilanba, 
kangurrin gangurri ke chab guemøriyab katø tru aleguiyam 
lailanba, maig maramigwan martrai Moisés pøriiløyu, øyeeg 
chibig køn chatø ambugurri igurri tru wamindiilanba, treelan tru 
guindø mørøb pasrønrrab gømø. Øyeebe chi purugunrrabgailø 
waminchimuinguen wamindiilø gøn. 

10 Møikkøben Tiuswei ureemeran nøørø gatøgan søtø marøb 
uñibigwane 'øyeebe maramig kømøn” chib kan pamaygatig wama 
wamincha, wamindigwan mørøg kømui inchene, yandø treeg 
møwane chi asamig kaanrrai tarømisramig køn. 

11Kaguende øyeeg møøbe yandø nøasiitø tsabø minchaig, kaig 
marobig, nui kaig mariitøgatøwei kaigyu kebeñaig kon. 


Nunashib wamindiilo srabeig 


12Artemaswan gúi, kabe Tíquicon gúi ñuimay na grene, 
Nicöpolissrømay nan ashchab, peto attrab inchunrrig. Kaguende 
nabe tru pishim bølmerawane trusrø tsunrrab inrrab isur. 

13Tru maig maramigwan martrai romasreelai poriilan ne ashibig 
kusreb møg, Zenaswanba, Apoloswanba, nømui ambamigwan 
amrrai, chigucha palab punrrain gømø, purugunrrig. 

14Pgs chigøben ke purugumdiig pub arruben treegu purugunrrab, 
namuieløgucha tabig maramigwane kusreb ambamig køn, ke 
chigucha marmeelø gønrrab gømøtø. 


Wamindiilø srabeig 


15 Mayeeløba naba amøfiibeløbe ‘tab ka amøfiigueh” cha wam 
øran. Nam lataitøwei nømui isubigwan Jesucristoinuutø pasra 
bønrrøwa namun undaarabelan ‘ka amøfiigueh” tan chirrunrrig. 

Tius nui ka yandø tab indiibe fiim mayeeløba pasrønrrun. 

Pablo Filemónwan pørøb 


1Na Pablo Cristo Jesúsweimburabelan marøb megaikkurri 
kailan keeri yau pasrabiibe, namui nuneg Timoteoba misra, ñi nai 
undaaraig namui maramigu lincha marøbig, Filemónwan gøben, 
2katø namui nuchag Apian gøben, trugurri Arquipo tru namui 
marameløyu, marig kørrømisrtrai tranrrab megabigwan goben, 
katø tru iglesia ñui yau tulundzunabelan gøben pørar. 3Tius namui 
Møskaimba, Señor Jesucristoba nui ka yandø tab indigwan gøben, 
chi isumgaig tab gøbigwan gøben, ñimun tranrraimab isur. 


Jesucristoinuutø pasra togagúiba, undag købiiba togagúig 


4Tiusba waminchippe, chu urastøgucha “ungwa, ungwa” chibig 
kur ñun isub. 5Kaguende ñui isubigwan Señor Jesúsweinug pasra 
toga megaigwanba, kato Tiuswei misaameran ñibe truba undaguig 
køn daigwanba wammørikkurri. 6Inchawei tru ñui isubigwan 
Jesucristoinug namba lata togagúig, truibe truba tabig purugub 
pasrønrrai Tiuswan miabig kur, tru Cristo Jesúsweinug nam 
chigurrimbung purø tabig togagúigwan nebua ashchai. 7 Kaguende 
nane truba rruba kasrag køb, truba tab gúig kuig køn, tru ñui 
undag kobikkurri. Kaguende Tiuswei misaamerai manrrømerabe, 
ñigurri pishindø tab gúig kasraatø pønrrønrrai marin gøn, ñi nai 
nuneg. 


Pablo Onésimoyasig purøwaminchib 


8Inchawei nabe Cristogurri mu chi chinrraingaig, ñi maig 
maramigwan treegwan martrai karua basramig tøgagøbendø, 

9treeg inchibgunrriibe tammay undag købiitøga tiusmanda treeg 
martrurrunrrig cha, ñun miawa pasrar, na Pablo, yando køllig, 
na møi ya Cristo Jesúsweiwan marøbig kuikkurri kailan keeri 
yau pasrabig. 10Nai nusrkai lataig Onésimoyasig ñui merrab 
purøwaminchab inchar, na kailan keeri yau pasrøwa, nai ung 
lataig misra basrabigweyasig. 

11 Onésimobe merrappe chigucha gomíig købig kuig, møimbe 
ñuyasig lata, nayasig lata, chiyutøgucha ke no burugub megabig 
misrin gon. 12Incha nabe gatøle nune ñuimay grar, tru nai 
manrraugurri undaaraigwan. 13Pøs naba kørrømisrtrai nune, 
nabe kørrømarøbmørø isuig køn, Tiuswei tabig sro wamgurri 
nan merrarrawa keerig pasroben, ñi burugub megab lataitowei 
nan purugub meganrrai. 14Inchendø ñimerrig maig tainguen 
ashmøwatøbe, nabe ke treeg martrab inchimuig køn. Tru na ñun 
øyeeg martrunrrig taigwane, ke na ñun treeg maramne indig 
kømøtø, uyube ñi maig maramdiig køben treeg asha martrai 
inchar. 150Onésimo kan maya yanagatig ñun øyeeg tarømisrøppe, 
katøle managatig fi nun yandø tøgagørrømisramig kønrrab gua, 
øyeeg tarømisrig kuitamab isur. 16 Møimbe yandø nune karuindiig 
megabig kui lataig kømøtø, katøguchinguen tøgagømmay 
tøgagørrunrrig, kan undaaraig nunewan lataikke, nøbe naimbe 
truba undaaraig kon. Trune fiibe treetøguen gømø, katoguchinguen 
isua undaaramig køn, no misag basraigu lata, Señorweinug 
pasraigu lata. 

17Inchawei ñi naba lincha marobig kuabe, trube, nune nan utab 
lataig uta tøgagørrunrrig. 18Inchippa ñun chigøben kalø mara gúin 
gúi, kabe chigøben ulø misra gúin gob chigøbene, trube, trunun 
na ashchab, nan ulø bayrrunrrig. 19Na Pablo naashib nai tasiitøga 
iigwan pørar: Ulo chigúin gøbene, trube, na puro waramønrrun” 
chib, ñuimburab fiittøweinguen Tiusweimburabeløyu nan truba 
nørrø ulø gúigwan truigwanguen chi kebachimøtø. 20Trube, nai 
nuneg, fi Señorgurri øyeeg tabig nayasig marimbe gøtan, nai 
manrrau chi isumø, tab gúi pasramig kønrrai Cristoinug. 

21Na pørøppe, na maig taigwan mora martraitamab isua 
børar, katø na maig taigwandø gømøtø, katøguchinguen tabig 
martraitamab isuague. 2?Tru gømnetø katø na ñimuisromay 
arrua, na chu pua kørrømisramigwangucha tamarøb megarrunrrig 
chinrrab inchar, na ñun ashchab arrumig kønrrai, ñim Tiuswan 

miab melaig treeg pubene, katøle ñimun ashchab arrumuitamab 
isua. 


Wamindiilø srabeig 


23 Cristo Jesúskurri tru kailan keeri yau naba pasrabig 
Epafraskucha ñimun “tab ka amøfiigueh”* cha øran. 24Katø Marcos 
køben, Aristarco gøben, Demas køben, Lucas køben nai maramigu 
maram burugub melabelø, truiløgucha tab ka amøfiigueh” cha 
øran. 

25Namui Señor Jesucristoi ka yandø tab indiibe ñimba 
kønrraimab isur. 

Tius Nusrkaingurri wamindig 


1Merrabsrombe Tiusbe namui kølli misaamerane Tius maig 

karuigwan eshkabeløgurri, mumay gøben, katø gato wamindig 
købig køn. 2Incha møi i srabe gwalømmerawane nui Nusrkaingurri 
namun wamindan. Tru pirøwanba, katø srømbalasrø kerrigu 
chigurrimbunø kobigwanbañau Tiusbe nøgurri mara basrøb, katø 
nundøwei tru chigurrimbunø pønrrabigwan kerrigu keta, nø 
ashib tøgagønrrai kørrømarig købig kon. 3Nusrkaimbe Tius maig 
torguegwalmabig køben, treetøwei tørig torguegwalmabig kon, 
chiyutogucha Tius maig køben no treetøweingue. Kato nøbe tru 
chigurrimbunø pønrrabigwane nui maramburab mari wamdøga 
trunun nø ashib tøga basran. Incha nøbe misaamerai kaig mariilan 
chab chishmarabe, yandø srømbalasrø Tørbilabig Purø Nu Tiuswei 
kusrmaygatø wanrrab wamisrig køn. 


Tiuswei Nusrkaimbe ångelesmera 
lataguen gømø, purab nuig køn 


4Pøs øyamay Nusrkaimbe ångelesmera lataguen gømø, purab 

nuig misrig køn, “Tiuswei Nusrkain” cha, wami munchin ng uta 
togagúibe, “ángeles” cha wami munchi lataitøguen gømø, purab 
nuig utig køb lataitøwei. 5Pøs Tiusbe kan mø ångelwan gøben 
managuen øyeebe chimuig køn: 

«Nibe nai Nusrkain gøn cha; 

nabe møi fiui Møskai misrar” cha. 

Katø mø ångelwangucha øyeeg chimuig køn: 

*Nabe nui Møskain gøben, 

nøgurrimbe nai Nusrkain gønrrun” cha. 
6Incha Tiusbe nui kandø Nusrkawan yu pirau kebattrai prob 
urasma kato trendaig kobig køn: 
“Tiuswei ángelesmerabe mayeeløba nun køriibala tabig 
wamindamig kon” cha. 
7Inchen tru ángelesmeraimburappe Tiusbe trenchibig køn: 
“Nui ángelesmerane kan isig ichibig latailø gønrrai maran cha, 
katø nuiwan marøb melabelane nag bilabelø latailø 
gønrraingue.” 
STrune Tius Møskaimbe tru Nusrkaweimburappe trenchibig køn: 
«Ni, Tius, ñi ashib karub wamisra waibe 
managatig pasrabig basrøben, 
tru tabig sølgandø marøb tøgaweim børøtsiibe 
ñi ashib karub wainug sølgandø marøb waig, 
truig kønrrun cha. 
9 Sølgandø tabigwane ñibe undaarawa, 
kaigwane ashig kømui indig køn cha. 
Incha treekkurri Tius, tru ñui Tiusbe, 
tru ñui linchibelan lataguen gømø, 
purab nuig kønrrai mara, 
fiune aceite srølig køn cha 
maya nuguen kasraaranrrai.” 
10Katø Tiusbe Nusrkawan trenchibig køn: 
“Ni Señorbe srøsrøzhiitø pirøwane 
fii mara basrig køben, 
srømbalamerabe kerriguba fiui tasiitøga mara 
bønsrailø gøn cha. 
11 Inchen truiløbe kerriguba chab pinøben, 
ñibe wabig wanrrun cha. 
Srømbalamerabe kerriguba asru kewagúilo lataitøwei 
chab gølliranrrun cha. 
12 Nibe tru srømbalamerane kan pala itø tsinigwan welan 
guitishib lataitøwei kirra, 
kewagúilan lataitøwei gatøle peemay 
srøig yunømartrun cha. 
Trune fiibe chu uraskucha yunømarmø, 
treetø rreetø gøben, 
fli øsig wamig pilamerabe managuen patsønrraamøn” cha. 

13Tiusbe mø ángelwan gøben managuen trendaig kaagøn: 
“Nai kusrmaygatø wamisr cha, 
ñun ashig kømui inchib tsalø inchibelan 
ñi ñui srøbmeran truilaim bala nebuna 
wamig kønrrai ponsramnegatig.” 
14 ¿Angelesmerabe mayamba espíritumera, Tius karuigwan 
marøb pønrrabelø, kaigyugurri wesraig kømigwan ketig uta 
tøgagønrrabelan purugub pønrrønrrai karua øriilø treelø 
gømuitarru? 


Kaigyugurri wesraig tøga bønrraigwan chinchaindø 
elatsamig kømøn 


1 Inchawei treeg købene, nam wamindi mørigwane mas tab 

møramig balan, nam amønaig mayugurri inchippa pella 
ambinabgunmab. 2Kaguende Tius ångelesmeragurri wamindikken 
maig chippe, treeg kønrrain gúig kua, tru maig taigwan mørøg 
kømub itøbunabelanba, møra marmeelanba truburø møra 
melamigwan maig utamigwan utønrrai pønsraig købig køn. 3¿Namun 
kaigyugurri wesraig yeeg nuig toga bønrraigwan nam chinchaindø 
elacha, amoñabe, trube, nambe tru mora melamigugurrimbe, mando 
incha wegørrønrrab? Kaguende kaigyugurri wesraig kømig puro 
nuigwane Señor Jesús ngashib nømerrig eshkaben, trugurrimbe 
tru no wamindigwan mørøbelø, truigwane 'øyeeg kør cha, namun 
eshkaig købig køn. 4Katø Tiusbe nø pasrain gúi ashchai mariiløtøgaba, 
kwaara asha gønrrai mariiløtøgaba, maramburab mariiløtøgaba, 
Espfritu Santogurri peg, peg marøbelø gønrrai nun maig tranamdiig 
køben pirisha keta traniitøgaba, tru wamindigwan Tiusbe treeg kuin 
gúi ashchai kenamarøb pasraig kon. 


Jesucristo gøn nam kaigyugurri webamba pønrramibe 


5Nam møi tru waminchib amrruigwan, waramig gatøgan tru 
wendøsrø srøig attrabigwane ángelesmera nom garub tøgagønrrai, 
Tiusbe treeg marig kømøn. 6Treeg kømøtø, kanbaløsrø Tiuswei 
wamwan poriguma møikkøsrøn Tiuswan trencha payig kon: 
“¿Misaabe ñuimbe chi gønrrab gøh cha, 
ñi ya isunrraimbe? 
¿Ka møwandø ñi truba isua ashib attraimbe, 
nøbe chi gøh cha? 

7 Pøs kan maya yanagatiito ángelesmera lataitoguen gømø, 
møwane katøguchindø lamíig kønrrai mara, 
nune maya nuguen tabig indiitøgaba, 
purø tab indiitøgaba, 
treetøga corona betsøsrøb lataig purø nuig kønrrai marig køn 
cha. 
8 Incha kerriguba nui srøb umbu pønsraig kon” cha. 
Incha kerriguba nui srøb umbu pønsrøppe, Tiusbe chiwan 
kørrømara gømøtø, kerriguba nø ashchai pønsraig køn. Treeg 
kuingucha, møi yambatøbe kerrigubabe møg nø ashib tøgagømuin 
gúi aser. ”Inchendø Jesúswane, kan maya yanatø ångelesmera 
lataguen gømø, katøguchindø lamíig kønrrai marin gúi aser, 
Tius tru ka yandø tab indikkurri mayeelayasig kwamigwan 
maig kuig mørøb pasramig kønrrai. Møimbe tru nø kwaikkurri 
tørguegwalmabiitøgaba, purø tab indiitøgaba, treetøga kan corona 
betsøsrøb lataig marig køn. 
10Pgs tru chigurrimbunø pønrrabigwan marøb, katø truilan 
nuyasiitøwei pønrrønrrai marøb inchib Tiusbe nui ureemeran 
truba nørrøwan nui tørguegwalmabiisrømay pera ippe, Tiusbe 
tru Jesucristo nømerrig nømun kaigyugurri pera webibigwan 
tru chine kaig indinab pureb megaitøga chi palømfig newanig 
kønrrai maramig, Tiusbe søl gúi asig køn. 11 Kaguende Cristo tru 
Tiusweindø gønrrai tarømarøbig lata, katø Tiusweindø gønrrai 
tarømariilø lata, mayeeløba kan Møskaweyeløtø gøn. Inchawei 
treekkurri Jesúsbe nømune, “nai nunelø” cha, wamamig chi kørig 
kuim basrømøn. 12 Tiuswei wamwan pøriguma Cristobe Tius 
Møskawan trenchibig køn: 
«Nui munchiwan nabe nai nunelan wamindamønrrun cha. 
Incha fiuielø tulundzuna gúinug mayanguen tabig 
waminchib cantamønrrun” cha. 
13Katø Cristobe treekkucha chibig køn: 
*Nabe ke Tiuswandø isua basramønrrun” cha. 
Incha gatø trendaig køn: 
“Tius nan trani ureemeraba nabe yu pasrar” cha. 
14Pøs ureemerama asr tøgar, animbar gúig købene, 
Jesucristogucha treeg asrtøwei tøgaig kørrømisrig køn, nø 
kwaitøga tru kwamig kønrrai nugwaimandzig mu chindamgaig 
marøb pasrabigwan pinishib, 15 katø nømui øsig amønaigu chu 

urastøgucha tru kwamigwan kørig kuindø, kørig kuindø melabelan 
truyugurri wesrailø gønrrai marøb inchab. 16Pøs nøbe purugumma, 
ångelesmeran burugumøtø, tru Abrahamweinukkurri amrrub 
misaameran burugun. 17 Inchawei treekkurri chiyutøgucha nui 
nunelø Tiuswei misaamera lataitøwein gømig kuig køn, kan maya 
Sacerdotesmeran Nø garub Sacerdote lastima ashibig kømigwanba, 
katø Tiuswei merrab maig maramigwan elachimø marøb pasrabig 
kømigwanba, treeg kønrrab, incha tru maya misagwei kaig 
mariilan chi ulø bayamig kømønrrai kweetsigwan trannrrab. 18Pøs 
chiyugøben kebenøsrkønrrab indinab nøtøweinguen yeeg chine kaig 
indinab megabikkurri, chiyugøben kegørrønrrai indinab melabelan 
purugumig nøbe maramburab marøbig køn. 


Jesucristobe Moisés lataitøguen gømø, mas nuig køn 


1Inchawei treeg købene, ñim, nai nunelø, Tiusweindø 

tarømariilø, no srømbalasrøngurri wamigwan ñimgucha lata 
tøgagønrrai wamiiløbe, Jesúswan, Tius tru Nøashib Karua Ørig, 
katø tru Maya Sacerdotesmeran Nø Garub Sacerdoten tab isua asay, 
tru nam nun kørewa pønrrer taigu truyutø pønrraigwan. 2Pøs 
Jesúsbe nun wesra basrøbig Tiuswan kerriguba maig taigwan mora 
marig køn, Tiuswei misag israelitasweimburab Moisés kerriguba 
chi maramelan elachimø, marøb pasrab lataitoweingue. 3Inchendø 
Jesúsbe purabguen tab indig køn, Moisés lataguen gømø, kan ya 
marøbigwan mas tab indig køn, tru yawan lataguen gømø. 4Pøs chi 
yatøgucha pasrappe, mugøben marigweim basrainrrun. Inchendø 
lutøgurri chiwandøgucha mara pønsrøbiibe, Tius køn. "Pops 
Moisésbe maramigu marøb megabig køppe, israelitasmera Tiuswei 
misagweimburab kerriguba chi maramelan elachimø, marøb 
pasraig købig køn. Incha wendøsrø Tius wamindig kønrrabigwan 
nøbe kenamarøbig køn. 6Trune Cristobe, nø Nusrkain gua, Tiuswei 
yau chi maramelan elachimø marøb pasran, kerriguwan nø ashib. 
Inchen tru yabe namdøwein guer, treetøgucha nam kullaaramø 
mur bønrramigwanba, nam truba tab gúi mørøb isua munig 
melaigwanba elachimø, nam tøga pønrrabig bønrrøwabe gønrrun. 


Tiuswei ureemerabe israb purramig tøgar gøn 


7Inchawei Tiuswei wamwan pørigu Espíritu Santobe øyeeg taig 
køn: 

“Nim moin gwaløm Tius maig taigwan mørabe, 
8 morgg kømui inchib ñimui manrrømeran mur marmøtay cha, 
tru mu misag warab waraimønug Tius maig taigwan ñim 
mørøg kømub namig inchib kurrab uras, 
Tiuswan ke chinchibig køtashchab inchib lataitøwei, 
9 tru ñimui merrabsrø kølli misaamera nan truyu ke chinchibig 
køtashchab lataig inchib namisainug, 
tru cuarenta afios ørøba na yeeg chigøben mariilan ashatøgucha. 
10 Inchawei treekkurri tru uras misaameran nan namig køben, 
na trendaig købig køn: 'Nømui manrraube chu uraskucha ka 
pellato, pellato bønrrabelø gua, 
nai maymeran ashmeelø gúig køn’ cha. 
11 Inchawei nabe nømun namig køben, 
igatø! treeg kønrrun cha, trendaig kuig køn: 
'TIsramig na togagúinug nømbe managuen kebamrraamøn”” cha. 
12¡Au, nai nunelo, ashiptø guy! Nimui utu møikkøben Tiuswan 
køremø kaig manrrø tøgaig kua, Øsig Wab Tiuswan tarømisrøb 
megabgunmab. 13 Masken treeg kømøtø, kangurrin gangurri 
øyamay meløgun chib kwalømmørig puruguyay, Tiuswei wamwan 
pørigu tru “Mgin Gwaløm gon” daig truig pasrøbenbatø, pøs kaig 
maramibe fiimun truba tabig asønaben, fiim møitøgucha larrø 
mormíig misra pasrømønrrappe. 14 Kaguende Cristoba namgucha 
tøgatø melamigwan tøga bønrrer, treetøgucha tru srøtø ke truyu 
isua pønrraigwan srabegatig tøga bønrrøwabe gønrrun. 
15Inchawei Tiuswei wamwan pøriguma trendan: 
“Nim møin gwaløm Tiuswei wamwan mørabe, 
fiimui manrrømeran mur marmøtay cha, 
Tius maig taigwan mørøg kømub itøbunab uras lataitøwei.” 
16 ¿Inchen tru Tiuswei wamwan mørendø, Tius maig taigwan 
mørøg kømub itøbunabeløbe mumera gúig køh? ¿Moisés tru Egipto 
biraugurri mayeelan pera webarrig, truilø gømuitarru? 17 ¿Inchen 
tru cuarenta años ørøba Tiusbe mumeranrre tab gømui waig 
køh? ¿Tru kaig marøbelø mu misag warab waraimøsrø kwabelø, 
truilørre namisaig kømuitarru? 18Incha Tiusbe tru isramig no toga 
wainug, “¡Gato! kebamrraamøn” cha. Trenchippe, pos ¿mumeran 
gúi trenchinrrab gø? Pos tru mørmeelan nømunwein gúig kon. 
19Inchawei nømbe kebamrrab gaimaig kuin gúi aser, kaguende 
kørenrrab inchimeelo gúikkurri. 

1Pgs treeg kobene, tru isramig Tius no togagúinug nam 
kebambamigwan tøgagønrrun cha trannrrab misra 
kørrømisrig pasrøbenbatø, trunune puro isupto toga amønamig 
køn, inchippa ñim møikkøben kebammubgunmab. 2Kaguende 
tru misag warab waraimøsrø mørøg kømui inchibelan lataitøwei 
namungucha Tiuswei tabig srø wamwan wammørøsrkaig 
købig køn. Inchendø tru wamwan nøm wamindi møriibe 
chiweingucha chi purugumuig køn, kaguende tru mørøbeløbe 
isubigwan Tiusweinug pasra mørmuikkurri. 3Inchendø tru nam 
kørebelaimbeguende tru isramig Tius no togagúinug kebambubwei 
indamønrrun. Incha gua, Tiusbe trendaig køn: 
*Nabe namig køben, igatø! treeg kønrrun cha, 
trendaig kuig køn cha: 
“Isramig na togagúinuube nømbe managuen kebamrraamøn 
cha, 
nui chi marameløbe pirøwan chi købigwanbafiau chab mara, 
tru isramigwane tru urasrøngurri pasrig kuindøgucha. 4Pøs 
Tiuswei wamwan pørigu kanbaløsrø tru kwalømmera siete 
nemisrøbigweimburab trendaig køn: 
*Nui chi maramelan chab mara, kwalømmera siete nemisren 
Tiusbe isrig køn” cha. 
5Mira chab rrendainuuma katø trenchibig kon: 
“Isramig na togagúinuube nømbe managuen kebamrraamøn” 
cha. 
6Inchen truilø gømøtø, katøganeløbe katøgucha isramig tru nø 
togagúinug kebambamig palab melan. Tru tab wamwan tru srøsrø 
nømunmerrig wammørøsrkainabeløbe møra marmeelø gúikkurri 
kebammuig køn. 7Incha treekkurri Moisés tsub uraskurri yandø 
yeeg yana purøguchen, Tiusbe katøle gatøgan srøig *Møin Gwaløm” 
cha pasrig køn. Tiusbe Davidgurri øyeeg taig køn cha, tru mirawei 
na chab rrendaim bala: 
*Møin gwaløm fiim Tiuswei wamwan mørabe, 
mørøg kømui inchib fiimui manrrømeran 
mur marmøtay” cha. 
8Kaguende Josué tru israelitasmeran Canaan birausrø pera guebya, 
Tiuswei tru isramigwan tranig købig kuig kuimbe, trube, Tiusbe 
Josué uñib uras mas wendøsrø tru isramig Tius toga waig katøgan 
gwalømigwan waminchimubsruig kuinrrun. 9Inchawei treeg 

købene, tru kwalømmera siete nemisren, Tius tru isrin gwaløm 
lataitøwei isramig nui misaameraimbe katøgucha truibe ka basran. 
10Kaguende isramig Tius ng togagúinug møitøgucha kebibiibe 
nui chi maramelan israb wamisran, Tius nui chi maramelan chab 
mara israb wamisrøb lataitøwei. 11 Inchawei treeg købene, isramig 
Tius no tøgagtinug kebamrrab tranrrønrrab inchigun, inchippa 
møikkøben tru mørmeelø marigwan asha, treegwandøwei marøb 
pønrrøwa, tru isramigu kebambamigwan kaimamønrrai. 

12Pøs kaguende Tiuswei wambe øsiguig kømba, ka basrømø, 
marøb pasrabig kømba, treeg køn. Kan espada pinrrøba gatsig 
lataitøguen gømø, purø rrøsrig lataikke, namui møsiiba, namui 
espfrituba pønrraisrøngatig kebibig køn; namui asru kønabimørig, 
tsutsigu tutanumerasrønguen kelarrabgue. Incha chitø isua 
togagúilanba, katø manrrau chitø, chitø martrab isua togagúilanba 
tørgandø kelarrab kenamara bønsrøbig køn. 13Chigurrimbuno 
kerrigu mara pønsrailø pønrrabiibe Tiuswei merrappe chigucha 
søriibe pønrrømøn. Treeg kømøtø, tru nam chigøben mariilan 
eshkab pønrramig Tiuswein gabyube chitøgucha kuragutsiilø 
tørguelarrø kena bønrran. 


Jesucristo, tru Maya Sacerdotesmeran Nø Garub Sacerdote 


14Pøs treeg købene, Jesús Tiuswei Nusrkai, tru Maya 
Sacerdotesmeran Nø Garub Sacerdote tru srømbalameranguen 
puraibig namuyasig purøwaminchibigwan nam tøgaguen 
bønrraig køppe, tru nam nuimburabigwan kørewa pønrrer 
taigu, truyutø tarømisrtrab gømø, meløgun. 15Pøs namui tru 
Maya Sacerdotesmeran Nø Garub Sacerdotebe nam kullaguelø 
gúigwan namun lastima ashibig køn. Kaguende namun lataitowei 
chiyugøben kebenøsrkønrrab indinab megaig købig kua. Inchendø 
nøbe managuen kaig marmuig køn. 16Inchawei treeg købene, 
Tius ng ka yandø tab inchib wainug chi kørig isumøtø kemallgun, 
tru nø namun lastima asigwan nebua tøgagønrrappa, katø nam 
chigøben ke palaig meløben tru nui ka yando tab indiitoga 
purugumdiig kui asiilø gønrrappa. 
5 1 Mø sacerdotetøgucha maya sacerdotesmeran nø garub 
sacerdote yu pirauigwane møguelai utugurri wesrawa basrig 
køn, Tiusweimburabeløyu misagweimburg nø marøb pasrønrrai, 
Tiuswan keta tranøb, katø misaamerai kaig mariilaimburø 

animal gweecha trangb, treeg martrai. 2Inchen tru sacerdotebe 
mayeelø lataitøwei chine nebuinabig kullaguig kuig køppe, chugúi 
mørmeelø pella amøfiibelan maig købash komo, tab inchun. 3Incha 
nøgucha treetøwei kullaguig kuikkurri animal gweecha Tiuswan 
tranamig købig køn, misaamerai kaig mariilaimburøtø gomoto, tru 
kaig mariilø nuimburabigweiwan chigucha. 4Pøs øyeeg purø nuig 
tabig indig sacerdote gømigwane mugøben ka yandø nøasiitøbe 
tøgagønrraamøn, treeg kømøtø, tru Aarón latawei Tius wamitøwei 
trunune tøgagønrrun. 5Kato treetøwei Cristogucha tru Maya 
Sacerdotesmeran Nø Garub Sacerdote gønrrab nøasiitø purø nuig 
misrmøtø, nøbe Tius øyeeg chibigweinukkurringuen utig køn: 
«Nibe nai Nusrkain gøben, 

møin gwaløm nabe fiui Møskai misrar” chibigwan. 
6Katø gatøganbaløsrøngucha Tiuswei wamwan pørigu nøbe Criston 
trendaig køn: 

“Nibeguende managatigwei sacerdote gøn cha, 

Melquisedec maig køben, treetøweingue.” 
7Cristobe yu pirau no uñippato Tiusba waminchib kappin 
gørrøgøb, isuig trashib truba miabig køn, Tius tru kwamigugurri 
wesramø gømø, wesrabigwan. Inchen nune Tiusbe mørig kuig 
køn, maig taigwan no køriibala mørøbig kuikkurri. 8Cristo ya 
Tiuswei Nusrkain gøbenguen, chine, chine nebuinab purayaigu 
maig karuigwan møramig købig kuin gúi treegwan kusreeg kon. 
9Incha kerrigu newanig misrabe, tru mayeelø nun mørøbelaimbe 
managatigwei kaigyugurri wesraig kømigwane nøgurrin gønrrai, 
treeg misra basramisrig køn. 10Inchen Tiusbe nune maya 
sacerdotesmeran nø garub sacerdote gønrrai wesrawa basrig købig 
køn, tru Melquisedec maig køben treetøweingue. 


Isubigwan Jesucristoinug pasra togagúigwan elachib 
melønrrab gømø, isupto tøgaguy 


11Pøs øyeegweimburab wamindamibe truba rruba nu tøgaguer. 
Inchendø fiimun ni kan mandø chaguen øyeeg køn damgailø 
gøn, pøs ñim chi taig møramigwane puro tsøndailø gúikkurri. 
12Pøs ñim kusreb melaibe yeeg yanaguen gøben, ashene, ñimbe 
manawei kusrenanøbeløguen gønrrapteelø gøbendø, katøgucha 
fiimbe Tiuswei wamwan srøsrø mandø pølbasra kusrenanigwan 
gatøle møikkøben trunundøwei srøig kusrenanamig balain gøn. 

Nimbe palain gøppe, tranrrø mamig kømøtø, katøgucha pitsøbe 
balain gøn. 13Inchen møitøgucha pitsøtø muchibiibe katøgucha 
tru sølgandø tabig maram wamwane ni mandø gúinguen mørtrab 
gaimabig køn, katøgucha unøzhig lataig srø gua. 14 Inchen tru 
tranrrø mamibe tru Tiusweimburabigu yandø ne nørrørawarwein 
gøn, tru chi maramigwan yandø trendø mara ashibelø tru 
tabigwanba, kaigwanba maig kuigwan tab chigúi mørøbelai. 

1 Inchawei ke ne nørrøramnegatig ambubig amgun, tru 

Cristoimburabig ke srøsrø bølbasra kusrenanig købelane 
nøørø wemalsrøppa bønsra. Incha tru pølbasra kusrenaniilø: 
tru kaig marmønrrab isua møramigwanba, kwamigumay srua 
inrrabig kaig mariilan elachib amrruigwanba, isubigwan 
Tiusweinug pasra togagúigwanba, treeg kusrenanigutø gatøle 
truigwandøwein gusreptø warømugun, 2 katø pitøga chishmarøb 
gømelan kusrenanigwanba, Tiuswei ureemeraim bala tasiimeran 
estsaramigwanba, kwabelø gatøle osiiramigwanba, kaig marimburø 
tru managatig maig kønrrabigwan kørrømaramigwanba, katøle 
truilandøweih, truilandøwei waminchib. 3Pøs Tius treeg kønrrain 
gøbene, trube, nørrøram maywan amrrab inchab. 

4Kaguende yandø tru Tiuswei tørtrawa tør mariilø, 
srømbalasrøngurri ketigwan tab gúi mørøb utarmera, katø Espíritu 
Santoiwan utarmera, 5kato Tiuswei wamyu tabigwanba, tru 
wendøsrø attrabigu maramburab marøbelø truilanba nømbe purø 
tab gúi mørøb inchibelø gøbendø, 6Criston kerriguwan wendøbasra 
gatøle kørrøbene, nømune katøyuube nømui kaig mariilan isua 
møra, Tiusweimay lliranrrai indamibe kaimamdiig køn, kaguende 
nømdøwei Tiuswei Nusrkawan gatøle kurusyu mesrøb lataig 
maramba, misaamera nune kan chigucha gomíig kui lataig inchib 
ka indzatø mørtrai maramba inchibelø gua. 7Kaguende sre 
puimørig tru piro sre biwan muchibiima tru kwallib melabelai tab 
gønrrai mamig tusrchig kønrrai tranene, Tiusbe tru pirøzhigwane 
mayanguen tab inchun. 8Inchen kal dusrmerabah, ka kaig kaubatø 
misrgb piro tru ellmarig chi misrmíibe, ke kaig puindø mørtrabig 
køn. Incha yandø srabebe parrig kønrrun. 
9Pøs nambe øyamay wamindindøgucha, nai undaarailo, 

ñimuimburappe mas tabig munig basrain gúi nambe asha bønrrer, 
tru kaigyugurri wesraig pønrrabigugurri arrubig. 10 Pøs kaguende 
Tiusbe kalø marøptiig kømøtø, sølgandø tabig køppe, fiim chigøben 

marigwan pesannanrrab gømøwei, katø nui munchiwan fim 
undaatøga kenamarigwan pesannanrrab gømøwein gon, Tiuswei 
misaameran ñim purugua, katogucha purugubig purugub 
gúimba. 11 Nim møitøgucha maig marøb melaigwan srabegatig 
treetø rreetø kenamarøb melaimbemab isuer, tru fiim Cristoba 
tørguegwalmabigu purrønrrab isua munig melaigwan ke treeg 
kømnegatikke. 12Pøs nambe ñimun pøilø misrtrain gømøtø, tru 
nømui isubigwan Jesucristoinug pasra togagúitogaba, tammay 
melabig melaitøgaba Tius tru trannrrab kørrømisrigwan utab 
pønrrabelø lataitøwein gønrrai inder. 


Tius trannrrab misrig chi isumgaig 


13Kaguende Tius tru Abrahamwan 'øyeeg martrab' cha 
kørrømisrøb urasma, katøgan mas nuigwei merrab “gato! marmo 
gømø, nabe maramønrrun” cha, trendamdiig mu gatøgan kaabene, 
pøs Tiusbe nøasiitøwei pasramisra, 14trendaig kobig kon: “Isa 
gømø, cierton nabe fiun mayanguen tabig kønrrai marøb, katø 
fiuinukkurri maya nu misag larrøbichib gønrrai maramønrrun” 
cha. 15Inchen Abrahambe tammay muniirabig muniirab megawa, 
Tius tru trannrrab misrigwan utig købig kon. 

16Pøs møgueløbe nøm lataguen gømø, mas nuigwei merrab 
ponrramisrabe, martrai indigwan “igatg! marmo gømø, nabe 
maramønrrun” chib pønrrabelø gøn. Inchen tru nuigwei merrab 
nom trenchib ponrraigwane nom trenchib pønrraitøwei treeg 
marig kørrømisrtrai margbig køn, yandø mas wamindamikkaikke. 
17Inchawei tru trannrrab kørrømisrigwan ketig utønrrabelan 
Tiusbe nui isuigwane yunømartrab wamíig kuin gúi ashchai 
tørgandø kenamartrappe, ngbe, “gato! marmo gømø, nabe 
maramønrrun” cha kørrømisriitøga treeg kønrrai mara basrig 
køn. 18Inchawei iig tru pabaløwane chinchaguen yunømaramgaig, 
tru trannrrab kørrømisriitøgaba, tru igatø! marmo gømø, nabe 
maramønrrun” daitogaba marig kua, Tiusbe chincha isønrraamøn. 
Treeg købene, nambe kullaaramø, mas mur bønrrønrrab inchigun, 
tru Cristoba tørguegwalmabigu purramigwan nam isua munig 
melamig namui merrab pasrabigwan ke tab tøga bønrramisra, 
Tius purømisrøb wainug nam kemendønrrab luløbeløbe. 19Iig 
tru tørguegwalmabiisrø purramigwan isub munig melaibe kan 
ancla piumbu ellgwawa barcon merrarrab pasrabig lataitøwei 

namui møsiizhigwan yandø chi isumikkaig treeg basrønrrai 
merrarrabigwan togaguer. Tru muniirab melaibe, tru “Kerriguba 
Tiusweindiig Kønrrain” cha pasrinug tru tab llensuzhig 

kelarrab megai wendausrøngatig kebya basran, 20tru yandø 
managatigweyasig, tru Melquisedec maig køben treetøwei Jesúsbe 
Maya Sacerdotesmeran Ng Garub Sacerdote misra, tru namuyasig 
may gura rrarrøb nømerrig kebyaisrø. 


Melquisedec tru sacerdote 


lig tru Melquisedecbe tru Salem ciudayu rey gob, Tius 

Mayeelaim Bala Pasrabigwei sacerdote gúig køn. Incha 
Abraham tru kwayabyu reymeran nø kanawa arruben, truibe 
katønrrab webya, Abrahamwan “'mayanguen tab goónrrun” chibig 
køn. 2Inchen Abrahamgucha tru kwayabyu kanawa chitø srua 
arrigwan cienyu diez wesrawa, nun trangbig kon. Tru Melquisedec 
munchibe: “Tabig sølgandø marøb rey gon” cha wamig kon. Kato 
nøbe Salem ciudayu rey gúig kua, tru Salem chippe: “Ambumay 
imay tab gønrrai marøbig køn” chibig kua, nøbe: “Chi isumgaig tab 
gønrrai maramigwan tøga rey gon” cha treeg munchigucha wamig 
købig køn. 3Melquisedecbe møskai usringawei, kølli misaamerai 
munchi børa wariiløyu pørig kawei, nø kal-laigwan wamindig 
kawei, katø kwaigwan wamindig kawayig køn. Kan managatigwei 
sacerdote købig kønrrabig kua, nøbe Tiuswei Nusrkai maig køben, 
treeg lataitøwein gøn. 

4Pøs ñimguen isua asay, Melquisedecbe puro nuig køptø, tru 

namui merrabsrø kølli misag Abrahamguen tru kwayabyu kanawa 
chitø srua arrigwan cienyu diez wesrawa, nun tranig købig køn. 
5Pøs tru maig maramigwan martrai Moisés pøriibe treeg kønrrain 
gøbig køn, tru Levíwei misagugurri amrrubelø sacerdotes kømigwan 
utabelaimbe tru cienyu diez wesraigwan israelitasmeran utamig, 
tru nømui nunelandøwei, truiløbe Abrahamwei misagugurrindøwei 
amrrubelø gúindøgucha. 6Inchendø Melquisedecbe Leviwei 
misagugurri arrumfikken, Abraham Tiusweyasig cienyu diez 
wesruigwan uta, Abraham Tius tru 'øyeelø maramonrrun' cha 
kørrømisriilan uta tøgaigwanguen tru Melquisedecbe “mayanguen 
tab gønrrun” cha trendaig køn. 7 Pøs kan muguen treeg kømøn 
damgaig køn, tru “mayanguen tab gønrrun” cha, trenchibiibe, tru 
“mayanguen tab gønrrun” dainabig lata gømø, mas nuig kui. 8 Tru 

Levíweinukkurri amrrub sacerdotesmeraimburappe, tru cienyu diez 
wesruigwan utabeløbe møguelø ka pinønrrabeløtø gøben, trune 
tru utabig Melquisedecweimburappe, Tiuswei wamyube ka øsig 
wabig kui lataig, treeg waminchibig køn. 9Pøs, øyeekken isumdiig 
kgrre, tru Leví tru cienyu diez wesruilan no utabig købenguen, tru 
cienyu diez wesruilan Melquisedecwan Abrahamgurri tru Leví 
mu gaabenbatøsrøwei traniibe, tru Levi nøguen rrani lataig købig 
kuin gúi tru Melquisedecwan. 10Pøs kaguende tru Melquisedec 
Abrahamwan katønrrab webarrub urasbe, Levi tru srøig 
kurrønrrabiibe nui kølli misag Abrahamwei asrugurri attrab srø 
gøbig køn. 

ll Inchawei misaamera Tiusba newan tabelø gømigwan 
tru levitas sacerdotesmera Tiusweimburabigu marøb 
pønrraitøga nebua tøgagømig kønrrai marig kuig kuimbe, 
trube, chiwei sacerdote gatøgan, tru Melquisedec maig køben, 
treeg tøgagømig srøig palømubsruinrrun, tru Aaröngurri 
amrrub sacerdotesmerayugurri arruaig kømfig. (Pøs tru 
israelitasmerayasig maig maramigwan martrai Moisés pøriibe 
tru levitasmera Tiusweiwan marøb pønrraigugurri arrubig 
købig kuindøgucha). 12Kaguende tru sacerdotesmera truyugurri 
amrrubelan yunømarene, trube, tru maig maramigwan martrai 
karuigwangucha srøig katøgan peemaytø yunømaramig køn. 
13 Pøs tru Tiuswei wamyu Cristo øyeelan wamindinabiibe tru 
Levíwei misag søtømerayugurrin gømøtø, katøgan misag søtøyuig 
køben, tru misagugurrimbe muguen trunune tru altaryube 
marøb pasrømuig køn. 14Kaguende trendø asig køn, namui Señor 
Jesucristobe Judåwei misag søtømerayugurrin gal-lawa arrig kui. 
Tru misaameraimburappe sacerdotesmera kønrrun cha Moisésbe 
treebe chigucha waminchimuig køn. 

15Inchen iibe mas tørgandø asamdiikken gøn, tru sacerdote 
gatøgan kenamisrøbig, Cristobe, tru Melquisedec lataitøwein gúi. 
16Truibe tru nø sacerdote gømigwan tøgagøppe, tru karua pøra 
basrig, ‘ø misaamerainukkurri arrubiibe sacerdote gønrrun” cha, 
trendaitøga gømøtø, tru maramburab marig øsig kømig mana 
pinønrrabig komíitoga gúig køn. 17 Kaguende nuimburappe Tiuswei 
wamyu øyeegwein chibig køn: 

“Nibe managatig sacerdote gøn cha, 
Melquisedec maig køben, treetøweingue.” 

18Pgs tru maig maramigwan martrai basrig merrabsriibe 
misaameran tabelø gønrrai chi martrabgawei, chi 
purugunrrabgaweyig køben, yando menda mara basrøppa, 
kagøbashiptindig køn, 19kaguende tru maig maramigwan martrai 
Moisés pøriibe chiwangucha newanig kønrrai marmuig kua. 
Inchendø møimbe nam isua munig melamig katøgan mas tabig 
togaigwan Tius namun tranen, truikkurri nambe nun kemaler. 


Jesúswan Maya Sacerdotemeran No 
Garub Sacerdote kønrrai wamig 


20Inchen iigwan treeg kønrrai marøppe, “gato! marmo gømø, 
nabe maramgnrrur cha, Tius trendaitøga marig køn. Inchen 
merrabsrø katøgan sacerdotesmerane *igatø! marmo gømø, nabe 
maramonrrun' cha, trendaitøga gømøtø, mariilø gøbig kon. 
21 Trune Jesúswane sacerdote gønrrai neera wannøppe, *igatø! 
marmo gømø, nabe maramønrrun” daitøga treeg mara wannig kon, 
tru øyeeg chib uras: 

“Señor Tiusbe “igato! marmø gømø, 
nabe maramønrrun” cha, 
Tius nø treeg isuigwane yunømarig kønrraamøn cha: 
'Nibe managatigwei sacerdote gøn”” chib. 

22Incha øyeeg taikkurri, tru srøsrø acuerdo lataig kømøtø, mas 
purab tabig marigwan treeg kønrrai, Jesús no purøbasramisrig 
køn. 23Pøs tru merrab katøgan sacerdotesmerabe nørrø nemisrøb 
ambubig køn, kaguende nømuimbe tru nøm marøb amrruigwan 
chu uraskatig marøbig marøb purrømøtø kwamig kuikkurri. 
24Trune Jesúsbe managatig øsig wabig køppe, tru sacerdotesmera 
marøb amrruigwan nøbe managatig marøbig marøb wamig 
tøgagøn. 25 Inchawei treekkurri gato nøgurri Tiusweimay 
kemallibelane nøbe managatigwei kaigyugurri wesrabig køn, 
kaguende nøbe nømuimburab purøwaminchib managatig øsig 
wabikkurri. 

26Kaguende Maya Sacerdotesmeran Nø Garub Sacerdote 
nambe øyeegweim balai melaig kuig køn, newan tabig kui 
asig, chigucha kaig marig chigaig, newan chishchig, kaig 
marøbelainukkurri tarømarig, purø bala srømbalamerasrønguen 
puraya wanrrai kusruig. 27 Tru katøganelø maya sacerdotesmeran 
nøm garub sacerdotesmera pønrrabeløbe møitøgucha nømui 

kaig mariilaimburabigwanmerrig trana, trugurrimbe tru maya 
misagweyasig kaig marimburø kwalømmørig animalmera 
gweecha, Tiuswan tranøb pasramig, nøm lata Cristobe treeg 
maramig palain gomon; kaguende nøbe nøasiitøwei tranøppe, kan 
bijito managatigweyasig rranig kon. 28Tru maig maramigwan 
martrai Moisés pøriibe tru maya sacerdotesmeran nøm garub 
sacerdotesmerane møguelø newan tabig kømeelan neera 
purrønniilø gøben, trune tru Moisés pørigwei wendau arrubig, Tius 
*igatø! marmo gømø, nabe maramønrrun” daig wambe, newan tabig 
kønrrai kørrømari Nusrkawan managatigweyasig neera wannig 
køn. 


Jesús namuyasig tru Maya Sacerdotesmeran Nø Garub Sacerdote 


1Tru nam møi waminchib amrruppe, øyeeg chibrre amrruer: 
Maya Sacerdotesmeran Nø Garub Sacerdoten nambe 

tøgaguer cha, tru srømbalasrø Tørbilabig Tius Purø Nuig wainug 
kusrmaygatø wamisrøbigwan, 2tru santuario, tru ciertonig mu 
møg kusrua basrig carpa ya gømøtø, Tius nø kusrua basrigu marøb 
pasrabigwan. 

3Kaguende tru maya sacerdotesmeran nø garub sacerdotebe 
møitøgucha Tiuswan ketiilø tranøb, animalmera kweecha tranøb 
indamig købig køben, tru sacerdote, Cristogucha chigøben tranamig 
købig køn. 4Nø yu pirau unimbe, sacerdoteguen gømubsruinrrun. 
Kaguende Tiuswan ketamelan tru maig maramigwan Moisés pørigu 
maig tailan treeg marøb sacerdotesmerabe købguen indan. SInchen 
tru sacerdotesmera nøm marøb pønrrainuube tru srømbalasrø maig 
kuigwan øyeeg lataitøwein gúitamab asamibah, ka øyeeg kuitamab 
isumibatø gon. Moisés yandø tru Tiuswei carpa ya tabzhigwan 
polbasrtrab inchib megabenma, Tiusbe trendaig køn: ¡Au! Tru 
tunbalasrø maig martrai eshkaigwan trunun asha maramig køn cha, 
kerriguba treezhigweingue. 6Inchen Jesúsbe sacerdotesmera marøb 
amrruig mas puro tabigwan nebuin gon. Kaguende tru purab nuig 
trannrrab misriilø purab nørreeløyugurri wesrawa, pønsrai tru srø 
acuerdon Jesúsbe misaamerai nø basramisra marob pasran. 

7Pgs tru srøsrø acuerdo Tius marig chi maramigwan newan 
martraptiig kuig kuimbe, truigwan kørrømara, gatogan srøig mara 
tøgagømig palømubsruinrrun. 8Inchendø Tiusbe nui misagu kalø 
mariilø gøn tamig wetørrawa, trendaig købig køn: 

“Señor Tiusbe trendan cha: Kwalømmera attrun cha, 
Israelwei misaameraba, Judáwei misaameraba, 
na nømba gatøgan srgig acuerdo maramig. 
9 Tru Egipto biraugurri nømun kwalyu guemøra wesrunrrab 
gwaløm, 
tru na nømui møskaløba acuerdo marig lataig kømøtø 
maramønrrun cha. 
Kaguende truiløma na acuerdo marigu pønrrømuikkurri, 
nabe nømune isua ashmuptindig køn” cha, 
Sefiorbe trendaig køn. 
10 “Pgs na Israelwei misaameraba acuerdo maramibe 
iig køn cha, tru gwalømmerawangurrimbunøbe, 
Señorbe trendan cha. 
Na maig martrai karua bonsrailane 
nømui isuiloyu na pønsrøb, 
na nømui manrrømerayu pørøb inchen, 
nagurri nømuimbe Tius køben, 
nømgurrimbe naimbe nai misaamera gønrrun cha. 
11 Mugucha chi kusrenanamig palømønrrun 
nui mendaigwan lata, 
nui nunewan lata: ‘Señorwan nebua ash” chib, 
kaguende mutøgucha nane nebua ashchun, 
chigucha gømøzhikkurrimbunø mas nuikkatikke. 
12 Kaguende nabe nøm sølgandø tabig marøb amrrumuilan 
lastima tøgagøb, 
katø nømui kaig mariilan gatøle isua wanrrab gømøwein 
gur” cha. 
13Inchawei iig tru srø acuerdon, “sroizhig” cha wamappe, tru 
srøtø marig købigwane, “kollig køn” cha trendan. Inchen yandø tru 
køllirab tru patsab arrubiibe yandø ke pinamitø balab arrun. 


Srømbalasrø santuariobe yu pirauig lataig kømøn 


1Pøs trube, tru srøtø acuerdo mariibe Tiuswan køriibala 

tabig waminchib mandø maramelan nøørø wesruigwanba, 
katø tru pirau Tiuswei carpa ya tabzhigwanba waminchibig treeg 
tøgaig købig køn. 2Tru carpa yabe øyeeg marig købig køn: tru 
umbu kebibyutø, tru “Tiusweindiig Kønrrain” dain gwartuyube, 
candileroba, mishatsiiba, Tiusweyasiitø tarømarim birrimeraba 

tøgaig. 3Inchen tru gatøgan tab llensuzhig mesraig wendau 
trusrømbe, tru “Kerriguwan Tiusweindiig Kønrrain” dain gwartu 
wamig, truig basrabig køn. *Inchen tru umbube incienso barri 
altar orotøga mariiba, tru acuerdo mara kørrømarin caja kerriguba 
orotøga pinøbulig truiba bønrrabig køn. Inchen tru cajayube tru 
køtsø orotøga marigu tru mamig maná taigwan pusriiba, Aarónwei 
porotsig tru ishiizhig weguchibig kobiiba, katø Tius tru acuerdo 
marigwan pørig tøgaig tru tambal sruuzheelo gøben tøgaig treeg 
basrabig køn. 5Inchen tru caja balabe querubinmera Tiuswei 
tru torguegwalmabig pasrai asamig treeg bønrrabelø gon, tru 
israelitasmera kaig mariilan Tius nø ulø bayiimfig kønrrai marinug 
nømui kwaldzariimeran trubalawan larrøbicha. Kerrigu øyeelane 
møimbe lutogurrimbe wamindamgaig kon. 

6Mira maig taig tru øyamay tamara basrabe, sacerdotesmerabe 
Tiusweimburabelan maramigwan martrab kato gato 
kebambubelø gøn, tru “Tiusweindiig Kønrrain” cha marin 
gwartuyu kebambubyutøbe. 7Trune tru umbusrø tru 
*Kerriguwan Tiusweindiig Kønrrain” cha marin gwartuyube 
pilayutø kebyamig køn, tru maya sacerdotesmeran nø 
garub sacerdote notó aningaig kømøtø, ani srua, trutøga 
nuyasiitøwei tranamiba, katø chugúi mørmøwa misaamera kaig 
mariilaimburø tranamibague. 8Incha Espíritu Santobe namune 

øyamay gúitamab isumig tør maran, tru santuario srøtiig ka 
basrøbenbatøbe, tru “Kerriguwan Tiusweindiig Kønrrain” cha 
pasrinuumay misag umbusrø kebambam maybe kuriimíig srø 
gøn cha. lig øyeeg marig pasrabiibe tru møi øyan gwalømwei 
øyan gønrrabig køn cha eshkanrrabig kuig køn, Tiuswan tru 
keta tranøb, katø animal gweecha Tiuswan tranøb, øyamay nun 
køriibala tabig waminchib marøbelane nømui isub kebachib 
pasrabigwan newan chish martrab kaimabig kuin gúi ashchai. 
10 Tru mamimeran, mutsamelan, pitøga peemay beemay chish 
maramelan tru øyeelø karua pønsrailøbe asru ka palaweindiig 
købig kua, sroig mando maramigwan mara pasramnegatiitø gúig 
køn. 


Cristo nø kwaitøga purab nuig marig 


11Inchen tru chinetø purø tabig pønrrabigwei Cristo, tru 
Maya Sacerdotesmeran Nø Garub Sacerdote arruppe, tru 
merrab carpa ya lata gømø, purø nuig, trurrigu newan tabigu 
kebyaig køn, mu taska marig, yu pirauig komíigu. 12Nøbe 
tru “Kerriguwan Tiusweindiig Kønrrain” cha marin gwartuyu 
kebippe, kan bijitø managatigweyasig kebyaig køn, møg 
cabramerai aniwan srua gømøwei, toro-ureemerai aniwan srua 
gømøweingue. Treeg kømøtø, nui anindøgatøwei kebya, øyamay 
nuielø gønrrai misagwan managatig kaigyugurri wesrabig køn. 
13Tru møg cabramerai aniwan gúi, tru toro-ureemerai aniwan 
gúi, ishug waara-unøzhigwan parri usrøwan gúi, tru chish 
misramigweimburab Moisés maig martrai pørigwan trumay 
treeg chish misrmeelaim bala trunun wiitikken, tru nømui asru 
pala chish kørrømisrtraima treeg marøbig kuibe 1⁄4treetøguen 
gømøtø itru Espíritu Santo managatig pasrabig, truikkurri Cristo 
Tiuswei merrab newan chishchig nøashib tranøbigwei animbe 
namui isub kebachib pasrabigu kaig mariilø kwamyumay srua ibig 
pønrrabigwan chishmarmønrraitarru, nam Øsig Wab Tiusweyasig 
marøb pønrramig kønrrai! 


Møimbe øyeeg martrab cha wamindig srøig 


15Inchawei øyeekkurri Jesucristobe tru srø acuerdo marigwan 
misagweimburø tru purøbasramisra marøbiibe nø gøn, tru keta 
trannrrab misrig managatigweyigwan tru wamiiløbe utønrrai, tru 

merrab srøsrø acuerdo marigu pønrrøwa, tru nø kwaikkurri kaig 
mariiløyu melabelan nuielø gønrrai wesranrrab. 

16Pgs møikkøben kan testamento marigweimburabma, truigwan 
marøbig kwan cha kilgamerayu yandø treeg eshkabendøwei 
truyu pøriibe maig taig treeg pub attrun. 17 Inchawei yandø 
tru testamento mara kørrømariibe trunun mara kørrømarøbig 
kwabendøwei tru pøriibe maig taig treeg pub attrun, tru 
kwamøwatø gømøtø. 18 Pøs tru srøsrø marig acuerdoguen anindøga 
treeg kønrrai mara kørrømarig køn, aningaig marig kønrrab 
gømøtø. 19Inchawei Moisésma tru maig maramigwan martrai maig 
karua bønsrailan trumgrig tru maya misaameran waminchib chab 
eshkawabe, toro-ureemerai aniwanba, møg cabramerai aniwanba, 
piba lindisha, trugurrimbe hisopo tusrchiiba, pigø isiizhiibamara, 
tru lindisaitoga tru maig martrai porig kilga welan guirrigwanba, 
katø nui maya misaameranba itøtsurøb, 20trenchibig køn: “I anin 
gøn cha, tru acuerdo marigwan yandø treeg marig kørrømisrtrai 
marøbiibe, ñim martrai Tius no karua basrig.” 21 Incha gato 
treetøwei tru carpa yawan lata, Tiusweimburab marøb pønrraigu 
nom chigøben marøb lutøgurri srua bønrrailan lata, tru anindøga 
ito tsurøbig kon. 22Kaguende tru maig maramigwan martrai 
Moisés pøriibe kerrigu lutauba anindøga chish marig kønrrain 
gua, chi ani lusha gømfibe tru kaig marigwan ulø baymø, ka 
kørrømarig kømibe kaagøn. 


Cristo kwawa traniibe kaig marigwan kerrabig køn 


23Inchawei iilø, tru srømbalasrø pønrrabelø lataig asønabelanma 
animal gweecha trani anindøga chish maramig palaig kuibe, trune 
tru srømbalasrøngue trendø truyu pønrrabelane tru purab nuig 
tabig kweecha keta traniiløtøga chish mariilø gømig kuig køn, tru 
animal gweecha keta trani lataitøguen gømø. 24Kaguende Cristobe 
tru santuario ciertonig maig køben møguelø ka tre lataig asønabig 
mara basrinuutø guebimøtø, nøbe srømbalasrøngue kebyaig køn, 
møi ya namuyasig Tiuswei merrab purøwaminchib wanrrab. 25Tru 
maya sacerdotesmeran nø garub sacerdote yu pirauibe pilayu kan 
bijitø tru “Kerriguwan Tiusweindiig Kønrrain” cha marin gwartuyu 
ani nuin gømfigwan trannrrab srua guebiben, trune Cristobe 
katø gatø nøasiitø trannrrab gømøtø guebyaig køn. 26Incha Cristo 
tru sacerdotesmera lataitøwei maramig kui kuimbe, tru pirøwan 

mara pasrinukkurrimbunø kato gato kwamig nebubsruig kuinrrun. 
Incha møi ya kerriguwan srabe gwalømmerawan nøbe kan bijito 
managatigwei kenamisrin gon, tru nøashib kwaitøga kaig mariilan 
patsøga basrtrab. 27 Misaamerane kan bijitø kwamig kønrrai mara 
basrig køn. Inchen tru wendaube yandø maig kønrrabigwan asha 
gørrømarig kømig, truig attrun. 28Katø treetøwei Cristogucha 
kwappe, nø purøbasramisra kan bijitø kweetsig kwaig køn, truba 
nu misagwei kaig mariilan nø kerranrrab. Incha gatøle arruppe, 
chigøben kaig mariilan nø niirrab gømøtø, nø arrumigwan truba 
rruba munig melabelane kaigyugurri wesranrrab attrab gøn. 


Maig maramigwan martrai Moisés pøriibe newan marmuig 


10 1Tru maig maramigwan martrai Moisés pøriibe tru 
wendøsrø ciertonig attrabigwan pyeeg kuitamab asamig ka 
tre lataig asønabiitø gúig køn, ke truiløbe gømuindøgucha. Incha 
øyeekkurri chu urastøgucha gato pilamorig, pilamørig animal 
gweecha traniilø trutø rrutø marøb melaitøgabe newan tabelø 
gønrraimbe managuen treeg martrab gaimabig køn, tru Tiuswan 
tabig waminchib øyamay mariiløtøga kemallibelane. 2Inchawei 
øyeeg mariitøga tru newan tabelø gønrrai marøbig kui kuimbe, 
tru kweecha tranamelan øyangatiitø tranøbsruig kuinrrun. Pøs 
tru øyamay Tiuswan køriibala tabig waminchibelø tru nømui kaig 
mariilan kan bijitø kerriguweyasig chish mariilø gúi kuimbe, trube, 
tru kaig marigwan tøga pønrrermab isub pønrramig chigagøbsruig 
kuinrrun. 3Inchendø tru animalmera gweecha pilayu bilayu tranøb 
gúilobe kaig marigwan gatøgucha tøgar guermab isungarubig køn. 
4Kaguende toro-ureemerai animba, møg cabramerai animbabe tru 
kaig mariilan chi kerranrrab gaimabig køn. 


Cristo nø kwaitøga kanmaytø newanig marig 


SInchawei Cristo yu pirau arruabe, Tiuswan trenchibig køn: 
«Nibe ketig traniilan lata, kweecha traniilan lata 
utag kømui indig køn cha. 
Inchendø kan asr tøgagønrrai, 
ñibe nayasig tamarig køn cha. 
6 Parra keta traniilanba, 
kaig mariilaimburø traniilanba 
chigucha chi tabig asønamuig kon cha. 

7 Inchen nabe ñun trendaig køn cha: 
“Nabe yu pasrar cha, nai Tius, 
ñi maig maramig palai waben, na trunun martrab, 

tru libroyu naimburab maig pørig basrøben, treeg.” 
8Tru srøtø yu wendau chibgunrrig: “Nibe kweecha traniilan lata, 
ketig traniilan lata, parra keta traniilan lata, kaig mariilaimburo 
traniilan lata utag kømui inchib, ñune chigucha chi tabig 
asønamuig kon” cha, (tru pyeelan traniiløbe tru maig maramigwan 
martrai Moisés pørig maig køben treeg traniilo gúingucha). 
%Inchabe gato trendaig køn: “Nabe yu pasrar cha, ñi maig maramig 
palai waben, na trunun martrab”. Tru animal gweecha rrangb 
gúig merrabsriigwane Tiusbe tarømara basrig kon, Cristo kwaitøga 
tru wendau srgig arrubigwan mara basrtrab. 10Tius tru maig 
kønrrain gøben treegu nambe nuindø gønrrai tarømariilø guer, 
Jesucristo nui asrwan keta trana, treeg marikkurri, tru kan bijito 
managatigweyasig kwaitøga. 

11 Chi sacerdotetøgucha kwalømmørig, kwalømmørig 
Tiusweimburabelan marøb pasrappe, kweecha traniilø katø, gatø, 
treetøweih, treetøwein rranøbig køn, tru kaig mariilan managuen 
kerranrrabgailan. 12Trune Jesucristobe kaig mariilaimburø no 
kwawa, kan bijito managatigweyasig nui asrwan trana, Tiuswei 
kusrmaygatømay wamisrig køn. 13Incha trugurrimbunøbe 
nui ashig kømui inchibelan nui srøbmeran truilaim bala 
nebuna wamig kønrrai Tius treeg maramnegatig, truigwan 
muniirab wan. 14Kaguende Cristobe kan bijitø keta traniitøgatø 
managatigwei newan tabelø marig køn tru Tiusweindø gønrrai 
tarømariilane. 15Kato Espíritu Santogucha “treeg køn’ cha namun 
truigweimburab eshkawabe, øyeemerrig chibig køn: 

16 Señorbe trendan cha: 

“Tru na nømba acuerdo maramibe iig køn cha: 
Tru gwalømmerawangurrimbe na maig martrai karua 
bønsrailane nømui manrrømerayu pønsrøb, 
nømui isuiløyu trunun na pørøb indamønrrun” cha. 
17 Incha gatøgucha trenchibig køn: 
*Nømui kaig mariilanba, larrø rrømbøig mariilanba 
nabe managuen gatøle isub wanrrab gømur” cha. 
18Inchawei iilan yandø chi ulø bayamig kømifig kørrømarene, tru 
ka i mariilaimburøbe keta tranamig yandø chi palømøn. 

Tiusweimay kemallgun 


19Inchawei, nai nunelo, santuario marinug srømbalasrø Señor 
Jesúswei aningurri chigucha chi korig isumo kebambamig 
togaguer, 20srg may tru managatig øsig kom maywan, tru tab 
llensuzhig kelarrab mesraiwan nø namuyasig kura rrarrøb 
kebyaiwan. Tru tab llensuzhiibe nui asr kon. 21 Inchawei kan 
sacerdote purø nuig Tiuswei misaameran kerriguwan nø ashib 
pasrabig nam tøgar gúig køppe, 22nambe namui manrraube chi 
søra gømø kandø isub Tiuswan kemallgun, isubigwan Cristoinug 
pasrigwan chi kørmø tøga, kaig isub kebachib pasrabig tøga 
manrrømeran chishmartrab anindøga itøtsura, chish bizhiitøga 
namui asrwan chish marague. 23Tru nam munig melaigwan 
treeg kørewa tøgagtigwane tab toga bønrrøgun, ambumay imay 
srua ambinab gømøtø, kaguende tranamigwan Tius trannrrab 
misra kørrømisrøbiibe maig taigwan tranmø gømø, tranøbig 
køn. 24Inchawei kanikkurri kanikkurri puruguyamigwan 
isua asiyagun, undag købigwan togagomig kønrrai martrappa, 
chigøben tabig maramig kønrrai martrappa. 25Nambe kanbalatø 
linchib Tiusweiwan marøb tulundzunamigwane elachimugun, 
tru møiløgøben amrrug kømub elachib guebambubelø latawei. 
Treeg inchimøtø, kangurrin gangurri øyamay meløgun chib 
puruguyagun tru Cristo Arrum gwaløm yandø pub arri ashabe, 
masken rraatø melab. 

26Pgs Cristoimburab tru newan ciertonig maig kuigwan nam 
nebua asigwan utappe, utøbendø, kaigwan ke ka marøg køppa 
marøb uñene, tru kaig mariilaimburø chiwan kweecha Tiuswan keta 
tranøptamibe yandø chigagøn. 27 Treeg komoto, tru kørig kømdiig 
maig kønrrabigwan Tius asha marinab pønrramiba, katø tru Tiuswan 
ashig kømui inchibeløbe nag purø rrømbøig naarabiitøga pinisailø 
gømiba, treegwandø muniirab pønrran. 28Tru maig maramigwan 
martrai Moisés karua basrigwan mørmø, kaashibigwanma pailø 
gúi, pøneelø gúi “kalo maran’ chibelø werrubene, chigucha lastima 
asiimíig truibe kwamig købig køn. 22Inchawei Tiuswei Nusrkawan chi 
gomíig kui lataig itobunab, katø tru acuerdo marigwan Tiusweindø 
gønrrai nømun tarømarøb aniwan larrø rrømbøig kui lataig 
mara tøgagøb, tru ka yandø tab inchib Espíritun tsalø wamamba 
inchibigwane kan treetøguen gømø, puro rrombgig mora meganrrai 

marøbwei inchimønrraitarru. 30Kaguende nambe øyeeg chib Tiuswan 
ashibelø guer: “Kaig marøbigwan mora meganrrai maramigwane na 
maramig koben, truburø pagarwane na bagaramønrrun” chibigwan. 
Kato treekkucha taig køn: “Nui misagwan maig maramigwan asha 
gørrømarøppe, Señor ng asha gørrømartrun” cha. 31 Øsig wab Tiuswei 
tasku kebenamibe si, ipurø rrømbøig kørig kømdiig kon! 
32Nimguen tru merrab gwalømmerasriigwan gatøle isumbala, 
Gristoi tru srø wam tabig fiimun kebiløbengurrimbunø, kwayamigu 
lataitøwei purø rrømbøig nebuinab, isui pønrramig arruben, tru 
uras ñimbe ka melaig købigwan. 33Nimune kanmaymerawane 
maya misaamerai merrab indza asamig chine marinab, kaig indinab, 
katøganelan gatø øyeetøwei marøb srua gøben, fiimgucha treegutøwei 
tøga buraambub lincha bønrrabelø gon. 34 Katø kailan keeri yau 
pønrrabelø lastima isuim bønrrøbene, ñimbe fiimun gúi lataitøwei isub, 
ñimui chi togagúilan kerrailø melamig nebuingucha, treegu kasraatø 
ka melab inchibelø gøn, kaguende mas purø tabig mana patsønrrabig 
komíigwan tøgar guermab isua ñimbe asha melabelø gúikkurri. 
35Inchawei ñim ke Tiusweinuuto kemenda pønrraigwane elachippa 
amrrab gomo, kaguende truibe purg nuig tabig utamig kønrrabigwan 
togaig køn. 36 Pøs ñimbe chi isumo tammay melabig melay, Tius maig 
maramig palai waben trunun ñim chab marikkurrimbe, no trannrrab 
misra kørrømisrigwan utamig kønrrai. 37 Kaguende Tiuswei wamwan 
porigube trenchibig køn, pos kan maya yanazhiguto, 
“tru attrabiibe attrun cha. Chi srarrønrraamøn cha. 
38 Inchendø tru sølgandø tabig naimbe 
nui isubigwan nainuutø pasra togagúikkurri øsig ufichun cha. 
Inchen nø køriimata wendømay yabe, 

trube, nøbe nane tab gúi wanrrai martraamøn” cha. 
39 Inchendø nambe tru pinisailø gønrrab køriimata tru wendømay 
ambupteeløgucha gomoto, isubigwan Cristoinuutø pasra tøgarmera 
kaigyugurri wesrailø, truilø guer. 


Merrab misaamera nømui isubigwan Tiusweinuutø pasra togagúig 


1 1 1 Pøs isubigwan Tiusweinug pasra togagúibe tru munig 

melaigwan ke treeg kønrraitamab isua pønrramig køb, katø 
nam chi asiimfigwan chabguen ke asha lataig pønrraig, treeg køn. 
2Pøs isubigwan Tiusweinug pasra togagúikkurri namui merrabsrø 
misaamerabe Tius nømun tabig wamindinabelø gøn. 

3Pgs isubigwan Tiusweinug pasra togagúikkurri kerrigu 
chi købigwane Tius nui wamdøga mara basrig købig kuin gúi 
wetøgørra bønrrer. Inchawei kaptøga asiibe chi asiimfigugurri 
mara basrig køn. 

4Isubigwan Tiusweinug pasra tøgagtikkurri Abelbe animal 
gweecha Tiuswan puro tabig tranig køn, Caín rrani lataitoguen 
gømø. Abel nui isubigwan Tiusweinug pasra togagúikkurri nøbe 
sølgandø marøb møg køn cha Tius wamindinabig køn, tru no 
keta tranigwan Tius kashmø utab uras. Isubigwan Tiusweinug 
pasra togagúikkurri Abelbe kwaig mu gaabendø, katøgucha nøbe 
wamindan. 

5Isubigwan Tiusweinug pasra togagúikkurri Enocwane yu 
piraugurri Tius srua iben, nøbe tru kwab tamigwane maig købig 
kui mørmuig køn. Incha nune wetørranrrab gaimaig købig kon, 
kaguende Tius srua yaig kua. Pøs nun srua yaig kømøwatø, nøbe 
wamindinabig køn, Tiuswan tab gúi wanrrai marob møg køn cha. 
6Inchawei isubigwan Tiusweinug pasra tøgagømøwabe, Tiuswane 
ni chinchaguen tab gúi mortrai maramgaig køn. Kaguende 
Tiusweimay møikkøben kemallibiibe, Tiusbe øsig wabig kuin gúi 
køreb, katø nun labelane nøbe tranamigwan tranøb inchibig kuin 
gúi køreb indamig køn. 

7Isubigwan Tiusweinug pasra togagúikkurri Noéma chi asiimíig 
attrabigwan isua gønrrai Tius eshkabenma, nun truba køriitøga 
arcan marobig køn, nui yauelø kwamø, øsig webamrrai. Noébe 
tru øyeeg mariitøga pirau maya misagwan kailøgurri Tius møra 
pønrrønrrai mariilø gøbash cha kørrømara, chi kaig komíig lataig 
Tius tabig kørrømarig kømigwan nøbe utig køn, tru isubigwan 
nuinug pasra togagúigugurri arrubigwan. 

8 Abrahamma isubigwan Tiusweinug pasra togagúikkurri tru 
ketigwan wendø utamsrømay webya inrrai wamøben, nøbe mora, 
webya yaig købig køn, chumay yam gúinguen mørmubendø. 
9Nøbe isubigwan Tiusweinug pasra togagúikkurri nuin gønrrai 
tru trannrrab misrim birau Abrahambe ka peesrøngurri 
arruatø lataig, kan peg birau lataitø tsuig købig køn, nun 
keta tranigwandøwei utabelø tru Isaacba, Jacobpa, truilø 
lataitøwei kan carpa yamerayu. 10Kaguende Abrahambe tru 
ciuda katsigwan niga basrønrrabig tøgaig tru srømbalasriigwan 
muniirabig købig kua. Inchen tru ciuda maig kønrrabigwan 

treegwei unaasha wesrab, truigwan marob inchibiibe, Tius nø 
gon. 

11 Abrahambe nøbe yandø maya køllig kuatøgucha isubigwan 
Tiusweinug pasra togagúikkurri unøtiig latawei chish kømigwan 
utig købig køn unø møskain gønrrab, (Sarabe ureg tøgagønrrab 
gaimabig kuindøgucha), kaguende tru trannrrab misrøbig 
Tiusbe tru trannrrab misrigwane tranmø gømø, trannrrab 
gúi, Abrahambe treeg isua toga basraig kua. 12Inchawei tru 
uno tøgagømigweimburappe yandø kwaig lataig kuig, tru kan 
møweinukkurrindø ureemera srøig larrøbichib mendappe, nu 
gøptø srømbalasrø estrellamera lataig, pi menda pisrum lataig 
købig køn, mu nebua mundzamgaig. 

13Inchen i misaamerabe mayeeløba isubigwan Tiusweinug 
pasra togagúiguto amønaig køn nømui kwam gwalomgatig. Tius 
tru nømun trannrrab misra kørrømisriilane utømuindøgucha, 
Tius trannrrab misrig nuisrø pønrrabelan yabsrøngurrindø 
ke kan asha lataig kasraarabelø gøn, 'nambe srømbalasreelø, 
peesreelø gua, yu piraube ka petøweindø warer” chib, tørgandø 
trenchib waminchib. 14Inchen øyamay waminchibeløbe 
tru gatøgan birø nømuin gønrrabigwan lab ambubelø 
gúi, nømbe tørgandø asamig kenamaran. 15 Pøs tru nøm 
werrua amrruin birøwan isub pønrraig kui kuimbe, katøle 
trusrømaytøwei llirawa ambimbe, ka ambamdiig købsruinrrun. 
16Inchendø nømbe treeg marmøtø, waramig katøgan biro 
mas purø tabigwan tøgagønrrab isub pønrraig køn, truibe tru 
srømbalasriigwan. Treekkurri Tiusbe chi kørig kuin gømøn 
nømui Tius køn daig kømig, pøs nøbe nømuyasig kan ciuda 
tamarig kua. 

17 Abrahambe isubigwan Tiusweinug pasra togagúikkurri 
Tius Abrahamwan maig inchibig køtashchab marenma, nøbe 
Isaacwan tranig køn. Tius tru tranrrumøn” cha kørrømisriilan 
utabig, tru Abrahambe, nui kandø nusrkai Isaacwan Tiuswan 
yandø ke kweecha tranamito balabig køn 18 Abrahamwane: “Tru 
fiuinukkurri amrrub misaamerane Isaackurrin gønrrabelø gon” 
cha, Tiusbe øyeeg taig købig kuindøgucha. 19 Kaguende Abrahambe 
isua basrabig køn, Tiusbe kwailai utugurringuen gatøle kusrumig 
maramburab marøbig kui. Pøs kwailai utugurri gatøle øsiiraig 
lataig kui mara Isaacwane treeg utig køn. 


[4 

20Isaacbe isubigwan Tiusweinug pasra togagúikkurri 
Jacobwanba, Esaúwanba nømune mayanguen tabig pub attrai 
marig køn tru wendøsrø attrabigwan. 

21 Jacobma isubigwan Tiusweinug pasra togagúikkurri yando 
kwanrrab wawa, Joséwei uregwan kanun ganun mayanguen 
tabig nebunrrai mara, nui pøtønain tsigwan pøtønawa basramisra, 
Tiuswan køriibala tabig waminchibig køn. 

22 Joséma isubigwan Tiusweinug pasra togagúikkurri yandø 
kwamig lutaurab arruben, israelitasmera mayeeløba Egiptogurri 
wendøsrø webambamigwan wamincha, nui tsutsiimeran mando 
indamigwan eshkab karua basrig køn. 

23Isubigwan Tiusweinug pasra tógagúikkurri Moiséswei 
møskaløma Moiséswane larrø tab unøzhig kui asha, pøn bol proba 
nun søra togagúig køn, tru Faraón Egipto birau rey tru kwetchai 
karua basrigwan chi koriimatomoto. 

24 Moisésma isubigwan Tiusweinug pasra togagúikkurri yandø 
kølig misrabe, tru Faraónwei nimbasrwei nusrkain gøn cha wamig 
kømigwan kaasig kon. 25Moisésbe Tiuswei misaameraba larrø gaig 
indinab megamigwan isuig køn, tru kaig mariiløyu tab gúi mørøb 
kan maya yanagatiito kasraarabgunrriibe. 26 Wendøsrø attrabig 
Cristoyasig chine trombgig waminab megaibe, egipciosmera 
chigurrimbunø tøgagtilan kerrigu togagúi lataikken gømø, puro 
nuig kui isua basrabig kon, kaguende nøbe tru wendøsrø truburø 
ketig utamigwan, trunun ashib pasrabig kua. 

27 Isubigwan Tiusweinug pasra togagúikkurri Moisésbe Egipto 
biraugurri webyaig køn, rey maya namikkølig waingucha. 

Inchen trunun kørmøtø, nøbe webya inrrab kandø isua basraig 
køn, kaguende tru kaptogabe nebua asiimø Tiuswan yandø 

ke asha lataikken basraig køppe. 28Isubigwan Tiusweinug 
pasra togagúikkurri tru Pascua Fiesta taigwan mara, katø tru 
yaskappalamerawan aniwan srølig køn, tru kwangarub ángel 
israelitasmerai mayor nusrkalane kweechimonrrai. 

29Isubigwan Tiusweinug pasra togagúikkurri israelitasmerabe 
Mar Rojoyu kan trendø puryu lataig larraambig køn. Inchen 
egipciosmeragucha larramrrab inchen, pi katøle itøgasrøben, chab 
gwaig køn. 

30 [sraelitasmera isubigwan Tiusweinug pasra tøgagiikkurri 
tru Jericö ciuda bøtøgatan sruubirøbanrrimerabe chab 

Hebreos 11.28 


guegorrig køn, nøm tru pøtøgatanwan kwalømmera siete 


nemisramne lliraben. 31Isubigwan Tiusweinug pasra togagúikkurri 


tru Rahab, nui asrwan anwei yanøb ishuuma, tru mørmø 


misaameraba kanbalato nøgucha kwamuig køn, kaguende tru pailø 

israelitasmera maisrøn gotashchab nilo ashchab amrrubelan tab 
wamab utikkurri. 

32¿Masbe chiwan waminchab gøh? Pøs nane Gedeónweimburab 
gøben, Baracweimburab gøben, Sansónweimburab 
gøben, Jeptéweimburab gøben, Davidweimburab gøben, 
Samuelweimburab gøben, katø Tius maig karuigwan 
eshkabelaimburab gøben wamindamikken nebumøtan. 
33Isubigwan Tiusweinug pasra togagúikkurri katøganelø nom 
ashib karub togagúigwan nøm kanab, tabig sølgandø maig 
maramigwan marob, Tius trannrrab misra kørrømisriilan nebua 
utab, leónmerai triimeran kasrøb indig køn. 34Nag korig kømdiig 
naarabelan naaramønrrai kweechib, espadatøga kweetsiilø 
gømigugurri wegørra ambub, truburab chi martrab gaimabelø 
gøbig kuig chisheelø misrøb, katø kwayabyugucha kwayamburab 
kwayabelø misra, peg birausrøngurri amrrub suldaumerane 
luløsrkøb inchibelø gøn. 35 Isubigwan Tiusweinug pasra 
togagúikkurri ishumburmera nømui kwabelan katøle øsiiraniilø 
utabelø kuig køn. Inchen møiløbe kwamnegatig purø rrømbøig 
marøb srua giinabelø gøn, elatchab indingucha, elatchamamøtø, 
kaguende nømbe katøle øsiirawa srømbalasrø purø tabigwan 
nebunrrab isubelø gua. 36Inchen katøganeløbe kaig marøb indza 
ashib srua gúinab, ichabetinab, cadenastøga lusrinab, kailan 
keeri yau merrarrawa keerinab melabelø gøn. 37 Inchen kaneløbe 
sruutøga peta kweetsinab, serruchotøga sølbinab para kweetsinab, 
espadatøga kweetsinab, amburab iburab ubisha galuschibah cabra 
galuschibatø kewar amøfiibelø gøn, larrø waachamera gømig 
nebuilø, isubiitø kappinbalatø amønamig nebuilø, katø larrø kaig 
indinab melamig nebuilø. 38 Øyeeg tab misaameran yu pirau 
misaamera nømun tøgagømibe nømbe purø nu balabelø gøbig 
køn. Nømbe mu misag warab waraimøsrø, nørrø tunmerawansrg 
chu bumgúinguen mørmeelø amøfiibelø gøn, nørrø srug 
yaambumerasrø, lendegørrab pirørrabmerasrø, øyeesrø kebamba 
warab. 

39Inchen nømbe isubigwan Tiusweinuutø pasra togagúigube 
tabig wamindiilø gøbendø, tru Tius trannrrab misra kørrømisriilane 
møikkucha tranig utømuig køn. 40 Kaguende Tiusbe nømui lata 
gømø, namuyasiibe puro tabig togagúig kua, tru nømbe namba 
kanbalatø misratøwei tru newan tabig kønrrai indig kuig køn. 

Maramga murelø amrruben, chi isumo, 
namgucha mur bønrramig 


1 2 1Inchawei øyeeg købene, tru isubigwan Tiusweinug 
pasra tøgargøbelø nørrø gøptø kan wañi lataig namuim 
bøtøgatan namun ashib purrabelan namgucha tøgagúig køppe, 
namun chiguen tab ambamgaig chigøben kwatsiiranøbelanba, tru 
kaig marøbig namun iløsrkøptø iløsrkønrrai marøb pasrabigwanba 
webetøgun. Incha tru nam luløb ambamig Tius namui merrab 
may rrarrig tsubig nam tøga bønrraiwan maikkucha kørrømisrmø, 
luløbig lulgun, 2namui kaptøgabe Jesúswan ashib, tru nømerrig 
treegwan pera marøb, katø tru namui isubigwan nuinug pasra 
tøgagúigwan newanig kønrrai marøb inchibigwan. Pøs Jesúsbe nø 
pumsrø kasrag kømdiig pasrabigwan asha basraikkurri kurusyu 
mesraig kweetsig kwamigwan awentawa, tru kørig marinab 
pasramigwan chi trunun isua ashmøtø, truyu puraya, Tius 
wamisra wainug kusrmaygatømay wamisrig køn. 
3Incha tru kaig marøb misaamera Jesúswan chine kaig maren, 
treegu ka awentab purayaigwan, trunun ñimguen isuy, ñim chi 
muraaramøwei, chi kaima gørrømisrmøwei indamig kønrrai. 
4Pøs tru kaig mariiba ñim kwayab melaigu, ñimbe gatøgucha 
ñimui aniwan lusamnegatiibe mara bønrrømøn. 5¿Tius nui ureg 
kuimba tab wamdøga waminchib purugúigwan ñimbe yandø 
pesannabguen inda chindah? 
“Nai nusrkai, ñi mur basram gusrenrrai Señor ñun murelan 
kusrennene, 
kagatørre inditamab treeg isua tøgagømøwei, 
Señor ñun isua mørtrai marene, 
truyutø kørrømisrmøwei indamig køn. 
6 Kaguende tru nui undaaraigwane 
Señorbe nune mur basram gusrenrrai kusrennøb, 
mundøgucha nui nusrkain gúitamab isua tøgagúigwane 
nøbe kalø marigwan ølmartrab murba rranøbig køn” cha, 
trenchibig køn. 
7Maramga murig latailø Señor ñun maringaruigwane mur basram 
gusrenrrai kusrennrrab inditamab isua awentau. Kaguende Tiusbe 
ñimune nui nusrkain gúimba øyeeg maran. ¿Kan nusrkawan 
møskai mur basram gusrenrrai kusrenniimíig mu treeg nusrkai kø 

chinderah? 8Inchen tru kanelø mayeelø mur bønrram gusrenrrai 
kusrenniilø latawei ñimun kusrenniimeelø gúisruandobe, trube, 
Tiuswei trag nusrkalø gømøtø, ka menda ureemera gúin gønrrun. 
9%Inchagucha namma yu pirau namui møskalø namun mur basram 
gusrenrrai kusrennøbelø nambe tøgar gua, truilanma maig købash 
inchimøtø, tab inchib tøgagøbelø gúibe, ¿tru namui espíritumerai 
Møskai Tiuswane treetøguen gømø, masken maig taigwan tru 
gúindo mørøb meløwa, øsig kømigwan tøgagømig kømønrraitarru? 
10Namui møskaløma nam mur bønrram gusrenrrai nømbe kan 
maya yanagatiitø namun kusrenanøb tøgagøbelø gøbig køn, nømun 
maig maramdiig køben, treeg. Trune Tiusbe nam mur bønrram 
gusrenrrai kusrennøppe namunguen tab gønrrai maran, nø 

newan tabig kuigwan namgucha tøgagønrrai. 11 Tru mur bønrram 
gusrenrrai murigwan kusrenanene, ke kan tru urastøbe chiguen 
chi kasrag kømdiig kømøtø, mur gti mørøb pasramibe gøbig køn. 
Inchendø tru øyawan kusrenaninab puraambubelaimbe tsøndatøbe 
sølgandø tabig amønamiba, chi isumgaig tab amønamiba tøgaig 
arrubig køn. 


Tius wamindigwan kaasamibe kørig kømdiig køn 


12Inchawei ñimui kwalmera kullaarailan chishmisrtrai kønøgøb, 
ñimui tømmera itonapteelan gatøle mur misrtrai maray. 13Kato 
fim tab punab ambamig kønrrai putur maymeran glmaray, tru 
ñimui korriindi srøb wetunshimø, tammisrtrai. 14Nimbe maya 
misaameraba ambugurri igurri lata tab gømigwanba, katø 
Tiusweyasiitø tarømisra tabig amønamigwanba martrab inchib guy. 
Kaguende Tiusweyasiitø tarømisra tabig amøfiimøwabe, muguen 
Sefiorwane ashchaamøn. 15 Nimbe purø tab isua ashib amønay 
Tiuswei tru ka yandø tab indigwan fiim møikkøben wendøbasrøb 
pønrrabgunmab, inchippa ñim møigwan gøben kan mob srølgølig 
lataig kal-lawa nurab ya, truig pesriig iløsrkønrrai maren, misag 
purø nuwan tru kaitøga mindisailø gømønrrai. 16Mugucha 
møg lata ishug lata trømbøig marøb ufichab gømøwei, kabe 
Tiusweimburabigwane chigucha gømui lataig inchibig gømøwein 
guy, tru Esaú latawei. Truima kan mamig nindagweindø kan mayor 
nusrkai maig tøgagømigwan yanig køn. 17 Kaguende ñimbe yandø 
asiinrrun, Esaúbe mas wendøbe tru mayanguen tab indig kønrrai 
keta tranigwan katøle møskawan utønrrab inchen, nune yandø 

ka taig købigwan. Tru mayanguen tab indig kønrrai tranigwan 
tøgagønrrab kappin gørrøgøb lawa, yandø treeg konrrai chab 
marigwane ni chinchaguen lliskamgaig kuig kon. 

18Pgs ñimbe, israelitasmera Sinaí Tunyu kemalla bønrrab 
latawei, kan nu tun katøramdiigu nagurømera naarabig tøgaigu 
kemalla gømøwei, kabe lostiig, tru puro rrømbø løstiigu kemalla 
gømøwei, kabe kørig kømdiig isig ichibigu kemalla gømøwein gon. 
19Katø ñimbe tru trompeta mur wanrrøbigu kemalla gømøwei, kan 
wam wamindiilan mørtrab kemallmøwei indig køn. Inchen tru 
wam wamindiilan mørøbeløma: “Tiusmanda yandø waminncha” 
chibelø gon, 20 kaguende yandø mas awentawa pønrramgaig 
køben, Tius tru øyeeg karua basren: *Kan animaldøguen tru 
tunwan kebachibiibe sruutøga peta kweetsig kønrrabig køn cha” 
trenchiben. 21 Inchen tru treeg pureb pasrabiibe puro rrømbøig 
kørig kømdiig køben, Moisésbe trenchibig køn: "Kwaarøsraig kørig 
købiitø ke itønab pasrar” cha. 

22 Nimbe treegu kemalla bønrrømøtø, møimbe fiimuimburappe 
tru Siön Tun dainug, Øsig wab Tiuswei ciudasrø, srømbala 
Jerusalénsrø, muguen mundzamgaig ångelesmera tulundzuna 
kasrag purraisrø, treegu kemalla bønrran. 23Katø Tiuswei tru 
srøsrø gal-lawa ureemera nømui munchimeran srømbalasrø pørig 
tøgarmera kanbalatø purraisrø, katø Tius tru maya misagwan maig 
maramigwan asha marøbig waisrø fiimbe kemalla bønrrab, katø 
mayeelø sølgandø tabig misaamerai espíritumera yandø newan 
tabelø gønrrai kørrømariilø purraisrø kemalla bønrran. 24Katø 
tru srø acuerdo marigwan misagweimburø purøbasramisrøbig 
Jesúswangucha kemalla bønrrab, katø tru Abelwei ani tru kaig 
marøbigwan ñi, Tius, ulø bay” chib, ani lataikken gømøtø, Jesúswei 
tru ani itøtsurig mas purø tabig “tru kaig marøbigwan ulø baymø, 
ñi, Tius, pesannau' chib waminchib aniyu kemalla bønrran ñimbe. 

25Inchawei tru waminchibigwan kaashib gønrrab gømø ashiptø 
guy. Kaguende Tius Moiséskurri isuptø gønrrai wamindigwan 
kaashibeløma yu pirauguen chi indiimfig ka yandø wegørrømuibe, 
trube, tru srømbalasrøngurri isuptø gønrrai waminchibigwan 
tarømisrabe, nambe truyugurrimbe ni chinchaguen wegørramgaig 
kønrrun. 26Tru Moisés tsub urassrøma Tiuswei wamdøgabe 
pirøwane kønøgagutsig kuibe, møimbe øyamay maramønrrun cha 
kørrømisrig køn: *Nabe gatøle pirøwane kønøgagutsamønrrun 

cha, trurrigu pirøwandø gømøtø, srombalameranbañau.” 27 Tru, 
“katøle kønøgagutsamønrrun” cha, tru trendaibe, tru ka mara 
bønsraindeelø kønøgagutsiilane kerranrrab gúi tørgandø eshkan, 
tru kønøgagutsamgailø, truiløtø ponrrabig bønrrønrrai. 28Inchawei 
tru nam ashib toga burramig tru kønøgagutsamgaigwan nambe 
utab gúig købene, nambe 'mayanguen ungwa, ungwa' chigun, 
Tiuswan tab gúi wanrrai marøppe, nun køriibala tabig waminchib, 
kan yeeg tabig kønrrabmab isub. 2? Kaguende namui Tiusbe kan 
nag lataig køn, chigucha kørrømisrtraingaig barrøbig. 


Cristoieløbe mandø amønamig 


1 3 1Ambugurri igurri undaarabig undaaray, kan trag nunelø 
lataitøwei. 2Nimui yau asiimeelø pubelan tab wamab ya 
bebamigwane pesannamøtay. Kaguende møiløma øyamay marøb 
meløwa, ángelesmeranguen ya bebøbelø gøn, chi truilo gúitamab 
isumøtø. 
3Kato kailan keeri yau purrabelane ñimbe nømba kanbalatø 
keerig purrøwa lataitøwei isub, katø kaig indinab melabelane 
ñimun rreeg indi lataig isumig køn. 
4Kasharamibe puro tabig købig kui mayeeløba treeg isua 
tøgagøb, katø kasharawarmerabe nømui kiainuube mu pegwan 
pera guiamig kømøtø gon. Kaguende møg lata, ishug lata 
trømbøig marøbelanba, kato itøluløpteelanba, Tiusbe nømun maig 
kønrrabigwan asha martrab gøn. 
5Nim amoñippe, anwane ke chinchimmørø chull inchib 
amoñimoto, Nim møi maig togagúitogato tab gúi mørøb kasraatø 
amønamig køn. Kaguende Tiusbe trendaig kuig køn: 
“Managuen ñundg elachimøwei, 
chinchibgucha tsunrrai managuen fiun tarømisrmøwei 
indamønrrun” cha. 
6Inchawei øyeeg taig købene, nambe treeg kønrraitamab isua, chi 
isumø trenchinrrun: 
*Nan purugubiibe Sefior nø gøben, 
nabe chigucha kørmumønrrun cha. 
éMøøbe nane chigúi martrautah?” cha. 
7Tiuswei wamwan fiimun waminchib, ñimun pera marøb 
pønrrabelane isua gømig køn. Nømui tru tabig amønaigu asha 
kusrenrrai mandø tabig kørrømarig købigwan tab isua asha, 

tru nom isubigwan Jesucristoinug pasra mando togagúigwane 
treetøweih tøgaguy. 

8 Jesucristobe merrabsrø lata, møiyan gwaløm lata, katø 
managatig nøbe yunømarmiig, treetø gøn. 9Chigøben peemaytø 
kusrenaniilø pesrøteeløtøga amburab iburab srua ambiilø gønrrab 
gømøtø guy. Pøs namui manrrømera Tiuswei tru ka yandø tab 
indiitøga mur bønrramigwan utiibe tabig køn, tru chi mamimeran 
manrrai karua bønsrailan marøb megaig lata gømøtø, tru øyeelan 
mariibe chiweingucha chi purugumeelan. 

10Nambe kan altar tøgaguer tru Tiuswei carpa ya tabzhigu 
marøb pønrrab sacerdotesmerabe tru altaryuigwane mamig 
kømifig. 11 Pøs tru maya sacerdotesmeran nø garub sacerdote 
tru, *Kerriguwan Tiusweindiig Kønrrain” tannug tru animal 
gweetsiilai aniwane tru kaig mariilaimburø trannrrab umbusrø 
srua kebyaindøgucha, tru animal gwaigwei asrmerane nøm 
warainukkurri nøørøsrø srua webamba, parriilø gøbig køn. 
12Inchawei treetøwei Jesúskucha ciuda yaskabyugurri wambig 
nøørøsrø kwaig købig køn, nui anindøga Tiusweindø gønrrai 
misaameran chish martrab. 13Inchawei namgucha nuimay nun 
katønrrab webamgun ciudayugurri wambig nøørøsrø, nun maig 
trømbøig indinab megaigwan namgucha treetøwei kaig marinab 
melønrrab. 14Kaguende nambe yu piraube kan ciuda managatig 
pasrab pasrønrrabig chigar gua, nambe tru attrabigwan lab 
guer. 15Inchawei Señor Jesucristogurri chu urastøgucha 
Tiuswan nam animal gweecha lataig tranøppe, purø tabzhig 
wamindiilø trangun, nui munchiwan tabig wamindi wam tru 
trigugurri webarrubiitøga. 16 Nimbe tabig maramigwanba, ñim 
chi togagúigwan pirishib gømigwanbabe pesannanrrab gømø 
melay. Kaguende kweecha tranøb lataitøwei Tiuswan keta 
traniilø øyeeg traniiløbe no purø tab gúi wanrrai marøbig, 
treeg køn. 

17 Nimun pera marøb pønrrabelane maig karuigwan mørøb, nøm 
maig chiben treegwan melay. Kaguende fiimun chi kømønrrai 
chu uraskucha ashibeløbe nømwein gøn, nømui chi mariilan 
nøm Tiuswan eshkab pønrrønrrabelø gua. Nøm maramigwan 
marøb melappe, kasraatø, chi isuin gømøtø, marøb gønrrai 
inchigay. Kaguen trengømuisruandøbe, fiimune chiguen chi tabig 
kønrraamøn. 

18Namuimburab ñim Tiuswan miarrunrrigay. Pøs nambe namui 
isub kebachib pasrabigu chi “kalo gøn” chibig chigar bønrrab, katø 
chiyutogucha nambe tabig margb melønrrab isua meler. 19 Nabe ke 
tiusmanda Tiuswan miab gørrunrrigay chinrrab inchar, na peba 
flimuisrømay gatøle arrumig kønrrai. 


Patsøgønrrab srabe wamindiilo 


20Tru chi isumgaig tab gøbigwan tøga Tius, tru managatigwei 
acuerdo mari anindøga tru Ubishameran Ashibig purø nuig, 
namui Señor Jesúswan kwailai utugurri kusrubiibe 21 tru no maig 
maramig palai waigwan martrai chigurrimbunø tabig palabigwan 
ñimun tranrrun, Tius no purø tab gúi ashib wamig kønrrai 
Jesucristogurri namuinug nø marøb pasraitøga. Jesucristone 
managatig torguegwalmabig kønrrun. Treeg kønrrun. 

22 Na øyamay melamig køn chib wamindi wamwane, nai 
nunelan, tiusmanda tammay utørrunrrigay chinrrab, pøs nabe 
landøtiig pørar. 23Namui nuneg Timoteobe kailan keeri yaugurri 
webyain gúi ñim wammøra gønrrai inchar. Incha no peto arrubene, 
nabe nøba ñimun ashchab arrumønrrun. 

24Nimun ashib pera bønrrabelø mayeelanba, kato mayeelo 
Tiuswei misaameranba “tab ka amøfiigueh” tan chirrunrrigay. Kato 
italiasreeløgucha ñimune “tab ka amøfiigueh” cha gran. 

25Tiuswei tru ka yando tab indiibe ñim mayeeløba pasrønrrun. 

Israelwei misag truørø amba warabelan Santiago pørøb 


1Na Santiago Tiusweimba, Señor Jesucristoimba margb 
megabig Israelwei doce nusrkaløgurri misag nørrø larrøbicha, 
pirau kan proto amba warabelan ‘ka amoñigueb” chinrrab inchar. 


Tiuskurri kusrebig kømig 


2Nai nunelø, chigøben, chigøben puig meløwabe, truba tab gúi 
inchib, kasraaray, 3kaguende fiimui isubigwan Jesucristoinuutø 
pasra togagúigwan maig køtashchab marigugurrimbe masken 
tammay melamig arrubig kui ñim ashibeløbe. 4Inchendø ñim 
tru treeg tammay kullaaramø, ka melaibe, newanig kønrrai 
inday, chiyugucha neilø, chi isumgaig newan bønrrabelø, yandø 
chiyugucha palømø newanelø. 

5Nimun møigwan gøben øyeeløyu tab asha maramigwan 
kusrebig kømig paløbene, Tiuswan miau, nøbe tranrrun. Kaguende 
nøbe mayeelan tranøppe, merøbalatø rranmøwei, katø chi 
miabene, namømøtø, tammay tranøbig køn. 6Inchendø miappe, ke 
Tiusbe tranrraitamab isua miamig køn, treeg kømuptinchaitamab 
maizhikken chi treeg isumøtøgue. Kaguende chi treeg kømønrrab 
gø chindermab isubiibe kan maryu pi welarwan isig ichibig 
amburab, iburab srua yaig lataig køn. 7 Møikkøben treebe 
Señorwan chigøben utamuitamappe isumøta. 8Kan møg møindø 
øyeeg martrab isub, katøguen srønabe peetø isubiibe, chiyutøgucha 
mumayguen gømfig unan. 

Kan truburab chiga nuneezhigwan Tius nune truba nuig 
marene, purø tab gúi møramig køn. 10Inchen puaibe puro tab gúi 

møramig køn, Tius nune chigucha gomíig lataig marene. Kaguende 
puaibe kaumerayu u lataig kua, pasrabig pasrønrrab gaiman. 11 Pøs 
pørr webarrua, purg mur bachene, kaube mul-laben, ube peñen, 
tru tabzhiibe yandø pinan. Øyeetøwei puaikkucha nui chigøben 
penab, yanøb uniiløyu pinønrrun. 


Chinetø kaig pub arringucha treegu ka megab 


12Chigøben pub arruben, tammay megabig megabiibe 
mayanguen tab gúig køn. Kaguende treegu puraya basramisrøppe, 
nun undaguelan Tius keta trannrrab kørrømisrig tru øsig 
køm coronan utønrrun. 13Mgigwan gøben chiyugøben kaigyu 
kebenamdiig mørørabene, Tius treeg isunandan chimøta. 
Kaguende Tiusbe mana kaigu kebenamdiig kuig mørørai wamøwei, 
ni gatø mun kaigu kebenøsrkønrrab inchimøwei inchibig køn. 
14Treeg kømøtø, møigwandøgucha nui kaig isubeløtøwei srua 
iben, truiløtø yandø tabig lataig asønangarua kebenøsrkaim 
basran. 15Inchen tru trømbøig isuilø yandø umbu kebya, 
pasramisrikkurrimbe, kaig maramig kal-lan. Inchen tru kaibe 
yandø ne nurappe, kwamigwan kal-lanrrai mara basran. 

16Nai undaaraig nunelø, ñimguen pella peemaytø isub 
pønrrømøtay, 17chitøgucha tabig ketiiba, katø chigøben tabig 
newan marøbelø gønrrai ketiibabe srømbalasrøngurri arrubig 
køn, tru srømbalasrø chine pilab pønrrabigwan marøbig 
Tiusweinukkurri. Nøbe nø maig køppe, manatøgucha treetø gua, 
nuinuube løstørab lata inchib, tørmisrøb lata inchib, inchibiibe 
chigagøn. 18 Nun trendø treeg margg kuikkurri, nui newan cierton 
wamdøga namune gatøyug srøig kal-langaruig køn, nø kerrigu 
misagwan ellmara pønsrailai utu nammerrig ke srøsrø ellmarig 
misrig latailø gønrrai. 


Kalutøga møriitø gømø, maramig køn 


19Nai undaaraig nunelø, iigwan isuy: fiim mayeeløba 
møramigwane muniitø burramig køn. Inchen wamindamigwanba, 
namamigwanbabe tsøndatø isuptø maramig køn. 20Kaguende 
kan møg namig køtanmaptø mariibe Tiuswei sølgandø tabigwan 
marmøn. 21 Inchawei treeg købene, ñimbe ashikken gønrrabgaig 
marigwanba, chigøben kaig mariilø trutø netsaig togagúilanba 
webeta elacha, Tiuswei wamwan ñimui manrrau ellgwaigwane 

mur gurrashmø, tammay utay. Kaguende tru wam wamindiibe 
maramburab marøbig køn, ñimui møsigwan wesramig. 

22Pøs Tiuswei wamwane maig martrain daigwan ñimbe 
marøbelø gomig køn, ka møratø, møratø gønrrab gomoto. 
Trengømuisruandøbe, chi mørmui lataitøwei ñimasiito ka kegørrab 
pønrraig webinrrun. 23Kaguende møikkøben Tiuswei wamwan 
mørøptø møra, tru maig taigwan møra marmíibe, kan møg nui 
maløwan espejoyu ashibig lataig køn, 24nui malo maig kuigwan 
asha, kato llirawa, ippe, pesannab lataitoweingue. 25Inchen 
møikkøben Cristo maig martrai karua pasrig newan sølgandiig, 
tru chi iløsrkaimfig kønrrai marøbigwan ke tab asha, truyu 
megabig megawa, tru martrai karuigwan pesannaptinchimøtø 
marøbigweimbe, nui mariiløyu mayanguen tab gúig kønrrun. 

26Nim møikkøben, Tius martrai karua bønsrailøyu maizhikken 
purø bunømø marøbig kurmab isubendø, nui niløtøgabe maig 
kurrøbashtø waminchibiibe nøasiitø kebefiib pasran. Inchen tru 
nø Tiusweiwan maizhikken purø bunømø marøb pasrab taibe 
chi marmui lataitøwei webyan. 27 Tius Møskawei merrab tru nø 
karuilan maizhikken pinab marmø, chillig indiimfig mariibe, iig 
køn: usri møskai, peta gwailanba, kelø peta gwailanba chigøben 
isuig meløben isua ashchab ambub, katø yu pirau kaig trømbøig 
arrubiitøga chillig incha bønrrømøwei indamig. 


Misaameran møilandøgucha lata wamamig 


2 1Ñim nai nunelø, ñimui isubigwan namui Señor Jesucristo 

tørguegwalmabigweinuutø tøga bønrrøwabe kanundø tab 
wamab inchimø, mundøgucha lata gømig køn. 2-3Ñim tulundzuna 
purrøbenma, kan truba pua møg oro surtigastiig, truba tabig 
keweig pubene, truba tabzhig wamab, ñimbe trenchinrrun: “Yu 
gatøguchi tab wamdønug warra” cha. Inchen trunetø gatøgan, kwa 
waacha, truba shautøzhig chilliguig keweig pubene, ñimbe trunune 
trenchinrrun: “Ñibe øsrøndø, ka basrau” cha; kabe: “Uyu pirau 
wamisr” cha. 4¿Treeg marøppe, ñimui utu ñimdøweinguen kanune 
yandø nøørø marøbguen bønrrømøtirru? ¿Ñimbe kaig isuaguen 
treeg inchib pønrrømøtirru? 

5Nai undaaraig nunelø iigwan møray: ¿Tiusbe yamba yu pirau 

waachameranwei lawa wesruig kømuitarru? ¿Nømbe isubigwan 
Jesucristoinuutø pasra bønrraigwan tøgagømburab tøgagøb, katø 

nun undaguelan tru no ashib karub waigwan Tius trannrrab 

misra kørrømisrigwan chigucha utønrrabeløbe nømwein gønrrai 
marig kømuitarru? 6Trune ñimbe waachamerane chigucha gømfig 
marøb ka kørig maran. ¿Tru puarmerawein gømuitarru ñimune 
møra melønrrai marøb, katø misagwan ashib karub purrabelaimay 
ñimun ufichib waram srua ambubeløbe? 7 ¿Tru Cristoi puro tab 
munchiwan fiimun basra wamigwan nømweinrre purø rrømbøig 
wamabelø gømuitarru? 

STius tru martrai karua basrig purø nuig, nui wam pørigu 
pasrabigwan, maig chibig køben fiim treeg møra marøb 
pønrrøwabe, søl marøb pønrrønrrabguen: *Tru mendaigwangucha, 
ñiasig lataitøwei undaarau” cha trendaigwan. %Inchen ñim 
kanune tab inchib, kanune maig kobash inchib pønrrappe, ñimbe 
kaig margb pønrran. Inchen tru maig maramigwan martrai 
pora trarriitøwei ñimune *kalø marøb itøbunab pønrran cha 
fiimundøwei itøøra basrtrun. 10Kaguende tru maig maramigwan 
martrai Moisés pørigwan møikkøben kerriguh møra maroppe, 
marendg, tru utu kanundøguen kalø marøb itobunikkurrimbe 
mayamba kalø mara basraig kørrømisran. 11 Kaguende: “Itolulamig 
kømøn” chibiitøwei, treekkucha taig køn: “Kweetsamig kømøn” 
cha. Inchawei møikkøben itølulmuingucha, kweechibiibe, tru 
maig maramigwan martrai Moisés pørigwane itøbunan. 12 Nimbe 
wamindiiløyu lata, amønailøyu lata tru maig maramig chi 
iløsrkaimfig kønrrai marøbig nømun maig asha maramigwan 
marig kømig, ke yandø treeg maramig puim bønrrab misaamera 
lataig kømig køn. 13 Katøganelan lastimaguengaig marobelane, 
nømungucha treetøwei lastimagaig marøb asha kørrømariilø 
gønrrun. Trune, tru lastimabaig marøbeløbe, kørmø, tab gúi 
webamba bønrrønrrun, tru maig kønrrabigwan asha maren. 


Isubigwan Jesucristoinuutø pasra 
gúiba, chigoben tabig mariiløba 


14Nai nunelo, ñim møikkøben “isubigwan ke Jesucristoinuutø 
toga basrabig kur” chibendø, chigucha tabig marøb 
kenamarmubene, tru “isubigwan pasra tøgagur” taibe, ¿chiwein 
gúin burugunrrab gø? ¿Kabe tru isubigwan Jesucristoinuutø 
toga pasrab taig, truitø ñun kaigyugurri wesranrrautah? 15Kan 
nunewan gúi, kabe kan nuchawan gúi kemig truburab chigawei, 

kwalømmerawan chi mamig chigawei megamne, 16fiimma 
møikkøben trendaimbeh: “Chi isumø, tab inrrig chib. Pachiitø 
gønrrai tsitsø gueb, øska mab, muchib uñchig” cha. Inchendø asru 
maig palain basrøben chi tranmubendøbe, niløtø basrainguen 
gønrrun. 17 Inchawei øyeetøwein gon, “isubigwan Jesucristoinuutø 
pasra togagur” taig, chigøben mariilø chigaibe, nøasiitø kwaig køn. 

18Inchendøgucha møibe trenchinrrun: “Isubigwan 
Jesucristoinuutø fiibe tøga basrøben, nabe chigøben tabig mariilø 
tøgagur cha. Nui isubigwan Jesucristoinuutø pasra togagúigwan 
chigucha tabig mariilø chigaig nan kenamartra cha. Inchen nai 
isubigwan Jesucristoinuutø pasra togagúigwane nabe chigøben 
tabig mariiløtøga fun kenamartrumøn” cha. 19Pøs Tiusbe kandø 
gønmab isub, fii kørewa basraibe, trumaybe sølwein gøn. Inchendø 
kwaimandziimeragucha Tiusbe kandø gønmab kørewa, katø 
kørig køb itønab inchibelø gøn. 20 Au, fi chugúi mormíig, nebua 
ashchab inchi, isubigwan Jesucristoinuutø pasra togagúig, chi 
tabig mariilo chigaig, ka yandiibe chigucha gomíig kuin gúi. 
21 ¿Namui merrabsrø møskai Abrahamma nui nusrkai Isaacwan 
tru altar marinug truyu Tiuswan trana, kwetchab trarren, nune 
chi kaig komíig lataig tabig kørrømarig kømuitarru? 22Inchawei, 
¿Abrahamweimburabma ashmøtirru, nui isubigwan Tiusweinuutø 
pasra togagúibe tru chigøben mariiløba truiba misra kanbalatø 
marøb pønrrabig kui? ¿Inchen nui isubigwan Tiusweinuutø 
pasra togagúibe tru mariiløgurri kerrigu newan marig 
kørrømisrmuitarru? 23Inchen Tiuswei wamwan pørigu øyeeg taibe 
nebuig køn: “Abrahambe Tiuswan kørekkurri Tiusbe nune sølgandø 
tabig kui asha togagúig kon” daig. Incha nune “Tiusba truba tab 
linchibig' cha, wamig købig kon. 

24Inchawei ñimguen ashen, Tiusbe kan møwane nui tabig 
mariiløgurrimba chi kaig komíig lataig tabig kørrømaran, 
isubigwan Jesucristoinug pasriitøgatø gømøtø. 25 Katø treetøwein 
gúig køn, ¿tru Rahab, nui asrwan anwei yanøb ishuuma, tru maig 
køtasha asha wam sruamrrunrrab ambubelan nøbe ya bebamba, 
katøgan peg maywan amrrai eshkamba, øyeeg tabig marikkurri 
nune chi kaig kømfig lataig tabig kørrømarig kømuitarru? 26Kan 
asrma chi espíritugaibe kwaig kon; katø treetøwei isubigwan 
Jesucristoinuutø pasra tøgagøppe, tøgagøbendø, chi tabig mariilo 
chigaibe kwaitøwein gøn. 

Niløbe truba kaig marobig køn 


3 1Nai nunelø, ñimui utube mayeeløbabe kusrenanøbeløtø 
gønrrab isumøtay, nam kusrenanøbelane maig kønrrabigwan 
asha marøppe, ka palatiig komo, martrab gúi ashibelø gúig koppe. 
2Kaguende nambe mayeeløba chiyugøben kalø marøb pellibelø 
guer. Inchen møikkøben nui wamindigu pellmíibe, tabigwan 
newan sølgandø marøb møg køn. Treebe nui asrwangucha 
kerriguba maig købash kømønrrab isua møra tøgagøn. 
3Kaullimeranma nam trigu tsi muusrøppe, muwan inrrain 
guesruben mørtrai muusrøbelø guer, asr ørøba kønørramamø 
merrarramig. 4Katø barcomeran chigucha asay. Yeeg nørreelø 
purø mur isig ichibig srua ambiilø gúingucha, barcon muba inrrai 
inchib pasrabig kan lamøtiitøgatø truyu purrabeløbe nøm muwan 
ambug køben truwan gran. 5Katø niløgucha øyeetøwein gøn: Asru 
purø lamfig købendø purø nuig misrøb, chigøben purø nørreelø 
martrab waminchibig køn. iKan lamø naazhikkurrindø kan srønø 
tsibwan muba kuimburab parrøbig køn! 6Inchawei niløbe kan 
nag lataig køn, namui asru kaitø netsaig, asr ørøba trømbøig 
marøb mindishibig pasrig tru niløbe. Tru møra melamnug 
naarab pasrabiitøgatøwei piløga basrig køn. Incha nam øsig 
kuingurrimbunø kwamnegatig pilab pasrabig basrønrrun. 
7Møøbe chigurrimbunø namig animalmeran gøben, illimeran 
gøben, ulmeran gøben, maryu purrabelan gøben kusrenanamdiig 
køn. Inchawei misaamerabe merrarrawa kusreezheelø marøbelø 
gon. 8Inchendø niløwan gúimbe mugucha kusrenanrrab gaiman. 
Puro gaig kua, chinchaguen treeg marmønrrai merrarrawa 
tøgagønrrab gaimaig, kweechib larrø rrømbø moto netsaig køn. 
2Nambe nilotogabe namui Tius Møskawan tabig wamindamba, 
kato Tius no lataitowein gønrrai mari misaameran tru 
niløtøgatøwei trømbøig nebunrrai wamindamba inchibelø guer. 
10Tru rrigugurrindøwei mayanguen tabig kønrrai wamindamba, 
trømbøig nebunrrain chib wamamba indan. Nai nunelø 
øyeebe maramig kømøn. 11 ¿Kan bigabyugurrindøwei chish bi 
webarrumba, kaig bi webarrumba inchautah? 12Nai nunelø, 
¿kan higuera tusr købendø, aceitunas niguen, katø kan uvas 
tusr købendø, higos niirrautah? Kato treetøwei kan tre bigabma 
truyutowei tab pi weguchimøn. 

Kusrebig kømigwane Tius tranøbig køn 


13Møikkøben ñimui utu truba kusrebig, trurrigu chiwan 
gøben tab chigúi mørøbig kuabe, maig købash komo, tammayig 
kuitøga kenamar, nuig kurmab inchimøtø, larrø tammay marøb 
unigu, truba kusrebig kuiyugurri arrubiitøga. 14Inchen treeg 
kømøtø, katøganweimburab ñimui manrrau ke chinchimmørø 
inchib pusrkwai asiibah, chiyutøgucha ke nømerrig kønrrab 
indiibatø toga bønrrøwabe, ñimbe truba nørreelø kusrebelø 
guermab inchimøwei, tru newan ciertonigwan isab pønrrømøwei 
inday. 15Kaguende kusrebig kuig øyeebe Tiusweinukkurri 
arrumøtø, ka i piraugurrindø arrubig ka møwei isuiløyugurrimba, 
nugwaimandzigweinukkurrimbe arrubig køn. 16Kaguende ke 
chinchimmørø inchib pusrkwai asiibah, chiyutøgucha møig kanab 
marøbig køtashchab indiibato pønrrabnuube, ambumay imay ke 
mumay gøbashtiibah, katø chigurrimbunø ka trømbøig mariiløbatø 
bønrran. 17 Trune tru kusrebig kømig Tiusweinukkurri arrub 
iimerrig køn, chishig. Trugurrimbe ambugurri igurri tab gønrrai 
indamig, katøganelø chigøben indingucha tammayig kømig, tab 
gúi mørøb kasraatø bønrrønrrai marøbig kømig, katøganun 
chigøben nebui megaben, truba rruba lastima ashibig kømig, tabig 
marøbig kømig, kanelane pro mara, kanelandø tab inchimíig 
kømig, ka treeg kønmab ashchaindø gømø, maig maramigwan 
marøbig kømig, treeg kon. 18Inchen ambumay imay tab gømigwan 
tøgagønrrab tru ambumay imay tab gøbiitøga ellmarøbeløbe, 
sølgandø tabig ellmariilø tulishinrrun. 


Pirauigwan tab gúi inchib pønrrømumig 


1Trombgig kwayam lailøba, namishib chinetø cha 

møriiløbabe ñimui utube ¿chugurrinrre arrubig køh? 
¿Ñimui umbu trømbøig kaig isubelø ni kan mandøguen gomíig 
pønrraptø bønrrøwa, truyugurrinrre arrubig kømuitarru? 
2Nimbe chigøben tøgagønrrab inchendø, tøgagønrrab gaiman. 
Kweetsamba, katøgane chi tøgagømønrrai ke chinsraatø indamba 
indan. Inchendø chinchagucha tøgagønrrab gaiman. Incha fiimbe 
chinetø chib menda, trømbøig kwayan. Nimbe chi tøgagønrrab 
isuigwan tøgagønrrab gaiman, kaguende Tiuswan miameeløgurri. 
3Kabe miappe, miabendøgucha, utønrrab gaiman, kaguende 

søl isua miamøtø, ka ñimui asrwan tab gønrrai kasraarab 
kømigwayasiitø miabelø gúikkurri. 4iNim, Tiuswan itøluløptø 
misaamera! ¿I pirauigwan tab inchib chull inchibiibe Tiuswane 
ashig kømui inchibelø gúi ashmeelø gøtirru? Inchawei møikkøben 
i pirauigwangøba tab gúi mørøb llirabiibe, Tiuswane ashig kømui 
inchibig misran. 5Kabe Tiuswei wamwan pøriiløyu øyah chippe, 
¿ka trenchig køptø rrendaitamab isutirru “tru espíritun Tius namui 
umbu pasrønrrai traniibe namune igatø! nuyasiitø gønrraimab 
undaaran' chibigwan? 6Inchen Tiusbe nui ka yandø tab indiitøgabe 
namune gatøguchinguen tranøbig køn. Incha nui wambe trenchibig 
køn: 
*Nuinetø nuig mørørai inchibelane 
Tiusbe søtøbasramisrøb gurrappe, 
trune chigucha gømeelø tammayelane 
nui ka yandø tab indigwan Tiusbe tranøbig køn” cha. 

7Nimbe Tius maig chiben nune tru gúindo møray. Trune 
nugwaimandzigwane mørmønrrab mur isua bønrrai, treeg 
bønrrøbene, ñimuinukkurrimbe lulrrun. 8Nim Tiusweimay 
kemallene, nøbe fiimuimay kemallchun. ¡Kaig marøbelø, ñimui 
tasigwan chish maray! iNim Tiuswan undaaranrrab indamba, 
katø tru urastø yu pirau chi købigwan undaaranrrab indamba 
inchib misaamerabe fiimui manrrømeran newan chish maray! 
9iNimbe truba isui inchib, chindimbarre nambe øyeeg kailø 
guermab truba isub, katø kishib inday! Nimbe indzabgunrriibe 
kishib; kasraarabgunrriibe truba isui inday. 10Nim Tiuswei merrab 
utsøbasrene, nøbe fiimune nørreelø gønrrai martrun. 


Maig maramigwan nai nunewan ke na asha marmumig 


11Nai nunelo, kangurrin gangurri katøganun chigøben kaig 
wamincha ashmøtay. Møikkøben kan nunewan kaig waminchib, 
kabe 'øyeeg søl marmfig køn’ chib, waminchibiibe, tru maig 
maramigwan martrai Moisés pørigwan kaig waminchib “søl 
marmøn” chib pasran. Inchen ñi tru Moisés pørigwan kaig kui 
marøb pasrøwabe, ñibe trunun møra marøbig kømøtø, ñiguen 
øyeeg køn’ chib asha marøb pasran. 12 Inchawei mu gatøgane 
kaaben, Tius nøtø gøn tru maig maramigwan martrai pøriilan 
tranøb, katø nøtøwei maig maramigwan sølgandø asha marøb 
inchibiibe. Truibe no kaigyugurri wesruin gúi, kabe kaigyu 


[4 

pasrin gúi nø ashchabig køn. ¿Nibe chigugu, katøganun 'øyeeg søl 
marmíig køn’ chib marøb pasrønrrappe? 


Srøna gwalømbe chi bunrrab gúi asamgaig køn 


13Inchen ñim: “Møin gúi, srøna gúi, chugøben ciudasrømay amba, 
trusrø pila ørøba warøwa penamba, yanamba, an nørrø maramba 
inchib warønrrab” chibeløbe, møimbe iigwan mørtrai: 14 Nimbe srøna 
rrumar ñimui øsig amønamigu ni chi bunrrab gúinguen mørmubendø 
rreendan. Nimbe ka wañi lataito gøn, møindø kenagúito, katø 
yanayube kenamuptinchibig latailøgue. 15Trembe ñim øyah tamikken 
søl gønrrun: “Señor treeg kønrrain gøbene, øsig warøwa, iilan 
marøb, øilan marøb waramønrrun” damig. 16Trune fiimbe nørreelø 
guermab isub, treetø isumøtø, truba nørreelø wamindan. Kan 
chiyutøgucha øyeeg nørreelø guermab isub wamindiiløbe purø gaig 
køn. 17 Møikkøben tabigwan maramig kui ashendø, marmuibe, yandø 
nuimbe kaig marig kørrømisran. 


Puarmeran kaig attrabigwan isua gønrrai waminchib 


5 1¡Au, ñim puarmera, iigwan møray! Chigøben yeeg trømbøig 
fiimun nebub attrab pasrøben, kishib, trashib inday. 2Nimui 
chigurrimbunø pua misrøb togagúilobe trerailø gøben, ñimui keilane 
pullilla mailø gøn. 3Nimui oroba, anbabe, mugusiain gøn. Incha tru i 
mugusiaitøwei ñimune 'øyeeg marøbelø gon” chib, chi marmeelø gúi 
kenamartrun. Tru tsamdzuraibe kan nag lataitøwei ñimui asrwan 
pinishinrrun. Truba rruba chigurrimbunø tulishib tunbønsrain gøn 
fiimbe, møi ya srabe gwalømmerawan. 4Nimui ellmariilan tulishib 
melabelan tru tulisaimburø fiim anwan pagaramø nili andøwei ñimune 
øyeelø gømøgue” chib, wamab trasran. Inchen Tius maramburab 
marøbiibe tru uløwan tranmuinabelø trashib wamigwan mørin gøn. 
5Nimbe yu piraube puro tabig warab, asr maig palai inchen, ñimuimbe 
treeg margb waramig toga, ñimbe waarameran lataig tsal-lana gon 
ñimui manrrømeran, kweetsam gwalømbe yandø punrrabguen gon. 
6Nimbe tru sølgandø tabigwane kaig nebunrrai kørrømara, basra, 
kweetsig køn, nøm maig martraindø nøbe chigucha inchimuig køn. 


[4 


Tiusba wamindamiba, Señorwan munig megabig megamiba 


7Trune ñim nuneløbe namui Señor arrumnegatig tammay 
muniirab melamig køn. Kan ellmarøb kwallibiima ellmarabe, 

tru srø sre attrabzhigwanba, srabe sre attrabzhigwanba 

yaandø, yaandø, munig megan, tru pirau ellmarig misrizhigwan 
tulishinrrappe. 8Ñimgucha treetøwei truba tammay muniirab, katø 
kørrønrrab gømø, mur bønrray. Kaguende Señor arrumibe lutaurab 
pasran. 9Nai nunelo, kangurrin gangurri chigøben øyan gøtan” 
chib; “treeg inndan” chib, waminchimøtay, ñimun marigwan asha, 
kaigyu kørrømara ponsrainab pønrrømønrrappe. ¡Au! Tru ñimun 
maig maramigwan asha martrabiibe yandø yaskabuguen basran. 

10 Au, nai nunelø, ñimgucha asha kusrewa toga bønrrai tru 
merrabsreelø Tius maig karuigwan tru Señor Tiuswei munchiyu 
eshkabelø chigøben isumdiig nebuinabendø, yaandø, yaandø 
tammay melaigwan. 

11 Pøs nambe mayanguen tab gúilo gúi aser chigøben isumdiig 
puingucha, tru kullaaramø melaptø melabelane. Jobwanma 
chigøben yeeg isumdiig nebuingucha, tammay ka megaptø 
megaigwan ñimbe wammørøbelø gúinrrun, katø srabebe Señorbe 
Jobwane maig indigwan chigucha. Kaguende Sefiorbe lastima ashib, 
trurrigu tammay purugub inchibig køn. 12 Nai nunelø, iigwane 
masken isua guy: fiimbe srømbalawan, kabe pirøwan kabe gatøgan 
chigøben, pegwan truilai merrab pasramisra, “gato! marmø gømø, 
nabe maramønrrun chib, pønrrømøtø, ñimbe “treeg martrab' chippe, 
treeg maramig køn. Inchen 'marmønrrab” chippe, marmumig 
køn, Tius kaigyu pønsrailø gømønrrappe. 13 Møikkøben ñimui 
utu chigøben puben, isuig megawabe, Tiusba waminchi. Inchen 
møikkøben tab kasraatø wappe, Tiuswan tabig waminchib cantau. 

14Inchen møikkøben kwanrrø tsuabe, iglesiayu 
Tiusweimburabelan pera marøb pønrrabelan wamø, Sefiorwei 
munchiyu aceite srøla, nuyasig Tiuswan 'purugurra” chib mianrrai. 

15Inchen nømbe Tiusbe ke tamartraitamab isub, Señorba 
waminchene, kwanrrøbe puraiben, Sefiorbe tab ufichai kusranrrun. 
Inchen chigøben kalø marin gøbene, Sefiorbe truigwan pesannab 
ulø baymønrrun. 

16Inchawei kangurrin gangurri ñimui kalø mariilan eshkayab, 
katø kangurrin gangurri gatøganweimburab Tiusba waminday, 
fiim tammisriilø gønrrappe. Kan sølgandø marøb møg Tiusba 
wamindiibe truba nørreelø marøbig køn. 

17Tru Elías, Tius maig karuigwan eshkabiima, kan møg ka 
nam lataitøwein gøbig kon, tru sre bumønrraima, Tiuswan ‘sre 

bumønrrai martrunrrig' chib nøba wamindiibe, pon bila y tøbø 
bilaba srebe pirau pumuig kobig kon. 

18Incha gato sre bunrrai Tiusba gatøle waminchen, srebe puben, 
piraube ellmariilø misrig købig køn. 19 Nai nunelø, ñimui utu ñim 
møikkøben Tiuswei newan ciertonigugurri pella, tarømisra iben, 
20 katø kalø marøbigwan nui pella yainukkurri lliskøbiibe nui 
møsig yandø kwanrrab pasraigwan truyugurri wesrub, katø truba 
nørrø kaig mariilan kasrøb inchun. 

1 San Pedro 





“Ka amoñigueb” chib pørig 


1Na Pedro Jesucristo nan nøashib karua ørig i kilgawan pørar 

misag nømuim birau gømøtø, peesrø tru gro amba warabelan, 
Ponto birausrøn gøben, Galacia birausrøn gøben, Capadocia 
birausrøn gøben, Asia birausrøn gøben, Bitinia birausrøn gøben, 
2Tius Møskai tru manasrøwei nebua asha, nø lawa wesrailan, 
tru Espíritu Santogurri ñimune tabigwei tarømarøb, Jesucristo 
karuilan mora marøb, katø Jesucristoi anindøga chishmarøb 
indiilan. Tius ka yandø tab indigwanba, chi isumgaig tab 
gøbigwanba uficha tøgagønrraimab isur. 


Tiuswan kasrag køb wamindig 


3Namui Sefior Jesucristoi Tius Møskaimbe mayanguen tab indig 
kønrrain gøn. Nøbe purø nu lastima tøgagua, namun katøyug 
srøig kal-langaruig køn, tru treeg kønrraitamab isua munig 
melamig managucha patsønrrabig kømigwan nam tøgagønrrai, tru 
Jesucristo kwabelai utugurri gatøle øsiiraikkurri. 4Tru patsønrrab 
kømfig Tius namun keta tranamig togagúibe pinønrrabig kømøwei, 
chigøben kaiba linchabig kømøwei, merguranrrabig kømøwein 
gøn, tru ñim tøgagønrrai srømbalasrø ñimuyasig esegaig pasrabig. 
5Nim isubigwan Jesucristoinuutø pasra togagúikkurri Tiusbe 
nui maramburab mariitøga chinchimønrrai ashib toga gúilo gon, 
yandø kerriguwan tru kaigyugurri wesraig kømig tamara basrig 
tru srabe gwaløm kenamarig kønrrabigweyasig. 

6Øyeekkurri fiimbe truba kasrag kuilø gøn, inchippa kan maya 
yanatø chigøben, chigøben nebuig isuig melamig punrraptiig 

kuindøgucha. 7Kaguende isubigwan ñim Jesucristoinuutø pasra 
bønrraibe kan oro lataitøguen gømø, puro tabig køn. Tru oronma 
managatig kønrrabig kømfigwanguen maig kotashchab ashchappe, 
nagu parramig køn. Inchawei ñimui isubigwan Jesucristoinuutø 
pasra ponrraigwan maig køtashchab asha kørrømarikkurrimbe 
Jesucristo kenamisrgb gwalømbe ñimune søl marig kui asamba, 
maya nuguen tabig indamba, kato tabig kui asha tab indamba 
indiilø gønrrun. 

8Nimbe Jesucristone ashmuindøgucha, undaarabelø gøn. Kato 
møimbe nun kaptøga ashippe, ashmubendø, nun kørewa, purø nuig 
purø tabig kui møra, truba kasraaran, tab gøbiitø ni manchaguen 
chi tamgaikke, 9pøs tru ñimui isubigwan Jesucristoinuutø pasra 
togagúig yandø tru nebumigwan nebuben, tru ñimui møsiimera 
kaigyugurri wesrailø kørrømisrig. 

10] kaigyugurri wesraig kømigweimburappe Tius tru maig 
karuigwan eshkabelø Tius tru ka yandø tab indigwan fiimuin 
gønrrai nøm waminchibeløbe manasrøwei maig køtashchab 
ashchab, truba rruba tab ashib, payib laig købig kon. 11 Cristoi 
Espfritube truilan manawei eshkaig købig køn, tru Cristobe truba 
kaig indinab megamigwanba, katø tru wendaube tørguegwalmabig 
kønrrabigwanba. Inchen nømbe mu gotashchab ke ashibmørø 
inchib, katø treebe mana gønrrermab indig købig køn, tru 
Espíritu nømuinug pasrøwa eshkaigwan. 12Inchen tru nøm 
eshkab wamindigwane nømuyasig kønrrain gømøtø, ñimuin 
gønrrai, Tiusbe nømun kenamarig køn. Tru srømbalasrøngurri 
Espíritu Santon grig treeg maringaruitøga tru møin gwaløm srøig 
puro tabigwan ñimun eshkabelø kusrenaniibe, tru merrabsrø 
Tiuswei tabig srø wamwan waminchibelø wamindigwandøwei 
fiimune eshkan. Pøs tru pyeelane ångelesmeratøweinguen nebua 
asinrrabna gúi indan. 13Inchawei treeg købene, chi maramigwane 
kanmayto tab isua, tab asha maray, tru Jesucristo kenamisrøb 
gwaløm Tius ka yandø tab indigwan keta tranamigwane ¡gato! 
truigwandø muniirab. 


Tius namun wamappe, tabigweyasig tarømariilø gønrrai wamig 


14Maig karuigwan mora marøb nusrkalø latailø amønay, 
Tiuswan ashmeelø gøb uras maig amøfiig køben amoñib lataig 
kømøtø. 15Treeg kømøtø, kaiba lindiimíig chishig newan 

tabig amønay. Kaguende Tius no wamabiima newan tabig kon. 
16Inchawei nui wamwan pøriiløyuma Tiusbe trenchibig køn: 
«Nimbe newan tabelø guy cha; nama newan tabig kur” cha. 

17 Møigwandøgucha atsi marmøtø, nóm maig mariilan maig 
kønrrabigwan marøb Tiuswan ñim: “Namui Møskain” cha, 
wamabeløbe, chu urastøgucha yu pirau managatig kømø, ka 
peto warabeløbe, nune køriibala amønamig kon. 18Kaguende 
Tiusbe fiimune chi tabig marig kørrømisrtrabgaigwan marøb 
amønaigugurri wesraig køn, tru treegwane fiimui merrabsrø kølli 
misaamera marøb amønaigwan ñim toga gørramisrig købigwan. 
Inchawei fiimbe tru øyeegugurri wesranrrab purø bagaraigwane 
tsabøtø ashibelø gøn. Truigwane mana pinønrrabgaitøga purø 
rranig køn, kan oro lataitøga gømøwei, kabe an lataitøga 
gømøwei, treeg kømøtø. 19Cristobe kwawa, nui purø tab anindøga 
ñimuyasig treeg marig køn, kan ubisha-unø chishchig, newan 
tabzhigwan kweetsi lataitowei. 201 pirøwan marmøwatø Cristone 
manawei wesrua basrig købig køn øyeegweyasig. Incha møin 
gwalømmerawan kenamisran, fiimuyasig tab gønrrai. 21 Inchawei 
fiimbe nøgurri Tiuswan kørewa bønrramisran, tru Criston kwailai 
utugurri øsiirangarua, katø nune tørguegwalmabig kønrrai 
marøbigwan. Inchawei treeg købene, fiimui isubigwan Cristoinug 
pasra togagúigwanba, truba rruba munig melamigwanba 
Tiusweinuutø pønsra gønrrain gøn. 

22Incha møimbe, tru newan ciertonigwan ñimbe møra 
marikkurri fiimui møsiimeran chish marin gøn, nunelan 
ka undaaranmab ashchaindø gømøtø, undaaranrrab 
isua, undaarabelø gønrrab. Inchawei kangurrin gangurri 
manrraugurri newan isua undaaramburab undaaray. 23Pøs 
ñimbe katøyug kal-lawar gøn, møskalø pinønrrabelainukkurrin 
gømøtø, Tiuswei wam øsiguig, managuen pinønrrabikkaig 
pasrabig pasrabigugurri. 24Kaguende Tiuswei wamwan 
pøriiløyube trenchibig køn: 

*Maya misaabe kan kau lataig køben, 
nøm purø nørreelø tabig kuibe 
kauyu kan u lataitø gøn cha. 
Tru kaube mul-laben, ube pefien, 

25 Trune Sefiorwei wambe managatig kønrrabig køn” cha. 

Inchawei i tru wam fiimun eshkaibe tru tabig srø wam truig køn. 

Tiuswei misaamera 


2 1Inchawei treeg købene, chigurrimbunø kailan gøben, katø 
chine may wamincha isiilan gøben, ka palatø tab indiilan gøben, 
mendaigwan chigurrin gøben pusrkwai asiilan gøben, chigurrimbunø 
wam gusrub indiilan gøben elatsay. 2Kan srø gal-laig ureezheelø pitsø 
muchig kuinchib lataitøwei, tru Tiusweimburabig pitsø chi peeba 
lindisaimíig lataigwan ñimbe ke chindamdø gúi inchib lay, truikkurri 
nørrørawa, kaigyugurri wesraig kømigwan tøgagønrrab. 3Kaguende 
ñimbe yandø Señorwane purø tabig kuin gúi tsabø ashibelø gøn. 


Cristobe tru ya marøbelø pølbasrtrab katsigu wayi srug lataig 


4Ñimbe Señorwan kemalay, tru Øsig Srugwan. Truigwane 
misaamera kaashippe, kaasig købendø, Tiusweimbe lawa wesruig, 
purø tab sruuzhig køn. 5Inchawei ñim øsig sruumera Tiuswei yayu 
ñimgucha marøb kusrunrrain guy, sacerdotesmera Tiusweindø 
tarømariilø gua, Tiusweimburab maramigu keta tranøb pønrramig 
kønrrai, Jesucristogurri Tiusweyasig chull indamdeelø. 6Inchawei 
Tiuswei wamwan pørigube trenchibig køn: 
“Sionsrø kan srug trarrar cha. 
Truibe katsigu pølbasrtrab wayi srug, 
lawa wesruig, purø tabzhig køn cha. 
Trunundø isua basramisrøbiibe 
køriimisra gørrømisrtraamøn” cha. 
7Nim nundø kørebelaimbe tru sruube purø nuig tabig køn. 
Inchen tru nundø køremeelaimburappe Tiuswei wamwan pøriiløyu 
øyah taibe nebun: 
“Tru ya marøbelø kaasig sruube 
niga basrønrrai katsigu pølbasrtrab 
wayig srukken misrig køn” daig. 
8Katø øyeekkucha chibig køn: 
“Kan srug srurrengwangarumba, 
katø penøsrkamba inchib srug køn” daig. 
Pøs nømbe Tiuswei wamwan maig taigwan mørmeeløgurri 
srurrengwan. Nømune trendø øyeeg nebuig melønrrai marig købig 
køn. 
9Trune ñimbe Tius lawa wesruig misaamera, reywei 
sacerdotesmera, newan tab misag puro nørrø, Tius tru nui 

truba tabig mariilan eshkab misaamera gønrrai mariilo gøn, tru 
ñimun puro løstøyugurri nui puro tørigu bønrramig kønrrai 
wamabigweiwan. 10Nimbe merrappe Tiuswei misaamera gømuig 
køn. Trune møimbe si, nui misaamera gon. Merrappe ñimbe 
Tiuswei lastima asigwan utønrrab gaima gúig, møimbe lastima 
asigwan yandø ñimbe nebua uta bønrran. 


Tiuswei karuig melabeløsun amønay 


11 Nai undaarailø, yu piraube kan peg birausrøngurri ka peto 
amrruatø latailan fimun waminchar, fiimui møsigwan kwayab 
pasrabig tru ñimui asru kaig marøg købig arrubigwan tiusmanda 
marmøtay cha. 12 Judios kømø misaamera Tiuswan ashmeelai utube 
nømguen ñimun asha kusrenrrai amønay, ñimune ke larrø gailø gúi 
lataig wamindindøgucha, fiim tabig mariilan ashabe, mayeelan maig 
mariilan Tius payib gwaløm truiløbe Tiuswan truba tabig waminchai. 


Misagwan asha karub purrabelan møramig 


13Ashib karub purrønrrai møguelø purrønniilane nøm maig 
chiben møray, namui Sefiorweyasig. Tru maya misagwan ashib 
karub wabig, reywan lata, 14katø kubenadurmeran lata, kaguen 
truiløbe kailane mørøsrkøb, katø sølgandø marøbelane nømdøwei 
tabig waminchai Tius øriilø gúimba, treetøwei nømune møramig 
køn. 15 Kaguende Tiusbe ñimune sølgandø martraiwei isun. Trumay 
marene, tru chugúinguen mørmubendø waminchibelø chinetø 
wamindiilane ñimbe mu mandamgaig kasra bønsrønrrun. 

16Nimbe amøfiippe, chi iløsrkøbig chigaig ñimuimburab 
amøfliibeløsun amønay. Inchendø “chi iløsrkaimfig namuimburab 
amøfiibelø guer’ chiptø, trunune kaig maramigweyasig merrarrawa, 
marøb gømumig køn. Treeg kømøtø, Tiuswei maramigu marøb 
melabelø latailø tab isua amønay. 17 Mundøgucha maig købash 
inchimø, tab indamigwan treeg tab inchib, nunelan undaarab, 
Tiuswane køriibala amøfiib inday. Katø tru reywan chigucha maig 
købash inchimub tab indamig køn. 


Cristo maig købash indinab megaigwan 
nam asha kusrenrrai kørrømarig 


18Karuindiig melabelø, ñimun karub pera gøbelane maig 
købendø inchimo, køriibala møramig kon. Tabelø chinchimeelandø 

gømøtø, martrain chippe, ke kandø gandø wamabelan chigucha 
treetøwei møramig kon. 19Kaguende øyeebe tabig køn, møigwan 
gøben isumdiig arruben treegu ka awentab, chi kaig marmubendø, 
maig købash puinab megamig kuindøgucha Tiuswan isua basrabig 
kuikkurri. 20Inchen ñimun chigøben kaig marikkurri ichabetøbene, 
fim tammay ka melapto melaindøgucha, ¿ñim treeg melaigwane 
Tiusbe chincha tabig kui ashchab gø? Inchen ñim sølgandø 
marikkurri maig købash indinab tammay melapto melaibe, 
treebeguendø Tiusweimbe truba tabig køn. 21 Tiusbe ñimun 
wamappe, øyeeg nebunrraiwei wamig køn. Kaguende Cristogucha 
ñimuyasig truba kaig indinab megaig købig køn. Nøma maig uñibig 
køben, ñim treetøwei asha kusrenrrain gúig køn, ñim truwandøwei 
amøflibelø gønrrai. 
22 “Ngma chigucha chi kaig marmøwei, 
ni mana gwaløm mungucha may wamincha isømøwei 
inchibig køn.” 

23 Chigøben tsalø wamab trømbøig wamøbene, Cristobe treetøwei 
løtømuig køn. Nun chigøben truba isumdiig maringucha, nøgucha 
*chigøben maramønrrun” chimøtø, maig kønrrabigwan Tius sølgandø 
asha marøbigwan nø asha martraim basrøbig køn. 24Namui kaig 
mariilane Cristo nøtøwei nui asru niga yaig køn, kurusyu mesrøb 
uras, kaig maramigweimburappe nambe yandø kwailø latailø 
gørrømisra, sølgandø tabig amønamigu øsiguelø gønrrai. Nimbe 
Cristoi kørriindiiløtøga tamariilø gúig køn. 25Kaguende fiimbe 
merrabsrømbe kan ubishamera pella, nøørøtø amøfiib latailø gúig, 
møimbe gatøle Ubisha Ashibigweimay amrruin gon, tru ñimui 
møsiimeran chu uragucha chinchimønrrai Ashibigweimay. 


Kasharawarmera mandø amønamig 


1 Inchawei treetøwei ñim sraløgucha ñimui kelan maig chiben 
tammay mørøb melay. Kelø møiløgøben Tiuswei wamwan 
køremeeløguen, kan rriittoguen wamindamig palain gomo, ñim maig 
købash kømø, mandø tab melaigwan ashatø, Tiuswei mayu punrrai, 
2tru ñim chishig tabig amønaigwanba, køriibala melaigwanba nom 

nebua asha. 3Nimui tabzhiibe asru pala tamarikkurrin gønrrain 
gømøtø guy, pusrugwan purø tabig tamarøb, oromera tabzheelø 
pønsrøb, purø nørrøweyelø keb indiiløyu. 4Treeg kømøtø, ñimui 
manrrau gønrrai inday; mana patsab minchabgaig, larrø gørrøtiig 

kuiguba, larrø tammayig kuiguba gønrrai. Inchen øyeebe si, Tiuswein 
gabyube purø tabzhig kui asig køn. 5 Pøs merrabsrøngucha pyeegwein 
gøbig kon, ishumburmera Tiusweyasig tarømariilø tru tabzhig nom 
togagúibe. Nømbe Tiuswandø muniirabelø gua, nømui kelo maig 
chiben treeg melabelø gøbig køn. 6Inchawei Sarama treeg kuig kon. 
Abrahamwan mørøbig køptø: “Ni, nai ashib karub” cha wamabig 
køn. Inchawei ñimbe Sarai nimbasrmera lataig misrin gon, ñim treeg 
sølgandø marabe, chiwangucha chi kørig kui pønrrabig chigar. 

7Katø ñim keløgucha treetøwei ñimui sralane chugúi mormíig 
lataig kømøtø, tab isua mora pera guy, nømun maig tab tøgagømig 
køben, trumaygue, ishuumisaabe møg lata gømø, mas kullaguig 
kuimba, kaguende nømgucha ñimba kanguelarroto øsig 
amønamigwan Tius keta tranig tøgar gúikkurri. Øyeeg maray, ñim 
Tiusba waminchen, chiyugucha iløsrkaimfig kønrraimbe. 


Tabig marendø chinetø puinab 


STrube, møimbe fiim mayeeløba kandø lataig isua lincha 
bønrray. Chigøben kanelan nebubene, nan gúi lataig isub, nunelø 
lataig undaarab, tab inchibelø gøb, køramgailø tammayelø guy. 

9 Mugøben chigøben kaig marene, lata treetøwei marmøwei, tsalø 
wamøbene, lata treetøwei løtømøwei inday fiimbe. Treeg kømøtø, 
fiimgurrimbe 'mayanguen tabig kønrrun” chinrrigay. Kaguende 
Tius wamappe, ñimun tabigwan utønrrai wamig køn. 10Kaguende: 
*Møikkøben nui øsig tsumigwan tabig tøgagøb, 
tab gwalømmera tøgagug købene, 
nui niløwane isua møra tøgagømig køn, 
kaig waminchimønrrab, 
nui triitøga isa may wamincha kegørrøsrkømøweingue. 

11 Kaigyugurri wemallib, tabig sølwan maramig køn. 

Ambugurri igurri tab gønrrabigwan lab, truwan unamig køn. 

12 Kaguende Sefior Tiuswei kabmerabe sølgandø tabelaim bala 

ashib pasrøben, 
nui kalumerabe nøba wamindiilan mørtrab muniitø basrabig køn. 
Trune Sefior Tiusbe kaig marøbelane nømuingatø basrømøn.” 
13Nim chu uragucha tabigwandø martrab inchib meløbene, éfiimune 
mu gúi kaig martrautah? 19 Inchendø treeg sølgandø tabig maramigwan 
marøb melaindøgucha, isumdiig nebubene, ñimbe mayanguen tab 
gúilo gøn. Tru kaig inchibelan kørig kui inchimøwei, kwarmøwei 

inday. 15 Masken treeg kømøtø, Cristone ñimui manrraube ng ashib 
karub pasrabig mara toga bønrray. Tru ñim Tiusweimburabigwan 
muniirab melaigwan mugøben: “¿Treebe maig kø?” cha ñimun payene, 
mandø løtamigwan chu urastøgucha isua busra amønay. Inchendø 
treeg marøppe, nømune maig købash inchimøtø, kwa tammay maray. 
16 Nimbe ñimui isub kebachib pasrabigube chi *kalø gør” chibig chigar 
gømig køn, fiim Cristoinug tabig amønaigwan ke ka indzatø ashibelø 
nømguen køriimisra gørrømisrtraingue. 

17Tius trendø treeg kønrrain gøbene, sølgandø marøb megawa, 
kaig indinab megamikken søl gøn, kaig mara gømøtø. 18Kaguende 
Gristotøweinguen, nøbe sølgandø tabig kuagucha, tru sølgandø tabig 
kømeelayasig kaig indinab megawa, kaig mariiløgurri kwaig køn, 
kanmaytø managatigweyasikke, katø, gato kwanrrab gømøtø, namun 
Tiusweimay pera inrrab. Nui asrwane kwangaruindøgucha, nui 
espíritune øsig kungaruig køn. 19 Incha nøbe espíritu gúig køppe, tru 
espíritumera merrarrawa, keeriilø pønrrabelan Tiusweimburabigwan 
eshkab kusrenanig køn. 20Tru espfritumera trusrø pønrrabeløbe, 
merrabsrø tru Noé tsub gwalømmerawan mørøg kømui inchibelai 
espíritumera gøbig køn. Tiusbe tru uras nømune truba tammay 
muniiraig købig køn, tru nu barcon marøb gømne. Tru barcoyu 
kebamba, piugurri øsig webambubeløbe mamdøzhiitø gúig kon, 
ochoeløtø. 21 Inchen tru pibe tru møi ya piu umbu ulsra kaigyugurri 
wesrailø gømigwan eshkabig kuig kon, Jesucristo kwawa, katøle 
osiiraikkurri. Tru piu umbu ulsraibe asrwan chillig kømønrrai 
“chishmargbig køn’ cha eshkabig kømøtø, Tiusweimburab namui 
isub kebachib pasrabigu chi “kalo gon” chibig chigaig møingurrimbe 
nøbatø pasramigwan eshkabig kuig kon. 22Incha nøbe møimbe 
srømbalasrømay ya, Tius Møskawei kusrmay waben, katø ángelesmera 
lata, nom ashib karub pønrrabelø lata, maramburab marøbelø lata no 
maig chiben mørøbelø gon. 


Tius ñimun maig martrai traniiløbe trunun maray 


4 1Inchawei Cristoma nui asru kaig indinab megaig købene, 
ñimungucha nø mariimaytøwei martrab tamara bønrray. 
Kaguende møikkøben asru maig købash indinabiibe tru kaig 
maramigwane yandø nøørø mara basran, 2katøguchi øsig unamig 
arrubigube yandø asr mumay srua iben, treeg ufichab gømøtø, Tius 
maig ufichain gøben, treeg uñchab. 3Tru judíos kømø misaamera 

Tiuswan ashmeelø maig marøbelø gøben, merrabsrø ñim treegwei 
marøb amønaibe yandø trutø tsabø gøn. Pøs trømbøig kaig indiiløyu 
amoñib, trømbøig kailø martrab isub, mutsiirab, kaig fiestamerayu 
amøfiib, katø tulundzuna mutsiiramburab mutsiirab, katø chiwangøben 
kan tius kui lataig inchibelø larrø gailø gon, nømbe. 4 Inchawei 

nømune mgimbe pesriig asønan yandø nømun ñim treetøwei nom 
trømbøig marob llirab pønrrainug lincha marøb pønrrømubene. Incha 
treekkurri ñimune trømbøig waminchibelø gøn. SInchendø nømbe Tius 
tru øsiguelan lata, kwabelan lata maig kuigwan paya ashib martrab 
tamara wabigwei merrab kemalla, chi mariilan eshkamig kønrrun. 
6Inchawei treekkurri kwabelanguen Tiuswei tabig srø wamwan 
eshkaig købig køn, Tius øsig køb lataitøwei nømui espírituyu øsiguelø 
gønrrai, nømui asrwane misagwan maig asha maramig køben yu 
piraube treeg asha mara, kørrømarig kuindøgucha. 


Misaameran mandø purugub gømig 


7Chitøgucha yandø patsønrrabig pumibe lutaurab arrun. Inchawei 
ke tab asha, tab isua bønrray, Tiusba tab wamindamig kønrraimbe. 
SNimui utube undag købigwanmerrig masken døgagømig kon. 
Kaguende undag købiibe purø nørrø kalø mariilan chishtø gasrøbig 
køn. 9Kangurrin gangurri ya bebay, chigøben cha mørmøtø. 10Nim 
møitøgucha Tiusweyasig marøbelø gønrrai ñimun Tius ketig utiitogabe 
katøganelan tab gønrrai puruguy, Tius ka yandø tab indikkurri 
ñimun tru peg peg ketigwane kan chigøben købigwan tab asha 
marøb tøgagøbelø lataitøwei maray. 11 Møikkøben waminchippe, tru 
wamindiibe Tius wamindigwandøwei waminchi. Møikkøben chiyu 
gøben mara rranøppe, ñui asrwan Tius maya fuerzas traniitøga mara 
rrang. Chiwandøgucha maroppe, Jesucristogurri Tiusbe maya nuguen 
tabig indig kønrrai maray. Torguegwalmabiiba, maramburab mariiba 
managatig nuiwein gøn. Treeg kønrrai. 


Chine puindøgucha ka bønrrab 


12Nai undaarailø, kan maig inchibig køtashchab purø murig nag 
lataigu fiimun puraambamig nebubene, chindimbarre øyeeg kermab 
isumøwei, katø kan managuen treeg bumiig kui lataig isumøwei 
inday. 13Treeg kømøtø, masken Cristoimburab nøba treetøwei 
kaig nebuinab puraambub ambamig tøgaguabe, kasraaray, Cristo 
torguegwalmabig kenamisren, ñim truba kasraaramig kønrraimbe. 

14Nimbe mayanguen tab gúilo gøn, ñimun Cristogurrindø mugøben 
tsalø wamøbene. Kaguende torguegwalmab Espíritu, tru Tiuswei 
Espíritube ñimuim bala basran. 15Nim møikkøben kweecha gúi, 
kabe nila gúi, kabe larrø gaig kua gúi, kabe nuimburab gømubendø, 
marøb kegala gúi, treekkurri kaig nebuinab megabgun. 16 Treeg 
kømøtø, møikkøben Cristoin gua kaig nebuig megawabe, kørig kui 
inchimøta. Cristoi munchiwan ñimun pasra wamikkurri masken 
Tiuswan truba tabig wamindamig køn. 
17Pgs kaguende yandø treeg kønrrabiibe pubguen inchen, 
Tiuswei yauelainuutowei maig kønrrabigwan Tius no asha martrab 
polbasrtrun. Tru namunmerrikken maig konrrabigwan asha marøb 
polbasriibe, trube, ¿tru Tiuswei tabig srø wamwan mørøg kømui 
inchibelane mas maig martrerah? 18Inchen, 
“Solgando tabig pasrab møwanguen 
kaigyugurri wesraig kømibe truba murig kuibe, 
¿Tiuswan køriibala pønrrømeelaimba, 
kaig marøbelaimbabe mas maig kønrrerah?” 
19Inchawei Tius maig kønrrain gøben kaigyu puraambub 
melabeløbe sølgandø tabigwan marøbig marøb melamig køn, 
nømui møsiimeran Tius tru Chiwandøgucha Marøbigwei tasku 
pønsrøb. Pøs nøbe managucha elachimíig kon. 


Cristoielø mandø amønamigwan waminchib 


5 1 Møimbe ñimui utu Tiusweimburabelan pera marøb pønrrabelan 

nabe mandø amønamigwan waminchab inchar, nagucha nøm 
lataitøwei Tiusweimburabelan pera marøb pasrabig, katø Jesucristo 
maig købash indinaben ashib, katø Cristo tørguegwalmabig kenamisren, 
nagucha truyu tøgatø pasrønrrabig. 2Tius nui ubishameran ñim 
ashib tøgagønrrai nø fiimun traniilane tab ashib tøgaguy, ke martrai 
inchendø gømøtø, ñimashib treeg martrab isua marob, Tius maig palain 
gøben, treeg. Kato ke anwandø chull inchimø, ñimui maramigwan 
marøppe, palabinø gømø, tab maramig køn. 3Nim ashib tøgagønrrai 
fiimun traniilane ñimuielo gúi lata, ke fiim garua srua gømøtø, ñim 
mandø amønaitøga nømguen asha kusrenrrai maray. 4Treeg marabe, 
tru Maya Ubisha Ashibelaim Bala Pasrabig kenamisrene, fiimbe corona 
tørguegwalmabzhig managuen minchabgaigwan utønrrun. 

5Kato treetøwei ñim matsøreløgucha tru Tiusweimburabelan 
pera marøb pønrrabelane maig chiben trunun møray. Søteeløba 

kangurrin gangurri maig køben inchimoto, tru tammayig konrrai 
marøbiitøga truitø pinøgasrailø amønay. Kaguende: 
*Nuinetø nuig mørørai inchibelane 
Tiusbe søtøbasramisrøb gurrappe, 
trune chigucha gømeelø tammayelane 
nui ka yandø tab indigwan Tiusbe tranøbig køn” cha. 
6Tiuswei maramburab marøb tasig umbu nørreelø misrøb 
pønrrømø, utsøbasray, yandø nø treeg maramig puben, ñimun 
nørreelø martraimbe. 7 Nim chigøben truba isub toga bønrrailane 
Tiuswandø pønsray. Kaguende nøbe fiimuimburab tab gønrrai isua 
martrab wabig køn. 

8 Mumaygucha srua irramamø isuamøra amoñib, chu uragucha 
pesannamø, isuatø amønay, kaguende ñimun ashig kømui inchibig, 
tru nugwaimandziibe kan león pøtøgatanwan namig mullib uñib 
lataig unan, møigwan gøben manrrab lab. 9Inchawei ñimui isubigwan 
Jesucristoinuutø pasra bønrraitøga truigwane kørtrab gømø, ñimbe 
mur isua bønrray, yu pirau chusrøndøgucha ñimui nuneløgucha 
treetøwei kaig nebuinab puraambub melai ashabe. 10Inchendo kan 
maya yana gøsrøndø ñim treeg kaig puraambub melaikkurrimbe tru 
chiyutogucha ka yando tab inchib Tius managuen patsønrrabgaig 
torguegwalmabiisro Cristoba kanbalatø purramig kønrrai wamabiibe, 
nøtøwei ñimune gatøle tamara bønsrøb, chiyugucha kørrønrrabgailø 
marøb, katø trurrigu kullaaramø murelø gønrrai marøb, yandø treeg 
pønrrønrrai kørrømarøb inchun. 11 Tius nø ashib karub tøga basraibe 
managatig nuin gønrrun. Treeg kønrrun. 


Srabe wamindiilø 


12Silas, nai nuneg, chi isumgaig na tabig kui asigwan nabe nun 
landøtiig pøringarur, øyeeg, øyeeg amønay chinrrappa, Tius tru ka 
yandø tab indig ciertoniibe, iig køn cha, eshkanrrappa. Inchawei 
truyu mur bønrray. 

13 Tru iglesia Babiloniasrø ñimun latawei lawa wesruig 
pasrabiibe ñimun “ka warøgueh” cha gran, katø Marcos nai nusrkai 
lataikkucha. 14Kato kangurrin gangurri undag købiitøga muchab 
“manguen ka amøfiigueh” tay. 

Nim Jesucristoieløbe mayeeløba chi isumgaig tab gøbigwan 
tøgagønrraimab isur. 

“Ka amoñigueb” chib pørig 


1 1Na Simón Pedro, Jesucristoi marøb megabig, katø 

nøashib karua griibe, tru namui Tius Kaigyugurri 
Wesrabig Jesucristo newan sølgandø tabig marikkurri, ñimui 
isubigwan Jesucristoinuutø puro tabzhig tøgagømigwan nam 
døgaguigwandøwei nebua tøga bønrrabelan iigwan pørar. 
2Tiuswanba, namui Sefior Jesucristonba nebua asikkurri nui ka 
yandø tab indig tranigwanba, chi isumgaig tab gøbigwanba fiim 
uficha tøgagønrraimab isur. 


Tiuswei ureg kømibe øyamayelø gømig køn 


3Tius nui maramburab mariitøga namun øsig waramigweyasig 
lutøgurri chi palabigwanba, nuyasiitø tabig amønamig kønrraimba 
namun tranig køn, nø trendø torguegwalmabig kuitøgaba, 
nø puro tab indiitogaba no namun nebua asingarua. 4Tru 
øyeeløgurri Tiusbe truba nørreelø, trurrigu puro tabelø namun 
trannrrab misriilan tranig køn. Incha tru traniiløgurri ñimune 
Tiusbe, no maig køben, treeløwein gømigwan tøgagønrrai tranig 
køn, yu pirau tru køsøngønrraptiig purø rrømbøig marøg købig 
mindishib treranøb pasrabigugurri wegørrønrrai. 5Inchawei treeg 
købene, iilan tøgagønrrab truba tranrramig køn: Tru isubigwan 
Jesucristoinuutø pasra togagúigwane iigwan nemaramig køn, 
maig køben inchimø, tabig amønaitøga. Tru tabig amønaigwane 
Tiuswan nebua asiitøga nemaray. 6Tiuswan nebua asigwane 
asr maig miaben tru gúindø marmuitøga nemaray. Asr maig 
miaben tru gúindo marmuigwane chigúingucha tammay 

yandø, yandø melamitøga nemaray. Tru tammay yandø, yandø 
melaigwane Tiuswan maikken tarømisrmø tabig amønaitøga 
nemaray. 7 Tiuswan tarømisrmø amønaigwane trag nunelø lataig 
tab indiitøga nemaray. Inchen yandø tru trag nunelø lataig tab 
indigwane undag købiitøga nemaray. 

Slilo ñimuinug kerrigu pønrrøwa larrobichib nurabene, namui 
Señor Jesucriston ñim nebua asha togagúigube ñimbe chi marmo, 
ka amoñinrrab gømøwei, ke ka nebua asiitø gønrrain gømøwein 
gønrrabguen. 9Inchen iilan chigaibe kan kabgaig lataig, kabe 
kan yab nebua ashchab gaimabig lataig køn, merrabsrø nui kaig 
mariilan chish marigwane yandø chab pesannaweig. 10Inchawei 
treeg købene, nai nunelø, ñimun Tius wamigwanba, lawa wesrub 
indigwanbabe, ñimuinug tab pasrønrrai gatoguchinguen gønrrab 
inday, kaguende iilan marabe, managuen srurrengwamønrrabguen. 
11 Trumaybe si, namui Señor Jesucristo tru Kaigyugurri 
Wesrabigwei managuen patsønrrabgaig ashib karub wainug 
ñimuimbe kebambamig yaskabmerabe ke lendø gurim 
bønrrønrrun. 


Mugucha mandamgaig kusrenaniilø 


12 Tru iilan nabe ñimun chu uragucha isungaruppatø, 
isungaruppatø megamønrrun, tru newan ciertonigwan yandø 
ñimbe ashib elatchabgaig tøga bønrraindøgucha tru ñimun 
kusrenanig købigwan. 13Na pirau øsig ufiippatøbe øyeelø 
wamindiitøga isupto melønrrai kuñappato megamig søl gúitamab 
isur. 14Namui Señor Jesucristo nane tørgandø eshkaben, nabe 
pets kwam gúi mørar. 15Kato nabe mumaytogucha ñimuyasig 
maramdiigwane martrab inchar, na kwaimbala ñim chu uragucha 
iilan isub marob gønrrai. 


Nømui kaptøga ashibelø 


16Señor Jesucristoi maramburab marøbigwanba, ng 
arrumigwanba nam kusrenanøppe, misaamera ka nømdø isua 
wesrua wamindiilan gusrenanmuig køn. Treeg kømøtø, nambe 
namui Sefiorwei purø nuig tabig purayaigwan namashib namui 
kaptøga asigwan eshkab waminder. 17 Kaguende Tius Møskai nun 
truba tab indigwanba, tørguegwalmabigwanba utøben, tru Purø 
Nuig Tørguegwalmabiisrøngurrimbe kan wam arruppe: “Tibe nai 

undaaraig Nusrkain gøn cha. Nabe nøgurri truba kasrag war” cha, 
trenchiben, 18nambe mørøbelø guer tru wam srømbalasrøngurri 
nun øyeeg waminchen, Tius tru nuindø tarømara basrin dunsrø 
Sefiorba nam pønrrøwa. 1%Inchen katø Tius maig karuigwan 
eshkabelø wamindiibe treetøguen gømø, maig taibe treeg 
kønrrabigwan tøgaguer. Nim trunun tab asha pønrraibe tab gøn, 
kan løstøyu tør gønrrai tor-rramnegatig pilabigwan lataig, katø 
tru løtsøzhig yemdø gal-lab estrella ñimui manrrømerayu kal- 
lanrrai. 20Trurrigu iigwane puro tab isua tøgagømig kon: Tius 
maig karuigwan eshkanrrai Tiuswei wam pørigu pønrrabelane 

ni mønundøgucha mugøben ka nuinetø isua, øyamay gøn” chib 
pasramig komíig kuin gúi. 21 Kaguende Tius maig karuigwan 
eshkabeløma managuen ka nømuimburaptø isuabe waminchimuig 
køn. Treeg kømøtø, møguelø waminchippe, Espfritu Santo maig 
wamindingaruben, treeg waminchibelø gøbig køn. 


Maig kuigwan gømøtø, peetø gusrenanøbelø 


2 lisraelita misaamerai utuma ‘Tius maig karuigwan eshkabelø 

guer’ chibelø isapteelø kuig køn. Kato ñimui utugucha 
treetøwei isatø peemaytø gusrenanøbelø kønrrun, lliska nømui 
isuitøga kusrenaniilø pinishinrrabigwan mu ashmøwatø treeg 
kusrenaniilø keera bønsrønrrabelø. Katø treetø gømøtø, Señor tru 
nømun kaigyugurri wesranrrab penabigwanguen chigucha gømíig 
kui lataig mara gørrømaran, nømuyasiitøwei moi møi pinisaig 
kømigwan lab. 2Inchen møiløgøben truba nu treetøwei truilø 
nømui køsøngønrraptiig marøb amønaigu marøb amøñinrrab 
kebamba, nøm treeg marikkurri tru newan ciertonig, Tiuswei 
maywane misaamerabe kaig waminchun. 3An bareelø gøptø, 
nømdø isua, purø may isa wamincha, ñimune an wesrab srua 
gønrrun. Inchendø nømun kaigyu pønrrønrrai manasrøwei 
pønsraibe mu katamgaig petø punrrun, kaguende nømune pinisailø 
gønrrai pønsrailø gua. 

4Tiusbe tru ángelesmeran gøbenguen kaig marigwane ulø 
baymø gomo, ulø baya, tru møra melamnug kebeta, larrø løstøyu 
pønrrønrrai cadenastøga merrarrawa, keerøppa bønsraig køn, 
Tius tru maig maramigwan asha marøb gwalømweyasig. 5Katø 
merrabsrø yu pirau misaameran chigucha Tiusbe kaig marigwan 
treetø kørrømisrtrain gømø, ulø bayig købig køn. Inchendø tru 

sølgandø tabigwan eshkab waminchibig Noéwanba, katøgan 
sieteelanbatø chinchimuig købig køn, yu pirau kaig misaameraim 
bala pi bulabigwan arringarub uras. 6Katø Tiusbe Sodoma 
ciudawan lata, Gomorra ciudawan lata pinisaig kønrrai marig 
købig køn, usrø tuindø misramnegatig parra gørrømarøb. Øyeeg 
marigwane wendøsrø kaig misaamera øsig warønrrabelø 
trunundøguen isua asha gønrrai marig købig køn. 7Inchendø 
Lotwan, tru sølgandø tabigwane wesraig køn. Tru Lotbe chu 
uragucha larrø gaig misaamera ashikken gønrrabgaig trømbøig 
marøb amoñiben asha, truba isui inchib tab gømui megabig køn. 
8Inchen Lot, tru sølgandø tabig, nømui utu tsubiibe yeeg kaig 
maren, kwalømmørig, kwalømmørig nui sølgandø tab møsigube 
purø rrømbøig kui megabig køn, tru nøm treeg trømbøig mari 
ashiptø. 

9Inchawei Señorbe nuyasiitø gønrrab pønrramisra bønrrabelane, 
maig inchibig køtashchab asamig puin bønrrøben, truyugurri 
wesrappe, sølgandø tabig marmeelane esegappa bønsrøbig køn, 
tru maig kønrrabigwan asha marøb gwaløm møra melønrrai 
maramig. 10 Asr puro rrømbøigwan marøg kui inchen tru gúindø 
marøb, katø ashib karub pønrrabelan mundøgucha mørmø kaashib, 
øyeeg inchibelanwei treeg martrab gon. Iiløbe chine maram 
batsiilø, puro nørreelø gømmørø inchib, srømbalasrø ashib karub 
pønrrabelan nørreelanguen chigøben tsalø wamamig kørikkengar 
gon. 11 Trune ångelesmera murelø gúigu lata, nømui maramburab 
maramig togagúigu lata, tru møguelø lataguen gømø, mas nørreelø 
gøbenguen truiløbe, tru srømbalasrø nørreelø karubelan Sefiorwei 
merrab tsalø wamømeelø gøn, kaig nebuig møra bønrrøbash chib. 

12Trune tru i møgueløbe chigúinguen mørmubendø, chigøben 
tsalø wamabelø gøn. Kan animalmera gøbgunrriguelø, 
chugúinguen mørmeelø, ka merrarrawa tøgagønrraimba, pinisailø 
gømigweyasiibatø kal-lawar gøn, nømui kaig marøb pønrrainuutø 
chab pinønrrabelø. 13 Nømbe sølgandø tabig marmuimburøbe 
nømbe sølgandø tabig mariimfitøwei utønrrun. Kaguende nømbe 
kwalømguen nømui asr maig miaben, kaig maramelane, purø tabig 
mørørai inchib, kasrag marøbelø gøn. Truiløbe køsøngønrrapteelø, 
chillig inchib mindishibelø treelø gøn. Nøm fiimba lincha mab 
warainug, kaig kegørrøsrkøbigu purø tab gúi mørøb nømbe 
warabelø gøn. 

14Kan mun gøben ashippe, ka yando ashmøtø, truiba itølulrrab isua 
ashib, katø chigøben kaig maramigwane muraaraig mørmø marøbelø 
gøn. Katø Tiusweimburabeløyu kullateelane chull asingarua purø 
may guegørrøsrkøb, katø parø indamigwangucha neyu kusrebelø 
gøn. Truiløbe kaig nebuig pønrrønrrai pønsraig misaamera gøn. 
15Sølgandø tabig amønaig mayugurri tarømisra, tru Beorwei nusrkai 
Balaam daig maig marøb unigwan merrarrawa amba pelig køn. Tru 
Balaamma kaig mara an bagaraig utamigwan undaaraben, 16tru 
nø treeg marigwane nune mur namig køn. Kan mula waminchimíig 
købendø, møwei wamdøga wamincha, Tius tru maig karuigwan 
eshkabig chugúinguen mørmø marigwan pasram merrarraig køn. 

17 Tru treeg misaamerabe kan kølømø piguumera chi bigaig, 
purgølig latailo gon, kan wañimera mur isig icha srua ambi latailø. 

Truilane puro rrømbø løstøyu bønrrønrrai pønsrailø gøn. 18 Nømui 
wambe ke purab nørreelø ke ka waminchig køptø wamincha, asr 
maig margg kui inchen, tru gúindø trømbøig treeg mariiløtøga 
kegørrøsrkøbelø gøn, kailai utu meløwa, ke kaimabsrua tru kaig 
mayugurri wegørrarwan. 19 Nømbe katøganelan “chi iløsrkaimfig 
elatsiilø gønrrai martrumøn” chibelø gøn, nømdøweinguen 
trømbøig asamguengaig køsøngønrraptiig mariiløyu truitø srua 
ambiilø gøbendø. Kaguende møitøgucha nø chi marøb pasrailø 
kanarramabiibe, yandø truitø srua yaim basran. 20 Kaguende 
namui Sefior Jesucristo tru Kaigyugurri Wesrabigwan nebua asha, 
i pirau køsøngømdiig maramigugurri yandø wegørra, katøyug 
øyeeg kaig mariiløyutøwei iløsrka, truitø srua irramabeløbe, 
katøbe srøsrø lataguen gømø, purø gailøguen gørrømisran. 

21 Trembe tru sølgandø tabig amønam maywan nebua ashmuig 
kuinguen søl gøbsruinrrun nømuimbe, yandø truigwan nebua 
asha, tru maig maramigwan martrai basrig newan tabigugurri 
katøle tarømisra ibgunrriibe. 2? Inchendø nømune misaamera øyan 
daibe ciertonwei nebuin gøn: “Werabe nuña, katøle trunundøwei 
man” daig. Inchen: “Kuchibe chab pirendø, katøle chilligutøwei 
latøgusan” daig. 


Sefior katø arrumig 


3 1Nai undaarailø, na ñimun srøsrø pørig kømnetø katøgan 

na ñimun pørtrab inchar. Srøsrø børigu lata, møim børigu 
lata, øyeeg, øyeeg melønrrigay chib watchab inchar, fiimui tabig 
chishchig isuiløyu. 2Kato Tiusweindø tarømariilø Tius maig 
karuigwan eshkabelø merrabsrøwei wamindigwanba, Jesucristo 
tru nøashib karua øriilø fiimun kusrenanig, Sefior tru Kaigyugurri 
Wesrabig martrai karua basrigwanba, ñim pesannamø isua gønrrai 
ñimun pørar. 

3Incha iigwanmerrig isua guy: srabe gwalømmerawane 
misaamera Tiusweimburabigwane ka indzatø ashib, chigøben 
cha mørøbelø treeg inchib amrrunrrun, nømui asr maig palai 
inchen treeg marøbelø. 4Inchabe trenchinrrun: “Cristo tru gato 
attrab cha kørrømisriibe ¿mandiindah? cha. Chima tru merrabsrø 
namui kølli misaamera kwaikkurrimbuno, katø srøsrø pirøwan 
marikkurrimbunø maig købiibe trubatø kagøn” cha. 5Kaguende i 
misaamerabe iigwan nebua ashibelø gøbendø, ashmeelø misrøbelø 

gøn, tru srømbalaba, pirøbabe treeg kønrrai Tius trendaikkurri 
merrab manasrøwei pønrrabig kui. Inchen tru piro pimerayugurri 
webarrubiibe, katø pitøgatøweim basrabig kui. 6Inchawei tru 
urassrø pirøwanma sre bua pi bulingarua, chab pinisaig købig 

køn. 7Inchen srømbalameraba, pirøba Tius treeg kønrrai no 
trendaikkurrindøwei møin gwaløm pønrrabeløbe, naatøga 
parramig kønrrai esegain bønrran tru maig maramigwan Tius asha 
maram gwalømweimba, katø tru kaig misaameran pinisailø gøm 
gwalømweimba. 

8Katøgucha iigwan isua guy, nai undaarailø: Señorweimbe kan 
gwalømdø mil afios lataig køben, mil afiosbe kan gwalømdø lataig 
køn. 9Sefiorbe nø treeg martrab misra kørrømisrigwane, peguen 
marmø ka pinaptinchab gømøtø gon, møiløbe treeg martrab 
taigwan peguen marmønmab isua tøgagtindøgucha. Treeg komoto, 
nøbe ñimun tammay muniitø, muniitø wabig køptø, mugucha ka 
pinønrrain gømøtø, mayeeløba nømui kaig mariilan isua møra, 
Tiusweimay lliranrrai indan. 

10Pgs tru Señor arrum gwalømbe kan niliig arrub lataitowei chi 
isumø gøben attrun. Inchen srombalamerabe puro rrømbøig kørig 
kømdiig wanrrøb nøørøtø misren, katø truyu chine pønrrabeløbe 
naarab pill-llanrrun. Inchen pirøba, truyu chigurrimbunø 
pønrrabelane kerrigu parra, pinisaig kønrrun. 

ll Inchawei kerriguba pyeeg kenaguen gomíig chab mindishib 
pinisaig konrrabig købene, ¡Tiusweyasiito tarømisra amoñib, katø 
ke nundø isub tabig llirab amønamig trurren balan! 12 Tius tru 
arrum gwalømwan muniirab, ke peto punrraimab inday. Tru 
gwalømbe srømbalamerabe naarawa, chab pinøben, chigøben 
truyu ponrrabiibe tru naarabigu chab piranrrun. 13Tius tru 
trannrrab misra kørrømisrigwan nambe munig meler, tru srømbala 
srgigwanba, srø birøwanba truiloyube tru sølgandø tabig marig 
tøgaigwan. 

14Inchawei nai undaarailø, tru iilan munig køppatø, chishchig, 
ñimbe mu mandamgailø, nøba chi isumgaig nui merrab treeg 
pønrramigwandø truba rruba tranrrab muniiray. 15 Nimbe iigwan 
isua asha togaguy, namui Señor truba tammay muniitø, muniitø 
waibe, nam kaigyugurri wesrailo gømigweyasig kui. Iigwandøwei 
namui undaaraig nuneg Pablogucha porin gon ñimun, Tius 
nun maig kusrebig kønrrai traniitøga. 16 Nui pøriiløyu trumørig 

iilan nøbe ñimun wamindan, truiløyu kanbalømerabe tab 
chigúinguen møramgailø gøben, truburab nebua ashmeeløba, tab 
pønrrømeeløbabe Pabloi pøriilan ke ka kalø marøb, peemaytø 
gusrenanan, Tiuswei wam pøriilan katøganbalømerasrø lataitøwei. 
Nøm treeg marøppe, nømdøwei pinisailø gømigwan lab pønrran. 
17 Inchawei nai undaarailø, iigwan yandø kanmaytø chab 
wammprarbe, tab asha amønay, tru larrø gailø may wamindiitøga 
fiimun peløsrka, fiim tabig mur pønrrainukkurri kørrøsrkainab 
pønrrømønrrappe. 

18 Masken fiimbe namui Sefior Jesucristo tru Kaigyugurri 
Wesrabigwan katøguchinguen tab nebua ashib, katø nui ka yandø 
tab indigu nørrørab inday. Purø nuig, purø tøriibe, møiya lata, 
managatig nuyasiitø gønrrun. Treeg kønrrun. 

Øsig kømigwan tranøb wam 


1 1Nambe ñimun iigwan pørøppe, tru srøsrøgurri købigwan 
tru nam mørigwan, namashib namui kaptøga asigwan; 
maig køtashchab nam tab asigwan, namui tasiimeratøga katørab 
indigwan, tru Øsig kom wamweimburab pører. 2Tru øsig kømibe 
yandø ashchai kenamisren, nambe trunun asig køn. Incha nambe 
trunun øyeeg chib wammørøsrkøb eshker, tru managatig øsig 
kømigwan. Truibe Møskaimba pasrøwa, namun kenamisrig køn. 
3Nam ashib, nam mørøb indigwan, trunun nambe fiimungucha 
wammørøsrker, ñimgucha namba kandø lataig kandø isua 
bønrrønrrai. Inchen tru nam kandø lataig kandø isua bønrraibe, 
Møskaimba, nui Nusrkai Jesucristoba pønrraig, truig køn. *lilan 
nambe fiimun pører, namui kasrag købigwan newan tøgagønrrab. 


Tøryu amøfiib 


5Jesucristo namun wammørøsrkøb kusrenanigwan møi ñimun 
nam eshkaibe iig køn: Tiusbe tør gøben, nuinuube chigucha 
lostiibe kaagøn cha trendaig. 6Nambe nøba kanbalatø tab 
lincha bønrrer chibendø, nam løstøyutøwei amøfiibene, nambe 
ka isatø indig webiben, tru newan ciertonig maig køben treeg 
amønaig kømøtø webinrrun. 7 Tius tøryu basrab lataitøwei nam 
tøryu amøflibene, trumaybe nambe kangurrin gangurri kandø 
isua lincha bønrrer. Inchen Tiuswei Nusrkai Jesucristoi animbe 
chigurrimbunø namui kaig marigwan chish maran. 

8Nambe “chi kaig marig chigar guer’ chib pønrrøwabe, 
namasiitøwei kegørrab pønrrøben, tru newan ciertoniibe 

namuinug basrømøn. 2Nam chigøben kaig mariilan “treeg 
marøbwei inchar’ cha Tiuswan eshkabene, nøbe namui kaig 
mariilan ulø baymø pesannab, chigurrimbunø namui kaigwan 
chish marøb indamig nøbe chi isumgaig sølgandø marøbig 
køn. 10Inchen nam “chigucha kaig mara gømeelø guer’ chib 
pønrrøwabe, trube, nambe Tiuswane ka isaptiig kui mara 
tøgagøben, nui wambe namuinug basrømøn. 


Namuimburø purøwaminchibig Jesucristo 


I Nai ureezheelø, iigwan ñimun pørar ñim chigøben kaig 

marmønrrai. Møikkøben kaig marindøgucha, namuimburab 
Møskawei merrab kan purøwaminchibig tøgaguer, Jesucristo tru 
sølgandø tabigwan. 2Namui kaig mariiløgurri Tiuswei namig 
købigwan nø uta basramisra namuyasig nø kwaig køn, trurrigu 
namuiwandø gømøtø, yu pirau maya misaamerai kerriguelaimba. 

3Tius maig maramigwan martrai pønsrailan nam møra 

marabe si, trube, nam nun nebua ashibelø guermab asamig 
kønrrun. 4Inchen møikkøben: “Nabe Tiuswan ashibig kur” 
chibendø, nø maig maramig martrai karuilan møra marmubene, 
truibe isaptiig kui webiben, tru newan ciertoniibe nuinuube 
pasrømøn. STrune Tiuswei wam maig karuigwan møra marøbig, 
truibe si, Tiuswan kerrigu newan tabig undaarabig misrin 
gøn. Trumaybe nambe nøba kanbalatø lincha pønrrermab aser. 
6 Møikkøben Tiusba kanbalatø lincha 
basrar chibiibe, Jesucristo nø maig 
uflibig køben, treetøwei unamig køn. 


Kan srøig martrai karua pasrig 


7Nai undaarailø, i maramigwan 
martrai karua basrigwan na ñimun 
pøriibe srøig kømøtø, tru ñim 
merrabsrøngurri trendø togagúig 
truitøwein gøn, tru martrai karua basrig 
tru trendø merrabsrøngurri togagúig 
tru wamwan fiimbe møra gon. 8Inchen 
gøben nabe fiimun martrai karua 

i basrig flimun srøig pørar, nuinug lata, 

Ten fiimuinug lata ciertonig. Kaguende 

tru løstiibe yandø pureb iben, tru tør newan ciertoniibe yandø 
pilabguen basran. 

9 Møikkøben “toryu basrar* chibendø, nui nunewan tsalø 
inchibiibe katøgucha løstøyu srø basran. 10Inchen nui nunewan 
undaarabiibe tøryu basran. Incha nuinuube srurrengwangarubiibe 
chigagøn. 11 Inchen nui nunewan ashig kømui inchibiibe 
løstøyu basrab, katø løstøyu unan. Incha nøtøwei chumay ib 
pasrarmabguen ashmøn, kaguende løstiibe nui kabmeran 
ashmønrrai kasrøben. 

12 Nim ureezheelan, na fiimun pørar. 

Kaguende Jesucristoi munchigurri fiimui kaig mariilan ulø 
baymønrrab pesannaig køn. 

13 Na fiim møskalan pørar, 

kaguende srøsrøgurri manawei nø pasrabigwan ñim nebua 
ashibelø gúimba. 
Na ñim matsørelan pørar, 
kaguende Satanås, tru larrø gaigwan flim kanaig kuimba. 
Na fiimun ureezheelan pørig køn, 
kaguende Møskawan ñim nebua ashibelø gúimba. 
14 Na fiim møskalan pørar, 
kaguende nun srøsrøgurri manawei pasrabigwan ñim nebua 
ashibelø gúimba. 
Na fiim matsørelan pørig køn, 
kaguende fiimbe kørrømø, 
mur pønrrabelø gúikkurri, 
gato Tiuswei wam ñimui manrrau pasrøben, 
Satanås, tru larrø gaigwan kanaig kuimba. 

15Yu pirauigwan purø undaaramøwei, katø yu pirau chi 
købigwangøba undaaramøwei indamig køn. Møikkøben yu 
pirauigwangøba undaarabene, Tius Møskawei undag købiibe 
nuinuube kaagøn. 16Kaguende yu piraugurri arrubiibe, øyeeg 
køn: asr maig marøg køben mariilø, kaptøga chigøben chull 
asiilø, katø namui chigøben købiitøga truba nørreelø gømmørø 
indiilø. Øyeeløbe Tius Møskaweinukkurri arrumøtø, yu 
piraugurrindøwei arrubig køn. 17Inchendø pirøbe, katø truyu 
chigurrimbunø chull indiiløbafiau patsab iben, trune Tius 
maig kønrrain gøben treegwan marøbiibe managatig øsig 
kønrrun. 

Criston ashig kømui inchibelo 


18 Ureezheelø, yandø srabe gwalømmera puin gøn. Tru Criston 
ashig kømui inchibig attrab gúi ñimbe wammørøbelø gon. 
Inchawei møi yangucha tru “Cristo guer’ chibelø truba rruba 
amrruin gøn. Treekkurri nambe yandø srabe gwalømmera gúi 
aser. 19Truilobe namui utugurri webambuppe, webambubwei 
inchendø, namuielø gømuig kon. Pøs namuielø gúi kuimbe, 
namba pønrrabig pønrrabsruig kuinrrun. Inchendø webambuppe, 
ke mayeeløbabe kerrigu namui utuelø gømuin gúi tørgandø 
ashchain gúig kon. 

20Inchendø ñimbe Espíritu Santoiwan itølusig togar gua, 
treekkurri ñimbe chiwandøgucha ashibelø gøn. 21 Nabe ñimun 
pørøppe, newan ciertonigwan ashmeelø gúimba gomoto, ñim 
ashibelø gúimba børar. Kato ñimbe ashibelø gøn, chitøgucha 
isatø indiibe tru newan ciertonigugurri arrumíig kuin gti. 22 ¿Tru 
isaptiibe mu guerah? ¿Tru isaptiibe Jesúswan “Cristo gømøn” 
chibig kømuitarru? lig køn tru Criston ashig kømui inchibiibe, 
tru Møskawan lata, Nusrkawan lata ‘Tius kømørn” chibig, truig. 
23Mutogucha Nusrkawan “ashmíig kur’ chibiibe Møskawangucha 
chigaig køn. Inchen møikkøben Nusrkaweimburab 'ngbe mu gúi 
ashig kur” chibiibe, truibe Møskawangucha treetowei toga basran. 

24Inchawei ñim srøsrøgurri wamindi mørigwane truyutø 
pønrrabig bønrrønrrab inday. Tru fiim srøsrøgurri wamindi 
mørøb amrruig ñimuinug pasrabig basrøbene, trube, ñimgucha 
Nusrkaweinuuba, Møskaweinuuba pønrrabig bønrrønrrabguen. 
25 Inchen Jesucristo tru namun trannrrab misra kørrømisriibe iig 
køn, tru managatig øsig kømig. 

26Na fiimun iigwan pørøppe, isatø may wamincha fiimun 
kegørrøsrkønrrab inchibelaimburab pørar. 27 Pøs fiimuimburappe, 
tru Espíritu Santoi itølusigwan ñim nun uta togagúig ñimui 
manrrau pasrabig pasraikkurri, ñimbe mu gatøgane chi 
kusrennamig palain gømøn. Kaguende tru itølusiitøwei ñimune 
chiwandøgucha kerriguh kusrenanen, tru kusrenaniibe ciertonig, 
ka isatø indig kømøwein gøben, nui Espíritu ñimun maig 
kusrenanen, trumay Cristoinug pønrrabig pønrray. 

28Inchawei ureezheelø, møimbe nuinug kanbalatø pønrrabig 
pønrray, nø kenamisren, chi isumø, nui merrab pønrrab, katø, 

nø arruben, nui merrab kørig misra kørrømisramig kaanrrai. 
29 Jesucristobe sølgandø tabig kui ñim ashibelø guabe, trube, 
mutøgucha sølgandø marobelane Cristoinug kal-lawar gúin gúi 
asamig kon. 


Tiuswei ureemera 


3 1¡Au ñimguen asay! Tius nui undag købig namun yeeg 

nuig tranigwan, Tiuswei ureemera gón chaguen namun 
wamiilø gømnegatig. Pos nambe treelowein guer. Treekkurri 
pirau misaamerabe namune ashmeelø gon, kaguende nømbe 
Tiuswan ashmeelø gua. 2Nai undaarailø, yandø nambe Tiuswei 
ureemera guer. Incha namune møimbatøbe tru wendøsrø nam 
maig kømigwane kenamarmø srø giuindøgucha, yandø Jesucristo 
kenamisrene, nø lataitøwein gømig kønrrab gúi nambe asha 
guer. Kaguende nø maig kuigwan yandø truyube nam nebua 
asam gønrrab gon. 3 Møitøgucha nuinuube treeg punrraitamab 
isua munig megamig tøgaibe nøasiitø nui manrrøwan chishchig 
tøgagøn, Jesucristo chishchig køb lataitøwei. 

4 Mutøgucha kaig marøbiibe tru maig maramigwan martrai 
Moisés pørigwane kalø marøb itøbunan. Kaguende tru kaig 
mariibe tru pørigwane itøbunig, treeg køn. 5Ñimbe yandø ashibelo 
gøn, Jesucristobe yu piraumay arruppe, namui kaig mariilan 
kerranrrab arrig kui. Katø nuinuube chigucha chi kaig mariibe 
kaagøn. 6 Mutøgucha nuinuutø pasrabig pasrabiibe kaigwan 
marøbig marmuben, katø mutøgucha kaigwan marøb uñibiibe 
nune ashmøwei, katø mu gúi nebua ashmfig køn. 7 Ureezheelø, 
mugøben ñimun peløsrkainab pønrrønrrab gømø. Sølgandø marøb 
uñibiibe, sølgandø tabig kon, Cristo ng newan sølgandø tabig køb 
lataitøwei. 8Kaigwan marøb uñibiibe nugwaimandzigwein gøn. 
Kaguende nugwaimandziima srøsrøgurri kaigwan marøbig køn. 
Inchawei Tiuswei Nusrkai kenamisrøppe, tru nugwaimandzig kaig 
mariilan pinishinrrabwein guenamisrig køn. 

9 Mutøgucha Tiusweinug kal-labiibe kaigwane marøb ufimøn, 
kaguende tru øsig kømig Tiusweinug pasrabig nuinug pasrøben. 
Treekkurri kaigwane marøbig martrab gaiman, kaguende nøbe 
Tiusweinug kal-laweig kuikkurri. 10 Møilø Tiuswei ureemera gúin 
gúi, katø møilø nugwaimandzigwei ureemera gúin gúi, øyeegu 
nebua asamdiig køn: mutøgucha maig kønrrabigwan sølgandø 

tabigwan marøb ufimøwei, katø nui nunewan undaaramøwei 
inchibiibe Tiuswein gømøn. 


Kangurrin gangurri undaarayagun 


11Kaguende Tiuswei wamwan srøsrøgurri ñim wamindi møriibe 
iig køn: nam kangurrin gangurri undaarayamig. 12 Cain lataitøwein 
gømugun. Truima tru kwaimandzig, larrø gaigwein gua, nui 
nunewan kweetsig køn. éNøbe chigurrin gweetsig køh? Kaguende 
Caín ng mariiløbe kaig mariilø gøben, nuneg mariiløbe sølgandø 
tabig mariiløgurrin gúig køn. 

13Nai nunelø, kan <øyeebe chincharre? treeg kermab isumotay, 
pirau misaamera flimun ashig kømui inchene. 14Nambe 
kwamigugurri øsig bønrramnuumay puraamba pønrrabrain 
gúi, asha bønrrer, kaguende namui nunelan nam undaarabelø 
gúikkurri. Nunewan undaaramíibe kwamigugurri webimø, srø 
basran. 15 Mutøgucha nui nunewan ashig kømui inchibgøba 
uñibiibe kweechiptiig køn. Nimbe ashibelø gúinrrun kan 
kweechiptiibe tru managatig øsig kømigwane chigaig kui. 
16 Jesucristobe nui øsig kuigwan namuyasig trana, kwaben, øyeeg 
marigu nui undag købigwan nambe truyu nebua aser. Inchawei 
namgucha treetøwei namui nunelayasig nam øsig bønrraigwan 
tranamig køn. 17 Inchen møikkøben yu pirau chi palømfig tøgaig 
købendø, nui nuneebe palaig megamne trunun ashatøgucha merø 
gúi inchib, purugumubene, trube ¿Tiuswei undag købiibe nuinuube 
chincha basrønrrab gø? 18Nai ureezheelø, undaarappe, ka 
wamdøgatø gømøwei, ka wamincha møriitøgatø gømøwei, ñimui 
mariiløtøga kenamarøb, cierton undaarayagun. 


Tiuswei merrab chi isumø pønrramig 


19Nam øyamay marøb pønrrøwabe, newan 
ciertonigweimburabeløyu pønrrabelø gøbrain gúi mora, yandø 
namui manrrømeran Tiuswei merrab chi isumø tøga bønrramig 
kønrrun. 2? Namui manrrøguen namun chiwan gøben kalø gøn 
chib kebachib pasrøbene, Tiusbe namui manrrø lataitøguen gømø, 
purø nuig kui køppe, nøbe chiwandøgucha kerrigu ashibig køn. 
21 Undaarailø, namui manrrø chiyu gøben *kalø gøn” chib namun 
kebachimubene, nambe Tiuswei merrab chi isumø pønrramig 
togaguer. 22Incha katø nam chigøben nun miawabe, nun 

utønrrun, kaguende marmo gømø, nui maig maramigwan martrai 
pønsrailan nambe mora margb, katø chiwan gøben nui merrab 
marøppe, nun kasrag kømdiig marøbelø gúikkurri. 23Inchen 
martrai tru no karua bønsraibe iig køn: nui Nusrkai Jesucristoi 
munchiyu køreb, katø kangurrin gangurri no maig karuig køben 
treeg undaarab indamig. 24Nui maig maramigwan martrain 
bønsrailan møra marøbeløbe Tiusweinuutø pønrrabig bønrrøben, 
katø treetøwei Tiusbe nømuinug pasrabig basran. Øyeekkurri 
Tiusbe namuinug pasrai asha guer, tru Espíritu Santon namun 
tranig truikkurri. 


Espíritumeran Tiuswei Espíritu gøtashchab tab asamig 


4 1 Nai undaarailø 'nambe Tiuswei Espíritutøga waminchibelø 

guer’ chibelan mundøgucha ke chi tain gúindø køreb 
pønrrømøtay. Treeg kømøtø, nøm espíritu tøgagúigwan maig 
køtashchab ashibmerrig asamig køn, Tiuswei Espíritu gúin gúi, 
kabe peg espíritu gúin gúi. Kaguende yu piraube webambin gøn 
ka isato “Tius maig karuigwan eshkabelø guer” chibelø. 2Nimbe 
Tiuswei Espíritun pyeegu ashchun: chi espíritutøgucha Jesucristobe 
møg misra arrig kon” chibiibe si, truibe Tiusweinukkurri arrubig 
kuin gúi. 3Inchen chi espíritutogucha “Jesucristobe møg misra 
arrumuig køn’ chibiibe, truibe Tiusweinukkurri arrubig kømøtø 
gøn. Truibe tru Jesucriston ashig kømui inchib tsalø inchibigwei 
espíritu gon, tru attrab gøn daigwan ñim wammøra gúig. Incha 
møimbe yandø chabguen yu pirau pasrabguen indan. 

4Nai ureezheelo, ñimbe Tiusweyelø gua, tru isa waminchipteelan 
ñimbe chinchamamø, kanawa puraambin gon. Kaguende 
ñimuinug pasrabiibe, pirau pasrabig lataig komo, mas purø nuig 
køn. 5Nømbe yu piraueløtø gua, yu pirau chi købigwan nøm 
waminchen, yu pirauelgbe nømune ke tru gúindø moran. 6Inchen 
nambe Tiusweyelø guer. Inchawei mutøgucha Tiuswan nebua 
ashibiibe namune møren, Tiuswan ashmíibe namune mørmøn. 
Øyeegu nambe aser, tru newan cierton Espíritunba, katø tru isa 
peløsrkøptø espíritunba. 


Tiusbe tru undag kobig køn 


7Nai undaarailo, kangurrin gangurri undaarayagun. Kaguende 
undag kobiibe Tiusweinukkurri arrubig køn. Inchen mutøgucha 

undaguibe Tiusweinug kal-laweig køb, kato Tiuswan nebua 

ashib inchibig køn. 8Undag købigwan chigaibe Tiuswan nebua 
ashmíig køn, kaguende Tiusbe tru undag købig køben. 9Tius nui 
undag købigwan namun kenamarøppe, øyamay kenamarig kon: 
tru nui kandø Nusrkawan yu piraumay øra, nøgurri nam srøig 
øsig kømigwan tøgagønrrai. 10Tru undag købiibe øyeeg marigu 
basran: Tiuswan nam undaguelø gúig kuimba gømøtø, nø namun 
undaarawa, nui Nusrkawan nam kaig mariilaimburø Tiuswei 
namig købigwan nø utab namuyasig kwanrrai ørigu. 

11 Nai undaarailø, Tiusma namune øyamay undaaraig købene, 
namgucha treetøwei kangurrin gangurri undaarayamig køn. 
12Mugucha Tiuswane managuen asiibe kaagøn. Inchendø nam 
kangurrin gangurri undaarayabene, Tiusbe namuinug pasrabig 
basrøben, nui undag købiibe namuinug kerrigu newan tabig 
pasramisrin gøn. 13 Nambe nuinug nøba pønrrabig bønrrab, katø 
nøbe namba pasrabig basranmab asamig kønrraimbe, nø namun 
nui Espfritun tranikkurrin gøn. 14Incha nambe namashib asha, 
maig kuigwan eshker, Tius Møskai nui Nusrkawan yu pirau 
misagwan Kaigyugurri Wesrabig kønrrai ørigwan. 15 Møikkøben 
“Jesúsbe Tiuswei Nusrkain gøn” chibiibe Tiusweinuutø pasrabig 
basrøben, katø Tiusbe nuinug pasrabig basran. 

16Tius nui undag købigwan namuimburab toga basraigwan 
nambe nebua ashib, køreb inder. Tiusbe tru undag købig kon. 
Inchen møikkøben undag købigwan toga basrabiibe Tiusweinug 
basrøben, katø Tiusbe nuinug basran. 17 Øyamaybe Tiuswei undag 
købiibe namuinug kerrigu newan tabig kørrømisran, Tius tru maig 
kuigwan asha marøb gwaløm nambe nun chi kørmø pønrramig 
kønrrai. Kaguende Jesucristo maig køben, nambe yu pirau treelø 
guer. 18Inchawei undag købig pasrøbene, kørig købiibe chigagon. 
Masken treeg kømøtø, undag købig kerrigu newan tabiibe kørig 
købigwane kerrigu tarømaran. Kaguende kørig købiibe tru purø 
rrømbøig attrabigwan utam gønrrab gúimba køriiran. Møikkøben 
kørig købigwan tøgaibe katøgucha tru undag købigwan kerrigu 
newan tøgagømø, palab pasran. 

19Nambe undaarabelø guer, kaguende Tius nømerrig namun 
undaaraig kua. 20 Møikkøben: “Nabe Tiuswan undaguig kur” 
chibendø, nui nunewan tsalø ashibiibe, truibe treeg kømubendø, 
isaptiig køn. Kaguende nui nunewan nui kaptøga asigwanguen 

undaaramíibe mas Tiuswan kaptøga mana asiimíigwane ¿chincha 
undaaranrrab gø? 21 Kato tru martrai Tius nø karua basrig iigwan 
tøgaguer: Tiuswan undaguibe katø nui nunewangucha undaarau 
taigwan. 


Isubigwan Jesucristoinuutø pasra togagúitoga 
chi arrubigutøgucha puraambub 


1 Mutøgucha Jesúsbe Cristo gúitamab kørebiibe Tiusweinug 

kal-laweig køn. Incha mutøgucha Møskawan undaarabiibe 
katø truigwei uregwangucha undaaran. 2Nambe øyamay tru 
Tiuswei ureemeran undaguelø guermab wetøgørrer, Tiuswan 
nam undaaraikkurrimba, katø nui tru maig maramigwan martrai 
ponsrailan mora marikkurrimba. 3Tiuswan nam undaaraibe 
nui tru maig maramigwan martrai pønsrailan nam mora marig, 
truig køn. Inchen tru martrai no karua pønsrailøbe ke martrab 
gaimamdiibe gømøn. 4Mutøgucha Tiusweinug srgig kal-lawaibe 
yu pirau chine pureb arrubigu kebeñmo, purayan. Tru namun 
pirau treegu kebefimø, kanawa purainrrai marøbiibe tru namui 
isubigwan Jesucristoinuutø pasra togagúig, truig køn. 5¿Yu pirau 
chine pureb arrubigu kebeñmo, kanawa puraibiibe mu gøh? 
Jesúsbe tru Tiuswei Nusrkain gúitamab kørebig, truitowein gon. 


Tiuswei Nusrkaweimburab maig kuigwan eshkab 


6Tru pitøgaba, anindøgaba arrubiibe, tru i Jesucristo gøn, 
pitøgatø gømøtø, pitøgaba, anindøgaba arrubig. Tru treeg 
arrigwane Espíritu Santo eshkan, kaguende tru Espíritube tru 
newan ciertonig kua. 7Inchawei pon gon, tru treeg køn’ cha 
eshkabelobe. 8 Truilobe Espíritu Santoba, piba, animba gøn. Inchen 
tru pønbe chi pegwan waminchimøtø, trunundøwei wamindan. 
9 Møguelø treeg køn’ cha, eshkaigwanguen nam ka utiibe, Tius 
namun “treeg kon” cha, eshkawa pasriibe treetøguen gømø, puro 
nuikken gøn. Kaguende Tius “treeg køn’ cha, no eshkawa pasrøppe, 
nui Nusrkaweimburab wamindig kon. 10 Tiuswei Nusrkawan 
kørebiibe, Tius nui Nusrkaweimburab “treeg kør cha, eshkaigwane 
nøasiitø nui manrrau tøga basran. Trune Tius maig taigwan 
kgremíibe Tiuswane ka isaptiig kui lataig maran, kaguende 
Tius tru nui Nusrkaweimburab treeg køn cha, wamindigwane 
treeg kuitamab køremuikkurri. 11Inchen Tius tru “treeg kør cha, 

wamindiibe iig køn: “Tru managatig øsig kømigwan Tius nø namun 
tranen, tru øsig kømibe nui Nusrkaweinug pasran” daig. 12Inchawei 
Nusrkawan tøgaibe tru øsig kømigwan tøgagøben, Tiuswei 
Nusrkawan chigaibe tru øsig kømigwan chigaig køn. 


Maig kømigwan srabe wamindiilo 


13Nim Tiuswei Nusrkawei munchiyu kørewa bønrrabelan nabe 
ñimun iigwan pørar, managatig øsig kømigwan fiim tøgar gúi 
ashchai. 

14Inchawei nambe Tiuswane chi kørmø kemalla miamdiig kui 
aser, kaguende nam nun chigøben miappe, no maig kønrrain 
gøben nam trumay miabene, nøbe namune mørøbig kuimba. 
15Trube, nam chigøben miailan nø mørøbig kui ashibelø gúig 
køppe, namun chigøben paløtan cha, nam miawa ponsrailane, 
trube, utabguen indermab isumig kon. 

16 Møikkøben ñui nunewan kaig marøb pasrai asig, tru 
managatig mora pasramsrømay srua inrrabgaig købene, nuyasig 
Tiuswan 'purugurra” cha miamig køn. Inchen truigwane Tiusbe 
nui øsig kuigwan tøgagønrrai tranrrun. libe kalø marig ke 
kwamigugatig srua inrrabgaigwan marøbelayasig køn. Kaig marig 
kwamigugatig srua inrrai marøbikkucha køn. Truigweimburappe, 
Tiuswan *purugurra” cha, nabe miay chimur. 17 Chigurrimbunø 
sølgandø tabig mariimfibe kaig marig kørrømisran. Inchendøgucha 
tru kaig mariilø møiløbe tru managatig møra pasramsrømay srua 
inrrabgailø gøn. 

18 Mutøgucha Tiusweinug kal-lawaibe kaig maramigwan marøbig 
marøb ufimuin gúi aser. Kaguende tru Tiuswei Nusrkai nune 
ashib tøga basrøben, tru kwaimandzig, larrø gaibe nune chinchab 
gaiman. 1? Nambe Tiusweyelø guermab asha bønrrer. Inchen yu 
pirauigwane kerrigu mayamba tru kwaimandzig, larrø gaibe ng 
merrarrawa, nø ashib karub pasran. 20Katø Tiuswei Nusrkaimbe 
arrua, namune chigúi møramigwan tranin gúi aser, tru newan 
ciertonigwan nebua ashchai. Incha nambe kanbalatø bønrrer tru 
newan ciertoniguba, tru nui Nusrkai Jesucristoinuuba. Truibe 
tru cierton Tius køb, katø managatig øsiguig køb gon. 21 Nai 
ureezheelø, tru taska mari tiusmerane mendamisray. 

Ciertoniiba, undag købiiba 


1Na, Tiusweimburabelan pera margb pasrabig i kilgawan pørar, 
Tius lawa wesrua togagúig ishuumisagwan nui ureemeranba, tru 
na newan ciertonigu undaarailan. Kato nato gømøtø, mayeeløba 
tru newan ciertonigwan nebua ashibeløbe truiløgucha ñimune 
undaaran. 2Nambe ñimun undaarappe, tru newan ciertonig 
namui manrrau pasraikkurrin gon. Inchen tru ciertoniibe 
namba managatig pasrønrrun. 3Tius Møskaweimba, katø Señor 
Jesucristo, tru Møskawei Nusrkaweimba, nui ka yandø tab indig 
køben, namun lastima asig køben, chi isumgaig tab gøbig køben 
namuim bala pønrrønrrun, tru newan ciertoniguba, undag 
købiguba. 


Undaguelø gømigwan karua basrig 


4Nabe truba rruba kasraarar fiimui ureemerai utu 
møiløgøben Tiuswei newan ciertonigu amønain gúimba, 
Tius Møskai namun maig karua basrig køben, treekke. 5Ñi, 
ishug misagwan, na møi ñun pørigwan, martrai kan srøig 
karua basra pørig kuig lataig inchimørrunrrig chinrrainchar. 
Treeg kømøtø, tru srøsrøgurri namun maig karua basrigwan 
trunundøweim børar, tru kangurrin gangurri undaarayagun 
daigwan. 6Iig køn nam tru undag købigwan tøga bønrramibe, 
Tius tru maig maramigwan martrai pønsrailan trunun møra 
marøb amønamig. Inchen tru martrai karua basrigwan ñim 
srøsrøgurri møriibe undag købigu amøflinrrain daig, truig kuig 
køn. 

Namui isubigwan Cristoinug ponsra amonaig 


7Pøs yu piraube isa may wamincha kegørrøsrkøbelø truba 
rruba webambin gon Jesucristobe yu piraumay møg lataig misra 
arrumuig køn’ chibelø. Øyeeg inchibiibe tru may wamincha 
kegørrøsrkøbig, tru Criston ashig kømui inchib tsalø ashibig, truig 
kønrrun. 8Nimasiitøwei tab asha melay, ñim chigøben tabig marøb 
melailan kaptoasha bønrrømønrrappe. Treeg kømøtø, ñimui 
utamigwan kerrigu newan utamig kønrrai melay. 

9 Møikkøben Cristo kusrenanigutø pasrønrrab inchimøtø, nuinetø 
nemarøb purab gusrennrrab inchibiibe, Tiuswane chigaig køn. 
Trune Cristo maig kusrenanigutø pasrabig basrabiibe, truibe si, 
Møskawanba, Nusrkawanba tøgaig køn. 10 Møikkøben fiimuinug 
arrua, tru treeg kusrenanigwan gømø gusrenanene, ñimui 
yau “amo' cha, kebermøwei, ni gato 'manguen arrin gon” damig 
kømøwein gon. 11 Kaguende 'manguen arrin gon” chibiibe tru ng 
kaig mariiløyu nøgucha tøgatø marøb pasran. 


Srabe wamindiilo 


12 Nabe ñimun truba rruba pøramig tøgagøbendø, kilgayu 
tintatøga børmøtø, nabe ñimuimay attrab isur, malaugue ñimba 
waminchab namui kasrag købigwan newan tøgagønrrab. 

13Tru ñui lawa wesruig numøsrawei ureemerabe ñun “tab ka 
ufiguh” chib wam gran. 

Gayoimburab tab waminchib 


1Na, Tiusweimburabelan pera margb pasrabig, nai tab linchibig 
Gayon pørar, newan ciertonigu na undaaraigwan. 2Nai undaaraig, 
nabe ñuyasig Tiuswan miappe, ñui møsig Tiusweimburab tab gob 
lataitowei, chiyutøgucha tab pub attraimba, katø ñui asrugucha 
kwanrrø gomo, tab unamig kønrraimba miabig kur. 3Nabe truba 
rruba kasraarar møiløgøsrøn namui nunelø amrrua, tru newan 
ciertonig maig køben ñibe truyutø pasrab, katø treegutø ñi maig 
unigwan nan eshkaben. 4Tru newan ciertonig maig køben, nai 
ureemera treeg amønan daig wammøramibe, katøgan chi peg 
wammpgri lataitøguen gømø, puro nu tab gøtan. 

5Nai undaaraig, namui nunelan ñi tabig purugub pasraibe, 
fi purø tabig marig køn, ñuimbe asiimeelø gúingucha 
gatoguchinguen tabig marøb. 6Truiløbe iglesiayuelai merrab 
ñi treeg undaguig køn cha wamindan. Ni nómui ambamigwan 
ambub amrrai puruguabe, Tiuswan kasrag kømdiig kønrrai, tabig 
martrabguen. 7 Kaguende nømbe Jesucristoi munchin undag 
køb webambamig kon, Tiuswan ashmø misaamerane chigucha 
chi purugúig utømø. 8Inchawei treekkurri nambe treeg marøb 
møguelane purugub asamig nebunrrun, Tiuswei tru newan 
ciertonigweimburab namgucha purugúig kørrømisrtrai. 


Diótrefes søl marmo kaig marob 


2Nabe iglesian kan kilga pørig kuig køn. Inchendø Diötrefesbe 
na karuilan mørmíig køn, kaguende nømui utu chiyutogucha ke ng 
garub pasrønrrab inchibig kua. 10Inchawei treekkurri nabe ippe, 

no chi mariilan ñim isunrrai wamindamonrrun, tru nø namun isa 
wamincha wam gusruigwan. Incha truto gomoto, nøbe nunelan 
utømøwei, katø utønrrab inchibelan meramba, iglesiayugurri 
webetamba inchibig køn. 

11Nai undaaraig, kaig mariilan asha marmoto, tabigwan asha 
mar. Tabig marobiibe Tiuswein gøn. Inchen kaig marobiibe 
Tiuswane ashmíig køn. 

12 Mayeeløba Demetrioimburappe tabig waminchibelø gon. 
Tiuswei tru newan ciertoniitøweinguen nune treeg marøbig køn 
cha eshkan. Inchen namgucha truigweimburappe “treegwein gøn” 
chib eshkab waminder. Inchen nam *treeg køn’ cha wamindiibe, 
isa gømø rrendaig kuig fiibe ashibig køn. 


Srabe wamindiilø 


13Nabe fiun eshkamig truba rruba tøgagøbendø kilgayu tintatøga 
børøg kømøtan. 14 Nabe maya yanayutø ñun ashchab attrab isur 
malaugue waminchab. 

Chi isumgaig tab gøbiibe fiiba basrønrrai isur. Tru tab lincha 
amoñibelgbe ñune “ka uñgu' tan. Kato ñigucha namui asiilan 
kanun ganun nømunashib treetøweih chirrunrrig. 

1Na Judas, Santiagoi nuneg, Jesucristoi marøb megabiibe Tius 
Møskai wamiilø undaarailan, Jesucristobe chi kømønrrai ashib 
toga basrailan na pørar. 2Purg lastima asigwanba, chi isumgaig tab 
gøbigwanba, undag købigwanba ñim uncha tøgagønrraimab isur. 


Isa peetø gusrenanøbelø 


3Nai undaarailø, ñim lata, na lata kanguelarrøtø tru nam 
kaigyugurri wesraig pønrraigweimburab ñimun pørtrab truba 
rruba isuig kuig køn. Inchendø truburab pørmøtø, 'øyeeg, øyeeg 
melay’ chib waminchib pøramig truba palai ashar, tru Tiuswei 
misaameran Tiuswei tru tabig srø wamwan Jesucristoimburab 
managatigweyasig treetø gønrrai kanmaytø tranig købigwane mur 
tranrrab pønrrai chinrrab. 4Kaguende møiløgøben mu ashmøwatø 
ñimui utu nilø kebambin gøn. Truiløbe kaigyu pønrramig kønrrai 
manasrøwei treeg mariilø gøbig køn. Tru Tiuswan ashmeelø kaig 
møgueløbe namui Tiuswei ka yandø tab indigwane nømun maig 
marøg køben maramigweyasig merrarrawa tøgagøn. Katø, tru nøtø 
kandø Mayeelaim Bala Pasrabig, namui Señor Jesucristone nømbe 
“ashmeelo guer’ chibelø gon. 

5Nimbe yandø ashibelø gúindøgucha, nabe gato isungarunrrab 
inchar, Israel misaameranma Egipto biraugurri Señorbe 
wesrappe, wesrabendø, wendøsrømbe nun tru køremeelane 
pinisaig købigwan. 6Katø ángelesmeran chigucha nømune srøsrø 
chiyu pønrrønrrai pønsrøben, truyutø bønrrømøtø, trunun 
elachippa, tarømisrøbelane purø rrømbø løstiigu pønrrønrrai 
Tiusbe managatig cadenastøga merrarrawa pønsraig køn, tru 
maig maramigwan asha maramig purø nu gwalømweyasig. 7 Katø 

Sodoma misaameraba, Gomorra misaameraba, tru buluwan 
ciudameraba rreetøwei, ishumburba, møgueløba trømbøig kaig 
marøb, katø møgueløbe nom møgueløasiyaitø trømbøig marøb 
gømig, trutø srua ambiilan managuen kwamø nagu møra melønrrai 
kebeta, pønsraig køn, trunun gatøganelø isua asha gømig kønrrai. 
8Katø øyeeg købenguen tru møguelø piaig lataigutø amøfiibeløbe 
nømui asrwan kaig kønrrai marøb, katø ashib karub purrabelane 
mørmø, kaashib, katø tru srømbalasreelø truba nørreelanguen 
tsalø wamab inchibelø gøn. 9Trune tru arcángel Miguel gøbenguen, 
tru nugwaimandziiba Moiséswei asr cha aleguiab gua, truikken 
tsalø wamab kaig nebubash chinrrab inchimøtø: *Øyeebe maramig 
kømøn chib, Sefior fiun namubash” cha. Trutøh taig købig 
køn. 10Trune tru i møgueløbe nøm chigúinguen mørmubendø, 
tsalø wamabelø gøn. Nømun tre lataig asønaigutø nøm chigúi 
mørigwane, animalmera chugúi mørmeelø lataig trømbøig 
marøbelø gøn, nømasiitø minchib treramig. 

11 iAy, nømuimbe maig kønrrerah! Kaguende nømbe Caínwei 
maywan merrarrawa amban. Nømbe an ganag købiitø Balaam 
kebeninuutøwei kegørra, katø mørmuikkurri Coréwan pinisailø 
lataitøwei pinisailø gøn. 12Ñim Tiuswei undag kobigwan toga 
kasraatø lincha mab waramig togagúiloyube, nømbe ke ka trømbøig 
mindishibelø treelø gøn. Nømbe chigucha kørikkar ka nømuimburab 
øska mab, øska muchibashtø inchibelø. Nømbe wañimera chi 
pigarwan ambumay imay isig srua ambig latailø gøn. Katø mamig 
nigamig puben, niimø tusrmera latailø, srølbafiau kitiilø, pamay 
kwailø gøn. 13 Nømbe maryu pi welarmera namig latøgushib kurrab 
arrubigu, kan pichall weguchib latailø gøn, tru nømui trømbøig 
ashikken gønrrabgaig mariiløbe. Estrellasmera nømui ambamwan 
gomo, pella ambub latailø gøn. Truilaimbe puro rrømbøig løstøyu 
managatig pønrrønrrai pønsramig tamariilø pønrran. 

14 Adånweinukkurrimbunø misaamera srøig, srøig kurrab arrubig 
siete nemisren arrubig tru Enockucha, tru i kaig misagweimburab 
manawei trencha eshkawa pasrig købig køn: *Au, Sefiorbe nui 
tarømari ángelesmeran purø nørrø søtø beraig arrun cha, 15 maya 
misaameran maig kønrrabigwan asha marøb, nøm chu bønrramigwan 
pønrrønrrai pønsrønrrab, tru larrø gailane nom kailø gúimayto 
larrø kaig mariilan mundøgucha treeg martrab. Katø tru larrø gailø 
chigurrimbunø mørøbguen møram gaig wamindi wammeratøga 

nun waminchibelan treeg kørrømartrappa arrun taig kon.” 16 Nømbe 
chiwandøgucha kaig køtangøba chib, chiwandøgucha søl marmo, kalø 
marangøba chib waminchibelø gøn, nømui kaig isuilø maig køben, 
nømbe treeg amøfiibelø gua. Kato nømui triitøgabe nømasiitø purø 
nørreelø misrøb wamindamba, katøganelane truba tabzhig misrøb 
wamindamba inchibelø gøn, nømuyasig chigøben tøgagug købiitø. 


Tiuswei misaameran isuatø amoñinrrai waminchib 


17Trune fiim, nai undaarailøbe, namui Sefior Jesucristo 
nøashib karua øriilø merrabsrøwei wamindigwan isua guy. 
18Kaguende truiløbe ñimune øyeeg taig købig køn: "Yandø srabe 
gwalømmerawane misaamera tabigwane ke ka indzatø mørøbelø, 
nømun maig amøflig køben treeg trømbøig marøb amøflibelø 
kønrrun” daigwan. 19 Iiløwein gon, tru misaameran ka nøørøtø 
marøb pirisha bønsrøbelø. Nømbe nømui asr maig palai inchen, 
treeg marøbelø, Tiuswei Espíritune chigar gon. 

20Trune ñim, nai undaarailøbe, ñimui isubig newan chishchig 
Tiusweinuutø toga bønrraigu gatøguchinguen nørrørab ambay, 
Espfritu Santo maig wamindingaruben trumay Tiusba waminchib. 
21 Nimbe Tiuswei undag købigutø amoñippe, truyutø amønay, 
namui Sefior Jesucristoi lastima asiitøga managatig øsig kømigwan 
tranrraitamab isua muniirab. 

22 Møiløgøben treeg kuitamab isumba, katø treeg kømuitamab 
isumba inchibelane fiimbe lastima tøgaguy. 23Katoganelane 
nagugurri wesruy, trumay kaigyugurri wesrub. Inchen 
gatøganelane lastima tøgagømig køn. Inchendø purø ashiptø maray, 
trømbøig marøg købigu nøm trømbøig mariiløtøga chillig inchib 
kewa llirab pønrrailanguen ashikken gømui inchib. 


Tiuswan tabig wamindiilø srabeig 


24 Tru ñim kaigyu kørrømønrrai asamig maramburab maramig 
tøgaig, katø truba rruba kasrag nui tørguegwalmabiisrø chigucha 
chi tamgailø chishchig fiim kemalla pønrramig kønrrai tøga 
basrabig, 25Tius kandø wabig, namun Kaigyugurri Wesrabigwan 
namui Sefior Jesucristogurri tørguegwalmabiiba, purø nuig 
muguen nebua isumgaiba, mayeelaim bala asamburab ashib 
pasraiba, mugucha manchinrraingaig karuiba, iilan nuin gønrrai 
inder, manasrøngurri, møiya lata, katø managatig. Treeg kønrrun. 

Jesucristo San Juanwan tørgandø ashchai kenamarig 


1Iibe Jesucriston Tius tørgandø kenamarig køn, no nui karuig 

melabelan kenamartrai, tru maya yanayutø purainrrabigwan. 
Jesucristobe nui marøb megabig Juanwan kan ángelwan gra, 
kenamarig køn. 2Inchen Juanbe ng maig asigwan kerrigu isa gømø, 
maig kuigwan wamindan, Tiuswei wamwanba, Jesucristo maig 
eshkaigwanba. 

3Mayanguen tab gúig kon, tru chinetø pub attrabig pørigwan 

lebigweimbe. Kato trunun leben møra, tru maig taigwan marøbelø 
chigucha maya nuguen tab gúilo gon. Kaguende yandø tru pub 
attrabiibe pub pasran. 


Juan siete iglesiameran pørøb 


4Na, Juanbe, Asia birau siete iglesiameran pørar. Ka yando 
tab indigwanba, katø tru chi isumgaig tab gøbigwanba ñimuin 
gønrraimab isur, Tius tru møi ya køb, merrabsro køb, attrabig 
køb, truigweinukkurrimba, katø siete espíritumera, tru Tius 
wamisra karub waigwei merrab pønrrabelainukkurrimba, 5katø 
Jesucristoinukkurrimba arrubigwan. Nøbe waminchippe, maig 
kuigwan eshkabig køb, katø tru maya kwabelai utu nømerrig 
øsiirabig køb, katø nøbe pirau maya reymeraim bala nø garub 
pasrabig køb indan. Truibe namune undaarab, nambe kaig 
mariiløyu lusri latailo gúigwan nui anindøga elatsøsrka, 6katø 
namune reymera latawei ashib karub pønrrønrrai mara pønsraig 
køn, sacerdotesmera Tius nui Møskaweyasig. iTørguegwalmabiiba, 
maramburab mariibabe nuin gønrrai managatig! Treeg kønrrai. 

7 ¡Au! Cristobe wañiyu arrun. 
Inchen mayeelø ashen, 
katø nun tru kelarrab kwanøbeløguen ashchun. 
Inchen pirau maya misaamerabe 
truba rruba isui inchib kishchun nun ashippe. 
Øø, øyeeg kønrrun. 
8 Tru Señor Tius, Newan Maramburab Marøbiibe trendan: 
“Srosriiba, Srabeibabe na gur cha, Aba, Zetaba latawei, tru møi ya 
køb, merrabsrø køb, katø attrabig.” 


Juan kan piab lataigu Criston asig 


9Na Juan, ñimui nuneg, chigøben purø rrømbøig puben 
isumdiigu lata, katø Tius nø ashib karub wainug lata, 
chiguindøgucha ñimba, Jesucristoba kanbalatø pasrabig 
basrabig kur. Nan kan pi tøbøtag pirø basrabig, Patmos tainug 
wanrrai kegutsig wabig kur, Tiuswei wamgurrimba, katø 
Jesucristoimburabigwan eshkaikkurrimba. 10 Kan isrin gwaløm 
Espíritu nan toga basramisren, nai wendaube kan wam kan 
trompeta wanrrøb lataig nan truba mur trenchibig kon: 

11 —Ñi chi asigwan kan kilgayu pora, tru siete iglesiameran ør 
cha, Efesomayba, Esmirnamayba, Pergamomayba, Tiatiramayba, 
Sardismayba, Filadelfiamayba, kato Laodiceamayba.— 

12Inchen tru wam nan waminchibiibe muin gøtashchab 
keesha ashene, truyube oro gandilerumera siete nørreelø 
ponrraptinchibig køn. 13Inchene tru siete kandilerumerai 
tøbøtaabe kan mugøsrøn møg lataig pasraptinchibig køn, nui 
kewagúibe katsig søchi gorriig keweikke. Inchen nui pechoyu 
pørønaibe oro gøbig køn. 14Turyu pusruube kan pulo isig lataig, 
wañi lataig pulozhig, nui kabmerabe kan nagurø lataig køben, 
15nui srøbmerabe broncen nagu pill-llanen torbilabig lataig 
pilabig køben, nui wambe kan nu bi mullib wanrrob lataig 
købig køn. 16Nui kusrmay taskube estrellamera siete sruaig, 
nui trigugurrimbe kan espada pinrrøba purø rrosrig togaig 
webarrubig køn; nui maløbe nøsig tør gøptø pilamburab pilab 
lataikke. 

17Inchen nabe nun ashippe, nui katsigu kwaig lataig beninabig 
køn. Inchen nøbe nui kusrmay tasiitøga nan trenchib estsarøbig 
køn: 

— Chi kørig kui inchimøta cha. Nabe Srosriiba, Srabeiba, 18tru 
Øsig Wabig kur cha, kwain tsubig kua. Inchendø ash, chibig køn, 
øsiguig war cha, managatig. Nabe kwamigwei llavimeranba, katø 
tru kwabelø pønrrainug llavimeranba tøgagur cha. 

19”Inchawei ñi chi asigwane por chibig køn, møi ya maig 
kuigwanba, katø wendøsrø maig kønrrabigwanba. 20 Inchen 
tru estrellamera siete nai kusrmay tasigu ñi asigweimburappa, 
katø tru siete oro gandilerumeraimburappa tru mu asiimíig 
pasrabiibe øyeegwan eshkabig kon: tru siete estrellamerabe siete 
iglesiamerayu ángelesmera gøben, tru siete kandilerumerabe tru 
siete iglesiameran eshkabig køn. 


Efeso iglesian wam ørøb 


) 1"Efeso iglesiai ángelwan iigwan por: 

Tru siete estrellameran kusrmay tasigu srua basrab, katø 
tru siete oro gandilerumerai utu uñib inchibiibe pyah tan 
cha: 2Nabe ñui chi mariilan ashar cha, ñui maramelan mur 
tranrrab megaigwanba, megabig megaigwanba. Kato ñibe 
kaig marobelane ka tøgagømig awentanrrab gaimab, katø 
truilø gømubendø, “Cristo nøashib karua øriilø guer’ chibelan, 
nom treelowein gúitashchab ñi asha, ka isapteelø gúin gúi 
merrarrab indi ashar. 3Kato maya kaig nebuindøgucha ñibe 
megabig megab, nagurrindø treegu kørrømisrmø megain gúi 
ashar. 

4Inchendø nabe fun chiyu gøsrøn kalø gøn damig tøgagur: 
fiibe srøsrøbe truba undaguig kuig, møimbe trunun elatsin 
gøn. SInchawei mandøgurri peñibrermab isu, tru srøsrø 
undag købigwan, fiui kaig mariilan isua møra, Tiusweimay 
llirawa, srøsrø marigwan mar. Treeg inchimuisruandøbe, 
nabe fiuimay arrua, fiui kandilerune pasrainukkurri 
kusramønrrun, ñi isua mørmubene. STreeg kuindøgucha, 
fiibe fiuimburappe iigwan tøgagøn: Nicolaftasmera 
marigwane tsaliig køben, nagucha truilø marigwane tsaliig 
kur. 

7Kalubaibe mør Espíritu iglesiameran wamindigwan. Maig 
kuindøgucha truyu pureb ibigwane tru øsig køm tusryu 
mamigwan manrrai nabe tranamønrrun, Tius ng waisrø purg 
tabzhiisrø tru tøbøtag pasrabigwan. 

Esmirna iglesian wam ørøb 


8”Esmirna iglesiai ångelwan iigwan por: 

Tru Srøsriig køb katø Srabeig køb, tru kwawa, katøyug 
øsiirab inchibiibe øyah tan cha: 9Nabe ñi truba rruba 
chigøben kaig nebuinab megaigwanba, ñi waacha gúigwanba 
ashar cha. Inchendø ñibe waacha gømøtø, puaig køn. Kato 
tru judíos ker? chibelø ñuimburab truba rruba chigøben kaig 
waminchen ashar cha. Inchendø nømbe treelø gømøn, nømui 
tulundzuni yaueløbe mayamba nømbe Satanáswein gon. 
10Nimbe kørig kui inchimøtay, maya yana gømøwatø chigøben 
nebuinab pønrramigwan. Au, nugwaimandziibe møilan 
gøben fiimui utugurri kailan keeri yau kebetønrrun, maig 
inchibelø gotashchab ashchab. Inchen ñimbe kwalømmera 
diez nemisramne truba kaig indinab melamig nebunrrun. 
Kwamnegatig megabig megau, nabe øsig køm coronan 
tranamønrrun cha. 

11Kalubaibe mør Espfritu iglesiameran wamindigwan. Maig 
kuindøgucha truyu pureb ibiibe katøle kwangarunrrabig 
mindisaig kønrraamøn cha. 


Pergamo iglesian wam ørøb 


12”Pergamo iglesiai ångelwan iigwan por: 

Tru espada pinrrøba purø rrøsrigwan srua basrabiibe øyah 
tan cha: 13Satanás no wamisra merrarrawa karub wainug 
ñibe truyu pasrabig kui nabe ashar cha. Inchendø ñibe nai 
munchiwan pesannamo, tøgagøbig tøgagøb, ñui isubigwan 
nainuutø pasra togagúigwan elachib “trugatiig kømur” chib 
pasrømøwei indig køn, tru Antipas nan elachimø pasrabig 
naimburab waminchibigwan kweechib gwalømmerawanguen 
Satanás ng marøb uninug. 

14Inchendø kan chigøsrøndø fun kalø gøn damig tøgagur: 
møiløgøsrøn tru Balaam gusrenanigwan marobelan ñibe truyu 
tøgagøn cha. Tru Balaambe Balacwan øyamay martrai kusrenanig 
køn, Israelwei misaameran srurrengwangarub taska mari 
tiusmerayasig kweetsi mamimeran mangarumba, kato møgueløba, 
ishumburmeraba trømbøig martrai karumba inchib. 15Kato 
treetøwei ñigucha ñuinug tøgagøn møiløgøsrøn Nicolaftasmerai 

kusrenaniilan elachig kømui inchibelan. 16 Treeg købene, ñui kaig 
mariilan isua mora, Tiusweimay llirau. Treeg marmøwabe, nabe 
peto ñuimay arrua, nai trigu espadatøga truiløba kwayamønrrun. 

17 Kalubaibe mor Espíritu iglesiameran wamindigwan. Maig 
kuindøgucha truyu pureb ibigwane nabe tru mamig maná taig 
sørig basrabigwan manrrai tranøb, katø kan pulø sruuzhig 
tranøb indamønrrun. Incha tru sruuzhigube kan munchi srøig 
pørig pasrønrrun, truigwane mugucha asiimíig tru utabiitøwei 
nebua ashchun. 


Tiatira iglesian wam ørøb 


18*Katø Tiatira iglesiai ångelwan iigwan por: 

Tiuswei Nusrkai, tru nui kabmerabe kan nagurø latailø 
tøgaig, katø nui srøbmerabe kan broncen chishtø pinømøren, 
tørbilabig lataig tøgaibe øyah tan cha: 19 Nabe fiui chi mariilan 
ashar cha, fiui undag købigwan gøben, fiui isubigwan nainuutø 
pasra togagúigwan gøben, ñi marøb megaigwan gøben, katø 
chigúingucha tammay megaigwan gøbengue. Incha gato 
møimbe srøsrø lata gømø, katøguchinguen marøb megai ashar. 

20 Inchendø kan chigøsrøn ñun kalø gøn damig tøgagur: 
isatø ‘Tius maig karuigwan eshkabig kur” chibig, tru ishug 
Jezabelwan fiibe tøgagømgaig kuingucha ka tøgagøn cha, nøbe 
kusrenniitøgaba, katø chull asøska trømbøig isungaruitøgaba, 
tru nai marøb melabelan ishumburmeranba, møguelanba 
trømbøig maringarub, katø taska mari tiusmerayasig kweetsi 
mamimeran mangarub inchibigwan. 21 Nabe nune maya yana 
gøsrøn muniiraig køn, nui kaig mariilan isua møra, Tiusweimay 
lliranrrai. Inchen nøbe nui trømbøig maramigwane treeg 
marmønrrab katøyug isua mørøg kømuindan. 22Au, nabe 
nune camayu tsunrrai kwanrrø gutsamønrrun. Kato nøba 
itøluløpteelane nabe truba rruba trømbøig nebuilø gønrrai 
maramønrrun, tru ishuubamisra nømui kaig mariilan nøm isua 
mørmuisruandøbe. 23 Incha gato tru mendig amøfiib ureemerane 
nabe purø isumdiig mara, kweetsamønrrun. Nabe isuigwan 
lata, manrrøwan lata nabe tørguelarrab ashibig kuin gúi maya 
iglesiamera nebua ashchun. Incha nabe ñimun møigwandøgucha 
ñimui mariilø maig køben, kanun ganun treeg tranamønrrun. 
24Trune ñim katøgan soto Tiatirasrø warabelo tru kaig 

kusrenaniilan marmøwei, Satanáskurri purø nørrø kusreb chib 
togagúilan nebua ashmøwei inchibelane nabe ñimune trenchar: 
Katøgan chi peg maramibe maskucha negwanmumønrrun 
cha. 25Inchendo ñim tøgagøbguen indigwane na arrumnegatig 
elachimø, isua mora tøgaguy. 
26Maig kuindøgucha truyu pureb ibiibe, na maig martrai 
karuig køben trunun srabegatig marobigwane chu birausrøn 
gøben misag nørrø pønrrabelan truilaim bala mugucha 
mandamgaig karumigwan tøgagønrrai tranamønrrun, 27nan 
nai Møskai martrai tranøb lataitøwei. 
“Inchen tru treeg karumigwan utabiibe 
tru misag nørrø pønrrabelane 
kan tsandzøn børøtsiitøga mu kurraasamgaig karub martrun, 
nømune kan piro gøtsømeran lataitø pusha betab.” 
28Incha gato tru tør-rrab arruben webarrub estrellan 
tranamønrrun. 29Espfritu iglesiameran wamindigwan, 
kalubaibe mør. 


Sardis iglesian wam prob 


3 1”Kato Sardis iglesiai ångelwan iigwan por: 

Tru Tiuswei siete espíritumeranba, siete estrellameranba 
togaibe øyah tan cha: Nabe ñui mariilan ashar cha. Nibe 
øsiguig køn chib waminabig købendø, kwaig køn. 2iKiagasrø! 
Chiwan gøben ke pinamito balab pønrrabelane tamar. 
Kaguende nai Tiuswein gabyu fiui mariiløbe newan tabig 
kømui ashar. 3Inchawei kusrenaniilan fii møra utigwane 
mora marøb, fiui kaig mariilan isua møra, Tiusweimay llirab 
inchi. Ni kiagasrømuisruandøbe, kan niliig lataig nabe ñuimay 
arrumønrrun, fi chu ura attrab gúinguen mørmøwatØ. 

4Inchen gøben misaamera Sardissrø kan mamdø køn nømui 
kewagúilan chillig incha gømeelø. Truiløbe naba amøfiinrrun 
puløzheelan kewar, kaguende nømbe øyeegwanwei kenrrabelø 
gon. 5Maig kuindøgucha truyu pureb ibiibe puløzheelø kenanig 
kønrrun. Incha nabe managatig øsig purrønrrabelai munchimeran 
pørig libroyugurri nui munchiwan kerramumønrrun. Incha nabe 
nai Møskawei merrappa, nui ångelesmerai merrappa, øibe nain 
gon cha, nui munchiwan eshkamønrrun. 6Kalubaibe mør Espíritu 
iglesiameran wamindigwan. 

Filadelfia iglesian wam orob 


7*Katø Filadelfia iglesiai ángelwan iigwan por: 

Tru Newan Tabig, Newan Ciertonig, tru rey Davidwei 
llaviwan sruaig, tru no kurene, mugucha kasrønrrab gaimab, 
kato no kasrøbene, mugucha kurtrab gaimab inchai marøbiibe, 
øyah tan cha: 8Ñi chi mariilan kerrigu nabe ashar cha. Au, 
nabe ñui merrab kan yaskab kura pasrar, truigwane mugucha 
kasramgaig. Ke trengatig nebua marøppe, marmubendø, nai 
wamwan mora marøb, ñibe nai munchiwan “ashmíig kur” chib 
isømøn. 9? Au, nabe Satanáswei tulundzuni yauelo Judfosmera 
guer” chibendo, judíos kømeelø, ka isatø inchibelan, ñui 
merrab tømbønsrønrrai indamønrrun. Incha nabe ñune 
undaguig kui nebua ashchun. 10Kaguende na karuilan tammay 
marøbig marøb megaikkurri nagucha ñun asamønrrun chi 
kømønrrai pirau muba kuimburab warab misaameran maig 
inchibelø gøtashchab asamig pirau ørøba yandø purø rrømbøig 
puben. 

11 Nabe peto arrumønrrun. Ni tabig togagúigwane 
elachimøta, ñui coronan mu katøgan merrarramønrraimbe. 
12Maig kuindøgucha truyu pureb ibigwane nai Tiuswei 
yau kan pilar lataig maramønrrun. Inchen managuen nøbe 
truyugurrimbe webinrraamøn. Inchen nabe nuinuube 
nai Tiuswei munchiwan pørøb, nai Tiuswei ciuda, tru srø 
Jerusalén, nai Tiuswei srømbalasrøngurri kørraarrubigwei 
munchiwan pørøb, nai srø munchin pørøb indamønrrun. 
13Kalubaibe mør Espíritu iglesiameran wamindigwan. 


Laodicea iglesian wam ørøb 


19”Katø Laodicea iglesiai ángelwan iigwan por: 

Tru Amen, tru treeg koppe treeg, tru newan ciertonigwan 
eshkabig, tru Tius chiwandøgucha pølbasra maren, nømerrig 
trendø pasrabiibe iilan øyah tan cha: 15Nui chi mariilan ashar 
cha. Nibe pishin gømøwei, pachibig kømøwein gøn. Pishin gii, 
kabe pachibig kui, treeg kuikken søl gøbsruinrrun. 16Inchawei 
pishin gømøwei, pachibig kømøwei, mørøtø gurag kuikkurri, 
nabe nai trigugurri wennamønrrun. 17 Nibe trendan: *Nabe 
puaig, truba toga misraig, chigucha yandø palaimíig kur” cha. 

Inchendø ñibe ufimuinguen uñib waacha, ñiguen øyeezhig 
misrin gønmab asamdiig, katø waacha chiguchagaig, ashchab 
gaimabig, køsatiig, øyeeg købendø, ñibe ashmøn. 18Inchawei 
nabe fiun øyeeg mar tamønrrun. Nagu parra purøørig oro 
chishchigwan naiwan penø cha, trutøgabe puaig kønrrig 

cha. Kato kemeløgucha naiwan puløzheelø penø cha, ñui 

asr køsatiig kørig kømdiigwan kasrønrrappe. Kato ñi ashibig 
misramig kabyu srølamig møgucha naiwan penø. 

19 Mayeelan na undaarailane pyeeg marmota chib nabe 
namab, katø ichaguchib inchibig kur, søl martrai. Maig 
isuppe, treegwan martrab kandø isua, fiui kaig mariilan isua 
møra, Tiusweimay llirau. 20 Au, nabe yaskabu wamab pasrar. 
Møikkøben nai wamwan møra, yaskabwan kurene, nuinug 
kebya, nabe nøba maben, nøbe naba manrrun. 

21 Maig kuindøgucha truyu pureb ibigwane na wamisra 
karub wainug naba wanrrai tranamønrrun, maig kuindøgucha 
na truyu puraarrub arrua, nai Møskaimba nø wainug 
wamisrøb lataitowei wamig kønrrai. 22Kalubaibe mor Espíritu 
iglesiameran wamindigwan.— 


Tiuswan srømbalasreelø truba rruba tabig waminchib 


1Øyeelø chab puraiben, na ashene, kan yaskab srømbalasrø 
kurig pasraptinchibig køn. Inchen kan wam trompeta wanrrgb 
lataig srøtø tru na møriibe nan øyah waminchib trenchibig køn: 

—Yusrø nebamø cha; iilai wendau purainrrabigwan na ñun 
kenamartrumøn— cha. 

2Inchen tru urasto Espíritu ng nan toga basramisren, 
srømbalasrømbe tru karub wamisra wamig kan pasrig pasrai nabe 
ashibig kur. Inchen truyube kan mugosrón wabig køn. 3Inchen 
truyu wabiibe kan jaspe sruuba, cornalina sruuba lataig kobig køn. 
Inchen tru no waim bøtøgatanbe kan køshømbøtø kan esmeralda 
srug latazhig pasrabig køn. 4Tru wamisra karub waim botogatanbe 
wamisra karub purrailø katogan veinticuatro ponrrai ashibig kur. 
Truiløyube kølli misaamera veinticuatro purrabelø gøn, puløzheelø 
kewar, nømui turyube corona orotøga mariilø petsargue. 5Inchen 
tru nø wamisra karub wainug truyugurrimbe sre bilabelø gøben, 
wammera gøben, palaig rrashibelø gøben webambubig køn. 

Katø tru karub waig merrappe låmparamera nag bilabelø siete 
pilab pønrrabig køn, truiløbe tru Tiuswei siete espíritumera gon. 
6Inchen tru karub waig merrappe kan mar wabig køn, bigriu 
torguelarrozhig lataig. 

Tru karub wainug potogatanbe merrabmayba, wendaumayba, 
pinrrø mendamayba pibgato øsiguelø pønrrabelø gøn, truilobe 
merrabmayba, wendaumayba kabmeratø netseelø. 7Inchen tru 
øsiguig srøsriibe kan león lataig køben, tru wendauibe kan toro 
lataig køben, katø tru wendauibe kan møwei malø lataig køben, tru 
pib gønrrabyuibe kan wasrø pala uñib lataig købig køn. 8Inchen 
tru pibgatø øsigueløbe møitøgucha kwaldzariimera seisbatø tøgar, 
truiløbe wambiimay, umbumay kabmeratø netseelø, yem gwaløm 
øyah tamigwane pinømø, trenchibelø gøn: 

“Newan tabig, newan tabig, newan tabig 
Señor Tius Newan Maramburab Marøbig; 

tru kobig, møi ya wabig, tru attrabig” chib. 
2Tru managatig øsig wanrrabig, tru karub wainug wabigwan, 
tru pibgatø øsiguelø maya nuguen tab gønrrun chib, tabig kui asha 
tab inchib, ungwa, ungwa chibelø gøn. 10Incha trendaimørig tru 
kølli misaamera veinticuatroeløbe nui merrab tømbønsrøb sraløptø 
sraløbelø gøn køriibala tabig waminchab tru managatig øsig 
wabigwan. Incha nømui coronameran tru nø karub wainug merrab 
trenchib petabelø gøn: 
11 “Señor namui Tius, 
fiibe maya nuguen tabigwanba, 
tabig kui asha tab indigwanba, 
maramburab maramigwanba 
utambuawei utønrrabiibe ñi gon chib, 
kaguende chiwandøgucha kerrigu ñi marig kuimba, 
Ñi treeg konrrai isuikkurri treeg mariilo, 
treeg pønrran” chib. 


Ubisha-unø kilgawan kurøb 


1Incha tru wamisra karub wainug wabigwei kusrmay taskube 
kan libro palamay umbumay pørigwan nabe srua wai ashibig 
kur, truibe siete sellostøga melsra kasraig. 2Inchen kan ángel 
maramburab maramig tøgaig truba mur trenchib payibig køn: 
—Sellomeran kølsrøb, kilgawan kurøb, ¿treegwan martraptiig 
tabiibe mu guerah?— cha. 3Inchendø ni srømbalasrø lata, pirau 
lata, piro umbu lata tru libron kurtraptiibe mu gawei, katø 
tru umbu pørigwan maig køtashchab trawashchaptiibe mu 
gawein gøbig køn. 4Inchen nabe truba kishibig kur, kaguende 
tru libron kurtraptiibe mu gawei, katø tru umbumay pørigwan 
maig køtashchab trawashchaptiibe mu gawein gøben. 5Inchen 
møikkøsrøn tru utuig kan kølli misaabe nane trenchibig køn: 
—iKishmøta! cha. iAsh! cha. Tru Leön Judåwei misag 
søtøyugurriig, tru Davidwei misagugurri arrubiibe nun tru ashig 
kømui inchibelan nømun kerriguwan chi inchaingaig kanawa 
gørrømarøb pureb yaig køn cha, sellomeran kølsrøb, kilgawan 
kurøb inchabig.— 
6Inchen tru karub wainuube kan ubisha-unø kweetsig købig 
lataig asønabendø, katøle kurra pasrai ashibig kur, tru pibgatø 
øsiguelaimba, kølli misaameraimba tøbøtaabe. Tru Ubisha- 

unøbe siete kigulmeraba, siete kabmeraba togaig købig kon. 
Inchen tru kabmerabe tru Tiuswei siete espíritumera gøbig 
køn, tru pirau ørøba truørø øriilø. 7Inchen nøbe arrua, tru 
karub wainug wabigwei kusrmay taskugurri libron utabig 
køn. 8Inchen nø libron utøbene, tru pibgato øsigueløba, tru 
veinticuatro kølli misaamerababe tru Ubisha-unai merrab 
tømbønsrøb sraløptinchibelø gøn. Møitøgucha arpa sruartø, 
katø oro copamera may irrabzhiitø netsig sruar gøbig køn. 
Tru may irrabzhiibe Tiuswei misaamera Tiusba wamindiilø 
truig købig køn. 9Katø kan cantaig srøig øyeeg cantabelø gon 
trenchib: 
*Libron uta, sellomeran kølsrøb inchabiibe 
flitøwein gøn chib. 
Kaguende ñibe kweetsig kua, 
fiui anindøga namune Tiusweyasig fii penig køn chib, 
chi misaamerandøgucha, 
chi wam waminchibelandøgucha, 
chi misag søtømerandøgucha, 
misaamera nørrø pønrrabelø 
chu birausreelandøgucha. 
10 Incha ñibe nømune namui Tiusweyasig reymera latawei karub 
purrabelø gønrraimba, 
sacerdotesmera gønrraimba mara purrønnen, 
nømbe pirau karumburab karunrrun” chib. 
11Incha gato na ashene, tru karub waim bøtøgatanbe 
ångelesmera truba nørrø pasrabigwei wamwanba, tru øsiguelai 
wamwanba, tru kølli misaamerai wamwanba mørøbig kur. 
Truiløbe puro nørrø gøptø, milliones y milliones købig køn. 12Incha 
truba rruba mur trenchibelø gøn: 
“Tru Ubisha-unø kweetsig købiibe 
tru maramburab maramigwan gøben, 
chiwandøgucha palomo, togagúigwan gøben, 
muguen nebua kusremgaigwan gøben, 
maramburab maramigwan gøben, 
tabig kui asha tab indigwan gøben, 
tørguegwalmabigwan gøben, 
purø tabig wamindigwan gøben, 
utambuawei utønrrabiibe fiitøwein gøn” cha. 

13Incha gato tru srømbalasrø lata, pirau lata, piro umbu lata, 
maryu lata tru chigurrimbunø Tius marig øsiguig pønrrabeløbe 
øyah taig mørøbig kur: 
“Tru wamisra karub wainug wabigwanba, 
katø tru Ubisha-unanbabe, 
tru purø tabig wamindiiba, 
tabig kui asha tab indiiba, 
tørbilabiiba, maramburab maramibabe, 
managatig patsømfig nuin kønrrain” chib. 
14Inchen tru pibgatø øsigueløbe trenchibelø gon: *iTreeg 
kønrrun!” chib. Inchen tru kølli misaamerabe tømbønsrøb srala, 
køriibala Tiuswan tabig waminchibelø gøn. 


Tru siete sellosmera 


1Inchen tru srøsrø sellon Ubisha-unø kølsra, kuren, na ashene, 
tru pibgatø øsiguelai utuig, møikkøsrøn kan wam palaig 
rrashib lataig truba mur trendaig mørøbig kur: 
—iAmø!— chib. 

2Inchen na ashene, kan pulø gaulli pasraptinchibig køn. Inchen 
truigwan itøgwana wabiibe nui taskube kan arco sruaig købig 
køn. Inchen nune petsamig kan corona tranen, nun ashig kømui 
inchibelan kerriguwan chinchaingaig kanawa kørrømarøb pureb 
yaig køn, katø kanabig kananrrab. 

3Inchen Ubisha-unø tru pamay gønrrabyu sellon kølsra, kurene, 
tru øsiguig srøsriigwei wendauibe nane: 

—iAmø!— chibig køn. 

4Inchen gatøgan gaulli webiptinchibig køn, piguiig. Inchen truyu 
itøgwana wabigwane pirau muba kuimburab ambumay, imay tab 
waramigwan kerranrrai nune mu katønrraingaig treegwan martrai 
tranig køn, kangurrin gangurri kwetchai. Katø nune kan truba nu 
espadagucha tranig køn. 

SInchen Ubisha-unø tru pøn gønrrabyu sellon kølsra, kurene, tru 
pøn gønrrabyu øsiguiibe trendaig mørøbig kur: 

—iAmø!— cha. 

Inchen na ashene, kan yalø gaulli pasraptinchibig køn. Inchen 
truyu itøgwana wabiibe tasigube palansa sruaig købig køn. 
6Inchene tru øsiguelai utube kan wam øyah taig nabe mørøbig 
kur: “Mawa, mawa marøb megaig anbe tirigu pa libra benam 

neto gøben, katø mawa, mawa margb megaig anbe cebada seis 
libras penam neto gønrrun cha. Inchendø aceitenba, vinonbabe 
mindishinrrab gømø” cha. 

7Inchen Ubisha-ung tru pib gonrrabyu sellon kølsra, kurene, tru 
pib gønrrabyu øsiguiibe trendaig mørøbig kur: 

—iAmø!— cha. 

8Inchen na ashene, kan pulø øskø gaulli pasraptinchibig køn. 
Inchen truyu itøgwana wabiibe, “Kwamig” cha wamig køben, 
tru wendaube, tru kwabelø pønrraig, “Hades” cha wamig, truig 
arrubig køn. Inchen tru i parwane maramburab marøb kweechib 
martrai traniilø gøbig køn espadatøga gøben, parøtøga gøben, kaig 
kwanrrømeratøga gøben, kau umbu namig animalmeratøga gøben 
pirø muba kuimburab pib millonesyube millonbatø, pib milyube 
milbatø, kwetchai. 


Trattrøgatø gønrrabyu selloba, seis kønrrabyu selloba 


Inchen Ubisha-unø tru trattrøgatø gønrrabyu sellon kølsra 
kuren, na ashene, tru Tiuswei wamgurrimba, Tiusweimburab 
eshkaikkurrimba kweetsiilai møsiimerane altar umbu ashibig kur. 
10Inchen truiløbe mur trashib trenchibelø gøn: *Sefior, Mayeelaim 
Bala Pasrabig, newan tabig, newan ciertonig, étru pirau warab 
misaameran maig maramigwan asha marøb, namui ani lusigwan 
ulø bayib indamigwane, chu uraskatig munugunrrab?” cha. 

11Inchen nømune kanun ganun kemig puløzheelø tranabe: 

“Maya yanatø gatøguchi ka israb munuguy chibig køn, ñimui 
nunelø Cristoiwan fiim lataitøwei marøb melabelan treetøwei 
kweetsiilø nemisramnegatig.” 

12Inchen Ubisha-unø tru seis kønrrabyu sellon kølsra kuren, na 
ashene, purø rrømbøig mur pirø gønøben, pørrbe igatø! yaliig 
misrøbig køn, kan yalø llensu lataikke. Inchen pølbe kerriguba ani 
lataig misrøbig køn. 13Inchen estrellamerabe srømbalasrøngurri 
pirausrø kørrabelø gøn, kan higuera tusr nui srabe higos 
niguiizheelan mur isig icha kørrøsrkøb lataitøweingue. 19 Inchen 
srømbalabe kan kilga guirrøb lataitø pinøben, nørrø tunmeraba, 
katø pi tøbøtag pønrrab pirømeraba truiløbe mayamba nøm 
pønrrainukkurri nøørøsrø malsrailø gøbig køn. 15Inchen pirau 
reymera gøben, nørrø gusreb møguelø gøben, maya suldaumeraim 
bala ashib karub pønrrabelø gøben, puarmera gøben, mas nørriig 

marøbelø gøben, karuindiig melabelø gøben, karuindiig melømeelø 
gøben, søteeløba pirø rrabmerayuba, nørrø tunmerayu tru nørrø 
srug utuwanba trubabelø gøn. 16Incha tunmeranba, pefiameranba 
trenchib trashibelø gøn: 

—iNamuim bala itøgørrørray! cha. Tru karub wainug wamisra 
wabigwei maløwanba, tru Ubisha-unai purø rrømbøig namig 
købigwanba ashmønrrab sørørray chib. 17 Kaguende tru purø 
rrømbøig kørig kømdiig nø namig wam gwaløm puin gøn cha. 
¿Kan treegube mu gúim basramisra pasramdiig kønrrab gø?— 
chibelo gon. 


Israel misaameran 144.000-wan Tiuswein 
gúi asamdiig kønrrai marcailo 


7 1Øyeeg chab puraiben, nabe pibgatø ángelesmera pørr 
gal-labgatomay gøben, pørr guebibgatømay gøben, 
kandarøgatømaysrøn gøben, imaygatømaysrøn gøben, pirau 
pib palø pønrrai ashibig kur, tru pib paløyugurri isig ichib 
webarrubigwan pirau lata, maryu lata, chi tusrmerandøgucha 
isig ichimønrrai katab. 2Inchen gatøgan ángel, pørr gal- 
labgatøsrøngurri nebarri ashibig kur. Truibe Øsig Wab Tiuswei 
marcan sruaig tru pibgatø ångelesmera pirøwanba, marwanba 
mindishinrrab maramburab maramigwan utabelan mur trashib 
trenchibig køn: 3—Pirøwan lata, marwan lata, tusrmeran lata 
mindishimøtay cha, namui Tius tru marøb melabelan nuielø gúi 
asamdiig kønrrai nømui kappalømerayu chab marcamnegatig.— 
4Inchen tru marcailø mam gøn chitamørtrab na mørene, 
144.000 mil gøn, chibig køn, tru doce nusrkalø Israelweinukkurri 
nørrø karrab misaamera, 

5 Judåweinukkurri karrab misaamera 12.000 gøben, 
Rubénweinukkurri karrab misaamera 12.000 gøben, 
Gadweinukkurri karrab misaamera 12.000 gøben, 

6 Aserweinukkurri karrab misaamera 12.000 gøben, 
Neftaliweinukkurri karrab misaamera 12.000 gøben, 
Manasésweinukkurri karrab misaamera 12.000 gøben, 

7 Simeönweinukkurri karrab misaamera 12.000 gøben, 
Leviweinukkurri karrab misaamera 12.000 gøben, 
Isacarweinukkurri karrab misaamera 12.000 gøben, 

8 Zabulönweinukkurri karrab misaamera 12.000 gøben, 

Joséweinukkurri karrab misaamera 12.000 gøben, 
Benjaminweinukkurri karrab misaamera 12.000 gøn daig 
mørøbig kur. 


Truba rruba nu misag søtø puliig kewar 


2Øyeeg chab puraiben, na ashene, møimbe tru wamisra karub 
waigwei merrappa, tru Ubisha-unai merrappabe misag purø nu, 
muguen mundzamgaig pønrrabelø gøn, misaamera nørrø pønrrabig 
chu birausreelø gøben, nørrø kanbalatø warabelø chi misaamera 
gøben, peg peg misag søtømera gøben, peg peg wam waminchib 
misaamera gøbengue. Truiløbe puløzheelø kewar, tasigube palma 
ishiimera sruar, 10mayeeløba trenchib mur trashibelø gon: 
“Kaigyugurri wesraibe namui Tius, 
tru wamisra karub wainug wabigweinukkurrimba, 
tru Ubisha-unainukkurrimba arrubig kon” chib. 
11 Inchen maya ángelesmerabe tru karub wainuuba, kølli 
misaameraimba, tru pibgatø øsiguelaimba, truilaim bøtøgatan 
pønrrøwa, tru karub waigwei merrab piraugatig tømbønsrøb srala, 
Tiuswan køriibala tabig waminchib, 12trenchibelø gon: 
“¡Treeg kønrrun! cha. 
Puro tabig wamindiiba, 
torguegwalmabiiba, 
muguen nebua kusremgaiba, 
maya nuguen ungwa, ungwa taiba, 
tabig kui asha tab indiiba, 
maramburab mariiba, 
mugucha chindamgaiba, 
iiløbe managatig namui Tiuswein gønrrain chibelø gon. 
Treeg kønrrun.” 
13Inchene møikkøsrøn kan kølli misag nan payibig kon: 
—éI puløzhig kewarbe mumera gøh? cha. ¿Chugurri 
amrruh?— cha. 
14Inchene nabe: 
—Nai Señor, ñibe asha basrainrrabguen— chibene, nøbe nan 
trenchibig køn: 
— liløbe tru purø rrombgig isumdiigugurri purørruwar gon cha. 
Nømbe nømui keilan tsarar, Ubisha-unai anindøga pulozhig marar 
gøn cha. 

15 Treekkurri nømbe Tius tru wamisra karub wainug merrab 
pønrran cha. 
Yem, gwalóm nui tab yau nuyasig marøb pønrran cha. 
Inchen tru karub wainug wabiibe, 
nømuim bala nø soto basraitoga 
nømun chinchimønrrai ashchun cha. 
16 Yandø nømbe parøgwai mørmøwei, 
pimulgwai mørmøwei, pørr bati mørmøwei, 
kabe gatøgan pekkurri pachig kui mørmøwei inchun cha. 
17 Kaguende tru wamisra karub wain døbøtag Ubisha-unø 
pasrabiibe 
nømune kan ubishameran lataig ashib pera basrøwa, 
tru øsig kømigwan tranøb pigabmerasrømay pera inrrun cha. 
Inchen Tiusbe nømui kabmerayu kappiwan pinømørtrun— 
cha, trenchibig køn. 


Tru siete gønrrabyu sello 


8 1Ubisha-unø tru siete gønrrabyu sellon kølsra kurene, 

srømbalasrømbe kan media ura wasrønzhig kørrømisrøbig 
køn. 

2Inchene ångelesmera sieteelø Tiuswei merrab pønrrai ashibig 
kur. Inchen nømune siete trompetas tranøbig køn. 3Inchen 
gatøgan ångel arruabe, tru altar gueta pasramisrøbig køn, truibe 
may irrabzheelø pusramig, orotøga marigwan mutaig. Inchen 
nune may irrabzheelø truba nu rranøbig køn, tru mayeelø 
Tiuswei misaamera Tiusba wamindiilan tru may irrabzhiibamara, 
tru wamisra karub waigwei merrab tru altar orotøga marig 
pasrabiibala trannrrai. 4Inchen tru may irrabig patig naguishba, 
Tiuswei misaamera tru nøba wamindiiløbabe Tiuswei merrab 
nebibig køn tru ángelwei tasigugurri. 5Inchen tru ångelbe tru may 
irrabzhig pusrigwan muta, tru altaryugurri trøsr naarrøsrwan 
netsøgana, pirausrø pinøguchene, palaig rrasamba, chi 
wanrringuen møramgaig wanrramba, sre bilamba, pirø gønamba 
inchibig køn. 


Trompetamera siete 


6Inchen tru ångelesmera sieteelø tru siete trompetameran 
sruarbe urrønrrab yandø tamara pønrramisrøbelø gøn. 

7Inchen tru srøsrø ángel nui trompetan urrøbene, sre srug 
naaba, animba lindisaig arruben, pirau trunun kørrøbetig købig 
køn. Inchen truørø pirøbe muba kuimburab tøbøtag lutau pachen, 
katø tusrmera treetgwei piro muba kuimburab tøbøtag lutau 
pachen, katø mayam bumera pillizheelø chigucha chishtø bachibig 
køn. 

8Inchen tru ángel pagatø gønrrabyuig nui trompetan urrøbene, 
kan purø nu tun ørøba naarab lataigwan maryu keguchene, marbe 
tøbøtag lutau ani misren, ”truyu øsig purrabeløbe tøbøtag lutau 
chab gwaben, katø tru maryu barcomera maya købiibe tøbøtag 
lutau chab pinabig køn. 

10 Inchen tru ángel pøn gønrrabyuig nui trompetan urrøbene, 
kan truba nu estrella srømbalasrøngurri nu nag tulu lataig naarab 
peñippe, pimera kuimgrig nørrø bimeran gøben, katø kølømø 
bi gal-labzheelan gøben, mayamba pøngatøyu partø, partø ka 
gørrømisren, kane itøbenig kørrømisrøbig kon. 11 Tru estrellabe 
Ajenjo munchi gøbig køn. Inchen pimera tru pønyu kanun 
itøbenimburappe, larrø rrømbø møbgølig misren, misaamerabe tru 
møb pimeragurri truba rruba nørrø gwabelø gøn. 

12Inchen tru ångel pib gønrrabyuig nui trompetan urrøbene, 
nøsig lata, katø pøl lata tøbøtag lutau mindisailø kørrømisren, 
katø estrellamera chigucha maya købig tøbøtag lutau mindisaig 
pilømeelø gørrømisrøbig køn, yem lata, kwaløm lata pib urabatø 
purø løstiig kønrrai. 

13Inchen na møimbe ashene, kan wasrø srømbalawan llirab 
arri mørøbig kur, mur trashib, øyah chib: “¡Ay karrengucha gúita! 
¡Ay karrengucha gúita! ¡Ay karrengucha gúita! iPirau warab 
misag waachameran maig kønrrer! chib, tru gatøgan pøngatø 
ángelesmera trompetan urrøbene.” 


Tru trattrøgatø gønrrabyu trompeta 


9 1Inchen tru ángel trattrøgatø gonrrabyuig nui trompetan 
urrøbene, kan estrella srømbalasrøngurri pirausrø peni 
ashibig kur. Inchen tru estrellane tru puro rrømbø umbu 
rrabyu llaviwan tranig køn. 2 Tru puro rrømbø umbu trabwan 
kurene, truyugurrimbe naguish kan nu hornoyugurri lataig 
nebarrubig køn. Inchen nøsiiba, pala srønzhig chishchig 
pasrabiibabe tru trabyu naguishkurri løstørabig køn. 3Inchen 

tru naguishyugurrimbe chapullmera piraumay werruben, 
truilane pirau alacránmera lataitøwei mu chindamgaig martrai 
tranig køn. *Incha truilane pirau puwan lata, kauwan lata, chi 
tusrwandøgucha mindishimønrrain garuig køn, tru Tiuswei 
sellon kappaløyu chiga misaamerandø mindishinrraingue. 
5Inchendø kweechippe, kweechimøtø, trattro bol proba 
puro rrømbøig pusrkwaig melønrrain gobig køn. Inchen tru 
pusrkwabiibe misagwan kan alacrán gwanen busrkwabig lataig 
købig kon. 

6Inchen tru gwalømmerawane misaamerabe kwamigwane 
labendø, chinchagucha kwanrrab gaimanrrun. Kwag kuimbe 
inchendø, kwamibe nømuinukkurrimbe tarømisrtrun. 

7Tru chapullmerabe kaullimera guerrayu kwayamig 
tamariilø lataig asønabelø gøbig køn. Nømui turyube orotøga 
marig latailø corona betsar gøbig køn. Inchen nømui maløbe 
kan misag malø latailøgue. 8Inchen nømui pusruube ishuwei 
lataig køben, nømui trugulmerabe kan leónwein rrugul lataig 
togar gøbig køn. 9Nømui asrwan merrammay chinchimønrrai 
katabig kan tsandzøn lataig tøgar, katø nømui kwaldzarig 
ichen wanrrøbiibe, kan guerrayu kwayanrrab carretillameran 
kaulli søtø srua lulen wanrrab lataig trømbøig wanrrabig 
køn. 10Inchen tru mørrmerabe kan alacrånwei lataig køben, 
katø kalmera kwanøbig tøgar gøbig køn. Inchen nømui 
mørrmerayube misaameran trattrø bøl ørøba maramburab 
marøb mindisamig tøgar gøbig kon. 11Inchen nømun ashib 
karub pera basrabiibe, tru purø rrømbø umbu rrabyu ångel 
gøbig køn, hebreomaybe Abadon munchi gøben, griegomaybe 
Apoliön munchi. 

12Tru i trømbøig kørig kømdiig srøsriibe chab puraiben, 
katøgucha trømbøig kørig kømdiig attrabig par balabig køn. 


Seis kønrrabyu trompeta 


13Inchen tru ångel seis kønrrabyuig nui trompetan urrabig køn. 
Inchen Tiuswei merrab pasrabig orotøga mari altaryu, tru pibgatø 
kigulmerayugurrimbe kan wam webarri mørøbig kur, 14tru seis 
kønrrabyuig trompeta srua ångelwane trenchib: 

— Tru pibgatø ángelesmera Eufrates nu bi menda lusrig 
pønrrabelan lelachi— cha. 

15Inchen tru pibgatø ángelesmeran ke yandø treeg pumweimba, 
tru gwalømweimba, tru bølweimba, tru bilaweimba treeg martrai 
tamariilø pønrrabelan pirau muba kuimburab maya misag 
basrabigwan tres milyu milbatø kwetchai, tru ángelesmerane 
elatsiilø gøbelø gon. 16Inchen tru suldaumera kaulli balarto 
doscientos millones kon daig morgbig kur. 

17 Pøs øyamay nan piab lataigu øyeeg kenamisren kaullimeran 
øyeeg ashar: tru itogwanarbe nømui asrwan merrammay 
chinchimønrrai katabiibe, nag lata biguig køben, pillizhig køben, 
øskøig azufre lataig køben tøgar gøbig køn. Tru kaullimerai 
turmerabe leónmerain dur latailø gøben, nømui trigugurrimbe 
naaba, naguishba, azufreba webarrubig køn. 18Inchen pirau 
muba kuimburab misaamera pøn millonyube millonbatø gwaben, 
pøn milyube milbatø kwabig gøn, tru i pøngatø trømbøig naaba, 
naguishba, azufreba kaullimerai trigugurri webarruben. 19 Pøs 
tru kaullimera mu chindamgaig maramig togagúibe nømui 
triguba, mørryuba basrabig køn. Kaguende nømui mørrmerabe 
ulmera latailø turmera tøgar gøbig køn, truiløtøga misaameran 
mindishibelø. 

20Inchen misaamera tru i øyeeg trømbøig chab puraiben, kwamø 
kørrømisrøbeløbe øyeeg puraibenguen nømui taska mariilan treeg 
marmønrrab isua mørøb elachimeelø gøn, tru kwaimandziimeran 
køriibala tabig wamindamigwan lata, nømui taska mari tiusmeran 
lata, tru nøm orotøga mariilan lata, tsandzøn andøga mariilan lata, 
broncetøga mariilan lata, sruutøga mariilan lata, tsiitoga mariilan 
lata, truilan elachig kømub, truiløbe ashmøwei, mørmøwei, 
ammøwei inchibelan. 21 Kato kweetsamigwan lata, misag wanna 
trømbø maramelan lata, møgueløba, ishumburmeraba trømbøig 
maramigwan lata, nilamigwan lata treeg marmønrrab isua møra, 
Tiusweimay llirameelø gøn. 


Angel kan libro-unan sruaig 


10 1Inchen gatøgan ángel maramburab marøbig 
srømbalasrøngurri kørraarrubig køn. Truibe wafiindøga 
pinøgasraig, tur balabe kan køshømbøtø tøgaig, nui maløbe 

kan nøsig lataig pilabig køben, nui srobmerabe ølneb kan nag 

bilabig lataig købig køn. 2Taskube kan libro-unan kura sruaig 

basrabig køn. Incha kusrmay srøbwane mar bala bunappe, atsimay 

srøbwane pirau buna basramisrøbig køn. 3Inchabe truba mur 
trashibig kon, kan león rrashib lataikke. Inchen tru trashibene, 
siete palaig rrashibeløbe tru trasaigwan treetøweih trashib 
løtabelø gøn. 4Inchen tru siete palaig rrashibelø chab waminchen, 
nabe pørtrab inchene, srømbalasrøngurri nane kan wam treeg 
mørø waminchibig køn: 

— Tru siete palaig rrashibelø wamindigwane pørmøtø, fiuinetø 
esegau— cha. 

SInchen tru ångel mar balaba, pirø balaba na pasrai asiibe 
kusrmay tasigwan srømbalaneb kusrawabe, trenchibig køn: 

6*Srømbalawan lata, truyu pønrrabelan lata, pirøwan lata, tru 
pirau pønrrabelan lata, marwan lata, truyu chine purrabelan lata 
marøbig, tru managatig øsig wabikken ashen, truigwei merrab 
trendamønrrun cha: Yandø mas srarrønrraamøn cha. 7 Pøs tru 
ångel siete gønrrabyuig trompetan urram gwalømmera puben, 
urrab pølbasrene, Tiuswei chigøben maramig søriilø pønrrabeløbe 
yandø marig kørrømistrun cha, tru nui marøb melabelø tru nø 
maig karuigwan eshkabelø maig eshkaig, treeg.” 

STru srømbalasrø wam na møriibe nan katøyug waminchib 
trenchibig køn: 

— Inrrø cha. Incha tru ángel mar balaba, piro balaba puna 
basrabig tasku libro-unø kura srua basraigwan utø— cha. 

9Inchen nabe ángelweimay ya, tru libro-unan trannrra chibene: 

— ¡Cha! chibig køn. Inchabe, ¡Ma! chibig køn. Nui trigube kuizhig 
miel lataig kua, ñui patsaube møbig misrtrun— cha. 

10Inchen nabe tru libro-unan ángelwan uta, mabene, nai trigube 
kan miel lataig kuizhig købendø, na chab mabene, nai patsaube 
larrø mobgolig misrobig køn. 11Inchabe nane trenchibelø gøn: 

— Nibe misaamera nørrø kanbalato warabelanba, misag 
nørrø pønrrabelanba, peg peg wam waminchib misaameranba, 
reymeranba Tius maig eshkanrrai karuigwan treeg kønrrun chib 
katøyug eshkamig nebunrrun— cha. 


Tiusweimburab maig kuigwan eshkabelo pailo 


1 1 1Incha nane kan caña, unaasin tsig lataig tranabe, 
trenchibig køn: 
—Kurra, Tiuswei yawanba, tru altarwanba unaasha, katø truyu 
Tiuswan køriibala tabig waminchibelan munchi cha. 2Inchendø 

Tiuswei yau, tru yawambigwane unashmøta cha. Kaguende judíos 
kømø misaamera Tiuswan ashmeelan tranig basran cha. Truiløbe 
tru Tiusweindø tarømari ciudawane pon bila y tøbø bilaba 
itolulrrab gon cha. 3Inchen nabe pailø naimburab maig kuigwan 
waminchibelan øramønrrun cha, eshkanrrab amrrai. Truilobe 
yaliig trøsrkøleelø kewar kwalømmera mil doscientos sesenta 
nemisramne naimburab eshkab waminchun— cha. 

41 tru pailø naimburab maig kuigwan waminchibelgbe, tru 
pagato olivo tusrmera gob, tru pagatø kandilerumera køb gon, 
Tius pirøwan no ashib karub pasrabigwei merrab pønrrabelø. 

5 Møikkøben chigøben nømun kaig martrab inchene, nømui 
trigugurrimbe nag webarringarua, nømune kerrigu chishtø 
barrøbelø gøn. Møikkøben nømun mindishinrrab inchibeløbe 
øyeeg kwamig nebunrrun. 6Tru Tiusweimburabigwan eshkabeløbe 
srømbalawan kasramig maramburab martrabelø gøn, nøm 
Tiusweimburabigwan eshkab amøfiib gwalømmerawan sre 
bumønrrai. Katø treetøwei pimerangucha anim bimera misrtrai 
marøg købene, anim bimera martrabelø gøn. Katø pirøwangucha 
kaig nebunrrai, kaig kwanrrømera gøben, kaig bølømmera 
mindishinrrabelø ørtrun, nømun mammay mindishig køben 
mindishinrrai. 

7Yandø tru Tiusweimburabigwan maig kuigwan nøm chab 
eshkabene, tru purø rrømbø umbu rrabyugurri animal purø 
rrømbøgølig nebarrua nømba kwayam lawa, nø kanawa, truilane 
kwetchun. 8Inchen kwailai asrmerabe ciudayu mayeelø llirai 
mayu waramisrtrun tru nømui Sefiorwan kurusyu mesraig nu 
ciudayu, truibe Sodomaba, Egiptoba lataig asønabig køn cha 
waminug. ?Inchen misag nørrø kanbalato warabeløba, peg peg 
misag søtømeraba, peg peg wam waminchibeløba, chu birausreelø 
gøben misag nørrø pønrrabeløba, truiløbe pøn gwaløm menrra 
tru kwailai asrmerane ashib gønrrun. Incha truilai asrmerane 
sørinrrabmerayu sørøbashmønrrun. 10Inchen misaamera pirau 
warabeløbe tru kwaig warabelaimburab truba rruba kasraarawa, 
kasrag købiitø kangurrin gangurri ketiilø ørtrun, kaguende tru 
pailø Tius maig karuigwan eshkabeløbe tru nømune mumaygucha 
gomíig igatø! isua møra melønrrai marøbelø gúikkurri. 

ll Indiibe pon gwaløm menrrayube øsig kømig Tiusweinukkurri 
arrubig nømuinug kebiben øsiiranrrai Tius nømun urrøben, katø 

kurra, pønrramisrøptinchen, mayeelø ashibelane puro rrømbøig 
kørig købig arrubig køn. 12Inchene tru pailøbe srømbalasrøngurri 
kan wam truba mur wamindi mørøbelø gon, trenchibig: “Yusro 
nerruy” cha. Inchen nømun ashig kømui inchibeløbe ashibelø 
gøn, nømbe kan wañiyu srømbalasrømay nebamben. 13Inchen 
treeg puraibendø, kan truba mur pirø gønabig arruben, tru pirø 
gønabikkurri ciudayu yamerabe milmørig cienbatø kegørrabig køn. 
Inchen treegu misaamera siete mil gwabelø gøn. Inchen kwamø 
kørrømisrøbeløbe truba rrømbøig kørig kuilø, Tius srømbalasrø 
wabigwan truba rruba tabig waminchibelø gøn. 

14Srøsriigwei wendauig trømbøig chab puraibendø, tru kørig 
kømdiig pøn gønrrabyuibe petø attrun. 


Tru siete gønrrabyu trompeta 


15Inchen tru ångel siete gønrrabyuig nui trompetan urrøbene, 
srømbalasrømbe wammera purø mur trenchibelø gøn: 
“Pirau reymera nom ashib karub togagúilobe namui 

Señorweimba, nui Cristoimba misran cha. 

Inchen nøbe managatig ashib karub wanrrun” cha. 
16Inchen tru kølli misaamera veinticuatroelø tru nom karub 
purrainug Tiuswei merrab purrabeløbe pirau tømbønsrøb srala, 
Tiuswan køriibala tabig waminchib, 17trenchibelø gøn: 

“Mayanguen ungwa, ungwa, 

Señor Tius Newan Maramburab Marobig, 

møi ya pasrabig, katø manawei købig. 
Kaguende ñui purø nuig maramburab mariitøga 

ñibe ashib karub polbasran cha. 

18 Misaamera nørrø pønrrabeløbe truba rruba namig kurrig køn 
cha. 

Inchendg ñui puro rrombgig namig købig pub, 

katø tru kwabelan maig kønrrabigwan asha maramikkucha 
yandø pub indin gøn cha. 
Inchen ñui marøb melabelø 

tru ñi maig karuigwan eshkabelanba, 

katø tru ñui misaameranba, 

ñui munchiwan kaig kui lataig maramigwan køriguelanba, 

nørrø gusrebelanba, treeg kømeelanba, 

truilan truburø ketamikkucha puin gøn cha. 

Trugurri pirøwan mindishib pinishibelangucha pinisamig 
puin gon” cha, trenchibelø gon. 
19Inchen Tiuswei ya tru srømbalasrø pasrabig kurene, tru 
israelitasmeraba Tius acuerdo marig, tru arcabe, truyu kena 
basrabig køn. Inchen palaig bilabelø gøben, wammera gøben, 
palaig rrashibelø gøben, katø kan truba mur piro gønabig køben, 
purø rrombgig sre srug pubig køben arrubig køn. 


Ishuuba, dragonba 


1 2 1Inchene srømbalasrømbe kan truba nuig chigøben 
kønrrab gúitamab asha gømig kenamisrøbig køn. Kan ishug 

nui asrwan pøsrtøga pinobuli lataig, srøb umbube pølwan tøgaig, 
turyu corona estrellamera doce tøgaig petsaig købig køn. 2Tru 
ishuube kwanrriig kua, yandø unø tammisrtrab trømbøig pusrkwai 
inchib, truba trashibig køn. 

3Inchene srømbalasrømbe gatøgan chigøben kønrrab gúitamab 
asha gømig kenamisrøbig køn. Kan dragon piguiig purø nuig, 
turmerabe siete tøgaig, katø kigulmera diez tøgaig, turmørig 
tabzheelø petsartø gøbig køn. 4Incha srømbalasrø estrellamerane 
kanbalø ørøba nui mørrtøga srua, tøbøtag lutau pirau pinøbetabig 
køn. Incha tru dragonbe tru unø tammisrtrab ishuweim binrrøgue 
pasramisrøbig køn, tammisren latatø unan manrrab. *Inchen tru 
ishuube kan møg-unø tammisren, truibe misag nørrø pønrrabelan 
chuelandøgucha ashib karuppe, kan tsandzøn børøtsigwan 
srua basramisra mu kurraasamgaig karub martrabig købig køn. 
Inchendø nui nusrkawane kerrappa, Tiusweimayba, no wamisra 
karub wainuumayba nune srua yaig køn. 6Inchen ishuube mu 
misag warab waraimøsrømay luløbig køn, tru ishug tsumig 
Tius tamara basriisrømay, kwalømmera mil doscientos sesenta 
nemisramne trusrø mannøb tøgagønrrai. 

7Inchen trugurrimbe srømbalasrømbe Miguel nui 
ángelesmeraba puro rrømbøig kwayabelø gøn tru dragonba. 
Inchen dragonbe nui kaig ángelesmeraba kwayabendo, 
8chinchaguen kanab gwayanrrab gaimaben, yandø trugurri 
srømbalasrømbe nømuimbe yandø chu pønrramikkaig patsabig 
køn. *Inchen tru purø nu dragon, tru merrabsrø ulwane 
pinøgutsig køn, truigwane nugwaimandzig cha wamamba, 
Satanås cha wamamba indigwan, tru pirau maya misagwan 

kegørrøsrkøbigwan. Truigwane nui kaig ángelesmeranbañau pirau 
pingbusrig køn. 
10Inchen nabe srømbalasrø kan wam truba mur trendaig 
morgbig kur: 
*Møimbe yandø kaigyugurri wesraiba, 
katø maramburab maramiba, 
namui Tius no ashib karub wamiba, 
katø nui Cristo mu mandamgaig karub marøb wamiba puin 
gon cha. 
Kaguende Satanás Tiuswei merrab yem, gwaløm 
namui nunelan yeeg kailø gon” chib, 
'øyeeg marøbelø gøn' chib pasrabigwane pinøgutsin gøn cha. 
11 Namui nuneløbe tru Ubisha-unai aningurrimba, 
nøm Tiuswei wamwan wamindikkurrimba 
kanawa pønrramisran cha. 
Kwamig nebubene, kwanrraptø bønrraig køn cha, 
nømbe øsig kømigwangøba isumøtø. 
12 Inchawei treekkurri, srømbalameraba, 
gatø kerrigu truyu pønrrabelø 
chigucha truba kasraaray cha. 
Inchendø inusiamus, pirau chi øsig købelø lata, 
marmerayu lata øsigueløbe chincher! cha. 
Kaguende nugwaimandzig ñimuimay 
ke ne namig kuin gorrayan cha, 
nui llirab unamibe yana unamig kømønrrab gúimba.” 
13Inchen dragon nune pirausrø pinøgutsi mørabe, tru ishug 
møg-unø tøgagøbigwane pasraarøb mendøben, 14tru ishuwane 
purø nu wasrøwei pagatø kwaldzariimeran tranig køn, ulweim 
bulugurri purø yabsrø nø tsumsrømay pala kurra inrrai tru mu 
misag warab waraimøsrømay. Tru pøn bila y tøbø bilaba nun 
mannøb tøgagømsrømay. 15 Inchen ulbe ishuwan pasraarøb ya, 
nui triimay pi weguchibig køn, kan nu biiburabig, tru ishuwan pi 
srua yaig kønrrai. 16Inchendø pirøbe tru dragon trigugurri nu bi 
wegutsigwane anchippa kerrigu piñiptinchibig køn, tru ishuwan 
purugunrrab. 17 Treenchene, dragonbe ishuwan puro rrømbøig 
namapto, tru ishuweinukkurri katøburø amrrub misaameraba 
kwayam lanrrab ibig køn, Tius tru maig maramigwan martrai 
karuigwan mora marøbelø, Jesucristoimburabigwan tabigwan 

elachimø margb toga pønrrabig bønrrabeløba. Incha tru dragonbe 
tru mar menda pisrumyu pasramisrøbig køn. 


Pagatø animal trømbøgøleelø 


1 3 1Inchen maryugurrimbe kan animal purø rrømbøgølig 
webarrubig køn, turmera siete, kigulmera diez togaig, 
kigulmorig puro tabzhig petsargue. Inchen turmørig munchi 
poriibe Tiuswan puro rrømbøig wamabig pørig tøgar gøbig 
køn. 2Inchen tru trømbøgøligwan na asiibe kan tiiri lataig 
købig køn, srøbmerabe wig srøb lataig køben, nui triibe 
leónwein rrig lataikke. Trunun tru dragonbe nui maramburab 
maramigwanba, ng wamisra karub waigwanba, mu mandamgaig 
mayangatikkucha karug køben karub martrai tru animal 
trømbøgøligwan tranøbig køn. 3Inchen tru trømbøgøligwei 
turmerabe, mø tur gøsrønbe purø rrømbøig kørriindig 
kwanrraptiig lataig købendø, tru treeg kørriindiibe tammisrin 
gøben, mayeelø yu piraueløbe truba kwaara ashib, tru wendautø 
ambubelø gøn. 4Incha misaamerabe tru dragonwan køriibala 
tabig waminchibelø gøn, kaguende dragonbe tru trømbøgøligwan 
nui karumburab karumigwan martrai tranikkurri. Katø tru 
trømbøgøligwangucha treetøwei køriibala tabig waminchib 
trenchibelø gøn: 
—¿Kan i trømbøgølig lataibe katøgane mu gúin gønrrab go? chib. 
¿Kan nøbabe mu gúin gwayam lanrrautah?— chib. 

SIncha tru animal trømbøgøligwane katø kan trig tranig køn 
purab nuig misrøb wamindamba, purø rrømbøig wamamba 
inchai, katø pøn bila y tøbø bilaba mu mandamgaig martraimba. 
6Inchen tru animal trømbøgøliibe nui trigwan kurøbig køn, 
Tiuswan purø rrømbøig waminchab. Incha Tiuswei munchiwanba, 
nø pasraigwanba, srømbalasrø purrabelanba purø rrømbøig 
wamabig køn. 7 Incha tru Tiuswei misaameraba kwayabasha, no 
ka ganabasig køn. Incha chi misag søtømeran gøben, kanbalatø 
warabelø chi misaameran gøben, peg peg wam waminchib 
misaameran gøben, nørrø misag pønrrabig chu birausreelan 
gøben, truilaim bala mu manchinrraingaig karumigwan 
tøgagønrraingucha tranig køn. STru animal trombogoligwane tru 
maya misag pirau warabeløbe køriibala tabig waminchibelø gøn, 
tru chiwangurrimbunø marøb urassrøwei Ubisha-unø kweetsig 

kønrrabigwei libroyu tru managatig øsig purrønrrabelan pørigu 
nømui munchimeran truyu chigarbe. 
9 Møikkøben kalubaibe mør. 
10 Merrarrawa srua ambinanrrabelane, 
merrarrawa srua amben, 
espadatøga kweetsinanrrabelane, 
espadatøga kwetchun. 
Øyeelø pubene, tru Tiuswei misaamerabe chi arringucha ka 
melaptø melamiguba, katø isubigwan Jesucristoinuutø pasra tøga 
bønrramiguba masken treegutø melabig melamitøwein gønrrun. 


Tru animal purø rrømbøgølig 


ll [nchen gatøgan animal trømbøgølig piraugurri nebarri ashar. 
Truibe pagatø kigulmera ubisha-unai lataig asønabig tøgaig 
købendø, waminchippe, dragon lataig waminchibig kon. 12Truibe 
tru animal trømbøgølig srøsriigwei mu manchinrraingaig marøb 
karuigwan nø tøga basramisra, nui merrab treetøweih marøb 
karubig køn. Incha pirøwanba, pirau warab misaameranbabe tru 
animal trømbøgølig srøtiig tru purø rrømbøig kørriindig tøgaig 
købig, chi øsig kønrrabgaig kua, tammisraigwan køriibala tabig 
waminchai inchibig køn. 13Incha gato nøgucha misaamera nui 
maramburab marigwan asha gønrrai chigøben truba nørreelø 
marøbig køn, misaamera ashen srømbalasrøngurringuen 
piraumay nag kørraarringarub. 14Tru treeg asha gømig tru 
animal trømbøgølig srøsriigwei merrab marbasikkurri, nøbe 
pirau warabelan peløsrka chab guegørrøsrkøbig køn. Incha tru 
trømbøgølig srøsriibe tru espadatøga truba kørrø gørriindig 
købendø, kwamø, øsig købigwan tab inchab, trunun asha, 
treetøwei mara basrtrai pirau misaameran karubig køn. 15 Incha 
tru trømbøgølig srøtiigwan treetøwei mara pasrigwane øsig 
kømigwan nøbe tranøbig køn, tru mara pasriibe waminchibig 
misra, nun køriibala tabig waminchimeelane mayeelan kwanrrai 
martrai. 16Incha trutø gømøtø, nørrø gusreb møguelan gøben, 
treeg kømeelan gøben, puarmeran gøben, waachameran gøben, 
karuindiig melabelan gøben, karuindiig melømeelan gøben 
mayeelanba kusrmay tasigu gúi, kappaløyu gúi marcangarubig køn, 
17tru trømbøgøligwei munchin gúi, numeron gúi marcaig chigaibe 
mugucha yanmøwei, penømøwei inchai. 

18Yubesi chigúi ashchappe, purø nu isumig basran. Tab chigúi 
mørøbiibe, tru trømbøgøligwei numeron maya rrandashchab ash. 
Kaguende kan møwei numero gøn. Tru numerobe 666 køn. 


144.000-elø cantaig 


1 4 1Inchen na ashene, Ubisha-unøbe Sión daig Tun bala pasrai 

ashibig kur. Inchen 144.000 tru nøba pønrrabeløbe Ubisha- 
unai munchiwanba, Møskawei munchiwanba nømui kappaløyu 
pørig tøgar pønrrabelø gøn. 2Inchen srømbalasrøngurrimbe kan 
wanrrøbig mørøbig kur, kan truba rruba nu bi wanrrøb lataig, 
kabe kan palaig mur trashib mullib lataig, truba yamelø arpas 
kønabelø kønøben wanrrøb lataig wanrrøbig køn, truibe. 3Incha 
tru wamisra karub waigwei merrappa, tru pibgatø øsiguelai 
merrappa, kølli misaamerai merrappa tru 144.000-eløbe kerrigu 
srøig mana møriimøzhig cantabelø gøn. Tru cantaigwane mugucha 
cantam gusrenrrab gaimaben, pirau tru misaamerai utugurri 
144.000 tru Tiuswein gønrrai wesruiløtøwei cantabelø gøn, 
trunune. +lilobe ishumburmeraba trømbøig marmøwar, nømui 
asrwan trømbøig marøb mun katørameelø, chishelø gon. Iiløbe 
Ubisha-unø chu iben, chu uragucha elachimø, mendig amøfiibelø 
gon. lilobe maya misagwei utugurri nømune nuin gønrrai wesruilø 
gøn, Tiusweyasiiba, Ubisha-unayasiiba nømunmerrig pølbasra 
traniilø. 5 Nømui trigube chigucha isa wamindiibe chigar gøbig 
køn, mu mandamgaig chishelø. 


Pøngatø ångelesmera eshkab wamindiilø 


6Inchen gatøgan ángel srømbalawan pala arri ashibig kur, 
Tiuswei tabig srø wam mana patsømfigwan pirau warabelan 
eshkanrrab: chu birausrøn gøben misag nørrø pønrrabelanba, 
chi misag søtømera gøben warabelanba, peg peg waminchib 
misaameranba, kanbalatø warabelø chi misaameran gøben 
truilanba. 7Inchabe truba mur waminchib øyah chibig køn: 
*Tiuswane køriibala marøb, truba rruba tabig wamindamig køn 
chib. Kaguende tru maig kønrrabigwan asha maramig yandø pun 
chib. Srømbalawanba, pirøwanba, marwanba, kølømø bimeranba 
marøbigwane køriibala tabig waminday” chib. 

8Inchen gatøgan ángel tru wendau øyah chib, ibig kon: 
“¡Babilonia truba rruba nuibe yandø penan, yandø penan! chib, 


El Nuevo Testamento en el idioma guambiano de Colombia, 2% ed. 02010 Wycliffe Bible Translators 


771 El Apocalipsis 14 


truørø tru misag nørrø pønrrabelan kerriguba nui trømbøig 
marøg købiitø keerøba chinchimmørø indi vinon mutsamne incha, 
mutsiiranøbig.” 

9Inchen tru wendau katøgan ángel tru pon gønrrabyuibe truba 
mur øyah trenchib ibig køn: *Møikkøben tru trømbøgøligwanba, 
tru nø maig kuig treetowei asha marigwanba køriibala tabig 
waminchib, katø nui marcan kappaløyu gúi, tasku gúi utab 
inchibiibe 10nøgucha tru mumaygucha gømui mora melønrrai 
mari vinon Tiusweinukkurri arrubigwan mutchun cha, Tiuswei 
namig købigwan truigwandø tamara copayu usrigwan. Kato 
Tiusweindø tarømari ángelesmerai merrappa, Ubisha-unai 
merrappa naaba, azufrebaigu mumaygucha gømui puro 
rrømbøig kui meganrrun. 11 Tru puro rrømbøig kui melønrrai 
marøb naguishbe managatig nebarrub pasrøben, nømuimbe 
yem gwaløm pishindø tab purramibe managuen kaagøn, tru 
trømbøgøligwanba, katø nundøwei asha treezhigwei marigwanba 
køriibala tabig waminchibelaimba, katø tru nui munchitøga 
marcarramabelaimba.” 12 Incha øyeekkurriwei melabig melamig 
balan, tru Tiuswei misaamera Tius tru maig maramigwan 
martrai karuigwan mora marøb, Jesúswan tarømisrmø trag bulu 
melabelaimbe. 

13Inchen nabe srømbalasrøngurri kan wam trendaig mørøbig 
kur: 

—ligwan pør cha: "Møingurrimbunøbe mayanguen tab gúilo gøn 
cha, Señorwan kørewa kwabelaimbe.”— 

“Do, treegwein gøn dan, Espíritu Santobe. Nømbe nømui 
muraara, muraara marøb melailøyugurri isrønrrun. Kaguende 
nømui mariiløbe nømba lincha pasrabig basrønrrun” cha. 


Pirau ellmariilan tulishib 


14Inchen, na ashene, kan pulø wañi kenamisren, tru wañim 
balabe Møg Misra Arrubig lataig wamisra wabig køn, turyube 
orotøga marig kan corona betsaig, tasigube kan uses purø 
rrøsrig sruaig. 15Inchen gatøgan ángel Tiuswei yaugurri 
webarrua, truba mur trashib, tru wañim bala wabigwane 
trenchibig køn: *Nui usestøga parøb tulishi cha. Kaguende 
piraube paramig yandø srønø gøben, parøb tulisamig nebun” 
cha. 

16Trenchibene, tru wañim bala wabiibe pirau ellmarigu 
nui usestøga parøb puraibene, tru pirau ellmariibe tulisaig 
kørrømisrøbig køn. 

17Inchen gatøgan ángel srømbalasrø Tiuswei yaugurri 
webarruppe, truikkucha kan uses truba trosrig sruaig kobig køn. 
18Inchen gatøgan ángel webarrubig kon, altaryugurri truibe 
nag bilogamigwan ng ashibig. Incha tru trosr uses sruaigwane 
truba mur trenchib wamabig køn: *Nui trøsr useswan srua, pirau 
uvas tramerayu, uvas lusrømeran parøb tulishi cha. Kaguende 
uvasmerabe yando srønø gøn” cha. 

19Inchen ångelbe useswan piro balawan parøb, puraya, pirau 
tru uvas tusryu uvas lusrømeran parabe, tru uvas kwaramig 
marig pasrabigu kebusrøbig køn, uvas piwan wesraig kønrrai. 
Truibe Tiuswei tru puro rrømbøig kørig kømdiig namig købigwan 
eshkabig kon. 20 Tru uvas pi wesraibe ciudayu gømøtø, wambig 
nøørøsrøn basrøben truyu piwan wesraben, truyugurri ani 
webarruppe, kaullimeran frenossrøngatig neguchibig webarrubig 
køn, trescientos kilömetros ørøba ani luløbikke. 


Angelesmera tru srabe siete plagaswan sruar 


1 5 1 Srømbalasrømbe katøgan chigøben kønrrab gúitamab 
asha gømig truba nuig ashibig kur kwaara asamdiig, siete 
ångelesmera siete chine kaig nebunrrai marøb amrrunrrabelø 
yandø srabeelan tøgar. Truiløtøga yandø tru Tiuswei namig 
købiibe truyu yandø newan patsøgaig kørrømisrøbig køn. 2Katø 
kan mar bigriu lataig naaba lindisaig ashibig kur. Tru animal 
trømbøgøligwanba, nundøwei tru treetøwei asha marigwanba, nui 
munchi numeronba utømø, treegu chinchamamø webambarbe tru 
mar tørguelarrøzhig bala Tius arpas traniilan srua bønrrabelø gøn. 
3Nømbe tru Moisés Tiuswei marøb megabig cantaigwanba, katø 
Ubisha-unø cantaigwanba trenchib cantabelø gøn: 
“Señor, puro nørreelø ñi chigøben mariiløbe, 
kwaara asamdeelø mariilø gøn chib, 
Sefior Tius Newan Maramburab Marøbig. 
Nui maymerabe tabig sølgandeelø, 
newan ciertonelø gøn chib. 
¡Chusrón gøben misag purø nørrø pønrrabelai 
ñi Rey gon! chib. 

4 ¡Ay Señor! ¿Ñun kørmfibe mu guaasamø? chib. 
¿Ñui munchiwan tabig waminchimfibe mu gua asamø? chib. 
Newan tabig chishiibe ñitowein gøben, 
truørø tru misag nørrø pønrrabelø kerriguba 
fiui merrab amrrua køriibala tabig waminchun chib. 
Kaguende mumaytøgucha fiui sølgandø tabig mariilø 
kenamisran” chib cantabelø gøn. 
5Øyeelø chab puraiben, na ashene, srømbalasrø Tiuswei 

yaambusrø tru Tius nø pasramig nuyasiitø tarømarig pasrabiibe 
kuri ashibig kur. 6Inchen truyugurrimbe tru siete ångelesmera tru 
siete chine kaig nebunrrai marøb amrrunrrabelan sruar werrui 
ashibig kur. Truiløbe linotøga marig chishcheelø, tørbilabzheelø 
kewar, pørønaig orotøga marig pechoburab pørønawar gøbig 
køn. 7Inchen møikkøsrøn tru pibgatø øsiguelai utuibe tru 
siete ångelesmeran oro copamera siete tranøbig køn, Tius tru 
managatig øsig wabig, nui namig købigwan truyu netsøganiilan. 
SInchen Tiuswei tru tab yaube Tiuswei tørguegwalmabikkurrimba, 
maramburab marig pasraikkurrimba naguishtø tinbuløben, 
mugucha kebamrrab gaimabelø gøn truyube, tru ångelesmera 
siete tru chine kaig nebunrrai marøb amrrunrrabelan 
ångelesmera kan gan srua ambiilø maig punrrabig chab 
purayamnegatig. 


Copamera tiuswei namig købiitø netsailø 


1 6 1Inchen kan wam truba mur wamindi mørøbig kur, Tiuswei 
purø tab yaugurri tru siete ångelesmeran trenchib: 

“Ambay cha. Incha tru siete copas Tiusweinukkurri purg 
rrømbøig kørig kømdiig namig købig togaig arrubigwan pirau 
lushchigay” cha. 

2Inchen tru srøsrø ángelbe ya, nui copan pirø balawan lushene, 
tru animal trømbøgøligwei marcan togarwanba, nun tru treetowei 
asha marigwan køriibala tabig waminchibelanba kan pisrø purø 
rrombgig pusrkwab pill-llabig webarrubig køn. 

3Inchen tru ángel par gønrrabyuig nui copan mar bala lushene, 
maryu pibe kan kwaigwei ani lataig misrøbig køn. Inchen maryu 
chine øsiguig purrabelgbe mayamba chab gwabig køn. 

4Inchen tru ángel pon gønrrabyuig nui copan nørrø bimerayuba, 
pigabmerayuba lushene, kerriguba anindø misrøbig køn. 5Inchen 

tru pimeran ani misrtrai marøb pasrab ángelbe trendaig mørøbig 
kur: 
“Ni, Señor, tabig sølgandø marøbig, 
møi ya køb, katø manasrøngurri købig, 
Tius Newan Tabig fiibe treeg køn cha. 
Kaguende fiibe iilan maig kønrrabigwan asha maran cha. 
6 Pøs tru pirau misaamerabe tru fiui misaameranba, 
Tius maig karuigwan eshkabelanba 
kweecha aniwan lusikkurri, 
møimbe nømungucha ñibe ani mutsøsrain gon cha. 
Kaguende nømune øyeeg maramigweim balaig kuig køn” cha. 
7Inchen tru altaryugurri trendaig mørøbig kur: 
“¡Dp, treegwein gon cha, 
kan ñi Señor Tius Newan Maramburab Marobig. 
Ñui maig maramigwan ñi asha mariibe, 
ciertonig, sølgandø tabig mariilo gøn!” chib. 
8Inchen tru ángel pib gønrrabyuig nui copan nosig bala 
itølushene, tru nøsiibe nui pachibiitøga misagwan parrobig kon. 
9Inchen misaamerabe tru puro rrømbøig pachibiitøga parrig 
kørrømisra, Tiuswei munchiwan tsalø wamabelø gøn, tru øyeeg 
chine kaig nebub attrai arringarub maram burab marøbigwan. 
Treeg kuindøgucha nømbe isua møra, Tiusweimay llirameelø gon, 
nun truba tabig waminchab. 
10Inchen tru ångel trattrøgatø gønrrabyuig nui copan tru 
animal trømbøgølig wamisra karub waigwan itølushene, nø ashib 
karub tøga waibe kerriguba løstiig kørrømisrøbig køn. Inchen 
misaamerabe pusrkwabiitø nilømeran ke tsachatø mørøbelø 
gøn. 11 Incha tru srømbalasrø wab Tiuswan tsalø wamabelø gøn, 
tru chine nømun pusrkwabeløgurrimba, katø trømbøig pill-llab 
pisrømeragurrimba. Treeg indingucha, nømui kaig mariilan isua 
mora Tiusweimay llirameelø gon. 
12Inchen tru ángel seis konrrabyuig nui copan tru Eufrates purg 
nu bi bala kelushene, tru pimerabe kølaptinchibig køn, pørr gal- 
labsrøngurri amrrub reymera puraambamig kønrrai may gura 
kørrømartrab. 
13Inchen dragonwei trigugurrimba, tru animal trømbøgøligwei 
trigugurrimba, tru ka isatø “Tius maig karuigwan eshkabig 
kur” chibigwei trigugurrimba pøngatø trømbøig marøb 

kwaimandziimera urututuumera lataig asønabelø werrubelø gon. 
14Tiløbe kwaimandziimerai mosiimera gøbig køn, nui maramburab 
marigwan kenamarøbelø. Truiløbe piro ørøba maya reymeraisrømay 
webambubelø gøn, kwayamig truilan tulundzuningarunrrab, Tius 
Newan Maramburab Marøbigwei tru purø nu gwaløm kwayamig. 

15*Au, nabe kan niliig lataig arrumønrrun. Mayanguen tab gúig 
køn pesannamø, ashiptø megabigweimbe, nui keigwan tab asha 
tøgagøb, katø ñi køsaatiig uñen, ñui køsagwan misagasinab, kørig 
buraimønrrappe.” 

16Incha truiløbe tru reymeran tru hebreomaybe Armagedön 
dainug tulundzuningarubelø gøn. 

17 Inchen tru ångel siete gønrrabyuig nui copan tru chiguchagayu 
srønzhig bala lushene, srømbalasrø tru Tiuswei yau tru wamisra karub 
wainukkurrimbe kan wam truba mur trenchibig webarrubig køn: 

—Yandø chab patsøgaig kørrømisran— cha. 18Inchen palaig 
bilabelø gøben, sre mullibelø gøben, palaig rrashibelø gøben arruben, 
pirøbe purø rrømbøig kønabig køn, misaamera yu pirau srøtø warab 
urassrøngurri øyeeg lataibe managuen kønømuinrrunikke. 19Inchen 
tru purø nu ciudabe pønbaliig misrøb lanrra, pirisaig kørrømisren, 
yu pirau ciudamera pønrrabeløbe kerrigu tuin bitis kegørrabelø 
gøn. Inchen Tiusbe tru Babilonia purø nu ciudawan isua, tru nui 
copayu purø rrømbøig namig købig tøgaigwan mutsøsrøbig køn. 

20 Inchen tru piro pi tøbøtag bønrrabeløbe mayamba trubab chab 
lulen, katø nørrø tunmera chigucha chab rrubabelø gøn. 21 Inchen 
srømbalasrøngurrimbe misaameraim bala sre srug ibig køn, truba 
nørreelø, pib arroba lutau guatsiguelø. Inchen møgueløbe tru treeg 
trømbøig srug kørrøben, Tiuswan tsalø wamabelø gøn. Kaguende tru 
treeg kaig nebub arrubiibe igatø! purø rrømbøig købig køn. 


Tru trømbøig marøb ishuwan nø chu 
basramnug pasrønrrai pasrøb 


1 7 lInchen tru siete ångelesmera tru copas siete srua 
pønrrabelai utuig kan ångel arruabe, nan trenchibig køn: 
—Amø cha. Tru nørrø bi balamerawan wabig tru nui asrwan 
møguelan anwei yanøb ishuwan nun chu pasrønrrai pasramigwan 
eshkarrumøn cha. 2Pirau reymerabe tru ishuuba puro rrømbøig 
maren, katø pirau warab misaamerabe mutsiirain gøn cha, nø tru 
treeg trømbøig mariibe vino lataig køben trunun mucha.— 

3Inchen Espíritu nø nan toga basramisren, tru ángelbe mu 
misag warab waraimøsrømay nan srua iben, trusrømbe kan 
ishug kan animal piguiig trømbøgøligu itøgwana wai ashibig 
kur. Tru animalbe Tiuswan puro rrombgig wamabig munchimera 
pøriitø netsaig, truibe turmera siete, kigulmera diez togaig købig 
køn. 4Tru ishuube piguiiba, yalø biguiiba keweig købig kon, 
orotøgagøben, tab sruuzheeløtøgagøben, perlastøgagøben tabzhig 
tamaraig. Tasigube kan oro copa mutaig købig køn, tru møgueløba 
trømbøig marøptø køsøngømdiig mariiba, ashikken gønrrabgaig 
mariibatø netsiigwan. 5Katø nui kappaløyube kan munchi øyeebe 
mandø termab muguen nebua isumgaig pørig tøgaig købig køn: 

Babilonia purø nuig, 
møgueløba kaig marøptø warab ishumburweimba, 
pirau trømbøig køsøngønrraptiig mariilaimba usrin gøn. 
6Tru ishuwane mutsiguig wai ashibig kur, Tiuswei misaamera 
kweetsiilai aniwanba, katø Jesúsweimburab waminchibelan 
kweetsiilai aniwanba mucha. 

Inchen nabe ashippe, truba gorro gwaarig kørrømisrinaben, 
7tru ángelbe nan trenchibig køn: 

—¿Chindimbarre kwargu? cha. Nabe ñune tru ishuweimburappa, 
tru animal trømbøgølig ishuwan niga basrabig turmera siete, 
kigulmera diez tøgaigweimburappa, øyeebe mando chibig kermab 
mu nebua isumgaigwan chi chibig kui eshkarrumøn cha. STru 
animal trombogolig ñi asiibe merrabsrømbe øsig købig yandø 
treeg kømøn cha. Inchendø tru purø rrømbø umbu rrabyugurri 
nebattrun cha, tru managatig møra basramnuumay inrrab. Inchen 
chiwangurrimbunø marøb urassrøwei yu pirau warab misaamera 
nømui munchimeran tru managatig øsig purrønrrabelai pørig 
libroyu pørig chigarbe, tru animal trømbøgøligwan ke kwaara 
ashchun cha, srøtøbe øsig kua, møi yambe pinig mu gaagua, 
katøyug attrabig kui ashippe. 

2 Tigwan tab maig kotashchab ashchappe, yube puro may isubig 
kømig palønrrun: Tru siete turmerabe tru siete tunmera gøn, tru ishug 
poto waig. Kato tru turmeratøwei siete reymerangucha eshkabig køn. 
10Tru siete reymerai utu trattrøgatøbe chab gørrabguen inchen, kan 
møikkøsrøn truiløyuibe møin gwaløm ashib karub pasrøben, kane 
katøgucha arrumø, srø gøn cha. Inchendø yandø truig arruabe, nune 
maya yanatø kørrømisramig nebunrrun. 1 Tru animal trømbøgølig, 

merrabsrømbe øsig pasrabig købig, moi yambe øsig pasrømiibe, tru 
ocho gønrrabyu rey gon, tru sieteelai utugurri webarrub reytøwei, 
truibe tru managatig mora basramnuumay inrrabig. 

12”Tru diez kigulmera fi asiibe ashib karub purramigwan utømø 
srø bønrrab reymera gon cha. Inchendø tru animal trømbøgøliiba 
kegoto, truilobe reymera lataitowei mugucha manchinrraingaig 
karumigwan kan uratø tøgagømig utønrrun cha. 131 tru reymera 
diezeløbe ke kandø isua bønrramisra, nømui maramburab maramig 
togagúigwanba, mugucha manchinrraingaig karumig togagúigwanba 
tru animal trømbøgøligwan tranrrun cha. 14Inchen nømbe Ubisha- 
unøba kwayaben, Ubisha-ungbe nømune kananrrun. Kaguende nøbe 
Maya Misagwan Karub Ashib Pønrrabelaim Bala Nø Garub Ashib 
Pasrabig, katø Maya Reymerai Nø Rey gua. Inchen nøba pønrrabeløbe 
Tius wamiilø, lawa wesruilo, nun elachimø melabelø gøbig køn— cha. 

15Katø ångelbe nane trenchibig køn: 

—Møgueløba kaig marøptø tsub ishug wamisra wainug, tru 
pimera ñi asiibe, tru chi misaamera gøben, misaamera purø nørrø 
pønrrabelø gøben, misag nørrø pønrrabig gøben, peg peg wam 
waminchibelø gøben, truilø gøn cha. 16Inchen diez tru kigulmera ñi 
asiiba, tru animal trømbøgølibabe tru ishug nui asrwan møguelan 
anwei yanøbigwane ashig kømui inchib tsalø asha, nundø mu keesha 
asiimíig tsunrrai mara, køsaatiig yandiig kørrømarabe, tru ishuwei 
yauwane ma, naatøga pattrun chibig køn. 17 Kaguende Tiusbe nø maig 
martrab isuigwan trunun nøm isua martrai nømui manrrømerayu 
pasrin gøn cha. Treeg punrraimbe nømbe kandø isua bønrramisra, 
tru animal trømbøgøligwan nømui ashib karub purraigwan tranøb 
inchai, Tius nø mando wamindig treeg nebumnegatig. 18Tru ishug 
ñi asiibe tru purø nu ciuda gon cha, pirau reymeran ng merrarrawa 
karumburab karub toga basrabig.— 


Babilonia puro nu ciuda yando pinab 


1 8 1Øyeeg chab puraibene, katøgan ángel srømbalasrøngurri 
kørraarri ashibig kur, mu mandamgaig karub maramigwan 
purø nuig tøgaig. Inchen pirøbe tru ángelwei tørguegwalmabiitøga 
tørgwaløm gørrømisrøbig køn. 2Incha truba mur wamab trashib 
trenchibig køn: 
*iTru purø nu ciuda Babiloniabe 
yandø penan, yandø penan! chib. 

Møimbe kwaimandziimera yandø nóm waramig nømui misrøb, 
chigurrimbunø kaig møsiimerai warain rrab misrob, 
kaig illimera køsøngømdiig asamguengailai kanbalatø waraig 
le misrøb indin gøn chib. 
3 Kaguende misaamera nørrø pønrrabelø mayamba, 
nø ke chinchimmørø inchib, møgueløba trømbøig 
maringarub vinon mucha, mutsiirain gøn cha. 
Inchen pirau reymerabe tru ishuuba trømbøig maren, 
pirau yanøb, penab inchibeløbe puarmera misrin gøn cha, 
tru nun maig marøg køben trømbøig marøb pasrai anmeratøga.” 
4Inchen srømbalasrøngurri katøgan wam trendaig mørøbig kur: 
— Nim nai misaamerabe tru ciudayugurri webambay cha, 
nø kaig mariiløyu fiimgucha treetøwei tøgatø marøb 
melømøvwei, 
katø chine kaig nebunrrai marøb arrubig nebumøwei 
inchain chib. 
5 Kaguende nui kaig mariiløtø srømbalasrøngatig tunbasrig 
pasrøben, 
Tiusbe tru ishug sølgandø tabig marmuilan isua basran cha. 
6 Nø kanelan maig tranig, 
nungucha truburø treetøwei pamay rranay chib. 
Mutsamig nø gatøganelai tamarin copayutøwei 
nuimbe pamay mutsamigwan kandiig lindisha tamaray 
chib. 
7 Nøbe maya nuguen tabigu wag køben wab, 
katø nø maig isuigwan maig købash tsuig købene, 
møimbe treetøwei mandøguen gømui møra meganrraimba, 
kishib meganrraimba maray chib. 
Kaguende nøbe nui manrraube trenchibig køn: 
*Nabe yube kan reina lataig wamisra war cha. 
Nabe keg kucha gwaitøguen gømøwei, 
katø managuen isub kisamig chigawein gømønrrun” cha. 
8 Inchawei treekkurri ke kan gwalømyutø chine kaig nebunrrai 
marøb amrrunrrabeløbe itømaytø attrun cha: 
kwamig køben, kisamig køben, parø arrubig købengue. 
Nun naatøga pattrun. 
Kaguende Sefior Tius Newan Maramburab Marøbiibe maig 
maramigwan truig nø asha maran cha, nune. 

9”Inchen pirau reymera tru ishuuba larrø rrømbøig marøb, chull 
gøtanmaptø chine palomíig purø tabigu nøba warabeløbe nun isub, 
truba rruba wamab kishchun nun tru parrig naguishwan ashippe. 
10Nun øyeekkatig nebui meganrrai maren, nømbe trunun kørig 
køb yabsrøndøø bønrrabelø gøn trenchib: 
“¡Karrengucha gúita! iKarrengucha gúita! 
¡Babilonia, kan yeeg puro nu ciuda, 
chigøben nørriig marøbig! 
iKe kagøppa, ke kan urayutø fiune øyeeg pinisainab 
pasramig nebuita!” chib. 
11”Inchen pirau yanøb, penab inchibeløbe nun isub wamab 
kisan, kaguende yandø nømui yanamelan mugucha penønrrabig 
kaaben. 12? Nømui chine nørrø yanamelø, oro gøben, an gøben, 
tab sruuzheelø gøben, perlas køben, linotøga marig purø tab 
llensuzheelø gøben, yalø bigøzheelø gøben, seda llensumera 
gøben, pigø llensuzheelø gøben, chine tsiimera may irrabzheelø 
gøben, marfildøga mariilø gøben, tab tsiizheeløtøga mariilø gøben, 
broncetøga mariilø gøben, hierrotøga gøben, marmoldøga mariilø 
gøben, 13canela gøben, chigøben may irrabzheelø gøben, incienso 
gøben, mirra gøben, asru srøliilø may irrabzheelø gøben, vino 
gøben, aceite gøben, purø tab harina gøben, tirigu gøben, niisrai 
animalmera gøben, ubishamera gøben, kaullimera gøben, kaulli 
sruig carromera gøben, karuindiig melabelan gøben, misaameran 
gøben, øyeelan yandø mu penønrrabig kaaben. 
19”Incha ciudawane trenchinrrun cha: *iNi puro chull inchib 
lurra maig mamimerabe ñuyasiibe kaanrrai chab pinøben, 
katø fi chull inchib mailø mayzheelø trurrigu tabzheeløbe 
fiuyasiibe kaanrrai chab pinin gøn chib, yandø managuen katøbe 
asamikkaikke!” 15 Inchen penab, yanøb inchibelø tru ciudayugurri 
pua misra gøbeløbe, ciudawan øyeekkatig trømbøig nebunrrai 
maren, kørig købiitø yabsrøndøø bønrrønrrun cha, truba rruba 
wamab, kishib, 16trenchib: 
*iKarrengucha gúita! iKarrengucha gúita! 
iKan yeeg purø nu ciuda, 
kemig lino llensu purø tabiitøga marig, 
yalø bigøzheelø gøben, pigøzheelø gøben, 
orotøgaba, tab sruuzheeløtøgaba, perlastøgaba 
tabzhig tamarigwan keweig købig! 

17 ¡Ke kagøppa, kan urayutø chigurrimbunø nørrø købig 

yeekkucha chab pinita!” chib. 

”Inchen mayeelø tru barcomeran srubeløba, mayeelø maryu 
amburab iburab misag llirabeløba, barcon ashib truyu purugub 
llirabeløba, tru maryu llirab an marøbeløba, truilø kerriguelø 
yabsrøndøø bønrrabelø gøn cha. 18Incha tru Babilonia ciuda 
parrig naguishwan ashabe, trenchib trashibelø gøn cha: *iØyeeg 
nu ciudatøweimbe katøgane chuguen kaagúig køn!” chib. 19Incha 
nømui tur bala usrø busrøb, trenchib wamab kishibelø gøn cha: 

“¡Karrengucha gúita! iKarrengucha gúita! 
ikan yeeg purø nu ciuda chib, 
mayeelø maryu barcos togarmerabe truyu yeeg chine 
købiitøga puarmera misrig! 
iMøimbe ke kan urayuto chab pinisaig kørrømisrin gon! 
chib. 

20 ¡Inchen ñi, srømbalabe, tru ciuda pyeeg pingben kasraarau! 

chib. 

¡Ñim Tiuswei misaameraba, 

katø Cristo nøashib karua øriiløba, 

Tius maig karuigwan eshkabeløba kasraaray! chib. 
Kaguende Tiusbe ciudawan øyeeg nebunrrai marøppe, 

ñimgurri øyeeg maramigwan asha mara basrin gøn.”— 

21 Inchen kan ángel puro murig, kan tirigu guichib srug lataig, 
purø nuigwan kusrawa, muta, maryu trenchib keguchibig køn: 

“Babilonia nu ciudawane øyeetøwei tsakkandø tranrra 
gueguchen, 
katøbe managuen asamig kaanrrun cha. 
22 Yandø fiuinuube arpas kønabelø kønøben møramig kawei, 
chigøben kønabelan tabzhig køni møramig kawei, 
lus urrabelø urri møramig kawei, 
trompetas urrabelø urri møramig kawei, 
katø taska chigøben tabzhig marøbelø mu gawei, 
tirigu guichib srug tirigun kichen 
katøbe managuen wanrri møramig kawein gønrrun chib. 
23 Katøbe managuen fiuinuube låmpara biløben, 
tru tørwan asamig kawei, 
katø kasharabyu keg misrtrabiiba, 
srai misrtrabiiba kasrag waminchen, 

trunun møramig kawein gønrrun cha. 
Kaguende fiuinug penab, yanøb inchibeløbe 
yu pirau purø nørreelø gøbig køn chib. 
Kato ñibe trømbø marob piimailøtøga 
pirau misag nørrø pønrrabelan mayamba 
chab guegorrosrkaig kon cha. 
24 Babilonia ciudayube 
Tius maig karuigwan eshkabelan kweetsiilai aniwanba, 
Tiuswei misaameran kweetsiilai aniwanba, 
kato yu pirau mayeelan kweetsiilai aniwanba 
wetørraig kon.” 


Srømbalasrø cantailo 


19 1 Øyeelø chab puraiben, srømbalasrømbe kan wam purø nu 
søteelai lataig øyah chib gúi mørøbig kur: 
*iKan øyeebe maya nuguen tab gøn! chib. 
iKaigyugurri wesraiba, tørguegwalmabiiba, 
maramburab maramibabe namui Tiuswein gøn! chib. 
2 Kaguende maig maramigwan nø asha mariibe, 
ciertonig, sølgandø tabig mariilø gøn chib. 
Kaguen nøbe tru møgueløba purø rrømbøig marøb ishug 
tru nui trømbøig mariiløtøga pirau mindishibigwan 
møra basrønrrai pasrin gøn chib. 
Katø Tiuswei karuindiig melabelan 
nø ani lusingaruigwan 
nungucha ulø bayib treetøwei maran” chib. 
3Incha gatøyug trenchibelø gøn: 
*iKan øyeebe maya nuguen tab gøn! chib. 
Tru ishuwei parrig naguishbe 
managatig nebib pasrabig pasrønrrun” chib. 
4Inchen tru veinticuatro kølli misaameraba, tru pibgatø øsig 
purrabeløbabe pirausrøngatig tømbønsrøb srala, tru wamisra 
karub wainug wabig, Tiuswan køriibala tabig waminchib 
trenchibelø gøn: 
*iTreeg kønrrun! chib. 
iKan øyeebe maya nuguen tab gøn!” chib. 
SInchen tru wamisra karub wainukkurrimbe kan wam mørø 
trenchibig køn: 

—iNim Tiusweiwan marøb melabelø mayeeløba, 
katø Tiuswan køriibala pønrrabeløba, 

tru nørreelø kusrebelø gøben, 

katø treeg kømeelø gøben, 
namui Tiuswane purø tabig waminday!— chib. 


Ubisha-unø kasharam gwaløm 


6Inchen kan truba nu søteelai wammera lataig, kabe kan truba 
nu bi wanrrøb lataig, kabe kan palaig rrashibelø lataig trendaig 
mørøbig kur: 
—iKan øyeebe maya nuguen tab gøn! chib. 
Kaguende namui Tius Newan Maramburab Marøbiibe nø 
ashib karub pasran chib. 
7 Kasraarab, katø truba tab gúi mørøb, 
katø nune maya nuguen tabig waminchigun chib. 
Kaguende møimbe Ubisha-unø kasharab kasraaramig pun cha. 
Nui srain gønrrabiibe tamara basran cha. 
8 Incha srain gønrrabigwane lino llensu, 
chishig tørbilabigwan kenrrai tranig køn— chib. 
(Pøs tru lino purø tab llensuzhiibe tru Tiuswei misaamera nøm 
sølgandø tabig mariilan eshkabig køn.) 
9Inchen ångelbe nan trenchibig kon: 

—ligwan pør cha: “Tru Ubisha-unai kasharab yaumay manrrab 

linchab amrrunrrai eshkailøbe mayanguen tab gúilo gøn”— cha. 
Inchabe nane treekkucha chibig køn: 

—liløbe Tius nø newan cierton wamindiilø gøn— chib. 

10 Inchen nabe ångelwei merrab tømbønsra køriibala tabig 
waminchab inchene, ångelbe nane trenchiptinchibig køn: 

— iAu, øyeeg marmota! cha. Niba, ñui nuneløba tru ciertonigwan 
Jesús kenamarigwan treetøwei elachimø, pønrrabelø lataitøwei, 
nagucha Tiuswei marøb megabiitøwein gur cha. ¡Tiuswane 
køriibala tabig waminchi! cha. Kaguende tru ciertonigwan Jesús 
kenamariibe Tius maig karuigwan eshkabelan Tius maig tamigwan 
isungarub pasrabig, truitøwein gøn— cha. 


Pulø gaulli itøgwanaig 


11 Inchen srømbalabe kurig basrai ashiptindinaben, truyube 
kan kaulli puliig kenamisrobig køn. Inchen truyu tru itøgwana 

wabigwane trencha wamig købig køn: “Nø maig køppe, Managucha 
Treetø Tabig, katø Newan Ciertonig” cha, treeg wamig, kaguende 
nøbe sølgandø tabig mariitoga maig maramigwan asha marøb, 
katø kwayab inchibig køn. 12 Nui kabmerabe kan nagurø bilab 
lataig pilabelø gøben, nui turyube coronamera truba yam betsaig, 
kan munchi pørig tøgaig købig køn, trunune chi chibig kuigwane 
nøtøwei asha gøbig køn. 13Nui kewagúibe anindøga pisig keweig 
købig køn. Inchen nui munchibe “Tiuswei Wam” cha wamig 
købig køn. 14Inchen tru nørrø soto srømbalasreelø mayamba 
pasrabiibe lino llensuzheelø puløzhig chishcheelø kewar, pulø 
gaulli itøgwanar nui wendautø amrrubelø gon. 15 Inchen nui 
trigugurrimbe kan trøsr espada webarrubig køn, trutøga misaamera 
nørrø pønrrabelan kørrinchab. “Incha nøbe ashib karuppe, kan 
tsandzøn børøtsiitøga karub lataig ashib karunrrun.” Incha gatø 
nøbe tru uvaswan pi wesrunrrab kwarainug kebusra, Tius Newan 
Maramburab Marøbigwei purø rrømbøig namig købiitøga tru uvas 
piwan wesrunrrab pusøbunønrrun. 16Incha nui kewagúiguba, 
srøptsimburappa øyeeg munchi pørig tøgaig købig køn: 

Maya Reymeraim Bala Nø Rey; 

Maya Misagwan Ashib Karub Pønrrabelaim Bala 

Nø Garub Ashib Pasrabig, chibig. 


Tru animal trømbøgøligwan chinchamamub 


17Inchen kan ångel nøsigu pasramisrabe, maya illimera 
srømbalawan llirab amøfiibelan mur wamab trendai ashibig kur: 
*Amrrua, tulundzunay cha, mamig purø nørrø, Tius tamarigwan 
manrrab. 18Reymerai yauwan gøben, maya suldaumeran ashib 
pønrrabelai yauwan gøben, chiwangucha kørmø gwayam møguelai 
yauwan goben, kaullimerai yauwan goben, tru itogwanabelai 
yauwan gøben, mayeelai yauwan, tru karuindiig melabelai yauwan 
gøben, karuindiig melømeelai yauwan gøben, kusreb møguelai 
yauwan gøben, katø treeg kømeelaiwan gøbengue.” 

19Inchen tru animal trømbøgøligwanba, pirau reymeranba, 
nømui suldau søtømeranba tulundzunin gúi ashibig kur, truiløbe 
tru pulø gaulli itøgwanaiba, truigwei suldaumeraba kwayanrrab. 
20 Inchen tru animal trømbøgøligwane merrarraig kobig køn, 
tru isatø ‘Tius maig karuigwan eshabig kur’ chibigwanbañau. 
Truibe tru trømbøgøligwei merrab tru maramburab mariilan 

asha gønrrai marøbig kobig køn. Tru treeg mariitøga peløsrka 

chab guegørrøsrkaig købig køn, tru trømbøgøligwei marcatøga 
marcarramabelanba, katø tru trømbøgøligwan treezhigwei 

asha marigwan køriibala tabig waminchibelanba. Inchen tru 
animal trømbøgøligwanba, tru Tiusweinukkurri arrubig lataig 
marendø, peemaytø marøbgøligwanba tru nag pisu lataig azufreba, 
naarabigu øsiiba kebusriilo gøbig køn. 21 Inchen tru gatøganelø 
kørrømisrøbelane tru kaulli balaigwei trigugurri espada 
webarrubig chab gweechen, maya illimerabe truilai yaumeran ke 
kaasha mabelø gøn. 


Tru mil afios 


2 0 1Inchen kan ángel tru purø rrømbø umbu trabyu 
llaviwanba, truba nu cadenanba tasku sruaig 

srømbalasrøngurri kørraarri ashibig kur. 2Incha tru ángelbe 
tru dragon trømbøgølig, tru ul merrabsriig, tru nugwaimandzig, 
Satanás taigwane cadenatøga mil añoswei merrarrawa, lusra 
basrøbig køn. 3Incha tru puro rrømbø umbu rrabyu kegucha, 
yaskabwane muguen kurtraingaig kasra basrøbig kon, misaamera 
nørrø pønrrabelan peløsrkøb kegørrøsrkømønrrai tru mil años 
nebumnegatig. Yandø treeg chab puraiben, katø kan maya yanatø 
picha, elatsamig kømig palønrrun. 

4Katø purramisra karub purrailø ashibig kur. Inchen truyube 
maig maramigwan asha marøb purramigwan utabeløbe 
purramisrøbelø gøn. Kato Jesúsweimburabigwan eshkaikkurrimba, 
Tiuswei wamgurrimba nømui turmeran pariilø gøbelai 
møsiimerangucha ashibig kur. Truiløbe tru trømbøgøligwanba, tru 
nun treetøwei asha marigwanba køriibala tabig waminchimøwei, 
katø kappaloyu lata, tasigu lata, marcarramamøwei inchar gøbig 
køn. Incha truilobe katøle øsiirawa, Cristoba mil años ashib 
karub purrabelø gøn. SInchen tru kwabelø gatøganeløbe tru 
mil años purayamnegatig øsiirameelø gon. lig køn, tru kwawa 
katøyug srøsrø øsiiraibe. 6 Mayanguen tab gúilo gon trurrigu 
Tiusweindø tarømariilø, tru kwawa katøyug srøsrø øsiirabelai 
utu øsiirabelaimbe. Yandø tru kwab gwanrrai gatøle kwangarub 
arrubiibe nømune chigucha chi martrab gaimanrrun, nømbe 
masken Tiusweimba, Cristoimba sacerdotesmera gua, nøba mil 
afios ashib karub purrønrrun. 

Nugwaimandzigwan yandø kerriguwan kanawa gørrømarøb 


7Incha yandø tru mil afios nebuben, tru Satanåswane tru 
merrarrawa keera wanninukkurri elachen, 8ngbe pirau misaamera 
nørrø pønrrabelan kegørrøsrkønrrab webinrrun, yu pirau 
walligurri, wagurri, ambugurri, igurri misag warabelan —tru 
Gog taigwanba, Magog taigwanba— kwayamig tulundzungnrrab. 
Inchen tru kwayanrrabeløbe nu gøptø mar mendawan kan 
pisrum lataig købig køn. 9Incha Tiuswei misaamera warainug 
tru bøtøgatanba, Tiuswei undaaraig ciuda bøtøgatanba pirau 
ørøba nømbe algønab amrrua tulsruben, nag srømbalasrøngurri 
kørraarruppe, chishtø barrøbig køn. 10Inchen tru nugwaimandzig 
chine mara peløsrka nømun kegørrøsrkøbigwane tru nag pisu 
lataig azufreba naarabigu kegutsig købig køn, tru animal 
trømbøgøligwanba, tru isatø ‘Tius maig karuigwan eshkabig kur” 
chibigwanba kebetinug. Inchen truyube nømune yem, gwaløm 
managatig purø rrømbøig kui møra melønrrai martrun. 


Wamisra karub waig purø nuig køramdiig 


11Inchen kan wamisra karub waig puliig purø nuig pasrai 
ashibig kur, truyu wabigwanba. Inchen nui merrabgurrimbe 
pirøba, srømbalababe yandø kerrigu trubab chab lulen, nømuimbe 
chuguen pønrramig kaabig køn. 12Kato truyube tru kwabelø nørrø 
gusreb misaamera gøben, treeg kømø misaamera gøben, Tiuswei 
merrab pønrrai ashibig kur. Inchen libromeran kuren, katøgan 
libro, tru managatig øsig purrønrrabelai munchimeran pøri 
librongucha kurøbig køn. Inchen tru kwabelane tru libromerayu 
maig pørig bønrrøben truyu asha, maig maramigwan treeg asha 
marøbig køn, nøm maig mariilø gøben treekke. 13Inchen marbe tru 
piyu kwaig purrabelø gøbelan tranen, katø tru kwangarubig taiba, 
tru kwabelø pønrraig “Hades” taiba, truilø chigucha nømuinug 
tru kwabelø pønrrabelan tranen, nømune møigwandøgucha maig 
maramigwan treeg asha mariilø gøbig køn, nøm maig mariilø 
gøben treekke. 14Inchen tru kwangarubigwanba, tru kwabelø 
pønrraigwanbabe tru nag pisu lataigu kebetiilø gøbig køn. 
Inchen tru nag pisu lataibe tru srøsrø gwaig kømnetø katøyug 
kwamig, truig køn. 15Inchen tru managatig øsig purrønrrabelai 
munchimeran pøri libroyu nømui munchimeran truyu 

wetørramuinabeløbe mutøgucha tru nag pisu lataigu kebetiilo 
gøbig kon. 


Srømbalaba, pirøba srøizheelø 


2 1 1Incha gato kan srømbala srøiba, srø birøba ashibig kur. 
Kaguende yandø srømbalaba, pirøba srøteelø gøbeløbe 
yandø chab pinøben, yandø mar chigucha pinin gøbig køn. 2Inchen 

nabe tru ciuda Tiusweindø tarømarig, tru Jerusalén srøigwane 
srømbalasrøngurri kørraarri ashibig kur, Tiuswei merrabgurri. Tru 
ciudabe kan srai misrtrabig tabzhig keweig tamara pasrab lataig 
pasrabig køn nui keg kønrrabigweyasig. 3Inchen tru wamisra 
karub wainukkurrimbe kan wam truba mur waminchib øyah taig 
mørøbig kur: 
*iAu! møimbe Tius nø pasraig yabe yandø misaameraba pasran 
cha. 
Tiusbe nømba pasrønrrab pasrøben, 
nømgurrimbe nui misaamera gønrrun cha. 
Inchen Tiustøwei nøashib truyu nømba pasrøwa, 
nømui Tius kønrrun chib. 
4 Incha nøbe nømui kappimeran kerrigu pinømørtrun cha. 
Inchen yandø kwamig kawei, kisamig kawei, 
wamab trasamig kawei, pusrkwabig kawein gønrrun chib. 
Kaguende merrab chi købiibe chab purayan” cha. 
5Inchen tru wamisra karub wainug wabiibe trenchibig kon: 
*Nabe chiwangurrimbunø srøitø maramønrrun” cha. Inchabe katø 
nane trenchibig køn: 

—Pør cha. Kaguende i wambe maig taibe treeg køb, katø 

ciertonig køb gøn— cha. 
6Inchabe katø nan trenchibig køn: 

—Yando chab marig kørrømisran cha. Nabe Aba, Zetaba latawei, 
Srøsriiba, Srabeiba gur cha. Møikkøben pimulgwaigwane øsig 
kønrrai tranøb pi, tru kølømø bigabyu piwan, ka yandø ketig 
mutchai tranamønrrun cha. 7 Møikkøben chine nebuingucha 
truyu pureb ibiibe iilan keta tranamig togagúigwan ketig 
utønrrun chibig køn. Inchen nabe nui Tius køben, nøgurrimbe nai 
nusrkain gønrrun cha. 8Inchen chigøben kaig puben kørab llirawa 
ambubeløba, chiweingucha køremeeløba, ashikken gønrrabgaig 
trømbøig marøbeløba, kweechipteeløba, møguelø ishumburba 

trømbøig marøbeløba, kwaimandzigweimburabelan marøb, trømbø 
marøb piimabeløba, chiwangøben kan tius kui lataig inchibeløba, 
mayeelø isapteeløba, mayamba iiløbe nømuimburappe tru nag pisu 
lataig azufreba naarabigumay ambamig kønrrun cha. Truibe tru 
srøsrø kwaig kømnetø tru katøyug kwamig truig køn— cha. 


Tru srø Jerusalén 


9Inchen kan ángel tru sieteelai utuig tru srabeig chine kaig 
nebunrrai marøb amrrunrrabelan tru siete copas netsiig mutarwei 
utuig arruabe, nan trenchibig køn: 

—Yusrø amg cha. Ubisha-unai srai misrtrabig, tru srawan 
eshkarrumøn— cha. 

10 Inchen Espíritu no nan tøga basramisren ångelbe kan truba 
nu tun trurrigu pala tunsrømay pera ya, nane Jerusalén, tru ciuda 
Tiusweindø tarømarigwan kenamarøbig køn, srømbalasrøngurri, 
Tiusweinukkurri kørraarrubigwan. 1 Tru ciudabe Tiuswei 
tørguegwalmabigwan tøgaig tørbilabig kørraarrubig køn, kan purø 
tab sruuzhig, kan jaspe srug tørbilabzhig lataig, kabe kan bigriu 
tørguelarrøzhig lataikke. 12Tru ciuda bøtøgatanbe srug busrig 
lendiig trurrigu palaig kusraig købig køn, yaskabmera doce tøgaig. 
Tru yaskabmørig kan ångel pønrrøben, tru yaskabmerayube 
munchimera pøriilø pønrrabig køn, Israelweinukkurri karrab 
misaamerai tru doceelai munchimeran. 13Ciudayu tru 
yaskabmerabe porr gal-labgatømay pøn, kandarøgatømay pøn, 
katøgandarøgatømaysrø pøn, pørr binebgatømay pøn gøbig køn. 
14Inchen tru ciudayu pøtøgatan tru srug busrig palaig kusruigwan 
niga basrønrrabig pølsrugu pøtøburab doce warig tøgaig købig køn. 
Inchen trumørig tru Ubisha-unai tru doce nøashib karua øriilai 
munchimeran pøriilø gøbig køn. 

15Incha tru naba waminchibiibe ciudawan gøben, truyu 
yaskabmeran gøben, tru sruutøga pusrig palaig marigwan gøben 
unaasamig kan oro cafia tsig sruaig købig køn. 16Tru ciudabe 
mumaytøgucha atsi gomíig latazhig købig kon, lendømay lata, 
yammay lata. Angelbe tru ciudawan cafiatøga unaashene, 2.200 
kilömetros købig køn. Yammay lata, lendømay lata, mumaytøgucha 
latazhig købig køn. 17 Incha tru pøtøburab palaig marigwan 
palamay mayan gøtashchab unaashene, 75 metrosig købig køn, tru 
ångel misag unaasimay unaashen. 

18 Tru pøtøburab palaig kusrub mariibe jaspe sruutøga marig 
køben, ciudabe orotøgatø marig kan bigriu torguelarrozhig 
lataig købig køn. 19Inchen tru ciudayu palaig marigwan 
niga basrønrrabig katsigwan pusriiløbe chi sruutøgagøben 
tabzheeløtøga puro tabzhig kønrrai marig købig kon: 

Srøsriibe jaspetøga marig køben, 

tru wendauibe zafirotøga marig køben, 

pøn gønrrabyuibe ågatatøga marig køben, 

pib gønrrabyuibe esmeraldatøga marig køben, 

20 trattrøgatø gønrrabyuibe Önicetøga marig købig kon. 
Inchen seis kønrrabyuibe cornalinatøga marig køben, 
siete gønrrabyuibe crisölitotøga marig køben, 
ocho gønrrabyuibe berilotøga marig køben, 
nueve gønrrabyuibe topasiotøga marig køben, 
diez gønrrabyuibe crisoprasatøga marig køben, 
once gønrrabyuibe jacinto taig sruutøga marig køben, 
srabeig doce gønrrabyuibe amatistatøga. Øyeeg sruumeratøga 

marig købig køn. 

21 Tru doce yaskabmerabe doce perlas købig køn, yaskabmørig 
kan perlatøgatø marig kandiig kemesraimøzhikke. Inchen tru 
ciudayu mas lendiig llirainuube orotøgatø marig købig kon, igatø! 
kan bigriu tørguelarrøzhig lataikke. 

22 Tru ciudayube Tiuswei yawane ashmur; kaguende Señor Tius 
Newan Maramburab Marøbiiba, Ubisha-unøba, nømashib tru ya gøbig 
køn. 23Tru ciudabe tør gønrrai porr bilamig balain gømøwei, pol 
bilamig balain gømøwein gøn; kaguende Tiuswei tørguegwalmabiibe 
tru ciudawan kebiløben, tru ciudayu pilab pasrabiibe Ubisha-unø 
gøn. 24Inchen misaamera purø nørrø pønrrabelø tru kaigyugurri 
wesrailøbe tru ciudawei tøryu amøfiiben, pirau reymerabe nømui 
chigurrimbunø purø tabzheelø togagúilane srua amba, tranrrun. 

25 Kwalømbe chu uraskucha yaskabmerabe kurindø bønrrønrrun. 
Kaguende truyube yem misrobiibe kaanrrun. 26Misag nørrø 
pønrrabelø nømui chigurrimbung puro tabzheelø togagúigwanba, 
maya nuguen tab indigwanba ciudayumay srua amrrunrrun. 

27 Truyube chishig komíig kaiba, katø ashikken gonrrabgaig 
marøbeløba, katø isapteeløbabe managuen kebamrraamøn. Truyu 
kebambuppe, tru Ubisha-unai libroyu managatig øsig purrønrrabelai 
munchimeran pørig tøgartøwei kebamrrun. 

) 2 1Incha ángelbe kan nu bi chishchig, tru øsig kømig tranøb 
piwan nan eshkabig køn. Truibe tørguegwalmabzhig 
kan bigriu lataig, tru Tiusweimba, Ubisha-unaimba wamisra 
karub wainukkurri webarrubig køn. 2Tru ciuda tøbøtagwan mas 
lendiig llirainuube, tru nu bi mendabe øsig kømigwan tranøb tusr 
ambumay imay pinøgasrøbig pasrabig køn, truibe mamimera peg, 
peezhig doce nigabig køn, pølmørig, pølmørig lurramig. Inchen 
tru tusryu ishiimerabe misag nørrø pønrrabelai kwanrrømeran 
tamaramigweyasig købig køn. 3Tru ciudayube Tius kaig nebui 
warønrrun dainamig kaanrrun. Inchen Tiusweimba, Ubisha- 
unaimba wamisra karub waibe tru ciudayu pasrøben, nuiwan 
marøb melabeløbe truyu køriibala tabig waminchun. 4Malaugue 
nun ashib, nui munchiwan nømui kappalømerayu pørig tøgagøb 
inchun. 5 Truyube yandø yem misrtrabig kawei, truyube tør 
gønrrai piløgamig palain gømøwei, nøsig pilam balain gømøweim 
burrønrrun. Kaguende Tius Sefiorbe nømune nø bilønrrun. Inchen 
nømbe managatig ashib karub purrønrrun. 


Cristo arrumibe lutau gøn 


6Angelbe katø nan trenchibig køn: 

— [I wamindiiløbe maig taibe treeg køb, katø ciertonig køb gon 
cha. Señor, tru nø maig karuigwan eshkabelan nø maig tamigwan 
isungarub pasrab Tiusbe, nui ángelwan grin gon cha, tru peto 
chigøben pureb attrabigwan nuiwan marøb melabelan eshkanrrai.— 

7“¡Au! Nabe peto arrumønrrun dan. Chi pureb attrabigwan i 
libroyu pøriilan møra marøbigweimbe mayanguen tab gúig køn” 
dan. 

Sligwan ashib, mørøb inchibiibe, Juan, na gur. Incha yandø tru 
chab ashib, chab mørabe, tru ångel nan kenamarøbigwei merrab 
nun køriibala tabig waminchab tømbønsrøb sralene, 9nøbe nane 
trenchiptinchibig køn: 

—iØyeeg marmøta! cha. Nagucha Tiuswei marøb megabiitøwein 
gur cha, ñiba, ñui nunelø, tru Tius maig karuigwan eshkabeløba, 
katø mayeelø i libroyu wamindiilan møra marøbeløba, truilø 
lataitøweingue. iTiuswane køriibala tabig waminchi!— chibig køn. 

10Inchabe katø nane trenchibig køn: 

— Chi pureb attrabigwan i kilgayu wamindig pønrrabelane 
kasrøppa, esegamøta cha. Kaguende tru treeg nebunrrabiibe yandø 

lutau basran cha. 1! Sølgandø tabig marmíibe, trube, katøgucha 
treegwan ka marøb uñ cha. Trømbøig ashikken gønrrabgaig 
marøbiibe, trube, katogucha treeg ka marob uñ cha. Inchen sølgandø 
tabig marøbig kuabe, trube, katøgucha treeg marøbig marob uñ cha. 
Inchen Tiusweyasiito tarømarig kuabe, treetø pasrabig basrau— cha. 

12“Au, na, Jesúsbe, peto arrumønrrun cha, nøm møitøgucha 
maig marig køben, truburø na tranamig togagúigwan trannrrab 
srua. 13Nabe Aba, Zetaba lataig, Srøsriiba, Srabeiba, katø 
Polbasrobiiba, Patsabiiba, truibe na gur cha. 

14"Mayanguen tab gúilo gon, nømui keilan tsarøbeløbe, tru øsig 
kømig tranøb tusryuigwan mu merønrraingaig mamig tøgagøb, 
tru ciudayu yaskabmerawan kebambub indamig. 15Trune tru 
wera lataig inchibeløba, trømbø marøb piimabeløba, møgueløba, 
ishumburba trømbøig marøbeløba, kweechipteeløba, chiwangøben 
kan tius kui lataig inchibeløba, mutøgucha isa wamindamigwane 
larrø chullelø ke chi tabig kui lataig isa waminchibeløba, iiløbe 
wambig kørrømisrtrun. 

16”Na, Jesúsbe, nai ångelwan iigwan ñimun eshkanrrai ørar tru 
iglesiamerayasig. David kønrrai tru srøl namerrig pasrabig kua, 
katø nabe Davidweinukkurrindøwei larrøbicha arrubig kur, tru 
løtsø tør-rram uras tørguegwalmab estrella.” 

17Inchen Espíritu Santoba, Ubisha-unai Sraimbabe: “¡Amp!” 
tan. ligwan mørøbikkucha: “¡Amp!” chi. Inchen møikkøben 
pimulgwaibe, amø. Katø møikkøben mutchappe, tru øsig kømig 
tranøb piwan, ka yandø ketig, muchi. 

18Maig pub attrabigwan i libroyu pørigwan wamindi 
mørøbelane mundøgucha, isuptø martrai, nabe eshkar: Møikkøben 
iilan ka yandø nemarøbigwane chine kaig nebub amrrunrrabigwan 
nune Tiusbe nemartrun tru i libroyu pørig pønrrabelan. 19 Katø 
møikkøben i libroyu maig pub attrabigwan wamindiilan 
kerrabigwane tru øsig kømigwan tranøb tusrwanba, tru Tius 
nuindø tarømari ciudawanba, Tiusbe nungucha kerranrrun, i 
libroyu truilaimburab chi pørig pønrrabigwan. 

20lilan maig kønrrabigwan waminchib eshkabiibe trendan: 
*Arrumø gømø, nabe peto arrumønrrun” cha. 

Treeg kønrrun. Amo bøs, Señor Jesús. 

21 Namui Señor Jesucristoi tru ka yandø tab indiibe mayeeløba 
pasrønrrun. Treeg kønrrun. 

Palabras Claves 


Adopción 
Adopción kan menda unan trag nusrkai lataig konrrai maramig 
Ro 8.14-17, 19, 23, 29; 9.4 2 Co 5.17 
Gá 4.1-7 1 Jn 3.2 
Adulterio 
mendaiba trømbøig marøb itøluløb 
(Ex 20.14) (Pr 22.16-19; 7.1-17) 
Mt 5.28 Jn 8.3-11 
Ro 7.3 1 Co 5.1-2; 6.9-10 
Gå 5.19 He 13.4 


Amigos, amistades 
trendø asiilø linchibelø; lata tab lindiyabellø 


(Pr 18.24) Jn 13.35; 15.13-15 
2 Co 6.14 Gá 6.1,10 
Stg 4.4 
Amor 
manrraugurri undag toga; katoganweimburab tab kønrrai marøb 
Jn 3.16 Ro 5.8 
Ef 2.4-5 1 Jn 4.8-10 
Mt 22.37-38 1 Jn 5.3 
Mt 5.44; 22.39 Mr 9.38-41 
Jn 13.35; 15.12, 17 1 Co 13.1-13 
1 Jn 2.9-11; 3.14; 4.7-11, 20-21 
Angeles 


Tius nø chi karuben marøb pønrrønrrai nø mara pønsraig srømbalasreelø 
Mt 1.20; 2.13,19-20; 4.11; 25.31 
Mr 12.25 Le 22.43 
Hch 5.19; 12.7-10 He 1.4, 14; 13.2 
Ap 5.11; 7.11; 8.2-13 
Armadura espiritual 
Tiusweimburabeløyu Tiusweimburabeløtøga kwayab toga pønrraig 


2 Co 10.3-5 Ef 6.10-18 
Bienaventuranzas 
chine maya nuguen tab købig, kasrag købig 
Mt 5.3-12 Lc 6.20-23 

Brujerías 
kebashøbig kwaiman-dzigweimburabelan mariilø 
(Ex 22.18) Is 47.9, 12) 
(Jr 27.9) (Mal 3.5) 
Hch 8.9-25; 13.6-11 Gå 5.19-20 
Ap 9.21; 18.23; 21.8, 15 

Cielo 
Tius nø waisrø 
(Gn 1.1,8) Mt 5.12,34 


Jn 14.2-3; 17.24 
Col 3.1 Ap 4.1-11; 21.9-22.5 
Comuniön cristiana 
Tiuswei ureemera køppe, kanguelarrøtø kandø isua pønrrab 
(Sal 122.1) Mt 18.20 
Hch 2.42,46 1 Co 1.10; 14.26 
He 10.24-25; 13.1 
Conducta del cristiano 
Tiuswei ureemerabe mando amønamig 


Mt 5.38-48; 7.12 Ro 12.9-21; 13.8 
1 Co 10.24 Ef 4.25-5.2 

Fil 2.3-5 Col 2.6-7; 33.17 
1 Ts 5.12-22 1 Ti 4.12 

He 12.14-17; 13.1-9, 15-17 1 Pe 2.1-16 


Confesión de pecados 
kaig mariilan Tiuswan 'øyeeg, øyeeg marer' cha eshkab 


(Sal 32.5; 51.1-19; 66.18) (Pr 28.13) 
Ro 10.9 2 Co 7.9-10 
Stg 5.16 1 Jn 1.8-9 


Confianza en Dios 
Tiusbe ashchaitamab, ke nundø isua pasrab 


(Sal 27.1) Fil 1.6 He 4.16; 10.35 
1 Jn 5.14 
Consuelo 
chigøben puig isuig meløwa, tab kui pønrramigwan tøgagøb 
(Sal 23) (Lm 3.19-25) 
Mt 5.4; 11.28-30 Jn 14.16-18, 26 
Ro 15.4 2 Co 1.4 
Fil 2.1-2 1 Ts 4.18 
2 Ts 2.16-17 


Cosas dudosas 
chiwan køben tabig køh, kabe tabig kømøh, chindermab isua pasraig 
Ro 14.1-23 
1 Co 8.9-13; 10.23-24, 31 
Col 3.2,17 
1 Ts 5.22 1 Jn 2.15-17 

Crecimiento espiritual 
Tiusweim-burabeløyu nebua ashib, nurab ib 


Ef 3.16-19 Col 1.9-11; 2.6-7; 3.16 
2 Ti 2.15 He 6.1-3 
1 Pe 2.2 


2 Pe 1.5-8; 3.18 
Cristo, su deidad 
Cristobe Tius køn 


Mt 26.63-64 

Jn 1.1-14, 18; 10.30; 14.9; 17.10; 20.28 

Ro 9.5 Col 1.15-19; 2.9 
Tit 2.13 He 1.3, 8 

1 Jn 5.20 


Cristo, su humanidad 
Cristobe Tiusto kømøtø, katø nøbe møg misrig køn 


Le 2.1-7 Jn 1.14 
Gá 4.4 Fil 2.5-9 
He 4.15 


Cristo, sus nombres y descripciones 

Cristobe katøgan peg, peg munehimera tøgaig køn, munehimørig chi chibig 
kuigwan eshkabig togaig 

Mt 1.23; 9.27; 12.18; 27.37 

Mr 1.11; 10.17; 12.10; 14.61-62 

Lc 1.32, 78; 6.5; 7.34; 9.20; 20.17; 23.2, 35 

Jn 1.9, 14, 18, 36, 41; 3.2, 29; 4.19,25-26; 6.35, 51; 8.58; 9.5,17; 10.7, 9, 11; 
11.25; 12.13; 4.6; 15.1; 20.16, 28 

Hch 3.14-15; 4.27; 5.31; 7.56; 9.22; 10.36, 42; 13.47 

Ro 1.4; 3.25; 8.29; 9.5, 23-24; 10.12; 11.26 

1 Co 11.24; 2.8; 15.23, 45-47 

2 Co 4.4; 9.15 

Ef 1.6, 22; 2.14 

Col 1.13-20, 27; 2.9-10 


1 Ti 2.6 

Tit 2.13 

He 1.2, 6; 2.10; 3.1; 4.14; 5.6; 6.19-20; 12.2, 24; 13.20 
1 Pe 2.4, 6, 22, 25; 5.4 2 Pe 1.19 


1 Jn 1.1; 2.1; 5.20 
Ap 1.4-5; 3.14; 5.5; 13.8; 19.11, 13,15; 21.6; 22.13,16 


Criticar, hablar mal de, acusar 
mungoben 'øyeeg kør chib, 'øyeeg kalø maroptiig køn’ waminchib 


Lc 6.37 Jn 8.1-11 
1 Co 6.1-8 Ef 4.31 

Tit 3.1-2 Stg 33.5-12 
3 Jn 9-10 

Cuentas rendidas a Dios 
chine, chine mariilan Tiuswan Sørømø, eshkab 


Mt 25.14-30 Lc 12.42-48 
Ro 2.1-29; 14.10-12 2 Co 5.10 
He 4.13 


Cuidados por Dios 
Tiusbe nuyelan elachimo, ashib pasrabig kon 


(Sal 23.1-6; 34.10; 37.4-5) Mt 6.33 
Jn 10.9, 11,14-15,27-28 2 Co 4.8-10; 9.8 
Fil 4.19 1 Pe 1.5; 5.7 


Culpa, libres de (ver también Perdon) 
kaig marig yando chigar 


(Sal 32.1-2) Ro 8.1-2 
2 Co 5.21 Ef 1.7 
Col 2.13-14 


Demonios (espíritus malos) 
kwai-mandziimera 
(Lv 17.7) (1 Sa 16.14-23; 18.10-11) 
Mt 4.24; 8.28-34; 25.41 
Hch 16.16-18; 19.11-12 


Ef 6.12 Ap 18.2 
Desánimo 
chi marøg kømub kullaarabig 
(Jos 1.9) (Sal 27.14; 43.5) 
Lc 6.20-23 Jn 14.1-3, 27; 16.23 
2 Co 4.16 He 13.8 
Ap 22.1-5 


Dia de descanso 
kwalamelan kwallmø, isrin kwaløm, 


(Gn 2.2-3) (Ex 20.9-11) 

(Dt 5.12-15) Mt 12.1-12 

Lc 13.10-16; 14.1-6 Jn 5.9-18 

Ro 14.5-6 Col 2.16-17 
Diablo 

nugwaimandziig, tru Satanås 

Mt 12.24; 13.19 Lc 10.17-18 

Jn 8.44; 14.30 2 Co 4.4; 11.3, 14 

Ef 2.2; 6.12-16 2 Ts 2.8-10 

1 Ti 3.6 Stg 4.7 1 Pe 5.8-9 

1 Jn 3.8 


Ap 12.7-10; 20.1-10 
Dieta (ayunar) 
Tiuswandø mas lanrrab isua chigucha mamø pureb 
Mt 4.2; 66.16-18; 9.14-15 2 Co 6.12-13; 8.8-13; 10.23-26, 31 
Col 2.16-17 1 Ti 4.3-5 

Disciplina de Dios (ver Juicio (disciplina) de los creyentes) 
Tiuswan mørmub kalø maren, Tiusbe nuyelan ølmarøb tamarobig køn 


Discípulo, seguir a Cristo 
Cristoi wendautø kusreb mendig uñibig 


Mt 10.37-39; 16.24-26 Le 9.23-26, 57-62 

2 Co 5.14-152 Ti 2.1-13 
Divorcio 

srawan kui, kewan kui kucha, yandø tarømisrøb 

Mt 5.31-32; 19.3-12 Mr 10.2-12 

Lc 16.18 2 Co 7.10-16 


Dominio propio 
chigøben ambumay imay srua irramamø tab isua pasrab 


Ro 13.14 1 Co 9.24-26; 16.13 
Gå 5.22-25 1 Ti 6.11-12 
2 Ti 2.3-5 


Dones espirituales 
Tiusweimburabigu kaimamø, marøbig kønrrai Tius nø keta traniilø 


Ro 12.6-8 1 Co 12.4-29 
Ef 4.11-13 
Enfermedades 
kwanrrømera 
(Sal 41.3; 103.9) 
Mt 4.23 Mr 16.17-18 
Jn 9.2-3; 11.4 Stg 5.13-1 
Esperanza 
Tiuskurri chiwan køben ke trunundø isua muniirab 
(Jr 17.5-8) 
Jn 20.29 Hch 23.6; 26.6-8 
Ro 5.3-5; 8.22-25; 12.12; 15.4 1 Co 13.13; 15.19 
Col 1.23 2 Ts 2.16 
Tit 1.1-2; 2.12-13 He 6.18-19; 7.19 
1 Pe 1.3-4 1 Jn 3.3 


Espíritu Santo 
Tiuswei Espíritu Santo 
(Gn 1.1-3, 26) (Is 48.16) 
Jn 14.16-17,26; 15.26; 16.7-8, 13-14 
Hch 1.4-5, 8; 2.4; 15.28; 16.6 
Ro 8.2, 9, 11, 16, 26 
1 Co 2.12; 3.16; 6.19; 12.1-31 
2 Co 13.14 
Gá 4.6; 5.16-17, 22-23 
Ef 1.13-14; 4.30; 5.18 
1 Ts 5.19 
1 Pe 1.2 1 Jn 2.26-27 

Esposos, esposas, familia 
kan møømisaaba, ishuumisaaba kasharawar, nui ureebañau 


(Gn 18.19) (Ex 20.12) 

(Dt 6.6-9) 

(Pr 12.4; 22.6-15; 29.15; 31.10-31) 

1 Co 7.3-5 Ef 5.22-24, 25-32; 6.1-3 

Col 3.18-20 1 Ti 3.11 

Tit 2.3-5 1 Pe 3.1-7 
Fe 

isubigwan Jesucristoinug pasra pønrraig 

(Hab 2.4) 

Ro 33.28-29; 4.2-5; 5.1; 10.17 Gá 3.1-14 

Ef 2.8-10 He 11.1-40 


Stg 1.3-6; 2.14-26 
Frutos del Espíritu 
Espíritu Santoi-nukkurri chigøben tabig arrubig Criston kørebigweinug 


kenamisrøb 
Mt 3.8-10; 7.16-20; 12.33; 13.8, 23 
Ro 7.4 2 Co 9.10 
Gá 5.22-23 Ef 2.10; 5.9 
Col 1.3-8 Stg 3.17-18 


Gran Comisión 
pirau chutøgucha Criston eshkab kusrenanøb, misaameran piu ulsrøb, nui 
mendig amøfiibelø kønrrai marøb 


Mt 28.19-20 Mr 16.15-16 
Lc 24.47-48 Jn 20.21 
Hch 1.8 


Hijos de Dios (ver Adopciön y Salvaciön) 
Tiuswei ureemera 


Hombre Viejo (ver Naturaleza Vieja) 
kaigwan tøga kal-laig kaig marøb pasrabig 


Humildad 
chu uragucha tammayig, ka isaba inchimíig 
Heh 20.19 Ro 12.3 
Fil 2.3-10 Stg 4.6, 10 
1 Pe 5.5-6 


Iglesia, cuerpo de Cristo 
Tius wami misaamera Criston kørebelø nui asr køb lataig køn 
Mt 16.18-19 
1 Co 1.10; 12.12-31 
Ef 1.22-23; 4.11-16; 5.22-32 
Col 1.24 He 10.24-25 
1 Pe 2.4-10 

Infierno 
managuen kwamø nagu mumayguen kømuig møra melaisrø 
Mt 5.22; 13.41-42,47-50; 18.8-9; 22.13; 25.41, 45-46 
Mr 9.48 
Lc 16.23-26 
Ap 20.14-15 
Inmundicia, impureza 
chigøben trømbøig køsøngønrraptiig mariilø 


Mt 15.11, 17-20 Mr 7.15, 18-23 
Jn 9.16; 18.28 Hch 10.14, 28 
Ro 1.28-32; 14.14 2 Co 6.17 

Ef 5.5 Tit 1.15 

Stg 3.6 Jud 8 


Ap 3.22; 21.27 


Inspiración de las Escrituras (ver Palabra de Dios) 
Tiuswei wamwane Tius pyamay chinrrai isungaruben treeg pøriilø kon 


Juicio de los incrédulos 
Señor Jesueriston køremeelan mora pønrrønrrai chu pønsrailø kømig 
Mt 13.37-42; 25.41-46 
2 Ts 1.7-9 
Ap 20.11-15 
Juicio (disciplina) de los creyentes 
Criston kørebelø Tiuswan mørmub kalø marene, tru nømdø kalø 
amønaigwan ølmarøb nøbe murba tranøb mørøsrkøbig køn 
1 Co 11.31-32 2 Ti 3.16-17 
He 12.5-11 Ap 3.19 
Juicio y premios de los creyentes 
Sefior Jesucriston kørebeløbe maig kønrrabigwan asha mariilø kua, nømui 
ketig utamigwan utab 


Mt 6.2-4; 25.14-30, 34 Lc 6.22-23; 19.11-27 
Ro 14.10-12 1 Co 3.9-15 
2 Co 5.10 1 Ti 4.8 


Juzgar a otros y a sí mismo 
katøganelan maig konrrabigwan asha marøb, katø naasiitøwei tabig søl 
pasrabraitashchab isua ashib 
Mt 7.1-5 Lc 6.37 
Ro 2.1-3; 14.1-13 
Stg 4.11-12 
Libertad cristiana 
Tiuswei ureemera køppe, kaig maramigu srua ambiilø kømumig 
Jn 8.31-36 
Ro 6.6-7, 17-22; 7.6; 8.1-4 
Gá 5.1,13-14 

Liderazgo cristiana 
Criston kan ashibig Tiuswei chi maramelan iglesiayu pera marøb pasrabig 


Mt 5.16; 16.18 Jn 10.1-18 

Hch 6.1-6 1 Ti 3.1-7; 5.1, 17-19 
Tit 1.6-10 Stg 5.14 

1Pe 5.1-4 


Maestros falsos; profetas falsos 
isa, peemaytø kusrenanøbelø; Tius maig karuigwan eshkabelø ker chibendø, 


isapteelo 
(Is 5.20) Mt. 23.1-36; 24.11-24 
1 Ti 4.1-5 Tit 1.10-16 
2 Pe 2.1-22 


Matrimonio (ver Sexo y matrimonio; también Esposos, esposas y familia) 
møømisaaba, ishuumisaaba Tiuswei merrappa, misaamerai merrappa keeba, 
sraimbatø pønrramigwan isua pønrramisrøb 


Muerte 
øsig kømig yu pirau patsab 
(Sal 116.15) Lc 23.43 
Jn 14.1-3 Ro 14.8 
1 Co 5.1, 6-8 Fil 1.21-23 
1 Ts 4.13-18; 5.9-10 2 Ti 4.7-8 
He 9.27 


Ap 20.4-6,11-15; 21.4 
Mundo (la relaciön del cristiano al mundo) 
Criston ashibiibe yu pirau nun ashmø misaaba mandø pasramig 


Mt 5.13-16 

Jn 15.18-21; 16-33; 17.14-18 

Ro 12.1-2 2 Co 6.14-18 
Gå 6.14 2 Ti 2.4 

Tit 2.12 Stg 1.27; 4.4 


Naturaleza vieja; naturaleza nueva 
tru kaigwan trendø toga kal-laig køllig pasrabiiba; Criston nebua asha, srøig 
kal-Iawa pasraiba 


Ro 6.1-23; 7.1-25 2 CO 5.17 
Gá 2.20; 5.16 Ef 4.22-24 
Col 3.1-10 


Nuevo pacto 
Tius misagweyasig katøgan acuerdo srøig øyeeg martrab cha, mara pasrig 
(Jr 31.31-34) 


Mt 26.28 Mr 14.24 
Lc 22.20 1 Co 11.25 
2 Co 3.5-6 


He 7.18-22; 8.6-13; 9.11-28; 13.20 

Obediencia 


Tius ng chi martrai karua pønsrailan mora marøb 


(Dt 10.12-13; 26.16) 
(Sal 40.8) 
Mt 7.24.27 
Jn 14.15, 21 
Gá 2.20 
2 Ti 3.16 
Stg 4.17 
Ofrendas, generosidad 


(1 Sa 15.22) 
(Pr 4.13-15) 
Lc 8.15 

Ro 6.16-18 
Ef 6.1 

Tit 3.1 

1 Pe 1.14-15 


Tiusweyasig keta tranøppe, mera komo, kettrab isua ketøb 


(1 Cr 29.9) 
(Mal 3.10) 
Mt 5.42 
1 Co 16.1-4 
Oración 
Tiusba waminchib 
(Sal 34.4, 6; 66.18-19; 145.18) 
Mt 7.7-11; 9.37-38; 21.22 
Lc 18.1-8, 9-14 
Ro 10.9-13 
Fil 4.6-7 
1 Ti 2.1-3, 8 
Stg 11.5; 4.3; 5.14-20 
1 Jn 1.9; 5.14-15 


Paciencia (ver también Perseverancia) 


(Pr 3.9-10; 19.17) 


Lc 6.38 
2 Co 8.10-15; 9.1-15 


(Jr 33.3) 

Mr 11.24-25 

Jn 14.13-14; 15.7; 16.23-24 
Ef 5.20; 6.18 

1 Ts 5.17-18 

He 4.16; 11.6; 13.15 

1 Pe 3.7 


chu uraskucha tammay megabig megab 


Ro 15.4 

He 12.1 

1 Pe 2.19-20 
Padre Nuestro 


Gá 6.9 
Stg 1.3 


Cristo nui pera uniilan Tius tru namui Møskaimba wamindamigwan 


kusrenanig 
Mt 6.9-15 
Palabra de Dios 


Le 11.2-4 


Tiuswei wamwan maya misagwei pørig 


(Sal 19.7-11; 119.9-11) 
Jn 5.39 
2 Ti 3.15-17 
1 Pe 2.2 
Pecado 
kaig marig pasrabig 
(Pr 6.16-19) 
Mt 5.21-48; 15.11, 16-20 
Ro 3.23; 5.12; 6.16, 23; 14.23 


Mt 24.35 
Hch 20.32 
He 4.12 

2 Pe 1.19-21 


(Is 53.6; 59.2-3) 
Jn 8.34 
Stg 1.15; 4.17 

Perdon 

kaig mariilan ulø payamik-kaig, yandø pesannaig 


(Sal 32.5; 51.1-19; 103.3, 12) 
(Is 1.18) 

Mr 11.25-26 

Hch 3.19 

Col 1.13-14; 3.13 


Persecución (ver también Sufrimiento) 


(Pr 28.13) 

Mt 6.12, 14-15; 18.15-35 
Lc 17.3-4 

Ef 1.7; 4.32 

1 Jn 1.8-10 


Criston kuikkurri chigøben kaig marinab melab 


Mt 5.10-12; 10.22 
Ro 8.17-18; 12.17-21 
He 11.36-40 

1 Pe 2.19-21; 3.9-16 


Perseverancia (ver también Paciencia) 


Hch 5.41 
211 3:12 
Stg 1.2-4 


Tiusweimburabeløyu chigúingueha tarømisrmø, melabig melab 


Mt 10.22; 24.13 Mr 4.16-17 

Jn 8.31 Ro 2.7; 12.12 

1 Co 15.58 Gå 6.9 

Col 1.23 2 Ti 2.3 

2 Ts 3.13 He 3.6,14 
Preocupación 

chiwangøben ke kan chinchaptø inchib isub 

Mt 6.31-34 Fil 4.6-9, 19 

2 Ts 3.3 1 Pe 5.7 


Privilegios y bendiciones gozados por lo creyentes 
Criston kørebelø kømibe chine tabig truba maramig, katø Tiusweinukkurri 


tabig arrubigwan utamig arrub 
Jn 17.2-3 
Ro 5.1-5, 8-11; 8.15-17, 32, 37-39 
Ef 1.3-14 
Stg 2.5 
2 Pe 1.4 
Profecías cumplidas por Cristo 


Hch 5.41 

1 Co 6.11 

He 2.10-18; 7.22-28 
1 Pe 1.3-5 


Cristoimburab chitø nebunrrabelø kuigwan manasrøwei eshkawa pønsrailø 
Cristo nø arruben kerrigu nun treeg nebuig køn 


(Is 7.14) 
(Mi 5.2) 
(Sal 2.7) 

(Is 35.5-6) 
(Sal 78.2) 
(Zac 11.12) 
(Is 50.6) 
(Zac 11.13b) 
(Is 53.7) 

(Is 53.5) 


Mt 1.23 

Mt 2.6 

Mt 3.17 

Mt 9.35; 11.5 
Mt 13.34 

Mt 26.15 

Mt 26.67 

Mt 27.5a 

Mt 27.12-14 
Mt 27.26 

(Sal 69.21) Mt 27.34 
(Sal 109.25) Mt 27.39 
(Am 8.9) Mt 27.45 
(Sal 22.1) Mt 27.46 

(Is 53.9) Mt 27.57-60 
(Zac 13.7) Mr 14.50 
(Sal 22.16) Mr 15.19-20, 24 
(Sal 31.5) Lc 23.46 
(Sal 38.11) Lc 23.49 
(Sal 41.9) Jn 6.71 

(Sal 22.18) Jn 19.23-24 
(Sal 34.20) Jn 19.33 
(Zac 12.10) Jn 19.34 


Pruebas, dificultades 
maig inchibelo køtashchab chigøben puinab chine, chine nebuinab melab 
(Job 1.6-22; 42.12-17) 


Ro 8.28 2 Co 4.17-18 
1 Ts 3.3-4 He 12.7, 11 
Ap 3.19 


Pureza, santidad 
chigucha chi kaig mariiba lindiimfig, chishchig pønrramig 


2 Co 7.1 Fil 2.14-15 
1 Ts 4.7; 5.22 1 Ti 5.22 
He 12.10, 14-16 Stg 3.17; 4.8 
1 Pe 1.14-16 1 Jn 3.3 
Regla de Oro 
namunma maig paløben, katøganelan treetøwei tab indamig 
Mt 7.12 Lc 6.31 


Reino de Dios 


802 


Tius nø ashib karub pasrainug; Tiusbe ng maig maramigwan marob pasraig 


Mt 6.33; 12.18; 13.24-33, 36-50; 19.12, 23-24; 22.16; 26.29 
Mr 4.26-29 
Lc 9.62; 17.20-21; 19.11-27; 21.31; 22.16 


Jn 3.3,5; 18.36 Hch 1.6; 28.31 
Ro 14.17 

1 Co 4.20; 6.9-10; 15.20, 24-26 Gá 5.21 

Ef 5.5 Col 1.13 

He 12.28 Stg 2.5 

2 Pe 1.10-11 Ap 11.15; 12.10 


Responsabilidad del cristiano 
Cristoi misaamerabe ng maig amoñinrrain køben, treeg amoñib 
(Lv 19.32) 


Mt 5.13-16; 28.18-20 Mr 5.19; 16.15 
Lc 3.10-14; 24.47-48 Hch 1.8 
Ro 1.16; 10.13-14 2 Co 5.18-20 

Gá 6.1-5 
1 Jn 3.17-18 
Col 3.22 
1 Pe 2.13-17; 3.15 
Resurrección 
kwabelo katøle psiirawa kurramig 
Mt 22.30 
1 Co 15.12-32, 35-38, 51-57 
1 Ts 4.13-18 
Riquezas, el peligro de las 

Col 4.1 
Ro 13.1-7 
1 Ti 2.1-3 


Jn 5.28-29; 11.25-26 
Fil 3.20-21 
1 Jn 3.1-2 


chigøben nørrø togagúiguto kemenda pasramibe kørig kømdiig køn 


Mt 6.19-21, 31-33; 13.22 
Lc 12.13-21; 16.9-13 
Stg 1.9-11 
Sabiduría 
chiyutogucha purø tab isua 
(Pr 1.1-4.27; 8.11; 9.10) 
Mt 7.24-27; 25.1-13 
Ef 5.15 
Stg 1.5-8; 18-23 
Salvación 


Mr 10.23-31 
1 Ti 6.3-10, 17-19 
1 Jn 3.17 


1 Co 1.17-31; 3.18-23 
2 Ti 3.14-17 


Tiusbe Criston kørebelane kaig martrai maramburab marøb pasrabigwei 
taskugurrimba, katø mora melønrrai marøbigweinukkurrimba wesrubig 


køn 
(1s 55.6-7; 64.6-7) 


Jn 1.12; 3.1-17; 5.24; 6.37; 10.27-30 Hch 4.7-12 
Ro 3.10, 23; 5.6-12; 6.23; 8.15-16,31-39; 10.9-13 


2 Co 1.21-22 

1 Ti 1.12 

1 Pe 1.5, 21-23 
Santificación, santificado, santo 


Ef 1.45; 2.8-10 
Tit 3.3-7 
1 Jn 1.10; 5.11-13 


kaiyugurri wesraig, chishig tabigweindø tarømarig 


(Ex 19.3-6) 

Jn 17.17 

1 Co 1.2; 6.11 

He 2.11; 10.10, 14, 29; 13.12 
Segunda venida de Cristo 


Hch 20.32; 26.18 
Ef 5.26 
Ap 7.9-17 


Señor Jesucristo katøle yu piraumay arrumig 


Mt 24.3-44 

Lc 21.25-36 

Hch 1.11 

Fil 4.5 

He 9.28 

2 Pe 3.10-13 

Ap 1.7; 22.12, 17, 20 


Mr 8.38; 13.24-37 
Jn 14.2-3 

1 Co 4.5 

1 Ts 1.9-10; 4.15-18 
Stg 5.7-8 

1 Jn 3.2 

Señales de los últimos tiempos 
srabe kwalømmera lutaurab kui asamig konrrai mana asiimfig chigøben 


kønrrabig 
(Dn 9.27; 11.31) 
Mt 24.3-44 Le 17.22-37; 21.5-36 
2 Ts 2.1-12 1 Ti 4.1-3 
2 Ti 3.1-5; 4.3-4 2 Pe 3.3-13 


Sexo y matrimonio 
kasharawarmera nømui sraløba, nømui keløba mandø kømig 
(Gn 2.20-24) 


Mt 5.27-28, 31-32 1 Co 7.1-17, 25-40 
Ef 5.22-33 Col 3.18-19 
1 Ts 4.3-8 He 13.4 
1 Pe 3.1-7 

Soledad 
Tiusbe managuen nuyelane elachimfig køn 
(Sal 23; 27.10; 91.9-11) (Is 41.10) 
Mt 28.20b Jn 14.16-17 
He 2.11; 13.5b-6 

Sufrimiento 
Cristogurri chigøben isumdiig nebuinab 
Ro 8.18 2 Co 1.3-7 
Fil 1.29; 3.10 2 Ti 2.11-13 


1 Pe 1.3-9; 2.19-21; 4.12-16; 5.8-10 
Sumisión a Cristo 
Cristo nø maig chiben, treeg megamig 


Lc 6.46-49 Ro 6.12-16; 12.1-2 
1 Co 6.19-20 2 Co 5.15 
Fil 2.9-11 

Temor 


Tiusbe nuyelane chiyugøben kørig kui inchimønrrai purugubig køn 
(Sal 27.1-2; 34.1-4; 56.11) 
(Pr 33.25-26) 


Jn 14.27 Fil 4.13, 19 
2 Ti 1.7 1 Pe 3.13-14 
1 Jn 4.18 
Tentación 
chiyugøben kaigyu kebenøsrkønrraindinab 
Mt 4.1-11; 26-41 Jn 16.33 
Ro 14.13 1 Co 10.12-13 
Gá 6.1-2 Ef 6.10-18 


He 2.18; 4.15-16 

Stg 1.2-4, 12-15; 4-7 

1 Pe 55.8-9 2 Pe 2.9 

1 Jn 4.4 Jud 24-25 

Tristeza (ver también Desánimo y Desilusión) 
isuin pasramig 


Mt 11.28-30 Jn 16.20-22 
2 Co 1.3-5; 4.16-18; 6.10 1 Ts 4.13-14 
Ap 21.4 


Unidad cristiana 
Cristoi misaamera køppe, kanguelarrøtø tabig lincha pønrrab 
(Sal 133.1-3) 


Jn 13.34; 17.11, 20-23 Ro 12.10 

1 Co 1.10,13; 10.16-17 Ef 4.2-6, 31 

Fil 2.1-4 1Jn1.3,7 
Victoria 

chiyugøben kanawa webarrua pasrab 

Ro 8.35-39 1 Co 15.55-57 

2 Co 2.14 1 Jn 4.4; 5.4 


Ap 2.7, 11, 17, 26; 3.5, 12, 21; 12.11 

Vida cristiana (ver también Conducta del cristiano) 
Cristo nø maig kusrenaniilan unamig 
(Sal 119.9-11) 


Jn 15.4, 7, 10 2 Co 5.17 
Gå 2.20 Col 2.6-7 
1Pe2.2 1 Jn 5-7 


Virgen Maria 
Sefior Jesucristoi usri 


(Is 7.14) 

Mt 1.18-20; 2.11; 12.46-50 Mr 6.3 

Lc 1.26-56; 2.1-51; 8.19 Jn 2.1-5; 19.25-27 
Hch 1.14 


Voluntad de Dios 
Tius maig martrain kuig 


(Pr 3.5-6) 

Ro 12.1-2 Ef 5.15-17; 6.6 
1 Ts 4.3-8; 5.18 1 Pe 2.13-15 

2 Pe 3.9 1 Jn 2.17 

